
Įžanga 


Kai antroje septintojo dešimtmečio pusėje Jungtinėse Amerikos Vals- 
spauda tai traktavo kaip egzotišką ir linksmą, tačiau nepatvarų daly- 
ką, dar vieną trumpalaikės mados žiedelį, atplukdytą neramios, vis 
naujomis idėjomis putojančios kontrkultūros bangos. Po kelerių metų, 
kai užsispyręs aktorius nė neketino palikti scenos, apie jį pradėta kal- 
bėti rimčiau, juolab kad daugelyje Vakarų Europos šalių ne mažiau 
ryžtingu balsu prabilo jo seserys. Ilgainiui visi apsiprato su šiuo įsi- 
brovėliu, kuris, tiesą sakant, savo paties noru pasitraukė į politinės 
scenos pakraštį, nors ramus tikrai nebuvo, retkarčiais imdavo triukš- 
mauti, netgi valandėlei prasibraudavo į patį vidurį, suardydamas kitų 
vykstančių dramų ritmą. Paskui, jau aštuntojo dešimtmečio viduryje, 
Reagano konservatyvizmo metais, daug kartų viltingai — graudžiai, 
nostalgiškai ir su palengvėjimu — buvo skelbiamas feminizmo galas, 
tarsi priedainį kartojant, kad atėjo postfeminizmo era. Deja, tikrovė 
pranoko žodžius. 

Feminizmas išliko, tačiau nebebuvo madingas. Anokia čia tema — 
moterys! Nuo garsiųjų 1975-ųjų, kuriuos Jungtinės Tautos paskelbė 
Moters metais, ši tema taip ir nepranyko iš visuomenės akiračio. Šian- 
dien nerasime valstybės, kuri šiuo požiūriu nenorėtų padaryti gero 
įspūdžio, tad kartais visuomeninės lyties funkcijos yra kruopščiai per- 
žiūrimos ir keičiamos. Deja, ne visi supranta, kad tuos pakeitimus smar- 
kiai veikė feministinis judėjimas. 

Galimas daiktas, esame grįžtančios bangos liudytojai. Feminizmas 
jau nėra nedrąsi deklaracija. Pakanka pavartyti kai kurių jaunosios 

kartos autorių naujausius leidinius, kad atsikratytum paskutinių — kai 
ką guodžiančių — iliuzijų. Jaunos, optimistiškai nusiteikusios moterys 
nepraleidžia progos pasisukioti tarp aukštuomenės tūzų ir sakosi esan- 
čios feministės. Tai kelia nerimą vyresnės kartos aktyvistėms, kurios 
kitaip suprato judėjimo tikslus. Dar blogiau tai, kad jaunos autorės ir 
veikėjos nerodo deramos pagarbos veteranėms. Jaunoms nebeužten- 
ka pilietinių laisvių, per maža alternatyvios visuomenės moterų klu- 
bų. Naujosios feministės tiesiog nori valdžios. Ne įtakos valdžios žmo- 
nėms, ne dėmesio mintims ir nuomonei, kurią jos išsako, bet tikros 
valdžios, valdžios sau ir moterims apskritai. Ir tai yra kur kas rim- 
čiau, daugeliui kur kas grėsmingiau nei pirminis moterų išlaisvinimo 
postulatas. 

Kas, tiesą sakant, yra feminizmas? Kol kas mielai išsisukčiau neat- 
sakydamas į šį klausimą, ypač jei jis būtų įpareigojantis. Feminizmas — 
daugialypis reiškinys. Knygoje pateikta jo portretų galerija nėra jau 
matomų apybrėžų paryškinimas. Veikiau tai personažo, kuris pasiro- 
do vis naujais drabužiais ir niekada neatsidengia iki galo, tapatybės 
paieškos. Lengviau yra atpažinti materialųjį jo pavidalą, nes vienokio 
ar kitokio panašumo įspūdis visada išlieka, kur kas sunkiau suvokti 
logiką, diktuojančią vaidmenų pasirinkimą, juolab kad jų sąrašas toli 
gražu nebaigtas. O blogiausia yra tai, kad mūsų personažas pernelyg 
dažnai užsispyręs tikina, jog jo šiuo metu kuriamas vaidmuo yra vie- 
nintelis tikras ir paskutinis, visi kiti buvo grynas nesusipratimas. Skai- 
tytojui, kuris tuo susidomėjo, galiu patarti nors probėgšmais pervers- 
ti visą knygą, o mėgstančiam grakščias ir tikslias sąvokas rekomenduoju 
paskutinį knygos skyrių, kuriame pats ieškau atsakymo į šį klausimą. 
Perskaityti šią knygą prašau ir tą skaitytoją, kuris klausimą, kas yra 
feminizmas, laiko daugiau retoriniu, nes žino atsakymą ir yra pasi- 
rengęs pats sau (ir visiems kitiems) šitai paprastai, kareiviškai paaiš- 
kinti. Tokių gatavų ir neleidžiančių abejoti nuomonių tenka išgirsti ar 
nujausti gana dažnai, ypač per televiziją ir radiją, tiesą sakant, nedaug 
nuo jų atsilieka ir publicistika. Labai norėčiau, kad šią knygą perskai- 
tytų kaip tik tie autoriai ir jais patikėję klausytojai. Žinome, kaip greitai 
ir lengvai galima sukurti vaizdingą ir vienareikšmišką nuomonę apie 
lyčių reikalus. Feminizmas kaip tik tai ir aiškina. Tik - nors daugelis 
mano kitaip — daro tai diferencijuočiau ir akiplėšiškiau nei paprastai 
manoma, kai vienas iš atsakymų, kurį žiniasklaida jau būna supaprasti- 
nusi, priimamas kaip visuma to, ką feminizmas turi pasakyti. 

Kaip esu sakęs, lengviau atpažinti feminizmo materialinę išraišką 
nei įžvelgti jo esmę. Bet ir dėl pirmojo klausimo lieka abejonių. Femi- 

nizmas — tai visuomeninis judėjimas ir su juo susijusios idėjos. Kaip 
galima nagrinėti idėjų kompleksą, santykinai atskirtą nuo paties judė- 
jimo, jeigu knygų, žurnalų, filmų, paveikslų ir kitų materializuotų fe- 
ministinės minties ir sąvokų pavidalų egzistavimas visiškai nepriklau- 
so nuo to, ar yra gyvi jų autoriai ir autorės, ar tebesilaiko savo 
įsitikinimų, ar taip pat vertina savo andainykščius darbus, ar yra kitų 
žmonių, tas idėjas laikančių savomis. Pažiūrų, šiandien vadinamų fe- 
ministinėmis, atsirasdavo ir anksčiau, netgi tais laikais, kai nebuvo 
rimtesnės visuomeninės jėgos, pasirengusios tas idėjas remti. Femi- 
nizmo ideologijomis jos tampa tik tada, kai susijungia su visuomeni- 
niu judėjimu, kuris jas, tegu ir neilgai, laiko savo siekių išraiška ir 
kurio veikiamos pasikeičia ar yra kitaip aiškinamos. Jei į feminizmą 
norime žvelgti kaip į ideologijas — o šioje knygoje kaip tik šitaip ir 
žvelgsime, - jokiu būdu negalėsime apeiti šitaip suprantamo feminiz- 
mo ryšio su feministiniu judėjimu ar judėjimais. Feminizmas — tai pir- 
miausia feministės, jų veikla ir feminizmą apskritai apibrėžiantys jų 
įsitikinimai. 

Šiame darbe feminizmo idėjomis laikysime tas koncepcijas ir pa- 
žiūras, kurios feministiniame judėjime buvo ar tebėra gyvybingos. Jeigu 
feministinis judėjimas yra jų nešėjas ir sąlygojantis veiksnys, tuomet 
atsiranda poreikis apibrėžti feminizmo kaip judėjimo ribas. O judėji- 
mas yra daugybės grupuočių, dažnai nepatvarių, ne visada turinčių 
aiškias ribas, be to, konfliktuojančių viduje arba viena su kita, konglo- 
meratas. Mes pasirinkome poziciją, iš visų galimų turinčią mažiausiai 
apribojimų, nors dalis feminisčių nuolat stengiasi iš feminizmo srities 
pašalinti nuostatą apsispręsti, kuri nesuderinama su jų pačių pažiūro- 
mis. Autoriaus užduotis — kaip galima objektyviau pristatyti aktyvis- 
čių ir autorių, kurios, beje, dažnai ginčijasi ar netgi barasi, pažiūras, 
todėl laikysimės tokio principo: feminizmo sričiai priskirsime visus judėji- 
mus ir grupuotes, kurios: 

1. Pačios laiko save feministinėmis. 

2. Feministinėmis jas laiko: 

2.1. kitos feministinės grupuotės, 

2.2. viešoji nuomonė. 

Dažniausiai susiduriame su atvejais, kai visi šie kriterijai sutampa 
arba kai grupei moterų, vadinančių save feministėmis, kitos feminis- 
tės tokios garbės (nes, jų nuomone, tai didelė garbė) nesuteikia. Ge- 
rokai rečiau pasitaiko, kad grupės pažiūras ir veiklą feminizmu laiko 
tik nefeministinė viešoji nuomonė (tuomet dažniausiai tai atrodo kaip 
kaltinimas), ir gal tik vieną kartą susidūrėme su situacija, kai grupuotę, 

feminizmo atžvilgiu nusiteikusią kritiškai, feministinė aplinka laikė 
tipiškai feministine!. 

Ar taip išskiriamas feminizmas turi kokį nors bendrą vardiklį? Ar 
feministinės grupuotės turi bendrą tikslą, programines premisas, veik- 
los metodus? Gal jas sieja tik jų veiklą pateisinančios ideologinės apran- 
gos elementai, pavyzdžiui, visuomeninio pasaulio vizija, visuomenės 
teorija, gal bendra vertybių sistema ar bent vertybių, laikomų aukš- 
čiausiomis, sąrašas? O gal visiems feminizmams bendras yra tik jų ge- 
nealoginio medžio kamienas, tačiau juo labiau jis šakojasi, juo pažiūros 
skirtingesnės? Atsakymo į šiuos klausimus ieškojau eidamas sisteminės 
čia pristatomų feminizmo pavidalų analizės keliu. Svarstymų rezultatus 
išdėsčiau paskutiniame knygos skyriuje, bet jau šioje vietoje privalau 
pateikti skaitytojui trumpą informaciją, apibrėžiančią tam tikrą visam 
feminizmui bendrą esmę, kuri vis dėlto egzistuoja. 

Tačiau visų feminizmų programos, tikslai ar veiklos metodai tikrai 
yra skirtingi. Jie neturi vienos ir visiems bendros vertybių hierarchi- 
jos, neturi bendros visuomenės teorijos, netgi bendros pasaulio vizi- 
jos. Tai kas lieka? Idėjinis feminizmo sindromas apima šį įsitikinimų mini- 
mumą: 

1. Moterys visuomenėje yra skriaudžiamos tik todėl, kad jos mote- 
rys, todėl, kad egzistuoja skirtingos lytys. 

2. Šią skriaudžiamųjų padėtį galima - šiaip ar taip, dabar jau galima — 
pakeisti. 

3. Šią padėtį reikia pakeisti. 

4. Dėl to moterys pačios turi tinkamai veikti, nederindamos savo tikslų 
su kitų judėjimų ir visuomenės institucijų tikslais. 

Iš feministės pirmiausia tikimasi tiesioginio dalyvavimo feministi- 
nėje veikloje, o dalyvavimo formos gali būti įvairios. Gal tai bus vi- 
suomeninė veikla, tarkim, pagalbos nuskriaustoms moterims teikimas, 
galbūt politinė kova norint pakeisti dabar galiojančias taisykles ir įpras- 
tą elgesį, gal tiriamoji ar meninė veikla, kuri pasireikštų egzistuojan- 
čių pažiūrų kritika ir naujų kūrimu, nes be šito neįmanoma pakeisti 
per amžius susiklosčiusių moters pažiūrų, ir naujų meno darbų, atsi- 
randančių iš moters potyrių ir požiūrio į pasaulį, kūrimas, o gal dar- 


! Postlakaninės orientacijos prancūzų autores, atsisakančias feminizmo, ameri- 
kiečių kultūrinės feministės laiko keliančio smalsumą ir įkvepiančio French 
feminism, prancūziškojo feminizmo, atstovėmis (žr. A. A. Jardine. Gynesis. Con- 
figurations of woman and modernity, Ithaca, 1985, p. 14-24, kurioje šis qui pro quo 
aptartas išsamiau). 

bas su savimi, ypač iš pradžių keliant savo sąmoningumą. Vyriškis — 
daugelio, nors gal ne visų, feminisčių nuomone, - daugių daugiausia 
gali remti feministinę veiklą likdamas jos išorėje, o jei dalyvauja pa- 
čioje veikloje, tai niekada neužima vadovaujančio ar idėjiškai svar- 
baus posto. Todėl žodis „feministas“ vartojamas itin retai, gal nebent 
„profeministas“ arba „prijaučiantis feminizmui“. Kad nesukeltume pai- 
niavos, šioje knygoje vartosime tik moteriškąją šio daiktavardžio giminę, 
tačiau nepamiršime, jog kai kuriems vyrams šis pavadinimas derėtų. 

Kad būtum feministė, anaiptol nereikia būti tokiai, kokią daugelis 
skaitytojų, kurių nuomonę kuria žiniasklaida, laiko neginčytinu kano- 
nu: nereikia nekęsti vyrų, nereikia būti lesbiete, nereikia savo drabu- 
žiais ir kosmetika, tiksliau, jos nebuvimu, rodyti paniekos madai, ne- 
reikia nedėvėti liemenėlės, prieš tai ją viešai sudeginus. Nereikia 
piketuoti prie parlamento ir agresyviai reikalauti visiškos abortų ir 
skyrybų laisvės. Nereikia visada ir visur su panieka atstumti pasiren- 
gusio padėti vyriškio rankos, šaipytis iš vyriško galantiškumo ir man- 
dagumo, o geriausia išvis netekėti. Galimas daiktas, tokių feminisčių 
būna, tačiau tai nėra būdingas feminisčių bruožas. Juo nėra ir mena- 
mas negražumas, turintis paaiškinti visa tai, ką sakėme anksčiau. Toks 
feministės, ypač šiuolaikinės, stereotipas yra labai tolimas nuo tikro- 
vės. Tegu įsikarščiavęs skaitytojas šiuo atveju patiki mano žodžiu ir 
priima mano siūlomus kriterijus: pragmatiškumas ir neformalumas. 
Feministė — tai moteris, kuri save tokia laiko arba tokia ją laiko visuo- 
menė; tai moteris, kuri turi anksčiau minėtus įsitikinimus, įeinančius į 
standartinio feminizmo sudėtį. Feminizmas — tai įvairios visuomeni- 
nių feministinių judėjimų formos ir pažiūros, kurių laikosi feministės. 
Net jei šis apibrėžimas būtų ginčytinas, aprašomo reiškinio ribos yra 
nubrėžtos taip plačiai, jog neprarasime nė vienos jo atstovės. O jei dėl 
kokių nors priežasčių kas nors norėtų susiaurinti feminizmo ribas, pla- 
tesnėje erdvėje šitai visada bus galima padaryti. 

Vis dėlto reikia paminėti vieną siaurinantį apribojimą, nes kalbant 
apie Lenkiją ir Europą apskritai tai padaryti būtina, jei norime išvengti 
dviprasmiškumo. To nereikėtų, jei kalbėtume apie Ameriką, nes ten, 
nesant socialistų ir socialdemokratų partijų, nesusikūrė nefeministinis 
moterų judėjimas, Europoje susidaręs vadinamiesiems moterų klausimams 
spręsti. Todėl Jungtinėse Valstijose pavadinimas Women e Movement, mo- 
terų judėjimas, yra tapatinamas su feminizmu. Europoje moterų judė- 
jimo sąvoka gerokai platesnė. Be feminizmo, jame rasime ir organiza- 
cijų, veikiančių kitų partijų ir judėjimų pakraštyje arba pašonėje, kaip, 
pavyzdžiui, komunistinėje Lenkijoje veikė Lenkijos moterų lyga, 

ūkininkių būreliai ir t. t., o šiandien susikūrė katalikių moterų organi- 
zacijos ir kiti sambūriai, telkiantys moteris pagal jų įsitikinimus. Šių 
visų susivienijimų tikslas toks pat — rūpintis moterų interesais, nors 
dažniausiai tik tam tikros aplinkos moterų. Pagrindinis jų ir feministi- 
nių judėjimų skirtumas yra toks, kad moterų organizacijos savo tikslų 
siekia orientuodamosi į judėjimų, partijų ar institucijų programas, o 
toms institucijoms moterų tikslai yra tik antriniai ar šalutiniai. Nefe- 
ministinės organizacijos ir judėjimai nėra savarankiški, jų tikslai daž- 
niausiai nuosaikūs. Nefeministiniams moterų judėjimams visų moterų 
solidarumas nėra svarbiausias dalykas, kartais tai laikoma utopija ar 
net kenksmingu dalyku (komunistai atvirai baiminosi, kad „jų“ mote- 
rys nesuteiktų pirmenybės moteriškų interesų bendrumui, į antrą pla- 
ną nustūmusios viso pasaulio proletariato reikalus). Todėl nuomonė, 
kad visa veikla, konferencijos, deklaracijos, seminarai ir t. t., skirti 
„moterų klausimui“, būtinai yra feministiniai, tikrai yra klaidinga. Būna 
ir taip, kad feminisčių dalyvavimas tokioje veikloje yra nepageidauti- 
nas arba jos apskritai yra neprileidžiamos. Kita vertus, dalis feministi- 
nių grupuočių savo ruožtu atsiriboja nuo platesnio moterų judėjimo ir 
nefeministinės veiklos moterų labui, laikydamos tokią veiklą neteisė- 
ta, neveiksminga, silpninančia „tikrąjį“ moterų judėjimą ar netgi spe- 
cialiai jam kenkiančia. Amerikoje rimtesnis moterų judėjimas dažniau- 
siai buvo savarankiška jėga. Radikalusis feminizmas, žinomas Women s 
Liberation Movement (Moterų išlaisvinimo judėjimas) pavadinimu, atsi- 
rado kaip opozicija marksistinėms studentų organizacijoms, kurios, 
sekdamos Europos socialistinių moterų judėjimų pavyzdžiu, tą radi- 
kalųjį feminizmą stengėsi išlaikyti savo gretose. Lenkijos sąlygomis 
(ir daugelyje Europos šalių) socialistinių ir pagal įsitikinimus sukurtų 
moterų formacijų egzistavimas trukdė kurtis visiškai autonominėms 
feministinėms organizacijoms“, ir tik dabar, žlugus komunizmui, ta- 
pome jų raidos liudytojais*. 


2 Šį skirtumą aiškiai pabrėžia Olive Banks, nurodydama, kad tos nefeministinės 
„moterų organizacijos“ (veikiančios kitose sąjungose arba po jų vėliavomis — 
politinėse partijose arba prie jų, bažnyčiose ir t. t.) kartais remia feminizmą, bet 
tikrai ne visada (žr. O. Banks. Faces of feminism. A study of feminism as a social 
movement [I leid. 1981], Oksford, 1986, p. 247). Tačiau ji, mano manymu, netei- 
singai feminizmui priskiria labdaros organizacijas ir veiklą, skirtą teikti pagal- 
ba moterims, tai pavadinusi evangelical feminism (ten pat, p. 243). Šiuo atveju 
pagalba teikiama moterims ne kaip moterims apskritai, o kaip „puolusioms“ 
būtybėms arba šiaip nelaimėlėms, bet, žinoma, moterims ir, žinoma, jų lytis tą 
nuopuolį provokuoja (nes, pavyzdžiui, jos gimdo vaikus), tačiau lytis čia nėra 

Be to, visiškai objektyviai, nors gal kiek savavališkai, remdamasis 
pagrįsta feminizmo reiškinio srities demarkacija, šiame darbe susiau- 
rinau aptariamą temą, ir tai padariau grynai pragmatiškais sumeti- 
mais. Dabar laikas lojaliai įspėti skaitytoją ir apie tokius pjūvius. Pir- 
ma, knygoje nagrinėjame tik šiuolaikinį feminizmą, kurį sutapatinau 
su feminizmu apskritai. Kalbu apie feministinį judėjimą (ir jo idėjas), 
kuris pirmiausia atsirado Jungtinėse Valstijose septintojo dešimtme- 
čio viduryje, vėliau pasklido po visas Vakarų šalis ir egzistuoja iki 
šiol. XIX amžiaus moterų judėjimas — tai, be abejo, pirmas moterų ko- 
vos dėl vietos visuomenėje etapas, tačiau šiuolaikinis feminizmas (jį 
vadinsime tiesiog feminizmu) susikūrė pirmiausia remdamasis savo 
paties visuomeniniu ir idėjiniu pagrindu, o ne kaip tęsinys ar atgaivi- 
nimas ano; tik gerokai vėliau dalis judėjimo aktyvisčių ir teoretikių 
ėmė ieškoti šaknų senajame moterų judėjime, pavadinusios jį „pirmo- 
jo“ feminizmo vardu, o save - „antrosios bangos“ feministėmis. Nesi- 
ginčydamas, ar galima praplėsti feminizmo terminą ir taip vadinti anks- 
tesnius moterų judėjimus, kurie tik iš dalies ir tai tik XIX amžiaus 
pabaigoje ėmė šiuo žodžiu vadintis arba šitaip juos ėmė vadinti kiti, — 
nes tai gali būti anistorinė, tegu ir leistina procedūra, - dar kartą pri- 
menu, kad šioje knygoje „feminizmas“ reiškia tą patį, ką šiuolaikinis 
feminizmas, tai yra, kitais žodžiais sakant, antrosios ir eventualiai tre- 
čiosios bangos feminizmas“. 


svarbiausias veiksnys — juk gyvena daugybė nepuolusių, laimingų moterų, 
kurioms puikiai sekasi ir kurioms nereikia pagalbos. Šiuo atveju žmonės skirs- 
tomi į puolusius, nelaimingus ir skurdžius ir visus kitus, tik kad pirmojoje 
grupėje daugiausia būna moterų su ypatingo pobūdžio nesėkmėmis, kurios, 
beje, nevadinamos visuomenine neteisybe. Panašius skirtumus mini ir kita 
britų feministė: „Lygybės ženklas tarp moterų organizacijų ir feminizmo tapo 
visuotine nerašyta taisykle, todėl reikia skubiai užkirsti kelią įpročiui žodžiu 
„feminizmas“ naudotis tarsi terminu, reiškiančiu bet kokį moterų aktyvumą“ 
(R. Delmar. What is feminism? Žr. J. Mitchell, A. Oakley (red.). What is feminism, 
Oxford, 1986, p. 11). Taip yra todėl, kad „[...] paprastai feminizmas apibrėžia- 
mas kaip aktyvi troškimo pakeisti moterų visuomeninę padėtį išraiška“, ir tai 
tikra tiesa, bet ne vien kalbant apie feminizmą (ten pat, p. 13). 
1995 metais išleista „Informacija apie Lenkijos moterų organizacijas ir iniciaty- 
vas“ šį skirtumą nutyli, todėl sunku tiksliai pasakyti, kiek procentų moterų 
organizacijų yra feministinės. Dabartiniais laikais veikiausiai šis skirtumas pa- 
mažu nyksta, o tyla apie minėtą skirtumą galbūt yra taktinis manevras, nes 
žodis „feministinis“ daugelį moterų gali atbaidyti, - mat Lenkijoje paplito toks 
feministės stereotipas - ateistė, „abortų šalininkė“. 
* Taip pat yra vartojami apibrėžimai „neofeminizmas“ arba „naujasis feminiz- 
mas“ (pastarasis, pavyzdžiui, G. G. Yates knygoje What women want. The ideas 

Antra, svarstymų objektas pirmiausia yra feminizmo ideologijos, o 
ne jo labai sudėtingi darbai, kuriuos ateityje istorikai, tikėkimės, ati- 
džiai išnagrinės. Šitaip sudėlioti akcentus leido šių žodžių autoriaus 
pasirengimas. Bet atrodo, kad feminizmui randantis šalyse, kurios dar 
neseniai buvo komunistinės, reikia skubiai susipažinti su feminizmu 
kaip su tam tikru požiūriu į pasaulį, su tam tikromis programomis ir 
veiklos stiliumi. Mat besikuriančios feministinės grupės, be abejo, įkvė- 
pimo semiasi iš feministinės lektūros, iš dalies ir iš asmeninių ryšių su 
dabar veikiančiomis Vakarų feministėmis. Šiuo požiūriu išsamiai iš- 
manyti feminizmo istoriją — kas be ko, tai būtų įdomu - dar ankstoka. 
Tačiau nemažą šio darbo dalį užima tam tikrų istorinių įvykių aprašy- 
mas. Čia pristatau tas feministinio judėjimo sritis, kurioms plėtojantis 
radosi pagrindinės feministinės idėjos ir teorijos. Praktiškai tai reikš- 
tų kalbėti beveik vien apie amerikietiškąjį feminizmą. Idėjų istorija, 
nors iš dalies neparodžiusi jas iškėlusių įvykių, kurių dalyvis vėliau 
buvau, tikrai būtų ydinga ir veikiausiai nuobodi. 

Trečia, pirmiausia apsiribojau amerikiečių literatūra, vėliau apskri- 
tai tokia, kuri parašyta anglų kalba. Tik todėl, kad norėjau papildyti 
pateiktus pavyzdžius, keletą kartų paminėjau vokiečių publikacijas. Mano 
pasirinkimas yra ganėtinai pagrįstas. Juk 1970 metais Juliet Mitchell 
ėmė protestuoti prieš tai, kad žiniasklaidoje feminizmas pristatomas 
kaip „anglosaksių, pirmiausia amerikiečių, judėjimas“, įrodinėdama, 


of the Movement, Cambridge, Massachusetts, 1975, p. 1). Standartinės Anglijos 
moterų judėjimo istorijos autorė XIX amžiaus judėjimą su šiuolaikiniu sieja 
bendru pavadinimu „feminizmas“ ir apie „senąjį ir naująjį feminizmą“ kalba 
kaip apie „vieną nepertraukiamą istorinį procesą“, žr. O. Banks. Faces of femi- 
nism, min. veik., p. 1. Tėviškai palankioje knygoje apie XIX amžiaus moterų 
judėjimą, vadinamą „feminizmo“ vardu, autorius, baisiai nustebęs, kad staiga 
atsirado naujas moterų judėjimas, vadina jį - su kandumo gaidele - neofeminiz- 
mu (P. Smith. Daughters oh the promised land. Women in American history. Being an 
examination of the strange history of the female sex from the beginning to the present, 
with special attention to the women of America, illustrated by curious anecdotes and 
guotations by divers authors, ancient and modern, Boston, 1970, p. 349). Apie 
ankstesnį liberalųjį feminizmą, kurio atstovė buvo Betty Friedan, jis ironiškai 
kalba kaip apie „pusiau feminizmą“ (ten pat, p. 341). Jau 1971 m. dvi amerikie- 
čių radikaliosios feministės, rašydamos pirmąją naujosios bangos feminizmo 
istoriją, senąjį moterų judėjimą vienareikšmiškai prijungia prie feminizmo ir 
savo istorijoje apie ankstesnį moterų judėjimą nuolat atsiliepia kaip apie „femi- 
nizmą“. Apie tokį terminologinį sprendimą liudija tos knygos pavadinimas — 
žr. J. Hole, E. Levine. Rebirth of feminism, New York, 1971. 
` J. Mitchell. Woman's estete (I leid. 1971), Harmondsworth, 1986, p. 11. 

jog anais laikais jis jau buvo beveik visose liberalios demokratijos ša- 
lyse, išskyrus Islandiją, Austriją ir Šveicariją, be to, Pietų Afrikos Res- 
publikoje, Australijoje, Turkijoje ir Afganistane. Tačiau teoriškai tarp- 
tautiniu mastu daugelį metų pirmiausiu buvo laikomas amerikiečių 
feminizmas. Kaip ir praėjusio amžiaus moterų judėjimas, taip ir šiuo- 
laikinis feminizmas pirmiausia iškilo Jungtinėse Amerikos Valstijose. 
Kitose šalyse jis atsirado vėliau ir aiškiai veikiamas JAV feminizmo, 
nors buvo ir savų specifinių akstinų. Pagrindinė feminizmo literatūra, 
tapusi standartu visam pasauliui, yra amerikiečių literatūra. Vėliau 
prie jos prisišlieja kitų šalių angliškai parašytos knygos, turbūt todėl, 
kad šiuo atveju nėra kalbos slenksčio, ir veikalai vienu metu pasiro- 
dydavo visuose angliškai kalbančiuose kraštuose. Pamažu vis didesnę 
reikšmę įgyja anglų ir australų leidiniai, pasakojantys apie būdingą 
tiems kraštams, bet beveik nepažįstamą Jungtinėms Valstijoms so- 
cialistinį feminizmą. Tačiau Amerikos skaitytojos priėmė ne visas min- 
tis, neklaidingai išsirinkdamos originalesnes ar ypač vykusias. Stan- 
darto lygmenį pasiekusias knygas ne anglų kalba galima laikyti 
išimtimis — šios knygos visada būna išverstos ir išleistos Jungtinėse 
Valstijose. Viena, beje, vienintelė išimtis — vėlesnysis prancūzų femi- 
nizmas, bet kitos šalys jį pastebėjo tik tada, kai pritapo amerikiečių 
aplinkoje. Pritapo ne vien leidinių vertimo, bet ir asmens kooptaci- 
jos būdu. Akivaizdžiausias to pavyzdys yra Monigue Wittig. Ši jau 
kurį laiką rašo angliškai ir aktyviai veikia amerikiečių feminizme. 
Kitų šalių feministinėje literatūroje vyrauja amerikiečių darbų verti- 
mai, kuriuos papildo ne itin populiarūs antraeiliai gimtieji leidiniai. 
Prancūzių kultūrinis feminizmas, nors labai uždaras reiškinys, bet 
viso pasaulio elitinėse feminizmo srityse šiandien jau Žinomas, šia- 
me darbe irgi paminimas. Kitaip negu visų kitų feminizmo variantų, 
šio poveikis yra siaurai akademinis ir meninis, nors jo ideologinis 
reikšmingumas veikiausiai didės. 

Ketvirta, nepaisant visų šių apribojimų, tyrinėjamo objekto apimtis 
vis tiek gerokai viršijo autoriaus galimybes. Turiu pripažinti, kad per 
mano rankas perėjo tik menka feministinės literatūros dalis, nors su 
dauguma svarbiausių knygų esu susipažinęs. Tai gal atleistina, turint 
omenyje pagrindinį šio darbo tikslą — svarbiausių feministinių ideolo- 
gijų rekonstrukciją. Feministinės literatūros ideologinį sluoksnį gali- 
ma paversti tam tikru skaičiumi idėjų, kurios nuolat kartojasi, tik vis 
kitais pavidalais, kaip antai įžanga, komentaras ar pasiūlymas, paly- 
dėdamos pateikiamus faktus, dažnai aprašomus labai individualiai, o 
nuo tų faktų staiga peršokama prie apibendrinimų ir įvertinimų — 

būtent ideologijos srityje. Viena feministė sarkastiškai - mano nuo- 
mone, be reikalo — tarstelėjo, kad skaityti daug feministinės literatū- 
ros tas pat, kas klausytis senos subraižytos plokštelės. Tai tiesa. Ta- 
čiau kaip tik tokia yra veikalo su ideologijos pamušalu esmė. Tai visada 
tas pats drabužis, kuriuo apvelkami vis nauji, tinkamai parinkti faktai. 
Pasikartojimų monotonija yra ideologijos funkcionavimo sudedamoji 
dalis. Šiaip ar taip, galima drąsiai išsiversti be antrinės, kitų feminis- 
čių nedažnai cituojamos literatūros, nes nekyla pavojaus ideologijos 
sluoksnyje pražiopsoti ką nors svarbaus, daugių daugiausia gali likti 
neįvertintos kokios nors ypač įmantrios formuluotės, kurių dažnai ran- 
dame ne tokiuose originaliuose darbuose (kai kuriais atvejais esu lin- 
kęs cituoti kaip tik juos, o ne pirminius šaltinius). Ideologijos — tai 
kolektyvinis turtas, tai bendrijų dvasia, ir šiuo atveju nesvarbu, kas 
pirmas jas sumanė ar kam priklauso autoriaus teisės. Rašančios femi- 
nistės dažnai nekreipia dėmesio į tokius dalykus. 

Penkta, šis darbas tėra įžanga, kuri, manyčiau, galėtų ne tik sudo- 
minti, paskatinti skaityti toliau ir tą skaitymą palengvinti, bet ir egzis- 
tuoti kaip baigta visuma — tiems, kurie norėtų tik susipažinti su femi- 
nizmo dabartiniame pasaulyje reiškiniu, bet neketina išsamiau juo 
domėtis. Kitiems gal pravers bibliografinės nuorodos, kuriomis pa- 
pildžiau šią knygą. 

Knygos sandara sudaro tam tikrą logišką grandinę. Kita vertus, 
suprasdamas, kad kam nors ji gali būti tik savotiškas žinynas, sten- 
giausi, kad kiekvienas jos skyrius būtų savarankiškas. Tai reiškia, kad 
skirtinguose kontekstuose nevengiau pasikartojimų. Svarbiausia yra 
trečioji knygos dalis, joje apibrėžta ir skaitytojui pateikta ryškiausių, 
svarbiausių feministinių pažiūrų galerija. Tačiau man pasirodė, kad iš 
pradžių gerai būtų pateikus dvi įvadines dalis, kurių kiekviena vis 
kitokiu būdu supažindintų su medžiaga. 

Pirmosios dalies tikslas — išdėstyti skaitytojui visa tai, kas šiuolai- 
kinėje visuomenėje sukelia feministinius judėjimus. Joje glaustai, visai 
neoriginaliai ir toli gražu neišsamiai pristatytas, tiksliau būtų pasa- 
kius, primintas lyties vaidmuo visuomenės gyvenime. Pagal sumany- 
mą tai turėjo būti tik aprašymas be jokių vertinimų, kurių, jei ir pasi- 
taiko, yra kaip tam tikrų visuomeninių faktų rūšių; aprašymas, 
paaiškinantis, kodėl kai kurie visuomenės nariai gali jaustis tos visuo- 
menės skriaudžiami, ir pateikiantis feministinio protesto motyvaciją. 
Aptarus lyties nulemtą jėgų išsidėstymą ir materialių gėrybių pasida- 
lijimą, pateikti galimų problemų sprendimų stabdymo (apsaugojimo) 
mechanizmai, tarp jų ir konservatyvių ideologijų esamos padėties 

atžvilgiu. Rizikingiausias, be abejo, bus paskutinis šios dalies sky- 
rius, kuriame pabandžiau apibūdinti pramintus kelius į feministinį 
aktyvumą. 

Antroji dalis — tai istorinis škicas. Moterų vadinamosios „pirmo- 
sios bangos“ judėjimo negalima nutylėti, nes vėlesnysis feminizmas, 
kaip jau sakiau, kartais remiasi jo patyrimu ir nepamiršta jo atsiradi- 
mo priežasčių, tačiau ano judėjimo istorija mūsų nevertinama rimtai, ji 
nėra tyrimo objektas. Toliau pateikiama daugiausia amerikietiško — 
dėl anksčiau išdėstytų priežasčių — feminizmo istorija, pristatomos šiam 
judėjimui svarbios pagrindinės idėjos, išdėstytos remiantis jų istori- 
nės raidos logika. Keli išskirtiniai klausimai, feministiniam judėjimui 
reikšmingi ideologiškai, išdėstyti glaustai; kaip tik tokį medžiagos pa- 
teikimo būdą pagrindžia istorinė tų klausimų svarba (ir tai, kad jie vis 
dar sunkiai prieinami, bent jau Lenkijoje). Šioje vietoje turiu pabrėžti, 
kad istorinė šio darbo dalis nevisiškai atitinka reikalavimus, keliamus 
moksliniam istoriniam darbui. Tai nekritiška, istorinių tyrinėjimų šal- 
tinių neparemta šiuolaikinio amerikietiško feminizmo istorijos rekonst- 
rukcija, kuri yra būtina, norint suvokti teorinę dalį. Pagrindiniai in- 
formacijos šaltiniai, kuriais naudojausi, — tai negausūs istoriniai darbai, 
dažnai smarkiai ideologizuoti, todėl ir pačių faktų aprašymas, ir tų 
įvykių veikėjų pasakojimai veikiausiai yra neobjektyvūs. Tačiau vis 
dėlto man atrodo, kad aprašant pagrindinius faktus negalima labai 
nutolti nuo įvykių eigos, bent jau tiek, kad negalima būtų jų panaudo- 
ti mūsų tikslams. O visai išsiversti be istorinio ekskurso neįmanoma. 

Trečioji dalis, kaip esu minėjęs, yra mano ieškojimų ir tyrinėjimo 
branduolys. Čia taip pat rasite man kaip autoriui patį pavojingiausią 
fragmentą: atskirų ideologinių feministinio judėjimo srovių ar orien- 
tacijų statinio rekonstrukciją. Jau pati feministinių srovių klasifikacija ir 
vardų suteikimas visuomet yra dingstis ginčams. Dar daugiau abejo- 
nių ir prieštaravimų gali sukelti pažiūrų sintezė, nes tikrovėje pažiū- 
ros formuojasi baisiai pabirai, o jų sekėjos kartais sąmoningai vengia 
sudėti taškelius ant „i“ ir nebūtinai turi stengtis savo pažiūras sude- 
rinti su kolegių pažiūromis. Tačiau man pasirodė, kad būtų naudinga 
ir vertėtų pabandyti rekonstruoti tam tikrus mąstymo struktūrų ti- 
pus, vengiant originalių formulavimų ir daugiareikšmiškumo. Aš pa- 
naudojau ideologijos sandaros schemą, kuri paaiškinta tos dalies pra- 
džioje. Ideologijos portretai neišvengiamai pasirodo esą supaprastinti 
ir, palyginti su tikrove, pernelyg vienareikšmiai, bet turiu vilties, kad 
jie nepavirto karikatūromis ir jų pagrindinės linijos atitinka apibūdina- 
mų originalų esmę. Kiekvienas feminizmo tipas pristatytas du kartus: 

rekonstruojant turinį tos ar kitos ideologijos kaip daugiau ar mažiau 
bendros pasaulio vizijos ir ta vizija pagrįstų programų veikimo, taip 
pat pateikiant citatas iš pagrindinių arba tipiškiausių leidinių. Taip 
suteikiau skaitytojui galimybę palyginti mano rekonstrukcinių pastangų 
rezultatą su originaliais šaltiniais, nors akivaizdu, kad citatas rinkausi 
subjektyviai suvokęs perskaitytus tekstus ir iš dalies atsitiktinai. Kny- 
gos pabaigoje pridėjau bibliografijos rodyklę, nors vidutiniam skaity- 
tojui ji ne itin galės padėti, nes į lenkų kalbą beveik nieko neišversta“, 
o literatūros kitomis kalbomis mūsų bibliotekose apskritai nėra. Pir- 
miausia tai taikytina ankstesnių metų leidiniams, ir kaltas dėl to ne tik 
anuometinis valiutos trūkumas, bet ir visuotinis įsitikinimas, kad fe- 
ministinė literatūra neverta būti mokslinių tyrinėjimų objektu. Jau ke- 
leri metai padėtis yra pasikeitusi, pasirodo vis daugiau feministinių 
knygų ir knygų apie feminizmą, taip pat ir verstinių, tad galimas da- 
lykas, kad lenkų skaitytojai galės susipažinti su senąja feministine kla- 
sika. 

Ketvirtoji dalis — tai bandymas surasti bendrą vardiklį, stabilų fe- 
minizmo, nuolatos keičiančio savo įvaizdį, nepaprastumo veiksnį, ir, 
beje, bandymas nelengvas, jei atsižvelgsime į sukauptus faktinius duo- 
menis. Šio tyrimo rezultatais su skaitytojais jau spėjau pasidalyti įžan- 
goje, tačiau juos pagrįsiu knygos gale. 

Ši knyga - daugelio metų neritmingo ir nesistemingo darbo rezul- 
tatas. Keitėsi jos koncepcija, nes keitėsi pasaulis, į kurį knyga turėjo 
išeiti. Prieš dešimt metų lenkų visuomenė feminizmo temą būtų pri- 
ėmusi kaip egzotišką, būdingą turtingiems kraštams, kuriuose „mote- 
rims susimaišė protas“, nes jos neturi rimtesnių problemų. Šiandien 
feminizmas randa vis daugiau šalininkių, nors galbūt daugelis piliečių 
apie tai nežino. Gal ir gerai, kad mano darbas pasirodė tik dabar, 
nors, žinoma, tai neturi nieko bendra su mano sumanymu. 

Dirbau vienas. Retai pasitaikiusios progos pateikti visuomenei sa- 
vo darbo ištraukas parodė, kad ši tema Lenkijoje nebuvo blogai pri- 
imama, nors ir nežadino entuziastingo noro palaikyti ar paremti lėšo- 
mis. Širdingiausiai padėkoti pirmiausia norėčiau visiems savo bičiuliams 
ir giminaičiams, kurių mandagumo ir geranoriškumo dėka turėjau ga- 


* Ypač vertingą išimtį sudaro amerikiečių radikaliojo feminizmo tekstų antolo- 
gija, kurią redagavo Teresa Hotėwka, Nikt nie rodzi się kobietą, Warszawa, 1982, 
taip pat neseniai išleista Margaretos Humm knyga Słownik teorii feminizmu, 
Warszawa, 1993, kuri yra gerokai šališka, užtat pateikia išsamią medžiagą, tik 
gaila, kad žodyno forma. 

limybę padirbėti Vakaruose, bibiliotekose, kurios turėjo sukaupusios 
daug man reikalingos literatūros. Ute Franke ir Jacekas Piechuckis 
nuoširdžiai keletą kartų priėmė mane savo namuose Hamburge, ir aš 
tikrai Žinau, kad mano vizitai buvo neleistinai ilgi, tačiau kaip tik to- 
dėl galėjau daugybę valandų praleisti to miesto bibliotekoje. Taip pat 
supratingai priėmė mane Ewa Kulisz ir Karolis Lukoszekas Miulhei- 
me, iš ten aš važinėjau į Eseno biblioteką. Du kartus ilgos viešnagės 
buvau atvykęs pas nuostabius, nepaprastus žmones — dėdienę Anielą 
Rodziewicz ir jau mirusį dėdę Aleksandrą. Gyvenau pas juos Londo- 
ne ir kasdien turėjau galimybę lankytis neapsakomai turtingoje Britų 
bibliotekoje. (Sėdėdamas po kupolu toje pačioje salėje, kurioje prieš 
penkiasdešimt metų Virginia Woolf rengė garsią paskaitą apie mote- 
riškumą literatūroje, pagalvojau, kad vienu požiūriu įvyko esminis po- 
vyrai, o aš dabar varčiau tik moterų parašytas knygas.) Šios britų ins- 
titucijos svetingumas, rodomas atvykėliams, iš tikro vertas didžiau- 
sios pagarbos ir dėkingumo. Čia, tėvynėje, didžiausią ir nuoširdžiau- 
sią pagalbą, be kurios nebūčiau įgyvendinęs savo sumanymo, man 
suteikė šeima, kuri beveik dešimt metų turėjo kęsti nepatogumus dėl 
mano pernelyg vienpusiškų interesų, susijusių su darbo nuotaikų kai- 
ta. Jiems norėčiau nuoširdžiausiai padėkoti. 

Suprantu, kad mano darbo, kurį atiduodu lenkų skaitytojams į ran- 
kas, forma ir turinys nėra tobuli. Tačiau tikiuosi, kad, nepaisant frag- 
mentiškumo ir tam tikro savavališkumo, ši knyga patenkins skaityto- 
jų smalsumą arba pažadins susidomėjimą labai svarbia, mano manymu, 
lyties vaidmens šiuolaikinėje visuomenėje problema ir visu tuo, ką šia 
tema turėjo, turi ir tikrai turės ką pasakyti feminizmas. Taip pat ir 
lenkų. Taip pat ir Lenkijoje. 


Cešynas, 1998 m. sausis 

P IRMO JI DALIS 


Feminizmo šaltiniai 


Feminizmas - protesto judėjimas. Kartu tai ir susidorojimo su blo- 
giu programa. Koks tai blogis, kas jį suteikia ir kaip jis yra patiriamas? 
Kada atsiranda ganėtinai stiprus gana didelio visuomenės narių skai- 
čiaus nepasitenkinimas, toks nepasitenkinimas, kad visuomenės na- 
riai įstengia įveikti baimę, kylančią iš savisaugos jausmo, ir išorinę 
konservatyvią visuomenės materiją, kad susiorganizuotų į visuome- 
ninį judėjimą? 

Prieš tyrinėdami feministinių judėjimų istoriją ir dabartinę veiklą, 
pabandykime objektyviau apibrėžti visuomeninę situaciją, kuri nule- 
mia feminizmo radimąsi, taip pat pasistengsime išnagrinėti aplinky- 
bes ir priežastis, dėl kurių dalis visuomenės narių drįsta — nes iš pra- 
džių reikia turėti nemenkos drąsos — feministine forma protestuoti. 
Čia neužbersime skaitytojo skaičių lavina, nepažersime lentelių ir diag- 
ramų, nes savo nagrinėjimų objektu pasirinkome ne konkrečią visuo- 
menę, bet tam tikrą jos tipą, įvairiais variantais įsikūnijusį Vakarų kul- 
tūros visuomenėse. Toliau piešiamu vaizdu bus tik priminta tai, ką 
skaitytojas ir taip žino, nes pats toje visuomenėje gyvena ir jos lyčių 
geometriją laiko savaime suprantamu dalyku!. 


' Norintiems konkrečių duomenų apie Lenkiją siūlau neseniai išleistą Renatos 
Siemienskos knygą Kobiety: nowe wyzwania. Starcie przsztošci z teragniejszošcią, 
Warszawa, 1996, taip pat ankstesnes šios autorės publikacijas. Nemažai šios 
informacijos rasite kiek anksčiau išleistoje Henryko Domańskio knygoje Zado- 
wolony niewolnik? Studium o nierównościach między męzczyznami i kobietami w 
Polsce, Warszawa, 1992, taip pat Irenos Reszkės Nierówności płci w teoriach. 

Kuo visuomeninė padėtis moterų netenkina? Moteris protestuo- 
ja, kai jaučiasi skriaudžiama kaip moteris, o ne kaip darbininkė, vals- 
tietė, miestietė, universiteto profesorė, gydytoja, pardavėja, sekre- 
torė ir t. t. Net jei protestuoja tam tikri visuomenės sluoksniai, 
pavyzdžiui (radikaliojo feminizmo atvejis), studentės ir aukštųjų mo- 
kyklų darbuotojos, tasai protestas, jei tik yra feministinis, visada su- 
sijęs su lytimi, su moteriškumu kaip nelaimę užtraukiančiu bruožu. 
Tai visada būna moterų protestas dėl moterų apskritai, o ne kokios 
nors profesinės, klasinės, amžiaus, etninės ir kt. grupės protestas 
dėl neteisingo požiūrio būtent į šią grupę. Taip pat skirtumai tarp 
moterų — ar dėl jų priklausymo skirtingoms visuomenės grupėms, ar 
dėl asmeninių savybių (inteligencija, charakteris, grožis ir t. t.) - bū- 
na (nuskriaustųjų manymu) skaudžios nelygybės priežastis. Tačiau 
šioje knygoje svarstome, kokia feminizmo įtaka šiuolaikinei, tarkim, 
Vakarų, visuomenei, taigi ieškome to, kas yra bendra visoms mote- 
rims ir kas kai kurioms iš jų sukelia pojūtį, kad yra skriaudžiamos 
dėl savo lyties. 

Būna įvairių visuomeninės moters padėties neigiamo vertinimo va- 
riantų, todėl esama įvairių ir feminizmo variantų. Vis dėlto nuomonė, 
kad moters likimas apskritai yra nelaimingas, nėra visuotinė. Pirmiausia 
pabandysime objektyviai, nesiimdami vertinti, aprašyti, kuo skiriasi 
abiejų lyčių visuomeninė padėtis. Papasakosime, kaip yra iš tikrųjų, 


Teoretyczne wyjaśnienia nierówności płci w sferze pracy zawodowej, Warszawa, 
1991. Verta pavartyti ir Joannos Sikorskos redaguotą rinkinį Kobiety i ich mężowie. 
Studium porównawcze, Warszawa, 1996. Taip pat rekomenduoju išsamią mo- 
ters padėties pasaulyje studiją, išverstą į lenkų kalbą ir 1971 m. išleistą Kroku- 
voje, tai Simone de Beauvoir Antroji lytis. Ši knyga, pirmą kartą 1949 m. išleista 
Paryžiuje, vėliau ir daugelyje pasaulio šalių, buvo atspirties taškas daugeliui 
būsimųjų feminisčių ir dažnai vėlesnių laimėjimų laidas. Šią knygą ypač reko- 
menduoju perskaityti. 

vengdami tų dalykų, kuriuos galėtų paneigti kuri nors viena iš šalių. 
Kadangi ne tik visuomeninių faktų vertinimas, bet ir patys faktai bū- 
na ginčytini, apsiribosime tais, dėl kurių nekyla abejonių. 

Pagrindinis klausimas būtų toks: ar žmonių lytis yra visuome- 
niškai reikšminga? Kitaip sakant, ar esama tokių visuomenės gyveni- 
mo aspektų, kuriuose pasireiškiantys skirtumai priklausytų nuo lyties? 

Žinoma, tai retorinis klausimas. Tikrai neketiname čia pateikti dau- 
gybės skaičių, tačiau pirmas pasitaikęs pavyzdys — o tokių feministinėje 
literatūroje yra nemažai — yra labai vykęs. 1989 metais moterys, suda- 
rančios pusę žmonijos, atlikdavo beveik 66 proc. viso valandomis ma- 
tuojamo darbo, bet gaudavo tik 10 proc. viso sumokamo užmokesčio 
ir turėjo mažiau nei 1 proc. visos nuosavybės“. 

Kita panašios apžvalgos autorė priduria: 63-64 proc. moterų ir 75 
proc. emigrančių (įskaitant vaikus) buvo beraštės. Apie 4 proc. mo- 
teriškosios žmonijos pusės atstovių buvo vyriausybių vadovės, 3 proc. — 
ministrės, net 5 proc. jų užėmė postus, kuriančius valstybės politiką, 
apie 10 proc. posėdžiavo parlamentuose, beveik 6 proc. turėjo vado- 
vaujamuosius postus tarptautinėse institucijose, o vadovaujamąjį dar- 
bą profesinėse sąjungose dirbo apie 5 proc. moterų?. Priminsime, kad 
kalbame apie pusę Žmonijos, kuri nuo kitos pusės skiriasi, tarkim, ne 
amžiumi ar protu, o biologine lyties organų sandara. Net jei šių duo- 
menų skaičiavimo metodika nėra aiški, net jei darome prielaidą, kad 
autorių, feministinio judėjimo dalyvių, informacija nėra itin patikima, 
vis tiek puikiai žinome, kad taip yra iš tikrųjų, daugių daugiausia pa- 
teikti skaičiai gali būti šiek tiek kitokie. 

Tokia yra moterų padėtis (ir atitinkamai — kaip jos priešingybė — 
vyrų padėtis), pateikta bendrais bruožais. Industrinėse arba postin- 
dustrinėse visuomenėse aspektų dėl lyčių skirtumų ratas tikriausiai 
yra mažesnis nei kitose pasaulio šalyse (ir ilgą laiką vis mažėja). Ka- 
dangi šiuolaikinis feminizmas pirmiausia atsirado pramoninių Vakarų 
šalyse, nors šiandien, tiesa, itin specifinėmis formomis, pamažu plinta 
kitokio tipo visuomenėse, apsiribosime tik Vakarų visuomenės apta- 
rimu. Šis pavyzdys apima ir Lenkiją, kurioje plečiasi feministinis judė- 
jimas, liudijantis, kad ir šiuo požiūriu mes artėjame prie Vakarų de- 
mokratijos. 


2 Žr. E. M. Rhoodie. Discrimination against women. A global survey of the economic, 
educational, social and political status of women, Jefferson, North Corolina, 1989, 
p. IX. 

* Zr. S. Peterson, A. S. Runyan. Global gender issues, Boulder, 1993, p. 6. 

Lytis ir visuomenės gyvenimas 


Pakartokime retorinį klausimą, tik kiek kitaip pateiktą: ar žmonių 
dalyvavimo visuomenės gyvenime būdas ir galimybė naudotis visuo- 
meninio gyvenimo pranašumais nors kiek priklauso nuo jų lyties? 

Kai kuriose visuomenės gyvenimo srityse vyrai ir moterys daly- 
vauja vienodai, ta pati jų proporcija, kaip jie yra pasidaliję populiaci- 
joje, tai yra santykiu 1:1, vadinasi, tais atvejais lytis neturi jokios 
reikšmės. Šitai matome, pavyzdžiui, pažvelgę į rinkėjų sąrašus. Beje, 
šiandien mums tai atrodo savaime suprantamas dalykas, nors ne taip 
seniai tuose sąrašuose būdavo vieni vyrai. Visai kitaip atrodo kan- 
didatų sąrašai: čia moterų smarkiai sumažėja, o dar mažiau jų būna 
išrinkta. Taigi galima daryti išvadą, jog galimybė dalyvauti valdžios 
struktūrose tiesiogiai ar netiesiogiai, tačiau neabejotinai susijusi su 
lytimi. Pavyzdžiui, Lenkijos parlamente dabar posėdžiauja apie 12% 
moterų. 

Jei kalbėsime apie visuomenės gyvenimą apskritai, labai dažnai ly- 
tis atrodo esąs neesminis veiksnys, nors dar visai neseniai buvo at- 
virkščiai. Pavyzdžiui, pasidomėjus, kiek vyrų ir kiek moterų dirba už 
atlyginimą, aiškėja, kad disproporcija nėra didelė. Panaši padėtis ir 
tarp tų, kurie mokosi, — didelio skirtumo nėra netgi aukščiausiose mo- 
kymosi pakopose. O dar visai neseniai... Ir šiuolaikinės teisės požiū- 
ris į visuomenės narius vienodas, - lytis paminima tik ypatingais atve- 
jais, kai kalbama apie biologinio lyčių skirtumo pasekmes, pirmiausia 
apie gimdymo ir kūdikio maitinimo laikotarpį. Tiesa, aptinkame ir 
reliatyvių dalykų, keliančių šiokių tokių abejonių, pavyzdžiui, daugely- 
je šalių vaiko priežiūros atostogos suteikiamos tik moterims, jos atlei- 
džiamos iš darbo, kad slaugytų sergantį vaiką, kita vertus, karo tarny- 
ba privaloma tik vyrams. Tačiau palyginti neseniai moterų, sudarančių 
santuoką, turtinių, pilietinių, motiniškų interesų įteisinimas buvo kur 
kas žemesnio lygio nei besituokiančių vyrų. Šiuolaikinės lyčių lygybės 
pavyzdžių galima pateikti apsčiai — iki lygybės kapinėse. 

Tačiau vos pažvelgus tų visuotinių kategorijų vidun matyti esmi- 
niai skirtumai, akivaizdžiai susiję su lytimi. Daug gamybos šakų ar 
veiklos rūšių yra okupuotos arba vyrų, arba moterų. Bet jei permesi- 
me akimis valdymo, susijusio su vieta tarnybinėje hierarchijoje, sritį, 
pamatysime, kad juo aukštesnė karjeros pakopa, juo disproporcija mo- 
terų nenaudai darosi vis didesnė. Paradoksalu, bet netgi beveik visai 
feminizuotose pramonės srityse, pavyzdžiui, audimo arba siuvimo įmo- 
nėse, vadovaujamuosius postus dažniausiai turi vyrai. Panaši padėtis 

ir valdiškose įstaigose: nors žemesnėse hierarchijos pakopose vyrauja 
moterys, kylant tomis pakopomis jų skaičius tolydžio mažėja. Vadina- 
si, lytis yra svarbus veiksnys priimant Žmones į vienokias ar kitokias 
pareigas arba skiriant juos į vadovaujamuosius postus. O dar pridurkime 
tai, kad moterų išsilavinimas yra ne mažesnis (Lenkijoje netgi dides- 
nis) nei vyrų. 

Dar vienas dalykas, kuris turėtų stebinti, nors daugelis mano, kad 
tai visai normalu: feminizuotose profesijose ir veiklos srityse darbo 
užmokestis ir visuomeninis prestižas dažniausiai yra mažesnis, taip 
pat ši veikla gerokai primena darbą, kurį moterys atlieka namuose. 
Namuose moterys verda, patarnauja, tvarko, skalbia, slaugo, auklėja 
vaikus ir padeda jiems mokytis, siuva, gražina savo namus... O dar- 
be? Irgi verda, patarnauja, tvarko, skalbia, dirba slaugėmis ir gydyto- 
jomis (dažniausiai pediatrėmis, chirurgėmis labai retai!), auklėtojomis 
vaikų darželiuose ir pradinių klasių mokytojomis. Audimo, siuvimo, 
maisto pramonė — tai jų domenai. O sekretorės (arba direktoriaus pa- 
dėjėjos)? Ar joms keliamas reikalavimas būti „devyndarbėmis“ nėra 
kaip du vandens lašai panašus į tradicines žmonos pareigas? Tikrai 
vyriškos profesijos neturi „naminių“ atitikmenų dėl tos paprastos prie- 
žasties, kad bent iki šiol vyrai namuose dirbdavo tik priešokiais — 
įkaldavo vinį ar perstumdavo sunkesnį baldą (o čia jau rasime vyrų 
profesinės veiklos atitikmenų). Kariuomenė, policija, politika, valdy- 
mas, moksliniai tyrimai, meninė kūryba — štai domenai, iki šiol buvę 
išimtinai vyriški. Vis dėlto argi tai nėra veikla, kuriai reikia kur kas 
didesnių asmenybę ugdančių protinių gebėjimų nei namų ūkio dar- 
bai? Kita veikla, labiau mechaninė ir susijusi su fizinės jėgos poreikiu, 
tarkim, kasyba, metalurgija, mašinų pramonė, savo monotonija kažin 
ar nusileidžia siuvėjų, audėjų ar valytojų darbui, tačiau ją smarkiai 
lenkia atlyginimų dydžiu. 

Išsilavinimas... Žinoma, šiandien abiejų lyčių vaikai ir jaunuoliai 
mokosi vienodai atkakliai. Apskritai lytis šiuo požiūriu nėra reikš- 
minga. Tačiau pažvelgę į pasirenkamas lavinimosi kryptis be vargo 
pamatysime, kad jau po pradinės mokyklos abiejų lyčių keliai skiriasi. 
Rinkdamiesi būsimąją profesiją, jaunuoliai nesąmoningai vadovaujasi 
jau egzistuojančiu darbo tarp lyčių pasidalijimu. Tad nieko keisto, kad 
jaunimas laikosi profesijų dalijimo į vyriškas ir moteriškas principo. 
Gastronomiją, buhalteriją, slaugą dažniau renkasi merginos, o staty- 
ba, elektrotechniką, metalurgiją — vaikinai. Pedagoginiai mokslai - mo- 
terų domenas, politechnika — vyrų. Jei išimčių vis dėlto pasitaiko, tai 
tik todėl, kad didėja abiejų lyčių domėjimasis profesijomis, kurios iki 

šiol buvo rezervuotos priešingai lyčiai. Kas be ko, akivaizdžią įtaką 
daro technikos pažanga. Vis dažniau vyrai imasi tradicinių moteriškų 
darbų (tarkim, pardavėjų), o moterys... grįžta į namus. Simetrija nyksta 
ir tarp bedarbių. Net jeigu lyties kriterijus atleidžiant iš darbo nėra 
reikšmingas, toks jis tampa priimant į naują darbą, todėl bedarbių 
moterų dalis procentais tolydžio didėja. Jeigu, nepaisant visko, ši dis- 
proporcija nekrinta į akis, tai dažniausiai todėl, kad dalis bedarbių 
moterų nusprendžia tapti namų šeimininkėmis ir būti išlaikomos vy- 
ro, todėl jų nerodo statistiniai duomenys, o vyrai atkakliai laukia eilė- 
je naujo darbo arba pašalpos. Be to, — tai šiek tiek stebinantis dalykas, 
jei lyginsime su dabar įprastu mąstymu, — bedarbės moterys dažniau, 
ir gana sėkmingai, renkasi savarankišką ūkinę veiklą, įkuria individu- 
alias ar kitokias įmones“. 

Kai kuriose srityse ar institucijose vyrauja vyrai: kariuomenė, poli- 
cija ir... bažnyčia. Atkreipkime dėmesį, kad tai valdžios institucijos. 
Sporto sritį maskulinizuoja jo vartotojai, tai yra sirgaliai (gal todėl, 
kad vyrai turi daugiau laisvo laiko?), ir tai lemia, kad joje moterų 
sutiksime mažiau. Vyrai yra linkę moteris matyti ant estrados. Ap- 
skritai skirstymas į moteriškas ir vyriškas sporto šakas yra pagrįstas 
ne visuomeniniais, o biologiniais skirtumais, bet ir šiuo atveju kyla 
vienokių ar kitokių abejonių, pavyzdžiui, kalbant apie sporto šakas, 
kurių dalyviams reikia ne raumenų, o inteligencijos, tarkim, šachma- 
tininkams. 

Mokslo ir kultūros sritis tebelieka vyrų domenas, nors ir ji pamažu 
kinta, į ją įsitraukiant vis daugiau moterų. Tačiau iki lyčių pariteto čia 
dar toloka. Tam tikrais atvejais, pavyzdžiui, kai kuriose pramogų verslo 
rūšyse, vyrauja moterys, bet ar ne todėl, kad moteriška lytis yra lai- 
koma labiau „pramogine“? Šitaip mano vyrai, o juk jie prie televizo- 
riaus praleidžia kur kas daugiau laiko nei moterys. 

Dabar apibendrinkime: visuomenės gyvenimo viešojoje srityje (kuri 
suteikia valdžią, gerą darbo užmokestį ir turi prestižą) vyrauja vyrai. 
Bet ir moterys turi savo vyravimo sritį — tai namai, namų ūkis ir šei- 
ma, trumpai sakant, privati sritis. Kaip ir anksčiau, nepaisant šioje sri- 
tyje įvykusių pilietinių ir teisinių pokyčių, šeimoje ant moters pečių 
užkrauta — kartais beveik visa — atsakomybė. Moterys tvarko namų 


* Šiai temai skirtas straipsnių, daugiausia susijusių su Lenkija, rinkinys Kobiety 
wobec przemian okresu transformacji (red. K. Faliszek, E. McLean Petras ir K. Wódz), 
Katowice, 1997. Šiame rinkinyje išspausdintas ir mano straipsnis Rola kobiet w 
wspolczesnych transformacjach spolecznych (w zwierciadle feminyzmu). 

ūkį tiek kaip vykdytojos, tiek kaip valdytojos, nepailstamai ir ritmin- 
gai atlikdamos didžiąją namų ūkio darbų dalį. Moterys ne tik gimdo, — 
tai yra savaime suprantama, — bet ir augina, auklėja vaikus, rūpinasi 
visais šeimos nariais. Dėl to, kad moterys ėmė dirbti mokamą darbą, 
smarkiai padaugėjo tik jų pareigų, o darbo krūvis joms padvigubėjo. 
Pastaruoju metu, ypač jaunose šeimose, yra pakitimų į gerąją pusę, bet 
iki lyčių lygybės dar toli. Namai ir toliau lieka moters „vieta“, kuri 
kartais vadinama jos „karalyste“, bet lygiai taip pat ir „jungu“. Jei 
vyrai vis dažniau įsitraukia į namų ūkio darbus, dažniausiai į tai 
žiūrima reiškiant dėkingumą ir pagarbą (anksčiau — panieką) ar kaip 
į savanorišką dalies savo laisvės ir laisvalaikio atsisakymo aktą, ky- 
lantį dėl noro „padėti žmonai“, nors apskritai visi šie darbai ir toliau 
lieka moters pareiga, netgi tuo atveju, jei ji lygiai su vyru eina dirbti, 
kad gautų atlyginimą. 

Priminiau jums kai kuriuos faktus, kurių pakanka, kad tvirtai įro- 
dytume, jog lytis visuomenės gyvenimui yra reikšminga. Iš daugelio 
lyčių skirtumų, kurie svarbūs visuomenės gyvenime, čia pateiksiu 
šiuos: 

1. Valdančiuosiuose postuose moterų yra gerokai mažiau nei vyrų, 
be to, juo aukštesnis tarnybinės hierarchijos laiptelis, juo jų mažiau. 
Tai duoda pagrindo apkaltinti visuomeninę sistemą politine moterų 
diskriminacija", netgi galima priekaištauti dėl moterų priespaudos, sun- 
kios jų padeties. 

2. Moterys turi kur kas mažesnę galimybę tiesiogiai įsigyti visuo- 
menės sukuriamų materialinių gėrybių, nes už savo darbą jos gauna 
gerokai mažesnį atlygį nei vyrai. Iš dalies tai pirmos iš išvardytų ne- 
lygybių padarinys - dirbantys vadovaujančiuose postuose vyrai pa- 
prastai gauna didesnius atlyginimus. Tai galėtume sieti su žemesniu 
darbų, kuriuos tradiciškai dirba moterys, prestižu. Mat feminizuoto- 
se veiklos srityse yra įprastas mažesnis atlyginimas, taip pat yra išli- 


` Diskriminacijos sąvoka, susiaurinta iki „nevienodo žmonių vertinimo“, tik iš 
pradžių atrodo aiški. Paprastai tučtuojau išvardijamos to nevienodo vertinimo 
priežastys: rasė, tautybė, religija, lytis. Tačiau akivaizdu, kad būna situacijų, kai 
nevienodas vertinimas yra laikomas teisingu. Geriau pagalvojus, galima papil- 
dyti: diskriminacija - tai nevienodas vertinimas tuomet, kai taikomas kriterijus 
yra „neesminis“. Šitaip supranta, pavyzdžiui, anglų filosofė: „Lyties diskri- 
minacija laiko lytį reikšminga kontekstuose, kuriuose ji nėra reikšminga“ 
(žr. J. R. Richards. The sceptical feminist. A philosophical enquiry [1 leid. 1980), 
London, 1994, p. 136, taip pat p. 145). Kriterijaus „esmingumo“ sąvoka yra 
diskutuotina ir istoriškai kintanti, jei taikysime ją diskriminacijos kategorijai. 

kusi praktika ten, kur tik įmanoma, moterims už tą patį darbą mokėti 
mažiau nei vyrams. Tai duoda pagrindą kaltinti visuomeninę sistemą 
ekonominiu moters diskriminavimu arba išnaudojimu. 

3. Moterys turi didesnę įtaką privataus gyvenimo sričiai, susijusiai, 
tiesa, su jų gerokai didesniu triūso indėliu. Tačiau vyrai dėl to nesi- 
skundžia ir nekaltina moterų diskriminacija namų ūkio valdymo ir 
namų darbų srityje. Veikiausiai kaip tik todėl tokia susiklosčiusi pa- 
dėtis yra vyrų, o ne moterų pasirinkimo padarinys. Šitai duoda pa- 
grindą moterims kelti kaltinimus dėl to, kad jos neša „dvigubą naštą“ 
ir joms yra primestas „namų vergės“ vaidmuo (tam tikra engimo for- 
ma). Dėl to iš moterų esą atimama galimybė ugdyti savo gebėjimus ir 
dalyvauti viešajame gyvenime. Tokia padėtis liudija dar ir ekonominį 
išnaudojimą, nes žmonos ir motinos už namuose dirbamus darbus tie- 
sioginio užmokesčio negauna. 

Čia pateikti faktai yra neginčijami ir nediskutuotini. Jų, žinoma, 
yra gerokai daugiau, daugelį iš jų aptarsime kituose knygos skyriuo- 
se. Dabar tik konstatuojame, kad apskritai jų yra, ir nesistengdami 
nustatyti jų vertės kol kas pažymime, kad visuomenėje egzistuoja la- 
bai įvairių, kartais priešingų jų vertinimų. 

Apibendrindami tai, kas pasakyta anksčiau, galime rizikuoti pa- 
teikti štai tokį platų visuomenės atvaizdą vyrų ir moterų dalyvavimo 
jos gyvenime požiūriu, kuris dar visai neseniai buvo labai raiškus, o 
šiandien ne toks tikslus. Jei visuomenę įsivaizduotume kaip aukštą ir 
platų tinklą, kurio egzistavimą palaiko nuolatinis jį kuriančių individų 
darbas, pamatytume, kad šį tinklą neria ir tvarko tik vyrai, o moterys — 
kartu su mažais vaikais — gyvena to tinklo akutėse, prikabintos prie 
sunėrimo mazgų, tai yra prie „savo“ vyrų. Žinoma, moterų, palai- 
kančių tinklą, vaidmuo yra nepaprastai svarbus: jos aptarnauja ir pa- 
laiko jėgas tų, kurie tiesiogiai tą tinklą neria, tačiau daro labai mažą 
įtaką tam, kas tame tinkle dedasi, nes apie tai sprendžia tie, kurie 
savo poelgiais, susitarimais ir sprendimais nustato visuomeninius, vie- 
šuosius santykius ir lemia įvykius visuomenėje. 


Kultūriniai lyties signalizatoriai 


Yra lyčių visuomeninio funkcionavimo skirtumai ir biologiniai skir- 
tumai, — pastaruosius apibūdintume kaip kūno anatomiją ir fiziologi- 
ją, taip pat psichologiniai skirtumai, kurių buvimą patvirtina statisti- 
ka. Pirmieji yra įgimti, o dėl antrųjų prigimties nuomonės vis dar 


28 PIRMOJI DALIS Feminizmo šaltiniai 


skiriasi?. Egzistuoja ir visuomenės primesti individui lyčių skirtumai, 
kurie ilgainiui kinta keičiantis madai ir kultūrai apskritai. Šių dėka 
kitus Žmones matome kaip moteris arba vyrus (pavyzdžiui, drabužiai 
pabrėžia kūno sandaros skirtumus, nors galėtų juos slėpti). Suvokti 
kito asmens lytį, ko gero, yra svarbiau nei kitas ypatybes, dėl to apie 
vyrus ir moteris nemąstome tik kaip apie žmones“. Tų kultūros api- 
brėžtų skirtumų buvimas parodo, kad visuomenės gyvenime išryš- 
kinti asmens lytį yra labai svarbu. Nesiremdama jokia teorija, plika 
akis pamato apsčiai tokių skirtumų“. Tai yra visuomeninis kultūrinis 
fenomenas, todėl dera pabrėžti, kad jis yra sudedamoji visuomeninio 
poveikio dalis ir paprastai įtraukiamas į kaltinimų dėl moterų prie- 
spaudos bei išnaudojimo sąrašą. Vadinamoji kultūrinė lytis (angl. gen- 
der) individams suteikiama per prievartą, kuri panaudojama tais atve- 
jais, kai bandoma nesiderinti prie reikalavimų. Apibendrinti šablonai, 
atsiradę esamos kultūros pagrindu, suaugusiems asmenims tampa pri- 
valoma jų lyties ekipuotės dalimi. 

Kalbame apie skirtingus elgesio, kalbėsenos, rengimosi ir t. t. šab- 
lonus, kurių Žmonės tvirtai laikosi. Gimdami jie ateina į pasaulį, 
kuriame skirstoma į lytis. Ne biologija, o kultūra lemia, kad kūdikių 
lytį galima atskirti pagal šliaužtinukų ir antklodėlių spalvą (o jeigu 
tėvai to aiškiai nepabrėžia, pirmas gatvėje sutiktas pažįstamas užduos 
tradicinį klausimą: „Berniukas ar mergaitė?“). Drabužiai yra itin bū- 
dingas dalykas, nes visiškai primestas visuomenės. Visame pasaulyje 
vyrų ir moterų drabužiai esmingai skiriasi, tuos skirtumus tik labai 


é Lenkų skaitytojui galime pasiūlyti K. Pospiszylo knygą Psychologia kobiety. 

“Pirmojo feminizmo klasikė rašo: „Vyriškumo ir moteriškumo reiškinys pas 
mus tapo svarbus, ir mes dažnai pamirštame, jog apskritai esame tiesiog žmo- 
nės [...] Čia pasielgta „vyriškai“, o čia „moteriškai“, tačiau kaip tokiomis aplin- 
kybėmis turi elgtis žmogiškoji būtybė, niekas negalvoja“. Žr. C. P. Gilman. The 
Man-made world, or our androcentric culture, London, 1911, p. 17. Panašiai pasi- 
sako garsi anglų rašytoja: „Pirmas dalykas, kurį pamato paviršutiniškas stebė- 
tojo žvilgsnis, yra tas, kad moteris skiriasi nuo vyro. Tai „priešinga lytis“ - 
(kita vertus, tikrai nežinau, kodėl kaip tik „priešinga“; o kuri gi lytis yra „gre- 
tima“ ?) Nors absoliučiai nepaneigiamas yra tas faktas, kad moterys labiau nei 
kas kita panašios į vyrus. Jos yra žmogiškos būtybės. Vir - tai vyras, femina — 
tai moteris, tačiau homo — tai vyras ir moteris“. Žr. D. L. Sayers. Unpopular 
opinions, London, 1946, p. 116. 

8 Štai kaip lapidariškai rašo mokslininkas: „Gamta nustato, ar esame vyriškos, 
ar moteriškos lyties, kultūra nurodo, ką tai reiškia, kad esame vyriškos ar 
moteriškos lyties“ (F. Merz. Geschlechterunterschiede und ihre Entwicklung. Er- 
gebnisse und Theorien der Psychologie, Gėttingen, 1979, p. 9). 

menkai lemia kūno sandaros skirtumai. Dėl kokių biologinių skirtu- 
mų atsirado skirtingi vyrų ir moterų apatiniai drabužiai, tai yra mote- 
rų apatinio trikotažo spalvų gausa ir vyrų apatinio trikotažo spalvų 
skurdumas? Skirtingos šukuosenos? Pagaliau viršutinių drabužių skir- 
tumai — moteriškų sijonų ir vyriškų kelnių? Jei moterims ir leidžiama 
dėvėti vyriškus drabužius, tai tik tokiu atveju, jei bent aprangos deta- 
le signalizuos savo lytį. Galiausiai tegu nors švarko sagos būna prisiū- 
tos kitoje pusėje! Visiškai nekyla abejonių dėl to, kad visuomenei rūpi, 
jog individas demonstratyviai rodytų savo lytį, kurios faktiniai biolo- 
giniai pranašumai kol kas tūno šešėlyje. 

Prie to pridurkime kultūros diktuojamus skirtingą elgseną (pavyz- 
džiui, eisena, daiktų nešiosena ir t. t.), kalbėseną (moterys vartoja 
daugiau teigiančių žodžių formų, jų Žodynas švelnesnis, gramatika — 
įvairiose kalbose įvairiai — nurodo kalbančiojo lytį), titulavimą ir t. t. 
Netgi šokdami vyras ir moteris turi lyties nulemtą vietą ir skirtingus 
vaidmenis, tik diskotekinis šokis lytis suvienodina. 

Tiesa, daugelyje Vakarų šalių šiuo požiūriu įvyko nemenkų pasikeiti- 
mų, gerokai prasiplėtė laisvė rinktis norimą drabužių stilių ar fasoną, 
tačiau principas liko nepakitęs — individo lytis turi būti matoma iš pirmo 
žvilgsnio. Kas peržengia nubrėžtas pasirinkimo laisvės ribas, susiduria 
su visuotiniu pasmerkimu, o šitai kai kurie visuomenės nariai gali suvok- 
ti kaip nepakeliamą priespaudą. Dalis stebėtojų laikosi nuomonės, kad 
svarbu ne vien diktuojamų šablonų įvairumas, o tai, kad jie yra diferenci- 
juoti pagal sunkumą ir patiriamą vargą. Moterų elgsenos šablonai gero- 
kai dažniau riboja judesių (aukštos pakulnės, siauri sijonai ir t. t.) ir emocio- 
nalumo (moterims, pavyzdžiui, draudžiama reikšti agresiją) laisvę, 
nors galima sutikti ir priešingų vertinimų (vyrams draudžiama verkti). 

Prie šio dalyko grįšime aptarę feministinę literatūrą, labai jautriai 
reaguojančią į priverstinį reikalavimą pabrėžti lyties skirtumus, dabar 
tik konstatuojame faktą, — čia pasikartosiu, — kad kultūrinės formos 
akivaizdžiai tarnauja tam, jog individų lytis būtų rodoma, o ne slepia- 
ma. Visuomenės narių lytis, matyt, yra visuomeninės sistemos funk- 
cionavimo varomoji jėga“. 


* Jau cituotas autorius, rimtas mokslininkas, apie šiuolaikinę Žinių ir nuostatų dėl 
lyčių skirtumų padėtį rašo: „Nėra kitos individualios žmogaus savybės, kuri 
turėtų tokią visuotinę reikšmę kaip lytis. Visi žmonės skirstomi pagal lytį, ir tas 
suskirstymas juos lydi visą gyvenimą ir iš dalies lemia likimą. Vos gimus kūdi- 
kiui, visuomenei pranešama apie jo lytį, ir net po mirties antkapinis paminklas 
dažniausiai ją parodo“. Žr. F. Merz. Geschlechterunterschiede und ihre Entwic- 
klung. Ergebnisse und Theorien der Psychologie, Göttingen, 1979, p. 9. 

Veiksniai, išsaugantys lyčių vaidmenų sistemą 


Priežasčių, lemiančių visuomeninės lyčių vaidmenų sistemos atsi- 
radimą, ir jų pastovumo problema sukelia itin didelius konfliktus, kai 
diskutuoja esamos padėties šalininkai ir tie, kurie nori ją pakeisti, tarp 
jų ir feministės. Kol kas nesileisdami į ginčus ir remdamiesi grynais 
faktais galime nurodyti veiksnius, kurie neabejotinai padeda išsaugo- 
ti esamą sistemą, tačiau dabar nespręsime, ar jie pagalbiniai, ar pa- 
grindiniai. Tie veiksniai — tai apsaugantis ideologinis poveikis!“ ir so- 
cializacija. 


APSAUGANČIOS IDEOLOGIJOS 


Išlaikyti esamą lyčių vaidmenų sistemą padeda tam tikros visuo- 
tinai paplitusios pažiūros. Tai, ar (tiksliau — kad) jos remiasi kokiais 
nors apgaulingais įsitikinimais, šiuo metu nėra mūsų svarstymų ob- 
jektas. Visas tas pažiūras sieja tai, kad esamą padėtį jos vertina arba 
kaip teisingą, arba kaip savaime suprantamą, arba kaip neišvengia- 
mą ar sunkiai pakeičiamą, žodžiu, kaip tokią, kurią pakeisti kainuo- 
tų taip brangiai, jog praradimai būtų svaresni už laimėjimus. Tas pa- 
žiūras, tam tikriems visuomenės nariams pasireiškiančias 
fragmentiškai, padrikai ir kartais prieštaraujančias viena kitai", pa- 
grindžia ir paremia viešpataujančios ideologijos, bendri ir susiste- 
minti dariniai. Galima išskirti keletą apsaugančių ideologijų (femi- 
nistės jas pavadins seksinėmis) tipų, o santykiai tarp jų susiklosto 
visaip — nuo grynų inkliuzų per dalinį nesutapimą iki akivaizdaus 
prieštaravimo, bet visi šie tipai atlieka tą pačią funkciją: saugo esamą 
sistemą, ją atkartoja ir žlugdo pastangas daryti kokias nors esmines 
permainas. Pažvelkime į juos iš arčiau ir kaip į visuomeninius faktus, 


 „Ideologinis“ čia, kaip ir visoje knygoje, nereiškia „apgaulingas“, iškreipiantis 
pažinimą ir pan. Sąvoką „ideologija“ vartoju grynai funkcionaliai (išsamiau 
žr. skyrių „Kas tai yra ideologija. Tyrinėjimų sandara“), šiuo žodžiu vadinu 
pažiūrų, pagrindžiančių tam tikras visuomenės įgyvendinamas programas, 
rinkinį, kuris padeda įvertinti ir motyvuotai jas paremti. Ideologija kaip visu- 
ma negali būti nei teisinga, nei apgaulinga — bent jau todėl, kad remiasi tam 
tikromis vertybėmis. 

Šiuo klausimu žr. Teresos Hotėwkos pratarmę jos rengiamai amerikietiško 
feminizmo antologijai (žr. T. Hotowka [red.]. Nikt nie rodzi się kobietą, Warsza- 
wa, 1982). Plačiau ši tema nagrinėta tos pačios autorės knygoje Myšlenie potoc- 
zne. Heterogenicznošč zdrowego rozsądku, Warszawa, 1986. 

neatsisakydami įprastinio gryno aprašymo. Pristatome juos bendrais 
bruožais kaip tam tikrus tipus, gerai žinodami, kad istorijos tėkmėje 
jų detalės keičiasi. 


Prigimtinės natūralios kilmės koncepcijos (biologizmas, natūra- 
lizmas). Tarp paprastų visuomenės narių labiausiai paplitęs įsitikini- 
mas, kad visuomenėje susiklostę lyčių vaidmenų skirtumai yra neiš- 
vengiami ir pastovūs, nes juos lemia biologija. Manoma, kad įgimti 
lyčių skirtumai yra gerokai gilesni nei akivaizdūs anatominiai ir fizio- 
loginiai skirtumai ir apima visą psichinių savybių spektrą, o psichines 
savybes vyrai ir moterys turi skirtingas. Įgimta moterų savybe daž- 
niausiai yra laikomas jų pasyvumas, globėjiškumas, noras bendradar- 
biauti ir nenoras konkuruoti, konservatyvumas, emocionalumas, in- 
tuityvumas, nuolaidumas, gailestingumas, psichinis nesavarankiškumas 
ir t. t. Vyrai turėtų būti aktyvūs, individualistai, pasirengę konkuruo- 
ti, ieškantys naujovių, susivaldantys, racionaliai mąstantys, linkę 
pirmauti ir būti agresyvūs, turėti teisingumo jausmą ir t. t. Tokią an- 
ketą galima duoti pildyti bet kur ir bet kada, nes respondentai apskri- 
tai mielai sutinka išdėstyti savo nuomonę šiuo klausimu, o jų atsaky- 
mai būna labai panašūs, netgi nurodomos savybės, kurios prieštarauja, 
bent jau iš išorės, viena kitai“. Pavyzdžiui, moterys turi būti globėjiš- 
kos (viena iš dažniausiai minimų savybių), bet vyrai irgi — tai kur čia 
skirtumas? Tik rimčiau pagalvojus paaiškėja, kad moterų globėjišku- 
mas — tai jų beribis pasiaukojimas ir rūpinimasis artimaisiais, o vyrų 
globėjiškumas — pirmiausia rūpinimasis, kad būtų patenkinti materia- 
liniai šeimos poreikiai“. 


12 Savo akademinės praktikos metu daug kartų tarp studentų platinau šias an- 
ketas ir kiekvieną kartą gauti duomenys būdavo beveik vienodi, nors pasku- 
tiniais metais moterims būdingų savybių sąrašas pasipildė verslumu ir auto- 
nomija. 

3 Šį kasdienišką požiūrį dažnai remia mokslo šviesuliai. Štai ką vienas garsus 
psichoanalitikas 1948 m. pasakė šiuo klausimu (žr. C. G. Jung. Die Frau in 
Europa, Zūrich, 1948): „Moters savybė ta, kad ji viską gali padaryti iš meilės 
kokiam nors žmogui. Moterys, kurios ką nors iškilnaus sukuria iš meilės 
dalykui (die Liebe zur Sache), yra didelė išimtis, nes tai nesuderinama su jų 
prigimtimi. Meilė dalykui - tai vyro prerogatyva“. Ir, autoriaus nuomone, vi- 
siškai akivaizdu, kad „vyras turi gyventi kaip vyras, o moteris - kaip moteris“ 
(p. 13). Ir toliau: moteris gali pakilti daugiausia iki „sveiko proto“, bet niekada 
iki tikro „protingumo“ (p. 16). Moters psichologijos pagrindas - tai „Eros“ (tai 
yra dvasinis santykis), o vyro psichologijos - „Logos“ (dalykinis domėjimasis; 
p. 22), „[...] moteris yra gerokai „psichologiškesnė“ už vyrą“ (p. 25). Netgi 

Dėl šių ir kitų įgimtų psichinių skirtumų vyrai ir moterys „natūra- 
liu būdu“ (tai yra pagal savo natūralias, įgimtas savybes) turėtų užim- 
ti visuomenėje skirtingas vietas ir atlikti skirtingus vaidmenis „pagal 
savo prigimtį“. Todėl, be kita ko, politikoje ir apskritai valdžioje mo- 
terų yra tiek nedaug, o prie namų židinio, atvirkščiai, vadovauja mo- 
terys. Jeigu jos dirba viešojoje srityje, tai pirmiausia tuos darbus, ku- 
rie yra artimi jų „prigimčiai“, ir iš tolo lenkiasi sudėtingesnės technikos, 
taip pat valdžios ir jėgos aparato. 

Paprastai kasdieniški samprotavimai šioje vietoje tarytum nutrūksta, 
jų tęsinys galimas tuomet, kai kas nors bando gyventi arba netgi jau 
gyvena būdu, svetimu jo lyties prigimčiai, tai yra „nenatūraliai“. Gy- 
venimo pagal prigimtį postulatas praranda savo tariamą akivaizdumą 
ir jį reikia paaiškinti. Net jeigu skirtingos vyrų ir moterų prigimties 
koncepcija būtų teisinga, ji vis tiek negalėtų paaiškinti egzistuojančios 
tvarkos būtinumo. Arba ji turėtų daryti prielaidą, kad žmonės pa- 
prasčiausiai paklūsta įgimtai būtinybei ir negali elgtis kitaip, nei jiems 
„liepia gamta“ - tačiau kiekvienas mato, kad taip nėra, išimčių pakan- 
kamai apstu (o gamtos teisė išimčių nežino). Arba prie aprašomosios 
dalies turėtų pridėti vertybių teorijos dalį ir teigti, kad elgesys, prieš- 
taraujantis prigimčiai, irgi yra vienintelis teisingas. Būna ir šitaip. Kai 
kurie žmonės sugeba pasipriešinti prigimčiai — tariamai ar tikrai — ir 
atlikti kitą vaidmenį arba atlikti jį kitaip, negu to reikalauja gamta. Bet 
to daryti neturėtų. 

Egzistuoja kelios priežastys, dėl kurių gyvenimo norma pagal pri- 
gimtį galėtų būti privaloma. Kadangi tai nėra įgimta norma, arba gam- 
tos teisė, nes prigimtinės teisės nereikia deklaruoti, čia daugių dau- 
giausia galima kalbėti apie „natūralius polinkius“, kuriems Žmonės 
geba pasipriešinti. Iš pažiūros akivaizdžiausia galėtų būti hedonistinė 
argumentacija: gyvenk pagal savo prigimtį, tai yra klausyk savo natū- 
ralių polinkių balso tam, kad patirtum gyvenime daugiau malonumų 
ir būtum laiminga. Jei priešinsies prigimčiai, kentėsi, kaip kenčia kiek- 
vienas „nenatūralus“ individas. Biologizmo ideologai (kitaip nei dau- 


Margaret Mead, kurią feministės labai vertino už pritarimą lyčių kultūriniam 
reliatyvizmui, rašo: „...kiekviena lytis turi skirtingų sugebėjimų, vienur vyrai 
yra pranašesni už moteris, kitur - atvirkščiai“. Vyrai visada bus pranašesni už 
moteris „tokioje veikloje, kaip fizikos mokslai, matematika ir instrumentinė 
muzika“, o moterys motinystės patirties dėka (kurią bevaikės moterys vis tiek 
suvokia lengviau nei vyrai) yra „pranašesnės tose humanitarinėse srityse, kur 
reikia tokio mąstymo, kuris iki šiol buvo vadinamas intuicija“ (M. Mead. Male 
and female. A study of the sexes in a changing world, London, 1949, p. 382-383). 

gelis moterų kasdieniame mąstyme, savo „privačioje ideologijoje“ !*) 
šį argumentą naudoja netiesiogiai. Liepimas gyventi pagal prigimtį 
remiasi kitu vertybių teorijos tipu, ir pasirodo, kad netgi tokiu atveju, 
jei moteris nejaučia jokio malonumo, pataikaudama prigimčiai ji vis 
tiek privalo gyventi pagal ją. 

Nenoras naudotis hedonistiniais argumentais greičiausiai atsiran- 
da todėl, kad tie, kurie kuria oficialią lyčių vaidmenų „natūralumo“ 
ideologiją, kitais atvejais labai dažnai liepia priešintis prigimčiai. Pa- 
vyzdžiui, siūloma įveikti polinkį tinginiauti, netinkamą seksualinį po- 
linkį ir pan., nors pasiduoti tiems polinkiams yra malonu. Tad dabar 
kalbama ne apie malonumą, o - šiuo atveju, bet ne visada — apie parei- 
gą įsiklausyti į prigimtį. Žinoma, priešinimasis prigimčiai turi — tik 
nesuprantama, kodėl kaip tik šiuo atveju — tuos besipriešinančius in- 
dividus padaryti nelaimingus, bet paprastai priduriama, kad šitai pa- 
daro nelaimingus ir kitus individus (moterų atveju — jų vaikus ir vy- 
rus), taip pat daro žalą visuomenei. Visuomenė tampa silpnesnė, kai 
moterys imasi, pavyzdžiui, vadovauti, o vyrai „subobėja“ ir pasineria 
į namų ūkio darbus. Rodos, dėl to visada žlugdavo pasaulio galybės, 
geriausiai tai liudija tradiciškai pateikiamas pavyzdys — Romos žlugi- 
mas. Žodžiu, paaiškėja, kad iš tikrųjų hedonizmas kaip motyvas nėra 
nuosekliai išbraukiamas, tačiau jam suteikiamas žodis tik tada, kai jis 
neprieštarauja kitai čia kuriamai vertybių teorijai. Net jeigu individas 
nepatiria malonumo ir nejaučia laimės gyvendamas (pirmiausia čia kal- 
bama apie moterį) pagal savo prigimtį, jam turi galioti pasiaukojimo 
kitų labui, artimųjų labui taisyklė, visuomeninio solidarumo norma, 
galiausiai — holistinė taisyklė, teigianti, kad viršenybę turi tai, kas yra 
gera visuomenei, o ne tai, kas yra gera ją sudarantiems individams. 

Rasime išsamiai aprašytus pavojus, kuriuos visuomenei, kitiems 
žmonėms ir netgi pačiam suinteresuotam individui kelia jo prigimčiai 
prieštaraujantis elgesys. Tačiau tos apokaliptinės vizijos visai nebūti- 
nos. Galbūt priešinimasis prigimčiai iškart nesukelia visuomeninės ka- 
tastrofos — tada laikomasi silpnesniojo natūralizmo varianto, — tačiau 
visuomenė turi daugiau naudos, jei individas atlieka gamtos jam skir- 
tą vaidmenį. Be to, galimas dalykas, veikia dar paprastesnė mąstymo 
schema, būdinga mažiems vaikams: jei yra taip, kaip yra, vadinasi, 
taip turi būti. Toks požiūris yra teisingas gamtos atžvilgiu (gamtinis 
determinizmas), vėliau tai perkeliama į visuomenės gyvenimą, kur 
tasai turi nepastebimai virsta į privalo: kaip yra, taip privalo būti. 


5 Zr. skyriaus „Moterys ir feminizmas“ pradžią. 

Pabrėžiame, kad individai, iš kurių reikalaujama gyventi pagal pri- 
gimtį, pirmiausia yra moterys (taip pat, kur dar išliko, vergės; tam 
tikra prasme tarnaitės). Vyrai, kaip žinoma, gyvena (vadinasi, privalo 
gyventi) primesdami prigimčiai savo nuosavą, žmogišką — čia staiga 
tarsi prieštaraujančią prigimčiai — valią, jų pareiga įveikti prigimtį, „su- 
tramdyti“ ją ir t. t. Nebent pripažintume, kad pasipriešinimas prigim- 
čiai kaip tik yra vyrų prigimtis. Ideologijos dviveidiškumui nėra ribų. 


Antgamtinės (kylančios iš Dievo valios) kilmės koncepcijos. Tiesą 
sakant, religinės koncepcijos sutampa su prigimtinėmis, nes teigia, kad 
gamtą ir visą pasaulį sukūrė Dievas, vadinasi, visa tai, kas atitinka 
prigimtį, kas yra „natūralu“, vyksta Jo valia. Kaip tik Dievas nustatė 
natūralią tvarką. Ir tik laisva Žmogaus valia, toji blogio versmė, sutei- 
kia galimybę Žmonėms natūraliai tvarkai priešintis. Paprastas žmogus 
nepastebi dažnai atsirandančio prieštaravimo, kada Dievo valia rei- 
kalauja priešintis gamtos šauksmui (pavyzdžiui, ikisantuokinio sekso 
ir santuokinės neištikimybės klausimai), nors paprastas tikintysis ne- 
turi supratimo apie teologijos vingrybes, leidžiančias šiaip taip sutvar- 
kyti tą klausimą. Žodžiu, lyties vaidmens visuomenėje klausimais įgim- 
ta tvarka kartu yra ir antgamtinė, daugių daugiausia su išlyga, kad tą 
„prigimimą“ Žmogus turi suprasti teisingai ir savo nuodėmingų polin- 
kių nevadinti „natūraliais“. 

Aksiologijos srityje sąsaja su hedonizmu silpnėja dar labiau, nes 
krikščionybėje — o šiame darbe apsiriboju tik ja — norui mėgautis 
malonumais jokiu būdu neteikiama pirmenybė, o ir apskritai jis kelia 
įtarimą. Į priekį ryžtingai išeina naudos visuomenei argumentas, ku- 
riam turime tarnauti „pagal Dievo valią“, dar aukštesnę vertybę, 
kuri galutinai ir neatšaukiamai sutvirtina natūralistinio biologizmo 
taisykles. Čia jau neslepiamas faktas, kad visuomenines pareigas vyk- 
dyti pagal Dievo planą ir natūralumo taisykles dažnai būna keblu, 
reikia įveikti pačiai save, tai yra nugalėti savo hedonistinius polin- 
kius. Bet taip reikia! Trumpalaikis nepatogumas galop turi suteikti 
pasitenkinimą dėl tinkamai atliktos pareigos. Įvairių krikščioniškų 
bažnyčių koncepcijos dėl natūralių lyties vaidmenų etalonų kai ku- 
riomis smulkmenomis skiriasi, tačiau visos be išlygų priskiria mote- 
rį privataus gyvenimo sričiai. Įdomu tai, kad moters vaidmens eta- 
lonas yra paprastutis, stačiai skurdus: ji savo pašaukimą gali atskleisti 
tik šeimoje ir tik vienu būdu — gimdyti vaikus ir rūpintis artimai- 
siais, tačiau vyras savo pašaukimą atskleidžia už šeimos ribų daugy- 
be būdų, variantų tam yra apsčiai. Moterims netgi namų ūkio tvar- 

kymo būdai, skirtingose kultūrose labai įvairūs, atskiroje kultūroje 
gali būti griežtai reglamentuoti. 


Permainų neapsimokėjimo koncepcijos. Žmonėms, kritiškai ar skep- 
tiškai nusiteikusiems smarkiai ideologizuotų gamtinės ir antgamtinės 
tvarkos koncepcijų atžvilgiu, numatytos kitos koncepcijos, galinčios pri- 
versti juos pritarti esamai padėčiai. Pirma iš jų — koncepcija, kurią pui- 
kiai teoriškai pagrindė funkcionalizmas. Ji turi tokią pat seną kilmę kaip 
ir ankstesniosios. Pagrindinis jos argumentas yra: neapsimoka. Kita kon- 
cepcija, kurią aptarsime vėliau, savo išvadą pateikia kitaip: dar ne laikas. 

Kasdienė funkcionalizmo versija labai paprasta ir veikia vaizduo- 
tę. Ji noriai pateikiama vaikams, pradedant darželinukais, sekant mielą 
pasakėlę. Tai pasaka apie laimingą miestelį, kurio kiekvienas gyven- 
tojas darė tai, ką turėjo daryti ir kas papildė kitų darbą. Nelaimė už- 
klupo tada, kai gyventojai nusprendė daryti ne tai, kas privalu. Žmo- 
nių bendrija pasiskirsto pareigas pagal savo gebėjimus ir polinkius. 
Kiekvienas daro tai, ką gali daryti geriausiai, tad kiekvienas dirba sau 
ir kartu visuomenės labui. Batsiuviai siuva batus, siuvėjai — drabužius, 
kepėjai kepa duoną, mokytojai moko, policininkai prižiūri, kad būtų 
tvarka, o ponai (bet ne ponios!) valdo. Vaidmenys skirtingi, bet jų yra 
visas rinkinys, todėl jie lygūs savo naudingumu. Moterys niekuo nesi- 
skiria nuo vyrų, jos irgi daro tai, kam yra labiausiai linkusios, pana- 
šiai kaip orkestrui diriguoja muzikai gabūs žmonės, mechanizmus kon- 
struoja technikai gabūs žmonės, kariuomenei vadovauja gabūs strategai 
ir t. t. O moterys gimdo vaikus, juos augina ir vadovauja namų gyve- 
nimui (šitai juo lengviau, kad pačios nurodinėja, pačios ir vykdo). Tai- 
gi viskas klostosi gerai, daug geriau nei tuomet, jei kiekvienas norėtų 
daryti viską pats arba ne tai, ką jam skyrė daryti gamta. 

Kaip atsiranda ši optimali darna? Kasdienė sąmonė tiki kažkokia 
savaimine ar antgamtine tvarka, kurios dėka viskas surikiuota kaip 
tik šitaip, tai yra šią koncepciją lengvai susieja su ankstesniosiomis. 
Mokslinis funkcionalizmas šį optimalumo fenomeną aiškina vaidme- 
nų pasidalijimu, taip pat pačia vaidmenų sistema, Darvino geresniųjų, 
veiksmingesniųjų variantų selekcijos mechanizmo veikimu. Jeigu yra 
taip, o ne kitaip, veikiausiai kiti ankstesni variantai buvo prastesni. 
Tai leidžia daryti teorinę prielaidą, kad gali atsirasti geresnių variantų. 

Tačiau galimybė, kad šios koncepcijos šalininkai turės geresnių va- 
riantų, ypač išlyginančių lyčių skirtumus, yra visiškai teorinė. Dalis 
šios doktrinos šalininkų paprasčiausiai mano, kad moterys, ir tik jos, 
labiausiai tinka tam, ką jos daro. Juk kas be ko, konservatyvumas ir 

naujovių baimė — tai moteriški bruožai, lankstumas ir sugebėjimas at- 
likti daug įvairių vaidmenų — vyriški bruožai. Net jeigu moterys suge- 
ba daryti tai, ką daro vyrai, o vyrai — tai, ką moterys, tai ir vieni, ir 
kiti atlieka tai prasčiau“. Jeigu sutikus net ir su tuo, sako dar kiti — ir 
tai jau naujovė, - kad iš esmės moterys puikiai gali atlikti funkcijas, 
laikomas tipiškai vyriškomis (tai akivaizdžiai įrodė karai, kai moterys 
buvo priverstos atlikti tai, ką įprastomis sąlygomis darė vyrai), tai, 
klausia jie, kam reikalinga tokia brangi lyčių suvienodinimo operaci- 
ja? Kai išgirsta atsakymą, kad to norėtų daugybė moterų, kurios blo- 
gai jaučiasi atlikdamos tradicinius vaidmenis, tuomet į pirmą vietą 
iškelią holistinę visuomeninės naudos aksiologiją. Taip, sako jie, mes 
irgi neabejojame, kad moterys įstengtų... Bet ar žinote, kokią kainą 
tektų už tai sumokėti? Visa dabartinė visuomeninė sistema tvarkingai 
išveda į gyvenimą moterų ir vyrų kartas (netrukus apie tai pakalbėsi- 
me pastraipoje apie socializaciją), tvirtai įsitikinusias šios tvarkos na- 
tūralumu, o dabar dėl saujelės nepritampančių moterų turėtume visa 
tai sugriauti? Sukelti visuotinę suirutę, sugriauti ligšiolinę pasaulio vi- 
ziją, skirti milžiniškas sumas persikvalifikavimui ir ligšiolinės tvarkos 
šalininkų pasipriešinimui palaužti? Ne, dėl visuomenės naudos reikia 
atsisakyti įgyvendinti šį sumanymą, nors techniškai, ontiškai ir antro- 
pologiškai tai yra galima. Tegu maištingai nusiteikusios ponios šitai 
įsidėmi ir paklūsta nuo seno nustatytai tvarkai. O kiek vyrų kiekvie- 
noje kartoje irgi turi prisitaikyti prie jam tekusio visuomeninio vaid- 
mens, ne visada atitinkančio jo lūkesčius! Galiausiai, jeigu jau kitaip 
neįmanoma, galima padaryti išimčių ir į vyriškas struktūras įsileisti 
šiek tiek talentingų moterų“. 


I5 Šį požiūrį klasikiniu būdu paaiškina vokiečių biologijos profesorius. „Tarkim, — 
siūlo jis palyginimą, - kad turime du dviejų skirtingų firmų kompiuterius A ir 
B. Jų veikimas remiasi skirtingais principais, nors jų sudėtingumo lygį paly- 
ginti galima. Yra žinoma, kad kiekvieną matematinę problemą, kurią išspren- 
džia vienas kompiuteris, gali išspręsti ir kitas, tik tiek, kad reikia pakeisti jo 
programą. Jei dabar kas nors imtų tvirtinti, kad taikstymasis su skirtingomis 
abiejų kompiuterių programomis prieštarauja emancipacijai ir todėl tas pro- 
gramas reikia suvienodinti, tai yra į antrąjį kompiuterį įvesti, be abejo, firmos 
A programą, paskui tegul nesistebi, kad abiejų kompiuterių veiksmingumas 
bus skirtingas, pralaimės, žinoma, kompiuteris B. Su vyru ir moterimi gali 
būti panašiai“ (N. Bischoff. Biologie als Schicksal? žr. N. Bischoff, H. Preuschoft 
(red.). Geschlechsunterschiede. Entstehung und Entwicklung. Mann und Frau in 
biologischer Sicht, München, 1980, p. 26-27). 

'* Netgi Margaret Mead, pasisakanti už tai, kad moterys patektų į iki šiol joms 
uždaras sritis, priduria: „tuo atveju, jei visuomenė dėl to laimės, o ne praras“ 

Šiandien šios koncepcijos šalininkų skaičius veikiausiai auga, ypač 
tarp abiejų lyčių inteligentų. Ne viena moteris, patyrusi, kaip brangiai 
kainuoja pralaužti esamų struktūrų priešinimąsi, pati atsisako savo 
ambicingų planų, vadovaudamasi ne tiek visuomenės, kiek savo pa- 
čios nauda. 


Laikinos ir struktūrinės reikalų tvarkymo hierarchijos koncepci- 
jos (pirmiausia marksizmas, socializmas, taip pat nacionaliniai išsiva- 
duojamieji, antirasistiniai, pacifistiniai, ekologiniai judėjimai). Anks- 
čiau aptartos koncepcijos pasisako už esamą visuomeninės lyčių 
sistemos išsaugojimą. Tiesa, nė viena jų neneigia, kad egzistuoja tam 
tikros visuomeninės problemos, specifinės moterims apskritai ar bent 
jų daliai, kurias vis dėlto reikėtų išspręsti. Nebijantys pertvarkymų ar 
socialinėms problemoms jautresni Žmonės neprieštarautų dėl tam tik- 
rų „patogumų“, leidžiančių palengvinti moterų dalią, arba kai kurioms 
iš jų — kaip išimtį — leisti žengti netipišku keliu, apskritai skirtu vy- 
rams. Vis dėlto šių pataisų tikslas — išsaugoti esamą padėtį, tai tėra 
vožtuvas garui nuleisti. Galiausiai visas iki šiol aptartas ideologijas iš 
esmės galima priskirti prie išsaugojančių, konservuojančių esamą skir- 
tingų lyčių vaidmenų sistemą. 

Visai kitoks požiūris į tuos dalykus yra žmonių, kurie dalyvauja 
reformatoriškuose ar revoliuciniuose judėjimuose. Paprastai jų interesai 
susiję su esminiais visuomenės sistemos pertvarkymais. Suteikia sma- 
gumo jau pati galimybė patraukti į savo pusę dar vieną nepatenkintų- 
jų grupę, tereikia juos, šiuo atveju moteris, įtikinti, kad, įgyvendinus 
kokį nors Didįjį Projektą, savaime bus patenkinti ir jų troškimai. Šiuo 
atveju apskritai niekas neneigia, kad ligšiolinė visuomeninė lyčių vaid- 
menų sistema yra bloga; nors, beje, dažnai priduriama, kad ji bloga ir 
moterims, ir vyrams, ir visuomenei apskritai. Moterų problemos nėra 
išskirtinės, jos yra visų kitų visuomeninės sistemos trūkumų su- 
dedamoji dalis. Pabiri, pavieniai pataisymai negali išspręsti „moterų 
klausimo“ — taip socialistiniame judėjime vadinosi sankaupa moterų 
bėdų, pirmiausia turint galvoje padidėjusį moterų išnaudojimą kapi- 
talistiniame samdomajame darbe. Tačiau, - sakoma, — egzistuoja svar- 
besnės problemos nei lyčių klausimas. Dar ne laikas! Kol kas moterys viso- 
mis savo išgalėmis privalo prisijungti prie kovojančiųjų dėl šiandien 
svarbiausių, teisingų siekių. Negalima egoistiškai galvoti tik apie save. 


(žr. M. Mead. Male and female, p. 378-379). Ji, pavyzdžiui, mano, kad moterys 
tiktų dirbti humanitarinių mokslų srityje, o tiksliųjų mokslų sritis ne joms. 

Tokių ideologijų poveikio efektas anuomet buvo beveik toks pat, 
kaip ir aiškiai konservatyvios pozicijos: jeigu lyčių lygybės reikalas 
turi palaukti, vadinasi, jis tuo tarpu nėra svarbus ir kurį laiką jo nede- 
ra įrašyti į darbotvarkę. Tačiau esminis skirtumas toks, kad ši ideolo- 
gija pripažįsta racionalias moterų nepasitenkinimo prielaidas, ir pa- 
prastai moterų reikalų, kuriuos reikia spręsti, sąrašas pasirodo visose 
revoliucinių ir reformatoriškų judėjimų programose. Šitaip pritrau- 
kiama į judėjimą dalis moterų. 

Tipiškas tokio mąstymo pavyzdys yra marksistinė pozicija: mote- 
rys skriaudžiamos kaip moterys, neteisingumas triumfuoja, be to, vi- 
suomenė praranda tikrus deimantus, uždarydama moteris namuose 
arba pavesdama joms tik paprastutes užduotis. Tačiau kur kas svar- 
besnis prieštaravimas kyla tarp visuomeninių klasių. Pirminis visokių 
išnaudojimo, priespaudos ir diskriminacijos formų šaltinis yra privati 
gamybos priemonių nuosavybė. Tą sistemą reikia sugriauti, o tada — 
čia būna du atsakymo variantai: arba — ne tik klasinė, bet ir visos kitos 
išnaudojimo formos išnyks kaip dūmas; arba — tik tada bus galima 
nušluoti nuo žemės paviršiaus visas kitas visuomenines išnaudojimo 
ir neteisingumo formas. Abiem atvejais peršasi ta pati išvada: mote- 
rys visomis jėgomis turi paremti darbininkų judėjimą ir dalyvauti vyk- 
dant socialistinę revoliuciją. Atstumas, moteris darbininkes skiriantis 
nuo jų brolių ir vyrų darbininkų, yra gerokai mažesnis nei atstumas, 
skiriantis jas nuo jų seserų buržuazijos atstovių. Feminizmas — tai ka- 
pitalizmo gynėjų Trojos arklys: jis turi atitraukti darbininkes ir socia- 
lizmo veikėjas nuo vienintelės šiuo metu teisingos kovos — kovos dėl 
socializmo. 

Tokie patys samprotavimai pasigirsta antirasistiniuose ar antiko- 
lonijiniuose judėjimuose, pavyzdžiui, Pilietinių teisių sąjūdyje, vė- 
liau Naujosios Kairės judėjime Jungtinėse Valstijose, taip pat šiuolai- 
kiniuose Amerikos negrų judėjimuose. Spalvotasis feminizmas 
atsitrenkia į kliūtį, kuri esti įsitikinimas, jog pirmiau reikia išlaisvinti 
spalvotuosius iš baltojo kapitalizmo priespaudos, o paskui bus gali- 
ma pagalvoti ir apie moterų išlaisvinimą. Nuskamba ir nukopijuotas 
šūkis, esą negrėms yra artimesni negrai, o ne baltosios amerikietės. 
Net ir taikos gynėjų, žaliųjų ir kt. judėjimai, noriai pripažindami, 
kad jų tikslai itin artimi „moteriškiems“, po keleto reveransų parei- 
kalauja kol kas pamiršti moters išlaisvinimo klausimą ir atsidėti ko- 
vai dėl žmonijos išlaisvinimo nuo imperialistų, militaristų, aplinkos 
niokotojų ir t. t., o praktiškai toks reikalavimas reiškia (budrios fe- 
ministės šitai puikiai suvokia), kad iš vienos vyrų grupės valdžią 

reikia atimti ir perduoti ją kitai vyrų grupei. Vienos skriaudžiamos 
lyties klausimas turi palaukti, nes yra ne toks svarbus; paskui, su- 
tvarkius svarbiausią reikalą, kur kas lengviau bus išspręsti šį arba jis 
išsispręs savaime. Tokia taktika yra labai veiksminga, o šie judėjimai 
nuo marksistinių skiriasi tuo, kad moterims dažniausiai yra skiria- 
mas gerokai didesnis vaidmuo nei darbininkų ir komunistų (ypač 
pacifistiniuose ir ekologiniuose, taip pat teroristų grupėse) judėji- 
muose. 

Galbūt ši pagrindinių ideologijų, saugančių egzistuojančią visuo- 
meninę lyčių funkcionavimo sistemą, panorama yra neišsami, bet tie 
skaitytojai, kurie nepritaria feminizmui, veikiausiai be vargo kurioje 
nors iš paminėtų formacijų ras jiems artimą požiūrį. 


SOCIALIZACIJA 


Viešpataujančios ideologijos, saugančios egzistuojančią sistemą, turi 
įtakos visiems visuomenės nariams, bet didžiausią poveikį daro jau- 
nosios kartos pažiūroms ir siekiams. Socializacijos procesai, tarp jų 
sąmoningas ugdomasis darbas, tiesiogiai perteikia ideologijų turinį. 
Tačiau dar reikšmingesni nuolat matomi elgesio pavyzdžiai, gyveni- 
mo modeliai, sudarantys dabartinės visuomeninės sistemos pastovu- 
mo pagrindą. Tai šiame dirvožemyje auga ir jį tręšia ideologinės pa- 
žiūros. Socializacijos (ir joje paslėptos ideologijos) vaidmuo paaiškina 
tą galbūt stebinantį reiškinį, kad didžioji moterų ir vyrų dalis, nors 
teisinių kliūčių ir nebeliko, toliau gyvenime rieda skirtingais bėgiais, 
išlaikydama įprastus moteriškos ar vyriškos psichikos ir elgesio bruo- 
žus, ir nepasinaudoja galimybe pasirinkti anksčiau neleistinų verslų ir 
darbų. Suprantamas dalykas, biologizmo šalininkai nedelsiant patei- 
kia labai paprastą, jų nuomone, paaiškinimą: skirtinga moterų ir vyrų 
prigimtis neleidžia jiems pasinaudoti iškovotomis pilietinėmis laisvė- 
mis, esą šitaip pasireiškia das ewig Weibliche, amžinasis moteriškumas. 
Moteris lieka moterimi. O vyras? Savimi. 

Nors neatmetame galimo šio aiškinimo teisingumo — nes nieko ne- 
norime atmesti, nebent akivaizdžias nesąmones, — vis dėlto negalime 
nematyti, kad ir auklėjimas, ir plačiau suvokiama socializacija daro 
viską, kad išlaikytų ir įtvirtintų dabar egzistuojančią visuomeninių ly- 
čių vaidmenų sistemą, taip pat kultūrinio ir netgi psichinio elgesio 
etalonus. Matyt, vien prigimtimi pasikliauti negalima. Prie „prigim- 
ties“, kuri tėra visuomenės nustatyti moterų ir vyrų elgesio etalonai, 
žmones reikia pratinti. 

Trumpai (nes prie šios temos, ypač dažnai minimos feminisčių, dar 
grįšime) konstatuokime: dabar, kaip ir anksčiau, skirtingų lyčių vai- 
kams diegiamas skirtingas jų ateities, jų pašaukimo modelis. Galbūt ne 
tiek svarbu, ką apie tai kalba jų tėvai ar kiti auklėtojai. Elgesio etalonai ir 
tėvų, vyresnių giminaičių, kaimynų ir bendraamžių grupių, apskritai 
visų visuomenės narių visuomeninė padėtis savaime bando įtikinti: mo- 
ters vieta yra namuose, vyro — pasaulyje. Be abejo, vaikai mato išimčių, 
tačiau Žino, kad tai išimtys. Kartais tos išimtys būna jiems artimiausi ir 
darantys didžiausią poveikį asmenys — jų tėvai. Tai nelieka neįvertinta. 
Kiekvienoje kartoje vis daugėja išimtinių asmenų. Naujo elgesio etalo- 
nai, neigiantys lyties reikšmę, patenka į žiniasklaidos priemones, perei- 
na į knygas ir filmus vaikams ir paaugliams. Vis dėlto dažniausiai ten ir 
toliau viešpatauja tradiciniai etalonai, kurie įvairiuose kraštuose yra ne- 
vienodo intensyvumo. Nereikia daug aiškinti, kad Lenkijoje, griežtai 
tradicinės katalikybės šalyje, tokios permainos sunkiai skinasi kelią. 

Taigi nors šiandien ugdymo procese vaikai paprastai neskirstomi 
pagal lytį, jie mokosi tose pačiose mokyklose ir iš tų pačių vadovėlių 
(nors vis dar turi kai kurių skirtingų užsiėmimų), Žiūri, šiaip ar taip, 
gali žiūrėti tuos pačius filmus per televiziją, skaito ir gali skaityti tas 
pačias knygas ir žurnalus, tačiau informaciją juose randa skirtingą. 
Netgi aritmetikos vadovėlyje obuolius iš krepšio visada dalija mama. 
Filmuose ir apsakymuose, pirmiausia vadovėliuose ir skaitiniuose, ber- 
niukai meistrauja, organizuoja, išdykauja, keliauja, su tėte taiso auto- 
mobilį, o mergaitės padeda mamai, prižiūri jaunesnius broliukus ir 
sesutes, eina apsipirkti, su kitomis mergaitėmis žaidžia lėlėmis, o jei- 
gu prisijungia prie berniukų, tai stovi iš krašto ir gėrisi jais arba bara 
už nemandagų elgesį. Bet svarbiausia tai, kad vaikai stebi suaugu- 
siuosius, nes pirmiausia į juos krypsta paauglių ir jaunuolių akys, ir 
mato, kad suaugusieji tiksliai laikosi tradicinių žaidimo taisyklių ir 
vaidmenų, o jeigu kartais jas pažeidžia, rezultatas būna komiškas ar- 
ba tragiškas. Šia tema diskutuojama vis dažniau, taip dažnai, kad mums 
lieka tik paminėti šią problemą”. 


V Vienas pirmųjų pionieriškų darbų šia tema Lenkijoje buvo Izabelės Nowac- 
kos straipsnis (Obraz kobiety w podręcznikach szkolnych, „Nasza Praca”, nr. 6, 
1989, p. 1-9). Ši tema darosi vis populiaresnė ir veikiausiai netrukus pražys 
tyrimų rezultatų publikacijomis. Tai pranašauja straipsniai žurnale „Pelnym 
głosem”, 3, 1995 (J. Morciniec. Skąd się biorą zadowolone niewolnice albo czego 
uczy elementarz?; A. Gollnikowa. Utrwalanie tradycyjnych ról płciowych przez 
szkołę, ir kt.). Neseniai išėjo žurnalo „Kwartalnik Pedagogiczny” (1995, 1, 2) 
numeris, skirtas tik šiai temai. 


LYTISIR VISUOMENĖ Ai 


Bręstantis jaunimas galiausiai pasirenka kiekvienai lyčiai skirtingą 
gyvenimo strategiją ir pagal ją modeliuoja savo elgesį, interesus, to- 
lesnį lavinimąsi arba jo atsisako ir t. t. Jeigu pasaulis akivaizdžiausiai 
priklauso vyrams, jeigu vyrai jame pirmauja, turi valdžią ir dažniau- 
siai uždirba daugiau nei moterys, tai jaunos moterys senu papročiu 
savo ateitį regi „prie vyro šono“, o vyrams ateitis — siekimas pergalių 
darbe. 

Kartu su žodiniais etalonais ateina ir visa anksčiau aptarta ideolo- 
gija, iš pradžių nuotrupomis ir atsitiktinėmis konfigūracijomis, tačiau 
bręsdami jaunuoliai patys ją susidėlioja. Jie aptinka anksčiau įsi- 
sąmonintų fragmentų, funkcionuojančių truizmų pavidalu, todėl išti- 
soms mąstymo sistemoms lengviau įsišaknyti. Taip įsisąmoninę dok- 
triną asmenys paprastai renkasi tradicinį gyvenimo kelią. Bent jau taip 
buvo iki šiol. Kas žino, gal dabar išgyvename staigaus permainų spar- 
tėjimo fazę, gal šie žodžiai ir visa knyga netrukus taps tik naujausios 
praeities liudytoja? 

MOTERYS IR FEMINIZMAS 


Kada, kodėl ir kurios moterys tampa feministėmis? Pabandykime at- 
spėti nors dalį atsakymo į šį klausimą, bet pirmiau pasvarstykime, kodėl 
tiek daug moterų yra feminizmo priešininkės. Daugelis mano, kad kaip 
tik tarp moterų, o ne tarp vyrų, rasime atkakliausius feminizmo priešus. 


Moterys, nemėgstančios feminizmo 


Apie tradicinį moters vaidmenį jau yra pasakyta daug iškilių Žo- 
džių. Taigi gyvendamos pagal Dievo valią ir/arba Prigimtį, kartais ir 
Tautos balsą (vide Motina Lenkė), jos atlieka kilnią misiją visuomenei, 
tautai, žmonijai, Dievui: gimdo ir auklėja vaikus, kursto namų židinį, 
ateinančiosioms kartoms perduoda dabartines aukštąsias vertybes, o 
vyrams teikia raminantį bendrumo su artimaisiais ir saugumo jausmą, 
suteikia prasmę jų kasdieniam plėšymuisi, palaiko optimizmą, sunkio- 
mis valandėlėmis grąžina pasitikėjimą savo jėgomis ir t. t. Kaip esu 
minėjęs anksčiau, retai kada prabylama apie paprasčiausią egoistinį 
hedonizmą (kurio kitais atvejais šiandien mažai kas gėdijasi): kad mo- 
teriai gyventi pagal Dievo valią ir savo prigimtį yra tiesiog malonu. 

Būkime atviri... Daug, gal net didžioji dalis moterų mano, o ir daug 
vyrų su tuo sutinka, kad būti moterimi visai malonu. Gimti moterimi — 
tai laimėti genų loterijoje. Kol vyrai blaškosi po pasaulį, nes tai jų vaid- 
muo, jų pareiga, nes jie privalo, moterys gali gyventi tyliai ir ramiai. 
Ko galima pavydėti vyriškiui? Amžinos įtampos, kovos su konkuren- 
tais, kad išsilaikytų paviršiuje, įrodinėjimų pabaigos nebuvimo, to, kad 
įstengia atlikti didžius darbus, be to, geriau už kitus? Nuolatinių sėk- 
mės gaudynių, nes nuo to priklauso jo likimas — uždarbis ir karjera? Ir 
įtakos, valdžios siekimo, nes reikia nuolat tvirtinti savo poziciją? O ir 
paskui nevalia ramiai miegoti: iš visų pusių spaudžia konkurentai. Juk 
tai baisi lemtis. Daugybė moterų paslapčiomis šitaip mąsto, netgi tuo- 

met, kai džiūgauja dėl vyrų pasiekimų, neva pavydi jiems ir kartu 
garsiai aimanuoja dėl savo moteriškos dalios. 

Suprantamas dalykas, moters ramybei išlaikyti irgi reikia tam tik- 
ru gyvenimo tarpsniu vienos pergalingos kovos, o paskui reikia tą 
pergalę saugoti, nes ši ramybė beveik niekada nebūna užtikrinta. Tai- 
gi pirmiausia reikia laimėti kovą dėl vyro (gero ar bent pusėtino) ir 
pagimdyti bent vieną vaiką. Paskui - jeigu tai įvyksta — pakanka būti 
tik budriai ir „išlaikyti jį šalia savęs“. Juk varžovės nesnaudžia. Bet 
visa tai paprasčiau ir lengviau! Mūšis dėl vyro įvyksta gana jauname 
amžiuje, paskui dar gimsta vaikai — ir viskas. Tiesa, norint, kad namų 
židinys neužgestų, jį reikia nuolat kurstyti, ypač tuo laikotarpiu, kai 
vaikai dar maži, kai moteris vos ant kojų laikosi iš nuovargio. Bet 
dažniausiai — iš fizinio nuovargio. Didžioji dalis namų ūkio darbų ne- 
vargina proto, tačiau reikia suktis vikriai: neatgrasinti vyro ir tuo pa- 
Ou metu siekti savo tikslų, tomis sąlygomis nelabai pakilių. Vieną pra- 
randi, kitą gauni: nesi aktorius pasaulio scenoje, tavo gyvenimas eina 
užkulisiuose, su teatro trupės aptarnaujančiuoju personalu, nerašai tos 
pjesės, jos nerežisuoji, tad ir plojimai griaudi ne tau. Bet — jei kalbėsi- 
me tiesą — argi tos vyrų dramos (ir komedijos), sudarančios šio pasau- 
lio istoriją, nėra komiškai infantilios? Jeigu ne tai, kad kartais tie vy- 
rukai perlenkia lazdą ir surengia kruvinas skerdynes, o paskutiniu 
laiku kelia rimtą grėsmę teatro egzistavimui apskritai, galima būtų drau- 
gių būrelyje, galbūt su rankdarbiais rankose, ramiai šnekučiuotis apie 
artimuosius ir madas, apie pyragų kepimą ir plaukų ar kūdikių priežiū- 
rą, tik retsykiais pakeliant galvą, kad pasiųstum šauniems artistams šil- 
tą šypseną ir paglostytum jų tuštybę dar viena aplodismentų serija. Pi- 
nigai? Juk tai jie turi uždirbti. Valdžia? Ji reikalinga tiems, kurie nori 
valdyti pasaulį, moteriai pakanka valdžios namuose, ją, beje, kur kas 
lengviau išlaikyti. Įspūdžių gausa, gyvenimo pilnatvė? Tuos dalykus 
galima turėti per atostogas, prie vyro šono, o kasdien jie tikrai nėra 
būtini. Kur kas svarbiau ramybė ir sveikata. Beje, kadaise moters gyve- 
nimas praeidavo gimdant ir auginant vaikus. Jos beveik visuomet buvo 
nėščios ir jaunos mirdavo. Tada tai nebuvo pasirinkimas, tai buvo liki- 
mas. Bet šiandien? Išaugini vaikus, dažnai tik vieną vaiką, šiek tiek pa- 
dirbėji, veikiau dėl papildomo uždarbio ar pramogos, vyras paprastai 
miršta anksčiau, palikdamas turto ar neblogą rentą, ir dar ilgai galima 
mėgautis ramiu — gal net truputį parazitišku? — gyvenimu. 

Teisybė, vyrai retai girdi moteris šitai sakant. Tai jų „privati ide- 
ologija“. Atvirkščiai, žmonos spaudžia jų sąžinę pasakodamos, kad 
vos laikosi ant kojų, kad sukasi kaip vijurkai nuo ankstaus ryto iki 

vėlaus vakaro, kad jų lemtis nedėkinga, kad jos vienos velka namų 
jungą, vis primindamos, kaip jos, moterys, aukojasi, kokios jos 
atsidavusios. Rezultatas toks, kad vyrai, kurie širdies gilumoje ma- 
no, jog jiems iš tikro teko geresnė dalia, jaučia sąžinės graužatį ir 
stengiasi pasaldinti sunkų moters gyvenimą. Ir pagražinti jį kilnio- 
mis ideologijomis, būtinai teigiančiomis, kad tai ne jie, o moterys 
yra tikrosios pasaulio dievybės, kad kaip tik jos vykdo istorinę rūpi- 
nimosi žmonija misiją. Mat vyrai yra įsitikinę, jog tas faktas, kad 
moterys šiame pasaulyje neatlieka svarbių vaidmenų, turi jas baisiai 
slėgti. O moterims nė kiek netrukdo tos poetiškos draperijos, kai 
kurios netgi puikiai jaučiasi jų fone. 


Pakeliui į feminizmą 


Jei anksčiau aprašyta padėtis būtų visuotinė, turėtų labai stebinti 
pats feminizmo atsiradimas. Tačiau feminizmas — daugiau kaip trisde- 
šimties metų senumo faktas, be to, ganėtinai veiklus ir darantis įtaką. 
Pirmoji moterų judėjimo banga truko tris ketvirčius amžiaus iki Pirmojo 
pasaulinio karo pabaigos ir atplukdė esminius lyčių padėties visuome- 
nėje pokyčius. Tačiau nei esama padėtis negali visiškai atitikti anksčiau 
nupiešto vaizdo, nei visos moterys negali taip vienodai galvoti. Bet 
jeigu feminizmas liovėsi būti vien mąstymo srovė, kartais literatūrinė 
mada - galiausiai visada atsiras nepatenkintų asmenų, — o tapo rimtu 
visuomeniniu judėjimu, tuomet kas yra jo kūrėjai, akivaizdžiai nepaten- 
kinti žmonės? Kaip žinoma, pirmiausia tai moterys, labai nepatenkintos 
moterys. Kokios moterys ir kuo nepatenkintos? 

Žodį „nepatenkintos“ vartoju neatsitiktinai. Neapsakomai kenčian- 
čios, pavergtos, priverstos dėti nepakeliamas pastangas, persekioja- 
mos, žeminamos, engiamos moterys visada buvo nemenka visuome- 
nės sudedamoji dalis. Jausmai, kurie tokiais atvejais išsiveržia į 
paviršių, — tai bejėgiškas susitaikymas su likimu, kartais — sielvartas, 
bet tikrai ne maištas. Apie pasipriešinimą gali galvoti moterys, kurių 
visuomeninė padėtis nėra visiškai bloga, kurios gali turėti viltį. Mote- 
rys, turinčios platesnių Žinių apie pasaulį, jau įgijusios daug laisvės ir 
galimybių, bet dar nepakankamai laisvės ir galimybių. Moterys — tikra 
tiesa — nepatenkintos. Taigi kurios? 

Pirma, ne visoms moterims pavyksta savo gyvenimą sutvarkyti pa- 
gal tradicinius pavyzdžius, nors šito nori ir dėl savo visuomeninės 
padėties turi tokią teisę. Antra, daliai moterų tradicinis gyvenimo bū- 


MOTERYSIR FEMINIZMAS 45 


das yra nepriimtinas. Priverstos gyventi kaip visos, jos blogai jaučiasi 
ir yra nepatenkintos. O jeigu bando gyventi kitaip, ne visada pavyks- 
ta įgyvendinti savo sumanymą, nes visuomenė to nėra numačiusi, o 
aplinkiniai reaguoja priešiškai. Rezultatas toks, kad atsirado daug nu- 
sivylusių ar įniršusių moterų, iš kurių išėjo pirmosios feministės. Šian- 
dien matome jau trečiąją feminisčių grupę — tai moterys, laikančios 
save feministėmis (tradicinėmis feministėmis — nes jau galima kalbėti 
apie tradicinį ir netradicinį modelį — baisiai stebintis ar net protestuo- 
jant). Tai padariusios karjerą moterys, kurios nuo savo pirmtakių skiria- 
si tuo, kad sėkmės pasiekia nesistengdamos būti panašios į vyrus ir — 
kas svarbiausia — lieka solidarios su kitomis moterimis. Nauja šių fe- 
minisčių savybė yra jų optimizmas. 

Galop yra moterų, kurioms feminizmas kaip judėjimas yra vien bū- 
das — geras kaip ir bet kuris kitas — įgyvendinti savo asmeninius tikslus. 
Jos, kaip ir daugelis vyrų, trokšta politinės valdžios. Šiandien joms pa- 
vyksta pasiekti laimėjimų daugelyje įvairių politinių struktūrų ir parti- 
jų, bet tai nėra lengvas kelias. Tad jos mielai naudojasi visomis pasitai- 
kančiomis progomis, o jeigu tokių nepasitaiko, jas suorganizuoja pačios. 
Feministinis judėjimas suteikia joms ypatingų galimybių, nes čia vienin- 
telės konkurentės, ir tai dar silpnos ir negausios, yra moterys. Arba 
visos kartu organizuoja grupę, arba jos ateina į suorganizuotą grupę, 
tampa vadovėmis ir... tučtuojau puola į kovą su konkurentėmis į val- 
džią, remdamosi — tai nuo senovės praktikuojamas būdas - tikrais arba 
tariamais, dažnai tyčia sugalvotais, teoriniais ir programiniais skirtu- 
mais. Iš tikro stebina kai kurių teorinių feminizmo ginčų atkaklumas. 
Galbūt antraeiliai klausimai iškeliami į principinius tik tam, kad būtų 
galima izoliuoti potencialių konkurenčių įtaką šioje grupėje. 

Paminėkime dar vieną motyvą, skatinantį dalyvauti feminizmo ju- 
dėjime: būna ir tokių moterų, kurios gerai jaučiasi tik būdamos tarp 
moterų - ir feministinė aplinka puikiai patenkina šį jų poreikį. 

Šiaip ar taip, požiūris, kad feministės yra tik kažkokios „nenorma- 
lios bobos“, kurioms galvose pasimaišė ir jos užsimanė valdyti pasaulį 
(tai yra vyrus), tikrai klaidingas, nors žiniasklaidos pastangomis išpo- 
puliarėjęs. Neva tai moterys, nekenčiančios vyrų, o nekenčiančios vei- 
kiausiai dėl to, kad niekas nepanoro imti jų į žmonas (juk feministės 
baisiai negražios arba pikčiurnos!), arba dėl to, kad nenusisekė šei- 
mos gyvenimas (vyras muša, geria, daro vaikus, o pinigų neduoda, 
yra neištikimas ar paliko motiną su vaikais likimo valiai), arba kad 
jaunystėje nukentėjo nuo vyrų (gal tėvas buvo netikęs, kaip aprašyta 
anksčiau, gal išnaudojo seksualiai, gal pirmasis vaikinas pasinaudojo ir 

pametė, gal jis buvo sadistas, o gal jos buvo išprievartautos), arba 
tiesiog yra lesbietės. Kitaip sakant, antrarūšės, o ne „normalios“ mo- 
terys. Argi nesame girdėję tokių nuomonių? 

Kas be ko, būna feminisčių iš kurios nors išvardytų kategorijų (ir ne 
taip retai). Bet tai nėra nei privaloma, nei pakankama sąlyga. Feministi- 
niame judėjime dalyvauja ir moterys, kurių vyrai niekada nėra nuskriau- 
dę, kurios yra tradicinės seksualinės orientacijos, kurių požiūris į vyrus 
apskritai yra teigiamas, tačiau jos nepatenkintos lyčių vaidmenimis vi- 
suomenėje ir nori tai pakeisti. Jos ištekėjusios, turi vaikų. Jų nuomone, 
moterys būtent kaip moterys visuomenėje yra skriaudžiamos. Nuo daugy- 
bės kitų nepatenkintųjų jos skiriasi tuo, kad situaciją, kurią kitos moterys 
vertina kaip nemalonią, bet kaltų neieško, o jei ir pripažįsta kieno nors 
kaltę, tai gal kokių atsitiktinai sutiktų niekšų nuskriaustosios (tai nepasi- 
sekė moteriškei!), vadina visuomeninės sistemos skriauda moteriai. To- 
dėl įsikišimas turi būti ne pavienis (reikia kam nors padėti, kas pats nesu- 
sitvarko, nes yra vėpla arba nelaimėlis ir pan.), o visuotinis visuomeninis, 
t. y. politinis. Feminizmas — tai politinis reiškinys, net 
jei savo programoje jis atsiriboja nuo politikos. Ir ne dalinė veikla - bent 
jau subjektyviai — čia plėtojama. Feministės — taip jos pačios mano — nesi- 
buria į grupes, kurios gina tik tam tikrų moterų interesus, anaiptol, jų 
reformatoriška arba išlaisvinančia veikla yra suinteresuotos visos mote- 
rys, taip pat ir tos, kurioms nereikia jokių pokyčių, ir netgi tos, kurių 
požiūris į feminizmą priešiškas. Jos veikia pusės Žmonijos vardu! Ir daž- 
nai mano, jog ši veikla rūpi ir vyrams, kuriuos dabartinė sistema irgi 
įspraudžia į deformuotus etalonus, tik šie kur kas patogesni nei moterų. 
Tad jos veikia gal net... visos žmonijos vardu! 

Feminisčių pasisakymai visų moterų vardu dažnai labai erzina tas, 
kurias tenkina dabartinė visuomeninė lyčių vaidmenų sistema. Tik da- 
lies feminisčių pasisakymuose nuskamba švelninanti išlyga, kad jos 
niekam neketinančios jėga primesti naujų taisyklių, tik nori kiekvienai 
moteriai užtikrinti pasirinkimo laisvę: nuo tradicinio iki visiškai prie- 
šingo gyvenimo modelio (taip pat ir vyrams). Apskritai jos neslepia, 
kad tradicinių pažiūrų moterys kelia grėsmę feministiniams projek- 
tams ir ateityje jų gyvenimo stilius turės atrofuotis. Galbūt todėl ne 
vyrai, o kaip tik moterys būna aršios anti-feministės'*. Ypač tos, ku- 
rios gyvena tradiciškai ir tuo yra labai patenkintos. 


'* Rašydami „anti-feminizmas“ su brūkšneliu turime galvoje neapykantą femi- 
nizmui, o ne mizoginiją, neapykantą moterims apskritai, kuri kartais irgi va- 
dinama „anti-feminizmu“. 

Juk apie tradicinį gyvenimo modelį iš radikaliau nusiteikusių femi- 
nisčių išgirsi nedaug gero. Ir netiesa, kad autorės dažniausiai kalba 
apie tai, ko pačios nepatyrė ir neišmano. Daugelis iš jų gyveno tradi- 
ciškai ir nepatyrė itin didelių blogybių (kaip, pavyzdžiui, šiuolaikinio 
feminizmo iniciatorė ir pikta namų šeimininkės gyvenimo modelio kri- 
tikė Betty Friedan), kai kurios šeimą laiko labai reikšminga. Kitos — 
anaiptol. Feminizmas turi daug srovių, šios knygos skaitytojas netruks 
tuo įsitikinti. Ir, — o tai dažnai būna visuomenės gyvenime, - tie patys 
socialiniai faktai, netgi skirtingų Žmonių patirti panašiai, vertinami 
skirtingai. Šį skirtingumą lemia asmenybės ir biografiniai veiksniai, ir 
vertinimų įvairovė yra tokia didelė, kad nė už ką nepavyks sukurti 
vidutinės feministės, geriausiai juokingos ir gal kiek baisokos, portre- 
to”. Tikrai ne kiekviena gali tapti feministe arba — dar rečiau — femi- 
nistu, tačiau jais tampa labai daug labai įvairių žmonių. 

Dar viena problema - klausimas, kodėl feminizmas atsirado XX am- 
žiuje, o visuomeninis moterų judėjimas tik šimtu metų anksčiau, nors 
nepasitenkinimo priežasčių istorija yra labai ilga. Paprastai būna pa- 
brėžiamas faktas, kad ir pirmasis moterų judėjimas, ir feminizmas yra 
vidurinės klasės moterų rankų darbas, išsilavinusių moterų, sugeban- 
čių kritiškai įvertinti ir peržengti viešpataujančių konservatyvių ideo- 
logijų horizonto ribą. Šie judėjimai gimė demokratinėje visuomenėje, 
kurioje iš pradžių buvo suteiktos lygios politinės teisės visiems vy- 
rams, O šitai paruošė dirvą kitai Žmonijos pusei reikalauti tokių pačių 
teisių. Pirmoji moterų nepasitenkinimo banga ir baigėsi kaip tik šia — 
politine - pergale: jų pilietinės teisės buvo sulygintos su vyrų. Šiuolai- 
kinis feminizmas irgi radosi toje pačioje šalyje, pirmaujančioje ekono- 
mikos pažanga ir gerove, nes dėl sveikatos apsaugos ir medicinos lai- 
mėjimų moterų gyvenimo trukmė smarkiai perkopė vaisingumo 
periodą, be to, moterys įgijo galimybę kontroliuoti gimdymų skaičių 
ir savo vaisingumą apriboti. Todėl jų gyvenime atsirado nerimą ke- 
liantis tuščias laikotarpis. Taigi feminizmas atsirado ne iš skurdo, o iš 
gerovės. Turėjo praeiti daug metų, kol feministinis ratas ėmė plisti į 
žemesniąsias klases, beje, nelabai sėkmingai. 

Feminizmo genezės istorinių sąlygų analizė dar laukia skvarbių ty- 
rinėtojų, o mano išvardytos priežastys — tik analizės užuomazgos. Šia- 
me darbe tuo turime apsiriboti. 


P XIX ir XX amžių Lenkijos feministinių tekstų apžvalga su išmanymu pateikta 
Slawomiros Walczewskos knygoje Damy, rycerze i feministki. Kobiecy dyskurs 
emancypacyjny w Polsce, Kraków, 1999. 

Feminizmo istorija 


Valio! Jau esame tikras judėjimas! 
Kate Millett 


Buvo 1970 metų rugpjūčio 26 diena. Sprendžiant iš nuotraukų, Niu- 
jorke buvo saulėta. Fotografijose matyti marios žmonių, toliau tik jų 
galvos, tik pakaušiai. Veiduose — šypsenos ir ryžtas. Moterų minia, 
kur ne kur pakaišyta vyrų figūromis. Penktoji aveniu pilnut pilnutėlė. 
Virš minios — gausybė plakatų, viename iš jų užrašas skelbia: SISTER- 
HOOD IS POWERFUL - seserija yra jėga. Kiek moterų ten buvo? Nie- 
kas tiksliai neskaičiavo. Policijos šaltiniai kalba apie dešimt tūkstan- 
čių, bet veikiausiai jų buvo daugiau, koks dvidešimt, o gal net 
penkiasdešimt tūkstančių’. 

Suėjo lygiai penkiasdešimt metų nuo tos dienos, kai Jungtinių Ame- 
rikos Valstijų pilietės gavo balsavimo teisę. Bet jubiliejus buvo tik dings- 
tis. Ir perspėjimas: šį sykį jos nesitenkins menkomis nuolaidomis! Plaka- 
tai skelbė, kad neišspręsta daugybė klausimų, nors praėjo pusė 
amžiaus. Formali lygybė per rinkimus — gerokai per maža! O kur ly- 
gios galimybės siekiant profesinės veiklos ir išsilavinimo? Kur laisvė 
rinktis abortą, be kurios moterys lieka antros kategorijos pilietės? Kur 
vaikų lopšeliai ir darželiai, be kurių moterys negali lygiai su vyrais 
dalyvauti visuomenės gyvenime? Kodėl tiek nedaug moterų parla- 
mente, vyriausybėje, tarp gubernatorių, teisėjų ir generolų? Jeigu jos 
gyvena demokratinėje šalyje, kodėl tos šalies valdžioje nėra pusės ame- 
rikiečių liaudies atstovių?! Taigi jos jau reikalavo ne tik lygių teisių, bet 


"E Davis. Moving the mountain. The Women’s Movement in America since 1960, 
New York, 1991. 

ir faktinės moterų lygybės. Jaunesnių, radikalesnių feminisčių grupei ir 
to buvo maža, jos reikalavo kai ko daugiau, o gal šio to kito: WOM- 
EN'S LIBERATIONS - moterų išlaisvinimo! 

Demonstracijos dydis nustebino tuometinius politikus, kurie ne- 
kreipė dėmesio į jau keletą metų dažnėjančias parodomąsias feminis- 
čių grupės akcijas ir įvairiomis teisinėmis gudrybėmis neutralizuoda- 
vo lobistinį naujos, greit augančios politinės moterų partijos? spaudimą. 
Nustebo ir pačios organizatorės, kurios buvo pratusios prie mažų, 
kamerinių susibūrimų. Viena iš jų, plačiai nuskambėjusios knygos apie 
lyčių politiką autorė Kate Millett, apmetusi akimis susirinkusią minią, 
sušuko: „Wow! We are a movement now!“ — „Valio! Jau esame tikras 
judėjimas!” Vadinasi, įvyko persilaužimas. Feminizmas įrodė, 
kad jis nėra visuomeninis exoticum, kabaretas žiniasklaidos malonu- 
mui, nedidelių įniršusių grupių, kurias sudaro kairuoliškų studenčių ak- 
tyvistės, kvailybė, netgi ne kuluarinė vidutinio amžiaus damų, minančių 
takelius prie senatorių ir aukščiausios valdančiosios administracijos, kad 
iškovotų šiokių tokių nuolaidų moterims, norinčioms grįžti į profesinį 
darbą, veikla. Po penkiasdešimties metų pertraukos į amerikietišką sce- 
ną vėl įžengė tikras, platus moterų judėjimas. Betty Friedan, tos 
manifestacijos organizatorė, po kelerių metų taip pasakojo apie šį įvykį: 

„Burmistras Lindsay, kad ir kaip prašėme, nenorėjo sustabdyti au- 
tomobilių judėjimo Penktojoje aveniu. Prisimenu, kad savo maršą pra- 
dėjome tiesiog po raitosios policijos arklių kanopomis, nes visomis 
jėgomis buvo stengiamasi neleisti mums nulipti nuo šaligatvių. Prisi- 
menu, kad apsidairiau ir pasišokėjau, norėdama pamatyti tai, kas da- 
rosi už manęs. Gyvenime nebuvau mačiusi šitiek moterų vienu metu, 
eisena buvo tokia ilga, kad nesimatė jos nei galo, nei krašto. Viena 
ranka paėmiau už parankės žilagalvę Dorothy Kenyon (ji, būdama 
aštuoniasdešimt dvejų metų, užsispyrė eiti su mumis pėsčiomis, nors 
jai buvome užsakę taksi), kita ranka kažkokią jauną moterį. Einan- 
čiosioms priešais mus garsiai sušukau: „Susikibkite rankomis, visos, per 
visą gatvės plotį!“ Taip ir padarėme, užtvindžiusios visut visutėlę Penk- 
tąją aveniu. Mūsų buvo tiek daug, kad policija nieko negalėjo padaryti 
ir galop numojo ranka. Taip, tai buvo pirmoji, iš tikrųjų pirmoji atsto- 
vaujančių visai šaliai moterų demonstracija (tiesą sakant, su mumis ėjo 


? National Organization for Women - Nacionalinė organizacija moterų labui. 

* Evelyn Reed. Problems of women’s liberation. A Marxist approach (I leid. 1969), 
New York, 1971, p. 10. Autorės nuomone, manifestacija įrodė, kad „mūsų 
išsivaduojamasis judėjimas" tapo masinis ir visuotinis. 


50 ANTROJI DALIS Feminizmo istorija 


ir šimtai vyrų), pirma nuo to laiko, kai prieš penkiasdešimt metų mo- 
terys gavo balsavimo teisę. Žurnalistai, šaipęsi iš „liemenėlių deginto- 
jų“, paskui rašė, kad dar niekada nebuvo matę tokių gražių moterų, 
kaip pasitikinančios savimi, įsilinksminusios demonstrantės, kurios tą- 
dien įstengė atrasti save, atrasti kelią į save. Tą dieną visos moterys 
buvo gražios“ *. 

Tuomet baigėsi visi juokai. Politikai pakeitė frontą, abiejų konku- 
ruojančių partijų programose atsirado pluoštai siūlymų, turinčių pri- 
traukti tą naują, reikšmingą politinę jėgą ir dar labiau daugybę mote- 
rų rinkėjų, pritariančių feminizmo idėjoms ir reikalavimams. Per keletą 
metų pavyko sėkmingai sutvarkyti klausimus, kurie anksčiau atrodė 
neišsprendžiami. Vienas po kito buvo atšaukiami moteris diskrimi- 
nuojantys principai ir taisyklės dėl profesinės veiklos. Kaip pavyzdį 
paminėsime tik keletą iš jų: išnyko darbo skelbimų rubrikos atskirai 
vyrams ir moterims, aviacijos bendrovės panaikino taisykles, drau- 
džiančias dirbti ištekėjusioms ar sulaukusioms trisdešimties metų stiu- 
ardesėms, būdavo atšaukiamos dotacijos toms aukštosioms mokyk- 
loms, kuriose nustatydavo, kad moterys patiria diskriminaciją 
paaukštinant jas į pareigas, formuliaruose ir anketose šalia Miss ir Mrs 
atsirado ir santrumpa Ms, nenurodanti, jei to pageidauja moteris, jos 
šeiminės padėties”. 1972 metais Kongresas staiga, nėmaž nesiprieši- 
nes, pritarė — po penkiasdešimties metų tuščių, nuolat atnaujinamų 
pastangų — pataisai, įvedančiai žodį „lytis“ į lygių teisių įstatymą ERA 
(Egual Rights Amendment). Kitais metais Federalinis teismas pagaliau 
pripažino pačių moterų teisę spręsti, išsaugoti nėštumą ar ne. Staiga 
nurimo priešinimasis, kad būtų pakeistas septintasis įstatymo straips- 
nis, draudžiantis diskriminaciją profesinėje veikloje. Toji pataisa drau- 
dė nevienodai traktuoti žmones „dėl jų tautybės, rasės, tikėjimo ir 
lyties“. Vėliau anglų feministė Eva Figes pasakė, kad nutiko kažkas 
neįtikėtino: ruošiesi ridenti didžiulį akmenį, o čia jis pats lengvai paju- 
da!“ Pridurkime: lengvai, bet ne iš karto, tik po daugybės kitų, buvu- 
sių prieš tave, bevaisių ir tarsi beviltiškų pastangų. 1970 m. rugpjūčio 
26 d. maršas Niujorke, taip pat daugybė manifestacijų, vykusių tą pa- 
čią dieną kituose Amerikos miestuose, tapo persilaužimo momentu: 


* Betty Friedan. I changed my life. Writings on the Women’s Movement, New York, 
1976, p. 151. 

` Naujoji santrumpa Ms nuo 1972 m. tapo populiaraus feministinio žurnalo pa- 
vadinimu. 

* Eva Figes. Patriarchal attitudes. Women in society (I leid. 1970), London, 1978, p. 8. 

Jungtinių Valstijų visuomenė suprato, kad ankstesnis feminisčių grupe- 
lių aktyvumas tebuvo ledkalnio viršūnė, kur kas rimtesnio ir vis augan- 
čio didžiulio moterų (ir nežinomo skaičiaus vyrų) skaičiaus, nepaten- 
kintų dabartinėmis žaidimo taisyklėmis ir atskirai kiekvienai lyčiai 
numatytais vaidmenimis visuomenėje, spaudimo apraiška. Suprato, kad 
antrosios bangos feminizmas tapo faktu. Po penkiasdešimties metų jis 
vėl pasirodė Amerikos scenoje, kaip — vėl — rimta visuomeninė jėga. 


Kada visa tai prasidėjo? Be abejo, teorinį ir idėjinį postūmį davė 
Betty Friedan, 1963 metų rudenį išspausdinusi The feminine mystigue 
(„Moteriškumo mistika“). Ko gero, keletą artimiausių metų feminis- 
tės dažniausiai remdavosi šia knyga, būtent joje - paskui daug kartų 
išleistoje pakartotinai ir išverstoje į daugelį kalbų — vėlesni feminizmo 
istorikai vienbalsiai mato atgimusio feminizmo šaltinį, būtent jos au- 
torė, paskui praminta „šiuolaikinio feminizmo popieže“, per vienus 
priešpiečius su aktyvistėmis aptarinėdama būdus nušluoti diskrimi- 
naciją darbo rinkoje, ant popierinės servetėlės surašė pirmąją progra- 
mą ir kaipmat tapo pirmąja pirmosios ir iki šiol vienintelės politinės 
šiuolaikinio feminizmo partijos vadove. Partija įsikūrė 1966 metų ru- 
denį, tad nuo tos dienos tikrai galima kalbėti apie feminizmą kaip 
apie judėjimą’. Kita vertus, tikrasis sprogimas įvyksta tik po dvejų 
metų, kai 1968 m. pasaulis sužino egzistuojant naują jau beveik pa- 
miršto moterų judėjimo bangą. Atsiranda Women’s Liberation Movement, 
Moterų išsilaisvinimo judėjimas. Jame dalyvauja daug motinų, labai 
jaunų ir labai revoliucingų, kurios savyje imasi ieškoti pradžių pra- 
džios. Radikalizmu šokiravusi Betty Friedan vizija per penkerius me- 
tus smukteli iki švelnių, šiek tiek sentimentalių, taikių, „reformisti- 
nių“ „tikrojo“ judėjimo pradmenų, o į judėjimo ideologes jau pretenduoja 
kelios autorės, iš kurių labiausiai to vardo verta būtų Kate Millett ir jos 
feministinis manifestas The sexual politics (Lyčių politika). Nuo tada ko- 
va vyksta ne dėl egzistuojančios sistemos pataisų, ne dėl moters dalios 
„palengvinimo“, ne dėl vyrų ir moterų teisių suvienodinimo; kova vyks- 
ta dėl to, kad būtų įgyvendinti revoliuciniai reikalavimai sugriauti vi- 
suomenės gyvenimo, kuriame viešpatauja vyrai, sistemos pagrindus, 
panaikinti seksizmą, tai yra tokią lyčių politiką ir ideologiją, kuri leidžia 
ne tik diskriminuoti vieną lytį, bet ir vienai lyčiai (vyrams) engti ir iš- 
naudoti kitą. Seksizmas prilygsta lytiniam rasizmui. 


" Flora Davis, pavyzdžiui, tvirtina, kad „kartu su NOW susikūrimu pajudėjo iš 
vietos antroji banga, keletą metų kaupusi jėgas“. Zr. F. Davis, min. veik., p. 55. 

Bandymas apibrėžti šiuolaikinio feminizmo pradžią iškart susidu- 
ria, kaip matyti, su sunkumais, susijusiais ne tik su jo genezės proceso 
ramumu, bet ir su ginčais dėl to, kuris feminizmas yra dar arba jau tas 
tikrasis. Radikalioji feministinė orientacija liepia pradėti istoriją nuo 
savęs pačios, bet ilgainiui ir radikaliosios autorės pripažįsta, kad ne- 
galima neįvertinti Betty Friedan vaidmens. Norintys būti objektyvūs 
istorikai irgi atkreipė dėmesį, kad Moteriškumo mistika, pagrindinis tos 
autorės kūrinys, neišplaukė vienišas iš ankstesnių žavėjimosi moterišku- 
mu verpetų (taip, matyt, būtų tiksliausia išversti to reiškinio, kurį ap- 
rašė Betty Friedan, apibrėžimą), be to, šalia triūsė profesorius Davi- 
das M. Potteris, beveik tuo pačiu metu kelios panašiai mąstančios 
autorės ir autoriai išspausdino savo straipsnius specialiame „Daeda- 
lo“ numeryje, o tarp tų autorių buvo Alice Rossi, antroji pradininkė, 
vėliau Betty Friedan bendražygė. Nuo šeštojo dešimtmečio pabaigos 
pastebimai didėjo amerikiečių vidurinės klasės moterų, kurių vaikai 
jau buvo išėję į pasaulį ir kurios panoro į tą pasaulį grįžti, tačiau buvu- 
sių darboviečių duris rado užrakintas, nepasitenkinimas, ir šios idėjos 
kilo į paviršių kaip to nepasitenkinimo padarinys. Tuo pačiu metu sa- 
vo ataskaitą paskelbė Kennedy komisija, 1962 metais sudaryta mote- 
rų įsidarbinimo problemoms ištirti. Ataskaita patvirtino, kad valdžia 
ne itin paiso teisėtų moterų reikalavimų. 

Vadinasi, tikslios feminizmo gimimo datos, kuri nekeltų niekieno 
prieštaravimų, nustatyti negalima. Tikra tik tai, kad šiuolaikinis 
feminizmas kaip judėjimas prasidėjo JAV antroje septintojo de- 
šimtmečio pusėje, prielaidos jam atsirasti — nuo to dešimtmečio pra- 
džios pagyvėjęs susidomėjimas visuomeninių vaidmenų ir lyčių padė- 
ties problematika. Septintojo dešimtmečio pabaigoje amerikietiškasis 
feminizmas jau buvo išplitęs po visą pasaulį kaip gyvenimo būdo reiš- 
kinys, garsus ne tiek dalyvių skaičiumi, kiek manifestacijų spalvingu- 
mu ir rėksmingumu. 1970 metais rimtai ir vis rimčiau į tą judėjimą jau 
žiūrėjo politikai, pirmiausia amerikiečiai. Tuo pačiu metu feminizmas 
išryškėjo britų, prancūzų ir vokiečių scenoje. Aštuntąjį dešimtmetį vi- 
same Vakarų pasaulyje atsirado feministinės grupuotės - jų buvo ne 
itin daug, bet jų įtaka visuomenės nuomonei reikšminga. Jų likimai 
skirtingi, tačiau šitaip atsiradęs feminizmas egzistuoja ir šiandien, nors 
vis bandoma paskelbti jo pabaigą, esą jau atėjusi postfeministinė era. 
Atvirkščiai, šiandien vis garsiau kalbama netgi apie specifinę naują 
šiuolaikinio feminizmo fazę, apie „trečiosios bangos feminizmą“. 

Jei apsiribotume pačia šiuolaikinio feminizmo pradžia, tai yra fe- 
minizmo tout court, iš tikro galima būtų pradėti taip, kaip jau beveik ir 

pradėjome. Juk šio judėjimo genezei vadinamojo pirmosios bangos 
moterų judėjimo (kurį šiuolaikinės feministės irgi mielai vadina femi- 
nizmu) idėjos didesnės įtakos neturėjo. Šiuolaikinis amerikiečių femi- 
nizmas radosi dėl labai praktiškų, kasdienių, netgi proziškų ir labai 
aktualių priežasčių. Iš tikro Betty Friedan knygoje pasakojama apie 
XIX amžiaus moterų judėjimą, tačiau to skyriaus tikslas yra akade- 
miškesnis. Anų laikų šūkiai nuėjo į istoriją, tai, ko buvo reikalauta, 
buvo iškovota. Istorinė sąsaja veikiau parodo, kodėl vis dėlto reikia iš 
naujo pradėti veikti. 

Neilgai trukus feministės prisiminė XIX amžiaus judėjimo šūkius, 
patirtį ir istoriją. Ne vien tam, kad gautų istorijos leidimą kurti savo 
priešistorę. Buvo mėginimų mokytis iš anos patirties, geros ir blogos. 
Pagrindinė tezė skambėjo ir dabar skamba taip: anos feministės per 
anksti sudėjo ginklus, per anksti nusprendė, jog tikslas jau pasiektas. 
Jos manė, kad moterys jau turi viską, dėl ko kovojo: balsavimo teisę, 
teisę rinkti ir būti renkamos, vadinasi, politinė lyčių nelygybė jau bu- 
vo panaikinta. Galėdamos daryti poveikį valdžios sudėčiai, turėda- 
mos turtines teises ir galimybę įgyti išsilavinimą, moterys neva turėjo 
be vargo galutinai pašalinti visas senąsias nelygybes. Jos suklydo. Ne- 
reikėjo sudėti ginklų. Šį kartą nevalia pakartoti tos pačios klaidos! 

Kaip tik dėl šių priežasčių nusprendžiau trumpai priminti ankstes- 
nius XIX amžiaus moterų judėjimo darbus“, nors tai nėra šios knygos 
tema. 


Pirmasis moterų judėjimas 
(First Wave Feminism) 


Filosofas. Kartoju, mano širdyje gyvena neįveikiamas, 
gaivališkas tikėjimas, jog artėja moterų ir negrų 
išsivadavimo valanda. 

Vyras. Jūs teisus. 

Zygmuntas Krasinskis 


Nepasitenkinimas, nusivylimas, skriaudos pojūtis... Kas nėra šito 


patyręs? Be abejo, tie jausmai pažįstami abiem lytims. Jauti savo kaltę — 


* Skaitytojas, kuris domisi pirmojo moterų judėjimo istorija, bibliografines nuo- 
rodas ras knygos gale. 

kad nieko negali padaryti. Pastebi svetimą kaltę - kad kas nors mums 
tyčia padarė bloga. Kartais apima tik nusivylimas, kad ištiko nesėk- 
mė, nors niekas tyčia mums kojos nekišo, nebent gamta, bet ji juo 
labiau nedarė to tyčia. Tikriausiai nuo seno atsiranda moterų, įsitiki- 
nusių, kad blogis, kurį jos patiria, kyla ne susipynus atskiriems, nepa- 
kartojamiems įvykiams, ne dėl jų pačių kaltės ar kito asmens piktava- 
liškumo, o išplaukia iš sistemos, iš visuomenėje įprastos pažiūros į 
moterį. Būdavo ir individualių maištų, kurie dažniausiai baigdavosi 
pralaimėjimu, būdavo moterų individualybės pergalių, įveikus įpras- 
tus elgesio etalonus ir nubrėžtas ribas, bet tos pergalės daugiau pa- 
vienės, dažnai susijusios su moters neigiama pažiūra į savo pačios lytį, 
su moteriško solidarumo jausmo nebuvimu. Ne visos epochos lytį trak- 
tavo vienodai, kai kurie amžiai moteriai daugiau ar mažiau buvo pa- 
lankūs, tačiau ne išimtis ir visiškai juodi laikotarpiai. Bet grupinio mo- 
terų maišto, moterų judėjimo, dedančio pastangas pakeisti visuomenės 
požiūrį į lytį, regis, iki praeito amžiaus istorijoje nebūta“. 

Kokios sąlygos susidarė, kad Jungtinėse Amerikos Valstijose Eu- 
ropos tautų pavasario metais buvo paskelbtas pirmasis feministinis 
manifestas, prie kurio dirbo apie du šimtai moterų? Kas paskatino jas 
tokiam neįprastam protesto aktui - anuomet tam reikėjo nemenkos 
drąsos, — juolab viskas nesibaigė gryna deklaracija, pasipylė skanda- 
lingų, kaip juos tada vadino, protestų ir pasisakymų, paskui demonst- 
racijų lavina, sudrebinusi visą Vakarų pasaulį, ir ramybė grįžo tik su 
didžiojo palengvėjimo banga, pasibaigus Pirmajam pasauliniam karui? 
Naujoji visuomeninė taika įsitvirtino ant visiškai naujo, šokiruojamai 
naujo pagrindo: teisiniu ir politiniu požiūriu moterys buvo sulygintos 
su vyrais. 

Moterų judėjimas, siekiantis moterų teises sulyginti su vyrų teisė- 
mis, vadinamas ir emancipaciniu, o kartais pernelyg siaurai sufražiz- 
mu, ne atsitiktinai atsirado šalyje, kurioje žmonių lygybė nuo pat pra- 


* Tuo tarpu idėjų pasaulyje ginčas apie moterų prigimtį prasidėjo labai anksti, 
jau V amžiuje Atėnuose, ir retkarčiais vis grįždavo iš naujo: I amžiaus Roma, 
XII amžiaus Prancūzija ir galop garsusis XVI amžiaus Renesanso „Ouerelle des 
Femmes“ (Moterų ginčas dėl moterų). Rinktinių visų tų epochų tekstų autorė 
konstatuoja, kad iš tikro slegia tai, jog „amžių tėkmėje tekdavo vis iš naujo ir 
nenuilstamai kovoti su tais pačiais prietarais, esą moters protinės ir praktinės 
galimybės yra ribotos [...] Tarytum kiekviena karta turėjo iš naujo atlikti tą 
patį darbą“ (E. Gossmann [red.]: Das Wohlgelahrte Frauenzimmer, Archiv für 
Philosophie- und Theologiegeschichtliche Frauenforschung, I tomas, München, 
1984, p. 8). 

džių tapo pagrindine taisykle ir kurioje ta lygybė visiems matant bu- 
vo pažeidžiama, nesuteikiant lygių teisių kitos rasės žmonėms. Bū- 
tent kovoje dėl vergovės panaikinimo ir vakarykščių vergų lygiatei- 
siškumo subrendo situacija, kada ir moterys prisiminė savo lygias 
teises. Kovodamos dėl vergų laisvės jos atrado, kad pačios yra trak- 
tuojamos panašiai. Ir visą idėjinį aparatą, patikrintą abolicionistų ju- 
dėjimo, pasiėmė sau. 

Tiesą sakant, panašios situacijos buvo galima tikėtis Prancūzijoje, 
kurioje šūkis apie visų Žmonių lygybę perskrodė visuomenės sąmonę. 
Europa, pripratusi prie feodalinio žmonių rūšies dalijimo į kelis nely- 
gius porūšius atsižvelgiant į luomą, po luomų panaikinimo išgyveno 
tokį didelį šoką, kad dar fundamentalesnio ir natūralesnio žmonijos 
dalijimo į žmones ir moteris panaikinimas buvo visiškai nepriimtinas, o 
nedidelis skaičius maištininkių — nes ir čia atsirado tokių pamišusių 
moterų — buvo pašalintas patikrintu revoliuciniu būdu“. Prancūzija, 
padovanojusi Amerikai moterį kaip laisvės simbolį, vėliau Europoje 
kartu su Šveicarija paskutinė sprendė moterų lygiateisiškumo klausi- 
mą ir balsavimo teisę moterims suteikė tik po Antrojo pasaulinio ka- 
ro. Kai anglų rašytoja ir filosofė Mary Wollstonecraft, įkvėpta Prancū- 
zų revoliucijos lygybės idėjų, savo darbe „Moters teisių gynimas“ (A 
vindication of the rights of woman), kuris laikomas pirmuoju feminizmo 
manifestu, reikalavo suteikti moterims lygias teises, filosofas iš Kemb- 
ridžo garbusis Thomas Tayloras anonimiškai išleistoje knygelėje 


° Paprastai šiame kontekste būna cituojama Olympe de Gouges, viena iš revo- 
liucijos intelektualių, kuri „Moters ir pilietės teisių deklaracijoje“, parengtoje 
ketinant pateikti ją Liaudies susirinkimui, turėjo akiplėšiškumo reikalauti mo- 
terims tokių pačių teisių, kurias jau gavo vyrai. Rengiamo dokumento pre- 
ambulėje ji reikalavo moterims teisės dalyvauti Susirinkimo darbe, 1 punkte 
rašė: „Moteris gimsta laisva ir lygi su vyru savo teisėmis. Skirtumą galima 
leisti tik tada, kai to reikalauja visuotinė nauda“. Declaration des droits de la 
femme et de la citoyenne, žr. Olympe de Gouges. Les droits de la femme, be datos 
(veikiausiai 1791), p. 7. 10 punkte buvo garsūs dažnai cituojami žodžiai (kur- 
syvas mano - aut.): „Niekas negali būti persekiojamas dėl savo pažiūrų, nors 
jos būtų susijusios su fundamentaliais dalykais; moteris turi teisę lipti ant 
ešafoto, vadinasi, turi turėti ir teisę lipti į tribūną; tačiau taikytina sąlyga, kad 
jos pasisakymai nepažeistų Įstatymo nustatytų viešosios tvarkos taisyklių“ (ten 
pat, p. 9). Pilietinės moterų teisės galėjo būti apribotos tik tais atvejais ir tiek pat, 
kiek leidžiama apriboti vyrų teises (ten pat, p. 11). Postambulėje autorė sušuko: 
„Moterie, atsibusk; proto varpas jau aidi visame pasaulyje; naudokis savo teisė- 
mis“ (ten pat, p. 11). Pirmieji šį šauksmą išgirdo vyrai ir laiku nuvedė autorę ant 
ešafoto. Kelias į tribūną moterims Prancūzijoje dar ilgai buvo užgintas. 

„Gyvūnų teisių gynimas“ (A vindication of the rights of brutes) nepanei- 
giamai įrodė, kad ir gyvūnai turi turėti tokias pačias teises kaip žmo- 
nės. O kadangi tai gryna nesąmonė, pajuokavo, kad tokia pat nesą- 
monė būtų reikalauti lygių teisių moterims". 

Jungtinėse Valstijose buvo kitaip. Jaunoje valstybėje, kurią sukūrė 
imigrantai, laisvė ir lygybė buvo akivaizdūs dalykai. Tik pietuose liko 
vergovė. Maža to, užkariaujant Laukinius Vakarus moterys buvo 
pernelyg naudingos ginklo draugės, kad jas galima būtų užrakinti vir- 
tuvėse. Pionierės petys petin kovėsi kartu su vyrais ir rodė drąsos 
pavyzdžius. Padėtis pasikeitė, kai amerikiečių visuomenė sustiprėjo ir 
įsigyveno savo teritorijoje. Tiksliau būtų pasakius, kad ji pamažu kei- 
tėsi, ypač ten, kur —- pirmiausia rytinėse valstijose — šaknis suleido 
pramonė ir kur vidurinė klasė perėmė naują gyvenimo modelį: vyrai 
tarnyboje, darbe, „kelionėse ir komandiruotėse“, tai yra už namų ri- 
bų, o moterys „savo karalystėje“, tai yra namuose. Ir fabrikai rinkda- 
vo į darbą pirmiausia vyrus, tad ir toje šalyje moterys staiga atsidur- 
davo vienos namuose, apsuptos vaikų, be to, be tarnų ir pagalbos, 
kurią turėdavo jų seserys, išlaikomos turtingesnių vyrų. Tik tiek, kad 
čia kapitalo poreikiai greitai nustūmė į šalį taisykles, puoselėjamas vi- 
durinės klasės aplinkoje, ir atvėrė fabrikų vartus neva silpnesnei ly- 
čiai. Tai buvo ir privalumas, mat joms už tą patį darbą buvo galima 
mokėti gerokai mažiau. Kaip silpnesnėms. 

Buvusių pionierių dukterys, dar nepamiršusios motinų ir senelių 
padėties, jautėsi nekaip, būdamos prabangos preke ir išlaikomos tur- 
tingų vyrų. Tik dabar rimtai pasikviestos į pagalbą europietiškos tai- 
syklės nespėjo giliai suleisti šaknų. Tad nieko keisto, kad kartais tėvai 
leisdavo dukterims įgyti padorų išsilavinimą — jau 1837 metais Maunt 
Holjoko kolegija atvėrė savo vartus moterims'*. O jų vyrai ir bičiuliai 
nematė nieko smerktino, kad tos moterys greta su jais kovojo dėl ver- 
govės panaikinimo. Ketvirtąjį dešimtmetį įvairių abolicionistinių gru- 
pių veikloje dalyvavo apie 100 moterų, susikūrė kelios aktyvistų šei- 
mos. Galite įsivaizduoti, kokį šoką patyrė dvi iš jų, kai 1840 metais 
atvykusios į Europą, į abolicionistų kongresą — ne tik kaip aktyvistų 
žmonos, bet ir kaip veikėjos, - sužinojo, jog negali būti nė kalbos, kad 
jos posėdžiautų kartu su vyrais Kongreso salėje ir galbūt netgi pasa- 


"| Pasirašo kaip: Peter Singer. Animal liberation (I leid. 1975), London, 1995, p. 1. 

"lau 1821 metais atsidarė pirmoji vidurinė mokykla moterims Troje, NY (W. L. 
O'Neill. The Woman Movement. Feminism in the United States and England, Lon- 
don, 1969, p. 19). 

kytų kalbą". Amerikietėms tai buvo nesuvokiamas dalykas. Jos jautė- 
si pažemintos, kad teko priimti po ilgų derybų iškovotą leidimą daly- 
vauti posėdyje, bet leidžiama klausytis tik vyrų, kovojančių dėl lygių 
kiekvieno Žmogaus, neišskiriant nė vergo, teisių tokiu atveju, kad tas 
žmogus bus vyriškos lyties. Galbūt kaip tik tada suvokė, kad švieti- 
mui ir liberalizmui įvardijus Žmogaus sąvoką, ji reikš vyriškio sąvoką. 
Abi moterys grįžo į tėvynę nepaprastai pasipiktinusios, o jų pozicijos 
evoliucija tapo kur kas greitesnė. 

Dar turėjo praeiti keleri metai, kol buvo pabandyta maištauti. Vei- 
kiausiai tai buvo tik pykčio išraiška, didesnės sėkmės nesitikėta. Eli- 
zabeth Cady Stanton, viena iš damų, netekusių balso Britų kongreso 
metu, gyvenanti Seneca Fallso miestelyje (tėvo, teisėjo, rūpestingai 
išmokslinta, turinti vyrą abolicionistą ir šešis vaikus), davė skelbimą į 
vietos laikraštį „Seneca County Courier“, kuriame parašė, kad kviečia 
atvykti visas moteris, kurioms jų, kaip moterų, likimas amerikiečių 
visuomenėje neatrodo esąs teisingas. Ir labai nustebo, pamačiusi ilgą 
automobilių ir kitų susisiekimo priemonių vorą iš visos apylinkės, ku- 
rioje buvo parduodamas laikraštis (maždaug 50 km spinduliu), trau- 
kiančią į susirinkimo vietą. Taip Seneca Fallso miestelyje 1848 metais 
gimė judėjimas dėl lygių moterų teisių. 

Apimtos euforijos moterys, tiesa, po karštų ginčų tarp nuosaikių ir 
radikalesnių dalyvių, priėmė keletą dokumentų, iš kurių svarbiausias 
pasirodė esąs Declaration of Sentiments, dabar cituojamas daugelyje fe- 
ministinių tekstų. Jo pagrindinis postulatas — reikalavimas suteikti mo- 
terims tokias pačias pilietines teises kaip vyrams. Tai ne tik balsavimo 
teisė (angl. suffrage, iš čia judėjimo dalyvės buvo vadinamos sufražis- 
tėmis)'* — apie ją viešoji nuomonė kalbėjo daugiausia, — bet ir teisė 
gauti tokį patį išsilavinimą, po vedybų išsaugoti nuosavybės teisę į 
savo turtą, pradėti dirbti neklausiant vyro sutikimo, lygiomis teisėmis 


" Šis atsitikimas daug kartų buvo paminėtas feministinėje literatūroje, prade- 
dant Betty Friedan The feminine mystique. Kalbama apie World Anti-Slavery 
Convention Londone. Žr. D. Stienstra. Women's Movements and international 
organizations, New York, 1994, priedas. 

14 Vajomingo teritorija jau 1869 m. moterims suteikė balsavimo teisę, dar kartą 
patvirtintą 1890 m., kai tapo valstija, taip pat Koloradas, Idahas ir Utahas 
paskutinį dešimtmetį priėmė įstatymo pataisą dėl balsavimo teisės suteikimo 
moterims. Tenesio valstija paskutinė pritarė moterų balsavimo teisei, ten de- 
vynioliktoji pataisa (the Nineteenth Amendment) buvo priimta 1919 m. rugpjū- 
čio 26 d. Žr. G. G. Yates. What women want. The ideas of the Movement, 1975, p. 33; 
W. L. O'Neill. The Woman Movement, min. veik., p. 31. 

spręsti šeimos gyvenimo klausimus, pavyzdžiui, dėl gyvenamosios 
vietos, dėl vaikų auklėjimo ir likimo. Šiandien visa tai yra savaime 
suprantama, tačiau anuomet tokie reikalavimai atrodė tokie begėdiš- 
ki, kad net kėlė juoką - ir tik todėl, kad susirinkimas Seneca Fallse 
„akivaizdžiausiomis tiesomis“ laikė tai, „kad visi vyrai ir visos mote- 
rys buvo sukurti lygūs; kad Kūrėjas suteikė jiems tam tikras įgimtas 
teises; kad tarp tų teisių yra teisė gyventi, teisė būti laisvam ir teisė 
siekti laimės; kad tas teises turi užtikrinti valdžia, kurios teisingas 
valdymas remiasi valdomųjų sutikimu“. O jeigu valdymas nėra teisin- 
gas? Tuomet neteisingai traktuojamieji „turi teisę tokią valdžią nu- 
versti ir išsirinkti naujus jų ateities saugumo sargus“ ". 

Pirmiausia buvo bandoma neutralizuoti žymiausias amerikiečių suf- 
ražistes, ypač Lucy Stone; šaipytasi ir iš postulatų, ir iš jų skelbėjų. Tai 
nieko nepadėjo, amerikietės dar labiau ėmė remti moterų judėjimo 
aktyvistes, tad buvo griebtasi rimtesnių ginklų: apie jas imta pasakoti 
šlykščių dalykų, jomis gąsdinti, o joms pačioms grasinti. Netrukus su- 
siformavo populiarus sufražisčių, kaip siaubingų bobų, norinčių už- 
imti gamtos ir Dievo vyrams skirtą vietą, įvaizdis. Tai, kad jos iš tikro 
yra Dievo priešininkės, turėjo liudyti Elizabethos Cady Stanton!“* va- 
dovaujamų dvidešimt trijų autorių parašyta Moterų biblija (The Women’s 
Bible), atmetanti, pavyzdžiui, Adomo šonkaulio istoriją ir apskritai ki- 
taip interpretuojanti daugelį Biblijos tekstų, kuriuose moterys yra pa- 
vaizduotos atgrasiai. Susitikę su jomis Žmonės pirmiausia nustebda- 
vo, nes daugelis jų pasirodė esančios rimtos žmonos ir motinos, 
keliančios pagarbą ir pasitikėjimą, nors buvo laikas, kai drabužiais 
stengėsi pabrėžti savo nepriklausomybę (liūdnai pagarsėjusios kelnės 
su tunika, kurios buvo vadinamos bloomer). Netrukus daug moterų šio 
drabužio atsisakė; nors jis buvo labai patogus, ypač jei palyginsime su 
košmarišku korsetu, kurį tuometinė mada buvo primetusi moterims, 
bet negražus, be to, panėšėjo į uniformą, o tai kirtosi su individualios 
laisvės siekiu. 

Skandalų, ir anaiptol ne visuomet dirbtinai sukeltų, atmosferoje 
judėjimas ne tik augo, bet ir suskilo į du sparnus — radikalųjį ir refor- 
mistinį. Tai būdinga judėjimams, savo įsčiose nešiojantiems revoliuci- 
ją. Nesant objektyvių priežasčių ją sukelti — o jų iš tikro nebuvo, nes 


> W. L. O'Neill. The Woman Movement, min. veik., p. 108. Ten ir visas Deklaracijos 
tekstas. 

“Pirmoji National American Woman Suffrage Association (NAWSA) - Nacionalinės 
amerikiečių draugijos kovai dėl moterų balsavimo teisės — vadovė. 

didžioji dalis moterų smerkė emancipantes ir stengėsi laikytis nuo jų 
toliau, — radikalusis sparnas dar labiau radikalizavosi, atmesdamas 
visus tarpinius žingsnius ir galimybę pasiekti dalines pergales, kaltin- 
damas reformistes išdavyste ir tuo, kad jos judėjimą ištaško smul- 
kmenoms. O reformistės, ypač dėl kontrasto su valdžiai keliančiomis 
siaubą radikalėmis, pamažu pelnė viešosios nuomonės, įvairių institu- 
cijų ir galop pačių politikų palankumą. Vis daugiau universitetų priim- 
davo moteris studijuoti, pamažu atsisakyta moteris diskriminuojan- 
čių turtinių įstatymų, santuokos ir šeimos teisės nuostatų. Nors 
radikalioji frakcija dėl to buvo nepatenkinta, tačiau reikalai judėjo į 
priekį ne be jos, tegu ir nesąmoningų, pastangų. Tokia pati situacija 
pasikartojo po 100 metų, kai radikalusis feminizmo sparnas sukels to- 
kį politinės valdžios nerimą, jog nuolaidos kai kuriems liberaliems 
feminisčių reikalavimams atrodys kaip mažesnis blogis. 

XIX a. pabaigoje autonominis moterų judėjimas plito ir Europoje, 
ypač Didžiojoje Britanijoje. Senajame pasaulyje jis vis dėlto turėjo 
įgauti drastiškesnių formų, nes dėl įsisenėjusių tradicijų pasipriešini- 
mas čia buvo daug aršesnis. Įsitikinimas, kad moteris yra žemesnės 
rūšies būtybė, Europoje tebebuvo savaime suprantamas dalykas, tai 
dažnai patvirtindavo mokslas ir filosofija, pavyzdžiui, Freudo psi- 
choanalizė ar kupina neapykantos moteriai, mizogininė Weiningerio 
filosofija. Todėl radikalusis judėjimo sparnas čia buvo stipresnis ir 
matomesnis, o pagarsėjusios akcijos — pulti po deputatų, važiuojan- 
čių į Bendruomenių rūmus, automobilių ratais arba prisirakinti prie 
tvoros priešais valdžios institucijas (vėliau tai perėmė ir Amerika) — 
jėjo į istoriją kaip klasikinės feministinės kovos priemonės. Be to, 
kitaip nei Amerikoje, senajame žemyne moterų judėjimų plėtotei di- 
delę įtaką turėjo socialistinis judėjimas, kuris su nepasitenkinimu žiū- 
rėjo į savarankiškas moterų judėjimo akcijas, nors puikiai suvokė 
„moterų klausimo“ svarbą. Iš esmės miestietiškame moterų judėji- 
me socialistai užuodė grėsmę savo eilių gausai. Jie pabrėždavo: nors 
moterys patiria priespaudą iš savo tėvų, brolių ir vyrų darbininkų, 
vis dėlto juos sieja bendra proletarinė kova, o su aikštingomis pane- 
lėmis iš gerų namų jie nedaug turi bendro. Ir šitai socialistams iš 
esmės pavyko, bendro, neklasinio moterų solidarumo taip ir neatsi- 
rado. Jungtinėse Valstijose buvo kitaip, ten feministės, daugiausia 
vidurinės klasės baltosios moterys, surengė sėkmingas solidarumo 
su streikuojančiomis darbininkėmis akcijas ir taip užkariavo jų pa- 
lankumą. Didžiausia įtampa autonominio moterų judėjimo viduje ki- 
lo Pirmojo pasaulinio karo išvakarėse ir karo metu, kai tam tikra 

dalis aktyvisčių užėmė pacifistinę poziciją, bet didžioji jų dalis, kaip 
ir socialistai, parėmė savo vyriausybių poziciją“. 

Galbūt kaip tik dėl to palaikymo, tarsi atsidėkojant, iškart po karo 
moterims pagaliau buvo suteikta išsvajotoji suffrage, tai yra balsavimo 
teisė. Lenkės balsavimo teisę gavo kartu su tėvynės nepriklausomybe 
1918 metų lapkričio mėnesį, maždaug tuo pačiu metu kaip anglės ir 


kitų 


Europos šalių moterys. Amerikietės laukė dar dvejus metus. Il- 


giausiai Europoje spyrėsi Prancūzija ir Šveicarija, nors abi šalys vienos 
iš pirmųjų tapo respublikomis. Kaip matome, respublika gali būti vien 
tik vyrų respublika’. 


17 


Netgi Pankhurst, anglų sufražizmo legenda, paskelbė sustabdanti moterų 
kovą ir kvietė pasmerkti vyrus, bandančius išsisukti nuo fronto, gatvėse pri- 
segant jiems baltą plunksnelę (bailumo ženklą). Jos vadovaujamas žurnalas iš 
patriotizmo puolė vokiečius. (Apie tai užsimena Theodore Roszakas, ieško- 
damas priežasčių, kodėl istorijos puslapiuose, kuriuos rašė vyrai, nėra femi- 
nizmo. Žr. T. Roszak. The hard and the soft, kn. B. Roszak, T. Roszak [red.]. 
Masculine/Feminine. Readings in sexual mythology and the liberation of women, 
New York, 1969, p. 98.) 

Tiesą pasakius, prancūzų respublikonus iš dalies pateisina nuogąstavimas, 
kad moterys - kurių didžioji dalis, jų manymu, yra nusiteikusi konservaty- 
viai, - atiduotų savo balsus už dešiniuosius, gal net antirespublikonus. Tačiau 
feminizmo istorikė, šios srities žinovė Sian Reynolds mano, kad toks argu- 
mentas tėra pažiūrų, kurių pagrindą sudaro liguista neapykanta moterims, 
arba tradicinio tos šalies vyrų žemiško egoizmo, racionalizavimas (Marianne's 
Citizens? Women, the republic and universal suffrage in France, kn. S. Reynolds 
[red.]. Women, state and revolution. Essays on power and gender in Europe since 
1789, Amherst, 1987). Be kita ko, autorė rašo, kad Prancūzijoje iki šiol mano- 
ma, jog visuotinis balsavimas buvo įvestas 1848 m., užmiršus, kad ir tada pusė 
tautos neturėjo pilietinių teisių visumos. 

INTERLIUDAS 
(1920-1963) 


Laisvės baimė 


Taigi moterys oficialiai gavo balsavimo teisę. Jos galėjo rinkti ir 
būti renkamos, galėjo išrinkti bet kokios lyties žmones, kurie geriau- 
siai atstovautų jų interesams; gavusios beveik visas pagrindines pilie- 
tines teises ir laisves, galėjo mokytis lygiai su vyrais, ištekėjusios iš- 
saugoti nuosavybės teises, pradėti dirbti be vyro sutikimo ir apskritai 
konkuruoti su vyrais — kad tik būtų noro. Tai kam dar reikalingas 
moterų judėjimas? Formaliai nebuvo prie ko prikibti — jos jau nebuvo 
antros kategorijos pilietės, o turėdamos lygias teises su vyrais turėjo 
ir vienodas galimybes. Lygiateisiškumas tapo faktu. Iš jo turėjo išaug- 
ti lygybė. Likusios smulkmenos netrukus bus pakoreguotos. Taip ma- 
nė visi. Tik viena amerikiečių radikali Nacionalinė moterų partija (Na- 
tional Women’s Party) budriai dairėsi politikos scenoje, tačiau jos gretos 
sparčiai tirpo. 

Įtampa atslūgo. Po kankinančių pasaulinio karo konvulsijų Vakarų 
pasaulis mėgavosi atgauta ramybe. Gilios žaizdos pamažu gijo. Suve- 
šėjo noras viską atstatyti ir kurti toliau, visi džiaugėsi laisve ir nepri- 
klausomybe. Politikos scenoje viskas virte virė — šitiek naujų valsty- 
bių! Tai reiškia, kad politiniam elitui atsirado daugybė naujų vietų 
daryti politinę karjerą, ypač tautoms, ką tik gavusioms nepriklauso- 
mybę. Prasidėjo įprastas demokratinis žaidimas, kurį greitai suardė 
jėgos, išnaudojančios tos valdymo formos nesėkmes. Rinkimai po rin- 
kimų, vyriausybių kaita, bandymai įvykdyti perversmą, politinė ir ūki- 
nė pertvarka... Kaip šioje situacijoje pasirodė moterys? Ar dalyvavo 
tuose žaidimuose? Ar pasirūpino savo interesais? Politikoje, ekono- 
mikoje, švietime? 

Pirmiausia moterų laisvė pražydo buities srityje, bet ir tai neilgam. 
Ar jos galinga upe išsiliejo į viešojo gyvenimo platybes? Ar užpildė 


62 ANTROJI DALIS Feminizmo istorija 


gimnazijų klases ir universitetų auditorijas? Dalis moterų pasinaudojo 
ta galimybe, bet toli gražu ne iki galo, tuo atsisakydamos ambicinges- 
nių projektų. Ar daugiau moterų pradėjo dirbti fabrikuose, biuruose, 
kitose viešose vietose? Taip, ypač fabrikuose, - sunkiausią darbą už 
mažiausią atlyginimą. Biuruose, aptarnavimo srityje, viešosiose tar- 
nybose — irgi, bet tik iki vedybų. Ar pagaliau jos įžengė — ar bent 
stengėsi įžengti — į parlamentų sales, vyriausybių kabinetus, politinių 
partijų valdančiąsias institucijas (apie armiją ir policiją nė neužsime- 
nu!)? Taip, kaip sekretorės ir stenografistės. Irgi iki vedybų. 

Iš pradžių lenininė Rusija buvo ypatinga šalis. Po bolševikų revo- 
liucijos, kurioje, kaip anksčiau Prancūzijoje, moterys buvo labai akty- 
vios dalyvės, tik gal ne tokiu mastu, kaip vėliau pateikė sovietų litera- 
tūra ir menas, aiški tradicinė moterų ir vyrų vaidmenų pasidalijimo 
struktūra porą visuotinės sumaišties metų buvo sugriuvusi. Bet tai 
truko neilgai. Pagrindinė socialistinio moterų išlaisvinimo ideologė 
Aleksandra Kolontaj buvo neutralizuota ir dėl viso pikto išsiųsta am- 
basadoriauti į Švediją. Kitas maištininkes dažniausiai sutramdydavo 
jų vyrai komunistai. Nors praeitos epochos rusų rašytojas ir nuogąs- 
tavo, bet tikėjimas, jog „Dievo nėra“, nesukėlė ilgalaikės pašėlusios 
laisvės. Ateistinės valdžios imperijoje moterys buvo pastatytos į savo 
vietą, kurią, tiesą sakant, nurodė ne Dievas, o vyras. 

Jungtinėse Valstijose, Didžiojoje Britanijoje ir kitose Vakarų šalyse 
netgi nebuvo mėginama įdiegti rimtų pakeitimų. Atvirkščiai, po karo 
moterų, dirbančių dėl atlyginimo, iš pradžių ėmė mažėti. Džiūgauda- 
mos dėl savo pergalės, amerikietės sustojo ant pagaliau atsivėrusio 
narvo slenksčio, ėmė smalsiai dairytis, persiimdamos netikrumu ir ne- 
rimu, kai kurios — tokių buvo nedaug — gal net pabandė pasimėgauti 
laisve, bet netrukus apsigalvojo ir... visos grįžo vidun. Feministinėje 
literatūroje yra dažnai randamas Bernardo Shaw“ samprotavimas apie 


“ Ibsenizmo kvintesencijoje garsusis dramaturgas ir anglų (pro)feministas rašė: 
„Požiūris, kad virtuvė ir svetainė - tai įprastinės moters vietos, atsiranda taip 
pat, kaip ir anglų vaikų požiūris į narvą kaip įprastą papūgos vietą, nes jie 
niekada nematė papūgos kur nors kitur. Be abejo, egzistuoja miesčioniškos 
papūgos, kurios visiškai sutinka su savo savininku, kad tol, kol narvelyje 
pilna grūdų ir kito maisto, viduje gyventi kur kas geriau nei išorėje. Gali būti 
netgi idealistinių papūgų, kurios pačios save įtikina, kad papūgos misija yra 
teikti laimę šeimai savo švilpavimu ir plepėjimu ir kad tikra papūga didžiausią 
moralinį pasitenkinimą patiria aukodama savo laisvę tam, kad vykdytų mi- 
nėtą altruistinį vaidmenį. Nenueisiu per toli ir neimsiu teigti, kad egzistuoja 
teologinės papūgos, įsitikinusios, jog nelaisvę joms skyrė Dievas, nes tai nėra 

narvelyje laikomą papūgą, kurią jis lygina su moterimi. Kurių galų 
skraidyti po pasaulį? Vargti plasnojant sparnais? Gal pasaulis ir įdo- 
mus, įdomesnis už narvelį, kuris dabar atrodo esąs jaukus kampelis, 
nors dar vakar buvo tarsi kalėjimo celė, tačiau pirmiausia pasaulis yra 
grėsmingas ir reiklus. Gyventi narvelyje daug saugiau, na, ir pato- 
giau, — didžioji dalis moterų tai žinojo visą tą laiką, kol kvailos sufra- 
žistės kėlė triukšmą. Savininkas maitina, savininkas viskuo pasirūpi- 
na, tik reikia švelniai su juo elgtis, čiulbėti ir... duoti įpėdinių. Kurių 
galų pačiai lakstyti ieškant maisto? Konkuruoti su kitais? Statyti save 
į pavojų? 

Tarpukariu feministinėms idėjoms pritarė nedaug kas. Piktino, 
truputį baugino Virginia Woolf. Feminizmu kvepėjo kai kurių vyrų — 
filosofo Bertrando Russello, jau nekalbant apie kuoktelėjusį feminis- 
tą Bernardą Shaw, — pasisakymai ir veikalai. Nancy F. Cott, 1987 
metais išleidusi feminizmo istorijos apžvalgą, rašo, kad trečiojo de- 
šimtmečio pabaigoje feminizmas ėmė atrodyti senamadiškas, nes bu- 
vo „opozicinė pažiūra, kuri, žinoma, buvo būtina šimtmečio pradžioje, 
verčiant vyriškų privilegijų bastioną, kai moterys buvo uždarytos 
namuose, tačiau dabar realybė jį praaugo, moterys ir vyrai kasdien 
kartu dirba ir pramogauja. Kitų kritikų akimis žiūrint, jis buvo per- 
nelyg futuristinis ir atgrasus, nes vedė į pasaulį, kuriame moterų 


malonus dalykas; tačiau esu įsitikinęs, kad egzistuoja papūgos racionalistės, 
kurios sugeba įrodyti, jog išleisti papūgą iš narvelio tik tam, kad toji taptų 
katino auka, žodžiu, pamiršti jos pasiekimus ir leisti, kad jos švelni prigimtis 
susidurtų su šiurkščia, niekuo nepridengta kovos dėl būvio realybe - tai iš 
tikro būtų Žiauri malonė. Vis dėlto laisvos dvasios žmogui vienintelė papūgos 
rūšis, kuriai jis galėtų pritarti, yra ta, kuri reikalauja: suteik man laisvę, o tada 
tarsimės dėl jos sąlygų. Koks egoistiškas paukštelis, pasakys ne vienas. Jai 
svarbiau jos pačios, o ne šeimos, kuri prisirišusi prie jos, pasitenkinimas, svar- 
biau netgi už didžiausio žmonių skaičiaus didžiausios laimės sumą. Lengva- 
būdiškai mėgdžiodama nepriklausomą žmogaus dvasią, ji nupapūgėjo, pra- 
rado pati save — žavią paukščio prigimtį, o savo sargo jėgos ir apsukrumo 
neįgavo. Tačiau tokią papūgą, nepaisant samprotavimo tikslumo, gerbi. Ir 
jeigu ji nenusileis, galop turėsi arba išleisti ją į laisvę, arba užmušti. Zodžiu, 
jeigu Moteris neatsisakys moteriškumo (womanliness), savo pareigos vyrui, 
vaikams, visuomenei, teisei, na, visiems, išskyrus save pačią, negalės pati 
savęs išlaisvinti [...], yra klaida, kai sakoma, jog Moteris šiandien yra natūrali 
Vyro vergė; natūrali pareigos vergė; ir kaip vyro kelias į laisvę yra nusėtas jo 
sutryptų pareigų ir idealų griuvėsiais, taip turi atrodyti ir moters kelias į lais- 
vę“. Zr. Bernard Shaw. The womanly women, kn. B. Shaw. The guintessence of 
Ibsenism, London, 1922, p. 40—41. (Taip pat žr. H Charlamp. G. B. Shaw and the 
new woman character, Katowice, 1978, rankraštis SU archyve.) 


64 ANTROJI DALIS Feminizmo istorija 


troškimas išreikšti save griauna funkcijų pasidalijimo tarp lyčių sis- 
temą, ardo šeimas, trauko giminystės ryšius, ardo kolektyvo vienin- 
gumą ir griauna žmonių laimę [...]. Feministės turėjo nuolat kovoti 
su atkakliai pasikartojančiu jų veiklos karikatūrinimu - dvejopu, at- 
virkštiniu, bet tvirtai susietu būdu: neva feminizmas siekia moteris 
paversti vyrais, kita vertus, neva įtraukia moteris į mirtiną antago- 
nizmą vyrų atžvilgiu“. 

Tačiau moterų judėjimas beveik visai apmirė. Palyginti ilgiausiai 
maištavusias vokietes neutralizavo naciai ir nuvarė tarnauti liaudžiai 
jų lyčiai deramu būdu: madingas šūkis skelbė, kad kiekviena iš jų tu- 
rinti duoti fiureriui bent po vieną mažą fašistą. Jungtinėse Amerikos 
Valstijose moterys dirbo dėl uždarbio pirmiausia ekonominiais sume- 
timais, o didžioji krizė pirmiausia jas iššlavė iš darbo vietų ir padarė 
vyrų išlaikytinėmis. Nerimtas požiūris į kasmetinius Nacionalinės mo- 
terų partijos bandymus prastumti kongrese pataisas dėl lyčių lygy- 
bės, Equal Rights Amendment, sutrumpintai ERA (įsidėmėkime šią san- 
trumpą, po pusės amžiaus ji išgarsės), neleido galutinai panaikinti visų 
teisinių skirtumų, kurių priežastis yra lytis. Ne tik amerikiečiams, bet 
ir amerikietėms tos pastangos atrodė nesuprantamos ir visiškai nerei- 
kalingos, netgi pavojingos, nes galėjo atimti iš moterų tam tikras pri- 
vilegijas, kurias naujoje situacijoje jos vis dėlto turėjo. Ypač didelį mo- 
terų sąmyšį kėlė grėsmingas gandas, kad tokiu atveju jos turės lygiai 
su vyrais atlikti būtinąją karo tarnybą. 

Didžioji moterų dalis buvo linkusi - jei tik apskritai apie tai nors 
retkarčiais susimąstydavo - daugiau nebekelti lygybės klausimo. Jos 
turi tokią pat laisvę kaip vyrai. Jei nepakankamai plačiai ja naudojasi, 
jei yra linkusios rinktis senąjį gyvenimo modelį — tiesa, dar taip nese- 
niai buvusį priverstinį, — tai jų pačių reikalas. Jos nenori kitaip, ir tiek. 
Matyt, iki šiol egzistavusi lyčių skirtingų vaidmenų tvarka nebuvo 
tokia bloga, matyt, vis dėlto tai tinka ir moterims, ir vyrams, atitinka 
jų skirtingą prigimtį ir, ačiū Dievui, religijos įsakymus. Gerai, kad ta 
laisvė yra, bet ne kiekviena laisve reikia iškart naudotis. 

Padėtis stabilizavosi taip smarkiai, kad į moteris, iš kurių vienai 
kitai kartais pavykdavo sėkmingai pasinaudoti iškovota laisve ir gali- 
mybėmis ir padaryti karjerą, tarkim, laisvosiose profesijose, moksle 
ar net politikoje, vėl imta ne tik šnairuoti kaip į egzotiškas ir kuokte- 
lėjusias originales, bet ir smerkti moraliai. Esą reikia žinoti savo vietą! 
Žinotina, kas moteriai dera ir koks jos pašaukimas. Tokio pobūdžio 


“ Nancy F. Cott. The grounding of modern feminism, New Haven, 1987, p. 271. 

samprotavimų poveikis buvo beveik toks pat, kaip ir senųjų teisinių 
kliūčių. Tarpukario pabaigoje lyčių tarpusavio santykiai beveik nesi- 
skyrė nuo funkcionavusiųjų apie 1920 metus, kai kuriais požiūriais netgi 
žengtelėta atgal. Tvyrant visuotinio lyčių sutarimo atmosferai nema- 
loniai nugirgždėdavo Virginios Woolf straipsniai, o kita nedidelė eman- 
cipuotų moterų dalis, kuriai atstovavo rašytoja Dorothy Sayers, ne- 
manė esant reikalinga ieškoti argumentų, palaikančių emancipaciją. 
Mat antropologinė ir pilietinė moterų ir vyrų lygybė buvo visuotinai 
pripažintas faktas, o egzistuojančios nelygybės apraiškos pasireiškė 
kaip pačių moterų grynai pasirinkimo dalykas — tų moterų, kurioms 
greičiausiai ta nelygybė netrukdė. „Dabartinėmis sąlygomis, - 1938 metais 
kalbėjo ji Anglijos Moterų draugijos (Women’s Society) narėms, — agre- 
syvusis feminizmas padarytų daugiau blogo nei sera" Negalima 
versti moteris gyventi pagal naujas feministines taisykles — tai būtų 
asmens laisvės pažeidimas, o moterų judėjimas kaip tik su tuo kovojo. 
Narvelio durys atvertos, ir kiekviena, jeigu to nori, gali skristi kur 
akys mato. Mokyti skraidyti? Išstumti? Įtikinėti ir įkalbinėti? O gal 
gąsdinti ar kompromituoti priekaištaujant dėl to, kad iki šiol tebesėdi 
nelaisvėje — tik dabar savo noru ar trūkstant drąsos? O ką daro mote- 
rys, kurios drįso išsiveržti ir netgi pasiekė pergalę? Kokią kainą už tai 
sumokėjo? Argi taip ir nepakluso vyrų nustatytoms normoms ir žaidi- 
mo taisyklėms? Argi jos neturi būti geresnės už vyrus, „vyriškesnės“ 
už juos, kad įveiktų konkurentus? Ar tos moterys yra laimingos? Juk 
visi žino, kad jos arba neišteka, arba jų santuoka suyra, jos lieka be- 
vaikės, o jeigu, neduok Dieve, pagimdo vaikų, tai tas vargšeles lieka 
tik užjausti! Tai šitokia yra laisvė, kurios paragauti feministės įkalbi- 
nėja moteris?! 

Ketvirtąjį dešimtmetį į pagalbą toms pažiūroms ateina nauji litera- 
tūriniai, kartais moksliniai ar kvazimoksliniai, bet visuomet aiškiai 
ideologiniai moralizuojantys straipsniai. Senasis „amžinojo moterišku- 
mo“ mitas triumfuoja, visos moterų nesėkmės viešojoje srityje aiškina- 
mos „moterų prigimtimi“. Lygios teisės su vyrais — tai viena, o pasinau- 
dojimas jomis nepadoriu ar iškreiptu būdu - visai kas kita. Ir, kaip visada, 
gamtos balsas tampa aukščiausiuoju autoritetu. Jo vardu kalba Gertru- 
da Le Fort, kurios knyga Amžinoji moteris, parašyta labai religinga dva- 
sia, turėjo didžiulį pasisekimą ne tik Vokietijoje, bet ir daugelyje kitų 
kraštų. Nors, reikia pripažinti, netgi ji apriboja senąjį reikalavimą 
besąlygiškai paklusti vyrui. „Perdėtas žmonos nuolankumas visada 


"TDL Sayers. Unpopular Opinions, London, 1946, p. 106. 


66 ANTROJI DALIS Feminizmo istorija 


būna pavojingas, nes susilpnina ar netgi visai nutraukia ryšį su Die- 
vu““, — koreguoja ji plačiai nuskambėjusius apaštalo Povilo žodžius. Į 
pagalbą religinės kilmės koncepcijoms, taip pat ir paprastam liaudiš- 
kam biologizmui ateina atitinkamai interpretuota psichoanalizė. Iš naujo 
stiprėja tendencija rodyti tikrus ar menamus lyčių skirtumus, mažinant 
bendrų elementų reikšmę ir apimtį, stiprėja polinkis poliarizuoti pla- 
čią asmenybės — tiek vyro, tiek moters — tipų ir elgesio įvairovę pagal 
išankstinį dichotominį padalijimą į „vyriškus“ ir „moteriškus“ poel- 
gius. 

Esant tokiai atmosferai moksliniai darbai, dažnai novatorišku bū- 
du atskleidžiantys sudėtingesnį lyčių skirtumų paveikslą, lieka nepa- 
stebėti. 1935 metais pasirodo vėliau išgarsėjusi Margaretos Mead stu- 
dija Lytis ir temperamentas trijose pirmykštėse visuomenėse, kurioje autorė 
aiškiai parodo, kaip buvo kultūriškai sureliatyvinti „moteriško“ ir „vy- 
riško“ elgesio etalonai, tad visuotinai priimta nuomonė apie jų pasto- 
vumą ir amžinumą tampa tiesiog juokinga. Dviejose skirtingose vi- 
suomenėse moterys daugeliu atžvilgių elgėsi visai kitaip nei dabar, 
tai yra panašiai kaip vyrai. Plačiai žinomi empiriniai bandymai kore- 
liuoti lytį ir asmenybės tipą, aprašyti Lewio M. Termano ir Catharine 
Cox Miles darbe Lytis ir asmenybė, kurie jokių abejonių nekeliančiu bū- 
du parodo, kad nėra empirinių įrodymų, pagrindžiančių paplitusį įsi- 
tikinimą, jog lytys iš esmės skiriasi savo protu, nuovoka ir gabumais, 
o vyriškumas ir moteriškumas — tai tam tikri individualūs bruožai, 
kuriuos turi abiejų lyčių individai, tik skirtingo intensyvumo“. Nei 
tuometinė mokslinė, nei juo labiau viešoji nuomonė negalėjo pritarti 
tokioms tyrimų išvadoms, todėl paprasčiausiai apie jas nutylėjo. 

Ideologinis spaudimas, jau aiškiai nukreiptas prieš Amerikos mo- 
terų sąmonėje tūnančius feminizmo likučius, dar sustiprėjo prasidėjus 
Antrajam pasauliniam karui. Karo poreikiai sudarė moterims palankias 
sąlygas — stačiai verste vertė vykdyti tradiciškai vyriškas užduotis ir 
funkcijas. Ir moterys, priešingai anksčiau skelbtoms teorijoms, labai 
sėkmingai su viskuo susidorodavo. Kilo grėsmė, kad pasibaigus ypa- 


2 Gertrud von le Fort. Die ewige Frau. Die Frau in der Zeit. Die zeitlose Frau (1934), 
Mūnchen, 1957, p. 86. 

3L. M. Terman, C. C. Miles. Sex and personality. Studies in masculinity and femini- 
nity, New York, 1936, p. 1-2. 

” Ten pat, p. 451. Tiesa, Termanas, regis, vėliau polemizavo su M. Mead, aiškin- 
damas, kad jo tyrimai „įrodė, jog lytys „savo instinktais ir emocijomis“ skiria- 
si iš esmės“. Žr. G. Corea. The mother machine. Reproductive technologies from 
artificial insemination to artificial wombs (I leid. 1985), London, 1988, p. 243. 

tingai padėčiai jos nebenorės grįžti į joms skirtą vietą. Todėl „amžino- 
jo moteriškumo“ ideologų atakos sustiprėjo ir nepaliko moterims nė 
lašelio abejonių, kad jos atlieka darbą, baisiai prieštaraujantį jų pri- 
gimčiai, nes verčia patriotinė pareiga. Žinoma, jos dirba puikiai, ta- 
čiau prievartauja savo prigimtį. Kai tik baigsis karas ir šaunūs vyrai 
grįš iš fronto — turėkite viltį, kad grįš! — džiaugsmingai pulsite į jų 
glėbį ir perduosite į jų rankas puikiai dirbančius fabrikus ir gamyklas. 
Tuomet tikrai grįšite prie savo misijos, buvo sufleruojama joms. Su- 
suksite lizdelį, užkursite namų židinį ir užpildysite tuos namus ma- 
žais paukštukais. Toks masinis spaudimas Jungtinėse Valstijose atrodė 
visiškai teisingas, juo labiau kad po karo Jungtinėms Valstijoms, ki- 
taip nei Europai, nereikėjo atstatyti sugriautos šalies, o moterys nebu- 
vo būtina darbo jėga. Bandymai elgtis ne pagal tradicijas buvo nuolat 
atakuojami ir po karo (apie tai pasakoja kitas skyrius). Šeštąjį dešimt- 
metį šios atakos buvo sėkmingos. Vis dėlto laimėjimas buvo laikinas, 
ir septintąjį dešimtmetį matome priešingą rezultatą. Manant, kad klo- 
jami stabilumo pamatai ir visuomenės ramybės pagrindas, nejučia bu- 
vo gaminama lėto veikimo bomba, vėliau pavadinta „bomba F“, femi- 
nizmo bomba. 


Moteriškumo sirenos šauksmas 


Po karo ideologinis spaudimas moterims neatlėgo, netgi atvirkš- 
čiai. Jos turėjo kuo greičiau, kur tik šitai buvo įmanoma, užleisti vy- 
rams per karą užimtas jų vietas ir visiškai atsidėti šeimai. Ši nuostata 
mažiau buvo taikoma darbininkų klasės atstovėms, kurioms darbas 
buvo ekonominė būtinybė, ir tai laikyta normaliu dalyku. Įtikinėjimai 
pirmiausia buvo nukreipti į moteris, turinčias vidurinį ir aukštąjį išsi- 
lavinimą. Joms rašyti populiarūs vadovėliai ir patarimai, o rimti moks- 
liniai veikalai tą nusiteikimą sustiprino. Šiuo požiūriu ypač verta dė- 
mesio laikytina dar per karą, 1942 metais, išleista Henry A. Bowmano 
knyga Santuoka šiuolaikiniams žmonėms“, kurioje santuoka pavaizduota 
kaip vienintelis moters kelias, vienintelė galimybė įgyvendinti jai sa- 
vo troškimus. Po karo labai populiari, daug kartų pakartotinai leista 
buvo 1947 metais išėjusi psichoanalitikės Marynios F. Farnham ir socio- 
logo Ferdinando Lundbergo knyga Šiuolaikinė moteris — prarastoji lytis““, 

kurioje feminizmas — šiuo epitetu apdovanotos visos senojo moterų 
judėjimo pažiūros ir vėlesni pavieniai rašytojų balsai, skatinantys mo- 
teris ne sėdėti namie, o eiti dirbti, - buvo pavaizduotas kaip grėsmę 
keliantis iškrypimas. Žodis „feminizmas“ imamas plačiai vartoti kaip 
baubas, kaip visų pažiūrų ir programų, atitraukiančių moteris nuo jų 
pašaukimo, etiketė. Profesinis darbas ir aukštasis išsilavinimas — taip 
tvirtina autoriai — sunaikina moteryje tai, kas ir jai, ir visuomenei yra 
vertingiausia: jos moteriškumą. Tai turėtų blogai veikti ištekėjimo ir 
sėkmingo santuokinio gyvenimo perspektyvą, todėl moterys taps ne- 
laimingos, be to, sumažėjus gimstamumui kils grėsmė visuomenei. 
Šios populiarios, smarkiai ir atvirai ideologizuotos lektūros auto- 
riams į pagalbą ateidavo akademiniai darbai. Helena Deutsch, garsi 
psichoanalitikė, Freudo mokinė, papildė savo mokytojo teoriją psi- 
chologine moters charakteristika, žmogaus modeliu paėmusi vyrą. Įti- 
kinamai parašytoje Moters psichologijoje”, remdamasi įvairiais psichoa- 
nalitiniais tyrimais ir svarstymais, ji pagrindė populiarius požiūrius į 
moters prigimtį. Buvo visiškai įteisinta Freudo tezė „anatomija — tai 
lemtis“. Žmogaus su peniu laukia kitokia ateitis nei žmogaus, kuris 
penio neturi. Moterys yra nuskriaustos gamtos, nes neturi visaverčio 
žmogaus atributo, tad nuo ankstyvos vaikystės jas kamuoja „pavydas 
dėl penio“ — taip teigia pats Freudas, todėl moterys yra pasyvios ir — 
priduria pati autorė — mazochistės*?. Jos savo prigimtį, savo moteriš- 
kumą išreiškia motinystėje“' ir standartinėje santuokoje, šeimoje, kur 
tikrai netrūksta malonumą joms teikiančių širdgėlos, pažeminimo ir 
kančių. Tai lemia biologija ir jos pagrindu susiformavusi moters psi- 
chika. Vis dėlto jei kai kurios moterys, - matyt, menkos mazochistės? — 
ima maištauti, maišto padariniai būna dar baisesni. Autorė gąsdina 
potencialias maištininkes išsigimusių moterų atvaizdais, moterų, kast- 
ruojančių aplinką, nenuolankių, kurios pavydi vyrams, kaip, beje, vi- 
sos moterys, jų akivaizdžiai geresnės padėties ir kupinos mazochisti- 
nio džiaugsmo nenori su tuo taikstytis, trokšta daryti vyrišką karjerą, 
nori pirmauti, turi ambicijų. O labiausiai užuojautos vertos tos, kurios 
visa tai pasiekė: jos dvasiškai pakrikusios ir nevisavertės, be to, aplin- 
ka jas atstūmė kaip nereikalingą balastą ir kaip keliančias grėsmę vy- 


"H Deutsch. The psychology of woman. A psychoanalytic interpretation, I t., New 
York, 1944; Maternity, II t., New York, 1945. 

“ Pasak autorės, „trys pagrindiniai moteriškumo bruožai“ — tai „narcisizmas, 
pasyvumas ir mazochizmas“ — ten pat, I t., p. XIII. 

" Motinystė - tai „moters kaip tarnaitės vaidmuo“ - ten pat, II t., p. XIV. 

rams. Autorė nė žodeliu neužsiminė, ar tikrai visi šie požymiai pasi- 
reiškė ir joje pačioje, vyriškame mokslo domene aiškiausiai sėkmės 
lydimoje moteryje. 

Europoje irgi netrūko panašių balsų. Didysis psichoanalizės auto- 
ritetas C. G. Jungas labai stengėsi atbaidyti moteris nuo „vyriško“ 
profesinio darbo. Moterų atsiradimas viešojoje srityje, kuris, autoriaus 
nuomone, prasidėjo XIX a. viduryje, iš tikro atnešė daug gero, tačiau 
tai „psichiškai kenksminga“. Ergo, moterys neturi dirbti profesinėje 
srityje už atlyginimą, išskyrus profesijas, kurios atitinka jų prigimtį, 
nes — retoriškai klausia autorius — negi kas nors, išskyrus kiną, sutiks 
būti vaikų ar ikimokyklinukų auklėtoju??? Bet jei vis dėlto moteris dir- 
ba vyrišką darbą, ji nenatūraliu būdu stengiasi parodyti savo intelek- 
tą, tampa apsėstoji, erzina kolegas, praranda moterišką žavesį ir netgi 
gali tapti homoseksualiste, be to, tokia moteris dėsningai atliktų vyro 
vaidmenį’. 

Minėti veikalai, o panašių buvo daug, leidžia daryti prielaidą, kad 
feministinės idėjos teberuseno, jei buvo dedama šitiek pastangų jas 
įveikti. Jungtinėse Valstijose ir toliau trečdalis moterų dirbo visą dar- 
bo dieną”, Europoje — dar daugiau. Karas parodė, ką moterys sugeba. 
Viola Klein, britų sociologė, rašo: „Pastarieji visuomeninės moterų po- 
zicijos pokyčiai, vis platesnis moterų dalyvavimas viešajame gyveni- 
me ir psichinių savybių, kurių niekas iš jų nesitikėjo, demonstravimas — 
žinos moterų charakterio savybės“. 

Abejonės dėl amžinojo moters pašaukimo tebeliko, bet jos buvo 
sklaidomos su dideliu įkarščiu. Iš karo grįžo jauni ir vyresni, labai 
laukiami vyrai. Ir nors jie rado užimtas moterų darbo vietas, dėl to 
nekilo rimtesnių konfliktų. Žmonos puolė į glėbį grįžusiems vyrams, 
panelės noriai ėjo už vyrų — ir beveik visos be kovos užleido darbo 
vietas. Jos mielai leidosi uždaromos tarp keturių sienų naujuose ar 
senuose butuose ir namuose ir suko lizdus, kurie netrukus prisipildė 
vaikų. 

Prasidėjo pokarinis vaikų bumas (baby-boom). Tačiau kitaip nei Euro- 
poje, kur akivaizdžiai didėjo dirbančių moterų skaičius, nes tai lėmė 


» Žr. C. G. Jung. Die Frau in Europa, Zürich, 1948, p. 13. 

susiklosčiusi situacija, Jungtinėse Valstijose dirbančių moterų skaičius 
augo lėčiau, o kvalifikuoto, savarankiško darbo ir aukštų postų srityje 
šis skaičius netgi mažėjo, - mat ūkio kilimas nepajėgė taip greitai su- 
kurti papildomų darbo vietų. Dažniausiai moterys buvo dvidešimties 
profesijų, laikomų išimtinai moteriškomis, atstovės (sekretorės, maši- 
ninkės, tarnaitės, mokytojos, slaugės, telefonininkės ir t. t.). Tai buvo 
profesijos, apmokamos kur kas prasčiau nei vyriškosios“*. Nenuolai- 
džios moterys — pasitaikydavo ir tokių, - kurioms pernelyg patiko 
profesinis darbas, buvo statomos prie viešosios nuomonės gėdos stulpo 
ir netgi atleidžiamos iš darbo (prieš jų pačių valią). Sunkus buvo nete- 
kėjusių moterų likimas, nes amerikietiškasis modelis nenumatė jų eg- 
zistavimo. Moteris savo egzistenciją turėjo paremti vyro uždarbiu. Tad 
neverta stebėtis, kad tarp moterų prasidėjo tikra kova dėl vyrų. Dėl 
to dar labiau stiprėjo įsitikinimas, kad santuoka esanti aukščiausia ver- 
tybė. Galop buvo visiškai palaužtas noras priešintis reikalavimui mes- 
ti darbą, jei tą reikalavimą išsakydavo vyras. Beje, vidurinės klasės 
vyrai sutartinai norėjo savo žmonas matyti namuose. 

Moterys, įgijusios vidurinį ir aukštąjį išsilavinimą, kurios prieš iš- 
tekėdamos dirbo ir tas darbas teikė joms pasitenkinimą, ne visada 
lengvai susitaikydavo su tik Žmonos, motinos ir namų šeimininkės 
vaidmeniu. Iš pradžių šeiminio gyvenimo malonumai ir pareigų gau- 
sa nustelbdavo nepasitenkinimo jausmą, o kylančias abejones slopino 
moraliniai, religiniai ir visuomeniniai reikalavimai atlikti moters pa- 
reigas. Tačiau po kelerių metų įgriso, — rašo B. Friedan*“, - gyventi 
pasaulio nuošalėje, pasaulio, kuriame galima buvo diegti vertybes, re- 
klamuojamas kaip iš tikro svarbias. Tiesa, kartu stiprėjo šeimos ir pri- 
vataus gyvenimo kultas, bet... tasai gyvenimas netrukus atrodė nuo- 
bodokas, pilkas, provincialus. Vyrams tame pasaulyje irgi nebuvo 
saldu, bet jie gyveno kažkaip plačiau ir turtingiau. Be to, taip ir nepa- 
aiškėjo, ar rūpinimasis namais ir šeima turi automatiškai nubraukti 
galimybę moteriai dirbti profesinį darbą. Bent jau daliai moterų namų 
šeimininkės pareigos nebeteikė pasitenkinimo, vis dažniau likdavo tik 
savo atliekamos pareigos suvokimas. Ką gi, pasirodo, kad moters lemtis 
tiesiog yra blogesnė nei vyro, ir nieko čia negalima padaryti: taip nori 
Dievas, taip nori gamta, taip nori visuomenė, pagaliau to reikia vai- 


* Tokius duomenis pateikia istorikas Carlas N. Degleris — žr. Revolution without 
ideology. The changing place of women in America, kn. The woman in America, 
„Daedalus“, 93, 2, 1964. 

3 Betty Friedan. The feminine mystique, New York, 1963. 


INTERLIUDAS 71 


kams. Tačiau ką daryti, jei suvokimo, kad gerai atlieki savo pareigą, 
nepakanka? Bandymai eiti dirbti, kitaip nei Europoje, paprastai buvo 
pasmerkti nesėkmei, o priverstinis sėdėjimas namie — būtinybė ne tik 
moralinio, bet ir objektyvaus pobūdžio — prarasdavo visą savo spin- 
desį aksiologijos, skelbiamos vyrų pasaulyje, akivaizdoje. Ten buvo 
vertinama sėkmė ir jos teikiamas malonumas, taip pat malonumai, ku- 
riuos galėjai turėti patirdama sėkmę. Amerikiečiai visada vertino he- 
donizmą, nors tada jis dar nebuvo smarkiai demonstruojamas; tiesiog 
visa tai atrodė savaime suprantama. 

Atsirado poreikis kitos, džiaugsmingesnės moters pašaukimo ide- 
ologijos. Jei jau moteris turi sėdėti namie, ji norėtų patirti intensyves- 
nių džiaugsmų nei suvokimas, kad gerai atlieka savo pareigas. Vyrai 
gyvena maloniai, o joms belieka džiaugtis mintimi, kad suteikia jiems 
tokią galimybę? Nebent pasitvirtintų Helenos Deutsch teorija, esą mo- 
terys yra mazochistės ir atsižadėjimas teikia joms malonumą. Tačiau 
daugybė moterų paprasčiausiai pavydėjo vyrams. Ir čia vėl atėjo į pa- 
galbą moteris mokslininkė, prie kurios kaipmat prisišliejo būrys pro- 
fesionalių ideologų. 

Margaret Mead, ta pati, kurios mokslinis straipsnis, išspausdintas 
1937 metais, aiškiai įrodė, kad lyčių vaidmenis lemia ne gamta, o kul- 
tūra, dabar esmingai perkainoja tą moterų gyvenimo modelį, kurio 
vis tvirčiau buvo laikomasi jos tėvynėje. Būdama kultūros reliatyvis- 
tė, ji išdrįso remtis ta vertybių hierarchija, kuri vyravo amerikiečių 
sąmonėje, o ne ideologinėje frazeologijoje, palaikančioje aukštuosius 
idealus (Dievas, tėvynė, vaikų gerovė). Būtent atkreipus akis į hedo- 
nizmą amerikietės tradicinio gyvenimo būdo pasirinkimas tampa šū- 
viu į dešimtuką. M. Mead darbas, iš pradžių išspausdintas „Ladie's 
Home Journal“, žurnale, kurį su malonumu skaitė vidurinės klasės mo- 
terys, tos, labiausiai nusiteikusios abejoti, paskui išėjo atskira knyga 
Vyras ir moteris“, kuri, nors kupina vidinių prieštaravimų, buvo suvokta 
vienareikšmiškai ir tapo nauja paradigma vertinant tradicinį moters 
vaidmenį. Kaip tik iš ten, Betty Friedan nuomone, atėjo „moterišku- 
mo mistika“, moteriškumo apžavai, kaipmat užvaldę visą Ameriką“. 


* M. Mead. Male and female, 1949. Nedidelį fragmentą Teresa Hołówka įdėjo į 
feministinės literatūros antologiją „Niekas negimsta moterimi“, Varšuva, 1982. 

" O'Neil, moterų judėjimo JAV ir Didžiojoje Britanijoje istorijos autoritetas, 
polemizuoja su „Moteriškumo mistikos“ autore ir laikosi nuomonės, kurią 
iliustruoja pavyzdžiais, kad ta mistika pražydo jau trečiojo dešimtmečio pa- 
baigoje. Tik suvokia ją plačiau. Žr. W. L. O'Neill. Everyone was brave. The rise 
and fall of feminism in America, Chicago, 1969, p. 308-309. 

Eegzistuojantis lyčių vaidmenų pasidalijimas buvo perkainotas: tai ne 
vyrams, o moterims tenka geresnė bendros įmonės, kuria galima lai- 
kyti visuomenės gyvenimą, dalis. Su moterimis pakoketuojama: neti- 
kėkite, kad to negalima pakeisti — galiausiai kultūra sprendžia, koks 
vaidmuo skirtas vyrui, o koks — moteriai, — bet pakeisti nenorekite! 
Laikykitės tradicijų, nes jums, moterims, tos tradicijos palankesnės. 
Jos leidžia sudaryti vertybių skalę remiantis kūryba, — tai tik jums yra 
duota gamtos nepriklausomai nuo kultūros. Vyrų pasaulis tylomis ma- 
no, kad tik kūryba, sugebėjimas įveikti save suteikia gyvenimui pras- 
me ir pasitenkinimą. Na ir gerai, laikykimės senųjų tradicijų. Juk tik 
jūs, moterys, gimdote vaikus. 

Šitaip manoma Samoa salose. Tad moterys ten yra gerokai lai- 
mingesnės už vyrus, vyrai joms pavydi! Taip turėtų būti ir pas 
mus. Moterys yra kūrybingos savaime, iš prigimties. Vyrams 
visą gyvenimą tenka kankintis ir dėti daug pastangų, kad sukurtų 
ką nors nauja. Šitai juos slegia, žlugdo, atneša ligas ir pagreitina mir- 
tį. Ką gi, moterys dėl to nekaltos. Pati gamta nusprendė suteikti mo- 
terims privilegiją: gimdydamos vaikus jos kuria, ir šito niekas nenu- 
ginčys. 

Taip buvo suprasta to rimto mokslinio autoriteto skleidžiama idė- 
ja, autoriteto, kurio neslėgė įtartini ryšiai su viešpataujančiomis ideo- 
logijomis, anaiptol, jis buvo atviras bendrakultūriam reliatyvizmui. 
Jei iš tikro egzistuoja Dievas, atsakingas už tą moterims palankią pri- 
gimtį, ačiū jam už tai. Būti moterimi — tai ne Dievo bausmė, o Dievo 
malonė! Tiesą sakant, labiau vertėtų padėti vyrams, nuskriaustiems 
gamtos (ir Dievo). 

Štai taip, nieko nekeičiant funkcionuojančioje lyčių vaidmenų siste- 
moje, per vieną valandėlę buvo pakeistas visuomenėje viešpataujantis 
nusiteikimas, kas buvo juoda, tapo balta, į laimės kūdikius imta žiūrė- 
ti kaip į likimo aukas. Betty Friedan, kuri pati buvo pasidavusi mo- 
teriškumo apžavams, prisimena, kad staiga visos panoro tapti tomis 
laimingosiomis Samoa salų gyventojomis, nuogomis krūtimis vaikš- 
čiojančiomis tarp būrio vaikų. Namų šeimininkės nustojo jaustis pa- 
niekintomis, antrarūšėmis visuomenės gerovės tarnaitėmis, netgi ga- 
lėjo jausti sąžinės graužatį, kad jos pernelyg privilegijuotos, nes 
visuomenėje atlieka svarbiausią - kūrybinę — funkciją. Atkreipkime 
dėmesį, kad kūrimo vertės perspektyva čia dėl viso pikto paremiama 
holistiniu visuomeniniu argumentu - kartu su hedonistiniu. Moterys 
kuria visuomenės labui, ne tik savo pačių malonumui. Valandėlei 
buvo kilstelėtas užuolaidos kraštelis, slepiantis hedonistinę paslaptį, 

kad būtų galima tučtuojau grįžti prie visų vertinamo solidarumo. Kiek- 
vienas į bendrus namus atneša tai, ką geriausiai sugeba. Moterys ir 
vyrai skiriasi, tačiau toje skirtybėje yra lygūs: jie vienodai naudingi 
visuomenei. Dabar jau moterys, turinčios advokato, žurnalisto, gydy- 
tojo ir t. t. diplomus, be gėdos ir visai nerausdamos į asmens anketas 
ėmė rašyti: profesija — namų šeimininkė. 

Čia Amerikos ir Europos keliai išsiskyrė. Europoje moterų proble- 
ma, jų ilgai šauktu „prakeiksmu“ tapo dvigubas krūvis — namų ūkio 
darbai (mielai vadinami „namų pareigomis“, o ne darbu) ir darbas, už 
kurį gaunamas atlyginimas. Vidurinės klasės dirbančios moterys bu- 
vo pasmerktos vykdyti visas namų šeimininkės funkcijas, nes samdo- 
mos tarnaitės profesija, atsiradus darbo vietoms pramonėje ir paslau- 
gų srityje, išnyko”. Vaikų skaičius šeimose taip greitai nedidėjo, 
nuotaikos niekuo nepriminė amerikietiškojo triumfalizmo. Tokioje at- 
mosferoje galėjo išeiti — tais pačiais metais kaip M. Mead knyga 
Jungtinėse Valstijose — labai kritiškas moterų padėties, beje, vertina- 
mos universaliai, atžvilgiu kūrinys — Simone de Beauvoir Antroji lytis. 
Šeštąjį dešimtmetį Jungtinėse Valstijose baby-boom vis dar augo, o mo- 
terys ne tik negrįžo į profesinę veiklą, bet ir nedaugelis dar dirban- 
čiųjų mesdavo darbą. Nuotakų amžius smuktelėjo iki įmanomai že- 
miausio lygio. Tęsėsi negailestinga kova dėl vyro, ją pradėdavo jau 
dvylikos metų mergaitės. Dešimtmetėms pramonė pasiūlė dirbtines 
krūtis, kad jos galėtų demonstruoti Amerikoje ypač svarbų kandida- 
čių į žmonas atributą. Santuoka tapo ne tik pagrindiniu, bet kone vie- 
ninteliu jaunų moterų gyvenimo tikslu. Jaunos amerikietės gyvenimo 
sėkmė buvo, kaip tuomet sakydavo, finding Mr Right — surasti poną 
Tinkamą”. Daug studenčių mesdavo mokslus koledže ar universitete — 
jei apskritai iki jo prieidavo, nesugavusios vyro anksčiau, — vos tik 
surasdavo kandidatą, pasirengusį santuokai, ir nė viena iš jų rimčiau 
nevertino studijų kaip pasirengimo būsimajam darbui pagal specialy- 
bę. Išsilavinimas buvo tarsi ornamentas, keliantis sužadėtinės, kaip 
prekės, kainą, be to, studijuojant buvo lengviau sutikti tinkamą kan- 
didatą. Daugelis netgi itin gabių merginų iš anksto atsisakydavo 


* Klasikinio veikalo šia tema autorės svarsto, kaip padėti moterims suderinti 
„namus ir darbą“, o ne siūlo atsisakyti darbo, kaip buvo JAV. Žr. A. Myrdal, 
V. Klein. Women’s two roles. Home and work, London, 1956, p. XI-XIII. Europie- 
čių negalima būtų pavadinti „naujosiomis viktorietėms“, o amerikietėms šis 
pavadinimas tinka (A. Sinclair. The better half. The emancipation of the American 
women [I leid. 1965], London, 1966, p. 347, 354). 

"E Davis. Moving the mountain, min. veik., p. 90. 

profesinio darbo, daugelis tyčia neugdė savo protinių gebėjimų, kad 
neatbaidytų potencialių jaunikių. Šioms tendencijoms plisti padėjo Mar- 
garet Mead, garsi mokslininkė, savo pačios pavyzdžiu neigianti pro- 
paguojamą programą. 

Susižavėjimas moteriškumu, moteriškumo mistika, greitai užkariavo 
protus, įsitvirtino amerikiečių literatūroje ir Žiniasklaidoje. Stabmel- 
diškas moteriškos laimės, įsikūnijusios namų šeimininkės vaidmeny- 
je, garbinimas užėmė ankstesnio griežto priesako vykdyti pareigą vietą. 
Visokie tuometiniai bandymai paprieštarauti buvo sutartinai slopi- 
nami visuomenės informavimo priemonių. 1948 metais išleista Ruthos 
Herschberger knyga Adomo šonkaulis, originaliai primenanti feminiz- 
mo priesakus, tuo metu liko nepastebėta. 1952 metais angliškai išleis- 
ta Antroji lytis palaikyta nesusipratimu. Pasak recenzentų, ji atspindė- 
jo specifinę Prancūzijos moterų padėtį, tad negalėjo daryti platesnių 
apibendrinimų. Taip pat tada niekas neatkreipė dėmesio į Helenos 
Mayer Hacker straipsnį 1951 metų žurnale „Social Forces“, kuriame 
buvo išvesta moterų ir negrų padėties amerikiečių visuomenėje socio- 
loginė analogija“. Beje, šis straipsnis labai išgarsėjo po penkiolikos 
metų. Visiškai nuošalėje liko polemika su tuo metu forsuojama ideolo- 
gija (Žinoma, ne be kosmetikos pramonės įtakos) dėl moters pareigos 
rūpintis savo išvaizda. Trockininkės Evelynos Reed straipsniai, prieš- 
taraujantys moterų gražinimosi kulto fetišizavimui, su dideliu pasise- 
kimu buvo prisiminti tik po dviejų dešimtmečių“. 

Iš moterų žurnalų dingo dirbančios moters paveikslas, jo autoriai 
griebdavosi nebent norėdami pagąsdinti — esą tokia moteris kelianti 
grėsmę mylinčių porų šeimos laimei arba tai yra visiškos gyvenimo ne- 
sėkmės pavyzdys. Visur karaliauja darbščios namų šeimininkės, teikian- 
čios laimę kitiems ir pačios būdamos laimingos. Greta šio dvasinio pe- 
no amerikietės dar po ranka turėjo mokslo populiarinimo ir patarimų 
knygeles šeimos gyvenimo, kūdikių auginimo, namų ūkio tvarkymo 
temomis. „Mokslinis“ savo pareigų atlikimas buvo neapsakomai ger- 
biamas. Ypač skaitytas daktaro Spoko gimdymo ir vaikų auklėjimo va- 
dovėlis, netrukus prie jo prisijungė daktaro Bowlby straipsnis, sulau- 
kęs daugybės pakartotinių leidimų. Iš abiejų šių tikrai naudingų knygų 
tapo aišku, kad motina vaikui yra reikalinga dvidešimt keturias valan- 
das per parą, antraip vaiko sveikata ir jo psichofizinis brendimas patirs 


* Žr. T. Holėwka (red). Nikt nie rodzi się kobietą, min. veik. 
* Cosmetics, fassions and the exploitation of women. Paskui keletą kartų išleista kn. 
E. Reed. Problems of Women’s Liberation. A Marxist approach, 1969, 1970, 1971. 

rimtų sutrikimų. Mintis, kad tėvas ar kitas asmuo galėtų perimti nors 
dalį tų pareigų, autoriams apskritai neatėjo į galvą“. 

Atsiranda vyrų, giedančių tikrus ditirambus „moteriškumui“ kaip 
tokiam. Ashley Montagu išleidžia knygą Natūralus moterų pranašumas“, 
kurioje įtikinamai pagrindžia tezę, jog būti moterimi yra toks didžiu- 
lis išskirtinumas ir laimė, kad pavydėti vyrams yra grynas nesusipra- 
timas. Beje, kaip jau esame minėję, nors padėtis Amerikoje ir Europoje 
esmingai skyrėsi, bet ir Europa nepalankiai priėmė anksčiau minėtą 
Simone de Beauvoir knygą, ir kaip atsakas jai pasirodo — analogiška 
Montagu veikalui — kunigo, filosofo ir fenomenologo Buytendijko kny- 
ga Moteris (išleista JAV 1968 m. ir turinti aiškią intenciją stabdyti besi- 
plečiantį feministinį judėjimą)“. 

Prie šio choro prisideda mokslininkai, tarp jų vėl moteris. Mirra 
Komarovsky, žymi sociologė, pagrindžia teiginį, kodėl moterims už- 
tenka riboto išsilavinimo, — nes ateityje joms teks atskleisti savo „pa- 
šaukimą“. Vienodą abiejų lyčių išsilavinimą ji laiko kenksmingu nesusi- 
pratimu“. Antras garsiojo Kinsey pranešimo tomas (išleistas 1953 m.), 
šį kartą nagrinėjantis moters temą (pirmasis, išėjęs 1948 metais, pa- 
sakojo apie vyrus)“, irgi padėjo stiprinti susižavėjimą „moteriškumo 
mistika“, nors tai darė netiesiogiai. Paaiškėja, kad ir moterims sek- 
sualinis gyvenimas gali teikti džiaugsmo, jeigu tik moteris prisitai- 
kys prie jų poreikių ir norų. Moterims, uždarytoms privačiame pa- 
saulėlyje, seksas kaip kasdienybės paįvairinimas gali turėti didesnę 


* Bowlby tik kartą užsimena apie tėvą. Jis rašo, kad tuo atveju, jei motina 
suserga arba ilgesniam laikui išvyksta, tėvas tučtuojau turi pasikviesti į namus 
išvežti būtų labai kenksminga. Žr. John Bowlby. Child care and the growth of 
love, Harmondsworth, 1965, p. 101-102. 

"A Montagu. The natural superiority of women. Nuo 1952 m. išleista daug kartų. 

* F. J. J. Buytendijk. Woman. A Contemporary view, New York, 1968. Originalus 
olandiškas leidimas De vrouw pasirodė 1952 m., po metų - populiarus vokiš- 
kas leidimas. 

5 M. Komarovsky. Women in the modern world. Their education and their dilemmas, 
1953. Verta atkreipti skaitytojų dėmesį, kad vėliau autorė grįžo prie šios te- 
mos, tačiau kalbėjo jau visiškai kitokiu tonu, teigiamai vertindama feminizmo 
pasiekimus ir moterų mentaliteto bei gyvenimo būdo pokyčius. Atitinkamai 
mato poreikį keisti švietimo sistemą. Zr. M. Komarovsky. Women in college. 
Shaping new feminine identities, New York, 1985. 

"A C. Kinsey, W. B. Pomeroy, C. E. Martin. Sexual behaviour in the human 
male, Philadelphia, 1948. Taip pat A. C. Kinsey, W. B. Pomeroy, C. E. Martin, 
P. H. Gebhard. Sexual behaviour in the human female, Philadelphia, 1953. 

reikšmę nei vyrams. Lytinis gyvenimas, iki šiol laikomas moters val- 
džios santuokoje pagrindu, gali tapti galimybe patirti malonumą. Iš- 
populiarėjęs Kinsey pranešimas pakeitė požiūrį į moters seksualumą. 
Staiga ėmė augti seksualumo rangas, vienas po kito buvo atmetami 
varžtai ir tabu, šeštojo dešimtmečio pabaigoje buvo plačiai atverti vartai 
į „seksualinę revoliuciją“. Tada jau seksas išsilaisvins iš šeimos gyve- 
nimo pančių, o kol kas jis tą gyvenimą turi padaryti malonesnį ir įvai- 
resnį. Poveikis yra abipusis. Tolydžio augantys moterų norai vienus 
vyrus priverčia tenkinti juos, kitus priveda iki frustracijos, o tai riko- 
šetu smogia jų partnerėms. Kitokį seksualumo vertinimą, švelniai filo- 
sofinį, kuriame aiškiai jaučiama Freudo įtaka, aptinkame 1955 metais 
Bostone išleistoje Herberto Marcuse knygoje Erosas ir civilizacija”, ta- 
čiau tų idėjų poveikį pajutome tik praėjus geram dešimtmečiui. 
Tuometinių mokslinių tyrinėjimų, dažnai pradėtų norint paremti 
viešpataujančią moteriškumo paslapties idėją, padariniai labai dažnai 
smarkiai stebindavo: po pirmo poveikio, palankaus viešpataujančioms 
idėjoms, fazės ateidavo kita, kurioje tie patys veikalai tampa pagrin- 
du kelti maištą. Parsonso ir funkcinės mokyklos pamokymai buvo at- 
virai programiniai ir konservatyvūs, tokį pat poveikį darė ir tos mo- 
kyklos laimėjimai: egzistuojanti padėtis pasirodė esanti teisinga (nes 
gerai funkcionavo) ir pageidaujama (pokyčiai, be abejo, galimi, bet jie 
pernelyg daug kainuos visuomenei). Tačiau tas faktas, kad šiuo atveju 
kalbama ne apie vienintelę galimą tvarką, o apie geresnę už kitas, 
atvėrė vartus polemikai. Juolab atmetus argumentą, kad visuomenės 
gerovė yra svarbesnė už individo gerovę. Jeigu viską galima sutvar- 
kyti kitaip, nors tektų brangiai sumokėti, bet taip, kad moterims ne- 
reikėtų aukotis dėl vyrų ar pačios sistemos, tai kokia teise iš jų to 
pasiaukojimo reikalaujama? Ir psichoanalizė viešpataujantį lyčių pasi- 
dalijimo vaidmenimis visuomenėje modelį traktavo kaip „normalų“, 
o visas nepasitenkinimo apraiškas stengėsi gydyti kaip individualius 
nesugebėjimo prisitaikyti atvejus. Bet jau eretiškas Karenos Horney 
froidizmas ieškojo būdų pakeisti visuomenę, o ne pritaikyti prie jos 
individus“. Kitų mokslinių seksualumo tyrimų likimas klostėsi pana- 
šiai. Reabilitavus moters orgazmą, buvo pripažintos įvairios jo for- 
mos, taip pat manyta, kad pora, patirianti orgazmą, patiria mažiau 
problemų. Svarbius rezultatus pateikdavo psichologiniai lyčių skirtu- 


“H. Marcuse. Eros and civilization. A philosophical inquiry into Freud, Boston, 1955. 
* Straipsniai, kurie vėliau visi kartu išėjo atskira knyga. Žr. K. Horney. Feminine 
psychology, New York, 1967. 

mų tyrimai, iki šiol beveik neatliekami, taip pat psichologų atliekami 
auklėjimo ir brendimo tyrimai, nes staiga buvo pastebėta, kad lytis 
yra skiriamasis veiksnys. Vis aukštesnį rangą kaip tyrimų objektai įgavo 
visuomenės bei kultūros sąlygojami lyčių skirtumai, o socializacijos 
procesas, kaip paaiškėjo, yra svarbiausias prigimties dalijimo į „vyriš- 
ką“ ir „moterišką“ šaltinis“. Tiesa, šie galimos revoliucijos žmonių 
protuose apie lyčių vaidmenis pradmenys brendo laboratorijose ir kabi- 
netuose, o jų tikroji revoliucinė įtaka turėjo pasireikšti šiek tiek vėliau, 
kai kasdienėje visuomenės sąmonės ir viešpataujančių ideologijų sri- 
tyje bus įvykę lūžiai ir sprogimai, sąlygoti kitų, pragmatiškesnių veiks- 
nių. Posūkis psichologijoje, kurį padarė Rollas Maya ir Maslowas, žmo- 
gaus psichinę sveikatą ėmę sieti ne su prisitaikymu prie status quo, o 
atvirkščiai — su ekspansija ir nuolatiniu individualybės ugdymusi, sa- 
vęs pačios įveikimu, — neatkreipė dėmesio į tą faktą, kad iš pusės žmo- 
nijos laukiama priešingo dalyko: moterų ugdymasis turi sustoti paau- 
gusio vaiko amžiuje. Tačiau Betty Friedan veikiai kaip tik šia koncepcija 
parems savo reikalavimą suteikti moterims tą patį, ką turi vyrai: gali- 
mybę nuolat ugdytis, transcendentuotis. Pagaliau 1959 metais pasiro- 
do istorinis darbas — iš pirmo žvilgsnio istorinis, pasakojantis apie 
buvusį reiškinį, - apie Amerikos moterų judėjimą“. Netrukus jis bus 
panaudotas kaip kovos įrankis. 

Žvelgiant iš laiko perspektyvos matyti, jog tai, kas vėliau pasirodė 
viešoje arenoje, kol kas buvo ruošiama nuošalėje arba slūgsojo suspausta 
tarp brangių akademinių ar mokslinių darbų viršelių. Tokioje pat ty- 
loje dirbo Betty Friedan, bet ją prie to darbo stūmė vis stipriau jaučia- 
mas ore tvyrantis nerimas. Susirūpinęs amerikiečių moterų padėtimi 
darbo rinkoje prezidentas Johnas Kennedy 1961 metais sudarė komi- 
siją, kuri turėjo ištirti moters statusą?!. Tarsi šaltas dušas paveikė SSRS 
laimėjimas kosmoso srityje. Ieškant tokio Jungtinių Valstijų pralaimė- 
jimo priežasčių, be kita ko, buvo atkreiptas dėmesys į tai, kad lygiai 
pusė Amerikos šalies gyventojų nedalyvauja moksliniuose tyrimuose, 
o Sovietų Sąjungoje buvo veiksmingai panaudotas moterų talentų rezer- 
vuaras”. Jungtinių Valstijų moterų dalyvavimas moksliniuose tyrimuose 


» Žr., pavyzdžiui, Sears, Maccoby, Levin: Patterns of child rearing, 1957; A. Anas- 
tasi. Differential psychology, 1958. 

“E. Flexner. Century of struggle. The Woman's Rigts Movement in the United States. 
Cambridge, Mass, 1959. 

`! President e Commission on the Status of Women (PCSW), vėliau buvo vadinama 
Kenedžio komisija. 

*? Garsus amerikiečių istorikas rašo, kad po patirto šoko daugelis amerikiečių 

nukrito iki seniai neregėto lygio”. Beje, jų dalyvavimo kitose viešojo 
gyvenimo srityse lygis irgi buvo katastrofiškai žemas?*. Ar Amerikos 
visuomenė turi su tuo susitaikyti? Šis dramatiškas klausimas buvo už- 


WYW — 


duotas labai ryžtingai, jis metė iššūkį tebeviešpataujančiai moterišku- 
mo mistikai. Atsakymą į šį klausimą davė prezidento sudaryta komi- 
sija. Kas Žino, gal tas paprasčiausias politikų susirūpinimas valstybės 
gerove vėliau tapo rimtu moterų, maištaujančių prieš savo nušalinimą 
nuo viešųjų reikalų, sąjungininku? 

O juk Amerikos vidurinės klasės, iš kurios netrukus rasis feminiz- 
mas, moterų padėtis europietėms turėjo atrodyti pavydėtina. Tų „ne- 
dirbančiųjų“ (kaip buvo sakoma anksčiau ir tebesakoma dabar) parei- 
gos apsiribojo vaikų gimdymu, jų auginimu ir namų ūkio tvarkymu. 
Vyrai įstengdavo išlaikyti žmonas ir namus, sklidinus naujoviškų me- 
chanizuotų prietaisų, o Europa šioje srityje žengė tik pirmuosius Žžings- 
nius. Šeima turėjo kelis automobilius, vienas iš jų priklausė žmonai. 
Būdavo rengiami prašmatnūs priėmimai, garsieji grill-party, vasaros 
atostogos leidžiamos gražiose vietovėse. Darbas namuose tokiomis 
sąlygomis turėjo panėšėti į pasaką, viskas vyko tarsi savaime be dide- 
lių pastangų — taip manė europietė, žiūrėdama tuometinius amerikie- 
čių filmus. Tai ko maištauti?“ Čia jau valstybė susirūpino, ar jai užteks 


priėjo prie štai tokios išvados: „Visuomenė, kuri nesinaudoja pusės savo po- 
puliacijos talentais, pasmerkta pražūčiai“. Ką gi, šeštąjį dešimtmetį JAV „susi- 
formavusi moteris turėjo būti jauna, žavi, seksuali, vaisinga, bet inteligentiška 
tik truputį [-..]“. Žr. W. L. O'Neill. Everyone was brave, min. veik., p. 339. 

> M. Newcomer. A century of higher education for American Women, 1959. Išleista: 
W. L. O'Neill. Everyone was brave, min. veik. 

* Robert Smuts knygoje Women and work in America (1959) rašė, kad profesinė 
klasifikacija ir apskritai profesinė moterų pozicija nusmuko iki 1890 m. lygio; 
išleista: W. L. O'Neill. Everyone was brave, min. veik. 

5 Kita medalio pusė atrodė ne tokia patraukli, nors tuomet tikrai neigiamus 
jausmus žadino nedaugeliui, nes buvo laikoma suprantamu to „moterų ro- 
jaus“ pendant. Po daugelio metų, praėjus dviem feminizmo dešimtmečiams, 
F. Davis taip trumpai apibūdina Amerikos moterų padėtį šeštojo dešimtme- 
čio pradžioje: „Mūsų amžiaus viduryje vidurinės mokyklos kurse nedaug 
buvo dalykų, kuriuos moterys galėjo rinktis. Ji buvo įkalbinėjama tolesnį 
gyvenimo kelią rinktis tik pagal tradicinį moterišką modelį. Per iš anksto 
nustatytus limitus jai buvo užkirstas kelias į mokyklas, teikiančias visuotinį 
medicininį ar administracinį išsilavinimą. Buvo blokuojama galimybė dirbti 
visą darbo dieną. Nėščiosios automatiškai netekdavo darbo. Paprastai nega- 
lėjo gauti kredito. Kai kuriose valstijose neturėjo teisės sėsti į prisiekusiųjų 
suolą. Ir didžioji JAV piliečių, tiek vyrų, tiek moterų, dalis laikė savaime su- 
prantamu tą dalyką, kad vyrai, kaip šeimos išlaikytojai, turi teisę už tą patį 


INTERLIUDAS 79 


jėgų ir toliau išlaikyti tokią brangią, stačiai liuksusinę asmeninių vyrų 
poreikių tenkinimo sistemą. 

Nuostabus amerikietės gyvenimo būdas užpildė žurnalų ir pigių 
romanų puslapius, filmų, dažniausiai lengvų komedijų, kadrus, ku- 
riuose infantilios laimingos moterys patirdavo juokingų ir nepavojin- 
gų nuotykių, būdamos prie savo vyrų, užsiėmusių rimtais reikalais, 
šono. Jos turėjo būti laimingos. Ir jos pačios taip manė. Tai yra kiek- 
viena atskirai manė, kad visos amerikietės yra laimingos, tik ji viena 
ne itin. Bet tai jos asmeninė problema, jos nesėkmė, gal bloga lemtis. 

Betty Friedan, 1957 metais nagrinėdama anketą, kurią užpildė Smito 
koledžo absolventės, prieš penkiolika metų baigusios tą mokyklą, nu- 
stebo supratusi, kad tos ponios, 89 proc. atitinkančios laimingos ame- 
rikiečių namų šeimininkės kriterijus, kažkodėl nesijaučia laimingos. At- 
rodo, šis nesuprantamas nepasitenkinimas yra daugumos lemtis. Ir 
apskritai tai epideminis reiškinys. Bet jis neturėjo pavadinimo. Todėl 
ji pavadino bevarde problema - problem that has no name““. Autorė ne- 
lyginant psichologė ėmėsi sistemingai tirti šio fenomeno priežastis. 
Tyrimas truko iki 1962 metų. Pamažu, rašo ji, jos nustebimas peraugo 
į apstulbimą, tasai galop virto siaubu. „Bevardė problema“ buvo ar 
bent greitai darėsi visuotine problema. Ji buvo labai grėsminga, auto- 
rės manymu, ne tik tiriamoms moterims, bet pirmiausia jų vaikams, 
vadinasi, ir visai amerikiečių tautai. 

Amerikiečiai apstulbo, kai šią dramatišką diagnozę tarytum pa- 
tvirtino šeštojo ir septintojo dešimtmečių sandūros reiškiniai. Iš pra- 
džių nesuprantamai, tarytum be jokios apčiuopiamos priežasties kilo 
jaunimo maištai, kurie paskui įgijo aiškiai apibrėžtus politinio judėji- 
mo kontūrus. Dalis jaunų vyrų ir moterų nepanoro eiti tėvų pramintu 
gyvenimo keliu ir ėmė ieškoti kitų sprendimų, keliančių vyresniosios 
kartos pasibaisėjimą. Labiausiai stebino tas faktas, kad prie jų prisi- 
jungė ir merginos. Kad atstūmė taip puikiai (bent iš pažiūros) dirban- 
čią laimės machiną. Negi joms nepatiko motinų pavyzdys? 

Tačiau sąmoningai maištauti pradėjo vis dėlto motinos... 


darbą gauti daugiau nei moterys. Skriaudžiamos žmonos neturėjo kur pa- 
bėgti; grasus seksas šeimoje buvo visuotinė purvina paslaptis; abortai buvo 
neleidžiami; o prievartos auka pati turėjo surasti liudytoją, jei norėjo, kad 
prievartautojui būtų iškeltas kaltinimas“. Tik dabar, priduria autorė, po šitiek 
metų matyti, kad „tai, ką antrojoje amžiaus pusėje padarė feminizmas - tai 
jau beveik revoliucija“ (F. Davis. Moving the mountain, min. veik., p. 491). 

" Betty Friedan. The feminine mystique, London, 1963, p. 15. 

Naujasis moterų judėjimas: feminizmas 
(Second Wave Feminism) 


Aptarę šiuolaikinio feminizmo atsiradimo aplinkybes, pereikime 
prie jo istorijos, pirmiausia pagrindinės — amerikietiškosios — srovės, 
aprašymo. Feminizmas įėjo į istoriją, bet jo paties istorija dar nesibai- 
gė, dabartis rašo vis naujus jos puslapius, todėl mūsų pasakojimas ne 
tiek baigsis, kiek nutrūks ties 1997 metais. Drama tęsiasi, jaunosios 
aktorės rašo naujus dramos veiksmus. | 

Veiksmų eiliškumas nėra griežtai nustatytas, jie ne visada ėjo logi- 
ne seka. Kartais neatsižvelgiant į vienoje visuomeninės scenos dalyje 
besiplėtojantį veiksmą kitoje vietoje prasideda naujas veiksmas, nesu- 
sijęs su anuo, ir tik po tam tikro laiko iš pradžių autonominis įvykių 
srautas įsilieja į bendrą srovę. 

Kai pirmas liberalaus feminizmo kūrimosi ir stabilizavimosi etapas 
(1963-1967) jau ėjo į pabaigą, kitoje aplinkoje ir sąlygotas kitų veiks- 
nių jau keletą metų brendo radikalusis feminizmas, kuris tampėsi mark- 
sizmo kokone, kol galop išskleidė įvairiaspalvius sparnus, iškart pri- 
traukusius sensacijų ištroškusias televizijos ir filmavimo kamerų akis 
(1964-1968). Abi srovės susipynė ir susiliejo į vieną patvinusią upę, 
toji kai kur išsiliejo iš krantų, sukeldama nemenką sąmyšį. Kulminaci- 
ja įvyko septintojo ir aštuntojo dešimtmečių sandūroje. Nuo tada įtam- 
pa ėmė silpti, vanduo slūgti, o upė išsišakojo ir ėmė tekėti dviem ly- 
giagrečiomis vagomis, o jos ankstyvojo radikaliojo feminizmo atšaka 
pradingo susigėrusi į smėlį. Istorija plėtojosi scenoje, padalytoje į dvi 
dalis. Vieniems žiūrovams stebintis, o kai kuriems smaginantis kar- 
tais abiejų dalių aktorės susiremdavo mirtinoje kovoje. Vėliau libera- 
lioji ir radikalioji (pastaroji savo nauja separatistine-kultūrine versija) 
srovės, arba, vartojant kitus apibrėžimus: identiškumo feminizmas (egu- 
ality feminism) ir skirtumų feminizmas (difference feminism), konserva- 
tyviai išliko kiekvienas savo vagoje, abiejose didžiulės „takoskyros“ 
pusėse”, — šitaip Ann Snitow pavadino šį persiskyrimą, galbūt ir neat- 
nešusį sąjūdžiui naudos. Tas laikotarpis (maždaug nuo 1973 m. iki 
dabar) irgi skirstomas į keletą dramos veiksmo paveikslų, bet jų peri- 
odus nustatyti dar sunkiau. Atsižvelgiant labiau į išorinių sąlygų, ku- 
riose veikė abi srovės, pasikeitimus nei į staigius jų evoliucijos vidi- 
nius kaitaliojimusis, galima kalbėti apie palankių sąlygų periodą, kai 


37 „The great divide“. Žr. F. Davis. Moving the mountain. The Women's Movement in 
America since 1960, New York, 1991, p. 30. 

feminizmas tebedidino, nors ir lėčiau, savo laimėjimų skaičių ir orga- 
nizavo moterų savitarpio pagalbos tinklą (1973-1980), ir apie anti-fe- 
ministiškai nusiteikusių dešiniųjų atsakomųjų smūgių periodą, kai fe- 
minizmas buvo nustumtas į gynybines pozicijas (1980-1990). Tada vėl 
atėjo lengvesni laikai. Paskutinį XX amžiaus dešimtmetį į feminizmą 
ateina nauja aktyvisčių karta su iš dalies nauju repertuaru. Būtent dėl 
jų rizikuoju tą dešimtmetį (nuo 1992 m. iki dabar) pavadinti nauju 
feminizmo istorijos laikotarpiu“*. 


* Keliuose istorijos darbuose siūloma panaši, tik šiek tiek detalėmis besiskirianti 
periodizacija. Flora Davis, naujausio bandymo istoriškai apžvelgti visą šiuo- 
laikinį amerikiečių feminizmą autorė, siūlo tris laikotarpius: 1960-1972 („Ant- 
rosios bangos pradžia“), 1970-1982 („Judėjimas skyla ir dauginasi“) ir 1980- 
1990 („Susidūrimas su politine realybe“), paskui su tam tikru optimizmu skelbia 
paskutinį dešimtmetį atėjus naują, ekspansyvią epochą (žr. F. Davis. Moving 
the mountain, min. veik.). Hester Eisenstein, 1984 m. rašydama apie amerikie- 
čių feminizmą, kurį dažnai apibūdina kaip „naujosios bangos feminizmą“ 
arba „antrosios bangos feminizmą“, pastebi tris jo raidos fazes su skirtingo- 
mis programomis. Pirmoje fazėje buvo siekiama ištrinti prieštaravimus tarp 
vyriškumo ir moteriškumo. Pirmiausia dviejų lyties rūšių — biologinės lyties 
(angl. sex) ir kultūrinės arba visuomeninės lyties (angl. gender) - atskyrimas 
turėjo sudaryti galimybę abiem lytims suartėti per kultūrinės lyties sugriovi- 
mą (maždaug nuo 1968 iki 1971 m.). Antroje fazėje buvo pradėta gręžtis nuo 
androginijos programos (lyčių skirtumų naikinimas) ir dauguma pritarė gi- 
necentrinei perspektyvai (moteriškumo vertės pakėlimas). Trečioje fazėje (maž- 
daug nuo 1978 m.) pereinama prie lyčių skirtumų ontologizavimo ir metafi- 
ziškai suprantamo moteriškumo išaukštinimo („įgimto moralinio moters 
pranašumo“ idėja - žr. H. Eisenstein. Contemporary feminist thought, London, 
1984, p. XII), o šitai autorė laiko ėjimu į akligatvį. 

VISUOMENĖ NENORI MOTINŲ: 
SCENOJE PASIRODO | 
LIBERALUSIS FEMINIZMAS 
(1963-1967) 


Septintojo dešimtmečio pradžioje staiga pasikeitė nuo darbo pa- 
vargusių ir dėl gerovės šiek tiek nuobodžiaujančių amerikiečių nuo- 
taikos. Brendo maištas ir bruzdėjimai. Praėjusio dešimtmečio ramy- 
bė, regis, amžiams nuėjo į nebūtį, — naujoji karta nenorėjo eiti tėvų 
pramintu keliu. Pasipriešinimas, iš pradžių buvęs gaivališkas, „maištas 
be priežasties“, pamažu ėmė politiškai kristalizuotis. Vieni protesta- 
vo tiesiog dėl ligšiolinio gyvenimo modelio, kiti skelbė kairiąsias 
programas. Bitnikai, paskui Naujoji Kairė (New Left)“, hipiai, Piliečių 
teisių sąjūdis (Civil Rights Movement), kovojantis dėl negrų lygiatei- 
siškumo, SNCC““, judėjimas prieš karą Vietname, antikapitalistinis 
marksistinis SDS“ ir t. t. — štai pagrindiniai protestų sąjūdžio daly- 
viai. 

Keitėsi ir lyčių elgesio etalonai. Senieji gyvenimo modeliai, be abe- 
jo, tebeturėjo daugybę šalininkų, tačiau maištas nustojo būti nepaste- 
bimas reiškinys. Kaip tik skleidėsi plačiai nuskambėjusi „seksualinė 
revoliucija“**, ikisantuokinis seksas, nors dar ne užsantuokinis, nusto- 
jo moterims buvęs neįprastu ar baisiu dalyku. Dalis merginų prisidėjo 


* Naujoji Kairė susidarė vietoj Senosios Kairės, kurią 1956 m. sukompromitavo 
Chruščiovo referatas ir sovietų invazija į Vengriją. Žr. S. Lynd. Towards a 
history of the New Left, kn. P. Long (red.). The New Left, Boston, 1969. 

Student Nonviolent Coordinating Committee — Komitetas, koordinuojantis stu- 
dentų, netaikančių smurto, veiklą - susikūrė 1960 m. balandžio mėnesį po 
vasario okupacinio streiko (vadinamojo sit-in), kuris vyko Grinsboro mieste, 
Šiaurės Karolinoje. 

6 Students for Democratics Society - Studentai dėl demokratinės visuomenės. 

6 Pats terminas veikiausiai kilo iš Wilhelmo Reicho, kurio knyga Die Sexualität 
im Kulturkampf, originalo kalba išėjusi 1930 m., JAV pasirodė 1945 m. ir vadi- 
nosi The sexual revėlution. Knyga buvo populiari. 

prie jaunimo kontr- ir subkultūrinių judėjimų, didžioji dalis likusiųjų 
irgi nustojo eiti motinų pėdomis. 

Jaunos moterys nebeskubėjo kurti šeimos. Reikėjo baigti koledžus, 
paskui dar šiek tiek pasinaudoti laisve, leidžiant pačios uždirbtus pi- 
nigus. Helen Gurley Brown savo labai madingoje patarimų knygelė- 
je“? įrodinėjo, kad visai neblogai būti „netekėjusia mergina“, netgi ga- 
lima apskritai netekėti, o jeigu jau tekėti, tai nėra ko pulti stačia galva, 
reikia parsiduoti kuo brangiau. Tą naująjį gyvenimo stilių autorė vė- 
liau skleidė savo pačios leidžiamame žurnale „Cosmopolitan“, kurio 
populiarumas nesumažėjo iki šiol, o ir pamokymai liko panašūs. Jau- 
noms merginoms, ypač dailioms, darbo netrūko, bosams reikėjo sek- 
retorių. Kur kas blogiau buvo jų motinoms, kurios galop liko visiškai 
vienos: iš pradžių jas paliko vyrai (dirbantys „iki išnaktų“ ir vis daž- 
niau reikalaujantys skyrybų), o dabar ir suaugę vaikai. Jos bandė grįžti 
į buvusius darbus, kuriuos metė „kol paaugs vaikai“, tačiau duris ra- 
do uždarytas. Senąsias darbo vietas, jei tokios apskritai išliko, buvo 
užėmę vyrai, o naujas — gerokai jaunesnės moterys, beveik visada dar 
netekėjusios, turinčios šiuolaikinį išsilavinimą, įdomios ir patrauklios. 
Žodžiu, dukterų karta. Ir buvo savaime suprantama, kad ir dukterys, 
kai tik ištekės, užleis vietas jaunesnėms panelėms. Kartais šitai buvo 
reglamentuota taisyklių. Aviacijos bendrovės priimdavo stiuardeses 
ne nuolatiniam darbui — arba kol jos ištekės, arba kol joms sueis 32 ar 
35 metai. Tada jos būdavo atleidžiamos. Tačiau, kaip išdidžiai pareiš- 
kė vienos bendrovės vadybininkas, tokio dalyko, galima sakyti, nėra 
pasitaikę: jeigu jau mergina tampa stiuardese, ne vėliau kaip po trejų 
metų ji susiranda šaunų vyrą. Už penkerių metų darbą bendrovėje 
stiuardesė gaudavo pasižymėjimo ženklelį - auksinius sparnus, ku- 
riuos jos pačios vadino „pralaimėjimo ženklu““*. Santuoka ir toliau li- 
ko galutiniu moters gyvenimo tikslu, tik jau nebuvo taip skubama. 
Nesunku numatyti, kad kol kas nemaištaujančios jaunos moterys po 
kelerių metų pakeis savo nuomonę - kai nebebus tokios jaunos ir už 
durų ims stoviniuoti jaunesnės kandidatės. Vėliau taip ir atsitiko. 

Bet pirmiau ėmė maištauti jų motinos. Žinoma, ne visos. Dalis iš jų 
niekada nebandė grįžti į darbą, juo labiau kad jokių galimybių neturė- 
jo jaunesnės, kurios, pasidavusios moteriškumo mistikai, ištekėjo būda- 
mos visai jaunutės, nespėjusios įgyti profesijos. Dabar, artėdamos prie 
keturiasdešimties metų ribos, vienos tuščiuose namuose skandindavo 


"H G. Brown. Sex and the single girl (I leid. 1962), London, 1963. 
“ F. Davis. Moving the mountain, min. veik., p. 17. 

alkoholyje savo vienatvę ir gyvenimo prasmės praradimą, kitos vidinę 
tuštumą užpildydavo brangiai kainuojančiomis, bet pramogą teikian- 
čiomis išpažintimis ant psichoanalitiko kušetės, trečios medžiojo orgaz- 
mą, sekse ieškodamos abejotinos pilnatvės, kurios nesuteikdavo vyras, 
nes arba neįstengė, arba buvo linkęs naujų potyrių ieškoti kitos moters, 
dažniausiai gerokai jaunesnės, glėbyje. Tokios moters, kuri laikėsi He- 
lenos Gurley Brown patarimų. Žodžiu, tik nedaugelis vidurinės klasės 
baltųjų Amerikos moterų bandė grįžti į viešąjį gyvenimą. Tačiau šiam 
pasauliui motinų nereikėjo, jis užtrenkė joms prieš nosį duris. 

Tai buvo nemalonus netikėtumas, jis kėlė nusivylimą, galėjo suža- 
dinti norą maištauti. Bet tam, kad keltum maištą, reikia savo pačios 
padėtį išvysti kitomis akimis: ne kaip asmeninę dramą, individualią 
gyvenimo nesėkmę, o kaip visuomenės gyvenimą reglamentuojančių 
taisyklių, už kurių stovi tam tikros pažiūros ir visuomeninės jėgos, 
veikimo padarinį. Be to, maištui reikia turėti drąsos, tai dažniausiai 
reiškia arba matyti, kad turi galimybių laimėti, arba būti apimtai vi- 
siškos nevilties, o nebuvo nei vieno, nei kito. Be to, kaip čia maištausi 
viena vienutėlė? Galimybę teikia tik kolektyvinė veikla. Vidutinė mo- 
teris nesugeba suburti bendraminčių kolektyvo, tad ji vienatvėje gro- 
muliavo savo skriaudas, vis labiau jausdamasi apvilta. Jaunystėje susi- 
žavėjusi moteriškumo mistika, suviliota lengvo, malonaus gyvenimo 
pažadų, dabar aplink save matė tuštumą, nors visos viltys buvo išsi- 
pildžiusios. Ji, pagimdžiusi ir išauginusi vaikus, rūpinosi namais ir vy- 
ru (jeigu jį dar turėjo). Moteriškumo mistika siūlė programą jaunoms 
motinoms, tačiau niekada nė žodeliu neužsiminė apie subrendusį vė- 
lesnį moteriškumą. O ir kas tuomet galėjo apie tai galvoti? 

Betty Friedan — nors jos knygos leidėjas Nortonas ir abejojo — savo 
mintis pabėrė į dirvą, ištroškusią panašių idėjų. Moteriškumo mistikos 
pasisekimas gerokai viršijo pačios autorės lūkesčius. Tai turėjo būti 
ekspertizė, o pasirodė esanti šauklys, kurio pačios to nežinodamos 
laukė daugelis moterų (ir truputis vyrų). Nors tai nebuvo vienintelis 
ir izoliuotas balsas — jau 1961 metais panašias pažiūras per savo pa- 
skaitas dėstė Davidas M. Potteris“, - bet B. Friedan knygos poveikio 
jėga buvo iki tol nematyta. Nors jos forma nebuvo efektinga, stilius — esė 


& Profesorius Potteris, Stetsono universiteto dėstytojas, savo paskaitose (išspaus- 
dintose tik minėto universiteto darbuose) atkreipdavo klausytojų dėmesį į tai, 
kad nors gamybos mechanizavimas nutrynė skirtumų dėl fizinės jėgos reikš- 
mę, tačiau moterys ir toliau darbe yra skriaudžiamos arba būna priverstos likti 
namuose, o pramonė lobsta išjų pirmiausia kaip iš „vartotojų“. Žr. W. L. O'Neill. 
Everyone was brave. The rise and fall of feminism in America, Chicago, 1969. 

ir mokslinio sociologinio traktato derinys, ji sužavėjo skaitytojas ir 
skaitytojus savo slepiama, šilumos kupina aistra be vėliau sutinkamo 
kartėlio ir pykčio. Liūdni atradimai ir išvados pynėsi su tame krašte 
taip mėgstamu optimizmu. Vienas leidimas ėjo paskui kitą, autorė ta- 
po neapsakomai populiari, sulaukusi gausybės kvietimų važinėjo po 
Jungtines Valstijas, o netrukus ir po visą pasaulį. Po kelerių metų kaip 
tik ji buvo tiesiog priversta įkurti politinę moterų partiją, iš pradžių 
telkusią nedidelę elitinę moterų grupę, kuri tarsi gaisras apėmė visą 
šalies teritoriją. Ši partija pasidarė vienintele tokia stipria politine or- 
ganizacija, kurią visuomenė iki šiol laiko ginančia bendrus vienos ly- 
ties interesus (nors ji pati manosi ginanti visų interesus). Šios knygos 
dėka įvyko persilaužimas, todėl verta artėliau susipažinti su „feminiz- 
mo biblijos“, kaip ji buvo vadinama, turiniu, išvadomis ir idėjomis“. 


Betty Friedan. The feminine mystigue 
W. W. Norton and Company, Inc., New York, 1963 


Nors knyga buvo pavadinta „Moteriškumo mistika“, nors apie tą 
mistiką buvo kalbama daugelyje puslapių, bet ji niekur nebuvo api- 
brėžta ar apibūdinta. Tuo vardu autorė pirmiausia vadina tam tikrą 
patraukliai pateikiamą ir mielai priimamą pavyzdį, kartu ir moters 
gyvenimo etaloną, deramai pagrįstą ideologiškai. Tuo pačiu pavadi- 
nimu ji apibūdina ir tą faktą, kad visuomenė šį reiškinį priima plačiai, 
nors čia gal labiau tiktų pavadinimas „susižavėjimas moteriškumu“ ar 
netgi „moteriškumo beprotybė““'. Galiausiai ši sąvoka kartais nusako 
ir tikrąją visuomenės, skatinančios tą beprotybę praktikuoti, būseną. 

Etaloną galima nusakyti trumpai: žmona-motina-namų šeiminin- 
kė. Akivaizdus ir neišvengiamas šio etalono papildymas yra vyro eta- 
lonas: vedęs-tėvas-išlaikantis šeimą. Visa tai buvo taip aišku, kad vy- 
rų nereikėjo raginti ir įkalbinėti laikytis šio etalono. Įkalbinėti teko 


“e Garsus moterų judėjimo JAV istorijos žinovas praėjus šešeriems metams rašo 
apie tą autorę kaip apie naują Mary Wollstonecraft įsikūnijimą: „Jeigu kyla 
naujo feminizmo banga, ponia Friedan turi būti jo Mary Wollstonecraft“ (W. 
L. O'Neill. Everyone was brave, min. veik., p. 342), tačiau gale priduria, kad vis 
dėlto bus reikalingas ir „Marksas“, jeigu naujasis moterų judėjimas norės 
išvengti trečiojo dešimtmečio pralaimėjimų. Radikaliojo feminizmo „retori- 
kos“ nepakanka, reikia ir „teorijos“. Ten pat, p. 358. 

* Toks pavadinimas prigijo vertime į vokiečių kalbą - žr. B. Friedan. Der Weiblich- 
keitswahn oder die Selbstbefreiunę der Frau. Ein Emanzipationskonzept, Reinbek bei 
Hamburg, 1970. 

moteris, reikėjo sklaidyti jas apimančias abejones, nes formaliai jos 
turėjo tokią pat teisę į profesinį darbą. Bet ta teise pasinaudoti nede- 
rėjo. Moters gyvenimo tikslas ir didžiausia vertybė yra šeima. Joje 
garbingiausia ir vertingiausia užduotis — pagimdyti daug vaikų, taip 
pat juos auginti, auklėti ir mokyti, kol jie taps savarankiški. Dėl to, be 
abejo, pirmiausia reikėjo ištekėti, paskui tvarkyti namų ūkį ir kurstyti 
namų židinį, kad vyras jaustųsi saugus ir šaunus. Moters pasaulis ap- 
siriboja šeima ir jai funkcionuoti būtina aplinka: ryšiai su giminėmis, 
pažįstamais, mokyklomis, parduotuvėmis — štai ir beveik viskas. Visa 
kita priklauso vyrams. Atkreipiame jūsų dėmesį, kad siūlomoje vizijo- 
je moteris, tarsi tai būtų savaime suprantamas dalykas, yra priversta 
rinktis: arba šeima, arba darbas. Vyravo įsitikinimas, kad šių abiejų sričių 
neįmanoma sujungti. Vadinasi, atsisakyti reikia darbo. 

Išsamesnis modelis, toks visam moters gyvenimui, numato: nuo 
gimimo ugdyti savo individualybę, sugebėjimus moters misijos po- 
žiūriu. Mokslai — tik būtiniausios apimties ir praktiškai pritaikomi. 
Mokyklas lankyti ne ilgiau nei tai būtina, vadinasi, iki tos valandėlės, 
kai atsiranda kandidatas į vyrus, ir juo greičiau jis atsiranda, juo ge- 
riau. Reikia prisiminti, kad moteris pirmiausia turi rūpintis savo sek- 
sualiniu patrauklumu ir kaip ugnies vengti rodyti savo inteligenciją ir 
šaltą, atstumiantį racionalumą (juos ugdyti reikėtų minimaliai, kad ne- 
viršytų šeimos gyvenimui būtino lygio). Jei, neduok Dieve, dirbi, sėk- 
mingai ištekėjusi turi tučtuojau mesti darbą. Bet kokiu atveju privalai 
rūpintis tik namais. Ir kuo greičiau gimdyti, gimdyti ir dar kartą gim- 
dyti. Kas toliau? Ką gi, rūpestingai auginti savo atžalas, auklėti... Netgi 
daug skaityti, bet pirmiausia namų šeimininkių vadovus, moterų Žur- 
nalus, laikraščius — ten irgi apstu patarimų apie namų ūkį ir madas, 
truputį meilės romanų - pramogai. Skaityti, nes vaikus reikia auginti 
ir auklėti pagal paskutinį mados žodį. Taip pat reikia deramai tvarky- 
ti namus, mokėti naudotis naujausiais buitiniais prietaisais. Išmanyti 
higieną — savo pačios ir šeimos narių, elementarius sveikatos apsau- 
gos dalykus. Būtinai turi turėti gastronomijos Žinių ir išmanyti apie 
dietas, būtų gerai mokėti, pavyzdžiui, kepti duoną. Be abejo, sugebėti 
įrengti jaukius namus, gražiai sutvarkyti sodą. Reikia mokėti sukurti 
namuose tinkamą klimatą augantiems vaikams ir pavargusiam vyrui, 
kuris vėlų vakarą grįžta iš darbo. Kaimynams ar vyro bendradarbiams 
surengti sode smagų vakarėlį (grill-party). Apstu darbo! O toliau? Ką 
reiškia — toliau? Aha, kai vaikai išskrenda iš gimtojo lizdo? Kam dabar 
apie tai galvoti! Namus ir toliau reikės tvarkyti, vaikai norės retkar- 
čiais apsilankyti... Pagaliau tos, kurios turi profesiją ir netgi dirbo, 

galės grįžti į tą savo darbą... Bet jau įvykdžiusios savo misiją, moters 
pašaukimą — pagimdžiusios vaikus. Ar to iš tikro reikia? Mielos mote- 
rys, nesukite sau galvos dėl ateities. 

Moterims siūlomas gyvenimo etalonas nėra karikatūra. Betty Frie- 
dan daugelyje puslapių cituoja savo paprastu iškalbingumu pribloš- 
kiančias ištraukas iš tuometinių moterims skirtų žurnalų. Kas be ko, 
„mistika“ tą etaloną padabina gražiausiais žiedais, nes pateiktas toks, 
koks yra iš tikrųjų, ne kiekvienai, ypač išsilavinusiai, moteriai atrodys 
patrauklus. Visa armija moralizuojančių žurnalistų ir pedagogų dirbo 
išsijuosę, kad siūlomas modelis žavėtų, o minčių jie semdavosi ir pa- 
ramos kreipdavosi į tuometinio mokslo pasiekimus. Buvo kalbama ir 
iškilmingu tonu, ir visai paprastai, nors, tiesą sakant, tada balsas nusi- 
leisdavo iki reikšmingo šnibždesio. Abiem atvejais buvo kalbama apie 
tą patį — apie tai, kuo iš esmės vyras skiriasi nuo moters, ką gali daryti 
tik moteris: gimdyti. 

Gimdymas — tai taurus, stebuklingas ir visuomenei būtinas daly- 
kas. Galiausiai vieną kartą ir visam laikui tai įrodo jūsų vertę. Tad 
gimdykite! Ir palikite vyrams visą pasaulį, nes nieko nėra vertesnio 
už kūrybos džiaugsmą! Likimo loterijoje ištraukite laimingą bilietą. 
Truputis skausmo gimdant, o paskui... Darbo ir pastangų dedate daug, 
tačiau dirbate savo namuose, tarp savo daiktų ir Žmonių, nuosavoje 
karalystėje. Vyras kiekvieną rytą išeina ir netrukdo. Turite čekių kny- 
gelę. Koks malonumas - leisti pinigus! Dideliuose prekybos centruose 
net akys raibsta nuo prekių gausos. Šitiek nuostabiausių dalykų dar 
galima nusipirkti: sau, vaikams, namams. O jeigu juos jau turite — ano- 
kia čia problema: nusipirkite naujų modelių ar naujų gaminių. Kiek 
džiaugsmo, kiek smagumo kiekvieną dieną: galima pasiūti naujas užuo- 
laidas arba sukneles dukterims, išbandyti naujus skalbimo miltelius, 
iškepti pyragą pagal naują receptą, dar geriau išblizginti svetainės grin- 
dis... Ir pokalbiui su bičiule rasite laiko. Vyrui vakare veikiausiai pa- 
sakysite, kad esate visai nusivariusi nuo kojų, nes tai gryna teisybė. O 
jis padėkos už triūsą. 

Taip buvo rašoma, taip buvo kalbama. O ir pedagogai, kaip teigia 
autorė, nepalikdavo mergaitėms abejonių. Jokių ten profesijų. Kas be 
ko, galima lyžtelėti šio ir ano, bet nereikia persistengti, nes tai užmu- 
ša moteriškumą. O „moteriškumas“ — nuostabus dalykas. Pasak psi- 
chologų ir pedagogų, moteriškumas — tai tam tikras įgimtų moterims 
psichinių ir individualių savybių rinkinys, iš esmės skiriantis jas nuo 
vyrų. Ir gal net suteikiantis viršenybę? Šiaip ar taip, dėl to jos yra 
kitokios ir tik dėl to kitoniškumo reikalingos visuomenei ir randančios 

laimę. Vienas iš cituojamų pedagogų sako, kad moteriškumas — tai 
„sugebėjimas suprasti žmones, suprasti visa tai, kas turi tiesioginę pras- 
mę ir vertę, nematerialius kokybinius santykius, tai bjaurėjimasis sta- 
tistika ir skaičiais“, tai intuityvumas, emocionalumas ir apskritai vis- 
kas, kas „ugdo tai, kas gera, teisinga, gražu, naudinga ir šventa“. O 
vyriškumas? Nėra ko pavydėti. Tai „smarkiai pervertintas kultūrinis 
kūrybiškumas, nekritiškas požiūris į „pažangą“ kaip į savaime gerą 
dalyką, egoistinis individualizmas, naujoviškumas, abstrakčių kon- 
strukcijų kūrimas, kiekybinis mąstymas“, — galiausiai viso to yra liūd- 
nas efektas - komunizmas arba atominė bomba““. 

Be abejo, nuomonė, kad likusios namų šeimininkėmis moterys „ne- 
dirba profesinio darbo“, yra didelis nesusipratimas. „Jūsų problema 
yra ta, —- kantriai, bet su lašeliu irzlumo Dorothy Thompson, „Ladies“ 
Home Journal“ žurnalistė, aiškina kažkokiai sunerimusiai namų šeimi- 
ninkei, - kad, pati to nesuprasdama, jūs atliekate tuziną įvairių darbų. 
Užuot rašiusi „namų šeimininkė“, galėtumėte parašyti: buhalterė, vi- 
rėja, auklė, vairuotoja, siuvėja, interjero dizainerė, maisto prekių ži- 
novė, mokytoja, asmeninė sekretorė — arba tiesiog: žmonių bičiulė...“ 
Neįgyvendinote savo gyvenimo planų? Norėjote būti muzikantė? „Argi 
ne iš jūsų vaikai paveldėjo muzikalumą?“ Žinoma, pripažįsta garsioji 
žurnalistė, reikia sutikti, kad namų ūkiui tvarkyti didelio proto nerei- 
kia, bet „turtingas moteriško proto, bet neturintis vaikų pasaulis 
beregint liautųsi egzistavęs... Didieji sūnūs turi didžias motinas“ *". 

Ir pavyko. Moteriškumo mistikos plitimo poveikis buvo stulbinan- 
tis, vidurinės klasės moterys gimdė daugybę vaikų ir nuo ryto iki 
vakaro sukosi po namus. Galop motinystės kulto padariniai išgąsdino 
net jo skleidimo bendrininkę Margaretą Mead, kuri, kaip rašo autorė, 
septintojo dešimtmečio pradžioje šį reiškinį pavadino posūkiu „urvi- 
nės moters“ link”. 

Šeštojo dešimtmečio pabaigoje išryškėjo tokio modelio trūkumai. 
Autorė atrado, kad daugelis moterų prarado gyvenimo džiaugsmą, 
nemato gyvenimo prasmės ir netgi nejaučia savo egzistavimo tikru- 
mo. Moteriškumo mistika buvo akstinas atsirasti bevardei problemai 
(problem that has no name) — taip paradoksaliai ji buvo pavadinta. Ji 
sukelia psichikos sutrikimus, depresiją, alkoholizmą, promiskuitetą ir 
t. t. O tarp padarinių - nelaimę lemiančios gyvenimo pozicijos defor- 


“& Ten pat, p. 110-111. 
° Ten pat, p. 35-36. 
” Ten pat, p. 100. 

macijos tarp jaunimo. Ką gi, stebėtis nėra ko. Tų moterų brendimas 
buvo sustabdytas esant maždaug ūgtelėjusio vaiko lygio. Jos infanti- 
lios, tad savo vaikus išauklėja dar infantilesnius. O tos, kurios sugebė- 
jo išugdyti savo protinius gabumus, gal net įgijo profesiją, gal net dir- 
bo, tos moterys dūsta, serga. Kaip joms pagelbėti? 

Ilgas citatų, tiesiog neįtikėtinai iškalbingų, sąrašas parodo, kad pe- 
dagogai ir ideologai šių neigiamų reiškinių priežastimi laikė ne pa- 
klusnumą moteriškumo mistikai, o nepakankamai nuolankų jos pos- 
tulatų laikymąsi, nesugebėjimą ar nenorą visiškai atsižadėti kokių nors 
kitų, „nesveikų“ ambicijų. Jų siūlomi receptai sukosi apie būdus, kaip 
priversti moteris dar tobuliau vykdyti savo misiją, atsisakyti dar dau- 
giau žmogaus funkcijų. Buvo patariama: dar mažiau švietimo, elemen- 
tarių žinių, dar daugiau veiklos namuose. O jeigu taip vėl atėmus iš 
moterų balsavimo teisę, kuri, kaip matyti, sumaišė joms protą? 

Autorė, remdamasi tais laikais madinga nauja Rollo Maya ir Abra- 
hamo Maslowo raidos psichologija, išeities siūlo ieškoti priešingoje 
pusėje: namai yra namai, šeima yra šeima, tačiau moterys dar turi ir 
dirbti. Ir ne visuomeninius darbelius, užsiimti ne kokiu nors pomėgiu, 
o dirbti rimtą darbą. Atliekamo darbo rimtumo ir reikšmingumo ma- 
tas yra gaunama alga. Vadinasi, moterys turi dirbti už 
atlyginimą. Tik per darbą žmogus dalyvauja visuomenės gyveni- 
me, yra priverstas nuolat įveikti save ir prisitaikyti prie naujų situaci- 
jų, vadinasi, išreikšti save išnaudodamas visą viduje slypinčią poten- 
ciją. Tasai nuolatinio tobulėjimo, savo galimybių tikrinimo poreikis 
yra duotas ne tik vyrams, kaip manė žymieji teoretikai. Kodėl tai, kas 
kenkia vyrų psichinei sveikatai — sąstingis, rutina, neveiklumo būse- 
na, — turėtų dėl nesuprantamų priežasčių būti moterų išsigelbėjimas? 
Joms kenkia lygiai tas pat. Ir į akligatvį jas nuvedė būtent moterišku- 
mo mistika. 

Ką daryti? Štai autorės programa: kaip jau buvo sakyta, visos mo- 
terys turi dirbti. Kaip vyrai ir lygiai su vyrais. Už atlyginimą, ir net ne 
kokį nors specifinį, moterišką darbą ir ne žemesniuose postuose. Skir- 
tumas tarp moterų ir vyrų (tai yra jos lyčių antropologija, pateikta 
kaip teisinga, nors prieštaraujanti viešpataujančioms tendencijoms) ap- 
siriboja fiziologija ir genitalijomis. Talentų, galimybių, proto abi lytys 
savo gyvenimo pradžioje turi vienodai, taip pat nelygu individas. Va- 
dinasi, moterys gali funkcionuoti visuomenėje visai kaip vyrai. Tad 
kodėl nefunkcionuoja? Nes pasiduoda moteriškumo mistikai, nes 
jaunystėje padaro „netinkamą pasirinkimą“, atsisakydamos įgyti pro- 
fesiją arba dirbti pagal ją. Vadinasi, jos pačios kaltos. Žinoma, smarkiai 

prisidėjo pedagogai, psichologai ir t. t., tačiau moterys rinkosi pačios, 
tad ir išlįsti iš žabangų padės tik jų asmeninis apsisprendimas ir pa- 
stangos. 

Štai ką reikia daryti: pirmiausia iš savo sąmonės išstumti moteriš- 
kumo mistiką. Santuoka, šeima, vaikai, namai — tai vertybės, stovin- 
čios greta, o ne aukščiau kitų, juo labiau jos nėra vienintelės. Paskui 
įveikti aplinkos spaudimo baimę, nes aplinka skuba pasmerkti mote- 
ris, norinčias eiti dirbti, o jei kuri susiranda darbą, tik ir tyko progos 
apkaltinti dėl nesėkmių šeimoje, kilusių dėl priežiūros stokos. Ir... 
pradėti dirbti. Jei moteris neturi reikiamų kvalifikacijų, tegu eina mo- 
kytis arba tęsia nutrauktus mokslus. Taip, nesigėdyti sėsti į mokyklos 
suolą greta savo dukters. O kai galop pradės dirbti, pamatys, kaip 
puikiai viskas klostosi. Išnyks „bevardė problema“, grįš psichikos svei- 
kata ir gyvenimo džiaugsmas. Netgi šeiminis gyvenimas klostysis sėk- 
mingiau ir vaikai augs normaliais piliečiais. Šeima moteriai neturi būti 
didesnė vertybė nei vyrui. Mus sužmogina tik darbas, kūrybiškas dar- 
bas, reikalingas visuomenei, vadinasi — už atlyginimą. 

Tačiau tam, kad būtų galima įgyvendinti šią paprastą programą, 
visuomenėje turi įvykti tam tikrų pakitimų, tai autorė, žinoma, puikiai 
supranta. Ji nemano, kad bus priešinamasi jos siūlomam naujam mote- 
rų gyvenimo modeliui, ji nė vieno nelaiko priešu ar priešininku, bet 
visuomenėje būtinai turi įvykti tam tikrų pokyčių. Postulatų adresa- 
tas, be moterų, yra visuomenė ir pedagogai, paminėti atskirai. Autorė 
kreipiasi į pedagogus, nes žino, jog skleisdami moteriškumo mistiką 
jie nori tik gero, todėl, sužinoję apie tos mistikos kenksmingumą, ims 
propaguoti jos siūlomą koncepciją. Pavyks įtikinti ir visuomenę, kai 
tik toji suvoks, kiek praranda nesinaudodama moterų talentais ir ga- 
bumais. Visuomenė turėtų pasijusti nejaukiai sužinojusi, kad dėl savo 
patogumo ji moteris nužmogina. Vadinasi, pirmiausia bus pakeista 
ugdymo sistema. Nuo šiol mergaitės ir berniukai mokysis to paties ir 
taip pat, jiems bus vienodai perteikiamas turtingas ugdymo turinys, 
kurį įsisavins įvairiomis formomis. Švietime įsitvirtinus lygių galimy- 
bių nuostatai, galės pasirinkti tinkamą gyvenimo kelią. Be to, autorė 
tikisi, kad visuomenė nedelsdama pasirūpins moterimis, kurios tapo 
nuskriaustos moteriškumo mistikos, ir sukurs joms ypatingas sąlygas 
grįžti į normalų gyvenimą. Taip, kaip grįžusiems iš karo kareiviams. 
Vadinasi, jų lauks specialūs profesiniai kvalifikacijos tobulinimo kur- 
sai, galimybė greitai baigti nutrauktus mokslus ir įgyti naujas profesi- 
jas. Ir lengvatos gaunant darbą. Galiausiai, - o tai yra nepaprastai 
svarbu, — visuomenė turi sukurti platų ir optimalų dieninės vaikų prie- 

žiūros įstaigų tinklą. Moteris turi būti išvaduota nuo nepageidaujamo 
nėštumo ir jo pasekmių. 

Toliau viskas turėjo klostytis gerai. Tik nežinia, ar labai gerai. „Kas 
žino, — baigia ji knygą, — kuo dar taps moterys, kai pagaliau galės būti 
savimi? Kas gali atspėti, ko pasieks jų protas, kai galės laisvai plėtotis 
gebėjimai. Poreikis mylėti, savaime aišku, išliks, jo niekas neneigia. 
[...] Kai vyrus ir moteris sies ne tik vaikai, namai ir sodas, ne tik bio- 
loginės užduoties priedermės, bet ir atsakomybė, ir malonumas dirb- 
ti darbą kuriant ateitį“? 


Tam tikras knygos naivumas, kuris aiškiai matomas ne tik šian- 
dien, bet ir pasirodžius knygai buvo akivaizdus, tuomet dar nekrito į 
akis, ypač skaitytojams, išauklėtiems liberalia Amerikos dvasia. Ta- 
čiau dalies visuomenės priešinimasis mėginimams įgyvendinti jos pa- 
siūlymus kaipmat iškėlė į viešumą nevykusias knygos vietas. Progra- 
ma turėjo, privalėjo turėti priešininkų, kurie ją įgyvendinant galėjo 
patirti nuostolių, net jeigu visuomenė apskritai turėtų naudos. Be to, 
autorė visą laiką kalbėjo moterų vardu naiviai nepastebėdama, kad 
žvelgia ir kalba tik tam tikros jų grupės vardu. Toji grupė — tai viduri- 
nės klasės moterys, kurios iš ištuštėjusių namų veržėsi į darbą, ir ne 
bet kokį, o profesinį. Tik jos pritariamai linksėtų galva perskaičiusios, 
kad namų židinys — tai „komfortabili koncentracijos stovykla“. Daug 
Amerikos moterų dirbo neturėdamos kito pasirinkimo, dirbo be 
džiaugsmo ir pasitenkinimo, o savo pilką, sunkų, monotonišką darbą 
laikė vergija. Anaiptol ne džiaugsminga laisvės versme. Itin liūdna 
lemtis buvo spalvotųjų Amerikos moterų, kurioms dažnai tekdavo 
vienoms išlaikyti šeimą, nes jų vyrai nedirbo. Pasisakymas visų ame- 
rikiečių, o kartais ir apskritai visų moterų vardu nėra tik neapsižiūrė- 
jimas: tai atgimstančio feminizmo ženklas. Net kalbant apie tam tik- 
ros moterų grupės likimą visada pabrėžiama, kad visų bėdų šaltinis 
yra jų lytis. Bet ir moteriškumo mistikos kūrėjų, kuriuos atakavo au- 
torė, intencijos buvo tos pačios: jie gynė moters pašaukimą apskritai. 
Galop - ir vėl su tam tikru naivumu — autorė rėmėsi aksiologinėmis 
individualaus hedonizmo ir turbūt egalitarizmo nuostatomis, supran- 
tamomis anaiptol ne visiems, bet jai pačiai visiškai aiškiomis. Net jei- 
gu neabejojame nė viena jos išvada, net jeigu pripažintume, kad vieš- 
pataujantis moterų gyvenimo modelis daro jas nelaimingas, galima būtų 
paklausti: na ir kas? Argi žmonės privalo būti laimingi? Ir negi visada 


^ Ten pat, p. 242-243 (B. Friedan. The feminine mystique, London, 1963, p. 378). 

jų veiksmus reikia pateisinti laimės siekiu? Be to, laimės, aiškiausiai 
sutapatintos su malonumo potyriu, kažkokiu hedonistiniu gyvenimo 
džiaugsmu? Tai gal nereikia moterų apgaudinėti, gal verčiau pasakyti 
tiesiai: kentėkite, ir viskas! To iš jūsų laukia visuomenė. Arba: tokia 
yra Dievo valia. Autorė išvengia konfrontacijos su visuomenės gero- 
vės idėja, nes įrodinėja, kad dėl susiklosčiusios padėties kenčia ne tik 
moterys, bet ir visuomenė, nes nesinaudoja moterų talentų lobynu. 
Tačiau ką ji pasakytų, jei būtų įrodyta, kad dabartinis modelis yra 
ekonomiškesnis už siūlomąjį ir jo įdiegimo sąnaudos viršytų laukiamą 
naudą? Turbūt tada imtų kalbėti apie individo gerovės viršenybę, drau- 
džiančią kurti visuomenės gerovę apeinant atskirus jos narius, tačiau 
šito jai pavyksta išvengti. O ką reikės daryti, jei ims protestuoti vyrai, 
tvirtindami, kad nukentėjo dėl įvykdytų pokyčių? Veikiausiai atsaky- 
tų, kad sunkumus ir malonumus reikia dalyti visiems visuomenės na- 
riams po lygiai. Bet ir šito ji knygoje nemini, nes tikisi pagerinti mote- 
rų padėtį nepablogindama vyrų padėties, atvirkščiai, šiuo atveju laimės 
visi. Įdomu, kad ji neketina įtraukti vyrų į namų ūkio darbus, o tik 
norėtų pagerinti moterų darbo organizavimą, nes tai galėtų padėti 
moterims puikiai suderinti viena ir kita. 

Tačiau nenorėkime per daug. Tai buvo pati pradžia, šuolis į nežinią”. 
Toliau įvykiai griuvo tarsi lavina, knyga pakurstė vaizduotę, o nuo čia 
nebetoli ir iki gaisro. Daugybė moterų, vėliau pasakojo Betty Friedan, — 
o perskaičius knygą tuo patikėti nesunku, — nepabaigiamų autorinių susi- 
tikimų metu jai yra sakiusios: „Jūsų knyga visiškai pakeitė mano gyveni- 
ma". Po trejų metų plykstelėjo pirmasis ugnies liežuvėlis: atsirado NOW 
partija, dar po dvejų metų — bet jau imdami energiją iš kitų šaltinių — 
įsiliepsnojo Women's Liberation, Moterų išlaisvinimo sąjūdžio, laužai. 


“ Britų liberalios feministės kartais remiasi nuosava „Betty Friedan“, būtent — 
sociologės Hannah Gavron knyga The captive wife. Conflicts of housebound mot- 
hers, išleista Londone 1966 metais. Tai nedidelis ir fragmentiškas kūrinėlis, 
paremtas tyrimų ataskaita apie šeimas, gyvenančias Kentis Taune Londone. 
Jei ne priešlaikinė autorės mirtis, be abejo, knygelė būtų sustiprėjusi, prasiplė- 
tusi, tačiau dabar ji tebuvo diskusijų, panašių į tas, kokias jau anksčiau buvo 
sužadinusi Betty Friedan darbas, užuomazga. Iš tikro tose dviejose knygose 
dėstomi panašūs požiūriai. Autorė irgi bando išspręsti problemą, kaip mote- 
ris galėtų suderinti profesinį darbą ir tradicinį motinos vaidmenį. Be kita ko, 
šalia žinomo raginimo steigti nebrangias ir lengvai pasiekiamas vaikų dienos 
priežiūros įstaigas ji siūlo šį tą visiškai naujo: transporto priemonėse ir viešuo- 
siuose pastatuose, ypač skirtuose sveikatos priežiūrai, įrengti vietas, pritaiky- 
tas motinoms su mažais vaikais. Ten pat, p. 151. 

“ B. Friedan. Der Weiblichkeitswahn..., min. veik., p. 11. 

Prieš tęsiant pasakojimą, kaip įvykiai klostėsi toliau, reikėtų stabte- 
lėti prie dar vienos knygos. Ji nepadarė tokios akivaizdžios parodomo- 
sios įtakos — juk iš esmės pritarė Moteriškumo mistikai, tačiau tas faktas, 
kad dažnai buvo remiamasi vienu tos knygos straipsniu, leidžia daryti 
išvadą, kad bent feminisčių aplinkoje ji buvo plačiai skaitoma. O tai, 
kad iš visų ten išspausdintų darbų palankiai buvo vertinamas tik Alice 
Rossi straipsnis, be abejo, siejasi su vėlesniu šios autorės, kaip vienos iš 
svarbiausių liberaliojo feminizmo figūrų, išgarsėjimu. Daugeliui vėles- 
nių feministinių tekstų — šiek tiek per nesusipratimą — blogą įtaką pada- 
rė Eriksono pranešimas. Kiti šios knygos straipsniai galėjo daryti netie- 
sioginį poveikį, šio reiškinio pėdsakų kartais aptinkame. 

Kalbame apie knygą, straipsnių rinkinį, kuris vadinasi The woman 
in America (Moteris Amerikoje). Joje surinkti tekstai — Bostone (šiame 
mieste ne kartą vyks feministėms svarbūs įvykiai!) surengto rudens 
simpoziumo, skirto moterų padėčiai ir frustruojančio „neprisitaiky- 
mo“ priežastims išnagrinėti, pranešimai. Ji išleista 1964 metų pavasa- 
rį, praėjus pusei metų po Mistikos pasirodymo. Iš pradžių tai buvo 
sunkiai įkandamas specialus prestižinio mokslinio žurnalo „Daeda- 
lus“ numeris, o netrukus pasirodė atskira knyga. Matyt, buvo didelė 
tokios literatūros paklausa. 


The woman in America 
„Daedalus“, Journal of the American Academy of Arts and Sciences. Issu- 
ed as Vol. 93, No. 2, of the Proceedings of the A. A. of A. 6 Sc. Spring, 1964 


Be Alice Rossi straipsnio, kuriam feministės pritarė ir vėliau savo 
literatūroje dažnai citavo, knygoje rasime dar aštuonis straipsnius, iš 
jų du, parašytus neabejotinų mokslo pasaulio autoritetų - Eriko H. 
Eriksono ir Davido Riesmano. 

Eriko H. Eriksono, garsaus psichiatro ir raidos psichologo, straips- 
nis „Vidinė ir išorinė erdvė“ kartu su po juo einančiu Alice Rossi 
tekstu sudaro tarsi greta einančius bėgius, nes pristato du skirtingus 
požiūrius, iš kurių antrasis, androgeninis, bus būdingas besiskleidžian- 
čioms visuomeninėms ir antropologinėms feminizmo idėjoms. O Erik- 
sonas mano, kad lyčių skirtumai glūdi psichikos gelmėse ir yra nekin- 
tantys, nors nebūtinai įgimti. Tačiau — tuo jis skiriasi nuo moteriškumo 
mistikos dainių, kurie irgi buvo tos pačios nuomonės, - nemato prie- 
žasčių, dėl kurių moteris reikėtų išstumti iš visuomenės gyvenimo. 


74 Inner and outer space. Reflection on womanhood. 

Verta pažymėti, kad pačioje pradžioje autorius pastebi vieną dalyką, 
nusakantį to meto atmosferą: lyčių skirtumų klausimas tarp moksli- 
ninkų tapo labai madingas, jie karštligiškai, nors ne itin sistemingai, 
darė tyrimus, o gausiuose moksliniuose susirinkimuose buvo svarsto- 
ma, ar moteris apskritai gali būti „visaverčiu žmogumi“ (sic! tai cita- 
ta!)”. Startuojant iš tokios abejotinos pozicijos, moterų, dalyvavusių 
tose diskusijose, padėtis buvo nepavydėtina, o jų emocionalūs pasisa- 
kymai tik didino jų akademinių kolegų abejones. Bet grįžkime prie 
dalyko esmės. Autorius pateikia ikimokyklinukų tyrimų duomenis. 
Vaikams buvo duota kaladėlių ir žmonių bei žvėrelių figūrėlių, iš ku- 
rių reikėjo kurti įvairias situacijas. Tyrimas parodė, kad berniukai si- 
tuacijas kuria atviroje erdvėje, o joje vykstančios istorijos yra dinamiš- 
kos (eismo įvykiai, policijos gaudynės), o mergaitės situacijas kuria 
uždaroje erdvėje, atitvertoje sienų ar pastatų, su nejudamais elemen- 
tais ir ramaus veiksmo. Kitaip sakant, berniukus apibūdina „atviros 
erdvės“ pomėgis, mergaites — „uždaros erdvės“. Šį skirtumą lengva 
paaiškinti skirtingu socializacijos ir patyrimo lygiu, palaikančiu susi- 
dariusį stereotipą: mergaitės privalėtų rūpintis vidiniu namo, buto, 
sodo pasauliu, berniukai — atviru gatvių, kovos lauko, gamtos pasau- 
liu. Tačiau Eriksonas — turbūt nemėgstantis socializacijos koncepcijų — 
iškelia hipotezę, kad meilė uždaroms erdvėms siejasi su mergaičių 
kūno specifika, su jo vidaus erdve, vaisingumu. Šis ir panašūs psichi- 
niai lyčių skirtumai, pasak autoriaus“, yra pastovūs, nulemti biologi- 
jos. Tačiau moteriškumo dainiai klysta tvirtindami, kad būtent dėl 
šios natūralios priežasties reikia išstumti moterį iš visuomenės gyve- 
nimo. Nors Eriksonas savo išvadas grindžia visai kita teorija nei Mar- 
gareta Mead, tačiau eina vienu keliu su ja - nemato jokios rimtos prie- 
žasties, dėl kurios moterys turėtų sėdėti namie. Jo nuomone, moterys 
gali ir netgi turi išreikšti save viešojoje srityje, ypač politikoje, bet be 
maskulinizacijos, nemėgdžiodamos vyrų, o kaip tik išsaugoda- 
m os savo moteriškumą. Jos gali ir privalo atlikti tą patį vaidmenį 
kaip vyrai, bet ne tuo pačiu būdu, o kitaip (!), moteriškai! Vyrai pasisa- 
vino politinę areną ir apskritai visą visuomeninį gyvenimą, kad galėtų 
žaisti savo berniokiškus žaidimus, patirtų nuotykius ir stotų į kovą, tad 
jau pats laikas moterims ten įsiveržti ir juos sutramdyti, nes tie dideli 


“ The woman in America, „Daedalus“, 93, 1964 m. pavasaris, p. 583. 

% Tasai „paskui“ ištraukiamas iš skrynelės, kurion autorius jį prieš tai įdėjo — 
galimybės priešingai interpretuoti tuos pačius empirinius duomenis klausimu 
užsiimsime vėliau. 

berniukai prarado prisitaikymo vaizduotę, nemato mirtinos grėsmės 
žmonijai (autorius turėjo galvoje atominę grėsmę) ir stumia pasaulį 
į pražūtį. Visa viltis — kitokia moterų vaizduotė! Kaip matyti, jis 
netgi pritaria „moteriškumo mistikos“ antropologinėms prielaidoms 
dėl abiejų lyčių psichinių skirtumų pastovumo, tačiau tezę apie ne- 
išvengiamai skirtingus jų vaidmenis visuomenėje siūlo atmesti. At- 
virkščiai, kaip tik todėl moterys petys petin su vyrais (tai, matyt, 
reiškia, kad kartais reikėtų pasipriešinti jiems) turi atlikti tuos pa- 
čius vaidmenis". 

Alice S. Rossi savo straipsnį Lyčių lygybė — nekuklus pasiūlymas“ grin- 
džia priešinga antropologine pozicija, remdamasi prielaida, kad lyčių 
skirtumus nedaug lemia biologija, daugiausia tie skirtumai yra socio- 
geninės kilmės. „Šiame straipsnyje remiamės prielaida, — rašo ji, - kad 
didžioji lyčių skirtumų, pastebėtų visuomenės tyrimų metu, dalis vei- 
kiau yra apibrėžta visuomenės, o ne psichologijos“. Tegu biogeninės 
ir sociogeninės lyčių skirtumų kilmės šalininkų ginčai trunka amžius, 
galima siūlyti palikti tuos skirtumus ramybėje. A. 5. Rossi manymu, 
reikia padaryti kitaip. Skirtumus reikia ištrinti, ištrinti, be abejo, tik 
tuos, kuriuos galima, kurių nediktuoja biologija. Kodėl reikia? Todėl, 
kad tik tai gali atvesti prie faktinės lyčių lygybės. Ką gi, vis dėlto 
kalbama apie lygybę“. Tačiau nereikia pakartoti pirmojo moterų ju- 
dėjimo klaidos, leistinos XIX amžiuje: kalbama ne apie tai, kad vyrai 
liktų tokie, kokie yra, o keistųsi tik moterys, netekdamos savo mote- 
riškumo ir tapdamos vyriškos. Turima galvoje lyčių suartėjimas — per 
moterų maskulinizaciją ir vyrų feminizaciją. Autorė reikalauja taip su- 
vokiamos social androgyny — visuomeninės androginijos“!. „Visuomeninės 
androginijos vyrų ir moterų vaidmenų srityje koncepciją per lyčių 
lygybę (sex equality) suvokiu taip: vyrai ir moterys yra lygūs ir 
gali vienodai sėkmingai dirbti intelektualaus, meninio, politinio ir 


7 Deja, šios originalios emancipaciškos autoriaus mintys tada liko visiškai nepa- 
stebėtos, užtat jis buvo puolamas už biologinį pateiktų duomenų aiškinimą. 
Analogiškos idėjos atsirado tik vėlesniame kultūriniame feminizme. 

8 Eguality between the sexes. An immodest proposal. 

* The woman in America, min. veik., p. 608. 

* Tai, kas - kaip reformatoriškos veiklos tikslas — jai atrodo savaime supranta- 
ma, giliai įsišaknijęs egalitarizmas jau nereikalauja iš jos jokio pagrindimo, 
aksiologinio įtvirtinimo. 

*! Įsidėmėkime šį žodį. Pavartotas tokia neseksologine reikšme (taip jau buvo 
V. Woolf Nuosavame kambaryje), jis feminizmo istorijoje suvaidins reikšmingą 
vaidmenį. 

profesinio darbo srityse, bet jie papildo vienas kitą tose srityse, ku- 
rias apibrėžia fiziologiniai lyčių skirtumai'**. Ir autorė atsako į tris 
klausimus, kurie iškyla iš šio teiginio: „Kodėl atvėso ankstesnio femi- 
nistinio judėjimo įkarštis? Kodėl amerikiečių visuomenė turi stengtis 
pasiekti tokią lyčių lygybę, kokią įvardijau? Kokiais metodais galima 
pasiekti lyčių lygybės“**? 

1920 metais amerikietės sustojo pusiaukelėje. Išsikovojusios lygias 
politines teises, jos atsisakė tolesnės kovos dėl lygybės darbo ir vi- 
suomeninio aktyvumo srityse. Iš esmės laisva valia atsisakė netgi to, 
ką jau išsikovojo. Pataisą, įvedančią į ERA „lytį“, Kongresas atmeta 
jau septyniolika metų paeiliui, ir moterys tyli. Baigiančių koledžus mo- 
terų dabar mažiau nei prieš trisdešimt metų. Atviro priešiškumo fe- 
minizmui, tiesą sakant, šiandien Jungtinėse Valstijose nematyti, bet 
nebeliko ir senosios feministinės dvasios. Studentės, netgi pačios ga- 
biausios, paklaustos apie gyvenimo planus, aiškina, kad tokių neturi — 
išskyrus norą ištekėti, o paskui — kaip vyras pasakys. „Šiuolaikinėje 
Amerikos visuomenėje retai atsiranda kokia nors Nora, nes moterys 
viliasi, jog lėlių namai bus ganėtinai erdvūs ir tarp jų sienų galima 
surasti asmeninę laimę“**. Šią liūdną situaciją lemia trys veiksniai: mo- 
terys iki šiol kovojo tik dėl teisių modifikacijos, nereikalaudamos ins- 
titucinių pokyčių, ypač šeimos gyvenimo modelio pritaikymo dirban- 
čioms moterims srityje. Sąjunginiai emancipaciniai judėjimai jau pasiekė 
savo tikslą (abolicionistinis, darbininkų judėjimas), ir moterys kovos 
lauke liko vienos. Be to, visuomeniniai ir psichologijos mokslai 
Jungtinėse Valstijose po karo buvo maksimaliai konservatyvūs. 

Lyčių lygybė yra būtinas dalykas, nors egzistuojanti lyčių vaidmenų 
sistema funkcionuoja tvarkingai, o didžioji dalis moterų nejaučia porei- 
kio ją pakeisti. Ar tai reiškia, kad norime suteikti moterims laimę per 
prievartą? Ką gi, dalis vergų ir baudžiauninkų irgi buvo patenkinti sa- 
vo likimu, bet negi dėl to nereikėjo jo pakeisti? Priespaudą reikia nai- 
kinti netgi prieš prispaustųjų valią, nes priespauda skurdina ir luošina 
ir išnaudotoją, ir išnaudojamąjį. Be to, lyčių lygybė turi rūpėti visai vi- 
suomenei. Dabartinė sistema luošina jaunimą. Nuolatinė, ištisą parą trun- 
kanti motinos priežiūra sukelia tik lėtinį palikuonių nesubrendimą ir 
ilgalaikę priklausomybę nuo tėvų, fizinį silpnumą, alkoholizmą, kom- 
pulsyvų seksą ir t. t. O pradėjus moterims dirbti, kita šio reiškinio dalis 


* Ten pat, p. 608 (pabraukta mano - aut.) 
Ten pat, p. 609. 
* Ten pat, p. 608. 

bus tėvų participacija, labai naudinga vaikų auklėjimui. Įdomu, 
kad motinos nebuvimas prie vaiko populiariuose vadovėliuose vadina- 
mas maternal deprivation (motinos atėmimas), o tėvo nebuvimas — pater- 
nal absence (tiesiog tėvo nebuvimas). Matyt, kaip tik čia slypi didžiausia 
ligšiolinių auklėjimo koncepcijų klaida. Be to, visuomenei paprasčiau- 
siai per brangi tokia sistema, kai suaugusios, sveikos dvasia ir 
kūnu, inteligentiškos žmogiškos būtybės, motinos, ištisomis paromis 
būna prie savo vaikų. Jos yra išlaikomos tik todėl, kad rūpinasi vyru, 
vaikais ir namais? Tai pirmas toks atvejis žmonijos istorijoje!?* 

O kaip įvykdyti pakeitimus visuomenėje? Kaip tik šitai autorė (aiš- 
kiau negu Betty Friedan) laiko užduotimi visai visuomenei. Vienos 
moterys tam per silpnos, be to, joms įdiegtas klaidingas požiūris. Tik 
ryžtingai palikusios savo namus ir padirbėjusios jos supras, kokiuose 
spąstuose iki šiol lindėjo. Tačiau visus šio pasikeitimo privalumus su- 
voks tik ta moterų karta, kuri išaugo naujomis sąlygomis. Reikia įgy- 
vendinti tris programos punktus: pakeisti ir išplėsti vaikų priežiūros 
įstaigų tinklą, pakeisti gyvenamąją vietą ir gyvenimo būdą, pertvar- 
kyti bendrojo lavinimo sistemą. Visa tai padaryti turint galvoje, kad 
šeimos ir toliau vykdys savo įprastines funkcijas. O autorė tai ir turi 
galvoje. Lengvai pasiekiamos vaikų priežiūros įstaigos kaip profesi- 
nio moters darbo sąlyga — suprantamas dalykas. Gyvenamosios vie- 
tos problema ta, kad dabar egzistuojantis atstumas nuo darbo vietos 
iki namų atskiria moteris nuo pasaulio ir darbo, o vyrus nuo šeimos. 
Autorė pateikia švedišką šios problemos sprendimo pavyzdį — sena- 
miesčio pastatų sanavimą. Tik tada moterys galės dirbti, o vyrai prisi- 
dėti prie vaikų auklėjimo. Dėl išsilavinimo — vyrus ir moteris reikia 
išmokyti tiesiog norėti. Norėti tokių permainų. „Vyrai ir moterys ne 
tik turi sugebėti vienodai dalyvauti visuomenės gyvenime; jie turi ši- 
to norėti'“*. Iki šiol edukacijos metu mergaitės yra lytiškai orientuoja- 
mos (sex-typed), jos negauna jokio profesinio mokymo, pagaliau ir pa- 
čios, matydamos, kad visose srityse, išskyrus šeimos gyvenimą, pirmauja 
vyrai, nori būti tik motinos. Mergaites reikia mokyti, pavyzdžiui, me- 
džio apdirbimo darbų, o berniukus — siūti ir prižiūrėti kūdikius. Reikia 
sukurti sistemą, kuria nėra iš anksto numatyti lyčių vaidmenys, atvirkš- 
čiai, kiekvienam paliekama teisė laisvai pasirinkti veiklos kryptį”. 


* Ten pat, p. 615. 

* Ten pat, p. 638. 

" Jau po poros metų visa ši autorės programa bus laikoma labai nuosaikia, bet 
kol kas stebino drąsa ir nonkonformizmu. 

Pabaigoje autorė siūlo šią programą įgyvendinti palengva, mažais 
žingsneliais — turbūt išsigando tuometinių revoliucingų kairuoliškų 
jaunimo judėjimų. Taip pat nuramina tuos, kurie baiminasi dėl lytinio 
gyvenimo apmirimo ir gimstamumo sumažėjimo. „Galiausiai seksua- 
line prasme kiekviena lytis turi tai, ko trūksta kitai, todėl jos yra viena 
kitai reikalingos“**. O jeigu seksualumo vaidmuo bus iškeliamas ne 
taip perdėtai kaip dabar, šitai išeis tik į naudą. 

Kiti septyni straipsniai turbūt irgi darė poveikį atgimstančiam fe- 
minizmui. Jei jau kas nors paėmė į rankas tą knygą, tai veikiausiai 
peržvelgė ir kitus tekstus. Istorikas Carlas N. Degleris savo esė Revo- 
liucija be ideologijos — Amerikoje kinta moterų vieta“? ieško priežasčių, dėl 
kurių taip priešinamasi moterų profesiniam darbui ir jų dalyvavimui 
visuomenės gyvenime - ir tai šalyje, kurią XVIII amžiuje keliautojas 
pavadino „moterų rojumi“. Tiesą sakant, po karo Jungtinėse Valstijose 
moterų įdarbinimas absoliučiais skaičiais ne tik nemažėjo, bet netgi 
augo, tačiau 1950 metais trys ketvirtadaliai moterų dirbo tipiškai mo- 
teriškus darbus (sekretorės, mašininkės, tarnaitės, mokytojos, valdi- 
ninkės, slaugės, telefonininkės ir t. t.), gaudamos gerokai mažesnį at- 
lyginimą nei vyrai, o jei bandydavo prasibrauti į prestižines vietas, 
susidurdavo su nemažomis kliūtimis. Taip pat palyginti su Europa 
smarkiai smuko moterų išsilavinimas. Autorius mano, kad dėl to kal- 
tas amerikiečių individualistinis mąstymo būdas. Moterys nesijaučia 
reikalingos visuomenei, joms trūksta ideologijos, kuri Izraelyje ar S5RS 
daro teigiamą įtaką moterų situacijai. Amerikai reikia feministinės ideo- 
logijos renesanso, pranašiškai pareiškia jis. Esther Paterson kitame 
straipsnyje — „Dirbančios moterys“ — dar aiškiau, pasitelkdama statis- 
tiką, įrodinėja, kad darbo rinkoje moterys yra skriaudžiamos. Ji vylė- 
si, jog padėtį pagerinti galės naujos darbo rinkos, pavyzdžiui, kompiu- 
terių aptarnavimas. 

Lotte Bailyn, Harvardo visuomenės psichologė, savo straipsnyje 
Pastabos apie laisvų profesijų pasirinkimo vaidmenį moterų psichologijoje“ 
tarsi patikslino mintis, išsakytas Betty Friedan knygoje. Klausimas, ar 
eiti dirbti dėl atlygio, ar ne, svarbus ne visoms moterims. Turtin- 
goms — tai grynai asmeninis pasirinkimas. O daugybei neturtingųjų 
apskritai nėra kito pasirinkimo, kaip tik eiti dirbti, nors dėl to kiltų 
rimtų problemų namuose. Pasirinkimo problema kyla tik vidurinės 


* Ten pat, p. 648. 
" Revolution without ideology. The changing place of women in America. 
* Notes on the role of choise in the psychology of professional women. 

klasės moterims. Tai iš tikro rimtas sprendimas, kurio padarinius jau- 
si visą gyvenimą, o jei nuspręsi likti namuose, tai bus „klaidingas pa- 
sirinkimas“ dėl priežasčių, kurias, autorės manymu, taikliai apibūdi- 
no Betty Friedan. Deja, visuomenė nepadeda teisingai pasirinkti, nes 
moterys pirmiausia vertinamos pagal pasiekimus ir nesėkmes šeimos 
gyvenime. Reikia padaryti viską, kad būtų galima išlaisvinti moteris 
iš nuolatinės kaltės jausmo grėsmės. Davidas Riesmanas Dviejose karto- 
se, palyginęs dvi — motinų ir dukterų — kartas, konstatuoja, kad vienu 
klausimu niekas nepasikeitė. Kaip pavadino Simone de Beauvoir, mo- 
terys tebėra „antroji lytis“ ir bus tokia toliau, nes viską sprendžia vyrai. 
Net jeigu dabartinė moterų karta atsisakys klaidingo pasirinkimo ir 
grįš į darbą, vis tiek nemurmėdamos imsis žemesnės kategorijos darbų. 

Kaip išskirtinį atvejį reikia atidžiau panagrinėti siaurai apibrėžtą 
Ednos G. Rostow analizę Konfliktas ir suderinimas”. Ji aprašo vidurinės 
klasės moterų, Rytų pakrantėje įgijusių universitetinį išsilavinimą, šei- 
mos gyvenimo modelį“. Autorė kalba kaip tik apie tą aplinką, kurioje 
brendo jauno radikaliojo feminizmo sprogimas, tačiau tuomet ji nega- 
lėjo šito Žinoti. Ji pamatė, kad toje grupėje papročiai smarkiai pasikei- 
tę. Iš turtingesnių namų kilusios studijuojančios dukterys arba jau bai- 
gusios jaunos moterys nė neketina atsisakyti darbo ar profesinės 
karjeros, ištekėjusios jos dirba toliau ir siekia karjeros. „Moterų klau- 
simas“ joms apsiriboja vadinamuoju šeimos gyvenimo „suderinimu“ 
su profesiniu darbu“. Ir tėvai, ir pedagogai abiem lytims vienodai 
rūpestingai perteikia šiuolaikines Žinias — tie pirmieji norėdami apsau- 
goti dukteris, jei ateityje joms nenusisektų šeiminis gyvenimas. Bent 
daroma prielaida, kad tokios šeimos narių santykiai — iki šiol niekur 
kitur nematytas dalykas — yra partneriški, lygūs, vyrai įsitraukia į 
namų ūkio darbus, o žmonos dažnai į vyrų, jau nekalbant apie savo 
pačių profesinius reikalus“. Tai nelengva sutartis, čia jau negalioja 
M. Mead formulė, kad „berniukus kompromituoja nesėkmė, o mer- 
gaites — pasisekimas“ “", jaunos moterys ėmė vertinti pasisekimą pro- 
fesinėje veikloje”. 


* Conflict and accomodation. 

* Ten pat, p. 740, 741. 

* Ten pat, p. 742. 

* Netrukus jos įsitrauks ir į politinę kairuolišką vyrų veiklą. 

* Ten pat, p. 743. 

" Rytinių universitetų aplinka straipsnyje parodo savo nekasdienį veidą. Įsi- 
dėmėkime tą aprašymą. Kaip Destutt de Tracy kalba kitame kontekste, 
revoliucija prasideda ne ten, kur padėtis blogiausia, o ten, kur ji gerėja, bet 

Moteris Amerikoje nemažai prisidėjo prie pokyčių amerikiečių sąmo- 
nėje, tačiau Moteriškumo mistikos įtaka buvo triukšmingesnė. Rinkinys 
skelbė ambivalentiškas idėjas, autorių buvo daug, ir tik viena Alice S. 
Rossi buvo pripažinta augančio feministinio visuomenės pasipriešini- 
mo atstove. Vis daugiau rasdavosi leidinių apie moterų padėtį visuo- 
menėje, buvo aptariamos Kennedy komisijos išvados. Komisija nusta- 
tė, kad 1960 metais moterys, dirbančios visu etatu, uždirbo 60,6 proc. 
to, ką vyrai, o negrės — 42 proc.; baigusios koledžus moterys gaudavo 
mažiau nei vyrai, turintys vidurinį išsilavinimą. Tiesą sakant, pats pre- 
zidentas, rūpindamasis šeimos gerove, nepritarė kasmet siūlomai ERA 
pataisai, nes jos priėmimas galėjo panaikinti moteris apsaugančią dar- 
bo teisę, tačiau jo komisija, be kita ko, siūlė įvesti bendros sutuoktinių 
nuosavybės teisę, užtikrinti, kad vaikų priežiūros įstaigos būtų pasie- 
kiamos visiems, kad už tokį patį darbą būtų mokamas toks pat atlygi- 
nimas, taip pat pasirūpinti, kad privačios firmos valstybinius užsaky- 
mus gautų atsižvelgiant į tai, ar vyrams ir moterims sudaro vienodas 
sąlygas kelti kvalifikaciją“. 

Kaip jau minėjome, silpsta ankstyvų, skubių ištekėjimų mada, jau- 
nimas, ypač vidurinės klasės atstovai, ima naudotis anksčiau nematy- 
ta papročių laisve. Vyksta „seksualinė revoliucija“. Visi žavisi bitlais, 
jų garbinimo kultas — maišto prieš įgrisusią tėvų visuomenės tvarką 
forma“. Kuriasi įvairios jaunimo subkultūros formos. 

Įvairias moterų kartas sieja darbo paieškos, ir ne bet kokio, o geriau 
mokamo, perspektyvesnio, ne blogesnio nei siūlomas vyrams. O pir- 
miausia moterys reikalauja, kad jas traktuotų ne blogiau kaip vyrus. 
Skausmingiau reaguojama į kiekvieno lyties diskriminavimo atvejį dar- 
be. Dabar dėl taisyklių ir papročių, kurie iki šiol buvo laikomi savaime 
suprantamais, moterys linkusios ir paprieštarauti, atsitrenkdamos į ryž- 
tingą darbdavių, aiškus dalykas — vyrų, pasipriešinimą. 


nepakankamai greitai. Tai iš to jaunimo merginos ir jaunos moterys bus ma- 
žiausiai atlaidžios savo jauniems partneriams, kai tie bandys traktuoti jas ir 
išnaudoti savo veikloje taip, kaip iki tol reikalavo revoliucionierių tradicijos: 
kaip pagalbinį personalą ir provizijos tiekėjas. Pasipiktinusios dėl partneriško 
traktavimo, tiksliau, nepakankamai partneriško jų traktavimo, pirmosios pa- 
siryš milžiniškai schizmai ir pačios įsteigs nuosavas revoliucines grupes. Jų tiks- 
las bus — kaip nusakė jos pačios, - revoliucinis, o ne reformatorinis feminiz- 
mas. 

"EF Davis. Moving the mountain, min. veik. 

* Žr. B. Ehrenreich, E. Hess, G. Jacobs. Re-making love. The feminization of sex, New 
York, 1986, kur buvo nuodugniai atlikti „seksualinės revoliucijos“ tyrinėji- 
mai. 

Jau minėtas stiuardesių įdarbinimo atvejis yra klasikinis šio reiš- 
kinio pavyzdys. Tą faktą, kad reikia išeiti iš darbo iškart po vedy- 
bų arba sukakus per trisdešimt metų, jos priimdavo kaip nedisku- 
tuotiną, nors kai kurios protestuoti bandė jau nuo šeštojo 
dešimtmečio. Tačiau apie tai, kad tapo lyčių diskriminacijos, o ne 
tiesiog aviacijos bendrovėms patogių taisyklių aukomis, jos suži- 
nojo —- taip šį dalyką pateikia F. Davis” - tik iš Betty Friedan kny- 
gos. Ir iš galiausiai priimto teisės akto septintojo straipsnio, kurį 
1964 metų liepos mėnesį pasirašė prezidentas Johnsonas, pavadini- 
mo - Civil Rights Act (CRA). 

Vadinamojo VII straipsnio (Title VII) projektas kalba apie draudi- 
mą diskriminuoti darbe, ir dėl jo likimo buvo ilgai diskutuojama, nes 
jis draudė diskriminaciją darbe dėl „rasės, odos spalvos, religijos ar 
etninės kilmės“. Aštuoniasdešimtmetis kongresmenas iš Pietų, Virgi- 
nijos valstijos, Howardas W. Smithas, nenorėdamas, kad šis aktas bū- 
tų priimtas, pasiūlė dar pridėti žodį „ir lyties“. Pasiūlymas sukėlė daug 
juoko. Bet kai parlamento narė Martha Griffith paaiškino susirinku- 
siesiems, kad dokumentas, priimtas be šios pataisos, gins negres (ra- 
sinės diskriminacijos draudimas), o baltųjų moterų negins, didelei au- 
toriaus nuostabai, ji buvo priimta, o paskui patvirtintas ir visas Aktas!“ 
Nuo tada buvo negalima darbe diskriminuoti ne tik negrų (kaip tik 
šito bijojo Pietūs), bet ir moterų — tiek juodųjų, tiek ir baltųjų. Tad 
stiuardesės savo kovoje dabar galėjo remtis šia nuostata. Bet turėjo 
praeiti dar ketveri metai, kol Lygių įsidarbinimo galimybių komite- 
tas (EEOC - Equal Employment Opportunity Comittee) privertė aviaci- 
jos bendroves atsisakyti stiuardesių priėmimo į darbą vidaus taisyk- 
lių. Šiandien stiuardese galima dirbti iki pensinio amžiaus, santuokos 
galima nebeslėpti, ir daugelis stiuardesių dėl didelio darbo stažo 
gauna gerą algą... Tačiau vyrų, kurie aštuntąjį dešimtmetį susido- 
mėjo šiuo darbu, pareigybė vadinasi flight attendant ir jie uždirba 
dar daugiau™. Betty Friedan tarp stiuardesių tapo tokia populiari, 
kad, - rašė ji po poros metų, - lėktuvų įgulos ją visą laiką atpažįsta ir 
dėkoja. 

Ne visa visuomenė žavėjosi pertvarkymų projektais, kuriuos taip 
karštai propagavo Betty Friedan. Tarp moterų, kurios kovojo su dis- 
kriminacija, ji tapo tikra didvyre — susitikdavo su daugybe žmonių, 


” F. Davis. Moving the mountain, min. veik., p. 17. 
1% Ten pat, p. 41. 
0"! Ten pat, p. 17. 

keliavo po šalį į susitikimus, dalijo interviu, rašė straipsnius. Vis dėlto 
įgijo ir daugybę priešų, ypač tarp privačių darbdavių. Jie nenorėjo 
nusileisti, nes manė, kad turi teisę šitaip elgtis — tai garantavo pilieti- 
nės liberalios santvarkos teisės. Galiausiai juk kalbama apie įdarbini- 
mo jų privačiose įmonėse tvarką. Padėti galėjo tik valstybė: be abejo, 
ne tiesiogiai, o priimdama tinkamus įstatymus ir leisdama potvarkius, 
reglamentuojančius įmonių funkcionavimo sąlygas, taigi ir įmonių vi- 
daus darbo tvarką. 

Tačiau jau minėtasis EEOC, įkurtas prie Darbo ministerijos, pir- 
miausia nagrinėjo skundus dėl rasinės diskriminacijos, o į moterų 
atsainiai. Moterų nepasitenkinimas tolydžio augo. Galima pasakyti, - 
praėjus ketvirčiui amžiaus pažymėjo F. Davis!“ - kad vilkinimas įgy- 
vendinti CRA VII straipsnį Jungtinėse Valstijose išprovokavo „an- 
trąją feminizmo bangą“. Bet prieš tai Komisija dar paskelbė keletą 
draudimų: renkantis būsimų darbuotojų lytį draudžiama vadovau- 
tis klientų skoniu; draudžiama nepriimti į darbą ištekėjusių moterų, 
jeigu priimami vedę vyrai, tas pat galioja ir atleidžiant iš darbo; drau- 
džiama nepriimti į darbą moters tik todėl, kad ji turi mažų vaikų; 
įmonėms ligos pašalpą reikalauta mokėti ne tik vyrams, bet ir mote- 
rims, tas pat taikytina ir gyvybės draudimui. Tai atrodė beveik kaip 
revoliucija, nes atskleidė egzistuojančią lyčių diskriminaciją ten, kur 
jos iki šiol niekas nepastebėjo. Kitas dalykas, kad tų EEOC nutarimų 
dar ilgai niekas nesilaikė. 

Persilaužimas įvyko 1966 metais. Birželio mėnesį į Vašingtoną bu- 
vo pakviestos visų valstijų komisijos lygių įsidarbinimo galimybių klau- 
simams nagrinėti. Neslėpdamos savo vilčių, į sostinę susirinko ir kol 
kas nedidelis skaičius šioje srityje dirbančių visuomenės veikėjų, tarp 
jų Betty Friedan. Konferencijos eiga labai jas nuvylė. Susirinkę valdi- 
ninkai neturėjo įgaliojimų priimti svarbių sprendimų, be to, dar ma- 
žiau turėjo noro tai daryti. Vienintelis valdininkas, kuriam šis klausi- 
mas iš tikro rūpėjo, buvo atleistas. 

To jau buvo per daug. Baisiausiai pasipiktinusi matydama, kad 
joks lobistinis spaudimas neprivers valdžios institucijų priimti rei- 
kiamus sprendimus ir juos įgyvendinti, Betty Friedan, raginama vi- 
sos grupės, kuri iki tol veikė neformaliai, pasiūlė įkurti politinę partijos 
tipo organizaciją. Sugalvojo pavadinimą: National Organization for Wo- 
men (NOW) — Nacionalinė organizacija moterų labui. Įžvalgiai ir ap- 


12 Ten pat, p. 41-48. 

sukriai, klausydama savo vidaus balso, ji pridėjo prielinksnį „labui“. 
Tai paliko atvirą kelią vyrams, kurie paskui prisijungė prie partijos — 
toks dalykas pasitaiko retai, nes dažniausiai moterų organizacijos nė 
už ką neįsileidžia vyrų. Dvidešimt septynios iniciatorės padarė pir- 
mąją rinkliavą — susimetė po 5 dolerius ir nusprendė sušaukti steigia- 
mąjį susirinkimą. 1966 m. spalio 29 d. Vašingtone trisdešimties dele- 
gačių ir delegatų grupė įkvėpė gyvybę Nacionalinei organizacijai 
moterų labui. Partija turėjo tris šimtus narių, tarp jų daug prominenti- 
nių veikėjų iš valdžios elito. 

Greitai kūrėsi gausios teritorinės organizacijos. Moterų judėjimas 
ne itin paisė formalių dalykų, todėl dabar neįmanoma nustatyti tiks- 
laus narių skaičiaus. Buvo dirbama mažomis grupėmis, kuriose kiek- 
vienas narys rūpinosi kuria nors pasirinkta sritimi, pavyzdžiui, dis- 
kriminacija darbe arba mokykloje, santuokinės ir skyrybų teisės, 
veikiančios atitinkamoje valstijoje, analizė, moterų paveikslai Žiniask- 
laidoje ir pan. Vykstant protesto akcijoms baruose „tik vyrams“, pa- 
mažu tokios institucijos buvo likviduotos!“*, būdavo piketuojami dideli 
prekybos centrai, pavyzdžiui, atsisakant pirkti Colgate-Palmolive ga- 
minius, nes toji firma diskriminuojanti moteris, ir t. t. O Centro grupė 
leido biuletenius, per kuriuos atskiros grupės palaikė ryšius. Kartu su 
moterimis šioje partijoje visada dirbo ir vyrai, tik jų, tiesa, buvo ne- 
daug. Narių skaičius ėmė smarkiai augti po 1970 metų!*. Pasak F. Da- 
vis, 1970 metais NOW buvo 3000 narių, o 1974 metais jų jau buvo 
50000'*. Savo populiarumo viršūnę partija pasiekė 1982 metais, kai ji 
telkė 210000 narių"“. Ji niekada nebuvo masinė organizacija, bet kaip 
spaudimo ar atakų organizatorė veikė ir tebeveikia labai veiksmingai. 

Programinėje deklaracijoje, priimtoje steigiamajame suvažiavime, 
be kita ko, galima perskaityti: 


10 Dar 1975 metais, bet jau Meksiko mieste, I Pasaulinio Jungtinių Tautų kon- 
greso moterų klausimu metu Betty Friedan organizavo šią akciją, mokyda- 
ma tokios veiklos formos kitų pasaulio šalių aktyvistes. Žr. B. Friedan. It 
changed my life. Writings on the Womens’ Movement, New York, 1976. Jungtinė- 
se Amerikos Valstijose NOW aktyvistės tuomet pradėjo nuo baro tik vy- 
rams okupacijos Baltimorės viešbutyje. 

"E Davis. Moving the mountain, min. veik., p. 55. 

1° Ten pat, p. 107, nors gal tai šiek tiek padidintas skaičius, nes pagal sąžiningąją 
Yates (žr. G. G. Yates. What women want. The ideas of the Movement, Cambrid- 
ge, Massachusetts, 1975, p. 6) NOW 1973 m. sudarė tik 5000 narių iš 50 terito- 
rinių organizacijų, veikiančių daugiau nei pusėje valstijų. 

1% F, Davis. Moving the mountain, min. veik., p. 383. 

„Mes, vyrai ir moterys, kurie telkiamės į NOW, esame įsitikinę, 
kad atėjo laikas įsteigti naują judėjimą, kurio tikslas — siekti tikros 
lygybės visoms Amerikos moterims ir lygiateisiško abiejų lyčių ben- 
dradarbiavimo, o tai yra dalis pasaulinės žmogaus teisių revoliucijos, 
kuri vyksta mūsų šalyje ir už jos ribų. 

NOW tikslas — veikti tol, kol moterys visiškai įsitrauks į dabartinės 
Amerikos visuomenės gyvenimą, išnaudodamos visas galimybes, ly- 
giomis teisėmis su vyrais [...| NOW mano, kad moterys pirmiausia ir 
neabejotinai yra žmogiškos būtybės, kurios, kaip ir visi kiti mūsų vi- 
suomenės nariai, turi turėti galimybę tobulinti savo Žmogiškąjį poten- 
cialą“ 0. 

Tad NOW įsiliejo į bendrą judėjimą dėl žmogaus teisių, kuris 
Jungtinėse Valstijose tuomet plėtojosi įvairiais pavidalais. Tai reiškė, 
kad aksiologinis reikalavimo likviduoti visokias lyčių diskriminacijos 
formas pagrindas turi būti įsitikinimas, jog visi žmonės yra lygūs, lytis 
šiuo atžvilgiu nesvarbu. Toks požiūris netrukus neleis ar bent sutruk- 
dys NOW veikėjoms užsiminti apie bet kokias privilegijas moterims 
dėl jų lyties. Atvirkščiai, kai kitos grupuotės reikalaus ypatingų leng- 
vatų ir išimčių nėščioms ar krūtimi maitinančioms moterims, NOW 
veikėjos ir veikėjai dažnai atsidurs opozicijoje. Tokia padėtis moterų 
judėjimuose susidarė ir Europoje, tik mažesniu mastu. 

Už aptakiai surašytų deklaracijos reikalavimų nuo pat pradžių ir 
pirmiausia slypėjo moterų įdarbinimo, jų diskriminacijos darbo rinko- 
je ir darbe problema, pirmiausia tų moterų, kurios buvo įgijusios aukš- 
tąjį išsilavinimą. Papildomai buvo paminėtas reikalavimas, kad mote- 
rys turėtų galimybę pagal tinkamą proporcijų sistemą, siekiančią 51 proc., 
dalyvauti visose viešojo gyvenimo srityse: ne tik profesiniame darbe, 
bet ir visuose vadovaujamojo darbo lygmenyse, tiek ūkio, tiek ir vals- 
tybės valdymo. Staiga labai svarbi tapo moterų dalyvavimo mokymo 
ir mokslo, ypač aukštojo, institucijose, iš kur buvo išėjusios nemažai 
aktyvisčių. 

Kiti metai, 1967-ieji, buvo parodomojo NOW aktyvumo laikotar- 
pis. Surengta daugybė akcijų, kuriose reikalauta likviduoti moterų dis- 
kriminavimo darbe instrukcijas. Garsiai nuskambėjo akcija, nukreipta 
prieš atskiras darbo skelbimų rubrikas. Jau 1965 metais EEOC uždraudė 
spausdinti skelbimus dėl darbo atskirai juodiesiems ir baltiesiems, ta- 
čiau išreikalauti tokio paties draudimo dėl skelbimų atskirai vyrams 
ir moterims buvo labai sunku. Jis tais pačiais metais buvo priimtas 


107 G. G. Yates. What women want, min. veik., p. 6. 

pirmiausia Niujorke, o visoje šalyje tik 1973 metais šią praktiką už- 
draudė Aukščiausiasis Teismas!“*. 

Kai po metų, 1967 metų lapkričio mėnesį, Vašingtone buvo sukviesta 
visos šalies NOW konferencija — o joje dalyvavo per 300 moterų ir 
vyrų - įvyko pirmas organizacijos skilimas. Nuskambėjo pasiūlymas 
kovą dėl lygių teisių priimant į darbą (tai garantavo jau minėtasis CRA 
VII straipsnis) praplėsti iki kovos dėl lygių teisių apskritai (apie tai 
buvo kalbama vis atidedamojoje ERA konstitucijos pataisoje). Šiam 
pasiūlymui pritarė dauguma. ERA pataisos 1943 metais pakeista ver- 
sija skambėjo taip: „Pagal JAV įstatymą visi žmonės, nepriklausomai 
nuo jų lyties, turi lygias teises, todėl nė vienoje valstijoje negalima šito 
nepaisyti“!"?. Jau buvo tapę tradicija amerikietės (galbūt ir amerikie- 
čius) gąsdinti, kad, priėmus šią ERA pataisą, viešieji tualetai bus ben- 
dri vyrams ir moterims, be to, moterys turėsiančios atlikti būtinąją 
karo tarnybą. Prie šios problemos grįšime vėliau, nes antrasis šios 
kovos, pasibaigusios daline pergale, veiksmas vyks 1970-1972 metais, 
galutinai susiformavus radikaliajam feminizmui. 

Posūkis į kovą dėl ERA priėmimo paskatino pasitraukti iš NOW 
dalį aktyvisčių, kurios baiminosi, kad priėmus ERA moterys praras 
įteisintą ypatingą apsaugą darbe, tačiau šiam žingsniui karštai pritarė 
nedaug teišlikusių Nacionalinės moterų partijos, veikiančios nuo 
1920 metų, narių, kurios kasmet Kongresui teikė ERA pataisą. Tai 
trumpam atgaivino seną jėgų pasidalijimą: turinčios aukštesnįjį išsila- 
vinimą ir daugiau galimybių bei norų užimti aukštus postus moterys 
buvo suinteresuotos sulyginti visas moterų ir vyrų teises, o moterys, 
turinčios žemą kvalifikaciją, buvo linkusios išsaugoti tam tikras privi- 
legijas. Apsaugos taisyklės, anksčiau saugojusios moteris nuo sunkaus 
darbo, dabar tam tikrai moterų daliai neleido daugiau uždirbti, pa- 
vyzdžiui, dirbant viršvalandžius ar einant kontrolieriaus pareigas. 
Kaip paprastai tokiais atvejais, ginčas apaugo ideologiniais skirtumais. 
Šiuo atveju tai buvo nuolat atsikartojantis pasidalijimas į „lygybės fe- 
ministes“ ir „skirtumų feministes“!!“, tai yra į manančiąsias, kad nuo- 
latiniai lyčių skirtumai yra nedideli ir jų poveikis skirstant lytims vaid- 
menis yra neženklus, ir tas, kurios stengėsi pabrėžti tuos skirtumus, 
nes jie nuolatos veikia abi lytis ir reikalauja privilegijų moterims kaip 
žmonoms ir motinoms. 


"TE Davis. Moving the mountain, min. veik., p. 60. 
1" Ten pat, p. 29. 
no Ten pat, p. 29. 

NOW rėmė veiklą, kurios tikslas — anuliuoti moterų privilegijas. 
Jos teisininkų biurai padėdavo moterims, ieškančioms teisybės teis- 
me. Pirmąją pergalę laimėjo Lorena Weeks. Ji laimėjo bylą prieš Sout- 
hern Bell firmą, kuri nenorėjo perkelti jos į nuolatinį darbą telefonų 
kontrolės skyriuje motyvuodama tuo, kad ten reikės „kilnoti sunku- 
mus“. Be abejo, tai buvo kur kas geriau mokamas darbas nei tas, kurį 
L. Weeks dirbo iki tol. Bet anksčiau, kai L. Weeks tame „sunkiame“ 
poste dirbo gana ilgai, pavaduodama sergantį bendradarbį, firma ja 
nė kiek nesirūpino!"!. 

NOW aktyvistės, prieštaraujančios, kad moterų privilegijos būtų 
panaikintos, įkūrė konservatyvesnę Moterų lygybės lygą — WEAL (The 
Women’s Equity Action League), kuri kovojo su moterų diskriminacija 
edukacijos srityje. Papildoma dingstis joms pasitraukti buvo ir NOW 
politikos pokyčiai, tai yra pagalba kovojant dėl nuostatų abortų lega- 
lizavimo klausimu. Dėl šito NOW netrukus turėjo gauti stiprią gims- 
tančio radikaliojo feminizmo paramą, kuris ERA problemai, kaip ir 
visoms kitoms įstatymų leidybos problemoms, buvo abejingas. 

Vėliau NOW veikla apskritai nesilpnėjo, bet kartais ją užtemdyda- 
vo rėksmingesnės radikaliųjų feminisčių akcijos, be to, abi šios srovės 
netrukus ėmė slopinti viena kitą, nes į NOW gretas įsiliejo jaunos kraš- 
tutinių pažiūrų veikėjos. Kita vertus, prie NOW prisijungdavo kitos 
liberalios profeministinės grupės, tarp jų Carolos Lopate grupė, su- 
burta konferencijos, skirtos moterų, dirbančių sveikatos apsaugoje, 
klausimams nagrinėti, metu (1968 m. spalio mėn.)'“. Akcija dėl abortų 
legalizavimo netrukus smarkiai išsiplėtė, nes egzistuojanti tvarka la- 
bai ribojo moterų pasirinkimą, tad buvo manoma, kad šalyje padaro- 
ma daugybė nelegalių abortų, o tai kėlė didelę grėsmę moterų sveika- 
tai ir gyvybei. Kitais metais NOW veikla tapo intensyvesnė, apie tai 
užsiminė ir Žiniasklaida, nors, tiesą sakant, vos vienu kitu žodžiu. Per 
Motinos dieną NOW narės, sekdamos senųjų sufražisčių pavyzdžių, 
prisirakino prie Baltųjų rūmų tvoros, reikalaudamos „teisių, o ne ro- 
žių!“. NOW lyderė, kuria nuo pat pradžių tapo Moteriškumo mistikos 
autorė, išgarsėja ir už Jungtinių Valstijų ribų, įveikia net geležinę už- 
dangą - 1967 metais lankosi ČCekoslovakijoje''“. 


11 Ten pat, p. 61-64. 

"2 Ten pat, p. 64-69. 

"3 Šioje grupėje programinį vaidmenį suvaidino Carolos Lopate knyga Women 
in medicine, Baltimore, 1968. 

114 Autorės šlovė ir jos judrumas išliko iki šios dienos. 1974 m. ją priėmė popie- 
žius Paulius VI ir įteikė medalį. Žr. B. Friedan. It changed my life, min. veik. 

Europoje toms idėjoms tarpti dirva buvo palanki, nes, nepaisant 
akivaizdžių skirtumų, randama daug panašių veiksnių, sudarančių są- 
lygas feminizmui augti: daug vidurinės klasės moterų turi aukštąjį 
išsilavinimą, tačiau arba nedirba, arba dirba neišnaudodamos visų sa- 
vo galimybių ir gauna mažą atlyginimą; daugėja skyrybų, nes santuo- 
ka jau nebėra garantuotas būdas sutvarkyti savo gyvenimą; ilgėja gy- 
venimo trukmė ir nežinia, ką su tuo gyvenimu daryti, kai užaugę vaikai 
palieka namus!“, 

NOW aktyvumą valdžia laikė labai radikaliu. Tik Women's Libera- 
tion judėjimo sprogimas 1968 metais atvėrė valdžiai akis, ir ji tada 
suprato, koks taikus ir civilizuotas buvo pirmasis moterų pasipriešini- 
mas. Tuo metu, maždaug nuo 1964 metų, brendo radikalusis judėji- 
mas — tolimuose užkampiuose, privačiuose butuose, taip pat kitų ge- 
rai matomų ir jaučiamų pilietinio nepaklusnumo judėjimų gelmėse“““. 
Nuo 1968 metų NOW ima radikalėti, ir ne tik iš vidaus, dėl naujų 
teritorinių grupių narių pažiūrų, bet ir dėl išorinio spaudimo - jaunų, 
agresyvių feminisčių iš savarankiškų grupių radikalių pasisakymų. Ra- 
dikalaus sparno ekstremizmas priverčia valdžią atkreipti dėmesį į nuo- 
saikesnius NOW reikalavimus, tad tik dabar padaromos kai kurios 
nuolaidos ir įvykdomi iki tol buvę atmetami ar atsainiai svarstomi 
reikalavimai. 

Liberalusis feministinis judėjimas — kitaip nei radikalusis — kėlė kon- 
krečius reikalavimus, kuriuos įstatymų leidžiamoji ir vykdomoji val- 
džia, taip pat įmonių, mokyklų, ligoninių ir kitų įstaigų vadovai leng- 
vai gali įgyvendinti. Radikaliojo feminizmo šūkiai skambėjo labai 
revoliucingai, vieniems keldami juoką, kitiems nerimą, bet buvo visai 
netinkami vykdyti, net jei antroji pusė dėl to neprieštarautų — tačiau 
nebuvo visiškai aišku, kas toji antroji pusė. Vis dėlto nereikia menkin- 
ti jų reikšmės, nes tai kūrė bendrą atmosferą, kuriai esant nuosaikūs 
feministiniai šūkiai atrodė labai racionalūs ir pagrįsti. Apie 1970 me- 
tus, o gal šiek tiek anksčiau, prasidėjo nesutarimai pačioje NOW, nes 
dalis ką tik įstojusių narių papildė — pirmiausia savo teritorinių grupių — 
programą, bet paskui šis reiškinys plėtėsi tolydžio pasipildydamas 
radikaliojo feminizmo reikalavimais. Vis garsėjo vidutiniam Ameri- 
kos abiejų lyčių piliečiui netikra gaida skambantis destruktyvus bal- 
sas, skatinantis priešiškumą vyrams, taip pat kapitalistinei santvarkai — 
dabar šiuo vardu Naujosios Kairės pavyzdžiu (iš kur ši idėja ir atėjo) 


"S Taip šitai mato F. Davis. Moving the mountain, min. veik., p. 55. 
né Zr. kitą poskyrį. 

buvo pavadinta amerikiečių demokratija. Taip pat NOW gretose, ypač 
autonominėse radikaliose organizacijose, išryškėjo politinio lesbiz- 
mo problema - pasirinkimą lemia ne asmeninė nuomonė, o moteriš- 
kas solidarumas. Judėjimai ir grupuotės skyrėsi ir skilo. 1970 metais 
Betty Friedan, niekada nemėgusi radikalizmo ir visuomeninio kon- 
flikto politikos, buvo priversta užleisti organizacijos vadovo postą. 
Septintojo ir aštuntojo dešimtmečių sandūroje NOW išgyveno nera- 
mų lūžio laikotarpį ir kitus sunkumus, bet ji ir šiandien funkcionuoja 
kaip institucija, puikiai deranti prie amerikietiškosios demokratijos. 
Tiesa, kartais NOW lemta tapti rimta politine jėga, kurios nuomonės 
paisoma sprendžiant tiesiogiai su moterimis susijusius klausimus ar 
apskritai nagrinėjant lyčių visuomeninio funkcionavimo dėsningu- 
mus. Šios partijos politinė nuostata svyruoja tarp liberaliojo ir radi- 
kaliojo feminizmo. 

Dar kartą grįžkime prie leidinių problemos. Pirmiausia reikia kon- 
statuoti, kad pradedant nuo antrosios septintojo dešimtmečio pusės 
feministinės literatūros erdvėje vyrauja gerokai radikalesnės pozici- 
jos, apie kurias kalbėsime vėlesniuose skyriuose. Anksčiau ir, aišku, 
dabar yra leidžiamos knygos, parašytos liberaliojo feminizmo dvasia, 
nes feminizmas pamažu tapo pelninga ir madinga leidybos veikla, nie- 
kaip nepasotinančia rinkos poreikių. Tačiau liberalioji pakraipa nuėjo į 
antrąjį planą ir liko ten ilgesniam laikui. 

Čia verta paminėti keletą knygų, parašytų šiuolaikinio liberaliojo 
feminizmo dvasia. 1968 metais pasirodė Mary Daly, vėliau tapusios 
radikaliojo kultūrinio feminizmo klasike, knyga Bažnyčia ir antroji lytis 
(The Church and the second sex). Teologijos ir filosofijos studijų absol- 
ventė joje nuodugniai išnagrinėjo bažnyčių teoriją ir praktiką, kurioje 
rado daug moters diskriminavimo apraiškų. Išleidusi ir kitas knygas, 
ji tapo garsiausia kultūrinio feminizmo, o gal ir feminizmo apskritai 
filosofe. Prie jos dera anksčiau minėta C. Lopate knyga Moterys medici- 
noje, pateikianti iškalbingą moterų diskriminacijos sveikatos apsaugos 
sistemoje paveikslą. Galop Caroline Bird knygos Gimti moterimi (Born 
female), išėjusios irgi 1968 metais, pozicija tarsi pavėlavusi, nepastebi- 
ma ideologiniame radikalių deklaracijų šurmulyje. Autorė skrupulin- 
gai tyrinėja moterų diskriminaciją, pasireiškiančią profesinėje veiklo- 
je. Ji pateikia ne abstrakčiai humanistinius, o pragmatiškus argumentus: 
moterys — tai pernelyg didelis darbo jėgos rezervuaras, be to, turintis 
didelį proto potencialą, kad jo būtų galima taip nerūpestingai atsisa- 
kyti, ir visuomenė labai daug praranda nesinaudodama moterų dar- 
bu, ypač kūrybiniu, koncepciniu. 

Visos šios knygos dar prieš metus būtų buvusios palaikytos labai 
radikaliomis, bet dabar jų balsas atrodė ne toks intensyvus. Tačiau jų, 
ypač paskutinės, paliktus pozityvius pėdsakus galima pastebėti sura- 
dikalėjusių ir maištaujančių studenčių pažiūrose, nors jos tas knygas 
vadino naudinga, bet pernelyg prisitaikėliška ir „reformistine“ lektū- 
ra, Slystančia problemos paviršiumi. Jaunų įniršusių feminisčių nuo- 
mone, reikia pasikasti po moteris žeminančios patriarchalinės santvar- 
kos pamatais. 1968 metais šalį užlieja lakoniškos manifestinės radikalios 
literatūros, kol kas spausdinamos dauginimo technika, banga. Tai trum- 
pi mitinginiai tekstai, telpantys ant proklamacinio lapelio ar mažoje 
knygelėje. Nuodugnesnės analizės kol kas nebuvo, užtat netrūko atsi- 
šaukimų ir manifestų. Galop su Kate Millett knyga Sexual politics, iš- 
ejusia 1969 metais, įvyko persilaužimas: dabar ir radikalusis feminiz- 
mas turi savo „bibliją“. 

REVOLIUCIONIERIAI IR 
REVOLIUCIONIERĖS: 
MARKSISTINIS FEMINIZMAS? 
(1964-1968) 


Moterų išlaisvinimo judėjimas, dažnai vadinamas radikaliuoju fe- 
minizmu (nuo pavadinimo, kurį pasirinko viena Niujorko grupė), 
amerikiečių visuomenę nustebino savo staigiu, garsiai nuskambė- 
jusiu ir nemenkos apimties pasirodymu 1968 metais. Iš kur dide- 
liuose Rytų pakrantės miestuose, Čikagoje, o netrukus ir daugelyje 
nedidelių miestelių atsirado šitiek energingai protestuojančių mo- 
terų? Juolab kad tai nebuvo nei NOW narės, nei tai organizacijai 
prijaučiančios. Jos jaunos, visai dar jaunutės, veikiausiai studentės, 
mokytojos, žurnalistės. Jos reikalavo ne lygybės ir ne vien panai- 
kinti diskriminaciją, dėl to NOW kovėsi su darbdaviais, o išlaisvin- 
ti moteris. 

Kad suprastume, iš kur jos pasipylė į gatves, grįžkime į keleriais 
metais ankstesnį laikotarpį. Praėjus metams po to, kai pasirodė Moteriš- 
kumo mistika, liberalusis feminizmas darėsi vis labiau matomas - spau- 
doje, televizijoje, vis labiau jaučiamas Kapitolijaus ir oficialiuose valstijų 
koridoriuose, kartais netgi gatvėse. Tačiau būsimosios radikaliosios fe- 
ministės šiame judėjime nedalyvavo. Be abejo, akies krašteliu jos stebė- 
jo smulkiosios buržuazijos sluoksnio moterų pastangas ir, jausdamosi 
pranašesnės, nes tuos dalykus išmanė geriau, skaitė jų tekstus, klausėsi 
pasisakymų, vertindamos tai kaip maištą klūpant. Ne tuo keliu reikia 
eiti, mąstė jos; esminės problemos, kurias turi spręsti pasaulis, slypi 
visai kitur: tai klasių kova, kova tarp viso pasaulio proletariato (senųjų 
kolonijų liaudies ir spalvotosios mažumos JAV) ir imperialistų, pirmiausia 
amerikiečių. Vyresnės karingos moterys galvoja tik apie save, o čia lau- 
kia išlaisvinimo iš tikro engiamos tautos. Būsimosios radikalios femi- 
nistės kol kas kartu su kolegomis buvo užsiėmusios revoliucine kova 
dėl pilietinių negrų teisių, paskui kovojo prieš karą Vietname ir atomi- 
nę grėsmę. Jos buvo SNCC, paskui SDS, studentiškos Naujosios Kairės, 

aktyvistės!'". Jų pasaulio sampratą suformavo fragmentiškas mitinginis 
marksizmas ir maoizmas. Apie vadinamąjį moterų klausimą jos manė, 
kad tai miesčioniška, joms neegzistuojanti problema. Apie save iš pra- 
džių apskritai nemąstė lyties kategorijomis. Jautėsi esančios lygios su 
kolegomis, „seksualinės revoliucijos“ išlaisvintos, joms neegzistavo mo- 
raliniai ir papročių barjerai, būdingi buržuazijai, kuriai dažniausiai pri- 
klausė jų tėvai. Tos merginos buvo drąsiausios iš drąsiausiųjų (arba 
labai frustruotos): jos įstengė palikti komfortabilias vilas, esančias di- 
džiųjų miestų centruose, mesti sėkmingas studijas garsiuose universite- 
tuose ir koledžuose ir drąsiai patraukti į centrus, kuriuose tada vyko 
svarbiausia kova dėl lygių Amerikos negrų teisių. 

Baltosios studentės ir studentai iš Rytų pakrantės, patraukti SNCC 
protesto romantizmo, traukė į Pietus, į maištinguosius koledžus. Per 
„laisvės vasarą“ į Misisipę atvyko apie 800 savanorių. Baltasis jauni- 
mas staiga atsidūrė tarp negrų, ir tai iš esmės pakeitė jų mąstyseną. 
Pabrėžiame dar kartą: tokiam žingsniui ryžtis galėjo tik iš tikro drą- 
sios, gal net lengvabūdės maištininkės iš baltųjų buržuazinių šeimų. 

SNCC labai gerbė „dalyvavimo demokratijos“ principus, numatan- 
čius „radikalią lygybę“. Jame viešpatavo tiesioginė demokratija, spren- 
dimai turėjo būti priimami bendrai, negalėjo būti akivaizdžių lyderių. 
Tačiau judėjime susidarė neformali hierarchija: juodieji vyrai-juodo- 
sios moterys-baltieji vyrai-baltosios moterys''*. Be to, šią tvarką dar 
komplikavo tas faktas, kad juodieji kolegos seksualinę pirmenybę tei- 
kė baltosioms bendražygėms, kurios šį išskirtinumą iš pradžių laikė 
galimybe atlikti išlaisvinantį aktą, apvalantį jas nuo rasistinių protė- 
vių kalčių'". Tačiau visos jaunos moterys, tiek baltosios, tiek juodo- 
sios, turėjo dirbti tik juodą darbą. Kai prie judėjimo prisišliedavo nauja 
mergina, pirmiausia jos paklausdavo: „Ar moki spausdinti mašinėle?“ 
Studentai revoliucionieriai su kolegėmis elgėsi vienodai — žvelgė į jas iš 
aukšto, nors ir gana draugiškai. Tokį elgesio modelį jiems padiktavo 
pagarba tuo metu madingam Lotynų Amerikos revoliucionizmui, 


"7 Žr. 60 ir 61 ankstesnio skyriaus išnašas. 

n8 Taip savo atsiminimuose rašo Linda Sees, juodaodė aktyvistė, vėliau viena iš 
moterų išsilaisvinimo judėjimo kūrėjų Kanadoje. Žr. You've come a long way, 
baby — Women in the Movement, kn. On the liberation of women, „Motive“: A 
special double issue, XXIX, 6, 7, 1969, p. 68. 

n9 Šitaip tuos laikus prisimena Anna Ferguson knygoje Sexual democracy. Wo- 
men, oppression and revolution, Boulder, 1991, p. 4, kurioje primena, kad tai 
labai erzino jų juodąsias koleges, ypač juodųjų revoliucionierių žmonas. 

12 Linda Sees. You ve come a long way, baby, min. veik., p. 68. 

pirmiausia kubietiškajam ir pirmiausia Che Guevarai. Revoliucionie- 
riaus verta pozicija buvo i! machismo. Vėliau šis stilius sustiprėjo Nau- 
josios Kairės studentiškose organizacijose, kai į jas perėjo daug SNCC 
veikėjų. Machizmas liepė moteris laikyti antrarūšėmis būtybėmis, tik 
joms nevalia rodyti paniekos, būdingos revoliuciškai neapsišvietusioms 
klasėms. Šią poziciją stiprino ir savotiško mistikos ar vyriškumo kulto 
ideologija, papildanti „moteriškumo mistiką“. Šeštąjį dešimtmetį ma- 
chizmą amerikiečių kultūroje sėkmingai išpopuliarino Ernestas He- 
mingway, paskui Henry Milleris, Normanas Maileras ir kiti. 

Jaunų revoliucionierių gretose aktyvistėms darėsi vis nejaukiau. 
Mašinėle spausdinti kolegų atsišaukimus, ruošti jiems sumuštinius ir 
kavą, teikti seksualines paslaugas, atpalaiduojančias nuvargusių kole- 
gų protus ir kūnus, - negi tai viskas?!” Juk jos atėjo čia tam, kad drau- 
ge vykdytų revoliuciją, o ne ją aptarnautų. Žinoma, per susirinkimus 
joms leisdavo netgi pasisakyti, bet kolegei užlipus ant pakylos salėje 
kažkodėl pasigirsdavo murmesys, visi imdavo šnekučiuotis. Susido- 
mėjimas grįždavo, kai tribūnoje pasirodydavo vyriškos lyties kalbė- 
tojas!”. 


121 Taip Anne Koedt rašo savo atsiminimuose Women and the radical movement, 
kn. A. Koedt, E. Levine, A. Rapone (red.). Radical feminism, New York, 1974, p. 
318. 

12 Garsiajame „Floridos straipsnyje“ (Florida paper), kuris vėliau plačiai paplito 
tarp SDS studenčių, Beverly Jones taip rašo apie tą dalyką: „Jie leidžia tau 
dalyvauti ir kalbėti iš tribūnos, bet vos prasižioji, vyrai tučtuojau nustoja 
klausytis. Šnibždasi, išeina, o tau baigus kalbėti grįžta prie nutrauktos temos, 
tarsi apskritai nebūtum pasakiusi nė žodžio. Tai matydama moteris, be abe- 
jo, kalba prastai, piktai arba apsimestinai ramiai, neteisingai formuluoja išva- 
das ir pan., o tai tik patvirtina vyrų nuomonę. Jei vis dėlto kuri nors yra tokia 
užsispyrusi ir protinga, kad nepastebėti jos tiesiog neįmanoma, tada paveda 
jai parengti kokį nors projektą, bet visi žino, kad tai ji daro vyrų pavedimu. Ir 
nėra ko tikėtis, kad kolegų iš SDS elgesys pasikeis. To judėjimo valdžioje nėra 
nė vienos moters“. Žr. Beverly Jones. Radical women as students, kn. B. Ros- 
zak, T. Roszak (red.). Masculine/Feminine. Readings in sexual mythology and the 
liberation of women, New York, 1969, p. 217. Anksčiau autorė buvo atkreipusi 
dėmesį į ypatingą padėtį studenčių, kurios, kitaip nei kitos moterys, studijų 
metais priprato dalyvauti visuomenės gyvenime, išsakyti savo nuomonę 
seminarų metu, tad net ir ištekėjusios jos neužsisklendžia ir toliau dalyvauja 
vietos visuomenės gyvenime. Toks požiūris į jas, dalyvaujančias judėjime, 
ypač erzina. O ir po studijų jos nematys nieko geresnio. „Iš jų bus atimta 
galimybė dalyvauti visuomenės gyvenime, jos bus nustumtos į privačios 
nuosavybės rangą. Vergovė taps joms dovana prie diplomo. Jeigu niekas 
nepasikeis, jos pasmerktos tapti kieno nors sekretore, kieno nors gydyklos 
pagalbininke, kieno nors žmona arba kieno nors meiluže. Tada, jeigu turės 

Dalies revoliucijos savanorių kantrybė išseko 1964 metais, kai 
dvi baltosios SNCC aktyvistės King ir Hayden parengė tekstą SNCC 
moterų pozicija, kuriame reiškė protestą dėl niekinamo požiūrio į 
judėjime dalyvaujančias moteris, reikalavo lygių vaidmenų su ko- 
legomis, ir susirinkimo metu perskaitė šį tekstą”. Stokeley Carmi- 
chealas, tuometinis charizminis judėjimo lyderis, į tą dokumentą 
reagavo trumpa fraze: „The only position for women in SNCC is pro- 
ne”. Dėl žodžio „prone“ dviprasmiškumo šią frazę galima išversti 
taip: „Vienintelė moterų pozicija SNCC gretose yra horizontali“. 
Šią išraiškingą frazę, nukirtusią nė neprasidėjusią diskusiją, garsiu 
juoku pasveikino ne tik kolegos, bet ir daugelis kolegių, kurios vi- 
suomet paslaugiai juokdavosi iš pašaipų moterų adresu, kad tik 
nebūtų palaikytos apsimetėlėmis. Galbūt juokėsi ir pačios autorės. 
Šiaip ar taip, bet praėjus dvidešimt trejiems metams King prisime- 
na, kad savo dokumento nelaikė labai rimtu, todėl būtų gerokai 
perdėta tą dokumentą (vadinamą King-Hayden paper) laikyti radi- 
kaliojo feminizmo pradžia. 

Juodojo SNCC lyderio frazė tapo „pasipiktinimo akmeniu“, vėliau 
dažnai minimu feministiniuose tekstuose. Dalis ten buvusių aktyvis- 
čių tikrai pasijuto įžeistos, ir pasakojimus apie šį incidentą išgirdo ir 
kitos kolegės. Tiesa, tuo metu skilimo neįvyko, bet prisiminimai apie 
tokią nepagarbą pasklido į kitas organizacijas, kurios suvaidino dar 
vieną dramos apie jaunimo maištą veiksmą. 

Akademinis jaunimas pradėjo protestuoti prieš karą Vietname. Tai 
buvo pagrindinė studentiškos Naujosios Kairės, plataus, iš tikro an- 
tikapitalistinio ir prosocialistinio judėjimo, veikla. Jo gretose vyrų ir 
moterų santykiai buvo panašūs į anksčiau aprašytuosius, gal net 


ką duoti visuomenei, galės tai daryti privačiai, per vyrą, kuriam iš dalies 
priklauso.“ Ten pat, p. 215. 

13 Sio dokumento autorystė ankstesniuose feministiniuose tekstuose priskiria- 
ma juodaodei SNCC aktyvistei Ruby Doris Smith Robinson - pavyzdžiui, 
kn. Linda Sees. You've come a long way, baby, min. veik., p. 69; tačiau paskuti- 
niai du istoriniai darbai, ankstesniame skyriuje cituota F. Davis Moving the 
mountain. The Women’s Movement in America since 1960, New York, 1991, o ypač 
A. Echols Daring to be bad. Radical feminism in America 1967-1975, Minneapolis, 
1989, panaikina paskutines abejones šiuo klausimu. 

14 Žodį prone galima suprasti kaip „pasirengimo teikti paslaugas pozicija“, bet ir 
šį švelnesnį variantą dalis aktyvisčių priėmė kaip gana žeminantį. Egzistuoja 
aiškinimas, kad Carmichealas norėjo pasakyti The position of women in SNCC 
is prone!, o tai norminį sakinį paverčia apibūdinančiuoju — veikiausiai taip ir 
buvo norima pasakyti. Žr. A. Echols. Daring to be bad, min. veik., p. 30-31. 

drastiškesni. Tuometinė kairiųjų aktyvistė poetė Robin Morgan, vė- 
liau viena iš aktyviausių radikaliųjų feminisčių, prisimena: „Manėme, 
kad kovojame dėl naujos visuomenės kūrimo, tačiau pamažu padarė- 
me slegiantį atradimą, kad judėjimo viduje dirbame tą patį darbą ir 
atliekame tą patį vaidmenį, kaip ir išorėje: perspausdiname vyrų pa- 
rašytas prakalbas, darome kavą, o ne politiką, esame vyrų, kurių po- 
litinis aktyvumas neva turėtų išmesti iš balno Senąją Tvarką, priedė- 
lis. O kieno bus ta Naujoji Tvarka? Tai jau tikrai ne mūsų“'*. Mary 
King ir Casey Hayden rašo antrąjį memorandumą, šį kartą atliepiantį 
SDS tikslus ir kur kas rimtesnį"*. 1965-1967 m. jaunos judėjimo akty- 
vistės buriasi į atskiras grupeles, o jų forumas iškelia diskriminacinio 
požiūrio į moteris klausimą — požiūrio ne tik judėjimo viduje, bet ir 
visuomenėje apskritai. Veikiausiai ir šiuo atveju nemažą poveikį pa- 
darė liberalusis feminizmas, vis stipriau veikiantis amerikiečių visuo- 
menės gyvenimą. Tačiau maištingosios revoliucionierės pirmiausia re- 
miasi kultiniais judėjimo tekstais — marksizmu. Perimtu, tegu 
paviršutiniškai, marksistinių sąvokų aparatu jos nagrinėjo visuomeni- 
nę lyčių sistemą. Šalia engiamosios klasės kaip analogija atsiranda ir 
kenčiančios priespaudą trečiojo pasaulio tautos'*". Judėjime kuriasi vis 
daugiau „moteriškų grupių“. 

Labai anksti, jau 1966 metais, „New Left Review“ redakcija pasky- 
rė laikraščio skiltis Julietai Mitchell, vienai iš maištaujančių kolegių, 
kad pristatytų vis dar marksistinį mąstymo apie moterų klausimą va- 
riantą. „Moterys — ilgiausioji revoliucija“ — tai labai brandus ir nuo- 
dugnus jaunų marksisčių pozicijos išdėstymas tuo laikotarpiu, kai jos 
nuo marksistinio mąstymo pasuka prie savarankiškos klasinio išnau- 
dojimo ir moterų priespaudos (vėliau prie jos prieina ir radikalusis 
feminizmas) koncepcijos. Pačios autorės pažiūros vėliau pakito, ji pa- 
suko socialistinio ir kultūrinio feminizmo link, o vėlesnių jos tekstų 
pagrindu plėtojosi feministinė mintis. Bet nei ji pati, nei kitos paskui 
atėjusios socialistinės feminizmo orientacijos autorės to ankstyvojo teks- 
to nelaikė ydingu. Daugelį metų ir netgi šiandien minėtasis tekstas 
yra dažnai cituojamas ir įtraukiamas į įvairius rinkinius. Tad verta čia 
pristatyti pagrindinius jo postulatus kaip feminizmo aktyvisčių dva- 


"3 Robin Morgan. Introduction, kn. R. Morgan (red.). Sisterhood is powerful. An 
anthology of writings from the Women's Liberation Movement, New York, 1970, 
p. XX. 

"6 F, Davis. Moving the mountain, min. veik., p. 75. 

1:7 Tam padeda stipriai išgyventas Fanono Prakeiktųjų žmonių žemės skaitymas. 

sinės būsenos išraišką, tų aktyvisčių, kurios jau sukasi nuo Naujosios 
Kairės, bet kurių dalis, kartojame, ateityje nuo šios pozicijos netoli 
tenueis. Radikalesnės kolegės netrukus pavadino jas politicos, o kaip 
revanšą išgirdo esančios supremacists (nuo vyriškos „supremacijos“ 
reikšmės visuomenėje pabrėžimo). Pačios politicos jau tada buvo lin- 
kusios vadinti save socialistinio feminizmo šalininkėmis. Galima ma- 
nyti, kad šis tekstas buvo parašytas norint sulaikyti maištaujančias 
koleges, kad jos neatsimestų nuo marksizmo, taip pat tai yra marksis- 
tinė reakcija į vis populiarėjančias liberaliojo feminizmo idėjas. 


Juliet Mitchell. „Women: The longest revolution“ 
„New Left Review“, No. 40, Nov./Dec. 1966, p. 11-37 


Įžangoje pati žurnalo redakcija pripažįsta, kad nors socialistams kova 
dėl moterų lygiateisiškumo visada buvo sudedamoji kovos dėl socializ- 
mo dalis, ištisus dešimtmečius požiūris į šią problemą nesikeitė, o kai 
kurios sritys, pavyzdžiui, seksualumas, apskritai liko be jokio dėmesio. 

Autorė negaili kritikos klasikų požiūriui į „moterų klausimą“. Jie 
beveik visuomet matė „moters priklausomumo problemą“ ir jautė „po- 
reikį ją išlaisvinti“, tačiau Marxas, Engelsas, Bebelis ar Leninas apsi- 
ribodavo bendromis frazėmis ir, tiesą sakant, manė, kad socializmo 
sąlygomis šis reikalas išsispręs savaime. „Moterų išlaisvinimas lieka 
tam tikru norminiu idealu, socializmo teorijos priedu, o ne jos sude- 
damąja dam "77 Kad užpildytų tą spragą, turėjo pasirodyti nefemi- 
nistinio judėjimo narės Simone de Beauvoir parašyta Antroji lytis, bet 
ir jos autorė daro prielaidą, kad socializmas viską išspręs. Pagaliau 
socialistinis judėjimas į šią knygą žvelgė abejingai. 

Moters vieta visuomenės gyvenime yra, straipsnio autorės nuo- 
mone, ypatinga, jei palyginsime su kitais išnaudojamaisiais: jos suda- 
ro net pusę visos Žmonių rūšies individų, ir tai reikšmingą ir nepakei- 
čiamą pusę dėl savo reprodukcinės funkcijos. Viena, jos atlieka 
visuomeniškai „fundamentalų“ vaidmenį (reprodukcija), kita vertus — 
pagalbinį (ekonominis, visuomeninis ir politinis vaidmuo). Egzistuoja 
du savarankiški pasauliai: „vyrų pasaulis“, kuriame moterims tenka 
padėtis, analogiška engiamoms mažumoms, ir „moterų pasaulis“, jų 
nuosava visata, šeima, sutapatinta su tikrąja „moters vieta“, kurią jai 


128]. Mitchell. Women: The longest revolution, „New Left Review". 40, 1966, lapkri- 
tis/ gruodis, p. 12. 
12 Ten pat, p. 15. 

paskyrė gamta. Todėl ir šeimą, ir pačias save moterys laiko gamti- 
niais, natūraliais objektais. Tas natūralizmas — tai gryniausia ideologi- 
ja, nes šeima, autorės manymu, apibrėžta kultūriškai ne mažiau kaip 
kitos institucijos. 

Simone de Beauvoir yra teisi manydama, kad reikia išnagrinėti ke- 
turias visuomeninio gyvenimo sritis, nusakančias moterų padėtį, o ne 
vieną — produkciją, kaip siūlo marksizmas. Šios sritys — produkcija, 
reprodukcija, lytinis gyvenimas ir vaikų socializacija. Aprašiusi mote- 
rų padėtį kiekvienoje iš šių sričių, autorė konstatuoja, kad jos tarp 
savęs yra taip susijusios, jog neįmanoma analizuoti jų pavieniui arba 
be vienos kurios nors iš jų. Iš to galima daryti išvadą, - o tai progra- 
miškai reikšminga išvada! — kad reikia vienu metu pradėti pulti iš tų 
visų keturių pusių. Tik tuomet galima pasiekti „moterų išlaisvinimo“ 
(feminine liberation, the liberation of women). Antraip „pertvarkius tik vieną 
kurią sritį, kitose gali atsirasti kompensacinės modifikacijos, tad re- 
zultatas bus toks, kad atsiras nauja išnaudojimo Toma" Pavyzdžiui, 
iškovota balsavimo teisė, nesuderinta su kitais pokyčiais, beveik nie- 
ko nedavė, netgi vėliau kai kurioms sufražistėms leido atlikti politi- 
koje reakcinį vaidmenį. Arba: seksualinė laisvė SSRS, nepasikeitus ki- 
tiems moters padėties aspektams, padarė tokią žalą, kad Stalinas buvo 
priverstas pasmerkti ją ir pašventinti tradicinę santuoką. Kinijoje mo- 
terų paaukštinimas tik produkcijos srityje, tuo pat metu paaštrėjus el- 
gesiui seksualinėje srityje, irgi nesuteikė moterims laisvės. Tačiau visa 
šitai nestebina, nes norint išlaisvinti moteris apskritai reikalingas tam 
tikras visuomenės pažangos lygis. Ergo: „tikro moterų išlaisvinimo“ 
kol kas galima tikėtis tik Vakarų šalyse"'', ir tai tik „globalių pertvar- 
kymų“ būdu. 

Kompleksiškai veikti visas keturias sritis reikia pradėti nuo „sil- 
pniausios grandies“. Vakaruose produkcija, reprodukcija ir vaikų so- 
cializacija ilgą laiką išliko nepakitusios, esminių pokyčių įvyko tik 
seksualinėje srityje (seksas kaip atsipalaidavimas — čia autorė remia- 
si Riesmano Vieniša minia ir Marcuse Erosu ir civilizacija), apskritai 
nepadariusiais įtakos moters padėčiai. Tad ką siūlo Naujosios Kairės 
veikėja? 

Negatyvioje plotmėje: vengti dviejų kraštutinumų — „reformizmo“ 
ir „voliuntarizmo“. Reformizmas (veikiausiai turima galvoje libera- 
liųjų feminisčių veikla po Betty Friedan ženklu) išdėsto tik ribotų pa- 


0 Ten pat, p. 29. 
S! Ten pat, p. 30. 

taisų reikalavimus: vienodas atlyginimas vyrams ir moterims, dau- 
giau vaikų lopšelių ir darželių, geresnės sąlygos kelti profesinę kvali- 
fikaciją arba persikvalifikuoti ir t. t. Visa tai gali tik pakoreguoti ir 
sustiprinti egzistuojančią sistemą, tad iš esmės nė kiek nepakeis ben- 
dros moterų padėties. O voliuntarizmas (čia turime galvoje jau tada 
skelbiamus kai kuriuos radikaliojo feminizmo šūkius) iškelia maksi- 
malius reikalavimus: atsisakyti šeimos ir visokių seksualinių apriboji- 
mų, prievarta vaikus atskirti nuo tėvų ir pan., kurie nepritraukia pla- 
tesnio visuomenės rato ir todėl išstumia feminizmą už prasmingos 
politinės diskusijos ribų. 

Autorė pozityviai pataria: deramai sujungti neatidėliotinų, artimiau- 
sių pokyčių reikalavimus su fundamentaliais, toli siekiančiais reikala- 
vimais — visa tai sukasi „moterų padėties visumos [...] nefetišizuojant 
nė vieno iš aspektų“ kritikos rate. Tik šitai leis išsaugoti „reikiamą 
revoliucinį nusiteikimą“??. Reikia iškelti „tarp savęs susijusius reika- 
lavimus“, kiekvienoje plokštumoje juos sukoreliuotus su kitais. Da- 
bartinis „moters pasaulis“, tai yra miesčioniška šeima, jungia tris funk- 
cijas: seksualinę, reprodukcinę ir auklėjimo, o „vyro pasaulis“, viešoji 
sritis, atlieka vieną funkciją, kurią apibrėžia ekonomikos teisė. Socia- 
listų klaida buvo įtikėti, kad visi elementai (vadinasi, ir tie įgyvendina- 
mieji šeimoje) apsiriboja ūkiu. Ir tikra teisybė, kad „platus moters da- 
lyvavimas viešojoje pramonės srityje“, kurį įgyvendinti socialistai labai 
stengiasi, yra raktas norint pakeisti moters padėtį. Tiesa, tai neuni- 
versalus raktas, neišsprendžiantis automatiškai kitų moters klausimo 
ypatumų. „Ekonominiai reikalavimai ir toliau lieka pirmoje vietoje, 
bet kartu turi eiti suderinti su jais permainų likusiose trijose plokštu- 
mose projektai, kurie tam tikrais svarbiais momentais gali net išsi- 
veržti į pirmąją vietą.“ 

Ekonomikos srityje reikia reikalauti ne tik teisės į darbą ar vieno- 
do atlygio už tą patį darbą, bet „teisės į lygybę darbe“, tai yra kad 
moterims būtų prieinamos visos profesijos ir visos tarnybinės pozici- 
jos. Švietime reikia reikalauti „vienodo išsilavinimo sistemos“. Bet svar- 
biausia yra išlaisvinti šeimą iš dabar egzistuojančio priverstinio funkci- 
jų — reprodukcinės, seksualinės ir auklėjimo — sujungimo. Kalbama ne 


132 Ten pat, p. 34. 

33 Ten pat. Čia autorė rasi nujautė, kad šeimos, pernelyg žiauriai atakuojamos 
ekstremisčių, reformos klausimas gali suvaidinti pagrindinį vaidmenį, išlai- 
kant feministinį judėjimą visuomenei priimtinų reformos jėgų rate; priešin- 
gu atveju jam grėsė tapti tik statistu ar apskritai būti nustumtam nuo rimtos 
politikos scenos. 

apie šeimos panaikinimą, o apie laisvę ją diferencijuoti ir laisvę rinktis 
jos įvairių funkcijų įgyvendinimo būdus. Reikia sulyginti santuokinių 
ir nesantuokinių vaikų teises, kontracepciją padaryti visuotinai priei- 
namą, pripažinti homoseksualų teisę laisvai patenkinti savo poreikius. 
Reikia leisti šeimai būti įvairių formų: šalia įprastų porų, gyvenančių 
po vienu stogu, gali būti poros, gyvenančios atskirai arba, atvirkščiai, 
kartu su didele grupe giminaičių; šalia ilgalaikių poros su vaikais ry- 
šių — galimybė auginti vaiką vienam iš tėvų arba įtėviams ir t. LI" 
Autorė daro išlygą, kad tai tik pavyzdžiai, gyvenimas socializmo są- 
lygomis pats sukurs įvairius šeimos gyvenimo modelius. 


Julietos Mitchel tekstas buvo esminis ginčo, kuris kaip tik tuo metu 
skleidė sparnus, elementas. Reikia atkreipti dėmesį į tai, kad autorė 
moterų „priespaudą“ (oppression) ir „išnaudojimą“ (exploitation) ir iš 
čia kilusį poreikį jas „išlaisvinti“ (liberation) laiko visiškai akivaizdžių, 
savaime suprantamu dalyku, apie anksčiau madingą „lygiateisišku- 
mą“ apskritai neužsimena, o „lygybė“ pasirodo tik prabėgomis, lyg 
tarp kita ko. Čia susiduriame su visuomenės konfliktine viz ija, 
su kovos ir skirtumo tarp dviejų šalių nusitrynimu, o tai yra būdinga 
ir marksizmui, tuo tarpu liberaliajame feminizme vyrauja 
organizacinė, funkcionaliai struktūrinė visuomenės 
vizija, kurioje visuomenės negalavimai veikiau yra klaidų padari- 
nys ir visi visuomenės nariai yra daugiau ar mažiau nukentėję, net 
jeigu patys mano kitaip. Liberalioje vizijoje tai, nuo ko kenčia moteris, 
yra „diskriminacija“, kurią reikia paprasčiausiai likviduoti. Moterų ne- 
reikia „išlaisvinti“, nes jos laisvos — laisvos nuo tada, kai gavo lygias 
su vyrais pilietines teises. Nepaisant vėlesnių skirtumų, J. Mitchell aiš- 
kiai priklauso tai pačiai feminizmo šakai, kuriai vėliau priklausys ra- 
dikalusis feminizmas ir vėlesnės jo atmainos, pabrėžiančios, kad eg- 
zistuoja asmenys ar klasės, turinčios naudos iš moterų skriaudų. 

Antra, reikia atkreipti dėmesį į kirtį, kurį autorė deda ant šeimos 
reformos klausimo. Tai artėjančių akcentų feminizmo programoje per- 
kėlimo požymis: nuo vienodo darbo užmokesčio už tą patį darbą ir 
apskritai lygybės darbe (čia liberaliojo feminizmo ir marksizmo inte- 
resai labai panašūs, nors šiuo atveju labiau teoriškai) ant neteisingumo 


3 Šitai skamba dar ne taip revoliucingai, kaip vėliau teigs Shulamith Firestone — 
žr. kitą skyrių, The dialectics of sex aprašymą, - tačiau einama ta pačia krypti- 
mi. Nepaisant plačiai paplitusio požiūrio, Firestone irgi netroško beatodai- 
riškai sugriauti šeimos institucijos. 

ar skriaudų, kurias moterys patiria santuokoje ir šeimoje, problemos. 
Kaipmat išgirsime principinę frazę „Privatumas yra politiškas“ (The 
personal is political), o paskui paaiškės, kad viską reikia pradėti nuo 
šeimos, galbūt net nuo lovos. Mitchell šią nuostatą stengiasi kaip nors 
įkomponuoti į marksizmą: iš tikrųjų ne tik nuo šeimos, bet šiuo metu 
šeima gali tapti „silpniausia grandimi“. Gal net seksas? Tačiau jos slaptas 
kreipimasis į maištaujančias feministes skamba taip: jokiu būdu neat- 
sisakykite marksizmo kaip teorinio pagrindo ir marksistinio judėji- 
mo, kurio įsčiose buvote pradėtos. 

Tasai kreipimasis davė tik pusinių vaisių. Ilgainiui jo autorė, bent 
jau jos teoriškas susidomėjimas ir požiūris, nuplaukė kitų žemynų link, 
pirmiausia prie froidizmo, o naujausiojo feminizmo idėjų konfigūraci- 
joje rado vietą vienoje iš jo kultūrinių atmainų. 

Žodžiu, moterų išvadavimo judėjime, kuris nesulaikomai augo tar- 
si lavina, kurį laiką tekės dvi srovės, kiekvieno bendro susitikimo me- 
tu vis labiau panėšėjančios viena į kitą: tai anksčiau minėtos politikės ir 
suprematistės. Tas pirmąsias antrosios laiko gana radikaliomis. Antro- 
sios mano, kad pirmosios, bijodamos pasakyti, jog dėl moterų prie- 
spaudos kalti „vyrai“, kaltina „sistemą“. O bijo nenorėdamos galuti- 
nai nutraukti ryšių su savo Naujosios Kairės kolegėmis. Po kelerių 
metų iš tų politicos susiformuos „socialistinio feminizmo“ srovė, o fe- 
minizmą suskaldys kiti klausimai: požiūris į „skirtumo“ (lyčių) pro- 
blemą, į „heteroseksualumą“ ir, žinoma, į liberalųjį „reformizmą“. 

DUKTERYS NORI PAKEISTI PASAULĘ: 
WOMEN'S LIBERATION - ANKSTYVASIS 
RADIKALUSIS FEMINIZMAS 
(1964-1968) 


Kai moterys, sukaupusios jėgas, 

iškels visus savo reikalavimus, šalis sudrebės, o vyrai, ypač tie, 
kurie valdo tą šalį, ims ilgėtis tų ramių laikų, 

kai savo reikalavimus kėlė sufražistės. [...] Moterys bunda. 
Linda Sees 


Women’s Liberation - kelio pradžia 


1967 metais visos šalies SDS vasaros konferencijoje, kuri vyko Či- 
kagoje, judėjimo dalyvės reikalavo moterims centrinės valdžios struk- 
tūrose skirti 51 proc. vietų, bet joms buvo atsakyta neigiamai; maža 
to, kolegos apskritai neketino į valdžią rinkti kolegių"“. Aktyvisčių 
pasisakymai buvo sutikti nedraugiškai"*. Tada judėjimo aktyvistės or- 
ganizavo atskiras „Moterų išlaisvinimo sekcijas“, kuriose buvo disku- 
tuojama apie vyrų viršenybę ir rašomas Moterų manifestas. Daugelio nuo- 
mone, kaip tik šis įvykis laikytinas Women’s Liberation Movement — 
Moterų išlaisvinimo judėjimo - susikūrimo pradžia”, nors minėtas 
pavadinimas netapo judėjimo vardu, nes pačioms įkūrėjoms jis pasiro- 


' F. Davis. Moving the mountain. The Women’s Movement in America since 1960, 
New York, 1991. 

"6 Marilyn Salzman Webb prideda „brolių“ iš SDS judėjimo šūksnius, kai kolegė 
prabilo apie moterų išlaisvinimą: „Nutempkite ją nuo tribūnos ir išdulkin- 
kite“; arba „Grįžk namo! Mūsų visuomenėje moterys gyvena puikiai“. Žr. 
M. S. Webb. Woman as: secretary, sexpot, spender, sow, civic actor, sickie, kn. On 
the liberation of women, „Motive“, XXIX, 6, 7, 1969, p. 53. 

"7 Taip pasakyta G. G. Yates. What the women want. The ideas of the Movement, 
Cambridge, Massachusetts, 1975. 

dė pernelyg radikalus“*. Tiesą sakant, šis pavadinimas netapo ir ofi- 
cialus, nors Žiniasklaidoje jį buvo pradėta rašyti didžiąja raidei" Iš 
tikrųjų egzistavo daug neformalių grupių, turinčių įvairius pavadini- 
mus. Minėtasis manifestas moters statusą šiuolaikinėje amerikiečių vi- 
suomenėje prilygina trečiojo pasaulio tautų statusui tarptautinėje vi- 
suomenėje: moterys turi kolonizuotos tautos statusą, tautos, kurią 
visuomenės viduje kolonizavo vyrai. Netrukus šią idėją pasigavo pir- 
moji naujojo judėjimo frakcijos klasikė Kate Millett. Shulamith Firesto- 
ne, antroji klasikė, pirmenybę teikė klasės sąvokai. Abi analogijos, o 
gal greičiau struktūrinės tapatybės, dar ilgai radikaliojo feminizmo 
tekstuose kovos dėl pirmenybės, o dažniausiai tiesiog eis greta ar netgi 
bus sinonimai, nes autorėms iš pradžių ne itin rūpėjo tiksli terminolo- 
gija. Kalbant apie moteris, šalia „klasės“ ir „kolonizuotos tautos“ bu- 
vo vartojami žodžiai „kasta“ ir „luomas“. 

Dabar jau žaibiškai tarsi lavina ima burtis moterų grupės, kol kas 
organizuodamosi prie Naujosios Kairės, bet kartais prasiverždamos 
ir už jos ribų. „Moterų išlaisvinimą įkūrė judėjimo (SDS - K. $.) mote- 
rys, vyresnės nei dvidešimties metų, baltosios, iš vidurinės klasės, — 
rašo viena iš pirmųjų aktyvisčių, — o dabar prisijungdavo grupės, ku- 
rias sudarė iki šiol apolitiškos namų šeimininkės, judėjimo aktyvistų 
žmonos, anksčiau neturėjusios savo politinių pažiūrų, koledžų studen- 
tės ir vidurinių mokyklų mokinės.”!® Ir beveik tučtuojau judėjimo vi- 
duje prasideda eižėjimo, skilimo, vienijimosi procesai, sudarydami nau- 
jas konfigūracijas ir t. t. Šio reiškinio priežastys arba neformalios 
(aktyvisčių pasidalijimas į tebesilaikančias marksizmo politicos ir su- 
premacists — teorijos apie pagrindinį vyrų viešpatavimo vaidmenį šali- 
ninkes!*!), arba yra paprasčiausių gyvenimo aplinkybių pasikeitimo — 
kai kurių aktyvisčių studijų, darbo ar gyvenamosios vietos pakeitimo — 


8 A. Echols. Daring to be bad. Radical Feminism in America 1967-1975, Minneapo- 
lis, 1989, p. 53. 

5? Pagal nepatvirtintą informaciją pats FTB šefas Edgaras Hooveris, 1969 m. 
duodamas nurodymą įregistruoti judėjimą, užrašė pavadinimą Women’s Li- 
beration Movement didžiosiomis raidėmis, taip paskui ir liko (žr. F. Davis. 
Moving the mountain, min. veik.). 

14 Linda Gees You've come a long way, baby - Women in the Movement, žr. On the 
liberation of women, min. veik., p. 71. 

DI Juliet Mitchell knygoje, parašytoje pirmiausia britų skaitytojui, apibrėžia tai 
kaip Liberationists ir Radical Feminists ir teigia, kad niekur kitur, išskyrus JAV, 
šis suskilimas nebuvo žinomas. Žr. Juliet Mitchell, Woman" estate (I leid. 1971), 
Harmondsworth, 1986, p. 51. 

padarinys. Ko gero, pirmoji nepriklausoma moterų išlaisvinimo gru- 
pė susikūrė 1967 metų rudenį Čikagoje, kur Joreen Freeman organiza- 
vo WRAP (Women's Radical Action Project - Radikalios moterų akcijos 
projektas). Grupė pradeda leisti savo laikraštį „Moterų išlaisvinimo 
judėjimo balsas“ (Voice of Women’s Liberation Movement)”. Nelengva 
nustatyti, kuri grupė buvo pirmoji, nes netgi išsamesnėje naujausioje 
literatūroje šiuo klausimu stokojama aiškių teiginių. Bostone susiku- 
ria grupės „Celė Nr.16“ (1968 m., palaikanti radikalųjį feminizmą) ir 
„Duona ir rožės“ (Bread and Roses, 1969 m., tuo tarpu palaikanti SDS), 
Berklyje — „Moterų išlaisvinimo grupė“ (Women’s Liberation Group). Sky- 
riaus pradžioje paminėtos Šalies naujosios politikos konvencijos, vy- 
kusios Čikagoje, metu susitiko Shulamith Firestone (netrukus tapsian- 
ti ideologinio standarto „Lyties dialektika“ autore) ir Pamela Allen, o 
jų bendradarbiavimą vainikuoja tų pačių 1967 metų rudenį įsteigta 
labai stipri Niujorko grupė NYRW - Radikaliosios Niujorko moterys 
(New York Radical Women), kuri — kol gana greit suskils į kelias grupe- 
les — spės išgarsėti daugeliu akcijų!“. Žodis radical kartu su women’s 
liberation kaipmat taps viso radikalaus judėjimo etikete. 

Radikaliosios feministės pasirodo scenoje ir per akcijas, kurias orga- 
nizuoja nuosaikesnės feministės iš NOW aplinkos. Pavyzdžiui, 1968 metų 
sausio mėnesį pacifistinių moterų grupių koalicija, protestuodama prieš 
karą Vietname, organizavo Jeanetos Rankin brigados maršą, kuriame 
žygiavo ir radikaliosios feministės. Visų žvilgsnius traukė jų nešami ra- 
dikaliausi transparantai ir kovingas šūkis „Ne inkšk, o priešinkis!“ Ro- 
bin Morgan šitai laiko judėjimo pradžia, tačiau, pasak F. Davis, tai buvo 
tik dar viena veiklos fazė. NYRW nuo pagrindinės scenos atitraukė apie 
500 moterų (iš 5000 dalyvių) ir suorganizavo kontrdemonstraciją, ku- 
rios metu įvyko lėlės „Tradicinis moteriškumas“ laidotuvės ir pasirodė 
vėliau tapęs garsus šūkis Sisterhood is powerful (Seserija — tai égal. Šį 
šūkį iškėlė Kathie Amatniek, pasivadinusi Sarachild (protestuodama prieš 


12 G. G. Yates. What women want, min. veik., p. 10. 

8 Vykusią Rytų pakrantės grupių ir biografinių duomenų apie jų įkūrėjas, 
kurių didžioji dalis tapo garsiomis feministėmis, apžvalgą galima rasti Alice 
Echols knygoje Daring to be bad, min. veik., priedas. 

14 Žr. G. G. Yates. What women want, min. veik., p. 101; Robin Morgan. Introduc- 
tion, kn. R. Morgan (red.). Sisterhood is powerful, New York, 1970, p. XIV; 
F. Davies. Moving the mountain, min. veik., p. 77-78. Demonstracijos data 
abiejuose tekstuose skiriasi, šalia 1968 m. sausio mėnesio yra minimas ir 1967 m. 
lapkritis. Poetei Amatniek vel Sarachild priskiriamą garsųjį šūkį Sisterhood is 
powerful išversti labai sunku. Kai kuriuose lenkų vertimuose pasirodė „seseri- 

niekuo nepagrįstą reikalavimą moterims vadintis tėvo, o vėliau vyro 
pavarde: Sarachild — tai Saros, jos motinos, vaikas). 

Atmostferą, kurioje visa tai vyko, vaizdingai ir gyvai perteikia to 
garsaus pradedančiųjų feminisčių 1968 metų suvažiavimo Čikagoje ap- 
žvalga. 1968 metų lapkričio pabaigoje buvo bandyta suvienyti tuo metu 
pabirą judėjimą. Savaitgalį prieš Padėkos dieną kandidatės iš Jungtinių 
Valstijų ir Kanados suvažiavo į Moterų išlaisvinimo konferenciją. Lake 
Villa palei Čikagą susirinko per du šimtus moterų iš maždaug trisde- 
šimties miestų. Konferencijoje dalyvavo Joanne Cooke iš Bostono, stu- 
dentų mėnraščio „Motive“ redaktorė. Vėliau išspausdintoje apžvalgoje 
ji perteikė dvasios būseną, nuotaikas, lydėjusias besikuriantį judėjimą. 
Išgyvenimai, vidiniai potyriai primena tipišką sektoms atsivertimą, vė- 
liau uolų aktyvumą, įsitikinimą, kad surastas universalus raktas, kuris 
leis perprasti ir išspręsti visas visuomenės gyvenimo problemas. 


Joanne Cooke. Here's to you, Mrs. Robinson (Editorial). On the 
liberation of women 

„Motive“. A special double issue. March-April 1969, Vol. XXIX, Num- 
bers 6 and 7, s. 4—5, Nashville, Tenn 


Joanne Cooke nuvyko į konferenciją iš pareigos, ji, - kaip kiekvie- 
na tipiška mergina iš tipiškos amerikiečių šeimos, - nepritarė feminiz- 
mui, — vėliau prisimena autorė. Ji nenorėjo ten važiuoti. „Niekas [re- 
dakcijoje — K. Ś.] taip kaip aš neprotestavo dėl būtinybės Padėkos 
dienos savaitgalį praleisti su kaimene karingų išlaisvintų moterų, nie- 
kas labiau už mane nelaikė tai farsu ir niekas labiau už mane tuo nesi- 
bjaurėjo. Buvau laiminga, kad esu moteris. Kas su tomis bobomis buvo 
ne taip? Jos pačios man pasakė.“!* 

Po to savaitgalio Joanne gyvenimas esmingai pasikeitė. „Viskas ta- 
po kitaip negu anksčiau. Dabar į kiekvieną per radiją skambančią dai- 
nelę, į kiekvieną savaitraščio reklamą, kiekvieną televizijos skelbimą, 
kiekvieną paprasčiausią pokalbį, kiekvieną vitriną žiūriu kaip į politi- 
ką. Prieš tai irgi nebuvau visiška naivuolė, tačiau maniau, kad politika 


ja“ - kaip analogija „brolijai“, ir galimas dalykas, kad šis žodis prigis, nors kol 
kas jis rėžia ausį. Ko gero, tiksliausias vertimas toks ir būtų: „Seserija — tai 
jėga“. Bet iš tikrųjų kalbama apie „seseriško solidarumo jėgą“. Taip šį šūkį 
vienareikšmiškai interpretuoja Yates, rašydama viename sakinyje: „moteriškas 
solidarumas, arba seserija“ (What women want, min. veik., p. 77). 

145 J. Cooke. Here's to you, Mrs. Robinson (Editorial), „Motive, XXIX, 6, 7, 1969, p. 4. 

neverčia keisti gyvenimo stiliaus; galop pamačiau, kad esu engiama ir 
aš pati.“ Į ką gi ji staiga pažvelgė kitomis akimis? 

Štai kad ir mis Amerikos rinkimai ir kampanija, nukreipta prieš 
juos. Jai tie rinkimai irgi nepatiko, bet niekada nepagalvojo, kodėl 
taip yra. „Tos moterys man viską išaiškino. Jos iš tikrųjų buvo nuo- 
dugniai išnagrinėjusios tą klausimą. Išvados, kurias padarė, veikiau- 
siai kėlė nuostabą joms pačioms. Pasirodo, moterys mūsų visuomenė- 
je nuolatos, nuo pat savo gimimo, yra mokomos linksminti, tenkinti ir 
aptarnauti pirmiausia vyrus. Moterų neauklėja tiesiog būti žmonėmis — 
visaverčiais individais, dalyvaujančiais visuomenės gyvenime.“ Pasi- 
rodė, kad tos 200 moterų iš Jungtinių Valstijų ir Kanados kalbėjo apie 
tai, kas jau seniai kėlė nerimą ir Joanne, bet per dvidešimtį gyvenimo 
metų nė krislelis jai nesutrukdė manyti, „kad viskas taip ir turi būti“. 
Tada iškilo esminiai klausimai: „Kokios gi moterys turi problemų, ku- 
rios vyrams yra svetimos? Kodėl moterys steigia „dar vieną nepri- 
klausomų interesų grupę“? Kas tokio atsitiko, kad moterys Padėkos 
dienos išvakarėse paliko savo šeimas ir bičiulius ir patraukė į kažko- 
kią sniegu užpustytą YMCA stovyklą ant užšalusio ežero kranto, no- 
rėdamos pasikalbėti su kitomis moterimis?“ O problemos buvo senos 
kaip pasaulis, ne kartą jos buvo aptarinėjamos skautų susibūrimuose, 
mergaičių miegamuosiuose, šokių vakaruose, prie bridžo partijos, kar- 
tais kaimynėms šnekučiuojantis virtuvėje, per kavos pertraukėlės ir 
priėmimuose. Skirtumas buvo toks, kad čia buvo kalbama kitaip. Čia 
kalbėta visiškai rimtai. Ir niekas nemanė, kad yra taip kaip yra, ir 
baigtas reikalas, nieko dėl to nepadarysi. 

Joanne ypač stebino ir žavėjo moterų solidarumas. „Kiekviena mo- 
teris buvo tarsi tikra sesuo, ir jokia sesers problema, sumanymas ar 
klausimas negalėjo būti laikomas banaliu ir todėl nevertu dėmesio.“ 
Ir ko čia reikėjo stebėtis? „Kodėl tai turėtų būti kažkas nepaprasta, 
kad moterys susiburia, nori bendradarbiauti ir padėti viena kitai? Ko- 
dėl jos turėtų būti įpratusios tik tarp savęs konkuruoti — dėl vyrų dė- 
mesio?“ Tačiau Joanne buvo įpratusi kaip tik prie šito. Todėl tos mo- 
terys taip smarkiai ją patraukė, ledai ištirpo, aliarmo sistema išsijungė, 
durys atsivėrė, nepasitikėjimas išgaravo, „sutikau su tuo faktu, kad 
esu viena iš jų“. Ji pasijuto tarsi pagaliau būtų išėjusi iš ankštos slėptu- 
vės ir „laisva, su šypsena lūpose išbėgusi į gryną orą“. Jau nebijojo, 
kad, atvėrusi slapčiausias abejones, staiga išgirs esanti maskulinizuota, 
lesbietiška, kastruojanti komunistų kalė. 

Taip, tokių pravardžių, daug sykių girdėtų, joms buvo per akis, jos 
daugiau nesileis niekinamos, kaip atsitiko jaunai aktorei Shirley Tem- 

ple. Šiai pasakius, kad norėtų būti jūrininke, kapitonas January atšo- 
vė, jog tai neįmanoma, nes jai dera likti dama. Ar jos pagaliau sulauks 
laikų, kad joms komplimentą pasakys ne dėl žavaus veidelio ar dai- 
lios figūros, o dėl išmintingo sumanymo? 

O štai sąrašas senų klausimų, į kuriuos moterų išlaisvinimo judėji- 
mas ieško atsakymų: 

„Kokie tai klausimai? Kodėl didžioji dalis tėvų, laukiančių vaiko, 
norėtų berniuko — bent jau pirmagimio? Kodėl vaikinų klausia, kuo jie 
norėtų būti, o merginų — kas yra jos vaikinas? Kodėl moterys turi 
laikytis policijos valandos, o vyrai ne? Kodėl mus terorizuoja mada ir 
kosmetikos pramonė? Kodėl direktorės nesamdo sekretorių vyrų? Kur 
apskritai pradingo direktorės? Kodėl ir moterys, ir vyrai noriau ren- 
kasi vyrų draugiją? Kodėl turime tekėti? Kodėl turime turėti vaikų? 
Kodėl net tuo atveju, jei dirba abu tėvai, atsakomybė už vaikų prie- 
žiūrą, maitinimą ir auklėjimą gula ant moters pečių, nors tuos vaikus 
darė abu — ir moteris, ir vyras? Kodėl žvelgdamos į vyrus ieškome 
savęs pačių apibrėžimo, gyvenimo krypties ir strategijos? Kodėl turi- 
me gyventi poromis? Kodėl į lesbietes žiūrima su pagaila ar baime, 
kodėl nuo jų nusigręžiama? Kodėl kai kas mano, kad norime rūkyti 
papirosus, pagamintus specialiai mums, moterims? Kodėl visose re- 
klamose ir skelbimuose naudojamasi moters atvaizdu? Kodėl visą sa- 
vo laiką leidžiame rūpindamosi vyrais, o jie didžiąją savo laiko dalį 
rūpinasi savo darbu? Kodėl į savo darbą nežiūrime rimtai? Kodėl mo- 
terims nemoka tiek pat, kiek vyrams už tokį patį darbą? Kodėl mote- 
rys nepasitiki viena kita?“ '** 

Už šių klausimų yra kiti, bendresnio pobūdžio, kurie veikiausiai 
nurodo teisingą ieškojimų kryptį: „Kodėl vis tikime, kad moterys kuo 
nors skiriasi nuo vyrų — gabumais, inteligencija, talentais, gyvenimo 
tikslų rimtumu? Jei tokių atsiranda, kodėl iki šiol niekas nepaklausė 
„kodėl“ tokiu pat tonu, kaip imta klausinėti, kodėl getų gyventojai 
stereotipiškai laikomi „nerūpestingais ir tingiais“? Kodėl iki šiol nie- 
kas rimtai nesusidomėjo moterų getizacijos reiškiniu? Kodėl mūsų pro- 
blemos laikomos nesvarbiomis arba geriausiu atveju antraeilėmis? Ko- 
dėl iki šiol nepasirūpinome, kad galėtume reikalauti ir saugoti savo 
teises, kad gintume savo interesus? Kur pradingo mūsų istorija, isto- 
rija moterų, o ne tik vyrų? Kas nutiktų visuomenei — tokiai, kokią 
turime, — jei užsibrėžtume ieškoti atsakymo į kai kuriuos iš anksčiau 
keltų klausimų? 


"6 Ten pat, p. 5. 

Galop autorė pripažįsta dabar esanti įsitikinusi, kad tai anaiptol ne 
juokai. „Man tapo aišku, kad „moterų klausimas“ [...] - gal net labiau 
nei „juodųjų klausimas“, „studentų problema“, „karas“, „šaukimas į 
kariuomenę“ ar „bomba“ - verčia iš esmės peržiūrėti savo požiūrį į 
žmonių bendradarbiavimą ir atsakomybę“. Čia nekalbama nei apie 
patį suvokimą, nei apie vienokius ar kitokius esamos visuomeninės 
sistemos pataisymus. Sprendžiant „moterų klausimą“ reikia pakeisti 
visos visuomenės sandarą — nuo šeimos iki mokyklos, bažnyčios, ūkio 
ir valstybės. „Tai gal kalbama... apie revoliuciją? [...] Jeigu 
poreikis įveikti neteisybę, nelygybę ir išnaudojimą reiškia tokią svarbią 
permainą, kad galima ją vadinti revoliucija... Amen“, - koketiškai užbai- 
gia Joanne Cooke savo straipsnį, skirtą metodistų bažnyčios išlaiko- 
mam studentų laikraščiui. Bet šitai laikraščio neapsaugojo pirmiausia 
nuo laikinų leidybinių pokyčių, galop nuo uždarymo apskritai. 


Savo tonu labai asmeniškas Cooke straipsnis taip pat rodo, kad 
feministėmis tampama nebūtinai dėl to, kad buvo išklysta iš tradici- 
nio moters gyvenimo kelio, nors, Žinoma, ir tokioms moterims femi- 
nizmas teikdavo naujų galimybių. Daugelis iš jų, tapusios feministė- 
mis dėl neasmeninių, nebiografinių priežasčių, pamažu išgyvendavo 
metamorfozę ir imdavo priešintis tradiciniams etalonams ir įprastoms 
normoms. 

Anksčiau cituota poetė Robin Morgan, vieno iš pagrindinių anksty- 
vųjų feministinių tekstų rinkinio autorė, taip rašo apie, tarkim, pasikei- 
timus, kurie įvyko joje ir jos asmeniniame gyvenime tik feministinės 
veiklos metu, kai ji redagavo antologiją: „Per pastaruosius metus du- 
kart stovėjau ant savo santuokos žlugimo slenksčio, buvau atleista iš 
darbo (už pastangas įkurti sąjungą ir aktyvų dalyvavimą moterų išlais- 
vinimo judėjime), pagimdžiau vaiką, dirbau steigiant moterų laikraštį, 
dalyvavau maršuose ir piketuose, maitinau kūdikį krūtimi, šiek tiek 
teko pasėdėti kalėjime, nustojau daryti makiažą ir skustis kojas, ėmiau 
mokytis karatė ir iš esmės pakeičiau savo gyvenimo politiką. Tai yra 
tapau „feministe“, atsidavusia Moterų revoliucijai“. Paskui visiškai 
pasikeičia požiūris į pasaulį, kuris tebėra lygiai toks, koks buvo anks- 
čiau. „Dėl to [naujo] suvokimo moteris tampa labai jautri, netgi rūsti. 
Viskas, pradedant užkabinimu gatvėje, tavo vyro seksistiniu sąmojumi 
(„nemanant nieko bloga“), mažesniu atlyginimu už darbą, už kurį vy- 


1 Robin Morgan. Introduction, kn. R. Morgan (red.). Sisterhood is powerful, min. 
veik., p. XIV. 

ras gautų daugiau, televizijos reklamomis, roko tekstais, rausvais ir žyd- 
rais apklotėliais (atsižvelgiant į vaikų lytį) ligoninės skyriuje, baigiant 
vyrų „revoliucionierių“ prakalbomis, iš tolo trenkiančiomis vyriška aro- 
gancija, - viskas bombarduoja tavo jautrias smegenis, kurios pamažu 
praranda apsauginį gebėjimą tuos dalykus pateisinti. Imi pastebėti, koks 
landus yra seksizmas — kai pusė Žmonijos apibrėžia ir diskriminuoja 
kitą žmonijos pusę. Jeigu jau šitai sykį prasidėjo, sustabdyti jo nebeįma- 
noma, tai prasibrauna ir per kasdienybės šurmulį.“ '* 


Moterų išlaisvinimo kalba ir teorijos 


Labai greitai kuriasi — J. Cooke pranešime dar nepastebimas arba 
kol kas nevartojamas — ypatingas, smarkiai ideologizuotas ir emociona- 
lus judėjimo žargonas, kurio dalis terminologijos bus paaukštinta iki 
besikuriančio radikaliojo feminizmo sąvokų. Anksčiausiai karjerą pa- 
darė male chauvinism — vyrų šovinizmas, kuris netrukus pereis į male 
supremacism — vyrų suprematizmą, tapusį patriarchato, kuris bus varto- 
jamas vėliau, prototipu”. Vyrų šovinizmo vardu ženklinamas tuo metu 
tipiškai antimoteriškas (arba tokiu laikomas) elgesys, nuostatos ir pa- 
žiūros, ypač jaunų vyrų — vyriškų šovinistinių kiaulių (MCP - a male 
chauvinist pig). Taip buvo vadinamas prasčiokiškas, kartais įžūlus vyrų, 
kurie, be to, buvo įsitikinę, kad šitai moterims turėtų patikti, elgesys su 
moterimis. Bet tokiu MCP galima tapti — tai lenkėms būna visiškai nesu- 
prantama — ir galantiškai elgiantis su damomis, pavyzdžiui, užleidžiant 
joms vietą metro. Nes šitai irgi pažemina moterį, taip esą jai parodoma, 
kad ji silpnesnė būtybė, kuria reikia ypatingai rūpintis (ir kaip šito pa- 
sekmė — praradusi daugelį teisių ir daugelį visuomeninių vaidmenų)“. 


"8 Ten pat, p. XV-XVI. 

1 1970 metais Robin Morgan paaiškina: „vyrų šovinizmas — tai pozicija, vyrų 
viršenybė — tai objektyvi realybė, faktas“. Žr. R. Morgan. Goodbye to All That, 
kn. B. Roszak, T. Roszak (red.). Masculine/Feminine. Readings in sexual mytho- 
logy and the liberation of women, New York, 1969, p. 244. 

0 Pasibaigus 1969 metams, sociologė Marlene Dixon su pasitenkinimu konsta- 
tuoja, kad šios terminologijos jau atsisakoma. Ji rašo: „Prieš metus mūsų 
judėjimas didžiausią dėmesį skyrė vyrų šovinizmui; dabar pirmiausia sten- 
giamės nustatyti ekonominius ir visuomeninius moters priespaudos šalti- 
nius, o mūsų analizė apima nuo socialdemokratizmo iki marksizmo.“ Žr. 
Marlene Dixon. The rise of Women’s Liberation, kn. B. Roszak, T. Roszak (red.). 
Masculine/Feminine, min. veik., p. 187-188. 

Paskui į madą ateina patriarchatas (patriarchy), ir šis žodis kaipmat tam- 
pa, beje, nepakitęs iki šiol, pagrindiniu teoriniu terminu. Feministiškai 
suprantama patriarchato sąvoka yra kur kas platesnė nei paprastai. Ji 
taikoma visoms visuomenės sistemoms, kuriose moterys dėl savo ly- 
ties yra vyrų, visą valdžią visuomenėje laikančių savo rankose, prie- 
spaudos ir išnaudojimo objektas, vadinasi, šitaip feministės vadina vi- 
sas iki tol žinomas visuomenines santvarkas, išskyrus hipotetines, gal 
kada nors ir egzistavusias matriarchatines visuomenes (tačiau tada mo- 
terys neengė vyrų, tik atliko vadovaujantįjį vaidmenį). Patriarchate vy- 
rai pirmauja visose visuomeninio gyvenimo srityse. Moterys sudaro klasę, 
kastą, luomą, kolonizuotą mažumą ir pan., atiduotą vyrų, irgi sudaran- 
čių atskirą struktūrinį vienetą, valdžion. Atkreiptinas dėmesys į kon- 
fliktinę, antagonistinę visuomenės viziją. Šiek tiek vėliau šalia patriar- 
chato atsiranda itin imlus ir nuo tada taikomas irgi teorinis terminas: 
seksizmas ir jo vedinys seksistinis (sexism, sexist)". Šis terminas sudarytas 
pagal rasizmo (racism) termino analogiją. Rasizmas — tai visuomenės 
sistema ir ją grindžianti ideologija, kurioje žmonės yra engiami ir išnau- 
dojami (silpniau: diskriminuojami) dėl savo rasės (race). Seksizmas — 
analogiškai — tai visuomenės sistema ir ją grindžianti ideologija, pagal 
kurią žmonės yra diskriminuojami, o, pasak radikaliųjų feminisčių, taip 
pat engiami ir išnaudojami dėl savo lyties (sex). Abiem atvejais susidu- 
riame su tam tikros biologinės savybės, kaip kriterijaus, taikymu (rasė 
arba lytis), kuri, tų terminų vartotojų nuomone, visuomenėje neturi bū- 
ti svarbi dalijantis vaidmenis ar gėrybes, tačiau vis dėlto ji yra svarbi ir 
praktiškai tampa kriterijumi“?. Jau kurį laiką anglų kalboje sutinkame 
apibrėžimus, sukurtus ta pačia žodžių darybos dvasia, — klasizmas (clas- 
sism) ir eidžizmas (ageism, agism — diskriminacija dėl amžiaus). Ko gero, 
nereikia nė aiškinti, kad seksizmo atveju istorija, pasak feminisčių, Žino 
tik vieną, užtat visuotinį, jo variantą: seksistinę moterų priespaudą ir 
išnaudojimą (moteris išnaudoja vyrai, bet ne atvirkščiai). Atvirkštinis 


“! Kartais terminas „seksizmas“ tapatinamas su „sexual politics“ — „lyčių politi- 
ka“ — apibrėžimu, kurį pirmą kartą pavartojo Kate Millett savo to paties 
pavadinimo knygoje, bet tai nėra visuotinai pripažintas terminas. Šiaip ar 
taip, bet būtent šitaip interpretuoja jį patikima liudytoja, viena iš Raudonųjų 
Kojinių įkūrėjų, kitados artima Kate Millett bendražygė. Žr. įžangą, kurią 
Ellen Willis parašė A. Echols knygai Daring to be bad, min. veik., p. IX. 

"* Be abejo, tie, kurie elgiasi kaip rasistai ar seksistai, sau šių apibrėžimų netaiko, 
nes arba mano, kad privalu kreipti dėmesį į rasę ar lytį, nes tai yra esm i- 
nis dalykas, arba yra įsitikinę - nepaisant akivaizdžių faktų, - kad elgiasi 
taip, tarsi tų skirtumų nematytų. 

variantas vis dar lieka teorinės galimybės sritis ir netgi, kaip įrodinės 
kai kurios feministės, dėl antropologinių ir ontinių priežasčių apskritai 
neįmanomas, nes moteris pagal savo prigimtį negali išnaudoti ar dis- 
kriminuoti kitos lyties““. 

Seksizmas, suvokiamas kaip seksistinė visuomenės sistema, tampa 
tapatus patriarchato sąvokai, o kaip idėjų ir pažiūrų kompleksas per- 
sikelia ant „patriarchalinių ideologijų ir pažiūrų“. Praktiškai seksizmo 
terminas ir jo vedinys yra noriai vartojamas akivaizdžiai ideologiniuose 
ir emociškai nuspalvintuose kontekstuose kaip ginklas kovoje, kaip 
įžeidimas ar šmeižtas, o patriarchato terminas ir jo vediniai pasirodo 
kontekstuose, turinčiuose teorinių, mokslinių ar akademinių ambici- 
jų, nes jo emocinis turinys priklauso nuo vartotojo pozicijos ir pačiame 
termine tasai turinys nėra iš anksto vienareikšmiškai apibrėžtas. Žo- 
džiai „seksizmas“ ir „rasizmas“ morfologiškai artimi, todėl žodžio 
„Seksizmas“ emocinio atspalvio išvengti neįmanoma. 

Ypač didelį svorį feminizmo teorijoje įgijo garsioji tezė „Personal is 
political" — „Privatumas yra politiškas“. Pritariu tokiam vertimui, nes, 
regis, pirmiausia norima patvirtinti, kad žmonių privataus, asmeninio 
gyvenimo sritis, kuri iki šiol visuotinai buvo laikoma apolitiška, netu- 
rinčia jokio ryšio su politika, yra politinio pobūdžio. Termino personal 
daugiareikšmiškumas vis dėlto kartais verčia ieškoti kitokio vertimo. 
Pačios autorės tai tezei, radikaliajame feminizme svarbiausiajai, kar- 
tais suteikia įvairių reikšmių (panašiai kaip terminui sexual politics — sek- 
sualinė politika). Iš pradžių toji tezė konstatavo vyrų pirmavimo ska- 
lės gylį - nuo valstybinės valdžios, kuri yra akivaizdi, per visą 
prievartos aparatą, visą gamybos sritį, taip pat kultūrą, mokslą, švie- 
timą ir t. t., net iki privačių namų vidaus, iki visokių asmeninio gyve- 
nimo užkaborių, iki asmeninių, intymių ryšių. Neliko nieko, prie ko 
neprisiliestų pražūtingas vyrų viešpatavimas (tai yra politika), galop 
visur išryškėdavo seksistinis aspektas. Nusprendusios — nors tai nėra 
savaime aišku, bet radikalioms feministėms taip atrodė, — kad visuo- 
tinio vyrų pirmavimo šaltinis ar pagrindas yra jų viešpatavimas priva- 
čiame, asmeniniame gyvenime (o ne, pavyzdžiui, atvirkščiai, jų vieš- 
patavimas viešajame gyvenime), jos kaip savaime suprantamą dalyką 
siūlė išsilaisvinimo iš vyrų pirmavimo kovą pradėti nuo pačių šaknų, 
tai yra nuo asmeninių, privačių ryšių su vyrais, nuo namų, nuo šeimos, 


"> Pirmasis tekstų rinkinys, kuriame kalbama apie seksizmo sąvoką stiliumi, 
pretenduojančiu į mokslinį, tai Clarice Stasz Stoll (red.) knyga Sexism. Scien- 
tific debates. Reading, Massachusetts, 1973. Joje nėra jokios aiškios tezės. 

nuo santuokos, o santuokoje — nuo lovos. Marksistui visa ko pagrin- 
das buvo gamybiniai santykiai ir pradėti viską reikėjo nuo jų — ir te- 
oriškai, ir praktiškai. Radikaliajame feminizme pasirodo analogiška 
visuomenės vienakryptės struktūrinės hierarchijos vizija: pamatu pa- 
sirodo esąs šeimos gyvenimas, asmeninė sritis, privačių santykių sri- 
tis, kuri „apibrėžia“ likusią visuomeninio gyvenimo dalį. 


Sąmoningumo ugdymo grupės 
(Consciousness Raising Groups - CRG) 


Kartu su grupėmis, viešai demonstruojančiomis savo buvimą, ple- 
čiasi tinklas su jomis susijusių — iniciatyvą parodė Radikaliosios Niu- 
jorko moterys“* — mažų ir ne itin patvarių moterų grupelių, kurių pa- 
grindinis tikslas yra „ugdyti sąmoningumą“ (consciousness raising) arba, 
kaip dažniausiai yra verčiama į lenkų kalbą, „žadinti sąmoningumą", 
o gal jį ir „stiprinti““*. Viena iš pagrindinių šios veiklos formos inicia- 
torių ir metodininkių jau minėtoji Kathie Sarachild aiškiai kalba apie 
consciousness raising“* — savo pačios sąmoningumo ugdymą dėl savo 
pačios asmeninės naudos (bent kol kas). Sąmoningumo ugdymo gru- 
pės veikė tyliai, nedarė reklamos, jų dalyvės buvo savanorės, pačios 
turinčios interesų dėl šios veiklos, nors netrukus tose grupėse ėmė 
reikštis ostrakistinės tendencijos kai kurių kandidačių (ištekėjusių mo- 
terų, nenutraukiančių santykių su vyrais) atžvilgiu. Taip pat tose gru- 
pėse nesilaikyta hierarchijos. Jose buvo dalijamasi asmeniniais ben- 
dravimo su vyrais potyriais, jie siejami su vis gausėjančia feministine 
literatūra, vyravo atvirumo, nuoširdumo ir pasitikėjimo viena kita at- 


"E Davis. Moving the mountain, min. veik., p. 87. 

55 Išversti terminą consciousness raising nėra taip paprasta. Jau įsigalėjęs Lenki- 
joje vertinys „sąmoningumo žadinimas“ reikštų, kad ketinama žadinti tai, 
kas jau yra, tik dar snaudžia. Tačiau raising šiuo atveju reikštų egzistuojančio 
moters sąmoningumo ugdymą, kad jos ligšiolinė esmė naujajame ateities 
feminizme įgytų kitą prasmę, nes smarkiai prasiplėstų horizontas. Sąmonin- 
gumo ugdymo ar žadinimo metu iš naujo bandoma išsiaiškinti jos ligšiolinio 
turinio, ligšiolinės moteriškos patirties, tiesą sakant, to ugdymo ar žadinimo 
sąlygos, prasmę. Galų gale raising - tai sąmonės, tarsi kokio akumuliatoriaus, 
„įkrovimas“ nauja energija, tekančia iš bendro apsikeitimo patirtimi ir ben- 
drų pastangų ją iš naujo išaiškinti. 

56 Žr. sutrumpintus patarimus, kaip dirbti su tokia grupe: R. Morgan. Introduc- 
tion, kn. R. Morgan (red.). Sisterhood is powerfool, min. veik., p. XXIII-XXIV. 

mosfera. Labai dažnai būdavo aptariami tokie išgyvenimai, kaip „at- 
sivėrė akys“, „pasikeitė visas gyvenimas“, „staiga suvokiau“, „pama- 
čiau kitomis akimis“ ir t. t. Kaip tik čia su nuostaba būdavo atranda- 
ma, o paskui tas atradimas įtvirtinamas, kaip smarkiai tai, kas 
asmeniška, privatu, yra politiška, tai yra paženklinta vyrų viešpatavi- 
mu ir apgaubta jiems patogiomis pažiūromis. 

Tokia grupė egzistuodavo neilgai, tol, kol jos narės pasiekdavo 
tam tikrą feministinio sąmoningumo lygmenį, o paskui jos išsiskirsty- 
davo, kartais suburdamos naujas grupes. Daug tokių grupių narių pa- 
pildydavo judėjimo aktyvisčių gretas, kitos pasitenkindavo nauju pa- 
saulio suvokimu, bet ir šitai reiškė, kad pasikeitė jų pozicija privačiame 
ir viešajame gyvenime, šeimoje ir darbe. Tas naujas feministinis žvilgs- 
nis į tikrovę buvo paplitęs kur kas labiau nei galima spręsti iš aktyvių 
feministinių grupių skaičiaus. Nėra nė menkiausių abejonių, kad su- 
manymas kurti sąmoningumo ugdymo grupes davė itin gerų rezulta- 
tų”. Nieko nestebina, kad šis sumanymas kilo studenčių aplinkoje, 
tačiau faktas, kad tose grupėse netrukus atsirado daug vadinamųjų 
pilkų moterų, liudija didelį visuomenės tokio žvilgsnio į tikrovę po- 
reikį. 

Niekas niekada nėra suskaičiavęs sąmoningumo ugdymo grupių, 
kurių visuma sudarė plačiau suvokiamą Moterų išlaisvinimo judėji- 
mą, nors šio judėjimo branduolys buvo aktyvisčių grupelės, organi- 
zuojančios vaizdingas akcijas publikos naudai'“. Turbūt daugiausia 
jų buvo Rytų pakrantėje, ypač Bostone ir Niujorke, galbūt Čikagoje, ir 
greitai prie jų prisijungė Berklis iš Vakarų pakrantės“?. Dalis grupių 


' Panašiai veikė marksistai XIX a. pabaigoje darbininkų aplinkoje. 

58 1970 m. britų standartinėje pagalbinėje knygelėje autorė rašo apie feminizmą 
JAV: „Susidaro įspūdis, kad judėjimas yra visur, - bet dažnai nepavyksta jo 
aiškiai pamatyti“. Žr. Juliet Mitchell. Woman's estate, min. veik., p. 49. 

1 Pasak Robinos Morgan, 1970 m. pradžioje tokios grupės egzistavo visuose 
pagrindiniuose ir daugelyje mažesnių JAV miestų. Didžiausiuose miestuose 
jų skaičius svyravo nuo 50 iki 200, šiaip ar taip Niujorke jų buvo priskaičiuota 
du šimtai ir jų skaičius tolydžio augo, jų buvo beveik visuose universitetuose. 
Žr. R. Morgan. Introduction, kn. R. Morgan (red.). Sisterhood is powerful, min. 
veik., p. XXV. Pasak G. G. Yates, aštuntojo dešimtmečio pradžioje tų grupių 
narių buvo priskaičiuojama mažiausiai dešimt, o gal ir visi penkiasdešimt 
tūkstančių, žr. G. G. Yates. What women want, min. veik. Jo Freeman knygoje, 
kurią apdovanojo American Political Science Association, 1975 m. rašo, kad čia 
pasireiškė grybo efektas, mushroom effect, kaip buvo pavadintas 16 puslapių 
feministinių grupių leidinukas 1970 m. pabaigoje. Tuomet jų buvo išvardyta 
keli šimtai, tačiau jau išleidimo dieną tas sąrašas tapo neaktualus. Po trejų 

sklandžiai virto kolektyvais, aktyviai dirbančiais ir už organizacijos 
ribų. Aiškių kriterijų nėra, todėl negalima nustatyti, kada buvo persi- 
tvarkyta, nes feministinės grupės — kitaip nei NOW - visada buvo 
neformalios, neturėjo aiškios sandaros ir ryškių vadovų. Beje, kartais 
kai kurios feministės išsiverždavo į priekį, bet kitoms tai labai nepa- 
tikdavo, todėl atsitikdavo stebinančių dalykų. Pavyzdžiui, „Rat“ re- 
dakcijos kolektyvas privertė Robiną Morgan pabloginti savo eilėraš- 
čių stilių, kad kas nors, nepaisant iš anksto sutarto ir jai primesto 
anonimiškumo, tose eilėse neatpažintų autorės. Paskui ji buvo papra- 
šyta apskritai neberašyti eilėraščių. Po mėnesio tokių pastangų išsau- 
goti kolektyvinį anonimiškumą ji išėjo iš redakcijos'“?. Susan Brow- 
nmiller pasakoja, jog rūpinimasis, kad nė viena iš aktyvisčių 
neišsiveržtų į priekį (antyleadership thing), galop peržengė bet kokias 
ribas. Kaip tik dėl šios priežasties grupės ilgai neišsilaikydavo. Iki 
aštuntojo dešimtmečio vidurio — dėl daugybės įvairių priežasčių — su- 
byrėjo beveik visos. Iki šiol išliko viena: the Boston Women's Health 
Book Collective, bet tik todėl, kad ji ėmė leisti knygas apie sveikatą ir 
patarimus moterims, šios knygos tapo labai perkamos ir nuolat atnau- 
jinamomis versijomis leidžiamos iki šiol“. 

Iš daugelio aktyvesnių grupių paminėsime tik keletą itin įstrigusių 
į atmintį — šalia tų, kurios buvo minimos šio skyriaus pradžioje. Niu- 
jorke — kur vyko audringiausias gyvenimas — Radikaliosios Niujorko 
moterys po daugelio akcijų, vėliau pripažintų pavyzdinėmis, suskilo į 
Raganas (Witches), užvaldytas politikių, ir Raudonąsias Kojines (Red- 
stockings), radikaliąsias feministes, kurios susijungė su savarankiška 
Feminisčių (The Feminists) grupe, suburta disidentės iš NOW Ti-Grace 
Atkinson, ir sukūrė naują, vėliau tapusią kūrybinga programų kūrėja, 


metų „Women Today“ skelbė esant kelis tūkstančius grupių, kilusių iš abiejų 
orientacijų, tačiau, autorės nuomone, tai jau nebeturėjo reikšmės, nes „dvie- 
jų šalia augančių medžių šakos taip susipynė apie abu kamienus [liberaliojo 
feminizmo ir radikaliojo feminizmo], kad būtų nelengva atrasti skirtingas 
tos lapijos šaknis.“ Žr. Jo Freeman. The politics of Women's Liberation. A case 
study of an emerginę social movement and its relation to the policy process, New 
York, 1975, p. 147. 

"TE Davis. Moving the mountain, min. veik., p. 99. 

161 The Boston Women’s Health Book Collective. Our bodies, ourselves. A book by 
and for women. Pirmasis leidimas pasirodė 1971 m. Paskui jų buvo daug, taip 
pat leista ir kitose šalyse. Paskutinį naujausią britų leidimą su gerokai pakore- 
guotu turiniu, papildytą ir šiuolaikiškai apipavidalintą, 1996 m. išleido Pen- 
guin Books. 

grupę NYRF - Niujorko radikaliąsias feministes (New York Radical Fe- 
minists). Bostone ne tokia radikali „Duona ir rožė“ virto daugybės 
grupių tinklu, nes 1969 metų rudenį į susirinkimus jau sueidavo šimtai 
moterulp Ten veikianti radikali Celė Nr.16, kurią 1970 metų rudenį 
užvaldė trockininkės'“*, vėliau pasuko separatistinio kultūrinio femi- 
nizmo link. Daugelis grupių pasisavindavo kriptonimą WITCH (angl. 
ragana - feminizme ragana buvo vertinama palankiai — kaip viduram- 
žių feministės prototipas), garsiausia iš jų būtų Niujorko grupė, vie- 
na iš ankstyviausiųjų, kuri savo trumpo gyvavimo laikotarpiu (nuo 
1968 metų iki 1969-ųjų Žiemos) sugebėjo išgarsėti itin vaizdingais 
renginiais — protesto akcijomis, paveldėtomis iš kairuoliškų studen- 
tų judėjimų!“*. Kaip tik joje patirties įgijo Robina Morgan, kuri labai 
anksti tapo kultūrinės orientacijos atstove. „RAGANA „netampama', 
— skelbia tos grupės skrajutė. — Jei esi moteris, esi viena iš mūsų. Tik 
turėk drąsos pažvelgti į savo vidų.“!*? 

Nei sąmoningumo ugdymo grupių veikla, nei gausėjančios vis iš- 
radingesnės akcijos nebūtų įstengusios pačios vienos, ir dar taip grei- 
tai, iš feminizmo padaryti itin populiarų visuomenėje reiškinį“, jeigu 
ne žiniasklaidos pagalba — pagalba tikrai neplanuota. Savo įtaką darė 
vis dažniau pasirodantys leidiniai, nes leidyklos patyrė, kad feminis- 
tinė literatūra — nemenko pelno šaltinis. Bet labiausiai nusipelnė tele- 
vizija, kuri feminizmą išjuokiančiomis laidomis atkreipė į jį visuotinį 
dėmesį !*'. 


"ZE Davis. Moving the mountain, min. veik., p. 80-86. 

Ia Šiuo klausimu žr. p. 174. 

16 Šiuo atveju WITCH - tai Women’s International Terrorist Conspiracy from Hell, 
Moterų tarptautinė konspiracinė teroristinė grupė iš pragaro. Žr. Linda Sees. 
You've come a long way, baby, min. veik., p. 71; bet ši santrumpa būdavo iššif- 
ruojama įvairiai (ilgas jų sąrašas pridėtas R. Morgan [red.]. Sisterhood is po- 
werful, min. veik.). 

IS W.LT.C.H. Witch power, kn. On the liberation of women, „Motive“, min. veik., p. 77. 

“6 Pirmojo naujojo judėjimo tekstų rinkinio, skirto plačiam skaitytojų ratui, 
sudarytojai Roszakai pratarmėje rašo, kad dar tada, 1968 metų pabaigoje, 
idėjos, koledžuose ir mažuose, uždaruose didelių metropolijų aktyvisčių ra- 
teliuose laikomos truizmais, už jų ribų buvo „svetimos, keistos ir absurdiš- 
kos“. Taip storas „seksizmo apologetikos ir metafizikos apklotas dar dengė 
visuomenės sąmonę“ (B. Roszak, T. Roszak [red.|. Masculine/Feminine, min. 
veik., p. VIII). 

' Anot 1970 m. istoriko O'Neillo, televizijos laidos dalyvaujant feministėms ir 
jų įvairios viešos akcijos sukeldavo daug juoko, bet niekada nebuvo aišku, ar 
visuomenė juokiasi kartu su feministėmis, ar iš jų. Žr. W. O'Neill. Coming 
apart. An informal history of America in the 1960's, Chicaga, 1971, p. 197. Jis 

Mas media skelbia feminizmą 


Maždaug nuo 1970 metų televizija ėmė rengti rimtesnius pokalbius 
ir diskusijas su feministinio judėjimo atstovėmis, o tai labai padėjo 
išgirsti feminizmo idėjas tiems asmenims, kurie niekada neištiestų ran- 
kos, kad paimtų feministinį laikraštėlį ar knygelę. Tačiau prieš tai, 
maždaug prieš dvejus su trupučiu metų, televizija rodė spalvingus pra- 
nešimus apie feminisčių organizuojamas akcijas ir ilgam, iki šių dienų, 
žmonių sąmonėje įtvirtino nuostatą, kad feminizmas — tai neabejotinai 
pakvaišusių ekstremisčių judėjimas (šitai įrodinėjo komentaras, aki- 
vaizdžiai iškraipantis tų protestų esmę). Pasak F. Davis, ypač intensy- 
viai feminizmas buvo juodinamas šešis mėnesius 1969-1970 metų san- 
dūroje. Tuomet beveik kiekvienas laikraštis išleido specialų tai temai 
skirtą numerį, o per radiją ir televiziją viena laida keitė kat, Ži- 
niasklaidos priemonės pasirinkdavo vaizdingiausius ir labiausiai mies- 
čionis „piktinančius“ elementus, dažnai tik paviršutiniškai ir fragmen- 
tiškai susijusius su tikruoju feministiniu judėjimu ir kitomis jo akcijomis, 
o pirmiausia išplėštus iš ideologinio konteksto ir suvokiamus atvirkš- 
čiai. Buvo rodomos vietinės vis gausėjančios demonstracijos ir Žygiai, 
kurių skaičius ir agresyvumas augo, kol 1970 metais pasiekė kulmina- 
ciją. Ypač populiarus kasdienėje sąmonėje tapo bra bruners (liemenėlių 
degintojų) atvaizdas — nors iki šiol tebesitęsia ginčas, ar iš tiesų kur 
nors oficialiai buvo deginamos liemenėlės'“'. Taip, žinoma, jos buvo 
viešai, fiksuojant televizijos kameroms, išmestos į didijį „laisvės šiukš- 
lyną“ kartu su korsetais, aukštakulniais bateliais, moterų žurnalais ir 
kitais moterų gyvenimo, kuriame joms primestas vaidmuo patikti vy- 
rams, aksesuarais'“. Tai vyko plačios akcijos, protestuojančios prieš 


priduria, kad juokas visada buvo reakcija į feminizmą, o „vienintelė priežas- 
tis, kodėl į feminizmą visada buvo žiūrima su pašaipa, yra ta, kad rimtas 
žvilgsnis galėjo atverti nemalonias alternatyvas. Juk kas atsitiktų, jei išaiškė- 
tų, kad moterų lygybė nesiderina su santuokos ir šeimos išsaugojimu? [...] 
Rimtas požiūris į moterų klausimą reiškė kaip tik tokią riziką“ (ten pat, p. 199). 
168 E, Davis. Moving the mountain, min. veik., p. 107. 
1# Betty Friedan nežino nė vieno liemenėlės deginimo fakto, o dėl to, kad atėjo 
mada nedėvėti liemenėlės, ji kaltina vieną iš madų diktatorių. 1970 m. Robin 
Morgan irgi pažymi: „Liemenėlės niekada nebuvo deginamos. Bra-burning 
nuo pradžios iki galo buvo žiniasklaidos išmonė“. Žr. R. Morgan (red.). Sis- 
terhood is powerful, min. veik., p. 521. 
Priešiškumą išmetamiems „reikmenims“ lengviau suprasti, kai skaitai Be- 
verly Jones pastabas apie tai, kiek daug brangaus laiko studentės turėjo kas- 

mis Amerikos rinkimus Atlantik Sityje, metu 1968 metų rugsėjo mėne- 
sį. Tada feministės sudrumstė tas populiarias, per daugelį televizijų 
žiūrimas iškilmes. Jos įsiveržė į salę ir apmėtė sceną popierinėmis kregž- 
dutėmis, paskui karūnavo avį ir, šokdamos aplink ją, dainavo: „Kokia 
ji meilutė, kad parduoda savo mėsą maistui. Amerikoje tai svarbiau- 
sia prekė. Argi ji ne meilutė?“'"! Taip Radikaliosios Niujorko moterys 
protestavo prieš tai, kad „mūsų visuomenėje moterys yra priverstos 
kasdien varžytis dėl vyrų dėmesio, vyrų, kurie pavergė jas juokingais 
„grožio“ etalonais...“ Tada publika nesuprato jų intencijų, nes di- 
džioji televizijos žiūrovų dalis, taip pat iškilmių dalyvės ir organizato- 
riai tame konkurse neįžvelgė nieko, kas įžeistų moters garbę ir oru- 
mą. Atvirkščiai, jis iškelia moterį ant pjedestalo! Bet kas žino, gal nuo 
tos valandėlės kai kurios moterys ėmė mąstyti apie tai, ką reiškia da- 
ryti iš moters „sekso objektą“? Nuostabą, netgi nerimą sukėlė femi- 
nistinių raganų Volstrito biržos užpuolimas Halovyno šventės dieną, 
dėl šios atakos netgi krito akcijų kursas. Smūgis buvo nukreiptas į 
vieną labiausiai „vyriškų“ ir „patriarchalinių“ institucijų. 

Aiškus dalykas, buvo puolama ir žiniasklaida, nes anuomet ji buvo 
kritikuojamo patriarchato buveinė. „Newsweek“ laikraščio redakci- 
joje iš 35 redaktorių padėjėjų buvo tik vienas vyras, užtat iš 52 sava- 
rankiškų rašančių redaktorių buvo net... viena moteris. Galop redak- 
torės, parašiusios skundą dėl lyties diskriminacijos, bylą laimėjo. Jų 
pėdomis pasekė kolegės iš „Time“ ir NBC. 1970 metų kovo mėnesį, o 
tai jau buvo Žiniasklaidos pozicijos keitimosi laikas, buvo prieita iki aiš- 
kinamosios akcijos tradicinio moteriškumo tvirtovėje, „Ladies Home 
Journal“ redakcijoje. Diskusija su vyriausiuoju redaktoriumi truko daug 
valandų ir baigėsi kompromisu: feministėms buvo atiduotas žurnalo 
priedas, tad palankiai pateiktos feministinės idėjos pasiekė tradiciškai 
nusiteikusias to žurnalo skaitytojas. Jų sąmonėje persilaužimo neįvyko. 


dien eikvoti, kad tenkintų joms primestą poreikį patikti - 1/8 dalį laiko ne- 
skaitant miego, o pridėjus žurnalų apie grožį ir madas skaitymą - net 1/4. Ir 
viskas dėl to, kad joms buvo nurodomas vienintelis gyvenimo kelias - kuo 
greičiau ištekėti. Taip pat ir kuo greičiau pabėgti iš namų, nuo tėvų priežiū- 
ros. Žr. Beverly Jones. Radical women as students, kn. B. Roszak, T. Roszak 
(red.). Masculine/Feminine, min. veik., p. 219-220. 

171 „Ain't she sweet/Making' profit off her meat./She's just America's prime commodi- 
ty,/Ain't she sweet”. Toks, pasak Marilynos Salzman, yra dainelės turinys, žr. 
Woman as: secretary, sexpot, spender, sow, civic actor, sickie leidinyje „Motive“, 
XXIX, 6/7, 1969, p. 53. 

"2 F. Davis. Moving the mountain, min. veik., p. 107. 

Bent jau ne iš karto. O iliustruoti žurnalai, skirti jaunoms moterims, 
persiorientavo kur kas greičiau'". 

Šoką sukėlė nauja veiklos forma, pavadinta speak-0ut, viešu prisipa- 
žinimu, kuris buvo naudojamas ne vieną kartą. Niujorko bažnyčioje 
Raudonosios Kojinės viešai prisipažino dariusios abortus - tuomet dar 
nelegalius. Tai paskatino apie du šimtus klausiusių moterų prisipažin- 
ti tą patį. Paskui buvo organizuoti prisipažinimai dėl patirto smurto, 
seksualinio priekabiavimo ir seksualinio piktnaudžiavimo šeimoje. Pa- 
šaipa atsitiktinių klausytojų veiduose pamažu nyko. 

Bet kokia proga kameros minioje surasdavo ir priartindavo trans- 
parantus su šūkiais, nukreiptais prieš vyrus, — nes, suprantamas daly- 
kas, pasitaikydavo ir tokių. Išvada piršosi pati: feministės — tai iškry- 
pėlės, vyrų nekenčiančios raganos. Šitai, regis, patvirtino tai, kad jos 
atakavo tradicinę, tai yra patriarchalinę šeimą. Nenorėjo turėti tėvo, 
o paskui vyro pavardės. 1969 m. rugsėjo 23 d. Ti-Grace Atkinson or- 
ganizavo Niujorko civilinių aktų įregistravimo biuro užpuolimą, ku- 
rio metu mėtė skrajutes, skelbiančias, kad atėjo laikas baigti su san- 
tuoka, o vaikus turinčios auklėti bendrijos. Mat šeima — tai vyrų 
viešpatavimo buveinė. Taip pat vyrams nebuvo palikta jokios galimy- 
bės pasitaisyti. „Tai tarytum viščiukai ketintų išauklėti juos auginantį 
fermerį“, — po poros metų vaizdžiai paaiškino Marge Piercy, kai NOW 
siūlė įkurti vyrų sąmoningumo ugdymo grupes'“. 


Feminizmas ir lesbizmas 


Kiek anksčiau daug negeros šlovės ant radikaliųjų feminisčių už- 
traukė viena kolegė, pati viena užpuolusi garsų menininką Andy War- 
holą. Valeria Solanas norėjo, kad tasai macho prarastų tik savo vyriš- 
kumą, bet kulka nuskriejo aukščiau ir pataikė į pilvą. Jos baisiai vyrų 
kraujo trokštantį manifestą SCUM Manifesto, vėliau parašytą psichiat- 
rijos klinikoje, pavogė ir išspausdino jau minėta žurnalistė Ti-Grace 
Atkinson, išgarsėjusi savo posakiu: „Feminizmas — tai teorija, 
lesbizmas - tai praktika“. Kas yra matęs ją arba jos nuotrauką, puikiai 
žino, kad požiūris, jog visos feministės yra baisiai negražios, tikrai 
neteisingas. Visas tas atsitikimas parėmė feminizmo priešininkų 
pastangas įrodyti, jog šis moterų judėjimas tėra psichikos ligos atmai- 

Ten pat, p. 110. 
Ten pat, p. 92. 

na. Tos moterys yra neprisitaikiusios prie gyvenimo (Jungtinėse Vals- 
tijose tai beveik tas pats, kas pavadinti jas psichikos ligonėmis), prie 
normalaus gyvenimo su vyrais — taip buvo teigiama. Jos kompleksuo- 
tos, frustruotos ir išklydusios iš teisingo kelio būtybės, kurios dėl sa- 
vo gyvenimo nesėkmių stengiasi atkeršyti vyrams. 

Verta pažymėti, kad ir jaunieji kairuoliai bandė sutramdyti femi- 
nizmo link sukančias koleges, kaltindami jas homoseksualizmu, taip, 
daugelio jų nuomone, visiškai jas diskvalifikuodami. Kiek kartų sa- 
vo adresu jos girdėjo su panieka tarstelint „Lesbietė!“ - prisimena 
daugelis senųjų Naujosios Kairės aktyvisčių, o tada jos dar stengėsi 
įrodyti, kad „šiuo požiūriu joms viskas gerai“!'". Tuo metu jos les- 
bizmą dar laikė savotišku nukrypimu nuo normos, dėl kurio asmuo 
tampa nepatikimas. Bet šis požiūris staiga pakito ir — tikras para- 
doksas — savo kolegių feminisčių būrelyje tekdavo pasiaiškinti, kodėl 
nesi lesbietė. 

Daugybėje radikalių feminisčių grupių lesbizmas pamažu išaugo 
iki politinės pozicijos rango, be to, vienintelės teisingos, vienintelės 
tinkamos politinės pozicijos. Tikra feministė nemiega su priešais! Tik- 
ra feministė yra women-identified-women, moteris, kuri tapatina save su 
moteriškumu ar solidarizuojasi su moterimis, moteris, atsisukusi į mo- 
terį. Knygoje su tokia štai dedikacija: „Šią knygą skiriu savo motinai, 
kuri turėjo būti lesbietė, ir savo dukteriai su viltimi, kad ji tokia taps“ 
autorė daro išvadą: „Vos per dvejus metus žodžio „lesbietė“ reikšmė 
nuėjo kelią nuo asmeniško, maištingo aktyvumo iki politinio revoliuci- 
nio tapatumo. [...| Tavo pasirinkimas, su kuo miegoti, yra politinis pa- 
sirinkimas. Šiandien jau negalima paprasčiausiai apeiti feministinės he- 
teroseksizmo institucijos, leidžiančios engt moteris, tyrimo rezultatų“ '“. 


15 J. B. Brown. Female liberation first, and now, kn. B. Roszak, T. Roszak (red.). 
Masculine/Feminine, min. veik.. 

1% Jill Johnston. Lesbian nation. The feminist solution, New York, 1973, p. 275. Trys 
socialistinės orientacijos feministės, 1983 m. išleisto straipsnių rinkinio apie 
moterų seksualumą pratarmėje nusakydamos tuometinę padėtį, rašo, kad 
feministės iš pat pradžių nesutarė dėl to, kokie seksualinės praktikos poky- 
čiai tarnauja moterų interesams. „Nuo 1968 m. dėl įtikinamų argumentų 
nebuvimo moterų judėjimas skilo dažnai negražiu būdu. Viena frakcija po 
kitos vis teikdavo pasiūlymus tuo klausimu - kai kurie iš tų pasiūlymų buvo 
visa apimantys kaip feministinė revoliucija, kiti iš pažiūros banalūs tarsi vib- 
ratorius — ir kiekvienas iš jų išaugdavo iki tikros doktrinos dydžio arba karš- 
tos diskusijos metu būdavo triukšmingai atmetamas.“ Žr. Introduction, kn. 
A. Snitow, C. Stansell, S. Thompson (red.). Desire. The politics of sexuality (I 
leid. 1983 m.), London, 1984, p. 16. 

Kaip iki to buvo prieita? 

Iš pat pradžių feminisčių judėjimas ėmė traukti ir homoseksualinės 
orientacijos moteris. NOW apie tai žinojo, bet seksualinę orientaciją 
laikė privačiu dalyku. Interesų turinčios moterys viešai apie tai nekal- 
bėjo. Kitaip buvo jaunų feminisčių judėjime. Jau egzistuojanti jaunų 
lesbiečių aplinka įžvelgė galimybę — per feminizmą, dedant ant svars- 
tyklių lygias seksualinių mažumų teises, išsikovoti daugiau visuome- 
nės pakantumo ir pripažinimo. Nelauktai reikalai ėmė klostytis sėk- 
mingiau nei jos galėjo tikėtis. Į pagalbą atėjo mokslas ir politika. Mokslas 
— tuo požiūriu, kad pagal naujausius tyrimus išeitų, jog visos moterys, 
nelygu jų seksualinė orientacija, vienodai išgyvena orgazmą, o vyrai 
tėra tarsi pagalbinis įrankis, o ne būtina „normalaus“ seksualinio pasi- 
tenkinimo sąlyga. Politika — tuo požiūriu, kad buvo pastebėta, jog mo- 
terų, kurios neatsisakė intymių santykių su vyrais, požiūris į feminis- 
tinę kovą būna ne toks nuoseklus. 

Pirmiausia, remdamasi Kinsey atradimais ir Masterso ir Johnson 
tyrimais, Niujorko feministė Anne Koedt išspausdino vėliau išgarsė- 
jusį straipsnį „Makštinio orgazmo mitas“, kurio pagrindinė tezė ta, 
jog Freudas ir froidistai padarė ir tebedaro klaidą teigdami, kad pa- 
grindinė moters lytinio šaltumo priežastis yra nesugebėjimas patirti 
vadinamojo vaginalinio orgazmo. Tačiau paaiškėjo, kad tokio dalyko, 
kaip vaginalinis orgazmas, apskritai nėra! O psichoanalitikai su savo 
mokytoju priešaky mano, kad moterys, kurios „sustojo“ klitorinio or- 
gazmo etape, nėra subrendusios, jas kamuoja seksualinis šaltumas, nes 
tikrasis moters subrendimas pasireiškia tuo, kad ji gali patirti vagina- 
linį orgazmą. Tai gryniausia nesąmonė, rašo Koedt, nes tyrimai rodo, 
jog vienintelis moters orgazmo šaltinis kaip tik yra klitoris. Kad ir 
kokia būtų santykių technika, galutinis moters seksualinio pasitenki- 
nimo šaltinis yra klitorio (galbūt grynai psichinis) sužadinimas. O makš- 
tis mažiausiai yra jautri seksualinių potyrių vieta, nes beveik neturi 
nervų". Tai vyrai primetė moterims patogų sau įsitikinimą, kad be 


17 Kinsey raporte, be kita ko, buvo tvirtinama, kad iš 8000 apklaustų moterų 
daugių daugiausia 14 proc. turėjo bent kokių nors pojūčių makšties srityje, 
kadangi didžiosios dalies moterų šis organas praktiškai neturi nervų, todėl 
negali būti vadinamojo „vaginalinio orgazmo“, kurį Freudas įvardijo kaip 
vienintelį teisingą orgazmo, rodančio moters subrendimą, šaltinį. — Žr. A.C. 
Kinsey, W. B. Pomeroy, C. E. Martin, P. H. Gabhard. Sexual behavior in the 
human female, Philadelphia, 1953, p. 159, 581-582. Williamas H. Mastersas ir 
Virginia E. Johnson moters orgazme klitoriui skiria pagrindinį vaidmenį - žr. 
Human sexual response, Boston, 1966, p. 45, o dar įtikinamiau tai išdėsto savo 

vagininių santykių moterys negali patirti — šiaip ar taip, negali patirti 
„normalaus“, teisingo — orgazmo. Tiesą sakant, — rašo Koedt, — vyrai 
nėra būtina moters seksualinio gyvenimo dalis, šiaip ar taip, jie nėra 
vienintelė, juolab „vienintelė natūrali“ — nieko sau! — galimybė. Klito- 
rinio orgazmo reabilitacija tiesia linija vedė prie nepriklausomybės nuo 
vyrų seksualiniame gyvenime, ir lesbiečių samprotavimai pasuko kaip 
tik ta kryptimi, nors tai prieštaravo straipsnio autorės intencijoms, 
kuri tikrai neketino garbinti lesbiškos meilės, o tik norėjo išlaisvinti 
moteris nuo primesto joms kaip vienintelio normalaus moteriško sek- 
so — nuolankaus, pasyvaus, būtinai susijusio su vyro malonumu - mo- 
delio prievartos. 

Šis straipsnis drauge su kitu analogiškos prasmės straipsniu’ 
smarkiai pagyvino diskusiją apie veiklos formas, būdus ir meto- 
dus, kurių griebiasi vyrai, norėdami pavergti moteris ir padaryti 
jas nuo savęs priklausomas. Nemėgstantys feminizmo recenzentai, 
žinoma, išpūtė kaip tik šią — plačiąją visuomenę šokiruojančią — te- 
mą. Normanui Mailerui, seniai žinomam vyriškumo mistikos atsto- 
vui"“, ji tapo nesantaikos akmeniu. Tačiau šią temą iškėlė ir dauge- 
lis feminisčių, nes joje būta politinio klausimo aspekto. Jei nėra 
nenatūralu pasitenkinti lytinio akto, kuriame nedalyvauja vyras (ne- 
būtinai kitos moterys, nes tuo metu masturbacija jau buvo deramai 
įvertinta), metu, tai tegu moterys sąmoningai renkasi savo lytinio 
gyvenimo būdą, ir tasai pasirinkimas, pasirodo, yra vienintelis tei- 
singas politinis sprendimas: tegu visos renkasi lesbizmą!'*? Esą tik 
lesbietės, moterys, tapačios su moterimis, yra tikros, nuoseklios, ne- 
verčiamos taikstytis su kompromisais kovotojos dėl moterų siekių. 
O jeigu moteris tam nesiryžta, ji gali pasitenkinti pati arba - ši te- 
ma hedonizmą išpažįstančioje amerikiečių visuomenėje atsiranda 
vėliau, kai Naujoji Dešinė bandė primesti postteminizmą - pasirinkti 
lytinę abstinenciją. Šiaip ar taip, feministinio judėjimo avangarde 


straipsnyje, išspausdintame J. Money redaguotame rinkinyje Sex research. 
New developments, New York, 1965, p. 104. Minėta Masterso ir Johnson kny- 
ga, nors išleista mokslinėje leidykloje, neginčijamai tapo perkamiausia; „be 
jokios abejonės, tai seksualinės revoliucijos apogėjus, kraštutinė orgazmo 
kulto išraiška - Amerikos svajonė pagaliau išsipildė“ (W. L. O'Neill [red.]. The 
American sexual dilemma, New York, 1972, p. 84). 

8S. Lydon. The politics of orgasm, kn. R. Morgan. Sisterhood is powerful, min. veik. 

1 N. Mailer. The prisoner of sex, New York, 1971. 

180 Tai padaryti ragina anksčiau cituota Lesbian nation autorė Jill Johnson, garsi 
„Village Voice“ žurnalistė. Žr. 176 išnašą. 

turi atsidurti lesbietės, supamos ypatingos pagarbos. Daugelis iš jų 
ten ir atsidūrė!*!. 

Šiose grumtynėse kilo daug susidūrimų ir polemikų, taip pat skili- 
mų, atskilimų, kai kurios aktyvistės netgi pasitraukė iš judėjimo. Atsi- 
rado reiškinys, ko gero, iki tol istorijoje negirdėtas: daugelis aktyvis- 
čių dėl grynai politinių priežasčių pasirinko kaip tik tą seksualinę 
orientaciją ir išdidžiai šitai skelbė. Levandų spalvos palaidinukės tapo 
madingu šio reiškinio atributu. Taip pat nuskambėjo kaltinimai dėl 
dviveidystės ar apskritai apgaulės. Pavyzdžiui, Kate Millett, kuri pa- 
siskelbė esanti lesbietė. Vėliau buvo priekaištaujama, kad ji vėl palai- 
kanti santykius su vyru ir todėl yra netinkama vykdyti pavestų funk- 
cijų. Tada ji pasiskelbė esanti biseksuali ir taip sukūrė judėjime trečią 
politinę kategoriją, kuri vis dėlto neturėjo tokio prestižo. Jungtiniame 
kongrese, vykusiame 1970 metais Niujorke, susijungimas taip ir ne- 
įvyko, nes lesbietės taip sėkmingai atakavo valdžios postus, kad ne 
tik ėmė, tiesa, laikinai, vadovauti Niujorko NOW organizacijai, bet ir 
privertė pasitraukti nemažai kitų veikėjų'**. 


1831 „Po salvių, kurias paleido Koedt ir Atkinson, - po keliolikos metų prisimena 
tų įvykių dalyvės, — praktiškai išnyko visos priežastys, dėl kurių dar būtų 
galima norėti seksualinių santykių su vyrais; gal nebent išskyrus tai, - pridu- 
ria jos, - kad pasyvumas teikia savotišką pasitenkinimą; kad kitas meilužis, 
išskyrus mane pačią, suteikia šiek tiek džiaugsmo, kad kitas kūnas lovoje 
šildo patalą. Be abejo, feministėms buvo labai sunku oficialiai pripažinti, kad 
penetraciją jos laiko maloniu dalyku, padedančiu patirti orgazmą; vėliau, 
susikūrus lesbietiškai feministinei ideologijai, tapo sunkiai įsivaizduojamu 
dalyku, kad teoriškai arba anatomijos ar visuomenės žinių pagrindu galima 
būtų paaiškinti, kodėl kokia nors moteris turėtų norėti gultis į lovą su vyriš- 
kiu.“ Žr. Introduction, kn. A. Snitow, C. Stansell, S. Thompson (red.). Desire, 
min. veik., p. 20. Toji „lesbietiška feministinė ideologija“,- paaiškina autorės, — 
tai „feministinių požiūrių sintezė su galima lesbietiško sekso perspektyva, 
pristatančia lesbizmą kaip politinį feministinį pasirinkimą“ (ten pat, p. 37). 
Taip pat žr. pažiūrų heteroseksualumo ir lesbizmo tema dėstymą Adrienne 
Rich tekste, pateiktame p. 190-192. 

"7 Trys tų įvykių dalyvės po keliolikos metų prisimena, kad ankstesnės kartos 
lesbietės, pavyzdžiui, susitelkusios į DOB (Daughters of Bilitis), anksčiau NOW 
užėmė kuklią vietą, jos nemėgo naujojo lesbizmo, kaip politinio pasirinkimo, 
šalininkių. Nepatiko joms ir šūkis „Feminizmas - tai teorija, lesbizmas - prak- 
tika“, nes jame įžvelgė bandymą priversti visas lesbietes remti nebūtinai 
joms artimus politinius tikslus. Pačią agresyviausią Ritą Mae Brown, kalti- 
nančią NOW lesbiečių diskriminavimu, buvo bandyta nutildyti. Juk tai jos, 
vadovaujamos apie dvidešimties jaunų moterų, vilkėdamos levandos spal- 
vos palaidinėmis su užrašu „Levandų pavojus“, įsiveržė į Kongreso sceną, 
apkaltino NOW homofobija (priešiškumu homoseksualistėms) ir paragino 

Prie lesbizmo problemos feminizme dar grįšime, nes jis iki šiol yra 
stipri feminizmo, ypač kultūrinio ir viktiminio, sudedamoji dalis, taip 
pat ir teorinė. 


Teorija kristalizuojasi 


Radikaliojo feminizmo teorinei koncepcijai susikurti 1970 metai tapo 
persilaužimo metais. Išėjo dvi itin reikšmingos knygelės: Kate Millett Sek- 
sualinė politika (ji pasirodė 1969 m., bet tik dabar buvo išleista plačiajam 
skaitytojų ratui) ir Shulamithos Firestone Lyties dialektika. Išbarstytas po 
ankstesnius leidinius!“ idėjas autorės stengiasi sujungti į visumą, į vien- 
tisą teoriją. Pirmą kartą visos šalies skaitytojas, kurį domina tie klausi- 
mai, gauna lengvai pasiekiamą, išvaizdų naujos doktrinos vaizdą. Netru- 
kus prie jų prisijungia — nepaisant Amerikos vadovaujančiųjų feminisčių 
prieštaravimo — Germaine Greer Moteriškasis eunuchas. Kanoniškų tekstų 


kitas feministes prisijungti prie jų kaip „feminizmo kvintesencijos“. Nuo tada 
lesbizmas tapo, viena, politiniu pasirinkimu, kita vertus — vis dėlto pasidavė 
„deseksualizacijai“, nes- buvo skelbiama - pasipiktinimas, o ne erosas turėjo 
būti jo pagrindas. Dabar buvo pabrėžiama, kad ryšys tarp moterų skiriasi tik 
savo intensyvumu: nuo paprastos draugystės ir solidarumo net iki sekso. 
Dalis tvirtos heteroseksualinės pakraipos feminisčių pasitraukė iš judėjimo, o 
netrukus iškilo aprašyta knygoje, iš kurios pratarmės paimti šie duomenys, 
dar viena problema: pačiam lesbizmui ėmė grėsti maskulinizacija, kaip tik 
tada, kai jame atkartojami viešpatavimo ir paklusnumo santykiai, įprasti 
heterosekse. Žr. ten pat, p. 21-26. 

18 Tuomet buvo nelengva suieškoti anksčiausius radikaliųjų feminisčių leidinius, 
nes jie buvo atsitiktiniai, vienkartiniai, parašyti mėgėjiškai, o pirmieji straips- 
niai buvo spausdinami vietos reikšmės studentiškuose laikraštėliuose ma- 
žais tiražais. Po poros metų padėtis pasikeitė taip, kad didžioji dalis vertin- 
gesnių tekstų buvo išleisti kaip deramai parengtos antologijos. Tiesa, jau 
1969 m. NYRW išleido Notes from the first year (Pirmųjų metų užrašai, paskui 
pasirodė antrųjų ir trečiųjų metų Užrašai), tačiau tai buvo leidiniai atsidavu- 
siems, o visiems prieinami rinkiniai ėmė rastis po to, kai Millett ir Firestone 
išleido savo knygas, jie buvo tarsi šiek tiek pavėluota ankstesnės radika- 
liosios feministinės visuomenės vizijos formavimosi dokumentacija. Kitos 
tos vizijos formos, kaip, pavyzdžiui, atrodo sukrečiančio įtaigumo paroda 
Womanhouse, kurią Kalifornijoje sugriautame name organizavo 26 meni- 
ninkės feministės, vadovaujamos Judy Chicago ir Miriamos Shapiro, ar 
Karenos Mitnick filmas apie mis Amerikos rinkimus Up against the wall, 
Miss America! (prieš kuriuos feministės vėl protestavo 1969 m. rugsėjo mėn. 
Atlantik Sityje) galėjo turėti tik vietinį poveikį. 

sąrašą po penkerių metų užbaigs Susan Brownmiller, rašanti, tiesą sa- 
kant, viena tema — apie prievartą, tačiau prievarta knygoje Prieš mūsų 
valią iškyla kaip moterų padėties patriarchate pamatas. 


Kate Millett. Sexual politics 
Rupert Hart-Davis, London, 1971 (orig. leid. 1969, JAV, 1970) 


Daugelio nuomone, kaip tik iš šios knygos puslapių atėjo „seksiz- 
mo“ koncepcijos pagrindas, kaip tik joje pirmą kartą buvo pagrįsta 
„patriarchato“, kaip tam tikros visuomeninės santvarkos, teorija. Tie- 
sa, žodis „seksizmas“ diskusijoje pasigirsta tik vieną kartą, bet kon- 
tekstas diktuoja šio termino tapatumą su „patriarchato“ sąvoka ir „sek- 
sualine politika“ (sexual politics)**. Autorė aprašė pasaulį, matomą 
žvelgiant į ateitį, kuri dar neturėjo pavadinimo. Taip pat ji svarstė, 
kuri sąvoka geriau apibrėžia moters statusą — klasė, luomas ar kasta. 
Be to, ji nesuvokė, kad rašo tekstą, tapsiantį kanonišku feminizmo 
teorijai. Iš pradžių tai buvo humanitarinio fakulteto disertacija, skirta 
seksualinės politikos studijai literatūroje. Tačiau teorinė dalis savo 
reikšme peraugo pagrindinę temą — E. D. H. Lawrence, Henry Mille- 
rio, Normano Mailero ir Jeano Geneto kūrybos analizę. 

Pirmojoje iš trijų knygos dalių, pavadintoje Seksualinė politika, pa- 
teikiama sociologinė-teorinė kvintesencija: patriarchalinės (arba sek- 
sistinės) santvarkos sąvoka, ją lydinčios ideologijos ir ypatingo visuo- 
meninio moterų statuso kaip tam tikro visuomeninio vientisumo 
apibrėžimas. Antrojoje dalyje po istorinės apžvalgos pasakojama apie 
staigų šiuolaikinio feministinio judėjimo suaktyvėjimą, pavadintą 
1830 metais prasidėjusios „seksualinės revoliucijos“, kurią 1930-1960 
metais buvo nutraukusi „kontrrevoliucija“, antrąja faze. Reikia moky- 
tis iš pirmtakių klaidų ir atpažinti tikruosius priešininkus (reakcinės 
kontrrevoliucijos ideologus, pirmiausia Freudą ir funkcionalistus). 
Trečioji dalis — tai tikroji disertacija iš literatūros istorijos, pasirinktais 
pavyzdžiais parodanti literatūrinės kūrybos seksistinį atvaizdą. 

Pirmas skyrius Seksualinės politikos pavyzdžiai, nors veikiausiai nu- 
matytas padaryti stiprų poveikį, patriarchato santvarkos koncepcijos 
požiūriu turi neatsitiktinę, principinę prasmę. Autorė pribloškia bru- 


= Terminą „seksizmas“ neabejotinai sukūrė Vanauken straipsnyje Freedom for 
Movement Girls — Now, išspausdintame žurnale „No More Fun and Games“, 
1968 m. lapkr. - žr. C. Kramarae, P. A. Treichler. A feminist dictionary, Boston, 
1985, p. 411. 

talaus, agresyvaus sekso scenomis, paimtomis iš anksčiau minėtų au- 
torių, ypač Henry Millerio ir Normano Mailero, kurias visas sieja vie- 
nas aspektas: vyras yra viršesnis už moterį, primeta jai savo valią, 
„Sudaiktina“ kaip savo nežabotų geidulių objektą. Moterys tam pasi- 
duoda, leidžiasi išnaudojamos kaip tik šitokiu būdu, o jeigu kuri nors 
pasipriešina, tai paskui, kai visiškai pasiduoda ją nugalėjusiam vyrui, 
rodo aiškų pasitenkinimą, netgi vergiškai nuolankiai jį garbina. Tie 
pavyzdžiai tarsi sako: štai koks, vyrų akimis žiūrint, yra seksas, tai 
moterų sudaiktinimas, kad jos vykdytų vyrų valią ir tenkintų porei- 
kius, tai instrumentuotė. 

Skaitytojas, pripratęs, kad politika rodosi parlamento, vyriausy- 
bės, valdančiųjų institucijų arba gatvių ir aikščių scenoje (arba užkuli- 
siuose), gali baisiai nustebti dėl tokių „politikos“ pavyzdžių. Bet au- 
torei tai yra pavyzdžiai, maža to, jie sudaro paradigmą. Seksualinis 
santykis — tai mikrokosmas, kurio sandara atskleidžia kuriančiųjų vi- 
sos kultūros kosmosą, vadinasi, ne vien tik politiką, elgesį ir verty- 
bes!'** Be kita ko, tai yra ir pavyzdinis lyčių politikos intymiausioje 
visuomenės gyvenimo srityje atvejis (ne šiaip pavyzdys)'““. Politika 
autorė vadina tokius valdžios santykius, kai viena žmonių grupė val- 
do kitą. Visa politika yra kaip tasai seksas: vyrai, pavertę moteris ver- 
gėmis (kaip kolonizatoriai ištisas trečiojo pasaulio tautas ir atvežtus į 
šalį negrus), viešpatauja ir valdo viską taip pat kaip moters kūną sek- 
so metu. Moterys tapo itin klastingos vidaus kolonizavimo (interior colo- 
nization) formos aukomis. Todėl pavadinimas „lyčių politika“ puikiai 
atspindi visą — dvejopą lyčių ar seksualinę — politiką, politinės val- 
džios pobūdį: tai vienos lyties (sex) viršenybė pavergiant kitą, ir toji 
viršenybė tokia pati kaip ir seksualiniame ryšyje, imanti iš ten ne tik 
pavyzdį, o tiesiog asmens tapatybės liudijimą ir savo galią'*". Vis dėl- 
to dar nepraėjo laikai, kai valdžia buvo paveldima. Žmogus gimsta 
tam tikros lyties ir per tai atsiduria arba viešpataujančioje, arba išnau- 
dojamųjų ir engiamųjų grupėje. Lytis — tai kategorija su stipriu politiniu 


185 K, Millett. Sexual politics, London, 1971, p. 23. 

e Tai skamba pagal vis labiau populiarėjantį radikaliųjų feminisčių šūkį - perso- 
nal is political, privatumas yra politiškas. Juk jau ten, lovoje (arba vonioje), 
tarp dviejų Žmonių, intymioje aplinkoje prasideda - ne tik irgi būna - politika, 
tikroji politika. 

" Kai moterys bando būti nepaklusnios, jos pastatomos į vietą ne policijos 
bananais gatvėse, ne išmetant iš darbo, ne deportuojant iš šalies, o - prime- 
tamo sekso jėga, prievarta. Taip teigia kitos feministės, ypač Susan Brown- 
miller. 

komponentu, nusakanti vietą hierarchijoje'ėė. Jei norėtume apibūdinti 
lyčių santykių tipą, geriausiai tam tinka kategorija „politika“, nes pir- 
miausia tai viešpatavimo santykiai. Viešpatavimo pagal Weberį: suge- 
bėjimas primesti savo valią kitų elgesiui'®. 

Toji visuomeninė valdžios santvarka - tai patriarchatas. 
Daugeliui tokia santvarka atrodo visiškai natūralus dalykas, nes ji vieš- 
patauja nuo neatmenamų laikų, keičiasi tik jos formos. (O dėl matriar- 
chato autorė nėra įsitikinusi, kad jis kada nors egzistavo). Kariuome- 
nė, pramonė, technika, universitetai, politinės pareigos, policija, 
finansai — žodžiu, visi keliai, vedantys į valdžią, yra okupuoti vyrų. 
Taip pat ir pasisakymo sritis, kultūra!?. Čia slypi nepaprasto sistemos 
stabilumo priežastis: pavergtoji pusė negali nei pasinaudoti teisinėmis 
priemonėmis, nei turi galimybių susivienyti į opoziciją". Patriarcha- 
tas — tai „institucija, kurioje pusę populiacijos, būtent moteriškąją pu- 
se, kontroliuoja kita pusė — vyriškoji“. Čia autorė vis dėlto priduria 
dar vieną priklausomybės ryšį. Ji sako: „Patriarchato taisyklės turi 
dvejopą pobūdį: vyras turi valdyti moterį, vyresnis vyras turi valdyti 
jaunesnį“ V. 

Patriarchatas kaip institucija sudaro visuomeninę konstantą, jis iš- 
lieka visose kitose politinėse, visuomeninėse ir ekonominėse santvar- 
kose, ar tai bus kastų, ar klasių sistema, feodalizmas ar biurokratizmas, 
ar didelės teokratinės visuomenės. Kas be ko, atsiranda įvairūs jo va- 
riantai, tačiau netgi šiuolaikinė demokratija išsaugo patriarchatą, nes 
čia moteris valdžioje — tai tik išimtis. „Nors reikia pripažinti, - pažymi 
pati autorė, - kad Jungtinių Valstijų ir Europos patriarchate įvyko daug 
pokyčių ir reformų, kurios sušvelnino padėtį.” 

Taip autorė iš trijų pusių nubraižė, pasak jos pačios, „eskizą, kuris 
gali būti «įvadas į patriarchato teoriją»“"*. Žodžio „seksizmas“ čia ne- 
rasime, jis pasirodo vėliau, kai aptariamas klasinio požiūrio vaidmuo 
suvokiant patriarchato reiškinius. Svarstydama rasizmo vaidmenį ame- 
rikiečių visuomenėje ir jo ryšį su „lyčių politika“, autorė pažymi, kad 
anksčiau keliama į pirmą vietą baltojo vyro viršenybės juodojo vyro 


8 Ten pat, p. 24. 

"Ten pat, p. 24-25. 

"0 Ten pat, p. 25. 

"| Ten pat, p. 24. 

2 Ten pat, p. 25. Galų gale tai „tėvų“ taisyklės, tas antras teiginys yra netgi 
akivaizdesnis. 

3 Ten pat. 

4 Ten pat, p. 24. 

atžvilgiu ideologija šiandien, patyrusi smarkią visuomenės kritiką, pa- 
sitraukia į antrąjį planą, taip pat ne tokia svarbi tampa „baltosios mo- 
ters“, kaip baltojo vyro nuosavybės, apsauga nuo juodojo vyro, todėl 
priekyje atsiduria vyrų viršenybė (moterų atžvilgiu), aplenkdama bal- 
tųjų viršenybę (juodųjų atžvilgiu). Vadinasi, sako ji, gali pasirodyti, 
kad „seksizmas“ yra įsišaknijęs kur kas labiau nei rasizmas!'“. Kaip 
minėjau, žodis, kuris feminizmo žodyne staiga padarė stulbinančią 
karjerą, čia pasirodo netiesiogiai, lyg tarp kita kom Pirmiausia jis sie- 
jamas su biologine patriarchato ideologija, vėliau reikš ir patį patriar- 
chatą, lygiai kaip ir lydinčias jį ideologines formas. 

Toliau apžvelgiami ir kritikuojami įvairūs patriarchato supratimo 
būdai, kurie drauge atlieka jį saugančių ideologijų vaidmenį. Iškart 
po įžangos autorė išduoda savo požiūrio tašką: įkandin Hannos Arendt 
ji pripažįsta, kad valdžia visuomenėse, kuriose ji neužgrobiama prie- 
varta, remiasi — o taip yra esant patriarchatui - daugumos, taip pat tų, 
kurie tai daugumai pavaldūs, pritarimu. Tasai pritarimas pasiekiamas, 
kai socializuotiems individams peršama nuomonė apie hierarchijos svar- 
bą ir apie jų atitinkamus vaidmenis, taip pat — tai dažnai aplenkia anuos 
elementus — jų asmenybes sukūrus pagal atitinkamus pavyzdžius. Ra- 
tas užsidaro: „moteriškos“ moterys tinkamos tik prižiūrėti namus, gim- 
dyti ir auginti vaikus, o „vyriški“ vyrai — visam kam kitam, vadinasi, 
ir valdyti, — tai patvirtina ir faktas, kad vyriškumas yra laikomas ver- 
tingesniu. Temperamentas, vaidmuo ir rangas — tai trejybė, verčianti 
moterys pripažinti vyrų viršenybę". Galima rasti nemažai įsitikini- 
mų, pagrindžiančių tokią padėtį. 

Dažniausiai pasitaiko biologinis požiūris: abiejų lyčių indivi- 
du skirtumai turėtų būti įgimti, o vyrų viešpatavimas, be kita ko, re- 
miasi didesne jų fizine jėga. Autorės nuomone, nėra jokių įrodymų, 
išskyrus fiziologinius, kad abi lytis skiria įgimti biologiniai skirtumai, 
o didesnė vyrų fizinė jėga šiandien neturi jokios reikšmės. Lyties 


15 „And the priorities of maintaining male supremacy might outweight even those of 
white supremacy; sexism may be more endemic in our society than racism.” Ten 
pat, p. 39. 

1% Vokiečių vertėja 1971 m. dar nesuvokė šio žodžio reikšmingumo, todėl šalia 
Rassenideologie išvertė jį kaip Sexualideologie, ir reikėjo, kad praeitų dar keleri 
metai, kol Vokietijoje Marie Louise Janssen-Jurreit išleido didelį veikalą Se- 
xismus ir taip išpopuliarino šį terminą šalyje, kurioje jau keletą metų feminiz- 
mas vešėte vešėjo. Žr. Kate Millett. Sexus und Herrschaft, Die Tyrannei des 
Mannes in unserer Gesellschaft, Mūnchen, 1974, p. 41. 

17 K. Millett. Sexual politics, min. veik., p. 26-27. 

kategorija kaip individualybės tipas — autorė paskui Stollerą siūlo ter- 
miną gender” (kultūrinė lytis) — pirmiausia turi kultūrinį pobūdį, kitaip 
negu biologinė lytis (sex), ir tai patvirtina klaidingos individų biologi- 
nės lyties tapatumo tyrimų rezultatai. Kai klaidos buvo atrastos, indi- 
vido biologinę lytį buvo lengviau pritaikyti prie jau susidariusios jo 
kultūrinės lyties, o ne atvirkščiai — taip smarkiai auklėjimas, neatitin- 
kantis biologinės lyties, paveikė individo charakterį. Čia autorė re- 
miasi J. Money!” tyrimais. Plačiai paplitusi nuomonė, kad „agresija 
yra vyriška savybė“, o „pasyvumas — moteriškas bruožas“, didelę ga- 
lią turi todėl, kad šis įsitikinimas įdiegiamas socializacijos metu, jau 
nekalbant apie tai, jog tokias sąvokas kuria vyrai, ir galbūt iš moteriš- 
ko taško — susimąsto autorė — reikėtų sakyti, kad moterys yra akty- 
vios, o vyrai — perdėtai aktyvūs arba perdėtai agresyvūs. Šiaip ar taip, 
atmetus biologinį požiūrį, galima prieiti prie išvados, kad įsigalėjus 
patriarchalinei pedagogikai kiekviena iš dviejų Žmonijos pusių įgy- 
vendina daugiausia pusę savo galimybių. Vyrai ir moterys gyvena 
tarsi dviejose skirtingose kultūrose. 


198 Gender apskritai verčiu kaip kultūrinė lytis, bet tik iš bėdos. Žodį giminė vartoti 
kaip gender atitikmenį tik todėl, kad jis įprastas gramatikoje, feminizmo kon- 
tekste visiškai netinka. Ten, kur originaliame tekste gender priešpriešinama 
žodžiui sex, sex verčiu kaip biologinė lytis. 

1 Amerikiečių literatūroje tapo įprasta gender ir sex atskyrimą sieti su Robertu 
J. Stolleru, galbūt todėl, kad jo 1968 m. išleista knyga vadinasi Sex and gender. 
On the development of masculinity and femininity. Tačiau tuo atskyrimu jau 
buvo naudotasi anksčiau, pavyzdžiui, cituojamame rinkinyje, kurį redagavo 
Johnas Money. Sex research. New developments, New York, 1965. Juo naudoja- 
si ir Robertas R. Sears, Lucy Rau ir Richardas Alpertas, 1965 m. išleistos kny- 
gos Identification and child rearing autoriai; jie tyrinėja vadinamąjį sex typing, 
„procesą, kurio dėka vaikas ugdosi elgesio stereotipus, atitinkančius priski- 
riamą jam lytį (ascribed gender). Pasirodo, kad tas elgesys gana tvirtai įsi- 
tvirtina vaikui esant dvejų su puse-trejų metų, ir jei paskui paaiškėja, kad 
vaikui per klaidą buvo priskirta ne ta lytis (gender), pakeisti ją būna nepa- 
prastai sunku, ir gali būti, kad gender ir sex tarp savęs nesiderins“ (min. 
veik., p. 171-172). Tuo pačiu laikotarpiu 1966 m. išleisto Eleanoros E. Macco- 
by redaguoto rinkinio The development of sex differences epilogo autorių biolo- 
ginės (ypač hormonų) įtakos ir socializacijos įtakos tyrimai nuveda iki kon- 
statavimo, kad kiekvienu atveju šiuolaikinis „žmogiškųjų vertybių poveikis 
[kalbama apie kultūrinius etalonus - K. Š.] darosi gerokai svarbesnis nei 
įgimtų predispozicijų ar sugebėjimų visuomenėje vykdyti tam tikras funkci- 
jas skirtumai“. Galiausiai, kai kiekviena nėščia moteris gali vairuoti automo- 
bilį, išnyksta garsusis argumentas apie biologiškai nulemtą didesnį vyrų judru- 
mą. Jei skirtumai išlieka, tai pirmiausia dėl „sąlyginio visuomenės jėgų 
reikšmingumo didėjimo“ (min. veik., p. 214-215). 


DUKTERYS NORI PAKEISTI PASAULĮ 147 


Toliau autorė kritikuoja sociologinį požiūrį, pagal kurį 
vienintelę galimybę gimdyti ir socializuoti vaikus sukuria šeima - 
pagrindinė visuomenės sandaros ląstelė. Jos nuomone, galimi ir kito- 
kie sprendimai“, bet patriarchatas buvo ir tebėra linkęs neleisti jų 
įgyvendinti. Juk šeima, nepaisant kultūrinių skirtumų, visur ir visą 
laiką iki pat šių dienų yra dvigubai patriarchalinė: joje viešpatauja vy- 
ras (tai tikra visuomeninio patriarchato kopija) ir - kaip šito pasekmė — 
vykdo joje propatriarchalinę socializaciją. Net jei šių dienų namų šei- 
mininkas nėra žmonos ir vaikų gyvybės ir mirties viešpats, jis ir toliau 
disponuoja materialinėmis lėšomis, kuriomis šeima užsitikrina egzis- 
tavimą kaip ūkinis vienetas, vadinasi, ir toliau viešpatauja šeimoje. 
Kelia abejonių ir teiginys, esą dalijimas į visuomenines klases buvo 
svarbesnis nei dalijimas į lytis, kurį dabar autorė tapatina su dalijimu 
į kastas. Jos nuomone - bet ši išvada nėra labai aiški, - nors vienos 
klasės moterys kartais gali užimti aukštesnę poziciją nei kitos klasės 
vyrai, tai nekeičia to fakto, kad apskritai jos yra išstumtos iš visuome- 
nės gyvenimo. Be to, moterys turi tik antrinį klasinį statusą; jis nebū- 
tinai turi sutapti su klasiniu jos tėvų statusu, nes galutinai tai priklau- 
so nuo klasinio jos vyro statuso. Jos gyvena iš pridedamosios vertės, 
tartum parazitiškai. Taigi dažniausiai jos būna konservatyvios ir nė 
nemano pačios keisti savo padėties“". Taip pat nederėtų pasitikėti ga- 
lantiškumu, kurį kartais rodo viešpataujanti klasė. Jis tik maskuoja 
moterų pavergimą. Kaip dalijimas į lytis, taip ir dalijimas į rases tarsi 
skersai kerta dalijimą į klases, ir jis taip pat yra svarbesnis už klasinį, 
nes baltieji darbininkai, tarkim, gali niekinti juodos spalvos daktarą ir 
menkai jį vertinti. Vis dėlto autorė lyčiai suteikia aukštesnį rangą nei 
rasei, vadinasi, seksizmą iškelia aukščiau nei rasizmą*““, 

Ypač veiksmingas patriarchato išsaugojimo būdas yra laikyti mo- 
teris ekonomiškai nesavarankiškas. Vidurinės klasės 
moterų atžvilgiu — išskyrus klestėjimo laikus ir karo metą — forsuoja- 
mas (bažnyčia, psichologai, reklama) gyvenimo namuose modelis; že- 
mesniųjų klasių moterys noriau priimamos į darbą (kaip „darbo armi- 
jos rezervas“), bet joms mokama tiek mažai, kad nuogąstauti dėl 
ekonominio savarankiškumo įgijimo būtų beprasmiška. Tiesa, šian- 
dien dėl atlygio dirba nemažai vidurinės klasės moterų, bet jos eina 
žemesnes pareigas, turi neprestižines ir menkai mokamas darbo vietas. 


*0 Tai tarsi Shulamithos Firestone knygos požymis — žr. toliau šiame skyriuje. 
21 K. Millet. Sexual politics, min. veik., p. 38. 
22 Ten pat, p. 39. 

Be to, ant moterų pečių tebegula visi namų darbai ir vaikų auklėjimas. 
Rezultatas toks, kad moterų ekonominė padėtis tebėra priklausoma 
nuo jų vyrų. O kad pamažu jos nejįsitvirtintų geriau mokamose ir reikš- 
mingesnėse valdžios pozicijose, auklėjimas ir švietimas palaiko ypa- 
tingų moteriškų talentų mitą ir orientuoja jas į humanitarinius moks- 
lus, o prie technikos ir gamtos mokslų jos neprileidžiamos. 

Šiandien patriarchatas kasdien s m u rto nenaudoja, nes sociali- 
zacija yra pakankamai veiksminga. Bet prireikus jis pasiryžęs smurtą 
panaudoti, dėl viso pikto kartkartėmis moterys pagąsdinamos. Dras- 
tiškas, o kartu pavyzdinis būdas naudoti smurtą yra prievarta. Jei 
prievartautojas nubaudžiamas, tai įvyksta pirmiausia todėl, kad kėsi- 
nosi ar pasinaudojo privačia kito vyro nuosavybe. Žiaurumui sekse 
vyrai plačiai pritaria, tai ypač iliustruoja pornografija, taip pat dalis 
grožinės literatūros (pavyzdžiui, trys autorės paminėti rašytojai). Įvai- 
riose kultūrose prievarta iki šiol yra tradicinė jų sudedamoji dalis. 
Autorė pateikia įprastą feministėms sąrašą: našlių deginimas Indijoje, 
iškreiptos moterų pėdos Kinijoje, kančia vaikščioti uždengtu veidu, 
skaistybės diržas, užrakinimas nuo pasaulio izoliuotose patalpose, ži- 
noma, klitoridektomija, taip pat visaip maskuojamas moterų pardavi- 
mas ir vergija, prievartinė prostitucija, prievartinis ištekinimas, netgi 
visai jaunučių mergaičių, gyvenimas susidėjus, jau nekalbant apie tai, 
kad Saudo Arabijoje neištikimos žmonos apmėtomos akmenimis. Visa 
tai kasdienėje sąmonėje pagardinama įsitikinimu, jog moteris iš pri- 
gimties esanti žemesnė ar bent jos prigimtis esanti specifinė. Tam pa- 
deda plačiai paplitę sąmojai, sklidini mizoginijos — liguistos neapy- 
kantos moteriai. 

Tokius įsitikinimus palaiko daugybės pasaulio tautų mitai ir religija, 
tik prisiminkime mizoginišką didžiųjų religijų, pirmiausia judaizmo ir 
krikščionybės, turinį (moters sutapatinimas su seksualumu kaip nešva- 
riu, gėdingu dalyku, Dievui priskyrimas vyriškosios lyties ir t. t.). Mi- 
tas apie Adomą ir Ievą skelbia žemesnį moters statusą ir amžiną jos 
kaltę. Prie jo prisišlieja tūkstančiai kitų būdų, kuriais perduodama mote- 
rims, kad jos esančios žemesnės būtybės; todėl jų sąmonėje susiformuoja 
nevisavertei asmenybei tipiška reakcija — panieka sau ir savo lyčiai. 

Galop ratas užsidaro. Viskas su viskuo suderinta, ir patriarchatas 
pasirodo esąs stabiliausia istorijoje visuomenės gyvenimo sistema. Nors 
tiesą sakant, mano autorė, biologiniai vyrų ir moterų skirtumai abso- 
liučiai to nepagrindžia, tačiau patriarchatas iki šiol tebelaikomas „na- 
tūraliu“ dalyku. Panašius stabilizacijos mechanizmus turi ir klasinė sis- 
tema, bet jie savo pastovumu patriarchatui neprilygsta. Betgi ir 


DUKTERYS NORI PAKEISTI PASAULĮ 149 


patriarchatui gali tekti patirti išbandymus, jeigu jo mechanizmai ap- 
vils. Taip buvo pirmojoje praėjusio amžiaus pusėje. 

Čia autorė ima piešti savo istoriosofinę viziją, aprašydama lyčių 
revoliucijos (sexual revolution)““? teoriją ir istoriją. Gala patriarchatui 
gali padaryti tik lyčių revoliucija. „Seksualinės revoliucijos“ vardu ži- 
nomi ir garsiai aptariami pasikeitimai, įvykę septintąjį dešimtmetį, su- 
siję su tik vienu, nors, be abejo, svarbiu lyčių revoliucijos aspektu — 
būtent seksualinės laisvės sritimi. Seksas buvo išlaisvintas iš jį apraiz- 
giusių visuomeninių tabu ir draudimų, beje, abiem lytims skirtingų. 
Patriarchato pamatui — monogaminei šeimai — iškilo grėsmė. Visuo- 
menė liovėsi smerkti priešvedybinį seksą, santuokinę neištikimybę, 
lygiai kaip ir homoseksualizmą, taip pat ir tarp nepilnamečių. Nuplė- 
šus seksą gaubusią neigiamą aurą, išnyksta dviguba moralė ir prosti- 
tucija. Abi lytys turi turėti vienodą seksualinę laisvę, o jos ribos turi 
būti pačių suinteresuotųjų reikalas*“. Bet tikrasis revoliucijos 
tikslas - visiškai panaikinti patriarchatą, ir ne tik seksualinėje 
srityje. Tada išnyks vyrų viršenybės ideologija, socializacija nebega- 
lės auklėti vaikų tradicinės lyčių hierarchijos dvasia ir nebekurs skir- 
tingų asmenybės tipų. Ims integruotis iki šiol atskiros lyčių kultūros 
atmainos, supanašės iki šiol skirtingai išgyvenami gyvenimo išmėgi- 
nimai. Į „vyriškumo“ ir „moteriškumo“ etalonus bus pažvelgta nau- 
jai, atmetant kaip nebenaudingą iki šiol perdėtai iškeliamą vyrų agre- 
syvumą ir moterų pasyvumą. Užtat bus vienodai ugdoma tai, ką gero 
ir naudingo turi kiekviena lytis: vyriškas mąstymo aiškumas, tempe- 
ramento intelektualumas — ir moteriškas jautrumas, gebėjimas įsijaus- 
ti į kito asmens problemas. Bet pirmiausia ir labiausiai keisis šeima, 
šiandien esanti patriarchalinė, sukurta valdyti. Kadangi išnyks skir- 
tingi lyčių vaidmenys ir moterys bus ekonomiškai savarankiškos, be 
pėdsako išnyks finansinis šeimos gyvenimo aspektas ir šeimoje vy- 
raujanti valdžios hierarchija. Kaip šių pasikeitimų pasekmė išnyks da- 
bartinis suaugusiųjų požiūris į vaikus kaip į savo nuosavybę, o nepil- 
namečiai įgis teisę patys spręsti su jais susijusius klausimus. Pavedus 
visuomenei (vadinasi, ją patobulinus) globoti vaikus ir tą globą pada- 
rius profesionalią, bus dar labiau pasikasta po šiuolaikinės šeimos pa- 
matais, o moterys kartu įgaus daugiau laisvės. Apskritai santuoką pa- 
keis savanoriškas poros gyvenimas kartu. Ta pačia proga išnyks Žmonių 


23 Terminą sexual revolution — pagal autorės sumanymą — čia verčiu dvejopai. 
Lyčių revoliucija apima seksualumo revoliuciją, bet neveda prie jos. 
"7 Ten pat, p. 59. 

pertekliaus planetoje problema, kuri iki šiol tiesiogiai siejosi su menku 
moterų emancipacijos lygiu?“. Štai kur taikosi istorinis procesas nuo 
tada, kai moterys pakėlė maištą. 

Bet vis dėlto kaip moterys galėjo pradėti maištauti, — klausia auto- 
rė, - jeigu patriarchatas geriau už visas kitas istorines sistemas pasirū- 
pino sutvirtinti savo pozicijas? Į vieną krūvą susidėjo daugybė veiks- 
nių: švietėjiškas humanizmas, žmogaus teisių revoliucija Prancūzijoje 
ir Amerikoje, reformų sąjūdis Didžiojoje Britanijoje ir abolicionistų 
judėjimas Jungtinėse Valstijose, taip pat tas faktas, kad Viktorijos epo- 
cha, ribodama lyčių laisvę, nuėjo taip toli, kad moterims neliko nieko 
kito, kaip tik kontratakuoti. Visą šimtmetį atrodė, kad įvyks esminės 
permainos, bet viskas baigėsi reformomis — kas be ko, labai svarbio- 
mis. Dabar reikia mokytis iš klaidų, padarytų per tą pirmąją revoliuci- 
jos fazę, nes po trisdešimt metų trukusio pakartotinio patriarchato 
sustiprėjimo laikotarpio viskas aiškiai rodo, kad kyla nauja revoliuci- 
nės dvasios banga“. 

Autorė atkreipia dėmesį į tai, kad kiti tų laikų revoliuciniai perver- 
smai — pramoninė, politinė ir ūkinė revoliucijos — atnešė permainų pir- 
miausia vyrams. Lyčių revoliuciją buvo nepaprastai sunku įvykdyti, 
nes jos esmė — pakeisti mąstymą ir gyvenimo stilių. Todėl pirmoji fazė 
baigėsi daline pergale: įvyko didelių institucinių pokyčių — moterys 
gavo balsavimo teisę, joms atsivėrė mokymo įstaigų durys ir t. t., ta- 
čiau mąstymo būdas liko nepakitęs. 

Toliau pateikta trumpa pirmosios bangos moterų judėjimo istorija, 
po jos autorė savo dėmesį sutelkia į reakcijos, arba „kontrrevoliuci- 
jos“, kaip dabar įprasta sakyti“, laikotarpį. Ligšiolinės lyčių revoliu- 
cijos istoriją ji užbaigia reakcinių (savo idėjų atžvilgiu) Freudo ir psi- 
choanalizės, taip pat funkcionalizmo pažiūrų analize. Pagrindinis 
priekaištas Freudui ir froidistams yra toks, kad normalaus Žmogaus 
etalonu jie laiko vyrą, todėl moteris tampa nevisaverčiu žmogumi, 
žmogumi su defektu, nes neturi varpos, — tai sudaro garsiosios „pa- 
vydo dėl penio“ koncepcijos pagrindą, ir tuo menamu trūkumu grin- 
džia moters antropologiją. O dėl to neįmanoma atskirti biologinės ly- 
ties nuo kultūrinės, sex nuo gender. Normaliomis moters individualybei 


25 Ten pat, p. 59-60. 

“6 Ten pat, p. 59. Įdomu, kad apie tai, kas tada dėjosi JAV, autorė daugiau nieko 
nepasako. Jokių nuorodų, kvietimų, programų. Dabar prasideda pirmosios 
bangos ir reakcijos laikotarpio istorijos analizė. 

27 Ten pat, p. 157. 

būdingomis savybėmis Freudas pripažino pasyvumą, mazochizmą ir 
narcisizmą, o tai sutvirtino pirmosios revoliucijos fazės metu susvyra- 
vusią nuomonę apie „moteriškumo“ esmę. Plati kritiška froidizmo ana- 
lizė suvaidino reikšmingą vaidmenį Amerikoje, kur, kaip Žinome, psi- 
choanalizė yra tapusi kone religijos kultu“. Dar griežčiau yra vertinami 
amerikiečių psichoanalitikų darbai: Helenos Deutsch ir poros Ferdi- 
nando Lundbergo ir Marynios F. Farnham. Taip pat sukritikuotas 
Erikas Eriksonas už neva tik moterims būdingą vidinės erdvės pojū- 
čio koncepciją”. Kritikuodama Jungtinėse Valstijose populiarų funk- 
cionalizmą, autorė pirmiausia pateikia lyčių vaidmenų diferencijavi- 
mo naudingumo koncepciją, kuri, jos nuomone, užtušuojanti dėl to 
atsirandančią lyčių nelygybę. Amerikiečių sociologija skuba į pagal- 
bą patriarchatui ir todėl palaiko tezę, esą patriarchatas yra visiems 
naudingas. 

Paskutinė, kritiška literatūrinė knygos dalis demaskuoja propat- 
riarchalinį trijų kaltinamų autorių kūrybos pobūdį. Kaip jų priešingy- 
bę autorė pateikia Geneto kūrybą, kurioje teisingai atspindėtas svar- 
biausias seksualinio pavaldumo santykių vaidmuo. 


Solidesni ir išsamesni patriarchato ir seksizmo teorijos veikalai 
atsiras vėliau, women’s studies (moterų studijų) laikotarpiu. Tačiau 
Millett pasiūlė judėjimui labai reikalingą vientisą visuomenės forma- 
cijos, paremtos kitokiu išnaudojimu nei klasinis, viziją, ir tas jos pa- 
siūlymas buvo priimtas entuziastingai. Patriarchatas, nepaisant so- 
cialistinių feminisčių (politikių) nuomonės, pasirodo čia ne kaip 
klasinės sistemos atmaina ar jos papildymas, ne tiesiog scheminė, 
pradinė klasinė sistema, jis pasirodo kaip savarankiška, fundamen- 
tali vienos lyties išnaudojimo sistema. Jeigu čia taikomos visuotinai 
vartojamos kategorijos, tai nebent tiktų „kastos“ sąvoka, priklauso- 
mybę kuriai apibrėžia prigimtis. Šioje knygoje liko neaptarti nepa- 
prastai svarbūs šeimos ir jos pokyčio klausimai, beje, tai suvokė pati 
autorė. 


28 Prieš metus panašiai Freudą užsipuolė britų autorė Eva Figes (Patriarchal 
attitudes), anksčiau ir Betty Friedan. Freudo, kaip antifeministo, paveikslas 
(nors nebūtinai mizoginiškas) dar keletą metų karaliaus feminizme, kol pa- 
čios feministės pasistengs reabilituoti psichoanalizę ir reabilitaciją lydės ban- 
dymai keisti ją kūrybiškai, taip, kad ji taptų teisingesnė moterims. 

2 Žr. šios koncepcijos aptarimą specialiame „Daedalus“ numerio išdėstyme 
93-94 ir šiame puslapyje. 

Šią spragą užpildė Shulamith Firestone, pateikusi kur kas išsamesnę 
analizę ir nubrėžusi — tuo sukeldama tradiciškai mąstančių skaitytojų 
nerimą — būsimosios santuokos ir šeimos evoliucijos perspektyvas, ku- 
rios, tiesa, buvo paminėtos ir Millett knygoje, bet taip banaliai, kad dar 
nešokiravo. Lyties dialektika taip pat pasiūlė viską apimančią istorinę te- 
oriją, šiek tiek (ne taip smarkiai, kaip gali pasirodyti iš pirmo žvilgsnio) 
besiskiriančią nuo Millett sampratos, nes čia patriarchatas matomas žvel- 
giant iš marksistinės klasinės perspektyvos. Štai pagrindinės tos knygos, 
kurią kai kurios feministės laiko svarbesne net už Lyčių politiką, idėjos. 


Shulamith Firestone. The dialectic of sex. The case for Feminist 
Revolution 
Jonathan Cape, London, 1971 (1 originalo leidimas JAV 1970) 


Seksizmo teorija. Knygos pavadinimas sąmoningai siejamas 
su marksizmu ir gamybinių jėgų kaip istorijos variklio dialektika (taip 
autorė interpretuoja pagrindinę istorinio materializmo tezę). Jos nuo- 
mone, Marxas, ieškodamas istorijos varomųjų jėgų ir dialektinio kon- 
flikto pamatų, žvelgė nepakankamai skvarbiai. Gamybos priemonių 
nuosavybe, iš kurios kildinamos ekonomikos klasės, ir tų klasių kova 
iš tikro galima labai daug ką paaiškinti, tačiau tai neteisingai buvo 
pavadinta visuomenės gyvenimo baze. „Šioje knygelėje buvo paban- 
dyta, — rašo autorė, — šiek tiek toliau žengtelėti tiriant klases link jų 
šaknų ir biologinio padalijimo į lytis.“ Tokiu atveju gamyba, ūkis pasi- 
rodo esąs antstatas, ekonomikos antstatas dar fundamentalesnės sri- 
ties atžvilgiu: reprodukcijos srities (fizinės, žmonių rūšies) ir jos dir- 
voje atsiradusios klasinių santykių — lyčių klasių (sex classes). Tai 
biologija nusprendė, kad moterys yra reprodukcijos instrumentas, ir 
kaip vaikų gimdymo ir priežiūros instrumentą jas nusavino kita lyčių 
klasė — vyrai. Radosi biologijos nustatyta „lyčių klasių sistema“, lygiai 
kaip ekonomikos klasių sistema nustatė gamybos jėgų pobūdį ir ly- 
SCT Gamybos jėgų dialektiką reikia pakeisti lyčių dialektika. 

Taip modifikuotą naują istorinį materializmą, autorės nuomone, 
galima nusakyti štai tokia teorija: „Istorinis materializmas — tai toks 
požiūris į istorijos raidą, kuris svarbiausia jos priežastimi ir pagrindi- 
ne varomąja jėga laiko lyčių dialektiką: visuomenės pasidalijimą į dvi 
biologiškai skirtingas klases, atliekančias skirtingas reprodukcinės 


“0 S. Firestone. Dialectics of sex. The case for Feminist Revolution, London, 1971, 
p. 11. 

funkcijas, ir tų klasių tarpusavio kovą; į santuokos, reprodukcijos ir 
vaikų globos organizavimo pokyčius; į su tuo susijusią kitų fiziškai 
skirtingų klasių (kastų) raidą; ir į pirminį darbų padalijimą pagal lytį, 
kuris išsirutuliojo į (ekonominių) klasių sistemą“*"'. Nesunku pastebė- 
ti, kad autorė, kalbėdama apie lytis, visoje knygoje svyruoja tarp dviejų 
terminų — „klasė“ ir „kasta“. Kartais jie vartojami kaip sinonimai, kar- 
tais pirmumas teikiamas klasės sąvokai, tačiau gale pridėtoje istorijos 
schemoje klasės sąvoką autorė palieka marksistiškai suprantamoms 
ekonomikos klasėms įvardyti, o kalbėdama apie lytis, taip pat skirs- 
tydama pagal rases ir amžių vartoja kastos sąvoką. Kitaip nei Kate 
Millett patriarchato teorijoje, s e ksizmo teorijoje (nes 
Firestone vartoja kaip tik šį terminą) skirstymas į lytis siejamas su 
skirstymu į (ekonomines) klases, tai yra tas pirmasis tampa antrojo vėles- 
nio atsiradimo priežastimi. Vis dėlto tas skirtumas ne itin reikšmingas 
vertinant pagrindinį ir abiejose knygose vienodai suprantamą lyčių revo- 
liucijos, arba „feministinės revoliucijos“, kaip autorė mėgsta ją vadinti, 
klausimą, o seksizmas, Firestone suprantamas kaip klasių (kastų) siste- 
ma, aiškiausiai yra tas pat, kas Kate Millett patriarchatas. Apibrėžimas 
„seksizmas“ čia pasirodo sugretinimo su „rasizmu“, apie kurį autorė sa- 
ko, kad jis lengviau pastebimas nei seksizmas*", kontekste. Klasinis lyties 
charakteris taip giliai įsirėžė į patį Žmogaus pasaulėžiūros pagrindą, kad 
tapo visiškai nematomas?" arba yra pastebimas (dabar) tik kaip tam tik- 
ras paviršiaus nelygumas, kurį galima panaikinti saujele reformų arba, 
pavyzdžiui, integravus moteris į darbo jėgos korpusą. 

Lyčių diskriminacijos, arba moterų priespaudos (female oppression), 
kurią būtinai reikia pašalinti” feministinės revoliucijos būdu, esmė ta — 
ir Šitai autorė kartoja pabrėžtinai, - kad moterys supančiojamos vaikų 
gimdymo ir jų auginimo funkcijos. Tai tikra „biologinės šeimos tironi- 
ja“, išstumianti moteris ir vaikus (sic!) iš visuomenės gyvenimo. Tai 
toje pagrindinėje struktūrinėje visuomenės ląstelėje yra „tolesnių prie- 
spaudos formų kaspinuočio“*!* pradžia. Atkreipkime dėmesį į tai, kad 
čia nuolatos pabrėžiama tam tikra susiklosčiusios situacijos biologinė 
neišvengiamybė, kalbama apie „pamatinį biologinį sąlygotumą“*" ir 


I Ten pat, p. 13. Papildymai skiausteliuose įrašyti autorės ranka. 
212 Ten pat, p. 2. 

d „Sex class is so deep as to be invisible”, ten pat, p. 1. 

*4 Ten pat, p. 2. 

*5 Ten pat, p. 12. 

"6 Ten pat. 

*V Ten pat, p. 1. 

apie tai, kad dėl klasinio moterų pavergimo kaltesnė yra biologija, o 
ne kita klasė — vyrai; nors jie iš to turi naudos ir savo poziciją gins 
netgi tada, kai bus nustatytos objektyvios sąlygos, verčiančios egzis- 
tuoti tą nelygybę, dėl kurios „viena lytis atlieka reprodukcinę funkci- 
ją abiejų lyčių naudai'**. Kol egzistuoja šeima, tol egzistuoja lyčių kla- 
sių santvarka. 

Lyčių revoliucija, feministinė revoliucija. 
Ištisus amžius nebuvo sąlygų išlaisvinti moteris, tai yra sugriauti ly- 
čių klasių sistemą, nors jau XIX amžiuje, o juo labiau dabar, galima 
buvo sėkmingai veikti ir yra veikiama moterų emancipacijos srityje, 
tai yra stengiantis suvienodinti lyčių vaidmenis jų nepanaikinant. Ta- 
me darbe specializavosi liberalusis feminizmas ir XIX amžiaus pir- 
mosios bangos feminizmas, kuriuos galima pavadinti judėjimu dėl 
moterų teisių (Women’s Rights Movement). Radikalusis feminizmas (Ra- 
dical Feminism), kaip autorė yra linkusi vadinti judėjimą, kuriam at- 
stovauja ir kuris yra tapatus moterų išlaisvinimo judėjimui (Women 
Liberation Movement — žodis „išlaisvinimas“ jai pernelyg atsiduoda 
studentiškos Naujosios Kairės retorika), kelia sau ne reformistinį, o 
revoliucinį tikslą: panaikinti dalijimą į lyčių klases, tai yra įvykdyti 
feministinę revoliuciją??. Čia galima išvesti analogiją tarp reformisti- 
nio socializmo ir revoliucinio marksizmo tikslų. Taip, kaip „norint 
panaikinti ekonomines klases yra būtina, kad priklausoma klasė (pro- 
letariatas) sukeltų maištą ir pereinamajam diktatūros laikotarpiui nu- 
savintų gamybos priemones, taip ir norint panaikinti lyčių klases yra 
būtina, kad priklausoma klasė (moterys) sukeltų maištą ir perimtų 
reprodukcijos kontrolę: moterys turi atgauti valdžią savo pačių kū- 
nui, kontroliuoti žmonijos gimstamumą naudojant tiek naujas tech- 
nologijas [gimdymo ir gimstamumo kontrolės - K. Š.], tiek visuome- 
nines gimdymo ir vaikų ugdymo institucijas. - Ir taip pat kaip galutinis 
socialistinės revoliucijos tikslas buvo ne tik panaikinti ekonominės 
klasės privilegijas, bet ir patį ekonominių klasių išskirtinumą, taip ir 
galutinis feministinės revoliucijos tikslas turi būti panaikinti ne tik 
vyrų privilegijas, bet ir patį lyčių skirtumą: genitalijų skirtumai, kurie 
dalija žmones į dvi dalis, daugiau nevaidins jokio vaidmens kultūri- 
nėje srityje“? 

Ar tai nėra utopija? Kodėl feministinė revoliucija yra galima dabar, 


“8 Ten pat, p. 12. 
29 Ten pat, p. 36. 
20 Ten pat, p. 11-12. 

jei ištisus amžius biologija buvo padariusi ją negalimą?*! „Kol evoliu- 
cija nepasiekė tam tikro lygio, kol technika nepasiekė dabartinių aukš- 
tumų, kelti klausimą dėl pamatinių biologinių sąlygotumų būtų stačiai 
kvaila, — pripažįsta autorė. — Tačiau kai kuriose šalyse pirmą kartą 
istorijoje atsirado feministinės revoliucijos prielaidos, maža to, situa- 
cija tokios revoliucijos pradėjo reikalauti.“ Taigi ištisus šimtmečius 
biologija ir tinkamų techninių sprendimų trūkumas lyčių klasių egzis- 
tavimą darė neišvengiamą, o dabar atsiradusi tinkama technika paša- 
lina biologinio determinizmo egzistavimo pagrindą. Pamatinis tech- 
nologinis pasiekimas, kurį autorė turi galvoje ir kuriuo yra susižavėjusi, — 
tai artificial reproduction, laikraštininkų pramintas „nėštumu mėgintu- 
vėlyje“. 

Dėl nėštumo ne moters organizme (kartu su kontraceptika), auto- 
rės nuomone, „Vaikai gims vienodai abiem lytims ar nepriklausomai 
nuo jų abiejų, kaip kam labiau patinka; o vaiko priklausomybė nuo 
motinos (ir atvirkščiai) bus pakeista labai sutrumpinta priklausomybe 
nuo nedidelės grupės kitų Žmonių, vaiko fizinės jėgos (palyginti su 
suaugusiųjų) trūkumas bus kompensuotas kultūrine tvarka“. Be to, 
naujausia technologija iki galo prives ir socialistinę revoliuciją, tai yra 
nušluos ekonomines klases, nes nušluos darbą. „Darbo pasidalijimas 
baigsis išnykus pačiam darbui (kibernetizacija).“ Kartu su biologinės 
šeimos tironija išnyks ir jos pamatą sudaranti „jėgos psichologija“. 

Be abejo, savaime taip nenutiks. Panaikinti lyčių klases, taip pat 
išlaisvinti vaikus tapo objektyviai įmanoma, bet suinteresuotieji iš- 
saugoti status guo gins esamą padėtį, ir neduok Dieve, jeigu jie, rem- 
damiesi naujausia technologija, išlaikys savo rankose vaisingumo 
kontrolę. Tuomet tai gali būti panaudota „giliai įsišaknijusiai iš- 
naudojimo sistemai sustiprinti““*. Tam ir reikalingas radikalusis fe- 
tikro įvyktų. Panaudojant naujausią techniką, žmogus bus išlais- 
vintas iš dvigubo prakeiksmo — nuo darbo liejant prakaitą ir gim- 
dymo skausmuose — ir pirmą kartą istorijoje galės gyventi tikrą 
gyvenimą. Ekologinę Žemės pusiausvyrą pavyks apsaugoti nuo iki 


21 Čia autorė patvirtina savo istorinį materializmą: patriarchato viešpatavimo 
priežastis yra ne moterims priskiriamas sąmoningos valios ar permainų no- 
ro trūkumas, o objektyviai susiklosčiusios sąlygos. 

22 Ten pat, p. 1. 

Ten pat, p. 12. 

24 Ten pat, p. 11. 


156 ANTROJI DALIS Feminizmo istorija 


šiol nekontroliuojamo gimstamumo padarinių, o tai irgi yra femi- 
nistinio judėjimo misija??. 

Feministinės revoliucijos programa. Programinė 
autorės mintis sukasi apie vienintelį klausimą: šeimos pasikeitimą, tie- 
są sakant, netgi jos panaikinimą. Kitas problemas išspręs lygiagrečiai 
vyksianti socialistinė revoliucija, kuri galutinai nušluos ekonomines 
klases, nes išnyks darbas, ir kultūrinė revoliucija, kuri nutrins skirtu- 
mą tarp fantazijos ir tikrovės, nes bus likviduota kultūra kaip meno 
priešprieša realybei*“. 

O kas ištiks šeimą? Negi išnyks paskutinė privatumo, intymumo, 
žmogiškos šilumos salelė? Negi bus įgyvendinta pasibaisėtina „1984 
metų“ vizija? Žinoma, atsako autorė, tokia šeima, kokia yra dabar, 
turi išnykti, tačiau tai nereiškia, kad nebeliks žmogiškos šilumos, kuri 
buvo ten įkalinta kartu su moterimi. Atvirkščiai, įvyks kitaip nei galė- 
jo įsivaizduoti Orvelas pagal savo viziją: likvidavus privatumą šiluma 
pateks į išorę ir pasklis po visuomenę. Gerosios „moteriškos“ savybės 
anaiptol nepradings, nes jos visuotinės. Grįžtant prie šeimos ir jos funk- 
cijų pažymėtina: 

1. Moterys pamažu bus išlaisvintos nuo būtinybės gimdyti (atsira- 
dus galimybei gemalui augti ne moters organizme) ir nuo būtinybės 
auginti vaikus, nes šios užduoties imsis platesnės namų bendriją su- 
darančios moterų ir vyrų grupės, vėliau visuomeninės auklėjimo insti- 
tucijos. 

2. Išnyks ekonominė šeimos funkcija, nes išnyks dabar egzistuo- 
jantis darbas už atlygį, moterys ir vaikai taps ekonomiškai ir politiš- 
kai nepriklausomi. 

3. Moterys ir vaikai visiškai integruosis į visuomenę ne tik nuny- 
kus šeimai, izoliuojančiai juos nuo visuomenės, bet taip pat ir visoms 
izoliuojančioms institucijoms, pirmiausia mokykloms - kompiuterio, 
televizijos ir t. t. eroje mokyklos nereikalingos. 

4. Atsiras absoliuti moterų ir vaikų seksualinė laisvė, nes seksuali- 
nio aktyvumo formos bus ribojamos tik vienu aspektu - nekenk ki- 
tiems. 

Toliau autorė dėsto drąsias idėjas apie įvairiausius intymaus gyve- 
nimo poreikių sprendimų variantus, kur šalia savanoriškais pagrin- 
dais susikūrusių monogaminių porų gali būti įvairių bendrijų, kurių 
nariai, nelygu jų lytis ir amžius, irgi susiburia savo noru. Vaikai priva- 


3 Ten pat, p. 228-229. 
2% Tai galima perskaityti knygos pabaigoje pateiktoje schemoje. 

lo tapti savarankiškais subjektais, patys pasirinkti bendrijas, kuriose 
norėtų gyventi, ir intymiau traktuojamus globėjus. Autorė numato ir 
vaikų seksualinę laisvę, kurioje galima aptikti analogijų su suaugusių- 
jų gyvensena, o sekso su vaikais nelaiko neleistinu, netgi atvirkščiai, 
esą tai sujungia kartas. 

Tai pagrindiniai knygos teiginiai, sukėlę didžiausią reakciją. Ten 
dar pateikiama įvairių amerikiečių feminizmo srovių, ankstesnių ir 
dabartinių, visuomeninio vaikystės statuso (vaikystę reikia panaikin- 
ti, kai tik tai pasidarys įmanoma), rasizmo kaip rasinio seksizmo???, 
meilės kaip ideologijos, moters buitį užklojančios romantiška ir pa- 
trauklia skraiste, kultūros kaip gaminančios skilimą tarp projektų ir 
tikrovės, ekologijos ir feminizmo sąjungos politinė analizė. Ypač di- 
delio dėmesio nusipelno skyrius, skirtas psichoanalizei. Kitaip nei dau- 
gelis tuometinių feminisčių, autorė palankiai žiūri į psichoanalizę, o 
froidizmui metamų seksistinių kaltinimų priežastimi pirmiausia laiko 
tą faktą, kad Freudas anistoriškai vertino istorijos sąlygotą moteriš- 
kumą; tačiau toje istoriškai apibrėžtoje srityje jo analizę laiko vykusia. 


Nesunku suprasti, kurie Firestone knygos fragmentai labiausiai su- 
jaudino ne tik feminizmui abejingą visuomenės dalį, bet ir daugelį 
feminisčių. Jos nesutramdoma, nors teoriškai gerai pagrįsta neapy- 
kanta tradicinei šeimai, ypač siūlomos alternatyvos ir laisvas požiūris 
į vaikų seksualumą mirtinai išgąsdino nedalyvaujančias judėjime mo- 
teris, o feminizmo priešininkams suteikė parankių argumentų polemi- 
kai ir šiaip paprastiems užsipuolimams. Liberalios feministės, kurių 
dauguma buvo sukūrusios šeimas, taip pat daugelis radikalių feminis- 
čių (net jei širdies gilumoje pritarė autorei) manė, kad stačiai nepado- 
ru koneveikti pačią šeimos instituciją, o ne jos atskiras funkcijas ar 
formas, nes tai pakenks judėjimui ir atbaidys dalį potencialių narių. O 
visai palankiai. 

Krinta į akis pagrindinių teiginių panašumas abiejuose darbuose, 
kuriuose buvo bandyta teoriškai nubrėžti radikaliojo feminizmo veiklos 
viziją ir programą. Nuo tada Kate Millett ir Sulamitha Firestone, Niu- 
jorko radikaliojo feminizmo lyderės, buvo laikomos judėjimo teorijos 
autoritetais. Prie kanono prisijungdavo ir kiti darbai, bet jie dažnai 
buvo fragmentiški ir pasižymėjo idėjų sklaida. 

Kitaip lyderės įvertino trečiąją knygą, kurią visuomenė irgi laikė 


27 Čia matome atvirkštinę terminų genezės tvarką. 

pristatančia radikalųjį feminizmą, — tai Germaine Greer Moteriškasis 
eunuchas. Maža to, kad autorė, Anglijoje gyvenanti australė, iki tol 
nebuvo susijusi su judėjimu, maža to, kad ji nebuvo radikali kaip de- 
rėjo ir nerodė vyrų atžvilgiu nepalankumo; be viso to, dar žiniasklai- 
da palaikė ją feminizmo teorinės minties įsikūnijimu, o televizijos ir 
radijo Žurnalistai, daugybę kartų imdami iš jos interviu, padarė ją svar- 
biausia feministinio judėjimo figūra. Tikrosios judėjimo lyderės nega- 
lėjo to pakęsti. Village Voice žurnalistė, feministė ir lesbietė Jill John- 
ston jos diskusiją su Normanu Maileru, vykusią 1971 metų gegužės 
mėnesį miesto rotušėje, pavadino Tarzanės išpuoliu ir teigė, kad ji 
nepaprastai pakenkusi judėjimui”. Bet knyga buvo plačiai skaitoma, 
taip pat ir feminisčių, todėl — nepaisant iki šiol kartais atgyjančių ginčų — 
derėtų ją pripažinti trečia radikaliojo feminizmo teorijos kanono nare. 
Pirmą kartą ji, kaip ir pirmosios dvi anksčiau minėtos knygos, buvo 
išleista 1970 metais, tik pirmiausia Londone”, netrukus po to pateko 
į Amerikos rinką. Kitaip nei anos dvi, ji neturėjo ambicijų tapti femi- 
nizmo teorijos vadovėliu ir šiuo požiūriu tegalėjo būti antrinė, tačiau 
joje buvo apstu daugelio moterų (baltųjų, Vakarų pasaulio — kaip vė- 
liau prisipažino autorė) gyvenimo sričių kritikos visur esančio ir jas 
luošinančio pavergimo požiūriu. Pagrindinė knygos teorinė tezė reiškia 
tvirtinimą, kad toks pažįstamas moterų „moteriškumas“, kokį atpa- 
žįstame, yra nuo pat gimimo moteris kastruojančios socializacijos po- 
veikio padarinys, o toji socializacija iš moteriškosios lyties individų 
daro personas, tiksliai įgyvendinančias vyrų troškimus: pasyvias, 
baugščias, ieškančias saugumo šeimos rate, kankinančias savo kūną 
visokiais būdais, kad tik patenkintų seksualinius vyrų pomėgius. Šiuo- 
laikinės moterys - ir taip nuo amžių glūdumos - tai eunuchai, praradę 
savo vidinį savarankiškumą ir energiją; visa tai savo nedalomon nuo- 
savybėn pasiėmė vyrai. Visas jų gyvenimas sukasi aplink vyrus. Čia 
prisimenama garsioji Bernardo Shaw metafora apie moterį kaip papū- 
gą, nuo mažumės išaugintą narvelyje? — ir ji visiškai kitokia nei galė- 
tų būti išaugusi natūralioje, nežabotoje laisvėje. Narvelio durys atver- 
tos, bet išsigimę paukščiai taip vertina savo saugumą, kad 
nepasinaudoja laisve, maža to, jie bijo jos. 

Greer nuomone, feminizmas — tai judėjimas, kuris, kitaip nei anks- 
tesnis reformistinis feminizmas ir dabartinis liberalusis feminizmas, 


28 Žr. Jill Johnston. Lesbian nation, min. veik. 
G. Greer. The female eunuch, London, 1970. 
0 Zr. 19 šios dalies išnašą. 

siekia išlaisvinti moteris iš pančių, uždėtų joms nuo pat gimimo aki- 
mirkos, stengiasi padėti moteriai tapti visaverte asmenybe, tikinčia 
savimi, savo autonomine verte, kad tobulėtų jos moteriška dvasia ir 
kūnas, net galima pasakyti: kad ji taptų tikra moterimi. Po dvidešim- 
ties metų keturiolikto leidimo anglų kalba jubiliejinėje prakalboje sa- 
koma: „Laisvė, kurios reikalavau prieš dvidešimt metų, turėjo būti 
laisvė tapti asmenybe — oria, vientisa, garbinga, kupina aistros ir išdi- 
dumo, žodžiu, kupina viso to, kas sudaro asmenybę. Tai turėjo būti 
laisvė bėgti, šaukti, garsiai kalbėti ir sėdėti patogiai, praskėtus kelius. 
Laisvė pažinti ir mylėti Žemę ir viską, kas po ją bėgioja, plaukioja, 
šliaužioja. Laisvė mokytis ir išmokti. Laisvė nuo baimės, bado, žodžio 
laisvė ir įsitikinimų laisvė“2!. 

Požiūris į feministinį moterų išlaisvinimą kaip į kiekvienos moters 
išlaisvinimą iš ją kastruojančių etalonų spaudimo nepatiko ne tik libe- 
raliosioms feministėms, kurios svarbiausiu savo tikslu laikė suteikti 


51 G. Greer. The female eunuch, London, 1991, p. 11. Autorė prisipažįsta, kad tada 
negalvojo apie skurde gyvenančias daugybės šalių moteris, kurioms tai, ką 
Vakarų pasaulio feministės laikė sunkia padėtimi, turėjo atrodyti kaip tikra 
laisvė. Šį aplaidumą iš dalies ištaisė vėliau kituose leidiniuose kalbėdama apie 
trečiojo pasaulio moterų problemas. Ir savo gyvenimu įrodė, kad galima 
įgyvendinti taip suprantamo feminizmo programą. Daugiau nei dvidešimt 
metų ji buvo nepriklausoma žurnalistė ir rašytoja, Kembridžo mokslinė ben- 
dradarbė, ją mielai kviesdavo į televizijos, ypač britų, laidas, kuriose nagrinė- 
jo ne tik feminizmo, bet ir daugelį kitų problemų. Feministinė revoliucija, 
kurią ji skatino naujais savo knygos The female eunuch leidimais, nepateisino 
visų lūkesčių. Ant dvidešimtojo amžiaus paskutinio dešimtmečio slenksčio 
moterų padėtis nepaprastai pasikeitė, - sako ji, - „žemėje atsirado daug ko- 
kybiškai naujų moterų rūšių“: savo muskulatūra vyrams nenusileidžiančios 
kultūristės ar maratono bėgikės, tokios pat galios kaip vyrai vadybininkės ir 
t. t. Bet „moteriškas eunuchas“ neišnyko, „jį gali sutikti visame plačiame 
pasaulyje; visą tą laiką, kai manėme, jog mums pavyks išguiti jį iš mūsų protų 
ir širdžių, jis plito po pasaulį, jį galėjai aptikti visur, kur tik esama džinsų ir 
kokakolos. Kur pamatysi lakuotus nagus, lūpų dažus, liemenėles ir batelius 
su aukštomis pakulnėmis, žinok, kad eunuchas, išskleidęs savo palapinę, ten 
jau apsigyveno. Gali jį triumfuojantį pamatyti netgi po čadra“ (ten pat, p. 11- 
12). Ten, kur moters gyvenimo lygis pakyla tiek, kad jai nereikia galvoti vien 
tik apie tai, kaip išgyventi, ji bemat perima koketuojančią moteriško eunu- 
cho elgseną. 

Taip praėjus daugeliui metų mato britų feministė, kurią galima priskirti 
prie vienišų feminisčių, veikiančių individualiai (D. Campbell jas vadina mave- 
rick feminists, nepriklausančias jokiai gaujai. Žr. D. Campbell. With friends like 
these... the media, the mavericks and the movement, „Trouble and Strife“, nr. 31, 
1995 m. vasara, p. 65-72. Išsamiau apie tokį feminizmą žr. p. 252-254). 

moterims galimybę daryti karjerą, bet ir daliai radikaliųjų feminisčių, 
nerimavusių dėl autorės individualizmo, kuris atsiskleidė pabrėžiant 
asmeninę, o ne bendrą laisvę. Vis dėlto knyga buvo mėgstama, plačiai 
skaitoma, nes jos stilius buvo skaidresnis, dėstymo maniera skaitytojui 
suprantamesnė nei anksčiau minėtų knygų, turinčių teorinių ambicijų. 

Šalia tradiciškai būtinų straipsnių atsirado ir keletas areopagą pa- 
pildančių pozicijų, jau nekalbant apie nemažą kiekį antrinių, bet gerai 
parašytų ir puikiai feministines idėjas populiarinančių tekstų. Tuo me- 
tu plačiai skaitoma įžymybe buvo Lizabethos Gould Davis knyga, ku- 
rios tik antrasis leidimas, išėjęs praėjus dvejiems metams po pirmojo, 
buvo pastebėtas ir sulaukė tam tikro pasisekimo. Knygoje Pirmoji lytis 
(The first sex), kurios pavadinimas polemizuoja su Simone de Beauvoir 
Antrąja lytimi, autorė pateikia savo visuomenės istorijos sampratą — 
esą prieš dabartinę civilizaciją ilgus amžius klestėjusi moterų civiliza- 
cija. Patriarchato revoliucija ją nušlavė nuo žemės paviršiaus, nors - tų 
pačių moterų dėka — daugelį pirmykščių pasiekimų pavyko išsaugoti 
ir naujoje epochoje. Abejotinos vertės moksliniai įrodymai buvo pri- 
imti už gryną pinigą, nes knygos iškalba kėlė iki tol nepakankamai 
vertinamos Žmonijos pusės dvasią. Pripažinimą įgijo ideologinė tai- 
syklė, kuria teigiama, kad lengviau patikėti galimybe ateityje sukurti 
tai, kas jau egzistavo praeityje. Vokiško leidimo pratarmėje rašoma, 
jog knyga, nepaisant tam tikrų klaidų ir netikslumų, „turėjo didžiulę 
įtaką daugeliui moterų jų teorinio ir praktinio judėjimo plėtrai, nes 
įkvepia jas, daugelį dalykų nušviečia kita šviesa ir yra teisinga tikra 
žodžio „tiesa“ reikšme“'*?*. Moterys gavo savo aukso amžiaus mitą, o vie- 
toj pirmosios Ievos nuodėmės atsirado pirmoji vyrų nuodėmė — pa- 
triarchalinė revoliucija. 

Taip pat reikėtų paminėti kai kuriuos darbus, kuriuos galima pava- 
dinti nedideliais škicais, tačiau jie inicijavo svarbiausias tuometinės 
diskusijos temas. Pamflete Namų darbų politika (The politics of house- 
work) Pat Mainardi su didžia pompastika kalba apie tai, kad moterų 
marksistams (nes marksizme vertę kuriančiu darbu yra laikomas tik 
gamybinis darbas), taip pat nuteikia prieš save visą Vakarų ekonomi- 
kos isteblišmentą, nes ir jis moterų darbą namuose laiko veikla savo 
pačių poreikiams tenkinti, nors apskritai paslaugos įskaičiuojamos į 


“* Tekstas ant paskutinio viršelio, žr. L. Gould Davis. Am Anfang war die Frau, 
Mūnchen, 1977. 
Zr. kn. R. Morgan. Sisterhood is powerful, min. veik. 

bendrą sukuriamą produktą. Šią temą tęsia Dalla Costa 1972 ir 1973 metų 
škicuose, ir diskusija pamažu įkaista“*, panašiai kaip šiek tiek anks- 
čiau buvo Prancūzijoje. Šios knygos patenka ir į amerikiečių sceną: be 
anksčiau minėtosios Greer, tai pirmieji anglų kalba leidiniai užsienyje, 
tarp jų ir itin reikšminga pozicija — Evos Figes iš Anglijos Patriarchali- 
niai pagrindai (Patriarchal Attitudes), išleista ten 1970 metais?“. Tai itin 
sistematizuota, kritiška tradicinių Vakarų korifėjų patriarchalinių idė- 
jų, apibūdinančių moteris kaip individus, iš prigimties stovinčius že- 
miau nei vyrai, apžvalga. 1975 metai atneša keletą pirmųjų rimtesnių 
apibendrinimų““, ir tai dar labiau priartina judėjimo atsiradimą. At- 
neša ir Feministinę revoliuciją — ortodoksinės radikaliosios Raudonųjų 
Kojinių grupės iš Niujorko testamentą, grupės, kuri nenori ir negali 
susitaikyti su ją pribloškusiu radikaliojo feminizmo posūkiu — vėl — 
kultūrinio moteriškumo gerbėjų separatizmo link. 


Pirmosios sėkmės: ERA 


Apie 1973 metus baigėsi pirmoji šiuolaikinio feminizmo kūrimosi 
Jungtinėse Valstijose fazė dviejose formacijose: liberaliojoje ir radika- 
liojoje. Pasak Yates, nuo 1970 metų pradžios veikė nuo 10 iki 50 tūks- 
tančių radikaliosios orientacijos feministinių grupių narių, buvo lei- 
džiama daug biuletenių, keletas laikraščių. Pagrindinė radikaliojo 
feminizmo srovė jau aiškiai nutraukė organizacinius ir idėjinius ryšius 
su Naująja Kaire. Išsiskyrimą sutvirtino specialus kairuoliško studen- 
tų laikraščio „Rat“ numeris, kurį redaktoriai atidavė į maištaujančių 
kolegių rankas, norėdami jas palankiai nuteikti ir bet kokia kaina iš- 
laikyti judėjime. Vis dėlto numeris buvo tarsi nežinantis pasigailėjimo 
kaltinimas, o viena iškiliausių redakcijos narių Robin Morgan dekla- 
ravo galutinį feminisčių atsiskyrimą emocionaliame straipsnyje labai 
iškalbingu pavadinimu: Sudie visam tam! (Good-bye to All That). „Visa 
tai“, su kuo ji ir kitos dvidešimt kolegių, padėjusių parašą po straipsniu, 
atsisveikino „sučiaupusios lūpas, kad sulaikytų besiveržiantį nerimo, 


% M. Dalla Costa, S. Jones. The power of women and the subversion of the communi- 
ty, Bristol, 1972. 

25 E. Figes. Patriarchal attitudes. Women in society, London, 1970. Vėliau dar keli 
leidiniai. 

“* Svarbiausios yra dvi knygos: anksčiau cituotoji G. G. Yates. What women want, 
ir Sinclair Deckard. The Women’s Movement. Political, socioeconomic, and psycho- 
logical issues, New York, 1975. 

neapykantos ir užuojautos vyrams, kuriuos mylėjome ir dar tebemy- 
lime, šūksnį““7 — pirmiausia čia buvo kalbama apie kolegas iš Nau- 
josios Kairės su jų nepakenčiamu „revoliuciniu“ seksizmu, kurio bu- 
vo sklidinos karikatūros, pašaipos ir pokštai, sklindantys iš 
protekcionalaus tapšnojimo per petį atstovaujančiai „vištyčių jėgai“, 
kaip švelniai jie vadino Women’s Liberation“*. Bet tai buvo ir pogrin- 
dinio, linkstančio į terorizmą Weathermano judėjimo kolegės, eko- 
loginio judėjimo veikėjai ir veikėjos (baltieji vyrai sunaikino aplin- 
ką ir dabar dar uzurpuoja teisę vadovauti judėjimui dėl jos 
atkūrimo!), hipiai ir visos kitos studentiškos kairės grupuotės. „Re- 
voliucinių feminisčių uždavinys, - reziumuoja autorė, — yra sukurti 
dar stipresnį, nepriklausomą Moterų išlaisvinimo judėjimą“, nes bū- 
tent „moterys yra tikroji kairė“??. 

Organizuojama daug regioninių konferencijų, netgi II Visuotinis 
moterų kongresas (Congress to Unite Women) Niujorke. Suvažiavimas 
įrodė, kad judėjimas ne tik jungiasi, bet ir skyla, o tai kartais laiko- 
ma subrendimo požymiu. Daugelyje gamybos sričių kuriasi moterų 
sekcijos, pavyzdžiui, žiniasklaidoje, Amerikos politinių mokslų ir ki- 
tose mokslinėse draugijose, nors jas daugiausia sudaro liberaliai nu- 
siteikusios feministės. Nuo 1969 metų plečiasi WEAL - Women’s Equity 
Action League — veikla, pritraukianti teisininkes, administratores, 
mokslininkes, taip pat vyrus, o lygos tikslas — panaikinti moterų tei- 
sinę ir švietimo diskriminaciją, pirmiausia koledžuose ir universite- 
tuose““". 

Tuo pačiu metu visose šalies aukštosiose mokslo įstaigose toliau 
kuriasi mokymo ir moterų problematikos tyrimo centrai - moterų stu- 
duu centrai (Women’s Studies Centers), kurie pasirodys esąs rimtas su- 
manymas, naudingas ne tik feminizmui, bet mokslo plėtrai“*'. Tradici- 
nių akademinių sluoksnių pasipriešinimas pamažu nyko, ilgainiui centrų 
rangas tolydžio didėjo, ir šiandien daugeliu atvejų jis nekelia abejo- 
nių, nes tų kolektyvų darbo pasiekimų paneigti nebeįmanoma, nors 


"" Robin Morgan. Goodbye to All That, pirmiau išspausdinta leidinyje „Rat. Sub- 
terranean News“, New York, 2, 27 (1970 02 06), žr. B. Roszak, T. Roszak 
(red.). Masculine/Feminine, min. veik., p. 249. 

8 Ten pat, p. 242. 

=> Ten pat, p. 248-249. 

20 G. G. Yates. What women want, min. veik., p. 46-47. 

^ Nelengva išversti terminą women’s studies. Knygos autorius į lenkų kalbą jį 
verčia kaip „studia kobiece“ — moterų studijos. Šitaip siūlau jį versti ir į 
lietuvių kalbą (vertėja). 

dažnai jie būna sklidini emocijų“*. Didėja mokslinių konferencijų, ku- 
rias organizuoja tie centrai, skaičius, ir jau antrojoje aštuntojo dešimt- 
mečio pusėje ir vėliau buvo išspausdinta daug kolektyvinių veikalų. 

Toliau organizuojami maršai, protestai ir eitynės, o tai iš tikro 
padeda prasiveržti legalesniam feminisčių aktyvumui po NOW ir 
WEAL vėliavomis. Dažnai organizuojamos „Moterų išlaisvinimo die- 
nos“. Galop 1970 m. rugpjūčio 26 d. surengiamas garsusis maršas 
Niujorke, kurio aprašymu pradedamas šis knygos skyrius, ir orga- 
nizuojamos demonstracijos daugelyje kitų miestų moterų balsavimo 
teisės išsikovojimo penkiasdešimtmečio proga. Kaip jau esame mi- 
nėję, maždaug nuo tada politinės jėgos nustojo feminizmą laikyti ant- 
raeilių reiškiniu, kurio galima nepaisyti. Prasideda keleri sėkmės me- 
tai, kuriuos vainikuoja 1972 metais priimta ERA ir 1973 metais priimtas 
naujas abortų įstatymas. 

Nuo 1968 metų konstitucijos pataisa, žinoma ERA pavadinimu (Egual 
Rights Amendment), buvo plataus masto kampanijos tikslas. Be to, Kon- 
grese buvo vykdoma intensyvi užkulisinio pobūdžio lobistinė veikla. 
Pataisos likimas svyravo keletą metų, bet požiūris į ją visiškai pasikei- 
tė tada, kai jos priėmimo iniciatore tapo ne mažutė istorinė partija NWP, 
o nauja, tiesiog akyse stiprėjanti NOW. Ko feministės reikalavo? 

Reikalas toks, kad amerikiečių konstituciją mūsų tėvai surašė aiš- 
kiausiai galvodami tik apie vyrus, - argumentavo feministės, — nes 
visur be išimties vartojamas įvardis „jis“ (he). Moteris, matyt, buvo 
laikoma vyro nuosavybe. Kai 1868 metais buvo priimta keturioliktoji 
pataisa, draudžianti neleisti žmonėms balsuoti per rinkimus, jos adre- 
satas buvo tik vyrai. Ir tik 1920 metų devynioliktojoje pataisoje buvo 
uždrausta neleisti balsuoti dėl kieno nors „lyties“. Bet tai ir viskas. 
Reikalaujančios naujos pataisos moterys norėjo, kad visa konstitucija 
kalbėtų apie visus piliečius — tiek vyrus, tiek moteris. Kaip tik šitai 
turėjo užtikrinti ERA. 

Pirmą kartą jau 1970 m. rugpjūčio 10 d., prieš dvi savaites iki didžio- 
sios demonstracijos Niujorke, ERA buvo priimta Žemesniuosiuose rū- 
muose, tačiau Senatas, kurio vienas narys, senatorius Emanuelis Cel- 
lera iš Pietų, buvo atkaklus jos priešininkas, jos neaprobavo. „Sakote, 
kad nėra esminio skirtumo tarp vyro ir moters? — klausė jis. - O koks 
skirtumas tarp kaštono medžio ir kaštoninės spalvos arklio? Ir čia 


“* Dabar pasitaiko ir apibrėžimas gender studies, kultūrinės lyties studijos, tyri- 
nėjančios moterų problemas bendrais bruožais projektuodamos į ateitį ly- 
ties vaidmenį visuomenėje ir kultūroje. 

kaštonas, ir čia neva kaštonas...“ Po metų jis praturtino argumentaci- 
ją: „Panašumas tarp vyro ir moters iš tikro nedidelis — kaip tarp žaibo 
ir jonvabalio. Ir tas, ir anas šviečia...“ Dar ne kartą buvo argumen- 
tuojama prieš ERA priėmimą, ypač dažnai grasinta įvesti būtinąją ka- 
ro tarnybą moterims ir pabrėžta kilsianti grėsmė šeimos gyvenimui, 
jei moterys lygiai su vyrais turės viešųjų pareigų (ypač dėl to jaudino- 
si senatorius Ervinas). Daugybės gudrybių Kongreso kuluaruose, taip 
pat triukšmingų, kelerius metus gatvėse nenutylančių piketų dėka ga- 
lop abiejų rūmų kongresmenai 1972 m. rugpjūčio 22 d. priėmė ERA*“, 
Vos po pusvalandžio pirmoji šią pataisą ratifikavo Havajų valstija. 
Kad pataisa įsigaliotų, ją turėjo ratifikuoti du trečdaliai, arba 38 vals- 
tijos. Septyneri metai, skirti ratifikacijai, atrodė nepagrįstai ilgas lai- 
kotarpis. 

Karaliavo pergalingos nuotaikos. Kas be ko, šia pergale džiaugėsi 
ne visi. Dešinieji ERA priešininkai atsitokėjo ir tik dabar suvokė, kad 
su feminizmu — liberaliuoju feminizmu — juokauti nedera. Jų pusėje 
atsidūrė ir dalis feminisčių, visą laiką nepritarusių ERA, bijančių, kad 
moterys, būtybės iš tikro nelygios su vyrais, gal net ir geresnės, ta- 
čiau silpnesnės, neatlaikys lygaus visuomeninio starto reikalavimų ir 
tik pablogins savo padėtį, drauge prarasdamos privilegijuotą padėtį 
privačioje — šeimos — srityje. Priėmus ERA turėjo atsirasti šie pakiti- 
mai: būtinoji karo tarnyba moterims, lygybė mokymo įstaigose, vie- 
nodas brandos ir pensinis amžius, nėštumas traktuojamas kaip kiek- 
vienas kitas negalavimas, skiriant laisvės atėmimo bausmę išnyks bet 
kokie skirtumai ir t. t. Taip pat vienodai reikės traktuoti į armiją ei- 
nančius savanorius. Jau iš šio sąrašo matyti, kad skirtingi sluoksniai 
turėjo skirtingai vertinti naują grobį. 

Galop susimobilizavusi dešinė, kurią kai kuriais klausimais rėmė 
dalis feminisčių, puolė į nuožmią kontrataką, kuri truko tol, kol toji 
pataisa buvo atšaukta, bet tai įvyko tik 1982 metais (apie tai skaityto- 
jui bus papasakota atitinkamoje vietoje). 

Liberaliosios orientacijos feminisčių ir dalies radikaliųjų feminisčių 


“* Neišverčiamas žodžių žaismas: „as much difference between a male and a female 


as between a horse chestnut and a chestnut horse“. 

%4 Vėl žodžių žaismas: „between lightning ana a lightning bug“. 

““* Galutinė ERA pataisos redakcija skambėjo taip: „1. Equality of rights under the 
law shall not be denied or abridged by the United States or by any state on account 
of sex. 2. The Congress shal have the power to enforce, by appropriate legislation, the 
provisions of this article. 3. This amendment shall take effect two years after the date 
of ratification.“ Žr. F. Davis, min. veik., p. 134-135. 


DUKTERYS NORI PAKEISTI PASAULI 


nuotaika buvo puiki, kovinga. Štai jų judėjimas tampa reikšminga 
politine jėga. Aukščiausiojo Teismo verdiktas, pripažįstantis nega- 
liojančiais valstijų abortų draudimo įstatymus, dar labiau sustiprino 
pasitikėjimą savimi — dabar pergalę solidariai šventė beveik visos 
(nors nevisiškai visos!) feministės, daugybė moterų, nesančių judėji- 
mo narėmis, ir vyrų““. 

Keitėsi ir žiniasklaidos požiūris į feminizmą. Atsiranda pirmosios 
rimtesnės literatūrinės publikacijos, kritikuojančios feminizmą: minė- 
ta Mailero knyga, taip pat dažnai minėtas Joan Didion 1972 metų 
straipsnis „New York Times Book Review“, kuriame autorė žeria prie- 
kaištus radikaliosioms feministėms, be kita ko, ir tokį: vos proletaria- 
tas atsikratė marksizmo jam primesto vaidmens, jos užsimanė pasi- 
kasti po juo“*". Apie pasikeitusį požiūrį į feminizmą liudija ir tas faktas, 
kad jau keletą metų juo rimtai užsiima FTB ir CŽV, ir tai išlenda į 
viešumą išaiškėjus politinėms aferoms feministiniuose sluoksniuose, 
tą skandalą dar išpučia kovojančios feminisčių grupelės, bet veikiau- 
siai ne be minėtų institucijų pagalbos, kurios galbūt tikisi susilpninti 
judėjimą. Vienai iš vadovių Gloriai Steinem, pagrindinio feministinio 
žurnalo „Ms“ redaktorei, pateikiamas kaltinimas dėl bendradarbiavi- 
mo su CŽV — tad ji turėjo nuolat aiškintis savo bendražygėms, kurios 
negreit visa tai užmiršo. Senasis SDS sukūrė pogrindinę teroristinę 
organizaciją Weatherman, kurioje veikė ir moterys Weatherwomen, 
kai kuriuose feminisčių sluoksniuose (ypač socialistinės orientacijos) 
apsuptos tikru kultu”. Viena iš jų po suėmimo rašo itin agresyvų fe- 
ministinį manifestą, kuris dar labiau paryškina vidinį susiskaidymą. 
Esant tokiai atmosferai vis dažniau pasigirsta įtarinėjimai, kartais net 
pagrįsti, kad slaptosios amerikiečių tarnybos stengiasi į judėjimą infil- 
truoti savo Žmonių ir jį suskaldyti, kaip buvo padaryta su anksčiau 
veikusiais jaunimo protesto judėjimais. Provokacija turėjo būti ypač 
radikalios akcijos. Kita vertus, praėjus daugeliui metų buvo įrodyta, 
kad žmonių infiltruoti nepavyko, nes slaptosiose tarnybose apskritai 
trūko agentų, juolab tokių, kurie suvoktų feminizmo dvasią. Bet šiaip 
ar taip, specialiųjų tarnybų susidomėjimas judėjimu rodė, kad tas ju- 
dėjimas yra laikomas rimta jėga. 


**6 Išsamesnis įvykių, kurie atvėrė kelią šiai ir kitoms sėkmėms, aprašymas 
pateiktas kitame skyriuje. 

"TT. Didion. Moterų judėjimas, „Literatura na Šwiecie“, 1988, 4, p. 241. 

“8 Apie tai užsimena Sinclair Deckard. The Women’s Movement, min. veik., išsa- 
miai pasakoja A. Echols. Daring to be bad, min. veik. 

Amerikiečių tarnybų susidomėjimą galėjo skatinti ir konkurencija. 
Betty Friedan ir kiti šaltiniai mini komunistinės infiltracijos bandy- 
mus, kurie tapo visiems žinomi, kai Jungtinės Tautos ėmėsi moterų 
diskriminacijos temos ir buvo nuspręsta 1975 metus paskelbti Tarp- 
tautiniais moterų metais. Rytų blokas nuo neigimo perėjo prie inten- 
syvios veiklos, stengdamasis feministinius judėjimus paimti į savo ran- 
kas. Po nepavykusio bandymo sušaukti Jungtinių Tautų konferenciją 
moterų klausimu Rytų Berlyne - ji įvyko Mechike, o Berlyne tik jos 
imitacija — tęsėsi nesibaigiančios komunistinių jėgų pastangos vyrauti 
tarptautiniame feministiniame judėjime, dėl to keletą kartų buvo sa- 
botuotos tarptautinės konferencijos, ypač Jungtinių Tautų organizuo- 
tos Kopenhagoje ir iš dalies Nairobyje. 

Visa šitai kartu su politiniais aštuntojo dešimtmečio pradžios lai- 
mėjimais liudija politinį judėjimo pripažinimą. Vadinasi, pergalė? Ga- 
lima ilgus metus dirbti ramiai? Jau kova dėl ERA parodė, kad yra 
feminisčių, kurioms nepatinka laimėjimai toliau vienodinant abiejų ly- 
čių teises. Be vis didėjanti įtampa tarp radikaliojo ir liberaliojo femi- 
nizmo paties radikaliojo feminizmo gelmėse brendo, žinoma, ne be 
minėtos išorinės nesantaikos įtakos, vyko kažkoks naujas skilimas, tik 
vis dar neaiškus, neapibrėžtas. Vėliau atsigręžę į praeitį suprasime, 
kad jį buvo galima pastebėti iš pat pradžių, — mat feminizmo teorijoje 
tasai prieštaravimas yra fundamentalus, bet kovojant dėl paties ju- 
dėjimo egzistavimo jis galėjo likti nepastebėtas. Dabar padėtis pasikeitė — 
judėjimas tapo pripažintu faktu. Naujas skilimas netrukus bus sufor- 
muluotas ir nustebins ne tik išorinį pasaulį, bet ir pačias feministes. 


Feminizmas keičia amerikiečių visuomenę 


Antrosios septintojo dešimtmečio pusės feministinis judėjimas, nors 
pasidalijęs, iš esmės pakeitė amerikiečių visuomenę. Atsirado naujas 
moters tipas, be to, palikęs gana siaurą feminisčių ratą tarsi išaugtinį 
drabužėlį. Baigdami aptarti tą laikotarpį, paklausykime, kaip „naująją 
moterį ` aprašo ankstesnės kartos autorė. Kai 1966 metais ji parašė 
straipsnį apie tai, kad nenaudojami moterų talentai žūva, šefas tas vos 
beįžiūrimas feministines pažiūras palaikė pernelyg agresyviomis, ir ši- 
tai privertė ją išplėsti straipsnį, kuris po dvejų metų buvo išleistas atski- 
ra knyga. Atmosfera jau buvo taip pakitusi, kad Gimti moterimi tapo 
perkamiausia knyga. 1970 metų antrajam leidimui parašytoje pratarmė- 
je autorė taip apibūdina „naująją moterį“ (neslėpdama prielankumo jai): 

„Bet labiausiai pribloškianti naujiena, kokia atsirado po 1966 metų, 
yra naujos moters rūšies atsiradimas, dar labiau nutolusios nuo ame- 
rikietiškos tradicijos nei jos lengvabūdiška trečiojo mūsų amžiaus de- 
šimtmečio pirmtakė, nei vyrišką kostiumą vilkinti vieniša karjerą pa- 
dariusi ketvirtojo dešimtmečio moteris, nei pagaliau garsioji Rosie, 
montuojanti bombonešį Antrojo pasaulinio karo metais??. 1966 metais 
ji dar neegzistavo““, o šiandien naujoji išlaisvinta moteris gyvena kiek- 
viename koledžo kambaryje ir kiekvienoje didesnėje 1970 metų Jung- 
tinių Valstijų gyvenvietėje. [...] Tačiau ta naujoji išlaisvinta 1970 metų 
moteris skiriasi nuo senosios „žiežulos“*!. Puikiai išsilavinusi, privile- 
gijuota, dažnai patraukli ir beveik visuomet jauna — 1970 metais ji retai 
būdavo perkopusi dvidešimt penkerius metus. Be to, atsidavusi idė- 
jai, emocionali, bet ne šiurkšti, ir pirmiausia energinga. 

Vyrai negali patikėti, kad ji egzistuoja, net jeigu ją mato savo akimis. 
Kalbant jų kategorijomis, tai neįmanoma: graži, šiaip ar taip, potencia- 
liai graži moteris, sąmoningai atsisakanti naudos, kurią jai teikia lytis. Ji 
nekovoja dėl laisvės sekso srityje, nes tai jau padarė jos motina ir daž- 
nai močiutė. Palankiai žiūri į ikivedybinį seksą ir dažniausiai jau būna jį 
išbandžiusi. Bet jaučiasi nusivylusi: geriausiu atveju seksas nevertas jos 
pastangų („Negi masturbuotis nėra paprasčiau?“), blogiausiu atveju jis 
tampa pasipelnymo šaltiniu. Mano, kad vaidinti orgazmą arba sutikti 
santykiauti, jei neturi noro, yra užgaulu. Nori reformuoti seksualinę 
praktiką remdamasi madingais eksperimentais, įrodančiais, kad vienos 
ir kitos lyties patiriami orgazmai yra gerokai panašesni nei buvo mano- 
ma iki šiol. Kodėl — klausia ji - moteris turi būti „po“ vyriškiu, pozicijo- 
je, kurioje beveik neįmanoma dirginti klitorio? Tiesą pasakius, beveik 
kiekviena moteris yra apie tai galvojusi, bet tik nedaugelis iš pirmosios 
seksualiai išlaisvintų moterų kartos turėjo drąsos apie tai kalbėti. 

Išsilaisvinama ne tiek iš lyties, kiek iš viso to, kas būdinga mergai- 
tės aplinkai — visokių paikinimų ir meilinimųsi, kurie šaltoms mote- 
rims kartais atrodo itin patrauklūs. [...] Pirmiausia norima išsilaisvinti 
iš mergaitės etalono tironijos. [...] 

Išsilaisvinusios moterys pirmiausia su pasipiktinimu atmeta privi- 
legijas, supančias jų lytį. Jos nemėgsta, kai vyrai joms atidaro duris, 


2? Rosie Riveter atvaizdą išpopuliarino plakatai ir karo laikų filmas, kviečiantis 
moteris dirbti karo pramonėje. 

= Tuomet ją jau galėjai sutikti tarp Bostono jaunosios inteligentijos, apie tai rašė 
Edna G. Rostow 1964 m. „Daedalus“ leidinyje. Žr. medžiagą p. 99. 

>I! Battleaxe — taip vadino agresyvias XIX a. pabaigos sufražistes. 

apmoka kavinės sąskaitą ar keičia ratus jų automobiliui, tad daugelis 
iš jų stiprina raumenis ir mokosi karatė pratimų, kad apsigintų nuo 
užpuolikų ar tiesiog nepageidaujamų kavalierių. „Užvežk jai! Ji lygi 
tau!“ — šaukė išsilaisvinusi moteris vyriškiui, kurį demonstracijos me- 
tu užpuolė kita išsilaisvinusi moteris. 

Daun kalba — tai būdas įrodyti, kad nesi dama, todėl iš išsilaisvi- 
nusių moterų burnos nesibaigiančia srove gali lietis keiksmažodžiai, 
kurie besiklausantiems vyrams sukelia seksualinių emocijų virpulį“*?. 

Toliau autorė dar priduria tokias ypatingas naujųjų moterų savy- 
bes: jos nesipuošia „bobiškai“, o mūvi džinsus, plaukus nešioja palai- 
dus arba surištus raišteliu. Jokio makiažo. Nedėvi liemenėlės. 

Santuoką pripažįsta tik esant visiškos partnerystės santykiams. 

O štai pagrindinių požiūrių sąrašas: MEILĖ - nepainioti su roman- 
tiška meile, dėl kurios moteris praranda tapatybę; bet kodėl gi ne, lytis 
nesvarbu. NAMAI IR ŠEIMA - leidžiamos įvairiausios jos formos. 
VAIKAI - vyrai ir moterys kartu augina vaikus ir kartu už juos atsako. 
SKYRYBOS - laisvai prieinamos, nepaliekančios jokio kaltės jausmo. 
ALIMENTAI - įžeidžia moterį, juk tai mokestis už seksualines paslau- 
gas. TARNYBA - visos darbo vietos vienodai prieinamos abiem lytims. 
VARTOJIMO PREKĖS - išlaisvinti iš lyties apvalkalo, kaip ir 
ŽINIASKLAIDĄ, primetančią moterims ir merginoms naminius vaid- 
menis, kaip ir MOKYKLAS. LYČIŲ SKIRTUMAI - kol nebus įrodyta, 
kad yra kitaip, laikyti juos socializacijos padariniu. LYČIŲ VAIDMENYS 
darbų pasidalijime — tai, kad šitaip buvo iki šiol, nereiškia, kad taip turi 
būti ir toliau. PSICHOANALIZĖ luošina moteris, versdama jas priimti 
niekam vertos laisvos žmogiškosios būtybės vaidmenį. PAVYDAS DĖL 
PENIO - tai berniukai skiria didžiulį dėmesį savo lyties organams. Jau 
labiau būtų galima kalbėti apie „pavydą dėl klitorio“, nes jis suteikia 
galimybę patirti kelis orgazmus vieną po kito. FREUDAS Viktorijos lai- 
kų santuoką laikė amžinu pavyzdžiu. MARXAS žinojo, kad miesčioniš- 
ka šeima pavergia moteris, paversdama jas sutuoktinių nuosavybe*?. 

„Naujosios moterys“ amerikiečiams tapo kasdieniu peizažo elemen- 
tu, kol kas stulbinančiu europiečius, — mat Europoje feminizmas vėla- 
vo ir žengė tik pirmuosius žingsnius, anaiptol ne visur sekdamas užjū- 
rio pavyzdžiu““. 


32 C, Bird. Born female (1 leid. 1968), New York, 1970, p. 242-243. 

5 Ten pat, p. 244-250. 

4 VFR, kur egzistavo panašios stiprios kairuoliškos studentiško jaunimo gru- 
pės, beveik taip pat greitai, 1968 m., atsirado feministiškai nusiteikusių mark- 

sistinės orientacijos studenčių grupių. Tai įdomus dalykas, nes - pagal galbūt 
didžiausios britų feministės liudijimą, taigi patikimą - Didžiojoje Britanijoje 
feministinis judėjimas atsirado pavėluotai ir niekada netapo toks autonomiš- 
kas marksizmo ir partijos, taip pat kairuoliškų judėjimų atžvilgiu kaip JAV. 
„1968 m. rudenį - prisimena Sheila Rowbotham, - Didžiąją Britaniją pasiekė 
neaiškios Žinios apie moterų judėjimą Amerikoje ir Vokietijoje. Turėjome tik 
miglotą supratimą apie tai, kas buvo pasakojama. Nė viena iš mano pažįsta- 
mų nebuvo skaičiusi jokio teksto, parašyto feministės ranka. Viskas, ką mes 
žinojome, buvo tai, jog moterys, ten susibūrusios į atskiras grupes, susidūrė 
su dideliu pasipriešinimu kairuoliško judėjimo viduje“ (žr. S. Rowbotham. 
The begininęs of Women’s Liberation in Britain, kn. M. Wandor. Body Politics, 
London, 1972, p. 91). Toliau ta pati autorė prisimena, kad joms didžiulį įspūdį 
padarė atvykusi iš Vokietijos SDS aktyvistė Helke Sanders, kurios pasisaky- 
mas šiek tiek paskubino nelengvą pirmųjų studentiškų ratelių kūrimąsi. Pir- 
masis didelis susirinkimas įvyko 1970 metų vasario mėnesį Oksforde, Raskino 
koledže, kur vietoj laukiamo šimto susirinko penki šimtai dalyvių. Tada bu- 
vo įkurtas Krašto koordinavimo komitetas, kitų metų rugsėjo mėnesį jis 
buvo reorganizuotas. Įpusėjus 1969 metams, buvo pradėtas leisti laikraštėlis 
„Shrew“, turėjęs nemenką pasisekimą. Autorė rašo, kad jį leidžiančios gru- 
Des Londone sudėtis buvo nuosaikiai eklektiška: „komunistės, šalia jų 
maoistės, trockininkės, sindikalistės, adventistės, vienuolės, anarchistės, 
Darbo partijos narės ir t. t., trumpai sakant - feministės“ (ten pat, p. 95). Kaip 
matyti, eklektizmo sąvoka pirmiausia buvo taikoma įvairiems marksistinių 
ir kairiųjų judėjimų atspalviams. Toks daugelį metų buvo ir - savo pagrindine 
srove — liko britų feminizmas: artimas marksizmo teorijai, pagal socialistinį 
pavyzdį pabrėžiantis, jog moterų išlaisvinimo reikalas yra tik vienas iš vi- 
suotinio išlaisvinimo elementų. Judėjimas kėlė keturis pagrindinius reikala- 
vimus: vienodas atlyginimas, geresnis išmokslinimas, visą parą dirbančios 
vaikų priežiūros įstaigos, galimybė laisvai naudotis kontracepcijos priemo- 
nėmis ir pasirinkti abortą (The Four Demands, ten pat, p. 2, 97). „Kitaip nei 
Amerikoje, - rašo S. Rowbotham, - kur judėjimas kai kuriais atvejais pasuko 
į vidų dėl didelio sąmoningumo formavimosi, Anglijoje mes perdėtai neigia- 
mai reagavome į tokią reorientaciją, todėl niekada netapome tokia nepri- 
klausoma jėga, kaip JAV feminizmas.“ Užtat, panašiai kaip JAV, feminisčių 
gretose vis dažnėjo savotiškos diversijos atvejų — tai veikė trockininkės, o čia 
dar ir maoistės, bandančios pajungti judėjimą savo partijos reikmėms. Susi- 
kūrė trockistinis Women’s Liberation Front. Ilgainiui į judėjimą, be studenčių, 
ateidavo vis daugiau vidurinės klasės moterų, nuo dvidešimties iki trisde- 
šimt kelerių metų amžiaus, namų šeimininkių ir dirbančių valstybinėse įstai- 
gose. Kai kuriose grupėse buvo ir vyrų. (S. Rowbotham. The beginings of 
Women's Liberation in Britain, min. veik., p. 97.) Ta pati autorė teigė, kad buvo 
nelengva užmegzti ryšį su aktyvistėmis darbininkėmis, nes žiniasklaida bu- 
vo sukūrusi neigiamą feministės įvaizdį („ištroškusios vyrų kraujo liemenė- 
lių degintojos“). Kai nedidelė komunisčių grupelė laikraštyje „Morning Star“ 
iškėlė šeimos ir seksualumo pertvarkymo klausimą, komunistų partijoje kilo 
nemenka sumaištis (ten pat, p. 99). 

TAISYTI PASAULĮ AR KURTI NAUJA: 
LYGYBĖS FEMINIZMAS IR 
SKIRTUMŲ FEMINIZMAS 

(1970-1980) 


Moterys nesiskiria nuo vyrų! Visi Žmonės vienodi! Su tokiais šū- 
kiais žengė liberalusis feminizmas, o radikalusis feminizmas veikiau- 
siai ėjo pavymui. Kai kurie iškilių autorių pasisakymai nuskambėjo gal 
ne visai derama tonacija, tačiau ant bangos keteros virte virė nuo emo- 
cijų ir ne visada tinkamų pasiūlymų, todėl disonansas nebuvo ryškus. 
Naujasis feminizmas ištisai buvo susijęs su opozicija prieš moteriškumo 
mistiką, prieš moteriškumo mistifikaciją, tad atrodė savaime aišku tai, 
kad kiekviena feministė yra linkusi mažinti skirtumo tarp lyčių reikš- 
mę. Kaip tik tai buvo pagrindas liberaliajam feminizmui vienodai trak- 
tuoti vyrus ir moteris, nes skirtinga traktuotė atrodė niekuo nepa- 
grįsta ir diskriminuojanti. Šis reikalavimas derinosi su skelbiama 
antropologija. Nuo kaltinimo, kad moterys yra diskriminuojamos, ga- 
lima buvo gintis vieninteliu argumentu: lyčių skirtumai yra esminiai, 
todėl „specialus“ požiūris į moteris yra pateisinamas. Būtent tokią pa- 
dėtį užėmė tradicijų gynėjai, taip pat atkaklūs feminizmo priešinin- 
ka" 

Ką turėtų reikšti feministinis įsitikinimas, kad moterys nesiskiria 
nuo vyrų? Apie fiziologinius skirtumus nekalbėsime, jie akivaizdūs. 
Vadinasi, tai kažkas kita, greičiausiai neanatominiai skirtumai. Bet ar- 
gi kiti skirtumai, — siejami su elgesiu, kalbėjimu, mąstymu, polinkiais 
ir pomėgiais — irgi nėra akivaizdūs? Kaip tik šį argumentą naudojo 
tradicijų sergėtojai. Vadinasi, šūkis apie tų skirtumų „nebuvimą“ yra 


“5 Ir vieni, ir kiti nepastebėjo, kad toks samprotavimas yra klaidingas. Netgi 
ryškūs ypatumai, kuriais moterys skiriasi nuo vyrų, negalėtų pateisinti mo- 
terų teisių apribojimo; daugių daugiausia galėtų pagrįsti skirtingų vertinimo 
matų taikymą. Nebent moterys nebūtų laikomos žmonėmis arba jų žmogiš- 
kumas būtų laikomas ne visa apimančiu. 

visiems suprantama minties santrumpa: dabar egzistuojantys skirtumai 
nėra amžini, nėra biologiškai įgimti, juos sukūrė visuomenė ir kultū- 
ra. Vadinasi, keičiant socializacijos sąlygas, t. y. suvienodinus jas 
abiem lytims, tuos skirtumus galima ir panaikinti. Ir privalome tai 
padaryti — kaip kad rašė Alice S. Rossi““, nes tik šitai užtikrins tikrą- 
ją Moterų lygybę, o demokratija taps demokratija visiems, ne tik 
pusei visuomenės. Skirtumas tarp pirmojo moterų judėjimo (jo radi- 
kalesnės srovės), vykusio prieš šimtą metų, ir dabartinio turėjo būti 
toks, kad anuomet moteris norėta prilyginti prie vyrų, o šiandien 
kalbama apie androginijos sukūrimą, kurioje įvairūs „moteriški“ ir 
„Vyriški“ bruožai laisvai pasiskirstys abiejų lyčių individuose arba 
įsiviešpataus tarpinis moteriškas-vyriškas tipas — daiktas pats savai- 
me ginčytinas”. 

Gausūs radikaliųjų feminisčių pasisakymai atskleidė štai tokią padė- 
tį: faktiniai skirtumai šiandien egzistuoja, bet to neturėtų būti. Autorės 


25 Žr. straipsnį žurnale „Daedalus“, paminėtą 95-96 puslapyje. 

37 Galimybę dvejopai suprasti „androginiją “ 1975 m. parodė Joyce Trebilcot, 
įvesdama „m-androginijos“ (tai yra monoandroginijos) ir „p-androgini- 
jos“ (tai yra poliandroginijos) sąvoką. Pirmoji pozicija reiškia vieną idealų 
pavyzdį visiems, apimantį vien tik geras vyriškas ir moteriškas savybes, 
antroji leidžia visiškai laisvai jungti savybes, iki šiol kultūrinėje lytyje išski- 
riamas. Diskusijoje dėl vienos iš tų dviejų programų pasirinkimo autorė 
pasisako už antrąją poziciją, kuri suteikia individams pasirinkimo laisvę, 
nors garbingai pacituoja pasisakymus apie pavojus, tykančius esant tokiai 
laisvei: psichologė feministė Bardwick mano, jog tas faktas, kad visuome- 
nės lūkesčiai lieka neįvardyti, gali turėti pragaištingų pasekmių su tuo susi- 
jusiems individams, o neišeliminuota agresija išsaugos karų pavojų. Šiaip ar 
taip, androginija kaip programa abiem atvejais daro prielaidą, kad „nėra 
ryšio tarp biologinės ir kultūrinės lyties“. Žr. J. Trebilcot. Two forms of andro- 
ginism (1 leid. 1975), kn. M. Vetterling-Braggin, F. A. Elliston, J. English 
(red.). Feminism and philosophy (1 leid. 1977), Totowa, New Jersey, 1981, p. 70- 
78). Po 5 metų išėjusiame feministiniame filosofiniame rinkinyje, skirtame 
kultūrinės lyties klausimams, atsiranda kur kas gilesnė diferenciacija ir niu- 
ansai, tačiau androginijos dalijimas į dvi pozicijas išlieka. Abiem atvejais 
kalbama apie tai, „kad turime sugriauti visuomeninę struktūrą, kurioje visi 
elgesio pagal vaidmenis pavyzdžiai yra skirstomi pagal lytis“, o p-androgi- 
nija suteikia visišką laisvę pasirinkti elgesį nepriklausomai nuo lyties, m- 
androginija nurodo kiekvienam atlikti visus pagrindinius vaidmenis, pir- 
miausia ir šeimoje, namuose, ir darbe, be to, darbe turėti ir viršininko, ir 
pavaldinio funkcijų. (žr. M. Vetterling-Braggin (red.). „Femininity“, „mas- 
culinity“ and „androgyny“. A modern philosophical discussion, Totowa, 1982, 
p. 153-155, ir visą IV.B dalį: Behavioral androgynųy). 

nuolat iškeldavo moterų Žmogiškas savybes nepaisant faktiškai pasi- 
reiškiančių skirtumų, o šis dalykas liudija ir tai, kad tą moterų „mote- 
riškumą“, kol kas jas apibūdinantį, jos vertino neigiamai kaip tam tik- 
rą bruožų rinkinį, leidžiantį suabejoti moteriškosios lyties visaverčiu 
žmogiškumu. Jos ieškojo, kas dėl to kaltas, ieškojo tų, kurie iš moterų 
atima dalį jų Žmogiškumo, darydami jas „moteriškas“. Ir atsakomybę 
suvertė jau ne tik anoniminiam socializacijos procesui, bet ir atsakin- 
giems už vadovavimą tam procesui vyrams. Tai jie, žemindami ir iš- 
naudodami moteris (ne tik diskriminuodami), sukuria atmosferą, ver- 
čiančią moteris priimti „moterišką“ formą — prisitaikėlišką, išjuokiamą, 
berniukų nekenčiamą, dažnai primygtinai siūlomą mergaitėms ir gar- 
binamą moterų. Mergaitės žengia į gyvenimą sekdamos savo motinų 
pavyzdžiu, kurios, rūpindamosi dukterų ateitimi, bendradarbiauja su 
vyrais primesdamos joms tą pavyzdį. Tęstinumas užtikrintas. „Mote- 
rų išlaisvinimo“ šūkį buvo galima interpretuoti, o daugelis taip ir da- 
rė, visų skirtumų panaikinimo dvasia, skirtumų, atsiradusių kultūriš- 
kai, dabar gavusių kultūrinės lyties (gender) vardą, kuri skiriasi nuo 
grynai biologinės lyties (sex)™®. 

Vis dėlto „moterų išlaisvinimo“ šūkio esmėje glūdėjo tam tikras 
įskilimas, gal net teorinis prieštaravimas, kuris akivaizdžiai tapo ma- 
tomas pirmųjų radikaliojo feminizmo tekstų rinkiniuose, kur greta at- 
sidūrė darbai, siejami to paties karingo šūkio, bet antropologiškai vi- 
siškai skirtingi. Kovos įkarštyje autorės šito nepastebėjo. Bet atėjo 
laikas, ir tie skirtumai išryškėjo. Judėjimas vis labiau skilo į dvi dalis, 
o skirtumus gilino visuomeninė padėtis, susiklosčiusi aštuntojo de- 
šimtmečio pradžioje. O gal moterys, — klausė kai kurios feministės, — 
vis dėlto iš esmės skiriasi nuo vyrų? Tik kitokiu būdu nei sufleruoja 
moteriškumo, suprantamo seksiškai, patriarchališkai, dainiai? Gal eg- 
zistuoja tikrasis moteriškumas, kurį patriarchalinė pedagogika iškrai- 
po? Ir gal nereikia neigti jo buvimo, gal verčiau leisti jam laisvai atsi- 
skleisti? Gal „išlaisvinti moteris“ — tai šis tas daugiau nei panaikinti jų 
diskriminaciją ir akivaizdžias išnaudojimo formas, gal svarbiau išlais- 
vinti tikrąjį moterų moteriškumą ir sudaryti sąlygas tam moterišku- 
mui, vyriškų poreikių ir reikalavimų nedeformuotam, plėtotis? Gal 
svarbu skatinti moteris siekti tikrojo moteriškumo? O ne įtartino, her- 
mafroditiško žmogiškumo, kuris iš tolo atsiduoda vyriškumu?** 


2358 Žr. 198 ir 199 išnašas. 
“* Dalis feminisčių pradėjo nuogąstauti, kad dėl androginiško skirtumų suvie- 
nodinimo procesų moterys galop taps tik „vyrų klonais“, kaip tai supranta 

Didesniosios radikaliųjų feminisčių, nusiteikusių veikiau androgi- 
niškai, dalies ir visų taip nusiteikusių liberalių feminisčių nuostabai, 
anksčiau aprašytasis požiūris išplaukė į paviršių ir - maža to — netru- 
kus įsivyravo visame radikaliajame sparne. Feminizmas, kovojantis 
su veidmainiškomis sirenų giesmėmis, kurias traukia moteriškumo mis- 
tikos vaidilos, - koks paradoksas! — virto dar karštesnio jo kulto ré: 
mėju, tapo sekta, mažne religingai dievinančia vaidilučių moterišku- 
mą, Moteriškumą tikrą, apvalytą nuo melo, tik dabar įsisąmonintą. 
Istorija apsuko ratą? „Moteriškumo mistika“, ką tik iš esmės demas- 
kuota ir įveikta, ir įveikta ginant moteris, pakilo iš pelenų taip greitai, 
kad net sunku tuo patikėti, be to, pakilo pačių feminisčių pastangomis 
ir entuziazmu. 

Kaip šitai atsitiko? Juk vis dėlto atsitiko. Feminizmas suskilo, da- 
bar jau neabejotinai, o vakarykštės „seserys“ stačiai susikivirčijo. At- 
sidarė akivaizdus vidaus frontas, nes didžioji liberaliųjų feminisčių 
dalis liko ištikima pirminėms androgeninėms prielaidoms, o ir nema- 
ža dalis radikaliųjų feminisčių nesileido įkalbamos garbinti tą naują, o 
gal tik naujai apsireiškusią Dievaitę, tūnančią kiekvienoje moteryje. 
Tasai great divide, didžioji takoskyra, perskyrė ligtolinę feminizmo tėk- 
mę į dvi lygiagrečias, bet skirtingas sroves, kurių vagas nuo tol visa- 
da skirs aukštas — kaskart vis aukštesnis? — kauburys. Ilgainiui šis pa- 
sidalijimas tapo toks aršus, kad abi pusės sudarydavo sąjungą su 
feminizmo priešininkais, kad tik pasiektų savo“““. 

Pergalės, pasiektos pirmojoje aštuntojo dešimtmečio pusėje, išva- 
davo feministes nuo būtinybės būti solidarioms, nors, beje, tai ir 
anksčiau nebuvo privalu. Kol liberalusis feminizmas ir toliau skynė 


istorikė Flora Davis (F. Davis. Moving the mountain. The Women’s Movement in 
America since 1960, New York, 1991, p. 146). Alice Echols pateikia dar vieną 
tokios staigios „moters biologijos reabilitacijos“ priežastį: noras pritraukti 
kasdieniškai mąstančias moteris, nes (sub)kultūriška-feministiška „moteriš- 
kumo“ sąvoka yra labai artima kasdieniškiems įsitikinimams. Taip pat buvo 
tikimasi, kad moteriškumo kultas sutaikys susipykusias hetero- ir homosek- 
sualistes (A. Echols. Daring to be bad. Radical Feminism in America 1967-1975, 
Minneapolis, 1989, p. 244-245). 

20 F, Davis čia remiasi po daugelio metų nuskambėjusiu buvusios Niujorko 
radikaliųjų feminisčių aktyvistės Annos Snitow pasisakymu, esą septintasis 
dešimtmetis, kada tas pasidalijimas feminizme kuriam laikui išnyko ir beveik 
visas judėjimas laikėsi vienodo požiūrio, buvo tik trumpas epizodas. Juk 
aprašomas „klausimas“ iš pat pradžių skaldė moterų judėjimus, aštuntąjį 
dešimtmetį vėl atgijo, o devintąjį šis smarkus ir įsisenėjęs ginčas įsiplieskė su 
nauja jėga (F. Davis. Moving the mountain, min. veik., p. 48). 

pergales, radikaliosios grupės viena po kitos iro, ir iki 1975 metų jų 
beliko vos keletas. Jas draskė vidiniai prieštaravimai — thrashing (nu- 
tildymas, neleidimas kalbėti iškilesnėms aktyvistėms ar tiesiog turin- 
čioms ką pasakyti daugiau nei kitos), konfliktai tarp homoseksualių 
moterų ir kitų (gay-straight split), taip pat klasiniai skirtumai, nes išsi- 
lavinusių moterų ir darbininkių interesai ir domėjimosi objektai ne 
visada sutapdavo““!. Prisidėjo ir išorinės priežastys, būtent: svetimų 
asmenų infiltravimas į grupes ir jų narių perviliojimas, kurį vykdė at- 
siųstos aktyvistės iš trockininkų YSA (Young Socialist Alliance — Jaunų- 
jų socialistų aljansas), nuo 1925 metų veikiančios trockininkų Socialist 
Worker's Party (SWP), Socialistinės darbinkų partijos, jaunimo grupės. 
Jos diskusijas paversdavo nesibaigiančiomis šnekomis, šitaip atstum- 
damos daug potencialių kandidačių, neleisdamos priimti sprendimų 
ir tuo pačiu metu verbuodamos nares į savo, t. y. konkurencines, or- 
ganizacijas. Tokia savo veikla 1970 metų rudenį joms pavyko Bostone 
sužlugdyti grupę „Celė Nr.16“, veikiančią savarankiškai ir labai akty- 
viai, kurioje dirbo garsioji Betsy Warrior. Pasinaudojusios tuo, kad ji 
pernelyg įsitraukė į redaktorių darbą leidžiant „No More Fun and 
Games“ („Daugiau jokių linksmybių ir žaidimų“), trockininkės nepa- 
stebimai perviliojo jos grupės nares į naująjį „Moterų išlaisvinimą“ (Fema- 
le Liberation), visiškai palenktą „socialistinės revoliucijos“ siekiams — kaip 
kad tuos siekius suprato trockininkai*““. Iki šiol nėra visiškai aišku, 
kiek veiksminga ir griaunanti buvo anksčiau minėtoji FTB infiltracija. 
Šiaip ar taip, aštuntojo dešimtmečio viduryje tapę prieinami „Ms“ ir 
„Los Angeles Times“ aktai sudarė 1400 puslapių. Susan Brownmiller, 
tiesa, mano, kad viena avantiūristė atnešdavo daugiau bėdos nei de- 
šimt provokatorių. Bet dėl viso pikto daugelis susirinkimų prasidėda- 
vo sveikinimu: „Seserys ir specialiosios agentės!“*** 


“! Pavyzdžiui, 1973 m. Bostono grupėje kilo ginčas, ką verčiau organizuoti - ar 
mokyklą, kurioje vyks kursai moterims, - tam pritarė akademinės aplinkos 
moterys, ar Mušamų žmonų ir išprievartautų moterų globos centrą, labiau 
rūpimą darbininkėms. Galop buvo organizuota ir viena, ir kita. Santarvė 
buvo pasiekiama ne visada (F. Davis. Moving the mountain, min. veik.). 

*2 Ten pat, p. 138-139. 

%3 Ten pat, p. 140. 

Liberaliojo feminizmo 
aštuntojo dešimtmečio pergalės 


Kai radikaliosios grupės silpo ir iro, kovos lauke liko pergales ski- 
nantis liberalusis feminizmas. Laimėjimai buvo pelnytai įrašomi į jo 
sąskaitą, nors jeigu radikalesnės seserys nebūtų dariusios spaudimo, 
jų veikiausiai ir nebūtų buvę. Jos dirbo greta ir, nors iš dalies skirda- 
mosi savo pažiūromis, sugebėjo suvienyti savo pajėgas svarbiausiems 
tikslams siekti. Minėtini šie susivienijimai: NOW, WEAL, League of Wo- 
men Voters (Moterų rinkėjų lyga), AAUW (American Association of Uni- 
versity Women — Amerikiečių universitetų moterų draugija), kitos libe- 
ralios moterų grupės ir organizacijos. Kūrėsi moterų studijos, kol kas 
jose buvo laikomasi liberalių nuostatų““*. 

Po ERA patvirtinimo?“ būta kitų pergalių. Kitais metais feminisčių 
kova dėl abortų draudimo panaikinimo galop baigėsi sėkmingai. Šioje 
kovoje solidariai dalyvavo abiejų orientacijų ir visų kartų moterys. 
Septintojo dešimtmečio pabaigoje kovoje dėl abortų draudimo panai- 
kinimo ypač pasižymėjo grupė „Jane“ iš Čikagos moterų išlaisvinimo 
unijos, o visai akcijai iki pergalingos pabaigos vadovavo NARAL (Na- 
tional Association for the repeal of Abortion Laws — Nacionalinė draugija 
kovai dėl abortų draudimo panaikinimo). Feministės laikėsi nuosta- 
tos, kad tol, kol pačios moterys negalės kontroliuoti savo vaisingu- 
mo, tol neturės lygių galimybių su vyrais visuomeniniame gyvenime 
ir negalės lavinti visų savo gebėjimų. Abortą jos laikė paskutine prie- 
mone, bet, šiaip ar taip, jų nuomone, vaikus reikia gimdyti tik tuomet, 
jei yra tinkamos sąlygos jiems auginti. Buvo laikomasi nuostatos, kad 
gemalas dar nėra žmogus“. Tik abortų laisvė (be to, žinoma, ir laisvai 


"7 Ten pat, p. 148. Bet netrukus daugelį centrų, perėjusių prie metodologinių 
svarstymų, užvaldė kultūrinės ir/arba marksistinės nuotaikos, tad, pavyz- 
džiui, jau 1973 m. vykusioje Vakarų pakrantės moterų studijoms skirtoje 
konferencijoje kilo ginčas ir moterys suskilo į „marksistes“ ir „matriarchalis- 
tes“ arba į „socialistines feministes“ ir „kultūrines feministes“ (socialist femi- 
nists ir cultural feminists), apie liberaliąsias feministes čia ir apskritai nekalba- 
ma - žr. M. J. Boxer. For and about women. The theory and practice of women’s 
studies in the United States, kn. N. O. Keohane, M. Z. Rosaldo, B. C. Gelpi. 
Feminist theory. A critique of ideology, Brighton, 1982, p. 238. 

265 Žr. ankstesnio skyriaus pabaigą, p. 163-164. 

**6 Gana dažnai vyravo įsitikinimas, kurį feministė filosofė išdėsto taip: „Vaisius 
yra ne individas, o tik moters kūno dalis. Kiekvienas turi teisę su savo kūnu 
daryti tai, ką nori. Ergo, tu turi teisę daryti abortą“. O štai tokia - kaip autorė 

prieinamos kontraceptinės priemonės) gali suteikti moterims galimy- 
bę lygiai su vyrais dalyvauti visuomenės gyvenime, ypač darbe. Juk 
jei ne būtent šitas skirtumas (vaikų gimdymas), vyrai ir moterys nela- 
bai kuo ir skirtųsi. 

1973 metų sausio mėnesį Aukščiausiasis Teismas paskelbė savo 
nuosprendį klausimais, pavadintais kriptonimais Roe (iš Teksaso) ir 
Dow (iš Džordžijos). Nuosprendis skelbė, kad 46 valstijose veikian- 
tys įstatymai, draudžiantys abortus, yra nelegalūs*“'. Iškovotas suti- 
kimas nebuvo — kaip norėjo didžioji dalis feminisčių - tas pats, kaip 
„abortas pagal pareikalavimą“, tačiau tai, kas buvo pasiekta, reiškė Je 
facto išlaisvinimą nuo nenorimo nėštumo naštos. Dėl trijų mėnesių nėš- 
tumo dar galėjo spręsti pati moteris, po šešių mėnesių abortui daryti 
reikėjo valstybinių institucijų leidimo, kuris būdavo išduodamas tik 
gelbstint moters sveikatą. Šis laimėjimas, sutiktas ypač garsiomis ova- 
cijomis, paskui pasirodė feministiniam judėjimui itin nepalankus, nes 
su juo sėkmių banga ėmė slūgti. Jis sutelkė kovai su abortų laisve, 
vėliau ir su daugeliu kitų liberaliosios srovės laimėjimų nemenkas kon- 
servatyviai nusiteikusias visuomenės grupes, kurias sudarė anaiptol 
ne vien vyrai, buvo ten ir daugybė moterų (kaip paaiškėjo, net dalis 
feminisčių!). O pirmiausia aiškiausiai parodė, kad feminizmas nėra ir 
tikriausiai niekada nebus visų moterų balsas, nepaisant išdidžių pati- 
kinimų ir pačių feminisčių įsitikinimo, kad yra būtent taip. Moterys 
suskilo į dvi dalis, skilimas buvo labai gilus, jis skyrė ne feministes 
nuo nefeminisčių, o moteris, pritariančias, kad būtų panaikinti visuo- 
meniniai lyčių skirtumai, nuo moterų, norinčių, kad tie skirtumai būtų 
išsaugoti, gal net išplėsti, nors nebūtinai jie turi išlaikyti dabartinį sa- 
vo pavidalą. 

Už griežtai tradicinį moters kaip vaikų gimdytojos ir augintojos 
funkcionavimą pasisakė organizacija Right-to-Life, Teisė gyventi (ji 
rėmėsi katalikiška aplinka), bet pagrindinę poziciją pro life (už gyveni- 
mą) — opozicijoje iki pozicijos pro choise (už pasirinkimą) — buvo užėmę 
daugybė vyrų ir moterų, jau apimtų antifeministiškų nuotaikų arba 
tik dabar įstojančių į antifeministų gretas. Be to, toje pačioje barikadų 


ją vadina - „konservatyvi“ pozicija, priešinga „liberaliai“: „Vaisius yra žmo- 
giška būtybė. Visos žmogiškos būtybės turi teisę gyventi. Nužudyti žmogų, 
kuris turi teisę gyventi, yra blogai. Ergo, abortas yra blogis“. Žr. J. English. 
Abortion, kn. M. Vetterling-Braggin, F. A. Elliston, J. English (red.) Feminism 
and philosophy, min. veik., p. 378-379. 

* G. G. Yates. What women want. The ideas of the Movement, Cambridge, Massa- 
chusetts, 1975, p. 1. 

pusėje atsidūrė dalis radikaliųjų naujos kultūrinės orientacijos femi- 
nisčių. Priešpriešiais, abiejose pasidalijimo už gyvenimą — už pasirinkimą 
pusėse stovėjo dvi pasaulėžiūros ir dvi moterų koncepcijos: lyčių skir- 
tumo nesvarbumo koncepcija ir tų skirtumų pastovumo ir gilumo 
koncepcija, specifinių moters vaidmenų panaikinimo koncepcija ir spe- 
cifinių moters vaidmenų išsaugojimo koncepcija. Dešiniosios pakrai- 
pos aktyvistės nuogąstavo, kad dėl abortų laisvės (ir prieinamos kon- 
tracepcijos apskritai) vyrai galutinai neteks atsakomybės už žmoną 
ir vaikus ir galutinai bus pakirstos tradicinės šeimos institucijos šak- 
nys*ėė, 

Eilinę pergalę liberalios feministės iškovojo kitais, 1974 metais, kai 
sėkmingai baigėsi kova dėl lygių teisių su vyrais imti kreditus. Ši pro- 
blema buvo sprendžiama daugelį metų. Nors feministinis judėjimas 
plėtėsi ir vyko kova su diskriminacija, dar 1972 metų tyrimai rodė, jog 
bankai tiesiog nenori skirti moterims kreditų. Buvo teisinamasi tuo, 
kad moterys neva bet kurią dieną gali mesti darbą - ištekėjusios ir 
pagimdžiusios vaikus, todėl jos esančios nepatikimos. Kaip mano 
F. Davis, kreditoriai „nenustoja žiūrėti į visas moteris taip, tarsi tos 
būtų vaikščiojančios gimdos — nuolatos nėščios arba ketinančios pa- 
stoti'**?, nors nuo aštuntojo dešimtmečio pradžios 42 proc. ištekėjusių 
moterų dirbo. Jei pasitaikydavo, kad moteris jau buvo paėmusi kredi- 
tą, turėjo sąskaitą banke ir pan., po jos vedybų bankai visa tai automa- 
tiškai perrašydavo vyro vardu, ir moteris po skyrybų nieko nebeat- 
gaudavo. Dabar praėjus keletui metų linkęs daryti nuolaidas 
parlamentas priėmė sprendimą, kuriuo nurodyta bankams vienodai 
traktuoti kreditus imančius abiejų lyčių klientus. 

Institucine tapusi įvairių liberaliojo feminizmo organizacijų veikla 
žadino tikėjimą jų reformatorišku ir intervencišku ateities potencialu, 


%8 F. Davis. Moving the mountain, min. veik., p. 157-184. Nesunku numanyti, kad 
už šio pasidalijimo stovėjo skirtingos patirties moterys, turinčios skirtingus 
gyvenimo tikslus. Kova, kuri dabar įsiplieskė ir kuri 1982 m., į valdžią atėjus 
konservatoriams, atnešė dešiniesiems pergalę — buvo atmesta ERA, ji tebesi- 
tęsia iki šiol, ir tai vyksta visame Vakarų pasaulyje, taip pat ir Lenkijoje. Visur 
kovos esmė ta pati: vieni nori išsaugoti abortų ribojimo įstatymus arba įvesti 
juos ten, kur nėra, kiti siekia išsaugoti arba įvesti abortų laisvę. Todėl, regis, 
liberaliojo feminizmo požiūris, esą moters sugebėjimas gimdyti vaikus atlie- 
ka pagrindinį vaidmenį išsaugant tradicinį lyčių vaidmenų pasidalijimą, čia 
yra visiškai patvirtinamas: skirtingo lyčių funkcionavimo visuomenėje šali- 
ninkės daro viską, kad būtų sunkiau pašalinti pasekmes, sukeltas to lyčių 
skirtumo. 

*? Ten pat, p. 149. 

juolab tą veiklą vykdė profesionalios feministės, turinčios etatus val- 
džios centruose, kuriuose buvo susibūrę valstybės ir įvairių fondų 
finansuojami biurai ir institutai. Kai kurioms aktyvistėms feminizmas 
tapo profesija“. Ne tokie sėkmingi buvo bandymai Amerikoje įvesti 
moteris į tikros valdžios institucijas, bet ir šioje srityje būta poslinkių 
į gerąją pusę. Pagaliau netgi nepavykusios rinkimų akcijos griovė psi- 
chologinį iki šiol egzistuojantį įsitikinimą, kad politika apskritai nėra 
moters veiklos sritis, barjerą. Pergale, ypač šokiravusia visuomenę, 
1972 metais baigėsi kova dėl vietos Kongrese, kurią pradėjo Elizabeth 
Holtzman prieš Emanuelį Cellerą, beveik pusę amžių ten posėdžiavu- 
sį be jokios pertraukos ir besijaučiantį taip tvirtai, kad leido sau cituo- 
ti anksčiau minėtas pašaipias pastabas moterų atžvilgiu’. Tais pa- 
čiais metais Shirley Chisholm nepavyko įveikti McGovernemo ir tapti 
demokratų kandidate į prezidentus, tačiau pačios pastangos ja tapti 
sulaužė tam tikrus tabu. Visa tai žadino viltį ir apetitą ateičiai, nes iki, 
atrodytų, natūralaus abiejų lyčių pariteto 1:1 valdžioje buvo toli. Vis 
dėlto devintasis dešimtmetis turėjo atnešti nusivylimą, nes konserva- 
torių grįžimas į valdžią nežadėjo nieko gero. Amerikiečių liberalus 
mentalitetas negalėjo pritarti — kitaip nei kai kuriose Europos šalyse — 
jokiems sumanymams įdiegti „kvotas“ ir vykdyti „rėmimo akcijas“, 
nes tai būtų reiškę atvirkštinės krypties diskriminacijos įvedimą (pas- 
taroji Europoje vadinama „pozityviąja diskriminacija“), be to, - kaip 
rašo F. Davis, - amerikiečiai atkakliai mano, kad politikoje moterys 
yra mažai naudingos, bet kokiu atveju už jas esą „mažai kas balsuo- 
ja“. Tokiu būdu, nepaisant teigiamo pokyčio, kad moterys ėmė da- 
lyvauti lobistinių ir valdžios aplinką sudarančių institucijų darbe, pačioje 
valdžioje jų skaičius nedidėjo. Ir nors buvo dedama daug pastangų, 
moterų skaičius amerikiečių Kongrese iki šiol yra apie 5 proc.*? 

Dar viena svarbi veiklos sritis buvo intensyvus spaudimas siekiant 
pokyčių švietime. Tai buvo sunkus darbo baras, čia pažanga matoma 
ne iš karto. Reikalas toks, kad įrodyti, jog ir čia klesti diskriminacinė 
praktika, ne visada buvo lengva. Tam tikra lyčių segregacija renkantis 


“V Ten pat, p. 152. 

71 Zr. ankstesnį skyrių, p. 163-164, 243 ir 244 išnašas. 

*2 F, Davis. Moving the mountain, min. veik., p. 196. 

“3 Tiesa, pasak F. Davis, iš kurios darbų paėmėme šiuos duomenis, moterų 
dalyvavimo valdžios struktūrose problema paskutinį praeito amžiaus de- 
šimtmetį JAV, feminisčių nuomone, buvo kitokia. Ne tiek svarbu, kiek pro- 
centų moterų yra valdžioje, kiek tai, kad jos, patekusios į parlamentą, neatsi- 
sakytų moteriškų vertybių. Žr. ten pat, p. 185-204. 

būsimąją specialybę atsiranda dėl laisvo pačių jaunuolių pasirinkimo, 
ir tik panaikinus šioje srityje viešpataujančius stereotipus galima būtų 
atskleisti tam tikrų neišlavinta akimi nematomų barjerų egzistavimą. 
1972 metais buvo patvirtintas įstatymas, draudžiantis lyčių diskrimi- 
navimą švietimo programose ir darbe, tačiau tik tų, kurie gaudavo 
federalines subsidijas. Ypač daug emocijų sukėlė lengviau pastebima 
lyčių segregacija fizinėje kultūroje ir sporte. Kartu su reikalavimais 
pakeisti tam tikrų dėstomų dalykų turinį gana greitai pavyko įvesti 
koledžuose naujus specialius kursus. Jų objektas buvo moteris įvai- 
riais aspektais: biologiniu-medicininiu, antropologiniu, sociologiniu, 
istoriniu, psichologiniu ir t. t. Iš karto išpopuliarėjo pavadinimas wo- 
men's studies (moterų studijos), kuris nuo tada pradėtas plačiai vartoti. 
Pasak Davis, Amerikos koledžai 1969 metais siūlė 17 tokių kursų, ki- 
tais metais — jau 100, o po trejų metų, t. y. 1973-iaisiais, — net 2000. 
Kartais mokymo įstaigos administracijos sutikimą reikėjo išplėšti oku- 
paciniais streikais. Nuo 1974 metų šią veiklą plėtoti padėjo Vašingtone 
įkurta NCWGE (National Coalition for Women and Girls in Education — 
Nacionalinė moterų ir merginų švietimo koalicija). 

Lygia greta vyko permainos universitetuose, kurios iš dalies buvo 
susijusios su viduriniu ir kolegijų teikiamu išsilavinimu. Čia, prisiden- 
gusi pačiu moterų studijų pavadinimu, vyko moterų invazija į akademi- 
nius krėslus. Ne be daugybės sunkumų mokyklose buvo organizuoti 
moterų studijų centrai, kurie analizavo iki tol visiškai netyrinėtą Žinių 
apie moteris ir jų vaidmenis sritį visuomenės, psichologijos, istorijos, 
literatūros kritikos ir kt. teoriniais aspektais. Kartu buvo rengiami 
būsimieji šios srities pedagogai, galop kuriamas iš pat pradžių dirban- 
tiems mokytojams (didžioji jų dalis - mokytojos) kažkas panašaus į 
neišvengiamą „mokslinį ešafotą“ (taip pavadino F. Davis). Devintąjį 
dešimtmetį prie to prieis nuolatiniai tobulinimosi kursai vidurinių mo- 
kyklų mokytojams, kurie turėjo skleisti įgytas Žinias savo aplinkoje 
(kursai veikė Veslio koledže, kuris savo iniciatyvomis buvo išgarsėjęs 
moterų studijų dirvoje)”. 

Pamažu stiprėjo akademinė moterų studijų aplinka, kaupdama vis 
didesnį ir reikšmingesnį mokslinių laimėjimų kraitį. Daugėjo išleistų 
knygų, dažniausiai tai buvo straipsnių rinkiniai, bet pasirodė ir atski- 
rų autorių parašytų. Kai kurios iš jų skirtos išimtinai akademiniam 
skaitytojų sluoksniui, bet buvo ir tokių, kurias galėjo skaityti daugelis 
gyventojų. Daugėjo populiarinančiųjų to darbo rezultatus. Šie autoriai 


74 F, Davis. Moving the mountain, min. veik., p. 220. 

savo kūrybą skyrė paprastam skaitytojui. Mokslinė aplinka sunkiai, 
bet pamažu įprato prie emocionaliai nuspalvintų, o ne įprastai akade- 
miškų mokslinių leidinių, ir iš pradžių kaip tik dėl tų emocinių atspal- 
vių tradiciškai nusiteikę asmenys bandė sumenkinti veikalų pažintinę 
vertę. Ilgainiui jie ima laikyti akivaizdžių dalyku tai, kad, nepaisant 
emocionalių intarpų, feminologiniai tyrimai teikia naujų, gal ir labai 
reikšmingų atradimų ir užpildo baltas dėmes, kurios iki tol dažnai 
apskritai nebuvo pastebėtos. Paveikti šios nuostatos daug tradiciškai 
nusiteikusių mokslininkų irgi imasi lyčių problematikos tyrinėjimų, 
dėl kurių kyla diskusija, tiesa, retai kada grynai akademinė. 1977 metais 
sukuriama NWSA (National Women’s Studies Association — Nacionalinė 
moterų studijų draugija), kuriai tenka svarbiausias vaidmuo toliau for- 
muojantis ir plečiantis tiems tyrinėjimo centrams?". 

Pirmieji moterų mokslininkių, kurios, veikiamos feminizmo, kelia 
naujus klausimus jau išnagrinėtose srityse, atradimai kelia nuostabą 
joms pačioms ir jų aplinkai. F. Davis pateikia keletą tokių pavyzdžių. 
Štai Joan Kelly, kuri 1971 metais jau buvo garsi renesanso specialistė, 
paklausta apie moters padėtį ir vaidmenį toje epochoje, nustebusi at- 
randa, kad renesansas moterims buvo nepalanki epocha ir kad šiuo 
požiūriu viduramžius reikėtų laikyti palankesniais. Catharine R. Stimp- 
son, apžvelgusi ligtolinių mokslo žinių visumą, priėjo prie išvados, 
kad bus sunku mokslo (kaip ji ligi tol jį suprato) priemonėmis ir meto- 
dais tirti moterį — tas Žinias išimtinai sudaro vyriški standartai ir 
stereotipai; vadinasi, pirmiausia tas Žinias ir jų metodologiją reikia 
dekonstruoti“'*. Garsiausiai toli už mokslo įstaigos sienų jau devin- 
tojo dešimtmečio pradžioje nuskambėjo psichologės Carolos Gilligan 
atradimai. Ji apstulbo pamačiusi, kad garsieji Kolbergo pažinimo psi- 
chologijos tyrimai rėmėsi vertinimo skale, sudaryta pagal berniukų 
mentalitetą. Todėl gerokai prastesnius mergaičių rezultatus galima 
buvo aiškinti ne menkesnėmis galimybėmis, o jų skirtingumu. Pa- 
naudojus vertinimo skalę, sudarytą pagal moteriškos asmenybės 
tipą, Mergaitės parodė maždaug tokius pačius rezultatus kaip ir 
berniukai“?. Labai svarbu, kad buvo atkreiptas dėmesys - irgi tik 
devintąjį dešimtmetį — į daugiakultūriškumo reiškinius, kurie paska- 
tino tyrinėtojas feminizmo aspektu susidomėti spalvotųjų moterų pa- 


"E Davis. Moving the mountain, min. veik., p. 223. 


76 C, R. Stimpson, N. K. Cobb. Women’s Studies in the USA, New York, 1986, p. 32. 
“7 C, Gilligan. In a different voice. Psychological theory and women’s development, 
Cambridge, Massachusetts, 1982. 

dėtimi?®. Užbėgant už akių galima pasakyti, kad iš tos pačios femino- 
loginės aplinkos dešimtojo dešimtmečio pradžioje išplaukė į viešumą 
ir labai išpopuliarėjo politinio teisingumo (political correctness) problema. 
Iš pradžių šis šūkis buvo skirtas tų studijų tematikai, kurių turinys - jų 
iniciatorių nuomone — pernelyg sukosi apie baltųjų amerikiečių, atvy- 
kusių iš Europos, problemas*?. Vėliau jis pradėjo savarankišką gyve- 
nimą ir galbūt šiuo metu varžo pasisakymų laisvę. 

Vadovaujantis principu, kad „pati moteris turi teisę nuspręsti, kas 
vyks su jos kūnu““, buvo išplėtotas platus sveikatos priežiūros tar- 
nybų puolimas. Iš pradžių, kaip esame minėję anksčiau, kūrėsi daug 
feministinių moterų sveikatinimo ir konsultacinių centrų. Buvo puola- 
mi seksistiniai stereotipai, kuriais gydytojai dažnai vadovaudavosi, 
kritikuojamas tas faktas, kad ši profesija maskulinizuojama, pripažįsta- 
ma, kad visiškai nepriimtina yra palikti gydytojų vyrų rankose mote- 
rų vaisingumo kontrolę. Ypatingo dėmesio susilaukė dažnai tarp mo- 
terų pasitaikanti vaistų manija: teigta, kad jos priežastis — ne tik 
moterims nepalanki aplinka, bet ir tam tikros gydytojų nuostatos. Bu- 
vo atkreiptas dėmesys į tai, kad kai kurie kontraceptiniai vaistai yra 
kenksmingi sveikatai, taip pat į tai, kad kai kurios operacijos — cezario 
pjūvis, mastektomija — ne visada yra būtinos, tačiau atliekamos, nes 
teikia gydytojams nemažą pelną. Analizuojama sterilizacijos praktika, 
nes kilo įtarimų, jog šioje srityje gali pasitaikyti piktnaudžiavimų. 
F. Davis, kurios pranešimu dabar daugiausia remiuosi, tvirtina, kad 
ši veikla ilgainiui atnešė nemažų permainų, o svarbiausia, — keitėsi ir 
gydytojų nuostatos. Įtikinėjimui ir spaudimui ypač lengvai pasidavė 
jauni gydytojai. Pavyzdžiui, šiandien daugelis gydytojų paaiškina pa- 
cientui apie jo ligą ir leidžia jam pačiam spręsti dėl gydymo būdo, o 
šitai, be kita ko, buvo vienas iš feminizmo postulatų (pacientas tampa 
subjektu). Daugeliui gydytojų moters kūnas kelia baimę, tad jiems bu- 
vo pasiūlyta - ir kai kuriais atvejais pasiūlymas buvo priimtas, - kad 
jauni gydytojai pirmus kartus apžiūrėtų ne užmigdytas pacientes, o 
feminizmo aktyvistes, kurios akis į akį paaiškins jiems, kaip tai atlikti, 
kad nesutrikdytų nei pacientės, nei savęs“?!. Be to, savaime suprantama, 


78 Pavyzdžiui, 1994 metais Šv. Marko universitete (Teksasas) pagrindinė ir be- 
veik vienintelė moterų studijų tema buvo chicanos, meksikietiškos kilmės ame- 
rikiečių, problemos. 

"E Davis. Moving the mountain, min. veik., p. 224-225. 

* Ten pat, p. 229. 

| Ten pat, p. 257. 

kad gydytojų moterų atsirado gerokai daugiau, ir tai iš esmės pakeitė 
toje aplinkoje vyraujančias nuotaikas ir nuostatas. 

Ne taip vienareikšmiškai derėtų vertinti pavykusių feministinių 
kampanijų, orientuotų į šeimą, padarinius. Ši tema padalijo ir vis dar 
dalija feministes. Ankstesnioji radikali orientacija buvo labai kritiška 
tradicinės šeimos atžvilgiu, nors dauguma feminisčių nežengė taip to- 
li kaip Shulamith Firestone. Iš pradžių buvo madingas šeimos, grin- 
džiamos absoliučiai partneriškais santykiais, modelis, po lygiai abiem 
sutuoktiniams dalijantis visas namų pareigas. Liberaliosios feministės 
propagavo modifikuotą tradicinį modelį, pagal kurį moteris šalia na- 
mų pareigų dar dirba gaudama už tai algą. Betty Friedan patikino, 
kad geras darbo organizavimas namuose ir racionalus namų ūkio tech- 
nikos panaudojimas leis moteriai iki minimumo sumažinti laiką, ski- 
riamą namų ruošai, o kalbant apie vaikų priežiūrą būtina išplėsti leng- 
vai pasiekiamų vaikų dienos priežiūros centrų tinklą (tada šiuo klausimu 
abiejų feminizmų požiūris sutapo). Paskui radosi idėja, kad vyras turi 
„padėti“ žmonai dirbti namuose, ypač aktyviai jam reikia prisidėti 
prie vaikų auklėjimo, nes vaikams tai nepaprastai svarbu. Šis sumany- 
mas vis dėlto neatnešė didelio efekto, tad dirbančioms motinoms te- 
ko nešti vadinamąjį dvigubą krūvį. Dėl šios priežasties nuo devintojo 
dešimtmečio pradžios kontratakuojanti Naujoji Dešinė apkaltino fe- 
ministes ir užkrovė joms atsakomybę už visus amerikiečių šeimos ne- 
galavimus. Geriausias vaistas, aiškus dalykas, buvo siūlymas mote- 
rims atsisakyti pasirinkto kelio ir grįžti į šeimos užuovėją. 

Feminizmo nemėgstantys sluoksniai taip pat priekaištavo, kad pra- 
žūtingą poveikį šeimai daro radikaliame rate vis labiau plintantis les- 
bizmas. Ir dalis feminisčių lesbizmą laikė ir tebelaiko iki šiol tam tikra 
kupra, o lesbietės atsirevanšuoja joms kaltinimu, esą jos kolaboruo- 
jančios su priešais, tai yra vyrais, kurie paprastai būna ne šiaip seksis- 
tai, o „heteroseksistai“. Lesbiečių, veikiausiai ir dalies kitų feminisčių, 
manymu, pastangos įtikinti moteris, kad vienintelis „normalus“ sek- 
sas — tai seksas su vyriškiu (kaip tik šitai jos vadina „heteroseksiz- 
mu“), yra dar vienas įrankis, padedantis išlaikyti moterį priklausomą. 
Heteroseksizmas — tai vienas iš seksizmo veidų”. 

Tiesą sakant, daugelis feminisčių nesileido šiuo klausimu perkal- 
bamos, ir, kaip matysime kitame skyriuje, devintąjį dešimtmetį šitai 


28? Vis dėlto jos pačios tapo kovotojomis už „homoseksizmą“, tokią pačią paver- 
giančią ideologiją, tik promoterišką. Dėl kovos su „heteroseksizmu“ žr. to- 
liau A. Rich straipsnio santrauką - p. 190. 

feminizmo stovyklą privedė iki tikro karo, tačiau tradiciškai nusitei- 
kusių vyrų ir moterų akyse feminizmas bet kokiu atveju — ir todėl, 
kad kovojo dėl lygių teisių pagal įstatymą, ir todėl, kad pasisakė už 
lygias seksualinių mažumų teises (jau nekalbant apie lesbizmo kultą), 
galop ir todėl, kad iškovojo abortų laisvę, - darė pragaištingą įtaką 
šeimos tvirtumui ir dėl tos priežasties reikėjo su juo kovoti. Taip ir 
bus daroma devintąjį dešimtmetį, kai laimėjo konservatoriai. 


Radikalusis feminizmas keičia veidą 


Palyginti su liberaliojo feminizmo pergalėmis, radikaliųjų feminis- 
čių šūkiai ėmė atrodyti neveiksmingi ir utopiški. Jie buvo įdomūs sep- 
tintąjį dešimtmetį, pakilus revoliucinio jaunimo naivaus optimizmo ban- 
gai. Tuomet buvo tikima — tai dar 1975 metais Raudonosios Kojinės 
manifeste Fermninistinė revoliucija skelbė kaip savo programą, bet jų ra- 
ginimų jau niekas nenorėjo klausytis*“, — kad galima organizuoti platų 
visuomeninį revoliucinį judėjimą, kuris įvykdys antiseksistinį perver- 
smą visoje visuomenėje, išlaisvindamas vyrus ir moteris iš seksizmo 
pančių. Tačiau dabar, kai „reformizmas“ pasirodė esąs veiksmingas, 
o „revoliucionizmas“ tik įdomus, nuotaikos kito. Daug moterų, arti- 
mų feminizmui, nusprendė - panašiai kaip 1920 metais, - kad svar- 
biausi tikslai jau pasiekti. O jei dar yra tvarkytinų dalykų, tuo pasirū- 
pins gerai politinėje aplinkoje besitvarkančios liberaliojo feminizmo 
grupės ir organizacijos. Galima ramiai miegoti. Arba dirbti tose gru- 
pėse. Taigi visuomenė pavargo remti radikalųjį feminizmą tokį, koks 
jis buvo iki šiol. Be to, juo liovėsi domėtis Žiniasklaida. 

Radikaliajam feminizmui grėsė nuošalė. Kai kurios jo vadovės ir 


%3 Separatistėms užvaldžius radikalųjį judėjimą, grupė nusivylusių radikaliųjų 
feminisčių iš Niujorko bandė gelbėti padėtį ir paskelbė manifestą Feminist 
Revolution, kuriame priekaištauja separatistėms dėl judėjimo pavadinimo ir 
tradicijų uzurpavimo, dėl didžiosios dalies jo veikėjų suvedžiojimo ir stumte- 
lėjimo į moteriškos subkultūros glėbį. Jos nuolat deklaruoja androginiją, įsi- 
tikinimą, kad psichinė ir kultūrinė lytis yra nulemta istoriškai ir kad veikiau- 
siai ji ateityje išnyks, taip pat palaiko programinį radikalizmą: būtinybę 
įvykdyti revoliuciją, sugriaunant pačius pamatus, pradedant nuo asmeninių 
ryšių su vyrais srities. Skaudama širdimi konstatuoja, kad didžioji dalis są- 
monės plėtimo grupių tapo terapijos grupėmis, seseriškumas tarnauja tik 
bendrumo jausmui stiprinti — o juk turėjo vesti į kovą! Jos judėjimo „radika- 
lizmą“ suprato praktiškai - kaip revoliucines akcijas. Ten pat, p. 120. 

aktyvistės turėjo pajusti tai kaip grėsmę savo buities pamatams - tos, 
kurioms šis aktyvumas tapo pragyvenimo šaltiniu. Tikėjimas revoliuci- 
jos — kaip politinio perversmo, keičiančio visą ligtolinę visuomenę — 
galimybe ir reikalingumu tolydžio silpnėjo. Juk argi nebuvo teisin- 
gas, - buvo klausiama, - teiginys, kad egzistuojanti tvarka tvirtėja tik 
ją taisant, o ne keičiant? Kad „reformistinė“ veikla atneša moterims 
tam tikros naudos, bet tik tada, jei nekeičiama patriarchalinė sistema, 
kurioje moterys ir toliau patiria prievartą ir išnaudojimą? Kad tikrasis 
moterų išlaisvinimas reikalauja totalinio visuomenės pakeitimo? Pa- 
triarchate šį tą gali pasiekti nebent supanašėjusi su vyrais ir naudo- 
dama jų vyriškus metodus. 

Kelias veda ne ten. Dar likusios kovos lauke radikaliosios feminis- 
tės, ištikimos savo radikalizmui, sako: Revoliucija, vien tik revoliu- 
cija gali išlaisvinti moteris. Nes moterims reikia išlaisvinimo, 
one lygybės su vyrais, kurios, beje, be išsilaisvinimo ir taip 
niekada nepasieks. Revoliucija — tai vienintelis kelias, bet revoliucija, 
vykdoma kitokia tvarka. Reikia pradėti nuo vertybių sistemos, nuo 
revoliucijos kultūros pasaulyje, nuo kultūrinės revoliucijos. Ir antra — 
tą revoliuciją pirmiausia reikia įvykdyti pačioje savyje! Kol kas mote- 
rys gali: iš pradžių išsilaisvinti pačios, o paskui gal ateis laikas ir vi- 
sam pasauliui. Blogiausiu atveju, jeigu vyrų pasaulis pasirodys esąs 
neįveikiamas, kultūrinė revoliucija duos moterims nors vidinį išsilais- 
vinimą — per kitokį gyvenimo stilių ir kitokių vertybių ugdymą. Per 
nuosavo, alternatyvaus, moteriško pasaulio sukūrimą. 

Dažnai pabrėžiama, atkartojant pačias ankstyviausias radikaliąsias 
feministes, kad feminizmas, kuris vėliau ima vadinti save radikaliuo- 
ju, yra uzurpatorius, nes pagrindiniu klausimu atsitraukė nuo savo 
šaknų. Vietoj lyčių metamorfozės programos (the transformation of gender) 
imta skelbti moteriškumo išsaugojimo ir puoselėjimo programą (preservation 
and celebration of femaleness)*š?. Tačiau šis priekaištas atrodo teisingas 
tik iš dalies. Iš tikrųjų čia buvo pereita nuo androginijos į priešingą jai 
antropologinę ir aksiologinę poziciją. Vis dėlto liko vienas bendras 
esminis bruožas, siejantis pirminį ir vėlesnį radikalųjį feminizmą: vi- 
suotinis atsisakymas priimti tikrovę, susijęs su įsitikinimu, kad tikrąjį 
išsilaisvinimą moterims gali atnešti tik revoliuciniai pertvarkymai. Taip 


“* Ar jos pačios kada nors tuo tikėjo? Ar tai nebuvo tik pagrindas puikiai pažais- 
ti? sukurti nelaisvės pojūtį? įteisinti savo skirtingumą nuo „suaugusiųjų“ pa- 
saulio? Bent daliai veikėjų tikrai taip buvo. 

“5 Taip šitai pateikia Alice Echols (A. Echols. Daring to be bad, min. veik., p. 287). 

pat liko bendras požiūris į reformizmo bejėgiškumo šaltinį: einant nuo- 
laidų ir reformų keliu, ne tik kad nepanaikinsi vyrų viešpatavimo, bet 
dar labiau jį sustiprinsi. Kaltinimai vyrams dėl egzistuojančios tvar- 
kos ir bet kokio reformizmo neigimas — tai nekintantys radikaliojo 
feminizmo bruožai. O dabar išpažįstama antropologija, kuri teigia, 
kad lyčių skirtumai yra nuolatiniai ir nekintami, taigi skelbiamam ra- 
dikalizmui tinka gal net labiau nei jos androginiška pirmtakė. Tai, kad 
išnyko tikėjimas, jog artimiausiu metu — arba kada nors ateityje? — bus 
galima organizuoti politinę antipatriarchalinę revoliuciją, yra itin ra- 
cionali reakcija į ligtolinį patyrimą. Pastangos ugdyti feministinę mo- 
terų sąmonę davė tam tikrų vaisių, tačiau dalis moterų pasuko libera- 
liojo feminizmo link, o jį pasirinko vildamasi, kad daugiausia galima 
pasiekti koreguojant egzistuojančią teisinę sistemą ir teikiant pagalbą 
konkrečioms nukentėjusioms moterims. Tuomet ir vyrai taps nuolai- 
desni. Radikaliosios feministės samprotavo taip: išvada, kad teisingas 
kaip tik šis kelias, be abejo, klaidinga, bet ją konstatuoja tik pusiau 
pažadintos moterys, todėl stebėtis čia nėra ko. Vadinasi, reikia tęsti 
darbą ugdant jų sąmonę, kad moterys atsisakytų liberaliojo arba so- 
cialistinio feminizmo ir pasirinktų radikaliąją pasaulio sampratą. Ga- 
lutinis tikslas tebelieka visos visuomenės revoliucija, o kol kas ir pir- 
miausia reikia įvykdyti revoliuciją savyje, pakeisti savo mąstyseną, 
savo gyvenimo būdą. 

O kaip tai padaryti? Vien tik diskutuoti, skaityti, mokytis yra maža, 
nors ir šios veiklos formos išlieka svarbios. Kadangi daugelis feminis- 
tiškai nusiteikusių moterų mielai imasi padėti kitoms, toms, kurios 
asmeniškai nukentėjo nuo vyriškių, reikia įtraukti jas į šį darbą ir, 
pasinaudojus tokios pagalbos patyrimu, toliau „ugdyti“ visų suintere- 
suotų moterų sąmonę. Jos turi pamatyti, kad moterų, kurioms teikia- 
ma pagalba, likimas nėra nei pasigailėjimo vertas atsitiktinumas, nei 
egzistuojančios sistemos klaidos rezultatas, o visuotinai pavergtų mo- 
terų padėties pasaulyje, kuriame vyrauja vyrai ir vyriškos vertybės, 
demaskavimo forma. Juk tai nuo vyriškų vertybių viešpatavimo rei- 
kia išlaisvinti moterų protus, vietoj jų įdiegiant moteriškų vertybių 
kultą. Štai šitai ir vadinsis feministine kultūrine revoliucija. 

Matyt, šia logika vadovavosi to radikaliojo feminizmo sparno, 
kuris nesubyrėjo po pirmųjų liberaliojo feminizmo pergalių, aktyvis- 
tės, ir toliau pasisakančios dėl skirtingų veiklos formų. Jų antropo- 
loginį požiūrį dabar imta vadinti „esencializmu“, nes jos buvo įsiti- 
kinusios egzistuojant kažkokią pastovią fundamentalią moteriškumo 
„esenciją“, kuri konkrečiomis istorinėmis aplinkybėmis iki šiol visada 

atsiskleisdavo deformuotu pavidalu, bet apskritai ji esanti pastovi. 
Buvo kalbama, kad visuomenės gyvenime egzistuoja kažkoks „mote- 
riškumo pradas“ (feminine principle). Tokio požiūrio reiškėjos ryškiai 
skyrėsi nuo kitų moterų, vakar dar buvusių kolegių, o šiandien jau 
konkurenčių į vadovaujamuosius silpnėjančio judėjimo postus. Tai pa- 
dėjo sulaikyti dezorientuotas šalininkes, kurios jau buvo beišsibėgio- 
jančios, be to, galėjo tapti naujo pavidalo masalu, kuris leis palenkti į 
savo pusę visuomenės jėgas ir kartu atitrauks jas nuo liberaliojo femi- 
nizmo. 

Reikalai iš tikrųjų buvo šitaip susiklostę. Svarbiausiu dalyku jau 
tapo ne bendras feminizmo tikslas, o asmeninis radikaliojo sparno in- 
teresas. Galimybę tęsti savo feministinį egzistavimą čia galėjo įžvelgti 
ligtolinės radikaliosios aktyvistės, ypač jų vadovės, kurios dėl įvairių 
priežasčių, kartais perdėm biografinių ar netgi luominių, negalėjo pri- 
sijungti prie liberaliųjų feminisčių. Be to, prielaida, kad moteris turi 
beveik dievišką moteriškumo pradą, leido pamažėle plėsti kultinę ma- 
giško ir religinio pobūdžio veiklą, taip pritraukiant į judėjimą kitokias 
moteris nei tos, kurioms buvo patrauklus blaiviai, racionaliai apmąs- 
tytas lobistinis ir politinis darbas“. 

Radikalusis feminizmas pasisuka skirtumų feminizmo link (tai dau- 
gelis laiko 180° posūkiu), ir sukimasis vyksta tuomet, kai daug moterų 
jau perėjo vidinio „pasikeitimo“ fazę ar apskritai „atsivertė“ sąmonės 
žadinimo/plėtimo grupėse. Tai jau buvo egzistencinio laisvės atradi- 
mo pozicija, išsilaisvinimo nuo ligšiolinės savikontrolės, nuo lyties ste- 
reotipų. Šis atradimas, kaip žinoma, tik išlaisvina nuo jausmo, kad 
tave pavergė sveiko proto diktuojamos akivaizdybės, tačiau nenuro- 
do, kokiu keliu toliau eiti. Dalis moterų grįžo prie tradicinių vaidme- 
nų, bet dabar jos buvo sąmoningai pasirinkusios kaip tik šį kelią. Bet 
netgi tokiu atveju dėl feministinio „pasikeitimo“ išgyvenimų tie patys 
vaidmenys buvo atliekami jau kitaip. Kitos nusprendė pačios rūpintis 
savimi ir pradėjo mokytis ar dirbti, dažnai gana sėkmingai, kartais 
nutraukdavo nevykusią santuoką ir t. t. O kai kurios panoro šio to 
daugiau: įsitraukti į praktinę veiklą moterų labui. Tai ne tik demonst- 
racijos, protestai, bet ir konkreti pagalba, teikiama bent daliai nuken- 
tėjusiųjų“*". 


2 Tai mano asmeniniai pamąstymai apie subjektyvųjį reiškinio ypatumą, nes 
feministinėje literatūroje šis aspektas niekur nenagrinėtas. 

7 Taip mano daug kartų šiame skyriuje cituota Flora Davis (F. Davis. Moving 
the mountain, min. veik., p. 143). 

Kartais prie tuometinių radikalių grupių, nors tokia veikla nebuvo 
svetima ir liberalioms bei socialistinėms feministėms, o kartais prie 
naujai kuriamų centrų buvo steigiami pagalbos punktai moterims, pa- 
tyrusioms smurtą šeimoje ir paliktoms vyrų, ligonėms, verčiamoms 
užsiimti prostitucija, kartais skriaudžiamoms tik darbe, kartais, o tai 
dar blogiau, namuose ir t. t. Taip pat buvo organizuojami, dažnai tose 
pačiose patalpose, moterų švietimo centrai — ne tik norint pakeisti jų 
pasaulėžiūrą, bet ir stengiantis, kad jos įgytų konkrečių žinių, kurias 
galėtų panaudoti gyvenime, ar naują profesinę kvalifikaciją (pvz., bu- 
vo dėstomi automobilių mechanikos kursai), kad sugebėtų apsiginti 
(karatė, pasinaudojimo teisinės veiklos galimybėmis kursai). Nemen- 
kas dėmesys buvo skiriamas švietimui sveikatos klausimais, nemažai 
vietos užėmė seksualinė tema, į kurią, beje, vis dažniau buvo įterpia- 
ma homoseksualumo temos element" Visa tai vyko kartu su leidy- 
bine veikla: buvo leidžiami laikraštėliai, skrajutės, pagalbinės priemo- 
nės. Kelios feminisčių grupės ėmėsi investavimo (iš pradžių tokią veiklą 
lydėjo sėkmė), norėdamos užsidirbti lėšų savo centrams išlaikyti. 

Tokios veiklos iki šiol nematyto stiprumo banga ritosi per visas 
Jungtines Valstijas. Nors ir anksčiau būta panašių dalykų, tačiau anks- 
tesnė veikla, dažniausiai vykdyta bažnyčios ir visuomeninių draugijų, 
labiau pasižymėjo labdara ir buvo kuklesnė. Jų ideologija ir kuriama 
atmosfera smarkiai skyrėsi nuo dabartinių. Ankstesnioji nepatenkin- 
tai moteriai nepalikdavo abejonių, jog ji arba tapo atsitiktinio aplinky- 
bių sutapimo auka, arba, dar blogiau, srebia savo pačios „nuopuolio“ 
pasekmes, ir tik geri Žmonės ir institucijos savo gera valia padeda 
joms bėdoje, kurią jos arba pačios užsitarnavo, arba patyrė per nelem- 
tą atsitiktinumą. Feministinėse grupėse buvo kitaip: čia moterys sten- 
gėsi padėti moterims iš solidarumo. Bet ir čia vyravo esminis skirtu- 
mas, tik jis ne visada buvo pabrėžtinai demonstruojamas. Liberaliojo 
feminizmo požiūriu moterų nelaimių ir skriaudų šaltinis yra neteisin- 
ga visuomeninė sistema, ypač jos lyčių vaidmenys, institucijos ir teisė, 
o nuskriaustai moteriai buvo stengiamasi padėti grįžti į tą netobulą 


28 G. G. Yates. What women want, min. veik. 

289 Tai teigia anksčiau minėti nepaprastai populiarūs leidiniai sveikatos klausi- 
mais, skirti moterims, kuriuos nuo 1971 m. iki šių dienų leidžia Bostono 
feminisčių grupė — žr. The Boston Women’s Health Book Collective. Our 
bodies, ourselves. A book by and for women. Žr. taip pat 161 išnašą, p. 132. Taip 
pat pasikeitė požiūris į masturbaciją, jis tapo palankus (ten pat). Europoje 
šiuo požiūriu ypač aktyvi buvo Anja Meulenbelt, kuri paskelbė būtent tam 
klausimui skirtą medžiagą. 

visuomenę ir kuo sėkmingiau susitvarkyti gyvenimą. Tuo tarpu vis 
gausėjančiuose centruose, kuriems vadovavo radikaliosios feministės, 
nuskriaustosios būdavo sutinkamos kaip pabėgėlės iš koncentracijos 
stovyklos, kurioms pavyko „išlikti“ (survivors)“??. 

Dėmesys krypo į globotinių požiūrio suformavimą. Išprievartau- 
ta ar vyro primušta moteris, patekusi į centrą, sužinodavo, kad jos 
istorija tėra vienas iš daugelio seksistinio vyrų požiūrio į moterį at- 
vejų. Visų vyrų į visas moteris. Tai, kad ji atsidūrė centre, — didelė 
laimė: jai pavyko pabėgti iš pasaulio, kuriame moteriai nėra išsigel- 
bėjimo. Tikrąjį išsigelbėjimą gali suteikti vien solidari visų moterų 
kova, kovojant kartu su tokiomis kaip tos, kurios dabar padeda jai, 
gina nuo vyrų, kurie, kol pasikeis, o kol kas neatrodo, kad pasikeis, 
lieka priešai, net jeigu kai kurie atrodo gana malonūs. Nėra prasmės 
derėtis su jais ir negalima to daryti, nes tai būtų visų kitų moterų 
išdavystė. Vyrus reikia tiesiog palikti. Nevalia pas juos grįžti — nei 
pas tą, kuris nuskriaudė, nei pas jokį kitą. Visi vyrai, nori jie to ar 
nenori, yra moterų skriaudėjai, nes kitaip jiems neišeina. Juk pasau- 
lis, kuriam jie vadovauja, nuo pamatų iki pačios viršūnės semia ener- 
giją iš moterų išnaudojimo ir jo vaisiais apdovanoja — tiesa, ne po 
lygiai — visus vyrus. Taip, su tuo pasauliu, kuriame vyrauja vyriškos 
vertybės, reikia nutraukti ryšius visam laikui. Ir užmegzti nuolatinį 
ryšį su seseriška grupe, kuri supras, paguos ir visada padės kaip 
sesuo seseriai, moteris moteriai. Nes „seseriškumas yra visuotinis“. 
Tai irgi pasaulis, bet kitoks, tai pasaulis, kuriame vyrauja moteriškos 
vertybės. Kol kas tik mažas, izoliuotas pasaulėlis, bet tai pradžia 
naujo būsimo pasaulio, kurį sukurs moterys. Reikia sukurti moteriš- 
ką „prieš-realybę“ (counter-reality), taip šitai jau 1971 metais vadina 
dvi niujorkietės feministės. Reikia formuoti „naują erdvę“ ir joje kurti 
„moterišką kultūrą“, kuri yra „revoliucinga, o ne eskapistinė ar antra- 
eilė“, - kviečia žymiausia feministinės filosofijos guru Mary Daly*'!. 


“V Veiksmažodis survive (išlikti, išgyventi) ir jo daiktavardinis vedinys survivor 
greitai tampa tos feminizmo srovės atpažinimo ženklu, o šių apibrėžimų 
vartojimas turi aiškų ideologinį tikslą, nes juose slypinčiame patose telpa ir 
kuklesni reiškiniai, kurie siejasi su vienos lyties pavergimu. Pavyzdžiui, apie 
išprievartautas moteris nesakoma, kad jos „buvo išprievartautos“ ar „paty- 
rė prievartą“, o „išgyveno prievartą“ (rape survivors); panašiai sakoma ir apie 
žeminimą, prostituciją ir t. t. Survivor - tai asmuo, kuris „išgyveno tam tikrą 
siaubą ir liko gyvas“. 

"A Echols. Daring to be bad, min. veik., p. 270. Žr. citatas iš Mary Daly „Doku- 
mentacijos“, esančias III dalies skyriuje apie kultūrinį feminizmą. 

Taip pat buvo kalbama apie poreikį kurti „kontrinstituciją“““, alter- 
natyviųjų instituciją. 

Visa tai vyko tvyrant ne itin optimistinei ir nelabai guodžiančiai 
atmosferai. Toks centras dažnai būdavo niūrus, apleistas, panašesnis į 
klubą ar jaunimo organizacijos biurą nei į jaukų, mielą kampelį nu- 
skriaustoms moterims, kurioms reikia šilumos ir supratimo. Bet kokie 
pagražai buvo laikomi „nevertais feministės“ (unfeminist)“?. Moterys 
iš čia neturėjo išeiti palengvėjusia širdim, kupinos vilčių dėl savo atei- 
ties pasaulyje, kuriame jos patyrė didelę neteisybę. Jos turėjo baisiai 
ant to pasaulio įsižeisti, nusisukti nuo jo ir jį apleisti, o iš visų likusių 
jėgų tarnauti bendram moterų reikalui. Taip formavosi eskapistiškai 
orientuotos, separatistinės radikaliojo feminizmo grupės; tai buvo ant- 
rasis radikaliojo feminizmo variantas, egzistuojantis iki šiol: kentėji- 
mo, aukos, kultūrinis variantas, kuris susiformavęs vėl ėmė reikštis 
viešai. Kadangi į viešumą jis išėjo kiek vėliau — protesto maršais, netgi 
teismo ir juridinėmis procedūromis. Ir išėjo tada, kai subkultūriniuo- 
se pašaliuose surinko naujų jėgų. 

Tos iniciatyvos skatino greitai kurtis staiga ėmusios vešliai lapoti 
feministinės subkultūros tinklą. Atsirado feministinių klubų, kavinių, res- 
toranų, knygynų, leidyklų, plokštelių leidybos firmų, kredito sąjungų 
ir t. t., jau nekalbant apie sveikatos centrus ir abortų konsultacijas, 
taip pat vaikų priežiūros centrus. Be to, kūrėsi pelno siekiančios fir- 
mos, kartais dirbančios labai našiai““, kurių dažna vyrų nei priimda- 
vo dirbti, nei aptarnaudavo. Nors nesantaika tarp lesbiečių, kurios 
vyravo Vakarų pakrantėje, ir kitų feminisčių tebesitęsė, jas siejo tai, 
kad ir vienos, ir kitos bendrai ugdė ir puoselėjo atskirą moteriškų 
vertybių pasaulį, vertybių, kurios iš esmės skyrėsi nuo vyriškų““". 

Politinio lesbizmo klausimas nė kiek nebuvo prislopintas. Anaip- 
tol, jam buvo padėtas teorinis pagrindas — apmąstytas gerokai nuo- 
dugniau nei ankstesnės deklaracijos, apie kurias buvo kalbama praei- 
tame skyriuje. Rašytoja Adrienne Rich pateikė psichologinio pobūdžio 
argumentus, pagal kuriuos išeitų, kad lesbizmas yra ne pasirinkimas, 


2 B. Sinclair Deckard. The Women’s Movement. Political, socioeconomic, and psycho- 
logical issues. (I leid. 1975), New York, 1979. 

5 Toks įspūdis susidarė Naomi Wolf, kai ji dirbo centruose, apie tai ji pasakojo 
1993 m., praėjus daugeliui metų po tų įvykių. Žr. N. Wolf. Fire with fire, min. 
veik., p. 164-165. 

? Kaip pavyzdį A. Echols nurodo FEN (Feminist Economic Network), įkurtą 1975 m. 
Detroite - žr. A. Echols. Daring to be bad, min. veik. 

5 F. Davis. Moving the mountain, min. veik., p. 145-146. 

o įgimtas, natūralus dalykas. Jeigu dar tiksliau — natūrali yra tik meilė 
moteriai, be to, meilė jai abiejų lyčių individų. Vyrai nebūna mylimi. 
Moterų meilė vyrams yra dirbtinis gaminys, jį primetė patriarchatas. 
A. Rich knyga Gimusi iš moters““, o vėliau glaustesnis ir gerokai aiškes- 
nis straipsnis Kompulsyvus heteroseksualumas ir lesbinė egzistencija femi- 
nisčių lesbiečių rankose tapo beveik kanoniniais tekstais, tų feminis- 
čių, kurios, pasinaudojusios tuo, kad ėmė plėtotis anksčiau aprašyta 
savitarpio pagalba, stengėsi priversti moteris atsisakyti neva jėga joms 
primesto heteroseksualumo — heteroseksizmo pagrindo, vieno svar- 
biausių patriarchato viešpatavimo įrankių. Tad peržvelkime pagrin- 
dines minėto straipsnio idėjas. 


Adrienne Rich. Compulsory heterosexuality and lesbian existence 

„Signs“ 5, 1980, Nr. 4 (perspausdinta: A. Snitow, C. Stansell, 
S. Thompson [red.]. Desire. The politics of sexuality [1 leidimas 1983], 
London, 1984, p. 212-241) 


Viešpatauja visuotinė nuomonė, kad moterims yra būdingas įgimtas 
kompulsyvus (šiuo atveju — išplaukiantis iš vidinio, įgimto poreikio), 
natūralus potraukis vyrams, ir vice versa. Lesbinė meilė arba apeinama 
tylėjimu, arba laikoma „iškrypimo pasireiškimu ar tiesiog pasibjaurėtinu 
dalyku“*", o dažnai ir karčios bendravimo su vyrais patirties 
kompensavimo forma. Atėjo laikas, kai feminizmas turi stoti į kovą su 
tokiu požiūrių’. 

Visiškai nedera lesbinę meilę tempti į neva bendresnį homoseksualiz- 
mo reiškinį. Dėl to, kad vaikus augina tik motinos (čia yra remiamasi 
Chodorow, Dinnerstein ir J. Baker Miller“? darbais), abiejų lyčių vaikų 
meilė iš pradžių natūraliai krypsta tik viena linkme: į moteris““. (Tad 
vyrų homoseksualumas iš tikrųjų apgręžia natūralią kryptį, o lesbizmas 
ją palaiko). Vien tik turima valdžia teikia galimybių vyrams prievarta 
primesti moterims heteroseksualumą. Autorė be užuolankų teigia: „He- 
teroseksualumas moterims primetamas jėga ir tuo pat metu per pasąmo- 
nę, tačiau nepaisant to moterys visur priešindavosi ir tebesipriešina daž- 
nai patirdamos kankinimus, įkalinimą, psichochirurgiją, visuomenės 


“6 A. Rich. Of female born, Boston, 1976. 

27 A. Rich. Compulsory heterosexuality and lesbian existence, kn. A. Snitow et all 
(red.). Desire, London, 1984, p. 212. 

28 Ten pat, p. 213. 

29 Žr. išdėstymą toliau. 

*“ Ten pat, p. 217. 

ostrakizmą ir gyvenimą visiškame skurde“. Kitaip sakant, lesbizmas yra 
natūralus dalykas, ir tik vyrų prievarta atkreipia moterų dėmesį į juos. 
Vyrų viešpatavimą autorė supranta kaip keletą jiems būdingų elgse- 
nų: (1) iš moterų atimamas jų pačių seksualumas; (2) joms jėga primeta- 
mas vyriškas seksualumas; (3) vadovaujama moterų darbui, jos išnau- 
dojamos, idant būtų galima pasisavinti produkciją; (4) pasisavinami arba 
tiesiog atskiriami nuo jų vaikai; (5) varžomas jų kūnas ir ribojama judė- 
jimo laisvė (smurtas, gąsdinimas, išstūmimas iš gatvių, veido dangsty- 
motinomis, priverstinė ekonominė žmonų priklausomybė nuo vyrų ir 
t. t.); (6) jos naudojamos kaip daiktai vyrų sandoriuose (ne tik kraitis, 
bet ir prievartinis leidimas už vyro, prostitucija, geišos, sekretorės, pa- 
davėjos ir t. t.); (7) joms neleidžiama pasinaudoti savo kūrybine poten- 
cija (pradedant nuo burtininkių persekiojimo ir baigiant vertimu pasi- 
tenkinti motinyste); (8) nuo jų užrakinamos plačios žinių ir kultūros 
pasiekimų visuomeninės ertmės (ir dabar tebėra maskulinizuoti klubai, 
laisvosios profesijos, technika ir t. t.). Tai yra pasiekiama kontroliuojant 
sąmonę, bet prireikus panaudojama net brutali fizinė prievarta. Kiek- 
vienu atveju primetamas tariamai natūralus heteroseksualumas***. 
Natūralus tik lesbizmas. Bet, kadangi šiam žodžiui būdingas klini- 
kinis prieskonis, autorė siūlo pavadinimus „lesbiškoji egzistencija“ ir 
„lesbiškasis kontinuumas“. Antrasis, tiesą sakant, gerai išreiškia jos 
intenciją: lesbizmas — tai nebūtinai seksas su kita moterimi. „Savo ta- 
patybę ryšyje su kitomis moterimis (woman-identified experience) ran- 
dančios moters patirtis“ apima ir „dalijimąsi turtingu vidiniu gyveni- 
mu, jungimąsi kovai prieš vyrų tironiją, praktinės ir politinės tarpusavio 
paramos teikimą“ ir t. t. Tai yra tiesiog moters, o ne vyro asmeninia- 
me gyvenime pasirinkimas. „Lesbiškoji egzistencija [...] — tai, Žinoma, 
tiesioginė ar netiesioginė ataka prieš vyrų teisę prieiti prie moterų 
[...], tai būdas pasakyti „ne“ patriarchatui, tai pasipriešinimo aktas "7 
Iš moterų yra atimta jų lesbiškumo istorinė sąmonė, primestas įsitiki- 
nimas, neva lesbizmas esąs su gėjais bendro homoseksualumo varian- 
tas, o čia juk svarbus visai kitas ir daug didesnis dalykas, amžius tru- 
kęs, įvairius pavidalus įgaudavęs „sudėtingas moterų pasipriešinimo 
pavergimui vientisumas“. Tačiau šitai norima nuo mūsų nuslėpti“““. 


*! Ten pat, p. 231. 
*? Ten pat, p. 218-220. 
%3 Ten pat, p. 227. 
% Ten pat, p. 228. 

Taip, v i s o s moterys yra lesbietės. „[...] visos moterys egzistuoja 
lesbiškajame kontinuume, galime žiūrėti į save kaip į judančias tame 
kontinuume gilyn ar išorėn neatsižvelgdamos į tai, ar pačios save lai- 
kome lesbietėmis, ar ne" Vis dėlto sąmoningas tapatinimasis yra 
labai pageidautinas. „Moterų tapatinimasis su moterimis (woman-iden- 
tification) yra energijos šaltinis, sprogstamasis potencialas moterų ga- 
lios, kuri, įsigalėjus heteroseksualumo institucijai, buvo negailestingai 
nugrūsta į nuošalę ir sunaikinta. Atsisakymas pripažinti moterų po- 
traukį moterims kaip rimtą, realiai besireiškiantį, atėmimas iš moterų 
galimybės pasirinkti moteris savo bendrininkėmis, savo gyvenimo 
draugėmis, bendrijos narėmis“ — visa tai atėmė iš moterų galią keisti 
visuomenės tvarką. Tariamasis „kompulsyvus moterų heteroseksua- 
lumas yra didžiulė apgaulė“. O tiesos atskleidimas apie taip supras- 
tą „lesbiškąją egzistenciją [-..] potencialiai išvaduoja visas moteris“**". 

Jeigu taip, tai galiausiai turi iškilti principinis klausimas, ir autorė jį 
užduoda: „Tad ar galima smerkti bet kokius heteroseksualinius ryšius, 
neišskiriant nė tų, kur prievartos yra mažiausiai?“*. Aiškaus atsaky- 
mo į jį vengia. Tačiau jau formuluodama klausimą tarsi siūlo atsaky- 
mą: visi seksualiniai ryšiai su vyrais yra prievartiniai, geriausiu atveju 
kai kuriuose prievartos mažiau. 


Lesbiečių prozelitizmas kartais duodavo laukiamų rezultatų, bet 
tiek pat dažnai ar gal net dažniau moteris atstumdavo nuo feminiz- 
mo. O juk feministės iš moterų centrų ieškojo sąlyčio su kuo didžiau- 
siu skaičiumi moterų, ne tik su skriaudžiamomis ir kenčiančiomis, ne 
tik su vis dar nepatenkintomis. Vis dėlto dauguma Amerikos moterų 
aiškiausiai buvo patenkintos tuo, ką jau buvo gavusios, taip pat buvo 
kupinos optimizmo manydamos, kad visa, kas liko, ranka pasiekia- 
ma. Tik nereikia liautis kovojus legaliais būdais, daugiausia keičiant 
teisę, kaip tai daro NOW ir kitos organizacijos. Maža to, visas pasau- 
lis sudrebėjo ir pajudėjo tinkama linkme: Jungtinės Tautos pripažino 
moterų argumentus ir pradėjo jų rėmimo akciją, 1975 metus paskelb- 
dama Tarptautiniais moterų metais, įvyko I pasaulinis moterų kon- 
gresas Meksiko mieste, paskui visas dešimtmetis paskelbtas Moterų 
dešimtmečiu, o kongresus nutarta rengti kas penkeri metai. Ypač svar- 


*5 Ten pat, p. 229. 
*6 Ten pat, p. 234. 
"Ten pat, p. 236. 
*8 Ten pat. 

bus įvykis tikriausiai buvo tada, kai Jungtinės Tautos 1979 m. gruodžio 
18 d. priėmė Meksikos kongrese pasiūlytą „Konvenciją dėl bet kokių 
moterų diskriminacijos formų panaikinimo“. Dokumente priimtas toks 
„moterų diskriminacijos“ apibrėžimas: „Įgyvendinant šią Konvenciją, 
apibrėžimas „moterų diskriminacija“ reikš visokį nevienodumą, drau- 
dimą arba apribojimą ar galimybės atėmimą moterims, nepaisant jų 
civilinės būklės, pripažinti, įgyvendinti ar lygiai su vyrais naudotis 
žmogaus teisėmis ir pagrindinėmis laisvėmis politiniame, ūkiniame, 
visuomeniniame, kultūriniame, pilietiniame ar kokiame nors kitokia- 
me gyvenime“. Iš tikro daugelio valstybių praktikoje deklaracija ir 
liko tik deklaracija, net ir jos signatarėms (prie kurių iki šiol neprisi- 
jungė Jungtinės Valstijos, nors nemažai prisidėjo prie jos atsiradi- 
mo), bet vis dėlto pats jos atsiradimas sustiprino moterims palan- 
kias nuotaikas tarptautinėje aplinkoje. 

Dabar suaugusiųjų gyvenimą pradedančios moterys savo motinų 
ir vyresniųjų seserų iškovotą naują padėtį laikė savaime suprantamu 
dalyku. Jos nenoriai atkreipdavo dėmesį į skelbiamus duomenis apie 
nelaimes ir moterų persekiojimą. Apskritai kažkur kažką nuolat prie- 
vartauja, reikia būti atsargiai, galiausiai tai nelaimingas atsitikimas; 
kai kurie vyrai muša žmonas, žinoma, tai girtuokliai, tikra nelaimė 
turėti tokį vyrą, bet juk tai būdinga visuomenės padugnėms; seksuali- 
nis priekabiavimas prie vaikų — tai nebent jau visiška išimtis, o prie 
moterų darbe — Dieve mano, tokie jau tie vyrai, dar kiek laiko už- 
truks, kol nuo to išsigydys, be to, feministės truputėlį perdeda, pa- 
prastus juokelius ir užuominas laikydamos įkyrumu. Jeigu šiek tiek 
užkabinėja, tai netgi malonu... Prostitucija? O kas ką verčia? Be to, 
yra laisvė, juk, jeigu moteriai tai tinka, - jos valia. Prekyba gyvais 
žmonėmis? Tai kažin kur Tolimuosiuose Rytuose? Jungtinės Tautos 
greit visa tai sutvarkys. 

Taigi kad ne! — vis garsiau prieš tokį mąstymą protestavo radika- 
liosios feministės. Ir jūs, ir kiekviena iš jūsų kiekvieną akimirką gali 
tapti auka (victim). Gali būti išprievartauta. Pagaliau argi kartais jūsų 
neprievartauja vyras, netgi jūsų mylimas? Arba sužadėtinis? Argi 
nesijaučiate kasdien prievartaujamos gašlių šalikelėje stoviniuojan- 
čių darbininkų žvilgsnių? Metro keleivių? Savo profesorių? Kunigų? 
O tai tik požymis. 

Feminisčių pateikiami statistiniai duomenys turėjo nuliūdinti paprastą 


** Prawa czlowieka, parengė ir išvertė B. Gronowska, T. Jasudowicz, Z. Mik, 
Torun, 1993, p. 77. 

amerikietę ir paprastą amerikietį (jeigu jie būtų skaitę). Iš jų aiškėjo, — 
kaip cituoja F. Davis’, — kad viena iš trijų Amerikos moterų, prieš 
sulaukdama aštuoniolikos metų, galėjo tapti seksualinio piktnaudžia- 
vimo šeimoje, dažniausiai giminaičio ar šeimos draugo, auka. Atsidū- 
rusios koledže, jos laukė išžaginimas per vieną iš penkių pasimatymų 
(date rape). Prie devynių iš dešimties neabejotinai buvo seksualiai ka- 
binėjamasi darbe (sexual harassment). Septyni procentai, — o kas Žino, 
kiek iš tikrųjų? - kasmet buvo žeminamos savo vyro ar vyriškio, su 
kuriuo palaikė ryšius, o neretai buvo ir išprievartautos (marital rape, 
domestic rape). Tai visiškai nebuvo mažai. Tačiau, nepaisant konkrečių 
skaičių (dėl kurių priešininkės stengdavosi abejoti), reikalas toks, kad 
su tais reiškiniais susiduria visos moterys, o ne tik tos, kurios su jais 
susijusios tiesiogiai. 

Kiekviena moteris kiekvieną akimirką gali būti išprievartauta bet 
kurio vyro, - argumentuoja radikaliosios feministės. Taip yra lėmusi 
prigimtis, sukūrusi mus šiuo atžvilgiu visiškai nesaugias. Ir sukūrusi 
vyrus, atrodo, visada į tai linkusius ir dar reikiamai aprūpintus. Ir 
nemanykite, kad tai tik kitos žmonos vyrų yra mušamos. Ir išdavinė- 
jamos. Ir paliekamos su vaikais ir be lėšų gyventi, aplinkai tyliai sutin- 
kant. Tai gresia kiekvienai iš jūsų, kiekvienai iš mūsų kaip moteriai. Ir 
nežiūrėkite į prostitutes kaip į puolusias, nelaimingas ar specifiškai 
pasileidusias moteris. Tai nelaimė įstumia moteris į prostituciją, o da- 
bar vis dažniau — prievarta. Yra spąstai be išėjimo. O jeigu net susi- 
dursite su moterimi, kuri pasirinko prostituciją, neužmirškite, kokios 
sąmoningumo ar veikiau nesąmoningumo būklės būdama ji taip pasi- 
rinko. Dažniausiai jos laukia kartus nusivylimas, kai jos uždarbį skai- 
čiuoti imsis sąvadautojas. Kiekviena iš jūsų gali tapti prostitute. Maža 
to, daugelis jūsų jau yra tapusios prostitutėmis savo vyrams, kurių 
visiškai nemylite. Nusileidote gyvenimo poreikių spaudžiamos. O ar- 
gi nė viena iš jūsų neužsiima prostitucija su savo viršininku - dėl avan- 
so? Ne, nesiginkite, mes jūsų nekaltiname, tai ne jūsų kaltė. Visa tai 
daryti mus verčia jie, vyrai, kurie taip sutvarkė pasaulį, kad dažnai 
neturime kitos išeities. Gyvename tarsi koncentracijos lageryje. Paga- 
liau pažiūrėkite, kuo jie minta! Apžiūrėkite tuos jų „svirpliukus“, tuos 
šlykščius filmpalaikius... Pornografija augina prievartautojus ir pros- 
titučių pirklius. Ji prostitutėmis paverčia visas moteris, apskritai mo- 
ters paveikslą. Nuo to nėra kur dingti. Yra tik viena išeitis: likviduoti 
pornografiją! 


3 F, Davis. Moving the mountain, min. veik., p. 308. 

Apskritai dabartinis radikalusis feminizmas jau aiškiai yra paskel- 
bęs, kad visoms moterims nuolat pavojingi visi vyrai, kurie tą grėsmę 
specialiai puoselėja, idant tokioje aplinkoje galėtų nekliudomi laikyti 
moteris paklusnias, išnaudoti ir engti jas kaip tinkami. Visos moterys — 
potencialios aukos, o dėl to - jau aukos*!. Išmintinga moteris neatsi- 
skiria nuo kitų moterų, kad jai dėl to yra geriau, nebendradarbiauja 
su savo ponu, kad ponas kaip tyčia yra maloningas. Išmintinga mote- 
ris — tai moteris feministė (aišku, radikalioji, bet kitokių ir nėra, kitos 
tik apsišaukėlės!), kuri neskubės į kiekvieną saldų vyriškų pažadų mus- 
gaudį, kuri vyrų šalinasi ir turi su jais tik tiek reikalų, kiek būtiniausiai 
reikia. Tarp kita ko, feministė apskritai nesivelia į intymius ryšius su 
vyrais. O vaikai? Hm, keiskime temą. (Čia dažniausiai stoja tyla. Tik- 
riausiai manoma, kad, aišku, vaikų ir taip visuomet atsiras). O seksas? 
Pasirinkite seksą su savo seserimis. Arba masturbuokitės. Arba, - jei- 
gu sugebėsite, — palikite jį ramybėje. Taip, kaip skelbia ir pataria Ad- 
rienne Rich. 

Šį „viktimistinį“ požiūrį ryškiai pristato Susan Brownmiller 1975 metais 
išleistoje knygoje Prieš mūsų valią, vainikuojančioje klasikinį radikalio- 
jo feminizmo standartų aruodą. Knyga buvo labai šiltai priimta ir už- 
pildė dar esančią spragą feministinio separatizmo pamatuose, nors 
tam tikra prasme ją aplenkė poetė Susan Griffin, jau 1971 metais para- 
šydama po feministinę aplinką plačiai išnešiotą straipsnį antrašte Išprie- 
vartavimas?“. Tik vis dėlto Brownmiller knyga pakliuvo į platesnį skai- 
tytojų ratą, taip pat ir už feminizmo aplinkos ribų. Štai jos pagrindinės 
idėjos. 


Susan Brownmiller. Against our will. Men, women and rape 
Secker and Warburg, London, 1975 


Jos klausinėdavo, ar buvo kada nors išprievartauta. Ne, nebuvo. 
Tad kodėl gi ėmėsi šios temos? Jeigu tai nėra reagavimas...? Tai dėl 
to, kad priėjo prie išvados, jog čia kalbama ne tiesiog apie vieną bru- 
talaus nusikaltimo tipą, vieną iš daugelio, kai kurių vyrų padaromą 


H Iš čia kilo viso vėlesnio radikaliojo feminizmo apibūdinimas victim feminism — 
viktimistinis feminizmas ar galbūt lenkiškai - gerai jo nuotaiką išreiškiantis 
kankinių feminizmas. Tokį apibrėžimą smarkiai forsuoja jauniausios kartos 
feministė Naomi Wolf, šiame feminizmo posūkyje į moterų kankinystę įžvel- 
gianti ypatingą grėsmę moterų reikalui (žr. N. Wolf. Fire with fire, min. veik.). 

"7 „Ramparts“, 1971 m. rugsėjis. Zr. S. Griffin. Rape. The politics of consciousness 
(I leid. 1979), San Francisco, 1986. 

prieš kai kurias moteris, o apie patriarchatui atsirasti ir išsilaikyti 
fundamentaliai svarbų dalyką. „Parašiau tą knygą, nes esu moteris, 
pakeitusi savo požiūrį į išprievartavimą.“ Prie to esmingai prisidėjo 
aštuntojo dešimtmečio pradžioje įvykusi konferencija išprievartavi- 
mo klausimais. Iš pradžių maniau, kad „išprievartavimas yra seksua- 
linis nusikaltimas, ligotos, pablūdusios sąmonės ekscesas, bet vis dėl- 
to ne feministinių svarstymų tema“*". 

Kai pavarčiau specialią literatūrą, nuliūdusi įsitikinau, kad psicho- 
logų ir psichiatrų ši tema apskritai nedomina. Net Freudui neatėjo į 
galvą užsiimti „penio kaip ginklo panaudojimu“. Tyli Adleris ir Jun- 
gas. Deutsch ir Horney svarsto moterų baimes būti išprievartauto- 
mis, bet ne prievartavimą. Tyli marksizmo klasikai, o Wilhelmas Rei- 
chas, daug pažadėjęs įvesdamas apibrėžimą „vyriškoji išprievartavimo 
ideologija“, pabėga nuo temos. Tik feministės labai greitai prievarta- 
vime įžvelgė bendrą problemą, „mūsų pačių viktimizaciją'?". 

Prievartavimas yra grynai žmogiška technika. Žinduolių lytinių or- 
ganų anatomija sudaro galimybes išprievartauti. Tačiau gyvulių pati- 
nai patelėmis domisi tik rujos metu, todėl neprievartauja, nesikergia 
prieš patelės valią. O kaip tik čia yra prievartavimo esmė. „Moteris 
apibrėš išprievartavimą vienu sakiniu: jei nenoriu miegoti su kokiu 
nors vyru, O jis verčia tai daryti prieš mano valią, tai yra nusikalsta- 
mas prievartavimo veiksmas. Niekada iki tol ši formuluotė nebuvo 
priimta kaip teisinis apibrėžimas, o gaila. Tačiau moterų nuomonės 
nebuvo Klausiama "7" 

„Kai vyrai atrado, jog gali prievartauti, jie ėmė tai daryti. Vėliau, 
daug daug vėliau jie pradėjo išprievartavimą tam tikromis sąlygomis 
laikyti nusikaltimu.“ Galėjimas išprievartauti esmingai skiria vieną ly- 
tį nuo kitos, jis yra nesimetriškas. Moteris gali gintis, spardytis, kan- 
džiotis, svaidytis akmenimis, bet „negali atsilyginti tuo pačiu“. Vyrai 
tai greit suprato. [...] prievartavimas ne tik tapo vyro prerogatyva, 
bet ir jo svarbiausiu ginklu smurtaujant prieš moteris, pagrindiniu jo 
valios vykdymo ir moters įbauginimo veiksniu. Jo įsibrovimas į jos 
kūną per prievartą, nepaisant jos fizinio priešinimosi ir kovos, tapo 
įrankiu pergalingai įveikiant visą jos būtybę, galutiniu jo pranašumo 
jėga įrodymu, jo vyriškumo triumfu.“*!* 


** S. Brownmiller. Against our will. Men, women and rape, London, 1975, p. 7-9. 
%4 Ten pat, p. 11-12. 

"> Ten pat, p. 17. 

3e Ten pat, p. 14. 

Autorės supratime prievartavimas įgauna grynai istoriosofinę svar- 
bą. „Vyro atradimas, kad jo lytinis organas gali būti baimę sukeliantis 
ginklas, privalo būti įvertintas kaip vienas svarbiausių priešistorinių 
atradimų, lygia greta su ugnies ir pirmojo primityvaus akmeninio kir- 
vio panaudojimu. Nuo priešistorinių laikų iki pat šių dienų, - esu tuo 
tvirtai įsitikinusi, — prievartavimas turėjo labai svarbią funkciją. Prie- 
vartavimas yra ne kas kita, o sąmoningas bauginimo procesas, kurio 
dėka visi vyrai palaiko visų moterų amžinos grėsmės jauseną.“?! 

Tik prievartavimas įstūmė moteris į sutuoktinių glėbį, į monoga- 
minę santuoką, nes jos suprato, kad tai vienintelis išsigelbėjimas. Jos 
negalėjo pasikliauti moterų savitarpio pagalba, nes moterys yra per 
silpnos. Prievartavimas tapo ir pirmuoju privataus pasisavinimo pavi- 
dalu, pavyzdžiu, kaip gauti privačion nuosavybėn ir vaikus, belais- 
vius, žemę ir t. t. Tik tuomet susitarta išprievartavimą kartais laikyti 
nusikaltimu, bet tik vyro asmeninio turto, o ne pačios moters pažeidi- 
mu?'. Štai taip, autorės manymu, pagrindinis istorinis ir politinis vaid- 
muo atitenka prievartavimui 

Ir kaip tik tuo išsemiamas pagrindinis teorinis knygos turinys. To- 
liau pateikiama plati istorinė ir šiuolaikinė išprievartavimų temos em- 
pirinė medžiaga. Prievartautojai pasirodo besą nebūtinai vien tik išsi- 
gimę vyrai, o išprievartaujamos nebūtinai tik tos moterys, kurios savo 
elgesiu ir/ar apdaru neva provokuojančios išprievartavimą. Autorė 
itin pabrėžia, kad moterys niekuomet netrokšta būti išprievartautos, 
net jeigu taip atsitinka jų svajonėse. Jos puikiai atskiria sapną nuo tik- 
rovės. Cirkuliuojantys aforizmai, kaip antai: „Kiekviena moteris nori 
būti išprievartauta“, „Nė vienos moters negalima išprievartauti prieš 
jos valią“, „Juk pati to prašė...“ yra netiesa. 

Taigi visi vyrai prievartauja visas moteris. Tai geriausiai matyti 
karų ir visuomenės sąmyšių metu. Moteris tuomet ištinka vis toks pat 
likimas: jos masiškai prievartaujamos. Autorė ilgai ir spalvingai apra- 
šinėja tokius istorinius įvykius, neišskirdama ir paskutinių karų. 

Moteris prastai saugo ir teisė. Policija dažniausiai išžagintosiomis 
netiki, nes įtaria, kad jos nori atkeršyti vyrui. Pagaliau ir pati nusi- 
kalsta prievartaudama. Teisė paprastai yra palanki kaltinamiesiems 
išprievartavimu ir labiau linkusi tikėti jais negu ieškovėmis. Į prievar- 
tavimą santuokoje teisė apskritai nekreipia dėmesio. Prievartautojai 
būna teigiami mitų herojai. 


3/ Ten pat, p. 14-15. 
%8 Ten pat, p. 16-18. 

Baigdama autorė ragina moteris pradėti solidarumo akciją. Kodėl 
jos privalo nuolat bijoti, vengti tamsių gatvių, protingai rengtis, rū- 
pintis, kad netyčia neišprovokuotų ir t. t. Laikas visa tai baigti. Ji žino, 
kad tai užtruks ilgai ir kad tai turi būti bendras daugelio moterų ir 
vyrų reikalas. 


Iki šios vietos, nepaisant nieko, radikaliųjų senosios ir naujosios 
pakraipos feminisčių pažiūros daugiau sutapo negu skyrėsi. Jų keliai 
visiškai išsiskyrė dėl kitos priežasties. 


Moteriškumo išaukštinimo link 


Dabartiniu metu stiprėja dalies, didesnės dalies radikaliųjų femi- 
nisčių specifinis „kankinystės“ tonas: Ir visa tai ištinka moteris, tas 
geras, kilnias, už vyrus daug geresnes būtybes! Tai ne kažkuri atsitik- 
tinė viena Žmonijos pusė įsigalėjo virš kitos remdamasi atsitiktiniu, 
bet lengvai atpažįstamu biologiniu skirtumu, kaip, tarkim, akių spal- 
va. Tai geresnioji žmonijos pusė blogesniosios pusės buvo įveikta. Fe- 
ministė ne dėl to kovoja dėl moterų dalios pagerinimo, kad tai yra 
kitų Žmonių skriaudžiami žmonės. Feministė visur ir visada kovoja 
dėl moterų interesų, nes tai yra moterys. (Teoriškai iš to išplaukia, kad 
kovotų dėl jų interesų netgi tuo atveju, jei moterims sektųsi geriau nei 
vyrams, net jeigu jos išnaudotų vyrus. Vis dėlto iki tokios išvados 
tekstuose tiesiog neprieinama.) Su tokiu požiūriu akivaizdžiai nesu- 
tiktų liberalioji feministė. Bet su juo nesutinka ir dalis, kaip dabar pa- 
sirodo, ligtolinių radikaliųjų feminisčių, tų, kurios ne kartą yra pabrė- 
žusios, kad joms rūpi tik teisingumas, kad, jeigu vyrai būtų blogiau 
vertinami, jos užtartų vyrus netgi prieš moteris; ir pridurdavo, kad iš 
esmės moterų išlaisvinimas paskui save patrauks ir vyrų išlaisvinimą — 
nuo ir juos pavergiančio bei deformuojančio seksizmo?"?. Tai šiame 
taške dabar išsiskyrė pirmykščio androginiško ir dabar tepradedan- 
čio įsigalėti ginecentriško radikaliojo feminizmo keliai. 


39 Šiam esminiam vertybių perkainojimui feminizmo aksiologijoje nemažai 
kritiško dėmesio yra skyrusi anglų visuomenės filosofė ir drauge feministė 
Janet Radcliffe Richards. Žr. J. R. Richards. The sceptical feminist. A philosophical 
enquiry, London, 1980. Čia kaip tik kalbama apie viso aksiologijos tipo pakei- 
timą, apie perėjimą nuo humanizmo prie partikuliaraus moterų, kaip žmo- 
nių padermės geresniosios dalies, išskyrimo. 

Grupinio, šiuo atveju lytinio partikuliarizmo deklaravimas, nors ir 
susijęs net su pusės žmonijos, ir dar tos pusės, kuri, daugelio many- 
mu, iki šiol iš tiesų buvo skriaudžiama, interesais, nemaloniai skamba 
liberaliosios demokratijos, humanistinio egalitarizmo dvasia išauklė- 
to amerikiečio ausiai. Jis negali patikti ir daugeliui europiečių, kurie 
turi bjaurios specialias geresnių tautų, rasių ar geresnių santvarkų tei- 
ses gyventi kitų sąskaita skelbiančių ideologijų patirties. Nepaisant 
to, feminizmas kartkartėmis atvirai jį skelbia. Blogą įspūdį turi su- 
švelninti tezė apie lyčių skirtingumo nuo niekieno valios nepriklauso- 
mą tvarumą. Moterų, kaip iš principo geresnių už vyrus, tad ypatingų 
privilegijų vertų būtybių, išaukštinimas, glorifikavimas, moterų neapsun- 
kina, nes juk nėra jų pasirenkamas. Tokia esanti dangaus, gamtos ar 
antgamtinių jėgų dovana ir valia. Moterys negalinčios rinktis, jos yra 
geresnės. Tiksliau, jos reprezentuoja geresnes, „moteriškąsias verty- 
bes“, kurios aukštesnės už „vyriškąsias“. Ir tas gerumas jas įpareigo- 
jąs kovoti dėl jam deramų privilegijų. Tai turi įtikinti ir nuraminti mo- 
teris. O dėl vyrų, tai... šitiek amžių begėdiškai aukštinosi, ir dar 
neturėdami tam jokio pagrindo... Idant atsikabintų, kartais numeta- 
ma pastaba, jog moteriškumas, įsiviešpatavęs visame pasaulyje, ir vy- 
rus išgelbėsiąs nuo jų pačių. 

Tad moterys — aiškus dalykas! — patvariai skiriasi nuo vyrų. Net 
tas skirtumas, kurį visi be išimties pripažįsta ir dažnai niekina arba 
laiko jį moterų silpnumo šaltiniu - jų gebėjimas gimdyti vaikus liepia 
išaukštinti moterų lytį. Bet čia dar ne galas. Dabar kaip iš gausybės 
rago byra pagyros moteriškumui. Prieš jas nublanksta senosios pane- 
girikos, beje, ne tokios jau ir sąžiningos, nes moteryse giria tai, kas 
patinka vyrams. Moteriškumas — tai tobulų patvarių charakterio bei 
intelekto savybių kompleksas. Ir daugeliu atvejų jos yra pagirtinas 
vyriškumo neigimas. 

Moteriškumas yra toks tobulas dalykas, kad nenuostabu, jog nori- 
si būti tik jame, vien tik tarp moterų. Jei tik būtų galima, visai pabėgti 
nuo vyrų. Bet, jeigu tai neįmanoma, tai bent jau reikia ryšius su jais 
apriboti iki minimumo. Jų pasaulis baisus ir pasmerktas sunaikinti. 
Dar vakar norėjome įeiti į tą pasaulį ketindamos jį pakeisti. Bet dabar 
jau žinome, kad vyrai nelinkę reformuotis, bent jau artimiausiu metu, 
taip pat neleis sau pakeisti to „jų“ pasaulio. Kas gi lieka? Apleisti tą jų 
pasaulį, tegu sau žinosi. Ir sukurti mūsiškį, izoliuotą, šiltą, moterišką, 
širdingą, atvirą, garbingą, draugišką — dirbtinį, bet - mūsų. Kurkime 
savą, moterišką, alternatyvų pasaulį! Kai sukursime, — kas žino, - gal 
vyrai, jeigu iki to laiko bus ištvėrę, ateis pas mus pasirengę keistis, 

susigraudinę ir jau kitokie. Tačiau liaukimės sukę dėl jų galvas, tai 
pagaliau jų interesas, jų reikalas. Kad tik pavyktų neutralizuoti jų įta- 
ką mums ir mūsų pasauliui. 

Kol kas tai tik graži svajonė. Moterys dar gyvena priklausomos nuo 
vyrų, yra jų valdomos. Ir todėl turi nepaliaudamos, bendromis jėgomis 
organizuoti savo gynybą. Kaip? Reikia išnaudoti visas galimybes, taip 
pat ir vyrų ginklą: demokratines laisves, žmogaus teises. Ir moterų gin- 
klą: atsisakyti bendradarbiauti, atsisakyti gyventi su vyrais. 

Tokia srovelė iš pradžių buvo gyva, netgi centrinė jau šiuolaiki- 
niame radikaliajame feminizme. Bet tuo metu ji turėjo tenkinti su- 
prantamą laikiną moterų poreikį izoliuotis, idant sustiprėtų, įgautų 
pasitikėjimo savimi, taptų judėjimu. Tačiau dabar, vis dar tęsiama, ji, 
remdamasi moterų skirtingumu nuo vyrų ar netgi pranašumu, ima 
tarnauti izoliavimuisi, atsiskyrimui, užsidarymui į subkultūrinį mo- 
teriškumo getą. 

Skirtumo feminizmas, kaip jis irgi buvo vadinamas, gali būti įvairiai 
ontologiškai grindžiamas. Dažniausiai po ranka pasitaiko vakarykštis 
biologizmas**?. Tačiau reikalas ne toks paprastas. Pats feminizmas yra 
gerokai prisidėjęs prie nesėkmės, o jau tikrai — prie biologizmo išjuo- 
kimo iš mokslo pusės, bent jau rodymo, kad moksliškai negalima įro- 
dyti jo tinkamumo (tiesą sakant, tik neišsprendžiamam biologizmo ir 
sociologizmo ginčui įprasminti). Grynas senasis biologizmas atrodo 
nepriimtinas rafinuotesnio intelekto feministėms, bent jau neskelbti- 
nas viešai. Taigi šios pakraipos autorės, tos iškiliausiosios, o dėl savo 
kūrybos tematikos priverstos padaryti kokią nors deklaraciją (nes dau- 
guma šios temos apskritai vengia), pavyzdžiui, Mary Daly ar Andrea 
Dworkin, lyčių skirtingumo prigimties problemą palieka atvirą. Gal 
jis yra biologinio pobūdžio, o gal vis dėlto yra svarbios sociogeninės 
sąlygos, tačiau ilgalaikės ir nekintančios, nes kiekvienoje visuomenėje 
jos neišvengiamai plėtojosi ilgalaikio fiziologinio skirtingumo pagrin- 
du??!. Šia kryptimi nuėjo dvi garsios vėlesnio aštuntojo dešimtmečio 


"H Biologizmo dvasia moteriškumą revalvuoja kalėjime rašanti Weather wo- 


man veikėja Jane Alpert straipsnyje Mother right, a new feminist theory, kuris 
1973 m. rugpjūčio mėnesį buvo paskelbtas žurnale „Ms“, paskui daugelį 
kartų perspausdintas; tačiau ši koncepcija susidūrė su nemažu pasipriešini- 
mu, nors kai ką ir sužavėjo. Žr. A. Echols. Daring to be bad, min. veik., p. 248. 
Pavyzdžiui, seksualinių polinkių klausimu D. Leidholdt sau artimą radika- 
liojo feminizmo laikyseną pateikia kaip sociokonstruktyvistinę. Seksualinių polin- 
Ku, - sako ji, - esame išmokomi, tad galima nuo jų atprasti. Galima atprasti 
nuo heteroseksualizmo, taip pat nuo polinkio į pirmavimą ir prievartą netgi 

autorių Nancy Chodorow ir Dorothy Dinnerstein knygos, kuriose mo- 
terų ir vyrų psichinis skirtingumas vaizduojamas kaip (santykinai?) 
pastovus, nors yra kildinamas ne tiesiog iš genų, o tik iš biologinio 
skirtingumo (moterų gebėjimo gimdyti vaikus) visuomeninių pasek- 
mių. 

Jau anksčiau šią mąstymo kryptį pranašauja ką tik atsitolinimo nuo 
marksizmo momentu pristatytoji Juliet MitchėlP?, kuri 1974 metais kny- 
goje Psichoanalizė ir feminizmas pabandė reabilituoti froidizmą. Prieš pri- 
statydami ką tik minėtų dviejų knygų turinį, pradėkime nuo jos pozici- 
jos, taip pat atliekančios vienos iš paradigmų vaidmenį, pateikimo. 


Juliet Mitchell. Psychoanalysis and feminism 
Penguin Books, Harmondsworth, 1975 (I leid.: Allen Lane 1974) 


Autorės nuomone, Freudui priskiriamas biologinis determinizmas 
yra būdingas ne pačiam psichoanalizės kūrėjui, o vėlesniam populia- 
riam Amerikos froidizmui, kuris dėl neva biologinių priežasčių mote- 
ris, siekiančias tikrojo moteriškumo, pasmerkia vaidinti tik žmonos ir 
motinos vaidmenį. Autentiška psichoanalizė nebuvo, kaip mano dau- 
gelis feminisčių, patriarchalinės visuomenės rekomendacija, o tik jos ana- 
lizė. Vyriškasis organas, apie kurį kalbama „pavydo dėl penio“ sąvoko- 
je, tai iš tiesų penio idėja, o jo valdžia — tai šios idėjos viešpatavimas 
kultūros pasąmonėje. „[...] psichoanalizė kalba apie materialų idėjos re- 
alumą“, — teigia autorė’. Garsusis (ir nelaimingas) Freudo pasakymas 
„anatomija yra lemtis“ buvo taikomas tai skelbiančioms pažiūroms, o 
ne faktinei būklei; bet tokioms pažiūroms, kurių poveikis dėl jų visuoti- 
nio paplitimo yra lygus fakto poveikiui?**. Betgi kas iš to, kad ne biolo- 
gija yra lemtis, kad tik visuomenės įsivaizdavimas apie tokį biologijos 
vaidmenį veikia kaip nepermaldaujama lemtis, jeigu, — čia autorė seka 
Lacano išplėtotu froidizmo tęsiniu, — bet kuri civilizacija yra kilusi iš to, 
kad falas yra suardęs rojaus arba gyvuliškojo žmogaus vienybę su gam- 
ta, ir dėl to nuo pat pradžių yra patriarchalinė*“. 


homoseksualiniame sekse (D. Leidholdt, J. G. Raymond. The sexual liberals 
and the attack on feminism, New York, 1990). Arčiau - žr. kitame skyriuje apie 
1987 m. konferenciją Niujorke, p. 221. 

32 Žr. p. 115. 

323 J. Mitchell. Psychoanalysis and feminism (I leid. 1974), Harmondsworth, 1975, 
p. XV-XVI. 

4 Ten pat, p. 402. 

5 Ten pat, p. 364-366. 

Jeigu taip yra, visuomenės tikėjimas falo galybe pasirodo esąs bu- 
vimo žmogumi pagrindas, civilizacijos ir kultūros pamatas, ir niekur 
nuo tos lemties nepabėgsi. Panašiai būtų ir tuomet, jei iš tikrųjų visa 
ką lemtų biologija. 

Autorė randa išeitį. Ji atskiria klasinę kapitalizmo sistemą, kuri lin- 
kusi žlugti dėl išsemtos jo ekonominės buvimo prasmės, nuo šeima 
pagrįstos patriarchato sistemos, kurios egzistavimas tęsiasi dėl idėjų, 
visuomenės įsitikinimų tvirtumo““. Bet ir ta antroji sistema yra tapusi 
nebereikalinga, redundancinė. Tai, pavyzdžiui, rodo paskutinio karo 
ir pirmųjų pokario metų britų patirtis, kai valstybė buvo prisiėmusi 
sau daugumą šeimos funkcijų. „Pirmą kartą atsirado tikra alternatyva 
šeimai planinio visuomenės organizavimo pavidalu, — žavisi autorė. — 
Išplėstas privalomas mokymas, susirūpinta ikimokyklinio amžiaus vai- 
kų globos įstaigomis, įvykdyta plataus masto organizuota vaikų eva- 
kavimo akcija, valstybė prisiėmė sau būtinų maisto produktų tiekimo 
rūpestį ir užtikrino pagrindinį mažų vaikų maitinimą, aprūpindavo ir 
valgyklas — visa tai paprastai yra dinastinei šeimai paliekami uždavi- 
niai.“** Deja, paskui ėjo reakcija ir grįžimas prie tradicinio šeimos funk- 
cionavimo. 

Tačiau atėjo laikas išvaduoti žmoniją ne tik nuo klasių, bet ir nuo 
šeimos. Šalia socialistinės dar yra reikalinga — atskira! — „kultūrinė 
revoliucija“. „Perėjimas prie socialistinio ūkio, - perspėja autorė, - anaip- 
tol nereiškia, kad automatiškai ir mums patogiai tai padarys galą ir 
patriarchatui. Neišvengiama atskira kova su patriarchatu - kultūrinė 
revoliucija. Kautynės irgi privalo turėti autonomiją. Iš to, kaip atrodo, 
išplaukia mintis, kad moterys, tiek, kiek leidžia revoliucinio feminiz- 
mo ideologija, gali pasirodyti esančios bendros ideologinės transfor- 
macijos avangardas, panašiai kaip darbininkų klasė yra specifinio ka- 
pitalistinio gamybos būdo griovėja. [...] Kadangi patriarchatas jokiu 
būdu nėra tapatus kapitalizmui, abiejų revoliucinių judėjimų laimėji- 
mai ir pasiekimai nebus pasiekti lygiagrečiais keliais.?28“ 

Biologija nėra tiesioginė vyrų ir moterų psichikos skirtumų vykdy- 
toja. Ar tai reiškia, kad panaikinti lyčių skirtumus androginiškojo fe- 
minizmo dvasia (apeinant problemą, ar tai būtų pageidautina) dėl to 
turėtų būti nesunku? Nebūtinai. Mat gebėjimas gimdyti vaikus, kuris 
būdingas tik moterims, kiekvienoje visuomenėje vienodai gali būti pa- 


6 Ten pat, p. 412. 
27 Ten pat, p. 411. 
“8 Ten pat, p. 414. 

skata formuotis moteriškumui ir vyriškumui jų ligtoliniu pavidalu. „Tė- 
vo teisė“, kurią įvedė tėvažudystę įvykdę sūnūs ir kuri buvo civiliza- 
cijos atsiradimo pradžia, gali būti ir tos civilizacijos sąlyga, o tai gali 
reikšti, kad jos sąlyga pasirodys ir ją papildantis kastracijos komplek- 
sas, ir moterų pripažinimas, kad jų statusas žemesnis. „Tai ne vyrai, o 
tėvai turi sprendimo galią, — rašo Mitchell. — Ir tai ne biologijos, ne 
kokio nors apibrėžto visuomenės tipo, o apskritai žmonių visuomenės 
reikalas.“ Vien autorės tikėjimas socializmu kužda jai patriarchato 
nuvertimo, o drauge ir moterų bei vyrų išvadavimo nuo juos poliari- 
zuojančių kultūrinės ir psichinės lyties tipų viltį. 


Paprastų bandymų reabilituoti froidizmą perdirbant jo tariamą ar 
tikrą biologizmą į vis dėlto sociologizmą ėmėsi Dinnerstein ir Chodo- 
row. Trumpai pristatome jų koncepcijas. 


Dorothy Dinnerstein. The murmaid and the minotaur 

(I leid. Harper and Row Inc. 1976. II leid. kitu pavadinimu: The 
rocking of the cradle and the ruling of the world, The Women's Press Ltd, 
London, 1987) 


Autorę, 1974 metais buvusią Rutgerso universiteto psichologi- 
jos profesorę, paveikė ne feminizmas, — jis pasivijo ją pakeliui, dir- 
bančią prie tos knygos jau gerą dešimtmetį, — o susirūpinimas dėl 
gyvybės Žemėje, kuriai dėl technikos plėtros ir tarptautinės politi- 
kos ėmė grėsti sunaikinimas“. Išeitį iš mirtino pavojaus ji atrado 
tokią, kokios, nors dėl kitokių priežasčių, labai pageidautų ir femi- 
nizmas: atsakymą į klausimą, kaip „ištrūkti iš egzistuojančių visuo- 
menės gyvenimo taisyklių lyčių plotmėje, kaip išsivaduoti nuo su- 
akmenėjusių, simbiotinių ligi tol vyrų ir moterų santykiuose 
vyravusių šablonų“**'. Pastarieji iš esmės išreikšti knygos pavadi- 
nimą sudarančios opozicijos nariais: moterys „supa lopšelį“, o vy- 
rai „valdo pasaulį“**, moterys yra „sirena“, simbolizuoja gelmę, iš ku- 
rios tikrai yra kilusi gyvybė, bet kurioje negalima gyventi, o vyrai yra 
„Minotauras“, žmonėmis mintantis besotis““*. Nepaisant visokių per 


"7 Ten pat, p. 409. 

0 D. Dinerstein, The rocking of the cradle and the ruling of the world, London, 1987, 
p. XX. 

31 Ten pat, p. 10-11. 

32 Ten pat, p. 8. 

3 Ten pat, p. 4. 

istoriją buvusių visuomeninių skirtumų, ligi šiol visuotinis buvo 
„Moterų principinės atsakomybės už kūdikius ir mažus vaikus fak- 
tas“?**. Autorė knygoje ne kartą pabrėžia, — ir tai ją skiria nuo dau- 
gumos feminisčių, - jog tas gyvenimo sričių dalijimas į naminę ir 
viešąją, iš kurio gimsta ligoti, tik pusiau Žmoniški, baidykliški in- 
dividai, remiasi „a b i e j ų lyčių bendru veikimu (collaboration), 
moterys šiuo atveju, net ir rodydamos savo nepasitenkinimą, yra 
vyrų bendrininkės. Abu dabar dažniausiai sutinkamus atsakymus, 
„dėl ko Žmonės nesipriešindami užima jiems šios sistemos skirtas 
vietas" 7, autorė laiko abejotinais. Nėra teisūs nei konservatoriai, 
anot kurių, tas padalijimas esąs biologiškai įgimtas, „natūralus“ (da- 
bar gėdijamasi sakyti — „Dievo duotas“), nei greitos permainos ša- 
lininkės, manančios, kad tai yra „jėga primesta ir/ar išmokta“. 
Ne hormonai, ne anatomija, ne vaikų įgimti poreikiai, bet ir ne tei- 
sė, papročiai, ekonominis spaudimas, pedagoginė praktika visa tai 
paaiškina, nors pastarieji įtvirtina esamą padėtį. 

Autorės nuomone, abi šalys čia tąsosi su „didelio masto psicholo- 
ginėmis problemomis, kurios slypi pačiame mūsų giminės situacijos 
centre“, Vyrai, valdydami pasaulį, visą gyvenimą bėga nuo kažko 
slypinčio juose, nuo juose slypinčios moters. Tas bėgimas verčia juos 
nuolat kurti, peržengti savo ribas, atsiskirti nuo savęs — ir tai dabar 
yra mirtino pavojaus pasauliui šaltinis (tai iš Simone de Beauvoir)???. 
Jie pakeitė pasaulį megamašina, nes tik taip geba jį valdyti (tai iš Le- 
vio Mumtordo). Jie viską stengiasi numatyti, sutvarkyti, kontroliuoti, — 
pasitelkę visa kas gyva““. Iš tikrųjų moterys į tai žiūri kritiškai, tačiau, 
nors yra vyrų verčiamos, turi ir savo interesą nebūti, nedalyvauti ku- 
riant istoriją. Pirma, jos bailiai vengia atsakomybės už pasaulį, savo 
patogumui visa tai palikdamos vyrams. Bet čia yra kažkas daugiau, ir 
to atskleidimas sudarytų pagrindinę knygos tezę. „Neangažuoto gyve- 
nimo (immunity life) teisė moteris atleidžia ne tik nuo rizikos ir pastangų 
kurti istoriją naštos, bet ir nuo suprantamo istorijos kūrėjų vidinio nerimo del 
to, kam kurti eikvojamos visos gyvenimo jėgos, vertingumo. Abiejų lyčių iš to 
moterų imuniteto gaunama nauda, jų tarpusavio suinteresuotumas jį išsaugo- 


3 Ten pat. 

5 Ten pat, p. 5. 
*6 Ten pat, p. 6. 
* Ten pat, p. 7. 
38 Ten pat. 
"Ten pat, p. 213. 
* Ten pat, p. 217. 

ti, mano nuomone, yra pats mūsų lyčių sanglaudos ligą sukeliantis 
branduolys. "27 

Autorė nesutinka su Margareta Mead, neva moterys, gimdyda- 
mos vaikus, patenkino savo kūrybinius poreikius ir jau nebejautė rei- 
kalo kūrybiškai angažuotis į pasaulį. Moterys tiesiog palieka vyrams 
daryti tai, ko ir joms labai reikia: arenoje su užrašu „Tik vyrams“ vyksta 
„Iš vidinio poreikio kylantis viešai nuolatos kartojamas kūno mirtin- 
gumą neigiantis įsitvirtinimas“. Mainais vyrai moterims palieka kitą 
funkciją, kurios ir patys neurotiškai trokšta: anapus arenos ribų kal- 
ben, — o tai galima kalbėti tik už arenos ribų, — kad „visame tame, ką 
daro vyrai, yra kažkas trivialaus, tuščio, bjauraus ir liūdno'***. Taip 
pasitenkina abi šalys, net kai vaidina nepasitenkinimą. Moteriai ati- 
tenka „lojaliosios opozicijos“, rūmų juokdario, kurio kandumas remia 
dvaro funkcionavimą, vaidmuo. Moteris „nėra tikras priešas, tik na- 
mų ruošos išmokyta tarnaitė, noriai pasiduodanti valdytojo, iš kurio 
šaiposi, viešpatavimui“. Moters liejamos ašaros dėl vyro darbų sukel- 
to pavojaus gyvybei „neprivalo atgrasinti vyro nuo to, ką jis daro; 
priešingai, turi palengvinti tęsti jo veiklą, nes tai ji, moteris, išverkia jo 
verksmą, o jis vaduoja ją, darydamas tai, dėl ko ji verkia“?*. Ir taip 
išaiškėja, kad moterys yra tos veiklos, kurią kritikuoja, bendrininkės, 
turi visame tame savo ne tik „aiškų, bet ir slaptą“ interesą?“. Dėl to jos 
yra suinteresuotos palaikyti pačią poliarizaciją į dvi kultūrines lytis, o 
ji dabar pasirodo esanti mirtinai pavojinga žmonijai. 

Ar yra išeitis iš lyčių priešingybės? Atsakymas priklauso nuo to, 
kaip yra aiškinama šios dichotomijos kilmė. Jau žinome, kad autorė 
atmeta tiek biologizmą, tiek ir radikalųjį sociologizmą ir garsiame ginče, 
kuris žinomas kaip nature-nurture controversy, nepasisako nei už išskir- 
tinį prigimties, nei auklėjimo vaidmenį. Lytinio bipoliariškumo ištakų 
ieškoma vienoje, ligi tol universalioje istorinėje institucijoje: tame, kad 
vaikus auklėja tik moterys. Šios institucijos pamatuose neabejotinai 
slypi biologija, bet jos prigimtis visuomeninė. Ir, kaip pamatysime, 
esamas sprendimas, nors atrodo „natūralus“, nėra vienintelis galimas. 
Dabar, — bet tik dabar, - ji yra pribrendusi principinei permainai: abiem 
lytims tarp savęs dalytis pareigas namuose ir viešajame gyvenime. 


H! Ten pat, p. 213. Šių teiginių svarbą pati autorė pabrėžia kursyvu, išretinta 
mano - K. Š. 

* Ten pat, p. 214. 

"Ten pat, p. 226. 

* Ten pat, p. 227. 

Pirmykštis moterų užimtumas vaikais buvo kilęs iš fakto, kad juos 
tolydžio, vieną paskui kitą, gimdydavo, tad beveik visą laiką būdavo 
nėščios, tuo pat metu maitindavo krūtimi paskutinį mažiausiąjį. Todėl 
iš pradžių ne moterys kūrė istoriją, nors, antra vertus, autorė nepa- 
miršta galimos jų labai daugelio išradimų, taip pat ir kalbos autorys- 
tės. Bet kodėl tokia padėtis išliko ir tebesilaiko? Atsakymą ką tik cita- 
vome: todėl, kad abi lytys, kiekviena savaip, turi iš to naudos. Kokių 
pasekmių atneša tai, kad vaikai nuo pat gimimo turi reikalą beveik 
vien tik su moterimi ar moterimis kaip su globėjomis ir auklėtojomis? 
Tyrimui froidizmo dvasia autorė yra paskyrusi penketą skyrių. Trum- 
pai tariant: moteris vaikui yra visokios patirties pradžia, iš jos vaikas 
sukaupia „priklausomybės nuo iš principo nekontroliuojamos išorinio 
gerumo versmės“ patirtį, ji pasirodo esanti pirmutinis malonumo šal- 
tinis, bet taip pat ir šališka jos teikėja. Dukterys tiesiogiai iš motinų 
mokosi savo būsimojo vaidmens, sūnūs mokosi dvigubo lyčių stan- 
darto: vyras visuomet gali išeiti ir užsiimti pasauliu, moteris turi vyro 
laukti ir būti pasirengusi jam patarnauti. Moteris asocijuojasi su kūniš- 
kumu, nes tokio pobūdžio yra kūdikio ryšiai su motina, o vyriškumas 
asocijuosis su dvasiniais pasiekimais. Vyras pasaulyje atsirevanšuoja 
už vaikystės skriaudas. „Vyrų valdžios pasauliui, - daro išvadą auto- 
rė, — [...] emocinės šaknys siekia moterų valdomos ankstyvosios vai- 
kystės laikus.“*** Faktas, kad tik moterys, kurdamos feminizmo judė- 
jimą, kelia poliarizuotos lyčių sanklodos pakeitimo problemą, 
paaiškinamas tuo, kad, nors toji poliarizacija turi žalingą poveikį abiem 
lytims, kiekvieną iš jų padarydama „nebaigtinę“, tik moterys gali pri- 
sipažinti esančios šitaip suluošintos. Vyrai, privalėdami gerai funkcio- 
nuoti, turi be paliovos įrodinėti esą „visiški“ ar baigtiniai. Moterys 
regi, kad abi lytys yra kažkaip sužalotos, vyrai — kad tik moterys. 
Todėl permainų iniciatyva eina tik iš moterų. Abi lytys turi vienodą 
kūrybos potencialą, bet tik moterys visiškai neturi galimybės jį pa- 
naudoti. Vyrai, kad ir neurotiškai, jį panaudoja. 

Faktas, kad vyriškasis istorijos kūrimo būdas atvedė žmoniją iki 
pražūties slenksčio, pranašautų tragediją, jei ne laiminga aplinkybė — 
beje, laiminga ir lytinio vaidmenų pasidalijimo panaikinimo trokštan- 
čioms moterims — kad tuo pačiu metu Žmonija ištobulino technines bei 
organizacines priemones, kurios ligšiolinį lyčių funkcionavimą, ypač 


* Ten pat, p. 21. 
He Ten pat, p. 200. 
= Ten pat, p. 216-217. 

moterims perleistą teisę auklėti vaikus, padarė nebereikalingu, „atgy- 
venusiu“ dalyku?“. Paskutinis vaistas ir nuo pasaulinės katastrofos, ir 
nuo moterų nepasitenkinimo, anot autorės, turi būti „vienodas nuo 
pat pradžios abiejų gimdytojų dalyvavimas vykdant tėvų funkcijas“ 
(vad. shared early parenthood) ir panašiai bendras dalijimasis užduoti- 
mis viešajame gyvenime. „Jau yra prieinamos reikalingos techninės 
sąlygos: praktiškai galima padaryti tėvystę pasirinkimo dalyku, gali- 
ma taip lanksčiai sutvarkyti konkrečias suaugusiųjų darbo sąlygas, kad 
moterys ir vyrai galėtų lygiomis dalimis dalyvauti ir namų, ir viešaja- 
me gyvenime.“**? Kodėl vienodas tėvų funkcijų pasidalijimas yra toks 
svarbus? Iki šiol, išaugdami iš vaikystės, kaltę už savo ribotumus ir 
nesėkmes visuomet suversdavome savo motinai, o paskui tuos kalti- 
nimus perkeldavome visai jos lyčiai, visoms moterims, iš moterų ly- 
ties padarydami atpirkimo ožį. „Moterys nori pagaliau liautis buvu- 
sios atpirkimo ožiu (ir sau, ir vyrams, ir vaikams) [...]“. Yra vilties, 
kad lygus vyrų dalyvavimas atliekant tėvų funkcijas bus akstinas vai- 
kui kaltės už visokias nesėkmes ir bjaurią patirtį nebepriskirti vien 
motinai ir jos lyčiai - moterims“. 

Viena yra tikra, - mano autorė, - kad „vyrų veikla ranka rankon su 
moterimis, siekianti palaikyti išprotėjusią istoriją, daugiau jau nebe- 
galima“*"!. Gydant sergančią žmoniją reikia skirti jai tokius vaistus- 
programas, kaip antai: gamtosauga, karų išgyvendinimas, teigiamų 
emocijų kūnui sukūrimas, darbo sujungimas su pramoga, racionalumo 
suderinimas su emocionalumu ir pan. Tai neįmanoma esant dabarti- 
nei lyčių sanklodai. Bet „mūsiškė simbiotiškoji lyčių darna“ turi su- 
griūti, o podraug — ir visas mūsų tvarkos likutis“**. Gal dėl to atsiras 
„Naujieji žmonės“? Autorė nežino, ar toks bus rezultatas, bet geres- 
nės išeities nėra. 


Nepaisant samprotavimų motyvų, autorės, kuri, kaip teigia įžan- 
goje, nesivadovavo feminizmui būdingomis dingstimis, knyga suvaidi- 
no svarbų vaidmenį feminizmo idėjų plėtotei. Įdomu, kad joje lyčių skir- 
tingumas pateikiamas kaip labai tvarus ir ryškiai apibrėžtas dalykas, 


8 Ten pat, p. 6. 

** Ten pat, p. 256. 
0 Ten pat, p. 234. 
“| Ten pat, p. 100. 
"7 Ten pat, p. 277. 
“5 Ten pat, p. 256. 

vis dėlto atmetamas biologizmas ir, antra vertus, lėkštas sociologiz- 
mas, kuris viską aiškina išmokimu ir lyčių vaidmenų prievarta. Amžių 
būvyje biologija verčia spręsti vaikų globos problemą, neišvengiamą 
dėl visuomeninių priežasčių, tik vienu būdu, o tai savo ruožtu sukelia 
vienareikšmę abiejų lyčių psichologinę diversifikaciją. 


kia pat didele šios problemos žinove kaip ir Dinnerstein. 


Nancy Chodorow. The reproduction of mothering. Psychoanaly- 
sis and the sociology of gender 
University of California Press, Berkeley-Los Angeles-=London, 1978 


Kaip teigia darbo paantraštė, autorę domina gender — psichinės ir 
kultūrinės lyties - susidarymo mechanizmas, kuris nagrinėjamas so- 
ciologiškai kaip visuomeninė institucija, iš anksto pažadėjus, kad psi- 
chologinių prielaidų bus ieškoma remiantis psichoanalize. O pagrin- 
dinė antraštė išduoda autorės įsitikinimą, kad mįslės sprendimo rakto 
reikia ieškoti funkcijos, įvardytos kaip mothering, reprodukcijoje; len- 
kiškai tai vadinu šiek tiek buitišku atitikmeniu „matkowanie“ (lietu- 
viškai — „buvimas motina“ — vert. past.). 

Panašiai kaip ir Dinnerstein, nors abu darbai atsirado lygia greta ir 
sprendimai artimi ne dėl tarpusavio įtakos, Nancy Chodorow, — ki- 
taip nei Dinnerstein, pabrėžtinai besiangažuojanti kaip feministė““, — 
abi ligi tol dažniausiai pasitaikančias pozicijas laiko klaidingomis arba 
nepakankamomis. Biologizmas (apeliavimas į prigimtį) duoda 
apgaulingą atsakymą, nes, jeigu remiamės tariamu motinystės instinktu, 
paprasčiausiai sukamės ydingu ratu, nes vienintelis šio instinkto bu- 
vimo įrodymas yra kaip tik elgesys, kurio apraiškas tas instinktas 
privalo paaiškinti. Kitais atvejais sociologai kažkaip yra linkę paro- 
dyti didelį visuomenės atsakomybės už biologinius veiksnius lanks- 
tumą, o šiuo atveju moterų „buvimą motina“ laiko vieninteliu „natū- 
raliu“ sprendimu?“. Pati autorė, remdamasi gausia moksline 
medžiaga, parodo, jog nėra prielaidų priimti kaip įrodytą instinkto 
ar hormonų poveikį. O jeigu biologizmas reiškiasi „bioevoliucine“, o 
iš esmės funkcionalistine evoliucine versija, tai irgi šauna pro šalį, 
nes „buvimas motina“ šiandien jau liovėsi buvęs neišvengiamas spren- 


** N. Chodorow. The reproduction of mothering. Psychoanalysis and the sociology of 
gender, Berkeley, 1978, p. 7. 
s Ten pat, p. 14. 

dimas’, tačiau tęsiasi — nuo amžių — nekintamai. Kaip autorė rašo 
įžangoje, „moterų buvimas motinomis yra vienas iš nedaugelio lyti- 
nio darbo pasidalijimo universalių ir atkakliai besilaikančių elemen- 
tų“. Viena biologija čia nieko nepaaiškina, nes buvimas motina — tai 
visuomeninė forma, visuomeninis atsakymas į biologinius reikalavi- 
mus: „Tai, kad moterims tenka platus ir tikrai išskirtinis vaidmuo 
būti motina, yra jų gebėjimo gimdyti ir duoti pieno vertimo į visuo- 
meninio ir kultūrinio elgesio kalbą proceso kūrinys. To negarantuo- 
ja nei patys tie gebėjimai, nei tai randasi iš jų pačių.“*** Savo ruožtu 
viensociologizmoj(t. y. apeliavimo į praktikavimąsi atlikti tam 
tikrus vaidmenis) tam paaiškinti nepakanka. O jis neapsakomai popu- 
liarus tarp feminisčių ir tarp visuomenės bei pažinimo psichologų. Tei- 
giama, kad vaikai yra sąmoningai skirtingai socializuojami ir patys 
sąmoningai prisiima skirtingus lyčių vaidmenis, kai tik tapatinasi su 
savo lytimi. „Yra laikoma, kad moterų buvimas motina, panašiai kaip 
ir kiti kiekvienai lyčiai atskirai priskiriami aktyvumo požymiai, yra 
praktikavimosi atlikti moterų vaidmenis ir susitapatinimo su ta lytimi 
vaisius. Mergaitės yra mokomos būti motinomis, ugdomos būti akty- 
viomis globėjomis ir auklėtojomis (nurturance), joms yra diegiama, kad 
privalančios būti motinos. Jos yra vystomos į rožines antklodėles, joms 
duodama žaisti su lėlėmis, iš rankų traukiamos brolio mašinytės, mo- 
koma, kad būti mergaite nėra taip gerai kaip būti berniuku, neleidžia- 
ma išsimurzinti, neskatinamos jų pastangos gerai mokytis, ir pagaliau 
mergaitės tampa motinomis. Nuo ankstyvos vaikystės iki pat bran- 
dos metų jos būna tiesiogine žodžio reikšme užverstos knygomis, žur- 
nalais, reklamomis, mokykliniais kursais ir televizijos programomis, 
kurie propaguoja pronatalistinius ir promotiniškus lytinius stereoti- 
pus. Augdamos jos „tapatinasi“ su savo motinomis, ir šis susitapatini- 
mas iš mergaitės padaro motiną. [...] Visos šios pažiūros paremtos 
prielaida, kad moterų buvimas motinomis yra biheviorinio konfor- 
mizmo ir individualios intencijos kūrinys.“**? Taigi, autorės nuomone, 
ši mąstymo mokykla leidžia parodyti, kaip žmonės yra mokomi atlik- 
ti tam tikrus su vaidmeniu susijusius veiksmus, ir tam ji tinka. Mokant 
būti motina galima išmokyti tenkinti kūdikio fizinius poreikius, jį mai- 
tinti ir prižiūrėti. Tačiau vaikui reikia šio to daugiau, negu tik tiek 


* Ten pat, p. 28. 
37 Ten pat, p. 3. 

8 Ten pat, p. 30. 
* Ten pat, p. 31. 

patarnauti, ir jis tai gauna. Jam reikia jausminio ryšio ir įvairialypių, 
nuolatinių, visa apimančių asmeninių saitų su kuo nors, - nebūtinai su 
motina ar apskritai su moterimi. To negalima išmokyti biheviorine 
treniruote, pavyzdžiui, duodant žaisti lėlėmis, o ne mašinėlėmis ir 
įsakant mergaitei, kad turi būti motina. Ji „privalo turėti šiokį tokį ge- 
bėjimą ir bent kokiu pasąmonės ar sąmonės lygmeniu suprasti save kaip 
motiną. Pavyzdžiui, juodaodės vergės, priverstinai atlikdavusios auk- 
lių vaidmenį, buvo puikios motinos, turėdavo autentišką emocinį ryšį 
darydavo, bet dar ir reikšdavo jiems autentiškus motiniškus jausmus. 
Tad, kaip matyti, ugdymo atlikti vaidmenį koncepcija nėra klaidinga, 
tačiau šiuo atveju jos nepakanka“““. 

Būtina paaiškinti, kodėl moterys ne tik žino, kaip būti motinomis, 
bet ir to geidžia. Atsakymo reikia ieškoti gilinantis į jų savitumą, 
šiuo atveju — į jų moteriškąjį savitumą, jų moteriškumą. O savitumas 
nėra kuriamas paprasto treniravimo, sąlygų sudarymo būdu, tai yra 
sudėtingo psichologinio proceso, kuris, kaip rodo psichoanalizė, vyksta 
šeimoje, rezultatas. Dėl to autorė ieško psichologinio, bet nuo sociolo- 
ginio konteksto neatskirto atsakymo. Apskritai šeimoje kuriamas ir 
moterų, ir vyrų savitumas, bet tai, kad jie susidaro tokie, o ne kitokie, 
yra paaiškinama visos visuomeninės sistemos paklausa, į kurią šeima 
atsiliepia. Sekdama Parsonsu, autorė primena, kad šeima kuria tokį 
savitumą, už kokį vėliau premijuojami tiems Žmonėms atitinkamai nu- 
matyti vaidmenys“"'. Kadangi šeimose tokius vaidmenis atlieka be- 
maž tik moterys, tai neturėtų būti atsitiktinumas. 

Šeimos funkcionavimą sąlygoja globali visuomeninė lytinio elgesio 
organizavimo sistema (the social organization of gender), savotiškas vi- 
suomeninio darbo pasidalijimas pagal lytį, analogiškas marksistinei 
„gamybos būdo“ kategorijai. Čia autorė pritardama naudojasi Gayle 
Rubin tuo pačiu pagrindu priimta „the sex-gender system“ sąvoka“, Šis 
lytinis darbo pasidalijimas atrodo taip, kad, — čia remiamasi Michele 
Rosaldo ir Sherry Ortner’, — visose visuomenėse egzistuoja „namų 


%0 Ten pat, p. 33. 

*! Ten pat, p. 36-37. 

"7 Ten pat, p. 8-9. Kalbama apie G. Rubin straipsnį The traffic in women. Notes on 
the Political economy of sex (žr., pvz., kn. R. R. Reiter (red.). Toward an anthropo- 
logy of women, New York, 1975). 

%3 Žr. M. Z. Rosaldo, L. Lamphere (red.). Woman, culture and society, Stanford, 
California, 1974. Ortner straipsnis yra T. Hotowkos redaguotoje antologijoje 
Nikt nie rodzi się kobietą, Warszawa, 1982. 

aplinkos (domestic) ir viešieji (public) visuomenės gyvenimo organiza- 
vimo aspektai“*“*. Namų aplinka turi būti sąlygota prigimties ir biolo- 
gijos (motina ir vaikai), viešasis gyvenimas (pirminė vyrų lokacija vi- 
suomenėje) yra pagrįstas normomis ir tapatinamas su visuomene ir 
kultūra. Namų aplinką organizuojančios giminystės taisyklės yra su- 
konstruotos taip, kad į vyrų rankas atiduoda namų srities grupių kon- 
trolę, dėl to vyrai pirmauja giminystės sistemoje. Rezultatas: „kultūri- 
niu ir politiniu atžvilgiu viešasis gyvenimas vyrauja namų aplinkos 
atžvilgiu, o iš čia ir vyrai vyrauja moterų atžvilgiu“*“?. 

Ir štai tokioje visuomenėje (feministės vadina ją patriarchatu) funk- 
cionuoja šeima, kurioje kuriamas abiejų lyčių vaikų savitumas. Jeigu 
viešasis gyvenimas yra vyrų veikimo aplinka, atitinkamai vyksta bu- 
vimo motina procesas. „Moterų buvimas motinomis nurodo joms pir- 
minę lokaciją namų aplinkoje ir sudaro struktūrinio skirstymo į namų 
ir viešąjį gyvenimą pagrindą.“*“ Čia vyksta cikliška buvimo motina rep- 
rodukcija, kuri yra „centrinis ir lemiamas lyčių sistemos visuomeninio 
organizavimo ir reprodukavimo elementas“*". Tai atrodo šitaip: „Mo- 
terys kaip motinos kuria gebėjimu ir troškimu būti motinomis aprū- 
pintas dukteris. Šie gebėjimai ir poreikiai telpa pačiame motinos ir 
dukters santykyje ir yra iš jo kilę. Kontrasto pagrindu moterys kaip 
motinos (ir vyrai kaip ne motinos) kuria sūnus, kurių gebėjimo auklėti 
ir globoti raida sistemingai varžoma ir slopinama. Tai rengia vyrus jų 
būsimajam, toli gražu ne tokiam jausmingam, vaidmeniui šeimoje ir 
pirmaplaniam jų dalyvavimo neasmeniniame, nesusijusiame su šeima, 
darbo ir viešojo gyvenimo pasaulyje vaidmeniui. Lytinis ir šeiminis 
darbo pasidalijimas, kur moterys yra motinos ir būna labiau už vyrus 
susisaisčiusios tarpasmeniniais ir emociniais ryšiais, sukuria dukterų 
ir sūnų psichinių gebėjimų pasidalijimą, kuris skatina juos tokio pat 
lytinio ir šeiminio darbo pasidalijimo reprodukcijai'““ė. 

Autorei labai svarbu, kad knygoje pateikta pozicija nebūtų painiojama 
su biologizmu, nes, atsižvelgiant į jos tyrimų rezultatus, moteriškumas, 
čia beveik sutapatintas su motiniškumu, pasirodo esąs labai tvarus, uni- 
versaliai istorinis elementas — panašiai kaip ir biologizmo pagrindu. At- 
mesdama biologizmą, ji, - panašiai, kaip tai darė Mitchell, - gina Freudą 


"TN. Chodorow. The reproduction of mothering, min. veik., p. 9. 
*5 Ten pat, p. 10. 

** Ten pat. 

* Ten pat, p. 7. 

%8 Ten pat. 

nuo feminisčių, priekaištavusių jam dėl biologizmo. Tezė „anatomija yra 
lemtis“, jos nuomone, privalėjusi turėti funkcionalizmo, o ne biologizmo 
prasmę, t. y. Freudas norėjęs parodyti, jog dėl visuomeninio reprodukci- 
jos poreikio ir dėl anatominės moterų paskirties gimdytojų vaidmeniui 
visuomenė neišvengiamai pasmerkia moteris ir būti motinomis, ir prisi- 
imti šiam vaidmeniui pritaikytą savitumą”. 

Tai jau išduoda galutinės autorės intencijas. Taip, kaip yra, juk 
neprivalo būti. Vis dėlto kodėl, nors jau neprivalo būti, dar ir netu- 
ri būti? Čia autorė tarsi glaustai projektuoja feminizmo argumen- 
tus, kurie paremtų idėją sudaryti abiem lytims vienodas galimybes 
kurti visavertę asmenybę. Knygoje parodytos tik pasekmės, kurias 
sukelia moterų buvimo motinomis sistema. Štai merginos apibūdi- 
na save kaip „nenutrūkstamai pereinančias į kitus“, o vaikinai lai- 
ko save „išskirtinesniais ir atskirais“. „Pagrindinis moters pačios 
savęs jutimas sieja ją su pasauliu, vyro tapatybės pojūtis asmenybę 
daro atskiru dalvku "77 Mergina bręsta sklandžiai pagal pirminį 
motinos pavyzdį, o vaikinas, priverstas atsiriboti nuo vienintelio iš 
pat pradžių jam pažįstamo motinos etalono, bręsta dramatiškai“. 
Ypač neigiamos įtakos berniuko brendimui turi šiuolaikinė padėtis 
šeimoje, kurioje susiduriame su „nuolatiniu tėvo nebuvimu“ (nes 
anksčiau, nors tėvai irgi neužsiimdavo motinyste, vis dėlto visuo- 
met būdavo pasiekiami namuose kaip etalonas, pavyzdžiui, ūkyje 


** Vėlesniame darbe, praėjus daugeliui metų, šią mintį ji rutulioja dar tiksliau. 
Anot jos, Freudas juk manęs, kad „nėra nei įgimto moteriškumo, nei vyriš- 
kumo. Esame potencialiai biseksualūs, aktyvūs ar pasyvūs, polimorfiškai 
perversiški, o ne tiesiog vislūs. [...] Freudas mus moko, jog moteris yra su- 
kurta, o ne pagimdyta“, - sako autorė (žr. N. J. Chodorow. Feminism and 
psychoanalytic theory, New Haven, 1989, skyrius Feminism, feminity and Freud, 
p. 168). Tik kad Freudas, nebūdamas biologistas, vis dėlto buvo istoriškai 
sąlygotas seksistas, nes nė akimirkos nesusimąstė apie tai, kad būti motino- 
mis galėtų ir vyrai. Todėl atsižvelgdamas į moterų anatomiją ir visuomeni- 
niam prokreacijos labui pasmerkė moteris jų „moteriškumui“. „Freudas 
mums kalba, kaip prigimtis tampa kultūra ir kaip ta kultūra, darydama „ant- 
rinės prigimties“ įspūdį, tampa taip patiriama, kad atrodo natūrali“ (ten pat, 
p. 176). 

"TN. Chodorow. The reproduction of mothering, min. veik., p. 169. 

*! Ten pat, p. 173-174. Po kurio laiko autorė aiškiai rašo, kad dėl savo motinų 
motinystės moterys įgyja „savojo aš tolydumą su kitais (continuous with ot- 
hers) išsaugančią prasmę“, o vyrai — „aš, labiau paremtą bendrumo ir ryšių 
atmetimu (denial of relation and connection), iš kurio paskui kyla jų segregaci- 
nis, mokslinis objektyvizmas ir techniškasis racionalizmas“ (žr. N. J. Chodo- 
row. Feminism and psychoanalytic theory, min. veik., p. 184-185). 

ar dirbtuvėje; dabar jie dingsta švintant ir grįžta vėlai vakare ar po 
keletą dienų trukusios tarnybinės kelionės). „Mūsų visuomenėje 
mergaitės motina jai yra duota, esanti taip, kaip berniukui tėvas ir 
kiti vyrai nėra duoti, jų nėra.“ Dėl to berniukai mokosi kontras- 
tuodami, atsiribodami nuo asmens, su kuriuo yra gyvai susiję, o ne 
perimdami jo pavyzdį, kaip tai daro merginos. Jie yra priversti pa- 
vyzdžio ieškoti kažkur kitur ir atranda jį kultūriniuose įvaizdžiuo- 
se, 0 ne tarp gyvų, drauge esančių žmonių. Jie, tapatindamiesi su 
kultūriniais stereotipais, pavyzdžiui, televizijoje ir t. t., dažnai fan- 
tazuoja, o ne gyvena su gyvais modeliais, kaip tai daro merginos. 
Tai lemiamas veiksnys, kad vyras „tapatinasi su lytiniu vaidme- 
niu“, o merginų tapatinimasis „daugiausia gimdytojiškas“ ir savo 
ruožtu sudaro sunkumų merginai išsiskirti kaip asmenybei?"". 

Tokia padėtis, gerai sinchronizuota su namų ir viešojo gyvenimo 
pasidalijimu bei vyrų viešpatavimu pasaulyje, pagrįsta egzistuojančios 
visuomeninės sistemos (sex-gender system) poreikiais. Net dabartinis 
moterų ir vyrų tarpusavio įžengimas į abi sritis nedaug ką tepakeitė, 
nes jie ten funkcionuoja pagal savo ligšiolinį savitumą”. 

Autorės manymu, tai būtinai turi pasikeisti. Receptas turi būti egual 
parenting, motinų ir tėvų lygus dalyvavimas atliekant motinos vaid- 
menį. Kaip tik atliekant motinos vaidmenį! Mat svarbu ne tik tai, kad 
tėvai rodytų berniukams gyvą vyro etaloną, daugiau laiko būdami 
bojant ir auklėjant gali atverti permainoms ištisą ligšiolinę sistemą?". 
Tai galima jau dabar, nes dauguma šeimos funkcijų (ekonominė, nesi- 
baigianti prokreacija) nuėjo į praeitį"““. Tačiau pasipriešinimas didžiu- 
lis. Autorė viliasi, jog įtampa, atsiradusi dėl moterų dalyvavimo dar- 
be ir apskritai viešajame gyvenime, privers — simetriškai — ir vyrus 
įsitraukti šeimos gyvenimą. 


Šalia koncepcijų, kurios lyties psichosocialinį skirtingumą aiški- 
na grynai psichoanalitiškai interpretuojamos sociogenezės pagrin- 
du, atsiranda ir ne tokių aiškių sociogenetinių sampratų, kurios iš 


32 N. Chodorow. The reproduction of mothering, min. veik., p. 175. 

“3 Ten pat, p. 176-177. 

** Ten pat, p. 190. 

35 Ten pat, p. 218. Už tėvų įtraukimą į buvimo motina procesą pasisako ir Nancy 
Friday, dabar labai populiarios knygos autorė (N. Friday. My Mother/My Self; 
I leid. JAV 1977 m., paskui ir kitose šalyse). 

e N. Chodorow. The reproduction of mothering, min. veik., p. 6. 

motinystės kildina „moteriškumo“, kaip pastovaus dalyko, bruožų 
kompleksą. Iš tikro įgimtas yra tik gebėjimas gimdyti, o ne tokie 
bruožai kaip globėjiškumas, kooperatyvumas ir t. t., tačiau visuo- 
menės gyvenimo, kiekvieno visuomenės gyvenimo pagrindu 
motinystė neišvengiamai suformuoja moteriškus bruožus. Tam tu- 
ri įtakos psichinis motinos ryšys su vaiku, iš tikro - jau su vaisiumi, 
taip pat motinas užgriūvanti rūpesčių dėl vaiko našta, čia suvokia- 
ma ne tik kaip kultūrinis verdiktas, bet kaip tam tikras neišvengia- 
mas visuomeninis mechanizmas. Galop išaiškėja toks pat kaip bio- 
logizmo sampratoje įsitikinimas „moteriškumo“ pastovumu, nors 
tas pastovumas nėra grindžiamas sunkiai įrodoma „įgimtimi“. Ne- 
paisant viso to, tai vis dėlto sukuria tam tikrą skirtumą: palieka 
atvirą lauką galimoms spekuliacijoms apie tai, kokią įtaką galėtų 
padaryti kažkaip visiškai pasikeitęs visuomenės gyvenimo būdas — 
kratantis, tačiau kuriam galui?! - to amžino moteriškumo. Ir vy- 
rams atsiveria galimybė išsivaduoti nuo taip visuomeniškai slegian- 
čio „vyriškumo“. Būna ir deklaracijų apie kažin kokį smulkiau ne- 
paaiškintą ilgalaikį kultūrinį skirtumą. Kultūrinė lytis (gender), nors 
apibrėžta kultūrų viduje, vis dėlto, - nepaisant androginijos šali- 
ninkių vilčių, — turi pasižymėti atkakliu paties savo branduolio tva- 
rumu, turi būti fundamentalus dalykas kultūrai apskritai neatsi- 
žvelgiant į jos istorinį pavidalą. Tad, nors gender ne tas pat, kas yra 
sex, vis dėlto kiekvienoje kultūroje drauge su biologine lytimi neiš- 
vengiamai būna tam tikras tvarus psichinės ir galbūt visuomeninės 
biheviorinės lyties branduolys, tad dingsta viltis, - jei kam tokia 
buvo reikalinga? — kad bus dekonstruota psichinė ir kultūrinė ly- 
tis. „Moteriškumas“ psichine prasme turi patvarų, nekintamą bran- 
duolį, panašiai ir „vyriškumas“. Istorijoje, įvairiose kultūrose, pa- 
sireiškia įvairūs jų variantai. Moteriškumo branduolys yra 
absoliučiai geras, o istoriniai jo pavidalai gyvenimo patriarchato 
sąlygomis ligi šiol buvo deformuoti. Tik išsivadavęs nuo vyrų mo- 
teriškumas įgauna savo gryną, autonomiškai ištobulintą visomis 
tauriomis potencijomis formą. Kalbant apie vyriškumą, vienas da- 
lykas yra tikras: jo istorinės formos yra atsakingos už ištisą virtinę 
žmonijos kančių. Jei blogio šaltinis slypi pačiame vyrų psichikos 
branduolyje, iš to išplaukia išvada, kad joks švarinimas ir autono- 
miškas šios esencijos plėtojimas neduos visuomenei naudingų re- 
zultatų. Juolab feminisčių separatisčių pasisakymai vyrų ateities tema 
tebelieka itin migloti ir veikiau nerūpestingi. Tai taikytina ir mote- 
riškumo filosofinės antropologijos pradininkei Mary Daly. 

Mary Daly savo literatūrinę veiklą pradėjo nuo religijos ir bažny- 
čios kritikos The church and the second sex”, parašytos dar iš liberaliojo 
feminizmo pozicijų. Turėdama teologijos ir filosofijos išsimokslinimą, 
ji buvo labai kompetentingas asmuo tęsti dar praėjusio amžiaus pirm- 
takių, kurios „iš naujo parašė Bibliją“, darbus. Betty Friedan su didžiu- 
le pagarba prisimena savo bendrą su Mary Daly pasirodymą 1970 me- 
tais, kai savaitę prieš demonstraciją, skirtą Amerikos moterų rinkimų 
teisės gavimo penkiasdešimtmečiui paminėti, drauge kalbėjo Bostone 
apie moterų diskriminavimą bažnyčioje. Užuot klaususios, kaip ligi 
tol, „Ar Dievas yra miręs?“, jos iškėlė naują aktualesnį klausimą: „Ar 
Dievas yra vyras?” Pati Daly po daugelio metų šią poziciją (ir savo 
to meto laikyseną) vertina santūriai ir atsargiai, nes keliose kitose nuo- 
seklią seką sudarančiose knygose, kurios jai atnešė pirmosios didelės 
feminizmo filosofės šlovę, ji pereina į klasikiniu būdu artikuliuotą ra- 
dikaliojo, separatistinio ir tuo pat metu kultūrinio feminizmo pozici- 
jas. Iš jos pavyzdžio matyti, kaip sunku atskirti šias kryptis. Veikiau- 
siai yra taip, kad jos kultūrinis feminizmas (ko jau nebegalima pasakyti 
apie srovę, krypstančią į prancūzų postmodernizmą) yra idėjinis radi- 
kaliojo feminizmo antstatas. Toliau rekonstruojame filosofinį Mary Da- 
ly projektą, du iš eilės darbus laikydami vieno veikalo skyriais, kaip ir 
ji pati yra siūliusi dar viename autobiografiniame tome Outercourse“““, 
Abi pozicijos — Anapus Dievo Tėvo ir Gin/Ekologija — sudaro tam tikrą 
visumą, nors antroji nėra paprastas papildantis pirmosios išplėtojimas, 
o vieno iš galimų pratęsimo kelių pasirinkimas. Outercourse autorė su- 
vokia, kad su kiekvienu savo parašytu darbu ji žengia į naują nesiliau- 
jančios kelionės ratą. „Esu veiksmažodis, o ne daiktavardis“, - sako ji 
apie save*!. Šia prasme ir dar vienas tomas Grynas geismas (Pure lust) 
reiškia išėjimą iš Gin/Ekologijos; vis dėlto tai yra labai poetiška maniera 
parašytas, diskursyviai sunkiai perprantamas veikalas, tad nepateikiu 
jo visumos, o parinktos jo citatos pateikiamos kultūrinio feminizmo 
dokumentų dalyje. 


37 Žr. cituotus skyriaus apie liberalųjį feminizmą „Dokumentų“ fragmentus. 

vs Žr. p. 58. 

79 Žr. B. Friedan. It changed my life. Writings on the Women's Movement, New 
York, 1976. 

o M. Daly. Outercourse. The be-dazzlinę voyage. Containing recollections from my 
Logbook of a radical feminist philosophy (Be-ing an account of my time/space travels 
and ideas — then, again, now, and how), Boston, 1992. 

"TT 1991 metų įžangoje - žr. M. Daly. Gyn/Ecology. The metaethics of radical femi- 
nism. With new intergalactic introduction by the author, London, 1991, p. XXXI. 

Mary Daly. Beyond God the Father. Toward a philosophy of Wo- 
men's Liberation 
Beacon Press, Boston, 1973 


Autorė pradeda nustatydama esamą padėtį ir jos mechanizmus 
(priežastis), kurių dauguma radikaliajam feminizmui yra akivaizdūs. Eg- 
zistuoja „visos planetos lytinių kastų sistema“ [...], iš principo tokia pat, 
ar gyventum Saudo Arabijoje, ar Švedijoje“. Į kastą patenki gimdamas. 
Abi kastos ne funkcionuoja lygia greta, o sudaro hierarchiją, kurios na- 
riams „nevienodai prieinamos gėrybės, paslaugos, prestižas, kūno ir dva- 
sios pasitenkinimui turinčios įtakos aplinkybės“. Kastų sistema yra „išnau- 
dotojiška“. Tai vyksta ne be išnaudojamosios kastos sutikimo. Jos sutikimas 
gaunamas per „socializaciją, kreipiančią į lytinius vaidmenis“, kuri prasi- 
deda nuo gimimo momento, o jos eigą stebi „tėvai, draugai, mokytojai, 
vadovėlių autoriai ir iliustratoriai, žiniasklaidos vadovai, žaislų ir drabu- 
žių gamintojai, specialistai gydytojai ir psichologai“. Jie įtvirtina sistemai 
tarnaujančius „įsitikinimus, laikysenas, stereotipus, papročius bei santy- 
kius“. Moterų kastos žemesnis statusas maskuojamas „lytinių vaidmenų 
segregacija“, kuri subtilesnė už erdvinę segregaciją (kaip getuose), tad 
moterys pasiduoda iliuzijai, jog yra lygios, nors ir skirtingos. Kastas mas- 
kuoja ir išvestinis moterų visuomeninis statusas, jų įgyjamas per asmeni- 
nius ryšius su vyrais. Todėl moterys turi dvejopą visuomeninį statusą, ir, 
deja, tas išvestinis, kurį turi, pavyzdžiui, kaip dukterys ar žmonos, dažnai 
supriešina jas su kitomis moterimis ir skatina tapatintis „su patriarchali- 
nėmis institucijomis, kurios per moteris tarnauja vyrams“. Visumą dar 
sustiprina kastų struktūrą maskuojančios „ideologijos, kurios moteris ir 
vyrus aprūpina klaidinga tapatybe“. Ypatingą vaidmenį šioje srityje vai- 
dino ir tebevaidina „patriarchalinė religija“, kuri palaiko tas iliuzijas tą 
tvarką vadindama „natūralia“ ir ją, kaip atitinkančią Dievo planą, sutvir- 
tindama antgamtiniu palaiminimu. Ypač sėkmingai moterims diegiamas 
įsitikinimas, kad „tapdamos motinomis“ jos atsiliepia į savo „pašauki- 
mą“. Vadinasi, „visa teologijos ir etikos sąvokų sistema, susikūrusi pa- 
triarchato sąlygomis, buvo ir tebėra vyrų kūrinys ir iš principo tarnauja 
seksistinės visuomenės interesams“. Psichiatrai ir psichologai jungiasi prie 
šio choro nelyginant savotiška šių laikų pasaulietinė bažnyčia, kiekvieną 
antiseksistiškai besielgiančią asmenybę vadindami „sergančia“, „neuro- 
tiška“ ar, pavyzdžiui, „nemoteriška“**?. 


* M. Daly. Beyond God the Father. Toward a philosophy of Women’s Liberation, 
Boston, 1977, p. 24. 

Vis dėlto neseniai prasidėjo keisti dalykai. Pirmyn žengia „moterų 
jungimasis glaudžiais ryšiais į seserišką bendriją, seserystę (sisterho- 
od), kurios tikslas yra išsivaduoti“. Tos seserystės nereikia 
painioti su paprastu moterų susibūrimu, būdingu egzistuojant tam tikrai 
sistemai, kuris tuo metu sudaro kažką panašaus į „pavaldžią (vyrams) 
minibroliją“ (kaip, tarkim, moterų vienuolynai). Seserystė — tai „au- 
tentiškas ryšys (bonding) tarp labai įvairių moterų, o jo tikslas yra mū- 
Su išsivadavimas“***. Seserystės viduje vyksta ginizacijos (becoming of 
woman) procesas, kuris yra „kontrkultūrinis fenomenas par excellence 
ir gali nužymėti būsimą Žmogaus dvasios evoliucijos eigą'***. Seserys- 
tė turi ypatingą užduotį išeiti už planetinės seksizmo sistemos ribų. 
Kito išsivadavimo kelio nėra, visa, kas egzistuoja šiame pasaulyje, sim- 
bolių sistemos ir sąvokų aparatai yra vyrų kūriniai, netinkami per- 
teikti moterų patirčiai, netgi ją iškraipantys. Šioje sistemoje moterys 
ne tik išnaudojamos, bet dar ir neturi kalbos, yra nebylės, neturi savo 
regėjimo, yra aklos*“. Reikia revoliuciniu būdu išeiti už tų ribų, reika- 
linga fundamentali sąmonės revoliucija. „[...] moterų revoliucija, lik- 
dama ištikima savo esencijos dinamikai, yra ontologinė dvasios revo- 
liucija, išvedanti iš seksistinės visuomenės stabmeldysčių ir uždeganti 
kūrybinius veiksmus, kurie per transcendenciją veda į transcendenci- 
ją“. Vyksta ginizacija, „vedanti į universalią antropizaciją (universal hu- 
man becoming) 39". Šiame procese „lošiama dėl moterų inicijuoto tikro 
šuolio Žmonių evoliucijoje. Kūrybinės vilties pamatas čia yra buvimo 
intuicija, kuri [...] yra Žmogaus integralumo arba, kitaip tariant, an- 
droginiškos būtybės intuicija“*“?. Tai yra „intensyvaus psichinės pil- 
natvės arba androginijos siekimo“ procesas, čia reiškiasi 
sintezės poreikis”. Ginizacija, kuriai yra būtina sukurti naują erdvę 
[...], moterims suteikia laisvę tapti tuo, kuo jos yra (women are free to 
become who we are). 


%3 Ten pat, p. 1. 

* Ten pat, p. 8. 

* Ten pat, p. 11. 

** Ten pat, p. 7. 

* Ten pat, p. 6. 

38 Ten pat, p. 35-36. Čia autorė dar laiko androginiją feministinės revoliucijos 
tikslu. Ginizacija pasirodo esanti tik absoliučiai visą žmonių padermę, ligi šiol 
dėl pasidalijimo į lytis suluošintą abiem savo lytiniais variantais, apimančio 
androginizavimo arba antropizavimo pradžia. 

* Ten pat, p. 26. 

“V Ten pat, p. 40. 

Ginizacija, kaip ontologinė revoliucija, - tai akivaizdus ieškojimas 
galutinės prasmės ir realybės, kai kas tai vadina Dievo vardu“. Reikia 
religijos Dievo ribų“. Toks Dievas pasirodo esąs riba, kurią reikia 
peržengti, nes Dievas — tai Vyras, dievas — tik vyrų. „Jei Dievas yra 
vyras, tai vyras yra Dievas.“ Dievas pasirodo esąs Supreme Phallus, 
Arkifalas. „Dievas patriarchas kastruoja ir kastruos moteris, kol jam 
bus leidžiama gyventi žmonių vaizduotėje.“ Toliau autorė sako, kad, 
jei moterys kalbės apie Dievą, tai kalbės jau ne apie Dievą daiktavar- 
dį, Dievą personifikaciją, o tik apie Dievą veiksmažodį. Dievas — tai 
veiksmažodis, tai būtis”. 

Taip autorei atrodo radikaliojo feminizmo programos projektas kny- 
gos rašymo metu ir taip galima būtų suglausti jos turinį. Tad ką daryti, — 
tikriausiai klausinėjo skaitytojos feministės, — „idant taptume tuo, kas 
esame“? Tai tikriausiai reiškia: iš tikro tapti tuo, kuo esame potencialiai, 
išplėtoti savyje visą moters — o tai tuo pat metu turi reikšti androginiš- 
kos, universalios būtybės — potenciją. Autorė, neatsisakydama itin aukšto 
filosofinės abstrakcijos lygio, pateikia keletą scheminių nuorodų. Trum- 
pai tariant: reikia sukurti Naują Erdvę, Naują Laiką, Naują Gyveni- 
mą’, o tai gali būti ir Naujos Būties atėjimas““, ir jau tikrai yra Kontr- 
pasaulio“““, arba Antipasaulio“", kūrimas dar šiame, patriarchijos 
pasaulyje. Nieko nuostabaus, kad, atlikdamos tokį vaidmenį, moterys 
nesunkiai užsitarnauja Antikristo vardą (jo atėjimas — ne kas kita, kaip 
tik antrasis moterų atėjimas?) ir pasirodo kaip Antibažnyčia. Tačiau taip 
iš tikrųjų, — švelnina autorė, - kalbama ir apie pačių tų opozicijų peržen- 
gimą, apie didžiąją sintezę”. Besiginizuojančios moterys, jas apėmusio 
„pasiutimo“ kaip „pozityvios kūrybinės jėgos“ dėka išplėštos iš ligtoli- 
nės uždaros erdvės, išjudina sintetinį, androginizuojantį, pagaliau ho- 
listiškai Žmogų antropizuojantį procesą, atskleidžiantį, „kuo gali būti 
žmogiška (skirtingai nuo pusiau žmogiškos) būtybė“*, 


*! Ten pat, p. 7. 

»2 Ten pat, p. 19. 

“Ten pat, p. 33. 

** Ten pat, p. 40—43. 

"Ten pat, p. 68. 

e Ten pat, p. 132. 

%7 Ten pat, p. 138. 

8 Ten pat, p. 97. 

™ Ten pat, p. 153-154. 

** Ten pat, p. 43. „Pusiau būtybė“ — tai ligšiolinis lyties pusiau perskeltas žmogus. 

Galima būtų paklausti, kodėl tik moterys turėtų išlaisvinti žmonė- 
se tą dėl pasidalijimo į dvi lytis ir abiejų lyčių sužalojimo užblokuotą 
antropizacijos, žmonių tapsmo visaverčiais žmonėmis procesą, kodėl 
kelias veda kaip tik per ginizaciją, moterų tapsmą visavertėmis mote- 
rimis, o tai (dar šioje knygoje) prilygsta androginizacijai. Ar ir patys 
vyrai, kai kurie iš jų, jau dabar negali pasukti tuo pačiu keliu, tarsi iš 
savo pusės naikindami savo žmogystės pusiauskilumą? Arba anga- 
žuodamiesi besivaduojančių moterų pusėje? Ir prieš savo lytį? Leng- 
vai ateinantis į galvą atsakymas, kad vyrai, būdami šioje sistemoje 
privilegijuotieji, neturi intereso ją sugriauti, vis dėlto galėtų kelti tam 
tikrų abejonių. Taip kaip ne visos moterys tampa feministėmis ir kai 
kurios lieka tiesiog priešiškos feminizmui, taip, kita vertus, ne visi 
vyrai yra ir buvo seksistai, buvo ir tokių, kurie pralauždavo savo kas- 
tos solidarumą ir imdavo kovoti engiamosios lyties pusėje. 

Tarsi atsakydama į šias abejones, autorė užkliudo vyrų feministų 
temą. Nagi buvo tokių. „Ideologinėje plotmėje [...] nuo Johno Stuarto 
Millo iki Theodoro Roszako labai dažnai atsitikdavo jiems daug ką 
suprasti, tačiau jų tyrinėjimai iš tikrųjų nepasiekdavo ontologinių pa- 
matų. Jie nėra nagrinėję būties ir nebūties lygmenį siekiančios kovos 
masto.“ Ir nieko nuostabaus. Juk „moterys ir vyrai gyvena dviejuose 
skirtinguose pasauliuose“*"'. Tuos pasaulius skiria „siena“, mūras, ku- 
ris egzistuoja kiekvieno Žmogaus asmenybėje. Vyrai, norėdami tapti 
tikrais žmonėmis, turėtų iš savo pusės griauti tą mūrą savyje, kaip tai 
daro moterys iš savo pusės. „Tai pareikalaus iš vyrų, kaip ir iš mote- 
rų, noro tapti androginiškais arba, kitaip sakant, tapti pačiais savi- 
mu." Tačiau reikalas toks, kad vyrai mažiau linkę į tai, nes neabejo- 
tina dauguma nenori susitaikyti su privilegijų praradimu. O kodėl gi 
ta siena vyrams ne tokia slogi kaip moterims? Nes ta siena pusiau 
laidi. Ji ne taip smarkiai riboja vyrus kaip moteris; atvirkščiai, leidžia 
iš moterų osmosiškai siurbti jų energiją ir padaro negalimą panašų jos 
tekėjimą priešinga kryptimi. „Vyrams praeityje, - o dauguma jų gyve- 
na veikiau praeityje nei dabartyje, - gyventi buvo tolygu maitintis 
moterų kūnais ir protais, siurbti iš jų energiją jų gyvybės sąskaita. 
Vyras tarsi Drakula mito moterų krauju.'*"? 

Taigi vyrai labai retai pasirodo esą sąjungininkai (pagaliau ontolo- 
giniu požiūriu ir nesugeba susitapatinti su moterimis), o jie sudaro 


*! Ten pat, p. 171. 
*- Ten pat. 
w Ten pat, p. 172. 

svarbiausią kliūtį moterų išsivadavimo kelyje. Ar šio kelio gale ir jie 
bus moterų revoliucijos beneficientai? Ne visi! Tik tie, kurie pagaliau 
nutils ir panorės klausytis. Neužtenka šį bei tą pasidalyti su moteri- 
mis per pusę. Ištisus amžius vyrai gyveno moterų sąskaita, dabar tie- 
siog reikia grąžinti joms visa tai, kas buvo atimta. Moterys nepasiten- 
kins paprasčiausiu leidimu kalbėti — pagaliau kokia kalba? Vyrų? Cia 
moteris yra nebylė. Laikas vyrams nutilti! „Dar neatėjo laikas „dialo- 
gui“ su tais, kas atėmė gebėjimą kalbėti ir visą kalbą pavertė iškreiptų 
žodžių sistema, leidę daliai užimti visumos vietą. Priešingai, atėjo 
laikas vyrams pagaliau išmokti klausytis ir girdėti, žinant, kad to 
dėka [...] pagaliau atras kelią į adekvačią kalbą.“ Kiek tokių atsiras? 
„Bet tie, kurie nesiklausys, patys bus kalti, nes pasirinko kelią į savo 
nebūtį.“ *** 

Tai nereiškia, kad moterys nori tiesiog revanšo, ligšiolinę osmoso 
kryptį nori pakeisti priešinga. Juk tikras žmoniškumas, kurio jos sie- 
kia, reiškia, kaip minėjome anksčiau, prieštaravimų ir susiskaldymų 
panaikinimą. Tas mūras ar siena, ta osmosinė membrana tarp lyčių 
turi tiesiog išnykti. „Tiek vyrų, tiek moterų išlaisvinimui būtina, kad 
griūtų toji gyvenimo tėkmę tarp suskaldytų asmenybių sulaikanti kliū- 
tis, toji priešybių priešybės siena.“ Moterys nori „osmozę“ pakeisti 
„kosmoze“ (cosmosis), kai sienos pavienėse psichikose nugriovimas bus 
įkūnytas kaip naujos visuomenės pilnatvė ir prasidės „plataus ir dar- 
naus persitvarkymo procesas, kuris semsis jėgų iš nebevaržomo lais- 
vo energijos srauto“*". 

Bet kaip pasiekti šį ambicingą tikslą, jei vyrai priešinasi ir turi val- 
džią? O moterys yra bejėgės ir valdžios neturi? Taigi kad ne visai. 
Moterys disponuoja ypatinga valdžia, tai yra „moterų absencijos jė- 
sa "In Reikia apleisti uždaras patriarchalinių institucijų erdves, kurios 
aprūpina moteris „surenkamosiomis tapatybėmis“. „Kitaip nei tos iš 
anksto uždaros tapatybės, mums priskirtos anose erdvėse, egzistuoja 
erdvi ir laisva tapatybė (a diffused identity) — atviras kelias pačios savęs 
ir viena kitos atradimui.“ Kur ieškoti tos naujos erdvės? „Naujos erd- 
vės vieta visuomet „prie ribos“ (on the boundary). Jos centras yra pa- 
triarchalinių institucijų, tokių kaip bažnyčios, universitetai, tautų ir 
tarptautinė politika, šeimos — paribyje. Jos centras glūdi moterų gyve- 
nimo procesuose, 0 jų tapsmo patirtis centro sąvokai suteikia teisingą 


* Ten pat, p. 173. 
15 Ten pat. 
1% Ten pat, p. 42. 

prasmę, suranda jai vietą viso to, kas ligi šiol buvo laikoma centru, 
pariby.“*" Pavyzdys galėtų būti moterų studijų centrai universitetuo- 
se; moksliniai kadrai ir administracija laiko juos marginaliu dalyku, o 
juose studijuojančioms ir dirbančioms moterims jie yra kaip tik vie- 
nintelis gyvas jų studijų ar darbo mokykloje elementas. Panašiai yra ir 
su moterų grupėmis bažnyčiose. 

Tuose moterų centruose besikurianti erdvė „yra nepastebima tiems, 
kas į ją neįėjo, ir todėl negali būti jų užgrobta“. Moterys juose patiria 
dalyvavimo ir absencijos jėgą. Tačiau tai nėra politinė jėga kasdiene 
prasme, o „gydančios energijos, kurią teikia dalyvavimas būties jėgo- 
je, srautas“. Eiti ta linkme galima nusikračius nuo savęs Kitą vaidmenį 
arba atsisakius būti niekuo seksistiniame pasaulyje. „[...Jčia atsisklei- 
džianti moteris atsisako savo apibrėžimo per vaidmenis ir eina an- 
droginiškosios būtybės link. Tai nėra tiesiog „virtimas lygia su vy- 
rais vyrų pasaulyje“ — tai būtų tolygu įsišaknijimui patriarchalinėje 
erdvėje. Veikiau tai panašu į paties Dievo raišką naujojoje moterų 
tapatybėje.“*** 

Absencijos esmę sudaro arba fizinis nebuvimas, kaip antai nedaly- 
vavimas susirinkimuose ir pan., arba atsisakymas bendradarbiauti, 
arba pagaliau priešinimasis. Tai yra pavojinga, nes vyrus ta „absenci- 
jos jėga“, pastebėjimas, kad nebėra to Kito, su kuriuo ligi šiol buvo 
ryšys, nebūties atradimas veda į pasiutimą. Slėpdami pyktį, jie patys 
ateina pas moteris, kurios paliko jų pasaulį, siūlosi padėti (ir, žinoma, 
vadovauti). Kai kurie neslepia priešiškumo“". Nors pasitaiko ir tokių, 
kurie „akceptuoja raginimą išgyventi nebūtį, kuri atsiranda, kai „Ki- 
tas“ liaujasi buvęs „Kitu“ ir pasitraukia sakydamas „aš esu“. Taip da- 
rydami vyrai pradeda patys vaduotis visavertiškumui, androginiška- 
jai egzistencijai. Tokią naują galimybę dalyvauti būties jėgoje vyrams 
teikia į naują erdvę įžengusios moterys“*!*, 

Knygoje pasirodo ir pasaulio gelbėjimo nuo globalių pavojų tema. 
Vyrų valdomas pasaulis pasirodė esąs Pasaulis Mašina, o dabar - Pa- 
saulis Kompiuteris, kuris tarsi vampyras, — vėl tas palyginimas, - čiul- 
pia kraują iš visų“. Savo padarytą blogį, pirminiu jo šaltiniu laikyda- 
mi „gundytoją Ievą“, vyrai permetė ant atpirkimo ožio nugaros. 


7 Ten pat, p. 40—41. 
*8 Ten pat, p. 41. 

** Ten pat. 

*0 Ten pat. 

*! Ten pat, p. 173. 

Patriarchatui būdingą gėrio ir blogio opoziciją reikia peržengti tokiu 
būdu, kokio net Nietszhe nebūtų įstengęs įsivaizduoti. „Jei neateis 
galas fališkajai moralei, galime būti žmonių padermės galo mūsų pla- 
netoje liudytojai.“** Taip pat reikia peržengti vyrų primestą gėrio ir 
blogio dualizmą pačiose moteryse, garsiąją opoziciją: prostitutė arba 
žmona. Tai yra tolygu prisiimti sau burtininkės ir pamišėlės vaidme- 
nį*“. Tai, ko siekia moterys, patriarchalinės etikos ir religijos požiūriu 
yra Nuopuolis, „kuriame būdamos moterys save, o paskui ir kitą lytį 
paskatina suvalgyti uždraustąjį vaisių — patriarchalinės visuomenės 
draudžiamą žinojimą. Tai bus Nuopuolis - kritimas iš netikros nekal- 
tybės į naujo pobūdžio pilnametystę. Senoji pilnametystė reikalavo 
stabdyti brendimą, o ši reikalauja raidos, kuri niekuomet nesibaigia, 
niekuomet neprieina galo“*". 

„Kadaise, staigaus nušvitimo akimirką, — prisimena autorė, — viena 
radikalioji feministė sušuko: „Mes esame causa finalis“. Manau, - pri- 
duria ji, - kad buvo teisi.“*? Tačiau „tas karas, kurio tikslas padaryti 
galą visiems karams“, yra kitoks negu vyrų karai. Seserystės galybė 
laikosi ne karais. Konfliktų būdavo ir bus, bet Causa Finalis verčia ju- 
dėti ne dėl konflikto, o dėl traukos.'*!* 


Po penkerių metų išleista kita knyga kelia nutrūkusias pastarosios 
temas. Tačiau dar kartą pasirodo, kad tai jau nebėra ta pati autorė, ji 
turi pagrindą kalbėti tiksliau, aštriau ir vienaprasmiškiau. Prieš tai 
parašytame traktate dar buvę šilumos „antrajai žmonių padermės 
pusei“ likučiai beveik visiškai išnyksta. Galbūt prie to prisidėjo pa- 
triarchalinės akademinės aplinkos elgesys. Turėdama tris daktara- 
tus, šiame Šveicarijos Freiburgo universitete 1975 metais ji negavo pro- 
fesoriaus vietos. Galutinai numojusi ranka į akademinę karjerą, ji dar 
labiau atsidėjo moterų kovai dėl išsivadavimo. Po trejų metų pasirodė 
Gin/Ekologija, kuri „gali būti regima, girdima kaip furijos perkūnija, 
mano mesta į pasaulį prieš patriarchus, niekad nesiliovusius kankinti 
moterų ir mūsų Sesers Žemės“*V. 


*2 Ten pat, p. 97. 

*5 Ten pat, p. 65-66. 

*4 Ten pat, p. 67. 

*5 Ten pat, p. 180. 

*6 Ten pat, p. 189. 

“7 M. Daly. Gyn/Ecology, min. veik., p. XXXII. 

Mary Daly. Gyn/Ecology. The metaethics of radical feminism 
Beacon Press, Boston, 1978 


Į prieš tai pateiktos knygos pabaigą vis stiprėjusi vyrų, kaip pa- 
triarchato ir visokių globalių grėsmių Žmonijai vykdytojų, kritika čia 
iš karto jau įžangoje pratrūksta tikra, jau nė kiek neslepiama rūstybe. 
Ar tai „antivyriška knyga“? Taip, tikrai taip, - sako autorė*“. Nebus 
jokių išsisukinėjimų tikinant, kad ji prieš patriarchatą, bet ne prieš vy- 
rus. O kas gi tarsi daro persekiojimų aukomis „moteris ir mūsų sesu- 
tes — žemę, jūrą, padangę ir mumyse mato patriarchato Priešą“? Sako, 
jog tarsi kažkokios „jėgos“, „vaidmenys“, „stereotipai“, „prievartos“, 
„pozicijos“, „įtakos“... Nesiduokime suklaidinamos! „Tiesa yra tokia, 
kad gyvename iš esmės antimoteriškoje visuomenėje, mizoginiškoje 
„civilizacijoje“, kurioje vyrai bendromis jėgomis v iktimizuoja 
moteris, puldami mus kaip savo paranojiškų baimių įsikūnijimą, kaip 
Priešą.“*!? Šitaip mąstydama, o veikiau numanydama, autorė, kaip pa- 
ti prisipažįsta įžangoje, atsisakė kai kurių anksčiau dar vartotų termi- 
nų: vietoj „androginijos“, kaip bandė vadinti „būties integralumą“, — 
tai priminė bandymą lipnia juosta suklijuoti Johną Trawoltą su Farrah 
Fawcett-Majors, — dabar verčiasi sąvoka woman-identified (ginecen- 
triškas), nors irgi su išlygomis; vietoj „Dievas“ ryžtingai atsiranda Deivė 
(Goddess), nes „Dievas reprezentuoja patriarchato nekrofiliją“; autorė 
atsisako apibrėžimo „homoseksualizmas“, kuris redukcionistiškai „įjun- 
gia“, o tai verčiama kaip „išjungia“ ginecentriškąją būtį /lesbizmą“**?. 
Pastaroji pataisa praneša, ir knygoje visą laiką sufleruojama, kad prieš 
tai siūlyta „absencijos jėga“ dabar įgauna aiškesnį lesbizmo jėgos pa- 
vidalą. Tačiau jis netapatinamas su subkultūriniu izoliavimusi savose 
aplinkose. Tuo pat metu autorė nešykšti kritikos aštuntojo dešimtme- 
čio pirmosios pusės „moterų judėjimo“ išsigimimo į „moterų visuo- 
menę“ reiškiniui, nes tai yra „atsitraukimo nuo tolesnės kovos dėl 
pernelyg mažos kainos požymis, surimtėjimo, pernelyg patogaus įsi- 
taisymo požymis“. Knyga kviečia visas tas moteris toliau darbuotis 
judėjime, kurio laukia vis dar tolimas kelias. Ji perspėja dėl kito klai- 
dingo feminizmo tapatinimosi su reformisčių veikla (turi galvoje li- 
beralųjį feminizmą)*?!. „Radikalusis feminizmas“ lieka tuo, kuo buvęs: 


*8 Ten pat, p. 27. 

#9 Ten pat, p. 29, pabrėžta mano - K. Š. 
+2 Ten pat, p. XLVII-XLVIII. 

*! Ten pat, p. LI. 

kelione į tapsmą moterimi (the journey of women becoming). Tai neleng- 
vas kelias, tai „Kelionė į Aną Pasaulį“ (an Otherworld Journey), mat „su- 
sidaro įspūdis, kad patriarchatas yra „visur“, net kosminė erdvė ir 
ateitis yra jo kolonizuotos“. 

Todėl - jokio pasigailėjimo vyrams! „Faktas, kad vyras pats yra 
apsėstasis, neturi būti moterų rūpestis. Klaida žiūrėti į vyrus kaip į 
užuojautos vertas aukas [...], kurioms „gelbėti“ turėtų pasiaukoti mo- 
terys, progai pasitaikius, paaukodamos pačios save. Tegul sau vyrai 
patriarchate bus apsėstieji, tai pagaliau jų tvarka; tai jie minta iš mote- 
rų vogta energija. Tai spąstai, jei manoma, kad moterys privalo „gel- 
bėti“ vyrus, išlaisvindamos juos iš demoniško apsėdimo dinamikos; o 
kas bando tai daryti, dar giliau įkrinta į patriarchalinio apsėdimo tin- 
klus. Moterys pačios turės išvaryti iš savęs Tėvą, pačios sau pabūti 
egzorcistėmis.“ 23 

Kodėl antraštė Gin/Ekologija? Francoise d'Eaubonne sukūrė naują 
terminą ekofeminizmas (knygoje Le feminisme ou la mort), išreikšdama 
įsitikinimą, kad tik moterys galinčios išgelbėti planetą. Autorė prita- 
ria tam požiūriui, bet mano, jog moterys turi iš anksto išvalyti „pa- 
triarchato mito ir kalbos visais lygiais apnuodytą proto, dvasios, kū- 
no sritį. [...] Tai ana fališka kalba ir mitas gimdo, legitimuoja ir maskuoja 
materijos darkymą, keliantį bet kokios gyvybės Žemėje sunaikinimo 
pavojų'*“. Tad Gin/Ekologija yra sumanymas išgelbėti apnuodytą mo- 
terų dvasios aplinką. 

Visos patriarchato sistemos esmė čia suvokiama nepaprastai glaus- 
tai: tai yra „visuomenė, kurios esminė egzistencija pagrįsta nelygybe, 
o tiksliau — tuo, kad vyrai pasisavina moterų energiją, minta „ginener- 
ua" Iš principo knyga yra neigiamo, demaskuojančio pobūdžio. 
Teigiama kelionės, kuri prasideda nuo to momento, kai moterys pati- 
ki prieš tai buvusiame leidinyje išreklamuota savo „absencijos jėga“, 
programa yra grindžiama dar vienu moteris jų kelionėje paklaidinti ir 
užgaišinti besistengiančių vyriškų demonų įveikimu. Kitaip tariant, 
autorė toliau demaskuoja visą patriarchalinę tikrovę bei kultūros fa- 
lo- ir androkratinę prigimtį nė kiek nesigailėdama religijos ir jos mitų. 
Ji parodo visą „sadoritualinio“ sindromo siaubą“, kuris, kaip rašoma 
naujojoje 1991 metų leidimo pratarmėje, tebesitęsia. Pornografija, 


*2 Ten pat, p. 1. 
13 Ten pat, p. 2. 
*4 Ten pat, p. 5. 
1> Ten pat, p. 12. Terminas paimtas iš Emily Culpepper. 

išžaginimai, seksualinės Žmogžudystės, moterų žeminimas, seksuali- 
nis vaikų išnaudojimas namuose, prostitucija, tarptautinė prekyba mo- 
terimis ir vaikais — sąrašas ilgas. Prie viso to dera dirbtinės reproduk- 
cijos technikos, kurios iš moterų padaro eksperimentavimo objektą. 
Tebesitęsia žvėrelių kankinimas laboratorijose. Neatsisakyta ir seno- 
vinių technikų, kaip pėdų varžymas ir klitoridektomija. Galvažudžiai 
turi darbo į valias**. 

Autorė medžiagą dėsto pagal aštuonerių paeiliui stovinčių vartų, 
kuriuos sergsti demonai vyrai, schemą. Kiekvieni vartai atitinka vie- 
ną iš didžiųjų nuodėmių, tik įžangoje pridėta „pagrindinė falokratijos 
nuodėmė - klaidinimas (deception). Dalis kelio nueinama šioje kny- 
goje, kiti kelionės etapai — vėliau viena paskui kitą parašytose knygo- 
se: Grynajame geisme (kalbama apie moterų geismą pirmiausia keliauti 
toliau), Wickedary ir jau minėtoje Outercourse. Ieškodama naujos kal- 
bos, autorė vis labiau nuklysta į naujus terminus ir reikšmes, teksto 
diskursyvumas užleidžia vietą spiraliniam minčių judėjimui, nors ne- 
abejotinai iš to galop susiklosto vis aštresnis, be to, bemaž judamas, 
įvairiose vietose vis papildomas vaizdas. Čia pasireiškia kūrybos tech- 
nika, kurią autorė vadina verpimu (spinning), siedama su žodžiu spinster 
(senmergė), turinčiu neigiamą atspalvį kalbant apie moteris. Pagaliau 
perkainoja ištisą plejadą neigiamų moterų apibūdinimų, kaip antai ra- 
gana, burtininkė, harpija, furija ir t. t. Trečiojoje knygos dalyje ne pri- 
stato ar pateikia, o verpia (kaip tik tuo sukamuoju, o vis dėlto į tikslą 
vedančiu judesiu, kaip verpiant rateliu — irgi raganų mėgstamas užsi- 
ėmimas), būtent verpia „naująją laiko erdvę“ (spinning new time/space). 

Knyga, kurios turinio tolesnė santrauka būtų ir sunki, ir netikslin- 
gea", baigiama spalvingu demonų vyrų žygio pavaizdavimu. Jie lanko 
savoje moterų Erdvėje, t. y. Namie, susirinkusias ir, matyt, jau pakan- 
kamai išsivadavusias, kad su vyrais susidorotų, „Raganas, Senes, Har- 
pijas, Furijas, Amazones (visas sudėjus: Spinsters**?)'. Pirmąja grupe, 
kaip puikybės mirtinos nuodėmės personifikacija, artinasi laisvųjų pro- 
fesijų (Professions) atstovai - gydytojai, mokslininkai, klero hierar- 
chai. Jie siūlo pagalbą: gydymą poilsiaujant, religiją ir psichoterapiją, 


*6 Ten pat, p. XXVII ir išnaša. 

7 Ten pat, p. 30. 

*8 Esmingiausios, neretai grakščiai sąmojingos analizės ir formuluotės yra ci- 
tuojamos kultūrinio feminizmo „Dokumentuose“. 

29 Ypač teigiamai autorės įkainota spinster, arba „senmergė“, tai yra moteris, 
kuri nenorėjo vyro! 

hormonus, palaikomąjį veikimą, lygias teises, moterų atradimo istori- 
joje kursus... Juos sutinka šalta tyla, paskui švilpimas. Antrąja grupe 
ateina Savininkai (Possessors), reprezentuojantys šykštumo nuodėmę. 
Jie siūlo sveikatos draudimo sistemas — šeimines, socialines, pensines, 
iki gyvos galvos ir pomirtines... Harpijos murma, raganos piktai purkš- 
tauja. Trečiąja grupe ateina Agresoriai — policininkų, kariškomis uni- 
formomis arba civiliai. Jie siūlo pačias šiuolaikiškiausias saugos prie- 
mones ir metodus tuo atveju, jei amazonės nusiginkluos. Ketvirtoji 
grupė — tai Maniakai, mosikuoja avalyne (grakštūs bateliai aukšta pa- 
kulne), nailonais, kosmetika, bižuterija, į „Cosmopolitan“ ir „Playgirl“ 
panašiais žurnalais, elastiniais diržais, piliulėmis. Dvi harpijos nesun- 
kiai juos išvaiko. Penktąją grupę sudaro rafinuotesni Asimiliatoriai, 
moteržudiško apsirijimo ir vampyrizmo specialistai. Jie siūlo darbo 
vietų ambicingoms moterims kūrimo programą. O kaipgi, jie vadinasi 
„Atėnės draugija“ (anot autorės, Atėnė — tai moterų reikalų išdavikė). 
„Vadovas skelbia, kad atėjo drąsių moterų ir mažumų įtraukimo į verslą 
ir laisvąsias profesijas metas.“ Juodoji Ragana įkanda jam į kaklą, ir 
kolegos jį išneša. Artinasi šešta grupė: demoniškieji burtininkių nai- 
kintojai, žinomi kaip mirtinos pavydo nuodėmės specialistai. Ne vie- 
na iš esančiųjų nemažai nuo jų prisikentėjo. jie siūlo pagalbą „kritiško- 
je situacijoje, kurioje yra atsidūręs feminizmas“. Ypač nori padėti 
pakelti lygį literatėms ir rašančioms mokslo moterims, iš pradžių net 
taikyti nuolaidų tarifą, nes juk dauguma feministinių publikacijų yra 
„pavojingai žemo lygio“. Nepaisant viso to, jiems buvo maloniai leista 
išeiti sveikiems ir gyviems, nors jau darėsi karšta. Pagaliau pasirodo 
Fragmentuotojai (Fragmenters), tingėjimo nuodėmės ekspertai bei prak- 
tikuotojai. Jų manymu, „verpimas“ yra nereikalingas jėgų eikvojimas. 
Reikia „pasidalyti ir nugalėti etapais“. Išskirti atskirus laukus, draus- 
mę, paskirstyti užduotis. Nepainioti darbo su žaidimu. Atskirti per- 
sonalą nuo politikos. Susirasti sau konkurencijos draskomo pasaulio 
grūstyje kokią nors dar laisvą nišą ir joje veikti laikantis žaidimo tai- 
syklių. Kur galima, panaudoti pavaduotojus robotus... Ant jų buvo 
užmestas stiprus tinklas. Persigandę dematerializavosi. Visi pasirodė 
besą demonai, arba Niekas, Nebūtis. Deja, nors po šito priešų sutriuš- 
kinimo yra knygą dabar užbaigiantis Ekstazės aprašymas, autorė pri- 
mena, kad tie demonai yra ir toliau bus pavojingi, nes materializuosis 
iš naujo. Reikia, kad tiesą apie juos mūsų dukterys perpasakotų savo 
dukterims**“. 


+0 Ten pat, p. 419—422. 

Taip baigiasi re-konstravimas, Un-Creation, atsisakymas to, kas anks- 
čiau buvo su-konstruota, „Gin/Ekologija — tai De-Kreacija; Gin/Ekologi- 
ja — tai Kreacija“. Baigiamieji knygos žodžiai žada, kad toliau verpdamos 
Moterys su-verps tą Naują Pasaulį, Kitą Pasaulį (Otherworld — nes jos juk 
yra Other, Kitos). Šiokį tokį supratimą apie tai duoda kitos šios autorės 
knygos, tačiau tai yra vis „intergalaktiškesnė kelionė“, ir išversti ją į dau- 
geliui skaitytojų, taip pat ir feministėms suprantamą kalbą pasirodo taip 
sunku, kad šie paskesni kūriniai, ko gero, turės jau mažiau skaitytojų. 

Apie Gin/Ekologiją, berods, yra rašęs vienas kritikas iš „New So- 
ciety“: „kai pirmą kartą sviedžiau tą knygą į kertę, iš karto žinojau, 
kad vėl prie jos prieisiu“. Atrodo, tokia patirtis nesvetima daugeliui 
skaitytojų vyrų ir net moterų. 


Esant tokiai dvasinei aplinkai senasis radikalusis feminizmas su sa- 
vo androginizmu tiesiog kažkur dingo. Dalis jo veikėjų, nepasukusių 
paskui subkultūrinio feminizmo vaidilutes, sustiprino liberaliojo fe- 
minizmo gretas, rečiau grįžo prie marksizmo (kaip Roxanne Dunbar) 
arba tiesiog nutraukė veiklą. Tačiau netgi liberaliojo feminizmo sekė- 
joms šis tas teko iš to naujo nusiteikimo, ir apie moteriškumą imta 
kalbėti ne tik kaip apie dabar egzistuojantį, bet galbūt ir tvarų, labai 
seną bei vertingą dalyką (kaip Betty Friedan knygoje The second sta- 
gell". Bent jau alternatyva, su kuria neva buvo susidūręs feminizmas, — 
„ar jo tikslas yra lyčių lygybė, ar moterų skirtingumo patvirtinimas“, — 
liberaliosioms feministėms išnyksta. Netgi jei vyriškumas ir moteriš- 
kumas būtų patvarūs skirtumai, nematyti dingsties, kuri prieštarautų 
vienodam jų traktavimui, lygybei. Tačiau naujojo radikaliojo feminiz- 
mo atstovės yra kitokios nuomonės: skirtingumas reikalauja skirtingo 
traktavimo, mat moteriškumas tiesiog geresnis, vertingesnis. Argi ga- 
lima dėl to dar abejoti, perskaičius Mary Daly veikalus? 

Tad apie 1975 metus radikalusis feminizmas, jo kultūrinė atmaina 
atsikratė savo buvusių vadovių (kelintą jau kartą revoliucija surijo ar 
bent jau išvarė savo vaikus?) ir jų egalitaristinių lyties koncepcijų ir, 
kreivai žvelgdamas į savo vyresniosios sesers, liberaliojo feminizmo, 
veikimą ir laimėjimus, ėmė rodyti Amerikos visuomenei, ką j i s gali. 
Nuo vidinės kultūrinės revoliucijos, kuri vyksta feminisčių protuose 
ir širdyse, jis perėjo prie veiksmų, kuriuos diktavo naujasis mąstymas. 
Būdamas ištikimas radikaliajai tradicijai, nuo pagalbos kai kurioms 
moterims, toms, kurias pasiekė engėjų žodžiai ar budelių rankos, jis 


#1 Tokius stebėjimus atlieka A. Echols. Daring to be bad, min. veik., p. 197-199. 

perėjo prie pasirinktų gyvenimo aspektų puolimo en bloc — visų mote- 
rų — ir tų, kurios to neprašė, - labui. Iš pradžių atakavo žodžiu - dau- 
gėjo straipsnių išprievartavimo, moterų ir vaikų žeminimo, seksuali- 
nio priekabiavimo ir t. t. tema. Tačiau visa tai nesusilaukė platesnės 
opinijos, tad negalėjo mobilizuoti reikšmingesnių visuomeninės para- 
mos pajėgų. Tuo tarpu su ERA kovojančioms liberaliosioms feminis- 
tėms ir toliau sekėsi palaikyti įtemptą visuomenės susidomėjimą. 

Bet štai pagaliau radikalusis feminizmas rado už ko užsikabinti. 
Pagal revoliucinės metodologijos kanonus buvo užpulta viena, kaip 
atrodė, nežadėjusi būti stipri, o drauge, tuometinės judėjimo vadovės 
A. Dworkin nuomone, visai vyrų prievartos bei valdžios moterims 
kūrimui idėjiškai itin svarbi grandis — pornografija! Ji manė, kad smū- 
gis pornografijai, pagaliau sudominsiąs žiniasklaidą, platesniam mo- 
terų ratui leis priminti, kad jos vis dar tebėra pavergtos, nors apie tai 
jau užmiršusios. Ir neklydo. Tačiau savo kulminaciją šis aktas pasiekė 
jau pasikeitusioje scenoje. Taip nusprendė Amerikos visuomenė 1980 me- 
tų rinkimuose. Todėl radikaliojo feminizmo dar aštuntojo dešimtme- 
čio antrojoje pusėje pradėtų akcijų aprašymą perkėliau į kitą skyrių, 
nes jos galutinai išsirutuliojo tik devintąjį dešimtmetį. 

Į kitą skyrių perkėliau ir jau 1975 metais pradėtų Jungtinių Tautų 
akcijų moterų klausimais aptarimą, nes jos suintensyvėjo tik kitą de- 
šimtmetį. 


Socialistinis feminizmas ieško tapatybės 


Pagaliau tenka dar keliais žodžiais priminti Amerikos feminizmo so- 
cialistinę srovę. Didžiojoje Britanijoje ši kryptis vyravo bent jau iki pu- 
sės aštuntojo dešimtmečio, kai jo veikėjos pasitraukė į labiau lokalizuo- 
tą ir praktiškesnę veiklą ir jų pastebimai padaugėjo leiboristų partijoje 
bei profesinėse sąjungose. Tečerizmui spaudžiant, jis prarado paskuti- 
nius savo veržlumo likučius, iš dalies persitvarkydamas į analogišką 
amerikietiškajam separatistinį radikalųjį kultūrinį feminizmą**. Jungti- 
nėse Valstijose socialistinis feminizmas reiškėsi ne itin aiškiai, praktinė- 
je veikloje daugeliu atžvilgių likdamas artimas radikaliajam feminiz- 
mui, o neretai jo politinio lesbizmo variantui. Nepaisant to, grupė veikėjų 
atkakliai bandė susikurti sau atskirą socialistinę tapatybę, apsibrėžda- 
ma neigimo būdu — per kontrastą su marksistėmis, vis besistengiančio- 


92 Žr. L. Segal. Is the future female? London, 1987. 

mis to neleisti, — bet taip pat pabrėždama savo atskirumą nuo radikalio- 
jo ir Liberaliojo feminizmo. Praėjus dvejiems metams po dramatiškų ginčų 
1973 metais Vakarų pakrantėje“?, socialistinės feministės bandė organi- 
zuotis vienoje Socialistinių feminisčių konferencijoje Ohajo valstijos Jelou 
Springso Antiocho koledže (1975 m. liepos 5 d.), tačiau užkietėjusioms 
marksistėms dar kartą pavyko niekais paversti organizatorių pastan- 
gas*“*. Nepadėjo ir grakščiai suformuluota įžanginė deklaracija: „I. Pri- 
pažįstame autonominio moterų judėjimo reikalingumą ir remiame jo 
buvimą visoje revoliucinio proceso erdvėje; II. Sutinkame, kad visoks 
engimas, — nesvarbu, ar būtų pagrįstas rase, ar klase, ar lytimi, ar les- 
bizmu, — yra tarp savęs susijęs, o kovoti dėl išsivadavimo nuo engimo 
būtina lygiagrečiai ir bendromis jėgomis; III. Sutinkame, kad socialisti- 
nis feminizmas yra revoliucijos strategija; IV. Savo judėjimą traktuoja- 
me rimtai; diskusijos konferencijoje turi vykti kovos ir vienybės dvasia, 
idant sustiprintų socialistinį feminizmą“**. 1600 dalyvių buvo įveiktos 
agresyviai besielgiančių klasinio konflikto viršenybės šalininkių. Nors, 
Zillah Eisenstein nuomone, „socialistiškai feministinė moterų judėjimo 
dalis“ tuomet įžengė į naują savo raidos etapą, bet, - kaip pati pripažįs- 
ta, — ir 1977 metais „vis dar trūko ryžtingumo sprendžiant neretai kon- 
fliktiškus marksizmo ir feminizmo tarpusavio santykius“. Be abejo, žino- 
jome, kad tyrinėjant reikia jungti patriarchatą su kapitalizmu, bet 
neišmanėme, „kaip pasinaudoti koncepcijomis, kurios, mūsų manymu, to- 
kios vertingos, — prisipažįsta autorė. [...] Kaip tada pasistūmėsime pir- 
myn valdžios perėmimo klausimu, jei mums, kaip moterims, tuo pat me- 
tu rūpi išsaugoti autonominę socialistinio feminizmo struktūrą“**. Tačiau 
reikia pakartoti, kad riba tarp radikaliojo ir socialistinio feminizmo, ypač 
mokyklų aplinkoje, nebuvo itin griežta. Pavyzdžiui, visoje feminizmo ap- 
linkoje, nepaisant jo veikiau socialistinės pakraipos, buvo labai populia- 
rus nuo 1974 metų ėjęs periodinis feminizmo teorijos leidinys „Ouest“*?. 


3 Žr. ankstesnę 264 išnašą. 

+4 Žr. C. Bunch ir kt. Building feminist theory. Essays from Quest, a feminist quarter- 
ly, New York, 1981, p. 73, 174. 

*5 Zillah R. Eisenstein (red.). Capitalist patriarchy and the case for socialist feminism, 
New York, 1979, p. 349. 

+% Ten pat, p. 350-351 

37 Apie jo istoriją žr. C. Bunch ir kt. Building feminist theory, min. veik. Leidinių 
tikslas buvo praktinis: apibrėžti feminizmo „ideologiją bei strategiją“, o kon- 
krečiai jo redaktorės prisimena: „Norėjome feminizmo teoriją kildinti iš kas- 
dienio moterų gyvenimo ir judėjimo veiklos, norėjome, kad ji padėtų sukurti 
tinkamą ateityje praktiškai naudoti strategiją“ (ten pat, p. XVII). 

Moteris su „nauja sąmone“ 


Baigdamas šį skyrių, analogišką prieš tai cituotam praėjusio de- 
šimtmečio pabaigos „naujosios moters“ aprašymui, cituoju „feminiz- 
mo įkąstos“ (pavadinkime taip; tai buvo lemta išgyventi daugeliui per 
šį dešimtmetį gimusių feminisčių) moters sąmonės aprašymo fragmen- 
tus. Tai patikimas ir išmoningai aprašytas paveikslas, nes jo autorė 
yra moteris psichologė, pati savyje patyrusi feministinę sąmonės me- 
tamortfozę. 

Sandra Lee Bartky taip aprašo moters, įgijusios „naują sąmonę“, 
vidinius išgyvenimus ir joje prasidedančias permainas: 

„Nors moterų engimas yra visuotinai paplitęs reiškinys, feministi- 
nė sąmonė tokia nėra.“** Ji pasirodo, kai pasireiškia prieštaravimas ir 
atsiranda jo sprendimo galimybės, „kai galima iš dalies arba visiškai 
išlaisvinti moteris“. Nes „feministinė sąmonė yra galimybės įžvelgi- 
mas“**, 

„Dirbančios moterys, nebūdamos feministės, žino, kad už vienodą 
darbą gauna nevienodą atlyginimą, bet vis dėlto gali manyti, kad to- 
kia tvarka teisinga. Feministė šią situaciją regi kaip išnaudojimo pa- 
vyzdį ir kovos dingstį. Feministės nepamato kitų dalykų negu kiti 
žmonės; tuos pačius dalykus jos pamato kit a i p. Galima rizikuoti 
teigti, jog feministinė sąmonė „faktą“ pakeičia „prieštaravimu“: nere- 
tai būna, kad kai kurie visuomeninės tikrovės bruožai yra matomi 
kaip prieštaravimai vien tik iš radikalios jų pertvarkymo programos 
pozicijų. Štai šitaip suvokiame, kas esame ir kur esame, lygindami su 
tuo, kas dar n e s a m e.“* 

„Feministinė sąmonė — tai viktimizacijos (victimization) sąmonė. Sa- 
ve suvokti kaip auką reiškia Žinoti apie svetimą ir priešišką jėgą, kuri 
yra atsakinga už tą sukrečiamai neteisingą moterų traktavimą ir už 
gniuždančią bei engiančią visuomeninių vaidmenų sistemą; taip pat 
reiškia suprasti, kad ta viktimizacija, niekaip nepelnyta ir neišprovo- 
kuota, yra nusikaltimas. Daliai feminisčių priešiška jėga yra „visuo- 
menė“ arba „sistema“, kitai daliai — tiesiog vyrai. Aukos pasirenka- 


8 S. Lee Bartky. Toward a phenomenology of feminist consciousness, kn. M. Vetter- 
ling-Braggin, F. A. Elliston, J. English (red.). Feminism and philosophy, min. 
veik., p. 23. 

** Ten pat, p. 25. Aiški asociacija su Lenino revoliucinės sąmonės atsiradimo 
sąlygų koncepcija yra susijusi su socialistine autorės feminizmo kryptimi. 

4 Ten pat, p. 26, pabr. mano - K. $. 

mos aklai, nereikia ieškoti ypatingų asmeniškai patiriamos skriaudos 
dingsčių. Esi viktimizuojama kaip moteris, kaip viena iš daugelio, o 
supratimas, kad kitos yra pasmerktos kentėti taip kaip aš, tampa 
solidarumo su kitomis aukomis jausmo pradžia. Priėjimas prie įžval- 
gos į save pačią kaip į auką neapsiriboja tuo, kad viskas yra matoma 
senoviškai, tik vertinama kitaip, arba kad naujos nuostatos užtepa- 
mos kaip glajus ant torto. Viktimizacijos sąmonė yra tiesioginė ir 
nušviečianti: leidžia atrasti, kokia iš tiesų yra visuomeninė tikro- 
vė.“**! Nota bene: vidurinės klasės baltaodės feministės turi papildo- 
mą savo problemą, nes regi save kaip „kaltės slegiamas aukas“ (guil- 
ty victim)”. 

„Matyti save kaip auką seksistinėje visuomenėje reiškia tą patį, kaip 
žinoti, kad mažai yra vietų, kur galėtum pasislėpti, kad gali būti prak- 
tiškai kiekvieno užpulta bet kurioje vietoje, bet kokiu laiku. Nekaltas 
pašnekesys (normalus dalykas visuomenės gyvenime) ar galbūt kom- 
plimentas („Galvoji kaip ne moteris“), su geriausiomis intencijomis 
duotas psichologo patarimas, informacija per Žinias, sąmojis, kosmeti- 
kos reklama — niekas nebelieka tuo, kuo buvo. Viskas pasirodo (pai- 
sant aplinkybių) kaip grasinimas, įžeidimas, akibrokštas, kaip primi- 
nimas, gal netgi labai subtilus, kad priklausai žemesnei kastai — trumpai 
tariant, viskas tampa engimo įnagiu arba seksistinės institucijos ištar- 
me. Kadangi daugelis dalykų jau nebėra tuo, kuo atrodo, ir kadangi 
daugelis iš pažiūros nepavojingų daiktų rūšių staiga gali atskleisti ko- 
kį nors niūrų savo aspektą, visuomeninė tikrovė pasirodo kaip nepa- 
tikimas dalvkas "7 

Kai pasirodo, kad nelengva įtikinti kitus žmones („feministiškai 
neįjautrintus ar nepažadintus“), kad daugelyje reiškinių esama „sek- 
sistinių aspektų“, moters, kuri prasiplatino sąmonę iki feministinių 
matmenų, „frustracija auga, izoliacija gilėja“. Kiek lengviau parodyti 
rasinės segregacijos arba ekonominės diskriminacijos reiškinius. Pa- 
vyzdžiui, kieno nors kalbos ar reportažo „tonas“ yra nevienaprasmis 
ir sunkiai pagaunamas daiktas. „[...] sunku aprašyti, kaip jaučiasi de- 
šimtį, šimtą kartų per dieną šiais tik pusiau užmaskuotais seksistinės 
sistemos šoviniais bombarduojamas Žmogus.“ Kiti to nemato, prade- 
da į mus Žiūrėti kaip į ligones*“. 


Hi Ten pat, p. 25-27. 
+2 Ten pat, p. 27. 

+ Ten pat, p. 28. 

+H Ten pat. 

„Feministinė sąmonė pasirodo kaip tam tikra paranojos forma, ypač 
kai feministė tik pradeda atviromis akimis regėti visą lytinės diskri- 
minacijos mastą ir subtilius, diferencijuotus jos įkūnijimo gyvenime 
metodus. Sistema ir jos agentai yra visur, netgi jos prote, jei tik suabe- 
jotų ar pasiduotų pagundai nebesipriešinti. Turėdama tai omeny, fe- 
ministė darosi įtari ir visą laiką budi. Jos maniera stebėti daiktus, o 
ypač tiesiogiai ar netiesiogiai bendrauti su kitais žmonėmis, pasižymi, 
sakyčiau, nuolatiniu budrumu. Tas budrumas — tai galimo puolimo, 
akibrokšto ir įžeidimo, pažeminimo, pajuokos ar stulbinančio kitų ak- 
lumo numatymas; tai toks tyrimo būdas, kuris tam tikra prasme anti- 
cipuoja patirtį.“ Privalai visą laiką save trumpai laikyti už pavadžio, 
kad nesprogtum nuo staigaus verksmo ar nesuprantamos agresijos*“. 

Atsiranda manija nuolat demaskuoti visur esantį seksizmą, ir tai 
turi įrodyti nemažėjantį ryžtą ir valią kovoti. Spaudimas darosi nepa- 
keliamas. O abejonės niekuomet nesibaigia, ypač kai šia proga sužei- 
džiami kiti. Lieka moralinė ambivalencija. Feministė „tampa prašalai- 
te savo visuomenėje, daugelio savo mylimų Žmonių ir netgi dar 
neemancipuotų savo asmenybės sudedamųjų dalių atžvilgiu“ **. 

Bet vis dėlto tai apsimoka. „Įgyti feministinę sąmonę — tai išgyven- 
ti ėjimą prie tiesos apie save pačią ir savo visuomenę pažinimo. Šis 
išgyvenimas, „platesnės“ sąmonės siekimas yra toli siekiantis iškreip- 
tos sąmonės, kurios vieta užimama, peržengimas. Akys atsiveria. Pa- 
galiau nebesame verčiamos kovoti su netikrais priešais, kitų interesus 
kelti aukščiau savųjų arba savęs pačių neapkęsti. [...] Dalykų suprati- 
mas teikia galimybių juos keisti. Kai pradedame juos kitaip matyti, 
atsiduriame prieš galimybę organizuoti kolektyvinius išlaisvinimo 
veiksmus, taip pat neregėtai negirdėtai ištobulinti savo asmenybę — 
visas tas galimybes ligi šiol nuo mūsų slėpė apgavikiškoji seksistinė 
visuomenės tikrovė. [...] o išskyrimo iš įprastinės visuomeninės aplin- 
kos potyrį, tokį būdingą feministinei patirčiai, atsvers nauja galimybė 
tapatintis su visokios visuomeninės padėties moterimis ir augantis so- 
lidarumo su kitomis feministėmis jausmas.“ Ir kaip tik tai yra „išlais- 
vinimo Darts", 

Su taip pakeista sąmone nemažas būrys feminisčių įžengė į devintąjį 
dešimtmetį. Tos pačios visuomeninės tikrovės matymo skirtumai dar tu- 
rėjo didėti ir tapti pačių feminisčių tarpusavio susiskaldymo pagrindu. 


+> Ten pat, p. 31. 
*6 Ten pat, p. 33. 
#7 Ten pat, p. 29-33. 

PRIEŠSAVE: SESERŽUDIŠKOS KOVOS 
(1980-1992) 


Atėjo devintasis dešimtmetis, sunkiausi metai Amerikos feminiz- 
mui. Praėjus dešimčiai metų po Niujorko moterų triumfo maršo, eili- 
nių, jau šešiasdešimtųjų Amerikos moterų rinkimų teisės gavimo me- 
tinių šventė atrodė visiškai kitaip. Ta pati, tik dešimčia metų vyresnė 
liberaliojo feminizmo vadovė Betty Friedan taip aprašo tą dieną: 

„Kai pagalvoju apie moterų judėjimo sprogimą dešimtmečio pradžio- 
je... apie tūkstančius moterų, kurios žygiuoja Penktąja aveniu 1970 me- 
tų rugpjūčio 26-ąją, pirmosios visos šalies moterų demonstracijos dėl 
lygybės dieną, nešdamosi transparantus su užrašais „Lygių teisių dar- 
be ir mokykloje!“, „Aborto teisės!“, „Daugiau lopšelių ir darželių!“, „Po- 
litinė valdžia moterims!“ — kaip paprasta buvo anuo metu tvarkyti mū- 
sų reikalus, kaip aišku. NOW vadovės aštuonis kartus veltui bandė 
palenkti Ilinojų ratifikuoti ERA. [...] 1980 metų rugpjūčio 26 dieną tik 
penki šimtai asmenų pasirodė Penktojoje aveniu. [...] Aš likau namuo- 
se, Long Ailende, ir, pagerbdama mūsų istoriją, su savo kaimynėmis, 
pažįstamomis ir mūsų dukromis žygiavau į ganyklas. Tačiau versti isto- 
riją kartotis — nesąmonė.“ O kokios tai lydi mintys ir nuotaikos? „Nera- 
mu. Laimėtos kautynės, kurias reikia pradėti iš naujo; kautynės, kurios 
pagal visas taisykles turėjo būti laimėtos, bet nebuvo; kautynės, kurių, 
po teisybei, taip staiga laimėti nesinori; o apskritai - nuovargis po tų 
kautynių... Kiek moterų tai jaučia? Kas už to slypi? Tas moterų judėjimo 
nervingumas, pavojai ir priešai, visur esantys, nematomi, gal tik išgal- 
voti, idant būtų pateisinta kova... Gal tai vaiduokliai? Jei taip, tai kodėl 
vis laimi? Gal ta neartikuliuota liga (unarticulated disease) — tai per ilgo 
buvimo kelyje, o gal per greito kelionės užbaigimo prieš pasiekiant tikslą 
pasekmė? Nors moterų judėjimas pakeitė visų mūsų gyvenimą, ojo mastai 
viršijo bet kokį įsivaizdavimą, ir mūsų dukterys teisę turėti savo asme- 
nybę ir būti lygiai laiko savaime suprantamu dalyku, bet ir jos, ir mes 
suvokiame, kad nelengva gyventi su vyrais ir vaikais ar be jų, laikantis 
tik tos pirmosios feministinės darbotvarkės. Taip, manau sau iš tikrųjų, 


234 ANTROJI DALIS Feminizmo istorija 


kad moterų judėjimas nuėjo taip toli, kaip toli gali nueiti pačios mote- 
rys. [...] Manau, kad pirmasis etapas pasibaigė; pirmasis etapas — tai 
reiškia moterų judėjimas. O vis dėlto ta platesnė revoliucija, evoliucija, 
išlaisvinimas, dėl kurių moterų judėjimas išsirengė į kelią, vos tik prasi- 
dėjo. Kaip judėti toliau? Kuo turi remtis antras etapas?'** 

Su tokia nuotaika, tokiais klausimais žvelgė prieš save, į ateinan- 
čiojo dešimtmečio tamsą, ne kas kitas, o viso judėjimo iniciatorė. Kiek 
kitų feminisčių buvo apėmęs panašus nuovargio ir netikrumo jaus- 
mas? Ar pagaliau baimės? Tokia dvasios būklė turėjo būti nereta tarp 
pirmosios kartos feminisčių, kurios pradėjo įveikdamos „moterišku- 
mo mistiką“. Kita garsi jaunesnės kartos aktyvistė Gloria Steinem, ta 
pati, kuri įsteigė ir anuo metu toliau leido „Ms“, 1992 metais prisime- 
na, kad devintojo dešimtmečio pradžioje supratusi, jog „kelyje į mo- 
terų lygybę“ egzistuoja ne tik „išoriniai barjerai“, bet ir „vidiniai“, 
netgi toms moterims, kurioms išorinės aplinkybės palankios. Moterys 
nenorėjo ar nesugebėjo pasinaudoti išsikovotomis galimybėmis; deja, 
žvilgčiojo sau už nugaros, į pavėsį, kuriame vis dėlto jautėsi sauges- 
nės. Parafrazuodama (gal netyčia?) garsųjį Shaw palyginimą, autorė 
rašo: „Moters psichika pasirodė panaši į daržą, kuris taip ilgai augo 
statinių tvoros pavėsyje, kad jau nebemokėjo augti kitaip, nors dalis 
tvoros buvo išardyta“*?. Moterims stigo orumo ir savo vertės jaus- 
mo, naujos galimybės jas atbaidydavo. Kitos feministės iš pažiūros 
neprarasdavo kovingumo. Tačiau, pagautos labai įtartinos naujos „fe- 
minizmo mistikos“, naujo feministinės subkultūros miglose reinter- 
pretuoto ir perkainoto moteriškumo kulto, praradusios viltį ir ambici- 
jas nugalėti sistemą, savo kovingumą jos apribojo neišvengiamais 
susidūrimais su ja. „Jaunos moterys atsidūrė sunkaus konflikto tarp 
senosios moteriškumo mistikos ir naujosios feminizmo mistikos (the fe- 
minine and feminist mystiques) spąstuose“ — daro išvadą Betty Friedan““. 


** B. Friedan. The second stage (I leid. 1981), London, 1982, p. 29-33. 

1 G. Steinem. Revolution from within. A book of self-esteem (I leid. 1992), London, 
1993, p. 9. 

+ B. Friedan. The second stage, min. veik., p. 78. Bet argi viskas buvo veltui? 
Baigdama savo stiprų romaną apie septintojo dešimtmečio pabaigos femi- 
nizmo audros ir veržimosi laikus, jo dalyvė ir rašytoja iš Niujorko cituoja 
Jelizavetos Kovalskos iš Kijevo žodžius: „Neretai, kai žmonės nori pasverti 
kokios nors grupės ar individo aktyvumą ir nesugeba nurodyti jokio tiesio- 
giai apčiuopiamo efekto, jie padaro išvadą, kad tai nieko nedavė. Bet kaip 
galima suskaičiuoti vandens ratilus nuo įmesto akmens?“ Žr. A. Kates Shul- 
man. Burning questions (I leid. 1978), [bmw.], 1979, p. 347. 

Kontrsmūgis 


Blogiausia dar buvo prieš akis. Reagano pergalė sustiprino su fe- 
minizmu kovojančius naujuosius dešiniuosius. Nuo pirmųjų žingsnių 
jie parodė, ką gali. 1982 metais galutinai žlugo ERA. Į devintąjį de- 
šimtmetį feminizmas įžengė vis aiškiau skildamas iš vidaus ir dėl 
abiejų sparnų tarpusavio priekabių bei kaltinimų nusilpęs. Tai neža- 
dėjo nieko gero. Netrukus feministės, daugiau kovodamos tarp sa- 
vęs, negu gindamosi nuo begėdiško antifeministų puolimo ir pasta- 
rųjų priverstos trauktis, ieškos paramos neretai stebinančiose 
sąjungose su tradicinėmis jėgomis. Nuo jų nusigręš jaunos moterys, 
kartais jų pačių dukros, paragavusios ginčų problematikos ir nema- 
tančios reikalo toliau tęsti judėjimo veiklą. Jos naudosis feminizmo 
dėka moterims duotomis laisvėmis, teisėmis ir galimybėmis kaip sa- 
vaime suprantamu dalyku. Pačias feministes apims abejonės, ar ver- 
ta buvo paaukoti jaunystę kovai dėl teisių kitoms moterims, kurios, 
kitaip nei jos, kūrė šeimas ir gimdė vaikus. Atsiras nelinksmų reflek- 
sijų, kartais graudulio, kartais autoironijos, o ir savo jaunų dienų bei 
sąjūdžio nostalgijos. Ant madingos postmodernizmo bangos tai 
kažkam pakiš mintį, kad turime reikalą jau tik su postfeminizmu. Ypač 
kad tuo pat metu kitas feminizmo sparnas, reikia pripažinti, nieko 
nesigailėdamas, vis labiau skęs ir tols nuo pasaulio savo moteriškos 
subkultūros anklavuose. 

Kaip aštuntajam dešimtmečiui baigiantis prieš laiką buvo trimituo- 
ta feminizmo pergalė, taip dabar prieš laiką skambinta varpais. Nei 
dešiniesiems antifeministams nepavyko perbraukti sąjūdžio laimėji- 
mų ir užblokuoti jo idėjų įtakos, nei pačios feministės viso savo laiko 
neišeikvojo išdavikiškoms tarpusavio kovoms. Ir toliau veikė reika- 
lingi pagalbos moterims centrai, mokyklose nenutrūkstamai buvo at- 
liekami tyrimai ir kuriami eiliniai moterų studijų metiniai leidiniai, pa- 
skelbta įdomių publikacijų. Užmegzti tarptautiniai ryšiai ir sudarytas 
jų tinklas. Pasiekti rezultatai kartais peržengdavo daugelio šalių sie- 
nas, nes ir reiškiniai, su kuriais imta kovoti, nepaiso valstybių sienų, 
kaip, pavyzdžiui, seksualinis turizmas arba prekyba gyvais žmonė- 
mis. Feminizmas globalizavosi, nors tuo pat metu savo viduje įvairė- 
jo, be ligšiolinio balto, atskleisdamas ir kitokius, spalvotus veidus. 
Retrospekcinis saulėlydžio šaltis daugiausia dvelkė Jungtinėse 
Valstijose, bet ir tai labiau iš tokio reikalų pasisukimo geidžiančios 
dešiniosios spaudos nei iš tikrovės. Ir Jungtinėse Tautose, ir daugely- 
je šalių tas judėjimas tik dabar įsibėgėjo, o to požymis bei įrodymas 

buvo jau Jungtinių Tautų Moterų metai ir 1975 metų Meksikos konfe- 
rencija. Kitus kraštus jis turėjo pasiekti dar vėliau, griūvant jas supan- 
čioms sienoms ir pylimams. Dešimtasis dešimtmetis turėjo nuvilti pas- 
kubėjusius laidotuvininkus. 

Kaip minėjome ankstesniame skyriuje, 1972 metais parlamento pri- 
imta ERA reiškė ištisos grandinės tolesnių feminizmo laimėjimų pra- 
džią. Bet taip pat privertė atsipeikėti tradicininkus. Kai kurie, visą 
laiką į feminizmą žvelgę su panieka, galutinai atsibudo po metų, kai 
sugriuvo abortų laisvę varžę barjerai. Tradicinių moterų vaidmenų 
gynėjai pakilo į ataką gindami jau pradėtą gyvybę ir tradicinę šeimą. 
Juos smarkiai parėmė daug moterų, jau kurį laiką su siaubu ir priešiš- 
kumu stebėjusių kovas ir, - o tai blogiausia, — feminisčių laimėjimus. 
Šią daugelio Amerikos moterų poziciją po kelerių metų taip aiškina 
anglų feministė, buvusi priversta daugiau kaip dešimt metų vargti, 
derindama puikios ekonomistės bei vadybininkės Niujorke karjerą su 
savo branginama žmonos ir motinos funkcija: 

„Didelė dalis Amerikos moterų visas (ne tik radikaliosios, bet ir 
pagrindinės [liberaliosios — K. Š.] krypties) feministes laiko destrukci- 
niais visuomenės elementais. Taip mano Amerikos vidurinės klasės 
tradicinės moterys, kurios ankstesniais aštuntojo dešimtmečio metais 
visas savo viltis susiejo su Amerikos sapnu. Jų ambicijos buvo labai 
paprastos: norėjo galėti toliau gyventi tik kaip žmonos ir motinos“. 
Dabar jos jaučiasi nesaugios dėl skyrybų, seksualinės revoliucijos ir t. t., 
o svarbiausiu savo priešu laiko women libbers, moterų išvaduotojas. Ir tai 
nėra „kvailos lėlės Barbės“, tik pilkos realistės. „Iš principo jos ne 
visai klysta, kalbėdamos, jog namuose esančios vertingesnės negu iš 
jų išėjusios. Žmona ir toliau daugiau pinigų gauna iš vyro, negu galėtų 
uždirbti pati.“ Joms feministės yra „išdavikės ir idiotės“. Išdavikės, 
nes „griauna tradicinę, šeiminę moterų ir vaikų išlaikymo sistemą“. O 
idiotės, kad „nesupranta, jog vyrų atstūmimas neduoda jokios nau- 
dos“. Ir toliau „dauguma moterų nori turėti vaikų, ir dauguma mote- 
rų neturi kitos išeities kaip santuoka, jeigu pačios nori šiaip taip gy- 
venti ir užtikrinti vaikų buitį“. Autorės nuomone, tos „antifeministinio 
judėjimo“ talkininkės aiškiai gyvena iliuzijomis, nes nebėra kelio atgal 
į senuosius laikus, nebepadarysi kiaušinių iš kiaušinienės. Tačiau „Ame- 
rikos politinėje srityje tų moterų balsas nuaidi plačiai“. Jos yra prieš 
abortus ne tik dėl religinių įsitikinimų, bet ir dėl to, kad nėštumas yra 
metodas vyrui pasigauti. Panašiai jos yra prieš seksualinę laisvę, nes 
nori, kad vyras už seksą mokėtų vedybomis. „Jos norėtų laikrodį at- 
sukti atgal, sugrįžti prie paprastos vakarykštės tvarkos, kai moterys 

turėjo garantuotą svarbiausią apsaugą, paramą ir meilę. Jos kelia kam- 
paniją prieš dirbtinį apvaisinimą, prieš skyrybas nenurodant kaltės ir 
prieš homoseksualistų teises. Stengiasi sukliudyti priimti ERA. Remia 
maldas mokyklose. Visas šitas politinis aktyvumas turi palaikyti se- 
novinius, į šeimą atremtus moterų gyvenimo stulpus“*!. 

Konservatyviam Pro-Family Movement, Judėjimui už šeimą, ėmė va- 
dovauti moteris, kuri, prieštaraudama savo pačios propaguotai tradi- 
cinio moteriškumo vizijai, savo asmeniniu pavyzdžiu parodė, ką mo- 
teris geba nuveikti viešojoje srityje. Teisininkė Phylis Schlaffly jau 1972 
metais išspausdino raportą, iš kurio buvo matyti, kad niekas taip ne- 
kenkia moterims, kaip lytinio neutralumo taikymas teisėje. Ji subūrė 
aplink save nemažas keršto liberaliosioms feministėms trokštančiųjų 
pajėgas. Petys į petį su jomis stojo ir dalis feminisčių, nors ir kitais 
motyvais. Būdamos įsitikinusios lyčių skirtingumo tvarumu, jos laikė, 
kad tik privilegijos moterims gali kompensuoti natūralią visuomeninę 
skriaudą, be to, dar ir geresnei lyčiai, ir užtikrinti moterims lygias 
galimybes konkuruoti su vyrais“?. Taip jos torpedavo kitų feminisčių, 
kurias buvo pagavusi teisinio egalitarizmo idėja, pastangas. Jos ne- 
kreipė dėmesio, kad taip remia aiškiai antifeministiniu pasiskelbusį 
judėjimą. Pro-Family griebėsi tiesiog antifeministinio pjudymo, kuris, 
tiesa, ne iš karto, bet sistemingai silpnino liberaliojo feminizmo pozi- 
cijas. Didėjo tradicininkių įtaka valdžios sluoksniuose ir Kongrese, kur 
niekad netrūko ne tik praeities šalininkų, bet ir į Cellerį panašių mizo- 
ginistų. 

Valstijos viena po kitos ratifikuodavo ERA, bet sutikdavo vis di- 
desnį pasipriešinimą. Paskutinį kartą buvo ratifikuojama 1977 metais. 
Paskui trys valstijos, net prieštaraudamos įstatymui, bandė atšaukti 
savo ratifikacijas. Aštuntojo dešimtmečio pabaiga jau priklausė antife- 
ministams. Jų kampanijai pritarė radikaliojo feminizmo kentėtojų cho- 
ras, kaip tik tuo metu su moterų kankinystės šūkiais pradėjęs smarkų 
pornografijos ir prostitucijos pjudymą. Tradicininkėms tai tiko. Mat, 
jų nuomone, iš to išplaukė viena išvada: dėl savo pačių saugumo mo- 
terys privalo grįžti į uždaros, mylinčios šeimos prieglobstį, į rūpestin- 
gų jas nuo išorinio pasaulio smurto saugančių vyrų glėbį. 


5! S. A. Hewlett. A lesser life. The myth of Women’s Liberation (I leid. 1986), London, 
1987, p. 217-219. Šių žodžių autorė abiejų stovyklų Amerikos feministėms 
tapo tiesiog standartiniu renegatės pavyzdžiu. 

*2 F, Davis. Moving the mountain. The Women’s Movement in America since 1960, 
New York, 1991, p. 386-387. 

Tačiau dar ne viskas atrodė prarasta. 1978 m. kovo 22 d. baigėsi 
paskutinis ERA ratifikavimo terminas. Jei iki to laiko nebūtų ratifika- 
vusios 2/3 valstijų, pataisa būtų žlugusi. NOW pavyko 1978 metų liepos 
mėnesį Vašingtone organizuoti apie šimto tūkstančių ERA šalininkų, 
reikalaujančių pratęsti ratifikavimo terminą, eitynes. Ir Kongresas suti- 
ko atidėti verdiktą trejiems metams — iki 1982 metų birželio. 

Dėl to smarkiai sustiprėjo puolimai prieš ERA. Schlaffly nėrėsi iš 
kailio, parodydama didžiulį demagogės ir politikės talentą. Vienu iš 
svarbiausių argumentų, kaip ir visą laiką iki tol, tapo moterims gre- 
sianti karo tarnybos prievolė. Nelaukta pagalba atėjo iš prezidento. 
1980 metais Carteris panoro Kongreso leidimo vienodomis sąlygomis 
imti į kariuomenę vyrus ir moteris. Kongresas nesutiko, bet daugelis 
vyrų jo sprendimą, kaip diskriminuojantį vyrus, apskundė Aukščiau- 
siajam Teismui. Schlaffly puikiai sužaidė šia korta, piešdama, — anais 
laikais, kai pasaulyje įsiliepsnodavo nauji karai, — vaizduotę itin vei- 
kiantį frontuose prievartaujamų ir žudomų nekaltų Amerikos moterų 
paveikslą kaip neabejotinai jų laukiančią ateitį. Parama ERA vis men- 
kėjo. Šioje atmosferoje rinkimus laimėjo dešiniųjų kandidatas, nors 
reikia pažymėti, kad Reaganą parėmė aiškiai mažiau moterų nei vyrų. 
Vėjas pūtė į antifeminizmo bures. 

Paskutinis ratifikavimo terminas, nors pratęstas trejiems metams, 
praėjo neatnešęs reikalingos paramos ERA. Pataisa žlugo. Feminiz- 
mas grįžo prie šios problemos pradinio taško, bet šiuokart visiškai 
jam nepalankiu istoriniu momentu. Triumfuojanti Schlaffly neslėpė 
savo ketinimų. Jos Pro-Familie Movement dabar turėjo pradėti kovą 
dėl daugelio kitų feminizmui spaudžiant iškovotų dalykų atšauki- 
mo. Ypač turėjo būti puolama edukacijos sritis, kurioje feministėms 
buvo pavykę forsuoti kai kurias permainas. Pertvarkytas vadovėlių 
turinys turėjo būti vėl iš naujo peržiūrėtas, o pirmiausia turėjo būti 
panaikintas jau įvestas į mokyklą seksualinis švietimas, kuris, Schlaffly 
manymu, buvo atsakingas už paauglių nėštumus. Jos judėjimas išau- 
go ir sustiprėjo. 

Kova dėl ERA, kuri paskutinėje fazėje buvo mobilizavusi visus dar 
esančius liberaliojo feminizmo rezervus, radikaliojo feminizmo spar- 
no nesudomino. Radikalistės tuo metu buvo užsiėmusios kurstymu 
kitokios kampanijos, kuri įsidegė dar aštuntąjį dešimtmetį, o dabar 
turėjo įvykti svarbiausi jos aktai. Žlugus ERA, į du srautus suskilęs 
feminizmas labai netikėtai susigrūmė seseržudiškoje kovoje, kur deši- 
niosios išorinės priešininkės, dabar likusios antrajame plane, pasirodė 
kaip radikaliosios šalies sąjungininkės. 

Antipornografinė kampanija 


Vyrų smurtui prieš moteris radikaliojo feminizmo teorijose, kaip 
jau rašėme, iš pat pradžių teko svarbiausias vaidmuo. Galiausiai smurtu, 
naudodamiesi savo fiziniu pranašumu, vyrai kadaise neva turėję pa- 
vergti ir pajungti sau moteris. Smurto griebdavęsi ir šiais laikais, vi- 
sur, neišskiriant civilizuotų kraštų. Anot liberaliųjų feminisčių, fizinis 
lyčių skirtingumas vis dėlto jau yra praradęs savo svarbą, nes demo- 
kratinėje valstybėje smurto panaudojimas yra nusikaltimas. Antra, fi- 
zinės jėgos persvara jau beveik nekeičia žmonių padėties gamyboje ir 
apskritai visuomenės gyvenime. Taigi tai yra vienas iš tų (faktiškai 
dar pasireiškiančių) skirtumų, kurių pasekmės visuomenėje nyksta ir 
kuris jau nebepateisina skirtingo lyčių traktavimo**. Su fiziniu smur- 
tu, pasireiškiančiu kaip moterų žeminimas, seksualinis priekabiavimas, 
o pirmiausia žaginimas, dabar susiduriame kaip su patologiniu reiški- 
niu, kurį reikia nuosekliai įveikti teisinėmis priemonėmis, ir kaip tik 
šito reikalavo feministės. Liberaliosios feministės. 

Radikaliosios feministės, kaip tai plačiau pateikėme prieš tai buvu- 
siame skyriuje, į smurtą žiūri kitaip. Čia nekalbama tik apie patologiją 
ir reikalingumą izoliuoti — gal ir gydyti? — „sergančius“ vyrus. Šiuo 
atžvilgiu ne tik žagintojus ir nuotykių ieškotojus, bet ir visus vyrus 
reikėtų pripažinti „ligoniais“. Skirtingas lyčių fizinis pajėgumas yra 
principinės svarbos ir susijęs su įgimtu vyrų agresyvumu ir anatomine 
asimetrija. Žvelgiant iš šio taško, net moterų pasiektas toks pat ar 
didesnis fizinis šaunumas nepanaikins to principinio skirtumo. Mote- 
rys, jei norėtų, — bet tai prieštarauja jų prigimčiai, ir, jei tai kartais ir 
daro, tai pasidavusios maskulinizacijai arba, išdavusios savo moteriš- 
kumą, mėgdžiodamos vyrus, - galėtų vyrus žeminti, sumušti, įkalinti; 
tačiau negali jų išprievartauti. Ir vyrai seniai iš žaginimo yra pasidarę 
standartinę smurto prieš moteris formą. Tai prievartaudami jie išaiškina 
moterims jas nuo jų atskiriantį skirtumą. Prievartautojai, - kartojame 
tą garsiąją tezę, - Žagina tarsi visų vyrų vardu. Perspėdami visas mo- 
teris. 

Todėl daugėjanti literatūra smurto prieš moteris tema kaipmat ima 
telktis apie tą vieną išskirtinę jo formą. Prieš tai buvusiame skyriuje 


"7 Kai kurios feministės taip pat laikosi nuomonės, kad skirtingas lyčių fizinis 
pajėgumas buvo rūpestingai išugdytas ir kad ilgainiui pavyks jį visiškai pa- 
naikinti. Žr. M. Lowe. The dialectic of biology and culture, kn. M. Lowe, R. Hub- 
bard (red.). Woman 's nature. Rationalizations of inequality, New York, 1983. 

esu pateikęs standartinę Susanos Brownmiller poziciją. Nuo pačios 
aštuntojo dešimtojo pradžios feministės steigia institucijas išprievar- 
tavimo sukeltas psichikos krizes išgyvenančioms ir žeminamoms mo- 
terims, taip pat, - nepaisydamos ideologinės orientacijos, vykdo in- 
tensyvų lobizmą, kad būtų pakeisti įstatymai, ypač valstijų, kurie 
ligšioliniu pavidalu labai apsunkindavo prievartautojų ir moterų že- 
mintojų nubaudimą. Iš to pamažu kūrėsi specializuotų būrių tinklas, 
kuris sudaro pagrindą naujam judėjimo savitumui. Be prievartavimo 
ir moterų Žžeminimo, prie smurto formų, prieš kurias kovoja judėji- 
mas, repertuaro aštuntąjį dešimtmetį prijungiamas seksualinis prieka- 
biavimas darbo vietose ir apskritai viešajame gyvenime bei seksuali- 
nis vaikų išnaudojimas šeimose. Paskelbiamas karas prostitucijai kaip 
daugiau ar mažiau slaptai prievartos ir smurto prieš moteris formai. 

Pagaliau pačioje aštuntojo dešimtmečio pabaigoje Andrea Dworkin 
atranda temą, kuri nuo tol dar labiau nei prievartavimas kelia visą ju- 
dėjimą. Jos Pornografija tampa perkamiausia knyga.Tik dabar radika- 
lusis feminizmas išsiaiškina savo naują tapatybę. Jam padeda, tiesiog 
įstumia į šitą tapatybę kita feminizmo srovė. Pralaimėjus kovą dėl ERA, 
daugelis liberaliųjų feminisčių įsivelia į kovą su antipornografine kam- 
panija, kuriai vadovauja dar neseniai buvusios seseriškos pajėgos. De- 
vintąjį dešimtmetį prieinama net iki (pars pro toto) abiejų srovių tapatini- 
mo pagal santykį su tuo vienu reikalu ir kalbama apie „antiporno 
feminizmą“ ir anti-antiporno feminizmą“*". Devintąjį dešimtmetį anti- 
pornografinis feminizmas, jo nemėgstančių kitų feminisčių dar vadina- 
mas kentėtojų feminizmu, toliau kreipia savo veiklą į specifines smurto 
rūšis: į moterų afroamerikiečių, į žmonų prievartavimą ir išprievartavi- 
mus per pasimatymą, taip pat pradeda kariauti su seksualiniu turizmu 
ir prekyba gyvais žmonėmis. O pačiuose pamatuose pagaliau išryškėja 
dar gilesnis, kai kas sako, kad pagrindinis, feministinį judėjimą skaldan- 
tis skirtumas: vienoje pusėje — heteroseksualizmo, taip pat homoseksua- 
lizmo su vaidmenų pasiskirstymu į vyraujančius ir pavaldžius šalinin- 
kės, kitoje pusėje — švelnesniojo, partneriškojo homoseksualizmo varianto 
ar visiško lytinio susilaikymo šalininkės. Pastarųjų supratimu, bet koks 
seksas su vyru iš tikro yra išžaginimas““. Šioje perspektyvoje matomą 


** A. Dworkin. Pornography. Men posessinę women, New York, 1981. 

+5 Žr. C. S. Vance. More danger, more pleasure: A decade after the Barnard Sexuality 
Conference, kn. C. S. Vance (red.). Pleasure and danger. Exploring female sexua- 
lity (I leid. 1984), London, 1992, p. XXII. 

** K. Barry. Female sexual slavery, Englewood Cliffs, New Jersey, 1979, p. 34. 


PRIEŠSAVE: SESERŽUDIŠKOS KOVOS 241 


moterų situacijos pasaulyje paveikslą gražiai perteikia kaip tik taip 
mąstančios nusipelniusios feministės Marge Piercy žodžiai: „Gyvena- 
me miestuose tarsi auginami fazanai. Iš pradžių mus rūpestingai mai- 
tina ir globoja, o paskui paleidžia laisvai į gatves, idant medžiotojai 
turėtų į ką šaudyti, nes juk tai tam tikras sportas. Mūsų medžioklė, 
mūsų, Mūsų motinų, močiučių, dukrų, dukraičių žalojimas, žudymas — 
tai ištisas didelis verslas. [...| Sekso jungimas su prievarta turi pasi- 
baigti dar tebegyvenant mūsų kartai, ir pasibaigti geruoju, jeigu savo 
vaikams norime palikti ateitį, kurioje apskritai galima gyventi“*". 
Kai liberaliosios feministės baigė pralaimėtą kovą dėl ERA, radi- 
kalusis feminizmas jau įsibėgėjęs varė kampaniją prieš pornografiją. 
Viskas prasidėjo 1976 metais Los Andžele nuo puolimo prieš skydą, 
reklamuojantį grupės Rolling Stones plokštelę. Jame buvo pavaizduo- 
ta grandinėmis surakinta gulinti moteris žaizdotomis kojomis ir vei- 
du, skelbianti, jog „tai mėgsta“ (beje, rolling stones reiškia „riedantys 
akmenys“)*“š. Tai buvo palaikyta sadomazochizmo rėmimu, o femi- 
nisčių protestai Warner Brothers studiją privertė atsisakyti reklamos. 
Dabar kaip lavina pasipylė pasisakymai prieš kitas reklamas ir smurtą 
bei prievartą prieš moteris remiančius filmus, netrukus — ir prieš por- 
nografiją. Prasidėjo garsusis puolimas prieš pornografinį leidinį „Hust- 
ler“. Atsiranda Lauros Lederer vadovaujamas WAVPAM (Women 
Against Violence in Pornography and Media — Moterys prieš smurtą por- 
nografijoje ir Žiniasklaidoje), kuris 1978 metais turėjo tūkstantį narių. 
Prieinama pirmoji šios kampanijos kulminacija: visos šalies konferen- 
cija „Feminizmo požiūrių į pornografiją“ tema San Francisko mieste 
(1978 11 17-19), pasibaigusi eitynėmis su šūkiu „Take Back the night” 
(Atimkite iš jų naktį!) per pornografijos ekspozicijomis garsėjantį rajo- 
ną. Nuo tada net iki šių dienų tokios eitynės vyks daugelyje studentų 
miestelių“?. Randasi nemažai kovoti prieš pornografiją susitelkusių 


47 M. Piercy. Open letter, kn. L. Lederer (red.). Take back the night. Women on 
pornography (I leid. 1980), New York, 1982, įžanginis puslapis, be numerio. 

48 Parašas skelbė: I'm black and blue from the Rolling Stones and I love it. 

1 Spalvingą, nors greičiau nepalankų tokių eitynių paveikslą 1993 metais patei- 
kia Katie Roiphe, rašytojos feministės duktė, pati laikanti save feministe, bet 
labai nepriimanti kankiniškos orientacijos, kuri įsigalėjo judėjime. Minėtos 
eitynės „Atimkite iš jų naktį“ išsigimė į visą ritualą, kas pavasarį Prinstoune 
sutelkiantį nuo kelių šimtų iki tūkstančio dalyvių, išgyvenančių jas kaip savo- 
tišką religinę procesiją, baigiamą labai pakiliais iki pat ryto užtrunkančiais 
liudijimais. Būdavo mušami būgnai, rėkaujami šūkiai, deginamos žvakės. 
Štai kai kurie šūkiai: Princeton unite, take back the night!, No matter what we wear, 

organizacijų, toje kovoje pradeda dalyvauti ir vyrai. Niujorke Johnas 
Stoltenbergas Vyrų pakeitimo liaudies organizacijoje įkuria specialią 
kovos su pornografija uždavinių grupę, o paskui bendradarbiauja tel- 
kiant Niujorko Vyrus prieš pornografiją. Feministinėje veikloje daly- 
vaujančių vyrų padėtis, aišku, buvo nelengva, tačiau jie tai išgyveno 
kaip vyrų kaltės išpirkimą už visą savo lytį“““. 

Prasidėjo Andreos Dworkin ir Catherinos MacKinnon vadovauja- 
ma kampanija dėl pornografijos uždraudimo. Antiporno judėjimo vei- 
kėjos važinėjo po visą šalį ir dalyvaudavo televizijos laidose, pateik- 
damos (kritikai teigia, kad labai tendencingai parinktą) skaidrių 
komplektą, kaip patinka interpretuodamos rodomas scenas. Tai susi- 
laukė konservatyviosios Amerikos paramos; jai nekliudė, kad 
MacKinnon išaugo iš marksizmo ir perėjo prie feminizmo gana vėlai ir 
niekada pagaliau visiškai, o gal ir apskritai neatsisakė anos perspek- 
tyvos. Bent jau išsaugojo tą patį griežtą radikalizmą. Antipornografi- 
nės kampanijos kovotojos ėmėsi ir kitokių veiklos formų. Pavyzdžiui, 


no matter where w ego, yes means yes and no means no! Hey ho! Hey ho! Sexizm has 
to go! (Prisijunk, Prinstoune, atimk iš jų naktį!, Nesvarbu, ką vilkime, nesvar- 
bu, kur einame, „taip“ reiškia „taip“, o „ne“ reiškia „ne“, Hey ho! Seksizmas 
turi pasitraukti!) Liudijimuose vyravo pasisakymai tų, kurios „išgyveno (sur- 
vived) — išgyveno ar ištvėrė, kaip reikia suprasti, išprievartavimą, nors, kaip 
pasirodo, ši sąvoka suprantama labai plačiai, pavyzdžiui, kartais tik po dau- 
gelio metų prieina prie išvados, kad ten ir ten kaip tik buvo išprievartavimas; 
daugiausia toks išprievartavimas būdavo arba trūkstant drąsos pasakyti „ne“, 
arba pasakant „ne“ per silpnai, arba nepasakant „ne“, nes būta, kaip ir part- 
nerio, smarkiai pasigėrus (K. Roiphe. The morning after. Sex, fear, and feminism ` 
[I leid. 1993], London, 1994, p. 30). Visos „nutraukia tylą“,- ir taip jau daugiau 
kaip dešimt metų! - nes kiekviena buvo „nutildyta“ (ten pat, p. 34). Aplink 
„išprievartavimą per pasimatymą“ (date rape) tarsi viešpatauja tylėjimo suo- 
kalbis. Kiekviena „sveikina save“, kad išgyveno, kad netgi kartais gali valgy- 
ti, netgi su vyru kartais gali ramiai pasikalbėti. Tose eitynėse anuo metu 
dalyvaudavo daug vyrų, laikančių save „profeministais“ (vadinti save „femi- 
nistais“ šviesiausieji išjų laikydavo arogancija) ir visiškai akceptuojančių kal- 
tinamąjį vyriškumo vaizdą, kurį forsavo radikalusis feminizmas. Save jie dar 
vadindavo „naujaisiais vyrais“ ir „antiseksistais“ (ten pat, p. 130). 

Katie Roiphe taip sumuoja išvadas, kurias padarė pasikalbėjusi su daugeliu 
profeministų: „Feminizmas laiko, kad vyrus slegia kaltė. Pirmutinė nuodė- 
mė yra gimti vyru. Laikytis ideologijos, kurioje apibūdinimas „falocentriš- 
kas“ yra baisus kaltinimas, negali būti lengva tam, kas atsitiktinai kaip tik turi 
prie kūno pritvirtintą falą“. Nieko nuostabaus, kad Johnas Stoltenbergas 
knygoje Refusing to be a man siūlo pasaulio viziją, kurioje žmonės apskritai 
nebeturi vyriškų organų. Taigi „naujasis Adomas pagimdomas iš Ievos šon- 
kaulio“. Ten pat, p. 136-137. 

Moterys prieš pornografiją Niujorke 1979 metais organizuodavo gru- 
pių po dvidešimt asmenų ekskursijas į Times Square rajoną, idant mo- 
terys vietoje pamatytų, kaip tai atrodo. Jų pornografijos supratimas 
labai platus, apima bet kokį vaizdavimą seksualinių situacijų, kur mo- 
teris rodoma kaip „pavaldi“ (subordination ir submission), ir tai, jų nuo- 
mone, nuvertina visą moterų lytį. Jos laiko, kad pornografija teigia 
moteris vyrų atžvilgiu iš esmės esant pagalbine lytimi, be to, propa- 
guoja smurtą ir sadomazochizmą. Jų supratimu, išeitų, kad iš tikrųjų 
bet koks seksas su vyru yra vyrų viršenybės ir prievartos aktas ir dėl 
to blogas. Geras seksas, kaip reikia manyti, tai dažniausiai seksas tarp 
moterų, bet ir tai tik tuo atveju, jei nemėgdžiojami vyrų ir moterų 
vaidmenys (vad. butch-femme relation). Seksas turi būti švelnus ir sau- 
gus (vėliau tai praminta vanilla-sex, vaniliniu seksu) arba jo visai neturi 
būti. Bet kuriuo atveju visoks kitoks seksas tinka tik vyrams ir sudaro 
jų moterų pajungimo sau politikos elementą“!. 

Antipornografiniam judėjimui būdingas sekso supratimas įsigalėjo 
feministinėje aplinkoje, ir kurį laiką galėjo atrodyti, kad kiekviena fe- 
ministė mano panašiai. Aišku, taip nebuvo. Dėl šios invazijos suneri- 
musios feministės akademikės Niujorke rengė konferenciją moterų sek- 
sualumo tema, norėdamos šią tematiką nuodugniai apvalyti nuo melo 
ir plačiau padiskutuoti. Vykstant metus laiko užtrukusiems parengia- 
miesiems susitikimams, išryškėjo aiškesnė pozicija, pagal kurią „anti- 
porno“ aktyvisčių skleidžiamos moterų seksualumo koncepcijos pri- 
pažintos esančios iškraipytos ir žalingos. Netiesa, kad seksas visuomet 
žemina moteris, nors patriarchato sąlygomis dažnai taip būna. Ir ne- 
tiesa, kad moterys mėgsta tik partnerišką ir nepavojingą elgesį. Sek- 
sualinio malonumo problema yra labai sudėtinga, daliai moterų rei- 
kia, pavyzdžiui, tam tikros rizikos, o tai, be abejo, kelia ir grėsmę. O 
pirmiausia, moterų pomėgiai yra labai skirtingi, ir bet koks bandymas 
matuoti moterų seksualumą vienu masteliu yra labai žalingas. 

Konferencija, pavadinta „Toward a politics of sexuality“, turėjo įvykti 
1982 metų pavasarį Niujorko Barnardo koledže. Organizatorių nuo- 
stabai, — kaip prisimena svarbiausia šio renginio iniciatorė bei organi- 
zatorė Carole S. Vance““, — savaitei likus iki pradžios, koledžo valdžią 
pasiekė antiporno aktyvisčių informacija, įspėjanti, kad mokykloje 
turėsiančios būti skelbiamos „feminizmui priešiškos pažiūros“, o 


%1 Žr. citatų šia tema rinkinį radikaliojo feminizmo „Dokumentuose“. 
12 C, S. Vance. More danger, more pleasure, kn. C. S. Vance (red.). Pleasure and 
danger, min. veik., p. XX-XXI. 

svarbiausios konferencijos organizatorės esančios seksualinės iškry- 
pėlės. Mokyklos vadovė puolė į paniką (anglosaksų kraštuose gerai 
žinomą sexual panic), neleido tarp dalyvių platinti paruoštos ištisus 
metus trukusio seminaro medžiagos ir apskritai ėmė tiesiogiai kon- 
troliuoti konferencijos programą. Balandžio 24-ąją, konferencijos ati- 
darymo dieną, atvykstančias jos dalyves pasveikino vadovybę įžeidi- 
nėjančias skrajutes dalijantys ir konferenciją kaip propaguojančią 
„feministei nederamą seksualumą (antifeminist sexuality)” smerkiantys 
antiporno piketai. Dalį atvykstančiųjų joms pasisekė pasigauti į savą, 
lygiagrečiai vykusią konferenciją, kurios išskirtine tema tapo sado- 
mazochizmas, pornografija ir nepartneriškasis lesbizmas. Nepaisant 
viso to, tikroji konferencija įvyko, o kaip jos pasekmė išėjo vėliau labai 
išpopuliarėjusi knyga Malonumas ir grėsmė (pirmasis leidimas 1984 ml 

Nuo šios akimirkos įsisiautėjo tikri seseržudiški „lytiniai karai“ ir 
bent jau iki 1986 metų feministinėje aplinkoje tęsėsi labai emocingos, o 
iš antipornografininkių pusės agresyvios diskusijos apie moterų sek- 
sualumą ir jo, - radikaliųjų feminisčių nuomone, - neleistinas formas. 
Jų oponentės, skelbusios laisvės šioje dirvoje reikalingumą (nes ku- 
riam galui moterys turinčios susivaržyti labiau nei vyrai), buvo pra- 
mintos „seksualinėmis liberalėmis (sexual liberals)” ir apskritai buvo 
neigiama jų teisė vadintis feministėmis*““. 

Puolimai prieš pornografiją, iš tikro susiję su atakomis prieš bet 
kokį heteroseksualumą ir nemažą moterų seksualumo barą, buvo tę- 
siami. Su pasitenkinimu į tai žvelgė dešinieji tradicininkai, kurie juk 
dažnai buvo įsitikinę, kad moterų seksualumas pats savaime yra nuo- 
dėmingas, o moterų siekis rasti jame malonumą yra egoistiškas ir aso- 
cialus**. Ir kaip tik šios visuomeninės jėgos, inspiruotos Dworkin ir 
MacKinnon, 1983 metų pabaigoje Mineapolyje bandė forsuoti munici- 
palinio potvarkio pataisą, kuri abiejų autorių labai plačiai apibrėžiamą 
pornografiją pripažįsta tam tikra lytinės diskriminacijos rūšimi, suku- 
riančia pagrindą individualiems skundams dėl pornografinių leidinių. 
Autorių nuomone, rūpėjo jau ne tiek „kažkieno papiktinimas“, kiek 


"7 Dešimtąjį dešimtmetį kova tęsiasi, o feministinių sekso laisvės gynėjų pusėje 
ypač reiškiasi anksčiau minėtoji Katie Roiphe (min. veik.) ir vadinamojo jė- 
gos feminizmo pagrindinė atstovė N. Wolf (N. Wolf. Promiscuities. A secret 
history of female desire, London, 1997), ankstesnės perkamiausios knygos Fire 
with fire autorė. Anot K. Roiphe, moters seksualumo, kaip malonių, partne- 
riškų santykių, norma daugeliui moterų nepriimtina. 

1 C, S. Vance. More danger, more pleasure, kn. C. S. Vance (red.). Pleasure and 
danger, min. veik., p. XVIII. 

daug svarbesnis dalykas: „nusižengimas prieš moterų statusą ir sau- 
gumą“. Du kartus pataisai buvo pritarta ir du kartus meras atsisakė ją 
pasirašyti. Užtat Indianapolyje reikalai klostėsi sėkmingai. Šiek tiek 
pakeisto turinio priimtą pataisą meras pasirašė. Tik kad bematant dėl 
to atsirado leidėjų ir knygininkų konstitucinis skundas*“". 

Liberaliosios feministės, ligi šiol nesikišusios į ginčus moterų sek- 
sualumo tema, kad ir vengdamos kovos savo stovykloje, dabar jau 
negalėjo likti neutralios. Mat bandyta užsimoti prieš visiems libera- 
lams šventą žodžio laisvę. Kaip domino žaidime, — sakė jos, - pirmas 
draudimas truktelės paskui save kitus, ir neilgai trukus dings iš kny- 
gynų Huckleberry Finn ir Ulisses. Įdomu, kad ne liberaliai nusiteikę vy- 
rai pakėlė pirštinę, o moterys. Galima buvo tikėti, kad gina ne por- 
nografiją, o patį principą. Nors kai kurios iš jų irgi neslėpė, kad 
pornografijos žalingumas joms atrodo labai problemiškas. Kai kon- 
servatoriaus generalinio prokuroro Meese sudaryta Komisija dėl por- 
nografijos klausimo 1985-1986 metais darė apklausą, kviesdama liu- 
dytojais ir Andrea Dworkin bei kitas antipornografinio judėjimo 
feministes, kai už įstatymo projektą entuziastingai pasisakė, pa- 
vyzdžiui, Biblijos fundamentalistai, kitos Niujorko rajono feministės 
įkūrė FACT (FeministAnti-Censorship Taskforce — Feministinę veiklos 
prieš cenzūrą grupę), įspėjančią dėl grėsmės, kurią su savimi atsineša 
siūlomasis teisės aktas. Visišką paramą FACT'o0 veiklai pareiškė ištisa 
plejada feminizmo garsenybių, kurioms kitais klausimais yra tekę ne 
kartą stoti vienai prieš kitą. Tarp daugiau nei šimto parašų nestigo nei 
Betty Friedan iš vienos, nei Kate Millet iš kitos senųjų barikadų pusės, 
prisijungė ir kultūrinio feminizmo aukštintoja rašytoja Adrienne Rich. 
Nepaisant to, kovotojos dėl antipornografinių siekių sviedė nedvejo- 
damos visoms oponentėms į veidą kaltinimus, esą būdamos seksuali- 
nės liberalės ir libertarės jos sudaro pagrindinę grėsmę judėjimui; kaip tik 
tuomet, — priekaištaudama 1992 metais rašo Vance, — kai feminizmui 
grėsė sunaikinimas iš reiganiškojo konservatizmo pusės‘. 


*5 D. Leidholdt. Introduction, kn. D. Leidholdt, J. G. Raymond (red.). The sexual 
liberals and the attack on feminism, Elmsford, New York, 1990, p. XIV. Čia taip 
pat remiamasi F. Dworkin, C. A. MacKinnon. Pornography and civil rights. A 
new day for women e equality, Minneapolis, Organizing Against Pornography, 
1988. 

1 C. S. Vance. More danger, more pleasure, kn. C. S. Vance (red.). Pleasure and 
danger, min. veik., p. XXV. Apie FACT 1987 metais Catherine MacKinnon 
rašo: „Juodaodžių judėjimas turi savo Dėdžių Tomų, darbininkų judėjimas 
turi savo streiklaužių, moterų judėjimas turi FACT'ą“. Žr. C. MacKinnon. 

1986 metais Aukščiausiasis Teismas paskelbė, kad Indianapolio tei- 
sės aktas pažeidžia pirmąją konstitucijos pataisą (žodžio laisvė), ir dėl 
to nebeliko teisinio pagrindo kelti bylą dėl pornografijos. Neilgai tru- 
kus į antipornografinę kampaniją įsivėlusios feministės galėjo pasijus- 
ti truputį vienišos. Judėjimo parama FACT'ui buvo labai svarbi, o pra- 
laimėję Aukščiausiajame Teisme dešinieji paliko jas vienas. Bet audra 
dar nebuvo nutilusi. Idant pakeistų nenaudingą įspūdį, jog dauguma 
feminisčių neremia pastangų uždrausti pornografiją ir kovoti su hete- 
roseksualizmu, įžymios lesbiškojo feminizmo atstovės britės Sheilos 
Jeffrey paskatintos, jos sukvietė į Niujorką keleto garsių feminisčių, 
tarp jų MacKinnon (tai nenuostabu) ir „Ms“ vyriausiosios redaktorės 
Glorios Steinem, turinčios didelį autoritetą visoje feminizmo aplinko- 
je, oficialiai remiamą konferenciją tema „Seksualiniai liberalai ir ataka 
prieš feminizmą“. Didžiojoje Universiteto teisės mokyklos salėje tilpo 
tik 800 dalyvių, šimtai kitų, — prisimena konferencijos organizatorė ir 
vėliau tokia pat antrašte išleisto tomo redaktorė Dorchen Leidholdt, — 
dalyvavo sėdėdamos susispietusios prie televizorių. Konferencijos, su- 
manytos kaip mokslinė, tikslas buvo ideologinis: „duoti atkirtį ideo- 
logijai ir programai, kurios, apsimesdamos jo geriausiais draugais, su- 
silpnino feminizmą iš pačių pagrindų“*“. Jau pats konferencijos 
pavadinimas kaip akivaizdų dalyką teigė tai, kad puolamos „seksuali- 
nės liberalės“ apskritai n ė r a feministės, o paskelbti tekstai (daugiau- 
sia ne akademikių, o labiau judėjimo aktyvisčių, rašytojų ir Žurnalis- 
čių) nekėlė nė menkiausios abejonės, jog tai apskritai yra pikčiausios 
feminizmo priešės. Ką gi jos skelbia? Teigia, kad „seksualinė raiška 
savo esme yra išlaisvinantis dalykas, ir jos nereikia niekaip riboti, net 
jei į ją įeina kitų išnaudojimas ir brutalus elgesys su jais“. Jos, radika- 
liosios feministės, manančios, kad seksualiniai polinkiai susikuriami 
kultūrinėje dirvoje, tad galima juos pakeisti, todėl skelbiama perauk- 
lėjimo programa demoralizuotoms moterims (kurios, netgi būdamos 
lesbietės, mėgsta prievartą sau ir kitiems) ir tikimasi, kad atstumti 


Liberalism and the death of feminism, kn. D. Leidholdt, J. G. Raymond (red). The 
sexual liberals and the attack on feminism, min. veik., p. 12. Kita garsi radikaliojo 
feminizmo aktyvistė 1995 m. rašo apie FACT'o0 pasirodymą: Feminisčių ata- 
ka prieš pornografiją išprovokavo „seksualinių tremtinių“ atsiradimą. Les- 
bietės sadomazochistės ir heteroseksualios moterys, slaptai gyvenančios 
pornografišką lytinį gyvenimą, sujungė savo pajėgas ir įkūrė FACT'ą“. Žr. 
K. Barry. The prostitution of sexuality, New York, 1995, p. 3. 

* D. Leidholdt. Introduction, kn. D. Leidholdt, J. G. Raymond (red.). The sexual 
liberals and the attack on feminism, min. veik., p. IX. 

vyrai patys atmes savo brutalų ir į vyravimą linkusį seksualinį stilių, 
kai supratę, jog moterys juos pametė, atsitokės. O „seksualinės libera- 
lės“, — bent jau taip reikalą mato jų radikaliosios oponentės, — seksua- 
linius polinkius laiko biologiškai įgimtu dalyku, su kuriuo reikia elgtis 
delikačiai ir pagarbiai ir palikti žmonėms pasirinkimo laisvę. Tokią 
poziciją radikaliosios feministės laikė papiktinimu, nes ji įtvirtina vy- 
rų pirmavimą*“. Šioje situacijoje jų jau nebegalėjo nustebinti tai, kad 
viena liberaliųjų feminisčių grupė net pasišovė ginti prostitučių teisę 
rinktis šią „profesiją ir netgi teisę kurti savo profesines sąjungas. Sek- 
sualinės liberalės gina aborto laisvę, nors ji daugiausia reikalinga vy- 
rams, geidžiantiems lengviau pasiekiamo moterų sekso. Neseniai jos 
netgi, - 1990 metais rašė Dorchen Leidholdt, - ėmė ginti surogatinę 
motinystę pagal sutartį. Štai prie ko priveda „seksualinis liberaliz- 
mas“!*? Konferencija, - prisimena autorė, — sustiprino radikaliųjų li- 
beralizmo praktikuojant seksą priešininkių kovingumą. Paaiškėjo, kiek 
daug yra jų, tų, kurios neketina toleruoti smurto sekse arba atmeta 
bet kokį seksą su vyrais, nes jame, kaip rodo pornografija, „vyrai yra 
subjektai, o moterys — objektai“*"?. „Kalbėtojos buvo piktos, šmaikš- 
čios, įkvepiančios. Jos buvo išgyvenusios (had survived) alfonsus ir mor- 
monų patriarchus, cenzūrą žodžio laisvės labui, pasirinkimo laisve pri- 
dengtą prievartą. Jos buvo juodinamos, jų pasisakymai būdavo 
iškraipomi, tačiau jos ištvėrė poste — dar sąmoningesnės, labiau atsi- 
davusios siekiui, drąsesnės nei kada nors anksčiau“, - baigia šios kon- 
ferencijos medžiagą pateikiančios knygos įvadą jos redaktorė*". 

Po viso to jau nebebuvo abejonių, kad Amerikos feminizmo judėji- 
me egzistuoja gilus plyšys; abi šalys pirmą kartą kovojo tarp savęs, ir 
tai buvo svarbiau negu anuomet taip reikalinga kova dėl iki tol iško- 
votų laimėjimų išlaikymo. Nieko nuostabaus, kad daugelis aktyvisčių 


** Ten pat. 

** Ten pat, p. XVI. Radikaliosios feministės vedė ryžtingą kampaniją prieš viso- 
kius išradimus motinystės srityje. Nuo 1984 metų veikė po Leeds konferen- 
cijos įkurtas FINNRET: Feminist International Network on the New Reproductive 
technologies. Po metų atsiranda FINRRAGE: Feminist International Network of 
Resistance to Reproductive and Genetic Engineering. Ypač nusipelniusi aktyvistė 
šiame bare buvo Gena Corea, viena iš National Coalition Against Surrogacy 
vadovių ir žurnalo „Reproductive and Genetic Engineering: International 
Feminist Viewpoints” leidėja (žr. G. Corea. The mother machine. Reproductive 
technologies from artificial insemination to artificial wombs [I leid. 1985], London, 
1988). 

+e Ten pat, p. XV. 

*! Ten pat, p. XVII. 

pasitraukė ne tik nuo antipornografinės kampanijos veikėjų, bet ir ap- 
skritai nuo feminizmo. O žiniasklaida tuomet su malonumu piršo fe- 
minizmo, kaip išskirtinai ir maniakiškai vienintele problema - por- 
nografijos uždraudimu užsiėmusio judėjimo — paveikslą. 


Postfeminizmas? 


Dideliam barniui šeimoje, o gal ir jau nebe šeimoje, vis dėlto nerei- 
kia skirti per didelės reikšmės. Jis vyko feminizmo aplinkoje ir atsi- 
spindėjo daugiausia feministinėje literatūroje. Žiniasklaida ignoravo 
vidines kovas, feministinius forumus supurtančius skilimus ir kaltini- 
mus. Pavyzdžiui, ką tik parodyta konferencija apskritai joje neatsi- 
spindėjo”. Vien tik kampanija prieš pornografiją vyko prieš platesnės 
publikos akis, ypač kai Meese komisija darė savo apklausą. Išskyrus 
tai, apie feminizmą nedaug ką galima buvo išgirsti. 

Tad nieko nuostabaus, kai, įpusėjus devintajam dešimtmečiui, pa- 
sidarė madinga žiniasklaidoje, daugiausia dešiniojoje spaudoje, pla- 
tinta tezė „feminizmas yra miręs“, senosios veikėjos ir organizacijos 
beveik nutraukė veiklą, o į sceną įžengė „postfeministinė karta“, kaip 
ją jau 1982 metais („New York Times Magazin“ spalio mėnesio nume- 
ryje) apibūdino Susan Bolotin“*“. Žodis „postfeminizmas“ ypač daro 
karjerą antrojoje devintojo dešimtmečio pusėje. Alice Echols, kuri pati 
šios dekados pabaigą jaučia kaip feminizmo dekadansą, čia kaip tik 
prisimena Deborah Rosentelst ir Judithos Stacey straipsnį, kuriame 
jos rašo, jog „postfeminizmas — tai pradžia kultūros ir ideologijos, ku- 
rios tuo pat metu priima į save, patikrina ir depolitizuoja daugelį ant- 
rosios bangos feminizmui būdingų pagrindinių temų“; taip pat pridu- 
ria, kad postfeminizmas nėra antifeminizmas*'*. 

Klausimas, ar jau atėjo postfeminizmo era, daugelį kartų pasirodo 
feministinėje literatūroje devintojo dešimtmečio pabaigoje apskritai 
dėl to, idant būtų paprieštarauta. Pavyzdžiui, viena iš įtakingų ir ma- 
dingų Europos feminisčių olandė Anja Meulenbelt liūdnų refleksijų 
kupinoje knygoje mano, kad tas vis dėlto neteisingas įsitikinimas, jog 


12 Konferencijos organizatorė prisimena tai su kartėliu. Ten pat, p. IX. 

43 Voices from the post-feminism generation, „New York Times Magazine“, 1982, 
spalio 17; pateikiu pagal F. Davis. Moving the mountain, min. veik., p. 472. 

D. Rosentfelst, J. Stacey. Second thoughts on the second wave, leid. „Feminist 
Studies“, 13, 2, 1987 m. vasara, p. 341; cituoju pagal A. Echols. Daring to be bad. 
Radical Feminism in America 1967-1975, Minneapolis, 1989, 365 išnaša. 

feminizmas praėjo, daugiausia yra gyvas judėjimo ir jo minties susta- 
barėjimu, dogmatizavimusi, tuo, kad feminizmą pasisavino į apsigy- 
venimą getuose linkusios autonomistės. Feminizmą ji prilygina krai- 
telei su krabais, kuriai nereikia dangtelio, nes krabai patys save traukia 
į dugną. Tačiau tikisi, kad judėjimas išeis iš tos krizės per praktinę 
veiklą, kuri dabar tapo svarbesnė už pirmiau buvusį būtiną ideologinį 
darbą; mūsų laukia naujas atgimimas, — pranašauja ji“?. 1986 metais 
britų istorikė ir feministė rašo: „Tikrai būtų kvaila tikėtis, jog feminiz- 
mo aktyvumas išliks dabartinio lygio, iš tikrųjų jau dabar matyti po- 
žymių, kad didysis feminizmo pakilimas jau praeity“**. Jaunos mote- 
rys, gerai išugdytos moterų studijų kursuose, manė žinančios, kas 
reikalinga, ypač gerai išmanė lytinės diskriminacijos sritį, ir neabejo- 
jo, kad feminizmo dėka atsiradusiomis naujomis visuomeninėmis są- 
lygomis gerai susitvarkys, dėl to feminizmas daugiau nebereikalin- 
gas. Jos negirdėtu iki tol mastu naudojosi pilietinėmis ir papročių 
laisvėmis. Moterų policininkių, gydytojų, teisininkių vaizdas, moterų 
buvimas kariuomenėje, sakykloje, kosminėje erdvėje ir tiesiog jau vi- 
sur joms buvo savaime suprantamas. Pačios jos, užsiėmusios profesi- 
ne karjera, dalyvauti feministinėje veikloje neturėjo laiko. Nepaisyda- 
mos radikaliojo feminizmo gąsdinimų vyrais, jų visiškai nebijojo, 
priešingai, manė atbaidysiančios juos nuo savęs, jei apsiskelbs femi- 
nistėmis; būgštaudamos, kad vyrai nepasibjaurėtų, netgi atsisakyda- 
vo toliau skaityti feministinius tekstus*“. Dėl to jos dideliu lanku apei- 
davo feminisčių būrelius*??, 

Tarp kai kurių senų feminisčių pasireiškė krizės nuotaikos, inter- 
pretuotos kaip dekadansas. Betty Friedan 1981 metais išleistame Ant- 
rajame etape aiškiai yra susirūpinusi dėl šeimos, kuri, nesutrukdžius 
lengvabūdiško radikaliojo feminizmo puolimo prieš ją, gerokai apsil- 
po, ateities. Kiek jaunesnės feministės neslepia savo frustracijos, kad 
nesusiklostys šeiminis gyvenimas, tačiau viltys susiorganizuoti jį 


> A. Meulenbelt. Zwischen zwei Stuhlen. Standortbestimmung einer kritiswchen 
Feministin, Reinbek ir Hamburg, 1988, p. 10-15. 

16 O. Banks. Faces of feminism. A study of feminism as a social movement (I leid. 1981), 
Oxford, 1986, p. 258. 

*/ Tokį dešimtojo dešimtmečio pabaigos jaunų moterų paveikslą piešia Flora 
Davis. Žr. E. Davis. Moving the mountain, min. veik., p. 473. 

"7 Socialistė feministė Anna Ferguson irgi prisimena, kad devintąjį dešimtmetį 
jos dukteriai, užaugusiai šalia jos, feminizmas atrodė visiškai nereikalingas. 
Žr. A. Ferguson. Sexual democracy. Women, oppression, and revolution, Boulder, 
1991, p. 12. 

vėliau yra menkos*". Atsiranda neįkūnytos motinystės, kuri feminiz- 
mo imta labai branginti, ilgesys“*?. Nostalgiškai skamba feministės Li- 
zos Heron, teigiančios, kad feminizmas pasiekė tiek daug, o vis dėlto 
kažkaip liūdna, knyga... Mat norėtųsi gyventi su vyrais, tik kaip? Ir jie 
feminizmo dėka bent kiek pasikeitė, bet per mažai. Kaip gyventi susi- 
saisčius su vyru, neprarandant gautos ir jau įmanomos nepriklauso- 
mybės?*! Visuotinai skelbiamas požiūris, kad superwomen, supermoters 
modelis, išreklamuotas dėl feminizmo įtakos, nebuvo pripažintas, kar- 
telė buvo iškelta per aukštai. Dėl to tik padidėjo skyrybų skaičius“? ir 
apskritai moterys tapo nelaimingesnės. Iš šios pusės feminizmą smar- 
kiai puola Sylvia Hewlett“*“?. Feministės, tiesa, ginasi teigdamos, kad 
žalingos jų siūlytos reformos pasekmės kyla ne iš jos projekto, o dėl 
to, kad buvo sustota pusiaukelėje iki jos įgyvendinimo. Sena aktyvistė 
Laudie Porter kalbėdamasi su Flora Davis sako, kad bent jau ne tokį 
būsimos išlaisvintos moters paveikslą turėjo prieš akis, kokį galima 
pamatyti dabar: jauna motina rytą su vaikais skuba į darželį ir į mo- 
kyklą, paskui į darbą, o po darbo vėl uždususi, su pirkiniais rankose, 
atsiima vaikus ir t. t. Taip neturėjo būti, tai vyrai turėjo solidariai pa- 
sidalyti pareigas namuose*“*. 

Dėl tokios padėties smarkiai sumažėjo moterų, dalyvaujančių fe- 
minizmo judėjime, skaičius. Organizacijos netekdavo savo narių (NOW 


+ 1986 m. „Newsweek“ rašo, kad keturiasdešimtmetei moteriai yra daugiau 
galimybių būti teroristo užmuštai negu ištekėti. („Newsweek“, 1986, birž. 2, 
p. 54, cituoju pagal F. Davis. Moving the mountain, min. veik., p. 473). 

Anot Annos Burr Snitow, Rutgerso universiteto anglistės ir moterų studijų 
dėstytojos, anksčiau buvusios aktyvistės, 1970 metais vienos iš Niujorko ra- 
dikaliųjų feminisčių įkūrėjų, feminizmas perėjo tris fazes: pirmiausia buvo 
kovojama prieš pronatalistines pozicijas ir apie motinystę kalbėta be susiža- 
vėjimo, o kartais netgi jai buvo suverčiama svarbiausia atsakomybė už mo- 
terų skriaudas, paskui, įpusėjus aštuntajam dešimtmečiui, prasidėjo neutra- 
lumo fazė, kol pagaliau devintąjį dešimtmetį įvyko paties feminizmo posūkis 
pronatalizmo pusėn, o nėštumas, gimdymas ir vaikų priežiūra bei auklėji- 
mas imti net romantizuoti. Autorė siejo tai su dvasios nuosmukiu tarp veikė- 
jų reiganiškojo konservatizmo metais. Bet sakydama tai 1990 m. konferenci- 
joje kreipėsi į dalyves iškeldama klausimą, kuris labai suerzino dalyves: Ar 
moterys iš tiesų norėtų pasidalyti su vyrais motinyste? Juk tai jų specialybė ir 
valdžios šaltinis. Ar ką nors už tai gausiančios? („Ms“, V/VI 1991, p. 34; cit. 
pagal F. Davis. Moving the mountain, min. veik., p. 480). 

"TL Heron. Changes of Heart. Reflections on women’s independence, London, 1986. 
"E Davis. Moving the mountain, min. veik., p. 473. 

+ S. A. Hewlett. A lesser life, min. veik. 

** F, Davis. Moving the mountain, min. veik., p. 475. 

1985 metais turėjo 130 tūkstančių, o dar neseniai buvo viršijusi 200 
tūkstančių), įsiskolindavo. Prie to gerokai prisidėjo naujosios vyriau- 
sybės pozicija. Ji atsisakė dotacijų feministiniams projektams ir davė 
blogą pavyzdį fondams: jie pasekė vyriausybės pėdomis**?. 

Daugelis ir toliau aktyviai veikiančių feminisčių tapo tarsi nemato- 
mos, nes jų gyvenimas bėgo studentų miestelių teritorijose uždares- 
niame moterų studijų rate. Pirmojoje dešimtmečio pusėje kaip tik čia 
vyko didžiosios kautynės tarp liberaliosios pakraipos feminisčių ir ra- 
dikaliosios kultūrinės arba, rečiau, socialistinės pozicijos šalininkių, 
taip pat ginčai tarp ligšiolinio baltųjų moterų feminizmo ir atskiro spal- 
votųjų moterų feminizmo skelbėjų (daugiausia pietiniuose Amerikos 
universitetuose). Iš išorės mažai kas apie tai galėjo Žinoti, išskyrus 
tuose disputuose dalyvaujančias feministes iš prieglaudų ir pagalbos 
moterims centrų bei kitokių paprasto Žmogaus iš gatvės akiai nepa- 
siekiamų slėptuvių““. Buvo galima apie tai nežinoti, juo labiau jei ir 
nesinorėjo žinoti. Nieko nuostabaus, kad žurnalistė Ann Taylor Fle- 
ming 1986 m. „New York Times Magazine“ parašė, jog „yra išnykęs 
bet koks moterų judėjimo pėdsakas...“ *87 

Štai ši tezė teisinga su viena, bet labai esmine išlyga. Iš tikro femi- 
nizmas savo populiariu, prozelitišku pavidalu, atakuojantis vidutinių 
Amerikos moterų ir vyrų sąmonę, tapo mažai pastebimas viešojoje 
arenoje (išskiriant garsiąją Kampaniją prieš pornografiją). Liberalusis 
feminizmas, pralaimėjęs ERA bylą, nusilpo ir laikinai bent kiek prara- 
do užmojį. O radikalusis feminizmas bent jau nepažemino tono, bet 
vis dėlto tik anklavuose. Toli nuo didmiesčių centrų šurmulio jis pra- 
dėjo įgyvendinti savo idėjas studentų miesteliuose, eksperimentuo- 
damas su gyvais žmonėmis. Ne visada dėl to sužavėtais. Šiuos poligo- 
nus jis pajungė savo vaizduotei ir įtakai. 

Kai Katie Roiphe, minėtoji feministinės rašytojos Annos Roiphe duk- 
tė, 1986 metais atvyko studijuoti į Harvardo universitetą, iškart prie 
įėjimo ją pasveikino plakatai, kurie rėksmingai perspėjo, kad visur jos 
tyko pavojus būti išprievartautai būsimųjų kolegų ir toks pat pavojin- 
gas pasislėpęs ŽIV virusas, o ant dekanato laiptų budinčios vyresniųjų 


+3 Ten pat, p. 472. 

+ 1987 metais buvo, - kaip nustatė National Women’s Conference Committee, — 
per tūkstantis du šimtai prieglaudų žeminamoms moterims ir per šeši 
šimtai pagalbos centrų krizės po išprievartavimo ištiktoms moterims. Žr. 
M. M. Ferree, B. B. Hess. Controversy and coalition. The new feminist move- 
ment across three decades of change, London, 1995, p. 229. 

+ Cit. pagal F. Davis. Moving the mountain, min. veik., 471. 

kursų aktyvistės naujoms studentėms įteikinėjo švilpukus, su kuriais 
nuo šiol jos neturėsiančios persiskirti, nes tikriausiai būsiančios seksu- 
aliai užpuldinėjamos. Jau pirmąją savaitę pagal programą susitikimų 
su naujokais metu gavo didžiulę porciją perspėjimų, iš kurių į pirmą 
vietą buvo iškeltas išprievartavimo per pasimatymą pavojus. Joms buvo 
parodytas filmas apie kaip tik tokį poelgį su niekuo nekalta visiškai 
skaisčia naivia mergina, kurią sužavėjo inteligentiškas vaikinas. Kai 
po dvejų metų Katie pratęsė studijas Prinstone, visą tą tylų ir ramioje 
vietoje išsidėsčiusį studentų miestelį išvydo apšviestą naktį septynio- 
mis dešimtimis lempų. Po kiekviena iš tų lempų buvo lengvai pasie- 
kiamas aliarmo telefonas, jei iškiltų seksualinio priekabiavimo ar prie- 
vartavimo pavojus. Panašūs tokių „žydrųjų šviesų“ tinklai buvo 
instaliuoti daugelyje studentų miestelių. Pradėta nuo penkiolikos lempų 
pagal miestelių feminisčių pageidavimą, paskui metai po metų buvo 
įrengiama naujų. Jau jos studijų metais feministės laimėjo kautynes su 
astronomais dėl dar vienos serijos tokių įrengimų išdėstymo aplink 
observatoriją; sulygta susitarus, kad lempos bus įtaisytos prie pat že- 
mes, idant netrukdytų stebėti dangaus““. Tų šviesų rezultatas buvo 
tik toks, kad studentės bijojo vaikščioti naktimis. „Raudonos reiškia 
„Stok“, geltonos — „eik“, o žydros reiškia „bijok“*?*. 

Toliau autorė, neslėpdama susierzinimo, parodo visą feministinių 
centrų poveikio akademiniam gyvenimui sistemą. Jos, išauklėtos savo 
motinos — valdingos feministės, nuomone, devintojo dešimtmečio ra- 
dikalusis feminizmas viską apsuko atgal vietoj laisvės, dėl kurios iš 
pradžių kovojo moterys, gaudamas barjerų, draudimų, laisvės apri- 
bojimų sistemą. Jis propagavo skaisčios, švelnios, naivios, „didžiaa- 
kės“ moters, tarsi šeštojo dešimtmečio filmų būtybės, kuriai visą laiką 
gresia seksualinis amžinai to išalkusių brutalių ir agresyvių vyrų įky- 
rumas, paveikslą““. Daugelis moterų pasidavė tam spaudimui. Užsiė- 


*8 K. Roiphe. The morning after, min. veik. 

48 Ten pat, p. 28. 

4% Roiphe rašo: „Iš maniakiško feminisčių užsiiminėjimo prievartavimais ir seksu- 
aliniais priekabiavimais atsiranda moterų - aukų, kurias užgauna nešvankus 
profesoriaus sąmojis ir kurias visą laiką prie sekso stumia kolegų užuominos, 
paveikslas. Šis subtilios moters paveikslas turi stulbinamo panašumo, jei 
lyginsime su šeštojo dešimtmečio idealu, nuo kurio mano motina ir jos kartos 
moterys didelėmis pastangomis bandė išsivaduoti. Joms buvo per akis to jos 
pasyvumo, tų jos nekaltų akučių. Per akis buvo jos perdėto jautrumo seksua- 
linėms dviprasmybėms. Per akis buvo jos perdėto poreikio būti saugomai. Ji 
pačia savimi reprezentavo bet kokių asmenybinių, visuomeninių, psichinių 

mimai ir visokios diskusijos buvo kaustomi „taisyklingumo“ bei femi- 
nisčių primesto žiūrėjimo ir mąstymo būdo, bet kokie individualizmo 
bandymai solidariai būdavo žlugdomi. Mokytojų kadrai jautėsi tero- 
rizuojami dėl galimybės būti apkaltintam seksualiniu priekabiavimu““, 
dėl to profesorius įvairių pokalbių, o juo labiau egzaminų metu, jei 
pašnekovė būdavo studentė, atsidarydavo duris. Feministinis „sme- 
genų plovimas“ neaplenkė ir daugelio studentų, kurie kas pavasarį į 
Prinstoną nuo kelių šimtų iki tūkstančio dalyvių sutraukiančiose eity- 
nėse „Atimkite iš jų naktį!“ garsiai mušdavosi į krūtinę už visą vyrų 
padermę. Atsirado nauja „dogmatinė ortodoksija“*?*. 

Tad, kaip matyti, daugelyje, galbūt daugumoje akademinių centrų 
radikaliajam feminizmui pavyko pasiekti tai, ko negavo visos visuo- 
menės gyvenimo forume. Kai kuriose aukštosiose mokyklose jis turė- 
jo valdžią. Kitose bent jau paėmė viršų pirmutiniai feminizmo tiks- 
lai”. Pagaliau, jeigu kalbama apie pačių idėjų pergalę, tai didelis 
feminizmo priešininkas, iki gyvo kaulo konservatorius rašytojas ma- 
nė, kad jos laimėjo visur ir visiška nesąmonė yra atkakliai skelbti fe- 
minizmo galą: „Toks pat nepagrįstas, kaip požiūris į feminizmą kaip į 
judėjimą dėl liberalių reformų, yra įsitikinimas, kad feminizmas - tai 
jau praeitis. Neįprasta dvidešimties metų senumo kalba dabar yra 


potencijų praradimą. Todėl jos darė viską, kas galima, idant išvaduotų savo 
dukteris nuo to etalono naštos: žygiavo, rėkavo šūkius, rašė... Ir štai ta mote- 
ris vėl sugrįžo — su savo grynomis intencijomis ir plačiai atvertomis akimis. 
Skirtumas tik tas, kad šį kartą ją reanimuoja pačios feministės“. Ten pat, p. 6. 

"TT Sexual harassment (seksualinį priekabiavimą) Aukščiausiasis Teismas 1986 m. 
vieningai pripažino „seksualinės diskriminacijos“ forma. Žr. C. A. MacKinnon. 
Feminism unmodified. Discourses on life and law, Cambridge, Mass., 1987, p. 1. 
Nuo tada prasidėjo skundai, procesai ir nuolatinė baimė dėl galimybės būti 
apkaltintam. 

“2 Ten pat, p. 5. Žr. ir ankstesnes pastabas apie eitynes „Take back the night“ 
anksčiau šiame skyriuje p. 241 ir 459 išnašą. 

**Apie feminizmo idėjų pergalę Amerikos mokyklose 1987 metais rašo feminiz- 
mui griežtai nepalankus autorius: „Vyrai ir moterys dabar laiko natūraliu 
dalyku, kad gyvena lygiai taip pat, studijuoja lygiai tuos pačius dalykus ir turi 
lygiai tokių pat lūkesčių dėl savo būsimos profesinės karjeros. [...] Kautynės 
laimėtos. Studentės apskritai nesijaučia diskriminuojamos ar menkinamos 
dėl savo ambicijų“. Niekas nebesitiki, kad jos pasirinks šeimą, o ne profesinę 
karjerą. Jos užjaučia savo motinas, kartkartėmis jas šiek tiek niekina, kad taip 
leidosi įvaromos į virtuvę. Apie seksą žino daugiau negu jų dėstytojai. „NOW 
gynyba joms reikalinga nė kiek ne daugiau kaip kitoms moterims, kurios 
žino, jog Reagano laikais joms sekasi bent jau taip pat gerai, kaip ir Carterio 
laikais.“ Žr. A. Bloom. The closing of the American mind, New York, 1987, p. 107. 

sutinkama rečiau, tai tiesa, bet jokia doktrina neturi tokios įtakos ku- 
riant institucijas ir visuomeninį gyvenimą kaip feminizmas“. Levino nuo- 
mone, pagaliau įsisiautėjo feministinis teroras, visur gresia kaltinimai 
seksualiniu priekabiavimu, prieš kiekvieną pasakytą žodį užsimoja po- 
litinio taisyklingumo puristai... Įsigalėjo „biurokratinis feminizmas“. 
Tačiau, - kartojame, — vidutinis amerikietis galėjo nesuprasti, kad tai 
feminizmo įtaka, galėjo mąstyti taip, kaip „NYT“ žurnalistė Ann Taylor 
Fleming, — kad feminizmas „išnyko be pėdsako“. 

Iš tikrųjų būstinės, iš kurių sklido įtakos, spaudimas, pageidavi- 
mai, grasinimai, verčiantys administracinę valdžią ir akademinius kad- 
rus daryti nuolaidas, pirmiausia buvo moterų studijų centrai. Į feminis- 
tinės ortodoksijos įtaką pirmiausia pakliuvo humanitariniai skyriai, ir 
greta daugiau ar mažiau mokslinio varianto (pirmiausia mokslinės kri- 
tikos) atsirado vidutiniam vartotojui nesuprantamas ir mažai patrauk- 
lus kultūrinis feminizmas*”. Klasikiniu pavidalu jis užgimė Prancūzijoje 
jau baigiantis aštuntajam dešimtmečiui, tačiau pasaulis apie jo egzista- 
vimą sužinojo tik devintąjį dešimtmetį, kai vertimai į anglų kalbą pa- 
darė juos prieinamus tarptautinei visuomenei. Pagaliau Žodžiai „pa- 
darė prieinamus“ čia pavartoti grynai formaliai, nes šių filosofinių 
traktatų nei originalai, nei vertimai nėra prieinami. Tiesiog dabar pla- 
čiau sužinota apie jo egzistavimą, jis tapo madingas, taip kaip tapo 
madingas postmodernizmas, kurio variantu jis gali būti laikomas. Im- 
ta vienas kitą stulbinti Žargoniniu dekonstrukcijos žodeliu. Šalia „Naujo- 
jo prancūzų feminizmo“ (new French feminism) atstovėmis laikomų au- 
torių rinkinių ir antologijų pasirodė studijų jo tema, pirmiausia 
Anglijoje, iš kur, žinoma, pasiekė Jungtines Valstijas, kol pagaliau šviesą 
išvydo amerikiečių tyrinėjimai paprastai jau savaime hermetiškoje li- 
teratūros kritikos ir kalbos srityje. Pasirodė, kad daugelis ankstesnių 
moteriškumo kulto pagrindu atsiradusių amerikiečių, pirmiausia Ma- 
ry Daly, leidinių ir Kuhno inspiruotų mokslinės epistemologijos kriti- 
kos darbų sudaro savotišką šiek tiek pirmeivišką ir amerikietiškai skir- 
tingą kultūrinio feminizmo variantą, kad net pradėta juos jungti į vieną 
platesnę radikaliąją kultūrinę srovę. Tam tikras maišymasis prasidėjo, 
į Amerikos akademinį gyvenimą įsitraukus vienai iš keleto svar- 


** M. Levin. Feminism and freedom, New Brunswick, 1987, p. 8-9. 

*> Tikriausiai tai jam taikoma K. Roiphe pastaba, kad „nežinia kada feminizmas 
pradėtas tapatinti su piktumu ant Žiopsančių į tave gatvėje vyrų ir su rašymu 
apie „moterų diskurso kolonizavimą“. K. Roiphe. The morning after, min. 
veik., p. 5. 

biausių prancūzų feminizmo figūrų Monigue Wittig, kuri yra dažnai 
spausdinama ir dėsto Jungtinėse Valstijose. Bet kuriuo atveju kultūri- 
nis feminizmas tapo žiniasklaidos priemonių kultūrinių skyrių didvy- 
riu kaip itin ezoteriškas ir kultūriškai rafinuotas reiškinys, veikiau su- 
tinkamas menininkų salone ir literatų kavinėje ir todėl priskirtas prie 
visokių madingų „post“ -izmų arba šiuo atveju — prie postfeminizmo. 
Manyta, kad ta keistuoliška kultūrinė aberacija, tas slopstantis femi- 
nizmo alsavimas jau netrukus amžinai sustings tarp knygų viršelių ir 
įrėmintose drobėse. Feminizmas, — manyta, — tai jau išsisėmė iki dug- 
no, tai jau priėjo witgenšteiniškąją kalbos ribą. Jeigu, nepaisant viso 
to, nenutyla, tai girdisi jau tik murmėjimas. 

Vis dėlto teisi Flora Davis teigdama, kad feminizmas visiškai nepa- 
sakė paskutinio žodžio ir nesuvaidino paskutinio veiksmo““. Nenutilo, 
nenutraukė veiklos ir tada, kai labai norėta tuo patikėti, o ką jau kalbėti 
apie dešimtojo dešimtmečio renesansą““. Jeigu kalbėtume apie respub- 
likonų dešimtmetį Jungtinėse Valstijose, pakanka peržvelgti feministi- 
nę devintojo dešimtmečio bibliografiją, kad įsitikintume, jog tuo metu 
pasirodė daug rimtų ne tik akademinio užmojo, bet par excellence ideo- 
loginių ir programinių darbų, mobilizuojančių, — kaip dabar žinoma — 
sėkmingai, - moterų pastangas spręsti specifines, bet svarbias proble- 
mas. Jau įpusėjus devintajam dešimtmečiui buvo organizuoti veiksmai 
dėl kovos su prostitucija, o veikiau su visuomeninėmis sąlygomis, ku- 
rios sukelia prostituciją (o ne su prostitutėmis!). Atsirado WHISPER 
(Women Hurt in Systems of Prostitution Engaged in Revolt — Organizuotos 
prostitucijos sužalotos maištaujančios moterys, santrumpa sudaro žodį 
„šnabždesys“), kurią įkūrė Evelyn Giobbe, paskui Susan Hunter orga- 
nizuoja pagalbos buvusioms prostitutėms centrą Council for Prostitution 
Alternatives. Tačiau prostitucija — tai didelio masto tarptautinis reiški- 
nys, ir į ten persikėlė tuo užsiėmusių feminisčių veiksmai, kad net ma- 
tomesnės jos tapo Jungtinių Tautų forume ir pasaulinėje arenoje, kur jau 
kelerius metus vyko kautynės šiame fronte. 1988 metais Niujorke įvyko 


26 F, Davis. Moving the mountain, min. veik., p. 471—472. 

27 Naujoje 1991 metais rašytoje įžangoje Gin/Ekologijai Mary Daly prisimena, 
kad jau 1976 metais „Harper's“ (Veronikos Geng lapkričio mėnesio straips- 
nyje Requiem for the Women’s Movement) paskelbė feminizmo pabaigą, o pas- 
kui šį linkėjimų ritualą daugelį kartų kartojo devintąjį dešimtmetį ir dešimto- 
jo pradžioje. „Aiškus dalykas, - rašo ji, - Moterų sąjūdis gyveno ir toliau. Šiek 
tiek įlindo į požemį / pojūrį, bet /ir buvo kaip ir dabar yra alsuojantis gyvybe, 
kupinas vilčių ir lūkesčių.“ M. Daly. Gyn/Ecology. The metaethics of radical femi- 
nism. With new intergalactic introduction by the author, London, 1991, p. XVII. 

didelė kovai su seksualiniu turizmu skirta konferencija. Kaip jos rezul- 
tatas atsirado tarpvalstybinė organizacija Koalicija prieš prekybą mote- 
rimis (The Coalition Against Trafficking in Women), veikianti su Jungtinių 
Tautų auspicijomis, o jos sukūrimas buvo jau daugelį metų šioje temati- 
koje besispecializuojančios Kathleenos Barry nuopelnas. O reikėjo eiti 
kaip per gruodą, — prisimena ji, — nes dar 1983 metais Roterdame tarp- 
tautiniame simpoziume prekybos moterimis tema prisiklausiau dauge- 
lio bjaurių žodžių dėl to, kad pareiškiau esanti radikali feministė‘. Vi- 
sa tai vis dėlto galėjo likti nežinoma vidutiniam amerikiečiui. 

Vidutinis amerikietis taip pat galėjo nežinoti, kad nuo devintojo de- 
šimtmečio pradžios guviai demonstravusiame savo aktyvumą ekologi- 
niame judėjime ne kartą pagrindinis vaidmuo teko feministėms, jei ne- 
kalbėsime apie tai, kad judėjime veikė daugelis autonominių feminisčių 
grupių. O nuo feminizmo iki kovos dėl aplinkos, pasaulio, gyvūnų ir pan. 
gelbėjimo vedė ypač gerai logiškai pagrįstas kelias”. Katastrofos atomi- 
nėje Three Mile Island grėsmė, o paskui tikra Černobylio katastrofa pa- 
keitė platesnių visuomenės sluoksnių mentalitetą ir paskatino judėjimo 
plėtrą. Nuo 1980 metų vyksta daug visos šalies konferencijų, daugėja 
nepriklausomai veikiančių organizacijų. Atsiranda ekofeminizmu vadi- 
nama srovė, kuriai pradžią duoda Starhawk grupė iš Kalifornijos, įkūrusi 
Woman Earth Institute (Žemės — moters institutą). Pradiniu šūkiu tampa 
„kova su pirmavimu“: baltųjų prieš spalvotuosius, vyrų prieš moteris, 
žmonių prieš gyvūnus ir gamtą, taigi feministinė patriarchato, kaip vyra- 
vimo moterų atžvilgiu šaltinio, teorija yra išplečiama: patriarchatas pasi- 
rodo esąs daugelio įvairių žalingų pirmavimų ne tik visuomenėje, bet ir 
gamtos pasaulyje šaltinis ir juo labiau turi būti nugalėtas“. 

Panašų pasaulio matymą, iš dalies apimdamas ir ekologizmą, rep- 
rezentuoja New Age judėjimo tinklas, kuriame moterų ir feministinės 
ideologijos dalis, galimas daiktas, yra svarbi. Gerai į jį tinka devin- 


8 K. Barry. The prostitution of sexuality, min. veik., p. 3-5. 

** Tiesa, Simone de Beauvoir labai kritiškai pasisakė dėl skelbiamos teorijos, 
neva moterys kažkaip ypatingiau buvo nusiteikusios ekologinio ir už taiką 
judėjimo atžvilgiu, nes, jos nuomone, tai vis dėlto yra grindžiama kažkokio 
„amžino moteriškumo“ egzistavimu, o ji buvo šios idėjos nuoširdi priešinin- 
kė ir į šiuo keliu einančius judėjimus žvelgė labai kritiškai. Žr. A. Schwarzer. 
Simone de Beauvoir heute. Gespraeche aus zehn Jahren 1971-1982, Reinbek ir 
Hamburg 1983, 1980 metų interviu „Emmai“ antrašte Eine Wahl gegen diese 
Welt. 

"HE Davis. Moving the mountain, min. veik., p. 483—484. 

“I Teigiamai šiame kontekste į feminizmą žvelgia Fritjof Capra, vienas iš judė- 
jimo klasikų. Žr. jo Punkt zwrotny, Warszawa, 1987. 

tąjį dešimtmetį plačiai išsišakojusi feministinė religijos kritika, taip pat 
šiame kontekste atsirandančios feministinės religinės ar kvazireligi- 
nės grupės, grįžtančios prie naujai atrastos Deivės Motinos kulto. Ran- 
dasi ištisa plejada moterų kulto grupių su savo iškilmėmis, šventėmis 
ir ritualu. Plinta „naujasis pradžios mitas“ (tik ar toks jau naujas?), 
apie kurį Mary Jo Weaver rašo, jog Žmonija kadaise gyvenusi taikin- 
gos lyčių lygybės pasaulyje“*. Tačiau ir pats Naujasis Amžius, ir tos 
sektantiškos feminisčių grupės irgi liko anapus visuomenės dėmesio 
lauko. Kartkartėmis galėdavo į jį trumpam įsibrauti kaip „Politinės 
nusivylimo apeigos“ („A political Despair Ritual“), Starhawk organi- 
zuota manifestacija perrinkus Reaganą 1984 metais, užbaigta žvakių 
deginimu kaip ženklu, kad nenutrauks savo darbo dėl geresnės atei- 
ties. Tačiau Žiniasklaida dabar nenoromis skelbė panašius įvykius. 
Plačioji visuomenė galėjo nepastebėti ir nepastebėjo labai svarbaus 
turinio naujai įsiliepsnojusiame teisininkių ginče dėl to, ar moterims 
yra geresnis ir teisingesnis „lygus traktavimas“, ar „specialus trakta- 
vimas“. Iš abiejų šalių kartojosi jau žinomi argumentai, bet atsirado ir 
naujų elementų, o svarbiausias pasirodė besąs naujas riešutėlis, kurio 
svarba iki šiol vis dėlto daugeliui suinteresuotųjų tebėra nesupranta- 
ma. Garsi teisininkė Wendy Kaminer, sumuodama liberaliosios šalies 
pozicijas, specialių teisių moterims šalininkėms prikiša norą laikytis 
tradicinių vaidmenų namuose iš baimės pasinaudoti pasirinkimo lais- 
ve, kurią sukuria lygios teisės. Lengviau yra laikytis tradicijų. O šios 
pozicijos dangstymą dabar madingu moteriškųjų vertybių kultu ji įvar- 
dija kaip „moteriškąjį šovinizmą'“"?. Jos kolegės priduria, kad ypatin- 
gos apsaugos moterims reikalavimas siejasi su anuo „viktimiškuoju“ 
arba kankiniškuoju įsitikinimu, jog moterys visuomet liks aukomis. 
Kaip atsakymą iš feminisčių lūpų išgirdo naują dalyką, derantį prie 
pasikeitusios tų metų atmosferos: moterys ne visada vyrų spaudžia- 
mos prisiima tradicinį namų šeimininkės vaidmenį, labai dažnai jis 
atitinka jų pačių pasirinkimą. O jei taip bus ir toliau, turi gauti įteisintą 
kompensaciją už gimdymo, maitinimo ir mažų vaikų priežiūros laiko- 
tarpį. Iš teisės profesoriaus Kennetho Karsto, kuris yra akceptavęs 
feministės ir psichologės Gilligan nustatytą skirtumą tarp vyrams bū- 
dingo „kopėčių“ matymo taško ir moterims būdingo „audeklo“ ma- 
tymo taško (opozicija ladder-web), 1984 metais pasigirsta teiginys, kad 


~ „Journal of Feminist Studies in Religion“, 5, nr. I, 1989 m. pavasaris, cit. pagal 
F. Davis. Moving the mountain, min. veik., p. 485. 
"TE Davis. Moving the mountain, min. veik., p. 480. 

JAV konstitucija pernelyg respektuoja kopėčių perspektyvą ir, paly- 
ginti su Europa, Jungtinėse Valstijose stokojama mąstymo audinio, 
arba bendro visuomenės labo, kategorijomis. Jo universiteto kolegė 
Carrie Menkel-Meadow papildo šią mastymo tėkmę teiginiu, jog pats 
laikas atsisakyti amerikiečiams būdingo nėštumo kaip fizinio nedar- 
bingumo supratimo, kai tuo metu, - žvelgiant į visuomenę kaip į audi- 
nį, - nėštumas pasirodo esąs darbas visai visuomenei ir, būdamas toks, 
turi būti mokamas. 

Vis dėlto, nepaisant viso to ir pozicijos ginče dėl lyčių skirtumų 
tvarumo ar netvarumo, — ir čia pasirodo minėtasis novum, — pats tų 
skirtumų pripažinimas esant giliais ir palyginti tvariais niekaip nesu- 
menkina moterų teisės į lygybę ir kompensacijų už tai, kad jų skirtin- 
gumas daro jas pažeidžiamas, galimybių. Panašiai kaip etninių mažu- 
mų atveju, lygybės įvedimas neturi reikšti skirtumų suniveliavimo. 
Jei pasirenka išlaikyti savo kultūrinį atskirumą, tai jų reikalas, o teises 
turi turėti bent jau lygias su vyrais, galbūt netgi papildomai paremtas 
galimybes išlyginančiomis privilegijomis“““. Į moteriškųjų vertybių ir 
moterų kultūros skirtingumą šiuo atveju pažvelgta iš to paties naujo 
matymo taško, koks pribrendo amerikiečių etninės ir kultūrinės įvai- 
rovės atžvilgiu: vietoj senosios tiglio, kuriame skirtumai išnyksta dau- 
giausia supanašėdami su vidurinės klasės baltųjų kultūra, teorijos at- 
sirado salotinės, kurioje visos mišrainės sudedamosios dalys išlaiko 
savitumą, o iš jų susidaro vidinius skirtingumus apimanti vienybė, 
teorija. Kaip tik šį principą reprezentuoja ir nebaltosios feministės, 
kurios devintąjį dešimtmetį susiorganizuoja savo kultūros pagrindu 
ir skelbia įvairovės ir tuo pat metu lygybės išsaugojimo šūkį?“. Paraš- 
tėje pažymėsime, kad tik dabar pabudo rimtas juodųjų moterų susi- 
domėjimas feminizmu, nes anksčiau jos buvo užsiėmusios kova dėl 
lygių teisių negrams. Tik kovai, kurioje jos vaidino svarbų vaidmenį, 
pasibaigus sėkme pirmiausia juodiesiems jų broliams, suprato, kokių 
pasekmių gali turėti lyčių nelygybė“. 

Kartojame: šios ir panašių diskusijų, nei daugelio feminisčių inspi- 
ruotų konferencijų, nei kasdienės veiklos nuskriaustų moterų labui, 
nei tarptautinio tinklo, užkertančio kelią moterų skriaudimo prakti- 
kai, organizavimo, nei jų vaidmens kituose visuomeniniuose judėji- 
muose, kur ne kartą buvo vadovės, buvo galima nepastebėti. Bet kai 


“H Ten pat, p. 480—483. 
œ Ten pat, p. 385. 
“e A. Echols. Daring to be bad, min. veik., p. 290. 

1989 metų balandžio mėnesį į Vašingtono gatves vėl išėjo 300 tūkstan- 
čių demonstrančių ir demonstrantų, tarp jų daug jaunų moterų, pro- 
testuojančių prieš bandymus sugrąžinti abortų apribojimus, kurių de- 
vintąjį dešimtmetį vis daugėjo ir kurie jau davė tam tikrų rezultatų — 
sunkumų, ypač prislegiančių vargingesnes moteris (Reagano vyriau- 
sybė panaikino dotacijas), — tuo metu niekas jau neabejojo, kad tai vėl 
duoda žinią apie save feminizmas, o ne kažin koks postfeminizmas*“". 
Dalis tų jaunų moterų, kaip tik susirūpinusių gautų teisių išsaugojimu, 
savo studentų miesteliuose ir darbovietėse įsitraukė į neva niekam 
nebereikalingų feministinių organizacijų veiklą. Paskui prieita iki isto- 
rinių 1992 metų rinkimų ir iki konservatoriaus Busho pralaimėjimo, ir 
kova prieš bandymą atsisakyti ne tik aborto teisės, bet ir kitų moterų 
teisių, kurias jaunesnė jų karta jau laikė savaime suprantamu dalyku, 
įsibėgėjo. Profeministinės gaidos gerokai jaunesnio Clintono ir ypač 
su juo bendradarbiaujančios žmonos Hillary kalbose tikriausiai dau- 
giau žadėjo vėl aktyvių feminisčių ir dar didesnio skaičiaus feministi- 
nių idėjų paveiktų moterų ausims. 

Paradoksas, kad tuo pačiu metu, kai feminizmo nuostoliai Ameri- 
kos piliečių akyse pamažu didėjo, jis rado vis didesnį atgarsį tarptau- 
tinėje scenoje, ir daugiausia dėl Amerikos feminisčių įtakos. Jungtinių 
Tautų ir jos agentūrų arenoje bei daugelyje kitų pasaulinių organizaci- 
jų centrine tapo moterų, visų moterų, moterų pasaulyje problema. Ir, 
nors tai atsitiko dėl feminisčių spaudimo, tą iniciatyvą į savo rankas 
vikriai paėmė daugelio valstybių oficialios vyriausybinės jėgos (daž- 
nai pasinaudojusios joms pavaldžiomis oficialiomis moterų organiza- 
cijomis, ypač socialistinėse ir trečiojo pasaulio šalyse), kurios stengiasi 
atitolinti tiesioginę paprastai autonomiškai veikiančių feministinių or- 
ganizacijų įtaką. Tačiau šios nepraleido nė vienos tarptautinės progos 
pristatyti savo matymo tašką, paprastai posėdžiaudamos lygiagre- 
čiuose nepriklausomuose forumuose, organizuodamos žiniasklaidos 
dėmesį patraukiančias demonstracijas ir kontrdemonstracijas, eitynes 
ir pan. Šia proga užsimezgė tarptautinio feminisčių bendradarbiavi- 
mo, kuris dabar iš tų judėjimų nunėrė pasaulinį tinklą, gijos“. 


"TE Davis. Moving the mountain, min. veik., p. 414 nn. Kitame leidinyje nurodo- 
mas Skaičius 400 tūkstančių (M. M. Ferree, B. B. Hess. Controversy and coali- 
tion, min. veik., p. 230). 

8 Tuo lengva įsitikinti internete. Ypač rekomenduoju prie NOW atsiradusį 
informacijos centrą: Feminist Internet Gateway. Adresas internete http: / / 


www.feminist.org / gateway. 

1975 metais prieita iki pirmojo Tarptautinius moterų metus užbai- 
gusio Pasaulinio Jungtinių Tautų kongreso Meksiko mieste. Kaip jau 
minėjau, nesėkme pasibaigė pastangos suorganizuoti šią konferenciją 
Vakarų Berlyne, kur komunistai tikėjosi pajungti sau feministinį judė- 
jimą ir moteris, izoliuodami nuo Amerikos moterų įtakos. Meksike — 
priešingai, Amerikos feminisčių balsas buvo svarbus, ypač šalia ofi- 
cialių posėdžių esančioje atskiroje tribūnoje, kurioje dalyvavo apie 
6 tūkstančiai moterų beveik 200 darbo grupių. Oficialioji konferencija 
priėmė dokumentą Pasaulinis veiksmų planas Tarptautinių moterų metų 
tikslams įgyvendinti, pagal kurį Jungtinės Tautos visą būsimąjį dešimt- 
metį paskelbė Moterų dešimtmečiu, dešimtmečiu, kurio metu vyriau- 
sybės turėjo įgyvendinti 155 dokumento straipsniuose esančias direk- 
tyvas „dėl lygybės, plėtros ir taikos“. Oficialius šios organizacijos 
moterų siekiams skirtus kongresus nutarta šaukti kas penkeri metai. 

Kitą kongresą 1980 metais Kopenhagoje beveik pavyko supara- 
lyžiuoti socialistinių kraštų ir Palestinos atstovėms, kurios bandė pri- 
mesti sionizmą smerkiančias rezoliucijas. Jos teigė, kad trečiojo pa- 
saulio moterims (o kongresas turėjo būti skirtas kaip tik joms) „moters“ 
tema yra viskas, o ne tik „moteriškos“ problemos, kurioms iš tikrųjų 
šią valandą gaila laiko. Pagaliau socializme moterų problemos jau iš- 
spręstos, o trečiasis pasaulis pirmiausia turi išsivaduoti nuo Vakarų 
imperializmo. Dėl to iki rezoliucijų, ginančių trečiojo pasaulio mote- 
ris, priėmimo neprieita““?, o viso pasaulio feministės, atskirame foru- 
me susitikusios jau su dešimtimis tūkstančių moterų, čia gavo dar dau- 
giau naudos. 

Ir III pasaulinis kongresas Nairobyje 1985 metais su dideliu vargu 
brovėsi prie moterų reikalų per vėl primestą Palestinos-Izraelio ir dar 
aparteido problemą. Reikia pažymėti, kad tuokart moterų skaičius ofi- 
cialiose delegacijose išaugo net iki 80 procentų, o posėdžius vis dėlto 
pavyko užbaigti priėmus dokumentą Ateities strategijos, kuriame, be 
kita ko, nutarta, kad vyriausybės turi įvesti vienodo užmokesčio už 
vienodą darbą principą, skatinti ir remti vaikų priežiūros raidą ir su- 
daryti galimybę tėvams dirbti pagal lankstų darbo grafiką. Delegatės 
iš Vakarų išgirdo apie daugelį trečiojo pasaulio moterų gyvenimo fak- 
tų, apie kuriuos neturėjo supratimo. Drauge su kongresu vykstančia- 
me nepriklausomame moterų forume šį kartą dalyvavo jau 16 tūks- 
tančių moterų iš 130 pasaulio šalių. Feministės skleidė tarp jų savo 


"TG Ashworth, L. Bonnerjea. The invisible decade. UK women and the UN Decade 
1976-1985, Aldershot, Hants / Brookfield, Vermont, 1985. 

idėjas, pačios mokydamosi dar nežinomų konkrečių dalykų ir skirtin- 
gų moters žiūrėjimo į pasaulį būdų. Per diskusiją tema „Kas būtų, jei 
moterys valdytų pasaulį?“ viso pasaulio parlamentarės sutarė dėl vie- 
no dalyko: tikriausiai būtų kitaip. Ir sužinojo, kad reikia veikti ir ana- 
pus dabar esančių vyriausybinių struktūrų". Ir šis, ir prieš tai buvęs 
kongresas tikrai turėjo reikšmingos įtakos atsirasti spalvotųjų moterų 
Jungtinėse Valstijose tematikai ir jų atskiroms feministinėms grupuo- 
tėms; jie taip pat į patį tradicinio feminizmo dėmesio centrą įvedė pro- 
blematikos atskirumo, atsižvelgiant į skirtingas kultūros sąlygas, temą. 

Kongresai prisidėjo prie vidutinį Vakarų pilietį kartais liūdinančių 
duomenų apie moterų likimą pasaulyje nustatymo ir labai pagarsino 
tą problematiką. Flora Davis, iš kurios knygos semiame daugelį anks- 
čiau pateiktų faktų, nurodo, kad oficialiame Jungtinių Tautų praneši- 
me Kopenhagoje, be kita ko, buvo girdimi tokie teiginiai: „Moterys, 
sudarančios pusę pasaulio žmonijos, atlieka du trečdalius viso darbo, 
gauna 1/10 pasaulinių pajamų ir turi 1/100 pasaulio nuosavybės“. Ta 
pati autorė cituoja dabar šia problema susidomėjusį 1988 metų lapkri- 
čio trečiosios dienraštį „New York Times“, kuris pranešė, kad 1/3 
pasaulio namų ūkių moterys yra vieninteliai jų maitintojai ir kad 2/3 
skurdžiausių pasaulio šeimų turi vienišos moterys?"'. Praėjęs dešimt- 
metis visame pasaulyje regimai pakeitė nuotaikas moterų problemų 
atžvilgiu, nors, žinoma, Nairobio rezoliucija nebuvo ir nėra vykdo- 
ma. Nepaisant visokių abejonių, pavyko patvirtinti, kad pačios savai- 
me pažangios permainos trečiojo pasaulio šalyse moterims, ypač kai- 
mietėms, situaciją kartais pablogindavo. Pažymėta gyva problema: 
augančio religinio fundamentalizmo kontrpuolimas prieš permainas, 
kurios atitolina moteris nuo ligtolinių tradicinių ir pasaulinių religijų 
remiamų gyvenimo etalonų. Nairobyje per šimtas darbo grupių buvo 
skirta didžiųjų religijų, ypač katalikybės ir islamo, santykių su moteri- 
mis problemai ir šių institucijų ryšiams su patriarchato struktūromis. 

Vis dėlto nedera užmiršti, kad užsiimti moterų likimo pasaulyje 
gerinimu nėra tolygu feministinei veiklai. Buvimas feministe dauge- 
lyje šalių yra susijęs su radikaliuoju separatistiniu kultūriniu feminiz- 
mo variantu, kuris veikiau priešiškai nusiteikęs vyrų ir tradicinių šei- 
mos, nebūtinai tik patriarchalinės, etalonų atžvilgiu, taigi visuose 


510 Šitaip tas dalykas atrodo Ynestros King atsiminimuose. Žr. Y. King. If I can't 
dance in your revolution, I'm not coming, kn. A. Harris, Y. King (red.). Rocking 
the ship of state. Toward a feminist peace politics, Boulder, 1989, p. 291-292. 

"TE Davis. Moving the mountain, min. veik., p. 486. 

kongresuose feminisčių buvo mažuma, o oficialiosios delegacijos ne 
kartą nuo jų atsiribodavo. Tarp moterų siekiais besirūpinančių veikė- 
jų daug yra liberaliųjų feminisčių arba analogiškų pažiūrų moterų, ku- 
rios savęs feministėmis nebevadina kad ir dėl to, idant išvengtų klai- 
dingo tapatinimo su minėtu kitu — išreklamuotu - feminizmo variantu. 
Pagaliau dėl paties žodžio „feministė“ vyko smarkūs ginčai. 

Galima teigti, kad devintąjį dešimtmetį buvo sukurtas pasaulinio 
feminizmo tinklas. Tai prasidėjo nuo kvietimo dalyvauti konferenci- 
jose kitų šalių atstoves, paskui prisidėjo pasauliniai Jungtinių Tautų 
kongresai, konferencijos, kurios laikytos tarptautinėmis, ypač kai nag- 
rinėjo tarptautines moterų problemas. 1976 metais du tūkstančiai mo- 
terų dalyvavo Tarptautiniame nusikaltimų prieš moteris tribunole ir 
tais pačiais metais feminizmo bare labai aktyviame Velslio koledže 
buvo suorganizuota konferencija pasaulinės raidos pasekmių mote- 
rims tema. Paskui įvyko eilinės konferencijos moterų teisės kontro- 
liuoti savo dauginimąsi, moterų sveikatos, lesbiečių teisių, religijos ir 
pan. temomis. Buvo organizuotos regioninės konferencijos Lotynų 
Amerikoje ir Pietryčių Azijoje. Dokumentas antrašte DAWN (santrum- 
pa sudaro žodį „aušra“)?" buvo oficialiai diskutuotas Nairobyje. Fe- 
minisčių veikėjas tautų ribas peržengiančioje plotmėje ypač vienijo ryž- 
tas kovoti su vadinamuoju seksualiniu turizmu ir tarptautine prekyba 
moterimis. Karas Vietname sukūrė ir paliko ištisas daugiausia labai 
jaunų moterų ir merginų seksualinių paslaugų kasyklas Tailande ir 
Filipinuose. Pasitraukus amerikiečiams, į šią rinką įėjo japonai, o po jų - 
kiti. Sėkmingai baigėsi norvegių ataka prieš tokias sekso ekskursijas 
organizuojančius turizmo biurus. Pagaliau atsirado organizacija Tarp- 
tautinis feministinis kovos su moterų seksualine vergija tinklas?“ ku- 
ris, veikdamas nuo 1983 metų, kovojo ir su tarptautine prekyba mote- 
rimis. Pasauliniu mastu, be kita ko, buvo keliama kenksmingų 
kontraceptinių priemonių, kurių atsisakyta vienose šalyse ir kurios 
buvo propaguojamos trečiajame pasaulyje, kaip tai buvo su Jungtinėse 
Valstijose uždraustu preparatu dalkon shield, tema. Devintojo ir dešim- 
tojo dešimtmečio sandūroje, kaip rašo F. Davis, žodis global (pasauli- 
nis, globalus) tarp Amerikos feminisčių tapo labai madingas, o inicia- 
tyvos su tokia iškaba vėl gauna sau įvairių fondų paramą. Pasaulinis 
feminizmas sudaro tam tikrą erdvų, neformalų tinklą iš didelės dau- 
gybės organizacijų ir susibūrimų, besidarbuojančių su atskiromis spe- 


512 Development Alternatives with Women for a New Era Project. 
"V International Feminist Network Against Female Sexual Slavery. 

cifinėmis moterų problemomis. Yra pasaulinį judėjimą aptarnaujančių 
specializuotų mokymo centrų, kaip, pavyzdžiui, Rutgerso universite- 
te. Šiam centrui dešimtojo dešimtmečio pradžioje vadovauja žinoma 
radikalioji feministė ir tuo pat metu mokslininkė Charlotte Bunch. Vis 
platesnio pripažinimo feministiniuose sluoksniuose ėmė susilaukti po- 
žiūris, kad moterų problema sėkmingai gali būti išspręsta tik tuomet, 
kai moterys veikia solidariai viso pasaulio mastu. 

DUKRAITĖS EINA UŽKARIAUTI PASAULIO: 
JEGOSFEMINIZMAS 
(dešimtasis dešimtmetis) 


Kol egzistuoja stiprus moterų judėjimas, 
tolesnės permainos yra neišvengiamos. 
F. Davis 


„Moterys norėjo turėti viską — ir dabar už tai moka!" Taip po- 
stfeminizmo eros atėjimą komentavo jos konservatyvūs šaukliai. No- 
rėjo visur kur susilyginti su vyrais, o tuo pat metu išsaugoti šeimą ir 
savo padėtį joje. Pasirodo, kad tai neįmanoma. Feminizmas patraukė 
daugelį moterų, o dabar jos kenčia. Kas iš to, kad padarė profesinę 
karjerą (kiek ją apskritai padarė, o gal tiktai bandė?), jeigu šeima yra, 
vaikams blogai sekasi... arba galbūt apskritai nepasisekė sukurti šei- 
mos, negimė vaikų... ir jau dabar per vėlu? Jei pačias feministes, kaip 
Betty Friedan, apėmė abejonės ir dabar jos ilgisi tokios šeimos, kokio- 
je dar turėjo laimę užaugti, arba net dar įstengė pačios ją sukurti, o 
paskui sužlugdyti... Argi tai nėra jau postfeminizmas? Betty Friedan 
tiesiog teigia, kad moterys padarė, ką galėjo, o dabar atėjo laikas „ant- 
rajam etapui" jau drauge su vyrais, gal net jiems vadovaujant... Tai 
koks gi čia feminizmas? Iš tiesų scenoje ir toliau tebėra radikaliuoju 
besivadinąs feminizmas (iš esmės lesbiškasis separatistinis), iš tiesų 
po senovei kovoja su vyrais, tačiau jis kažkaip susigūžė savyje, suvar- 
go, pasišiaušė... Tai jau tik feminizmo pėdsakas. Jaunos moterys bėga 
nuo jo kaip velnias nuo švęsto vandens! Jis jas atstumia, nes kiekviena 
iš jų yra heteroseksuali, nori sukurti šeimą ir, — teisybė, — taip pat nori 
dirbti pagal profesiją, bet kaip tik bendrame pasaulyje su vyrais ir 


“4 S. Faludi kn. Backlash. The undeclared war against women (I leid. 1991), London, 
1992 viršelyje. 

*5 B. Friedan. The second stage (I leid. 1981), London, 1982. Žr. ankstesnio sky- 
riaus pradžią. 

tarp jų. Šioms jaunoms moterims dabartinė epocha taip pat jau postfe- 
ministinė: leidžia naudotis feminizmo (ano, liberaliojo) vaisiais nerei- 
kalaudama tęsti jo pastangų. Beje, feminizmo idėjos joms artimos, šio 
sąjūdžio nuopelnai — didžiuliai, bet tai, kas iš jo liko, yra tik karikatū- 
ra, tai postfeministiška ir ta prasme, kad tęsia senojo feminizmo liniją 
kažkokiu išsigimusiu, tikriausiai mirštančiu pavidalu“““. 

Su tokiomis nuotaikomis į dešimtąjį dešimtmetį žengė žiniasklai- 
da. Iš feminizmo neva belikusios subkultūrinės pabiros visuomenės 
gyvenimo paraštėse ir nostalgiškos postfeministinės filosofinio, moks- 
linio ir meninio moterų elito deklaracijos. Iš tikrųjų nuo seno judėjimą 
sudarė saujelė charizminių vadovių ir pasklidi būreliai, maži moterų 
centrai, kavinukės, lesbiečių aplinka, o mokyklose — moterų studijų cen- 
trai, kur dėl šventos ramybės jam buvo leista laisvai kerotis ir netgi 
įžeidinėti mokyklų valdžią ir kolegas profesorius“''. Bendroje visuo- 
menės perspektyvoje jo iš tiesų nebėra, jo laikas pasibaigė. Deja, per 
vėlai, suspėjo padaryti nemažai žalos, - kalbėjo tradicininkai. Pačiu 
laiku, padarė, kas reikia, o toliau lieka tik asmeninės kai kurių moterų 
problemos su savo moteriškumu, o jos pagaliau turi teisę rūpintis sa- 
vimi, kad tik nekenktų kitoms ir nekalbėtų jų vardu, ką, deja, visur 
daro, — kalbėjo jaunos ponios ir dalis senųjų feminisčių. 

Tarsi nepastebėta, kad feminizmas yra ir NOW bei panašių organi- 
zacijų, kurios dar turėjo daug ką padaryti, ypač ginant ankstesnius 
pasiekimus, veikla. Tiesa, kad daugelis šio baro aktyvisčių jau nebe- 
buvo linkusios vadinti save „feministėmis“. Jos tapo tiesiog moterų 
veikėjomis ir nenorėjo turėti nieko bendro su visų vyrų kaltinimu dėl 
visų kiekvienos moters nesėkmių. Jos ir toliau norėjo padėti tiems, 
kam to reikia, bet atmetė tezę, jog visos moterys, būdamos moterys, 
neišvengiamai yra visų vyrų aukos, jog moterys yra geros, kilnios ir iš 
prigimties bejėgės, o vyrai kaip tik atvirkščiai. 

Pačios feministės įvairiai vertino situaciją. Pavyzdžiui, anot Floros Da- 
vis, feminizmas ant dešimtojo dešimtmečio slenksčio laikėsi visai gerai, 
bet tas optimistinis vertinimas buvo susijęs su tuo, kad ji feministinėmis 


56 Jaunų moterų atsiribojimas nuo feminizmo devintąjį dešimtmetį nebuvo 
toks vienaprasmis. Dar 1986 metais „Newsweek“ išplatintoje anketoje 56 procen- 
tai moterų laikė save feministėmis, o 71 procentas teigė, kad feminizmas 
pagerino jų dalią (F. Davis. Moving the mountain. The Women's Movement in 
America since 1960, New York, 1991, p. 493). Tačiau jos tikriausiai turėjo gal- 
voje ankstesnįjį - aštuntojo dešimtmečio pradžios feminizmą. 

517 C. H. Sommers. Who stole feminism? How women have betrayed women, New 
York, 1994. Žr. santrauką toliau šiame skyriuje. 

laikė bet kokią veiklą ir organizacijas, siekiančias toliau gerinti moterų 
likimą. Jos nuomone, feminizmas — tai darbas didelės daugybės bevar- 
džių aktyvisčių, kurių nėra jokių organizacijų sąrašuose, nes jos ateina ir 
išeina, neformaliai dirba įgyvendindamos atsirandančius tikslus ir vėl 
išnyksta minioje. Taip suprantamas feminizmas buvo ir lieka reikšmingas 
judėjimas, kuris žengia į dešimtąjį dešimtmetį kaip į „vėl geresnius mote- 
rims, nors tikriausiai nelengvus metus“*!š. Tai, kad feminizmas neįsitvir- 
tino formalių organizacijų pavidalu, kad pulsuoja mažų, dažnai efemeriš- 
kų ir besikeičiančių grupių gyvenimu, kad kiekvieną akimirką atsiranda 
nauji būreliai su naujais uždaviniais, — visa tai rodo, jog „šaknys, iš kurių 
feminizmas semia savo galybę, nepraranda gyvybingumo ir jėgos“, o 
kaip tik tai ir svarbu. Autorė kaip feministines mini ir daugelį formaliai 
veikiančių organizacijų, ne visada turinčių ką nors bendro su feminizmu, 
bent jau ne su radikaliuoju, kaip netgi YWCA ir Amerikos skautės, o kaip 
feminizmui būdingas pateikia veiklos formas, kuriose radikalusis femi- 
nizmas dalyvavo tik iš dalies: moterų politiniai komitetai, feministiniai 
teisininkių būreliai, moterų socialinės politikos institutai ir daugybė mo- 
terų sekcijų ir komitetų įvairiose organizacijose. Čia priklauso moterų 
judėjimas dėl taikos, vėl atgaivintas judėjimas dėl socialinių teisių ir paga- 
liau grupės, kovojančios dėl geresnio požiūrio į AIDS sergančias moteris. 
Daugėja ir spalvotųjų moterų organizacijų, taip pat dėl „moterų sveika- 
tos ir moterų dvasingumo“ besidarbuojančių būrelių (čia jau kalbama 
apie religinius būrelius ir sektas, panašias į Deivės Motinos garbintojas). 
Yra moterų meno galerijų, įskaitant Vašingtono meno moterų liaudies 
muziejų. Aiškiai žydi moterų studijų centrų veikla koledžuose, yra daug 
prieglaudų žeminamoms moterims, pagalbos telefono linijų išprievartau- 
toms moterims ir t. t. 

Ir pačios radikaliosios feministės ne visuomet praranda optimiz- 
mą. Mary Daly 1991 metais rašo: „Neįmanoma/įmanoma radikaliojo 
feminizmo svajonė niekada nebuvo mirusi, [...] dabar feminizmas vėl 
iškyla į paviršių TL Manau, kad, kai tik įžengsime į dešimtąjį dešimt- 
metį, vėl ateis Mūsų Laikas“. Gresia tik pavojus nuskęsti į subkultūri- 
nį izoliacionizmą, „nuolatinis pavojus pakliūti į psichikos sąstingį. Tuo- 
met ir toliau dreifuotume kaip vyrų vairuojami laivai'““"?. Optimistiškai 
žvelgia į ateitį kita radikalioji feministė, tarptautinio kovos su preky- 
ba gyvais žmonėmis judėjimo aktyvistė Kathleen Barry: 


"TE Davis. Moving the mountain, min. veik., p. 10. 
>’? M. Daly. Gyn/Ecology. The metaethics of radical feminism. With new intergalactic 
introduction by the author, London, 1991, p. XXXIV-XXXV. 

„Dabar, dešimtąjį dešimtmetį, moterų judėjimas yra gyvesnis negu 
kada nors anksčiau. Bet, nepaisant visos jo kūrybinės energijos ir po- 
litinio ryžtingumo, per pastaruosius dvidešimt metų žiniasklaidoje ne- 
stigo „blogų pranašų“, kurie be paliovos skelbė jo mirtį, o akademinė 
aplinka mūsų smukimą aprašinėjo tokiais terminais, kaip „postfemi- 
nizmas“. Tuo tarpu feminizmas plėtojosi ir savo teorijomis bei veikla 
aprėpė patriarchalinį globalaus masto engimą, demonstruodamas dar 
ryžtingesnę politiką ir nuodugnesnę lyčių klasinių sąlygų analizę nei 
anksčiau. Moterų rasinis, kultūrinis ir tautinis skirtingumas tarptauti- 
nio feminizmo aktyvumui suteikia gelmės, ir jis, nepaisydamas skirtu- 
mų, pasveria ir įvertina visa tai, kas jungia moteris, ir politiškai mus 
vienija prieš patriarchalinį vyravimą. Moterų judėjimas septintąjį ir 
aštuntąjį dešimtmetį įrodė, kad yra sėkmingiausias visuomeninis ju- 
dėjimas, devintąjį dešimtmetį pasirodė esąs gyvybiškai būtinas, o da- 
bar, dešimtąjį dešimtmetį, yra viena iš didžiausių vilčių. Feminizmas 
pastatė barjerą konservatyvioms ir fundamentalistinėms pastangoms 
redukuoti moteris iki jų dauginimosi funkcijų, taip pat pasipriešino 
liberaliajai moterų, kaip pornografinių seksualinių objektų, koncepci- 
jai. Feministinis mokslas savo geriausiais darbais juda pirmyn savo 
keliu ir, remdamasis pačiu moterų gyvenimu, kuria teorijas ir atlieka 
mokslinius tyrimus visame pasaulyje.“?* 

Populiariai mąstant, vis dėlto veikiausiai nepakankamai įvertintas, — 
beje, labai įvairiai pripažįstamas ir vertinamas, - faktas, kad pagrindi- 
nės feminizmo idėjos daugeliui moterų tapo tiesiog akivaizdžios. Dau- 
gelis iš jų ėmė manyti, kad savo vertingumu, o dėl to ir teisėmis nie- 
kuo nenusileidžia vyrams, neatsižvelgiant į tai daugiau ar mažiau 
skiriasi nuo vyrų, tik klausimas, ar tie skirtumai yra laikomi įgimtais, 
ar tik socializacijos sąlygotais. Skirtingos, ir kas iš to? Teises privalo 
turėti tokias pat, taip pat ir teisę išsaugoti savo skirtingumą ar jo neiš- 
saugoti. Kaip kiekvienas žmogus. Lygių teisių siekimas vien tik tam, 
kad nesiskirtų nuo vyrų, devintąjį dešimtmetį ėmė atrodyti veikiau 
juokingas. Juk tai neturi nieko bendro! Galima būti skirtingam ir no- 
rett lygybės tiesiog kaip žmogui. 

Betgi tokia nuostata kiekvieną akimirką galėjo sukelti, — vis dėlto 
savo esme feministinį, - sprogimą, būtent jei būtų bandoma sugrįžti 
prie senojo niekinamo ir patriarchalinio požiūrio į moteris. Mat mote- 
rys kartą visiems laikams liovėsi laikyti savo nesėkmes vien asmeniniu 


20 K. Barry. Foreward, kn. D. L. F. Graham. Loving to survive. Sexual terror, men 
violence, and women's lives, New York, 1994, p. XI. 

dalyku, kažkuo, ką galima ir reikia reguliuoti privačiai. Pavyzdžiui, 
1990 metais beveik 60 procentų iš trijų tūkstančių anketuotų moterų 
teigė, kad susiduria su lytine diskriminacija siekdamos aukštesnių pa- 
reigų, ir dėl to šiuos sunkumus suprato feministiškai kaip susijusius su 
savo lytimi, o ne su kiekviena iš jų atskirai'*'. Nors nelaikė savęs fe- 
ministėmis, vis dėlto skaitė feministinę literatūrą ir jų ausis pasiekdavo, — 
jų nuomone, perdėti, - feministinių organizacijų teberengiamų eitynių 
šūkiai. Todėl kiekvieną minutę buvo pasirengusios vėl pakelti kovos 
su seksizmu vėliavą. Su seksizmu, o ne su vyrais, kaip tai aiškiai skiria 
naujoji feminizmo autorė?“. Jau praėjusiam dešimtmečiui baigiantis kė- 
sinimasis į aborto teisę pažadino jų budrumą. 

Ir štai 1991 metų rudenį į sceną sugrįžta jau nebevaidintas spektak- 
lis. Prieš nustebusių televizijos žiūrovų akis, - kadangi konservatorių 
televizija jų nepratino matyti savarankiškas ir savo orumą branginan- 
čias moteris, — teisės profesorė iš Oklahomos Anita Hill kaltina kandi- 
datą į Aukščiausiąjį Teismą seksualiniu priekabiavimu. Tai ji daro la- 
bai ramiai, šaltai, sistemingai kaip žmogus, jaučiantis savo vertę. Kaip 
iki nesenų laikų — tik vyrai. Kas galbūt buvo svarbu - tai faktas, kad 
vėl jie, vyrai, vadovaujantys kandidatus klausinėjančios komisijos dar- 
bui, bandė iš anksto bylą nuslėpti ir gautą kandidatą diskvalifikuojan- 
tį pranešimą padėjo į stalčių. Vis dėlto pati žiniasklaida paviešino bylą 
ir privertė komisiją pradėti apklausą. Visų akivaizdoje. Įvyko „lytinis 
žemės drebėjimas“ — genderguake! — kaip tai vėliau apibūdino ką tik 
cituota Naomi Wolf“, viena iš pirmųjų jaunų moterų, kurios priėjo 
prie išvados, jog senojo kovingojo feminizmo laikas visai nėra praėjęs. 
„Į ugnį atsakyk ugnimi!“ — sviedė kvietimą taip pavadintoje knygoje, 
kuri Žaibiškai tapo perkamiausia. Tuo tarpu juokai baigti, - praneša ji, — 
norime valdžios! Taip, jau ne tik lygių teisių, ne lygių galimybių, 
ne išsivadavimo nuo lytinių stereotipų — naujasis „jėgos feminizmas“ 
(power-feminism) paprasčiausiai geidžia valdžios moterims. Feminiz- 
mas savo viktimistine srove yra išklydęs iš kelio, ir reikia atgaivinti jo 
tikrą, karingą, ambicingą, be to, optimistinį pavidalą. 

Naujos šiuolaikinio feminizmo žvaigždės, — nes čia galima kalbėti 
apie savotišką žvaigždiškumą, — knyga nuodugniau užsiimsiu vėliau, 
kai kas joje įžvelgia netgi šiuolaikinę Moteriškumo mistiką, kuri vėl kelia 


"TE Davis. Moving the mountain, min. veik., p. 493. 

52 N. Wolf. Fire with fire. The new female power and how it will change the 21 st century, 
London, 1993, p. 50, 57. 

"5 Ten pat, p. XIV. 

moteris į kovą. Dar stabtelėkime prie pirma jos buvusių ne tokių drą- 
sių bandymų pakelti naujosios moterų kartos nuotaiką. Ir tos knygos 
pasirodė labai populiarios, nes tikriausiai atitiko laiko poreikius. 
Nepailstantys įkyrūs antifeministinių dešiniųjų jėgų bandymai atsi- 
sakyti feminizmo rezultatų jau nebegalėjo sugrąžinti įpusėjusio septin- 
tojo dešimtmečio ar dar senesnės visuomeninės situacijos, tačiau ganė- 
tinai erzino, ypač ambicingesnes moteris, kad sukeltų ne tik jų poreikį 
pasipriešinti toms atakoms, bet ir naujus svarstymus, ar vėl į dešiniųjų 
kalbas sugrįžtantis priedainis apie postfeminizmą nebuvo sumanytas 
kaip lopšinė. Jaunos autorės deda ant darbastalio naujausio feminizmo 
istoriją (joms jau istoriją!) ir rašo istorinius darbus, kuriuos smalsiai pri- 
ima jų amžininkės ir šiek tiek atsargiai komentuoja jų veikėjos. Jauno- 
sios aktyvistės juose ieško ne tik savo genezės, bet ir pasiūlymų arti- 
miausiai ateičiai. Alice Echols?** dėl nesėkmių vienaprasmiškiau kaltina 
subkultūrinę srovę, taikytoja Flora Davis?" didijį feminizmo skilimą lai- 
ko žalingu ir verčiau renkasi skirtumų užtušavimo taktiką (jos knygoje, 
aprašant devintąjį dešimtmetį, beveik nieko nekalbama, pavyzdžiui, apie 
ankstesniame skyriuje minėtą nesantaiką dėl moterų seksualumo su- 
pratimo). Aiškiai artinasi laikas atsiskaityti už judėjimo nuvytimą. 
Trisdešimtmetė Žurnalistė iš San Francisko, jau Pulitzerio apdova- 
nojimą gavusi „The Wall Street Journal“ korespondentė Susan Faludi 
dar kartą, kuo geriausiai argumentuodama, visą kaltę dėl feminizmo 
populiarumo sumažėjimo bando suversti jį atakuojančioms visuome- 
ninėms jėgoms, kurios išgalvojo „postfeminizmą“, idant vis dar gyvą 
judėjimą palaidotų visuomenės akyse. Ji kaltina ir radikaliajam femi- 
nizmui nepalankias feminizmo veikėjas bei autores. Pagrindinis kalti- 
ninkas yra backlash, reakcijos kontrsmūgis, kaip tai jau ne kartą buvo 
kartota praėjusį dešimtmetį ir kaip ji pavadino savo naują 1991 metais 
išleistą knygą. O kiekviena feministė (gink Dieve!), kuri priekaištauja 
radikaliosioms feministėms, tiesiog tarnauja toms reakcinėms jėgoms. 
Antifeministės atkakliai perša mintį, — deja, gana sėkmingai, - kad 
pikčiausias moterų priešas yra feminizmas. Iš visur, iš jų užvaldytos 
žiniasklaidos, iš moterų žurnalų, iš knygynų lentynų ir iš vyriausybės 
per ištisą devintąjį dešimtmetį moterys visą laiką girdėjo tą patį per tą 
patį. Taigi kad ne, - sako autorė, — ne dėl to dalis moterų išgyvena, — 
beje, tikslingai perdėtai eksponuojamus svyravimus ir nesėkmes, - kad 


2 A. Echols. Daring to be bad. Radical Feminism in America 1967-1975, Minneapo- 
lis, 1989. 
"EF Davis. Moving the mountain, min. veik. 

feministinės metamorfozės dėka pasijuto išlaisvintos ir Žinančios savo 
vertę ir dėl to pražudytos, o dėl to, kad prasidėjo generalinis kontr- 
puolimas. Feminizmui laisvės ne per daug, o tik per mažai. Vėl iš nau- 
jo griaunamas moterų tikėjimas savimi, vėl iš naujo jos pasijunta išgąs- 
dintos ir suklaidintos. 

Nesąmonė būtų teigti, kad feminizmo kova pasibaigė iš principo 
visiška sėkme?“. O kaip tik tai galima girdėti. Pavyzdžiui, kalbama: 
„Būti moterimi dvidešimtajam amžiui baigiantis — tai loterijoje išloš- 
tas likimas!“ Politikai tikina: „Jau nebėra barjerų“. Stiliaus Žurnalai 
liaupsina: „Moterims pasisekė“. Atviri mokyklų vartai, laukia parei- 
gos, postai... O vis dėlto... — visuomet pabaigoje atsiranda tas „vis dėl- 
to“. Na, ir kas gi tas „o vis dėlto“? Taigi, - sakoma tiesiog arba leidžia- 
ma suprasti, - „Galite sau būti lygios ir laisvos [...], bet niekada 
nebuvote tokios nelaimingos kaip dabar“. Žiniasklaidos priemonės 
tarpusavy lenktyniauja piešdamos sielvartingai liūdną paveikslą: ne- 
vaisingumo epidemija, išsemtas moterų mokslininkių kūrybinis po- 
tencialas, nuolatinis kandidatų į vyrus stygius, psichologų galvos skaus- 
mas — vienišos moterys, aukštas pareigas einančios moterys serga dėl 
įtampos: plinka, yra nervingos, suserga alkoholizmu, auga širdies li- 
gų skaičius! Žinoma, dėl visko kaltas išgarbintasis moterų išlaisvinimas. 
„Moterys siekė auksinio nepriklausomybės žiedo, o prarado tą vieną 
vienintelį žiedelį, kuris yra vertingas — auksinį sutuoktuvinį.'?* 

Žiniasklaidos suokalbis susuko moterims galvas. Autorės nuomo- 
ne, nei taip jau gerai su feminizmo laimėjimais — vis dar daug patiria 
moterys skriaudų ir neteisingumo, nei tokia jau bloga jų sveikatos ir 
dvasios būklė”. Beveik šešiuose šimtuose puslapių punktas po punk- 
to ji įrodinėja taip pateikto paveikslo neteisingumą. Ji pateikia daug 
žiniasklaidos apgavikiškos praktikos, reklaminių ir tendencingų fil- 
mų, psichologinio piktnaudžiavimo įtikinėjant moteris, kad visi rū- 
pesčiai atsiranda vien tik jų galvose, pavyzdžių. O moterų sveikatą 
ypač žaloja ne moterų darbas ir ambicijos, o bandymai prilygti mados 
kūrėjų vyrų primestam liesos kaip giltinė madų demonstruotojos eta- 
lonui. Anoreksija renka siaubingą derlių??. 


æ S. Faludi. Backlash, min. veik., p. I. 

7 Ten pat, p. 1-2. 

œ Ten pat, p. 9. 

*9 Šiuo klausimu autorė cituoja klaidingus duomenis, kurie atsirado dėl apgau- 
lės — žr. toliau prie C. H. Sommers knygos min. veik Who stole feminism? 
aptarimo. Taip jau labai blogai nėra, bet ir taip yra labai blogai. 

Ypač skaudu autorei dėl grupės rašytojų feminisčių, kurios, ata- 
kuodamos radikalųjį feminizmą, kuo geriausiai patarnauja feminizmo 
priešams. Ji nepagaili Betty Friedan dėl jos paskutinės knygos (nors 
pripažįsta, kad jos iškalbingumas nėra vienaprasmis)?**, bet ypač griežtai 
kritikuojamos Sylvia A. Hewlett! ir dabar labai madinga Camille Pa- 
glia. Kadaise buvusios pagrindinės revoliucinio radikaliojo feminiz- 
mo figūros irgi išdavė feministinės revoliucijos siekius: Susan Brow- 
nmiller, parašydama knygas Moteriškumas (1984) ir Waverly Place (1989), 
o Germaine Greer, parašydama Lytį ir paskirtį (1984) ir Tėte, Tavęs be- 
veik nepažinome (1989). Kaltininkų sąrašas gana ilgas, į jį įeina akivaiz- 
dūs priešininkai iš vyrų tarpo, bet taip pat ir Warrenas Farrelas, NOW 
veikėjas, kuris paskutinėje knygoje Kodėl vyrai yra tokie (1990) užsipuo- 
lė feministes dėl jų seksistinės laikysenos vyrų atžvilgiu. Sąraše ne- 
abejotinai būtų atsidūrusi ir nauja tikra feministe save laikančios Nao- 
mi Wolf knyga, jei tik būtų suspėjusi pasirodyti. 

Naomi Wolf radikalųjį feminizmą užsipuolė metais vėliau. Puoli- 
mas buvo labiau ištobulintas ir pagrįstas nei ankstesnė tarpusavio kri- 
tika feminizmo viduje. Į ygnį atsakyk ugnimi autorė jau buvo pagarsė- 
jusi kaip slaptų moters grožio kulto intencijų, moteris pavergiančios 
prievolės patikti ideologijos demaskuotoja. Prieš trejus metus pasiro- 
džiusios jos knygos Grožio mitas“? jau buvo keletas leidimų. Buvo svar- 
bu, kad jos pretenzijos radikaliosioms feministėms nebuvo aršios, prie- 
šingai, ji pasirodė gerai suprantanti separatistinio nukrypimo judėjime 
atsiradimo priežastis ir pritariamai vertino objektyviai teigiamus ra- 
dikaliosios srovės pasiekimus. Jos kritika buvo, — ir tai buvo novum, — 
ir konstruktyvi: autorė siūlė visoms feminizmo atmainoms darbuotis 
išvien, o ne nagrinėti praeitį. Tai nulėmė, kad, nepaisant itin gyvos 
neigiamos reakcijos, bent dalis radikaliųjų feminisčių neatsisakė ben- 
dradarbiauti vėliau, kai autorė iš naujo pakvietė į kovą: nedejuok pa- 
kampėmis dėl amžinos, bejėgės aukos likimo, bet į ugnį atsakyk ugni- 
mi! Naomi Wolf kelia moteris į mūšį su reabilituoto feminizmo vėliava. 
Bet su nauja, santykinai nauja užduotimi. Tai turi būti power feminism — 
jėgos feminizmas, jo tikslas yra gauti politinę valdžią. Ne įtakos valdžiai, 


* B. Friedan. The second stage, min. veik. 

`I S, A. Hewlett. A lesser life. The myth of Women’s Liberation (I leid. 1986), London, 
1990 (žr. prieš tai buvusį poskyrį). 

"7 Žr. toliau šiame skyriuje, p. 284 ir toliau. 

“S N. Wolf. The beauty myth. How images of beauty are used against women, London, 
1990). 

o tiesiog valdžios! Mat valdžia dabar jau yra ranka pasiekiama, reikia 
tik tai įsisąmoninti ir jos siekti. O iš tiesų dar daugiau, — valdžia jau 
ant delno, reikia tą delną tik sugniaužti. Tai reiškia: per rinkimus rei- 
kia padėti kryželį tinkamose vietose. 

Šiek tiek išsamiau pateikiu tai, ką turėjo pasakyti autorė, vos dve- 
jais metais jaunesnė už Susaną Faludi, kuri dar dėl visokių feminizmo 
nesėkmių kaltino visus aplinkui, tik ne pačias feministes. 


Naomi Wolf. Fire with fire. The new female power and how it will 
change the 21 st century 
Chatto and Windus, London, 1993 


Jau įžangoje skamba svarbiausias teiginys: „Moterys tapo viešpa- 
taujančia politine klase. Jos yra viešpataujanti klasė, kuri to nežino. 
Tai vienintelis toks atvejis istorijoje“?**. Daryti tokią paprastą ir opti- 
mistinę išvadą leidžia jos nepajudinama pagarba demokratijai: mote- 
rų yra per 51 proc., vyrų mažiau nei 49 proc. — tad kieno dauguma?! 
Svarbu tik tai, kad moterys panorėtų iki galo pasinaudoti ginklu, kurį 
į jų rankas įdėjo vyrai. Nepaisant žinomos poetės feministės Audre 
Lorde išpopuliarinto posakio, pono įrankis kaip tik bus panaudotas 
pono namui sugriauti!“ Tas įrankis yra demokratija. 

Dar neseniai moterims nė į galvą neateidavo mintis perimti val- 
džią. Beje, liberaliosios feministės parodė, ko galima pasiekti, suma- 
niai darant įtaką valdžiai, ieškant „priėjimų“, įtikinėjant, užsiimant 
lobizmu, šen bei ten tiesiog įterpiant į valdžią kokią nors moterį. Mo- 
terų išlaisvinimo radikaliosios feministės iš tiesų norėjo revoliucinio 
perversmo, bet ne per reformistines intrigas ir koketavimus buržua- 
zinės demokratijos sąlygomis, tad valdžios iš viso negavo. O vėlesnės 
radikaliosios feministės visiškai įsižeidė ant valdžios (pridursime: kaip 
tik pralaimėjusios pornografijos uždraudimo bylą) ir kuria savo Nau- 
jąją Erdvę nuosavame subkultūriniame pasaulėlyje. Valdžia juk dera 


“H N. Wolf. Fire with fire, min. veik., p. XIV. 

“ Ten pat, p. 19. Kažką panašaus jau 1979 metais turėjo galvoje Barbara Sinclair 
Deckard, kuri savo feminizmo vadovėlį baigia tokiu teiginiu: „Mūsų per- 
spektyvos sukurti iš tiesų teisingą, neseksistinę visuomenę yra geros. Mote- 
rys pagaliau sudaro didesnę pusę Žmonijos“ (žr. B. S. Deckard. The Women's 
Movement. Political, socioeconomic, and psychological issues [I leid. 1975], New 
York, 1979, p. 466). 

“e Kaip moto knygai — paneigdama — autorė įdeda Audre Lorde citatą „The 
master's tool will never dismantle the master's house“. 

moterims, daugumai iš jų! Reikia tik nebijoti ją paimti. Ir nebijoti ko- 
vos, kurios pareikalaus bandymas ją paimti — čia mūsų autorė visai 
nėra naivi, ji žino, kad vyrai, kai iš tiesų pajunta grėsmę prarasti val- 
džią, liaujasi buvę galantiški ir griebiasi visų demokratijoje naudoja- 
mų priemonių, idant to neleistų. Juk turi savo rankose bent jau ži- 
niasklaidą. Jie jau liovėsi būti galantiški. Mat jie anksčiau už moteris 
ima suvokti, kas bus. 

Tad dėl to kova šiek tiek užtruks. Vienos aritmetikos nepakanka. 
Pirma, moterys turi liautis bijoti paimti valdžią ir apskritai liautis bijo- 
ti, turi patikėti pačios savimi. Antra, jos turi savo kovą gerai organi- 
zuoti, kovoti solidariai ir nuosekliai. Trečia, turi iš anksto duoti signa- 
lą išgąsdintiems vyrams, kad perėmusios valdžią neatsimokės jiems 
tuo pačiu, o paliks jiems prideramą dalį visuomenės gyvenime ir val- 
doe" Tik įvykdžius tas visas sąlygas atsiras galimybė laimėti. Prie- 
šingu atveju vyrai pašėlusiai priešinsis, o neužmirškime, kad kol kas 
prievartos priemonės priklauso jiems. Tokia labai suglausta naujojo 
jėgos feminizmo veiklos programa?“. 


* Tarsi patvirtindamas autorės žodžius, tais pačiais metais gerokai išgąsdintas 
vyras (ne bet koks, o daugelį metų NOW aktyvistas, dabar susirūpinęs vei- 
kiau dėl vyrų nei dėl moterų ateities) rašo: „Siūlau mūsų paradigminį teiginį, 
kad gyvename seksistiniame, patriarchaliniame, vyrų vyraujamame pasau- 
lyje, modifikuoti. Siūlau sutikti, kad ir Didžiojoje Britanijoje, ir JAV gyveno- 
me ir tebegyvename pasaulyje, kuriame įvairiais būdais vyrauja tiek vyrai, 
tiek moterys, jis yra tiek patriarchalinis, kiek ir matriarchalinis, ir labiau bisek- 
sistinis, negu seksistinis“ (W. Farrell. The myth of male power. When men are the 
disposable sex [I leid. 1993], London, 1994, p. XI). Vaikų gimdymas vadinamas 
„pasiaukojimu“, o „vyrų pasiaukojimo sritis — uždirbti pinigus - vadinamas 
„valdžia“. Negerai, kai „laimi tik viena lytis“ — autorius turi galvoje moteris 
(taip, taip, 1993 metais!), nes tuomet „pralaimi abidvi lytys“ (ten pat, p. XV). 
Šią valandą daugelis moterų gali rinktis: (a) arba tik gimdyti vaikus ir šeimi- 
ninkauti namuose, (b) arba dar truputį „prisidurti“, (c) arba visu krūviu dirbti 
dėl uždarbio. O vyras - ar jis turi kokį nors pasirinkimą? (Ten pat, p. XII.) 
Skyrybos juk moterims nepavojingos, nes prireikus dabar valstybė atlieka 
„Surogatinio vyro“ vaidmenį (ten pat). Nota bene tą knygą labai šiltai sutiko 
Camille Paglia (apie kurią bus kalbama toliau) ir Nancy Friday, kentėtojų 
feminizmo atžvilgiu labai kritiškai nusiteikusios autorės. Pastaroji panašiai 
sako apie Farrello knygą: „Seniai reikalingas atkirtis toms, kurios visą laiką 
verkia dėl savo „aukų“ likimo ir dėl „kontrsmūgio“ (ten pat, paskutiniame 
viršelyje). 

58 N. Wolf. Fire with fire, min. veik., p. XVII. Vis dėlto nesunku „jėgos feminiz- 
me“ atpažinti naują liberaliojo feminizmo srovės atmainą. Kiek išsamesnę 
šios srovės ideologinių principų plėtotę skaitytojas ras trečiojoje dalyje. 

Pakeliui į baimių ir pasitikėjimo savimi stokos pergalėjimą, — o tai 
kaip svarbiausią moterų uždavinį šiuo istoriniu momentu pateikia ir 
garsi pirmosios kartos feministė, vis dar labai aktyvi Gloria Steinem 
itin populiarioje, prieš metus išleistoje Revoliucijoje iš vidaus”, - Wolf 
manymu, ypatingą kliūtį sudaro radikalusis feminizmas, kurį, kaip 
opozicinį jėgos feminizmui, ji apibūdina „viktimiškojo feminizmo“, vic- 
tim feminism vardu?“. Ji supranta priežastis, dėl kurių radikalusis fe- 
minizmas užsisklendė savyje reiganiškuoju antifeministinės reakcijos 
laikotarpiu, bet dabar laikas to atsisakyti. Taip pat labai vertina veiki- 
mą nuo vyrų nukentėjusių ir kenčiančių moterų labui, bet, - sako, — 
baikime su lyčių karo frazeologija. Būna skriaudžiamų moterų, būna 
vyrų skriaudikų, bet nei visos moterys, nei visi vyrai tokie nėra. Mo- 
terys iš prigimties nėra aukos ir iš prigimties nėra bejėgės, nors būna au- 
kos ir būna bejėgės. Ir jau visai kritiškai autorė žiūri į lesbiečių proze- 
litizmą“*!. Kelias į moterų kančių pabaigą vis dėlto pirmiausia eina per 
valdžios perėmimą. 

Neseniai, — rašo autorė 1993 metais, — šiame reikale įvyko tikras 
perversmas. Daug įvykių rodo, kokia galinga politinė jėga yra mote- 
rys, jei veikia solidariai ir remia vienos kitas, taip pat su jomis dėl jų 
siekių bendradarbiaujančius vyrus. Svarbiausiu įvykiu, kuris ne tik 
pažadino Amerikos moterų drąsą, reikalingą ginant savo orumą ir 
pilietinį statusą, bet ir staiga parodė joms jų politinę jėgą, jai buvo 
prieš tai minėta Anitos Hill apklausa, kurią vykdė Clarencą Thomasą, 
Busho remiamą kandidatą į Aukščiausiojo Teismo teisėjus, vertinanti 
Senato komisija. Visuomet ištroškusi sensacijų Žiniasklaida atskleidė 
bandymą ignoruoti prisiekusios profesorės Anitos Hill parodymus dėl 
seksualinio priekabiavimo, kurį ji patyrė, ilgą laiką dirbdama EEOC, 
kuriam vadovavo kandidatas, ir privertė komisiją susilaikyti prieš bal- 
suojant ir viešai apklausti kaltinančią teisininkę. Visa Amerikos visuo- 
menė labai susidomėjusi sekė juodaodės ponios profesorės paaiškini- 
mus, ir nuomonės buvo labai prieštaringos, o komisija jų galutinai 


>? G. Steinem. Revolution from within. A book of self-esteem, London, 1992. 

"HN. Wolf. Fire with fire, min. veik., p. XVII. 

*! Pati naujausioje knygoje nepalieka abejonių, kad, būdama feministė, vis dėl- 
to vertina vyrus kaip seksualinius partnerius, netgi kaip padėjėjus išsilaisvi- 
nant nuo apribojimų sąmonėje - žr. N. Wolf. Promiscuities. A secret history of 
female desire, London, 1997. Ką apie ją dabar gali galvoti svarbiausioji tezės 
apie feminizmo ir lesbizmo tapatumą skelbėja Sheila Jeffreys, kuri nuosekliai 
tebepalaiko tokią poziciją dar ir dešimtąjį dešimtmetį? Apie Jeffreys pažiūras 
rašoma toliau šiame skyriuje. 

neįtikino. Bet svarbu ne tai. Laimėjo visos Jungtinių Valstijų moterys: 
buvo parodyta, kad moterų balsas tampa politiškai svarus, tad val- 
džios siekiantiesiems vertingas, net pavojingas. Atsirado „Anitos Hill 
efektas“"**. Po Hill bylos į vadinamąjį Emily sąrašą, kaupiantį aukas, 
kad paremtų moterų kandidates į Kongresą nuo demokratų partijos, 
plūstelėjo pinigų srautas™. Ir daugelis Hill apklaususios komisijos na- 
rių, taip pat kai kurie vyresni senatoriai pralaimėjo kituose rinkimuo- 
se į Senatą. Kai kurie — varžovei moteriai; ir kitos kandidatės gavo 
išskirtinai daug balsų! Tai turėjo padaryti įspūdį visiems, ir moterims, 
ir vyrams. Tuo pačiu laiku prasidėjo garsūs procesai prieš įžymybes 
dėl išprievartavimo; negana, kad procesai pasibaigdavo, - o tai jau 
sensacija, — kaltinamieji dar ir pralaimėdavo (be kitų, pralaimėjo bok- 
sininkas Mike Tysonas). Kilo skandalas laivyne, kai paaiškėjo, kad 
nį filmą, vakare užpuolė viešbutyje savo koleges”. Dėl šio įvykio ar- 
mijoje kilus nemažam sumišimui, moterims pagaliau buvo leista skrai- 
dyti koviniais lėktuvais, o pulkininkė Patricia Fornes tapo pirmąja 
lėktuvų eskadrilės vade. Pagaliau atėjo kulminacinis momentas: res- 
publikonai pralaimėjo prezidento rinkimus. Autorės nuomone, mote- 
rų indėlis į Clintono pergalę nepaprastai didelis. Bushas norėjo laimė- 
ti remdamasis tradicinėmis patriarchalinėmis vertybėmis ir tradiciniu 
moters modeliu, pagal tokius pačius reikalavimus konservatyvi Žiniask- 
laida reklamavo jo žmoną ir menkino Clintonus. Tačiau iš to nieko 
neišėjo. Moterys savo jau žinojo. Be to, labiau nei oficialiąja propagan- 
da jos pasitikėjo Oprah?“ ir Donahue vedamomis televizijos laidomis, 
kurioje parodytas už jos saldaininį paveikslėlį tikresnis amerikiečių 
šeimos veidas. Net dalis respublikonių pasitraukė iš savo stovyklos 
(46 proc. moterų ir 41 proc. vyrų buvo už Clintoną)?“. 

Pasaulis neatsiliko. Kanadoje 1993 metais premjere išrinkta pirmoji 
moteris (Kim Campbell), o Australijoje tais pačiais metais daugiausia 
moterų dėka dar kartą laimėjo jų postulatus parėmęs Keatingas. Iš 
Airijos jau nuo 1990 metų spinduliavo moterų teises ginančios advo- 
katės prezidentės Mary Robinson pavyzdys. Po rinkimų ji pareiškė, 


*“ Įvykis, labai išgarsintas daugelyje kitų feministinių ir antifeministinių leidinių. 

8 N. Wolf. Fire with fire, min. veik., p. XIV. 

*4 Ten pat, p. 5. 

“S Kaip vėliau pati prisipažino, vaikystėje ji pati patyrė tėvo seksualines prieka- 
bes. 

* Ten pat, p. 7-8. 

kad, užuot supusios lopšelį, jos įsiūbavo sistemą™. Jau kurį laiką Skan- 
dinavija rodė, kaip moterys gali sėkmingai tvarkytis su politika. Tur- 
kijoje premjere buvo Tansu Ciler. Pavyzdžių galima buvo padauginti. 
Atskirai paėmus, tai buvo tik pavyzdžiai, bet visi drauge jie sudarė 
naują kokybę. Autorės manymu, moterų dalis valdžioje artėjo į „kriti- 
nę masę“. Kitaip tariant, visa tai matydamos moterys iš tiesų pirmą 
kartą patiki ne mažesne už vyrų savo politine jėga. Iš šių faktų išplaukia 
tik viena: „Moterys laikomos lygiomis su vyrais“?*. 

Vis daugiau politikų supranta, kad moterų rinkėjų požiūris yra toks 
pat svarbus, o kartais gal net svarbesnis negu vyrų. Keičiasi, jau pasi- 
keitė ir moterų, ir vyrų mentalitetas. Pakanka užmesti akį į televiziją, 
į kino ekraną, į knygyną. Beje, ten vis dar būna ir tradicinių pavyz- 
džių. Tačiau galima pacituoti vis daugiau filmų (autorė išvardija daug 
pavadinimų), kuriuose moterys yra stiprios, ryžtingos, netgi krimina- 
liniuose filmuose atlieka pagrindinius vaidmenis*®, tas pat beletristi- 
koje (net Harleguin pradėjo seriją su sėkmės moterimis), reklamoje 
moterys nustoja būti ornamentais, dažnai jos yra stipresnės už vy- 
rus™. Argi reklamos, filmų, knygų pasaulis pasikeitė? Ne, jį ir toliau 
veda tas pats motyvas — pelno troškimas. Tačiau pripažįstama, kad 
pasikeitė vartotojai! Dabar svarbus moterų požiūris! (Aišku, autorė 
turi omenyje naująsias moteris). 

Tas pats jau atsitiko ir politikos pasaulyje. Wolf vieną po kito patei- 
kia anuomet visiškai naujus įvykius, pavyzdžiui: priimtas, - po dvyli- 
kos metų kovos, - įstatymas dėl šeimos atostogų, kuris leidžia keturis 
mėnesius prižiūrėti vaiką ar sergantį šeimos narį negaunant atlygini- 
mo, bet išsaugant darbo vietą; biudžete padidinamos išlaidos krūties 
vėžio tyrimams; moterys renkamos į vadovaujančiuosius administra- 
cijos ir teisėtvarkos postus (pavyzdžiui, Albright Jungtinėse Tautose); 
priimamas įstatymas, pripažįstantis nusikaltimu vadinamąjį stalking (at- 
kaklų moters sekiojimą); Senatas patvirtina įstatymą dėl smurto prieš 
moteris, jį parėmė ir du prieš tai Anitą Hill apklausinėjusios komisijos 
senatoriai; Senatas pradeda tyrimą prieš senatorių Bobą Packwoodą, 


* Ten pat, p. 11. 

“5 „Women matter as much as men do“, ten pat, p. 150. 

> Autorė mini Widows, Minder, Oranges are not the only fruit, The manageress, 
Prime Suspect su Helenos Mirren ir Lindos La Plaute scenarijumi, Annos Oakley 
Seekers, The Camomille Lawn, The Men's Room, taip pat Tenko, Wish me luck, 
Selling Hitler, Rides; naujojo vyro modelio ieškojimo pavyzdžiai — tai Asmens 
sargybinis, Ugnies linijoje ir net Juros periodo parkas. Ten pat, p. 280-281. 

* Ten pat, p. 32-35, 25. 

apkaltintą dėl seksualinio kabinėjimosi prie 23 savo bendradarbių; fe- 
ministė sociolingvistė Deborah Tannen“' veda seminarą senatoriams 
ir jų žmonoms apie komunikacinius lyčių skirtumus; Aukščiausiojo Teis- 
mo teisėja Ruth Bader Ginsburg po rinkimų viešai dėkoja vyrui už tai, 
kad apsiėmė rūpintis namais; valstybės sekretorius Christopheris War- 
renas konferencijoje Žmogaus teisių tema siūlo specialią rezoliuciją „Ly- 
gus statusas ir Žmogaus teisės moterims“, ir žodis „lytis“ įvedamas į 
visus dokumentus, kuriuose kalbama apie lygias Žmogaus teises; Ka- 
ren Sorlucco laimi bylą dėl išprievartavimo poste prieš policininką Niu- 
jorke (žalos atlyginimas — per ketvirtis milijono dolerių), ir tai išjudina 
visą laviną tyrimų dėl policininkų seksualinio kabinėjimosi prie kole- 
gių; ir t. t., ir pan. Viename iš Niujorko rajonų administracija iš karto 
neabejodama pradeda teismo procesą prieš berniukus, apkaltintus liūd- 
nai pagarsėjusiu seksualiniu kabinėjimusi prie mergaičių baseine (jie 
gynėsi teisindamiesi, kad tik darė aplink jas „sūkurius“). Dabar dar- 
botvarkėje yra bylos dėl seksualinio priekabiavimo įvairiuose federa- 
liniuose biuruose“*?. Štai kaip pasikeitė padėtis. Vyrai sugėdinami, kar- 
tais išgąsdinami. Jie neturi naujų elgesio etalonų, o su senais patenka 
prie gėdos stulpo. Jų „įprastinis“ elgesys šeimoje, pasimatyme ir pan. 
dabar pasirodo esąs „santuokinis išprievartavimas“, „išprievartavi- 
mas per pasimatymą“ ir t. t?“ 

Moterys dabar pasirodo esančios normalios konkurentės dėl val- 
džios. Ir dėl to autorė įspėja negąsdinti vyrų, nes tai gali paskatinti jų 
pernelyg agresyvią gynybą. Moterys nežino, kad reikalauti iš vyrų 
„pasidalyti valdžią“ yra visai kas kita negu reikalauti iš jų „pasidalyti 
namų pareigomis“. Tai nėra paprastas teisingumo, lygybės, pariteto 
reikalavimas. Tai yra noras atimti iš vyrų dalį to, kas jiems brangiau- 
sia, o brangiausia yra valdžia. Moterys dažniausiai neturi supratimo, 
ką tai reiškia — turėti valdžią ir ją atiduoti! Todėl šios svarbiausios 
kampanijos metu, moterims kovojant dėl valdžios, reikia būtinai nu- 
raminti vyrus, užtikrinti jiems, kad moterims rūpi tik abiem lytims 
teisingai sutvarkyti pasaulį, kuriame moterys su vyrais elgsis kuo 
garbingiausiai“". Priešingu atveju jos gali būti vėl prievarta atgal 


*! Lenkiškai išleista jos knyga Ty nic nie rozumiesz!Kobieta i męžczyzna w rozmowie 
(Tu nieko nesupranti! Kai kalbasi moteris ir vyras), Warszawa, 1994. 

“ Ten pat, p. 30-32. 

3 Ten pat, p. 25. 

= Ten pat, p. 14-15. 

= „absolute fairness to men“ — ten pat, p. 28. 

nustumtos į pirmykštes pavaldumo pozicijas. Ir tada tik vienas Die- 
vas težino, kada vėl ateis tinkamas laikas gauti lygybę. 

Autorė mano esant tikslinga dabar kurti didelę daugybę atskirų, 
bet tarp savęs bendradarbiaujančių moterų organizacijų, kurios kovo- 
ja dėl įvairių moteriškų siekių; jos neatitraukia moterų į pagrindinės 
visuomeninio gyvenimo tėkmės pakraščius, į feministinės subkultū- 
ros akligatvį, o per veiklą moterų labui kaskart daugiau jų atveda į 
patį visuomeninės scenos centrą. Veikti reikia rezultatyviai, populis- 
tiškai, atsidarius duris, su gera nuotaika, netgi pelningai““. Tokių or- 
ganizacijų jau yra. Įžangoje autorė išvardija visą jų sąrašą, o asmenys, 
kuriems ji dėkoja, — tai daugiausia nauji vardai, ištisa naujosios kartos 
feminisčių plejada“". 

Šūkį sisterhood, seserystė, ji laiko problemišku, sentimentaliu, jį esą 
reikia pakeisti affiliation, įvairių grupių jungimusi į bendrą „tinklą“, 
reikia sukurti „po visą pasaulį išsiskleidusį moterų galybės tinklą“. 
Neslopinti individualizmo (tai būdinga radikaliojo feminizmo gru- 
pėms), bet darniai sieti asmeninę nepriklausomybę su ryšiais bendrų 
interesų labui““". Ir atakuoti. Neklausinėti „Kas skauda?“, o „Ką reikia 
padaryti?“ Reikia atmesti sektantišką kankinystę. Ir kovoti su sek- 
sizmu, o ne su vyrais. Ir neturėti iliuzijų, kad moterys — tai kažkokios 
stebuklingos būtybės. Baigti su moteriškumo kultu. Polinkis vyrauti, 
agresija ir seksualinis pirmavimas nesvetimi ir moterims*'. Kai gaus 
valdžią, tai visiškai iškils aikštėn. Vienu žodžiu, moterys turi atmesti 
į šalį savo senus krypt ir vypt, kaip lygios su lygiais grumtis dėl val- 
džios ir ją laimėti. Toks turi būti naujasis jėgos feminizmas. 


Sprendžiant iš tolesnės situacijos raidos mūsų dešimtmetyje, Nao- 
mi Wolf numatytas moterų žygis į valdžią tebesitęsia ir, nors ne be 
klaidžiojimų ratu, yra vis sėkmingesnis. Ką tik iškeptas pavyzdys — tai 
naujasis britų premjeras Tony Blairas; ant Londono parlamento laiptų 
jis fotografuojasi su 101 deputate, kurios išrinktos pagal leiboristų par- 
tijos sąrašą! Tačiau abejotina, ar vidutinio piliečio sąmonėje tai turi 
ryšį su feminizmu. Nepaisant autorės siūlomo feminizmo sąvokos su- 
grąžinimo prie jo liberalistinių politinių šaknų, kasdienėje vakariečių 


“e Ten pat, p. XIX. 

“ Ten pat, p. XV. 

s Ten pat, p. 316. 

= Ten pat. 

“0 Ten pat, p. 309-310 
*! Ten pat, p. XVIII. 

sąmonėje ir toliau vyrauja įsitikinimas, kad feminizmas — tai separatis- 
tinis kultūrinis, ar kaip dar vadinama, aukų, kentėtojų judėjimas. Reta 
kuri iš pasižymėjusių politikoje ar ekonomikoje moterų save vadina 
feministe, nors jau kur kas lengviau prisipažįsta pritarianti feminizmo 
idėjoms (liberaliojo feminizmo dvasia). Panieka, kuri feminizmą sieja 
su mizoandriška subkultūra, tebesitęsia ir atstumia daugelį moterų, 
beje, atitinkančių Wolf pasiūlytąsias feministės apibrėžimo prielaidas. 

Taip yra dėl to, kad bandymas atgauti radikaliųjų feminisčių pasi- 
savintą (Naomi Wolf manymu — uzurpuotą) iškabą vis nepasiseka. Ra- 
dikalioji srovė, nesiliaujanti veikusi sau būdingu stiliumi, labai ryžtin- 
gai gina savo eilių „idėjinį grynumą“ ir teisę naudotis pasisavintuoju 
firminiu pavadinimu. Tik yra atviresnė ir labiau domisi viešaisiais rei- 
kalais, taip pat ir valdžios sritimi, ir šiame bare yra linkusi būti kito- 
kios moterų veiklos sąjungininkė. 

Todėl į klausimą Kas pavogė feminizmą? Christina Hoff Sommers po 
metų kaip tik tokiu pavadinimu išleistoje knygoje atsako nesunkiai. 
Argumentuodama daugelį puslapių užimančia anekdotinio pobūdžio 
medžiaga, ji parodo, „kaip moterys išdavė moteris“ (knygos paan- 
traštė). Suteikime žodį ir šiai autorei. 


Christina Hoff Sommers: Who stole feminism? How women have 


betrayed women 
Simon and Schuster, New York, 1994 


Feminizmą neteisėtai yra pasisavinusios gender feminism, kultūri- 
nio skirtumo feminizmo atstovės. Tokį dar vieną pavadinimą autorė 
siūlo radikaliajam feminizmui dėl jo maniakiško polinkio bet kokį 
pasaulio reiškinį interpretuoti lyties požiūriu ir absoliučiai priešiško 
santykio su vyrais kaip su kultūrinės lyties ilgam sąlygotais moterų 
priešais. Kaltinamosios feministės mano, kad „visos institucijos, pra- 
dedant valstybe, o baigiant šeima ir mokykla, stiprina vyrų virše- 
nybę. Skelbdamos įsitikinimą, jog moterys praktiškai gyvena apsiaus- 
ties sąlygomis, kultūrinio skirtumo feministės akivaizdžiai ima rekrūtus į 
savo gretas savo kariaujamam karui“. Tačiau ne kiekviena moteris, 
net laikydama save feministe, nori tikėti jų teigimu, jog „šiuolaikinės 
Amerikos moterys gyvena jas slegiančiomis „vyrų hegemonijos“ są- 
lygomis“**. 


* C., H. Sommers. Who stole feminism? How women have betrayed women, New 
York, 1994, p. 16. 

Tam tikslui radikaliosios feministės rūpestingai renka ir skelbia vi- 
sokiausius duomenis apie moterų, kaip aukų, statusą. Sommers de- 
maskuoja daug plačiai paskleistų duomenų kaip neteisingus, nors pri- 
pažįsta, kad iškraipymai kartais atsirasdavo be piktos valios, dėl 
apgaulės. Tik anoms kovotojoms dėl moterų siekių trūksta valios kon- 
troliuoti cituojamus duomenis. Juo baisiau skamba kokie nors skai- 
čiai, juo geriau. Iš ten, pavyzdžiui, plačiai paplito, net ir į G. Steinem ir 
N. Wolf knygas pakliuvo?“ skaičius 150 tūkstančių moterų, neva kas- 
met Jungtinėse Valstijose mirštančių nuo anoreksijos. Pakako kelių te- 
lefono skambučių nustatyti, jog iš tiesų dėl tos priežasties miršta apie 
šimtas moterų (bet ir tai yra ganėtinai liūdna!), o cituoti duomenys — 
tai šios ligos ištiktų moterų skaičius. Kažkas blogai perskaitė informa- 
cinę skrajutę ir klaidingus duomenis paleido į apyvartą, tačiau niekas 
jų po to netikrino. O tai dėl to, kad skambėjo baisiai, ir kaip tik apie tai 
kalbama! Kitas pavyzdys — per internetą išplatinta ir, pavyzdžiui, Ti- 
mes laikraštyje ir kituose leidiniuose, daugelyje referatų ir pan. pa- 
naudota informacija, kad daugiau luošų vaikų gimsta dėl nėščių mo- 
terų sumušimo negu dėl visų kitų priežasčių. Autorė nustatė, kad 
konferencijoje, iš kurios pasklido ši informacija, buvo pasakyta, jog 
daugiau medicinos tyrimų skiriama įgimtų vaisiaus augimo ydų pro- 
blemai nei sumušimams šeimoje, o medicina, kaip ją užtikrino, ap- 
skritai netyrė naujagimių ydų dėl nėščios motinos sumušimo atve- 
jų?““. Tokių pavyzdžių yra ir daugiau. Žinoma, tikslių duomenų apie 
moterims daromas skriaudas ir apie jų nederamą padėtį visuomenė- 
je ir taip yra pakankamai daug. Tačiau kultūrinio skirtumo feminizmas 
visus juos platina daugiausia vieninteliu tikslu, būtent: idant „su- 
telktų moteris dėl jų pačių reikalų“, o tam nepakanka priminti, kad 
daugelis brutalių ir egoistų vyrų skriaudžia moteris. „Jos (t. y. radi- 
kaliosios feministės, kultūrinio skirtumo feministės — K. Š.) turi mus 
įtikinti, jog moterų engimas iš kartos į kartą yra struktūrinė mūsų 
visuomenės ypatybė“?“. 

Autorės nuomone, ši feminizmo srovė daro didelę skriaudą mote- 
rų siekiams. Daugelį iš jų atstumia nuo bendradarbiavimo su libera- 
liųjų feminisčių organizacijomis ir nuo talkos jų pastangoms panaikinti 
tikras skriaudas ir lyčių nelygybę. 


%3 Kalbama apie jau minėtas G. Steinem. Revolution from within, min. veik., ir 
N. Wolf. The beauty myth, min. veik., publikacijas. 

"TC H. Sommers. Who stole feminism?, min. veik., p. 11-15. 

*“ Ten pat, p. 16. 


DUKRAITĖS EINA UŽKARIAUTI PASAULIO 281 


O radikalusis feminizmas, kaip tai aiškėja iš tolesnių autorės apra- 
šymų, užvaldė daugelį universitetinių moterų studijų centrų, kur lais- 
vai šakojasi, nes mokyklos valdžia, norėdama išvengti kaltinimų sek- 
sizmu ir reakcingumu ar politiniu nelojalumu, yra linkusi apsimesti, 
kad nieko nepastebi““. Netgi feministės, tik kitokios pakraipos, bijo 
praverti burną, nes bematant pasmerkiamos kaip „išdavikės“, „kola- 
borantės“, „antifeministinės reakcijos bendrininkės“ ir pan?“ Ji patei- 
kia Niujorko City universitete 1992 metų spalio mėnesį į pensiją išei- 
nančiai profesorei Carolynai Heilbrun™® pagerbti skirtos konferencijos 
pavyzdį. Sako, kad pasibaisėjusi žiūrėjo ir klausėsi, kaip, beje, inteli- 
gentiškos ponios tiesiog varžosi pabrėždamos, jog yra „įtūžusios“, 
„Adūkusios“, „furijos“, įniršusios, įsiutintos, — aišku, dėl vyrų kaltės, — 
daug pasakoja apie save, kad survived, ištvėrė, išgyveno. Gloria Stei- 
nem, norėdama pasirodyti geriau už kitas, pareiškia: „O mane buvo 
pagavęs dar didesnis pasiutimas... Antraip būtų likusi tik depresija“. 
Visos tos — o juk protingos! - moterys „laiko save antrąja feministinio 
judėjimo banga, moraliniu kovotojų dėl moterų išgelbėjimo autorite- 
tu“. Argi Amerikos moterys reikalavo to karo? Ir tokio išlikimo? Klau- 
santis tų kultūringų ponių, dažnai ponių profesorių, tiesiog sunku pa- 
tikėti, kad šią valandą Jungtinėse Valstijose yra daugiau studenčių nei 
studentų. Tuo tarpu tarp anų aktyvisčių ir toliau yra privaloma aksio- 
ma, kad „vyrai kolektyvinėmis pastangomis moteris laiko pavergtas“ 
ir todėl bet kokia kaina reikia palaikyti, puoselėti „širdingą feministi- 
nį ryšį“ toje nuskriaustoje visuomenėje“. Tokios dabar yra „Naujosios 
Feministės”. Kaip jos skiriasi nuo tų senųjų, nuo tokios Betty Frie- 
dan, nuo tokios Germany Greer ir daugelio kitų, kurios, panašiai kaip 
dauguma Amerikos moterų, buvo už vienodą požiūrį į lytis. 

Prašalaičio ausyse egzotiškai skambančių Naujųjų Feminisčių kal- 
bų sąrašas Sommers knygoje labai ilgas. Iš kai kurių veikėjų netgi ga- 
lima sužinoti, kaip sunkiai moteris prislegia Beethoveno IX simfonija. 


* Ten pat, p. 117. 

* Ten pat, p. 18. 

*8 Paradigminės androginizmo programos feminizme formuluotės autorė. Žr. 
C. G. Heilbrun. Toward androgyny. Aspects of male and female in literature, Lon- 
don, 1973. Tai yra kritinis literatūrinis Virginios Woolf idėjų, kurios išreikštos 
Savo kambaryje (išleistame lenkų kalba — Warszawa, 1997), pagrindimas ir 
išplėtojimas. 

** „I have become even more angry... The alternative is depression.” C. H. Sommers. 
Who stole feminism?, min. veik., p. 22. 

0 Ten pat. 

Jei būtų kalbama tik apie mažuose būreliuose aptarinėjamus indivi- 
dualius pojūčius, tai nebūtų rimta. Bet, autorės nuomone, tokio mąs- 
tymo ir matymo sekėjų Jungtinėse Valstijose labai daug ir, o tai svar- 
biausia, jos turi svarbius postus: vadovauja vietiniams moterų 
centrams, dirba svarbių politikų biuruose, yra rimtų mokyklų mokslo 
ir administracijos darbuotojos?"'. Dar blogiau, kad prie jų prisideda 
gausybė dar vienos, jauniausios kartos moterų, dar agresyvesnių ir 
dar nepagarbiau samprotaujančių apie faktų pateikimą?"?. Štai Visos 
šalies moterų studijų draugijos konferencijos Ostino mieste dalyvės 
pritardamos klausosi buvusios šokėjos Angelos prisipažinimų apie 
„skausmingus išgyvenimus“ (kurie apibūdinami kaip „ouch experien- 
ces“). Angela aiškina: „Tokius „au!“ išgyveni, kai patiri rasizmą, sek- 
sizmą, klasizmą, homofobiją, eiblizmą, eidžizmą ir lukizmą“?". Atro- 
do, kad moterų studijose dabar įsigalėjusi kultūralistinė pakraipa, jei 
kaip visiškai normalus dalykas priimamos, pavyzdžiui, buvusios mark- 
sistės MacKinnon 1993 m. vasarą žurnale „Signs“ paskelbtos išvados, 
esą vyrams pažinimas yra tarsi seksualinis skverbimasis į gamtą?“. 
Tai yra madingos feministinės mokslinės epistemologijos kritikos pa- 
vyzdys, į kurį, kaip matyti, Sommers žvelgia labai santūriai. 

Autorė nevengia pripažinti tų kritikuojamosios feminizmo srovės 
veiklos sudedamųjų dalių, kurios yra artimos visoms feministėms: rū- 
pinimosi moterimis ir ryžtingos veiklos siekiant joms teisingumo. Ta- 
čiau be išlygų atmeta jai būdingus ginecentrizmą ir mizoandriją. Deja, 
apkaltintoje srovėje viena su kitu neatskiriamai susiję. Tačiau autorė 
turi vilties, kad ateityje moterų siekiai vėl sujungs visas feministes, 
kai daugelis kultūrinio skirtumo feminisčių atmes senamadišką ideo- 
logiją ir prisijungs prie „lygybės feminisčių“ (eguity feminists), kurios 
pasilieka pagrindinėje visuomenės gyvenimo tėkmėje”. 

Su dideliu pritarimu ji pasveikino knygos Į ugnį atsakyk ugnimi pa- 
sirodymą, o sužinojusi iš jos autorės, kad ją dabar internetu persekio- 
ja buvusios sąjungininkės, tarp jų netgi viena ponia sociologijos profe- 


“I Ten pat, p. 29. 

“2 Ten pat, p. 18. 

„An ‘ouch’ is when you experience racism, sexism, classism, homophobia, ableism, 
ageism, or lookism“ — ten pat, p. 30. „Homofobija“ čia reiškia pasibjaurėjimą 
homoseksualistėmis, „eiblizmas“ (nuo disabled, nevisateisis) — tai priešišku- 
mas nevisateisiams asmenims, „eidžizmas“ - tai blogas elgesys su kuo nors 
dėl jo amžiaus, o „lukizmas“ - tai tikriausiai įkyrus kokio nors žmogaus 
sekiojimas akimis. 

“* „to know has meant to fuck“ — ten pat, p. 66. 

sorė iš prestižinio universiteto, guodžia: „Mis Wolf, prie to reikia pri- 
prasti! Veikiai Jūs įsitikinsite, kaip jaučiasi žmogus, kai jis išvadinamas 
antifeministu tik dėl to, kad nenori visų vyrų laikyti savo priešais ir 
visų moterų - jų beginklėmis aukomis“"*“. Tokios figūros kaip Fire with 
fire autorė įkvepiančios jai optimizmo, lygybės feminizmas neišnykęs 
ir neišnyksiąs. Ir cituoja ne vieną pavardę feminisčių, kurios panašiai 
kaip ji kritikuoja separatistinį feminizmą. Jos dažnai darbuojasi vie- 
nos, nemėgsta bandos. Jų yra tarp vyriausios kartos atstovių, kaip 
antai Betty Friedan ar Wendy Kaminer, vidurinėje kartoje, kaip šią 
valandą ypač puolama Camille Paglia arba rašytoja Erica Jong, o kai 
kurios, kaip Naomi Wolf arba Katie Roiphe, - visiškai jaunos. 


Sommers knygos gale minėtoms figūroms (autorė, žinoma, irgi joms 
priklauso) daugiausia būdingi bendri bruožai. Tai yra moterys indivi- 
dualistės, vaikščiojančios savais keliais, raiškios asmenybės, dažnai 
nepriklausančios nė vienai stovyklai. Joms nestinga drąsos, jos nepri- 
klausomos, pasitiki savo ir moterų jėgomis. Jos labai kritiškos subkul- 
tūrinio, bet ne apskritai feminizmo atžvilgiu, priešingai — pačios laiko 
save feministėmis. Kadangi negaišo laiko kruopščiai skaitydamos anks- 
tesnių feminisčių rašinius, kartais jos laužiasi pro atdaras duris. Kai 
kada pateikia primityvias, kritikuojamųjų kolegių atžvilgiu netgi užgau- 
lias nuomones. Bet užtat joms būdinga vidinė ugnis ir optimistinis 
požiūris į aplinkinius. Apsiskaitymo, nuodugnesnio savo pačių judėji- 
mo istorijos pažinimo stoka stiprina jaunųjų aktyvisčių šiek tiek bar- 
barišką pasitikėjimą savimi, o jis pirmojoje dešimtojo dešimtmečio pu- 
sėje išties atgaivino bent kiek sustabarėjusį ir dogmatizuotą feminizmo 
judėjimą. 

Moterys, kurioms sekasi, — ne naujiena. Tačiau reikalas toks, kad 
anksčiau jos pasižymėdavo tradiciniu požiūriu į moterų vaidmenį vi- 
suomenėje, save laikydavo išimtimi, o moterims patardavo paisyti lig- 
tolinių etalonų. Taip darė Margaret Mead ar Helen Deutsch. Tokios, 
kaip antai Margaret Thatcher, dažniausiai būdavo politinės valdžios 
hierarchijos viršukalnės pasiekusios moterys. Kai kurios, kaip devin- 
tojo dešimtmečio antifeministinio kryžiaus karo Jungtinėse Valstijose 
vadovė Phyllis Schlaffly, tiesiog kovojo su feminizmu ir jo siūlymais 
moterims naujų vaidmenų. O dabar atsiranda naujas tipas moterų, 
kurios guviai daro politinę, mokslinę, meno karjerą ir tuo pat metu 


“^5 Ten pat, p. 275. 
`% Ten pat, p. 245. 

laiko save ne išimtimi iš taisyklės, o tik daugelio moterų ateitį aplen- 
kusiu modeliu. Jos laiko save feministėmis ir noriai bendradarbiauja 
su kitomis moterimis plėsdamos jų įtaką, kartais, nors tai ne taisyklė, 
savo karjerą irgi yra padariusios remdamosi feministinių organizacijų 
parama”. Tačiau tos moterys iš principo yra labai kritiškai nusiteiku- 
sios bet kokių lytinių privilegijų atžvilgiu, nes tai, jų manymu, niekuo 
nepagrįsta. Iš to išplaukia smarki radikaliojo feminizmo kritika, ir vi- 
sa tai noriai pasigauna žiniasklaida pjudydama separatistes. 

Minėtame sąraše matyti ir amerikietės meno istorikės Camille Pa- 
glia pavardė. Jos pavyzdys šiek tiek sudėtingesnis, nors pati ji pri- 
klauso aprašytajam tipui, be kita ko, ir dėl to, kad populiarumą jai 
atnešusioje knygoje Sexual personae su dideliu trenksmu įsilaužia pro 
atdaras duris. Jos knyga 1990 metais pataikė į panašių deklaracijų la- 
bai išalkusią dirvą. Nieko negali būti Žiniasklaidai įdomiau už femi- 
nistes atakuojančią moterį, kuri tai daro iš tradicinio biologizmo pozi- 
cijų, nors pati niekuo neprimena klasikinių tradicijos gynėjų. Juk yra 
gerai išauklėtos konservatorės priešingybė. 

Savo knygoje Camille Paglia neigia feminizmo laimėjimus. Jos nuo- 
mone, jie niekaip negali pakeisti pačios santykių tarp lyčių esmės. Jų 
veiksmingumas pasibaigia pačiame paviršiniame visuomenės gyveni- 
mo sluoksnyje. Skirtumas tarp moterų ir vyrų turi, - sako ji labai paki- 
liai, - grynai biologinį pagrindą, jis yra sąlygotas moters gimdytojos 
paskirties. Vien tik vyrai yra ir gali būti kultūros kūrėjai, moterys 
daugiausia, — vyrų dėka, — yra vartotojos, vyrų uždarbio parazitai. 


>” Jau 1971 m. radikalioji feministė panašiai yra rašiusi apie reikalingą sėkmės 
moterų, kurios liktų feministėmis, atsiradimą. „Tai, ko mums reikia, - tai 
moterys, kurios kalba, rašo ir veikia kaip moterys, - rašo kino kritikė iš 
Kalifornijos. — Visuomet yra buvę moterų, kurioms pavykdavo „įveikti sis- 
temą“ ir „tvarkytis vyrų pasaulyje“. Deja, pernelyg dažnai praeityje tos mo- 
terys pavydžiai saugodavo savo sėkmę ir visiškai sąmoningai atsiribodavo 
nuo kitų moterų. Tai moterys, kurios savo tapatybę ir pasitikėjimą savimi 
grindžia manymu, jog yra visai kitokios ir geresnės už kitas moteris. Sakai 
joms, kad mąsto kaip vyras, o jos suvokia tai kaip komplimentą; pasakyk, 
kad elgiasi kaip moteris, ir tai joms reiškia, jog yra silpnos ir emocionalios. 
Nenorėtų dirbti kitos moters vadovaujamos, tačiau stebisi, kad nėra geriau 
atlyginamos ir kad joms nepatikima rimtos atsakomybės reikalaujančių pa- 
reigų. Tai turi pasibaigti. Tos iš mūsų, kurioms, nepaisant nieko, pavyksta 
pasiekti tam tikros įtakos ir atsirasti ten, kur mus girdi, turi išmokti viena 
kitai tarp savęs padėti kaip moterys“ (S. S. Trumbo. A woman's place is in the 
oven [I leid. 1971], kn. A. Koedt, E. Levine, A. Rapone (red.). Radical feminism, 
New York, 1974, p. 424). 

„Kai važiuoju Vašingtono tiltu ar kuriuo nors kitu iš didžiųjų Ameri- 
kos tiltų, mąstau sau: Dieve mano, tai jie padarė — vyrai! Statyba, kon- 
stravimas — tai vyrų poezijos viršūnė. Kai, stovėdama perone, matau 
didžiulį pro mane judantį keltuvą, stoviu išsigandusi ir nustebusi, kaip 
kiti išvydę procesiją. Kokia vaizduotės galia, kokia didybė — tie keltu- 
vai pro amžių glūdumą jungia mus net su senovės Egiptu [...]. Jei civi- 
lizacija būtų likusi moterų rankose, ir toliau tebegyventume nendri- 
nėse trobelėse.“** Autorė priduria vyrams ir jų kapitalizmui esanti 
dėkinga už tai, kad štai dabar sėdi prie rašomojo stalo ir rašo knygą. 

Jeigu, nepaisydamos tokių pareiškimų, dalis (liberaliai nusiteikusių) 
feminisčių pajuto jų autorei simpatiją, tai tikriausiai dėl to, kad pagrindi- 
nis jos atakos taikinys buvo kultūrinės feministės ir dar buvo panaudotas 
jų pačių ginklas. Kaip tik moters gimdytojos paskirtis, taip pat menstrua- 
cijos, netgi jau patys moters lytiniai organai, kuriuos, pavyzdžiui, Luce 
Irigaray ir kai kurios kitos kultūrinės feministės buvo padariusios esteti- 
nės adoracijos objektu, Paglios nuomone, pasmerkia moteris amžinai bū- 
ti žemesnėmis, o ne viršesnėmis už vyrus. Tas moterų „gamtiškumas“ ne 
vyrus, kaip to norėjo Mary Daly, o moteris padaro kitos lyties energiją 
siurbiančiais parazitais. Vagina dentata nėra klaidingas mitas?"". 

Aiškus dalykas, už viso to yra ir Freudas, ir Nietzsche, ir visa anks- 
tesnė biologistiškai grindžiama antifeministinė lektūra. Autorė aiš- 
kiai palaiko įsitikinimus dėl kalbos ir kultūros fališkojo pobūdžio, bet 
specialiai nesirūpina savo įsitikinimų istorine genealogija. Kopdama į 
sceną, gal dar ne visai suvokė, kad išpančioja audrą, ypač kad didelis 
reikalas yra labai hermetiško pobūdžio ir susijęs su meno istorija bei 
kritika. Svarbiausią vaidmenį ėmė vaidinti įvadinis pirmasis skyrius, 
kuris vėliau buvo išspausdintas atskirai. Autorė tapo ypač agresy- 
vios kultūrinių feminisčių kritikos objektu, išaugo tiesiog iki moters 
antifeministės simbolio. Tačiau ir Naomi Wolf priekaištavo jai, kad 
„naudojosi standartine antifeministine retorika iš 1890-1910 metų pir- 
mosios reakcijos laikotarpio“, nors, antra vertus, ji pasipiktino, kad 
nebuvo leista Sexual Personae autorei ir jos užsipultoms radikaliosioms 
ir kultūrinėms feministėms laisvai diskutuoti Žiniasklaidoje”. 


58 C, Paglia. Sexual Personae. Art and dekadence from Nefertiti to Emily Dickinson 
(I leid. 1990), London, 1991, p. 38. 

> Ten pat, p. 13. 

"TC Paglia. Sex and violence, or nature and art, London, 1995. 

"IN. Wolf. Fire with fire, min. veik. Paglia kritika atsakė į kritiką, N. Wolf 
pažiūras apibūdindama kaip „hipių kartos feminizmą“. Ponias vieną nuo kitos 
iš tikrųjų skiria ištisa karta, tačiau, nepaisant nieko, feministinio separatizmo 

Tik dabar, po Sexual Personae išspausdinimo ir tos knygos sukeltų 
ginčų, jos autorė ėmė vadinti save feministe. Tiesa, ji prisistatė kaip 
feminizmo priešininkė, tačiau — „oficialiojo feminizmo“, kaip ji vadina 
radikalųjį subkultūrinės izoliacionistinės pakraipos feminizmą. O ji pati 
yra maištingojo, su septintuoju dešimtmečiu susijusio feminizmo se- 
kėja. Jos nuomone, kaip tik oficialiosios feministės sunaikino tai, ką 
buvo pasiekęs anas autentiškas maištingasis feministinis radikalizmas. 
1994 metais ji apie save rašo: „Manasis feminizmo tipas visiškai nepri- 
mena oficialiojo feminizmo““*?. Panašiai kaip Naomi Wolf ji aiškiai kves- 
tionuoja išskirtinę radikaliųjų feminisčių teisę reprezentuoti feminiz- 
mą, ojas pačias apibūdina kaip „politiškai lojalią feminizmo mokyklą“. 
Deklaruoja: „Neketinu atmesti feminizmo. Bandau jį reformuoti iš vi- 
daus" "7" Įžangoje programiškai pareiškia: „Reikia išgelbėti pažangius 
septintojo dešimtmečio [feminizmo] principus, kurie buvo užpilti drun- 
gnu politinio lojalumo jovalu. Bent jau mano idealai — tai laisva mintis ir 
pasisakymų laisvė.“ Ji yra laikoma „karinga feminizmo ir akademijų 
reformatore, ištikima septintojo dešimtmečio protesto ir opozicijos eta- 
lonams“. Sako, kad yra šalininkė „lygių galimybių feminizmo“, kuris 
„reikalauja pašalinti visokius barjerus moteriai kilti politikos ir profe- 
sijų pasaulyje“, tik be privilegijų moterims““. Tokias pažiūras su tokia 
vėliava ji pateikia tik po kelerių metų, kai ankstesnės knygos dėka 
tapo centrine figūra ir daugelio diskusijų žiniasklaidoje dalyve, taip 
pat skandalingų filmų bendraautore, o pirmiausia nesuskaičiuojamų 
atakų iš feminizmo aktyvisčių pusės didvyre ir veikiau paniekos ob- 
jektu tarp mokytų feminologių. Jos kreipimasis dabar skamba: jūs, 
valdiškosios feministės, neturite išskirtinės teisės į feminizmą. Femi- 
nizmas gali būti linksmas, optimistinis, pasauliui artimas, išlaisvinan- 
tis, netgi įžūlus, gali būti kvietimas moterims dalyvauti viešajame gy- 
venime drauge su vyrais, nesuderinamas su bandymais uždaryti 
moteris į getą. Tačiau, kartojame, šiame viešajame gyvenime mote- 
rims privalo tekti iš tiesų lygus su vyrais vaidmuo, bet vaidinamas 
kitaip, moteriškai, kaip liepia visagalė biologija. 

Yra požymių, kad paties radikaliojo feminizmo stovykloje praside- 
da permainos, kurios daro įmanomą susikalbėjimą. Šalia būdingų radi- 


akivaizdoje jos yra kažkuo giminingos (žr. C. Paglia. Wamps and tramps [I leid. 
1994], London, 1995). 

*2 Ten pat, p. 460. 

3 Ten pat, p. 464. 

4 Ten pat, p. XI. 

kaliųjų feminisčių priekaištų nepaklusnioms feministėms atsiskyrėlėms 
(kad išduoda bendrą reikalą, kad smeigia peilį į nugarą, kad tarnauja 
pikčiausiems moterų priešams, kad daro karjerą vyrų pasaulyje, o tai 
savaime yra išdavystė, nes taip stiprinamas patriarchatas) kartkartėmis 
pasigirsta svarstymai ar net pripažinimo balsai. Šiems naujiems tarp 
radikaliųjų feminisčių pasigirstantiems balsams būdinga yra labai 
kruopšti ir pasverta naujųjų feminisčių atsiskyrėlių fenomeno analizė, 
kurią britų socialistinio atspalvio radikaliojo feminizmo ketvirtiniame 
žurnale „Trouble and Strife“ padarė Delilah Campbell. Šio tipo feminis- 
čių palyginimas su avimis, kurios nepriklauso niekieno bandai (mave- 
rick), atrodo labai taiklus“. Autorė mato reikalingumą sudaryti bendrą 
frontą kaip tik su tokiomis sąjungininkėmis, užuot sektantiškai atmetus 
kiekvieną moterį, kuri netelpa į siaurus subkultūrinių kriterijų rėmus. 
Tačiau toli gražu ne visos pagrindinės feminizmo srovės sekėjos 
yra linkusios panašiai atsiverti ir pripažinti kitus feministinius požiū- 
rio taškus. Yra ir kitas polius, sustingęs savo separatizme. Klasikinė 
tokio matymo atstovė yra daugiametė tarptautinė veikėja, devintąjį 
dešimtmetį labai įsitraukusi į antipornografinę kampaniją, savo les- 
bizmą kaip politinę poziciją demonstruojanti britė Sheila Jeffreys. 
Ryžtingai nedavusi teisės heteroseksualistėms vadinti save feministė- 
mis, — o tai buvo padaryta būdingoje šiai pozicijai knygoje 1990 me- 
tais, — po dvejų metų ji jaučiasi priversta visas savo jėgas mesti į 
kovą dar viename, vidiniame fronte, nes arenoje liko kitas, dar grės- 
mingesnis priešas vėl su savo pajėgomis, nors jau apvalytomis nuo 
heteroseksualisčių. Ypač karštu uždaviniu autorė laiko feminizmui lo- 
jalių lesbiečių atskyrimą nuo visų kitų lesbinės meilės sekėjų. Mat, de- 
ja, ne visos lesbietės pasirodo esančios feministės, o kai kurios netgi 
kovoja su feminizmu, nes yra linkusios į viršenybės ir pavaldumo san- 
tykiu ar net sadomazochizmu (kopijuodamos heteroseksualinį etalo- 
ną) pagrįstą meilę. Ji skiria: „lesbietes feministes“, „lesbietes, kurios 
yra ir feministės“ ir pagaliau tokias, kurios šalinasi feminizmo. „Les- 
biškojoje feministinėje filosofijoje, — rašo ji, — žodžiai „lesbietė“ ir „fe- 
ministė“ integraliai susiję, /esbizmas yra feministinis, o feminizmas — les- 
biškas.“**? Taip pat yra lesbiečių, kurios kovoja dėl kai kurių feminizmo 


58 D. Campbell. With friends like these... the media, the maverics and the movement, 
„Trouble and Strife“, nr. 31, 1995 m. vasara, p. 65-72. 

* S. Jeffreys. Anticlimax. A feminist perspective on the sexual revolution, London, 1990. 

87 S. Jeffreys. Anticlimax. A feminist perspective on the sexual revolution, London, 
1994, p. XI. 

tikslų, bet lesbizme nėra feministės, nes — taip kaip tos trečiosios — 
nori „vaidinti lytinius vaidmenis“. Jos, kaip ir autorė, lesbietės femi- 
nistės, dabar yra tiesiog „kraštutinė, visiškai nepopuliari mažuma“, 
jos yra puolamos, kad yra „antiseksualios, politiškai lojalios, yra esen- 
cialistės ir idealistės“**9. Nelieka nieko kito, kaip „labiau atsiskirti“ 
nuo nefeministinių lesbiečių, reikia „intelektualiai ir etiškai atsiskirti 
nuo heteropatriarchalinių vertybių“. Tik toks atsiskyrimas „gali pa- 
dėti palaikyti lesbiškąją ereziją ir lesbišką feministinį patriarchatui mes- 
tą iššūkį“5®. Autorės nuomone, „sadomazochizmas — tai erotinis fa- 
šizmo kultas“, kaip skelbia į knygą įdėto dar 1984 metų straipsnio 
antraštė; tų metų, kai atsirado LASM (Lesbian Against Sadomazochism — 
Lesbietės prieš sadomazochizmą). 

Sheilos Jeffreys atvejis greičiau yra kraštutinis, tačiau radikaliojo fe- 
minizmo uždavinių sąraše ir šiuo metu pirmoje vietoje matyti kova su 
įvairiomis prievartos prieš moteris formomis (taip pat ir su represijo- 
mis prieš homoseksualistes), o ne, kaip to norėtų Naomi Wolf ir pana- 
šiai mąstančios jėgos feministės, politinės valdžios paėmimas į moterų 
rankas. Yra požymių, kad dalis subkultūrinių feminisčių, neatsisakyda- 
mos sau būdingų veiklos barų ir jas dangstančios teorijos, tuo pat metu 
atsiveria platesniam bendradarbiavimui ir jau nebeniekina galimybių 
įžengti į viešąją areną ir netgi kovoti dėl valdžios. Kai viename poliuje 
buriasi subkultūrinio eskapizmo šalininkės, kitame didėja politinis ak- 
tyvumas, kur įvairios orientacijos feministės bendrai kovoja, idant gau- 
tų „pusei žmonijos — pusę valdžios“, kaip skelbia šūkis internete „Foun- 
dations for majority“. Dėl to jos, kaip parodė pastarasis Jungtinių Tautų 
IV pasaulinis moterų kongresas Pekine, tapo labai aktyvios tarptauti- 
niuose forumuose. Tik politinės įtakos darymas daugeliui lieka ne pats 
sau tikslas, bet veikiau vienas iš moterų išvadavimo nuo vyrų prievar- 
tos įgyvendinimo metodų. Kai 1996 metų lapkritį Braitone vyko tarp- 
tautinė konferencija prievartos prieš moteris ir jų išnaudojimo bei mo- 
terų pilietinių teisių tema, ji po senovei buvo skirta daugiausia 
išprievartavimams, seksualiniams užpuolimams, seksualiniam prieka- 
biavimui ir prievartai namuose, moterų lytinių organų sužalojimams, 
moteriškos lyties vaikų žudymams, prekybai moterimis drauge su pros- 
titucija ir pornografija, vaikų seksualiniam išnaudojimui ir vaikų apsau- 
gai. Tačiau greta pranešimų apie prievartos prieš moteris ir vaikus mas- 
tą ir formas (feminizmas jau kurį laiką ypač stiprino vaikų, - šiuo atveju, 


8 Ten pat, p. X. 
> Ten pat, p. XVII. 

aišku, abiejų lyčių, - apsaugos temą) svarbiausia pasirodė „moters tei- 
sių“ tema, suprasta kaip žmogaus ir piliečio teisių, taip eksponuojamų 
Jungtinių Tautų veikloje, išplėtimas. 

Ta perspektyva jau kurį laiką politinėje plotmėje jungia įvairių pa- 
kraipų feminisčių ir dalies nefeminisčių bei žmogaus teisių gynėjų pa- 
stangas. Jau 1979 metais, kaip esu minėjęs anksčiau, Jungtinės Tautos 
priėmė „Moterų diskriminacijos visokių formų likvidavimo konvenci- 
ją“, 1996 metų rugsėjį ją buvo ratifikavusios 154 valstybės. Šio doku- 
mento pagrindu galima suformuluoti nemažai kaltinimų, nes dauge- 
lio valstybių politinė ir visuomeninė praktika ir toliau skiriasi nuo 
deklaruotų intencijų. 

Susumuokime: taigi šiuo metu Vakarų pasaulyje šalia viena kitos, kar- 
tais viena prieš kitą, o kartais bendradarbiaudamos veikia trys pagrindinės 
feminizmo srovės: radikalusis feminizmas, liberalusis feminizmas (senoji 
ir naujoji atmaina) ir socialistinis feminizmas. Ribos tarp jų ne visuomet 
griežtos. Pirmasis, radikalusis feminizmas, pats save laiko vieninteliu teisė- 
tu feminizmu ir viešosios opinijos panašiai laikomas tout court feminizmu. 
Socialistinis feminizmas, daugiausia sutinkamas Didžiojoje Britanijoje ir Aust- 
ralijoje, ne toks reikšmingas Jungtinėse Valstijose, būna itin artimas radi- 
kaliajam feminizmui, kai paremia kovą dėl specialaus privilegijuoto po- 
žiūrio į moteris, kuris grindžiamas reikalu išlyginti lyčių biologinės 
nelygybės pasekmes. Tačiau jis atsiriboja nuo radikaliajam feminizmui 
būdingo moteriškumo kulto. Liberalusis feminizmas savo dėmesį sutelkia į 
veiklą įstatymų leidybos bare ir į politinio spaudimo bei įtakos organiza- 
vimą siekiant vyrų ir moterų lygybės; kurį laiką tai yra ir tarptautinė 
kova Jungtinių Tautų forume dėl moterų diskriminacijos visokių formų 
eliminavimo; Europoje tai gali būti reikalavimas moterims tam tikrų pri- 
vilegijų, interpretuojamų kaip abiejų lyčių galimybių sulyginimo pagrin- 
das (Jungtinėse Valstijose ši srovė tą dalyką yra atmetusi). Sioje srityje 
feminizmo skirtumai gerokai nusitrynę nuo tada, kai radikalusis femi- 
nizmas irgi sugrįžo prie politinės veiklos, ypač tarptautinėje arenoje. Tuo 
tarpu feminizme stiprėja nauja pakraipa (iš Naomi Wolf čia preliminariai 
perėmėme apibūdinimą jėgos feminizmas), artimiausia ligšiolinei libera- 
liajai tradicijai, bet politiniais siekiais Žengianti gerokai toliau, tuo pat 
metu linkusi bendradarbiauti su kitomis feminizmo srovėmis ir su viso- 
kiais sąjungininkais, taip pat ir su vyrais. Keliamas tikslas — visiškai pro- 
porcingas moterų dalyvavimas valdžios ir administravimo aparate. 

Galima, - netgi reikia, — išskirti kultūrinį feminizmą, jei jis supran- 
tamas kaip moterų mokslininkių ir kūrėjų veikla - daugiausia uni- 
versitetų centruose ir menininkų aplinkoje. Dalis iš jų pirmiausia 

reprezentuoja pačią feministinę mintį arba kultūrą, neįsitraukdamos į 
judėjimo veiklą. Pagaliau tenka prisiminti ir su minėtomis feministinė- 
mis organizacijomis nesusijusias, o vis dėlto save feministėmis laikan- 
čias moteris, kurios savarankiškai pasiekia postą valdžios hierarchijo- 
je ir yra palankios feminizmui bei linkusios bendradarbiauti su judėjimu. 

Iš tikrųjų niekas nepateisina dar ne taip seniai skelbto šūkio apie 
„feminizmo galą“. Feminizmas egzistuoja, jo darbotvarkė ir toliau tur- 
tinga ir įvairi. Pasidalijimai, net vidinės kovos veikiau gali skatinti 
judėjimo gyvybingumą, o ne senėjimą. Daugelis jaunosios kartos mo- 
terų yra susidomėjusios feminizmo programa ir užmezga tarptauti- 
nius ryšius, bendradarbiauja, kurdamos apsikeitimo informacija ir ben- 
dros veiklos tinklą. 


TRECIO TI DALIS 


Feminizmų tipai — 
feministinės ideologijos 


Trečiojoje dalyje atsitoliname nuo istorinės perspektyvos, idant ge- 
riau suprastume sistemą. Tiek feminizmo pasidalijimų nustatymas, tiek 
ir išskirtų pakraipų ideologijų rekonstrukcija turi sukelti įvairių abejo- 
nių ir pažadinti atsargumą. Mat iš tikrųjų feministės, — o juk tai jų 
veikla sudaro feminizmą, — nors pačios pastebi ir dažnai eksponuoja 
jas skiriančius idėjinius ir praktinius pasidalijimus, nei savo pažiūro- 
mis nebūna iki galo nuoseklios, nei nuosekliai yra atsiskyrusios nuo 
kitų srovių, nei veikloje nevengia kai kurių sąjungų ir bendrų platfor- 
mų, kurios užtušuoja tuos pasidalijimus. Nėra ir absoliutaus idėjinių ir 
praktinių pasidalijimų atitikimo. Tad kiekvienas pasidalijimas lieka ne- 
griežtas, o jo pagrindas — šiek tiek abejotinas. Negausios literatūroje 
esančios klasifikacijos bei tipologijos dažniausiai sutampa bendrąja ten- 
dencija ir pagrindiniais skirstymais, tačiau, apibūdinant atskiras sro- 
ves, jas įvardijant, taip pat apibrėžiant atskirų grupių, veikėjų ir auto- 
rių priklausomybę, atsiranda nemažai skirtumų. 

Literatūroje aptinkamus feminizmo apibrėžimus ir jo klasifikacijas 
lygindamas bandau sugretinti baigiamojoje knygos dalyje, o šioje pa- 
teikiu feminizmo srovių sistemą. Yra pabrėžiamos feministinės pažiū- 
ros, O ne judėjimų praktinė veikla, bet tai nereiškia, kad praktinis požiū- 
rio taškas būtų parodęs iš esmės kitokį pasidalijimų vaizdą. 

Kiekviena feminizmo pakraipa pristatoma tarsi dviem paveikslais. 
Pirmojoje dalyje pateikiu savo paties ir tik savo atsakomybe rekonst- 
ruotą tos srovės ideologinio vaizdo modelį, kurį esu susisteminęs pa- 
gal savo pasirinktą ideologijos supratimo schemą. Tai yra idealizuotas 

tipas, ir tai lemia, kad tikriausiai nė vienas atskiras šią pakraipą repre- 
zentuojantis veikalas su juo iki galo nesutampa ir galbūt nė viena iš 
autorių nepasirašytų po tokios konstrukcijos visuma. Žvelgdamas ob- 
jektyviai supaprastinu ir atmetu dalinius nesutapimus, kurie išryškėja 
bandant sujungti ir suvienodinti daugelio autorių veikaluose reiškia- 
mas pažiūras. Ideologijos nebūna visiškai vientisos, jų funkcijai yra 
reikalingos tam tikros vidinės dviprasmybės, kurios užtikrina būtiną 
elastingumą. Antra vertus, iš daugelio literatūroje išbarstytų idėjų, 
kartais tik jų skutelių susiklosto tam tikra aiškiai apibrėžtos struktū- 
ros pamatinė konstrukcija. Šioje pateikimo fazėje, nenorėdamas ideo- 
logijos vaizdui primesti nė vienos atskiros autorės individualaus sti- 
liaus, nenukreipinėju į konkrečias nuomones ir jų necituoju. Ideologijose 
pirmiausia ieškojau jų vidinio skeleto. 

Tačiau, nenorėdamas iš skaitytojo atimti malonumo pabendrauti 
su dažniausiai labai gyva ir spalvinga originalo kalba, jos stiliumi ir 
metaforomis, antrojoje kiekvieno skyriaus dalyje pateikiu pavyzdinių 
feministinės minties formuluočių, kurios sudaro savotišką anksčiau 
pasiūlytos rekonstrukcijos dokumentų komplektą ir padidina jos pati- 
kimumą. Neprieštarauju, kad iš teksto ištrauktos citatos apskritai da- 
ro atsitiktinio dalyko įspūdį. Bet gal tai nėra neleistina procedūra, nes 
iš tikro tekstai funkcionuoja fragmentais, kurie susiklosto į visumą 
atskirų feministinėje veikloje dalyvaujančių individų sąmonėje. Akty- 
vistas ar aktyvistė paprastai neturi laiko kruopščiai išnagrinėti pavie- 
nio veikalo, jis minta tarp tekstų laisvai besisukinėjančiomis atitrauk- 
tinėmis idėjomis. Taip apskritai funkcionuoja ideologiniai tekstai. 
Aišku, aš turėjau rinktis, ir šiek tiek atsitiktinis lektūros pobūdis (fe- 
ministinės literatūros gausa neleidžia sistemingai su ja visa susipažin- 
ti) atsispindi ir dokumentų turinyje. Vis dėlto tikiuosi, kad tai nesu- 
mažins bendravimo su originaliais autorių feminisčių pasisakymais 
naudos, jei tik neužmiršime, kad turime reikalą tik su pavyzdžiu, pa- 
imtu iš didelio rinkinio. Būtų buvę galima literatūrą pasirinkti ir ki- 
taip, tačiau manau, kad rezultatas būtų buvęs panašus. Taip pat ti- 
kiuosi, kad skaitytojas atleis (ir supras), jog cituoju skirtingos kokybės 
darbus. Ideologijoje yra svarbus formuluočių grakštumas ir paprastu- 
mas, ir kartais esmingesnį vaidmenį atlieka antraeiliai, pagrindinių 
standartų atžvilgiu išvestiniai tekstai. Pastarieji neretai atsirado kaip 
specializuoti ir didžiausia savo apimtimi su kokia nors specializuota 
tematika susiliečiantys darbai, o ideologinį poveikį kartais turėjo ma- 
žas jų fragmentas, dažniausiai esantis įžangoje, įvade ar pabaigoje. 
Kai kuriuos iš šių veikalų ištisai pristačiau istorinėje dalyje ir, taupy- 

damas vietą, nebecituoju jų sisteminėje dalyje. Skaitytojas galės pasi- 
žiūrėti į tas santraukas, apie kurias informuoja išnašos. Kiekvieną dalį 
papildo bibliografinės nuorodos, kurių suma įdėta knygos gale. 

Prieš pradėdami pristatyti mano išskirtas liberaliojo, radikaliojo, 
socialistinio, kultūrinio ir jėgos feminizmo sroves, dar valandėlę stab- 
telėkime prie analizės modelio, kurį sąlygojo čia nusistatytas ideolo- 
gijos supratimas. 

KAS TAI YRA IDEOLOGIJA? 
TYRINĖJIMŲ SANDARA 


Šiame darbe pasirinkta ideologijų koncepcija yra tik viena iš gali- 
mų. Čia ne vieta dažnai bergždiems ginčams dėl teisingo ideologijų 
supratimo. Tai visuomet daugiausia yra pasirinkimo klausimas. Svar- 
bu, kad skaitytojas susigaudytų, kaip autorius operuoja šia sąvoka. 
Kadangi knygos uždavinys yra pristatyti, o ne įvertinti feminizmą, tai 
ir ideologijos sąvoka, kuria naudojuosi, yra funkcionalumu pagrįsto 
aprašomojo pobūdžio. Štai pagrindinės prielaidos ir sprendimai, kurie 
sudarė toliau taikomo ideologijos supratimo pagrindą!. 

Visuomenės gyvenime tarp savęs galynėjasi, kartais ir bendradar- 
biauja įvairios visuomeninės jėgos, siekiančios įgyvendinti skirtingas 
programas. Programos esmę gali sudaryti tikslas pasiekti arba išlai- 
kyti kokią nors labai sudėtingą visuomenės būklę (taip paprastai būna 
su didžiųjų politinių partijų programomis), bet tai gali būti ir siekis 
išspręsti vieną problemą, pavyzdžiui, leisti ar uždrausti abortus. Pa- 
vieniai Žmonės įeina į daugelio įvairių įvairiose plotmėse besidarbuo- 
jančių visuomeninių pajėgų sudėtį. Tai lemia, kad sąjungininkai dėl 
vieno reikalo gali konfliktuoti dėl kito, ir netgi tas pats individas gali 
turėti sunkumų prireikus suderinti savo veiklą ir mąstymą skirtingo- 
se plotmėse, kuriose nori veikti. Neretai vieno tikslo programos būna 
įterpiamos į sudėtingas programas, ir tai yra susiję su komplikuota 
vienos visuomeninės jėgos suaugimo su kita dinamika. Taip pat gali 
atsitikti, kad, susibūrus dėl vienos problemos, programa pati išauga, 
kai pasirodo, kad tos problemos neįmanoma išspręsti neįvykdžius dau- 
gelio kitų į tam tikrą sistemą susijusių pakeitimų. Atrodo, kad taip 
buvo ir su feminizmu, kurio pradžioje tebuvo iš keleto nesusijusių 
klausimų sudėtos programinės darbotvarkės (pavyzdžiui, moterų įdar- 


! Kiek plačiau šie tema kalbu straipsnyje Feminizm czy feminizmy. Feminizm jako 
wiązka ideologii, kn. W. Gorczynska, S. Kruszyńska, I. Zakidalska (red.), Pleč — 
kobieta - feminizm, Gdansk, 1997. 

binimas ir lygus užmokestis už tą patį darbą), kurios paskui išaugo į 
visiško visuomenės pertvarkymo projektą. 

Programos visuomeninėje scenoje nepasirodo nuogos. Jos būna ap- 
sirengusios, o tas drapanėles čia kaip tik vadiname ideologija. Progra- 
ma paprastai būna partikuliari, tarnauja tik dalies visuomenės intere- 
sams, o tai reiškia, kad, likusi nuoga, galėtų sumobilizuoti prieš save 
visus, kas dėl jos įgyvendinimo galėtų nukentėti. Visuomeninės jėgos 
daro viską, idant pritrauktų kiek galima daugiau naujų sąjungininkų, 
dalį potencialių priešininkų neutralizuotų, o likusius pavaizduotų kuo 
nepalankiausiai. Dėl to savo programą reikia parodyti arba kaip nepar- 
tikuliarią, o „visos visuomenės“, „visos tautos“ ir pan., arba, - jeigu 
jau jos partikuliarizmo negalima (ar netikslinga) paslėpti, - neigiamų 
padarinių mastą suinteresuotųjų sąmonėje reikia sumažinti arba juos 
užmaskuoti, o vykdytojų intencijas vaizduoti patetiškai, ne kaip siau- 
rai egoistines, o kaip siekiančias įgyvendinti visuotinai pripažintas ver- 
tybes, to privalo ar turi teisę trokšti kiekvienas žmogus. Taip pat ne- 
blogai būtų suinteresuotųjų situaciją pavaizduoti esant smarkiai 
prastesnę už likusios visuomenės dalies situaciją, idant galimos nei- 
giamos pasekmės likusiesiems atrodytų tik kaip nepelnytai iki tol jų 
turėtos naudos praradimas. Be lygiai tiek pat svarbios tiesiogiai suin- 
teresuotųjų programa vidinio mobilizavimo funkcijos, minėtas ir dar 
kitas funkcijas vykdo ideologijos. Ideologijomis čia laikau apskritai 
sudėtingus kompleksus pažiūrų į pasaulį, visuomenę ir joje egzistuo- 
jančią situaciją. Jų skiriamuoju bruožu mūsų atveju bus tik minėtųjų 
programų drapanėlių funkcija. Funkcionalumo požiūris epistemologi- 
nį aspektą padaro šalutiniu klausimu. Aišku, ideologijose paprastai 
pasitaiko pažįstamo paveikslo iškraipymų ar bent jau tam tikrų spra- 
gų, žioplysčių ir filtracijų“, — tai yra aprašyta plačioje vadinamosios 
žinių sociologijos perspektyvai pirmenybę teikiančioje literatūroje, — 
tačiau baltųjų dėmių ar deformacijų buvimo nustatymas čia daugių 


2 Gražiai tą problemos aspektą supranta anglų feministė filosofė: „Žmonės nori 
pasiekti iš anksto užsibrėžtą išvadą ir nori ją pagrįsti, apeliuodami į visuotinai 
priimtus moralinius principus. Tačiau, kadangi faktinė dingstis, dėl kurios jie 
nori tos išvados, neturi nieko bendro su tais principais, atsiranda būtinybė 
sulipdyti logišką perėjimą, sugalvojant patogius faktus arba statant logiką aukš- 
tyn kojom, arba darant ir viena, ir kita“. Žr. J. R. Richards. The sceptical feminist 
(I leid. 1980), London, 1994, p. 371. (Ta pastaba atsiranda tradicininkų argu- 
mentų analizės kontekste; jie, autorės nuomone, norą privačiai valdyti moteris 
kaip jų privačių vaikų gimdytojas aiškina „natūraliu“ abiejų lyčių skirtingumu, 
kuris lemia tai, kad moterys netinka funkcionuoti viešajame gyvenime.) 

daugiausia apsiribos jų reiškimosi patvirtinimu (kai tai nekelia jokių 
abejonių}, nes, — kartojame, — pateikiamų tyrinėjimų tikslas nėra femi- 
nizmo ideologijų epistemologinė (ir nė jokia kita!) kritika, o tik jų ap- 
rašymas. Tuo tarpu, aiškus dalykas, pateikiame vienų ideologijų kriti- 
ką kitoms, nes tai priklauso pačiam jų aprašymui. 

Funkcinio programos tikslo požiūriu ideologijoje galima išskirti: 
programos vaizdą (dažnai iš dalies užmaskuojantį tikrąją programą, 
kurią galima tik numanyti ir kuri gal ir patiems suinteresuotiesiems 
ne visada iki galo aiški) ir programos pagrindimą, kurie iš tikrųjų vie- 
nas nuo kito nėra aiškiai atskirti. Į tą pagrindimą pirmiausia įeina pro- 
gramos aksiologizavimas, arba programinių tikslų kaip iš esmės tam tik- 
rų vertybių (paprastai labai branginamų šios visuomenės oficialiai 
pripažįstamoje vertybių hierarchijoje) įgyvendinimo pristatymas. Į jį 
taip pat įeina programos pragmatizavimas: parodoma, jog, remiantis 
turimomis žiniomis apie faktinę visuomenės būklę, — o į ją dažniausiai 
įeina ir numatoma tolesnė situacijos raida, — ir apie visuomenės gyve- 
nimo mechanizmus, pasiekti užsibrėžtus tikslus yra galima, leistina ir 
protinga. Galima - jei imamasi programoje nurodytų praktinių prie- 
monių ir panaudojami rekomenduoti veiklos metodai. Leistina — nes 
nepaliečiamos kitos svarbios vertybės, arba jos iš tiesų paliečiamos, 
bet priimtinu laipsniu, kuris pateisinamas įgyvendintųjų vertingumu. 
Protinga — nes galimi nuostoliai (jeigu tokie bus) atneš gerokai juos 
viršijančią naudą, dėl kurios apsimoka įgyvendinti programą. 

Taip suprantama ideologija paprastai, nors dažnai jau tik entime- 
miškai, siejasi su tam tikra bendrąja aksiologija (pavyzdžiui, individu- 
alistine arba holistine, įvairiausiais variantais — bet tai lemia daugiau- 
sia faktiškas tokios, o ne kitokios aksiologijos vyravimas visuomenėje 
ar jos dalyje, į kurią ideologija apeliuoja), taip pat su tam tikra pasau- 
lėžiūra, kuri implikuoja kokią nors bendrą ir visuomeninę ontologiją 
ir kokią nors antropologiją. Ji gali mažiau ar daugiau panaudoti moks- 
linių tyrimų rezultatus, dažnai partikuliariai apdorotus, gali kreiptis į 
religiją, meną ir t. t. Ji dažnai apeliuoja ir į kai kuriuos istorinius įvy- 
kius. Turi savo šventuosius ir savo šėtonus. Turi mėgstamus frazeolo- 
gizmus, metaforas ir pan. 

Realiai egzistuojančiose ideologinėse deklaracijose visi šie elemen- 
tai būna simbiotiškai vienas su kitu suaugę ir dažnai vien tik analitinio 
mąstymo pastangomis galima išskirti minėtus dėmenis. Vidinė ideo- 
logijos logika veda programą iš aksiologijos, pasaulėžiūros ir faktinės 
būklės aprašymo, o iš programos, vėl jungiant su kiekvienos konkre- 
čios situacijos aprašymu, išveda atskirus tos visuomeninės jėgos daro- 

mus veiksmus, jos politiką ir netgi konkrečius žingsnius. Eidama drauge 
su judėjimu, ideologija yra koreguojama, kartais netgi iš esmės per- 
dirbama taip, kad laiku galėtų vykdyti toliau savo funkcijas, kol eg- 
zistuoja ja besinaudojanti visuomeninė jėga. Ideologijos turi ir savo 
vidinę sanglaudą abstraktesniais sluoksniais, tad gatavi drapanėlių 
modeliai gali būti panaudojami kitų jėgų, ypač ką tik pasirodžiusių 
scenoje. Nemaža dalis XIX amžiaus feminizmo pasirodo pravarti nau- 
jai atsiradusioje šiuolaikinio feminizmo ideologijoje. O kai visuomeni- 
nis judėjimas dėl ligi šiol buvusios vientisos programos skilimo susky- 
la į dvi ar daugiau viena kitai iš dalies prieštaraujančių programų, gali 
suskilti ir ideologija į naujus variantus, kurie aptarnauja atskiras, nau- 
jas visuomenines jėgas. Tačiau gali atsitikti, o taip bus ir feminizmo 
kaip judėjimo (tiksliau, judėjimų ryšulėlio) atveju, kad naujos pakrai- 
pos (arba tos pačios visuomeninės jėgos filialai kitoje šalyje) panorės 
kitų drapanėlių elementų, geriau atrodančių toje visuomenėje, susi- 
kirpdamos iš to skirtingą savotiškai originalią ir nepakartojamą visu- 
mą. Taip, pavyzdžiui, Amerikos feminizmas iš pradžių turi stiprias 
liberalizmo ideologijos šaknis, o Europos feminizmas dažnai yra lin- 
kęs semtis iš socialistinės ideologijos aruodų, nepaisant to, kad pro- 
gramų skirtumai gali būti nedideli. Mat tos pačios programos gali tu- 
ren keletą skirtingų ideologinių drabužėlių — įvairiose šalyse arba 
įvairioms progoms. Namuose, — tarp saviškių, — dažniausiai būna la- 
biausiai apsinuoginusios, tai yra tik šiek tiek pridengusios tikruosius 
tikslus. 

Prieštaraudami jų vientisai prigimčiai, ideologijas privalome pri- 
statyti iš dalies suskaldę į jų sandaroje galimus išskirti klodus. Būtų 
geriausia, jeigu nesivadovautume kilmės logika, ir dar dažnai taria- 
ma, o pradėtume sekvenciją nuo kieto, mažiausiai abejonių keliančio 
branduolio, būtent nuo toje ideologijoje esančio faktinės būklės aprašy- 
mo, paskui pereitume prie aprašytosios būklės priežasčių išsiaiškinimo, 
kuriuo siekiama parodyti už jos egzistavimą atsakingus ir drauge jos 
įmanomam pasikeitimui galinčius būti naudingus mechanizmus, ir pa- 
galiau pridurtume prie to ypač svarbų žingsnį - esamos padėties įver- 
tinimą, kuris daromas atsižvelgiant į tam tikrą tikslingą aksiologiją ir 
vertybių, kurias dažniausiai reikia beveik atspėti, hierarchiją. Šie trys 
žingsniai drauge sudaro ideologijos branduolį, kurį būtų galima pa- 
vadinti faktinės būklės vaizdu, arba kauzaliai interpretuotu ir įvertintu 
aprašymu. Iš tikrųjų, aprašydamos faktinę būklę, autorės tuoj pat 
griebiasi vertinamųjų terminų ir apeliuoja į numatytą kauzalinių me- 
chanizmų teoriją, tad gauti neutralų aprašymą ne visada galima. 

Daugeliu atvejų (kai srovės smarkiai ideologizuotos ir teoretizuotos) 
pasirodo esant tikslinga pradėti nuo priimtos visuomeninės teorijos ir 
toliau pereiti prie jungtinio faktinės būklės vaizdo, kuris tuo pat metu 
atsako į tris klausimus: Kaip yra? Kodel taip yra? Ar taip, kaip yra, yra 
gerai, ar blogai? Jei įvertinimas teigiamas, atsiranda išsaugojimo ideo- 
logija. Feminizmo atveju įvertinimas paprastai būna neigiamas ir pa- 
teisina siūlomą visuomenės permainų programą. 

Tačiau, kol atsiras padėtį pagerinti turinčios veiklos programa, dar 
yra būtini paprastesni tyrimai ir atsakymai į paprastus klausimus. Pir- 
miausia reikia įrodyti, kad pageidautinas permainas techniškai iš viso 
galima įvykdyti. Klausimas skamba taip: Ar tai galima pakeisti? Jeigu 
taip, tai reikia atsakyti į antrą klausimą, ar leistina tai pakeisti? T. y. ar 
vykdydami permainą nepažeisime kokių nors absoliučiai neliestinų 
vertybių ir ar morališkai nepriimtinam saugotinų vertybių pažeidi- 
mui bent jau galima rasti tokį pat moralinį pateisinimą. Jei ir šis atsa- 
kymas būtų teigiamas, galų gale lieka trečias klausimas: Ar verta tai 
keisti? Mat, nepaisant jau subalansuotos moralinės kainos, kaip visuo- 
met reikia išnagrinėti kitokias permainos išlaidas. Tad ar išleistas lė- 
šas ir nuostolius atsvers naujos padėties atnešta nauda. Akivaizdu, 
kad toks balansavimas nėra apsaugotas nuo etinės painiavos, mat rei- 
kia kalbėti apie nuostolius ir naudą ne tik norinčiųjų įgyvendinti pro- 
gramą, bet ir abejingųjų, ir tų, kurie jau iš anksto, kaip tik numatyda- 
mi savo naudą (jeigu apskritai kokia nors būtų) viršijančius nuostolius, 
jai priešinasi. Kaip Žiūrėti į programa nesuinteresuotų asmenų nuos- 
tolius — tai jau moralinė problema, ir čia jau nebus apsieita be apeliaci- 
jų į moralę, nors neretai ir šį problemos aspektą iš tekstų galima tik 
atspėti. Dažnai bandoma įrodinėti, kad tie, kurie patirs nuostolių, ga- 
lų gale irgi išloš, arba netgi teigiama, kad nuostoliai iš viso tariami. 
Arba, kaip jau anksčiau esame minėję, galima įrodinėti, jog tai, ką pro- 
gramos priešininkai praranda, jie praranda teisingai. 

Baigus tyrimą, ateina laikas pristatyti programą. Tačiau tai yra su 
konkrečiomis aplinkybėmis istoriškai labai susipynęs elementas. Šia- 
me pristatyme apsiribojame tik pačia programos platforma, tam tikrų 
būdingų, bendrų tikslų, siūlomų metodų, taktikų, strategijų, sąjungų 
sąrašu, taip pat įgyvendinimo išdėstymu laike. 

Pavadinimai. Liberalusis feminizmas, moterų teisių feminiz- 
mas (women e rights feminism). Iš kritiško kitų feminizmo srovių požiū- 
rio taško: konservatyvusis feminizmas, reformistinis feminizmas“. 

Genezė, veiklos formos. Liberalusis feminizmas 
pirmiausia atsirado Jungtinėse Valstijose įpusėjus septintajam dešimt- 
mečiui. Pagrindinė jo inspiracija buvo Betty Friedan knyga Moterišku- 
mo mistika (1963). Nuo 1966 metų veikia NOW (National Organization 
for Women) partija. Dabar yra daugelyje šalių, ne visada turi savo or- 
ganizacijas. Tai veikiau tam tikras mąstymo ir veiklos stilius, o jo at- 
stovės ir atstovai aktyviai dalyvauja daugelyje organizacijų ir judėji- 
mų, siekiančių suvienodinti abiejų lyčių visuomeninę situaciją, ypač 


? Būdvardis „liberalusis“ atsirado Amerikos dirvoje, oponuojant Moterų išlais- 
vinimo sąjūdžio radikaliajam feminizmui. Taip buvo pabrėžiamas sisteminis 
to judėjimo pobūdis, jo pasisakymas dėl viešpataujančios JAV visuomeninės 
sistemos ir joje vyraujančios liberalizmo ideologijos. Janet Richards teigia, kad 
teisingas pavadinimas būtų egalitaristinis feminizmas, nes tos pakraipos savi- 
tumas remiasi reikalavimu lygiai traktuoti vyrus ir moteris (J. R. Richards. The 
sceptical feminist [I leid. 1980], London, 1994, p. 386-387), o tai galėjo būti bet 
kokioje visuomeninėje santvarkoje (netgi fašizme, — priduria autorė, ten pat, 
p. 390), o faktas, kad šiuo konkrečiu atveju kalbama apie lygybę liberaliojoje 
sistemoje, yra tik istorinė aplinkybė. Iš tiesų lygaus abiejų lyčių traktavimo 
idėja šioje pakraipoje labai smarkiai pabrėžiama. Bet tuo metu turima galvoje 
lygybė teisine prasme, tai apskritai būdinga JAV ir iš pradžių reiškiasi ir radi- 
kaliajame feminizme. Galima lygybę suprasti kitaip, kaip lygybę de facto, ir 
lygybės labui reikalauti specialių privilegijų moterims, kurios sukuria tik fakti- 
nę galimybių lygybę, o tai ypač gaju socialistinėje tradicijoje. Prieš tai aistringai 
protestuoja liberaliosios feministės. Dėl to geriau pasilikti prie populiaraus 
apibrėžimo „liberalusis feminizmas“, juk čia aiškiai svarbi lygybė liberalizmo 
prasme. Neatsitiktinai kaip tik liberalizmas sudaro galimybę atsirasti feminiz- 
mui kaip autonomiškai formacijai. Pavadinimas „moterų teisių feminizmas“ 
(women's rights feminism) ypač taiklus nurodydamas, apie kokią lygybę čia 
kalbama (žr., pvz., G. G. Yates. What women want. The ideas of the Movement, 
Cambridge, Massachusetts, 1975, p. 35). Šią valandą liberalusis feminizmas 
ypač smarkiai remiasi „Žmogaus teisėmis“, pabrėždamas, kad jam rūpi nei 
daugiau, nei mažiau, tik abiejų lyčių naudojimasis žmogaus teisėmis. 

įstatymų leidyboje. Dešimtąjį dešimtmetį iš šios tradicijos gimsta naujas 
politinio aktyvumo tipas, kurio svarbiausias tikslas — įvesti moteris į 
valdžios organus (jėgos feminizmas, žr. p. 514-540). 

Svarbiausios autorės. Betty Friedan, Alice S. Rossi, 
Carolyn Bird, Carol Lopate, Jessie Bernard, Gerda Lerner, Carole S. 
Vance, Wendy Kaminer. 

Ypatingo domėjimosi sritys. Teisė, įdarbinimo sritis 
(darbo vietos ir atlyginimo galimybės), lengvatos dirbančioms mote- 
rims (vaikų globos įstaigos, lankstus darbo laiko grafikas ir darbas ne 
visu etatu; pasisako prieš specialias moterų teises), sveikatos apsauga, 
abortų laisvė, seksualinio auklėjimo ir kontraceptinių priemonių pri- 
einamumas, švietimas, aukštasis mokslas, mokslas, moterų dalyvavi- 
mas valdžioje ir galimybė daryti valdžiai įtaką, žiniasklaida, reklama, 
religija ir bažnyčios, kariuomenė. 

Pagrindiniai ideologiniai terminai. Lytinė 
diskriminacija, lygybė. 

PAŽIŪROS 
(ideologija) 


Kaip yra? 


Visuomenė - tai tarp savęs susijusių jos narių veiksmų bei poelgių 
sistema. Jei kiekvienas gerai atlieka savo vaidmenį, naudos iš esmės 
gauna visi, juk anas gamina produkciją ir teikia paslaugas, kurios tenki- 
na individualius kitų poreikius. Vis dėlto visuomenėje pasigendama ly- 
gaus abiejų lyčių dalyvavimo visose jos veiklos srityse, visuose joje at- 
liekamuose vaidmenyse. Moterims užkrauta pagrindinė atsakomybė už 
namų ūkio tvarkymą ir vaikų priežiūrą, vyrų indėlis į šių užduočių vyk- 
dymą yra menkas. Antra vertus, moterų, palyginti su vyrais, indėlis į 
darbą ir viešąją veiklą (vis dar daugelyje šalių) yra arba smarkiai mažes- 
nis, arba/ir apsiriboja pareigomis ir vaidmenimis valdžios, prestižo ir 
atlyginimų hierarchijos apačioje. Daugelyje šalių lavinimosi galimybės 
abiem lytims vis dar nėra vienodos. Netgi joms esant lygioms, mote- 
rims, besirenkančioms skirtingus gyvenimo kelius, dažnai daromas spau- 
dimas, susijęs su vis dar vyraujančiais stereotipais. Ten, kur jau pavyko 
pašalinti visus tuos apribojimus, požiūris į moteris jas įdarbinant ir mo- 
kant atlyginimą yra kitoks nei į vyrus, su kuriais jos konkuruoja, tai yra 
turėdamos tą pačią kvalifikaciją jos gauna žemesnes pareigas ir atlygi- 
nimą (diskriminacija). Ištisi viešosios veiklos plotai — politinė valdžia, 
kariuomenė, policija, bažnyčios — moterims lieka beveik nepasiekiami. 

Daugelyje šalių moterys negali sėkmingai kontroliuoti savo vaisin- 
gumo. Šlubuoja seksualinis švietimas (arba jo apskritai nėra), kontra- 
ceptinės priemonės yra sunkiai prieinamos arba brangios, abortas — 
kaip paskutinis išsivadavimo nuo nepageidaujamo nėštumo metodas — 
dažniausiai apsunkintas ar tiesiog teisiškai uždraustas, be to, praktiš- 
kai ne visada prieinamas (būna brangus, nėra tinkamų sąlygų jį pada- 
ryti). Ten, kur moterys gavo aborto laisvę, be paliovos atnaujinamos 
pastangos vėl sugrąžinti jį draudžiančius įstatymus. 

Antra vertus, vaikų priežiūra kaip savaime aiškus dalykas paliktas 
vienoms moterims. Nepakankamas dieninių vaikų priežiūros įstaigų 
skaičius ir dažnai aukštos naudojimosi jomis kainos apsunkina moterų 
darbą pagal profesiją arba padaro jį visiškai neįmanomą. Dėl to eko- 
nominiu požiūriu moterys tampa visiškai priklausomos nuo vyrų. Be 
to, įvykus skyryboms vaikai beveik automatiškai paliekami moterų 
globai, o vyrai mažai teprisideda prie jų auklėjimo. Daugelyje šalių 
valstybė labai vangiai rūpinasi alimentais. Skyrybos vis dar lengviau 
pasiekiamos tuomet, kai jų prašo vyrai. Moterys priverstos gyventi 
santuokoje netgi tada, kai jos palaikymas moteriai yra kančių šaltinis. 

Daugelio šalių teisė vis dar netraktuoja abiejų lyčių vienodai, o vy- 
rai turi tam tikrų privilegijų. Jeigu esama kai kurių privilegijų mote- 
rims, dažnai jų rezultatai yra atvirkšti deklaruotiesiems. Pavyzdžiui, 
darbo saugos įstatymai apsunkina įsidarbinti moterims, nors jos turi 
prestižines profesijas, arba gauti pelningas pareigas. Padaryti šios sri- 
ties pakeitimus sunku dėl to, kad valdžios institucijose absoliučiai pir- 
mauja vyriškoji lytis. Vyrai pirmauja ir visose kitose viešojo gyvenimo 
srityse, taip pat ir tose, kurios, be kita ko, diegia įsitikinimus apie 
lyties vaidmenį visuomenės gyvenime. Bažnyčiose visiškai įsigalėję 
vyrai. Švietime, net jeigu moterų yra daugiau, jų dalis aukštesniuose 
mokymo lygmenyse sumažėja. Moksle vis dar viešpatauja vyrai ir vy- 
rauja jų interesai, sutampantys su irgi vyriškų sričių, tokių kaip ūkis, 
kariuomenė, politika, lūkesčiais. Žodžiu, su tų institucijų, kurios turi ir 
duoda pinigų. O pinigais visuomenėje (ir pasaulyje) nuo seno daugiau- 
sia disponuoja vyrai. Nieko nuostabaus, kad visą laiką trūksta lėšų gam- 
tosaugai arba kovai su ligomis, kurios neturi esminės įtakos valstybių 
politinei ir karinei galiai. Tiesa, moterų įnašas į mokslinius tyrimus di- 
dėja, bet jų interesai ir jų tyrimai yra nustumti į pakraštį (ir finansinį), 
netgi jei yra atsiradę moterų studijų centrų. Sveikatos tarnyboje arba ir 
lybes ir vadovaujančiuosius postus. Daugelyje šalių ginekologija ir to- 
liau lieka vyrų rankose. Tai jie formuoja įsitikinimus apie moters svei- 
katą ir jos biologines priedermes. Tradicinį moters stereotipą skleidžia 
ir kultūra, ypač masinė. Itin krinta į akis ir turi skaudžių pasekmių mo- 
terų kaip seksualinių objektų panaudojimas reklamoje, be to, jos patei- 
kiamos kaip tradicinių moterų vaidmenų atlikėjos. Moterys smarkiai 
spaudžiamos rūpintis grožiu; tai sudaro pagrindinį daugelio verslų pel- 
no šaltinį, o moteris primygtinai verčia skirti daugiau laiko kosmeti- 
nėms, higieninėms, siuvimo ir t. t. procedūroms, kurios irgi dažnai pa- 
daro esminės žalos sveikatai ir net sukelia psichines ligas. 

Moterys, kurios paiso tradicinių stereotipų, yra pasmerktos varžyti 
savo dvasines potencijas ir asmenybės brandą užbaigti žemu, dažnai 
tiesiog infantiliu lygiu. Jų ypatinga priklausomybės nuo visuomenėje 
vyraujančių vyrų situacija yra palanki tobulinti nebent tam reikalin- 
gus intelekto ypatumus (gudrumą, paklusnumą, praktinius gebėjimus, 
tarpasmeninę manipuliaciją). Negalėdamos dalyvauti priimant viešuo- 
sius sprendimus, jos savyje ugdo afektyviuosius bruožus, turi men- 
kiau išlavintą teisingumo jausmą ir objektyvizmą, dažnai užima pasy- 
vią poziciją. Šių bruožų kompleksas yra laikomas vadinamuoju 
moteriškumu ir dažnai siejamas su įgimtu lyčių biologiniu skirtingu- 
mu. Šio asmenybinio sindromo visuotinis paplitimas tarp moterų to- 
kius įsitikinimus stiprina. 

Išvada: vaidmenų pasidalijimas visuomenėje iš esmės yra sąlygo- 
tas lyties, o vyraujančios pažiūros, nepaisant besireiškiančių ir kitokių 
orientacijų, konservuoja esamą padėtį, nors permainų leistinumas ir 
netgi būtinumas vis plačiau pripažįstamas. Tas vaidmenų pasidaliji- 
mas yra taip glaudžiai siejamas su jiems priskiriama svarba, kad mo- 
terų atlyginimas už vaidmens atlikimą yra smarkiai mažesnis nei vy- 
rų. Ir ten, kur egzistuoja svarbos nustatymo laisvė, sprendimas 
paprastai būna moterų nenaudai (pavyzdžiui, už palyginti tokį patį 
darbą moterys negauna tokio pat atlyginimo kaip vyrai). 


Kodėl taip yra? 


Taip yra, nes moterys nenori, kad būtų kitaip. O visuomenė (arba 
likusi jos dalis vyrai) nemato reikalo keistis, nes vyrams apskritai jų 
vaidmenys patinka, o esanti sistema funkcionuoja gerai. Tačiau jeigu 
moterys panorėtų permainų, manydamos, kad, - kaip visi žmonės, — 
turi lygias teises gyventi visos visuomenės gyvenimą, jei atsisakytų 
taikytis su ligtoliniu modeliu, permainos neišvengiamai turėtų įvykti. 
Jeigu tik moterys panorėtų norėti. Tokia yra ankstyvosios fazės libe- 
raliojo feminizmo pozicija. 

Kodėl moterys nenori permainų? Arba paklauskime kitaip: kodėl 
apsiriboja (nors jau neprivalo!) ligšioliniu tradiciškai joms priskiriamu 
namų ir šeimos vaidmeniu? Apskritai manoma, - ir jos taip mano, — 
kad tik šis vaidmuo moteriai yra „natūralus“, nes dera su įgimtais 
moterų bruožais. Tačiau pažiūra apie įgimtą vadinamojo moterišku- 
mo pobūdį yra klaidinga ar bent jau neįrodyta. Vien faktas, kad tas 
tariamai natūralus polinkis nėra visuotinis, - o kaip gamtos dėsnis 

privalėtų toks būti, — turėtų kelti nepasitikėjimą. Nebent įgimtomis 
būtų laikomos pačios predispozicijos, o ne noras jas įgyvendinti. Bet 
niekas niekada nėra įrodęs, kad skirtingi asmenybių požymiai yra įgim- 
ti. O daug kas, kaip rodo žinomi M. Mead ir kitų kultūros antropolo- 
gų tyrimai, o ir mūsų kasdienė patirtis, sako, kad yra priešingai. Kol 
kas nors neįrodė, kad yra kitaip, reikia sutikti, jog įgimti yra tik fizio- 
loginiai ir anatominiai bruožai. Tačiau niekas neketina įsakyti vyrams 
gimdyti. Be to, — ir tai reikia labai įsakmiai pabrėžti, — net jeigu atlie- 
kamas namų vaidmuo derėtų su moters prigimtimi, klausiama, ne ko- 
dėl moterys nori atlikti tą vaidmenį, bet kodėl nori atlikti tik tą vaid- 
menį. Niekas jų neragina (jeigu kalbėsime apie liberaliąsias feministes!) 
atsisakyti motinos ir namų šeimininkės vaidmens, tačiau stebina fak- 
tas, kad, be šio, jos nenori imtis kitų viešojo gyvenimo vaidmenų, 
nors dabar visiškai nėra sunku namų priedermes suderinti su profesi- 
ne veikla. 

Čia paprastai, be „prigimties“, imama apeliuoti į „Dievo valią“, ku- 
ri neva įsakanti moterims pasiaukoti tik savo kilniai „misijai“. Tai irgi 
atrodo bent jau įtartinai. Atkreipia dėmesį būdingi vyriški Dievo ir 
religijos paveikslai. Nereikia būti ateistu, pakanka suprasti religijų vi- 
suomeninį sąlygotumą: tai Žemės vyrai yra interpretavę Dievo pa- 
veikslą ir jo valią. Ir parašę Senąjį ir Naująjį Testamentą. Ir Koraną. Ir 
dabar nustato religijos mokymo turinį. Be kita ko: kodėl gi iš tiesų 
Dievas yra vyras? 

Dar yra funkcionalistų koncepcija. Malonu, kad jie sutinka, jog esa- 
mas vaidmenų pasidalijimas pagal lytį yra sociogeninio pobūdžio. Tik 
kokiu pagrindu jie tvirtina, kad visiems tai patinka ir privalo patikti, o 
kiekvienas neatitikimas yra visuomeninio neprisitaikymo reiškinys? 

Todėl vėl sugrįžta klausimas: kodėl? Kodėl moterys nenori norėti 
permainų? Atsakymas: nes būna taip išauklėtos, plačiau: taip yra so- 
cializuotos. Švietimo kaita, taip pat kitų komunikacijos formų (rekla- 
mos, literatūros, filmų, televizijos ir t. t.) turinio kaita padarytų esmi- 
nę permainą. Tradicinio vaidmenų pasidalijimo pagal lytį išlaikymą, 
nepaisant to, kad liberali demokratinė visuomenė jau visiems suteikė 
pasirinkimo laisvę, galima paaiškinti tik, - kartojame, — tuo, kad mo- 
terys nerodo (masinio) pasipriešinimo, o sklandžiai prisitaiko prie vy- 
raujančių stereotipų. 

Tokio priežasčių aiškinimo ilgainiui ima nebepakakti. Kai vis dau- 
giau moterų nori permainų, pasirodo, kad vien moterų valios negana. 
Ir vyrai turėtų norėti ar bent jau turėtų tam nesipriešinti. Reikėtų pa- 
keisti visos visuomenės mentalitetą. Visų tų, kurie ligšiolinėje siste- 

moje jaučiasi gerai, tai yra didžiosios daugumos vyrų ir daugelio mo- 
terų mentalitetą. 

Dabar atsiveria tolesnė perspektyva, peržengianti sąmonės iner- 
ciją. Moteriai gali tik atrodyti, kad jos darbas dėl uždarbio - jos as- 
meninis pasirinkimas. Tuo atveju, jei jai pavyksta suderinti darbą 
pagal profesiją su šeimininkavimu namuose. Vadinasi, namai — tai 
viena problemos pusė. Net jeigu moterys nesusilpnintų šeimos gy- 
venimo ir namų ūkio funkcionavimo, - tuo jų sumanymo priešinin- 
kai, ypač tie iš vyrų, kurie nemano įsitraukti į „moterišką sritį“, ne- 
tiki, — didesnio skaičiaus moterų atsiradimas darbo rinkoje, jeigu 
kaip tik tuo metu lygiagrečiai neatsirastų didesnė darbo vietų pasiū- 
la, reikštų didžiulį sukrėtimą jau dirbantiems arba laukiantiems dar- 
bo vyrams. Daugelis vyrų tai supranta greičiau negu darbo ieškan- 
čios šiek tiek naivios ponios, įgijusios vidurinį ir aukštąjį išsilavinimą. 
Negi turėtų užleisti dalį gerai mokamų darbo vietų moterims ir pasi- 
tenkinti prastesnėmis pareigomis? Papildyti bedarbių gretas? O gal, — 
jeigu moterų apskaičiavimai bus klaidingi ir namų pareigoms atlikti 
jos ims stokoti laiko, — jų vyrai turėtų dalį jų prisiimti sau? Štai ryž- 
tingesnio už mąstymo inerciją pasipriešinimo šaltinis. Čia svarbu ap- 
ginti interesą, kuriam iškilo grėsmė. Panašią grėsmę savo interesams 
įžvelgia ir moterys, kurioms patinka namų šeimininkės vaidmuo, jos 
visai nepageidauja, kad jį perimtų vyras, juolab kad tektų pradėti 
darbą dėl uždarbio, kurio jos nei nori, nei, kaip pačios Žino, yra bent 
šiek tiek jam pasirengusios. 

Tad ar situacijos aktualumo ir jos santykinio pastovumo šaltinis 
yra kas nors daugiau nei mąstymo inercija? arba klaidingos prielai- 
dos? Bent jau liberaliosios feministės sąmonei ir toliau priskiria lemia- 
mą vaidmenį. Nemažai puslapių jos yra paskyrusios kritiškam siste- 
mą stabilizuojančio poveikio sąmonei veiksmų aprašymui. Žmonės 
gyvena valdomi stereotipų, paisydami klaidingų įsitikinimų ir požiū- 
rių, ypač į žmogaus prigimtį, bet taip pat ir į visuomenės gyvenimą ir 
netgi į savo interesus. Daugelis visuomenės narių net neįsivaizduoja, 
kad galėtų būti kitaip, o jeigu įsivaizduoja, tai mato nuodėmės ir išsi- 
gimimo kategorijomis apibūdinamus nukrypimus. Ir šios klaidingos 
išankstinės nuostatos palaiko sistemos egzistavimą. Be to, stabilizuo- 
jantį poveikį turi teisinis reguliavimas, bet juk teisė yra tik sutirštėjusi 
sąmonė. Nauja sąmonė pagimdys naują reguliavimą. 

Kritikuojamuose išankstiniuose įsitikinimuose tikra yra tik tai, kad 
dabartinė sistema geba egzistuoti ir veikia palyginti gerai. Netiesa 
yra platinamas įsitikinimas, jog geriau nei yra negali būti; kad tokios 

visuomenės narių laimingumo laipsnis yra didžiausias iš galimų; jog 
taip, kaip yra, ir turi būti. Tačiau, kol žmonės tuo tiki, sistema ištvers, 
tik didės jos vidiniai sunkumai, nes vis daugiau moterų sirgs psichi- 
kos ligomis, vaikai į visuomenės gyvenimą įeis jau iškrypę iš kelio, 
vyrai kaskart vis mažiau norės grįžti į neberamią namų užuovėją. 

O juk kaltas neišmanymas. Išvada: jeigu norima permainų, — o tuoj 
pamatysime, kad norima ir kad norima pagrįstai, — reikia kantriai įti- 
kinėti tuos, kurie nėra įsitikinę, ir daryti įtaką tiems, kurie priima spren- 
dimus, irgi įtikinėjant (o ne bandant juos nustumti nuo valdžios). 


Kodėl yra blogai? 


Yra blogai ir labai blogai. Vis daugiau Žmonių jaučiasi esą nelai- 
mingi. Ne tik moterys — visos tos gabios ir ambicingos moterys, galin- 
čios visuomenėje atlikti rimtesnį vaidmenį, bet tai joms neleidžiama 
vien todėl, kad yra moterys. Ir tos moterys, kurios, pradėjusios dirbti 
dėl uždarbio kartais tik ekonominėms aplinkybėms verčiant, įsitiki- 
na, kad jų pastangos yra prasčiau atlyginamos nei vyrų. Ir tos, kurios 
verčiamos gimdyti vaikus, kai to nenori. Ir tos, kurios yra priverstos 
visą savo gyvenimo energiją paaukoti namų ūkio tvarkymui ir vaikų 
priežiūrai, nors norėtų daryti kitus, įdomesnius dalykus. Ir tos, ku- 
rios, neturėdamos po kojomis jokio ekonominio pagrindo, turi pakęs- 
ti gyvenimą su sutuoktiniu, nors jis elgiasi nepagarbiai, arogantiškai, 
kartais žvėriškai. Ir tos, kurios, nepaisydamos nieko, norėtų nutrauk- 
ti nelaimingą sąjungą su vyru, o teisė joms to neleidžia. Daugelis, dau- 
gelis moterų jaučiasi nelaimingos viešpataujančioje sistemoje, o kalti- 
nama sistema. Ir daugelis vyrų jaučiasi blogai, būdami priversti 
įgyvendinti visuomenės lūkesčius. Ne visi nori be paliovos konkuruo- 
ti su kolegomis kovodami dėl naujų rezultatų ir atlyginimų. Ne visi 
nori imtis bet kokio papildomo darbo, kad tik padidintų pajamas. Ne 
visi nori praleisti savo gyvenimą toli nuo žmonos ir vaikų, būdami tik 
svečiai namuose. Ne visi nori būti visada tvirti ir ryžtingi ir niekada 
neparodyti silpnumo. Tad jei sistema kaip visuma iš tikrųjų funkcio- 
nuoja gerai, bet daugelio jos narių nelaimės kaina, tai paties sistemos 
gerumo nepakanka jai pateisinti. O prie šito didelio skaičiaus nepa- 
tenkintųjų dar reikia pridėti daugelį kitų, gal net daugelį kartų dau- 
giau, kurie jaučiasi blogai, bet nežino, dėl ko, ir visą kaltę prisiima 
sau. Ir tokių, kurie jaučiasi netgi ne per blogiausiai, tačiau nežino, kad 
galėtų jaustis kur kas geriau, jei nelanksti lytinių vaidmenų sistema 

neribotų jų pasirinkimo laisvės. Reikia pabrėžti, kad sistemos blogis 
dabar jau nebesireiškia daugiausia smurto, draudimų ir reikalavimų 
pavidalu, demokratija visiems suteikia lygią teisę rinktis. Vis dėlto 
praktiškai pasirodo, kad kai kurie pasirinkimai yra neįmanomi arba 
baudžiami dėl lytinės diskriminacijos. Ir prevenciškai jiems užkerta ke- 
lią jau lytiškai profiliuotas švietimas. 

Daugeliui visuomenės narių lytinių vaidmenų sistema pasirodo esan- 
ti bloga. Ir jeigu net kitai daliai ji rodosi, — bent jau jie taip jaučia, — 
gera, tai kokią jie turi teisę norėti iš pirmųjų, kad dėl jų labo paaukotų 
savąjį? Net jeigu tie kiti savo naudą gudriai vadina „visuomenės gero- 
ve“, „visos visuomenės labu“, „tautos labu” ir pan.? Niekas neturi 
teisės reikalauti, kad kiti taptų svetimo labo įrankiu, ir versti juos tai 
daryti. O kai atsisako (jeigu apskritai įstengia atsisakyti), negalima jų 
už tai smerkti. Žmogus, kiekvienas žmogus yra aukščiausia vertybė — 
tai gražiai suvokė Kantas, ir tai yra šventas liberalizmo principas. Ta- 
čiau yra tiesa, kad dalis žmonių savo noru reiškia pasirengimą būti 
svetimo, arba „bendro“, labo įrankiu. Kaip tik tai daro daugelis mote- 
rų. Ar feministės turi teisę joms tai drausti? kurstyti jas? Ką gi, net 
šiuo atveju ne viskas atrodo gerai. Galima sutikti būti svetimos laimės 
įrankiu ir netgi to norėti tik dėl tos priežasties, jog prieš tai buvai 
atitinkamai išugdytas gudrių auklėtojų. Klastingi tėvai auklėja savo 
dukteris žiūrėdami į praeities „savanores“ verges. Užuot puoselėję jų 
laisvą valią, ją iš anksto užmuša. Taigi net egzistuojančios lyčių siste- 
mos akceptavimas nėra argumentas jos naudai. 

Viso to pakanka, kad reikalautume teisingai pertvarkyti visuo- 
menės gyvenimą: lygiai traktuoti abiejų lyčių individus ir panaikinti 
priverstinai skirtingus kiekvienos lyties gyvenimo ir asmenybės mo- 
delius. 

Humanistinė individualizmo etika ir gana akivaizdus amerikiečių he- 
donizmas mums teikia apsčiai prielaidų egzistuojančią padėtį įvertinti 
neigiamai. Būdinga, kad feminisčių priešininkės greičiau apeliuoja į 
kitokią, holistinę etiką, kuri aukščiau už individo gerovę kelia tautos ar 
visuomenės gerovę. Atmindamos, kad tai yra liberaliosioms feminis- 
tėms nepriimtina aksiologija, daugelis jų įrodinėja, kad net jos požiū- 
riu egzistuojanti sistema pasirodo bloga. Ji visada buvo bloga, nes 
pražudydavo pusę potencialių talentų atsargų. Ji buvo bloga, nes vi- 
sada deformuodavo vaikus, primesdama jiems nelanksčias lyties api- 
brėžtas asmenybės ribas. O dabar ji tapo nusikalstama. Pirma, gre- 
siant pasauliniam komunizmui, kuris didelėmis saujomis semia iš 
moterų talentų lobyno, Vakarų sistema, silpnėdama pati, gali užtraukti 

komunizmo nelaimę visai žmonijai. (Atminkime, kad liberalusis femi- 
nizmas kūrėsi pasaulinės dviejų sistemų konkurencijos laikais). Antra, 
technologijų plėtra pastūmėjo prie situacijos, kai karinga ir agresyvi 
tarptautinė politika ir tokia pat laikysena gamtos atžvilgiu gresia žmo- 
nijai sunaikinimu. Tad leidimas ištisai pusei žmonių padermės lygiai 
dalyvauti kuriant politiką ir ekonomiką galėtų iš pagrindų pakeisti 
situaciją ir išgelbėti žmoniją. 


Ar permainos galimos? 


Ar visuomeninių lyčių vaidmenų prievartos panaikinimas, nors pa- 
geidautinas moraliniu atžvilgiu, yra įvykdomas? Taip, - atsako libe- 
raliosios feministės, — įvykdomas, nors tam reikia laiko. Permainos 
turi vykti pamažu. Būsimoji visuomenė gali būti paremta kitokiu vi- 
suomeninių vaidmenų pasidalijimu. Moterys gali lygiai su vyrais at- 
likti visus vaidmenis viešajame gyvenime. Tai nebūtinai turi sietis su 
vyrų vertimu lygiai dalyvauti privačiame šeimos gyvenime, nors pra- 
verstų vaikų gerovei. Šiuolaikinė namų ūkio technika gali gerokai su- 
mažinti namų krūvį, dalis darbų tampa išvis nereikalingi. Antra, gali- 
mybė naudotis dieninėmis vaikų priežiūros įstaigomis gali sumažinti 
moterų nebuvimą darbe iki nereikšmingo epizodo. Tėvams nereika- 
lingos privilegijos, kurios vien galėtų sumažinti darbdavių norą įdar- 
binti moteris. Trečia, kontracepcijos technikos ir visuotinai prieina- 
mas abortas (laikomas kraštutine priemone) išlaisvina moteris nuo 
nepageidaujamų nėštumų ir nepageidaujamų vaikų naštos. Ketvirta, 
lygus su vyrais išsimokslinimas ir vienodas abiejų lyčių traktavimas 
išvaduoja moteris nuo santuokos ekonominio būtinumo ir ypatingos 
priklausomybės nuo vyrų. 

Ėjimas į tą būsimąją, androginiškąją visuomenę užims nemažai lai- 
ko, nes turi visuotinai pasikeisti mentalitetas. Naujasis švietimas duos 
rezultatų tik būsimosiose kartose. Bet jau dabar galima nemažai pa- 
siekti, darant įtaką pozicijai tų moterų, kurios, pasidavusios tradici- 
nio modelio pagundai, nesijaučia gerai. Jos privalo norėti dirbti pagal 
profesiją. Tuo pat metu atitinkamai keičiant įstatymus, pirmiausia už- 
draudžiant diskriminaciją, galima labai pakeisti darbdavių, taip pat 
valdžios, teismų, profesinių sąjungų, pedagogų, gydytojų ir t. t. pozi- 
ciją. Tam, Žinoma, reikalingas politinis spaudimas. 

Ar permainos leistinos? 


Moterys iš nieko nenori nieko atimti, niekam nenori pakenkti. Jos 
tik nori, kad vyrai pasislinktų ir padarytų šiek tiek vietos. Tik toms 
moterims, kurios to panorės, niekas nieko neverčia. Jos mainais noriai 
užleis vietą namuose, prie vaikų, virtuvėje... tiems, kurie turėtų norė- 
ti. Moteris, jeigu reikia, pati susidoroja ir su vienu, ir su kitu, bet leis- 
kite jai dirbti pagal profesiją! Ir tegul valstybė rimčiau įsipareigoja 
pagelbėti auginant vaikus. 

Čia neketinama kam nors primesti naujovišką elgesį, atvirkščiai: 
tai ligšiolinė sistema yra pagrįsta primetimu. Dabar svarbu atverti 
abiem lytims tą patį, laisvą pasirinkimo lauką. Kas norės pasilikti prie 
tradicijų, tegu lieka. Kad tik neskriaustų kitų ir netrukdytų jiems nu- 
eiti savo gyvenimo kelią. 

Nebus pažeistos ir kitos saugotinos vertybės. Šeima ne tik nenu- 
kentės, bet priešingai — sustiprės, taps partneriška, sutuoktinius riš 
jausmai, o ne ekonominė būtinybė. Valstybės, kaip bendro gėrio, ga- 
lia ne nusilps, o sustiprės. Savo protais ir talentais ją sustiprins visa 
antroji visuomenės pusė. Bažnyčios irgi gali laimėti iš lyčių lygiateisiš- 
kumo, priešingu atveju galutinai degeneruos. Feministėms kartais pri- 
kišama bedievystė. Taigi, kalbant apie jų siekimų nuodėmingumą ar 
prieštaravimą Dievo valiai, jau anksčiau buvo pasakyta: prieštarauja- 
ma dažniausiai būna prieš valią tų, kurie save laiko Dievo valios at- 
stovais. Mokslas, menas, technika - visa kultūra gaus tik naudos kū- 
rėjų pulkui ir jų mąstymo stiliui praturtėjus. 

Todėl iš visko matyti, kad feministės nėra tik apie save galvojan- 
čios egoistės, kaip kartais yra kaltinamos. Niekas nebus nuskriaus- 
tas, o šiuo metu esanti skriauda moterims išnyks. Vaikai tikrai nebus 
nuskriausti. Priešingai, vaikai iš dirbančių motinų namų geriau bręs- 
ta ir sveikesni įeina į visuomenės gyvenimą. Dar geriau, jeigu į auk- 
lėjimo procesą įsitraukia tėvas. O vyrai? Jie, palyginti su dabartiniu 
gyvenimo stiliumi, tikrai patirs nuostolį, tačiau, pirma, jie dabar ne- 
teisingai privilegijuoti, o antra, ne vienu atžvilgiu jie yra taip pat esa- 
mų lytinių pasidalijimų aukos, netgi kartais apie tai nežinodami. Per- 
nelyg apsunkinti pareigos išlaikyti šeimą, jie dalyvauja jų gyvenimą 
trumpinančioje alinančioje konkurencinėje kovoje. Ir dažnai nežino, 
kiek praranda, negalėdami bendrauti su savo vaikais. Be to, kai ku- 
rie iš jų neša visiškai svetimą jų sugebėjimams naštą ir daug mieliau 
būtų šeimoje, kurioje žmona yra prisiėmusi visus šeimos išlaikymo 
rūpesčius, o vyras tvarkosi namuose. Todėl jokios skriaudos, juolab 

didesnės, nebus. O jeigu dabar kažkas kažką praras, tai tik tą, ką 
turi neteisėtai. 


Ar permainos protingos? 


O ar permainos, atnešdama lauktos naudos, nepadarys pelną virši- 
jančių nuostolių? Kad šis klausimas būtų prasmingas, žinoma, reikia jį 
papildyti. Kieno naudą ir kieno nuostolius norime subalansuoti? Ar 
pačių suinteresuotų moterų? Ar kitų visuomenės narių? Ar visuome- 
nės „kaip tokios“? 

Kad ir kaip skaičiuotume, paprasto atsakymo nebus. Nei suintere- 
suotų moterų nauda, nei žala kitiems nėra akivaizdi, nors visuomet 
labiausiai diskutuojama dėl visuomeninės sąskaitos. Itin dažnai mote- 
rys gąsdinamos didžiule žala, kurią joms pačioms padarysiąs ligi šiol 
buvusių apribojimų panaikinimas. Mat drauge turinčios būti panai- 
kintos ir bet kokios lytinės privilegijos, o liberaliosios feministės tai 
irgi pabrėžia. Bet tai reiškia ne tik lygias galimybes įsidarbinti pagal 
turimas profesijas ir gauti pelningesnes pareigas (tai rūpi tik labai am- 
bicingoms moterims, daugiausia nebranginančioms šeimos gyvenimo 
vertybių) — tai reiškia ir vienodas vyrų bei moterų pareigas, o dėl to 
ir, pavyzdžiui, moterų tarnybą kariuomenėje. Be to, ir atsisakymą įvai- 
rių lengvatų, kurios susijusios su motinystės funkcijomis. Nekalbėsi- 
me apie tai, kad visiškas viešojo gyvenimo atvirumas moterims lems, 
jog net tada, kai kurios nors iš jų norės pasilikti prie tradicinio mode- 
lio, neatsiras vyrų, kurie norėtų suteikti joms tą galimybę. Be to, psi- 
chologai ir ypač psichoanalitikai perspėja dėl didelės tų permainų psi- 
chinės kainos, nes, jų nuomone, moterys nėra nei biologiškai 
pasirengusios darbui konkurencijos sąlygomis, nei pribrendusios su- 
tikti su šeimos gyvenimo nuvertėjimu. Pagaliau, — šis argumentas pri- 
noksta vėliau, kai daugelis moterų pradeda dirbti dėl uždarbio, o jų 
vyrai tuo pačiu metu palieka ant jų pečių visą ligi tol buvusią namų 
ruošos naštą, — „dvigubas krūvis“ griauna moterų sveikatą, superwo- 
men modelis pasirodo esąs apgaulė. 

Feministės atsako: iš dalies tai tiesa. Tačiau su kai kurių privilegijų 
praradimu reikia susitaikyti, nes nauda moters asmenybei gerokai vir- 
šys patirtus nuostolius, nors visiškai tuo įsitikins tik naujomis sąlygo- 
mis išauklėtos moterys. O dalis sunkumų bus tik laikini, pakeliui į 
tikslą, jų nereikia laikyti permainų vaisiais, o ne iki galo įvykdytų per- 
tvarkymų kaina. Turimas galvoje garsusis „dvigubas krūvis“. Tai lai- 

kinas dalykas, kai dar neįgyvendinta valstybės dotuojamų, visiems 
prieinamų dieninių vaikų globos įstaigų statybos programa, o vyrai 
dar nėra pertvarkę savo sąmonės, kuri lieptų jiems lygiai su žmona 
dalytis pareigas namams. Pagaliau gali atsitikti, kad iš pradžių pri- 
reiks tam tikrų laikinų privilegijų moterims, kaip „paramos akcijos“ 
(pozityviosios diskriminacijos), kuri išlygintų abiejų lyčių galimybes, 
o ne iškeltų vieną virš kitos — nors tai veikiau kitų feminizmų progra- 
mos elementas, ir dauguma aptariamosios krypties feminisčių tam ne- 
pritaria. Iš viso, per saldo, projektuojamos permainos moterims turi 
apsimokėti, net jeigu laikinai kai kurios iš jų patirs pablogėjimą. Dėl 
gąsdinimų karo tarnyba, tai, pirma, dalis jaunų moterų to nesibaido ir 
tai liudija jų savanoriškas dalyvavimas Amerikos armijoje, antra, pari- 
teto pagrindais į politikos pasaulį įsileidus moteris, armija tikriausiai 
bus redukuota iki visai nereikšmingo minimumo. 

Kalbant apie nuostolius kitų visuomenės narių, kurie nesuintere- 
suoti feministinių permainų programa, atžvilgiu, reikia pasverti prie 
tradicinio modelio prisirišusių moterų nuostolius, vaikų nuostolius ir, 
žinoma, vyrų nuostolius. Tradicinės moterys gali dėl savęs nesibai- 
minti, nes permainos neįvyks taip greitai ir jos dar suspės numirti 
ligšiolinėmis sąlygomis. O rūpintis būsimų kartų moterimis neverta. 
Naujoviškai išauklėtos norės besąlygiškai dalyvauti visuomenės gy- 
venime kaip sveikos, dinamiškos asmenybės. Daug kalbama apie 
skriaudą tradicinės šeimos netekusiems vaikams. Čia iš abiejų pusių 
sukaupta daugybė įrodymų ir vienas kitam prieštaraujančių argumentų. 
Liberaliųjų feminisčių nuomone, per didelis motinų vyravimas psi- 
chiškai luošina vaikus, o tėvų dalyvavimas mažų vaikų auklėjimo pro- 
cese gali pasirodyti išganingas. Vaikų globos įstaigų vaidmuo, ne kar- 
tą vertintas neigiamai, gali pasikeisti į labai teigiamą, kai jiems bus 
teisingai vadovaujama, o tik tokios įstaigos čia turimos galvoje. Vai- 
kai, kurių motinos yra visiškai brandžios, psichiškai sveikos, iš to pa- 
tirs daugiau naudos, net jeigu ryšys su motina bus ribotas, negu turė- 
dami nuolatinį sąlytį su frustruotomis, dažnai infantiliomis arba 
nevisavertėmis moterimis. O vyrai? Ką gi, jų laukia prisitaikymo stre- 
sai. Jie turės prisitaikyti platesniu mastu bendradarbiauti su moteri- 
mis, susitaikyti su daugelio iš jų širdžiai mielų nuolankių ir viršenybės 
jausmą patenkinančių „saldžių moteryčių“ išnykimu, akceptuoti, kad 
nebėra dvigubo moralės mato, priprasti klausyti moterų įsakymų ne 
tik namuose — žodžiu, ištverti daugybę psichiškai alinančių metamor- 
fozių. Tačiau neperdėkime. Dėl tų permainų jie atsikvėps. O kiek jų 
pagaliau džiaugsmingai užmegs artimesnį ryšį su vaikais? 

Ir tegul funkcionalistai negąsdina didelėmis išlaidomis, kurių 
prireiks pritaikant darbui ligi šiol gamtos ne tam sukurtus mecha- 
nizmus. Galima tai laikyti pasaka. Moterys visiškai taip kaip vyrai 
tinka viskam. Žinoma, vienos labiau vienam, kitos kitam. Bet taip 
pat, kaip ir vyrai. Abiejų lyčių polinkių, talentų, pomėgių, ypač dieg- 
tų vienodoje laisvėje, skirtumai yra analogiški. Ir abiejų lyčių gyve- 
nimo kelio pasirinkimas galės labiau atitikti individualias ypaty- 
bes Ne sumažės, o išaugs savo gyvenimo linija patenkintų Žmonių 
skaičius. 

Pagaliau visuomenės išlaidos, t. y. išlaidos, kurias struktūriškai per- 
sitvarkydama turės pakelti visa visuomenė. Žinoma, išlaidų bus. Kad 
ir didelė ugdymo turinio, auklėjimo ideologijos, taip pat ir pačių pe- 
dagogų, kuriems reikalinga reedukacija ar veikiau pakeitimas naujais, 
jaunesniais, pertvarka. Daug ką reikės pakeisti ir už tai užmokėti. Ta- 
čiau nauda, kurią tai galiausiai atneš visiems, apie ką kalbėta anks- 
čiau, tikrai viršys išlaidas. Beje, visiškai pateisinamas moraliai. Todėl 
dabar, - vis dar kaip prieš tūkstančius metų, — tebeegzistuojančią blo- 
gą visuomenės padėtį ne tik reikia pakeisti, leistina pakeisti, galima 
pakeisti, bet tai ir visiems apsimokės. Tik pati ji nepasikeis, permainų 
reikia norėti ir reikia jas vykdyti. 


Ką ir kaip daryti? Su kuo ir prieš ką? 


Tad kaip turi atrodyti veiksmų programa? Koks turi būti jos tikslas 
ir kokie metodai turi būti į jį nukreipti? Su kuo veikti ir prieš ką? 

Tikslas —- androginiška liberali ir demokratinė visuomenė, 
kurioje nėra lytinės diskriminacijos. Arba (Jungtinėse Valstijose) — ta pati, 
jau esanti visuomenė, tik pakeista vieninteliu esminiu atžvilgiu. Joje 
išnyks nevienodas individų išsidėstymas pagal lytį. Tikslo pasiekimas 
iš vidaus pasireikš tuo, kad moterų ir vyrų proporcija visuose vaid- 
menyse ir institucijose (išskyrus gimdymo namus) bus artima jų pro- 
porcijai populiacijoje su įprastais tokiais atvejais atsitiktiniais svyravi- 
mais. Tačiau tai nereiškia, kad išnyks skirtumai tarp Žmonių individų, 
visi supanašės ir bus artimi šiuolaikinio vyro tipui ar netgi kažkokie 
tarpiniai, dvilyčiai. Androginiškoje ateities visuomenėje individų įvai- 
rovė gal netgi išaugs, tik asmenybinių, intelektualinių ir t. t. tipų įvai- 
rumas vienodai pasireikš abiejose lytyse. Dabartiniai moteriškumu ir 
vyriškumu vadinami struktūriniai dariniai bus suskaidyti į elementus 
arba, jei kaip du tipologijos poliai išsilaikys, duodami ištisą spektrą 

galimų mišrių tipų, išnyks jų, nors ir statistinis, ryšys su kiekviena iš 
biologinių lyčių atskirai. Tolygus moterų ir vyrų išsidėstymas visuo- 
menėje, žinoma, reiškia ir lygų jų dalyvavimą veiklos, valdžios ir pa- 
jamų hierarchijoje. 

Kokiais metodais to pasiekti? Pagrindinis akcentas turi tekti 
būsimų kartų socializacijai. Kaip minėjome, reikia pakeisti ugdymo 
turinį, lyties įvaizdį, sudaužyti ligšiolinę stereotipų valdžią, reikia pa- 
keisti pačius pedagogus ir t. t. Bet ir iš karto, dabar galima daug ką 
pakeisti, sudaryti galimybę visoms norinčioms moterims pakelti savo 
kvalifikaciją arba persikvalifikuoti ir pradėti dirbti, o vyrams — perim- 
ti ligi tol moteriškomis laikytas funkcijas. Tačiau nekalbama apie kokį 
nors spaudimą žmonėms pakeisti gyvenimo etalonus. Viskas ir dabar, 
ir ateityje turi vykti savanoriškai, jokių unifikuotų etalonų. Viskas, 
kas kitiems nekenksminga, turi būti leistina. 

Konkrečiai: reikia veikti esamos santvarkos pagrindu, legaliais me- 
todais, jų pakanka pasiekti tolimiems tikslams. Nereikia naudoti jė- 
gos. Jėgą turi valstybė, ir tegu turi. Svarbu jos jėgą įkinkyti feministi- 
niams tikslams įgyvendinti. Juk santvarka yra gera, ir kaip tik jos 
įpareigojančių principų labui moterys kelia savo pageidavimus - nori 
turėti lygias galimybes su vyrais. Ir tai viskas. Reikia organizuoti vie- 
šąją nuomonę ir spaudimą, naudotis lobistine veikla, palengvinti mo- 
terims startą į ligi šiol vyriška laikomą karjerą. Daug rašyti, pristati- 
nėti, prasibrauti į kiek galima didesnio skaičiaus Žmonių sąmonę. Ir, — 
tai ypač svarbu, — daryti įtaką švietimo sistemai ir vykdyti reikiamas 
reformas. Bet tai taip pat reiškia, kad reikia turėti stiprius atstovus 
moksle, kultūroje ir žiniasklaidoje. Reikia kovoti su visokia, taip pat ir 
promoteriška mitomanija. Feminizmo programos naudai byloja moks- 
las ir empirika, nereikia jokių melagysčių, mistikos, mitų. Šiame kelyje 
reikia būti nuosekliems, t. y. kritiškai vertinti ir feminizme pasitai- 
kančias ideologines klastotes. Visa tai Žingsnis po žingsnio įmanoma 
įgyvendinti. 

Su kuo ir prieš ką? Objektyviai ši veikla tarnauja visoms 
moterims, kaip vyrams prilygstantiems (ne blogesniems ir ne geres- 
niems už juos) žmonėms, tarnauja ir vyrams, visai žmonijai. Reikia būti 
viskam atviriems, sudaryti tik platformą, organizuojamų akcijų cen- 
trą. Nereikia lakstyti su ideologija, pabrėžti savo atskirumo, gal net 
pranašumo, dalyti žmones į patikimus ir nepatikimus, feministes ir 
nefeministes. Liberalusis feminizmas — tai naujoviškas, sąmoningas ju- 
dėjimas dėl moterų teisių, tai visiems sąjungininkams atviras moterų 
judėjimas moterims. 

Deja, visuomeninės tikrovės pasipriešinimas pasireiškia ne tik dau- 
gelio vyrų, bet ir moterų elgesiu. Tad ne kiekviena moteris bus sąjun- 
gininkė ir ne kiekvienas vyras — priešininkas. Tačiau nieko negalima 
laikyti priešu, greičiau priešininku dėl skirtingų interesų, paprastai 
tik kokiu nors klausimu arba dėl nelaisvo tradicinio mąstymo. Ir prie- 
šininkus visada reikia bandyti įtikinti arba rasti bendrą kalbą, kaip 
būna sprendžiant reikalus. Tad pasirenkant sąjungininkus lytis nėra 
svarbiausias dalykas. Pagrindinė jėga bus feministiškai sąmoningos 
moterys. Bet ne visos moterys. Reikės pasisakyti prieš moteris anti- 
feministes. Bet ir prieš feministes, kurios palaiko demobilizuojan- 
čius ar avantiūristinius feministinius projektus; prieš tas, kurios puola 
liberaliojo feminizmo programą, kaltindamos jį tai „reformizmu“, 
tai „kolaboravimu su priešu“, t. y. vyrais. Ir prieš tas, kurios nori 
kiek galima daugiau moterų įkalinti lesbinės ginecentriškosios sub- 
kultūros gete. Svarbi jų gera valia. Daugelis iš jų jau suprato, o dar 
daugiau supras, kad feminizmo siekis — iš esmės abiejų lyčių išlaisvi- 
nimas nuo diskriminacijos ir individų deformacijos. Kai tai supras 
pakankamai daug vyrų, galbūt feminizmo tikslus pasigaus naujas, 
abiejų lyčių judėjimas? 

Priešas iš esmės yra suasmeninta egzistuojanti įsitikinimų apie ly- 
čių prigimtį ir jas atitinkančius skirtingus lytinius vaidmenis sistema. 
Patriarchatas? Seksizmas? Liberalusis feminizmas ne taip noriai nau- 
doja šiuos apibrėžimus, bet jie neabejotinai atspindi ir jo intencijas. 
Priešininkas yra klaidingų įsitikinimų palaikoma visuomeninių lytinių 
vaidmenų ir diskriminacijos sistema. Sistema, o ne žmonės. Niekam 
nedera iš anksto priskirti blogos valios, tai būtų mąstymas stereoti- 
pais d rebours. Tam tikra prasme visi yra tos sistemos aukos, nors mo- 
terys labiau. Dėl to kaip tik jos pradeda išsivadavimo kovą. 

Pagrindiniai veiklos barai — įstatymų leidybos permainos ir pasi- 
naudojimas valstybe kaip teisės vykdytoja. Valstybė nėra priešininkė, 
ji permainų galimybės ir tvarumo garantė. Bet jokiu būdu neleistina 
siekti tikslo apribojant piliečių teises ir esmingai įsikišant valstybei. 
Jokios cenzūros, jokių išskirtinę lytį ginančių įsakymų ir draudimų. 
Laisvi piliečiai moterys ir vyrai, pakeitę savo mąstymą, turi norėti 
gyventi lygūs, o demokratinė valstybė turi užtikrinti jiems lygias gali- 
mybes ir padorias visiems vienodas laisvo pasirinkimo ir savęs atsklei- 
dimo sąlygas. Visa kita — pačių piliečių ir jų iniciatyvos rankose. Lytis 
turi tapti visuomenei skaidriu, nepastebimu, tik asmeniniu dalyku. 

Kokios yra perspektyvos? Ramiai, reformų keliu galima 
daug pasiekti, bent jau daugiau ir geresnių rezultatų nei vadinamuoju 

revoliuciniu būdu. Jau ir dabar galima sukurti androginiškajai libera- 
liajai demokratijai artimą santvarką vienoje šalyje, tokioje kaip 
Jungtinės Valstijos. Žinoma, globalūs dabartinio pasaulio ryšiai daro 
tam tikrą įtaką atskiroms šalims, tačiau neperdėkime. Rezultatai pri- 
klauso nuo bendro tos šalies raidos laipsnio, nuo jos kultūrinių ir reli- 
ginių tradicijų, nuo mokslo, švietimo ir t. t. lygio. Moterys turi padėti 
moterims visame pasaulyje, tarptautinis bendradarbiavimas yra svar- 
bus, liberalusis feminizmas pasisako už tai ir pagaliau šioje srityje ne- 
mažai yra nuveikęs. Bet manyti, kad sėkmė savoje šalyje turi priklau- 
syti nuo feminizmo sėkmės tuo pačiu metu visame pasaulyje, yra ne 
tik kvailystė, bet dar ir žalinga kvailystė. Pamažu, skirtingose šalyse 
skirtingai, artėjama prie visiško feministinės programos įgyvendini- 
mo. Nebent kelią pastotų kitokios kliūtys, tarkim, aplinkos sunaikini- 
mas arba karas. Feministės, kaip visi protingi ir dori Žmonės, gali ir 
turi dalyvauti ir tokiuose veiksmuose, kurie užkirs kelią pasaulinėms 
katastrofoms. Bet tai nėra specialus, atskiras, „moteriškas“ uždavi- 
nys. Galbūt dabar moterys iš tikro dažniau parodo tų grėsmių rimtu- 
mo supratimą, bet tai kyla ne iš jų „natūros“, o iš mažesnio įsipainio- 
jimo į vyrų karinius žaidimus. Išsigelbėjimas priklauso nuo sugebėjimo 
patraukti į savo pusę vyrus ir bendrai išspręsti problemą. Bet kokiu 
atveju, jeigu kitos kliūtys to nesutrukdys, androginiškoji moterų ir 
vyrų išlaisvinimo nuo lyčių diskriminacijos ir deformacijos programa 
galų gale pasiseks. Reikia tik norėti ir dėl to kovoti. 

DOKUMENTAI 


Pagrindinį visuomenės kritinio aprašymo moterų diskriminacijos 
požiūriu pjūvį yra nupiešusi Betty Friedan 1963 metais išleistoje Mote- 
riškumo mistikoje. Ten taip pat atsirado pagrindiniai kritikuotos būklės 
teorinio aiškinimo ir jos neigiamo vertinimo elementai bei pirmieji pro- 
graminiai teiginiai. Todėl skaitytojui bus pravartu susipažinti su pa- 
grindinėmis šios knygos, taip pat Alice Rossi straipsnio žurnale „Dae- 
dalus“ idėjomis, užmetant akį į jų pateikimą antrojoje dalyje*. Daugelis 
akivaizdžių šių publikacijų naivybių greitai buvo ištaisyta, pasimo- 
kius iš pirmosios liberaliai nusiteikusio moterų judėjimo patirties. Tai 
padarė ir anksčiau minėtos autorės. Toliau sugretiname vėlesnių pub- 
likacijų fragmentus, kurių atžvilgiu minėtosios dvi pozicijos buvo aiš- 
kus pradinis išeities taškas. 


Visuomenės paveikslas: 
aprašymas, priežasčių aiškinimas (teorija), 
vertinimas 


Pasidalijimas į viešąjį ir privatųjį gyvenimą 

Visuomenė yra padalyta į viešojo ir privačiojo gyvenimo sritis. Tai 
daugelio feministinių svarstymų pradinis taškas. Visuomenės gyveni- 
mo susidvejinime matomos pagrindinės moterų vargo, jų silpnumo 
susidūrus su neteisingumu priežastys. „Moterų problemą sudaro ne 
pats jų nedalyvavimas politikoje, o sąlygos, kuriomis iki to nedalyva- 
vimo buvo ir yra prieinama“, — rašo šio suskilimo kruopščios politolo- 
ginės studijos autorė. Apskritai paėmus, „viešas“ jai maždaug tas pat 


* Žr. p. 85-86 ir 96-97. 
` J. B. Elshtain. Public man, private woman. Women in social and political thought, 
Princeton, New Jersey, 1981, p. XIV. 

kaip „politinis“, o „privatus“ — tai „namų ūkis“ arba „šeima“, kažkas 
labai panašaus į apibrėžimą „asmeninis“. Tas dualizmas atsispindi vi- 
sų visuomenių, išskiriant gal paprasčiausias, kalboje ir mąstyme, daž- 
nai yra susijęs su „natūros — kultūros“ ir „moters - vyro“ dualizmu, 
taip pat reiškia „tai, kas neišvengiamai yra kilę iš natūralių priežas- 
čių“ ir „tai, kas yra kilę iš kultūros sąlygoto pasirinkimo““*. Privatusis 
gyvenimas neturi balso sprendžiant viešuosius reikalus, o kadangi mo- 
terys (seniau ir vergės) visada priklausė privačiajai sričiai, politiškai 
jos buvo priverstos tylėti. „[...] Per visą Vakarų istoriją moterys suda- 
rė populiacijos dalį, kuri buvo priversta tylėti viešojoje arenoje. [...] 
Moterys neturėjo balso iš dalies dėl to, kad tai, kas jas apibūdina ir su 
kuo jos neišvengiamai susijusios — seksualumas, gimdymas, žmogaus 
kūnas (nešvarumo vaizdiniai ir tabu, priklausomybės, bejėgiškumo, 
beginkliškumo vizijos) - būdavo aplenkiama politiniame diskurse.“ 
Norėdamos ką nors savo situacijoje pakeisti, moterys privalo turėti 
įtaką politikoje, o tai reiškia to amžino padalijimo į dvi sritis panaiki- 
nimą. 

Pasidalijimas į dvi sritis — tai drauge ir lytinis darbo pasidalijimas 
(nota bene taip aiškiai atsiradęs tik XIX amžiuje), — rašo vokiečių spe- 
cialistė. „Priskyrimas arba profesijai, arba namų darbui — štai visuo- 
meninis pagrindas lyčių vaidmenų tokiu pavidalu, kokiu juos dabar 
pažįstame. [...] Tai esminis momentas, kuris lemia vyro ir moters gy- 
venimo visumos skirtingumą.“? 

Tiesa, daugelis moterų nieko nepaisydamos dirba ir dėl uždarbio, 
bet tuomet jos paprastai neprileidžiamos prie geriau mokamų arba su 
valdžia susijusių darbų. Tokią padėtį pateisina paplitusios kasdieni- 
škos pažiūros. „Moterys negali dirbti degalinėse, nes benziną 
pilstyti moteriai netinka, — paberia Žžiupsnį tokių akivaizdybių viena iš 
pirmųjų šiuolaikinio feminizmo istorijos ir teorijos apžvalgų autorė. — 
Vyrai negali mokyti mažų vaikų; gali tik prižiūrėti tuos, kurie mokosi. 
Moterys negali vairuoti sunkvežimių, nes joms stinga techninių gebė- 
jimų; nors gali vairuoti asmeninius automobilius. Moterys negali kil- 
noti sunkių dėžių, gali kilnoti tik sunkius vaikus. Moterys negali pro- 
jektuoti statinių; joms trūksta matematinių gabumų. Vyrai negali slaugyti 
ligonių; jie yra labai menki slaugytojai. Moterys negali vadovauti 


* Ten pat, p. 5, 12. 

“ Ten pat, p. 15. 

"E Beck-Gernsheim. Das halbierte Leben. Maennerwelt Beruf (I leid. 1980), Frank- 
furt am Main, 1985, p. 24. 

korporacijoms; jos neryžtingos ir nepastovios. Vyrai negali rašyti už 
kitus korespondencijos; jie sunkiai įsigilina į detales.“ Ir autorė paaiš- 
kindama priduria: „Visa tai buvo tiesa, nes tikėjome, kad tai tiesa, 
mokėme vaikus gyventi pagal tuos įsitikinimus ir vadovavomės jais 
ieškodamos darbo, vykdydamos įdarbinimo politiką, rengdamos žmo- 
nes būsimajam darbui ir patarinėdamos darbuotojams“?. Konservaty- 
vios pažiūros ir joms prieštaraujančios reformistinės nuostatos galimo 
moterų darbo klausimu evoliucionavo ir tebeevoliucionuoja, į tai at- 
kreipia dėmesį Caroline Bird tarp septintojo dešimtmečio pradedan- 
čiųjų feminisčių labai populiarioje knygoje. Štai jos siūloma tokių pa- 
žiūrų sistema: 

„Senojotipomaskulinistai mano, kad moters vieta 
namuose, kad jos atliekamų darbų pobūdis yra iš anksto nulemtas 
anatomijos ir kad protiniu bei fiziniu atžvilgiu ji nėra pajėgi atlikti 
vyro darbu "7" 

„Naujojotipo maskulinistai yra už šiuolaikiškesnį 
tradicinio moters vaidmens pakoregavimą. Visi pasisako už moterų 
darbą, tik vienu atveju: jei dėl moterų įsidarbinimo vyrų gyvenimas 
niekaip nepasikeis“. Jie vis dar tvirtai įsitikinę, kad egzistuoja įgimti 
temperamento ir mąstymo būdų skirtumai". 

Senojo tipo feministės [...] stengiasi įrodyti, kad 
moterys, jeigu tai būtina, gali būti tokios pat kaip vyrai netekėdamos 
už vyro. „Viską, ką tu gali padaryti, aš galiu padaryti geriau“, - tai jų 
amžina dainelė." 

„Naujojo tipo feministės pasiskirstymą lytiniais 
vaidmenimis darbe laiko pasenusiu dalyku ir prieštarauja jo atkūri- 
mui. Taip pat nemato jokio reikalo duoti moterims kokių nors ypatin- 
gų privilegijų ar daugelyje darbų taikyti lengvatinius tarifus.“" 


Lytiniai stereotipai 
Anksčiau pateikti lyčių vaidmenų pasiskirstymo į dvi sritis šalinin- 
kų įsitikinimai sudaro sudedamąją dalį platesnės ideologinės formaci- 


* G. G. Yates. What women want. The ideas of the Movement, Cambridge, Massa- 
chusetts, 1975, p. 184. 

"TC Bird. Born female. The high cost of keeping women down (I leid. 1968), New 
York, 1970 pakeistas leid., p. 151. 

! Ten pat, p. 152. 

V Ten pat, p. 153. 

P Ten pat. 

jos, į kurią pirmiausia įeina įsitikinimas, kad abiejų lyčių skirtingumas 
yra pastovus. Liberaliosios feministės pateikia nemažai studijų apie 
lytinius stereotipus, kuriais remiasi ši ideologija. 1975 metais parašyto 
labai populiaraus moterų studijų vadovėlio autorė, savo neutralumu 
artima liberaliajam feminizmui, pateikia pluoštą citatų, kurios parodo 
stereotipinę nuomonę apie moteriškumą. Štai kai kurios: „moteris va- 
dovaujasi veikiau emocijomis, o ne logika. Tiesą sakant, nėra itin nuo- 
voki“. „Vyras yra aktyvus ir nepriklausomas; moteris yra pasyvi ir 
priklausoma. Jis daro, o ji yra.“ „Moterys iš prigimties yra motinos; 
didžiausias jų troškimas ir vienintelis tikras išsipildymas yra motinys- 
tė. Tiesą sakant, tai vienas iš nedaugelio moterų turimų gerų dalykų.“ 
„Jei moteris iš prigimties yra kvaila, priklausoma ir pasyvi, tai, Žino- 
ma, taip pat iš prigimties ji yra pavaldi vyrui.“ „Kai moteris peržengia 
jai skirtą natūralų vaidmenį, būk pasiruošęs nelaimei.“ Visa tai susi- 
klosto į (autorė čia pavartoja šioje feminizmo srovėje nedažnai sutin- 
kamą sąvoką) „seksizmo ideologiją“'*. Stereotipai yra įsišakniję taip 
giliai, kad jų buvimo nepastebima. Pavyzdžiui, kai pora kavinėje užsi- 
sako arbatos ir kavos, arbata paprastai pateikiama moteriai kaip sil- 
pnesnei būtybei, - pažymi autorė“. „Seksistinė ideologija yra gerai 
integruota ir išplėtota. Pagrindinė jos premisa yra tezė, kad moteris, 
palyginti su vyru, yra žemesnė. Ta ideologija yra gana lanksti (ne- 
glaudi), idant būtų galima, išeinant iš šios svarbiausios premisos, in- 
terpretuoti bet kokį moters elgesį. [...] Jos funkcija yra pateisinti ir 
palaikyti tam tikrą status quo, o šiuo atveju — vyrų viešpatavimą mote- 
rims.“!? 

Egzistuoja atkaklūs vadinamojo moteriškumo ir vy- 
riškumo stereotipai, kurie laikomi įgimtu dalyku. Iš tikrųjų 
šie bruožai, feminisčių nuomone, yra įgyjami auklėjimo arba, plačiau, 
socializacijos procese. Mičigano universiteto psichologė feministė vie- 
name iš ankstesnių darbų apie lyčių psichologiją sugretina kelis bū- 
dingų kiekvienos lyties ypatybių sąrašus. Kai vaikai pasiekia mokyklinį 
amžių, skirtumai dažniausiai jau būna įsitvirtinę. Berniukams būdinga: 
„savarankiškumas, ambicija, aktyvumas ir agresyvumas“, mergai- 
tèms — „pavaldumas, klusnumas kitiems, pasyvumas ir konformizmas“ ". 


14 B. S. Deckard. The Women’s Movement. Political, socioeconomic, and psychological 
issues (I leid. 1975), New York, 1979, p. 3—6. 

"Ten pat, p. 7. (Pridursime, kad sąskaitą padavėja[s] pateikia vyrui.) 

16 Ten pat, p. 11. 

"J. M. Bardwick. Psychology of women. A study of bio-cultural conflicts, New York, 
1971, p. 113. 

Anot jos cituoto Juliano Silvermano referato, vyriškais bruožais laiko- 
mi tokie: „objektyvus, analitiškas, aktyvus, užsispyręs savo įsitikini- 
mais, racionalus, nenuolaidus, linkęs diktuoti, greitas priešintis, ne- 
priklausomas, ekonomiškai savarankiškas, valdo emocijas, pasitiki 
savimi“. Moteriški bruožai tokie: „subjektyvi, vadovaujasi intuicija, 
pasyvi, linkusi keisti savo įsitikinimus, jautri, linkusi nusileisti, vado- 
vaujasi pirmuoju įspūdžiu, atidi paveldui, empatiška, priklausoma, 
emocionali ir konservatyvi“'*. Nors tie bruožų kompleksai yra socio- 
geninės kilmės ir gali būti sugriauti, tai daryti, autorės nuomone, rei- 
kia ne visiems vienodai primetant kokį nors naują modelį, o duodant 
pasirinkimo laisvę, idant ateityje kiekviena moteris galėtų pati spręs- 
ti, ar nori pasilikti prie tradicinių vaidmenų, ar, pavyzdžiui, daryti 
profesinę karjerą“. Įžengusios į ligi tol vyrams būdingų darbų sritį, 
moterys neprivalo ir joms nereikia perimti „vyriško“ darbo ir mąsty- 
mo stiliaus, tokio, kokį pateikia vokiečių feministė teologė, kuri per- 
spėja moteris, ateityje užimsiančias vadovaujančius postus Bažnyčio- 
je, kad nesitaikytų prie to etalono: „vienašališkas valdžios siekimas, 
egoizmas, nepasirengimas kompromisams, į daiktus, o ne į Žmones 
orientuotas mąstymas, menkas partnerio supratimas, persidirbimas, 
neindividualus elgesys ir t. t.“ 


Lytinio vaidmenų pasidalijimo žalingumas 

Neminint žalos, kurią asmeniškai patiria moterys ir vyrai dėl savo 
individualaus brendimo deformacijos, kurią yra aprašiusi Betty Frie- 
dan savo Moteriškumo mistikoje, ir visuomenė kaip visuma patiria dide- 
lių nuostolių neišnaudodama moterų talentų potencialo (žr. dar Alice 
Rossi straipsnį žurnale „Daedalus“?!). Šiuo atžvilgiu būdingiausia yra 
Caroline Bird knyga iškalbinga paantrašte Aukšta moterų pavaldumo 
kaina. Štai kokią, anot Caroline Bird, kainą moka visuomenė, neleis- 
dama moterims kaip reikiant dalyvauti visuomenės gyvenime: 

„Naikiname talentus. Kaina už sėkmę profesinėje veikloje mote- 
rims tokia aukšta, kad (neminint ypač laimingų atvejų) ją įkerta tik 
nepaprastai talentingos arba, atvirai pasakius, neurotiškos moterys. 
Merginos anksti apsiskaičiuoja ir atsisako tokių ketinimų. 


"Ten pat, p. 100. 

V Ten pat, p. 217. 

"TC Wolf. Frauen in der Kirche - Visionen, Grundlagen, Zahlen. Fakten, kn. S. Kahl 
(red.). Die Zeit des Schweigens ist vorbei, Gutersloh, 1979, p. 31. 

21 P. 95-96. 

Švaistome talentus. Kai darbdaviai teigia, kad jiems trūksta gabių 
darbuotojų, tegu žino, kad labai dažnai jų galėtų rasti pagalbinėse 
patalpose ir pastogėje, kur jų atliekamiems veiksmams reikia nedaug 
gebėjimų. 

Slepiame talentus. Dalis pačių inteligentiškiausių piliečių ramiai tū- 
no privačiuose namuose, o jų gebėjimai pridengti „namų šeimininkės“ 
etikete. “ 

Išsamios 1970 metų studijos apie moterų dalį ir situaciją laisvosiose 
profesijose autorė irgi rašo: „Moterų talentų panaudojimas neišsemia 
jų galimybių, o mūsų visuomenė, nepaisydama klasinės priklausomy- 
bės, juos tiesiog slopina“*. Apie moterų įsidarbinimo Jungtinių Valstijų 
sveikatos tarnyboje padėtį rašanti Carol Lopate teigia, kad visuome- 
nei per sunku tiek moterų išlaikyti namuose, pakanka pažvelgti į SSSR, 
kad pamatytum, ką ten gali moterys gydytojos. Absoliučiai „tikra, 
kad neturime tikros naudos iš moterų proto“, ir tai yra nuostolis visai 
visuomenei“. Bet ir iš moterų yra atimama jų pačių raidos galimybė. 
Tapti gydytoja — „tai gyvenimo praturtinimas, tai visiškas savo talen- 
tų panaudojimas, tai autoekspansijos pojūtis, kurio vėliau nelengva 
atsisakyti netgi turint galvoje įvairias galimas kliūtis. Gal kaip tik į tą 
praturtinimą reikia atsispirti kovojančioms moterims, kurios, rinkda- 
mosi mediciną, gyvenime ieško šio to daugiau, — baigia autorė kita- 
dos buvusią populiarią savo knygą“. 


Permainos vyksta 

Vis dėlto pasaulis keičiasi. Jau 1964 metais Edna G. Rostow matė 
naujo, visiškai kitokio stiliaus gyvenimo užuomazgą jaunųjų Bostono 
inteligentų šeimose, kurių jaunos moterys darė profesinę karjerą, o 
vyrai aktyviai įsitraukdavo į namų ruošą“. Po keleto metų apie tą patį 
entuziastingai rašo Bird. Sveikindama Išsilaisvinimo sąjūdį, 1968 me- 
tais ji praneša, kad neišvengiamai Zengiame „į androginišką pasaulį“, 
kur „kieno nors lytis jau nebebus svarbiausias klausimas“*'. Antai 
studentų šeimos jau gyvenančios androginiškai: jis gamina valgį, ji 


2 C, Bird. Born female, min. veik., p. XIV. 

3 C. F. Epstein. Woman's Place. Options and limits in professional careers, Berkeley, 
1970, p. 2. 

* C. Lopate. Women in medicine, Baltimore, Maryland, 1968, p. X. 

> Ten pat, p. 189. 

26 Žr. jos straipsnio Conflict and accomodation specialiame žurnalo „Daedalus“ 
numeryje aptarimą, p. 99. 

“ C. Bird. Born female, min. veik., p. XI. 

lygina, skalbia abu drauge ir savo gyvenimu skelbia „nepriklausomy- 
bę nuo lyčių vaidmenų“ *. 

Feminizmas padarė įtaką. Metams bėgant daugelis moterų patikė- 
jo savo jėgomis, o vyrai įsisąmonino tą faktą. Betty Friedan devintojo 
dešimtmečio pradžioje čia įžvelgia net perėjimo į kažkokį „antrąjį eta- 
pą“ drauge su vyrais (gal net jiems vadovaujant?) signalą. Ji pastebi 
vyruose vykstančias permainas - lėtas, netriukšmingas kaip moterų 
judėjimas. „Tai yra lėtas procesas, kurį nesunku pražiopsoti, orienta- 
cijų poslinkiai, sakymas „ne“ seniems šablonams, naujų vertybių ieš- 
kojimas, kapstymasis po pagrindines problemas, kurias kiekvienas vy- 
ras tarsi turėtų išspręsti pats. [...] Kai kurie vyrai tiesiog Žino, kad 
nenori būti tokie patys, kaip jų tėvai ar jų vyresnieji kolegos, kuriuos 
apie penktą dešimtį ištinka širdies smūgiai, bet dar nežino, kaip gali- 
ma gyventi kitaip. Daugeliui vyrų tai prasidėjo beveik nepastebimai 
kaip reakcija į moterų judėjimą. Keisdamos savo gyvenimą, moterys 
privertė vyrus arba sudarė galimybę ir jiems pakeisti savąjį.” Autorė 
atkreipia dėmesį, kad tarp vyrų nyksta darbo pagal profesiją, kaip 
visiško pasitenkinimo ir gyvenimo sėkmės pajutimo, kultas. Ji mano, 
kad naujoje situacijoje „abiem lytims reikia abipusio pasitikėjimo savi- 
mi, saugumo, meilės ir intymumo“*. Tai nebuvo tie žodžiai, kuriuos 
būtų galėjusios priimti kitų pakraipų, ypač radikaliosios krypties, fe- 
ministės. Juo labiau kad tuo pat metu (tai pripažįsta ir pati autorė) 
kaip tik tęsėsi masiškas kontrpuolimas, turėjęs nustumti feminizmą į 
visuomenės gyvenimo pakraštį ir atimti iš moterų jau iškovotus pasie- 
kimus. „[...] iš tiesų vyksta kontrpuolimas prieš lygybę ir moterų as- 
meninę laisvę tiek Amerikoje, tiek islame, tiek ir Vatikane. Grėsmin- 
gos reakcinės jėgos apeliuoja į tas baimes ir troškimus [kurių esant 
moteryse nepripažino feminizmas - K. Š.], siekdamos likviduoti pa- 
siekimus lygybės bare, sugrąžinti moteris atgal į buvusią priklauso- 
mybę, vėl užčiaupti joms lūpas ir užgniaužti jų naują energiją, kuri 
kelia grėsmę tų jėgų galybei TL" 


Feminizmo kritika 
Kaip susidarius tokiai situacijai turėjo elgtis feminizmo judėjimas? 
Radikaliojo feminizmo receptas — užsidaryti mažų subkultūrinių mo- 


#2 Ten pat, p. XII-XIII. 

” B. Friedan. The second stage (I leid. 1981), London, 1982, p. 131-132. 
* Ten pat, p. 161. 

* Ten pat, p. 45. 

terų bendrijų viduje ir daugiausia iš ten atakuoti darant trumpus iš- 
puolius į patriarchato užimtos visuomenės teritoriją, — visiškai netiko 
liberaliosioms feministėms. Nieko nepaisydamos jos buvo linkusios 
toliau naudoti patikrintus įstatymų leidybos ir apskritai politinės ko- 
vos metodus pagal pačios sistemos sukurtas galimybes. Jos buvo už 
atvirumą ir bendradarbiavimą su visais potencialiais sąjungininkais, 
taip pat ir su vyrais. Todėl konfrontacija su kitomis nuostatomis femi- 
nizme darėsi neišvengiama. 


Feminizmo krizė 

Devintąjį dešimtmetį jau atvirai kalbama apie feminizmo krizę. 
Nepaisant sėkmės feminizmas neišvengiamai tampa daugeliui ne- 
patrauklus, - 1980 metais teigia britų filosofė Janet Richards ir klau- 
sia: kodėl? Iš kur tas atsiribojimas: „Nesu feministė, bet manau, 
kad ...“? Taigi, jos nuomone, atstumia pats feministinis problemų 
pateikimo būdas” ir jo susikurtas „nepatrauklus autoportretas“. 
Jis yra tapatinamas „su jo labiausiai į akis krintančiais kraštutinu- 
mais, šokiruoja jo perdėtas radikalizmas, ypač neigiant visa, kas 
vyriška“?*, bet labiausiai atgrasina daugelio dalykų, kuriuos devy- 
niasdešimt procentų žmonių laiko vertingiausiais gyvenime, puoli- 
mas. „[...] dauguma žmonių suvokia feministinį judėjimą kaip opo- 
ziciją tam, kas sudaro pačią jų svajonių šerdį. Tradiciniai romantiniai 
lūkesčiai dar tebegyvena devyniasdešimties procentų visuomenės 
vaizduotėje. [...] Dauguma moterų vis dar svajoja apie gražią iš- 
vaizdą, drabužius, jungtuves, dėl jų iš proto einančius mylimuo- 
sius, apie namų židinį ir vaikus; dauguma vyrų vis dar siekia pasi- 
sekimo tarp gražių moterų toje santvarkoje, kurioje viešpatauja, ir 
ilgisi namų, kuriuose laukia pašildytos šlepetės, o jų norai yra įsa- 
kymas. Nesvarbu, kad dauguma žmonių negali tikėtis, jog tos sva- 
jonės išsipildys. Jei feministės daro įspūdį (o daro!), kad nori likvi- 
duoti beveik visus tuos dalykus — grožį, seksualinius papročius, šeimas 
ir t. t. - daugumai Žmonių tai tiesiog reiškia, kad nori pašalinti iš 
gyvenimo viską, dėl ko apskritai verta gyventi.'“*? Problemos esmė 
ta, kad feminizmas negali tos programos atsisakyti, idant nepra- 
rastų savo tapatybės. Autorė pataria nekalbėti, kad visi tie dalykai 


“J. R. Richards. The sceptical feminist [I leid. 1980], London, 1994, p. 329. 
» Ten pat, p. 347. 

* Ten pat, p. 355. 

* Ten pat, p. 349-350. 

yra blogi patys savaime, svarbu žinoti, jog dėl jų daugiau praran- 
dama, negu gaunama“. 

Stiprų feminizmo krizės pojūtį aprašo ir įžymi vokiečių feministė 
bei akademikė. Šiuolaikinis feminizmas, — tai aiškiai pastebima moterų 
studijų (Frauenforschung) srityje, — rodo susiskaldymų, kuriuos ypač 
pagilina separatistės, sukeltos „sklerozės“ požymius. „Užuot ieškojus 
vidinio dialogo tarp skirtingų frakcijų galimybės, pirmiausia separa- 
tistiškai pabrėžiami skirtumai: radikaliosios, socialistės, lesbietės, juo- 
daodės moterys, ankstesnės ir vėlesnės, pirmosios ir antrosios femi- 
nistės ir t. t. Kitų pakraipų feministės egzistuoja vien tam, kad kritiškų 
požiūriu į jas sustiprintų savo (abstrakčią) tapatybę: prilygti pačiai sau. 
O juk tos pačios moterys kaip „vyrišką“ atmeta tokį tapatybės supra- 
timą, kuris neapima skirtingumų. Naiviai stebėtojai, — juk visos mote- 
rys galų gale yra moterys, o skirtumai tarp jų visai ne tokie jau svar- 
būs, - tai primena „mažo skirtumo narcisizmą“ (Freud): juo mažesni 
skirtumai, juo karštesnė kova dėl bent menkiausio atstumo išlaiky- 
mo" Ir mesteli plakatinę alegoriją: „virš susiskaidžiusių, susiskal- 
džiusių moterų judėjimų iškyla nepriklausoma esencialistinė moters 
idėja, kuri, pretenduodama į hegemoniją, teigia bylojanti vienu balsu 
visų moterų vardu“*. Atsirado stiprus „aseksualizmas“, tiksliau, „ahe- 
teroseksualizmas“. Jis turi padėti išvengti dialogo su vyrais, kurį vi- 
suomet skatina seksualinis ryšys”. Ką tik cituota Richards rašo netgi 
apie aktualių feminizmo pažiūrų „fosilizaciją““'. Liberaliųjų feminisčių 
nuomone, pagrindinė feminizmo krizės priežastis yra netikusi radi- 
kaliojo feminizmo evoliucija. 


Radikaliojo feminizmo kritika 

Radikalusis feminizmas, Elshtain nuomone, nusikalsta, pirma, on- 
tologizuodamas moteriškumą ir vyriškumą. „[...] radikaliojo feminiz- 
mo pozicija vyro prigimties ir moters prigimties klausimu dažnai ne- 
pakyla aukščiau ontologijos lygio, t. y. teigiama, kad vyriškas 
egzistavimas ir moteriškas egzistavimas [...] yra duoti a priori. |... 
Istorijoje turėjo būti taip, kad vyras, agresyvi ir pikta būtybė, viešpa- 


* Ten pat, p. 352. 

7 I. Ostner. Auf der Suche nach der einem Stimme. Frauenforschung im Prozess der 
Selbstvergewisserung, žr. I. Ostner (red.). Frauen. Soziologie der Geschlechterver- 
haeltnisse. Mūnchen, 1987, p. 2. 

* Ten pat, p. 3. 

* Ten pat, p. 5. 

* J. R. Richards. The sceptical feminist, min. veik., p. 24. 

tavo, engė, išnaudojo moterį, visiškai kitos rūšies būtybę, ir darė iš 
jos auką. Grįždamos prie ontologinių argumentų, radikaliosios femi- 
nistės atgal atsuka filosofijos laikrodį.“*! Antra radikaliojo feminizmo 
metodologinė kaltė yra bandymas ištisą istoriją, visas visuomenes, 
kaip tai daroma patriarchato teorijoje, „aiškinti monokauzališkai“. 
„Tam tikru metu sandaros skirtumai sukelia kokybinius skirtumus“. 
Negalima, kaip tai daro Kate Millet, tą pačią sąvoką taikyti Mbuti 
pigmėjams ir šiuolaikinei visuomenei, nes tai būtų tas pat, kaip „dramblį 
kildinti iš slieko“. Trečia, autorė baiminasi „radikaliojo feminizmo 
politikos antidemokratinių impulsų“, kurie matomi Shulamith Fires- 
tone darbuose“. Ją juokina ir erzina ketinimai vyrus ir moteris suly- 
ginti net gimdymo srityje, kai, pavyzdžiui, rašytoja Marge Piercy hor- 
monais sukuria vyrams galimybę krūtimi maitinti kūdikius. Matyt, 
partenogenezė galima, tik mokslininkai patriarchai tas Žinias slepia 
nuo visuomenės? Tai gal vyrams chirurgiškai įtaisyti gimdas, tegul 
irgi susipažįsta su „nėštumo barbarybe“, — autorė daro užuominą į 
Firestone terminologiją“. 

Jau 1976 metais Betty Friedan atvirai ir griežtai kritikuoja radika- 
lųjį feminizmą už „moterų šovinizmą“ ir „moterų seksizmą“, kurie 
atsirado jame kaip tokios vyrų laikysenos kopijos“. Po penkerių metų 
ji patikslina kritines pastabas, nepagailėdama ir savo stovyklos: „Po- 
puliarus {arba nepopuliarus) feministės portretas vaizdavo ją kaip kar- 
jerą darančią „superwoman“, pasiryžusią viskam, kad tik laimėtų prieš 
vyrus jų pačių lošime, arba kaip jauną „Ms Libber“, agituojančią prieš 
santuoką, motinystę, šeimą, intymius ryšius su vyrais ir prieš visus iš 
eilės bruožus, dėl kurių moterys praeityje patikdavo vyrams ir trauk- 
davo juos prie savęs““. Autorė laiko labai žalinga „kraštutinę seksua- 
linės politikos retoriką““* tos kitos grupės, kuri septintojo ir aštuntojo 
dešimtmečio sandūroje, deja, įsibrovė į feminizmo sceną, taip pat į 
NOW, skelbdama tokio pobūdžio šūkius, kaip „visos ištekėjusios mo- 
terys — prostitutės“. Per daug moterų energijos išeikvota „seksualinei 


* J. B. Elshtain. Public man, private woman, min. veik., p. 205. 

2 Ten pat, p. 213-214. 

“ Ten pat. 

* Ten pat, p. 212. 

* B. Friedan. It changed my life. Writings on the Women's Movement, New York, 
1976. 

* B. Friedan. The second stage, min. veik., p. 49. 

*“ Ten pat, p. 57. 

* Ten pat, p. 53. 

politikai“, „pradedant asmeniniais karais su vyrais miegamuosiuose 
ir baigiant masinėmis eitynėmis prieš smurtą ar pornografiją, idant 
„atimtų iš jų naktį“. „Kaip tai dabar nesvarbu, - teigia ji, - kaip netik- 
ra, kad moterys eikvotų savo jėgas, darydamos eitynes prieš pornog- 
rafiją arba kokiu kitokiu su seksu susijusiu klausimu, kada sprendžia- 
mi jų ekonominio išlikimo klausimai.“*? NOW sudarančių liberaliųjų 
feminisčių įpareigota ji sako: „Niekada nelaikėme, kad revoliucija lai- 
mima miegamajame. [...] Jei moters padėtis visuomenėje pasikeistų, 
seksas jau pats savimi pasirūpintų“. O „maniakiškas knaisiojimasis po 
smurtą [...] - tai tarsi plūduriavimas aukos statuse, bejėgiame įsiūtyje, 
bergždžioje poliarizacijoje“, ir tai tik silpnina moterų jėgas”. 

Šiuo metu Betty Friedan kartos feministė, žinoma rašytoja Anne 
Roiphe koneveikia radikalųjį kultūrinį feminizmą už jo programinę 
tematiką. Tai ji daro netiesiogiai, atsakydama į klausimą, ką, jos ma- 
nymu, feminizmas turi skubiai padaryti: „Tad ką aš daryčiau, jeigu 
galėčiau? Perkelčiau mūsų dėmesio centrą nuo seksualinės tematikos į 
praktines problemas. Parsitraukčiau vyrus į namus. Įsteigčiau tvar- 
kingas, nedideles ir nebiurokratiškas dienines vaikų priežiūros įstai- 
gas. Perkelčiau akcentą nuo mano vaiko į mūsų vaiką, priversčiau ben- 
druomenę globoti vaikus. Liaučiausi be paliovos plepėjusi apie vyrų 
blogumą ir moterų dorybes, savo politikos objektu padaryčiau pa- 
prastas moteris, vyrus ir jų vaikus. Taip pat pasidomėčiau, ką patiria 
vyrai, o ne tik moterys. Sukurčiau įstatymus, kurie vienodai traktuoja 
vyrus ir moteris tokiais klausimais, kaip surogatinė motinystė, teisė 
auginti vaikus, skyrybos.“ Ji šiltai atsiliepia apie savo dukterį Kate. 
Matyt, neširsta ant jos dėl kur kas rūstesnės radikaliojo feminizmo 
kritikos knygoje The morning after“*. Jau cituota britų feministė filosofė 
radikalųjį ir kultūrinį feminizmą labiau teoriškai kritikuoja už tai, kad 
atmeta tradicinę logiką, etiką, mokslą, racionalumo koncepciją kaip 
„vyriškus“, „patriarchalinius“ ar „falocentriškus“?* dalykus ir nori su- 
kurti juos savus, „grynai moteriškus savo kilme“ ir „feministiškai pa- 


* „Take back the day!” — tai žinomas kasmet visose Jungtinėse Valstijose atnauji- 
namų protesto prieš pornografiją ir prostituciją eitynių šūkis. Žr. K. Roiphe 
pranešimą p. 242, 490 išnašą p. 252-253. 

* Ten pat, p. 26. 

`! Ten pat, p. 57. 

"A Roiphe. A mother’s eye. Motherhood and feminism (I leid. 1996), London, 1997, 
p. 249-250. Žr. poskyrį „Prieš save: seseržudiškos kovos“, kur nemažai nuo- 
rodų į K. Roiphe The morning after. 

“J. R. Richards. The sceptical feminist, min. veik., p. 412—413. 

grįstus““*. Epistemologinio pliuralizmo priėmimas išmuša iš rankų gin- 
klą, kuris reikalingas kritikuojant patriarchalinius stereotipus, nes ką 
gi tuomet reiškia, kad tie stereotipai esą „klaidingi“? Liaukimės, — sa- 
ko ji, - kurti „feministinę filosofiją, feministinį mokslą ar istoriją arba 
feministinius visuomenės mokslus“. Ir taip teliks išspręsti tik „femi- 
nistines temas visų šių sričių teritorijoje“. 


Aksiologija 


Šios pakraipos autorės kaip akivaizdžiu dalyku remiasi liberaliz- 
mo pagrindą sudarančia individualistine vertybių hierarchija. Vis dėl- 
to šiek tiek vėliau atsiranda aksiologinių minčių, kurias tikriausiai iš- 
provokavo polemizuotojai. | 

„NOW ideologijos ir veiklos centre, - 1976 metais apie liberaliojo 
feminizmo pradžią rašo jo iniciatorė ir vyriausioji ideologė, — tiesiog 
buvo moteriai pritaikyti lygybės idėja ir individo vertingumas: oru- 
mas, saviraiška, savivoka, — tai iš tiesų nėra jokios ideologijos elemen- 
tai, tik priklauso Amerikos revoliucijos (ir iš principo visų Žmogaus 
revoliucijų) pripažįstamoms vertybėms““*. 

Metais anksčiau, pateikiant androginijos programą, jos aksiologi- 
nės prielaidos pristatomos taip: „Androginijos pozicija siūlo bendra- 
darbiavimo ir racionalumo modelį. Ji remiasi įsitikinimu, kad ir mote- 
rys, ir vyrai gali keistis, kai pastebi vidinį prieštaravimą visuomenėje, 
kuri skelbia Žmogaus laisvės vertingumą ir tuo pat metu nustato vaid- 
menis, kuriuos joje privalo atlikti vyrai ir moterys. Androginiškasis 
požiūris pripažįsta, kad į vaidmenis, priklausomus nuo lyties, nukreipti 
nelankstūs lūkesčiai dehumanizuoja tiek vyrus, tiek ir moteris.“ 

Aksiologinių liberaliojo ir radikaliojo feminizmo pagrindų skir- 
tingumą, kai buvo paskelbtos ryškios pastarojo aksiologinės de- 
klaracijos, aiškiai pastebi keletą metų vėliau rašiusi Richards. „Fe- 
minizmas nesivadovauja rūpesčiu dėl tam tikros grupės žmonių, kuriems 
norėtų padaryti ypatingą paslaugą, jam rūpi panaikinti tam tikros rūšies 


* Ten pat, p. 400. 

> Ten pat, p. 414. 

* Ten pat, p. 421—422. 

* B. Friedan. It changed my life, min. veik. (cit. pagal vokišką leidimą - B. Friedan. 
Das hat mein Leben veraendert, min. veik., p. 44). 

8 G. G. Yates. What women want, min. veik., p. 117. 

neteisingumą. ** O radikaliosios feministės, kaip tai matyti iš Raudo- 
nųjų Kojinių Manifesto, pareiškia, kad veikia tam tikros žmonių gru- 
pės, būtent moterų, interesais ne dėl to, kad yra nuskriaustos, bet kad 
yra moterys“. Tai visai kitokia aksiologija. Richards nuomone, femi- 
nizmas turi kovoti dėl moterų interesų ne todėl, kad moterys neva 
esančios geresnės, o kad visi žmonės yra lygūs“. 


Veiklos metodai ir organizacija 


Veiklos metodai irgi nebuvo šios pakraipos feminisčių ypatingų 
diskusijų tema. Jos tiesiog vikriai pasigavo JAV politikos pasauliui bū- 
dingus papročius, įsteigė NOW partiją, kūrė savo grupes daugelyje 
organizacijų, steigė draugijas ir t. t. Jau veikiau dėl sklandaus moterų 
įėjimo į politines struktūras kartais kyla klausimų ir diskusijų. „Aš- 
tuntąjį dešimtmetį, — prisimena viena iš NOW aktyvisčių, — diskuta- 
vome apie tai, kokio pobūdžio lygybės norime. Ar norime lygaus da- 
lyvavimo toje pačioje sistemoje, ar norime valdžios jai pakeisti? Ar 
galima pakeisti sistemą, kai tampi tik jos dalimi? Kai jau esi joje, gal tai 
ji tave keičia? Atradome, kad lengviau pavyksta prisitaikyti prie siste- 
mos, negu ją performuoti.“** 

O polemizuojant su radikaliuoju feminizmu iš pat pradžių nesan- 
taikos obuolys buvo pozicija dėl vyrų dalyvavimo judėjime. Pastara- 
sis stūmė vyrus į nuošalę, o ilgainiui pradėjo visiškai jų atsisakyti, kai 
tuo tarpu liberalusis feminizmas noriai priimdavo į judėjimą įsitrau- 
kiančius vyrus ir turėjo naudos iš bendradarbiavimo su jais. Devinto- 
jo dešimtmečio pradžioje B. Friedan, paskelbusi „antrojo etapo“ atėji- 
mą, numato ne tik abiejų lyčių dalyvavimą, bet netgi svarbiausio 
akcento perkėlimą į vyrų aktyvumą. „Nėra kelio atgal, — rašo ji. — 
Moterų judėjimas buvo būtinas. Bet išlaisvinimas, kuris prasidėjo drau- 
ge su moterų judėjimu, dar nėra pasiektas. Lygybė, dėl kurios kovo- 
jome, blogai funkcionuoja gyvenime, tikrovėje, yra sunki toje perspek- 
tyvoje, kurioje formavosi mūsų kova. [...] Pasipriešinimo moteriškumo 


"LK Richards. The sceptical feminist, min. veik., p. 25. 

“ Ten pat, p. 29-30 (žr. III dalyje atitinkamą šio Manifesto fragmentą p. 420. Ten 
pat ir kitos panašaus pobūdžio formuluotės). 

“ Ten pat, p. 425. 

“ Taip rašo Ellen Goodman laikraštyje „Washington Post“ 1980 06 27. Cituoja- 
ma pagal B. Friedan. The second stage, min. veik., p. 38-39. 

mistikai parodymas ir susitelkimas prieš diskriminaciją buvo tik pir- 
masis etapas. Privalome kažkaip įveikti pirmojo etapo poliarizaciją (rei- 
kia baigti feministinę retoriką), privalome įveikti net mūsų protestą 
lydintį pyktį, privalome pereiti prie antrojo etapo: pertvarkyti mūsų 
institucijas tikros vyrų ir moterų lygybės pagrindu taip, kad sugebė- 
tume gyventi pripažindami ir gyvenimą, ir meilę ir galėtume pasirink- 
ti, ar turėti vaikų.““ Toliau pateikiami esminiai antrojo etapo skiria- 
mieji požymiai: „Antrasis etapas neturi būti tyrinėjamas vien tik 
moterų, mūsų atskiro savitumo ir lygybės su vyrais kategorijomis. 
Antrasis etapas naujomis sąlygomis sprendžia šeimos (meilės ir darbo 
suderinimo) problemą. Antrasis etapas net gali pasirodyti jau nebesąs 
moterų judėjimas. Vyrams jame gali tekti lemiamas vaidmuo. 
Antrasis etapas privalo neapsiriboti kova dėl lygaus valdžios pasida- 
lijimo institucijose. Antrojo etapo rezultatas — institucijų restruktūri- 
zavimas ir pačios valdžios prigimties pertvarkymas. Antrasis etapas 
galbūt jau dabar laipsniškai rutuliojasi iš to, ką laikome mūsų kova, 
gilumos, o gal ir šalia jos“. Gali pasirodyti, kad šalia jos, jeigu pasitvir- 
tins įtarimas, jog „moterų judėjime įsiveisė kažkokia neišgydoma vė- 
žio atmaina, pasmerkusi judėjimą neišvengiamai mirčiai“. Autorė turi 
omenyje „feminizmo mistiką“ ir separatistinį užkliuvimą moterų sek- 
sualumo problemose bei pasitraukimą į svarbiausios politinės scenos 
pakraštį“*. 

Ne taip labai kontroversiškai, bet panašia dvasia pasisako ir įžymi, 
taip pat ir Lenkijoje žinoma politikė, anuo metu buvusi moterų studijų 
instituto direktorė, tipiška vokiečių feminizmo liberaliosios pakrai- 
pos atstovė. Su vyrais reikia bendradarbiauti, - rašo Rita Sūssmuth, — 
o ne kurti atskiros kultūros, mokslo, politikos ir t. t. pasaulį, kaip ir 
VFR ragino vadinamosios autonominės feministės, Amerikos kultūri- 
nio radikaliojo feminizmo atitikmuo. „Mūsų visuomenę galima pakeisti 
tik veikiant išvien su vyrais, o ne prieš juos. Pusiau padalytos į vadi- 
namąją vyrišką, patriarchalinę kultūrą ir į moterišką, švelnią kultūrą 
visuomenės negalima laikyti ateities modeliu. Veikiau yra kalbama 
apie kultūros išplėtimą, apie visuminio supratimo sustiprinimą, apie 
naują požiūrį į subjektyvumą, emocionalumą ir racionalumą. Moksle 
ir politikoje vyrai ir moterys gali mokytis vieni iš kitų.“* 


® B. Friedan. The second stage, min. veik., p. 46-47. 

* Ten pat, p. 29-33. 

6 R. Süsmuth. Frauen - der Resignation keine Chance. Sammlung wissenschaftlicher 
und politischer Texte 1980-1985, Düsseldorf, 1985, p. 269. 

Betty Friedan į deramų santykių su vyrais problemą žvelgia tiek iš 
politinio, tiek ir iš feminizmui labai svarbaus privataus, šeiminio požiū- 
rio taško. Feminizmo laimėjimai vyrus galėjo išgąsdinti, o tai apsunkina 
moterų raišką privačioje srityje. „Ar galime visą laiką norėti iš vyrų, — 
klausia ji, - kad būtų stipresni už mus, dabar, kai džiaugiamės savo 
galia ir nebeapsimetinėjame silpnesnėmis būtybėmis? Ar jau bijoma mūsų 
jėgos, o gal tiesiog to, kad jų mums nebereikės? Kokie dar netikėtumai 
laukia vyrų ir mūsų, kai šeimoje atsisakome manipuliacinės valdžios, 
kuria naudojomės, idant išlaikytume juos didelio, nuo mūsų priklauso- 
mo vaiko emocinėje padėtyje, saugodami juos nuo įšaknydinančių, šil- 
tų, žmoniškų kasdienio gyvenimo santykių? Kaip atrodys jų tikroji jė- 
ga, kai bus leista jiems nusiimti kaukes ir parodyti savo jautrumą, 
troškimus ir lūkesčius, jautrias vietas, ir net jeigu nebereikės mums vy- 
rų tam, kad mus globotų ir pabrėžtų mūsų egzistavimo pilnatvę, kaip 
tai buvo praeityje, todel, kad nebesame taip labai priklausomos, ar ne- 
galime vis dėlto laisviau pripažinti, jog vis dar reikia mums vyrų ir 
norime jų, idant mylėtume, idant turėtume su jais vaikų, idant bendrai 
dalytumės tėvų pareigomis ir kasdiene namų ruoša, ir džiaugsmais, ir 
ekonominiais sunkumais, ir įdomiais išgyvenimais naujoviškose šeimo- 
se ir namuose? Bet ar moterys gebės mylėti ir būti mylimos, kai ateis jų 
tikroji lygybė su vyrais? Ir ko iš tikrųjų nori vyrai?” Ant devintojo 
dešimtmečio slenksčio naujųjų laikų feminizmo kūrėja ir vadovė jau ne- 
abejoja, kad dabar problema tapo šeimos gyvenimo išgelbėjimas naujo- 
mis feminizmo laimėjimų pakeistomis sąlygomis. „Kol moterys tūnos 
reagavimo į praeitį pozicijose, jos ir toliau blaškysis nuo vieno pusinio 
gyvenimo kraštutinumo prie kito — tarp moteriškumo mistikos ir jo fe- 
ministinės priešingybės, negalėdamos įveikti baisaus pasimetimo, kuris 
ilgai kankina moteris, neįstengiančias aprėpti gyvenimo pilnatvės, kaip 
dar niekad praeityje dabar atsiveriančios moterims, jų meilei ir dar- 
bui.“* Nebėra jau kelio atgal į buvimą „nedirbančia“ namų šeimininke, 
kaip gundo dešiniųjų veikėjos, o ponios Phyllis Schlaffly ir Marabel Mor- 
gan tikina, jog viskas, ko reikia moteriai, — tai ne lygios teisės, o vyras, 
kuris ją išlaiko“. Tai netiesa ir dėl to, kad vyrai dabar jau tiek nebeuž- 
dirba, jog galėtų vieni išlaikyti namus. Bet ir „superwoman“ modelis vir- 
šija paprastų moterų galimybes. Tad ką gi daryti? „Naujos moterų pa- 
tirtys turi iškelti tolesnius atvirus klausimus: kaip sukurti naujus 
standartus ir namuose, ir darbe, kad būtų galima žmoniškiau ir tikriau 


* B. Friedan. The second stage, min. veik., p. 128-129. 
“ Ten pat, p. 51. 

gyventi ne tik moterims, bet ir vyrams [...] Dabar turi prasidėti tariamų 
prieštaravimų tarpusavio taikymas, dialektiškas perėjimas nuo poros 
tezė-antitezė (moteriškumo mistika-vyriškumas) prie sintezės: naujas 
ciklo posūkis, kuris vėl parveda mus į pažįstamą vietą, bet jau iš kitos 
pusės. Naujasis etapas, kelias, į kurį, trinktelėjusi durimis, žengė Ibseno 
Nora, ieškodama sau vietos pasaulyje, padaręs lanką, vėl parveda ją 
namo, bet jau ne į Lelių namus. “* Autorė nepalieka abejonių, kur ant- 
ruoju etapu yra persikėlęs feminizmo frontas. „Tas naujasis frontas, ku- 
riame susitinka visos antrojo etapo temos, kaip manau, yra šeima.““? 
Tik tai jau nebus senoji, „klasikinė šeima, į kurią Vakarai grįžta nostal- 
giškais prisiminimais“. Daug kas rodo, jog devintąjį dešimtmetį naujo 
šeimos modelio stygius kamavo ne tik Moteriškumo mistikos autorę, bet 
ir kitas feministes. 

Verta pažymėti ir kovos dėl radikaliųjų feminisčių pamažu užval- 
dytų moterų studijų pėdsakus. Iš jų, kaip jau anksčiau yra paliudijusi 
citata iš Richards darbo, buvo padaryta separatistinės subkultūrinės 
ideologijos kalvė. Betty Friedan siūlo, — ir tai jau savaime yra iškalbin- 
ga, - koledžuose ir universitetuose mokomo dalyko moterų studijos 
pavadinimą pakeisti lyčių vaidmenų transformacija”. Ir Vokietijoje vyko 
įnirtinga diskusija dėl moterų studijų, kurioms dalis feminisčių bandė 
primesti judėjimo ideologinio centro vaidmenį. Jau cituotoji Sūissmuth, 
anuo metu vadovavusi Hanoverio mokslinio tyrimo institutui „Mote- 
ris ir visuomenė“, teigia: „Moterų studijos, kurios jaučiasi tarnaujančios 
moterų apsisprendimo problemai, turi susilaikyti nuo bet kokio savo 
pozicijos primetimo (Bevormundung), veikiau turi prisidėti prie mote- 
rų veiklos barų išplėtimo ir jų gebėjimų individualiai priimti sprendi- 
mus stiprinimo. Moterų studijos yra esminis elementas politiškai spren- 
džiant moterų problemas.“/* 


Tikslai ir programos 


Sios pakraipos feministės ne itin mėgsta iškilmingus žodžius ir di- 
deles vizijas, jas labiau domina artimiausiu ir greitu laiku spręstinų 


6 Ten pat, p. 86-88. 

° Ten pat, p. 83. 

“ Ten pat, p. 105. 

“ Ten pat, p. 286. 

“ R. Sūsmuth. Frauen - der Resignation keine Chance. min. veik., p. 272. 

konkrečių problemų sąrašas. Pavyzdžiui, 1975 metų standartinio mo- 
terų studijų vadovėlio autorė paberia saują tuo metu svarbiausių femi- 
nistinio judėjimo tikslų, nesirūpindama dėl jų rimtumo ar bendrumo 
hierarchijos: „(1) moterų pateikimo Žiniasklaidoje būdo pakeitimas, 
(2) vienodos galimybės įsidarbinti ir lavintis, (3) vaikų globa, (4) na- 
muose šeimininkaujančio asmens statuso perkainojimas, (5) moters teisė 
disponuoti savo kūnu, (6) smurtas prieš moteris ir (7) ERA“. Tik 
pačiame knygos gale atsiranda galutinio tikslo kaip „neseksistinės vi- 
suomenės“ miglotas apibrėžimas“. 

Labai bendrai siektinos visuomenės paveikslą yra nupiešusi ir jau 
cituotoji Caroline Bird. „Tame naujajame puikiame pasaulyje vaikai 
jau nebebus pasmerkti iš anksto pasiaukoti tam tikram specifiniam 
vaidmeniui suaugusiųjų gyvenime vien dėl to, kad atsitiktinai gimė 
moterimi (born female). Lytis taps ne ką už kieno nors plaukų, akių ar 
odos spalvą svarbesniu bruožu.“" 

Kiek konkrečiau ir moksliškiau beveik tuo pačiu metu atmestų 
kitų būsimosios lygiųjų visuomenės variantų kontekste kalba Alice 
Rossi. Tai turi būti visuomenė, apibūdinama kaip hibridinis 
modelis, one pliuralistinis (kai visos mažumos, taip pat abi 
lytys lieka su savo savitumu, tačiau yra „lygios“ visuomeniniame 
gyvenime) ir ne asimiliacinis (kai lygybė pasiekiama visas kitas gru- 
pes asimiliuojant su vyraujančia grupe (JAV - vyrai, baltieji ir t. t.). 
„Hibridinį modelį“ autorė apibūdina taip: „Šis modelis numato vi- 
suomenę, kur permainos vyksta ne tik vyraujančioje grupėje, bet ir 
mažumų grupėse - tai toks „tiglis“, kuriame reikės pasikeisti ne tik 
juodaodžiams, žydams, moterims, bet ir baltiesiems vyrams pro- 
testantams.““* Tam bus reikalinga ideologija, nes, norint žengti Žings- 
nį iš dabartinės visuomenės, reikalinga vaizduotė. „Kai galvoji apie 
hibridinio pobūdžio lygybės visuomenę, prieš akis iškyla ateitis, 
kurioje šeima, gyvenimas visuomenėje ir Žaidimas lygiai su politi- 
ka ir darbu yra vertingi dalykai abiem lytims, visoms rasėms, vi- 
soms visuomeninėms klasėms ir tautoms, sudarančioms didžiulę 
žmonijos šeimą.“// 


“B. S. Deckard. The Women’s Movement, min. veik., p. 400. 

^ Ten pat, p. 466. 

> C. Bird. Born female, min. veik., p. XIII-XVI. 

"A Rossi. Sex Equality. The beginning of ideology, kn: B. Roszak, T. Roszak (red.). 
Masculine/feminine. Readings in sexual mythology and the Liberation of Women, 
New York, 1969, p. 180. 

7 Ten pat, p. 186. 

Taip ar kitaip suprastą lyčių lygybę, arba lyčių diskrimina- 
cijos nebuvimą, savo svarbiausiu tikslu laiko visos šios pakraipos fe- 
ministės. Jos taip pat mato, kad jos įgyvendinimas gali nepatikti tam 
tikrai moterų daliai. Senajai mokyklai atstovaujanti moterų problema- 
tikos tyrinėtoja, pasisakanti dėl „radikalaus lytinių vaidmenų peror- 
ganizavimo“ lygių moterų teisių būti laimingoms ir turtingoms labui, 
pastebi dviejų moterų grupių interesų prieštaringumą. Pirmiausia „mo- 
terys, kurių testuose išryškėja namų šeimininkių interesai, į bet kokią 
moterų profesinę veiklą proteguojančią visuomenės politiką žiūri kaip 
į tiesioginį ar netiesioginį (per vyrus) pavojų joms pačioms“; antra 
vertus, yra „moterų, Alice Rossi pavadintų „pionierėmis“, kurios prie 
namų šeimininkių interesų priderintoje politikoje užuodžia kliūtį savo 
pačių siekiams“. Tik neseniai abi grupės ėmė artėti viena prie kitos, 
ieškodamos pagrindo solidariems veiksmams“. 

Lygybė su vyrais darbe pagal profesiją -tai pirmoji 
liberaliųjų feminisčių pagrindinių interesų plotmė. Vokiečių specialis- 
tė tai vadina feminizacija ir suvokia kaip veiklos tikslą. „Kas gi apskri- 
tai yra feminizacija, — klausia ji. — Iš pradžių gal tiek: daugiau moterų 
darbo pagal profesiją pasaulyje, o ypač vyrų užimtose profesijose. O 
kartu su tuo: profesinio darbo priartinimas prie „moteriško darbo bū- 
do“, prie namų ruošos“. Tačiau autorė Žino, kad tai nėra paprasta. 
Feminizuotos profesijos bematant praranda prestižą ir pinigus”. Kita 
vokiečių moterų judėjimo aktyvistė pateikia kai kuriuos receptų punktus 
iš vokiečių moterų, kurioms sekasi profesinė karjera, ligšiolinės patir- 
ties: „Arba santuokos atsisakymas, arba gerai apgalvota, karjerai ne- 
trukdanti santuoka: gerai apsvarstyti, neištekėti per anksti, išsirinkti 
žmonos profesinio darbo projektą suprantantį partnerį. Mažiau vai- 
kų, vėliau pagimdyti vaikai, planuoti vaikai. Susidorojimo su namų 
ruoša strategijos: jos racionalizavimas, supaprastinimas, pavedimas at- 
likti kitiems asmenims“. Kaip tik sutarimo dėl tokios didelės visos 
tos operacijos kainos stoka skatino dalies pačių moterų antifeministi- 
nes nuotaikas. 

Dėl to Betty Friedan, kaip žinoma, svarbiausiu judėjimo uždavi- 
niu irgi laikanti lygaus moterų dalyvavimo profesiniame darbe 


"8 J. Bernard. Women and the public interest. An essay on policy and protest, Chicago, 
1971, p. 2. 

"TL Ostner. Humanisierung durch Feminisierung?, kn. C. Mayer ir kt. Mädchen 
und Frauen. Beruf und Biographie, München, 1983-1984, p. 280. 

“ E. Beck-Gernsheim. Das halbierte Leben, min. veik. 

įgyvendinimą, penkiolikai metų praėjus nuo Moteriškumo mistikos pasi- 
rodymo vis dėlto svarbiausiu nauju judėjimo tikslu laiko rasti būdą 
panaikinti įtampai, kuri neabejotinai turi atsirasti tarp moters darbo 
pagal profesiją ir tradicinių šeimos gyvenimo krūvių. Dešimčiai metų 
prabėgus nuo Antrojo etapo, kuris signalizavo apie problemą (žr. cita- 
tas šiek tiek anksčiau), prie šios problemos sugrįžta kita liberalioji fe- 
ministė, kuri, baigdama ilgą ir solidų darbą apie Amerikos moterų 
padėtį XX amžiuje, teigia, kad ją visuomet erzindavo antraščių „pada- 
lytas gyvenimas“: „tarp namų ruošos ir darbo dėl uždarbio“, taip pat 
„tarp mūsų, moterų“*. Jei būsimasis XXI amžius turi būti sėkmingas 
moterims ir vyrams, abi lytys dar labiau turi pakeisti savo gyvenimo 
būdą. „Turės išmokti taip iš vidaus pertvarkyti darbą, kad jis galėtų 
prisiderinti prie šeimos poreikių. Turės iš naujo derėtis dėl sąlygų, 
kokiomis vyksta gyvenimas namuose, kad jis atitiktų padidėjusius mo- 
terų troškimus. Valstybė turės pasirūpinti reikalinga socialine apsau- 
ga. „Tik kai jiems tai pasiseks padaryti, pasibaigs moterų kančios dėl 
plėšymosi tarp šeimos, prie kurios yra vis taip pat prisirišusios, porei- 
kių ir lygybės, kuri, atsižvelgiant į mūsų šalies fundamentalų įvaizdį, 
jau seniai turėjo atitekti moterims, reikalavimų.“?? 

Pagrindinę lygybės darbe problemą iš pradžių išsėmė šūkis — ly- 
gus užmokestis už lygų darbą. Bet dabar jau kalbama ne tik apie tai. 
„Pirmiau, pradedant nuo septintojo dešimtmečio vidurio, kova dėl 
lygaus atlyginimo buvo sutelkta į reikalavimą leisti moterims dirbti 
netradicinių profesijų darbus ir darbdavių skatinimą proteguoti va- 
dovavimo darbui tinkamas moteris. Dabar daugelis moterų mano, 
jog to per mažai. Jos ne tiek pabrėžia moterų išvedimą iš ligšiolinių 
joms būdingų darbų, o daugiau reikšmės teikia pastangoms perkai- 
noti tradicines moteriškas darbo rūšis atsižvelgiant į jų „tikrąją ver- 
tę”. Tikslas yra jau ne tiesiog lygus užmokestis už lygų darbą, o 
„lygus užmokestis už palyginti tokios pat vertės darbą“, —- rašo San- 
dra Stencel apžvalginės informacijos knygos apie moterų padėtį prasi- 
dedant devintajam dešimtmečiui įžangoje“*. Feminizuotos profesijos, pa- 
lyginti su vyrų užvaldytomis panašių pastangų ir atsakomybės 
reikalaujančiomis profesijomis, yra blogiau mokamos. Pavyzdys būtų 
slaugių ir vairuotojų uždarbio palyginimas. Trumpai tariant, darbo 


"TR Rosenberg. Divided lives. American women in the twentieth century (I leid. 
1992), London, 1993, p. X. 

* Ten pat, p. 255. 

The Women's movement. Agenda for the '80s., Washington, 1981, p. V. 

pasaulis turi tapti aklas lyčiai (sex blind), - rašo androginijos entuzias- 
tė Yates““. 

Kad taip įvyktų, permainos turi prasidėti tose institucijose, kurios 
neformaliai ir psichologiškai ruošia žmones daryti teisingus gyveni- 
mo pasirinkimus. Po išsamaus šios temos nagrinėjimo Moteriškumo mis- 
tikoje nedaug ką galima čia pridurti. Tos pačios programos abiejų lyčių 
vaikams, tie patys raginimai, tie patys lūkesčiai ir tas pats laukas, iš 
kurio renkamasi — tai pagrindinis receptas. Anuomet liberaliajam fe- 
minizmui artima dar jauna Mary Daly atkreipia dėmesį į kitą proble- 
mos aspektą: mokyklos (ir visos įmanomos įstaigos) turi būti 
koedukacinės, nes tai yra būtina sąlyga panaikinti lytiniams prieta- 
rams bei stereotipams. Reikalingas platus „judėjimas už koedukaci- 
ją“. Pagrindimas? „Izoliacija tik vienos lyties individus sutelkiančiose 
įstaigose yra palanki nerealistiniams vaizdiniams kitos, taip pat ir sa- 
vo lyties tema [...] Pagunda berniukams į mergaites žiūrėti tik kaip į 
medžioklės laimikį, o mergaitėms pačioms save taip matyti tuomet 
neranda jokios atsvaros.“* 

Ypač greitai atsinaujina ir Bažnyčioje (ypač katalikų) vyrau- 
jančių santykių kritika. Čia moterys negali vykdyti kunigų funkcijų ir 
neturi balso sprendžiant šios institucijos reikalus. Ta pati autorė, bū- 
dama teologijos absolventė (vėliau taps doktorante Fryburgo univer- 
sitete), 1967 metais skelbusi „vilties teologiją“, reikalauja moterims 
visų funkcijų Katalikų Bažnyčioje“. Tai paskutinė galimybė Bažnyčiai, 
jei neturi pasitvirtinti „didėjantis daugelio žmonių įtarimas, kad krikš- 
čionybė, ypač tuo pavidalu, kurį reprezentuoja Katalikų Bažnyčia, ne- 
išvengiamai yra žmonijos pažangos priešas“**. Konkrečiai: „Privalo tapti 
akivaizdi tiesa, kad Dievo tautos išėjimo iš ydingo primestų vaidme- 
nų ir savaime išsipildančios pranašystės rato sąlyga, pakilimo į mūsų 
pageidaujamą vyrų ir moterų dialogo ir bendradarbiavimo lygį sąly- 
ga yra galutinis likvidavimas bet kokio automatiško (remiantis vien 
tik kieno nors lytimi) draudimo kam nors turėti kokias nors pareigas 
ar funkcijas Bažnyčioje“. Bandomasis akmuo čia yra leidimas mote- 
rims vykdyti dvasininko funkcijas“. 


* G. G. Yates. What women want, min. veik., p. 184. 

* M. Daly. The Church and the second sex, London, 1968, p. 175. 
* Ten pat, p. 173-174. 

“ Ten pat, p. 181. 

* Ten pat, p. 177. 

* Ten pat, p. 153. 

Vienodo su vyrais balso Bažnyčioje reikalauja ne tik katalikės. Ir 
vokiečių protestantų teologijos absolventės, kai kurios jau ponios pa- 
storės (ne pastoriai), rašo: „[...] daugelis moterų Bažnyčioje jau nebe- 
sutinka būti traktuojamos kaip mažuma, nors sudarome daugumą. Ty- 
lėjimo laikas baigėsi! [...] Pakankamai laiko jau sugaišome, ieškodamos 
„Įrodymų“, kad „moteris neprivalo tylėti“ Bažnyčioje, kad Jėzaus Kris- 
taus Evangelijoje paskelbtoji laisvė nėra rezervuota tik vyrams. [...] 
Ateina laikas mums, moterims, praktiškai ir konkrečiai įnešti savo in- 
dėlį į Bažnyčios gyvenimą ir veiklą, o per tai — ir į teologiją.“ Nors 
joms klijuojamos „bažnytinių sufražisčių“ ir „religinių emancių“ (reli- 
gioese Emanzen) pravardės, jos deklaruoja: „nenorime vyrų viešpatavi- 
mo Bažnyčioje pakeisti moterų viešpatavimu. Mums rūpi tik būsimoji 
solidari bendra veikla, kaip seserų [su broliais], ir bendra atsakomy- 
bė. Esame pasiruošusios kalbėtis“**. 

Pačioje pabaigoje tenka prisiminti moterų seksualumą. Kitaip nei 
kitos feminizmo pakraipos, tai nebuvo nei svarbiausia, nei eksponuo- 
ta tema. Tik agresyvus, politiškai grindžiamas lesbiškasis dalies radi- 
kaliųjų feminisčių prozelitizmas privertė liberaliąsias feministes imtis 
šios temos ir apibrėžti savo poziciją dėl „heteroseksizmo“ kritikos. 
Taigi liberaliosios pakraipos feminisčių tikslas yra visuomenė, kurioje 
moterų seksualumas naudojasi visiška raiškos laisve. Vis dar tik femi- 
nizmo svajone lieka, - rašo feministė antropologijos profesorė, gar- 
siosios 1982 metų konferencijos moterų seksualumo tema Barnardo 
koledže organizatorė, - visuomenė, kurioje moterys galėtų „reikšti 
autonomiškus seksualinius troškimus ir elgtis taip, kad patirtų seksu- 
alinį malonumą“; visuomenė, kuri „būtų palanki moteriškiems malo- 
numams ir juos saugotų". Toje pačioje konferencijoje kita autorė pa- 
sisako už seksualinio pliuralizmo visuomenę“*. 


” Taip rašo viso rinkinio panašiai skambančių protestančių feminisčių straipsnių 
įžangoje jo redaktorė - žr. S. Kahl (red.). Die Zeit des Schweigens ist vorbei. Zur 
Lage der Frau in der Kirche, Gutersloh, 1979, p. 7, 10. 

"CS Vance. Pleasure and danger. Exploring female sexuality (I leid. 1984), Lon- 
don, 1992, p. XII. 

2G. Rubin. Thinking sex. Notes for a radical theory of the politics of sexuality, ten pat, 
p. 309. 

Pavadinimai. Radikaliuoju feminizmu noriai įvardija savo 
pažiūras tos šiuolaikinės feministės, kurios save laiko tikrosiomis sep- 
tintojo dešimtmečio pabaigos Moterų išlaisvinimo sąjūdžio radikalio- 
jo feminizmo tęsėjomis. Anuo metu šis terminas buvo įvestas siekiant 
atsiskirti nuo liberaliuoju feminizmu vadintos Betty Friedan šalinin- 
kių pozicijos ir veiklos. Dabartinės radikaliosios feministės taip pat 
noromis įvardija save tiesiog feministėmis, ir tai turi daryti įspūdį, jog 
nėra jokio kito feminizmo, išskyrus jų pačių radikalųjį. Toji praktika 
pasirodė esanti tokia veiksminga, kad ir populiarioje vartosenoje, kurią 
palaiko Žiniasklaida, feminizmas redukuojamas kaip tik į šią orientaciją. 
Tai yra aiški klaida. Tačiau, mano nuomone, tai, kad aptariamoji kryp- 
tis savinasi būdvardį „radikalusis“, nėra uzurpacija. Dabartinis radika- 
lusis feminizmas yra ankstesniojo radikaliojo feminizmo tęsinio pagrindinė 
srovė, išlaikiusi kai kuriuos pagrindinius pastarojo teorinius įsitikini- 
mus, taip pat ir asmeninį tęstinumą. Vėliau priimtų doktrinos ir progra- 
mos papildymų priešininkės pasuko liberaliojo, kartais socialistinio fe- 
minizmo link arba visai nutolo nuo feminizmo, tačiau taip ir nesukūrė 
konkurencingo sparno. Stebėtojai iš šalies dažniausiai neįžvelgia skir- 
tumo tarp vėlesnių radikaliųjų feminisčių ir istoriškai pirmesnio varian- 
to. Pagrindiniu laikau vėlesnįjį, dabartinį radikalųjį feminizmą, kurio 
skirtumus nuo ankstesniojo nurodysiu reikiamose vietose. Skyriuje Do- 
kumentai parodysiu, kur tai įmanoma, pažiūrų evoliuciją nuo Moterų 
išlaisvinimo sąjūdžio iki šiuolaikinio radikaliojo feminizmo. 

Kiti apibrėžimai savo apimtimi nevisiškai sutampa su mano 
išskirtąja radikaliąja orientacija. Separatistinis, skirtumo, esencialisti- 
nis ir kultūrinis feminizmas — tai platesnės ir tuo pat metu siauresnės 
sąvokos: jos neapima viso ankstyvojo radikaliojo feminizmo ir ne- 
telpa į vėlesnijį. Apibūdinimai aukos, neliečiamumo, antiporno, anti- 
sekso feminizmas taikomi būdingiausiems vėlyvojo radikaliojo femi- 
nizmo pavidalams arba tam tikroms ribotesnėms jo plėtros fazėms 
ir yra per siauri. Kultūrinį feminizmą aptarsiu kaip atskirą formaciją, 
nes šitaip yra vadinamas vėlesnis, tik iš dalies radikaliuoju feminizmu 

grįstas, nors dažniausiai su juo, pirmiausia ideologiškai, susijęs 
reiškinys. 

Genezė. Veiklos formos. Ankstyvasis radikalusis 
feminizmas susiformavo Jungtinėse Valstijose įpusėjus septintajam de- 
šimtmečiui, iš pradžių ribodamasis naująja kairuoliška studentijos 
srove, nuo kurios 1967 ir 1968 metų sandūroje atsiskyrė ir pradėjo 
veikti savarankiškai; autonomizacijos procesas truko keletą paskes- 
nių metų. Jis buvo stiprus JAV, aiškiai pastebimas Didžiojoje Brita- 
nijoje, Olandijoje, Prancūzijoje, VFR. Jį sudarė gausingų, daugiausia 
neformalių, iš pradžių dažniausiai po Rytų ir Vakarų pakrantės bei 
Čikagos universitetų miestelius išsibarsčiusių grupių tinklas. Pamažu 
ši banga apėmė visas Jungtines Valstijas, taip pat Vakarų Europą. 
Aštuntąjį dešimtmetį sąjūdžio šerdimi tapo jo organizuotos gausios 
moterų tarpusavio pagalbos institucijos. Tokia padėtis yra iki šiol. 
Radikaliosios feministės kartais vaidindavo pirmaujantį vaidmenį to- 
kiose formaliose organizacijose kaip NOW. Jos sudaro stiprias gru- 
pes amerikiečių ir anglų mokyklų miesteliuose. Šios orientacijos fe- 
ministės turėjo įtakos suformuojant kai kuriuos Jungtinių Tautų 
raginimus, pavyzdžiui, kovoti su prekyba žmonėmis. Jos yra artimai 
susijusios su mokyklinėmis moterų studijų institucijomis. 

Pagrindinės autorės. Pirmosios fazės: Shulamith 
Firestone, Kate Millett, Ann Koedt, Robin Morgan, Susan Brownmil- 
ler, Eva Figes, Germaine Greer, Gloria Steinem. Antrosios fazės: Ma- 
ry Daly, Andrea Dworkin, Catherine MacKinnon, Susan Griffin, Kat- 
hleen Barry, Laura Lederer, Phyllis Chesler, Diana E. H. Russell, 
Dorchen Leidtholdt, Janice G. Raymond, Sheila Jeffreys. 

Ypatingo domėjimosi sritys. Santykiai tarp lyčių 
kasdieniame gyvenime, papročiai, etiketas, gestai, kalba ir pan. Sek- 
sualumas. Šeima. Nėštumas, abortai ir kontracepcija. Dirbtinė ir suro- 
gatinė motinystė. Moters sveikata. Smurtas prieš moteris: žeminimas, 
prievartavimas, prekyba žmonėmis, seksualinis priekabiavimas. Poli- 
tinės teisės. Pornografija. Reklama. Moters paveikslas mene ir žiniask- 
laidoje. Moteriškumas ir vyriškumas kaip kultūros formos. Politika 
kaip vyrų sritis. Edukacija. Religija. Teisė. Moteris kitose kultūrose. 
Globalios grėsmės ir pasipriešinimo joms judėjimai. Išsamesnių, daly- 
kinių politikos, teisės, ekonomikos analizių principinės ydos. Ypatin- 
gas jautrumas visų rūšių tiesioginiam, pavieniam smurtui prieš mote- 
ris; jis traktuojamas kaip visuotinio tos lyties engimo įrodymas. 
Neigiama pažiūra į moterų karjerą visuomeniniame gyvenime ir į mo- 
teris, kurioms sekasi. 

Pagrindiniai ideologiniai terminai. Vyrų 
šovinizmas, patriarchatas, seksizmas, moterų priespauda ir engimas 
(opression), moterų išnaudojimas (exploitation), moterų pavergimas, vi- 
dinė kolonizacija, lyties klasė, lyties kasta, lytinė revoliucija (sexual 
revolution), tezė: privatumas yra politiškas (the political is personal); mo- 
teriškumas, heteroseksizmas, lesbizmas (lesbianism). 

PAZŽIŪROS 
(ideologija) 


Kaip yra? Kodėl taip yra? Kodėl tai blogai? 
(Pasaulėvaizdis) 


Rekonstruotą radikaliojo feminizmo visuomenės paveikslą suskai- 
dyti į grynai aprašomąjį (kaip yra?), aiškinamąjį, teorinį (kodėl taip 
yra?) ir vertinamąjį (kodėl tai blogai?) klodus būtų sunku ir pavojin- 
ga, nes šios orientacijos autorės (kitaip nei, pavyzdžiui, liberaliosios 
feministės) rašo labai ideologizuotai, jų vertinimas ir teorinis inter- 
pretavimas eina drauge su aprašymu ar netgi jį lenkia, jie diktuoja 
aprašomų faktų atranką ir jiems aprašyti reikalingą žodyną. Galima 
sakyti, kad faktai, net jei pateikiami kaip „nuogi“, čia visada su ideo- 
loginiu apdaru. Štai kaip atrodo tipiška tokio mąstymo eiga: 

Visuomenė nėra darnus organizmas, kaip paprastai nori esamų sis- 
temų gynėjai. Ji yra pasidalijusi ne tik į skirtingas, bet netgi į priešin- 
gas prieštaraujančių interesų grupes. Svarbiausias dalykas visuome- 
nėje yra valdžia. Valdžios santykiai pasirodo ne tik viešojoje srityje, 
bet siekia pačius visuomeninio gyvenimo pamatus. Asmeninis gyve- 
nimas taip pat yra politiškas. Tie, kurie turi valdžią, naudoja ją ki- 
tiems išnaudoti ir engti. Valdžia visuomenėje priklauso vyrams. Tai 
yra valdžia moterims, taip pat vyresnių vyrų valdžia jaunesniems vy- 
rams, baltosios rasės vyrų valdžia kitoms rasėms, Vakarų pasaulio 
vyrų — viso likusio pasaulio žmonėms, heteroseksualių vyrų valdžia 
homoseksualams. Visuomenės gyvenimas pirmiausia remiasi prievar- 
tiniu vienų paklusnumu kitiems ir įvairių paslaugų valdantiesiems tei- 
kimu. Demokratija — tai maskuotė, pridengianti tai, kas kitokiose san- 
tvarkose matyti atvirai: visur didžiulė dauguma yra išnaudojama ir 
engiama vyrų mažumos. Vis dėlto reikia prisiminti, kad tai (viešpa- 
taujančių vyrų) mažumai artimiausi yra kiti vyrai, taigi vyrai drauge 

ir solidariai engia kitą žmonijos pusę - moteris. Žmonių vaidmenys ne 
tik skiriasi tarp savęs ir vienas kitą papildo, bet pirmiausia išsidėsto į 
daugiaaukštę dvilypę struktūrą, kur vieni kitus laiko pavergę, pri- 
spaudę, išnaudoja ir engia. Vienos sistemos engiamieji neretai daly- 
vauja engiant kitus, pavyzdžiui, žemesniųjų klasių baltieji vyrai patys 
engia kitų rasių vyrus ir baltąsias moteris, ir ypač, tarkim, dvigubai — 
kitų rasių moteris. Pastarosios yra engiamos savosios rasės vyrų, ku- 
rie, jei tik gali, taip pat bando išnaudoti baltąsias moteris. Tačiau šios 
visos yra pavydžiai saugomos baltųjų vyrų, kurie patys sau pasilieka 
privilegiją jas išnaudoti. 

Visuomenės gyvenimas — tai ne visų su visais bendradarbiavi- 
mas, bet vienų priverstinis darbas kitų labui ir kova dėl nesimetriš- 
kų santykių išsaugojimo. Solidarumas ir bendras veikimas pasirodo 
tik kaip kovos priemonė tiek tarp išnaudotojų, tiek ir tarp išnaudo- 
jamųjų ir tarnauja ne kažkokiam hipotetiniam bendram egzistuojan- 
čios visuomenės kaip visumos labui, o grupės vyravimui išlaikyti 
arba vienų grupių išsivadavimui nuo kitų grupių priespaudos. Ir ant- 
ruoju atveju — vien tik tam, kad patys atsidurtų išnaudotojų pozicijo- 
se. Yra galimas kitas ligi šiol tik teorinis išsivadavimo tikslas: orga- 
nizuoti visiškai naują visuomenę, kurioje jau nebus engėjų ir engiamųjų 
ir kurioje visi žmonės solidariai iš tikrųjų rūpinsis bendra gerove. 
Tačiau raginimas nutraukti kovas ir visiems solidariai drauge dirbti 
dabar egzistuojančių visuomenių labui — tai raginimas įtvirtinti jose 
egzistuojančias priespaudos, išnaudojimo ir pavergimo formas. For- 
malios ir legalios struktūros bei akcijos yra sumanytos kaip paskata 
vienokioms ar kitokioms permainoms, kurios kartais naudingos pri- 
spaustiesiems, tačiau tik tam, kad dar labiau sustiprintų ir įtvirtintų 
bendrą priespaudos sistemą, kad susilpnintų skriaudžiamųjų kovos 
dvasią ir juos nuginkluotų. 

Visas šis pasaulio matymo būdas, — pridursiu, — jei nepabrėžtume 
kaip tik prieštaravimo tarp lyčių esmingumo, lygiai taip pat gerai pa- 
rodytų tradicinio revoliucinio marksizmo, maoizmo, Vakarų priespau- 
dos trečiajam pasauliui, Šiaurės - Pietums ir t. t. koncepciją. Radikalu- 
sis feminizmas suvokė šį giminingumą, nes buvo kilęs iš marksistinės 
Naujosios kairiosios aplinkos ir naudojosi jos sąvokomis kaip instru- 
mentais. Women’s Liberation sąjūdžio aktyvistės tapo feministėmis, at- 
radusios, kad jų kolegos revoliucionieriai engia jas kaip moteris, ir 
padariusios išvadą, jog vyrų priespauda moterims yra esmingesnė už 
visas kitas priespaudos rūšis pasaulyje. Maža to: tos kitos priespau- 
dos formos esančios kilusios iš pastarosios. 

Pateiktąją viziją remią faktai, — įsitikinusios aptariamosios orienta- 
cijos feministės, kurioms vėl suteikiame žodį. Aišku, pasirinkti faktai 
ir statistiniai duomenys ją patvirtina, tačiau juk faktai lieka faktais, o 
kvietimas prie menamo objektyvizmo iš esmės svetimas radikaliajam 
feminizmui, nes užglaisto tikrovės iškalbingumą ir iš tikrųjų gina eg- 
zistuojančią sistemą. Nedera vengti ir individualios patirties bei as- 
meninių įspūdžių, nes juose išryškėja tai, kas tipiška moterų situacijai. 
Tyrinėtojas privaląs būti teisiųjų arba prispaustųjų ir išnaudojamųjų, 
ir dar iš visų labiausiai engiamųjų, pusėje — tik tuomet būsiąs tikrai 
objektyvus, nes tuo metu neturėsiąs intereso ką nors nuslėpti. Skelb- 
damos tokias idėjas ir kartodamos jas ne tik populiariojoje literatūro- 
je, bet ir vėliau daugelyje dažnai gana plačių ir ištęstų mokslinio paži- 
nimo epistemologijos bei metodologijos kritikos studijų, autorės, 
leniniškai interpretuodamos visuomenės sąmonės objektyvizmo są- 
voką, atrodo, ne visuomet suvokia ištikimai sekančios paskui mark- 
sizmą. Vis dėlto marksistinė tradicija paprastai joms būna artima, 
todėl nuoroda į šią giminystę joms nėra nuvertinimas, veikiau at- 
virkščiai. Kitados revoliucionierius, norėdamas matyti pagrindinius 
kapitalizmo prieštaravimus, turėjo laikytis proletariato pažiūrų. Pa- 
prastai jis tuomet nebuvo darbininkas, tai ir rezultatai pasirodė ne 
visai geri. Su feminizmu yra kitaip. Esą moterys turinčios laikytis 
engiamų moterų pažiūrų, o padaryti tai gerokai lengviau. Kuri gi 
moteris nėra išnaudojama? Tokių nėra. Geriausiu atveju ne visos en- 
giamos vienodai ir ne visos tai žino. Tačiau vyras niekada negalės 
pažvelgti į pasaulį moterų akimis, t. y. objektyviai. Dėl to vyrai ne- 
galį būti feministai. 

Ką gi išvysta mūsų akys, akys moterų, išsivadavusių iš klaidingos 
vyrų primestos sąmonės? Akys moters, kurios sąmonė buvo išplėsta 
tarpusavy keičiantis patirtimi bei mintimis „sąmonės plėtimo grupė- 
je“? Prieš atsakydamas šioje vietoje privalau pasiteisinti. Būdamas vy- 
ras, bandau padaryti tai, kas, anot minėtos koncepcijos, yra neįmano- 
ma. Tačiau reikalas yra tas, kad aš nesistengiu rekonstruoti tokio 
pasaulio vaizdo, kurį pamatyčiau, tapęs išlaisvinta moterimi, o tik to- 
kį pasaulio vaizdą, kurį regi ir savo tekstuose aprašo pačios išsilaisvi- 
nusios moterys. O šitai tegu bus leista man pamėginti padaryti, netgi 
visuomet išliekant galimybei papriekaištauti, kad vyras ne viską tuo- 
se tekstuose suprantąs ar suprantąs neteisingai. Juose esama daugy- 
bės nutylėjimų, neužbaigtų, daugiareikšmių, galbūt miglotų fragmen- 
tų, kurie, kaip tikina autorės, suprantančiai moteriai iš tiesų visai nėra 
tokie. Vyras, netgi toks labai išlaisvintas, kokiu save laiko autorius, 

šiuos tekstus matuoja savo proto, t. y. Proto tout court (Protas — tai 
vyrų išradimas) matu, o tas matas, kaip žino gerosios moterys, prie- 
vartauja tikrovę taip, kaip falas prievartauja moterį. Tikrasis pažini- 
mas remiasi įsijautimu į tikrovę, simbiotišku susiliejimu su ja, kaip, 
Mary Daly teigimu, gebančios moterys, nes esančios labai artimos gam- 
tai, priklausančios jai, o tai nėra duota vyrams, kurie, gamtą išprie- 
vartavę, visiems laikams prarado su ja širdingą ir intymų ryšį. Tad 
skaitytojas atleis, kad tolesnis radikaliojo feminizmo pažiūrų perteiki- 
mas tikriausiai bus šiek tiek deformuotas ir apkarpytas pagal tuos 
matmenis ir formas, kurie, kaip tvirtino Kantas, pridera protui savyje, — 
aiškus dalykas, — vyriškam protui, — ir dėl to ne viena buičiai tiesiog 
būdinga daugiaprasmybė bus seklesnė ir paprastesnė. Visas tas per- 
spėjimas parašytas asmeniškai, kaip dažnai būna pateikiamuose teks- 
tuose, ir tikiuosi, kad tai skaitytoja ir skaitytojas panorės atleisti. Pa- 
galiau ne viena skaitytoja išmintingai atsižvelgs į šiuos gaižius 
perspėjimus, nes, net ir būdama feministė, bet ne tos ir ne kultūrinės 
orientacijos, tikriausiai yra įsitikinusi, jog, rašant mokslinius tekstus, 
yra reikalingas diskursyvus aiškumas - liberaliosios feministės ne kartą 
yra tramdžiusios pernelyg intuicija pasitikinčias radikaliąsias koleges. 
Pagaliau pasakykime ir tokį dalyką: dalis radikaliųjų, ypač vėlesnio- 
jo ir dabartinio feminizmo, tekstų nėra ir programiškai negali būti 
nei moksliniai, nei diskursyviai skaidrūs. Jie yra poetiško stiliaus, 
kartais ir formos, jie kuria tiesą daugiaprasmiais, kartais meniniais 
vaizdais, žadina nuotaiką, kurioje pasirodo supratimas ne kantiškąja, 
o veikiau romantiškąja prasme. Moterys supranta, moterys žino, ir 
tiek. Galimas dalykas, kad kažkas iš tikro egzistuoja ir vyrams yra 
neprieinama. Tad savo požiūrį į radikaliojo feminizmo pasaulį pa- 
teiksime tik tiek, kiek jis sugaunamas protu, kiek jį galima išreikšti 
diskursyviai. 

Pasaulį valdo vyrai. Kaip valdo? Išnaudodami ir engdami kitus, 
pavergdami juos (jas), skriausdami juos (pirmiausia jas). Bet kuriam 
galui? Ką jiems tai duoda? Geras klausimas! Kiekvienas žino, jog iš- 
naudojimas leidžia gyventi kažkieno sąskaita, kieno nors kito, o ne 
savo pastangomis, darbu ir pan. Ir tai yra gerai? Savaime aišku, išnau- 
dotojams. Ar tai reiškia, kad moterys taip pat išnaudotų, jei galėtų? 
Pasakytume, kad tai gerai egoistui. O moterys iš prigimties nėra egois- 
tės. Pagaliau išnaudojimo nauda žvelgiant į ateitį ne tokia akivaizdi 
(išmintingas egoistas turi susimąstyti!), jis demoralizuoja ir pavergia 
patį išnaudotoją, verčia jį nuolat rūpintis, kaip išlaikyti pozicijas. Ir 
kaip tik dėl to išnaudojimą lydi priespauda. Išnaudojamasis gali norėti 

maištauti. Vadinasi, jį reikia dar ir pavergti ir kiekvienu atveju api- 
brėžti jo laisvės ribas ir visuomet gebėti spręsti apie jo laisvių apimtį. 
Tai yra daroma fizine jėga, ypač iš pradžių, o vėliau užtenka grasini- 
mo jėgos, kad tik ji būtų reali, tai yra dėl viso pikto patvirtinta jos 
panaudojimo faktais. O dar geriau, kada pavergiamas pats išnaudoja- 
mojo protas, kad jis net liaujasi manęs, jog yra išnaudojamas. Reikalin- 
ga ideologiškai užvaldyti jo galvą, išnaudojamųjų galvą pripildyti „vieš- 
pataujančiosios klasės minčių“ (vis dėlto kiek daug davė marksizmas!). 
Kai išnaudojamieji (išnaudojamosios!) mano, jog paprasčiausiai daro 
tai, kas jiems pridera, o valdantieji ima tik tai, kas jiems pridera — iš 
gamtos, iš Dievo valios, tautos, visuomenės, žmonijos labui — visa tai 
yra gerai. O dar geriau yra tada, kai išnaudojamieji (išnaudojamo- 
sios!) myli išnaudotojus ir viską daro iš meilės jiems. Tuomet jau ap- 
skritai nėra kalbos apie išnaudojimą, skriaudimą, pažeminimą, netgi 
apie pasiaukojimą ar nuolankumą - yra kalbama apie prisirišimą ir 
norą daryti gera mylimajam. Tuomet kalbama apie šeimos gyvenimą 
jo klasikiniu, tradicionalistų išgirtu pavidalu. 

Šią išdaigą — ne, meną! — viešpataujantieji vyrai moka daryti. Per 
amžių amžius moterys viską, ką tik geba, daro iš meilės jiems. Ir dar 
džiaugiasi, kad turi ką mylėti arba kam tarnauti. Tačiau tai yra ne 
tarnystė, o atsidavimas. Metų metais vyrai ekonomistai protestuoja, 
kad moterų darbas namuose būtų pripažintas vertę kuriančiomis pa- 
slaugomis — juk jos tai darančios iš meilės, bet ne dėl prievartos ar 
atlyginimo. Ir to atlyginimo nepageidauja. Tai yra antroji, teisingesnė 
meilės pusė, kurią atrado radikaliosios feministės. Aišku, heterosek- 
sualios meilės pusė. Ir, deja, - netrukus priduria, — kartais ir homo- 
seksualios meilės, nes į kai kurias seseriškas poras prasiskverbė vyriš- 
kos pažiūros. Kada moterys myli savo išnaudotojus, jos išvis 
nereikalauja ekvivalento už savo pasiaukojimą. Jos daro tai altruistiš- 
kai ir džiaugiasi, jei tik jų paslaugos maloniai priimamos. Jos myli net- 
gi nedėkinguosius. Nors jau visiškai būna patenkintos, kai sužino, jog 
„yra mylimos“. To joms visiškai pakanka. 

Tačiau ne visos moterys myli savo išnaudotojus. Dauguma tarnau- 
ja jiems dėl išskaičiavimo, o dar dažniau iš baimės, nes yra atsidūru- 
sios spąstuose. Tiesą sakant, buvo juose nuo gimimo, nuo gimimo mo- 
terimis. Norėdama gyventi, moteris turi tik vieną išeitį: tarnauti vyrui. 
Tada vyras ją išlaiko, parūpina lėšų gyventi. Kito kelio nėra - gyveni- 
mui uždirba tik vyrai. Taigi bręsdamos moterys lenda į narvelį, žino- 
damos, jog neturi pasirinkimo. Tačiau narvelis iš pradžių dažnai būna 
gražiai apkaišytas gėlėmis. Pagaliau dalis moterų neblogai jaučia, kas 

joms naudinga. Jos tarnauja, yra priklausomos, bet už tai gauna kaip 
tik tai, ko tikėjosi: lėšų gyventi ir saugumą. Nuo ko? Nuo kokios, 
Dieve gailestingasis, grėsmės? 

Še tau! Moterims amžinai gresia pavojus... būti užpultoms kitų vy- 
rų. Kadaise taip pat ir laukinių Žvėrių, svetimų genčių, o dabar - ir 
visada — pirmiausia savo gentainių už šeimos ribų ar net ir jos viduje. 
Tie kiti pasirengę ją prievartauti, pavergti, kiekvienu atveju engti ir 
išnaudoti. Taigi yra morkytė, yra ir lazda. Šios apsaugos kaina būna 
įvairi. Nuo sutikimo būti prabangiu seksualiniu žaisliuku ir sudaryti 
draugiją turtingam vyrui — per kasdienį sunkų daugumos moterų triūsą, 
ypač kai jos papildomai „prisideda prie šeimos biudžeto“ — dirba, kai 
vyras to nori, nedirba, kai to nori vyras, o su jų nuomone, pavyzdžiui, 
noru dirbti savo malonumui, savo asmenybei išreikšti ir pan., nesi- 
skaitoma, — iki moterų, kurias jų nuosavas „globėjas“ muša, netgi prie- 
vartauja, nes, jei jau neišvengiama būti žeminamai ir mušamai, tai jau 
geriau „nuosavo“ vyro negu svetimų, o ypač daugelio. Tad apgailėti- 
nas likimas moters, kuri neturi savo globėjo. Tuomet ji yra žaisliukas 
visų vyrų rankose ir, idant išgyventų, privalo būti visiems nuolanki. 
Kai kurios ne blogiausiai verčiasi gamtos dovanoto grožio ir savo pa- 
čių gudrumo dėka, bet argi tai nėra tiktai kitas niekšybės pavidalas? 

Vadinasi, vyrai yra individualiai privatizavę moteris savo asmeni- 
niam naudojimui, tačiau šiuolaikinėse visuomenėse jos traktuojamos 
ir kaip bendra nuosavybė. Bet juk moterys dabar išeina iš namų, vaikš- 
to į darbą ar bent jau eina apsipirkti, lydi vaikus į mokyklą ir t. t. 
Netgi važinėja automobiliais, o kai kurios apskritai padaro karjerą. 
Ar tai keičia reikalo esmę? Darbe, mokykloje ar susidūrus su kelių 
policininku — visur joms primenama, kad jos yra... moterys, vyrų tar- 
naitės. Och, kartais gražios tarnaitės, — bučiuoju ranką, madam, - ta- 
čiau tegu nesileidžia suklaidinamos paviršutiniška vaidyba! Jos yra 
vertinamos gerokai prasčiau už kitus žmones — kartais juokais, kartais 
geranoriškai ir globėjiškai, o kartais ir... įžūliai, ypač jei nėra patrauk- 
lios. Taip pat visuomet patikrinama, ar jau esančios kieno nors nuosa- 
vybė — pase ar asmens anketoje tai aiškiai parašyta. Ji taip pat būna 
paženklinta savo vyro pavarde (juk patriarchai turi savų egzemplio- 
rių bandose įspaudavimo patirties), dažnai yra Zeduota (daugelis mo- 
terų to pageidauja, nes taip iš tolo signalizuojama, kad jos turi globėją 
ir yra saugomos nuo priekabių). Tam tikro vargo būna su šiuolaikinė- 
mis moterimis, kurioms leidžiama per aukštai pakilti tarnybos laipte- 
liais, arba su tomis, kurios turi didelių savų pinigų —- tačiau nekreipki- 
me dėmesio į šį reiškinį, nes jis yra marginalus ir gadina paveikslo 

skaidrumą. Dauguma moterų, jeigu jau dirba, turi žemesnes pareigas 
ir gauna gerokai mažesnį atlyginimą nei vyrai. Tokį, kad be vyro ne- 
galėtų išsiversti ir kad niekada neįgytų ekonominio savarankiškumo. 

Vyrams sekasi valdyti moteris — ir privačiai, savo namuose, ir vie- 
šai — kaip klasei kitą klasę. Moterys yra nelyginant jų gamybos ir pa- 
slaugų priemonė, jų nuosavybė. Keičiasi tik turėjimo formos ir išnau- 
dojimo bei priespaudos būdai. Pastaruoju metu didėja viešojo 
išnaudojimo komponentė ir išlieka naminis išnaudojimas. Tai para- 
doksaliai skatina ankstesnių feminisčių iškovotas lygiateisiškumas, taip 
pat (seksualinio išnaudojimo srityje) septintojo dešimtmečio pradžio- 
je sėkmingai įvykdyta „seksualinė revoliucija“, kuri moteris padarė 
prieinamas didesniam skaičiui vyrų. Tai įrodo, jog vienoks ar kitoks 
reformistinis veikimas tik pablogina situaciją. Išlaisvinti moteris gali 
tik visuotinė lyčių (ne seksualinė) revoliucija, pastangos pakoreguoti 
egzistuojančią sistemą neleistinos, netgi būtina su jomis kovoti. Vadi- 
namosios liberaliosios feministės dabar dažniausiai, nors kartais gal 
ir nesąmoningai, kenkia. 

Kaip visa tai vyrams pasiseka padaryti? Ir dar amžių amžiais. Jie 
stipresni. Ir turi moterims pražūtingą, beje, prigimties duotą, ginklą. 
Tuo ginklu jie gali daryti su moterimis tai, ko moterys atsirevanšuo- 
damos jiems negali daryti — jie Žagina. Apskritai žagina tik kartkartė- 
mis, tik kai kurie iš jų ir tik kai kurias moteris. Taikos metais. Per 
karus juk Žagina masiškai — visi visas, kaip pakliuvo. Vis dėlto abiem 
atvejais, nepaisant paviršutinės šių reiškinių prasmės, dalykas yra gi- 
lesnis ir visuomet tas pats. Taip moterims dėl viso pikto primenama, 
kas gali ištikti jas visas, jei bus neklusnios. Žaginimas suteikia malonu- 
mą prievartautojui, bet yra naudingas visai vyrų klasei — pripildo mo- 
teris siaubo, išgąsdina jas, laiko namų ir visuomenės nelaisvėje. Jos 
mato, ką geba vyrai, kai moterys tampa neklusnios. Kai jos nesislepia 
po jų sparnais, po naminio, privataus globėjo sparnais. Kai būni man- 
dagi, tai gerai, bet jeigu imi spardytis... 

Tiesa, dar yra teisės ir viešosios tvarkos sparnai. Tačiau neužmirš- 
kite, moterys: saugomą saugo ir Ponas Dievas, ir policija. Saugo lyg ir 
visas vienodai, bet iš tiesų juk visi žinome, kad vienaip teisė saugo 
„kieno nors“ moteris, o visiškai kitaip — niekieno. Verčiau pernelyg 
daug nesitikėkite iš viešosios tvarkos sergėtojų. Pakanka apžvelgti, 
kaip vyksta teismo procesai, kuriuose iš moterų reikalaujama žemina- 
mų prisipažinimų, o jais, be to, mažiau tikima, negu apskųstųjų vyrų 
prisipažinimais. Kaip dažnai prokuroras pasirodo besąs geriausias ža- 
gintojo gynėjas. O mažai kas žino, kaip atrodo parengtinis tardymas 

policijoje už uždarų durų. Viena iš svarbiausių įžanginių taisyklių yra 
nustatyti, ar moteris, kuri skundžiasi esanti išžaginta ar sumušta, yra 
kieno nors nuosavybė, ar niekam nepriklauso, o šiuo antruoju atveju 
kertama lažybų, kad tikriausiai pati esanti kalta. Tikrai, šiandien gali 
atsitikti, kad savo pasieks netgi išžaginta prostitutė. Bet tikrai geriau 
būti vieno vyro nuosavybe. Tada būsi saugesnė ir viešumoje. O ir 
tokia viešoji tvarka yra geriau negu visiškas jos nebuvimas. Ar berei- 
kia jums, moterys, priminti, kas dedasi su jumis revoliucijų ir karų 
laikais? 

Išprievartaujama nedažnai, seksualinė žmogžudystė — dar retesnė. 
Nota bene — vis dėlto dažnesnė negu atrodo, nes policija ir teisė ne 
visus išprievartavimus pripažįsta, daugelį išprievartavimų moterys dėl 
įvairių priežasčių linkusios nutylėti (viešoji nuomonė laiko, kad išžagi- 
nimas kenkia geram išprievartautosios vardui!), o kas suskaičiuos iš- 
žaginimus per pasimatymą, šeimoje, kai prievartauja vyras, dėdė, bro- 
lis? Tačiau viską kartu sudėjus, nors šis reiškinys šiandien ir ne 
kasdienis, jis gerai atlieka savo vaidmenį — primena moteriai jos vietą. 
Be to, į pagalbą ateina daugybė papildomų metodų, kurie užuomar- 
šoms grąžina atmintį. Pirmiausia fizinis ir psichinis tyčiojimasis iš mo- 
terų, jų niekinimas, smurtas, kurį daugelis moterų kasdien patiria šei- 
moje, darbe, mokykloje, bažnyčioje. Taip atrodo reikalas fizine prasme, 
kai esi silpnesnė būtybė, galiausiai prievartaujama fiziškai. Ne tik dėl 
sekso — dėl visko. 

Bet pirmiausia dėl sekso. Niekas taip neprimena išprievartavimo 
grėsmės, kaip nuolatinis priminimas moterims, kad jos yra sekso įran- 
kiai, kad visa jų esmė, moteriškumo esmė, atsiskleidžia sekse. Mote- 
ris — tai pasitenkinimo indas, ne vienas iš tokių, o moteris pati savai- 
me. Tam tinka niekad nesibaigiančios užuominos, išryškėjančios 
kiekviename, kad ir menkiausiame, pašnekesyje su vyrais. Užuomi- 
nos, po kurių dažniausiai yra gestai, bandymai užmegzti ryšį ar fizi- 
nis užkabinėjimas. Tam — norint priminti moteriai, kad ji pirmiausia 
yra seksas, nesvarbu, kas būtų be jo ir ką pati apie tai mano, - iš esmės 
tarnauja vadinamasis seksualinis priekabiavimas, iš pradžių aprašytas 
kaip „vyriškojo šovinizmo“ reiškinys. Ji gali būti valytoja, direktorė, 
bendradarbė, valdininkė ar prašytoja, slaugytoja ar ligonė, mokinė ar 
mokytoja, net policininkė, o juo labiau nusikaltėlė — visada jai dėl viso 
pikto bus primenama, kad pirmiausia ji yra sekso įsikūnijimas. O kar- 
tais (tuo geriau) pavyksta ją net suvartoti. Bet svarbiausia ne tai, ir 
pasakojimas kandžių sąmojų, išryškinančių moterų naudojimą seksui 
ir vaizduojančių jas kaip patiriančias lytinio gyvenimo badą, iš tikro 

neprivalo vesti į suartėjimą, juo nesiekiama sužadinti geismo, nors 
pasitaiko ir to, ypač pasakotojui bei jo klausytojams vyrams. Pagaliau 
yra malonu versti moterį klausytis kalbų apie jos lytinį pavaldumą, 
dar maloniau priversti ją juoktis. Paklusniosios pačios pasakoja pana- 
šius sąmojus, patvirtindamos savo priklausomybę kaip įveiktas Žvė- 
ris, kuris nebegina nuo priešo savo pilvo. 

Tam naudojama ir pornografija. Apskritai individualiems vartoto- 
jams ji galbūt teikia seksualinio pasitenkinimo arba kryptingai juos 
skatina. Kol pastebimai neskriaudžia kitų, galima būtų tarti, kad tai jų 
reikalas. Kitas dalykas, kad bent jau dalis pornografijos vartotojų vė- 
te, tai bene irgi bus jų privatus reikalas. Jeigu neina žaginti, — o kai 
kurie vis dėlto eina, — visą šią problemą būtų galima laikyti privačiu 
moralės reiškiniu. Bet svarbiausia (nors svarbu ir tai), ne kokiu laips- 
niu pornografija skatina prievartavimą ir kitus darbus, kurie daro 
skriaudą moterims, vaikams ir netgi gyvuliams. Aktualu ir tai, kad jos 
produkcijai yra naudojamos visiškai realios ir tikrai egzistuojančios 
moterys (mergaitės, vaikai, gyvuliai). Žino, ką daro? Bent jau suaugu- 
sios moterys? Taigi pirmiausia jų smegenys reikiamai apdorotos. Be 
to, negalima nutylėti, kad čia dažnai naudojama baisiausia, pradedant 
psichine ir baigiant fizine, prievarta. Kaip ir suvedžiojimas. Tai yra 
faktai. Bet ir ne tai svarbiausia. Pornografijos atveju svarbiausia ir 
blogiausia moterims yra tai, kad ji skleidžia požiūrį į moterį tik kaip 
(pirmiausia arba vien tik) į sekso objektą. Kartais jos būna ir subjektai, 
bet daugiausia — objektai. Pornografijoje moterys arba pačios nieko 
daugiau netrokšta, kaip būti seksualiai vartojamos arba kitaip tenkin- 
ti vyro seksualinius, arba — (dažniausiai) — netgi prieš savo valią (o tai 
dar didesnė pramoga!) yra vartojamos kaip kažkieno pasitenkinimo 
įrankiai. Dažnai po to neva pačios atranda tiesą, jog visiškai išreiškia 
save sekse. Todėl pornografija palaiko įsitikinimą (vyrų tiesiogiai, mo- 
terų, nes jos pačios retai vartoja pornografiją, daugiausia netiesiogiai), 
kad moteris yra skirta seksui. (Dar vaikams gimdyti; tai kita prefe- 
rencija, labiau mėgstama malonesnių visuomenės sluoksnių; nota bene 
rezultatai panašūs, bet apie tai vėliau). 

Tam pačiam tikslui tinka ir prostitucija. Prostitutė tampa apskritai 
kiekvienos moters simboliu. Moteris yra seksas ir kaip tokia prekė 
puikiai pardavinėjama. Prostitutė parsiduoda daugeliui vyrų gatvėje, 
o visos kitos moterys — savo vyrams. Už globą. Už gyvenimą. Už tai, 
kad neprieštarauja jų pačių egzistavimui. Už meilę, kartkartėmis netgi 
tikrą. 

Vyrų priespauda seniausiai užsklendė moteris į tuos spąstus. Ir jos 
pačios, pavergtos psichiškai, save suvokia „buvimo seksualiniu objek- 
tu“ kategorijomis. Į tai jas lenkia gerai apčiuoptas asmeninis interesas. 
Jau nuo mergystės laikų jos supranta priesaką: gyvenime pasiseks, jei 
pavyks gauti tinkamą vyrą. O pasiseks, jeigu būsi seksualiai patraukli. 
Ar kitos dorybės irgi reikalingos? Žinoma, bet daugiausia vėliau, san- 
tuokai palaikyti. Mat vyras bet kurią valandėlę gali pamesti. Tačiau 
tie priedai niekuomet nėra svarbiausi, pirmiausia seksas. Vyrą reikia 
pasigauti, o tam tinka sex-appeal, o paskui jau yra galimybė kaip nors 
sulaikyti. Jei mergina, be to, dar yra gavusi šiokių tokių Žinių, jų ro- 
dymas, kad ir kuklus, padidina jos žavesį... kaip tik seksualinį žavesį 
kai kurių ypač vertingų, gerai uždirbančių vyrų akyse. Čia slypi ypa- 
tingų moteriškų interesų raidos ištakos: grožio ir apskritai kūno — 
kūnas, kūnas! — puoselėjimo mada, o iš kitų dalykų - tik tokie, kuriais 
galima sudominti jauną vyrą. Šiek tiek vėliau atsiranda žinių, kaip 
patenkinti kitus svarbius vyro poreikius, pirmiausia įtikti jo gomuriui. 
Ir — atkreipiame dėmesį, kad prie to dar grįšime, — patenkinti jo porei- 
kį turėti palikuonių. Tai moters ginklas prieš brandesnio amžiaus po- 
nus. Iš visų pusių — iš tėvų, iš giminaičių, iš draugų aplinkos, iš moky- 
tojų, netgi iš kunigų (nors šiuo atveju dominante laikoma motinystė!), 
o dabar pirmiausia iš televizijos ir spalvingų Žurnalų sklinda tas pats 
priesakas: privalai būti graži, įdomi, seksualiai patraukli! Tai yra tavo 
karjeros pamatas. Be to, tai yra tavo esmė. Ir merginos akys ima itin 
jautriai gaudyti vyrų žvilgsnius. Jei manęs nori — tai gerai, tai viskas 
kaip reikia, esu seksuali. Ir taip visą gyvenimą. Galima jau turėti vyrą, 
vaikų, dirbti — ir toliau vyksta amžina stebėsena: ar dar esu geidžia- 
ma? Jeigu taip — tai gerai: galbūt viršininkas paaukštins tarnyboje, gal- 
būt policininkas užsimerks, gal įstaigoje pavyks sutvarkyti nesutvar- 
komą reikalą, gal daugiau klientų pritrauksime į savo biurą ar 
parduotuvę, ak, neblogai, kaip nors, kaip nors... Gal ir vyras, vis dar 
įdomus daugeliui moterų, vis dėlto nepames. Liūdesys — nors kartais 
ir palengvėjimas, — atslenka į moters širdį, kai vyrų žvilgsniai į ją ne- 
bekrypsta. Palengvėjimas — jei esi pagyvenusi ir jau gerai apsirūpinusi 
ponia. 

Kūnas, rūpinimasis kūnu! Iš pradžių radikaliosios feministės čia 
matė vien tik vyrų sąmokslo vaisių. Vyras rūpinasi kūnu kaip tik tiek, 
kiek reikia norint sėkmingai vykdyti savo svarbų visuomeninį vaid- 
menį (tiesą sakant, neretai rūpinasi per mažai). Moteris savo kūną 

susirūpinusi, o kai kūnas ganėtinai patenkina jos lūkesčius, ji linksma 

ir optimistiškai nusiteikusi. Tai vyriškasis moters kaip sekso apibrėži- 
mas primetė jai moterims būdingą susitapatinimą su savo kūnu, - bu- 
vo sakoma iš pradžių. Vėliau, jau tikrojo, šiuolaikinio radikaliojo fe- 
minizmo laikais, atsirado kitokia nuomonė: rūpinimasis savo kūnu, 
aiškiai skiriantis moteris nuo vyrų, yra būdingas, įgimtas, moteriai 
duotas prigimties, kuriai dėkui už jį. Tačiau netgi jei taip yra, bet ku- 
riuo atveju tą rūpinimąsi — nesvarbu, ar apskritai primestą, ar prigim- 
tinį, - vyrams pavyko deformuoti savo naudai. Moterys ne tiek rūpi- 
nasi savo kūno sveikata, kiek jo įdomumu vyrams! Kojos! Krūtinė! 
Liemuo! Siluetas! Pažiūrėkite, kokie dabar rezultatai? Anoreksija ir 
bulimija plinta kaip epidemija, nesibaigiantys vargai dėl dietų (o joms 
rūpi ne sveikata, tik reikiamai liekninantis (ne)valgymas)! Juk ne svei- 
kata svarbiausia moterims, ne savo kūno, o jo vartotojų gerovė, jos 
pasirengusios nukankinti savo kūnus, kad suteiktų pasitenkinimą vy- 
rų akims ir rankoms. Kad įtiktų vyrų seksualiniam skoniui, moterys 
ištveria net blogiausias deformacijas (kojų įtvarus Kinijoje) ir sužaloji- 
mus (klitoridektomiją). 

Ar tų kančių dar nepadidina mada? Žinoma, yra ir kūno mada, bet 
pirmiausia yra mada pridengti tą kūną įdomiais drabužiais. Ar jie sveiki 
moterims? Jeigu smailūs kulneliai ir apskritai aukšta pakulnė gali būti 
sveiki... Nepatogūs tai jau tikrai. Prie jų siauri sijonėliai, su kuriais 
sunku ir pajudėti. Moterų laisvė apribota, o vyrai dėvi patogias kel- 
nes. Dabar daug kas jau pasikeitė — daugiausia tai pirmojo moterų 
sąjūdžio nuopelnas, — tačiau moterų madai dar toli gražu iki vyrų ap- 
rangos laisvumo ir patogumo. Be to, pats mados reiškinys — nepaliau- 
jamas vaikymasis naujovių, su kuriomis... dar geriau arba vis dar ge- 
rai atrodai. Ir apskritai tas nuolatinis rūpinimasis dėl išvaizdos. To 
siekiama nesveiko makiažo kvailystėmis. Visa tai turi priminti: mote- 
rie, tu esi kūnas, tik kūnas ne sau, tiktai vyrui, apskritai vyrams. Ir tai 
yra nelaisvė, vidinė moterų vergystė, kuri sąlygoja jų visuomeninę 
nelaisvę. Todėl feministės per 1968 metų grožio karalienės rinkimus 
taip užsidegusios ir bjaurėdamosi į didžiulį maišą metė grimą, lūpų 
dažus, aukštakulnius batelius, elastinius diržus ir liemenėles! 

Tokiame pasaulyje gyvename. Jau senovėje, - dėl pradžios nuomo- 
nės skiriasi, - vyrams pavyko sau pajungti moteris, ir toje nelaisvėje 
jie laiko jas visais laikais. Jie sukūrė patriarchatą. Jie valdo pasaulį, o 
juos... Ne, tai netiesa, sąmojis kaip tik dėl to ir lieka sąmoju: moterys 
jų nevaldo, jie valdo viską, taip pat ir moteris. Arba, jei kam geriau 
patinka: jie viešpatauja visur. Įsakinėti kartais gali ir moterys, bet 
viešpatauja tas, kieno tikslai galiausiai įgyvendinami ir kas geba tai 

sau užsitikrinti. Ir per amžius tas kažkas yra vyrai. Jie viešpatauja 
smurtu ir prievarta arba klasta (meile), panašiai elgiasi ir su gamta, 
prieš kurią jie riečia nosį ir vertina kaip moterį. Gamtą jie prievartauja 
naudodamiesi technika, o ją tyrinėdami — teorinėmis mokslo žinio- 
mis. Visa laimė, kad jų istorinių sumanymų niekur ir niekada dar ne- 
pasisekė iki galo įgyvendinti. Gamta išsaugo autonomiją ir netgi kas- 
kart juos labiau baugina, o moterys... irgi nevisiškai yra praradusios 
gebėjimą priešintis. Galiausiai jos yra gamtos dalis. 

Moterys gimdo. Gimdymą, kitaip nei „buvimą seksu“, kaip pagrin- 
dinį apibrėžimo „buvimas moterimi“ dėmenį noromis priima dauge- 
lis feminisčių. Tačiau vyrai šį apibrėžimą supranta taip: moterys nau- 
dojamos gimdymui. Jos yra vaikų gaminimo įrankiai. Ir šią esminę 
moters potenciją vyrai padarė savo viešpatavimo moterims priemo- 
ne. Ta nuostabiausia, subjektyvia moterų savybe vyrai visokeriopai nau- 
dojasi savo poreikiams. Kai nori turėti daug vaikų, verčia moteris juos 
gimdyti, kada vaikai jiems netinka, verčia moteris darytis abortus. 
Visuomet naudoja vaikus kaip antrą (o gal pirmą?) po smurto grėsmę, 
laikydami moteris pavergtas. Juk moteriai pastojus ir pagimdžius vai- 
kų prasideda antrasis šantažo elementas. Jeigu vyras pageidauja, vai- 
kai tampa jo nuosavybe (ir dar neseniai moteriai tai nerūpėjo). Tačiau 
jei jų nenori (tuomet dažnai tėvystės išsigina), vaikai tampa slogučiu 
moteriai, nes tuomet pasirodo, kad tai jos, vien jos vaikai. Iš jos yra 
išėję, tad yra jos, kaip visi kiti jos kūno ekskrementai. Nieko nuosta- 
baus, jog moterys daro viską, kad turėtų vaikų su norinčiais jų tėvais — 
o ir taip visam gyvenimui išlieka šantažas, kad tie vaikai iš jos bus atim- 
ti arba kad ji bus palikta drauge su vaikais. Esant nepageidaujamam nėš- 
tumui, jos ir vėl daugiausia priklausomos nuo valios vyrų, kurie spren- 
džia reikalus parlamentuose ir gydytojų konsiliumuose. Nuo jų malonės. 
O jie nėra maloningi. Jų verdiktas: pastojai nederamu būdu, tai dabar 
kentėk. Ir neturėkite, moterys, iliuzijų, kad bus kitaip. Todėl likite mums 
ištikimos ir klusnios. Nes jus ne tik išžaginsime, bet ir padarysime jums 
vaikų, kuriuos paliksime jums ant sprando. O tada būsite mums paklus- 
nios ir bučiuosite ranką už duonos kąsnelį. 

Šiuo metu ištobulintos kontraceptinės priemonės ir aborto techni- 
ka padeda išsivaduoti nuo tos grėsmės. Tačiau kas žino, ar vyrai ne 
todėl leido išsilaisvinti moterims nuo nepageidaujamo nėštumo pavo- 
jaus, kad tokios laisvos moterys šiais laikais jiems reikalingesnės negu 
seniau. Jiems reikalingos laisvesnės ir labiau pasiekiamos moterys dar- 
bui. Nors pačių moterų spaudimas čia aiškiai yra labai svarbus... tik 
ar protingas? Dalis feminisčių abejoja... 

Ne visi vyrai remia gimstamumo kontrolę. Gyvenimo prislėgtų ir 
nuolankių moterų ypač reikia liturginius rūbus vilkintiems vyrams, 
jiems taip pat reikia daug tikinčiųjų, ypač iš vargšų šeimų. Gal dėl to 
moters apibrėžimas bažnyčiose vienaprasmiškai tapatinamas su moti- 
nyste, o ne su seksu. Religija teigia, kad moters gyvenimo tikslas, jos 
misija yra pagimdyti vaikų ir išauklėti juos dievobaimingais, pado- 
riais žmonėmis. Arba motinystė, arba nuodėmingas puolimas — kito- 
kios išeities nėra. Todėl bažnyčios, ypač Katalikų Bažnyčia, absoliu- 
čiai priešinasi abortams, tačiau, antra vertus, draudžia naudoti 
kontraceptines priemones. Kitaip sakant, — juk negalima rimtai žiūrėti 
į siūlomą trečią galimybę — seksualinį susilaikymą, — mano, jog mote- 
rys yra tam, kad gimdytų, gimdytų, gimdytų! 

Taigi egzistuoja patriarchatas, vyrų viršenybės prieš moteris, mo- 
terų išnaudojimo ir engimo, jų vidinio ir išorinio pavergimo santvar- 
ka. Ir, žinoma, moterų diskriminacija, kaip ją supranta draugės iš libe- 
raliosios stovyklos, tačiau diskriminacijos sąvoka tik užglaisto paveikslo 
nelygumus, struktūrinius esminius prieštaravimus pakeičia į išdėsty- 
mą pakopomis pagal skirtumų skalę: vienos turi šiek tiek geresnes 
sąlygas (yra mažiau diskriminuojamos), kitos blogesnes, dar kitos ne- 
palankias. Žvelgdami į visuomenę paviršutiniškai, kaip tai daro libe- 
ralizmas, iš tiesų gauname laipsniško, be to, dar ir nevisiškai darnaus 
susisluoksniavimo vaizdą. Tokiu atveju lygiai tas pat tinka ir vyrams. 
Vieni vyrai valdo, kiti vykdo jų įsakymus, patys valdydami žemesniu 
lygmeniu, dar žemiau lieka tik vykdytojai. Atitinkamai susidaro jų 
uždarbiai ir pajamos. Ir atitinkamai atrodo jų žmonų padėtis. Juk ir 
moterims būna visaip, o jų vargo mastai pirmiausia priklauso nuo vy- 
ro klasinės padėties. Aukštai iškilusioms moterims apskritai gal ir ne- 
blogai, nors ir jos turi už tai parsiduoti. Būna, kad moterys valdo 
moteris ar netgi vyrus. Prie to ypač prisideda rasiniai bei etniniai skir- 
tumai. Visa tai tiesa. Žmogaus ir piliečio lygiateisiškumo vardan, re- 
miantis galiojančiais įstatymais, galima kovoti dėl kai kurių skirtumų 
išlyginimo. Tačiau nesuklyskime. Kompetentingą teoriją pasitelkusi 
akis, kurios jautrumą didina moteriškoji patirtis, pro visa tai įžvelgia 
esminį struktūrinį prieštaravimą ir drauge ištakas pagrindinio kon- 
flikto, kurie išryškėja susiklosčius palankioms aplinkybėms. Tai yra 
prieštaravimas tarp vyrų klasės ir moterų klasės. Ir atėjo tinkamas 
metas išryškėti konfliktui, nes vyrai, susipainioję kovodami patys su 
savim, sukūrė žmonių lygiateisiškumo, demokratijos, pilietinių lais- 
vių santvarką ir pamiršo, kad moterys taip pat yra Žmonės ir pilietės 
ir bet kuriuo atveju gali tokios jaustis. Be to, - ir tai labai svarbu, — 

tarp savęs susivaidiję vyrai prarado seną solidarumą prieš moteris ir 
kai kurie iš jų pradėjo prieš konkurentus kreipti moterų maišto jėgą. 
O paskui, tam tikriems dalykams jau atsitikus, ne viską pavykdavo ir 
pavyksta sustabdyti. Istorinė valanda dar nesibaigė, moterys vis dar 
turi galimybių. 

Kokių galimybių? Pirmosios feministės iš Moterų išlaisvinimo sąjū- 
džio manė, kad yra galimybių įvykdyti globalinę lytinę revoliuciją ir 
iš pagrindų pakeisti visuomenę. Tam tikslui pakanka gerai pamokyti 
vyrus. Jie nusileisią, nes kas gi jiems daugiau beliksią daryti? Kai mo- 
terys atsisakysiančios eiti su jais į lovą?! Vėlesnės radikaliosios femi- 
nistės, jau turėdamos nevaisingų pastangų pakeisti vyrus patirtį, įsiti- 
kino, kad ne tik vyrų, bet ir moterų „natūros“ nepakeičiamos ir kad 
nėra vilties greitai pakeisti pasaulį. Tad nutarė nuošalyje, už vyrų dė- 
mesio ir interesų lauko ribų, susikurti savo alternatyvų išlaisvintų mo- 
terų pasaulį. Kaip gemalą būsimo pasaulio, kuris galbūt kada nors, gal 
tolimiausioje ateityje, aprėps visą tikrovę (tempą galbūt pagreitins eko- 
loginė grėsmė!). 

Šio esminio programinio skirtumo tarp abiejų fazių radikaliųjų fe- 
minizmų, — apie jį bus kalbama vėliau, - pagrindą sudaro teorinis ly- 
čių antropologijos skirtumas. Daugelį autorių iš ankstyvųjų feminisčių 
būrio domino liberaliojo feminizmo pozicija lyčių skirtingumo prigim- 
ties klausimu, jos manė, kad lyčių skirtumai yra socializacijos rezulta- 
tas. Iš tikrųjų jau čia išryškėjo nepalankumas ar net priešiškumas vy- 
rams, tačiau ši laikysena buvo taktiška ir negalutinė. Kol vyrai 
nepasikeisią, su jais nesą galima bendradarbiauti, netgi reikią juos nu- 
galėti. Bet kokiu atveju reikią nuo jų atsiriboti. Tai esą reikalinga ir 
pradedančioms feministėms, idant sustiprėtų ir įgytų ryžtingumo bei 
pasitikėjimo savimi. Paskui būsią galima kalbėtis kaip lygus su lygiu. 
Ir moterys, ir vyrai pasikeisią. Moterys įgysiančios vyriško nuomonių 
tvirtumo ir pasitikėjimo savimi, vyrai tapsią švelnesni ir į šalį atmesią 
juokingą, bet ir erzinantį il machismo. Tas dalykas smulkiai nenagrinė- 
tas, bet už jo nujaučiamos androginijos viltys. 

Vėlesnių laikų radikaliosios feministės vyrus laiko beviltišku atve- 
ju. Apskritai paėmus, patriarchatas sužaloja ne tik moteris, bet ir vy- 
rus, ir „moteriškumas“, ir „vyriškumas“ gali turėti įvairių pavidalų, 
bet galiausiai tai yra dvi visiškai skirtingos, tvarios esencijos. Vyrišku- 
mas savo esme esąs agresyvus, individualistiškas, vyraujantis, inova- 
ciškas, skaldantis, mechanistiškas, kiekybiškas, grynai racionalistinis, 
negebantis giliau jausti, techniškas, kultūriškas, priešiškas gamtai (iš 
kur žinome? tiesa, „moteriškumo mistikos“ dainių požiūris buvo 

panašus). Nė jokios transformacijos nieko nepakeis. Vyrai — tai priešų 
stovykla, ir gana. Kalbant apie dabartinių moterų moteriškumą, jis 
esąs sudarkytas dėl vyrų įtakos. Tai, ką vyrai moteryse giria, yra kaip 
tik deformuotieji moteriškumo bruožai. Bet vis dėlto... moteriškumo. 
Iš tiesų moterys linkusios globoti, yra šiltos, supratingos (ne negyvai 
protingos), užjaučiančios, kooperatiškos, kažkaip konservatyvios (pir- 
miausia gyvybės klausimu!), pasižymi intuicija ir t. t. O už tai, kad yra 
nuolaidžios, pasyvios, neoriginalios, meno ir mokslo srityse nekūry- 
biškos, nenuoširdžios, bailios, linkusios į apkalbas — už visa tai esan- 
čios dėkingos vyrams, tai - gynybos mechanizmai, susidarę gyvenant 
patriarchato sąlygomis. Išsivadavusios nuo pavojų iš vyrų pusės ir 
priklausomybės nuo jų (pavyzdžiui, izoliuotos saugioje aplinkoje ir 
užsiėmusios sėkminga ūkine veikla) atskleidžiančios tikrąjį moteriš- 
kumo veidą: pasirodančios kūrybingos, linkusios į naujoves, tik su 
pagarba gamtai ir gyvybei, energingos ir sinergingos, drąsios ir t. t. 
Moterys apskritai esančios nuostabios. Taip yra dėl jų glaudaus ryšio 
su Gamta. Tik moterys gimdo - ir tai esą stebuklinga. J o s supranta 
gyvenimą, pasaulį, jos užjaučia. Moteris — tai kūno ir širdies šiluma. 
Moteris — tai kūnas, tačiau nesužalotas, įdvasintas kūnas, kaip pati 
Prigimtis. Šio tipo antropologija sudaro neginčijamą radikaliojo femi- 
nizmo pagrindą nuo jo posūkio aštuntojo dešimtmečio viduryje laikų. 
Anksčiau ji buvo apčiuopiama iš pat pradžių, tik prislopinta vyraujan- 
čio androginizmo. Androginizmas drauge su savo išpažinėjomis vi- 
siškai pasitraukė į liberaliojo feminizmo prieglobstį. Ir prie negausių 
graudžiai į pastarąsias besižvalgančių draugių (galbūt ir draugų) iš 
socialistinio feminizmo gretų. Tuo tarpu gal dar griežčiau, bent jau 
programiškai, androginizmą atmeta kultūrinis feminizmas. Mat jis ne 
pamažu artėjo prie didelio ir patvaraus lyčių skirtumo — great divide — 
pripažinimo, o apskritai iš pat pradžių radosi iš įsitikinimo, kad jis 
egzistuoja. 

Iš viso šioje pasaulio vizijoje esama nemažai kartėlio... O gal tai tik 
kartus pasišaipymas iš radikaliojo feminizmo nupiešto pasaulio pa- 
veikslo? Ir iš paties radikaliojo feminizmo? Nemanau. Galbūt apžval- 
ga yra aštroka, vietomis nukopijuota, ne viena feministė nenorėtų pa- 
sirašyti po kiekvienu teiginiu, bet, šiurkščiau reikšdami mintis, 
pasakysime, kad radikaliosios feministės visuomenę mato tik tokią. Ir 
tai pripažins ne tik feminizmo priešai ir ne tik jam prijaučiantieji, bet 
tikriausiai dauguma feminisčių. Tik jam prijaučiantys feminizmo priešai 
ir pačios feministės nurodo skirtingą šiame paveiksle slypinčio kartė- 
lio kaltininką. Antifeministas pasakys, kad dėl to kaltos jos pačios, 

feministės, tos senmergės, tos susisukusios gyvanašlės, tos su prigim- 
timi susipykusios lesbietės, viskas yra dėl to, kad jos nenorėjo prisi- 
taikyti prie normalių, paprastų, sveikų moterų modelio. Jeigu tai būtų 
buvusios padariusios, visuomenė joms būtų atrodžiusi visai maloni. 
Feministė pasakys, kad kalti vyrai, nes yra taip, kaip aprašyta. Ir kad 
tai ne kartėlis, o tikra tiesa. O feminizmo šalininkas veikiau pasakys, 
kad kalta visuomenė, ambicingoms, nepaprastoms moterims sukelianti 
ypatingo intensyvumo kartėlį, nesvetimą daugeliui paprastų moterų. 
skriaudos suvokimą. Kodėl gi vis dėlto turi prisitaikyti moterys prie 
visuomenės, o ne visuomenė prie moterų? Vyrai, be abejo, yra kalti, 
kaip tik tie vyrai, kurie, visiškai suvokdami savo privilegijuotą padė- 
tį, daro viską, kad tik tą sistemą išsaugotų. Vadinasi, ne visi vyrai, o 
daugelis. Visuomenė kaip visuma, kaip sistema irgi yra kalta. Tačiau 
tai abstrakcija. Konkrečiai kalti yra visi tie vyrai ir moterys, kurie pa- 
laiko patriarchalinės tvarkos egzistavimą. Tačiau ar „kalti“ yra tinka- 
mas žodis? O jeigu, būdami šios sistemos auklėtiniai, ją iš tikro laiko 
gera, o feminisčių idėjas — pavojingomis kvailystėmis? Ir nesuvokia 
kažin kokio sistemingai, o ne pavieniais atvejais, vykdomo išnaudoji- 
mo ir engimo? Ir jeigu laiko feministes vargšėmis, savo ypatingo liki- 
mo aukomis tapusiomis būtybėmis? Kurios, be to, pavojingos svei- 
koms merginoms ir moterims? Radikaliųjų feminisčių manymu, tai jie 
klysta, o ne feministės, kurių protesto pagrindą sudaro jų aprašytoji 
sistema. 

Tad kodėl gi taip yra? 

Taigi, - kartojame, — viso to priežastis yra vyrų valdžia moterims, 
jų vyriškasis egoizmas ir užsispyrimas išlaikyti esamą padėtį. Valdžia 
reiškia prievartos priemonių monopolį. Be to, patriarchato sistemą 
palaiko daugybė moterų, kurios veikiau yra linkusios prisitaikyti prie 
sistemos nei bandyti kelti maištą, kuris, jų nuomone, iš anksto pa- 
smerktas nesėkmei. 

Ar tai blogai? Jeigu moterys ir vyrai dėl to nesiskundžia? Ką 
gi, jeigu dauguma moterų vos ne nuo gimimo yra auklėjama įsitiki- 
nus, jog moterų ir vyrų vaidmenys bei poreikiai yra skirtingi ir kad 
moterims nedera maištauti ir protestuoti — tai tas skundų nebuvimas 
ne toks jau įtikinamas. Pagaliau ar taip retai girdime jas besiskundžian- 
čias savo likimu? Tik kad vyrai suverčia kaltę moteriškam niurgzlu- 
mui. O svarbiausia: moterys skundžiasi, bet tik neseniai ėmė maištauti. 
O vyrai? Savo likimu jie skundžiasi retai, nors apskritai daugelis mėgs- 
ta skųstis: pirmiausia kitais vyrais — tais, kurie valdo, šefu, draugais, 

mokesčiais (kuriuos uždeda valdžios vyrai), darbo stoka, orais. Ir juos 
kamuojančiomis žmonomis bei uošvėmis. Bet ne savo vyriška dalia. 
Jie nenorėtų būti moterimis. Daugiausia, ko kartkartėmis norėtų, — 
kad moterų pasaulyje iš viso nebūtų. Jie maištauja, protestuoja — ta- 
čiau prieš kitus vyrus. Ši asimetrija labai iškalbinga. 

Vadinasi, blogai - moterims, o kalti dėl to — vyrai. Moterims blo- 
gai, nes jos pavergtos. O asmens laisvė — svarbiausia vertybė. Radika- 
liosios autorės neabejoja, kad Žmogus turi būti laisvas, ir viskas. Kalti 
vyrai, nes tai jie pavergia moteris. Šiuo atžvilgiu radikaliosios femi- 
nistės yra nuoseklios. Todėl paprastai nekaltina net agresyviausių sis- 
temos gynėjų moterų. Tokios moterys nežinančios, ką daro. Jos pa- 
čios esančios savo ginamų vyrų aukos. Jeigu feministės įveikia kokias 
nors moteris, tai jau veikiau kitas feministes, nes jos turėjo reikiamą 
supratimą, tačiau išdavė bendrą reikalą ir, galvodamos apie savo da- 
linį interesą, vien tik sau naudingų reformų kaina siekdamos užsitik- 
rinti patriarchate sau naudingą vietą, nori išsaugoti patriarchatą. Jos 
pačios pirmos pradeda kovą su moterimis, būtent su jomis, radikalio- 
siomis feministėmis. Nes jos radikaliajame feminizme pagrįstai įžvel- 
gia grėsmę reformistinei politikai, pavojų, kad bus demaskuotas jų 
partikuliarizmas. 


Ar permainos pageidaujamos? 


O kaipgi? Moterims daroma skriauda. Iš tikro reikalas visai ne tas, 
kad jos nėra lygiai traktuojamos. Kaip galėtų būti traktuojamos lygiai, 
jeigu yra kitokios nei vyrai? Reikalas tas, kad jos nėra traktuojamos 
pagal savo tikrąją vertę. Todėl liberalams tinka diskriminacijos panai- 
kinimo šūkis. Moterų skriaudą sudaro jų pavergimas ir vertimas teik- 
ti paslaugas vyrams, vertimas gyventi neautentiškai. Tai, ką jos už tai 
gauna, ta išgarbintoji apsauga, pirmiausia tenkina pačių vyrų sukur- 
tus poreikius, o ne autentiškus moters poreikius. Netgi tariamas vyrų 
reikalingumas seksualiniam gyvenimui yra jų pačių išgalvotas ir įteig- 
tas priešingai lyčiai — tai jiems reikalingas heteroseksas, tai jie pasiten- 
kina vien tik jausdami, kad pavergia kitą būtybę, dažnai prieš jos va- 
lią skverbdamiesi į jos kūną. Moterų pavergimo pasekmė yra jų išorinis 
ir vidinis sužalojimas, negalėjimas išplėtoti savo autentiško moteriš- 
kumo ir gyventi moteriškai. Tai moterį daro nelaimingą. O kodėl vie- 
ni turėtų kurti savo laimę kitų nelaimės kaina? Tai prieštarauja huma- 
nizmui. 

Maža to, - ir tai iš principo skiria individualistinę radikaliojo femi- 
nizmo aksiologiją nuo liberaliojo, — čia nekalbama apie situaciją, kai 
pažeidžiama lygių būtybių lygybė. Reikalas tas, kad prastesnės būty- 
bės atima teises iš geresnių būtybių. Prastesnė žmonijos dalis savo nau- 
dai pavergia geresnę! Nota bene geresnieji žmonės, moterys, bent jau 
nenori svarstyklių lėkštę persverti į kitą pusę: jos, būdamos geresnės, 
niekada nekurs savo laimės kieno nors kito — nei prastesnių Žmonių, 
net nei kitų gyvų būtybių ir apskritai gamtos sąskaita. Moterys iš tik- 
rųjų, net peržengdamos Kanto imperatyvą, gerbia kiekvienos gyvos 
būtybės, ne tik žmogaus, teisę būti atskiru tikslu pačiam sau. 

Kitas skirtumas nuo liberalizmo šalininkių išpažįstamos individua- 
listinės humanizmo aksiologijos pasireiškia radikaliųjų feminisčių pa- 
sirengimu apriboti individualias laisves, kai tai gali padėti moterims. 
Pavyzdžiui, jos pasiryžusios apriboti žodžio laisvę ir uždrausti publi- 
kuoti pornografiją. 

Toji šališka lytinė aksiologija papildomai dar remiama holistinės 
aksiologijos argumentais. Štai, — šis argumentas apeliuoja į žmonijos 
gerovę, — vyrai veda pasaulį į sunaikinimą. Dėl to kaltas esąs ne 
kapitalizmas, komunizmas ar kas nors kitas, o tik vyrų prigimtis, 
kuri visuomet sukuria įvairius tos pačios santvarkos — patriarchato — 
variantus. Vyrai ne sugyvena su gamta, o ją naikina. Ir naikina žmo- 
gaus gyvybę. Karai - mėgstama jų veikla. Gaminti ginklus jiems, taip 
pat ir mokslininkams, — tikras malonumas. Vos užgimę jie pradeda 
kurti mokslinę laboratoriją. Jeigu yra išsigelbėjimas — tai tik toks, 
kad pasaulyje pirmumą įgytų moteriškumo pradas. Tik atradus jį 
grynu pavidalu, sustiprinus, - pirmiausia izoliuotame moteriškosios 
subkultūros pasaulyje. O paskui pagal galimybes išplatinus visame 
pasaulyje. 

Ir vėl — skriaudžiant vyriškumą? O kur lygybė? Daugeliui radika- 
liųjų feminisčių lygybė nerūpi. Moteriškumas turi teisę nugalėti vyriš- 
kumą, nes yra geresnis užjį. Ir visiškai nuoširdžiai jos deklaruoja 
savo partikuliarizmą, galų gale išganingą visai žmonijai. Feministės 
remia ir rems viską, kas gera moterims. Ne tik tol, kol iš tikro bus 
sulygintos moterų ir vyrų teisės bei galimybės, bet ir po to. Jos nenori 
teisingos lygybės, tik kad būtų iš pasaulio pašalintas ar bent jau pa- 
jungtas moteriškajam vyriškasis pradas (nebūtinai eo ipso ir vyrai). Tei- 
singumą kaip lygybę prasimanė vyrai. Moterys yra geresnės ir nusi- 
pelno pirmenybės visuomenėje. Čia taip pat išsiskiria keliai su dalimi 
ankstyvųjų radikaliųjų feminisčių, kurios dar veikė su liberaliajam fe- 
minizmui artimu visų žmonių lygybės šūkiu. 

Ar permainos galimos? leistinos? protingos? 


Nežinia, ar tokį projektą galima įgyvendinti. Tačiau reikia bandy- 
ti. Ar pavyks kažkaip apeiti ar apsukti vyrus, kurie dabar visur kur 
turi persvarą? Turėkime vilties, kad taip. Moteryse yra išlikęs mote- 
riškumas. Visa viltis, kad bus atkurtas grynas, autentiškas moterišku- 
mas kultūroje ir visuomenės gyvenimo organizavime, o kol kas — mo- 
teriškųjų visuomenės anklavų tiriamajame poligone. 

Ar projektuojama permaina yra leistina? Juk ji nuskriaus vyrus. Juos 
savo ruožtu pasmerks vergystei, o gal bus prieita iki jų eksterminaci- 
jos? Jei ir ne tikros, tai bent jau kultūrinės ir asmenybinės? Jeigu kas 
nors iš jų bus atimta, — skambėtų atsakymas, — tai tik neteisėtos privi- 
legijos. Be to, tai būtų padaryta ir jų pačių labui. Priešingu atveju pa- 
tys save sunaikintų, o mus, moteris, - progai pasitaikius. Apie paver- 
gimą negali būti ir kalbos, nes moterys nepavergia. Pavergimas - tai 
vyrų specialybė. 

Ar tokia veikla protinga? O ką galėtume prarasti? Iki Žmonijos su- 
naikinimo beliko pora žingsnių. Nežinia, ar suspėsime. Kokia dar ga- 
lėtų būti kita aritmetika? O galimų ateityje apribojimų vyrams net ne- 
verta lyginti su ligšiolinio moterų pavergimo ir skriaudų baisenybe. 
Juk svarbu ne revanšas, tai pagaliau prieštarautų moteriškumui. Per 
amžių amžius vyrai galvojo tik apie save, tad ir moterys dabar galėtų 
pagalvoti tik apie save — o tačiau to nedaro, jos galvoja apie visos 
žmonijos išgelbėjimą. 


Ką ir kaip daryti? Su kuo ir prieš ką? 


Tikslas (teoriškai) yra moteriškai organizuota žmonija. Ką tai 
reiškia tiksliau, to šiandien dar negalima žinoti. Tai tik vyrai iš anksto 
kuria preciziškus planus, užuot plėtoję ateitį organiškai, žingsnis po 
žingsnio, kiekvienąkart pradėdami nuo dabarties; o rezultatas — uto- 
pijos labui žmonija paversta koncentracijos lageriais. Yra žinoma, jog, 
tai turi būti Žžmoniškų santykių pasaulis be karų, be agresijos, draugiš- 
kas gamtai ir gyvenąs su ja simbiozėje, jau nebesivaikantis kuo dides- 
nio produktyvumo ir naudos, teisingai pasidalijantis turtą su vargin- 
gesniais žmonėmis pasaulis. Jame tikriausiai bus moterų, o ar bus ir 
vyrų —- sunku dabar pasakyti. Moterys jame iš tiesų laisvai bičiuliausis 
ir, — kaip tai suprato Sąjūdžio pranašė Mary Daly, - verps, verps, 
verps... 

Su kuo įgyvendinti programą? Tik su moterimis! Bet ne su 
visomis. Tikrai be tų, Dieve, būk gailestingas, liberaliųjų feminisčių, 
kurios turi persvarą prieš jas, radikaliąsias feministes, prikišdamos 
joms utopinį, sektantišką, lesbišką separatizmą, tariamą norą įvesti 
totalitarizmą, kareivinių tvarką, naują vergovę. Tai piktavališkas šmeiž- 
tas. Žinoma, kai kuriuos dalykus reikia uždrausti, bet kaip tik pačių 
moterų labui. Reikia uždrausti pornografiją, ir šitai taip svarbu, kad 
geras bet koks sąjungininkas, netgi Naujoji Dešinė. Draudžiama ir pros- 
titucija, kad ir labiausiai savanoriška. Ir, bent jau ilgą pereinamąjį lai- 
kotarpį, moterį pavergiantis heteroseksas ir nederami lesbizmo va- 
riantai. Gal dar vienas kitas dalykas. Piliečių teisės negali būti 
savaiminės vertybės. Kai kurie dalykai turi būti uždrausti, antraip su- 
grįš visa senoji bjaurastis. 

Prieš ką įgyvendinti programą? Prieš vyrus. Be jokių išimčių. 
Kai kurie ateina prisidengę avių kailiais. Tačiau prigimtis traukia vil- 
ką į mišką. Vyriškumas, kaip ir moteriškumas, yra su biologiniu seksu 
tvirtai susietas dalykas. Kaip tvirtai? Genetiškai? Ar kažkaip ten so- 
cio- ar kultūrogeniškai, bet neišvengiamai, tvirtai? Ne visai aišku. Bet 
tasai skirtumas nesvarbus, vis tiek išeina tas pat. Visi vyrai yra prie- 
šai. Nors tuos geravalius galima panaudoti, galima priimti jų pagalbą; 
tačiau jokiu būdu neįsileisti į sąjūdžio vidų. 

Kaip priversti vyrus atsisakyti valdžios? Arba, — kaip iš pradžių 
norėjo radikaliosios feministės, — nors lygiai pasidalyti su moterimis 
priėjimu prie visko? Kokiu metodu veikti? Ką gi, laikai 
pasikeitė, tai, kas kadaise buvo negalima, dabar galima. Patys vyrai 
sukūrė tokias sąlygas. Demokratija neleidžia atvirai pavergti. Iš viso 
negalima versti ką nors prieš jo valią tarnauti kitiems. Prievarta yra 
pačių vyrų smerkiama, gal tai yra jų gretas ardančio vidinio pavydo 
rezultatas? Tad ką daryti? 

Pirmutinis receptas buvo stebėtinai paprastas. Su vyrais privalome 
tiesiog nesutikti. Atsisakyti drauge dirbti, veikti. Pirmiausia, sekso sri- 
tyje, ten visko pradžia. Ir namų ūkyje. Neduoti valgyti, neskalbti, nieko 
nepakišti. O geriausia — pasiėmus vaikus išsikraustyti. Iš nuostabos gal- 
vų neteks! Visa tai padaryti yra galima, juo labiau kad vyrai iš tiesų 
moterims nereikalingi, galima išsiversti be jų. Gyvenimui galima užsi- 
dirbti savarankiškai, nuo smurto ginsimės tarpusavio gynybos ir tarpu- 
savio pagalbos grupėmis (ten moterys jau yra mokomos karatė), paga- 
liau priversime policiją vykdyti savo pareigas. Ir kiekviename žingsnyje 
skelbsime beatodairišką kovą prieš vyriškąjį šovinizmą. Pirmoji patirtis 
juk skatina. Sunkus akmuo pasiduoda nuostabiai lengvai. 

Šis paprastas receptas pasirodė vaisingas bent jau individualiu mastu, 
bet priespaudos sistema dėl to nepasidavė. Reikėjo paieškoti geresnių 
metodų. Juos pasufleravo pati tikrovė: buvo iš tiesų skaudžiai nuken- 
tėjusių moterų, kurios iš sistemos negauna pagalbos. Vadinasi, reikia 
organizuoti moterų tarpusavio pagalbos institucijas. Be greito ir labai 
reikalingo rezultato, šia proga galima tobulinti pirmiau pačių išban- 
dytą metodą: plėsti sąmoningumą. Reikia veikti vis dar nepabudusią 
moterų sąmonę, vaduoti ją nuo klaidų. Moterims reikia be paliovos 
aiškinti, kad aukos yra visos moterys, o ne tik tos, kurias ištinka dide- 
lė nelaimė. Visoms moterims gresia priespaudos ir smurto pavojus. 
Šiandien ji, rytoj tu! Moterys kenčia, visos, daugiau ar mažiau, vyrai 
minta jų kančiomis. Moterų dalia yra liūdna. Teneapgauna tavęs sta- 
tistika, nors jau ir jos duomenys gali išgąsdinti. Tikrovėje yra dar blo- 
giau. Tik taip galima paveikti gyvenimu laikinai patenkintas moteris. 
Ir išlaikyti sąjūdyje nelaimės ištiktąsias. O dėl vyrų neverta stengtis. 
Jų neįtikinsi. Tvirtindami, kad visa tai smarkiai perdėta, jie kratosi ir 
publikacijų, ir prakalbų, ir eitynių, ir šūkių. Todėl vyrus reikia pri- 
versti laikytis įstatymų, kur tik tai yra galima. Ir kur tik tai galima — 
nebendradarbiauti su jais. Pagal kadaise pradžioje priimtą receptą: 
palikti juos jiems patiems. 

Iš tikrųjų užsiimti moterimis. Jų sąmonės žadinimas - tai tik pirma- 
sis etapas. Reikia pritraukti jas dirbti grupėse, pagalbos institucijose, 
leidyklose, o mokytesnes — dalyvauti moterų studijų tyrimuose. Turin- 
čiosios meninių gabumų tegul kritikuoja vyriškąją ir kuria moteriškąją 
kultūrą. Reikia išvaduoti nuo melo daugelį mokslų, ypač psichologiją 
ir istoriją, reikia atkurti ir parodyti didelį meninį mūsų užmirštųjų 
(tikslingai! juk kritikai daugiausia vyrai) seserų paveldą. Ir eiti toliau. 
Sukurti mūsų, moterų, mokslą ir moterų kultūrą. Pradėti tenka jau 
nuo pačios kalbos, kuri yra vyrų kalba. Darbo čia daug. Tai „kultūri- 
nio feminizmo“, dešiniosios radikaliojo feminizmo rankos, dirva. Fe- 
ministinėse institucijose tik moterims stiprėti iš vidaus (tik nepakliūti į 
sektantiško pasitenkinimo savimi spąstus) ir spinduliuoti iš jų išorėn, 
į kitas, į daugelį moterų. Ne viena iš jų kada nors susidurs su smurtu, 
bus sumušta, palikta, įklius į bulimijos žabangas - įgis proto, kreipsis 
pagalbos, prisijungs. Nes seserystė — tai jėga. Reikalingas kruopštus, 
atkaklus darbas, kelerios eitynės su šūkiais nieko neišspręs. Tačiau ir 
eitynės labai reikalingos. 

Kur tai įmanoma, vis dėlto verta kurti formalias moterų organiza- 
cijas ir draugijas konkrečiam darbui, pavyzdžiui, kovai su tarptautine 
prekyba moterimis ir vaikais. Dabar tai yra prasminga, nes valdžios 

sluoksniuose jau yra moterų ir iš jų galima turėti sąjungininkių. Pa- 
vyzdžiui, Jungtinių Tautų įstaigose. Jas valdo vyrai, bet reikia stengtis 
ten patekti, įsisprausti, panaudoti ten esančias moteris, plėsti jų są- 
moningumą! 

Toks yra metodas. Kartojame: propagandos kampanijos, tyrinėji- 
mai, moterų mokslo (ar veikiau žinių) ir meno kūryba, nepaliaujamas 
darbas su moterimis globos ir švietimo įstaigose, pagal galimybes — 
tarptautinė veikla. Pagaliau tai ne tik moterų, bet ir visų skriaudžia- 
mųjų, taigi ir vaikų, ir senų Žmonių gynimas. Ir gyvulių. 

Ir laukimas? Taip. Ilgai užtruks, kol, - jei tik Žmonija išgyvens, — 
ateis laikas perimti visą pasaulį. Žinoma, be smurto. Vyrai turi išsemti 
visą savo potenciją ir sužlugti. Galbūt tada išskels iš savęs kažkokį 
kitą, Žmoniškesnį vyriškumo pavidalą? 

Tačiau negalima laukti ramiai. Prieš sužlugdami jie gali patraukti į 
prarają visą žmoniją. Todėl prieš feminizmą plyti dar vienas platus ir 
diferencijuotas veiklos baras: visokie protesto prieš patriarchali- 
nės beprotybės pasekmes sąjūdžiai. Reikia kovoti prieš karą, 
prieš aplinkos degradavimą, prieš nusikalstamas ginklavimosi išlai- 
das, prieš pavojingus ir brangius mokslo eksperimentus, prieš gyvu- 
lių kankinimą, prieš kosmoso užkariavimą... kiek dar būtų galima iš- 
vardyti tų brangių kvailysčių, kurios suryja lėšas, reikalingesnes ten, 
kur žmonės miršta iš bado ir nuo ligų? Kur moterys kenčia daug la- 
biau negu pas mus. Tik kad čia, panašiai kaip ir formaliose tarptauti- 
nėse moterų organizacijose, reikia elgtis labai atsargiai. Tuose sąjū- 
džiuose dažnai vyrauja vyrai. Verčiau imtis savų feministinių iniciatyvų, 
geriausiu atveju bendradarbiaujant su jau esamomis. 

Ir taip galbūt ištversime. Tikrai ne mes, bet kažkurios moterys iš 
būsimųjų kartų. O jei pasirodys, kad tai neįmanoma, ir pabaiga bus 
nesėkminga, tai ir taip, kol ji ateis, šiek tiek moterų išgelbėsime nuo 
paniekinimo ir kančių, sukursime joms padoresnes sąlygas gyventi 
patriarchato spragose ir plyšiuose. 

DOKUMENTAI 


Riba tarp radikaliojo ir kultūrinio feminizmo nėra griežta, antrasis 
dažnai sudaro teoriškai išplėtotą pirmojo antstatą, taigi skaitytojas / 
skaitytojus prašau susipažinti ir su kultūriniam feminizmui skirto sky- 
riaus dokumentais (ypač su Mary Daly raštų fragmentais). 


Visuomenės teorija 


Neatskiriamą dokumentų dal" sudaro radikaliojo feminizmo teo- 
rijos pagrindinis karkasas šiose knygose: Kate Millet Lytinė politika ir 
Shulamithos Firestone Lyčių dialektika. Toliau cituoju parinktas ištrau- 
kas iš kitų leidinių, kuriuose išplėtotos ir modifikuotos ankstesnės 
idėjos. 


Patriarchatas (seksizmas) kaip sistema 

Ieškodamos pavadinimo vyrų vyraujamai sistemai apibūdinti, iš 
marksistinės visuomeninio proceso vizijos besivaduojančios anksty- 
vosios radikaliosios feministės iš pradžių vartojo terminus vyrų virše- 
nybė (male supremacy) ir vyrų šovinizmas (male chauvinism). Pirmasis iš 
jų vėliau buvo pakeistas patriarchato ir kartkartėmis seksizmo (supran- 
tamo kaip visuomeninė sistema) sąvoka, o antrasis dar kurį laiką buvo 
vartojamas, tačiau jo vartojimo sritis susiaurėjo iki vyriškosios mora- 
lės, o vyrus išaukštinančios ideologijos reikšme absoliučiai įsigalėjo 
seksizmas arba seksistinė ideologija. 

„Vyrų viršenybė, - rašo Raudonosios Kojinės iš San Francisko, - tai 
visa apimanti visais gyvenimo aspektais mūsų patiriamos priespau- 
dos sistema. Vyrų viršenybė kaip ekonominė sistema — tai santvarka, 
kur deficitinės gėrybės ir ištekliai kiekvienam atskiram vyrui prieina- 


3 Žr. šių tekstų pateikimą 142-151 p. 

mesni nei kiekvienai atskirai moteriai. Norėdama išgyventi, kiekvie- 
na moteris privalo dirbti kokį nors darbą vyrui arba vyrams. /.../ 
Vyrų viršenybė reiškiasi kiekviename vyro ir moters ryšyje, prade- 
dant delikačiausiais gestais ir baigiant fiziniu smurtu, kurio gali paga- 
liau imtis, jei švelnesnės priemonės nevaisingos. Vyrų šovinizmas — tai 
įsitikinimų sistema arba ideologija, kuri racionalizuoja vyrams jų val- 
džios ir viršenybės poziciją. Jis apriboja poreikį griebtis tiesioginio 
smurto, nes klasinę priespaudą pateikia kaip nekintamai gamtos tvar- 
kai neprieštaraujantį dalyką.“ 

Kaip tik tą vyrų viršenybę — kaip vyrų viešpatavimą, — Kate Millet ir 
Shulamith Firestone vadina visuomeninės sistemos, kurią viena api- 
būdina patriarchato, o antroji — seksizmo vardu, principiniu pagrindu 
ir sąlygojančiu veiksniu. 

Kitaip nei vadinamosios suprematistės, jų draugės, ir toliau simpa- 
tizuojančios marksizmui, vad. politicos, dar ilgoką laiką dėl moterų 
engimo ir išnaudojimo mėgino kaltinti ne vyrus, o personifikuotą Sis- 
temą, pirmiausia turėdamos omenyje kapitalizmą. Iš to turėjo išplauk- 
ti, jog moterys pirmiausia privalo petys į petį su vyrais panaikinti ka- 
pitalizmą ir visas kitas klasines sistemas, o tik po to galvoti apie save. 
Karen Sacks skiria moterų „engimą“ ir „išnaudojimą“. „Moteris vyrai 
engia ne tik klasinėse, bet ir neklasinėse visuomenėse.“ O „išnaudoji- 
mas, arba darbas visuomenės labui, neturint visuomenėje valdžios, 
būna tik klasinėse visuomenėse“. Svarbu, kad ten, kur egzistuoja iš- 
naudojimas (ne tik moterų, bet ir apskritai), engimas yra jam paval- 
dus, jo atžvilgiu tarnybinis, todėl pirmiausia reikia panaikinti išnau- 
dojimą, kad paskui galėtum visiškai panaikinti ir engimą be 
išnaudojimo. Kol egzistuoja klasinės sistemos (konkrečiai — kapitaliz- 
mas), tol ir moterų engimo priežastis yra „Sistema“, o ne vyrai apskri- 
tai (jie taip pat yra išnaudojamieji). Iš tikrųjų visos moterys visais lai- 
kais yra pasmerktos engimui, bet „pagrindinė engimo išsilaikymo 
priežastis yra Sistemos, kuri „superišnaudoja“ dirbančias moteris ir 
naudojasi jomis prieš vyrus, idant ir moteris, ir vyrus sau pajungtų, 
užsakymas“. Kapitalizmas naudoja įvairias engimo formas: kolonijų 


"7 San Francisco Redstockings, Our politics begins with our feelings, kn. B. Roszak, 
T. Roszak (red.). Masculine/Feminine. Readings in sexual mythology and the Libe- 
ration of Women, New York, 1969, p. 286. 

* K. Sacks. Social bases for sexual equality. A comparative view, kn. R. Morgan 
(red.). Sisterhood is powerful. An anthology of writings from the Women's Liberation 
Movement, New York, 1970, p. 455. 

liaudies engimą (imperializmas), Amerikos negrų engimą (rasizmas) 
ir moterų engimą, - vienam tikslui: idant padalytus juos būtų galima 
geriau išnaudoti“. 

Tačiau Raudonosios Kojinės polemizuoja su tokiu „atsakomybės 
vengimu“. „Pačios institucijos neengia; jos yra vien įrankis prispaudė- 
jo rankoje. Kaltinti institucijas — tai, kitaip sakant, laikyti, jog vyrai ir 
moterys vienodai yra aukos, o tai užmaskuoja faktą, kad vyrai iš mo- 
terų pajungimo turi asmeninės naudos. Tai įduoda vyrams į rankas 
argumentą, kad jie neva verčiami būti engėjais. Iš tikro yra atvirkš- 
čiai. Kiekvienas vyras juk turi galimybę atsisakyti savo vyraujančios 
pozicijos tokiu atveju, jeigu sutinka būti kitų vyrų traktuojamas kaip 
moteris. Taip pat atmetame koncepciją, kad moterys yra akceptavu- 
sios savo engimą arba pačios dėl to buvo kaltos. Moterų pajungimas 
nėra smegenų plovimo, kvailumo ar proto ligos rezultatas, bet nepa- 
liaujamo, kasdienio spaudimo iš vyrų pusės vaisius. Mums pačioms 
nereikia pasikeisti, tai vyrus reikalinga pakeisti.“*7 

Kad agresoriai yra vyrai, įtikinamai liudija vyraujanti ideologija, 
kuri išaukština vyrus. Seksizmo ideologija „virš visko iškelia vyrą kaip 
aukščiausią gamtos apraišką. /.../ To pagrindas yra ne vyrų pasieki- 
mai, o pats vyriškumas. /.../ Panašiai kaip nacizmas ir rasizmas, ku- 
rie taip pat postuluoja tam tikrą pranašumą a priori, ir seksizmas re- 
miasi fiziniu duoto pranašumo demonstravimu. Nacizmui tai yra 
šviesūs plaukai ir mėlynos akys, rasizmui — odos spalva, o seksizmui — 
penis“. Seksizmo ypatybė čia yra tai, kad ten svarbus vien tik skiria- 
masis ženklas, o čia ženklas tuo pat metu yra paties viešpatavimo 
įnagis, vienas iš jo įnagių, kuris tuo pat metu atlieka ir simbolio funk- 
ciją”. 

Sumuodama radikaliojo feminizmo politines teorijas, Haunani-Kay 
Trask teigia, kad jose pagrindiniu patriarchato požymiu laikomas di- 
chotominis visuomenės perskėlimas į dvi sritis, moteris priskiriant tik 
vienai iš jų: „Daugelis autorių feminisčių pažymi, kad pagrindinė pa- 
triarchato savybė yra hierarchinis visuomenės organizavimo daliji- 
mas į viešąją ir privačiąją sritis. Privačiajai, namų sričiai būdingi 
asmeniniai, biologiniu pagrindu įgyti ryšiai. Moterys ir vaikai sudaro 
namų vienetą. Kadangi moterų pareiga yra rūpintis vaikais, pirminė 


* Ten pat, p. 468—469. 

" Redstockings Manifesto, kn. R. Morgan. Sisterhood is powerful, min. veik., p. 534. 

* B. Mehrhof, P. Kearon. Rape: An act of terror (1971), kn. B. Roszak, T. Roszak 
(red.). Masculine/Feminine, min. veik., p. 229. 

jų vieta visuomenėje — namai. Nors vyrai taip pat turi naminių, asme- 
ninių ryšių, vis dėlto jų atveju pirminė vieta yra viešoji sritis. Čia san- 
tykiai greičiau Žymi visuomenines, o ne biologines aplinkybes: insti- 
tucijos kuriamos pagal išskirtinumą ir biologiškumą atmetančias, taigi 
„kultūriškumą“ nustatančias taisykles. Atsižvelgiant į tai, kad vyrai 
yra viešojoje veiklos srityje, kultūra ir visuomenė" apibūdinamos kaip 
vyriškos. Vyrams dalybose atitenka visuomeninė ir politinė valdžia, 
įskaitant ir moterų erotinių lytinių sugebėjimų valdymą. Viešoji sritis 
yra viršesnė už namų sritį, vyrai viršesni už moteris“. 

Šeima pasirodo esanti moterų engimo ir išnaudojimo buveinė. Šei- 
ma — tai „seksualinis vaikų išnaudojimas, kraujomaiša, žmonų paže- 
minimas, santuokinis smurtas ir žmonų niekinimas net iki nužudy- 
mo“. Štai kas yra šeima!™ O kitos feministės iš tos pačios grupės tonas 
dar aštresnis. Šeima — tai vieta, kur moterys išauklėjamos vergėmis ir 
prostitutėmis, tokios joje ir pasiliekančios. „Visos mes — visos patriar- 
chato moterys mokomos vergystės, mokomos prostitucijos. Visos mes 
kuria nors prasme esame ar buvome prostitutėmis ar vergėmis, o 
dauguma tokios liksime iki gyvenimo pabaigos.“ Kodėl tiek daug 
moterų to nepastebi? Tai auklėjimas, pradedant tradicine judėjų ir 
krikščionių šeima, uždeda vožtuvus ant akių, apakina'!. Šeimos san- 
tykių etalonas išsklinda po visą visuomenę, netgi po visą žmoniją. 
Judėjų ir krikščionių patriarchalinė šeima „yra visų 
visuomenės institucijų, visų ekonomikos struktūrų, tarptautinės po- 
litikos modelis. Baltieji užima aukščiausią vyro kaip dievo poziciją, o 
spalvotieji apačioje užima moters kaip kirmino vietą. Žmonės yra 
viršuje, visos kitos gyvos būtybės yra apačioje. Didieji yra aukštai, 
mažiukai — pažemiais: didelės šalys — kaip vyriškiai, o mažosios — 
tarsi moteriškės, ir t. t.“!0? 

Vokiškai rašančios feminizmo leksikono autorės skiria atvirąjį ir 
slaptąjį seksizmą. „Atvirasis seksizmas (Offener Sexismus) - 
tai visi pasisakymai ir poelgiai, kuriais daugiausia vyrai leidžia su- 
prasti moterims, kur jų vieta (apačioje) ir kam jos apskritai egzistuoja 


"HK Trask. Eros and Power. The promise of feminist theory, Philadelphia, 1986, 
p. 65. 

1% A. Jones. Family matters, kn. D. Leidholdt, J. G. Raymond (red.). The sexual 
liberals and the attack on feminizm, Elmsford, New York, 1990, p. 61. 

11 S, Johnson. Taking our eyes off the guys, kn. D. Leidholdt, J. G. Raymond (red.). 
The sexual liberals and the attack on feminizm, min. veik., p. 56. 

12 Ten pat, p. 56-57. 

pasaulyje (idant tarnautų vyrams ir juos dievintų). Lūkesčiai, kad ben- 
dradarbė vyrams virs kavą ir vaikščios pirkinių, čia yra lygiai toks pat 
geras pavyzdys, kaip ir vyrų šmaikštavimai, kai moterys traktuoja- 
mos kaip seksualinis dirgiklis, kurį vyriškis visokiais būdais gali tyri- 
nėti, be to, vis dėlto yra vaizduojamos kaip be galo kvailos, visiškai 
bejėgės arba tiesiog bjaurios. Atviras seksizmas yra moterų pateiki- 
mas reklamoje, pavyzdžiui, kai pusnuogė moteris, nelyginant kokia 
petražolė šaltą užkandį, puošia naują automobilio ar technikos prie- 
taiso modelį. Seksizmas taip pat bus, pavyzdžiui, kabinėjimasis gatvė- 
je, ir ne tik dėl savo seksualaus tono, bet taip pat ir dėl vilčių, kad 
moteris dėl to susijuoks ar reaguos draugiškai, arba dviprasmiškos 
pastabos, jei kas, pavyzdžiui, žiovauja parnešęs bandelių... Trumpiau 
pasakius, nuolatinės užuominos, jog kiekvienas vyriškis gali žvelgti į 
moterį kaip į galimo seksualinio naudojimo objektą. /.../ Seksizmas 
taip pat pasireiškia tuomet, kai iš pat pradžių su panieka atidedami į 
šalį visi moterų prašymai gerų pareigų arba kai kandidatės yra klau- 
sinėjamos, kaipgi jos manančios susidoroti su naminėmis prievolė- 
mis. /.../ Slaptasis seksizmas gyvena visose moterų 
priespaudos ir išnaudojimo struktūrose. Kol moteris slegia atsakomy- 
bė, - jokiu būdu ne prigimties teisė, - už namų darbą ir globą, už 
vystyklų skalbimą bei pirkinius ir už išvietės valymą, augantys jų sūnūs 
tiesiog kaip faktą privalo priimti, kad moterys yra kvailesnės ir ribotes- 
nės už vyrus — nes kas gi kitas tokius darbus darytų savo noru?!" 


Moterys visuomenės struktūroje: klasė? kasta? atskira liaudis? 

Iš pradžių dėl moterų ir vyrų, kaip visuomenės sistemos narių, 
skirtingumo struktūrinio identifikavimo būta nuomonių įvairovės. Bu- 
vo supanašėjusios lyties kaip klasės, lyties kaip kastos, gal ir kaip at- 
skiros „liaudies“ koncepcijos (pirmasis sprendimas tarytum galutinai 
atsiskirdavo nuo marksizmo, nes tradiciškai suprantamas ekonomi- 
nes klases pakeisdavo lytinėmis klasėmis, o kiti du sudarė galimybę 
feminizmo teoriją ir praktiką išlaikyti priklausomą nuo marksistinių 
judėjimų). Kaip argumentas būdavo pateikiamas moterų priespaudos, 
išnaudojimo ir atskirų interesų supratimo būdas. 

Originalios pozicijos laikosi garsaus ir ilgai dar po to cituoto Ketvir- 
tojo pasaulio manifesto autorės. Anot visos grupės požiūrį reiškiančios 


"TTT Beyer, F. Lamott, D. Meyer. Frauenhandlexikon. Stichworte zum Selbstbestim- 
mung, München, 1983, p. 261-263. 

Barbaros Burris, moterys iš tiesų esančios anapus visuomenės struk- 
tūros. Visuomenės struktūrą kuria vyrai, o moterys gyvena jų valdo- 
mos kaip kolonizuota masė, atskira liaudis. „/.../ moterys yra koloni- 
zuota grupė, kurią brutaliai išnaudoja kolonizatoriai vyrai, ir tai yra 
esminis moterų egzistencijos faktas“'“*. O vyrai tarp savęs dalijasi į 
klases, tautas ir t. t., kariauja tarp savęs. Visa visuomenės struktūra ir 
institucijų tinklas yra sukurti vyrų: „Nors gali atrodyti, kad vyrai ir 
moterys drauge gyvena visuomenę sudarančių institucijų viduje, iš 
tikrųjų tai vyrai realiai apibrėžia ir kontroliuoja institucijas, o moterys 
gyvena jų valdomos. Vyriausybė, armija, religija, ūkis ir šeima — tai 
kolonijinės vyrų kultūros valdžios moterims institucijos“'*. Vis dėlto 
visiško atskyrimo nuo visuomenės struktūrų pojūtis pasirodo šiek tiek 
vėliau. Ankstyviausiam laikotarpiui dar būdingas moterų įtraukimas 
į klasikinę marksizmo klasių struktūrą. 1968 metų gruodžio mėnesį 
jaunos feministės savo dokumente rašė: „Moterys yra engiamos ne 
kaip klasė, bet kaip moterys kiekvienos klasės viduje“. Jos dar taiks- 
tėsi su teze, jog „pagrindinis-fundamentalus-esminis prieštaravimas — 
tai prieštaravimas tarp darbininkų klasės ir buržuazijos“. Su moteri- 
mis susijęs prieštaravimas (aiškiai dar neparašyta, prieš ką nukreiptas 
tas prieštaravimas) esąs „antrinis“. Tačiau tam tikromis sąlygomis, 
gal kaip tik šią akimirką, tas „antrinis“ prieštaravimas gali pasirodyti 
esąs „aštriausias ir labiausiai tiesiogiai juntamas“. „Dėl to, - sakoma, - 
nemanome, jog kova dėl moterų išvadavimo atitraukia nuo darbinin- 
kų kovos su kapitalistais.“'* 


Moterys kaip kasta 

Kaip sako A. Leo, „vyrų vyraujamoje visuomenėje moterys pir- 
miausia yra tarnaujančioji kasta (a servant caste). Beveik kiekviena mo- 
teris dirba namų ruošos darbus, vienos — už atlyginimą, kitos — ne. Vis 
dėlto autorė toliau labai nerūpestingai kartkartėmis vartoja sąvoką 
„klasė“. „Praėjo pigios ir lengvai prieinamos tarnystės laikai, bet ir 
toliau išlieka viena didžiulė tarnų klasė (vast class of servants): tai yra 
moterys. Moterys yra tarnaitės atlikdamos žmonų, namų šeimininkių, 


'™ B, Burris. The Fourth World Manifesto (1971), kn. A. Koedt, E. Levine, A. Rapone 
(red.). Radical feminism, New York, 1974, p. 327. 

10: Ten pat, p. 341. 

"ep DS National resolution of Women, kn. B. Roszak, T. Roszak (red.). Masculine/ 
Feminine, min. veik., p. 255. 

" Ten pat, p. 257. 

vaikų auklėtojų ir t. t. vaidmenis. Reali ir senų senovės laikus menanti 
moterų kaip tarnaičių padėtis bei funkcija vyrų visuomenėje lieka kaž- 
koks iš esmės, nepaisant industrializacijos ir naujoviškųjų technologi- 
jų, nekintamas dalykas.“'** Pažiūrą, kad moterys yra kasta, 1969 me- 
tais moksliškai įteisino sąjūdžio veikloje dalyvavę sociologai Roszakai. 
Vienos svarbios antologijos įvade jie trumpai patvirtina: „/.../ mote- 
rys yra kastos (a caste) narės, dėl gyvenimo šeimose sistemos jos išsi- 
barsčiusios visuomenėje, tačiau visos drauge tampa visą gyvenimą trun- 
kančio seksualinės stereotipizacijos proceso, užtikrinančio, kad 
absoliučiai niekas negrėstų vyrų pirmavimui, aukomis“'?. Kad mote- 
rys yra kasta, o ne klasė, taip pat teigia „politikė“ Roxanne Dunbar, 
kuri vėliau, radikaliajam feminizmui perėjus į lytinio esencializmo po- 
zicijas, sugrįžo prie marksizmo. „Kodėl yra taip svarbu manyti, jog 
moterys sudaro žemesnę kastą?“ Gal kam nors nepatinka čia pavarto- 
tas žodis „kasta“, nes jis taikomas tik Indijai, galima sugalvoti kokį 
nors kitokį, tik jokiu būdu negalima čia vartoti žodžio „klasė“. Mat 
kalbama „apie tokią visuomenės kategoriją, į kurią patenkama dėl sa- 
vo gimimo fakto ir iš kurios jokie veiksmai negali išvaduoti; ją reikia 
skirti nuo ekonominių klasių ir hierarchinių grupių kategorijos, taip 
pat privalu teisingai suprasti jų savitarpio santykius. Kastų sistema 
kiekvienam žmogui neatšaukiamai nurodo jo vietą, ir visuomenės na- 
riams nelieka nieko kito, kaip tik prie to prisitaikyti (o tai lemia jų 
odos spalva arba jų lytis ar kiti lengvai nustatomi fiziniai bruožai, 
kaip antai senyvas amžius, neįgalumas ar aklumas)". Jei moterys ir 
vyrai sudaro analogiją kastoms, tai kaip šis padalijimas santykiauja su 
skirstymu į klases? Robin Morgan akimis žiūrint tai atrodo taip: „/.../ 
moterys tarp savęs gali būti klasinės priešės, tačiau jos lieka seserys 
vienos kastos viduje. Moterys funkcionuoja kaip kasta, nes klasinėje 
struktūroje mūsų vietą hierarchijoje yra nustatę mūsų vyrai, kadangi 
veikdamos klasės viduje ir anapus jos ribų savo pačių apibrėžimus 
gauname iš vyrų — visuomet kaip jų priedėlis. Taip, pavyzdžiui, val- 
dančiosios klasės moteris pati neturi jokios valdžios - ji yra tiesiog 
pakankamai turtingo vyro, išgalinčio turėti visiškai nieko nedirbantį 
belaisvį, nuosavybės puošmena. Jai savo ruožtu daugelį darbų dirba 


"TA Leo. ADC: Marriage to the State, kn. A. Koedt, E. Levine, A. Rapone (red.). 
Radical feminism, min. veik., p. 224. 

"TB Roszak, T. Roszak (red.). Masculine/ Feminine, min. veik., p. XI. 

"e R. Dunbar. Female Liberation as the basis for social revolution, kn. R. Morgan. 
Sisterhood is powerfool, min. veik., p. 481—482. 

kiti Žmonės, greičiausiai neturtingos juodaodės, geltonodės ar balto- 
sios moterys. Juolab aukštesniosios klasės moters „užsiėmimas yra 
prižiūrėti tuos darbus: planuoti valgiaraštį, nepabaigiamus pirkinius, 
atlikti svetingos namų ponios vaidmenį — ir tai sudaro tik deimantais 
išdabintą įprastinio moters vaidmens versiją“!!! 


Moterys kaip klasė 

Mehrhof ir Kearon nuomone, moterys sudaro „klasę“ „vyrų kla- 
sės“ atžvilgiu, ir dar labai ypatingą klasę. „Be vergų, nėra jokios kitos 
grupės, kuri būtų išskirta siekiant tokio sistemingai organizuoto išnau- 
dojimo ir pajungimo, kaip moterų klasė. Moters visuomeninė padėtis 
netelpa į priespaudos apibrėžimą, o jos padėtis šiuolaikiniame Vakarų 
pasaulyje yra unikali“. Tai matyti iš teisės veikimo pobūdžio. Teisė 
visus laiko „lygiais ir lygiateisiais“. Bet tai taikoma tik vyrams. „Mo- 
terys ir vergai tradiciškai egzistavo anapus teisės valdžios, nes teisė 
yra laisvų žmonių viešųjų reikalų reguliavimo įrankis. /.../ Moterys ir 
vergai nukreipiami į niūrų, uždarą, neskaidrų vyresnybės ir pavaldi- 
nių santykių pasaulį. O veikimas privačioje srityje apsiriboja vien pa- 
tarnavimu — t. y. galimybe palaikyti savo ir kitų biologinį gyvenimą. 
Tai yra moterų ir vergų funkcija.“!“ 

Taip pat ir niujorkietės radikaliosios feministės neabejoja, kad mo- 
terys — tai klasė, nors, jų nuomone, į klases gali būti skirstoma ir pagal 
kitus kriterijus. Tačiau dalijimas į klases pagal lytį esąs fundamenta- 
lesnis už kitus skirstymus į klases: „Radikalusis feminizmas moterų 
rys lyties pagrindu laikomos žemesne klase'". 

Kad moterys yra klasė, A. Dworkin nuomone, lemia faktas, jog 
tai, kas visas moteris jungia, yra svarbiau už jų skirtumus. „Kas lemia 
tą bendrą visuomeninę padėtį? Pajungtos vyrų valdžiai, seksualiai ko- 
lonizuotos lytinio vyravimo ir baudžiavinės priklausomybės sistemo- 
je, dėl savo lyties beteisės, istoriškai žvelgiant visuomet sudarančios 
vien tik kilnojamąjį vyrų turtą, biologiniu požiūriu laikomos antraei- 
lėmis, pasmerktos seksui ir reprodukcijai — štai bendras visuomeninės 


11 R. Morgan. Introduction, kn. R. Morgan. Sisterhood is powerfool, min. veik., 
p. XXVI-XXVII. 

"2 B. Mehrhof, P. Kearon. Rape: An act of terror (1971), kn. B. Roszak, T. Roszak 
(red.). Masculine/Feminine, min. veik., p. 228. 

"5 Politics of the Ego: A manifesto for N. Y. Radical Feminists (1969), kn. A. Koedt, 
E. Levine, A. Rapone (red.). Radical feminism, min. veik., p. 379. 

padėties, kurioje vyksta visų moterų gyvenimas, vaizdas.“ Jos są- 
jungininkė kovojant prieš pornografiją Catherine MacKinnon, išaugu- 
si iš marksizmo, plėtoja analogiją tarp feminizmo ir marksizmo teori- 
jų. Iš jos implicite išplaukia, kad moterys sudaro klasę seksualinio 
išnaudojimo požiūriu. Moterų išnaudojimas yraanalogiškas 
darbininkų išnaudojimui, tik kitu lygmeniu. „Seksualumas feminizme 
atlieka tokį pat vaidmenį, kaip marksizme darbas: yra tai, kas labiau- 
siai yra kažkieno nuosavybė, o tuo pat metu tai, kas labiausiai praras- 
tą. "II 


Lytis kaip struktūrinis visuomenės vienetas 
per se 

Vėlesniojo radikaliojo feminizmo ginčas klasės ar kastos tema dau- 
giau nebejaudina, nes stiprėja įsitikinimas, kad lytis pati savaime su- 
daro savitą ir, norint suprasti visuomenės dinamiką, netgi pagrindinį 
struktūrinį vienetą. Reikia tik atsikratyti biologinio požiūrio. Biologi- 
nės ir visuomeniškai kultūrinės lyties (sex/gender) atskyrimas neturi 
prasmės, nes ir seksualumas yra suformuotas visuomeniškai. 

Jau anksčiau cituota Catherine MacKinnon rašo: „Sex laikomas bio- 
logiškesniu, gender — visuomeniškesniu, o dėl jų priskyrimo seksualu- 
mui nuomonės įvairuoja. Aš seksualumą laikau svarbiausiu visuome- 
ninės lyties pamatu ir apskritai visuomeniškai apibrėžtu dalyku. 
Biologiškumas įgauna savo visuomeninę biologiškumo reikšmę lyčių 
nelygybės sistemos viduje, panašiai kaip rasė virsta etniškumu rasių 
nelygybės sistemoje. Ir viena, ir kita yra visuomeniška ir politiška sis- 
temoje, kuri jokiu būdu tiesiogiai nėra paremta biologiniu skirtingu- 
mu“ ll 

Tos pačios autorės nuomone, pačioje lyties sąvokoje yra klaidinga 
sutelkti dėmesį į lyčių skirtingumą. Ne lyčių skirtingumas, o tik lyčių 
nelygybė yra svarbu lyties sąvokoje. „Lytis (gender) — tai nelygybė val- 
džios srityje, tai visuomeninis statusas, paremtas tuo, kas kam ir ką 
turi teisę padaryti. Tik tolesnė raida priveda prie skirtingumo. Pir- 
miau eina nelygybė, paskui - skirtingumas. Nelygybės vaisiai turi prak- 
tinę vertę ir reiškia nevienodą svarbą; skirtingumas yra abstraktus ir 


14 A. Dworkin. Right-wing women. The politics of domesticated females, London 
1983, p. 221. 

"3 C, A. MacKinnon. Toward a feminist theory of the state (I leid. 1989), Cambridge, 
Massachussetts, 1991, p. 3. 

"6 Ten pat, p. XIII. 

apgaulingai sudaro simetrijos įspūdį. /.../ Skirtingumas — tai aksomi- 
nė pirštinė ant geležinio viešpatavimo kumščio. /.../ Lyčių nelygybė 
nėra iš kelio išklydęs lyčių skirtingumas, tai yra pamoka, kurios dar 
neišmoko lyčių diskriminaciją draudžiančios teisės gynėjos. Viena iš 
pavojingiausių antifeminizmo rūšių visuomenės gyvenime, aukštosio- 
se mokyklose, teisėje ir politikoje yra atkaklus lyties traktavimas taip, 
tarsi tai būtų skirtingumo klausimas, o iš tiesų lyčių skirtingumas - tai 
pačių lyčių padaryta skirtingumo konstrukcija.“ Teisinė lyčių lygybė 
nepašalina faktinių skirtumų valdžioje ir kitose srityse, gender ir toliau 
viešpatauja!''. 


Moterų priespauda 

Kitaip nei liberaliajame feminizme, moterų diskriminacijos terminas 
radikaliajame feminizme pasirodo dažniausiai atsitiktinai, nes, nuro- 
dydamas nukentėjusįjį, šešėlyje palieka beneficiantą. O radikaliosios 
feministės aiškiai ir nedviprasmiškai regi vyrus kaip jiems naudingos 
diskriminacijos vykdytojus. Jos labiau linkusios aprašymuose remtis 
griežtai prieštaraujančiais vienas kitam santykiais. Diskriminacija — tai 
paviršius, po kuriuo slypi išnaudojimas ir jį garantuojanti smurtu pa- 
grįsta priespauda. 

Atrodo, kad autorės priespaudai skiria svaresnį, išnaudojimo at- 
žvilgiu pirminį vaidmenį. Turėjimas ar neturėjimas kam nors kitam 
valdžios (kieno nors spaudimas ar buvimas prispaustam) yra esmin- 
gesnis nei skirtingas dalyvavimas gėrybių paskirstyme (tai yra išnau- 
dojimo ir diskriminacijos rodiklis). 

Kad moterys yra engiamoji klasė, nė kiek neabejoja 
niujorkietės Raudonosios Kojinės. Savo Manifeste jos tiksliai ir vienap- 
rasmiškai pagauna esmę: „Moterys yra engiamoji klasė. Mūsų prie- 
spauda yra visuotinė, taikoma kiekvienam mūsų gyvenimo matme- 
niui. Esame išnaudojamos kaip seksualiniai objektai, reproduktorės, 
namų tarnyba ir pigi darbo jėga. Mes laikomos žemesnėmis būtybė- 
mis, kurių vienintelė paskirtis yra palengvinti vyrų gyvenimą. Mums 
užgintas Žmoniškumas. Mes esame verčiamos, grasinant panaudoti 
fizinę jėgą, laikytis mums nurodytų elgesio normų“ "*š. 

Deja, moterų priespaudą panaikinti bus sunkiau negu manoma, — 
susirūpinusios radikaliosios feministės, — nes vyriškasis šovinizmas 


u7 C, A. MacKinnon. Feminism unmodified. Discourses on life and law, Cambridge, 
Massachussetts, 1987, p. 8-9. 
18 Redstockings manifesto, kn. R. Morgan. Sisterhood is powerful, min. veik., p. 379. 

pirmiausia yra naudingas psichinei jų prigimčiai, stiprina vyriškąjį ego, 
o tik tolesnėje perspektyvoje prie to prisideda ekonominė nauda. „To- 
dėl netikime, kad kapitalizmas ar kokia nors kita ekonominė sistema 
yra moterų priespaudos priežastis, taip pat netikime, kad moterų prie- 
spauda išnyks laimėjus grynai ekonominei revoliucijai. Politinė mote- 
rų priespauda turi savą klasinę dinamiką; ir šią dinamiką reikia aiš- 
kinti terminais, pirmiau apibrėžtais kaip „nepolitiniais“: čia kalbama 
kaip tik apie ego politiką (the politics of ego)”. 

Kai kas turi abejonių. Jeigu buvimas prispaustai reiškia valdžios 
neturėjimą, tai ką gi atsakyti tiems, kurie, ir ne be tam tikro pagrindo, 
laiko, jog „moteris šeimoje užima vyraujančią padėtį“. Atsakydama 
Karen Sacks primena, kad, net jei kartais taip ir būna, tai neturi reikš- 
mės, nes „tikriausiai sunku būtų tvirtinti, jog šeima kaip institucija 
turi kokią nors valdžią“. Ji visiškai paklūsta žaidimo taisyklėms, ku- 
rias diktuoja vyrų vyraujamos institucijos. „Šeima, panašiai kaip mo- 
teris, yra pasyvi institucija; ji yra priklausoma nuo vyraujančių ekonomi- 
nių ir politinių jėgų įtakos. Šeima, kaip ir moterys, yra pačioje institucinės 
lesimo tvarkos papėdėje.“ !* 

Bet juk, — abejojantieji gali atkakliai abejoti ir toliau, — ne visos mo- 
terys skundžiasi priespauda. Tai dėl to, - atsako Betty Roszak, - kad 
moterų priespauda yra sunkiau suvokiama nei kitos jos formos. Ji pa- 
žymi, kad „vyrų visuomenei būdingas moterų nuvertinimas reiškiasi 
kaip tylus suokalbis. Jis yra subtilesnis už rasistines ir kolonijines en- 
gimo formas, su kuriomis, beje, yra artimai susijęs. Jį švelnina ir dangs- 
to šilkiniai erotizmo pakratai. Mes, moterys, užaugame įsisąmoninu- 
sios prielaidą, kad, jeigu esame geidžiamos kaip mylimosios, žmonos 
ir motinos, tai galbūt dėl to esame geidžiamos kaip Žmogiškos būty- 
bės. Tačiau, jeigu netyčia arba dėl natūralaus polinkio pabandome iš- 
eiti už vyrų nustatyto ir nuo jų priklausomo vaidmens ribų, bematant 
įsitikiname, kad tasai vaidmuo tampa mus iš karto ribojančia kliūti- 
mi“ 12! 

Vaidmenųvisuomenėjesistema, kuri kiekvienos lyties 
individams nužymi skirtingą elgesį ir funkcijas, nėra tiesiog įprastas 


US Politics of the Ego: A manifesto for N.Y. Radical Feminists (1969), kn. A. Koedt, 
E. Levine, A. Rapone (red.). Radical feminism, min. veik., p. 379. 

12 K, Sacks. Social bases for sexual equality. A comparative view, kn. R. Morgan 
(red.). Sisterhood is powerful, min. veik., p. 465—466. 

121 B. Roszak. The human continuum, kn. B. Roszak, T. Roszak (red.). Masculine/ 
Feminine, min. veik., p.300-301. 

darbo pasidalijimas, o tik moterų engimo versmė. Tai nėra neutralus 
įvairių užduočių pasidalijimas tarp visuomenės narių. Kaip savo pro- 
gramoje rašo Niujorko feministės, lytinis vaidmenų pasidalijimas yra 
pasiskirstymas į klases. Nepaisant vidinių skirtumų, visiems moterų 
vaidmenims būdinga, kad tai yra vykdytojų vaidmenys, kuriems stinga 
valdžios elemento. „Klasinis vyrų atskyrimas nuo moterų yra politi- 
nis skirstymas. Jis naudingas tiems individams, kuriems tenka val- 
dančiųjų vaidmenys, o susikerta su interesais tų, kam tenka atlikti 
valdžios neturinčius vaidmenis. Vaidmenų (arba klasių) sistema turi 
būti likviduota. Vaidmenų sistema nėra nei būtina, nei visuomenei 
naudinga.“ ! 

Tokią poziciją 1969 metais užėmė Moterų vienybės kongresas Niu- 
jorke: „Privalome remtis prielaida, kad nėra JOKIO biologinio pagrindo 
daryti kokį nors skirtumą tarp vaidmenų pagal lytį, išskyrus pagrin- 
dines reprodukcijos funkcijas. Kai iš tiesų būsime laisvos, tuoj pat įsi- 
tikinsime, kokių dar gali būti skirtumų, jeigu apskritai, be pastarųjų, 
esama dar kokių nors skirtumų.“ '23 

Kas moteris engia? Nėra jokių abejonių, kad jų kankintojai yra vy- 
rai. Ar visi? Tikriausiai taip, bent jau potencialiai, biologijos verčiami. 
Pirmojoje fazėje čia stinga aiškumo, nes moterų atžvilgiu autorės dar 
apskritai atmeta biologizmą. „Vyrai yra engėjai ne dėl paties jų biolo- 
ginio aprūpinimo fakto, - rašo Anne Koedt, - o tik patys sau racionali- 
zavę savo vyravimą kaip biologinio lyčių skirtingumo pasekmę.“'** Ra- 
dikaliosios feministės taip pat mano, kad „iš tiesų mūsų priespaudos 
vykdytojas yra vyras, bet tik tiek, kiek jis susitapatina su jo atliekamo 
viešpataujančio vyro vaidmens teikiamomis privilegijomis ir kiek jis 
pats iš to turi naudos“!*. 

Tačiau su tuo aiškiai nesutinka pirmiausia politinio lesbizmo šali- 
ninkės"*, kurios vyrus laiko lėtiniais kankintojais ir priešais. Jos nėra 
taikingai nusiteikusios Raudonosios Kojinės. „Vyrus matome kaip mūsų 
priespaudos vykdytojus. Vyrų viešpatavimas yra pats seniausias, pats 


12 The Feminists. A political organization to annihilate sex roles, kn. A. Koedt, E. Levine, 
A. Rapone (red.). Radical feminism, min. veik., p. 369. 

23 Congress to Unite Women: Report from the new york City Meeting, kn. A. Koedt, 
E. Levine, A. Rapone (red.). Radical feminism, min. veik., p. 315. 

124 A. Koedt. Lesbianism and feminism (1971), kn. A. Koedt, E. Levine, A. Rapone 
(red.). Radical feminism, min. veik., p. 249. 

125 Politics of the Ego: A manifesto for N. Y. Radical Feminists (1969), kn. A. Koedt, 
E. Levine, A. Rapone (red.). Radical feminism, min. veik., p. 379. 

Dr Žr. toliau „Politinis lesbizmas“, ypač B. Mehrhof ir P. Kearon citatas. 

svarbiausias vyravimo pavidalas. Visokie kiti engimo ir išnaudojimo 
pavidalai (rasizmas, kapitalizmas, imperializmas ir t. t.) yra praplės- 
tas vyrų viešpatavimas: vyrai valdo moteris, nedidelė vyrų dalis — 
kitus vyrus. Visos istorijoje buvusios valdžios struktūros buvo vyrų 
rankose ir buvo orientuotos į vyrus. /.../ Visi vyrai iš vyrų viešpatavi- 
mo turi ekonominės, seksualinės ir psichologinės naudos. Visi vyrai 
engė ir tebeengia moteris“! 

Moterų engimo funkcija įvairialypė. Be vyrams svarbios psicholo- 
ginės funkcijos, kuri pagrįsta vyriškojo eg0 vertės padidinimu, svar- 
biausias jo vaidmuo yra tarnauti ekonominiam išnaudojimui, padaryti 
jį įmanomą. Įvairaus pobūdžio moterų išnaudojimo, ypač darbo na- 
muose pavidalu, analizei nemažai puslapių yra paskyrusios feministės 
socialistės, o radikalusis feminizmas čia apsiriboja bendromis frazė- 
mis. Radikaliosioms feministėms opiausias dalykas yra ne išnaudoji- 
mas, o priespauda, laisvės apribojimas, vertimas būti vyro tarnaite 
netgi intymiausio privatumo srityje. 


„Privatumas yra politiškas“ (Personal is political) 

Tezę, kad visokio moteris kaip moteris iš vyrų pusės ištinkančio 
blogio ištakų reikia ieškoti asmeniniuose Žmonių tarpusavio santy- 
kiuose, Moterų išlaisvinimo sąjūdžio feministės laikė itin svarbiu savo 
atradimu. Šūkis „Personal is political“, privatumas yra politiškas, dau- 
gelį kartų pasirodo jų pasisakymuose. 

Jis būdavo suprantamas įvairiai. Polemizuodama su politinio les- 
bizmo (žr. toliau) šalininkėmis, kurių nuomone, tos tezės prasmė to- 
lygi atradimui, jog kieno nors seksualiniai potraukiai, partnerio lyties 
pasirinkimas nėra vien tik kažkoks „asmeninis“, o „politinis“ dalykas — 
ergo: nemiegok su priešu! - Anne Koedt gina, jos nuomone, pirminį 
garsiojo šūkio supratimą. „Pirminė posakio „privatumas yra politiškas“ 
prasmė yra ta, kad jis moterų privataus gyvenimo erdvę atvėrė politi- 
nėms analizėms. Anksčiau moterų tarpusavio izoliavimasis būdavo 
antspauduojamas etikete, kurioje moterų gyvenimo patirtis apibrė- 
žiama kaip „privati, asmeninė“. Šitaip moterims buvo trukdoma įžvelg: 
ti joms visoms bendras visuomenines aplinkybes ir bendrai patiriamą 
vyrų priespaudą.“ !** 

Reikalas buvo toks: įtikinti moteris, kad jų pačių likimas pasirodo 


"7 Redstockinęs Manifesto, kn. R. Morgan. Sisterhood is powerful, min. veik., p. 534. 
"A Koedt. Lesbianism and feminism (1971), kn. A. Koedt, E. Levine, A. Rapone 
(red.). Radical feminism, min. veik., p. 255. 

besąs visos klasės likimas. Moterys gyvena atsiskyrėliškai, tarp namų 
ūkio sienų, nežinodamos, kad sudaro klasę. „Esame klasė, esame en- 
giamos kaip klasė, - rašo Beverly Jones, — /.../ Tikslingai viena nuo 
kitos atskirtos, esame pajungtos vieno ar keleto vyrų valdžiai ir visų 
vyrų labui. Privačiai — nei pabėgsi, nei išsigelbėsi, nėra iš tos padėties 
išeities.“!? Panašiai ir Raudonosios Kojinės: „Kadangi lig tol gyveno- 
me su savo engėjais susisaisčiusios intymiais ryšiais, viena nuo kitos 
izoliuotos, mus buvo galima išlaikyti nežinančias, kad mūsų asmeni- 
nės kančios yra politiškai sąlygota aplinkybė. Tai gimdo iliuziją, kad 
moters ir vyro sąjunga įgyja iš dviejų nepakartojamų asmenybių tar- 
pusavio sąveikos kylantį pavidalą ir kad ją galima formuoti individu- 
aliai. Iš tikrųjų kiekviena tokia sąjunga yra klasinė sąjunga, o konflik- 
tai tarp pavienių vyrų ir pavienių moterų yra politiniai konfliktai ir 
juos spręsti galima išimtinai kolektyviniu būdu“ **, 

Taip suprantama meilė, tariamai asmeniškiausias ir privačiausias 
santykis tarp individualių vyrų ir moterų, pasirodo besanti politinė 
apgavystė. „Radikalusis feminizmas laiko, - rašo radikaliosios femi- 
nistės, - kad meilė savo plačiai paplitusiu pavidalu yra panaudojama 
politiškai, siekiant užmaskuoti ir pateisinti tarp vyrų ir moterų eg- 
zistuojantį priespaudos santykį, ir kad iš tikrųjų, kol poreikio kon- 
troliuoti kitą Žmogų nepakeis širdingas palankumas autentiškiems 
jo raidos poreikiams, tol negali būti ir autentiškos meilės.“"?! Taip 
pat ir asmeninį motinos ir vaiko tarpusavio santykį galima apibūdin- 
ti politinėmis kategorijomis. „Motinų ir vaikų tarpusavio priklauso- 
mybė iš esmės yra tironijos aktas, — rašo Niujorko priemiesčio gy- 
venviečių feministės, — kuris naudojamas ir motinai, ir vaikui 
tramdyti, slopinti.“!? 

Išsamesnis šūkio „privatumas yra politiškas“ supratimas atsisklei- 
džia konkrečių visuomeninių situacijų aprašymuose bei interpretaci- 
jose (žr. skyrių Faktai ir jų interpretacijos). 


1? B. Jones. The dynamics of marriage and motherhood, kn. R.Morgan. Sisterhood is 
powerful, min. veik., p. 59. 

"" Redstockings Manifesto, kn. R. Morgan. Sisterhood is powerful, min. veik., p. 533- 
534 


"7 Politics of the Ego: A Manifesto for N. Y. Radical Feminists (1969), kn. A. Koedt, 
E. Levine, A. Rapone (red.). Radical feminism, min. veik., p. 381. 

12 Westchester Radical Feminists (1972), kn. A. Koedt, E. Levine, A. Rapone (red.). 
Radical feminism, min. veik., p. 386. 

Moterų sudaiktinimas — vyrų smurtas prieš moteris 

Daiktiškas moterų vertinimas, vyrų požiūris į moteris kaip į daik- 
tus — tai bendra moters padėtis patriarchato visuomenėje. Pagrindinis 
jo šaltinis ir tuo pat metu reiškimosi būdas — įvairios smurto (violence) 
prieš moteris formos. Smurtas individualiuose santykiuose tarp abie- 
jų lyčių individų, tiek tiesiogiai susijęs su seksu, tiek iš pažiūros nesu- 
sijęs, turi ypatingą politinę prasmę. Vyrų klasė taip primena moterims 
jų pavaldumą, jų daiktiškumą. 

Moters kaip daikto vertinimas pasirodo kiekviename lyčių santy- 
kyje, netgi tuomet, o galbūt — ypač tuomet, kai vyras nori parodyti 
moteriai pagarbą ar jautrumą. Simone de Beauvoir, kuri nuo 1972 me- 
tų laiko save feministe ir bendradarbiauja su radikaliuoju prancūzų 
Moterų išlaisvinimo sąjūdžiu, mano, jog visokios moterų šventės yra jų 
sudaiktinimo reiškinys. Tiesioginis jos pasisakymo akstinas buvo 
Jungtinių Tautų paskelbti Moterų metai (1975), kurių paskelbimą libe- 
raliosios feministės laikė dideliu tarptautiniu feminizmo laimėjimu. 
„Mes, feministės, jau daug kartų esame sakiusios, ką apie tai manome. 
Daro iš mūsų kvailutes ir žemina mus. Paskui bus Jūros metai, vėliau — 
Arklio, Šuns metai ir t. t.... Tai reiškia, jog moterys yra vertinamos 
kaip daiktai, dalykai, kaip tai, kas šiame pasaulyje, kuris yra vyrų 
pasaulis, nėra verta nieko daugiau, kaip pagarbesnio elgesio metai. 
Tik pamanykite, o juk sudarome pusę žmonijos. Juk tai groteskiška — 
kalbėti apie metus, vienerius moterų metus. Visi metai, kiekvieni me- 
tai turi būti moterų metai, apskritai žmogaus metai.“ "?? 

Vyrų galantiškumas tik užmaskuoja nerimą keliančią faktinę padėtį. 
Iš tikrųjų vyrai yra engėjai, naikinantys moters subjektyvumą. Aiškinda- 
ma, kodėl moterys daugiausia yra konservatorės ir palaiko tradicinį vaid- 
menų modelį, Andrea Dworkin piešia dramatišką vyrų smurto prieš mo- 
teris vaizdą: „Norėdamos išvengti mirties ir pažindamos vyrų sadizmą, 
žinodamos, ką vyras gali padaryti moteriai dėl sekso, lytiškai santykiau- 
damas dėl pasitenkinimo, dėl savo galios pajautimo, būdamos kankinės, 
iš savo pozicijos miegamajame ir viešnamyje gebėdamos įsivaizduoti, kaip 
atrodo kiti kalėjimai, žinodamos, kokie storžieviai būna vyrai su silpnes- 
niais už juos, patyrusios jų kumščius, prievartą, gyvuliškojo ir bordeliš- 
kojo tipo lytinį santykiavimą, įžvelgdamos vyrų abejingumą žmogiško- 
sios laisvės reikalams, matydamos vyrų entuziazmą žeminti kitus savo 
fizinio įsigalėjimo kelyje, neregėdamos vyrų akyse esant moterų, maty- 
damos jų panieką moters gyvenimui ir norėdamos išvengti mirties — ir 


"TA Schwarzer. Simone de Beauvoir heute, min. veik., p. 65. 

norėdamos išvengti mirties — moterys atranda du skirtingus savo santykių 
su vyrais formavimo būdus, pritaikytus šiam pasauliui, kuris yra vyrų 
pasaulis. „Dauguma pasirenka pirmąjį kelią, „dešiniąją išeitį“: išlaikyti 
ligšiolinį modelį. Tik nedaugelis renkasi kitą, savąjį kelią: „feminizmą.“"* 

To, kas šiuolaikinėje psichologijoje laikoma tipišku „moterišku- 
mu“, esmė kyla iš to, kad vyrai jas yra galutinai įbauginę, tai yra jų 
sudaiktinimo rezultatas. Stokholmo visuomeninio sindromo teorijos au- 
torė rašo: „Mes manome, kad vyrų smurto prieš moteris rezultatai 
atlieka svarbiausią vaidmenį suvokiant įprastinę moterų psichologi- 
ją. Vyrų smurtas moterims nuolatos kelia kasdienį — ir dėl to dažnai 
nediagnozuojamą — grėsmės pojūtį (terror). Šią grėsmę, pavyzdžiui, 
patiria bet kuri moteris kaip baimę būti išprievartauta bet kurio vyriš- 
kio arba kaip baimę supykdyti vyriškį — bet kurį vyriškį. Moterų gy- 
venimas — tai nuolatos įbaugintų būtybių gyvenimas nelaisvėje"?. 
„Mes teigiame, kad moterų, kurios gyvena nelaisvėje (ir vergijoje), 
psichologija nėra „natūrali“ arba moterims įgimta genetine ar biolo- 
gine prasme lygiai taip pat, kaip nėra natūrali nelaisvėje laikytų lau- 
kinių žvėrelių psichologija. /.../ moterų reakcija į vyrus ir į vyrų 
smurtavimą primena įkaitų reakciją į pagrobėjus. Tiksliau pasakius, 
skelbiame tezę, jog struktūra, kuri buvo aprašyta paėmus įkaitus ir 
pavadinta „Stokholmo sindromu“, — kai įkaitai ir jų pagrobėjai vieni 
prie kitų prisirišo, — gali padėti mums suprasti moterų psichologiją 
bei vyrų ir moterų savitarpio santykius.“'** Ir autorė daro išvadą: 


'* A. Dworkin. Right-wing women, min. veik., p. 189. 

5 D. L. R. Graham. Loving to survive. Sexual terror, men’s violence and vomen’s 
lives, New York, 1994, p. XIII. 

1% Ten pat, p. XIV. Autorė čia apeliuoja į 1973 metų rugpjūčio 23 dienos įvykį. Du 
teroristai 6 dienas išlaikė įkaitais Stokholmo banko darbuotojus, — tris mote- 
ris ir vieną vyrą. Įkaitų elgesys pagrobėjų atžvilgiu yra aprašytas kaip „Stok- 
holmo sindromas“. Kalbama apie neįprastą, kaip galėtų pasirodyti, reiškinį — 
pagrobtųjų prisirišimą prie pagrobėjų. Panašūs ryšiai, autorės nuomone, at- 
siranda ir kitais pagrobimo atvejais, be to, dar ir koncentracijos lageriuose, 
kulto grupėse, su paimtais į nelaisvę kareiviais, su smegenų plovimą patyru- 
siais kinais, su mušamomis žmonomis, su šeimoje seksualiai išnaudojamais 
vaikais, tarp prostitučių ir sąvadautojų. Visur pasirodo „prisirišimas prie pa- 
žeminimo ar pavergimo vykdytojo“. Sindromas pasireiškia esant keturioms 
sąlygoms: yra pastebimas pavojus gyvybei, nėra galimybės pabėgti, įžvel- 
giamas kad ir menkiausias pagrobėjo švelnumas ir esama izoliacijos. Autorė 
siūlo naują Societal Stockholm Syndrome koncepciją, pagal kurią atsiranda „en- 
giamos grupės prisirišimas prie engėjų grupės“ (ten pat, p. XVI). Pažymėti- 
na, kad panašūs procesai yra aprašyti Solženicyno Gulago archipelage. 

„/.../ Moterų prisirišimas prie vyrų, kaip ir jų moteriškumas bei he- 
teroseksualumas, — tai paradoksali reakcija į prievartą iš vyrų pusės. 
Kaip pagrobėjai, kurie, idant pasiektų savo tikslą, pirmiausia turi 
užmušti ar bent jau sužeisti keletą įkaitų, taip ir vyrai panašiai tero- 
rizuoja moteris siekdami savo tikslų: nuolatinės seksualinio, emoci- 
nio pobūdžio moterų paslaugų prievolės, patarnavimo namuose ir 
reprodukcijos. Panašiai kaip įkaitai, kurie iš baimės būti nužudyti 
daro viską, kad įsiteiktų pagrobėjams, taip ir moterys stengiasi pa- 
tenkinti vyrus, o ši jų reakcija yra jų moteriškumo versmė. Į moteriš- 
kumą įeina kompleksas poelgių, kurie patinka vyrams (valdantie- 
siems), nes praneša, jog moteris yra akceptavusi savo, kaip 
valdomosios, statusą. Iš to išplaukia, kad moterų elgesys — tai išliki- 
mo strategija (survival strategies). Kaip įkaitai, kurie prisiriša prie sa- 
vo pagrobėjų, taip moterys prisiriša prie vyrų grumdamosi dėl išli- 
kimo, ir tai yra didelio moterų poreikio turėti ryšį su vyrais ir būti jų 
mylimoms priežastis“ ?*. 

Tiesą sakant, radikalusis feminizmas prievartą įžvelgia visame ka- 
me, visuose santykiuose su vyrais, bet ypatingo dėmesio susilaukia 
seksualiniai arba aiškią seksualinę potekstę turintys ryšiai: heterosek- 
sualiniai santykiai, seksualinis priekabiavimas, moterų žeminimas, la- 
bai plačiai suprantamas prievartavimas, prostitucija. 


Seksas su vyriškiu (seksualinis sudaiktinimas) 

Heteroseksualiniai lytiniai santykiai jau patys savaime yra prie- 
vartos forma. Moteris per juos tampa daiktu. Viena iš garsiausių mo- 
terų laisvės pasirenkant partnerio lytį ir sekso praktikavimo būdą 
priešininkių, sako: „Visuotinai įsigalėjusioje seksualinėje sistemoje, 
kuri artikuliuojama ir reprodukuojama pornografijoje, moterys api- 
brėžiamos ir traktuojamos kaip seksualiniai objektai; yra neigiamas 
mūsų žmogiškumas, o mūsų kūnai prievartaujami dėl seksualinio ma- 
lonumo; mūsų seserų kūnais tiesiogine prasme prekiaujama siekiant 
pelno. Svarstymuose neleistina abstrahuotis nuo šios sistemos: ji nu- 
stato ir praktiką, ir ideologiją tiek aplink mus, tiek ir mumyse pa- 
čiuose“ !**. 

Seksualiniuose santykiuose su vyriškių nėra lygybės. Subjektas 
lytiškai santykiauja su objektu. Mat vyrams nelygybė turi kažkokio 


1 Ten pat, p. XIV. 
8 D. Leidholdt. When women defend pornography (1985), kn. D. Leidholdt, J. G. Ray- 
mond (red.). The sexual liberals and the attack on feminism, min. veik., p. 131. 

seksualiai skatinančio prieskonio. „Kaip tik vyrai, o gal tiktai vyrai 
seksualizuoja nelygybę, o ypač lytinę“, bet taip pat ir rasinę bei kla- 
sine", 

Heteroseksualizmas, galimas dalykas, yra tik apsimetinėjimo re- 
zultatas, nors Stokholmo visuomeninio sindromo autorė dėl to nėra galu- 
tinai apsisprendusi. „Esame įsitikinusios, kad, kol vyrai nesiliaus te- 
rorizuoti moterų, — netgi jų prisiminimuose, — negalime paneigti, jog 
moterų meilė vyrams ir moterų heteroseksualumas yra vien Stokhol- 
mo sindromą atitinkančios išlikimo strategijos.““? Tuo tarpu Adrien- 
ne Rich neturi nė menkiausių abejonių dėl moterų seksualinių potrau- 
Ku apsimestinio pobūdžio". Su šiuo požiūriu kaip tik polemizuoja 
socialistinės feministės'**. 

Lytiniai santykiai su vyru pažeidžia moters kaip subjekto integralumą. 
A. Dvorkin nuomone, kurią ji yra literatūriniu atžvilgiu išradingai pa- 
teikusi ir parėmusi specialiai parinkta literatūros istorijos medžiaga, 
kaip tik apeliuojančia į Almos Mahler ir Sofijos Tolstajos kančias atsi- 
duodant vyrams išimtinai dėl pareigos ar iš meilės, su įsiskverbimu 
susijęs seksualinis santykiavimas moteriai tiek fiziškai, tiek ir psichiš- 
kai yra nepaprastai atgrasus. „Nes kas gi yra tas įėjimas į ją? Tas įėji- 
mas yra pirmutinis susitaikymas savo kūne, kad esi padermė (generic), 
o ne individualybė. /.../ Fiziškai suvokiant dalyką, santykiavimo me- 
tu moteris yra gyvenamoji erdvė, pažodžiui — okupuota teritorija: oku- 
puota netgi tuomet, kai prieš tai nebuvo pasipriešinta, nebuvo panau- 
dota jėga; net jeigu okupuotas asmuo kalbėjo: taip, prašom, taip, 
greičiau, taip, dar. Yra skirtumas, ar įėjimo į tavo kūną vietoje turi 
liniją, kurios nevalia peržengti, ar yra situacija, kai tokios linijos netu- 
ri; o būti okupuotai savo pačios kūne yra ne tas pat, kaip nebūti oku- 
puotai savo pačios kūne.“'* 

Nuo čia kelias jau tiesiai veda į tezę, kad heteroseksualizmas stip- 
rina patriarchatą ir kad moterų išlaisvinimo priemonė yra lesbiškasis 
pasirinkimas. Lesbiškojo politinio maišto feminizme vadovė (antraja- 
me moterų susivienijimo kongrese Niujorke 1970 metais) kaltino fe- 
ministes dėl heteroseksualinių polinkių: „Teikti paramą ir meilę vyrui, 


"CA MacKinnon, Feminism unmodified, min. veik., p. 3. 

1# D. L. R. Graham. Loving to survive, min. veik., p. XIV. Apie „Stokholmo 
sindromą“ žr. 136 išnašą. 

H1 Žr. jos pozicijos pateikimą 190-192 p. 

42 Žr. toliau, p. 469—470. 

'# A. Dworkin. Intercourse, London, 1987, p. 132-133. 

užuot davus tai vienai iš savo seserų — tai tik remti tą kultūrą, tą vieš- 
patavimo sistemą“'**. O Sheila Jeffreys nedvejodama aiškiai ir galu- 
tinai tvirtina: „Heteroseksualumas, kaip politinė sistema, funkcionuo- 
ja geriau negu tokios engimo sistemos, kaip aparteidas ar 
kapitalizmas. Tai, kad heteroseksualizmą esame įpratusios laikyti savo 
pasitenkinimo ir laimės, meilės ir sekso versme, galų gale pasirodo 
besą suderinta su reikalavimais, kad mūsų priespauda tęstųsi. Taip 
laisvės pasaulis, atsiveriantis anapus heteroseksualumo rato, lieka 
uždarytas mūsų akims, nes tai reikalauja iš mūsų neva atsisakyti „mei- 
lės“ ir „sekso“ !*. 


Seksualinis priekabiavimas 

Seksualinis priekabiavimas — tai palyginti švelni smurto prieš mo- 
teris forma. Jis pasireiškia nuo tada, kai moterys išeina į viešumą, 
dažniausiai kaip darbuotojos. (Privačioje srityje jį atitinka seksualinis 
smurtavimas šeimoje). Ieškodama šio reiškinio identifikavimo prad- 
menų, Catherine MacKinnon cituoja 1976 metų teismo nuosprendį by- 
loje „Williams prieš Saxbe“. Teismas pripažino, jog yra „lytinės dis- 
kriminacijos rūšis daryti kam nors seksualinį spaudimą, jeigu to ko 
nors ekonominė padėtis yra tokia, kad pasipriešinti neįmanoma“. Pa- 
vadinimas sexual harassment dar nepavartotas, tačiau buvo kalbama 
kaip tik apie seksualinį priekabiavimą"“. 

Šiuo metu seksualinio priekabiavimo problema yra labai gyva. Vie- 
nas iš trumpiausių apibrėžimų jį apibūdina kaip „rodymą kam nors 
nepageidaujamo seksualinio intereso“ (unwanted sexual attention)”. 

Feministinis požiūris į seksualinį priekabiavimą amerikiečių tyri- 
nėtojų kolektyviniame darbe yra apibūdintas taip: „Feministės seksu- 
alinį priekabiavimą įvardijo ir suprato kaip valdžios demonstravimą 
ir kaip lytinės diskriminacijos formą /.../, kurie kildinami iš vyrų vieš- 
patavimo bei privilegijų kapitalistinėje darbo vietoje, įtvirtinami vi- 
suomenei priprantant prie lyčių vaidmenų ir seksualiai sudaiktinant 


1“ L, Fadermann. Odd girls and twilight lovers. A history of lesbian life in twentieth- 
century America, Harmondsworth, 1991, p. 207. Cit. iš L. Segal. Straight sex. 
The politics of pleasure, London, 1994, p. 50. 

“5 S. Jeffreys. Anticlimax. A feminist perspective on the sexual revolution, London, 
1990, p. 4. 

14 C, A. MacKinnon. Feminism unmodified, min. veik., p. 251, žr. C. A. MacKinnon. 
Sexal harassment of working women, New Haven, 1979. 

"TC Brant, Yun Lee Too (red.). Rethinking sexual harassment, London, 1994, 


p. I. 


RADIKALUSIS FEMINIZMAS 381 


moteris, o patriarchaliniai mitai juos užtamsina“'“*. Seksualinio prie- 
kabiavimo tikslas yra parodyti vyrų jėgą ir priminti moterims jų pri- 
klausomą padėtį“ '*. 


Prievartavimas 

Prievartavimas turi sisteminę reikšmę. „Norint pažvelgti į prie- 
vartavimą iš jo funkcijos moterų priespaudos sistemoje matymo taš- 
ko, reikia suprasti jo neatsitiktinį, neginčytiną pobūdį ir prisikasti 
prie ypatingo jo tikslo, kuriam jis tarnauja vyrų klasės labui“, — rašo 
Barbara Mehrhof ir Pamela Kearon, Raudonųjų Kojinių pradininkės"“, 
Prievartavimas — tai teroro aktas, kuris sudaro „integralią moterų 
priespaudos sudedamąją dalį. Tai yra kraštutinė priemonė, kuri pri- 
valo garantuoti, kad moterys priimtų vyrų vyravimo neišvengiamy- 
be" Terorizmui būdinga, kad jis veikia aklai, nesirenka aukos. Pa- 
našiai yra ir čia. Kiekviena moteris gali tapti išprievartavimo auka. 
Mat nėra būdo apsisaugoti nuo išprievartavimo, nes potencialus prie- 
vartautojas niekuo neišsiskiria. „Kiekvienas vyriškis yra potencialus 
prievartautojas“"*. Ir tai nėra bausmė už kokią nors konkrečią kaltę. 
Apie tai kaip tik ir kalbama. „Išprievartavimas yra bausmė, nors ne- 
buvo nei nusikaltimo, nei kaltės — bet kokiu atveju subjektyvios kal- 
tės. Tai veikiau bausmė už objektyvų nusikalstamą buvimą moterimi. 
/.../ Be viso kito, tai yra pamoka visai moterų klasei — ypatinga pa- 
moka, nes nėra mokoma, kaip elgtis, idant tos bausmės išvengtum. 
Užtat išprievartavimas moko moteris, kad jų pavaldumas vyrams yra kažkas 
objektyvaus, įgimto ir nepakeičiamo.“?3 Išprievartavimas „yra veiksmin- 
gas politikos įrankis. /.../ Tai yra tobuliausias politinis nusikalti- 
mas“ “*, 

O kas gi yra išprievartavimas? Jo sąvoka pamažu platės. Tai pra- 
našauja feminisčių požiūris: „Išprievartavimas — tai paprasčiausias ir 


1488 S. G. Bingham (red.). Conceptualizing sexual harassment as discursive practice, 
Westport, Connecticut, 1994, p. 3. 

1 E. Grauerholz. Gender socialization and communication. The inscription of sexual 
harassment in social life, kn. S. G. Bingham (red.). Conceptualizing sexual haras- 
sment as discursive practice, min. veik., p. 35. 

150 B. Mehrhof, P. Kearon. Rape: An act of terror (1971), kn. B. Roszak, T. Roszak 
(red.). Masculine/Feminine, min. veik., p. 228. 

5! Ten pat, p. 229-230. 

"2 Ten pat, p. 230. 

3 Ten pat. 

3 Ten pat, p. 233. 

begėdiškiausias būdas vyrams primesti moteriai savo paleistuvišką 
valią, — rašo jos. — Išprievartavimas įvyksta kiekvienu atveju, kai mo- 
teris prieš savo norą paklūsta vyriškio seksualiniam įkyrumui. Suža- 
dėtuvėmis ir sutuoktuvėmis išprievartavimas legitimuojamas lytinius 
santykius pripažįstant vedybinės sutarties dalimi“ "*. 

Teisininkams ir apskritai vyrams tai yra sudėtingas ir diskutuoti- 
nas klausimas, tačiau moterims, feminisčių nuomone, atsakymas aiš- 
kus. Susan Brownmiller, dalyko klasikė (išimtinai dar kartą cituoju jos 
trumpą apibrėžimą), rašo: „Moteris apibrėš išprievartavimą vienu sa- 
kiniu: jeigu aš nenoriu miegoti su konkrečiu vyriškiu, o jis verčia ma- 
ne tai daryti prieš mano valią, tai yra nusikalstamas prievartavimo 
veiksmas“ “*, 

O štai kito autoriteto kalbamu klausimu balsas: „Išprievartavi- 
mas - tai agresijos aktas, kuriame aukai nesuteikiama apsisprendi- 
mo teisė. Tai smurto aktas, kuris, nepaisant to, kad po jo šiuo atveju 
nebūna mušama arba žudoma, visuomet susijęs su pavojumi gyvy- 
bei. Pagaliau išprievartavimas — tai masinio terorizavimo būdas, nes 
išprievartavimo aukomis tampa atsitiktinai pasitaikiusios moterys, 
nors vyrų viešpatavimo gynėjai visur platina nuomonę, neva išprie- 
vartavimą paskatinusios pačios moterys, kurios nekukliai elgėsi ar- 
ba nederamoje vietoje buvo netinkamu laiku, o iš esmės — elgėsi taip, 
tarsi būtų laisvos būtybės“'“". Kitame, vėlesniame tekste, nagrinėda- 
ma mergaičių augimo nuolatinės išprievartavimo grėsmės pripildy- 
toje aplinkoje rezultatus, priduria: „Ir mūsų kūnai, mokydamiesi įpro- 
čio labai atsargiai elgtis viešose vietose, be paliovos ir aiškiai byloja: 
nesi laisva“ 7, 

Norint išsivaduoti nuo prievartavimo, reikia panaikinti lyčių vaid- 
menis, - pažymi visokių smurto prieš moteris formų specialistė. Mo- 
terys mokosi ne geisti sekso, o būti geidžiamos, ne lytėti, o būti liečia- 
mos ir t. t. „Jeigu vyrai ir moterys būtų išlaisvinti nuo lytinių vaidmenų, 
prievartavimų situacija radikaliai pasikeistų. /.../ Trumpai sakant, ma- 
nau, jog išvadavimas nuo lytinių vaidmenų būtų akstinas abiem ly- 
tims, vyrams ir moterims, susikurti tokį vyriškojo seksualumo ir mo- 
teriškojo romantizmo elementų mišinį, kad karas tarp jų pasibaigtų. 


1 The Feminists. A political organization to annihilate sex roles, kn. A. Koedt, E. Levine, 
A. Rapone (red.). Radical feminism, min. veik., p. 376-377. 

De S. Brownmiller. Against our will. Men, women and rape, London, 1975, p. 17. 

17 S. Griffin. Rape. The politics of consciousness (1979), San Francisco, 1986, p. 23. 

18 Ten pat, p. 77. 

Tačiau prieš mus labai, labai tolimas kelias. Ir prievartavimai lydės 
mus tiek ilgai, kiek laiko egzistuos tie prieštaravimai.“ 1? 


Prostitucija 

„Prostitucija - tai nėra nusikaltimas be aukos, be nukentėjusiojo. Čia 
yra auka, ir ta auka — moteris“, — pareiškia pora metų vėliau išgarsėjusi 
skaitomiausio veikalo moterų išprievartavimo tema autorė, dalyvau- 
dama Niujorko magistrate surengtų skaitymų tema „Prostitucija kaip 
nusikaltimas be aukų“ blokavimo akcijoje'“. „Tai tik mitas, kad prosti- 
tutė yra savo kūno pardavėja, kad ji yra sandėrio dalyvė, kad pati są- 
moningai apsisprendžia parsiduoti. Tai tik jūsų mitas, ponai, jums pa- 
vyko jį paskleisti, ir tai naudinga jums patiems. Tai ne tik atleido jus nuo 
atsakomybės už tą šlykštų, nusikalstamą kitos žmogiškos būtybės kū- 
no pirkimą, bet ir apsukriai perkėlė jūsų kaltės naštą ant mūsų pečių.“ 
Tiesa, vyrai, atskirdami prostitutes nuo kitokių, padorių moterų, ban- 
do pelnyti sau kitų moterų simpatijas. „Tačiau, brangieji ponai, žinoki- 
te, jog esame iššifravusios tą jūsų pasakaitę: feminisčių sąjūdis susitapa- 
tina su moterimi, kuri yra tapusi jūsų sukurtos institucijos, žinomos 
prostitucijos pavadinimu, auka.“!*! O ką gi turėtų daryti jauna, ambicin- 
ga mergina, kai 96 proc. uždirbančiųjų daugiau kaip 15 000 dolerių per 
metus — baltieji vyrai. O likusieji 4 procentai tenka kitokios odos spal- 
vos vyrams ir saujelei moterų? Oratorė kaltindama atskleidžia, kad jai 
pačiai daug kartų buvo siūlytas mokamas seksas viešbučiuose, taksi 
automobiliuose, kaip priėmimo į darbą bare sąlyga ir pan. Tačiau jai 
pasisekė, nes tapo rašytoja. „Na, turėjau progą išbandyti dar vieną ga- 
limybę — ištekėti.“'** Ji prieštarauja, kad baudžiamos moterys, šio nusi- 
kaltimo aukos, ir paleidžiami į laisvę prostitucija besinaudojantys vy- 
rai, šio kriminalinio akto vykdytojai. „Prostitucija pas mus nesiliaus, 
kol vyrai nepripažins moterų lygiomis sau. Tačiau to niekuomet nebus, 
kol nebus baigta su prostitucija. Taigi pasirodo, kad tuo pačiu metu 
privalome darbuotis ir dėl visiškos moterų lygybės, ir kad būtų pada- 
rytas galas prostitucijai. Vienas be kito neateis“!“, — reziumuoja viena iš 
žinomiausių Moterų išlaisvinimo sąjūdžio figūrų. 


5? D. E. H. Russell. The politics of rape. The victim's perspective (I leid. 1975), New 
York, 1984, p. 274. 

'0 S. Brownmiller. Speaking out on prostitution, kn. A. Koedt, E. Levine, A. Rapo- 
ne (red.). Radical feminism, min. veik., p. 72. 

11 Ten pat, p. 73. 

162 Ten pat, p. 75. 

1 Ten pat, p, 76. 

„Prostituciją kaip gąsdinančią santuokos alternatyvą sukūrė vyrai, — 
priduria feministės. — Jokiai moteriai nėra leista savo egzistenciją grįs- 
ti kuo nors kitu, kas nebetilptų į jos, kaip sekso ar motinystės objekto, 
apibrėžimą.“ !** 

Pagaliau ar prostitucija ir santuoka yra taip labai vienas kitam priešta- 
raujantys alternatyvos nariai? Prostitucija — tai paprastos amerikietės gy- 
venimo modelis, — teigia kita feministė, kurios akimis Žiūrint, prostitutės ir 
paprastos žmonos sugretinimas veikiausiai būtų pirmosios naudai. Pros- 
tituciją kuria ne vien vyrai, — pastebi ji, žinodama ką kalba, nes pati yra 
pasirinkusi šį kelią. Prostitucija — tai tik išryškintas vidutinės amerikietės 
gyvenimo modelio pavidalas. „Aš norėčiau galėti visą kaltę dėl apverkti- 
nos Amerikos moterų visuomeninės padėties suversti vyrams, tačiau tai 
būtų neteisinga. Kaltę privalome pasidalyti. Yra tiesa, kad visuomenė 
visą laiką stengiasi išlaikyti dvejopus reikalavimus, bet vis dėlto tai mes, 
moterys, juos priimame. Naudojimasis moters kūnu kaip preke ar mainų 
priemone leidžia vyrui pasijusti „vyriškiau“ ir apsibrėžti sau savo „virše- 
nybę“ santykiuose su savo sutuoktine, bet taip pat patenkina ir tam tikrą 
moters poreikį. Ji geba daryti verslą iš savo,trapumo“ ir sekso (o šioje 
vietoje leiskite man pažymėti, kad 99 proc. mano pažįstamų moterų, merg- 
šių ir ne mergšių, nebuvo lankstesnės už plieninį strypą), idant gautų 
visas tas gėrybes, kurių yra išmokyta trokšti ir kurias brangina. Jei kada 
nors dėl kokios nors priežasties ji turėtų pradėti elgtis labiau pasitikėda- 
ma savimi, o paskui vis dėlto išsigąstų, ji visuomet gali sugrįžti prie tų 
savo pokštų su silpnumu bei delikatumu ir susirasti kokį nors didelį, 
stiprų vyrą, kuris imsis ją globoti. Vienas dalykas, ką daro prostitutė, - ji 
atmeta į šalį visus tuos tauškalus apie moterų silpnumą.“'“ Nes, — sako 
ji, - „kaip rodo mano patirtis, vėlgi nėra tokio didelio skirtumo tarp merg- 
šės ir ne mergšės, kaip kas veikiausiai mano. Daugeliu atžvilgių prosti- 
tutės gyvenimo sąlygos ir dinamika Amerikos visuomenėje (aišku, šiek 
tiek perdedant) yra susijusi su moterų gyvenimo sąlygomis mūsų visuo- 
menėje apskritai“. „Tuo tarpu, - priduria, - aš matau skirtumą, ir dar 
nemenką, moraline prasme tarp mergšės ir raganos, kuri verčiau renkasi 
namą su sodu ir visą tą įsigijimo avansu numerį. Iš tokio palyginimo merg- 
šė, aišku, išeina nugalėtoja.“'“ Aišku, vyrai traktuoja moteris kaip seksu- 


'* The Feminists. A political organization to annihilate sex roles, kn. A. Koedt, 
E. Levine, A. Rapone (red.). Radical feminism, min. veik., p. 377. 

1 E. Strong. The hooker, kn. R. Morgan. Sisterhood is powerful, min. veik., p. 291. 

1 Ten pat, p. 289. 

1 Ten pat, p. 295. 

alinę prekę, tad yra kalti. „Visuomet plačiai paplitęs požiūris, jog mo- 
teris yra tik šiek tiek daugiau nei indas tam tikram skaičiui vyro „įva- 
žiavimų“. Skaudžiausia yra tai, kad šio požiūrio laikosi daugelis mo- 
terų.“'*ė Kodėl gi po to reikėtų stebėtis merginomis? „Nuo tos valandos, 
kai mergaitė yra tiek paaugusi, kad gali eiti į mokyklą, ji pradeda 
mokytis pagrindinių kekšavimo principų. Čia neabejotinai iškyla tam 
tikras konfliktas, nes, viena, žodžiais ji yra mokoma, kad reikia bran- 
ginti meilę, savo gerą vardą, orumą, jautrumą ir palankumą kitiems, 
tačiau, kita vertus, iš aplinkinių žmonių [pradedant tėvais ir baigiant 
mėgstamais televizijos personažais) gauna kitokios informacijos, iš ku- 
rios išplaukia, jog iš tiesų vertinama ekonominė nauda ir aukštesnio 
visuomeninio statuso siekimas ir kad ji, moteris, gali pasiekti visus 
tuos tikslus, jei tik apsukriai parduos savo ranką. Taip ir mergšei iš 
tikrųjų belieka vien tik nublokšti šalin įmantrias prakalbas ir imtis 
aiškiai tvarkyti reikalus.“ !*? 

Kathleen Barry, kuri yra žinoma ne tik kaip dviejų šia tema pa- 
rašytų darbų autorė, bet ir kaip labai aktyvi tarptautinio bendra- 
darbiavimo kovojant su prekyba žmonėmis organizatorė, prosti- 
tucijos klausimu visą kaltės naštą aiškiai perkelia vyrams. Ji teigia, 
kad prostitucija išauga visuotinės mizoginijos dirvoje. „Šita mizogi- 
nija, naudojimasis prostitutėmis norint parodyti savo nepagarbą že- 
mesnei ir degradavusiai lyčiai, yra išskirtinė, labai galinga priežas- 
tis, dėl kurios prostitucija visuomet buvo kultūros pradinė mokykla — 
seniausia pasaulio profesija, nesunaikinama institucija, neišvengia- 
ma visuomeninių paslaugų forma. Ji yra susijusi su moterų beteisiš- 
kumu visose visuomeninio gyvenimo plotmėse.“''* Prostitucijoje, 
kaip rodo autorės tyrimai, dažniausiai pasitaiko moterų seksualinė 
vergovė (female sexual slavery). „Moterų seksualinė vergovė būna 
visose situacijose, kuriose moterys ar mergaitės negali pakeisti tie- 
sioginių savo egzistencijos sąlygų; kur nepriklausomai nuo to, ko- 
kiu keliu atėjo iki šių sąlygų, negali iš jų ištrūkti; kai yra atiduotos 
seksualiniam smurtui ir išnaudojimui.“ Bet argi, - priduria ji, - kiek- 
vieni valstybės atžvilgiu „privatūs“ namai nėra ta vieta, kur ponas 
laiko savo verges?!” 

Prostitucija paliečia visas moteris, — rašo ta pati autorė po šešiolikos 


8 Ten pat, p. 291. 

"Ten pat, p. 290-291. 

"0 K. Barry. Female sexual slavery, Englewood Cliffs, New Jersey, 1979, p. 117. 
1 Ten pat, p. 139. 

metų. Anksčiau ji to nesupratusi. Anuomet tyrinėjusi „prostitucijos 
seksualumą“, naujoje knygoje ji pereina prie „seksualumo virtimo 
prostitucija“, nes moterų seksualumas, kaip dabar ji tai mato, ap- 
skritai yra virtęs prostitucija. „Prostituciją aš laikau, - rašo ji, — mo- 
deliu, kraštutiniausiu ir gryniausiu bet kokio seksualinio išnaudoji- 
mo pavidalu. Seksualinis išnaudojimas yra politinė sąlyga, moterų 
pajungimo pagrindas ir pamatas, kuriuo remiantis yra išauginta ir 
įdiegta moterų diskriminacija.“'* Tačiau anksčiau yra teigusi, kad 
„privalome grįžti prie pirminės politinio radikaliojo feminizmo pre- 
misos: kad privatumas yra politiškas; todėl skirtingas jų - „merg- 
šių“ ir mūsų — „moterų“ traktavimas yra absoliučiai klaidingas, tai 
yra patriarchalinis melas“ '?. 


Pornografija 

Radikalusis feminizmas nenuilsdamas kovoja su pornografija. 
Kodėl? Nes: „Pornografija — tai teorija, o praktika - prievartavi- 
mas. Šio aforizmo autorė dar septintąjį dešimtmetį, rodos, buvo 
Robin Morgan, o paskui jį išpopuliarino Susan Griffin'“*. Neginčyti- 
na antipornografijos kampanijos vadove tapo Andrea Dworkin, kuri 
išleido Pornografiją. Redakcija, kuri už asketiškai vengusią to darbo 
autorę parengė jos bendrąją reziumė, suprato štai ką: „Nėra tokio 
klausimo: Ar pornografija skatina smurtą prieš moteris? Pornogra- 
fija yra smurtas prieš moteris, smurtas, kuris persmelkia ir deformuo- 
ja kiekvieną mūsų kultūros aspektą /.../ pornografija glūdi pačioje 
vyrų viršenybės širdyje. Moterys joje apibrėžiamos seksualinės ko- 
lonizacijos terminais. Jos nuosprendis yra toks: moterų kūnai pri- 
klauso vyrams“!"?. Autorės nuomone, pornografija vaizduoja mo- 
teris kaip mergšes, palaikydama vyrų turimą bendriausią moterų 
kaip jų geismo ir valdžios „seksualinių objektų“ paveikslą. Knygą 
autorė baigia taip: „Kol neišnyks pornografija, tol nebūsime lais- 
vos" In, 

Pornografija — tai kultūros kerštas prigimčiai, — taip šį reiškinį mato 
feminizmo poetė ir filosofė Susan Griffin. Daugelis priprato prie po- 


72 K. Barry. The prostitution of sexuality, New York, 1995, p. 11. 

13 Ten pat, p. 10. 

74 L. Lederer (red.). Take back the night. Women on pornography (I leid. 1980), New 
York, 1982. 

75 A. Dworkin. Pornography. Men possessing women, London, 1981 (paskutinis 
viršelis). 

Ve Ten pat, p. 224. 

žiūrio, kad pornografija yra platesnio „seksualinio išsivadavimo“ są- 
jūdžio dalis, kad tai „revoliucija prieš tylėjimą“, eroso išlaisvinimas 
ir sąmonėje; kad pornografas — tai „politinės laisvės pirmeivis“, nes 
juk palaiko „nuomonių laisvę“. Tačiau toji laisvė „daryti kas ką no- 
ri“, — protestuoja autorė, — „prieštarauja žmogaus išlaisvinimui (hu- 
man liberation) 'V'. Pornografija — tai erotizmo neigimas, o ne jo išraiš- 
ka, juk erotizmas yra susijęs su kūniškumu mumyse, o pornografija 
yra „baimės žinoti apie tą kūniškumą ir troškimo priversti erosą nu- 
tilti išraiška“ "*. Tyrinėdami pornografinę ikonografiją suvokiame, 
kad joje pateikiami „svetimai valiai atiduoti, suvaržyti, priversti ty- 
lėti, išniekinti ir netgi nužudyti moterų kūnai yra natūralių jausmų 
ir prigimties galios, kurių pornografinė sąmonė neapkenčia ir bijo, 
simboliai. O pirmiausia pasakysime, jog „moteris“ pornografijoje, 
panašiai kaip „žydas“ antisemitizme ir „juodasis“ rasizme, repre- 
zentuoja prarastąją sielos dalį, tą būties sritį, kurią pornografinė 
(pornographic mind) ar rasistinė sąmonė norėtų užmiršti arba pa- 
neigti. Ir pagaliau matome, kad savo žinių apie tą uždraustąją sie- 
los dalį turėjimas — tai ne kas kita kaip erotiškumas“'". Autorės 
manymu, — deja, minėtoji „pornografinė sąmonė yra mūsų kultūros 
sąmonė“. Tai yra „sąmonė, kuri kalba į mus per filosofiją ir litera- 
tūrą, per religinę doktriną ir meną, per filmus, per reklamą, kas- 
dieniais gestais, mūsų papročiais, per istoriją bei jos vaizdinius ir 
aklais smurto aktais, kurie sudaro mūsų gyvenimo sanklodą“!“. Toji 
sąmonė „nori pakeisti prigimtį kultūros galybės iliuzijomis“ '*!. Kul- 
tūra prislopina žinojimą, kad „esame neatskiriamai susiję su viso- 
mis kitomis pasaulio būtimis“'**. Tačiau šios pastangos baigiasi pra- 
laimėjimu. „Tai, ką pornografas nori sukompromituoti, yra jo paties 
dalelė. Kadangi nori sunaikinti tai, kas sudaro jį patį, jis visuomet 
turi tą kovą pralaimėti.“ '*? 

Pornografijos ir erotizmo priešprieša minėtai autorei itin būdinga: 
„Pornografas redukuoja moterį vos ne iki daikto, iki visiškai materia- 
laus besielio objekto, su kuriuo galima mylėtis vien tik „fiziškai“. 


7 S. Griffin. Pornography and silence. Cultures revenge against nature, London, 
1981, p. 1. 

"8 Ten pat. 

1 Ten pat, p. 2. 

' Ten pat, p. 3. 

"TS Griffin. Rape, min. veik., p. 255. 

182 Ten pat, p. 260. 

18 Ten pat, p. 261. 

Tačiau ir Bažnyčia, ir judėjų bei krikščionių kultūra diktuoja mums tą 
pačią etiką“'**. „/.../ pornografija su savo kondensuota mitologija tie- 
siog reiškia tą patį tragišką pasirinkimą, prie kurio mus privedė mūsų 
kultūra: pamiršti erotiką.“'** „Pornografinėje sąmonėje egzistuoja gi- 
lus plyšys tarp dvasinės ir kūniškosios meilės. Juk pornografas nieka- 
da negali mylėti tos pačios moters kūnu ir siela.“ Jis visą laiką verčiasi 
dichotominėmis priešingybėmis: mergelė ir mergšė, siela ir kūnas, ne- 
kaltybė ir gėda, be to, atkakliai nori mergelei „nuplėšti garbę“, pada- 
ryti ją vien kūnu, išniekinti!*““. Pornografas trokšta mirties. Pornogra- 
finėje sąmonėje „sielos ir kūno susiliejimo viltį yra pakeitęs mirties 
ilgesys, nes tik miręs kūnas paklūsta pornografo valdžiai. Tik negy- 
vas, troškimų ir valios netekęs kūnas“ !*?, 

Pornografija, būdama „kultūrinio sadizmo ideologija“, — savo ruožtu 
rašo darbų prostitucijos tema autorė Kathleen Barry, — taip pat ištrina 
skirtumą tarp mergšės ir madonos, nes parodo, ką galima išdarinėti 
ne tik su prostitute, bet taip pat ir su mylimąja, žmona, ak! - netgi su 
dukterimi !**. 


Nenatūralios reprodukcijos technikos 

Vis madingesnė surogatinė motinystė (surrogate mothering) — tai iš 
pačių savo pagrindų „vergystė“, o ne „liberalizmo reprodukcijos sri- 
tyje“, kaip tai supranta liberaliosios feministės, kurios čia mato „pasi- 
rinkimo laisvę“, pasireiškimas!“. Šio klausimo žinovė Phyllis Chesler 
polemizuoja su „surogatinės motinystės, kaip laisvo susitarimo, gynė- 
jomis. Pateikusi pagarsėjusį Mary Beth Whitead, nenorėjusios atiduo- 
ti dukters Saros spermos davėjui, nors tai padaryti ją buvo įpareigoju- 
si sutartis, atvejį, autorė rašo: „Pagaliau pasirinkimo laisvė apima ne 
tik aborto laisvę, bet ir laisvę turėti ir pasilikti sau vaiką, jeigu moteris 
tam pasiryžta“!“, 

Visokie techniniai reprodukcijos metodai, tiesą sakant, yra patriar- 
chato įnagiai, - pažymi šios tematikos klasikė Gena Corea, kuri rašo: 


'™ S. Griffin. Pornography and silence, min. veik., p. 3. 

' Ten pat, p. 7. 

1# Ten pat, p. 20. 

8 Ten pat, p. 69 

' K. Barry. Female sexual slavery, min. veik., p. 174. 

™ J. G. Raymond. Sexual and reproductive liberalism, kn. D. Leidholdt, J. G. Ray- 
mond (red.). The sexual liberals and the attack on feminism, min. veik., p. 111. 

"0 D. Leidholdt, J. G. Raymond (red.). The sexual liberals and the attack on feminism, 
min. veik., p. 95. 

„Teigiu, kad reprodukcijos technikos yra politinė tema“. Ji turi galvo- 
je „nėštumą iš mėgintuvėlio“, surogatinę motinystę, dirbtinį apvaisi- 
nimą, spermos užšaldymą, prenatalinius vaisiaus lyties tyrimus ir t. t. 
Minėtosios technologijos — „tai patriarchato, kuris redukuoja moteris 
iki materijos (to Matter), labui sukurti dalykai. Kaip patriarchalinė vals- 
tybė dabar nemato nieko blogo, kad prekiaujama moters kūno dali- 
mis (krūtys, makštis, sėdmenys) seksualiniams prostitucijos poreikiams 
ir platesnio seksualinio verslo sumetimais, taip netrukus ji pripažins, 
jog yra racionalu reprodukcijos tikslams prekiauti kitomis moters da- 
limis (gimda, kiaušidėmis, kiaušialąstėmis)“!*". „Reprodukcijos tech- 
nikos — tai vyriškosios tikrovės produktas. Technologijoje pasireiš- 
kiančios vertybės (sudaiktinimas, vyravimas) yra tipiškos vyriškai 
kultūrai. Technika buvo tobulinama pagal vyrišką modelį (male gende- 
red) ir palaiko vyrų valdžią moterims“ "'*. 


Bulimija ir anoreksija 

Ir šis dabartinių moterų prakeikimas yra tam tikros rūšies smurto 
(vertimo patenkinti vyrų lūkesčius) vaisius. Kodėl tai yra tipiški mo- 
terų negalavimai? Kadangi moterims dažniausiai stinga atsakomybės 
už savo kūną jausmo. Kūnas yra liovęsis būti jų nuosavybė. „Jos suda- 
ro įspūdį, jog priėmė kultūrinę formulę, kokios privalo būti (tobulai 
gražios), ir save vertina lygindamos su tuo neįmanomu įgyvendinti 
šablonu.“ '** 


Moteriškumas ir vyriškumas 

Moterų išlaisvinimo sąjūdyje iš pradžių vyrauja požiūris, kad „mo- 
teriškumo“ ir „vyriškumo“ sąvokos — tai itin parankios seksistinių ideo- 
logijų priemonės. Gyvuoja androginiškos viltys, tai yra laukimas, kad 
ateities visuomenėje lytis išliks tik fiziologine prasme. Tik antrojoje rai- 
dos fazėje radikaliajame feminizme įsigali esencialistinė orientacija, ku- 
ri moteriškume ir vyriškume įžvelgia tam tikrus pastovius psichinius 
bei kultūrinius kompleksus; jie nesą tiesiog biologiškai užkoduoti, o 
savo gyvybingumą semią iš ilgalaikių biologinio skirtingumo pasek- 
mių. Ši pozicija iki galo atskleista kultūrinio feminizmo veikaluose“. 


1 G. Corea. The mother machine. Reproductive technologies from artificial insemina- 
tion to artificial wombs (1985), London, 1988, p. 2. 

V? Ten pat, p. 4. 

3 D. L. R. Graham. Loving to survive, min. veik., p. 135. 

194 Zr. skyriaus „Kultūrinis feminizmas“ dokumentus. 

Moteriškumo ir vyriškumo prigimtis kultūrogeninė, juos sukuria 
lyčių vaidmenų dialektika, —- rašo Roszakai ir šį tarpusavio (savanoriš- 
ko?) sąlygojimo procesą vaizduoja taip: „Jis dedasi esąs vyriškas, nes 
ji dedasi esanti moterišką. Ji dedasi esanti moteriška, nes jis dedasi 
esąs vyriškas. Jis vaidina tokį vyrą, apie kurį ji mano, kad tokia mote- 
ris, kurią ji vaidina, privalo jo geisti. Ji vaidina tokią moterį, apie kurią 
jis mano, kad toks vyras, kokį jis vaidina, privalo jos geisti. Jeigu nesi- 
stengtų atrodyti vyriškas, lygiai taip pat gerai galėtų būti už ją mote- 
riškesnis — ji turbūt stengiasi atrodyti labai moteriška. Jeigu jinai nesi- 
stengtų atrodyti moteriška, lygiai taip pat gerai galėtų būti už jį 
vyriškesnė — jis turbūt stengiasi atrodyti labai vyriškas. Todėl jis de- 
dasi esąs dar tvirtesnis. O ji dedasi esanti... dar švelnesnė“. Tačiau čia 
yra svarbi asimetrija. Jis turi valdžią, o ji to dėka privalo jaustis saugi. 
Rezultatas: „ji dūsta nuo savo moteriškumo banalybės. Pasaulis vaito- 
ja dėl grėsmingo jo vyriškumo“'"*. 

ią vaidmenų dialektiką kitos autorės netrukus pagilina atsižvelg- 
damos į jėgų asimetriją. Burris manymu, „šizofreniškasis skilimas įvy- 
ko, kai pirmaujantys vyrai į moteris nukreipė projekcijas visų tų savo 
emocijų, kurių jiems nepavykdavo suderinti su savo pačių atvaizdu 
bei vyrų, kaip valdančiųjų, vaidmeniu, kurių jie baiminosi ir kurioms 
nenorėjo leisti savęs „suminkštinti“. Tas šizofreniškasis skilimas mo- 
teriškumo ir vyriškumo apibrėžimus padarė priešingybėmis. Apskri- 
tai paėmus, kadangi vyrai yra apibrėžiami kaip Žmogiškumo norma, 
moterys apibūdinamos kaip jų „į Žmones panašūs negatyvai“'“*. Dėl 
to atsirado „moterų tikėjimas savo menkumu“, kuris sudaro pagrin- 
dinę kliūtį moterims telktis į kovą dėl išsivadavimo, - teigia Dixon. 
Tas pats reiškinys būdingas kitoms engiamoms mažumoms”. 

Vyrų ir vyriškumo išaukštinimui galima ir, žinoma, reikia priešin- 
tis, tai yra feminizmo uždavinys. Vyras — tai sugadinta moteris, mano, 
gerbtiną Aristotelio ir Freudo požiūrį atmesdama... kas gi, jeigu ne 
pamišėlė? Valeria Solanas, ta pati, kuri tik tik neužmušė A. Warholo ir 
kurios „SCUM Manifestą“ iš psichiatrijos klinikos išvogė lesbizmo pra- 
našė Ti-Grace Atkinson, rašo: „Vyriškis gamtai išėjo atsitiktinai: vy- 
riškasis genas Y yra ne visas moteriškasis genas X, turi ne visą chro- 


"> B. Roszak, T. Roszak (red.). Masculine/Feminine, min. veik., p. VII-VIII. 

"6 B. Burris. The Fourth World Manifesto (1971), kn. A. Koedt, E. Levine, A. Rapone 
(red.). Radical feminism, min. veik., p. 352. 

"7 M. Dixon. The rise of Women's Liberation, kn. B. Roszak, T. Roszak (red.). 
Masculine/Feminine, min. veik., p. 192. 

mosomų rinkinį. Kitaip sakant, vyras yra ne visa moteris, tai vaikščio- 
jantis aborto rezultatas, genų stadijos nelaikšis... Būdamas nebaigta 
moteris, vyras leidžia gyvenimą stengdamas papildyti save, tapti mo- 
terimi. Jis bando tai padaryti, nuolat susirasdamas sau kokią nors mo- 
terį, broliaudamasis su ja, bandydamas gyventi per ją ir jungdamasis 
su ja į viena, taip pat skelbdamas savastimi visokius moterų bruožus — 
emocinį pastovumą ir savarankiškumą, charakterio jėgą, dinamizmą, 
ryžtingumą, susivaldymą, objektyvumą, pasitikėjimą savimi, drąsą, 
vientisumą, gyvybingumą, sutelktumą, gilumą, sąmojingumą ir t. t. 
ir... suversdamas moterims visokius vyriškus bruožus — tuštybę, leng- 
vapėdiškumą, vulgarumą, silpnumą ir t. t. Vis dėlto reikia konstatuo- 
ti, kad vienoje srityje tiesiog akį rėžia vyro pranašumas moterų atžvil- 
giu. Tai — reklama. (Pasiekė nuostabų rekordą, milijonus moterų 
įtikinęs, jog vyrai yra moterys, o moterys yra vyrai.) Vyrų teigimas, 
kad moterys atsiskleidžia per motinystę ir seksą, reiškia vien tai, ką 
vyrai pripažintų savo saviraiška, jeigu jie būtų moterys. Kitaip sakant, 
ne moterys kankinasi pavydėdamos vyrams penio, o vyrai kenčia pa- 
vydėdami putės“'*š. 

Vyras — tai vėlesnis mutantas, - nenusileidžia feminizmo istoriosofi- 
jos kūrėja Elizabeth Gould Davis, jau knygos pavadinime konstatavu- 
si, kad iš pradžių egzistavusi „pirmutinė lytis“: moterys (kurios dau- 
ginosi tam tikro seksualinio hermafroditizmo dėka). „Pirmieji vyriškiai 
buvo mutantai, gamtos keistenybė, atsiradusi kaip kažkokio genų pa- 
kenkimo, galbūt dėl ligos ar saulės spinduliavimo, rezultatas. Vyrišku- 
mas išlieka genetiškai recesyvus požymis kaip ir daltonizmas ar he- 
motilija, su kuria yra susijęs.“ Y chromosoma yra deviacija, o dviguba 
YY lemia kriminalinį jos nešiotojo elgesį"". 

Abu pasisakymai šlubuoja dėl — groteskiškai? — atmetamų, o juk 
status guo šalininkų rimtai skelbtų tezių apie biologiškai įgimtą vyrų 
pranašumą. Anuomet, kartojame, Moterų išlaisvinimo aktyvistės bet 
kokį biologizavimą dažniausiai dar laikė ideologine klastote. Kalbė- 
damos apie psichinės bei kultūrinės lyčių poliarizacijos atsiradimo fak- 
tinius sociogeninius mechanizmus, pirmiausia atkreipdavo dėmesį į 
edukacijos ir apskritai socializacijos, taip pat ir kitų visuomeninių ins- 
titucijų vaidmenį, ir tai patvirtina tolesniame skyriuje Faktai, kurio link 
vedamas skaitytojas, pateikiamos citatos. 


8 V, Solanas. SCUM Manifesto (fragmenty), kn. R. Morgan. Sisterhood is powerful, 
min. veik., p. 514-515. 
1” E. G. Davis. The first sex (I leid. 1971), London, 1973, p. 35. 


392 TREČIOJI DALIS Feminizmų tipai - feministinės ideologijos 


Matriarchato ir moteriškosios kultūros pirmenybė 

Radikaliojo feminizmo istoriosofijoje ypatingas vaidmuo tenka iš 
engelsiškojo marksizmo perimtai, tiesa, ne visų autorių palaikomai, 
prielaidai, kad istorijoje yra egzistavęs pirmykštis matriarchatas. Eli- 
zabeth Gould Davis suteikia jam mito apie auksinį moterų kultūros 
amžių pavidalą ir supažindina su juo knygoje provokuojančiu pavadi- 
nimu Pirmutinė lytis. Pirmąja lytimi, kitaip nei manė populiarioji Simo- 
ne de Beauvoir Antroji lytis, pasirodo esančios moterys. Anot autorės, 
esama prielaidų - anomalijų, kurios „nelyginant auksinio dantuko 
blyksnis naujagimio burnelėje“ skatina priimti hipotezę, kad, pirma, 
„Seniausia dabar mums žinoma civilizacija buvo kitos, anuomet jau tik 
miglotai menamos, o dabar visiškai užmirštos atgimimas“, ir, antra, 
„to, kas mums yra pažįstama kaip civilizacija, varomasis veiksnys ir 
raidos gaivintoja buvo moteris“. Daug kas liudytų, kad „vyras buvo 
tik tarpininkas, kad visi jo padaryti atradimai ar išradimai kartą jau 
buvo padaryti anksčiau, užmirštojoje praėjusioje civilizacijoje prieš de- 
šimtis ar šimtus tūkstančių metų“. Anais senaisiais laikais „moters funk- 
cija buvo pirmauti, paskui ji buvo ta, kuri „išsaugojo žuvusios civiliza- 
cijos užuomazgas ir sudarė galimybes joms iš naujo sudygti ir 
sužydėti'*. Kad pasaulis kadaise buvo „ginokratinis (ginocratic)', tarp 
kita ko, liudija faktas, jog, grįžtant atgal į istorinę praeitį, matomas 
moterų vaidmens didėjimas. „Jeigu tiesa, kad šių dienų dievai ir dei- 
vės yra vien vakarykštės dienos didvyriai ir didvyrės, tai istorinių 
laikų deivės neabejotinai yra vien valdžios hierarchijos senojoje civili- 
zacijoje atspindys vėlesnėje sąmonėje“! 

Vėliau sukilę vyrai paėmė valdžią, ir tai jie parašė istoriją, rūpes- 
tingai ištrynę iš jos moterų buvimo pėdsakus. Moteris liko nustumta 
iki „žemiausių jų kūno potraukių objekto“, o „Dievą perdarė pagal 
savo pačių paveikslą“. O blogiausia, kad tokius įsitikinimus jiems pa- 
vyko įdiegti pačioms moterims. Tačiau „maskulinizmo amžiai kaip 
tik krypsta galop. /.../ Tiktai tris tūkstančius metų besitęsiančio vy- 
riškojo materializmo bestijos viešpatavimo nuvertimas išgelbės žmo- 
nių rasę“. Sugrįš „dvasios galybe“, o ne „fizine jėga“ paremtas mote- 
rų viešpatavimas“*“?. Aišku, nebus išsiversta be pačių moterų 
aktyvumo, ir kaip tik feminizmas jas šiam tikslui organizuoja. 


“0 Ten pat, p. 15. 

#1 Ten pat, p. 16. 

22? Ten pat, p. 17-18. 
3 Ten pat, p. 399. 

Feministinė istoriosofija ypatingą pagarbą pradeda rodyti vyrų ink- 
vizitorių ant laužo degintos viduramžių burtininkės figūrai. Jos 
paveikslas visiškai perkainojamas. /.../ „burtininkės ir čigonės — tai 
pirmosios pasipriešinimo sąjūdžio kovotojos ir partizanės, kovojan- 
čios su priespauda, ir kaip tik - su moterų priespauda, ir dar - kiek tik 
akis įžvelgia į praeitį. /.../ Burtininkės buvo moterys, kurios drįso 
būti įdomios, drąsios, agresyvios, inteligentiškos, nekonformistės, 
smalsios pasauliui ir trokštančios jį tyrinėti, nepriklausomos, seksua- 
liai laisvos ir revoliucingai nusiteikusios (ir tai tikriausiai paaiškina, 
kodėl devyni milijonai moterų buvo sudeginta ant laužų kaip burti- 
ninkės). Burtininkės /.../ nelenkė galvos nė prieš vieną vyrą, nes jos 
buvo gyvas palikimas seniausios istorinės kultūros, visų kultūros, ku- 
rioje vyrai ir moterys lygiomis teisėmis dalyvavo išties kolektyvinia- 
me visuomenės gyvenime, kol seksualinė, ekonominė ir dvasinė „Im- 
perialistinės falo visuomenės“ represija užvaldė visą žmonių prigimtį 
ir gyvenimą ir padarė juos mėšlo krūva“. Taip rašė Niujorko grupės 
WITCH (t. y. „burtininkė“) feministės. Joms burtininkė tapo simboliu 
viso to, kas vertinga kiekvienoje moteryje. „Burtininkė gyvena ir juo- 
kiasi kiekvienoje moteryje. Ji yra laisva dalelytė kiekvienos mūsų, iš 
kurių mūsiškė paliegusi visuomenė nenatūraliai reikalauja drovių šyp- 
senų, nuolankaus taikstymosi su absurdišku vyrų viešpatavimu, ma- 
kiažo ir kūną smaugiančių drabužių.“** 


Politinis lesbizmas 

Dalis radikaliųjų feminisčių netrukus pasisakė už lesbiškąjį lytinio 
gyvenimo būdą kaip vienintelį moteriai feministei deramą politinį pa- 
sirinkimą. Jos noromis kartojo sparnuotąjį Ti-Grace Atkinson posakį: 
Feminizmas yra teorija, o lesbizmas — praktika?“. 

„Kas yra lesbietė? — klausia garsiojo politiškai apsisprendusių les- 
biečių manifesto autorės. — Lesbietė — tai iki sprogimo ribos sutelk- 
tas visų moterų pyktis.“2* Šiuo sakiniu radikaliosios lesbietės prade- 
da savo išvadą apie „vyru save laikančios moters“ ir „moterimi save 
laikančios moters“ (woman identified woman) atskyrimą. Tai, kad vyrai 


27 W.LT.C.H. Witch power, kn. On the liberation of women. A special double issue, 
„Motive“, 1969, vol. XXIX, nr. 6/7, p. 77. 

“5 A. Koedt. Lesbianism and feminism (1971), kn. A. Koedt, E. Levine, A. Rapone 
(red.). Radical feminism, min. veik., p. 246. 

2% Radicalesbians. Woman identified woman, kn. A. Koedt, E. Levine, A. Rapone 
(red.). Radical feminism, min. veik., p. 240. 

įniršę pjudo lesbietes, atsisako duoti joms teisę vadintis „tikromis 
moterimis“, reiškia, jog kalbama apie dalyką, kuris svarbesnis už sek- 
są — apie moters apskritai definiciją. Jeigu tas vienas skirtumas suke- 
lia tokią agresiją ir lemia tai, kad nenorima tų moterų laikyti „tikro- 
mis“ moterimis, tai, matyt, vyrų supratimu, visą moteriškumo esmę 
parodo seksas su jais. „Pagaliau supraskite, jog buvimo „moterimi“ 
esmę parodo buvimas kirkinamai vyrų“, - rodos, sako vyrai“. Ta, 
kuri lesbizmą apriboja seksualine orientacija ir išsaugo visą moters 
suvokimo per netiesioginį sąryšį su vyru struktūrą, turi būti būtybė, 
kuri „nesikirkina su vyru“. Anot autorių, kiekviena heteroseksuali 
moteris išlieka tokios autodefinicijos nelaisvėje, nes, būdama inty- 
miausiai susijusi su vyru, negali išsivaduoti nuo visą jos būtybę per- 
smelkiančios sąsajos su vyru. O „kol savo sąmonėje esame kažkuo, 
ką galima apibrėžti per vyrą, nepajėgiame suvokti savo, kaip žmo- 
giškųjų būtybių, autonomijos“**. Tad šitokioje perspektyvoje mote- 
rų padėtis — tai vergystė, ir tik ji legitimuoja moteris visuomenės 
akyse. „Mūsų kultūrinis Žargonas tai vadina „moteriškumu“ arba 
„buvimu tikra moterimi“. Mes esame autentiškos, turime egzistenci- 
jos prasmę, tikrovė mums priklauso tik tiek, kiek esame kokio nors 
vyro nuosavybė ir nešiojame jo pavardę. Būti moterimi, kuri nepri- 
klauso nė vienam vyrui, — tai būti nematomai, bekūnei, neautentiš- 
kai, nerealiai.” 

Kadangi moterys stengiasi įgyti tapatybę per vyrus, „tapatinda- 
mosi su savo engel, gyvendamos per jį, gaudamos statusą ir tapaty- 
bę iš jo ego, jo valdžios, jo laimėjimų“, jos tuo pat metu tampa nepa- 
geidaujamos kitoms moterims, „nenori jokių ryšių su kitomis 
moterimis, kurios juk tik atspindės jų pačių priespaudą, jų pačių ant- 


2 Ten pat, p. 242. Taip pat ir Anne Koedt, būdama politinio lesbizmo priešinin- 
kė, aprašo plačiai pasireiškiančią, - sėkmingą! - moterų bauginimo praktiką 
vadinant jas „nemoteriškomis“ (unfeminine), o tai yra šydu pridengtas kalti- 
nimo variantas, arba tiesiai šviesiai pravardžiuojant jas „lesbietėmis“ (lenkiš- 
kas žodis „lesba“ tikriausiai yra kilęs iš vokiečių kalbos niekinamojo eine 
Lesbe). Jos nuomone, šio apibūdinimo vartojimas pravardžiuojant turi tikslą 
atbaidyti moteris nuo domėjimosi savimi, priversti jas domėtis tiktai vyrais. 
Užtenka, kad dvi moterys kavinėje būtų pasinėrusios į pokalbį ir nekreiptų 
dėmesio į vyrus prie gretimų staliukų, ir jau gali išgirsti, jog yra „lesbės“ 
(A. Koedt. Lesbianism and feminism [1971], kn. A. Koedt, E. Levine, A. Rapone 
(red.). Radical feminism, min. veik., p. 247). 

28 Radicalesbians. Woman identified woman, kn. A. Koedt, E. Levine, A. Rapone 
(red.). Radical feminism, min. veik., p. 244. 

2 Ten pat. 

raeilę padėtį, jų pačių panieką sau“, Todėl „pačioje moterų išlaisvi- 
nimo programos širdyje ir prie kultūrinės revoliucijos pamatų glūdi 
save su moterimis tapatinančių moterų primatas, moterų, kurios tarp 
savęs ir su savimi kuria naują savęs suvokimą“. Iš čia ypatingas — 
revoliucinis (o todėl politinis) — lesbizmo vaidmuo! „Tiktai moterys 
viena kitai gali duoti naują savo pačios prasmę. Šią tapatybę privalo- 
me savyje tobulinti per savo pačių tarpusavio sąsajas, o ne per santy- 
kius su vyrais. Toks suvokimas — tai revoliucinė jėga, iš kurios iš- 
plauks ir visa kita, nes mūsų revoliucija yra organiška.“*" Vadinasi, 
lesbietes dera laikyti pionierėmis autentiško, ne autonominio, mote- 
riškumo ieškojimų kelyje. Seserystėje su jomis, o ne bendradarbiau- 
jant su vyrais, reikia žengti feministinės revoliucijos kryptimi. Čia 
jau girdėti aiški radikaliojo feminizmo posūkio ginecentrinio kultū- 
ralizmo link pranašystė. 

Lesbizmas tapo feminisčių savitarpio nesutarimų dingstimi. Netgi 
kai kurios feministės lesbietės atmetė tokias pretenzijas. Pokalbyje su 
Anne Koedt dvi iš jų kritiškai vertina tokias politiškai motyvuotas 
savo kolegių lesbiečių priekabes. „Tau sako: „nemyli moterų“, „esi 
mūsų engėja“, jei tik nešoki pas jas į lovą. Juk tai baisu — reikalauti iš 
ko nors sekso ideologiniais sumetimais.“*“ Pati Anne Koedt pažymi, 
kad lesbizmą ir radikalųjį feminizmą sieja vien įsitikinimas, jog biolo- 
gija nedeterminuoja lyčių vaidmenų, nes jie esą išmokti“". Bet toliau 
atsiranda skirtumų. „Propaguojant beatodairišką homoseksualizmą, 
politiškai paremiamas požiūris, kad yra svarbu, kokios lyties tavo part- 
neris.“** O radikaliajam feminizmui rūpi, kad partnerio lytis taptų 
visuomeniškai neutraliu, skaidriu dalyku, biologija kaip asmens api- 
būdinimo veiksnys turinti visai išnykti. Į „asmenis turime Žiūrėti kaip 
į asmenis (o šiame žodyje nėra klausimo apie konkretaus individo 
lyti)“. Garsioji radikaliojo feminizmo tezė, jog „privatumas yra poli- 
tiškas“, bent jau neturėjo reikšti, kad tavo asmeniniai seksualiniai po- 
linkiai yra politiški*!“. 


*0 Ten pat. 

*! Ten pat, p. 245. 

22 Loving another woman, kn. A. Koedt, E. Levine, A. Rapone (red.). Radical femi- 
nism, min. veik., p. 91. 

5 A. Koedt. Lesbianism and feminism (1971), kn. A. Koedt, E. Levine, A Rapone 
(red.). Radical feminism, min. veik., p. 249. 

*4 Ten pat, p. 253. 

25 Ten pat, p. 254. 

216 Ten pat, p. 255. 

Nepaisant protestų, radikaliojo feminizmo srovėje politinio lesbiz- 
mo reiškinys vis stiprėjo. „Tik per dvejus metus, — rašo Jill Johnston, — 
žodžio lesbietė reikšmė pakeitė savo prasmę iš privataus maištingo 
aktyvumo į politinį revoliucinį tapatumą /.../tavo sekso partnerio ar 
partnerių pasirinkimas yra politinis pasirinkimas.“*/ „Lesbizmas tai iš 
tiesų kelias į laisvę - laisvę nuo vyrų priespaudos, — rašo Martha Shelly, 
radikalioji feministė, DOB*'* narė, - /.../ Moteris, kuri yra visiškai 
nepriklausoma nuo vyrų, kuri gauna meilę, seksą ir pagarbą iš kitų 
moterų, yra baisiai pavojinga vyrų viešpatavimui. Jai jų nereikia, ir 
dėl to jie jai turi mažiau valdäios "7" 


Faktai ir jų interpretacijos 
(visuomenės paveikslas) 


Socializacija suluošina moteris 

Edukacija (plačiau — socializacija) sukuria moteriškumą ir vyriš- 
kumą kaip asmenybės tipus. Tai suluošina moteris ir vyrus, nes su- 
formuoja juos vienašališkus. Itin grakščiai šią situaciją aprašo Mere- 
dith Tax, Bostono grupės „Duona ir rožės“ aktyvistė. Verta pacituoti 
ilgesnius jos straipsnio fragmentus. Jungtinėse Valstijose vyrai yra 
mokomi, „kad būti vyru — tai reiškia būti fiziškai ir verbaliai agresy- 
viam, seksualiai hiperaktyviam, gyventi autoritariškai ir gebėti abst- 
rakčiai mąstyti. Tuo tarpu nelaikoma vyrišku dalyku pastabumas pa- 
prastoms kasdienio gyvenimo detalėms. Vyrai yra mokomi sudarinėti 
dangaus žemėlapius, bet ne pastebėti, kad kambaryje šalia jų kažkas 
verkia. /.../ Jautrumas kitų žmonių poreikiams mūsų visuomenėje 
laikomas moterišku dalyku. Beje, priklausomybė nuo kitų — irgi. Ide- 
alus vyras amerikietis, vertinant mūsų visuomenėje vyraujančiomis 
kategorijomis, yra kompetentiška, gerai veikianti, tvirtai tikslo sie- 
kianti, bedvasė, seksualinį, bet ne asmeninį gyvenimą turinti konku- 
rencijos mašina. Laimei, dauguma vyrų negali prilygti šiam idealui; 
tačiau labai stengiasi. /.../ Vyrai yra mokomi būti aktyvūs, siekti ko 
nori; bet ne gražiai atrodyti ir laukti, kad tai, kas jiems reikalinga, 


*V J. Johnston. Lesbian nation. The feminist solution, New York, 1973, p. 275. 

“8 Daughters of Bilitis - nuo šeštojo dešimtmečio veikianti ir ypatinga pagarba 
apgaubta lesbiečių organizacija. 

“V M. Shelly. Notes of a radical lesbian, kn. R. Morgan, Sisterhood is powerful, min. 
veik., p. 308. 

pasirodys netoliese. /.../ Moterys yra pernelyg jautrios aplinkai. Ką 
gi, privalo tokios būti. /.../ Aplinka joms nuolat kelia grėsmę, net ir 
gatvėje /.../ Reikia nuolat būti budrioms ir dėl kita ko. Jeigu neturė- 
tum šito radaro, kaip galėtum būti tikra, kad nepraleisi kokios nors 
geros progos? Esi išmokusi pasyvų vaidmenį: negali eiti ir pasistengti 
gauti tai, ko nori, užtat privalai greitai mąstyti ir tai, kas pasitaiko, 
pagriebti ore. Privalai visuomet būti pasirengusi šypsena atsakyti į 
pro šalį einančio pasakos karaliūno šypseną. O kadangi tavo vaid- 
meniui dar priklauso ir būti tarpininke tarp tavo gyvenimo vyrų ir 
jų pažįstamų, taip pat privalai būti visada pasirengusi užgesinti karo 
židinį, įsiterpti, atleisti, greitai įsikišti ir neleisti įvykti nemaloniems 
nutikimams. Skrupulingumas, rūpinimasis kitais, - o tai diegiama 
moterims, — naudingi bruožai, tačiau, jeigu jie tampa perdėti, ima 
labai varginti“ 20, 

Tokio skirtingo vyrų ir moterų individų formavimo rezultatai 
yra pražūtingi kaip tik moterims, o jų pražūtingumą maskuoja iš- 
kreipta sąmonė. „Už tai reikia brangiai mokėti. Kadangi kitų paisy- 
mas laikomas mūsų priederme, mūsų darbu, tai, reikalams prastai 
klostantis, už tai sumokame kaltės ir paniekos sau jausmu. O reika- 
lai visuomet klostosi prastai. Tuomet reaguojame atsiprašinėdamos; 
ir atsiprašinėjame dar ilgai po to, kai pats nutikimas jau seniai už- 
mirštas /.../ Atsiprašinėjame, kad užimame vietą erdvėje, kad gy- 
vename. /.../ Ir iš to susidaro uždaras ratas - mūsų iš tos paniekos 
sau kilęs troškimas apsaugoti vyrus nuo susivokimo, kad mus skau- 
dina, leidžia jiems likti nesusivokiantiems, o tai lemia, kad jie lieka 
mažiau žmonėmis, negu galėtų būti. /.../ O kad galėtume su tuo 
šiaip ne taip gyventi, blokuojame savyje supratimą, kaip labai so- 
cializacijos esame emociškai deformuotos ir kaip tai patogu vyrams, 
mūsų darbdaviams, reklamos specialistams ir apskritai visiems, kam 
užeina noras mumis pasinaudoti.“ Taip mumyse susiformuoja „iš- 
kreipta sąmonė.“**! Moterims padaroma didelė žala. „Kokia žala 
padaryta mums kaip merginoms, kiek pasėta mumyse nepasitikėji- 
mo savimi, kiek paniekos sau, kurie niekados nesiliaus davę karčių 
vaisių. Kiek kartų iš mūsų buvo atimta proga rinktis — save pačią, 
savo vyrą, gyvenimo kelią, gyvenimo stilių - prieinama iki to, kad 
nesugebame išspręsti net banaliausių situacijų. Negalėjimas apsispręsti 


2 M. Tax. Woman and her mind: The story of everyday life, kn. A. Koedt, E. Levine, 
A. Rapone (red.). Radical feminism, min. veik., p. 23-24. 
“1 Ten pat, p. 25. 

jau tapo amerikietiško folkloro dalimi. Kas nežino paveikslėlio su 
moterimi, tūnančia tarp dėžių su batais, valandų valandomis nega- 
linčia išsirinkti. Tiktai ko čia stebėtis, jei visą gyvenimą tau kalba- 
ma, kad gerai parinkta batukų pora ar tinkama šukuosena gali būti 
lemtingi visam tavo tolesniam likimui, jei jau nebekalbėsime apie 
tai, jog tai vienintelė sritis, kur apskritai dar gali ką nors rinktis.“ 
Ką gi, išstumi tą tiesą iš sąmonės, nes kaip su ja gyventum? Ir taip 
tavyje randasi iškreipta sąmonė. „Dėl to manai, kad esi baisiai nelai- 
minga, nes tau išaugo spuogas ant veido, užuot pasakiusi sau tiesą, 
kad esi nelaiminga, nes esi išmokyta apie save galvoti kaip apie 
parduodamą daiktą (ir visuomet buvai taip vaizduojama), kurios 
prekinei vertei (tavo vertei!) laikinai yra iškilęs spuogo pavojus“. 

Yra sakoma, kad skirtingiems individams sukirpti atitinkami mo- 
terų ir vyrų vaidmenys yra puikiai suderinti, tai tarsi dėlionės frag- 
mentai. Žinoma, tačiau... moterų sąskaita. „Iš mūsų iškarpyti tokie 
fragmentai, kad tiktų į tą dėlionę, kokia yra mūsų visuomenė.“ Turi- 
me visam laikui sugadintas asmenybes. Norėdamos išsilaisvinti, „tu- 
rime bandyti įsivaizduoti, kokios iš tikro galėtume būti, jeigu nebū- 
tų mums nuo mažens įkalbėta, kad esame kvailos, nesugebame ką 
nors sugalvoti, „intuityvios“, neveiklios, fiziškai silpnos, isteriškos, 
perdėtai jautrios, iš prigimties priklausomos nuo kitų, nesugebame 
atsiginti nuo jokios atakos, tinkame tik šeimininkauti namuose, būti 
sekso objektu ir teikti emocinio pobūdžio poreikių tenkinimo pa- 
slaugas kokiam nors vyrui arba vyrams ir vaikams. Ir tai tik tuomet, 
jeigu mums tai lemta. Priešingu atveju komerciniais sumetimais turi- 
me parodijuoti visus tuos vaidmenis kaip kieno nors sekretorė! Visa 
tai mes gauname ne paveldėjimo būdu ir ne atsitiktinai. Mes esme 
įspraustos į tas vingrias pozas, įkištos į tarnybinius darbus, išauklėtos 
atsiprašinėti dėl savo buvimo, išmokytos nesugebėti nieko tokio, kam 
reikia nors truputėlio jėgos, pavyzdžiui, atidaryti duris ar atkimšti 
butelį. Taip, kaip kinėms varžomos pėdos, taip ir mums tūkstančius 
metų buvo varžomi protai ir jausmai“**. Vidurinėje mokykloje mer- 
ginos netikėtai sąmoningai apriboja savo pažangą, tyčia leisdamos į 
priekį išeiti vaikinams. Tai įstumia jas į „moterišką šizofreniją“: „Mūsų 
visuomenę galima būtų aprašyti kaip privedančią moteris iki bepro- 
tybės'*“. „Iš daugelio moterų taip sistemingai buvo atiminėjamas 


Ten pat, p. 26. 
"7 Ten pat. 
“3 Ten pat, p. 32. 

ego, kad jos visą laiką turi žiūrėti į save veidrodyje, idant matyda- 
mos fizinį savo pavidalą įsitikintų, kad vis dar tebėra ten ir yra dar 
sveikos.“ ?2 

Šį kaltinamąjį aprašą papildo Čikagos universiteto sociologė femi- 
nistė (vėliau standartinio moterų studijų vadovėlio autorė). Anot Jo 
Freeman, socializacija paslepia sunkią padėtį. Anksčiau įvairių apribo- 
jimų židinys buvo teisė, dabar taip nėra“. Tačiau moterų nereikia 
varžyti teise. „Jų kūnus galima laikyti laisvus, nes jų protai buvo su- 
kaustyti grandinėmis daug anksčiau, negu jos ėmė funkcionuoti kaip 
suaugusios būtybės." Socializacija sukuria užburtą ratą, yra tam tik- 
ri spąstai, į kuriuos įleidžiamos moterys. „Kai įsisąmoniname daugy- 
bę subtilių visuomeninės kontrolės mechanizmų — bendraamžių gru- 
pės spaudimas, kultūrinės normos, tėvų treniruotės, mokytojų įtaka, 
vaidmens lūkesčiai ir neigiamas savo pačios paveikslas, - nesunku pa- 
matyti, kodėl mergaitės, kurios vaikystėje beveik kiekvienu atžvilgiu 
yra geresnės už berniukus, paskui užaugusios beveik niekuo nebeišsi- 
skiria.“ Ir paskutinės išvados: „Po šiuo sąstingiu slypintis sąmokslas 
jau dabar yra bene aiškiai matomas. Kur kas čia svarbesnė priespauda 
negu diskriminacija, aklas diegimas moterims tam tikro mąstymo bū- 
do ir modelio svarbiau už tai, ar jos nori, ar nenori išsivaduoti iš na- 
mų“. Taigi socializacija pasirodo besanti svarbiausias siaubingo, o blo- 
giausia, kad vėliau suaugusių moterų nebepastebimo moterų engimo 
įrankis. Visa laimė, kad „užtvankoje, kurią prieš mus pastatė visuo- 
menės kontrolė, atsirado jau nemažai įtrūkimų. Metų metus ji sulaiky- 
davo mūsų žengimą pirmyn, bet dabar nuo mūsų spaudimo yra be- 
veik plyšusi“+*. 


Moterų seksualumas 

Kitaip nei liberaliajam feminizmui, radikaliajam feminizmui yra bū- 
dingas labai gyvas domėjimasis moterų seksualumu, beje, atvedęs į 
anksčiau aprašytą diskusiją politinio lesbizmo tema. Kai kurios auto- 
rės (tiesa, nesėkmingai) bandė išvengti seksualinės tematikos ekspo- 
navimo feminizmo interesų lauke būgštaudamos, kad tai netiesio- 
giai patvirtins po septintojo dešimtmečio seksualinės revoliucijos itin 


25 Ten pat, p. 33. 

= J. Freeman. The building of the gilded cage, kn. A. Koedt, E. Levine, A. Rapone 
(red.). Radical feminism, min. veik., p. 127-128. 

7 Ten pat, p. 139. 

28 Ten pat, p. 146. 

°» Ten pat, p. 147. 

garsintą tezę, neva moterų gyvenimas, kitaip nei vyrų, daugiausia vy- 
ko seksualinėje srityje. 


Seksualinės revoliucijos rezultatai 

Apskritai imant, vyrams pavyko primesti moterims įsitikinimą, kad 
jos esančios išimtinai seksualios būtybės, rašo Dana Densmore, 
nagrinėdama septintojo dešimtmečio pradžioje kilusios vadinamosios 
seksualinės revoliucijos reiškinį. Moterims pirmiausia buvo reikalinga ne 
seksualinė revoliucija, o jas iki visiškos laisvės išvaduojanti revoliuci- 
ja. Tačiau, neturint kitokių laisvių, sekso, orgazmo problemos buvo 
iškeltos į santykinai didelį aukštį. Seksualinė revoliucija tik padidino 
vyrų komfortą. Seksualinė laisvė pagilina moterų pavergimą. „Tai yra 
legalizavimas, kuris pasirodo esąs prievolė. Tai yra sekso laisvė, kuri 
reiškia laisvės atsisakyti sekso nebuvimą, negalėjimą būti apibrėžtai 
kaip nors kitaip, kaip tiktai (kiekviename žingsnyje) per seksą. Seksas 
tampa religija. /.../ Žiniasklaida juo mus be paliovos bombarduoja. 
Seksas yra visur. Lenda į mus per gerklę. Tai šlamštas, kuris privalo 
mus išlaikyti vietoje. Tai plastinė chirurgija, daroma mūsų bjauriam 
pasauliui, norint jį padaryti įdomesnį. Visame kame esame sekso ob- 
jektai, o vengdamos jo tik didinam susidomėjimą mumis. Esame pasi- 
leidusios. Dėvime mini sijonėlius ir perregimas palaidinukės. Esame 
sexy. Esame laisvos. Vaikštinėjame sau laisvos ir lendame į lovą kada 
tik panorėjusios. Tai mūsų pačių paveikslas, kurį į mus įdėjo žiniasklaida 
ir reklama. Jis pats savaime virsta tikrove. Ir labai sėkmingai. Jis laiko 
mus savo vietoje, gimdo mumyse laimės jausmą (laisvė vartoti, varto- 
ti, vartoti, kol prarysime visą pasaulį). Jis padaro, kad atrodome lais- 
vos ir aktyvios (aktyviai, laisvai reikalaujame sekso iš vyrų). /.../ 
Už šio nesusipratimo slypi neišsakyta prielaida, kad moterys yra 
grynai seksualios būtybės, vien tik kūnai ir aistra, lytinio santykia- 
vimo mašinos. Todėl laisvė moterims gali reikšti tik sekso laisvę. 
Kas kita vyrams, juos domina dvasios laisvė, intelekto laisvė, priva- 
taus gyvenimo neliečiamybė ir išsivadavimas nuo pasikartojančių Ze: 
minančių stereotipų. Moterims tai esą neturi jokios reikšmės.“*? Au- 
torės nuomone, moterys geidžia sekso, žinoma, ir dėl orgazmo, bet 
veikiau daugiausia norėdamos sulaužyti individo izoliacijos barjerą, 
pasijusti su kuo nors drauge. Esama kitokių izoliacijos pralaužimo 


0 D. Densmore. Independence from the sexual revolution, kn. A. Koedt, E. Levine, 
A. Rapone (red.). Radical feminism, min. veik., p. 111. 

kelių, tačiau dauguma moterų tuo nesirūpina. Ir vyrams tai paran- 
kų??!. 

Seksualinės revoliucijos rezultatus išraiškingai apibendrina britų fe- 
ministė: „Dabar, kai mergystė yra traktuojama kaip mirtinai pavojinga 
liga, kurią reikia neatidėliojant operuoti, su moterimi, nelinkusia laikyti 
savo tarpvietės įėjimu meistrui, elgiamasi blogiau nei su skaistuole“?. 


Moterų heteroseksualizmas kaip socializa- 
cijos pasekmė 

Radikaliosioms feministėms išsivaduojant nuo visuomeninės bei kul- 
tūrinės heteroseksualumo normos, labai svarbų vaidmenį suvaidino 
du straipsniai: A. Koedt apie Vaginos orgazmo mitą (pateiktas istorinėje 
dalyje)? ir S. Lyndon Orgazmo politika. Šioje vietoje kaip papildymą 
cituoju tik prasmės atžvilgiu visiškai analogiško pirmajam antrojo teksto 
fragmentus. Abi autorės pabrėžė lytinio gyvenimo heteroseksualiz- 
mo normos visuomeninę kilmę, tačiau nė viena nepadarė iš to išva- 
dos, - kurią vėliau forsavo politinės lesbietės, — kad reikia atsisakyti 
heteroseksualumo. 

Iš Vakarų pakrantės kilusi Susan Lyndon rašo: „Vyrų ir vyrams 
apibrėžtas moterų seksualumas patyrė degradaciją ir buvo deformuo- 
tas, jo reikšmė buvo sumažinta ir sukišta vien tik į lovą /.../“.** Žino- 
ma, ypač buvo kaltas Freudas, kurio supratimu, „moterys nėra tikros 
žmogiškos būtybės, o tik suluošinti vyrai, kurie visą savo gyvenimą 
svajoja apie penį ir turi padėti nemažai pastangų, kad šiaip ne taip 
susitaikytų su jo nebuvimu /.../““?. Jo sekėjai, - pats meistras kalbėjo 
dar šiek tiek hipotetiškai, - kanonizavo dvejopo moterų orgazmo sky- 
rimą. „Vagininio orgazmo pranašumo prieš klitorinį teorija pasirodė 
besanti itin naudinga, nes davė patogų pamatą kategorizuoti: mote- 
rys, kurios teikė pirmenybę klitoriui, buvo žeminamos tokiais apibrė- 
žimais, kaip nesubrendusi, neurotiška, išpuikusi ir vyriška, o mote- 
rys, pasiekiančios orgazmą per makštį, buvo giriamos kaip motiniškos, 
moteriškos, subrendusios ir normalios.“** Negelbėjo W. H. Masterso 


I Ten pat, p. 115. 

22 M. Meade. Bitching, London, 1973, p. 77. 

5 Skaitytoją prašome šioje vietoje pasinaudoti A. Koedt straipsnio pristatymu 
128-129 p. 

4 S. Lyndon. The politics of orgasm, kn. R. Morgan. Sisterhood is powerful, min. 
veik., p. 197. 

> Ten pat, p. 198. 

6 Ten pat, p. 199. 

ir Virginios E. Johnson atradimai“", kad bet kokio orgazmo židinys 
yra klitoryje. „Po ketverių metų /.../ mitologija išlieka nesugriauta, 
nes amerikiečių kultūra, kurioje vyrauja vyrai, turi savo slaptą intere- 
są, kad mitas tęstųsi. /.../ Jeigu moters pasitenkinimo šaknys yra makš- 
tyje, moteris pasirodo esanti visiškai atiduota orgazmo teikėjai — pasi- 
stojusiai vyro varpai; ji gali gauti pasitenkinimą vien priklausydama 
nuo jos taip pat geidžiančio vyro. Kitaip bus, jei priimsime klitorinį 
orgazmą. Moters seksualinis pasitenkinimas tampa nepriklausomas nuo 
vyro pasitenkinimo, o pati moteris gali siekti savo malonumo taip pat 
agresyviai, kaip vyras savojo. Nedaugeliui vyrui tokia perspektyva 
pasirodė patraukli. Kitaip tariant, vagininio moters seksualumo pri- 
pažinimas normaliu sudaro dalį visos vyrų politikos laikyti moteris 
įgrasintas, padaryti jas tiek pat priklausomas nuo sekso, kaip ir eko- 
nominiu, socialiniu bei politiniu atžvilgiu.“ „Visiškai aišku, — baigia 
autorė, — kad seksualinės problemos mūsų visuomenėje bus išspręstos 
tik tuomet, kai atsiras tikra, neapsimestinė vyrų ir moterų lygybė.“*? 

Šių abiejų tekstų išvada buvo tik tokia: moterų seksui nebūtinai 
reikalingas vyrų dalyvavimas, o heteroseksualiniai moterų polinkiai 
nė kiek ne „natūralesni“ už kitokias seksualinio pasitenkinimo for- 
mas, tarp jų ir už lesbinę meilę. Posūkis priverstinio, „politinio“ ahe- 
teroseksualumo, geriausia lesbizmo, link mielai buvo grindžiamas 
abiem straipsniais, tačiau jam paremti reikėjo politinio pobūdžio ar- 
gumentų. 


Moteriškumas 

Sekso problemos yra svarbios, seksualumas atskiria lytį nuo lyties, 
bet tai yra vos tik vienas psichologinėje ir kultūrinėje plotmėje išryš- 
kėjančios bendrosios lyčių dichotomijos elementas. Tariamai atskira 
moterų psichika yra formuojama ne tik mokykloje (žr. anksčiau: Socia- 
lizacija suluošina moteris), bet paskui toliau stiprinama be atvangos spau- 
džiant visuomenės lūkesčiams. 

Kalbant apie moteriškumą formuojančius visuomenės lūkesčius, vis 
dėlto reikia uždėti taškelį ant i. Juk tai vyrai visuomet apibrėždavo 
moteriškumą, — rašo britų feministė Eva Figes, standartinio darbo apie 
patriarchalines moteriškumo ideologijas autorė. Kaip ligi šiol, - pažymi 


237 Žr. Human. Sexual Responses, Boston, 1966. 

8 S. Lyndon. The politics of orgasm, kn. R. Morgan. Sisterhood is powerful, min. 
veik., p. 200-201. 

"7 Ten pat, p. 205. 

ji, - „moterys daugiausia buvo vyrų produktas“, taip ir dabar yra 
labiau už vyrus priklausomos nuo visuomenės pritarimo. „Moteris, 
kuriai buvo dovanotas paveikslėlis veidrodyje, šokdama artinosi prie 
šio paveikslėlio tarsi užhipnotizuota. Ir atsitiko taip, kaip atsitiko, nes 
tikėjo, kad tas paveikslėlis — tai ji pati. /.../ iš moters laukiama, jog ji 
trokš ne to, ko sau pačiai troško jos motina, bet to, ką jos tėvas ir kiti 
vyrai atranda geistino moteryje.“ 9 

Panašiai teigia kita anglų feministė: „Moterys kaip lytis yra pri- 
verstos gyventi su tramdomaisiais marškiniais, kuriuos sukirpo vy- 
rai, siekdami išlaikyti jas ekonomiškai, intelektualiai ir psichologiškai 
atrofuotas. Todėl, siekdamos adaptuotis, kad išliktų nežinia dėl ko 
vyrams priklausančiame pasaulyje, savo pačių jausmus ir aspiracijas 
jos užmigdo letargo miegu“*!. Ir kas gi joms tada lieka gyvenime? 
„Nuo lopšio iki kapo - liežuvavimas, savo mažų ištvirkavimo su vy- 
rais nuotykių svarstybos ir varžybos, štai taip ir gyvename.“ 

Naomi Weisstein, Čikagos Lojolos koledžo universiteto psicholo- 
gė, pateikia keletą ne šiokių tokių, o labai gerbiamų vyrų, psichologų 
ir pedagogų, pažiūrų moteriškumo tema pavyzdžių. Pavyzdžiui, Erikso- 
nas mini, kad merginos dažnai klausia, ar jos gali „turėti savo tapaty- 
bę prieš sužinodamos už ko ištekės ir kam kurs šeimos namus“. Ir ne 
be pagrindo abejoja, tačiau jis vis dėlto jas truputį nuramina atsakyda- 
mas, kad, nepaisant nieko, jos turi tam šiek tiek įtakos, nes „jaunos 
moters tapatybė daugiausia jau yra apibrėžta jos patrauklumo pobū- 
džio ir jos ieškomo vyro (arba vyrų), kurio (kurių) pageidauja būti 
ieškoma, pobūdžio...“*. Tuo tarpu garsus pedagogas Brunas Bettel- 
heimas simpoziume Amerikos moterų vietos moksle ir technikoje te- 
ma sako: „/.../ turime pradėti nuo suvokimo, kad, netgi jei moterys 
nori būti geros mokslininkės ar technikės, pirmiausia ir bet kuriuo 
atveju jos nori būti moteriškos vyrų gyvenimo draugės ir motinos“**. 
Pagaliau Harvardo medicinos mokyklos psichiatras Josephas Rhein- 
goldas perspėja moteris dėl pražūtingos feminizmo įtakos ieškant joms 


0 E. Figes. Patriarchal attitudes. Women in society (I leid. 1970), London, 1978, 
p. 15-17. 

%1 M. Meade. Bitching, min. veik., p. 1. 

22 Ten pat, p. V. 

“5 N. Weisstein. Kinder, Küche, Kirche as scientific law. Psychology constructs the 
female, žr. On the liberation of women. A special double issue, „Motive“, 1969, 
vol. XXIX, 6/7, p. 78. 

* Ten pat (citata iš Women and the Scientific Professions, The MIT Symposium on 
American Women in Science and Engineering, 1965). 

gyvenimo laimės: „Moteris — tai globėjiškumas... anatomija braižo mo- 
ters gyvenimo kelią... jeigu moterys pasiekia brandą be pavojaus savo 
biologinėms funkcijoms ir nesuklaidintos kiršinančios feminizmo dok- 
trinos, taigi jei motinystę pasitinka kaip išsipildymą ir yra kupinos 
altruizmo, tai būsime pasiekę tikslą: gerą gyvenimą ir saugų gyventi 
pasaulį“*“*. O paskui Meredith Tax cituoja septintojo dešimtmečio pa- 
baigos „Cosmopalitan“, kuriame moterims pateikiamas toks vyrų lū- 
kesčių pamatą sudarantis moteriškumo paveikslas: „Moteris — tai tar- 
pinis segmentas tarp vyro ir gamtos. Jis ją laiko gamtos dalimi; nors 
jai to niekada nepasakys, bet taip jaučia. Jos ciklai yra gamtos ritmų 
aidas. Jos gebėjimas gimdyti daro ją gamtos dalimi. Ji - motina. Ji — 
žemė. Ji jaučia ten, kur jis gali tik mąstyti arba veikti. Moteris esti, vyras 
veikia. Štai kame glūdi abiejų lyčių jėga ir silpnybė“*. 

Be to, Eva Figes pažymi, kad tik moterų atžvilgiu lūkesčiai yra 
labai ryškiai apibrėžti ir yra laukiama visiško tapatumo modeliui: „ar- 
ba ji absoliuti moteris, arba apskritai niekas, tai, kas anuomet buvo 
visiškai atmesta“. Tai privedė prie garsiojo „susidvejinimo: į juodą ir 
baltą, į Mergelę Mariją ir paleistuvę, į gailestingumo angelą ir prosti- 
tutę, mielą gyvenimo draugę ir nepakenčiamą emancipantę“*". M. Tax 
mano, kad moteriškumo modelis pats savaime yra prieštaringas, nes 
bandymas jį įgyvendinti turi privesti moterį prie kažko panašaus į 
šizofreniją. Moterų vaidmenys ir lūkesčiai jų atžvilgiu dažnai vienas 
kitam prieštarauja. Moteris „turi būti seksualiai patraukli, o tuo pat 
metu skaisti. Privalo būti kitiems dėmesinga, o tuo pat metu elgtis 
provokuojamai. Turi būti stipri, bet drauge ir silpna. Privalo būti be- 
ginklė, bet sugebėti apsiginti. Turi būti tokia apsukri, kad gautų vyrą, 
bet ne per daug apsukri, idant jo neatbaidytų, ar gal veikiau tokia 
apsukri, kad galėtų paslėpti savo inteligenciją ir sugebėtų manipuliuo- 
ti. Ji privalo būti visų geidžiama, bet dominti tik vieną; būti sumani, 
tačiau sielos gilumoje — naivi. Ir taip toliau, sąrašas ilgas“. Tai primena 
situaciją berniūkščio, kurio policininkas paklausė, kodėl jis jau dešimt 
kartų apibėgo aplink namą, ir išgirdo atsakymą, kad taip jis bėga iš 
namų, tačiau tėvas jam yra uždraudęs bėgioti per gatvę“. 


“5 Ten pat (citata iš J. Rheingold. The fear of being a woman, 1964). 

6 Cituota pagal: M. Tax. Woman and her mind: The story of everyday life, kn. 
A. Koedt, E. Levine, A. Rapone (red.). Radical feminism, min. veik., p. 35. 

"E Figes. Patriarchal attitudes, min. veik., p. 17. 

248 M. Tax. Woman and her mind: The story of everyday life, kn. A. Koedt, E. Levine, 
A. Rapone (red). Radical feminism, min. veik., p. 34-35. 

Į paplitusių vaizdinių moteriškumo tema prieštaringumą, su ku- 
riuo susidūrė savame literatūrologo darbe, atkreipia dėmesį Cynthia 
Ozick vėliau labai išpopuliarėjusiame tekste Šokančio šuns mirtis. Pra- 
deda klausimu: Ar moteris gali būti pamokslininke? Prieš porą šimtų 
metų dr. Samuelis Johnsonas apie tokią moterį rašė, kad ji „priminė 
jam ant paskutinių kojų šokantį šunį; nors nedarė to gerai, bet stebino 
žmogų, kad apskritai tai daro““?. O štai populiarios mintys iš autorės 
universiteto kolegos, kuris nesuvokia prieštaringumo. Kodėl moterys 
nebūdavo imperijų, armijų, ūkio ir pan. vadovėmis? Nes moteris „yra 
sentimentali, nepreciziška, iracionali, pernelyg emocionali, nekantri, 
neištverminga, nepastovi, aikštinga, impulsyvi, nesolidi, nemechaniš- 
ka, nevertinanti reikalo praktinės pusės, pavojingai nenuspėjama ir 
t. t.“ O kodėl moteris negali būti tokio masto poetė kaip Keats? Nes 
„yra pirmiausia pragmatiška, vadovaujasi protu, nėra sentimentali, jai 
stinga vaizduotės, ji nemėgsta rizikuoti, yra empiriška, konservatyvi, 
laikosi žemės, yra nesavaiminga, atkakli ir kantri, o todėl puikiai tin- 
ka knibliems techniškiems ir manipuliavimo darbams, ir apskritai ji 
neturi vaizduotės. Buvimas moterimi, kaip manė C. Ozick kolega, tai 
viena iš aplinkybių, kurios, — kaip Keatso tuberkuliozė, — daro įtaką 
poezijai. Robert Graves tuo metu guodė dėl jų lyties atstovių stokos 
literatūroje suglumusias moteris: nesikrimskite; net jeigu nesugebate 
girdėti mūzų, tai pačios esate mūzos. „Vyras dirba, o moteris yra.“ 
Pagaliau argi moterys nėra pačios kūrybingiausios? Juk sukuria vai- 
kus*", 

Tezė, kad tai vyrai sukuria moteriškumą dabartiniu jo pavidalu, 
vis dėlto nėra tapati su įsitikinimu, kuris iš pradžių buvo populiarus 
tarp radikaliųjų feminisčių, jog psichiniai lyčių skirtumai yra išimtinai 
sociogeninės kilmės. Nepaisant nieko galima ginti pažiūrą, kad patį 
abiejų lyčių skirtingumą yra tvirtai padiktavusi gamta, o visuomenė 
tuos skirtumus vien tik įkultūrina. Tarp autorių feminisčių pamažu 
stiprėja polinkis lyčių dichotomiją pripažinti pastoviu dalyku. Vėliau 
šiuo atžvilgiu pažangą padarė kultūrinio feminizmo atstovės. Bet kai 
jau, pavyzdžiui, Pat Mainardi kritiškai atsiliepia apie vyriškumą ir teigia- 
mai — apie moteriškumą, jos pažiūrose blykčioja biologiškasis lytinis 


29 I tą pasisakymą atsiliepė Virginia Woolf Savame kambaryje, ir gal dėl to Samue- 
lio Johnsono požiūris labai išpopuliarėjo feminizmo kritikoje (žr. V. Woolf. 
Wlasny pokoj, vert. A. Graff, Warszawa, 1997, p. 74 ir 139). 

20 C, Ozick. The demise of the dansing dog, žr. On the liberation of women. A special 
double issue, „Motive“, 1969, vol. XXIX, 6/7, p. 9. 

fundamentalizmas. Karas — tai tipiškai vyriškas dalykas, - sako ji. „Tam 
tikra prasme visi vyrai yra šiek tiek šizoidai, atskirti nuo gyvybės 
palaikymo realybės. Tai palengvina jiems Žaisti žaidimus, kur lošiama 
iš gyvybės. Jau beveik banalu tapo tvirtinti, kad moterys giliau išgy- 
vena sūnaus išsiuntimą į karą ar jo praradimą, nes tai jos sūnų pagim- 
dė, maitino krūtimi, auklėjo. Vyrai, kurie sukursto tuos karus, nė vie- 
no iš tų dalykų nedaro ir dėl to paviršutiniškiau vertina žmogaus 
gyvybę.“"! O rinkinio autorė poetė Robin Morgan jau anais laikais 
mano, kad moterys geriau supranta prigimtį. Skirdamasi su visais kai- 
ruoliškais judėjimais, o šiuo atveju — su žaliaisiais, ji rašo: „Lik sveikas, 
gražusis naujosios ekologijos sąjūdi“. Jis galėtų išgelbėti planetą, bet 
tik tuo atveju, jei vadovavimas jam būtų perleistas moterims, „toms, 
kurių protai yra tokie pat drąsūs ir aiškūs, kaip ir kiekvieno vyro, bet 
kurių kūnai neišvengiamai pažįsta glaudų ryšį tarp Žmonių ir jų bios- 
feros — žemės, potvynių, atmosferos, mėnulio. Ekologija — ne toks jau 
sunkus reikalas, tačiau reikia būti moterimi — ji visuomet turėjo su ja 
reikalą“**. Jau cituotoji Pirmutinės lyties autorė irgi teigia, jog „Vyras 
iš prigimties yra pragmatiškas materialistas. /.../ Moteris — priešin- 
gai, yra praktiška idealistė /.../ Vyras yra gamtos priešas. /.../ Mote- 
ris — priešingai, yra gamtos sąjungininkė /.../“*3, 


Santuoka-šeima-gimdymas 

Iš pradžių daugelis radikaliųjų feminisčių apskritai pasisakė už san- 
tuokos panaikinimą. Visiškos asmeninių ryšių tarp lyčių laisvės įgy- 
vendinimo programą ypač tiksliai nubrėžė Shulamith Firestone Lyčių 
dialektikoje. Netgi gerokai nuosaikesnė „politikė“ Marlene Dixon lai- 
ko, kad santuokos institucija „yra svarbiausia moterų laikymo prie- 
spaudoje priemonė; moterų pavaldumas palaikomas kaip tik per žmo- 
nos vaidmenį“. Šeima — tai „visuomenės konservatizmo bastionas“, — 
neabejoja Eva Figes*“. 

Vis dėlto bepigu kalbėti jaunoms studentėms! Juk yra kita medalio 
pusė: santuoka, kol gyvuoja patriarchatas, — geriausias gyvenimo bū- 


"TP Mainardi. The politics of housework, kn. R. Morgan. Sisterhood is powerful, 
min. veik., p. 452. 

2? R. Morgan. Goodbye to All That, kn. B. Roszak, T. Roszak (red.). Masculine/ 
Feminine, min. veik., p. 245. 

"EG Davis, The first sex, min. veik., p. 335. 

"7" M. Dixon, The rise of Women's Liberation, kn. B. Roszak, T. Roszak (red.), 
Masculine/Feminine, min. veik., p. 193. 

"E Figes. Patriarchal attitudes, min. veik., p. 169. 

das moteriai, net turinčiai specialybę. Anot Bonnie Kreps, santuoka — 
tai pabėgimas nuo pažeminimo ir varginančio darbo diskriminacijos 
sąlygomis. „Dirbančios (dėl uždarbio) moters ekonominis diskrimi- 
navimas daugiausia prisideda prie to, kad santuokoje ji ieško išsiva- 
davimo nuo menkai mokamo ilgo ir alinančio darbo“*“. Be to, juk 
visada pagaliau į pasaulį ateina vaikai. Gimdymas — tai moterų specia- 
lybė. Gimdymas įstumia moterį į santuoką ir į visišką pavaldumą. „Ka- 
dangi moterys turi gimdas ir gimdo vaikus ir kadangi reprodukcinės 
funkcijos kontrolės techninės priemonės niekada nebuvo tobulos, — 
net ir dabar, - visuomenė galų gale visuomet apibūdindavo moterį 
kaip gimdytoją, — rašo Lucinda Cisler, — /.../ skirtingi vaidmenys rep- 
rodukcijoje sudaro principinę dichotomiją tarp Žmonių ir visada buvo 
naudojami racionalizuojant visokius kitokius vyrų ir moterų skirtu- 
mus ir pateisinant visokias priespaudos, kurią tenka pakelti moteriai, 
formas.“ 

Gimdymas yra ne tik džiaugsmas, tai yra kančia ir kentėjimų šalti- 
nis. „Visos vaikus gimdančios moterys aukoja, — tikrą ir simbolinę, — 
kraujo auką dėl rūšies tęstinumo išlaikymo. /.../ Jos pasmerkia save 
pasiaukojimo kryžiui.” Kad nors pusiausvyros dėlei iš to būtų didelis 
visuomenės pripažinimas! Tačiau yra visiškai atvirkščiai. Ir dėl to dau- 
gelis moterų įsiunta““. 


Moterų darbas 

Pagrindinis visų moterų darbas yra darbas namuose (nepriklausomai 
nuo to, ar jos dar dirba dėl uždarbio, ar ne). 

Pirmuoju atveju ją ištinka namų šeimininkės likimas; jai darbas na- 
muose - visas jos gyvenimas, taigi iš dalies gyvenimo pakaitas. Jo 
požymis — specifinė dialektika. Tai vidinio prieštaringumo situacija be 
išeities. „Prieštaringumas jai pasirodo tokiu pavidalu: „Esu pati sau 
niekas. Pati savyje esu niekas. Jog egzistuoju, Žinau tik dėl to, kad esu 
reikalinga kažkam, kas yra iš tikrųjų, vyrui ir vaikams. Vyras išeina, 
eina į tikrą pasaulį. Kiti žmonės atpažįsta jame kažką tikro, skaitosi su 
juo. Jis daro įtaką kitiems žmonėms ir įvykiams. Jis kuria daiktus, keičia 
daiktus, ir tie daiktai paskui yra kitokie. Aš būnu iliuzijų apšviestuose 


“ B. Kreps. Radical feminism, kn. A. Koedt, E. Levine, A. Rapone (red.). Radical 
feminism, min. veik., p. 235. 

7 L. Cisler. Unfinished business. Birth control and Women’s Liberation, kn. R. Mor- 
gan, Sisterhood is powerful, min. veik., p. 245-246. 

8 P. Chesler. Women and madness (I leid. 1972), London, 1974, p. 30. 

savo namuose ir darau daiktus, kuriuos daugiausia pati esu prasima- 
niusi ir kuriais niekas, be manęs, nesirūpina. Aš nekeičiu daiktų. Dar- 
bas, kurį dirbu, ničnieko nekeičia; tai, ką išvirsiu, išnyks, tai, ką vieną 
dieną išvalysiu, vėl reikės valyti rytojaus dieną. Tai daro įspūdį, kad 
dalyvauju kažkokiame apsimetinėjime, o ne rezultatus duodančiuose 
veiksmuose. Savo tikrumą pajuntu tik rėkdama ar isterijos ištikta. Bet 
tokiu atveju statau save į didžiausią pavojų: man pasakys, jog esu ne- 
teisi ar kad nesu tokia, kokia deduosi, ar kad manęs jau gana. O jeigu 
liausis mane mylėjęs, tai jau ir po manęs; nebeturėsiu jau jokio gyveni- 
mo tikslo nei įrodymo, kad dar egzistuoju. Todėl privalau visa tai 
paslėpti savyje, idant iki to neprieičiau, privalau nekelti jam jokių rei- 
kalavimų ir niekuo jo neužgauti. Bet tuomet jaučiuosi mirusi. Tačiau, 
jeigu liausis mane mylėjęs, būsiu mirusi iš tikrųjų, nes pati sau esu 
niekas. Privalau būti kieno nors pastebėta, idant Žinočiau, jog egzis- 
tuoju. Tačiau, jeigu pati save paslėpsiu, kaip galiu būti pastebėta?“ 
Štai esminis prieštaravimas.“?* Reziumuojant: „Arba moteris yra kaž- 
koks (suakmenėjęs) daiktas, priklausąs kokiam nors vyrui ir dėl sa- 
vo ryšio su juo gaunąs pinigų, pažįstamų, padėtį ir netgi savo pačios 
tapatybę, arba jos niekur nėra, ji išnyksta, spingsi kažkur dykynės 
pakrašty, neturėdama ką veikti ir iš viso jokios apčiuopiamos tapa- 
tybės“***, 

Daugelis moterų, net dirbančių dėl užmokesčio, visus namų ruošos 
darbus prisiima sau. Vyrai (o dabar jau galima reikalauti, kad jie prisi- 
imtų dalį su namų ruoša susijusių pareigų) išsisukinėja kaip įmanyda- 
mi. Kodėl moterys ir toliau triūsia namuose nemurmėdamos, o vyrai 
to nenori? Dažnai cituojamame pamflete Pat Mainardi rašo: „Tai gali- 
ma paaiškinti tuo, kad mums, moterims, yra visiškai išplautos smege- 
nys. Tikriausiai tokie yra dėl spindinčių grindų ar švariai išskalbtų jų 
marškinių apykaklaičių ekstazę išgyvenančių moterų metų metais ro- 
dymo per televiziją rezultatai. Vyrai nėra perėję tokios dresūros. Už- 
tat vos priėmę pasiūlymą dalyvauti namų ruošoje, jie turi gerą orien- 
taciją dėl šių darbų prigimties. Tai yra tiesiog smirdintis darbas“ **!. 

Kai moteris pradeda dirbti už atlygį ne namuose, jos pareigos, su- 
sijusios su namų ruoša, niekur nedingsta. Vyrams ir toliau sėkmingai 


»? M. Tax. Woman and her mind: The story of everyday life, kn. A. Koedt, E. Levine, 
A. Rapone (red.). Radical feminism, min. veik., p. 29-30. 

"0 Ten pat, p. 31. 

"TP Mainardi. The politics of housework, kn. R. Morgan. Sisterhood is powerful, 
p. 447—448. 

išsisukinėjant, moterį užgula garsioji dviguba našta. Kai kas klausia, 
ar moterys išnaudojamos kaip darbininkės, ar kaip moterys, — rašo 
Jean Tepperman. — Čia yra ir viena, ir kita. Todėl ji turi asmeninę 
moterų darbininkių judėjimo viziją. Šis judėjimas „kovotų prieš fabri- 
ką, plėtotų kampaniją dėl valstybės dotuojamų visos dienos vaikų glo- 
bos centrų, dėl abortų ir t. t., jo narės ryžtingai pareikštų atliksiančios 
tik 50 proc. namų ruošos darbų - ir visa remtų karatė treniruotėse 
užgrūdintos moterys““*. Tai ne utopija. Autorė yra dirbusi tarp mo- 
terų ir žino, kokios jos stiprios. Jeigu tik panorėtų norėti: „Žvalgiausi 
aplink tarp jų, o mano skaudantys raumenys priminė man, kad tai yra 
moterys, ką tik baigusios aštuonias valandas alinančio fizinio ir psi- 
chinio darbo, ir mačiau, kaip jos, vilkėdamos margomis vasarinėmis 
suknelėmis, garsiai kalbėdamosi ir juokdamosi, baltosios, juodaodės, 
geltonodės, jaunos ir senos, skuba prie kito darbo. Tokios gražios ir 
tokios stiprios — jei tik apsidairytų aplink ir pamatytų savo jėgą! 79 


Smurtas prieš moteris ir jo rezultatai 

Aprašinėdamos visuomeninę moterų padėtį, vėlesnės radikaliosios 
feministės į pirmą vietą iškelia įvairias smurto prieš moteris formas. 
Apima siaubas prieš akis iškilus piešiamam vaizdui, dėl to verta susi- 
rūpinti. 

„Prievarta ir baimė būti išprievartautai — tai kasdienė kiekvienos 
moters patirtis“, — rašo poetė feministė Susan Griffin. Savo ankstes- 
nį 1971 metų eskizą ji pradeda vėliau išgarsėjusiais sakiniais: „Nieka- 
da nesijaučiau laisva nuo baimės būti išprievartauta. Panašiai kaip ir 
daugelis moterų nuo ankstyviausių gyvenimo metų prievartą laikiau 
natūralios mano aplinkos sudedamąja dalimi, tokiu dalyku, kurio kaip 
gaisro ar žaibo smūgio reikia bijoti ir stumti nuo savęs tolyn malda. 
Niekada nesu klausinėjus, kodėl vyrai prievartauja, laikiau tai viena iš 
daugelio žmogaus prigimties paslapčių“*?. Išprievartavimo grėsmė for- 
muoja moterišką gyvenimo modelį. Ne kartą moteris dėl pavojaus būti 
išžagintoms atsisakoma įdarbinti tam tikrose darbo vietose. Be to, 
„išprievartavimo baimė neleidžia moterims priartėjus nakčiai 


%2 J]. Tepperman. Two jobs. Women who work in factories, kn. R. Morgan. Sisterhood 
is powerful, p. 115-116. 

%3 Ten pat, p. 123-124. 

"TG Griffin. Rape, min. veik., p. 4. Pirmą kartą žr. „Ramparts“, IX, 1971, p. 26 
(pagal L. Segal. Slow motion. Changing masculinities, changing men, London, 
1990, p. 233). 

*5 Ten pat, p. 3. 

vaikščioti gatvėmis. Verčia jas slėptis namuose. Kad nebūtų apkaltin- 
tos provokuojamu elgesiu, jos turi būti pasyvios ir kuklios““**. 

Išprievartavimas yra grėsmė, rečiau — tikrovė, tačiau seksualinis prie- 
kabiavimas sudaro bemaž visuotinę moterų patirtį. 1994 metų rinkinio 
šia tema autorės įžangoje teigia, jog dvi dešimtys kovos su šiuo reiški- 
niu metų ligi šiol tedavė menkų vaisių. „Vyrai nesiliauja seksualiai 
kabinėjęsi prie moterų. Priekabiavimas ir toliau kelia nerimą dėl savo 
dažnumo, o tipiškos moterų reakcijos, - pavyzdžiui, atsakymas „ne“ 
ar skundų rašymas, - negali pasižymėti geresniais rezultatais.” Kaipgi 
suprantama ši sąvoka? „Vizualiąsias priekabiavimo formas sudaro pro- 
vokuojamas žvilgsnis, bauginamas žvilgčiojimas ir seksualiniai gestai; 
verbalines priekabiavimo formas sudaro švilpčiojimas, užuominos ir 
apkalbos, seksualinis šmaikštavimas, seksualiniai pasiūlymai, atvi- 
rai gąsdinančio pobūdžio pastabos; kūniškąsias formas sudaro ne- 
pageidaujamas priartėjimas, lytėjimas, gnaibymas, plekšnojimas, tiks- 
lingas trynimasis, graibymas.“ Maždaug 50 proc. moterų ir 20 proc. 
vyrų susiduria su kuria nors seksualinio priekabiavimo forma“. 

Galbūt ankstyviausias apibrėžimas priklauso Deirdre Silverman, 
kuri leidinyje „Ouest“ rašo: „Seksualinį priekabiavimą esame apibrė- 
žusios kaip dirbančių moterų laikymą sekso objektais“. Jau 1975 metų 
gegužės mėnesį Niujorko valstijoje Itakės Working Women United su- 
rengė jos vadovaujamą pašnekesių priekabiavimo tema sesiją. Toliau 
ji rašo: „Seksualinis priekabiavimas prasideda jau kreipimosi dėl dar- 
bo metu, kai yra vertinami ne tik darbui reikalingi moterų sugebėji- 
mai, bet ir jų fizinis patrauklumas (taip pat tam tikrais atvejais seksu- 
alinis nuolaidumas). Jis nesiliauja vėliau, kai darbo išsaugojimas, 
užmokesčio padidinimas ar avansas priklauso nuo bendradarbių, klien- 
ar priėmimo. Asortimentas nepaprastai platus: nuo aiškiai reikšmingų 
žvilgsnių ir/ar pastabų iki švelnių kūniškų prisilietimų (gnaibymas, 
bučiavimas ir t. t.), netgi atviros seksualinės agresijos. Bet kuriuo at- 
veju signalas aiškus: buvimas seksualia būtybe moteriai yra svarbes- 
nis už jos darbą“*“". 


e Ten pat, p. 23. 

* S. G. Bingham (red.). Conceptualizing sexual harassment as discursive practice, 
min. veik., p. 1. 

"TL Kelly. Surviving sexual violence, Minneapolis, 1988, p. 103 (cit. pagal ten pat, 
p. 34). 

"TD Silverman. Sexual harassment. Working women's dilemma, kn. C. Bunch ir kt. 
(red.). Building feminist theory, min. veik., p. 84. 

Kitos moterų gąsdinimo ir terorizavimo formos jau buvo atspindė- 
tos teorinėje dalyje cituotuose aprašymuose. Anot A. Dworkin, mote- 
rims nuolat gresia „nekontroliuojamas ir neprognozuojamas vyrų smur- 
tas“, kaip antai: „prievartavimas, žmonų niekinimas, prievartinis vaikų 
gimdymas, medikų skerdyklos, seksualinės žmogžudystės, priverstinė 
prostitucija, kūno sužalojimai, sadistiškos psichinės patyčios“, 

Visuotinis teroras prieš moteris turi tam tikrų pasekmių moterų 
laikysenai ir apskritai psichikai. Tarkim, jis yra moterų konservatizmo 
šaltinis. Įdomu, kad moterys visada palaikydavo karus, — teigia Dwor- 
kin. Jos taip pat kultivuoja visuomeninio konteksto tradicijas bei ver- 
tybes, yra bukos konformistės, ortodoksiškos išpažinėjos, paklusnios 
rinkėjos, pasitikėjimo kupinos mokinės”. Tai yra pasekmė „kovos dėl 
išlikimo“, kurią moterys privalo kovoti „nelyginant koncentracijos la- 
geryje““?. Saugumo kaina yra „paklusnumas, vaikų gimdymas, seksu- 
alinis nuolankumas“, arba vadinamasis „moterų prijaukinimas“*“. Vis 
dėlto tas konservatizmas yra savižudiškas. „Tragedijos esmę sudaro 
tai, kad moterys, kurios taip be atodairos viską paaukoja dėl išlikimo, 
nesusivokia pačios save žudančios.“** Tikroji išeitis yra tik feminiz- 
mas“, 

Gyvenimas teroro sąlygomis suformuoja ir specifinį moterų inte- 
lektą. „Vyrai neapkenčia moterų intelekto.“** Tas intelektas juos bau- 
gina, nors skiriasi nuo jų pačių intelekto, o gal kaip tik dėl to. „Moterų 
atliekamas darbas yra žemiau juosmens; intelektas yra aukščiau. Mo- 
terys yra Žemiau, vyrai — aukščiau.“* O moterys tiesiog privalo savo 
intelektu naudotis kitaip negu vyrai. Vyrai bendrauja su pasauliu ir 
jam naudoja savo protą, moterims pasaulis yra vyrai, ir tai jų atžvilgiu 
turi operuoti protu. „Vyrai yra pasaulis, ir moterys naudojasi savo 
intelektu, kad juos išgyventų: jų išdaigas, troškimus, reikalavimus, 
nuotaikas, neapykantas, nusivylimus, orgijas, geidulius, gašlumą, val- 
džią, jėgą, silpnumą.“*"* Ir tuo pat metu „moteris privalo pažaboti sa- 
vo intelektą taip, kad atrodytų maža ir įbauginta moterėlė. Arba 


"TA. Dworkin. Right-wing women, min. veik., p. 20-21. 
“| Ten pat, p. 14. 

“" Ten pat, p. 20. 

“3 Ten pat, p. 23. 

"= Ten pat, p. 35. 

“> Ten pat, p. 190. 

“* Ten pat, p. 37. 

“7 Ten pat, p. 64. 

“* Ten pat, p. 39. 

privalo jį visiškai paslėpti, arba maskuoti suteikdama jam ypatingą 
stilių. Arba, mokėdama už visa tai, privalo išsikraustyti iš proto“. 

Moterų intelektas ir pasaulis, kuriame jos privalo komponuoti sa- 
vo gyvenimą, reikalauja pasirinkti vieną iš dviejų modelių. „Žmona ar- 
ba prostitutė, - pradeda tapyti moters situacijos vyrų pasaulyje pa- 
veikslą A. Dworkin, — mergšė ateina iš gatvės, kad taptų Žmona, jei 
tik sugebės; į gatvę išmesta Žmona, jeigu reikia, tampa mergše. Argi 
yra kitas kelias išeiti iš namų, kuris nenumaldomai ir tragiškai neves- 
tų į kampą? /.../ Su tuo klausimu susiduria visos moterys /.../“*. O 
toliau temą tikslina: „Egzistuoja du modeliai, iš principo apibrėžian- 
tys, kokiu būdu moterys visuomenėje yra atiduotos valdžiai ir seksu- 
aliniam vartojimui: viešnamio modelis ir ūkiškas modelis“. Pirmuoju 
atveju seksu užsiiminėjama dėl paties sekso. Antrasis modelis taiko- 
mas motinystei: „moterys kaip klasė yra apvaisinamos vyrų sėkla, o 
paskui renkami vaisiai; moterys vartojamos kaip medžiai, kad vestų 
vaisių“. Abu modeliai tikrovėje dažnai pereina vienas į kitą™®. Abiem 
atvejais „moterimis disponuojama kaip moterimis; abu modeliai yra 
masinio naudojimosi moterimis kaip klase būdo pavyzdžiai; abiejuose 
nėra vietos moterų žmogiškumui“. 

Autorė glaustai rekonstruoja drauge su tuo egzistuojančią vyrų mąs- 
tymo seksistinę logiką: „Moterys leidžiasi nešvankiai kalbinamos ir ga- 
li gimdyti vaikus, todėl moterys privalo būti nešvankiai kalbinamos ir 
gimdyti vaikus“, arba kitaip: „Į moteris galima skverbtis, ir todėl į jas 
privalu skverbtis“. Niekas netaiko tokio pat samprotavimo vyrams, nors 
juos taip pat galima nešvankiai užkabinėti. Moteris turi rankas, galvą ir 
t. t., juk galima būtų pasakyti: moteris geba dirbti galva, ir todėl privalo 
dirbti galva. Anot vyrų, moterų darbas — tai seksas”. 


Pačių feminisčių portretas 

Kaip feministės mato pačios save? Kaip atsakinėja į kaltinimus savo 
adresu? Kaip diferencijuojasi? Ar yra solidarios? 

Kas jos yra Jungtinėse Valstijose? Apskritai, ir tikriausiai ne be pa- 
grindo, yra laikoma, jog amerikietiškasis feminizmas, bent jau iš pra- 
džių, buvo pirmiausia vidurinės klasės baltųjų moterų (dviejų kartų) 
sąjūdis. Vyresnioji karta sukūrė liberalųjį feminizmą, jaunesnioji — ra- 


7 Ten pat, p. 43. 
* Ten pat, p. 62. 
#1! Ten pat, p. 174. 
22 Ten pat, p. 185. 
%3 Ten pat, p. 63. 

dikalųjį. Marlenos Dixon nupieštas portretas — tai veikiau marksizmui 
artimos autorės gerų linkėjimų išraiška: „Naująjį moterų sąjūdį suda- 
ro: iš pašalpų gyvenančios neturtingos baltosios ir juodaodės mote- 
rys, darbininkės, vidurinės klasės moterys, koledžų studentės, išlais- 
vinimo sąjūdžių aktyvistės, /atradusios/, jog, kovodamos dėl kitų 
laisvės, pačios nėra laisvos“. Jų interesai įvairūs. Moterys darbinin- 
kės pirmiausia turi ekonominio pobūdžio interesų (darbo vietos, vie- 
nodi atlyginimai, diskriminacijos panaikinimas, vaikų globa), viduri- 
nės klasės moterys kovoja su nužmoginančiomis uždaro gyvenimo 
šeimoje, gyvenimo dėl vyro ir vaikų pasekmėmis, moterys studentės 
(netekėjusios vidurinės klasės merginos) kovoja su seksualiniu išnau- 
dojimu, prieš tradicinę santuoką, įbrukimą į „seksualinio objekto“ vaid- 
ment ir buvimo „žŽmogiškąja būtybe“ neigimą, vertimą parsidavinėti 
lyčių turguje. Apibendrindama autorė kaip bendrus interesus (pagrin- 
dinius tikslus) nurodo: kovą su ekonominiu išnaudojimu, su psicholo- 
giniu engimu ir išnaudotojišku seksualizmu**. 

Feministės yra įniršusios. Labai dažnai jos sakosi esančios furious, 
mad, in rage, angry etc. Ar tai yra koks nors ypatingas jų bruožas? Taip. 
Susi Kaplow, Niujorko radikaliųjų feminisčių narė, rašo: „Neatsitikti- 
nai pirmuosius moters žingsnius išsivadavimo link lydi pyktis“. Tas 
pyktis iš pradžių kaupiasi prieš asmenis, kurie tavo gyvenime yra pa- 
darę daugiausia skriaudų: ant tėvų pykstama už tai, kad verčiau no- 
rėjo turėti berniuką; ant motinos (drauge su užuojauta), kad nesuge- 
bėjo parodyti kitokio negu savo pačios - užgesintos moters - pavyzdžio; 
ant tėvo, kad be skrupulų pasitvarkydavo savo ego tavo motinos ir 
tavo pačios sąskaita; ant savo mokytojų, kurie iš tavęs mažiau reika- 
laudavo, nes esi mergaitė; ant gydytojų, kurie pirma parūpino tau 
nepatikimų kontraceptinių priemonių, o paskui atsisakė daryti abor- 
tą; ant psichiatro, kuris įkalbėjo tau šaltumą vien dėl to, kad nepatiri 
vagininio orgazmo, ir laikė tave neurotike, nes norėjai rasti geriau 
mokamą ir tavo ambicijas tenkinantį darbą; ant darbdavio, kuris mokė- 
jo tau grašius ir vertė dirbti kvailą darbą; ant žiniasklaidos, tikinan- 
čios tave: „Jau toli esi pažengusi, vaikeli!“ — o pasirodo, kad pakliu- 
vai į specialiai moterims paruoštą akligatvį. „Pradedi niršti, o 
labiausiai ant vyrų.“ Ant pardavėjo, kuris tau sako „mieloji“, ant 
savo (vis negausingesnių) draugų, kurie tik skelbiasi esantys „visiškai 


24 M. Dixon. The rise of Women’s Liberation, kn. A. Koedt, E. Levine, A. Rapone 
(red). Radical feminism, min. veik., p. 187. 
*5 Ten pat, p. 189-190. 

už moterų išvadavimą“, ant savo vyro (jeigu dar nėra išėjęs) už tai, 
kad „yra toks pat, kaip ir visi vyrai“. Tai darosi visiškai nepakeliama. 
Tas pyktis gyvena tavyje savo gyvenimą, nesilpnėja. Bičiuliai su tavi- 
mi jau nebegali ištverti. Tu pati negali — nebepajėgi ramiai žiūrėti tele- 
vizoriaus ar šnekučiuotis. Tačiau pastebi, kad pyktis teikia tau jėgų. 
Pradedi niršti ir ant savęs už tai, kad ligi šiol taip klusniai taiksteisi su 
visu tuo ir su tuo, kas buvo su tavimi daroma. Tarsi būtum buvusi to 
nusikaltimo bendrininkė. Tai tu pati įdiegei sau įsitikinimą, kad esi 
menkavertė, pati pasidavei spaudžiama amžino rūpesčio patikti ir bū- 
ti vilioke, pati patikėjai, kad vyrai yra svarbesni, o moteriai rūpi tik 
ištekėti. Šūkauji ant kitų, niršti ant savęs ir... susitinki tokias pat įnir- 
šusias moteris. Sudarote grupę, dalijatės patirtimi. Pradedate kontro- 
liuoti savo pyktį, jį vairuoti, jūsų apmaudas veda jus nuo „privatumo į 
politiškumą“, jūs pačios imate kurti savo tolesnį likimą. Atgaunate 
savo individualumą. Tampate feministėmis***. 

Iš Niujorko WBAI-FM radijo: „Jaučiu įniršį, esu įsiutusi. Gatvėje — 
dėl savo padėties gatvėje, dėl fakto, jog gatves yra pasisavinę vyrai. 
/.../ Žinokite, kad tai jau plinta, kad sąjūdžio moterys nepakenčia, 
kai joms švilpčioja. Nepakenčia užkabinėjimo gatvėje. Žinokite, kad 
vyrai iš to juokiasi, kitos moterys irgi juokiasi. Sako, kad esame per- 
nelyg jautrios, kad be reikalo nervinamės, nes ko jau čia iš karto taip 
pykti. Kad iš tiesų tai esąs komplimentas, jei mus užkabinėja ir mums 
švilpčioja, nes mes jiems patinkame. Ir kad verčiau reikią krimstis, kai 
to jau nebedaro“**". 

Nieko nuostabaus, kad bematant paplito nuomonė, jog feministės 
neapkenčia vyrų. Pamela Kearon, viena iš Raudonųjų Kojinių įkūrėjų, 
visiškai ir nesigina. „Neapykanta — žmogiškas reiškinys. O juk mote- 
rys — tai žmonės, argi ne tiesa? O ne tarpinė grandis tarp žmogaus ir 
beždžionės, ne kažkokia nepavojinga, aptriušusi, pasakiška Žmogaus 
atmaina. Vadinasi, mumyse iš tikro kažkaip kyla ir neapykanta, ir 
priešiškumas, ir nepalankumas.“** Liūdina visai kas kita: kad vyrams 
pavyko primesti feministėms tokį jų apibūdinimą. Daugelis feminisčių 
kaip blogo dalyko bijo būti įtartos, kad neapkenčia vyrų. „Ak, žinau, 


26 S. Kaplow. Getting angry, kn. A. Koedt, E. Levine, A. Rapone (red.). Radical 
feminism, min. veik., p. 36-41. 

27 Men and violence, kn. A. Koedt, E. Levine, A. Rapone (red.). Radical feminism, 
min. veik., p. 64. 

*8 P. Kearon. Man-Hating, kn. A. Koedt, E. Levine, A. Rapone (red.). Radical 
feminism, min. veik., p. 78. 

jog privalome neapkęsti nuodėmės, o mylėti nusidėjėlį. Vis dėlto per- 
nelyg dažnai reikalas baigiasi tuo, kad mylime nusidėjėlį, o neapken- 
čiame jo aukos.“*? Visa tai gal ir tiesa, bet, prierašo po Ketvirtojo pasau- 
lio manifesto autorės nuomone, kartais nueinama per toli. „Kai kurios 
moterys visa, ko tik nemėgsta, ėmė vadinti „vyriškais dalykais“. Susi- 
daro įspūdis, kad visa, kas tik apibūdinama kaip „vyriškas bruožas“, 
jau vien dėl to laikoma blogiu.“?0 

Vėlesnės radikaliosios feministės pamažu praranda distanciją, au- 
toironijos gebėjimus ir ima nuoširdžiai žavėtis pačios savimi, tuo pat 
metu tapdamos nekritiškomis moteriškumo garbintojomis. 

Štai, pavyzdžiui, feministės apskritai esančios labai veiklios. Di- 
džiulė jų energija pasireiškusi Niujorke 1987 metais vykusioje konfe- 
rencijoje prieš „seksualinius liberalus“. Ji iškilo aikštėn kaip „jų užsi- 
degimas ir džiaugsmas“, nes juk „atlaikė daug galingesnių už save 
priešų atakas“ ir „toliau kovojo su seksualiniu išnaudojimu. /.../ Kal- 
bėtojos buvo įpykusios, sąmojingos ir įkvepiančios. Jos pergyveno są- 
vadautojus, ištvėrė mormonų patriarchus, cenzūrą, vadinamą žodžio 
laisve, ir pasirinkimo laisvės skraiste dangstomą prievartą. Jos buvu- 
sios pravardžiuojamos, jų žodžiai buvę iškraipomi, o jos ištvėrusios 
savo poste — dar šviesesnės, dar labiau atsidavusios ir narsios nei ka- 
da nors iki ol", 

Kai kas mano sau, jog būti feministe — tai „tam tikro gyvenimo sti- 
liaus pasirinkimas. Esi jauna, šiuolaikinė moteris. Dėl to, žinoma, esi 
feministė. Tačiau tai nėra taip paprasta, feministe taip netampama. 
Feminizmas — tai vyrų viršenybės įveikimo moterų kaip klasės naudai 
politinė praktika /.../““*. 

O ką tai reiškia būti radikaliąja feministe? Vieno iš labiausiai skai- 
tomų Didžiosios Britanijos feminisčių žurnalo anketoje šia tema pasi- 
sakė daug feminisčių. Sara Scott pažymi, jog „radikalusis feminizmas 
reiškia..., kad tavo kelnaitės neįkaista pamačius „porą šaunių tipų“; 
„kad esi įsitikinusi, jog menstruacijos, motinystė, išklydimas iš kelio, 
pinigai ir vyrai — visa tai yra politinės temos; ...kad „postfeministes“ 
laikai būtybėmis, kurios politikos reikaluose dar nėra nė pradėjusios 


> Ten pat, p. 79. 

0 B. Burris. The Fourth World Manifesto (1971), kn. A. Koedt. E. Levine, A. Rapone 
(red.). Radical feminism, min. veik., p. 356. 

>! D. Leidholdt. Introduction, kn. D. Leidholdt, J. G. Raymond (red.). The sexual 
liberals and the attack on feminism, min. veik., p. XVII. 

22 A. Dworkin. Woman-hatinę right and left, kn. D. Leidholdt, J. G. Raymond 
(red.). The sexual liberals and the attack on feminism, min. veik., p. 29-30. 

bręsti; ...kad bendradarbiauji su heteroseksualiomis feministėmis, jei- 
gu esi lesbietė; ...kad bendradarbiauji su daugeliu lesbiečių, jeigu esi 
heteroseksuali; ...nevarinėji begalinių kalbų apie tai, kad esi lesbietė 
(nebent būtum ką tik ja tapusi); kad apskritai neužsimeni, jog esi hete- 
roseksuali (lesbiečių draugėje); ...kad pabrėžti, jog kraujomaiša, išžagi- 
nimai ir blogas elgesys su moterimis — tai valdžios, o ne iškrypimo 
klausimai; ...kad visą laiką esi kaltinama, jog esi biologinio determi- 
nizmo šalininkė; ...ir kad visą laiką tai neigi”. Julia Parnaby buvimą 
radikaliąja feministe suvokia kaip vieną konjunkciją: „veikėja /radi- 
kali /feministė /antirasistė /antiporno /anti- iš viso /turinti klasinę 
politinę sąmonę /lesbietė /revoliucionierė/ giliai įklimpusi į realijas / 
materialistė /kolektyvistė /privatumas yra politiškas /nežeminanti 
kitų /paslaugi /kovojanti /antiburžuazinė /nehierarchiška /sąmoninga 
/sąmojinga /išmintinga /seserystė“. Mandana Hendessi dalyką su- 
vokia aksiologiškai: „Radikalusis feminizmas reprezentuoja pažiūras 
ir praktiką, kurios moteris iškelia į pirmą vietą ir į moterų interesus 
žiūri kaip į svarbiausius visuomenėje“, kur pažeidžiamos Žmogaus 
teisės?“?. 


Lesbietės ir feminizmas 

„Esu sutikusi daug, labai daug feminisčių, kurios nebuvo lesbietės, 
bet niekada nesu sutikusi lesbietės, kuri nebūtų buvusi feministė“, — 
nė kiek neabejodama teigia radikalioji feministė lesbietė”. 

Ne iš karto lesbietės rado užuoglaudą feminizme. Ypač iš pradžių 
(o ir vėliau) jos susidurdavo su aplinkos ostrakizmu. „Kai feminisčių 
susirinkime pasirodė moteris ir pareiškė esanti lesbietė, daugelis mo- 
terų nuo jos atšlijo. Iš kitų išgirdo, kad turinti laikyti liežuvį už dantų, 
nes galinti pagadinti reikalą. Toms moterims atrodo, kad galbūt pasi- 
seks įtikinti vyrus sutikti su tam tikra doze lygybės moterims - tuo 
atveju, jei tos moterys demonstruos savo ištikimybę heteroseksualu- 
mui ir motinystei.'** 

Kai kuriose grupuotėse, pasijutusios tvirčiau, feministės lesbie- 
tės ėmė atakuoti kitas drauges su šūkiu: „Lesbietės - tai moterų 
avangardas išsivadavimo kelyje“. Ypač išplėtotą pagrindą politinei 
lesbizmo programai šiek tiek vėliau pateikė rašytoja Adrienne Rich 


> „Trouble and Strife“, 27, 1993 m. žiema, p. 7-9. 

“4 M. Shelly. Notes of a radical lesbian, kn. R. Morgan. Sisterhood is powerful, min. 
veik., p. 308. 

Ten pat. 

(skaitytojas galės susipažinti su jos straipsnio santrauka istorinėje 
dalyje?“). Čia kaip pavyzdžius pažymėsime kai kuriuos kitus anks- 
tesnius balsus. Jau cituota Martha Shelly dar rašo: „Lesbizmas - tai 
iš tiesų kelias į laisvę, į laisvę nuo vyrų priespaudos. /.../ reikia 
atmesti požiūrį, kad čia esama ligos sąlygoto nukrypimo nuo nor- 
mos. /.../ Lesbietė, galėdama gauti meilę ir seksualinį pasitenkini- 
mą iš kitų moterų, nėra priklausoma nuo vyrų meilės, sekso ir pini- 
giniuose reikaluose. Ji neprivalo jiems kasdien tarnauti (bent jau ne 
namuose), nei sotinti jų ego, nei atsiduoti jų skubotiems ir seksua- 
liai netaikliems meilumams. Ji išvaduota nuo nepageidaujamo nėš- 
tumo baimės, gimdymo skausmų ir nuo begalinio alinančio triūso 
su mažais vaikais“*". Ir toliau daro išvadą: „Milijonai moterų yra 
įsitikinusios, kad turi būti paklusnios vyrams, sutikti su tuo, kad 
joms mažiau mokama už tą patį darbą, ir dirbti visus bjaurius namų 
ruošos darbus. Pasitaikė tokių, kurios, kad išsaugotų tuos geleži- 
nius pančius, būtų verčiau sutikusios būti užmuštos. Tačiau nesu 
sutikusi lesbietės, kuri tikėtų, kad nuo gimimo yra ne tokia protin- 
ga ar ne tokia gabi kaip vyras; kuri sklandžiai prarytų bent žodį iš 
tų plepalų apie „moters vaidmenį“**. 

Nieko nuostabaus, kad vyrai daro ką tik gali, idant atbaidytų mo- 
teris nuo lesbiškosios meilės kaip nuo kažin ko nenatūralaus. Paplitęs 
heteroseksualizmas pavergia moterį. „Mūsų kūnai — tai vyrų okupuo- 
ta teritorija“, — teigia Raudonosios Kojinės iš San Francisko. - Mums 
neleidžiama mylėti jokios moters, neišskiriant nė pačios savęs, kūno. 
/.../ moterys nėra laikomos baigtinėmis žmogiškomis būtybėmis. To- 
dėl bet kokia dviejų moterų sąjunga, palyginti su galimybe jungtis su 
vyru, iš esmės turi atrodyti nepalyginamai blogesnė. Vyrų mums pri- 
mesta „lesbizmo“ baimė jų rankose pasirodo besanti veiksminga prie- 
monė, sulaikanti mus nuo laisvo, nesuvaržyto santykio su savimi ir su 
kitomis moterimis. Dažnai čia pat užmirštama, kad ir mūsų san- 
tykiuose su vyrais nėra vietos laisvei, nes mūsų visuomeninė padė- 
tis — tai nelaisvė, kurios paskirtis yra tenkinti ne mūsų, o vyrų po- 
reikus "7" 


De Žr. p. 172-174. 

27 M. Shelly. Notes of a radical lesbian, kn. R. Morgan. Sisterhood is powerful, min. 
veik., p. 306-307. 

8 Ten pat, p. 308. 

2 San Francisco Redstockings. Our politics begin with our feelings, kn. B. Roszak, 
T. Roszak (red.). Masculine/Feminine, min. veik., p. 289. 

Moterys, tapusios lesbietėmis, nustoja bijoti vyrų. Ar jos vyrų ne- 
kenčia? Dar kartą suteikime žodį Marthai Shelly: „Nebijodamos būti 
vyrų pamestos, lesbietės ne taip stengiasi slėpti savo priešiškumą vy- 
rų —- moterų engėjų - klasei. Priešiškumas savo engėjui yra sveikas 
dalykas. /.../ Jeigu iš priešiškumo vyrams randasi lesbizmas, manau, 
kad vyrų vyraujamoje visuomenėje lesbizmas yra veikiau psichinės 
sveikatos požymis. /.../ Ne, nenorėčiau peikti visų vyrų. Esu sutikusi 
keletą nuostabių, mylinčių vyrų tarp revoliucionierių, tarp hipių ir tarp 
vyrų homoseksualų. Tačiau paprastas vyras, neišskiriant paprasto stu- 
dento radikalo, nori turėti nuolankų sekso objektą, dar namų tarnai- 
tę, dar vaiko auklę, kuri, visa tai savyje sujungusi, tvarkytųsi aplink jį, 
kai jis yra užsiėmęs visais sau maloniais dalykais ir švaistosi aplinkui — 
pliekia didelį šefą arba Che Guevarą; toks vyras yra mano engėjas ir 
mano priešas“?“, 


Aksiologija 


Kaip pagrįsti permainų reikalingumą? Kokiomis vertybėmis rem- 
tis? Dėl ko kautis? 

Egzistuoja toks objektyvus ir besąlygiškas blogis, - rašo Tax, - ku- 
ris verčia priešintis visas moteris, perpratusias savo padėtį. Kai mote- 
rys įsisąmonina, kaip labai socializacijos yra deformuotos ir apribo- 
tos, jos kenčia. „Ta kančia (pain) lemia, kad savo kasdienybėje aiškiai 
suprantame, jog visuomenės pokyčiai yra absoliučiai būtini.“?*' 

Bet argi kiti nekenčia labiau negu moterys? — ne kartą klausia vy- 
rai. Kaip tik tai yra darę draugai revoliucionieriai, kai jų kolegės į 
pirmą vietą kaip kovos tikslą iškėlė moterų išlaisvinimą. „Kaip gali, — 
klausia mūsų, — kalbeti apie moterų engimą, kuris yra palyginti nereikšmin- 
gas, o tylėti apie tokius dalykus, kaip rasizmas arba imperializmas? Tai yra 
viešpataujantiems vyrams būdingas klausimas, - sako Robin Morgan. 
Ne tik dėl arogancijos, bet ir dėl ignoravimo. /.../ Juk kapitalizmas, 
imperializmas ir rasizmas — tai vyrų vyravimo - seksizmo požymiai.“ 0 


* M. Shelly. Notes of a radical lesbian, kn. R. Morgan. Sisterhood is powerful, min. 
veik., p. 308-309. 

"TM Tax. Woman and her mind: The story of everyday life, kn. A. Koedt, E. Levine, 
A. Rapone (red.). Radical feminism, min. veik., p. 27. 

** R. Morgan. Introduction, kn. R. Morgan. Sisterhood is powerful, min. veik., 
p. XXXIV. 

Tai girdėdami draugai iš pradžių imdavo juoktis. Tie patys baltieji 
kairuoliai, prisimena Barbara Burris, — kai pajuokos neduodavo rezul- 
tatų, ėmę nervintis bandydavo jas sugėdinti ar įbauginti. Klausinėda- 
vo: „Ir kas gi tokio t a u nutiko, jog manai, kad tu, baltoji miesčione 
mergaite, esi engiama?“ /.../ Ši taktika pradėjo duoti rezultatų kal- 
bant apie silpnesnes moteris — tas, kurios tolydžio buvo kupinos vyrų 
joms primesto kaltės ir paniekos sau jausmo.” 

Tuose tarpusavio kaltinimų žaidimuose kaip koks akivaizdus fo- 
nas matyti užslėpti aksiologiniai humanistinio egalitarizmo įsitikini- 
mai. Visi žmonės yra lygūs, turi tokią pat teisę būti laimingi. Jeigu yra 
kančia, tie, kurie kenčia mažiau, turi pirmiausia kovoti dėl labiau ken- 
čiančiųjų kančios sumažinimo. Tačiau jei kartais visuomenės gyveni- 
mas reikalauja pasiaukojimo ir apribojimų, naštos turi būti paskirsto- 
mos po lygiai. O taip nėra. Kuo remiantis kažkas privalo tarnauti 
svetimos, geresnės būties įrankiu? 

Visi privalo turėti lygias galimybes laisvai ugdyti savo individua- 
lybę. Feminisčių gupė savo tikslu laiko „laisvą kiekvienos individua- 
lios moters raidą“. Ji svarbesnė už vis dėlto kaip gyvenimo sąlyga 
vertinamą visuomenės gerovę, nes be tolesnių paaiškinimų rašoma: 
„Visoks darbas visuomenės labui, kuris neprisideda prie autentiško 
individo ugdymosi, turi būti dalijamas po lygiai. Vadinasi, tai susiję 
su visokiomis „Žmonystės“ ir „motinystės“ pareigomis“**. Toje fazėje 
moterų gerovė ir vyrų gerovė dar buvo suprantamos kaip lygiai svar- 
bios, kaip kiekvieno žmogaus gerovė. Nagrinėdama laiškų moterų 
išlaisvinimo tema turinį, „Motyvų“ redaktorė teigia, kad, netgi la- 
biausiai skiriantis pozicijoms, visi pripažįsta tam tikras pagrindines 
vertybes, tarp jų pirmiausia visus jungia „tikėjimas žmogaus orumu ir 
pagarba jam“; paskui vardijama individuali atsakomybė už veiks- 
mus, bendra atsakomybė už visus žmones, nuomonių laisvė, teisė 
organizuotis siekiant bendrų tikslų ir „Pleibojaus“ „siūlomų pažiūrų 
bei elgesio filosofijos atmetimas“*““. 

Todėl anuomet dar buvo akivaizdu, kad moterys nesiekia, idant 
joms būtų geriau negu vyrams, joms tik rūpėjo, kad visiems būtų vieno- 
dai. Moterų išlaisvinimas turi būti visų išlaisvinimas. „Moterų išlaisvinimas 


** B. Burris. The Fourth World Manifesto (1971), kn. A. Koedt, E. Levine, A. Rapone 
(red.). Radical feminism, min. veik., p. 328. 

** The Feminists. A political organization to annihilate sex roles, kn. A. Koedt, 
E. Levine, A. Rapone (red.). Radical feminism, min. veik., p. 375. 

ws „Motive“, X, 1969, t. XXX, I, p. 3. 

galų gale reikš taip pat ir vyrų išlaisvinimą nuo jų destruktyvaus engėjų 
vaidmens“, - rašo Radikaliosios feministės*“. Bet ar tai reiškia, kad, jei 
taip nebūtų, nebūtų kovojama dėl moterų išlaisvinimo? Abipusės nau- 
dos svarbą, perspėdama dėl aklo įsižiūrėjimo į moteriškumą, ryžtin- 
giau įvardija B. Burris prieraše prie Ketvirtojo pasaulio manifesto. Mo- 
terų išlaisvinimo sąjūdis, panaikindamas egzistuojantį ir moterų, ir vyrų 
dvilypumą”, turi sudaryti galimybę iš kiekvieno asmens išgauti visą 
žmogiškąjį potencialą, bet ir čia nėra Žinoma, ar tai tikslas, svarbiausioji 
vertybė, ar mielas moterų išlaisvinimo šalutinis rezultatas. 

Vis dėlto iš pat pradžių taip pat girdimas ir tarsi kitokios aksiologijos 
balsas, kuris vėliau aiškiai stiprėja. Kadangi galima kovoti dėl moterų 
gerovės atsižvelgiant į tai, kad jos yra skriaudžiami Žmonės, tačiau taip 
pat galima kovoti dėl jų gerovės atsižvelgiant į tai, kad jos... yra moterys. 
„Moterų klausimą mes keliame aukščiau už visus kitus klausimus, — pa- 
brėžtinai konstatuoja Niujorko priemiesčio gyvenviečių radikaliosios fe- 
ministės. - /.../ Moterų išlaisvinimas - tai ne visų Žmonių, o tik moterų 
išlaisvinimas (Women's liberation is not human liberation)“. Joms tarsi ne- 
svarbu, kokį įspūdį tai padarys vyrams”. Panašiai mano Niujorko radi- 
kaliosios feministės: „Visame kame palaikome moterų pusę. Neklausia- 
me, ar kas nors yra „reformistiška“, „radikalu“, „revoliucinga, ar 
„Moralu,. Klausiame: ar tai gera, ar bloga moterims?” Raudonosios 
Kojinės tai tiksliai pakartoja: „Kovodamos dėl savo išsilaisvinimo, visada 
stovėsime moterų pusėje prieš jų engėjus. Neklausinėsime, kas yra „re- 
voliucinga“ ar „reformistiška“, tik —- kas gera moterims“*"“, 

Pačios moterys pripažįsta egalitarinio naštų pasiskirstymo princi- 
pą, pagal kurį visada reikia vadovautis neturtingiausios moters in- 
teresais. „Svarbiausias dalykas moterims, mūsų nuomone, - savo 
principuose skelbia Niujorko radikaliosios moterys, — yra tai, kas 
geriausia vargingiausiai, labiausiai užgauliojamai, labiausiai pažemin- 
tai, labiausiai pasaulyje išnaudojamai moteriai. Jos likimas, jos kan- 
čios ir vergystė — tai grasinimas, kuriuo mus gąsdina vyrai, siekda- 


6 Politics of the Ego: A manifesto for N. Y.Radical Feminists (1969), kn. A. Koedt, 
E. Levine, A. Rapone (red.). Radical feminism, min. veik., p. 379. 

*" B. Burris. The Fourth World Manifesto (1971), kn. A. Koedt, E. Levine, A. Rapone 
(red.). Radical feminism, min. veik., p. 357. 

*8 Westchester Radical Feminists (1972), kn. A. Koedt, E. Levine, A. Rapone (red.). 
Radical feminism, min. veik., p. 386. 

27 New York Radical Women. Principles, kn. R. Morgan. Sisterhood is powerful, 
min. veik., p. 520. 

"7 Redstockings Manifesto, kn. R. Morgan. Sisterhood is powerful, min. veik., p. 535. 

mi išlaikyti savo kontrolę. Kaip tik būti taip pavadintos baiminasi 
visos moterys, kaip tik tokio traktavimo, kaip ji traktuojama, bijo 
visos, O juk vyrų akyse tokios esame visos. Ji yra Kiekviena Iš Mūsų 
(Everywoman) /.../“3V. Tą pačią mintį persirašo Niujorko”? ir San Fran- 
cisko Raudonosios Kojinės?". 

Pamažu sąjūdyje darosi aišku, tik nedažnai expressis verbis skelbia- 
ma, jog moterų interesai yra aukščiau visa ko. Atvirai ir nedvejoda- 
ma didelėje feminisčių konferencijoje, kuri 1987 metais įvyko Niu- 
jorke, svarbiausioji antipornografinės kampanijos ideologė MacKinnon 
aiškina, dėl ko feministės kovojo (kovoja ir kovos): „Dėl ko visa tai 
darome? Manau, jog visa tai darome dėl to, kad esame sąjūdis, kuris 
vertina moteris. Moterys yra svarbios“. Mes, kaip moterys, gynėme 
visas skriaudžiamas moteris. Mes tapatinomės su prostitutėmis, su 
mušamomis žmonomis, su išžagintosiomis. „Žinojome, kad visoks 
joms padarytas blogis galėjo būti, buvo, yra ir bus padarytas mums. 
Mes buvome jos, mes irgi. Tai buvo sąjūdis, kuris visame kame pa- 
laikė moterų pusę. Kiekvienu atveju kėlė klausimą: „Ar tai yra gerai 
moterims?“ Kiekviena moteris tam tikra prasme buvo visos mote- 
rys. Kiekviena išprievartauta moteris buvo mums prioritetas. Tai bu- 
vo be galo kolektyviškas sąjūdis. Tame sąjūdyje, kai sakydavome 
„Mes, moterys“, šitai turėjo prasmę!“ Deja, „seksualinio liberaliz- 
mo“ sekėjos padarė sąjūdžiui nemažai žalos. Ar kas kada buvo ma- 
tęs, kad, kaip tai vyksta dabar diskusijose moterų seksualumo klau- 
simais, pradėtum nuo žodžių: „Kalbėsiu tik už save“. Kaipgi taip! 
Seniau „mes, kaip manau, taip pat jautėmės atsakingos už visas mo- 
teris ir jas supratome“*"?. 

O pati vadovė Dworkin kalba panašiai: „/.../ mes organizuojamės 
politiškai, idant atsispirtume vyrų viešpatavimui“. „Feminizmas — 
tai politinė vyrų viešpatavimo įveikimo praktika moterų, kaip klasės, 


*! New York Radical Women. Principles, kn. R. Morgan. Sisterhood is powerful, 
min. veik., p. 520. 

%2 Redstockings Manifesto, kn. R. Morgan. Sisterhood is powerful, min. veik., 
p. 535 

383 San Francisco Redstockings. Our politics begin with our feelings, kn. B. Roszak, 
T. Roszak (red.). Masculine/Feminine, min. veik., p. 288. 

*4 C. A. MacKinnon. Liberalism and the death of feminism, kn. D. Leidholdt, 
J. G. Raymond (red.). The sexual liberals and the attack on feminism, min. veik., p. 5. 

13 Ten pat, p. 9. 

36 A. Dworkin. Woman-hating right and left, kn. D. Leidholdt, J. G. Raymond 
(red.). The sexual liberals and the attack on feminism, min. veik., p. 29-30. 

naudai, neišskiriant visų tų moterų, kurių nemėgsti, neišskiriant ir 
tų, kurių verčiau netoli savęs nematytum /.../“?/ „Norėčiau pama- 
tyti, kaip šis sąjūdis vėl atvirsta tuo, kuo buvo - kaip aš vadinu, 
pirmykščių feminizmu. Tai šitaip paprasta. Tai tiesiog reiškia, kad, 
jei kas nors yra nuostolinga moterims, moterys yra prieš tai. Neapy- 
kanta moterims yra skriauda joms. Pornografija yra neapykanta mo- 
terims. Pornografija skriaudžia moteris. Feministės stoja prieš ją, o 
ne už ją.“ 


Metodai ir organizacija 


Šiek tiek poetiška forma, — kaip ir dera poetei, — tačiau atspindėda- 
ma pagrindinius Moterų išlaisvinimo sąjūdžio bruožus, Robin Mor- 
gan taip kreipiasi į savo parengto rinkinio įsidėmėtinu pavadinimu 
Seserystė — tai jėga skaitytojas: „/.../ tu esi moterų išlaisvinimas. Tai 
nėra sąjūdis, į kurį galima „įsirašyti“ arba „įsitraukti“. Nėra kietų struk- 
tūrų ar nario kortelių. Moterų išlaisvinimo sąjūdis egzistuoja visur 
kur, kur trys ar keturios bičiulės ar kaimynės sutaria reguliariai susi- 
tikinėti prie kavutės ir šnekučiuotis apie savo privatų gyvenimą“. Tas 
sąjūdis egzistuoja ir kalėjimų kamerose, prekybos centruose, fabri- 
kuose, virtuvėse, fermose ir pan. „Jis egzistuoja tavo sąmonėje ir tavo 
politiniuose bei asmeniniuose įsitikinimuose, kuriais gali paremti jo 
kūrimąsi, kaitą ir raidą. Tai užlieja baime. Ir džiaugsmu. Tai istorijos, 
mūsų, moterų istorijos (herstory?"?) kūrimas. Pagaliau ir šiaip negali to 
išvengti.“?*0 


Sąmonės plėtimas 

Viena iš pagrindinių veiklos formų, susiklostančių į visiškai laisvą 
Moterų išlaisvinimo sąjūdį, buvo susitikimai savame rate sąmonės plė- 
timo grupėmis (CRG — Consciousness Raising Groups). Grupė turėjo su- 
daryti sąlygas įgyvendinti vieną iš feminizmo tikslų: kad atsiskleistų 


317 Ten pat, p. 30. 

"7 Ten pat, p. 40. 

** Neišverčiamas kalambūras. Anglų k. žodį history, istorija, galima perskaityti 
kaip his-story, jo (vyro) istorija. Iš čia sąjūdžio postulatas dabar sukurti hers- 
tory, jos (moters) istoriją. 

"TR Morgan. Introduction, kn. R. Morgan. Sisterhood is powerful, min. veik., 
p. XXXVI. 

specifinė, vyrų sukonstruotų stereotipų priespaudos nepatyrusi mo- 
terų sąmonė. Vyrų buvimas, - sako vienų patarimų autorė, - paraly- 
žiuoja moteris, atima mąstymo drąsą, atvirumą. Darbas vienų moterų 
grupėje sukuria „laisvą erdvę“, kurioje grupinio mąstymo procesai 
vyksta fazėmis: atsivėrimas, dalijimasis patirtimi, analizė ir ėjimas prie 
bendrų išvadų. O koks yra bendrų svarstymų objektas? Štai siūlomas 
pavyzdys: 6-12 asmenų grupė gali susitikinėti kartą per savaitę ir per 
pusę metų laisvai aptarti temas: šeimos gyvenimas, santykiai su tė- 
vais, vaikystė ir jaunystė, santykiai su vyrais, santuokinio gyvenimo 
arba jo stokos patirtis, motinystė, seksualumas, santykiai su kitomis 
moterimis, elgesio būdai, amžiaus reikalai, gyvenimo siekiai, nuomo- 
nės apie sąjūdį. (Stulbinamą įspūdį daro tai, kad visiškai aplenkiama 
viešoji sritis, netgi darbas pagal profesiją.) Paskui pereinama prie sis- 
temingo skaitymo, savo tekstų rašymo ir pagaliau kokių nors akcijų 
organizavimo. Tik tuomet grupė pasirodo viešojoje arenoje??. 

Vadinasi, pirmutinis tikslas — kurti naują sąmonę, sugriauti moterų 
„klaidingą sąmonę“. „Pagrindinis mūsų uždavinys, — skelbia Raudo- 
nosios Kojinės, — dabar yra, dalijantis patirtimi ir viešai parodant sek- 
sistinius visų Mūsų institucijų pamatus, ugdyti klasinę moterų sąmo- 
ne“. Šią misiją privalo atlikti sąmonės plėtimo metodas*“. Dixon irgi 
pažymi, jog daugelis moterų yra pakliuvusios į „klaidingos sąmonės“ 
spąstus, t. y. patikėjusios, kad moters vieta namuose. Tad reikia pa- 
dėti joms iš ten ištrūkti”. 

Meredith Tax priduria: „Tik kai susivoksime, kuo būtume galėju- 
sios būti (jeigu ne deformuojanti mus socializacija — K. Š.), galėsime 
įsivaizduoti, kokios visiškai kitokios gali pasirodyti porevoliucinės vi- 
suomenės moterys“?**. Čia padės istorinio melo atšaukimas, istorinės 
jų savimonės sugrąžinimas moterims, — tikina istorikė Elizabeth Gould 
Davis. „Moterų nevisavertiškumo mitas viešpatavo taip ilgai, kad pa- 
čios moterys bemaž negali patikėti, jog tai jų lytis, ir dar ilgą laiką, 
buvo viršesnė ir viešpataujanti. Norint sugrąžinti moterims senąjį jų 
orumo jausmą ir išdidumą, reikia mokyti jas jų pačių istorijos, panašiai 
kaip yra mokomi jų pačių istorijos juodaodžiai amerikiečiai. Privalome 


%1 P. Alien. Free Space (1970), kn. A. Koedt, E. Levine, A. Rapone (red). Radical 
feminism, min. veik., p. 271-279. 

322 Redstockings Manifesto, kn. R. Morgan. Sisterhood is powerful, min. veik., p. 535. 

25 M. Dixon. The rise of Women's Liberation, kn. B. Roszak, T. Roszak (red.). 
Masculine/Feminine, min. veik., p. 190. 

3 M. Tax. Woman and her mind: The story of everyday life, kn. A. Koedt, E. Levine, 
A. Rapone (red.). Radical feminism, min. veik., p. 27. 

išsivaduoti iš du tūkstančius metų trukusios moterų nevisavertiškumo 
propagandos.“ Popiežius jau yra atšaukęs kaltinimą žydams dėl Kris- 
taus nužudymo, sugrąžintas orumas juodaodžiams, o kas gi pagaliau 
nuims nuo Ievos „Dievo prakeikimo“ nemalonę??? 

Tačiau kai kurios autorės moterų sąmonės plėtimo procesą prade- 
da autonomizuoti kaip savitikslį ir užmiršta, kad tai tik paruošiamasis 
metodas didinant visuomenę objektyviai revoliucionizuojantį aktyvu- 
mą. Dalis pasitenkina tuo kaip asmenine terapija. Beverly Jones nervi- 
nasi. „Nesiliausiu tvirtai teigti, kad nekalbu čia apie jokią grupinę te- 
rapiją ar individualų katarsį (nesame ligonės, esame engiamosios). 
Kalbu apie sąjūdį. Susieikime į moterų grupes nuspręsti, kaip ištrūkti 
iš tų grandinių, idant demaskuotume ir įveiktume pirmavimo namuo- 
se ir anapus jų sienų techniką. Idant taip pakeistume mūsų fizinę ir 
visuomeninę aplinką, kad mūsų laikas, mūsų energija ir mūsų protai 
būtų išvaduoti mūsų pačių, visų žmonių pasaulio be baimės kūrybai.'?29 
„Sąmonės plėtimas tai nėra terapija, - protestuoja ir Raudonosios 
Kojinės. — Tai implikuotų individualių sprendimų galimybę ir klai- 
dingą prielaidą, kad vyro ir moters santykis yra grynai asmeninis. 
Juolab tai yra vienintelis metodas, kurio dėka galime užtikrinti mū- 
sų išsilaisvinimo programos pagrindimą konkrečiomis mūsų gyve- 
nimo realijomis.“??7 

Grupiniuose svarstymuose moterys kuria savą moterišką antitik- 
rovę. „Pirmas žingsnis pralaužiant mus kvailinančią seksistinės ideo- 
logijos (sexist ideology) priespaudą yra sukurti antitikrovę (a conter-rea- 
lity), bendromis jėgomis stiprinamą paramą vyrų interpretacijos 
neiškreiptai moterų patirčiai.“?** 


Sąjūdžio nepriklausomybė 

Moterų išlaisvinimo sąjūdis turi būti pačių moterų reikalas. Baig- 
damos mąstyti apie pirmosios feministinio judėjimo, kaip autorės va- 
dina XIX amžiaus moterų sąjūdį, istoriją, 1970 metais iš to daro šitokią 
išvadą: „Vyrai moterų neišlaisvins; moterys privalo išsivaduoti pa- 
čios. Tiesą sakant, jos laukė pernelyg ilgai. Dabar didžiausia mažumų 


35 E. G. Davis. The first sex, min. veik., p. 18. 

`% B. Jones. The dynamics of marriage and motherhood, kn. R. Morgan. Sisterhood is 
powerful, min. veik., p. 61. 

27 Redstockinęs Manifesto, kn. R. Morgan. Sisterhood is powerful, min. veik., p. 535. 

8 B. Mehrhof, P. Kearon. Rape: An act of terror (1971), kn. B. Roszak, T. Roszak 
(red.). Masculine/Feminine, min. veik., p. 233. 

grupė vaduojasi nuo svetimo viešpatavimo. Moterims jau gana dar- 
buotis dėl kitų išvadavimo negalvojant apie save“??. 

Sąjūdis taip pat turi būti ir nepriklausomas (autonomiškas). Femi- 
nistinis sąjūdis turi veikti pats, o ne kitų judėjimų saistomas. Auto- 
nomijos būtinybė iškilo aikštėn prasidėjus studentų Naujosios Kai- 
res judėjimui ir tapo radikaliojo feminizmo atsiradimo prielaida. „Joks — 
antikapitalistinis, darbininkų, tautos išsivadavimo, antiimperialisti- 
nis ir t. t. —- sąjūdis neišvaduos moterų, - skelbia Ketvirtojo pasaulio 
manifestas. — Per daug gali prarasti vyrai kolonizatoriai, kad kada 
nors be kovos atsisakytų savo privilegijų. O juk jie vadovauja vi- 
siems tiems judėjimams, panašiai kaip kontroliuoja ir visas tautines 
kultūras.“ 


Metodas — revoliucija 

Veiklos metodas, turėjęs atnešti moterims laisvę, galėjo būti tik 
revoliucija. Kodėl? Nes (l) reformos tik įtvirtina sistemą ir (2) išsi- 
vaduoti galima tik kolektyviniais veiksmais: „/.../ nėra kelių indi- 
vidualiai išeiti iš moterų priespaudos /.../ yra reikalingas „revo- 
liucinis sąjūdis“**!. „Mūsų troškimus gali patenkinti tik daugelio 
mūsų visuomenėje esančių struktūrų nuvertimas“, — priduria Linda 
Dees", 

Feministinė revoliucija vis dėlto yra specifinė, skirtinga nuo prieš 
tai buvusiųjų, — jau 1968 metų vasario mėnesį į Niujorką sukviestoms 
radikaliai nusiteikusioms kolegėms aiškino Anne Koedt, tuo pat me- 
tu kritikuodama kolegas iš naujųjų kairuoliškų organizacijų. Ligtoli- 
nės revoliucijos visuomet buvo vyriškos, pakeisdavo viešąją sistemą, 
valdžios sąrangą ir t. t., bet „viešpatavimo ir pavaldumo santykis tarp 
vyrų ir moterų likdavo nepaliestas“. Netgi po revoliucijos Sovietų Są- 
jungoje nemažai pokyčių įvyko ir moterims, tačiau pats principas iš- 
laikyti jas pavaldžias vyrams tebegalioja. „Mes žinome, kad vyrų 


"TC Brown, J. Seitz. „You've come a long way, baby“, Historical perspectives, 
kn. R. Morgan. Sisterhood is powerful, min. veik., p. 45—46. 

"HB Burris. The Fourth World Manifesto (1971), kn. A. Koedt, E. Levine, A. Rapone 
(red.). Radical feminism, min. veik., p. 351. 

>! M. Tax. Woman and her mind: The story of everyday life, kn. A. Koedt, E. Levine, 
A. Rapone (red.). Radical feminism, min. veik., p. 27. 

2 L. Sees. You ve come a long way, baby - Women in the Movement, kn. On the 
liberation of women. A special double issue, „Motive“, 1969, t. XXIX, 6/7, p. 71. 

23 A. Koedt. Women and the Radical Movement (1968), kn. A. Koedt, E. Levine, 
A. Rapone (red.). Radical feminism, min. veik., p. 320. 

vadovaujama socialistinė revoliucija ekonomine ir netgi kultūrine pras- 
me, netgi jei turėtų įvykti rytoj, nebūtų jokia revoliucija, būtų vien tik 
paprastas perversmas, pasikėsinimas į valdžią tarp pačių vyrų, - rašo 
šiuo klausimu Robin Morgan. — Mes žinome, kad du blogio pavidalai 
buvo dar prieš korporacinį kapitalizmą ir toliau reiškėsi po socialisti- 
nių revoliucijų: tai yra seksizmas ir rasizmas.“?* Tiesa, - pažymi A. Ko- 
edt, — ir pati feministinė revoliucija visko neišsprendžia. „Mūsų, radi- 
kaliųjų moterų, vaidmuo iškelia mums problemą nuvesti iki moterų 
revoliucijos (a female revolution) bendrosios revoliucijos (the general re- 
volution) viduje.” Robin Morgan savo ruožtu mano, jog feministinė 
revoliucija yra svarbi ne tik moterims, bet ir visiems, nes tik ji gali 
išgelbėti planetą. „Vis labiau artėju prie įsitikinimo, kad tik pasaulinė 
Moterų revoliucija (a worldwide Women's Revolution) gali dar išgelbėti 
gyvybę mūsų planetoje. Iš to aiškėja, kad visur, kur reiškiasi moterų 
išlaisvinimo sąjūdis, ten, kaip manau, yra ir tikrai radikalus sąjūdis.“ 
Tačiau absoliučiai nepakanti vyrams Pirmutinės lyties autorė bjaurisi 
pačiu žodžiu revoliucija — kaip apskritai vyrišku žodžiu. „Rašytinė is- 
torija prasideda nuo patriarchalinės revoliucijos. Pratęskime ją mat- 
riarchalinės kontrrevoliucijos pavidalu, o pastaroji yra vienintelė žmo- 
nių rasės išgyvenimo viltis.“ 


Visų moterų solidarumas: seserystė 

Revoliucijos nėra daromos pavieniui. Reikia veikti drauge! Nepa- 
kanka išsivaduoti nei privačiai, nei vien savo dvasia. Seksizmą reikia 
pašalinti „kolektyvinėmis moterų pastangomis“, atliekant „daugelį 
komplikuotų politinių procedūrų“. Raudonųjų Kojinių nuomone, fe- 
ministinės sąmonės kūrimosi kliūtis yra „manymas, kad galimi indivi- 
dualūs sprendimai ir kad dėl to mūsų išsilaisvinimui nėra reikalingi 
solidarumas ir revoliucija'??*. 


4 R. Morgan. Introduction, kn. R. Morgan., Sisterhood is powerful, min. veik., 
p. XXXI. 

335 A. Koedt. Women and the Radical Movement (1968), kn. A. Koedt, E. Levine, 
A. Rapone (red.). Radical feminism, min. veik., p. 319. 

6 R. Morgan. Introduction, kn. R. Morgan. Sisterhood is powerful, min. veik, 
p. XXXV. 

"EG Davis. The first sex, min. veik., p. 18. 

8 E, Koedt. Lesbianism and feminism (1971), kn. A. Koedt, E. Levine, A. Rapone 
(red.). Radical feminism, min. veik., p. 251. 

39 I. Peslikis. Resistances to consciousness, kn. R. Morgan. Sisterhood is powerful, 
min. veik., p. 337. 


RADIKALUSIS FEMINIZMAS 427 


Veikti reikia solidariai. Kaip tik tokia yra žodžio SESERYSTĖ (sis- 
terhood) reikšmė. „Privačiai — nei pabėgsi, nei išsigelbėsi, nėra išeities, — 
rašo Beverly Jones. — Pirmas žingsnis, kurį reikia žengti, — tai įsidėmė- 
ti, kad mūsų likimas yra visų bendras likimas, kitose moteryse kaip 
veidrodyje reikia pamatyti savo pačių atspindį, aišku, nemenkinant 
realių mūsų intelekto, temperamento, amžiaus, išsilavinimo ir biogra- 
fijų bagažo skirtumų. Ne, aš neraginu kurti tarp mūsų pačių naujas 
kastas ar klases. Bet taip pat nenoriu, kad moterys susidarytų įspūdį, 
jog sąjūdis reikalauja iš jų visiškai susitapatinti su kitomis moterimis ir 
netgi mylėti kiekvieną moterį. Pakanka bendros giminystės, suprati- 
mo ir atjautos.“** 

Moterų bičiuliavimasis — tai politinis klausimas, — rašo šios temos 
specialistė. „Darbas moterų labui — reikšmingas draugiškumo mote- 
rims aktas. O tai daro draugystę politiniu dalyku. „Tai leidžia tikėti, 
kad pergalė galima, jei tik „draugiškumo moterims jausmas perkelia- 
mas į veiklą jų labui“. 

Feminizmas — vienintelis moterų gelbėjimosi metodas, - mano An- 
drea Dworkin, suprasdama jį kaip solidarią visų moterų kovą su vyrų 
smurtu. Prastas tradicionalisčių pasirinkimas gelbėti savo kailį „prisi- 
jaukinant“ į porą vyrą — tai savižudybė. Feminizmas yra „bendra ko- 
va visų moterų — neatsižvelgiant į jų idėjinę orientaciją, kurią yra api- 
brėžę vyrai; vien ši kova gali perkeisti moteris iš priešų pačioms sau į 
sąjungininkes, kovojančias dėl individualaus ir bendro išlikimo, kurių 
atrama — jau nebe pasiaukojimas, baimė ir pažeminimas, o tik apsi- 
sprendimas, orumas ir autentiškas integralumas“'**. 


Santykis su vyrais 

Tad koks turėtų būti santykis su vyrais? Vyrai nėra priešai, priešas 
yra Sistema (kapitalizmas), - mano Karen Sacks. „Jei kovotų su pačiais 
vyrais, moterys prasilenktų su savo tikslu“?*?. O dauguma radikalių- 
jų feminisčių yra linkusios vyrus laikyti priešais; klausimas tik — ar 
visus? 


"HB Jones. The dynamics of marriage and motherhood, kn. R. Morgan. Sisterhood is 
powerful, min. veik., p. 59-60. 

*! J. G. Raymond. Not a sentimental journey. Women’s friendships, kn. D. Leidholdt, 
J. G. Raymond (red). The sexual liberals and the attack on feminism, min. veik., 
p. 225. 

* A. Dworkin. Right-wing women, min. veik., p. 35. 

*5 K. Sacks. Social bases for sexual equality. A comparative view, kn. R. Morgan 
(red.). Sisterhood is powerful, min. veik., p. 456. 

A. Koedt nuomone, ne kiekvienas vyras yra priešas. „Teigimas, 
kad „vyras yra priešas“, teisingas tik tų vyrų, kurie yra prisitaikę 
prie vyrų vyravimo vaidmens“, atžvilgiu, o tai nėra lemta pačios 
biologijos ir yra tik lyčių biologinių skirtumų racionalizavimo re- 
zultatas*“*. Radikaliosios feministės patikslina: „/.../ vyras yra mū- 
sų engėjas tiek, kiek jis susitapatina su tomis privilegijomis, kurias 
jam teikia viešpataujantis vaidmuo ir kiek jis pats turi iš jų nau- 
dos“?*. 

Vis dėlto grupėse, kurios linksta į subkultūrinį separatizmą, nuo- 
monės dėl vyrų darosi vis radikalesnės. „Manymas, kad mano vyras — 
tai išimtis, o dėl to ir aš esu išimtis tarp moterų, — Raudonųjų Kojinių 
nuomone, yra viena iš kliūčių kelyje į feministinį sąmoningumą?“. San 
Francisko Raudonosios Kojinės, be galo pasitikinčios moterų jaus- 
mais kaip vieninteliu patikimu žinojimo šaltiniu, teigia: „Kiekvienu 
atskiru atveju matome, kad priešas yra vyrai ir jų interesas — vyrų 
viršenybė“**'. 

Tad ką gi daryti su vyrais, kurie siūlosi bendradarbiauti? Nepri- 
leisti jų prie sąjūdžio — dėl to vieningai sutariama. Pagaliau nėra ko 
tikėti vyrų siūlomų paslaugų nuoširdumu, jie per daug prarastų. „Žvel- 
giant į ateitį peršasi mintis, kad moterų išlaisvinimas, žinoma, išlais- 
vins ir vyrus, - rašo Robin Morgan, - tačiau artimiausiu metu jie pra- 
rastų daugelį privilegijų, kurių niekas noromis ir lengvai neatsisako. 
Seksizmas atsirado ne dėl moterų kaltės — smūgiuok į tėvus, o ne į 
motinas.” Šiek tiek toliau jau keletą kartų cituotame atsisveikinimo 
esė ji smulkiau aiškina feminisčių poziciją: „Šiuo metu neketiname da- 
ryti jokių ceremonijų. O bernai? Ką gi, jie turės tiesiog labai vikriai 
suktis, idant nuo mūsų neatsiliktų, arba atkris ir atvirai pereis į val- 
džios, kurios sūnumis, nors ir pavainikiais, ir taip yra, struktūras. Tu- 
rės apsispręsti, ar sutinka prarasti spurgo privilegijas — po velnių, ko- 
dėl turėčiau taip nekalbėti? — prarasti spurgus. Kokia didelė baimė 


** A. Koedt. Lesbianism and feminism (1971), kn. A. Koedt, E. Levine, A. Rapone 
(red.). Radical feminism, min. veik., p. 249. 

*5 Politics of the Ego: A manifesto for N. Y. Radical Feminists (1969), kn. A. Koedt, 
E. Levine, A. Rapone (red.). Radical feminism, min. veik., p. 379. 

*6 I. Peslikis. Resistances to consciousness, kn. R. Morgan. Sisterhood is powerful, 
min. veik., p. 337. 

%7 San Francisco Redstockings. Our politics begin with our feelings, kn. B. Roszak, 
T. Roszak (red.). Masculine/Feminine, min. veik., p. 286. 

*8 R. Morgan. Goodbye to All That, kn. B. Roszak, T. Roszak (red.). Masculine/ 
Feminine, min. veik., p. 245. 

turi būti jų netekti, kad ją įveikti galima tik kuriant imperijas ir suke- 
liant moteris naikinančius karus!“** 

Nebendradarbiauti su vyrais! — perspėja ir Vokietijoje bei Austrijo- 
je madingos radikaliosios autorės. „Vyrai nėra mūsų priešai, — visuo- 
met galima išgirsti vakaro diskusijoje „emancipacijos “ tema. Ne, 
priešingai, privalome drauge su jais... Ne, kadangi be jų negalima... 
Ne, mat ir jiems apsimoka... — ironizuoja autorės ir trumpai nukerta: 
Realybė vis dėlto tokia, kad vyrai iš tiesų yra mūsų priešai. Tai, kas 
svarbu mums, nėra svarbu jiems.“ Ir priduria: „Jei lauksime, kol 
vyrai viską supras ir taip pat norės to, ko norime mes, atsiprašau, tai 
gali tęstis dar 3000 metų““'. 

Negalima bendradarbiauti su išnaudotoju, - polemizuodama su 
socialistinių feminisčių kritika, teigia Žymiausia vokiečių radikalio- 
ji feministė Alice Schwarzer. „Žinoma, o kaipgi, ir vyrai yra aukos, 
bet moterys dar papildomai yra aukų aukos /.../ Išnaudojamas dar- 
bininkas namuose tampa išnaudotoju paša /.../ Ne, moterų sąjūdis 
nereiškia bet kokia kaina kovoti prieš paskirą vyrą; vis dėlto reiš- 
kia ir tokią kovą, kaip tik tuomet, kai vyrai pastoja kelią mūsų išsi- 
vadavimo pastangoms ir gina savąsias mūsų sąskaita įgytas privi- 
legijas.“?*? 

Vyrai gali padėti feminizmui, — silpnu balseliu bando oponuoti rep- 
rodukcinės technologijos specialistė. „Nuo gimimo privilegijuotajai kla- 
sei priklausantys žmonės — o tokie yra vyrai, — nėra visiškai priversti 
dalytis tos klasės vertybėmis ir privilegijomis. Jie gali sulaužyti pa- 
pročius. Gali tapti savo klasės išdavikais. Gali veikti visuomenės tei- 
singumo labui. Turiu vilties, kad vyrai taip pasielgs.“ 


Atmesti heteroseksualumą? Iš viso atmesti seksą? Pasirinkti les- 
bizmą? 

Heteroseksualumo atmetimas yra moterų išsilaisvinimo sąlyga, — 
mano Sheila Jeffreys, programiškai skelbianti lesbiškąjį pasirinkimą. 
Kaip tai padaryti? Pirmutinis žingsnis — sugriauti heteroseksualumą: 


* Ten pat, p. 249. 

0 C, Benard, B. Schlaffer. Liebesgeschichten aus dem Patriarchat. Von der ueberma- 
essigen Bereitschaft der Frauen, sich mit dem Vorhandenen zu arrangieren (I leid. 
1981), Reinbek bei Hamburg, 1984, p. 261. 

*! Ten pat, p. 272. 

32 A. Schwarzer. Mit Leidenschaft. Texte 1968-1982, Reinbek bei Hamburg, 1982, 
p. 125. 

53 G. Corea. The mother machine, min. veik., p. 5-6. 

„Būtinas Žingsnis moterų išlaisvinimo kelyje yra heteroseksualinių po- 
traukių nuvertimas. Jei iš tiesų rimtai galvojame apie moterų išlaisvi- 
nimą, negalima išlaikyti nepaliestų mažų nelaisvės plotelių, pavyzdžiui, 
seksualinėje srityje tik dėl to, kad kai kuriems žmonėms jie teikia ma- 
lonių potyrių“*. Antrasis žingsnis — sukonstruoti lesbizmą: „Kaip mo- 
terys ir kaip lesbietės visą viltį dedame į kitas moteris. Privalome dar- 
buotis konstruodamos homoseksualinius potraukius ir praktiką kaip 
svarbiausią mūsų kovos dėl išsilaisvinimo sudedamąją dal", Čia nėra 
kitos galimybės. „Klausimas, kurį privalome sau iškelti, skamba taip: 
ar norime laisvės, ar norime išsaugoti heteroseksualinius potraukius. 
Feministės renkasi laisvę.“?*“* Paguodai esama dar vienos galimybės: 
seksualinė abstinencija. „Mūsų kova dėl išsivadavimo nereikalauja bū- 
tinai išsižadėti sekso, nors daugelis moterų pasirenka šį kelią, ir tai 
yra labai garbingas kelias.“*? O kaip su vyrais? „Vyrų seksualumas 
turi būti perdirbtas taip, kad būtų nutrauktas viešpatavimo bei agre- 
sijos sąryšis su seksualiniu malonumu. Tik tuomet moterys gali pasi- 
justi laisvos nuo ligi šiol iš vyrų seksualinio sudaiktinimo ir agresijos 
besirandančių apribojimų, kokius taiko savo gyvenimo būdui ir elge- 
siui įvairiose situacijose. Tačiau nereikia turėti iliuzijų, kad tai lengvai 
ir greitai ateis*“. Nepaisant to, „skaitytojos, kurios save laiko hetero- 
seksualiomis, tikriausiai kels sau klausimą, ar ir homoseksualinį po- 
traukį galima būtų kaip nors pritaikyti heteroseksualiniams santy- 
kiams“. Autorė atsako: šioje visuomenėje tikriausiai ne; o būsimojoje, 
kurioje išnyks heteroseksualumo institucionalizacija? „/.../ vis dėlto 
negalime būti tikri, ką norės pasirinkti moterys.“** 

O gal vis dėlto apskritai atsisakyti sekso? Tai siūlo viena iš radika- 
liųjų feminisčių grupių — atsisakymas sekso kaip „lytinis pasipriešini- 
mas“. Kol seksas vyksta išimtinai kaip viešpatavimo/ pavaldumo san- 
tykis, kitokios išeities nėra““". 

Ar radikaliosios feministės yra „priešiškos seksui (anti-sex) ? Tuo 
vyrai visuomet kaltina moteris, kurios nenori seksu užsiiminėti taip, 


3 S. Jeffreys. Anticlimax, min. veik., p. 313. 

* Ten pat. 

6 Ten pat, p. 314. 

* Ten pat, p. 315. 

8 Ten pat, p. 313. 

** Ten pat, p. 316. 

"A Southern Women's Writing Collective. Sex resistance in heterosexual arran- 
gements, kn. D. Leidholdt, J. G. Raymond (red.). The sexual liberals and the 
attack on feminism, min. veik., p. 144. 

kad jiems įtiktų. O jei vis dėlto nori, tai, žinoma, yra „mergšės“. „Ta- 
čiau yra kažkiek tiesos tame mūsų, kaip sekso priešininkių, išjuokime. 
Jeigu suprantama, kad seksas yra visuomeninis konstruktas, - o mes 
tai suprantame, — ir jeigu yra matoma, kad tai vyrų viršenybė sukonst- 
ruoja seksą, - o mes tai matome, — tai tuomet tenka atsakyti, kad taip, 
mes esame prieš jį. Atsiliepiame į tai, kad tas seksas nustumia moteris 
žemyn ir jas ten laiko. /.../ Taip, noriu pasakyti, kad mums prisegama 
sekso priešininkių etiketė iš tikrųjų privalėtų turėti tokį užrašą: „ne- 
sutinkančios su moterų seksualiniu engimu“. Taip pat noriu atsukti ir 
kitą medalio pusę: moterys, pasisakančios už seksą (pro-sex), sąmonin- 
gai ar nesąmoningai remia ir gina seksualinį moterų engima "7 
Anksčiau pateikti balsai — tai vadinamasis politinio lesbizmo pasi- 
rinkimas. Kitos radikaliosios feministės šiuo klausimu yra labiau lin- 
kusios apdairiai patylėti. Ginti heteroseksualumą ėmėsi liberaliosios 
feministės, kurios už tai gauna į kailį nuo savo radikaliųjų kolegių. 


Pažinimo metodai 

Moterų pažinime, kuris diktuoja feminizmo praktiką, didžiulį vaid- 
menį atlieka teoriniame vyrų pažinime nepakankamai vertinama as- 
meninė patirtis kaip bendro žinojimo šaltinis. Anot daugiaprasmės 
tezės: tai, kas asmeniška, yra politiška. Todėl kuriant moterų visuo- 
meninę tikrovę aiškinančias teorijas reikia pradėti nuo asmeninių, in- 
dividualių potyrių ir galimo jų gretinimo su panašiais kitų moterų po- 
tyriais. Robin Morgan pasakoja, kad „veikla moterų išlaisvinimo 
sąjūdyje atpratino mus gėdytis kreiptis į asmeninę patirtį“, ir pridu- 
ria paaiškinimą: „Moterų išlaisvinimas yra pirmas toks radikalus ju- 
dėjimas, kuris, pradėdamas savo politiką, maža to - ją kurdamas, kil- 
dina ją iš asmeninių potyrių. Esame susivokusios, jog tie potyriai nėra 
mūsų privatūs sielvartai. Jie pažįstami visoms moterims, dėl to jie yra 
politiški. Todėl teorija auga iš žmonių jausmų, o ne iš vadovėlių reto- 
rikos. Ir tai yra iš tiesų revoliucinga, kaip Žino kiekvienas, kas anks- 
čiau yra klausęsis abstrakčių politinių kalbų“ **. 

Gerbti jausmus! Drauge su panieka asmeninei patirčiai paprastai 
postuluojamas abstrahavimasis nuo tyrėjo asmeninių jausmų. Moterys 


*! D. Leidholdt. When women defend pornography, kn. D. Leidholdt, J. G. Raymond 
(red.). The sexual liberals and the attack on feminism, min. veik., p. 125-126. 

%2 R. Morgan. Introduction, kn. R. Morgan. Sisterhood is powerful, min. veik., 
p. XIV. 

% Ten pat, p. XVII-XVIII. 

privalančios atmesti ir šį vyrišką prietarą. Taip mano San Francisko 
Raudonosios Kojinės: „Mūsų politika prasideda nuo mūsų jausmų. Jaus- 
mai yra tiesioginė reakcija į mūsų patiriamus įvykius bei santykius; tai 
jų dėka Žinome, kas iš tiesų vyksta. /.../ Iš mūsų jausmų išvesta infor- 
macija — tai mūsų vienintelis patikimas šaltinis; o mūsų politine analize 
galima pasitikėti tik tada, kai ji nesikerta su mūsų jausmais“. Pa- 
vyzdžiui, moterys žino, kad priespauda nekyla iš moterų - tai joms 
pasufleruoja jausmai. Šie pažinimo metodai istorijos būvyje buvo va- 
dinami įvairiai (ir įvairiai būdavo už juos baudžiama): magija, instink- 
tas, intuicija, burtai, o pastaruoju metu — projekcija, deformacija, as- 
meniniai kompleksai ir t. t?“ 

O kada rašoma knyga, daryti reikia taip, kad galėtum, būdama 
studijos apie vyrų terorą prieš moteris formuojantis vadinamajam mo- 
teriškumui autorė, pasakyti: „šią knygą moterų labui moterims parašė 
moterys apie moteris 3*. 


Tikslai ir programos 
Bendrasis (galutinis) tikslas 


Lyčių vaidmenų (ir lyčių visuomeninės svar- 
bos panaikinimas: androginiškoji visuomenė 

Iš pradžių radikalusis feminizmas kėlė sau tikslą radikaliai panai- 
kinti skirtumus tarp moterų ir vyrų vaidmenų. 

„Radikalusis feminizmas vadina save „radikaliu“, — aiškina Kana- 
dos radikalioji feministė Bonnie Kreps, — nes kovoja dėl tikrai funda- 
mentalių visuomenės permainų. Mes, būdamos toks sąjūdžio segmen- 
tas, nemanome, kaip tai matė Betty Friedan, kad moterų priespauda 
pasibaigs, joms gavus didesnį pyrago gabalėlį. Mūsų nuomone, pats 
pyragas yra sugedęs. Nemanome, kad moterys turi būti integruotos į 
vyrų pasaulį taip, kad „prilygtų vyrams“. Laikome, jog vyrų pasaulis, 
koks yra dabar, remiasi klaidingu „vyriškumo“ ir „moteriškumo“ prieš- 
priešinimu, o moterų engimas paremtas kaip tik šia opozicija ir ją ly- 
dinčiomis institucijomis. „Skirtingi, bet lygūs“ — tai niekur nenuve- 
siantis šūkis; privalome panaikinti skirstymą į lytis, kuriuo paremta 


** San Francisco Redstockings. Our politics begin with our feelings, kn. B. Roszak, 
T. Roszak (red.). Masculine/Feminine, min. veik., p. 285-286. 
*> D. L. R. Graham. Loving to survive, min. veik., p. XVIII. 

mūsų visuomenė. Tik tuomet vyrai ir moterys gali turėti viltį gyventi 
drauge kaip žmogiškosios būtybės.“ 

Carolyn Heilbrun, kuri išpopuliarino androginiškosios visuome- 
nės terminą, rašo taip: „Esu tvirtai įsitikinusi, jog išliksime ateityje 
atitoldami nuo lytinės poliarizacijos ir įkalinimo kultūrinėje lytyje (gen- 
der) į pasaulį, kuriame individualūs vaidmenys ir asmeninio elgesio 
būdai bus laisvai pasirenkami. Idealą, kurio, mano nuomone, turime 
siekti, taikliausiai galima apibrėžti kaip „androginišką“. Tas senas grai- 
kiškas žodis /.../ apibūdina situaciją, kurioje abiejų lyčių požymiai ir 
žmogiški vyrų ir moterų refleksai nėra griežtai priskiriami /kiekvie- 
nai lyčiai atskirai/. Androginija siekia išlaisvinti individą nuo suprati- 
mo, kas tinka /esamai lyčiai/, primestų apribojimų“**. Toliau autorė 
aiškina: „Androginija įtaigauja lyčių susivienijimo dvasią; įtaigauja atsi- 
vėrimą ištisos gamos potyrių individams, kurie, būdami moterys, gali 
būti agresyvūs, o būdami vyrai, gali būti subtilūs ir jautrūs; įtaigauja 
egzistavimą spektro, kurio aprėpiamos žmogiškosios būtybės pasiren- 
ka sau atodairos į menamą tinkamumą ar paprotį nevaržomą vietą“. 

Robin Morgan taip pat pažymi, kad revoliucinių feminisčių tikslas 
yra visuomenė, kuri nediferencijuoja žmonių pagal lytį. Sakydama 
good-bye kolegoms socialistams, anot kurių, socializmas jau turėjęs vis- 
ką išspręsti, ji rašo: „O, koks ilgas laukia mūsų kelias, nuvesiantis mus 
iki tų giluminių permainų, iš kurių užgims belytė visuomenė (gender- 
less society), Giluminių, seserys! Be to, kas yra vyriška ar moteriška. Be 
šablonų, kurių ligi šiol visi laikomės, nedrįsdami į juos įsižiūrėti iš 
arčiau, idant įsitikintume, kad jie sukurti vyrų, vadovaujami vyrų, vy- 
rų kirkinami ir pačių vyrų labui. Be visų žinomų šablonų, o būtent be 
tų, kurie taip lengvai artikuliuojami, yra revoliuciniai, į kuriuos visi 
retoriškai atsišaukiame. Be... iki pat rūšies nauju pavadinimu, kuri jau 
nebedrįs vadintis vyriškos giminės vardu: Žmogus (Man)'“““. 

Anne Koedt radikalųjį feminizmą apibrėžia kaip „veikimą, kad bū- 
tų visiškai eliminuoti lyčių vaidmenys“. Panašiai ir Notes from the 


*6 B. Kreps. Radical feminism, kn. A. Koedt, E. Levine, A. Rapone (red.). Radical 
feminism, min. veik., p. 239. 

"CG Heilbrun. Towards androgyny. Aspects of male and female in literature, 
London, 1973, p. IX-X. 

*8 Ten pat, p. X-XI. 

* R. Morgan. Goodbye to All That, kn. B. Roszak, T. Roszak (red.). Masculine/ 
Feminine, min. veik., p. 247. 

3 A. Koedt. Lesbianism and feminism (1971), kn. A. Koedt, E. Levine, A. Rapone 
(red.). Radical feminism, min. veik., p. 248. 

Third Year redakcija 1971 metų gruodžio mėnesį, ragindama sukurti 
bendrą radikaliojo feminizmo organizaciją, yra skelbusi, jog tai yra 
vienintelis būdas, kad „feministinis sąjūdis pasiektų savo tikslą: lyčių 
vaidmenų eliminavimą“*?!. 


Naujos visuomenės kūrimas: patriarchatonu- 
vertimas 

Gana sparčiai bręsta įsitikinimas, jog yra kalbama apie kažką dau- 
giau nei lyčių vaidmenų sistemos nuvertimas (ji, tiesą sakant, yra 
organizacijos sąlyga) — apie visos visuomeninės sistemos pertvarky- 
mą, jos ligšiolinės struktūros nuvertimą, naujos visuomenės sukūri- 
mą. Reikia panaikinti klases. Tačiau ne ekonomines. Radikaliosios 
feministės aiškina kolegėms marksistėms: radikalusis feminizmas sie- 
kia organizuotis politiškai, idant likviduotų lytinių klasių sistemą 
(sex class system), kuri atsakinga už politinį moterų engimą?“. O San 
Francisko Raudonosios Kojinės papildo: „Idant išsilaisvintume, turi- 
me atkovoti valdžią iš vyrų visais mūsų gyvenimo aspektais“. Vyrai 
mūsų niekuomet neišlaisvins, nes visi turi naudos iš vyrų viešpata- 
vimo sistemos*“. 

Kitaip tariant, reikia nuversti patriarchatą. Ne be tam tikro pasipū- 
timo Andrea Dworkin pareiškia: „esame politiškai organizuotos, kad 
į puolimą atsakytume puolimu ir pertvarkytume visuomenę, kurioje gy- 
vename, nuo kojų iki galvos“. Anot jos, feminizmas „siūlo vieną uni- 
versalų žmogaus orumo etaloną be skirtumo atsižvelgiant į lytį“, „vie- 
ną žmogaus laisvės rodiklį“?". Feminizmo tikslas yra toks būvis, kai 
„moterys nėra apibūdinamos seksu ir reprodukcija'*"*. Reikia tiesiog 
panaikinti lytines klases. Turint galvoje tikrąjį lytinių klasių sistemos 
pobūdį, kurį turime prieš akis, galų gale lieka viena iš dviejų: arba ją 
sunaikinti, arba prie jos prisitaikyti“, — toliau rašo ta pati autorė”. 


1 Editorial Notes from the Third Year (1971), kn. A. Koedt, E. Levine, A. Rapone 
(red.). Radical feminism, min. veik., p. 300. 

372 Politics of the Ego: A manifesto for N. Y. Radical Feminists (1969), kn. A. Koedt, 
E. Levine, A. Rapone (red.). Radical feminism, min. veik., p. 379. 

"7 San Francisco Redstockings. Our politics begin with our feelings, kn. B. Roszak, 
T. Roszak (red.). Masculine/Feminine, min. veik., p. 287. 

"7 A. Dworkin. Woman-hating right and left, kn. D. Leidholdt, J. G. Raymond 
(red.). The sexual liberals and the attack on feminism, min. veik., p. 28. 

* A. Dworkin. Right-wing Women, min. veik., p. 216. 

36 Ten pat, p. 191. 

7 Ten pat, p. 217. 

Akivaizdu, kad antrasis kelias klaidingas, tiesiog savižudiškas*“, tad 
iš tiesų lieka panaikinti lytines klases. 

Abidvi lytys turi sužmogėti. „Ne, čia nekalbama nei apie prisitai- 
kymą ar integraciją, nei apie moterų perdirbimą į vyrus (Vermūnnli- 
chung der Frauen), - rašo Vokietijos feminisčių vadovė, - tačiau kal- 
bama apie abiejų lyčių sužmoginimą (Vermenschlichung der 
Geschlechter) 2"? 


Ypatingieji tikslai? 

Ar feministės apskritai tiksliau žinojo, kokių konkrečių tikslų 
jos siekia? Robin Morgan nuomone, jų teigiami tikslai esą neaiškūs. 
Daugmaž žinoma, kokius jos kelia sau neigiamus tikslus, ką nori 
nuversti, likviduoti (pavyzdžiui, šeimą, kaip moterų ir vaikų iš- 
naudojimo ir baudžiavos ląstelę). Bet „kokios mūsų alternatyvos?“ — 
klausia autorė, turėdama galvoje jų, nuo Naujosios Kairės tolstan- 
čių feminisčių, savus siūlymus, skirtingus nuo tų, su kuriais jau pa- 
slaugiai skuba visada viską geriausiai žinantys vyrai. — „Iš karto 
aiškiai matyti, kad niekas neturi atsakymo, nors dėl daugybės atsi- 
veriančių galimybių mums ima svaigti galva. Gyventi vienišai? Gy- 
venti mišriomis komunomis, susidedančiomis iš vyrų ir moterų? 
Gyventi grynai moteriškomis komunomis? Turėti vaikų? Neturėti 
vaikų? Auklėti juos kolektyviai ar senovinėse šeimos struktūrose? 
Lygiai dalyvaujant vaikų globoje tėvui ir/ar kitiems vyrams ar visa 
tai sukrauti vien tik ant jų pečių, o gal atvirkščiai — neleisti jiems 
dalyvauti auklėjime? Homoseksualizmas kaip praktinė politinė al- 
ternatyva, kurią nehomoseksualios moterys privalo pradėti pripažin- 
ti? Toliau - homoseksualumas arba biseksualumas kaip gražus žmo- 
gaus seksualumo be visų tų absurdiškų priešdėlių liudijimas? 
Gimdymas iš mėgintuvėlio? Masturbacija? Gimdos transplantai? 
Embriono lyties kontrolė? (Tai yra siaubinga idėja, turint omenyje, 
kad tokioje visuomenėje kaip mūsiškė vyrauja vyrai ir kiekvienas 
iš jų geriau norėtų turėti vyriškos lyties vaikų, o mergaitės būtų 
auginamos tik dėl tolesnių palikuonių!) Partenogenezė? Kodėl? O 
kodėl gi ne? /.../ Vienintelis dalykas, dėl kurio esu tikra, yra tai, 
kad tokiu atveju moterys privalo perimti mūsų gyvenimo kontrolę 
ir pabandyti tuo pat metu išsaugoti mūsų planetą nuo ekologinės 
katastrofos ir nuo vyriškai nusiteikusių galingųjų valstybių sukurtos 


3e Ten pat, p. 35. 
39 A. Schwarzer. Mit Leidenschaft, min. veik., p. 125. 

atominės grėsmės. Tai nemenkas uždavinys, ir vėl pasirodo, kad 
moters darbas niekada nesibaigia.“*0 

Jaunos moterys Naujosios Kairės sąjūdyje itin svarbiu moterų išsi- 
laisvinimo aspektu laikė išsivadavimą nuo būtinybės patikti vyrams. 
Ką tik prie Čikagos universiteto atsiradusios grupės Women's Libera- 
tion narės rašė: „Visai nemanome, kad jau toli nuėjome. Trokštame 
išsivaduoti nuo būtinybės būti vyrų geidžiamos ir jiems patrauklios. 
/.../ Mes atakuosime, sėsime sumaištį, trukdysime dirbti ir naikinsi- 
me informacijos priemones bei visas kitas /moteris/ Žeminančias ins- 
titucijas: gana jau grožio konkursų, gana Pleibojaus klubų, baigta su 
„pobūvio karaliene“, Mis Amerika, /.../ su parduotuvėmis panelėms, 
su Faye Dunaway, Tuesday Weld, Marlonu Brando, Jeanu Pauliu Bel- 
mondo, Tree Romances, baigta su purškaluų plaukams, su dirbtinėmis 
krūtimis /.../, gana moteriškumo mistikos, gana tų piktnaudžiavimų, 
užteks pagaliau to mėšlo“, 

Praėjus kuriam laikui, 1989 metais, anuomet garsi feministė psicho- 
analitikė taip prisimena septintojo ir aštuntojo dešimtmečių sandūros 
tikslus, dėl kurių tariamai egzistavęs visų anuometinių Amerikos fe- 
minisčių sutarimas. Ji pabrėžia anuometinio feminizmo opoziciją prieš 
anų metų visuomenės opinijoje ryškų pronatalizmą ir įvardija permai- 
ną, kuri įvyko nuo to laiko, kai dabartinės feministės pasuko į priešin- 
gą pusę: į tikrą motinystės kultą. Anuo metu „mes kreipėme dėmesį į 
mūsų kultūroje plačiai paplitusį pronatalizmą, pasisakydavome už sau- 
gius ir lengvai prieinamus abortus ir gimimų kontrolę: kritikuodavo- 
me sveikatos apsaugos sistemą; reikalaudavome motinystės ir tėvys- 
tės priedų bei motinystės atostogų, taip pat lengvai pasiekiamų ir 
subsidijuojamų ištisos dienos vaikų globos įstaigų, kurias kontroliuo- 
tų tėvai ir vietos bendruomenė; siekėme, kad būtų įvestas paslankus 
darbo laikas, kad abu tėvai drauge vykdytų gimdytojų pareigas (sha- 
red parenting) ir kitų netradicinių vaikų auklėjimo ir namų ūkio tvarky- 
mo sprendimų. Visi šie siūlymai, kuriems sutartinai pritardavo femi- 
nistės, buvo paremtos argumentu, kad moterų gyvenimas negali 
apsiriboti tik vaikų globa ir jų gimdymu. Moterys privalo įgyti pasi- 
rinkimo teisę neturėti vaikų, gauti lengvai prieinamų kontraceptinių 


"TR Morgan. Introduction, kn. R. Morgan. Sisterhood is powerful, min. veik., 
p. XXXIII-XXXIV. 

%1 E. Goldfield, S. Munaker, N. Weisstein. A woman is a sometime Thing or 
Cornering Capitalism by Removing 51 proc. of its commodities. A collective effort, 
kn. P. Long (red.). The New Left. A collection of essays, min. veik., p. 269. 

priemonių ir darytis abortą; privalo turėti galimybę tęsti savo darbą 
ir pagimdžiusios vaiką bei galimybę naudotis joms pasiekiamomis die- 
ninėmis vaikų globos įstaigomis“ **. 

Ilgainiui sąjūdis įvairiais klausimais iškeldavo konkretizuotus rei- 
kalavimus, pavyzdžiui, uždrausti pornografiją arba padaryti tam tik- 
rus įstatymų pakeitimus, kurie reikalingi ginant moteris nuo smurto, 
ir pan. Kai kurie iš jų būdavo ir yra padiktuoti laiko. Atskirais klausi- 
mais veikėjų požiūriai irgi pasirodydavo ir pasirodo besą skirtingi, 
kaip, tarkim, moterų darbo namuose problemos išsprendimo reikalu: 
kaip nors jį panaikinti arba už jį mokėti ar priversti vyrus lygia dalimi 
jame dalyvauti ir pan. Nusprendžiau nepateikti visą ilgą galimų iš- 
skirti ypatingųjų tikslų sąrašą iliustruojančių dokumentų, nes vietos 
stygius neleidžia pateikti jų visų, o apsiribojimas dalimi bet kuriuo 
atveju būtų deformacija. 


382 N. Chodorow. Feminism and psychoanalytic theory, New Haven, 1989, p. 79. 

SOCIALISTINIS FEMINIZMAS 


Pavadinimai. Socialistinis feminizmas — tai daugiausia pačių 
šios orientacijos atstovių vartojamas pavadinimas. Apibrėžimas mark- 
sistinis feminizmas dažniausiai taikomas kitaip. Jis susijęs su marksisti- 
nių judėjimų viduje veikiančiomis moterų grupėmis, kurios organiza- 
ciniu atžvilgiu priklauso tų judėjimų vadovybei, ir, turint galvoje tų 
grupuočių praktinį ir teorinį nesavarankiškumą, „feminizmo“ termi- 
nas taikomas joms dvejojant ir retai. 

Socialistinio feminizmo nereikia painioti su socialiniu feminizmu. Šiuo 
pavadinimu nedaugelis tyrinėtojų kartais apibūdina su bažnyčiomis 
susijusių organizacijų, draugijų ir kitų nevyriausybinių institucijų ka- 
ritatyvinę veiklą, kurios esmę sudaro pagalbos socialiai remtinoms 
moterims teikimas, o šioje veikloje dalyvaujančiosios visiškai nesita- 
patina su feminizmu ir nėra daromos prielaidos, jog moterys pasauly- 
je — visos, kaip moterys, — yra skriaudžiamos. 

Genezė, veiklos formos. Stipriausias ir ten vyraujantis — 
iš pradžių Didžiojoje Britanijoje ir Australijoje. Taip pat ir Kanadoje, 
bent jau ankstyvojo radikaliojo feminizmo laikotarpiu, vyravo socialis- 
tinė, nuo marksistinės klasių analizės neatskiriama orientacija. Iš pra- 
džių buvo stiprus VFR, kur feminizmas radosi tarp studentų ir kairuo- 
liškos orientacijos aukštųjų mokyklų mokslo darbuotojų (nuo 1968 metų). 
Prancūzijoje — marksistiškesnis variantas. Jungtinėse Valstijose jis turi 
identifikavimosi keblumų, nes iš pradžių ieško savo tapatybės, pirma, 
atsiskirdamas nuo radikaliojo feminizmo, o antra — nuo įvairių marksis- 
tinių grupuočių, kurios, atvirkščiai, stengiasi įtraukti šias feminisčių gru- 
pes į savo gretas. Veiklos formos primena radikalųjį feminizmą, dau- 
giausia pagalbos moterims įstaigos ir mažos grupuotės, taip pat moterų 
grupės įvairiose organizacijose ir sąjungose, ypač akademinėje aplinko- 
je; ten jis dažnai susipynęs su radikaliuoju feminizmu; dažnai reiškiasi 
kaip marksistinės organizacijos arba yra su jomis susijęs. 

Pagrindinės autorės. Neginčytinų šios orientacijos 
atstovių nėra gausu, nes sąjūdžio tapatybė visą laiką yra neryški. Ne- 
rizikuojant galima tokiomis laikyti Julietą Mitchel, Margaretą Bens- 


SOCIALISTINIS FEMINIZMAS 439 


ton, Evelyną Reed, svarbiausią anglų feministę ir didelį autoritetą Di- 
džiojoje Britanijoje Sheilą Rowbotham, šalia jos Michelenę Wandor ir 
Michelę Barrett, vėliau Lynnę Segal ir Sylvią Walby, Jungtinėse Ame- 
rikos Valstijose — dar nebent Gaylę Rubin, Anną Barr Snitow, Elisa- 
bethą Fox-Genovese, Sandrą Lee Bartky ir Sylvią Anną Hewlett, o 
vėliau tikriausiai Anną Ferguson ir Zillah R. Eisenstein, Australijoje — 
Clarę Burton, Vokietijoje - Friggą Haug ir Kornelią Hauser. Šios orien- 
tacijos autorės dažnai evoliucionuoja ir įeina į kitas sroves, ypač į kul- 
tūrinį feminizmą (Mitchel, Barrett). 

Ypatingo domėjimosi sritys. Polemiškai nusiteikęs, 
bando rasti sau apibrėžimą per opoziciją kitoms feminizmo srovėms. 
Kalba rodo saitus su marksizmu. Panašiai, kaip aprašant ir liberalųjį 
feminizmą, pabrėžiama darbo sritis, bet čia į ją, - ir tai labai būdinga, — 
įeina moterų namų tvarkymo darbas, į kurį žiūrima kaip į globalinio 
visuomenės darbo elementą, sukuriantį vertę taip pat, kaip ir kitokia 
gamybos ar paslaugų veikla. Išplėtota namų ūkio analizė, nepabrė- 
žiant, kaip tai buvo būdinga radikaliajam feminizmui, seksualinio gy- 
venimo ir šeimos papročių. Istorinės studijos apie moterų darbą kito- 
se visuomeninėse sistemose. Dažnai deklaruojamas rūpestis dėl 
aprašomo dalyko istorinio konkretumo, vengiant abstrakčių, neisto- 
rinių svarstymų. Pabrėžiamas lytinio pasidalijimo sąryšis su kitomis 
visuomenės pasidalijimų ir prieštaringumų plotmėmis. 

Pagrindiniai ideologiniai terminai. Kaip ir 
radikaliojo feminizmo: patriarchatas, seksizmas, moterų išnaudojimas, 
drauge su marksistine terminologija: klasės, imperializmas ir t. t. 

PAŽIŪROS 
(ideologija) 


Kaip yra? Kodėl taip yra? Kodėl tai yra blogai? 
(Pasaulio vaizdas) 


Panašiai kaip radikaliajame feminizme, visuomeninės situacijos ap- 
rašymo kalba yra smarkiai teoretizuota ir ideologizuota, todėl ne vi- 
sada galima atskirti aprašymo plotmę nuo aiškinimo ir vertinimo plot- 
mės. Štai labai dažna samprotavimo eiga. 

Teisingai rašė Engelsas, kad vyrai moteris yra pajungę sau ir pasi- 
savinę pirmiau, negu privačion nuosavybėn įgiję kitas gamybos prie- 
mones. Moterų darbas nuo istorijos apyaušrio buvo ir tebėra pajung- 
tas vyrų valdžiai. Dėl to moterys, sudarydamos pusę Žmonijos, atlieka 
kur kas daugiau nei pusę visuomenės darbo ir sukuria didesnę dalį 
pasaulinės produkcijos. Tuo pat metu jos yra nustumtos nuo valdžios 
bei įtakos visuomenės gyvenimo tėkmei. Tarp lyčių atsiranda intere- 
sų prieštaravimas: vyrai turi interesų išlaikyti savo pirmavimą, mote- 
rys — sumažinti savo darbo krūvį. Viskas, ką kitos feministės rašo apie 
moterų išnaudojimą bei engimą, apie jų pajungimą dėl seksistinės ideo- 
logijos, yra iš principo teisinga, nors radikaliosios feministės pernelyg 
pabrėžia moterų seksualinio pavergimo mastus ir reikšmę. Vis dėlto 
radikaliojo feminizmo klaida yra kitur: arba viską, kas vyksta visuo- 
menėje, bando išaiškinti vieno (lytinio) prieštaravimo pagrindu, arba 
kitus prieštaravimus laiko turinčiais šiokios tokios reikšmės, bet, pa- 
lyginti su pirminiu ir amžinu prieštaravimu tarp lyčių, antriniais. O 
visuomenės funkcionuoja remdamosi įvairiomis viena kitos atžvilgiu 
neišvestinėmis, tačiau tarpusavyje įvairiais istoriškai sąlygotais būdais 
interferuojančiomis konfliktinėmis struktūromis. Šali a lytinio priešta- 
ravimo pirmiausia egzistuoja klasinis prieštaravimas gamybos prie- 
monių nuosavybės srityje, kur moterys kaip šalis yra įsipainiojusios 
tiek, kiek jos irgi yra gamybos priemonės. Juolab lytinis prieštaravi- 
mas turi nemažai kitų klasiniam prieštaravimui nepriskirtinų aspektų. 
Be to, egzistuoja etniniai, religiniai, rasiniai ir kiti prieštaravimai. Jie 

turi atskirą dinamiką ir savų aspektų, nors susipynusių ir su klasiniu, 
ir su lytiniu konfliktais. Taip pat yra ir tarptautinių prieštaravimų. 

Moterų dalios geriau nesuprasime ir sėkmingų veiksmų negalėsi- 
me imtis, jeigu antiistoriškai visas moteris ir visur traktuosime vieno- 
dai. Pavyzdžiui, negrių ar lotynų amerikiečių moterų likimas Jungti- 
nėse Valstijose yra specifiškai sąlygotas jų rasės ir klasės. Dažniausiai 
jos yra pagrindinės šeimų maitintojos. Joms nebūdingi tipiški baltųjų 
moterų kompleksai, bet užtat jos turi kitų, galbūt gerokai rimtesnių 
problemų, kaip, pavyzdžiui, būtinybė išlaikyti šeimą ir tvarkyti namų 
ūkį. Arba imkime likimą musulmonių, dėl kurių taip dažnai grąžo ran- 
kas feministės vakarietės. Faktas, kad jų laisvės yra labai ribotos, joms 
gali neatrodyti toks esminis kaip vakarietiškų demokratijų moterims, 
nes islamo šalyse svarbesniais laikomi kiti kasdienio gyvenimo aspek- 
tai. Ir t. t., ir pan. Dažnai į moterų likimą susikaupia įvairios engimo, 
išnaudojimo ir diskriminacijos formos — nelygu kokiai visuomenės da- 
liai (klasei, etninei, rasinei grupei ir t. t.) jos priskiriamos. Yra ir skir- 
tingos kartų lemties problema. 

Neneigiant moterų visuomeninės padėties aprašymų tiek liberaliųjų, 
tiek radikaliųjų feminisčių tekstuose taiklumo, reikia ypač smarkiai pa- 
brėžti, - kartojame, — istoriškai konkretų moterų diferencijavimą. Kas vis 
dėlto jungia visas moteris — tai jų atskyrimas nuo valdžios: arba pajungi- 
mas, o dažnai engimas, tironija arba pavergimas, antra, neigimas, kad jų 
darbas namuose sukuria vertę, trečia, prastesnis nei vyrų jų darbo dėl 
užmokesčio traktavimas, o jo pasekmė — kur kas mažesni atlyginimai, itin 
varginančių, alinančių ir bukinančių darbų skyrimas ir neprileidimas prie 
vadovavimo postų. Namų ūkio tvarkymą ir vaikų globą lengvinančių 
priemonių stoka dar labiau didina moterų nesavarankiškumą. 


Kodėl taip yra? 

Moterų dalia yra principinio visuotinio moterims viešpataujančių 
vyrų engimo ir kitų priespaudos — klasinės, rasinės ir t. t., —- formų 
atstojamoji. Negalima užsimerkti prieš faktą, kad vidurinės klasės bal- 
tujų moterų problemos kitoms moterims neatrodo tokios rimtos ir 
pirmaeilės. Maža to, negalima paneigti, kad aukštesniųjų klasių mote- 
rys pasiima savo dalį naudos, kuri semiama iš kitų klasių, rasių, etni- 
nių grupių ir pan., tarp jų ir kitų moterų, engimo ir išnaudojimo; o 
būna, kad ir pačios engia ir išnaudoja. Pasitaiko situacijų, kai priešta- 
ravimai kitose plotmėse yra opesni ir netgi lytinio išsivadavimo labui 
lytinį engimą reikia laikinai atidėti į šalį ir verčiau veikti išvien su savo 
rasės ir klasės vyrais, nepaisant to, kad taip pat esi jų engiama. Visų 

moterų solidarumas — tai abstrakčiai teisingas šūkis, bet, siekdamos 
laisvės visoms moterims, kartais vieno kolektyvo moterys turi stoti 
prieš kito kolektyvo moteris. Čia radikalusis feminizmas, reikalauda- 
mas antiistoriško kitus skirtumus peržengiančio visų moterų solida- 
rumo, yra neteisus. O liberalusis feminizmas apskritai užglaisto pro- 
blemą, kiekvieną interesų konfliktą traktuodamas skyrium ir be ryšio 
su kitais. Reikalinga sumani teorijos, veiklos, sąjungų, kovos frontų 
sudarymo ir jų likvidavimo dialektika. Prieštaravimai, kaip žinoma, 
yra dialektiški, o ištisų prieštaravimų tinklų dinamika — juo labiau. 
Galiausiai kas yra atsakingas už moterų engimą ir išnaudojimą? 
Klasiniais išnaudojimo mechanizmais pagrįsta visuomeninė sistema, 
kurioje, tiesa, vyrauja vyrai, tačiau — viešpataujančių klasių vyrai. Ne- 
dera pamiršti, kad taip pat ir dalis vyrų yra to išnaudojimo aukos. 
Deja, ir tie išnaudojamieji jungiasi su engėjais, tad moterys kaip lytinė 
kasta kenčia dvejopai: nuo klasinio ir lytinio engimo bei išnaudojimo. 


Ar tai yra blogai ir 
ar permainos pageidautinos? 


Aišku, tai yra blogai, ir aišku, kad permainos pageidautinos. Visur, 
kur esama visuomeninio neteisingumo apraiškų (engimo ir išnaudoji- 
mo, nelygaus traktavimo pasekmė), abstrakčiai imant, įsikišti atrodo 
esant tinkama. Konkrečiai — tai jau reikia panagrinėti, ar panaikindami 
vienokias skriaudas kitiems žmonėms nepagilinsime kitų skriaudų. Taip 
pat reikia apsispręsti, kurie iš prieštaravimų aktualiuoju laikotarpiu yra 
svarbiausi. Taigi moterų išvadavimas nėra įmanomas be visų Žmonių 
išvadavimo. Tik išnykus žmones dalijantiems klasiniams skirtumams, 
kai lytis, rasė, religija ar tautybė visuomenės gyvenime nebevaidins 
skirstomojo vaidmens, galima bus kalbėti apie teisingumą. 

Kiekvieno individo gerovė — didžiulė vertybė. Tačiau ne visuo- 
met aukščiausia. Kartais dėl daugelio individų gerovės reikia apri- 
boti kitų individų laisvę. Pavyzdžiui, moterų galimybės nesusily- 
gins nedalyvaujant valstybei, kuri skiria dotacijas ir steigia visuotinai 
prieinamas vaikų globos įstaigas. Nebus apsieita be darbdavių gali- 
mybių apribojimo, kad jie nediskriminuotų moterų priimdami į dar- 
bą. Ir pan. O tai reiškia, kad kai kurių individų teises reikės apriboti. 
Ir dalį valstybės lėšų skirti amžių amžius trukusioms moterų skriau- 
doms išlyginti. Žvelgiant į ateitį iš to, žinoma, naudos turės visi žmo- 
nės, taip pat ir kaip individai. 

Visuomenės kaip visumos gerovei likviduoti prieštaravimus apskri- 
tai taip pat naudinga. Nors neužmirškime, kad kai kurie prieštaravi- 
mai yra visuomenės raidos dinamizavimo šaltinis, galop duodantis 
naudos ir tiems, kurių sąskaita prieš kurį laiką įvyko. 


Ar permainos yra galimos? leistinos? protingos? 


Panaikinti patriarchatą praktiškai atrodo galima. Moterys sudaro 
pusę Žmonijos. Vakarų (post)industrinėse šalyse esame pažengę taip 
toli, kad vėl suvaryti moteris į namų nelaisvę nepasisektų. Reikia iš- 
naudoti demokratijos sukurtas priemones, tačiau privalu peržengti li- 
beralizmo horizontą, negalima fetišizuoti privačios nuosavybės, pri- 
vačių laisvių ir pan. Moterų ir engiamųjų klasių išvadavimo labui reikia 
peržengti individualistinės santvarkos horizontą, tai turi būti kolek- 
tyvinis siekis, o visuomenės gyvenimą organizuoti ir kontroliuoti rei- 
kia kompleksiškai. Kitaip sakant, kapitalizme galima gana daug mote- 
rims gauti, bet iš tiesų jų engimą ir išnaudojimą nuversti pavyks tik 
socializme, kai valstybė vis dėlto protingai kontroliuos privačios nuo- 
savybės funkcionavimą. Taigi reikia veikti kapitalizme petys į petį su 
liberaliosiomis feministėmis, — nėra teisios nei radikaliosios feminis- 
tės, nei marksistės, manančios, jog nereikia taisyti egzistuojančios sis- 
temos, o tik frontaliai ir revoliuciniu būdu ją nugalėti, — ir tuo pat 
metu visą laiką turėti prieš akis valstybės socializavimo perspektyvą 
vykdant laipsnišką jos revoliucinį pertvarkymą. 

Permainos yra leistinos, nesjuk niekas nepraras to, kas jam kaip 
žmogui teisėtai priklauso, nebent kai kurie praras neteisėtas privilegijas. 

Permainos taip pat yra protingos. Protingas yra siekis 
pagerinti moterų dalią kapitalizme; visi tie plepalai apie moterų kovi- 
nės dvasios silpnėjimą gerėjant jų padėčiai — tai ideologinė nesąmonė, 
kol kapitalizmas neišnyks, problemų ir taip liks daug. Taip pat yra 
protinga, ir dar svarbiau, darbuotis kuriant socializmą. Tik šio toles- 
nio plano sėkmė pagerins visų buvimą. Ir galbūt išsaugos Žmoniją nuo 
sunaikinimo. Nauda viršys praradimus. 


Ką ir kaip daryti? su kuo ir prieš ką? 


Toli siekiantis tikslas yra visiškas lyčių visuomeninės nelygybės ir 
su tuo susijusio moterų engimo ir išnaudojimo panaikinimas. Tam 

reikia suniveliuoti biologiškai sąlygoto moterų skriaudimo visuome- 
nines pasekmes. Moterys negali būti paliktos pačios vienos nei su vai- 
kų gimdymo ir priežiūros problema, nei su vien moterims būdingais 
rūpesčiais ir gyvenimo sunkumais. Pagalba gali būti tik visuomeninio 
pobūdžio, valstybinė. Dėl to yra būtina, - ir tai yra instrumentinis, 
tačiau globalaus masto tikslas, — sukurti socialistinę visuomenę. Čia 
susieina feminizmo ir socializmo sąjūdžių keliai. Todėl reikia bendra- 
darbiauti su socialistiniu bei socialdemokratiniu judėjimais. Kalbant 
apie komunistus, bendradarbiauti būtų galima, jeigu jie iš esmės pa- 
keistų savo programą, nes tai, ką jie norėjo sukurti ir sukūrė, pasirodė 
besąs totalitarizmas (nors, pripažinkime, daugeliu atžvilgių moterims 
naudingesnis už liberaliai demokratinį kapitalizmą). 

Vyrai kaip vyrai nėra priešai, priešai yra kai kurie vyrai kai ku- 
rioms moterims. Nėra nei įgimto vyriškumo, nei moteriškumo, vyrai 
ir moterys labai skirtingi tarp savo pačių lyties atstovų. Galima būti 
vyru ir nuoširdžiai kovoti dėl moterų išvadavimo, o jeigu esi dar ir 
socialistas, tai dar geriau. 

Socializmo kūrimas — tai ateities dalykas, nors feministėms tai nėra 
jų siekimų riba. Ir socializme reikės tęsti visuomeniškai neteisingų ly- 
ties skirtumų griovimą iki galo. Tuo pat metu lieka labai svarbūs dar- 
bas ir kasdienė kova gerinant moterų dalią tose visuomenėse, kuriose 
gyvename dabar. Kasdienis teikimas pagalbos moterims, valdžios spau- 
dimas siekiant įgyvendinti naudingas įstatymų leidybos reformas bei 
imtis intervencinių veiksmų, edukacinė veikla — visame tame reikia 
bendradarbiauti su kiekvienu, kas dirba ta pačia kryptimi: ir su mote- 
rimis nefeministėmis, ir su visokio plauko feministėmis (nors ir nepri- 
imtum jų kultūrinių ar antropologinių pažiūrų), ir su vyrais. Prieš ką? 
Prieš tuos, kas stabdo istorijos ratą ir netgi bando sukti jį atgalios. Tai 
būna ir moterys, bet dažniausiai — vyrai. 

DOKUMENTAI 
Visuomenės teorija 


Patriarchatas (seksizmas) ir klasinės sistemos 

Pagrindinė teorinė socialistinių feminisčių, save kildinančių dau- 
giausia iš marksistinių sąjūdžių, problema yra dviejų engimo ir išnau- 
dojimo struktūrų - klasinės struktūros, ypač kapitalizmo, ir patriar- 
chato —- tarpusavio santykių klausimas. Tarp savęs grumiasi trys 
sprendimo variantai. Pirmojo pagrindą sudaro atkaklios pastangos pa- 
triarchatą, kaip išvestinę struktūrą, kildinti iš pirminės klasinės struk- 
tūros. Antruoju atveju — atvirkščiai: klasinė struktūra vedama iš anks- 
tesnio už ją patriarchato, tačiau pripažįstama jo vėlesnė autonomija. 
Trečiasis, kuris ilgainiui užėmė santykinai vyraujančią poziciją, laiko, 
kad abi struktūros turi skirtingą pagrindą, yra santykinai autonomiš- 
kos, o realioje visuomenėje viena kitą dengia. 

Šį trečią sprendimą labai anksti ir vaizdžiai pateikė Juliet Mitchel. 
Ji pastebi, kad dabartinėse Vakarų visuomenėse reiškiasi „dvi auto- 
nominės sritys: ekonomiškai pagrįsta kapitalizmo struktūra ir ideolo- 
giškai pagrįsta patriarchato struktūra. Jų savitarpio priklausomybė pa- 
sirodo tame ypatingame patriarchalinės ideologijos produkte /koks 
yra šeima/ — tuo atveju patriarchatui privaloma giminystės sistema 
yra įsprausta į ankštus nuklearinės šeimos varžtus'?*?. 

Ne tokios aiškios pozicijos laikosi Zillah Eisenstein. „Vyrų viršeny- 
bė ir kapitalizmas pasirodo kaip esminiai santykiai, kuriantys moterų 
priespaudą šiuolaikiniame pasaulyje“, — rašo ji, bet kokia kaina steng- 
damasi sujungti į viena „marksistinę analizę ir feminizmo teoriją“, — 
„Valdžios dinamika išauga tiek iš klasinių gamybinių santykių, tiek ir 
iš hierarchinių lyčių santykių visuomenėje“. Juk moterys „tuo pat 


J, Mitchell. Psychoanalysis and feminism (1974), Harmondsworth, 1975, p. 412. 
Skaitytojas taip pat norės susipažinti su J. Mitchell veikalo Women: The longest 
revolution pristatymu 115-118 p. 

"TI Z. R. Eisenstein (red.). Capitalist patriarchy and the case for socialist feminism, 
New York, 1979, p. 1. 

metu yra darbininkės ir motinos, gamina ir atgamina““““. Toliau pri- 
duria: „Nors patriarchatas (kaip vyrų viršenybė) egzistavo prieš ka- 
pitalizmą, taip pat išlieka ir pokapitalistinėse visuomenėse, vis dėlto 
kaip tik šiuolaikinis patriarchato ir kapitalizmo sąryšis teikia atitinka- 
mą pagrindą priespaudos struktūrai, kuri turi būti likviduota, supras- 
ti. Šia prasme socialistinis feminizmas pažengia toliau nei vienašališka 
marksistinė analizė ir atsiribojanti (nuo klasinės analizės — K. Š.) radi- 
kaliojo feminizmo teorinė koncepcija“*?. 

Žymiausia Australijos socialistinė feministė šiai srovei itin tipišku 
būdu mėgina sumenkinti patriarchato sąvokos prasmę, prikišdama jam 
antiistorinį abstraktumą. Bendroji patriarchato teorija, jos nuomone, 
yra ydinga, nes tokio dalyko kaip patriarchatas apskritai nėra, daro 
išvadą sociologė iš Sidnėjaus. „/.../ moterų priklausomybė nėra uni- 
versalus Žmonių visuomenių bruožas. Ten, kur tokia priklausomybė 
atsiranda, ji turi būti tyrinėjama kaip ypatinga jo atmaina. Tik šioje 
įvairovėje dera nagrinėti terminą „patriarchatas“ ir teikti jam ypatin- 
gesnę reikšmę. Kitaip tariant, negalima sukurti vieno bendro patriar- 
chato apibrėžimo. Jo reikšmės pagrindą turi sudaryti jo apraiškos tam 
tikrose visuomeninėse formacijose tam tikrais istoriniais momentais.“ 

Britų feministės, 1972 metais panorusios atskleisti amerikietiškojo fe- 
minizmo idėjas savo kolegėms, supratimu, seksizmas „apima iš keturių 
skirtingų moterų engimo lygių — biologijos, pasąmonės, ekonomikos ir 
ideologijos sudėtą visumą. Tai yra daugelyje žinomų visuomenės pavi- 
dalų besireiškianti sistema, nors jo forma kiekvienu atveju gali būti šiek 
tiek kitokia. Pagrindinės seksizmo institucijos yra šeima ir socializacijos 
kelyje sukurta lyčių skirtingumo sistema. Minėtoji lyčių skirtingumo sis- 
tema, panaudodama ekonomines, ideologines ir psichologines priemo- 
nes, nustumia moteris į visuomenines pozicijas, kurias yra nužymėjusi 
„Natūrali“ jų biologinė funkcija. Šeima tą sistemą atkuria iš kartos į kartą, 
tai darys ir toliau, kol moterys bendromis jėgomis ją nugriaus“**. 


Patriarchatas kaip gamybos būdas 
Socialistinės feministės, naudodamosi marksistiniais šablonais, ban- 
do įsprausti patriarchatą į gamybos būdo kategorijas. Iškiliausią šios 


35 Ten pat, p. 5. 

* C, Burton. Subordination. Feminism and social theory, Sydney, 1985, p. XIII. 
Autorė tarsi nepastebi, kad vis dėlto tarsi savaime suprantamu dalyku ope- 
ruoja bendrąja patriarchato sąvoka. 

* R. Delmar. What is feminism?, kn. M. Wandor (red.). The body politics, Writings 
from the Women's Liberation Movement in Britain 1969-1972, London, 1972, p. 119. 

krypties bandymą, taikydama jį britų visuomenei, pademonstravo britų 
autorė. Jos nuomone, patriarchalinis gamybos būdas turi savo atskirą 
sritį ir dinamiką. Britų visuomenėje ta sistema veikia simbiotiškai su 
kapitalizmu, pastarajam vyraujant gamyboje, o pirmajam — daugiausia 
namų ūkyje. Autorė pateikia jį taip: „Siūlau priimti, kad patriarchali- 
nio gamybos būdo gaminančioji klasė susideda iš žmonų ir tarnaičių, 
o negaminanti ir išnaudojanti klasė yra sudaryta iš vyrų. Gamybos 
priemonių dalis, kurią galima tapatinti su darbo objektais, susideda iš 
(darbo už atlygį) nuvargintų žmonių, dėl kurių darbuojasi namų dar- 
bininkas, idant sugrąžintų jiems darbo jėgą; vadinasi, tai yra pavargęs 
vyras ir, jeigu yra, vaikai. Gamybos priemonių dalis, kurią galima 
tapatinti su darbo įrankiais, susideda iš moters kūno, ypač atsižvel- 
giant į jos reprodukcinius gebėjimus, iš namų bei jų turto. Patriar- 
chalinis gamybos būdas apima santykius tarp šių elementų. Taigi 
matome, jog gamtos pasisavinimo veikla, kurioje dalyvauja namų 
darbininkas, yra darbo jėgos gaminimo darbas. Tai yra būsimosios 
kartos vaikų gamyba, taip pat kasdienė jos vyro darbo jėgos gamy- 
ba. Išnaudojimas arba nusavinimas čia vyksta tuomet, kai vyras pe- 
rima papildomą namų darbininko darbą“. Kitoje knygoje autorė 
atskiria „privatųjį patriarchatą“ ir „viešąjį patriarchatą“. Įsigalint pro- 
fesiniam moterų darbui ir keičiantis šeimos funkcijai, pirmasis at- 
miršta, užtat gyvuoja antrasis”. 

Populiariausia pasirodė esanti aštuntojo dešimtmečio pirmojoje pu- 
sėje Gayle Rubin įvestoji Sex/gender system (lytinės sistemos) sąvoka. 
Ją, kad ir labai neaiškią, noriai vartoja keletas socialistinių autorių. 
Įvesdama ją autorė tepasako tik tiek: „Tai yra rinkinys reglamentų, 
pagal kuriuos visuomenė biologinį seksualumą perkuria į žmonių veik- 
los produktus ir pagal kuriuos tie pakeisti seksualiniai poreikiai yra 
patenkinami“. Baigusi ilgą konfrontacinę Marxo, Engelso, Levi- 
Strausso, Freudo, Lacano ir kitų sistemų analizę, ji vėl grįžta prie savo 
koncepcijos, idant pasakytų, jog analizės, kuriose bus vartojama jos 
įvestoji kategorija, turi būti konkrečiai istorinės ir tuo pat metu atsi- 
žvelgti į daugelį veiksnių: „į seksualumo, ekonomikos ir politikos tar- 
pusavio priklausomybę ir neniekinti nė vieno iš jų svarbumo Žmonių 


8 S. Walby. Patriarchy at work. Patriarchal and capitalist relations in employment, 
Oxford, 1986, p. 52-53. 

* S. Walby. Theorizing patriarchy, Oxford, 1990, p. 201. 

0 G. Rubin. The traffic in women. Notes on the „Political economy“ of sex, kn. R. R. Reiter 
(red.). Toward ananthropology of women, New York, 1975, p. 159. 

visuomenėje“. Analizė turi atkreipti dėmesį į viską: į moterų pre- 
kingumo evoliuciją, į žemdirbystės sistemas, politinę santvarką, gy- 
venimo užtikrinimo technologijas ir t. t.” 

Kitoks konceptualizavimo bandymas yra lytiškai afektyvios gamy- 
bos būdų (mode of sex/affective production) sąvoka. Šią savitą, nuo mark- 
sistinės „gamybos būdo“ kategorijos nepriklausomą klasinių lyčių san- 
tykių analizės kategoriją siūlo Amhersto universiteto filosofijos 
profesorė feministė Ann Ferguson. Tai turį būti darbo ir paslaugų 
mainų tarp vyrų ir moterų visuomeninio organizavimo būdai produ- 
kuojant vaikus, jausmus ir seksualumą. „Kiekviena Žmonių visuome- 
nė turi savo specifinį būdą ar būdus organizuoti ir vadovauti seksua- 
lumui, afektų interakcijoms (pavyzdžiui, draugystei, visuomeniniams 
ryšiams, sąjungoms) ir tėvystės santykiams. Jungtinėse Valstijose au- 
torė išskiria „tėvo patriarchatą“, „vyro patriarchatą“ ir „viešąjį (ka- 
pitalistinį) patriarchatą“?“. 


Klasės ir lytis 

Marksistiškai suprantamas pasidalijimas į klases yra svarbesnis už 
pasidalijimą į lytis, polemizuodama su priešinga Amerikos radikaliojo 
feminizmo teze skelbia Australijos feministė. „Skirtumai tarp skirtin- 
goms klasėms priklausančių moterų ir skirtingų darbininkų klasės da- 
lių yra svarbesni negu jų visų bendra lytinė tapatybė.“ Panašia dva- 
sia kalba britų socialistiniam feminizmui simpatizuojanti feminizmo 
istorikė anglė. Moteris daug kas skiria, ir ne vien klasiniai interesai 
(marksistiškai suvokiamo pasidalijimo prasme). Skirtingų interesų tu- 
ri: vidurinės klasės moterys ir moterys darbininkės, ištekėjusios ir 
vienišos moterys, namų šeimininkės ir dirbančios moterys. Dalis fe- 
minisčių tam tikrais klausimais verčiau vienijasi su antifeministais, pa- 
vyzdžiui, gindamos vedybas, ištekėjusios feministės stoja prieš radi- 
kaliąsias jų panaikinimo šalininkes ir yra dešiniųjų sąjungininkės, 
panašiai ir savo santuoka su vyru patenkintos moterys smerkia kovą 
su vyrų viršenybe ir jausmų bei švelnumo santykiuose tarp lyčių at- 
metimą”. 


*! Ten pat, p, 210. 

2 Ten pat, p. 209. 

3 A. Ferguson. Sexual democracy. Women, oppression, and revolution, Boulder, 
1991, p. 69. 

** C. Burton. Subordination, min. veik., p. XIII. 

> O. Banks. Faces of feminism. Feminism as a social movement (I leid. 1981), Oxford, 
1986, p. 256. 

„Vyrai ir moterys dabartinėje kapitalistinėje visuomenėje sudaro 
lytines klases, — 1979 metais rašo Ann Ferguson, — klases, kurios apibrė- 
žiamos pagal lytinį darbo pasidalijimą šeimoje (tiek nuklearinėje, ku- 
rios galva yra vyras, tiek ir nepilnoje šeimoje, kuriai vadovauja moti- 
na), sustiprintą lytiniu darbo už atlygį pasidalijimu.“*** Terminą „klasės“ 
autorė taiko taip pat kaip ir marksizmas, t. y. juo įvardija struktūri- 
nius vienetus, kurie darbo pasidalijimo pagrindu išskiriami tiek, kad 
sudaro konkurenciją skirstymui į klases darbo už atlygį plotmėje. Ji 
sutinka su radikaliosiomis feministėmis, kad „vyrų viešpatavimo pa- 
grindas yra priverstinis heteroseksualizmas““*'. Tačiau vyrų viešpata- 
vimas ir lytinių klasių pobūdis vis dėlto kiekvieną kartą yra istoriškai 
skirtingai susiformavęs pagal „lytiškai afektyvų gamybos būdą“ **. 
Amerikos feminisčių, ypač liberaliųjų, bet taip pat ir radikaliųjų, var- 
tota lyčių visuomeninių vaidmenų teorija, užuot išryškinusi paveiks- 
lą, jį užtušuoja, — kritikuoja australų feministė. „/.../ Vienintelis būdas 
apnuoginti tai, apie ką kalbame, atrodo, yra atsisakyti visuomeninių 
lyčių vaidmenų koncepcijos ir teorinę perspektyvą perkelti į valdžios 
santykių, į viešpatavimo ir pavaldumo santykių plotmę. Jie yra veiks- 
nys, paskutinėje instancijoje determinuojantis plačiai suvokiamus el- 
gesio rodiklius, kuriuos aprašo visuomeninių vaidmenų teorija besi- 
remiantys autoriai.“ 


Patriarchato pagrindai 

Patriarchatas prasidėjo po matriarchato, - paskui Engelsą teigia troc- 
kistinės pakraipos istorikė ir feministė Evelyn Reed knygelėje, iš pra- 
džių labai populiarioje tarp tų feminisčių, kurios delsė atitolti nuo mark- 
sizmo. Tačiau matriarchatas nebuvo patriarchato priešingybė. Tai buvo 
kolektyvinė visuomenė, „matriarchalinė brolystė (matriarchal brother- 
hood), kurioje moterys turėjo vadovų pozicijas“. O štai kaip ji piešia 


*6 A. Ferguson. Sexual democracy, min. veik., p. 41. 

7 Ten pat, p. 10. Remiamasi Adrienne Rich straipsniu Compulsory heterosexuality 
and lesbian existence žurnale „Signs“ (1980, Nr. 4), iš kurio pasiima terminą. 
Žr. straipsnio santrauką 190-192 p. 

8 Ten pat, p 7. 

"TC Burton. Subordination, min. veik., p. XIV. Panašiai lyčių vaidmenų teorijos 
(ir sąvokos gender) kritiką konstruoja socialistuojanti, tačiau JAV radikalia- 
jam feminizmui vis dėlto artimesnė C. A. MacKinnon studijoje Feminism un- 
modified. Discourses on life and law, Cambridge, Massachusetts, 1987. 

* E. Reed. Problem's of women's liberation. A Marxist approach (I leid. 1969), New 
York, 1971, p. 28. 

matriarchato paveikslą, turintį atlikti ideologinį skatinimą vėl ta pačia 
dvasia „rekonstruoti visuomeninius santykius“, jeigu tik kadaise taip 
jau yra buvę: „/.../ ikicivilizacinės eros visuomenėse moterys buvo ir 
ekonomiškai nepriklausomos, ir seksualiniu atžvilgiu laisvos. Dėl gy- 
venimo išteklių jos nebuvo priklausomos nei nuo vyrų, nei nuo tėvų, 
nei nuo darbdavių vyriškių, jos nebuvo nuolankios ir dėkingos už 
kiekvieną joms numestą nuograužą. Kolektyvinėje visuomenėje jos dir- 
bo drauge su kitomis moterimis ir vyrais visos bendrijos labui, o dar- 
bo produktus pasidalydavo po lygiai. Pagal savo papročius jos pačios 
nuspręsdavo, kaip tvarkyti savo seksualinį gyvenimą. Senovės mote- 
rys nebuvo protekcinės globos, bauginimo, manipuliavimo ir išnau- 
dojimo „objektas“. Vyrų vertinamos ir gerbiamos kaip gėrybių kūrė- 
jos ir kaip gimdytojos, matriarchato visuomenėje jos vykdė visuotinai 
pripažįstamas vadovų funkcijas.“ Kaip tik moterys yra padariusios 
visus svarbiausius išradimus, nes tai jos pirmosios buvo priverstos 
imtis daugumos darbų, kai vyrai būdavo užsiėmę medžiokle. Jos išra- 
do kalbą, reikalingą organizuojant bendrus kolektyvo veiksmus. Tad 
motinystė nebuvo menamo pažeminimo priežastis, o tik visuomeni- 
nių pranašumų versmė. „Motinystė vedė prie darbo! /.../ Juk tai mo- 
tinos pirmosios pajudėjo darbo vieškeliu ir taip skynė kelią į Žmogiš- 
kumą. Kaip tik motinos tapo svarbiausiomis gėrybių kūrėjomis, 
darbininkėmis ir ūkininkėmis; mokslinio, intelektinio ir kultūrinio gy- 
venimo vadovėmis“. Vis dėlto autorė nenori aukštinti moterų. „Kiek- 
viena lytis yra atlikusi sau deramą ir neišvengiamą vaidmenį“, - rami- 
na ji. Betgi... aukština: „Tačiau, jeigu tą patį matą taikysime moterims 
praeityje, kokį dabar taikome vyrams — vadovavimo visuomenei ma- 
tą, tai, nieko nepaisydami, turėsime pripažinti, jog moterys yra buvu- 
sios visuomenės vadovėmis daug anksčiau už vyrus ir vadovavo kur 
kas ilgesnį laiką.“ Nebijo ir pajuokauti: tai moterys sužmoginusios 
beždžionę: „/.../ ėmusios dirbti, moterys ištraukė Žmoniją iš gyvulių 
pasaulio. Jos buvo darbo iniciatorės ir amatų išradėjos — tos, kurios 
davė pradžią Žmonijos iškilimui virš beždžioniškojo pasaulio'*?. O 
kas buvo moterų nuosmukio priežastis? Patriarchato atsiradimo aks- 
tinas? Jų pačių išradimas: žemės dirbimas ir gyvulių auginimas. Tai 
leido vyrams atsisakyti medžioklių““*. Atsirado privati žemės nuosa- 


*! Ten pat, p. 8. 

12 Ten pat, p. 30. 
3 Ten pat, p. 44. 
“i Ten pat, p. 47. 

vybė, moterys išsibarstė po šeimas, sunyko jų kolektyvinio gyvenimo 
būdo jėga. „Tai yra gamtos ir visuomenės istorijos iškraipymas. Ne 
prigimtis, o visuomenė pažemino moteris ir išaukštino vyrus.“** Kla- 
sės pagimdė patriarchatą. „Istorijos būvyje visuomeninėje lyčių hie- 
rarchijoje įvyko didysis apsikeitimas vietomis. Iš pradžių viršų turėjo 
gamtos biologiškai apdovanotos moterys. Paskui atėjo moterų visuo- 
meniškai aprūpinti vyrai.“** 


Viešoji sritis — privačioji sritis 

„Vyras kaip darbininkas, moteris kaip darbo namuose atlikėja — 
štai kitokia skirstymo į „viešumą“ ir „privatumą“ versija, - giria ją 
australė, kuriai Amerikos radikaliųjų feminisčių požiūris atrodo esąs 
pernelyg toli nuo ekonominės analizės. — Deja, toks požiūris nuolatos 
būdavo užtušuojamas, vykstant diskusijai namų ruošos darbo tema“, 
o ši diskusija Australijoje vyko labai gyvai‘. 

Vokiečių feminizmo legendos Friggos Haug bendradarbė, savo kny- 
gą jai dedikavusi socialistinio feminizmo atstovė Amerikos radikalių- 
jų feminisčių šūkį personal is political (vokiškai jį rašo Das Private/Das 
Persoenliche ist politisch“““) interpretuoja darbo pasidalijimo kategorijo- 
mis; o juk pastarasis visuomet yra visuomeninis, funkcionaliai įpintas 
į visuomenės gyvenimo visumą. „Ir šeimoje, tiktai atsiskyrus, yra įgy- 
vendinami vieši (visuomeniniai) uždaviniai““*", - teigia ji. Mat yra pra- 
sidėjęs „izoliuojantis delegavimas (Absonderung) privačiai sričiai tam 
tikrų uždavinių, veiksmų, kai kurių visuomeninių reikalų, drauge už- 
darant į šią sritį ištisą vieną lytį'*“. Privačiai yra atliekamos iš esmės 
visuomeninės užduotys. „Privatumas“ — tai vienas iš visuomeninių už- 
davinių reguliavimo pavidalų.“*"' 

Po daugelio metų Ann Ferguson rašė, kad septintojo ir aštuntojo 
dešimtmečių sandūros socialistinės feministės šūkį The personal is the 
political interpretavo darydamos analogiją su marksizmo modeliu. 
„/.../ kaip marksizmas, parodęs viešpatavimo santykius tariamai 
nepolitinėje gamybos srityje, paskatino atmesti menamą kapitalistinės 


15 Ten pat, p. 29. 

+% Ten pat, p. 47. 

"TC Burton, ten pat, p. 57. 

+8 K, Hauser. Strukturwandel des Privaten? Das Geheimnis des Weibes' als Verges- 
sellschaftungsrätsel, Berlin-Hamburg, 1987, p. 4. 

+ Ten pat, p, 6. 

“0 Ten pat, p. 5. 

‘u Ten pat, p. 7. 

sistemos teisingumą, kuris grindžiamas mainų rinka cirkuliacijos 
srityje, taip ir radikaliosios feministės įrodinėjo, jog lytinis išnau- 
dojimas tariamai apolitiškame, seksu ir meile grindžiamame priva- 
tumo pasaulyje remia vyrų viešpatavimą viešajame politikos pa- 
saulyje.“*! 


Moterų engimas 

Moterys yra įspraudžiamos į smurto grėsmės sistemą. „Moterims 
gyvenimas yra nesibaigiantis metodo „geras puodžius — blogas puo- 
džius“ taikymas. Geri moliai — tai santuoka, motinystė ir tas dvaro 
ponas, galantiškas vyresnysis. Būk gerutė, bendradarbiauk su mumis — 
sako mums (ir laiko už mus nykščius), — ir būsime tau geri. Niekada 
nebūsi priversta užsidirbti sau gyvenimui ir pati atsidarinėti duris. 
Duosime tau netgi šiek tiek romantiškos meilės. Tačiau nemėgink kar- 
tais būti užsispyrusi, nes paims tave į nagą mūsų kolega smurtas, o jis 
tai jau iš tiesų baisus, jo neįmanoma sulaikyti. Pornografija kartais funk- 
cionuoja kaip blogas puodžius. Kaip smurtas įspėja, kad vieno vyro 
nesaugomos tampame visiems prieinama žvėriena, taip kieta pornog- 
rafija sufleruoja, jog tapimo žmona alternatyva yra tapti mergše. „Šių 
žodžių autorė, dar niujorkinių feminizmo užgimimo laikų socialisti- 
nės orientacijos radikalioji feministė, vis dėlto drauge buvo kritiška 
kampanijos prieš pornografiją atžvilgiu, nes, jos nuomone, reikalo es- 
mė glūdi ne pornografijoje (kuri būna įvairi, o kartais patinka ir mote- 
rims), ne tame, kad egzistuoja blogi puodžiai ir iškrypėliai, o pačioje 
sistemoje, „puodžiuose ir teisėje.“*? 

Ar moterys ne pačios kaltos? Jeigu neprotestuoja? „Engiamosios 
įtartinai tyli, - konstatuoja įžymi britų socialistinė feministė Sheila Row- 
botham. — Konservatorių atsakymas toks: „nes joms tai tinka“ /.../ 
Jos nenori pačios sau padėti, yra savo pačių pikčiausios priešės.“ Au- 
torė tai aiškina šitaip: „Moterys taip ilgai buvo laikomos pažemintos, 
kad daugelis iš mūsų net negalime įsivaizduoti, jog galėtume kaip nors 
pakilti /.../ Esame taip galutinai kolonizuotos, kad nebegalime tarp 
savęs susikalbėti /.../ esame tikros požemio būtybės. Širdgėla teka 
tarp mūsų kanalais, tačiau nepasirodo paviršiuje. Pažabota mūsų są- 
monė šliaužia nutekamaisiais grioviais ir tik atsitiktinai ištykšta pro 
angas. Po mirties sielos, frustračių neišsipildžiusių troškimų simbo- 


42 A. Ferguson. Sexual democracy, min. veik., p. 18. 
+ E. Willis. Feminism, moralism, and pornography, kn. A. Snitow, C. Stansell, S. Thomp- 
son (red.). Desire. The politics of sexuality (I leid. 1983), London, 1984, p. 82-83. 

liai, kaip raganos klajoja po žemę. O per gyvenimą mūsų sielos yra 
supančiotos''*!*. 


Moterų išnaudojimas 


Moterų darbas namuose 

Itin gryna moterų išnaudojimo atmaina yra jų darbas namuose. 
„Tos, kurios kuria daugiau žmones nei daiktus, mūsų visuomenėje 
nėra branginamos“, — pradeda piešti namų šeimininkių padėties vaiz- 
dą S. Rowbotham. Normaliai dalybose dalies dydis priklauso nuo da- 
lyvavimo gamyboje. Kalbamu atveju šis vaizdas „yra pritemdytas, nes 
namų šeimininkė, kuri nedirba (who does not work), gauna pinigus iš 
vyro“. Čia atsiranda „Išnaudotojiško pobūdžio ekonominės, sociali- 
nės ir psichologinės priklausomybės tuo pat metu santykiai. /.../ Ta- 
čiau moterų išnaudojimas namuose aiškiai regimas tampa tik tuomet, 
kai į šią padėtį žvelgiame visos visuomenės mastu. Individualus vyras 
čia veikia kaip tam tikras tarpininkas arba relinis kanalas kelyje į liku- 
sią visuomenės dalį. Namų šeimininkių namų ruošos darbas visuome- 
nei yra gyvybiškai svarbus: šio fakto pripažinimas reiškiasi jų apmo- 
kėjimu per tarpininkus — vyrus. Pavienis vyras, ypač priklausantis 
darbininkų klasei, nepriklausomai nuo savo intencijų nieko čia negali 
pakeisti. /.../ Iš esmės moteris visuomenės bendrijai atiduoda savo 
darbą, o visuomenės bendrija jai už tai mainais nieko neduoda. Ji yra 
visuomenės priedėlis“*". Autorė daro išvadą: „Išeina taip, kad bet 
kokia esminė moters padėties namuose permaina turėtų įvykti visos 
visuomenės plotmėje. Mat ji reikalauja pertvarkyti pačius visuomenės 
struktūros pamatus ir žmonių santykiavimo tarp savęs būdus“. Pats 
išėjimas į darbą šiomis sąlygomis ne tik neišsprendžia problemos, o ją 
tik dar padidina““. Atsiranda vadinamasis dvigubas apkrovimas. 

Anot ankstyvosios, dar su Naująja Kaire susijusios feministės Mar- 
garetos Benston, kurios straipsnis yra priimamas kaip tam tikra stan- 
dartinė nuomonė, moterų darbas namuose gamybos būdų matymo 
prasme tebelieka „ikirinkinio laikotarpio, prieškapitalistinis“, ir tai yra 
ypatingos moterų diskriminacijos bei išnaudojimo šaltinis. Moterys 
sudaro ekonominę kategoriją, kurią autorė siūlo apibrėžti kaip „už 


14 S. Rowbotham. Women's Liberation and the new politics (1969), kn. M. Wandor 
(red.). The body politics, min. veik., p. 4-6. 

“> Ten pat, p. 17-18. 

ue Ten pat, p. 20. 

paprastų, su namuose ir šeimoje atliekamais darbais susijusių vartoja- 
mųjų verčių gamybą atsakingų Žmonių grupę“*". Šio darbo vertė tik 
iš pažiūros neapmokama, vyro užmokestis iš tikro yra užmokestis 
dviem Žmonėms, ir tai labai tinka kapitalistams, kurie yra suintere- 
suoti išlaikyti šią sistemą‘. Panašios nuomonės yra vieno iš pirmųjų 
reprezentacinių feminizmo darbų Vokietijoje autorės: „Iš visuomenės 
struktūros ir jos organizacijos formų kylantis moterų išnaudojimas, 
aiškiai besiskiriantis nuo vyrų išnaudojimo formų, yra sutelktas ties 
moters pozicija šeimoje, kurioje moteris, imant reikalo visumą, yra 
anapus teisės ir ekonomikos požiūriu priklauso ikikapitalistinei „san- 
tykių“ formai. Jos pareiga yra išeikvoti visas savo jėgas darbui, jos 
darbo laiko nenormuoja.jokie apribojimai, nėra jokio atlyginimo už 
darbą proporcingai darbo laikui ir nustatytai, taigi ir įmanomai nusta- 
tyti kvalifikacijai“*". 

Moterų darbą namuose privalu traktuoti kaip gamybos sudedamąją 
dalį, - mano Clare Burton ir pritariamai cituoja kitos australės mokslinio 
referato fragmentą: „Visoks darbas, kuris prisideda prie produkavimo ir 
bet kurio produkcijos elemento reprodukavimo, turi būti laikomas vertę 
kuriančio proceso dalimi kaip tik ta prasme, kad tai yra globalaus visuo- 
menės kapitalo judėjimo, t. y. kapitalistinės akumuliacijos, dalis“. 


Moterų darbas dėl uždarbio 

Kai moteris pradeda dirbti dėl uždarbio, jos gyvenimas dar pablo- 
gėja. Atsiranda vadinamasis dvigubas krūvis. „/.../dar aiškiau išryš- 
kėja prieštaravimas tarp moters kaip „moters“ ir moters kaip „pus- 
žmogio“ (a sub-man) vaidmenų. Moteris turi šeimininkauti namuose ir 
vaikščioti į darbą kaip pusiau Žmogus. Privilegijuotesniųjų sluoksnių 
moterys gali to išvengti, pasisamdydamos dirbti savo namuose kitą 
moterį, tačiau darbininkų klasės moteris yra priversta vilkti dvigubą 
naštą.“**! Ji taip pat gauna prastesnį, menkiau mokamą, mažesnės kva- 


a7 M. Benston. The political economy of Women's Liberation, kn. „Monthly Review“, 
t. XXI, 4, 1969, p. 15-16. 

“8 Ten pat, p. 23. 

1 O. Gmelin, H. Saussure. Bankrott der Maennerherrschaft. Material zu Problemen 
der Frauenemanzipation, Frankfurt, 1971, p. 19. 

42 M. Campioni. Reply to Jean Curthoys', kn. Selected papers from the first Austra- 
lian political economy conference, Sydney University 1976, p. 2, cituojama pagal 
C. Burton. Subordination, min. veik. 

421 S. Rowbotham. Women's Liberation and the new politics, kn. M. Wandor (red.). 
The body politics, min. veik., p. 20. 

lifikacijos reikalaujantį darbą, „nes iš esmės yra laikoma, jog moterys 
egzistuoja vyrų dėka, ir tam yra pritaikyta visa darbo rinkos situacija. 
/.../ Moterų nelygybė darbe yra neatskiriamai susijusi su jų kaip visu- 
mos nelygybe visuomenėje“*?. 


Moteriškumas 

Moteriškumas — ne biologiškai duota, tvari esencija, o visuomenės 
sąlygotumų kūrinys. Tai yra vienas iš atkaklios polemikos su vėlesniu 
radikaliuoju feminizmu frontų. 

Pavyzdžiui, biologizmo sugrįžimas į šeimos teoriją, Julietos Mit- 
chell nuomone, liudija, kad patriarchatas gelbėdamasis griebiasi pas- 
kutinio šiaudo. Iki tol būdavo apeliuojama į menamus kultūrinius ly- 
čių skirtumus, tačiau šie apkasai jau paimti, beliko šauktis „nuogos 
beždžionės“ neva įgimto vyrų agresyvumo ir panašiai įgimto moterų 
globėjiškumo?**“. O biologija nedeterminuoja moteriškais laikomų psi- 
chinių ir kultūrinių savybių. Mitchell manymu, visuomet būna „pradi- 
nė biologijos transformacija per mainų sistemą, besireiškiančią gimi- 
nystės struktūromis ir visuomeniniais kraujomaišos tabu, kurie nustato 
atskyrimo sąlygas randantis vyrams ir moterims“. 

Moteriškumas ir vyriškumas — tai socializacijos padarinys, — 1971 
metais pažymi socialliberaliai nusiteikusios vokiečių feministės. „Mo- 
ters biologija randa sau išraišką jos lytiniame aparate, o ne jos intelek- 
te. Tai reiškia, kad moters smegenys yra taip pat sudarytos ir tokios 
pat produktyvios kaip vyro smegenys, jos yra potencialiai tokios pat 
kūrybingos ir techniškai „aprūpintos“. Skirtumai tarp lyčių yra kultū- 
ros nulemti, istoriškai kintami. „Tai prasideda jau tuomet, kai mergai- 
tės rengiamos sijonėliais, o berniukai — kelnėmis, o tam nėra jokio 
pagrindo. (Biologiniu požiūriu šis paprotys atrodo esąs tiesiog absur- 
diškas, nes kelnės geriau negu iš apačios atviras sijonėlis saugo labai 
delikačias moters genitalijas.)“*? Nagrinėdama mokyklinius vadovė- 
lius, Inge Sollwedel teigia, kad juose išimtinai sutinkamas moters kaip 
motinos stereotipas. Pasiduodama sugestijai: „Vaikui reikalinga moti- 
na; taip pagrindžiama moterų prievolė namams. O juk kiekvienas pe- 
dagogas ar psichologas patvirtins, jog vaikui lygiai taip pat reikalin- 
gas ir tėvas /.../ Į tokį gyvenimą įpratintos mergaitės /.../ šeimą, 


+2 Ten pat, p. 21. 

+3 J. Mitchell. Psychoanalysis and feminism, min. veik., p. 414. 

*4 Ten pat, p. 407. 

15 O. Gmelin, H. Saussure. Bankrott der Maennerherrschaft, min. veik., p. 77. 


456 TREČIOJI DALIS Feminizmų tipai - feministinės ideologijos 


kurioje nėra tėvo, priešina visuomenei, kurioje nėra motinos. /.../ Mo- 
tinos tipas tampa pabėgimo nuo pasaulio prototipu. /.../ Prasideda 
moterų vidinė emigracija“**. 

Taip pat ir seksualumas yra visuomeninė konstrukcija, o ne natūra- 
li galia, - teigia trys garsiojo straipsnių rinkinio „naujosios seksualinės 
politikos“ tema autorės. „/.../niekada ligi šiol nebuvo taip aiškiai ma- 
tyti, kad seksualumas, panašiai kaip ir kultūrinė lytis (gender), kinta. 
Taip, kaip mes sukuriame vyriškumą ir moteriškumą, taip pat mes 
padarome ir seksą. Seksualumas yra konstrukcija (a construct). Vis dėlto 
visuotinai vyrauja įsitikinimas, jog seksas yra natūrali galia. /.../ Gali 
būti, kad nenoras ir seksą įtraukti į istoriją kyla iš to, kad seksą patys 
sau branginame kaip galimybę pasprukti nuo bėgančio laiko. Tikriau- 
siai būna svarbių dingsčių viltingai žvelgti į kažką spontaniško — šven- 
to, neišsakyto, romantiško — į kažkokį asmeniškai išgyvenamą malo- 
numą, į atokvėpį nuo sekinančio visuomeninio gyvenimo. Tačiau šie 
pojūčiai taip pat yra visuomeniški ir visuomeniškai sukonstruoti. Nuo 
to niekur nepabėgsi: seksas kaip slėptuvė arba seksas kaip sakramen- 
tas, ar pagaliau seksas kaip natūralių, laukinių, tamsių ir instinktyvių 
galių išraiška, — visa tai yra nuomonės apie seksą. O nuomonės apie 
seksą niekuomet ligi šiol nebuvo taip aiškiai parodžiusios savo visuo- 
meninio pobūdžio kaip dabar, kai seksas liovėsi buvęs ekvivalentiš- 
kas šeimai arba prokreacijai ar nuodėmei. Iš esmės istorinės permai- 
nos, kurios dažnai tarsi trivializuoja seksą, tuo pat metu jį padaro atskira 
ir nauja prasme apdovanota patirties kategorija.“** 


Ar feminizmas yra kapitalizmo produktas? 

Feminizmas yra kapitalizmo draugas, — taip 1986 metais daugelį 
kartų atnaujintos kvazivadovėlinio pobūdžio knygos baigiamajame žo- 
dyje rašo Juliet Mitchel. Ji konstatuoja, jog, kaip ir anksčiau, „yra per 
daug neišspręstų klausimų“, kuriuos pateikė septintojo dešimtmečio 
pabaigos feminizmas. „Mūsų aspiracijos nemirė drauge su mūsų jau- 
nyste. Feminizmas kaip politinė kova, kaip ideologija atrodo esąs am- 
žinai (ir galbūt dėl to šiek tiek bauginamai) jaunas.“** Nepaisant to, 
feminizmas jai rodosi esąs istoriškai viena epocha apribotas fenome- 


2e I. Sollwedel. Patriarchat oder kritische Frauenbilder. Zum Leitbild westdeutscher 
Lesebuecher, kn. O. Gmelin, H. Saussure. Bankrott der Mūnnerherrschaft, min. 
veik., p. 100-102. 

*7 A. Snitow, C. Stansell, S. Thompson. Introduction, kn. A. Snitow, C. Stansell, 
S. Thompson. Desire, min. veik., p. 3. 

+8 J, Mitchell. Woman's estate (I leid. 1971), Harmondsworth, 1986, p. 184. 

nas. Jis skatina moteris pradėti dirbti dėl uždarbio, o tai leidžia kapi- 
talistams atleisti iš darbo gaunančius didesnį atlyginimą vyrus. „Fe- 
minizmas, sakyčiau, yra kapitalizmo konsekvencija, yra garbinga jo 
atėjimo ir raidos sudedamoji dalis, tačiau turi būti kai kuo daugiau. 
Feminizmas ir kapitalizmas buvo vienos lovos sugulovai — gal jau at- 
skirti, bet tikriausiai dar neišsiskyrę. Mes pastūmėjome reikalą pir- 
myn, paskubinome permainas.“** 


Faktai ir jų interpretacijos 


Moterų seksualumas 

Nėra vagininio orgazmo, — paskui Mastersą ir Johnsoną kartoja 
britų feministė, mėgdžiodama Annę Koedt iš Jungtinių Valstijų. Anot 
jos, „Mastersas ir Johnsonas panaikino keturis mitus: makšties orgaz- 
mo mitą, moterų šaltumo mitą, vyriškio seksualinės sėkmės sąryšio 
su jo penio didumu mitą ir mitą, neva moterys, idant iš sekso patirtų 
pasitenkinimą, turinčios „būti įsimylėjusios“*?. Nežinodamos šių tie- 
sų, moterys, be kita ko, nepatirdavo seksualinio pasitenkinimo ir sa- 
vo partnerių labui vaidindavo seną kaip pasaulis apsimestinio orgaz- 
mo komediją. Autorė kviečia atšaukti melą apie moterų seksualumą ir 
čia mato vieną iš feministinio sąjūdžio tikslų*". 

Deja, kontratakuoja Naujoji Dešinė, kuri nori atitraukti atgal visus 
pasiekimus — ne tiktai abortų laisvę, bet ir seksualinę edukaciją mo- 
kykloje, kontraceptinių priemonių prieinamumą ir t. t., ir priversti fe- 
minizmą nutilti (pavyzdžiui, siūlytame Family Protection Act). „Dešinieji 
siūlo minėtąją antiseksualinę programą neva gindami monogaminį, 
heteroseksualinį, prokreacinį, pašventintą, legalizuotą ir natūralų sek- 
Sa", nori „represinių permainų homofobijos, eidžizmo, seksizmo ir 
seksualinių restrikcijų“. Bet „argi lytis ir toliau gali likti pirminiu prin- 
cipu, aplink kurį organizuojamas visuomenės gyvenimas?“ Jeigu sek- 
sas visiškai atskirtas nuo jo prokreacinių funkcijų?*?? 


12 Ten pat, p. 185. 

* P. Whiting. Female sexuality: its political implications, kn. M. Wandor (red.). The 
body politics, min. veik., p. 202. 

*! Ten pat, p. 203-212. 

Edukacija 

Mergaičių auklėjimas — tai engimas, — 1970 metais teigia pirmajame 
britų feministiniame seminare skaityto referato autorės. „Mes esame 
ir buvome engiamos nuo pat savo gimimo valandos. Mūsų šeimos 
įgrūdo mus į vaidmenis, nes mūsų motinos norėjo turėti į save pana- 
šias dukteris, o mūsų tėvai norėjo turėti dukteris, panašias į savo nuo- 
lankias žmonas. Kiekviena iš mūsų turėjo ne vaikystę, o mergystę (or 
hood), ir tik dabar, matydamos, kas esame dabar, imame suprasti, ką 
tai reiškia. Dabar jaučiame, kad esame kankinės. Ta kankinystė po 
daugelio metų buvimo namų šeimininkėmis ir motinomis tapo beveik 
maloni. Šeima yra pagrįsta kankinyste.“** 

Moterų švietimas, kaip prisimena viena iš pirmųjų britų televizijos 
sėkmės moterų, buvo tik dekoracija. „Mano kartos (atėjusios septin- 
tojo dešimtmečio pradžioje) moterims edukacija buvo auksinis alio, 
kur buvo aiškinama apie virtuvę, svetainę ir šeimos stalą valgomaja- 
me. Apie merginą, darbą laikančią svarbiausiu dalyku gyvenime, bū- 
davo sakoma, kad ji nenatūrali, neseksuali, neturi humoro jausmo ir — 
blogiausia iš blogų dalykų! — yra ambicinga. Taip pat besielgiantis jos 
vienmetis vyriškosios lyties atstovas buvo laikomas sąmojingu, kūry- 
bingu, apsukriu, labai naudingu ir - geriausias dalykas iš visų! — ambi- 
cingu.“** 


Vyrų diktatas 

Susvetimėjimo jausmą santuokoje aprašo jauna Londono feministė 
1971 metų vasarą vykusio moterų studijų seminaro dvasia. „Kas aš esu? — 
klausia ji. - Esu rašytoja Dinah Brooke. Ne, aš esu vieno amerikiečio 
žmona, dvynukų motina Dinah Dux. Ką gi. Esu viena ir kita. Bet ku- 
riuo atveju esu Dinah. Brooke — tai mano tėvo pavardė. Dux - tai 
mano vyro pavardė. Žinoma, tai nieko tokio, pavardę pakeiti ištekė- 
dama už vyro. Tai tik reiškia, kad pasižadėjai būti kažkam paklusni. 
Vyriškiui. Tiesa, tu jį išsirinkai. Išsirinkai tą, kuriam turėjai būti pa- 
klusni, tad viskas tarsi gerai. Tai buvo laisvas pasirinkimas.“*** 

Vyrai disponuoja moterimis kaip gimdytojomis. Tai moterys gim- 
do vaikus, jos taip pat lieka su vaikais, kai tėvas juos pameta, — aštun- 
tojo dešimtmečio pradžioje rašo feministė iš Bristolio, — o vis dėlto 


+4 J, Williams, H. Twort, A. Bachelli. Women and the family, kn. M. Wandor (red.). 
The body politics, min. veik., p. 31. 

+> L. Kustow. Television and women, kn. M. Wandor (red.). The body politics, min. 
veik., p. 60. 

+% D. Brooke. Identity, kn. M. Wandor (red.). The body politics, min. veik., p. 45. 

„tai valdančiųjų klasių vyrai, celibate gyvenantys patriarchalinių reli- 
gijų kunigai ir daugiausia savo valdžios ir prestižo reikalais susirūpi- 
nę gydytojai kūrė ir tebekuria įstatymus, primetančius moterims, ką 
jos gali ir ko negali daryti su savo pačių kūnais. Jie verčia moterį „vi- 
sada būti sučiauptomis lūpomis ir atvertomis įsčiomis, kaip tai suvokė 
Emma Goldman“. Tačiau, kai gimsta vaikai, tai, nors „vaikai turi būti 
visos visuomenės rūpesčio ir atsakomybės objektas, mūsų visuome- 
nėje visa jų auklėjimo našta tenka vienišų ir nuo visuomenės atskirtų 
moterų pečiams, o jos yra pernelyg įbaugintos ir neturi valdžios apsi- 
ginti pačios ir apginti savo vaikų“**. 

Vyrai apibrėžia, kas yra būdinga moteriai. „Moterims to jau tikrai 
per akis, kai vyrai nustatinėja, ką tai reiškia būti moterimi — „tikra 
moterimi“ arba, kaip tai mėgsta vadinti, „visaverte moterimi“, — rašo 
jau anksčiau cituota Pat Whiting. - Mažai moterų drįstų, jeigu iš viso 
išdrįstų, rašyti, ką tai reiškia būti vyru, o juo labiau — „visaverčiu vy- 
ru“. Ir vis dėlto vyrai taip elgdavosi nuo senų senovės, nuo tų laikų, 
kai egzistuoja organizuotos visuomenės, ir, - kas dar baisiau, - dau- 
gybė moterų net iki šiol akceptuoja vyrišką savo pačių seksualumo 
apibrėžimą ar bent jau dedasi akceptuojančios. /.../ Tegul vyrai su 
savo fantazijomis ir vaizduote apsiriboja apibūdindami savo pačių ly- 
tį. Broliai, gana jau pridirbote netvarkos. Liaukitės kišęsi!“*?* 

Moteris egzistuoja tik vyro dėka. „Bet kurios visuomenės klasės 
moteris privalo parduoti save pačią vyrui. Toks yra visuomenės lū- 
kestis. Ne tik savo kūną, bet ir visą savo gyvenimą, savo talentus, 
pomėgius ir svajones. Yra laukiama, kad atsisakys savo draugysčių, 
ambicijų, malonumų, laisvalaikio valandėlių, idant tarnautų jo šeimai 
ir jo karjerai. Mainais ji gauna ne tik lėšų gyvenimui, bet ir savo tapa- 
tybę, apskritai teisę egzistuoti, nes, jei nėra kieno nors žmona arba 
kieno nors motina, moteris tiesiog yra niekas.“**? 

Tiesa, vyrai keičiasi, bet to pasekmės yra ambivalentiškos. Polemi- 
zuodama su vyraujančiu feminizmo požiūriu, kad vyriškumas — tai 
nekintantis „monolitas“, jau cituota britų socialistė Segal ties paskutinio 
dešimtmečio slenksčiu rašė: „/.../ per pastaruosius tris dešimtmečius 


+7 M.Sico. A woman's rights over her body, kn. M. Wandor (red.). The body politics, 
min. veik., p. 180-181. 

+8 P. Whiting. Female sexuality: its political implications, kn. M. Wandor (red.). The 
body poloitics, min. veik., p. 189-190. 

1 K. McAfee, M.Wood. „Bread and Roses“, Radical Education Project, Detroit, 
1969, cit. pagal G. G. Yates. What women want. The ideas of the Movement, 
Cambridge, Massachusetts, 1975, p. 88-89. 

vyrų santykis su namais ir šeima patyrė negrįžtamų pokyčių“. Dabar 
tėvai ieško artimesnio ryšio su vaikais. Tačiau neatiduoda visuomeni- 
nių pozicijų. Tad gal dabar yra dar blogiau? „/.../užuot darę savo 
valdžios moterims ir vaikams nuolaidų, vyrai dabar randa būdų nu- 
graibyti grietinėlę abiejuose pasauliuose: išsaugo valdžią viešojoje sri- 
tyje, o tuo pat metu gauna geresnį priėjimą prie šeiminio gyvenimo 
teikiamų satisfakcijų (drauge išvengdami su juo susijusių frustracijų).“ 
Tačiau negalima užmerkti akių prieš šias permainas. Tik tuomet gali- 
ma daryti įtaką tolesniam vyrų keitimuisi. Taip pat reikia skirti nevie- 
nodus jų tipus. Šalia senojo macho dabar pasitaiko ir antiseksistų, taip 
pat ir kitokių jų atmainų““. 

Vyrų viešpatavimas stumia moteris į kultūrinę šizofreniją. „/.../ 
mūsų visuomenėje ir daugelyje mums žinomų visuomenių dauguma 
vyrų niekina visas moteris ir dauguma moterų taip pat niekina dau- 
gumą moterų, neišskirdamos ir pačių savęs. Moters tapatybė randasi 
tarsi iš šizofrenijos receptų ištrauktomis aplinkybėmis. /.../ Jei mote- 
ris kartais bando prasimušti pro ją sąlygojančius procesus ir atranda 
modelius, su kuriais norėtų susitapatinti, idant galėtų tapti nepriklau- 
soma ir kūrybinga asmenybe, pasirodo, kad dauguma tų modelių yra 
vyriški, o tai reiškia, jog, norint su jais susitapatinti, reikia trumpam 
pamiršti, kad esi moteris, o tai neprisideda prie simpatijos kitoms mo- 
terims ir solidarumo su jomis jausmų ugdymo /.../“**! 

Mis Pasaulis rinkimai — ryškiausias vyrų diktato pavyzdys. Tai sim- 
bolinė kasdienio moterų likimo ir joms primestų lūkesčių išraiška. Prieš 
tuos rinkimus 1970 metais protestavusios ir paskui įkalintos Didžio- 
sios Britanijos feminisčių demonstracijos dalyvės (pasekusios Ameri- 
kos feminisčių pavyzdžiu, tik pora metų vėliau) tą dalyką regi taip: 
„Jaučiau, — praneša viena iš jų, — kad tas įvykis simbolizuoja kasdienį 
mano išnaudojimą. Esu mačiusi vyrams vertinti atiduotas fabriko dar- 
bininkes ir žinau, kaip jaučiasi kasdien įvertinamas ir įkainojamas žmo- 
gus, kada jis tiesiog eina gatve. Esu mačiusi tarp savęs varžytis ir vy- 
rams vertinti atsiduoti priverstas moteris. Jaučiau joms užuojautą. /.../ 
Šias fabriko darbininkes laikome nelaimingomis vyriškos kapitalizmo 
sistemos aukomis. Tos sistemos, kuri daro pinigus įtikinėdama mote- 
ris, kad jos privalo pirkti tokias prekes, kaip dirbtinės blakstienos. 
Mums jau tikrai per akis visų tų plepalų apie grožį. Nesame nei gra- 
žios, nei bjaurios. Visa tai tėra didysis kapitalistinis akių dūmimas.“ 


* L. Segal. Slow motion. Changing masculinities, changing men, London, 1990, p. XI. 
“1 D. Brooke. Identity, kn. M. Wandor (red.). The body politics, min. veik., p. 49. 

Toliau rašančiųjų kolektyvas plačiau interpretuoja visą įvykį. Netiesa, 
kad čia kam nors rūpi amžinasis moters grožio idealas, kaip sufleruo- 
ja Miloso Veneros statulą puldinėjanti kamera. „Mis Pasaulis grožis 
yra toli nuo transcendentalumo, savo esme jis yra laikinas, nepraeina 
nė metai, o jis jau pasenęs.“ Mat „Mis Pasaulis rinkimai taip pat nėra ir 
erotikos paroda; tai yra viešas tradicinio moters kelio į sėkmę šventi- 
mas. /.../ Demonstruodamas prieš Mis Pasaulis rinkimus, Women 
Liberation užsimojo prieš minėtą siaurą moters gyvenimo kelio sam- 
pratą, prieš moterų akiračio ir jų dalyvavimo visuomenės gyvenime 
apribojimą jų kūniškumu. O labiausiai buvo užsimota prieš neveiklu- 
mą, ne tik prieš merginoms estradoje primestą pasyvumą, bet ir prieš 
visų mūsų jaučiamą vidinį pasyvumą“**. 

Mada atima individualumą. Ferguson rašo: „Savęs pačios suvoki- 
mas kaip kūno, kuris turi būti papuoštas, aprengtas pagal naujausią 
žiniasklaidoje išreklamuotą madą, „idant įtiktų vyrams“, daro iš jos 
mados vergę ir verčia ją keisti savo idealųjį aš kiekvieną kartą keičian- 
tis madai. Ji negali pamatyti savęs kaip individualybės“ *?. 

Vyrų diktatas daro neigiamą poveikį netgi butų statybai. Vaikas, 
paprašytas nupiešti namą, visuomet piešia mažą, atskirai stovintį na- 
muką su gėlėmis darželyje aplink jį. O kas tuo metu statoma? Statyto- 
jai neklausia nei moterų, nei vaikų nuomonės, nors jie puikiai Žino, 
kaip namas turi atrodyti. Statoma ne žmonėms, o dėl pelno, - 1971 
metų gegužės mėnesį leidinio „Shrew“ straipsnyje teigia Londono gru- 
Des feministės*“. 

Darbo sritis taip pat valdoma vyrų. Londono feministės 1971 metų 
diskusijai tema „Moterų darbas niekuomet nesibaigia“ parengė keletą 
tezių. „Sprendžiant iš to, kaip esame traktuojamos, galima būtų ma- 
nyti, kad niekuomet nedirbame. Moterys yra pigios. Moterys paklus- 
nios. Moterys yra vergės. Moterys naudojamos kaip pigi priemonė 
streikams palaužti. Kai mūsų jau nebereikia, mus, panašiai kaip imig- 
rantus, išsiunčia namo. Tačiau bedarbių registruose kažkodėl moterų 
nėra. Taigi kas yra darbas?“ Moterys — tai rezervinė darbo armija. „Pra- 
monė žaibiškai susidoroja su moterimis kaip darbo jėga, naudodamasi 


*2 Miss World, kn. M. Wandor (red.). The body politics, min. veik., p. 249-252. 

*5 A. Ferguson. Sexual democracy, min. veik., p. 203. 

S, Crocford, N. Fromer. When is a house not a home?, kn. M. Wandor (red.). The 
body politics, min. veik., p. 121-123. 

*5 Women and unemployment, kn. M. Wandor (red.). The body politics, min. veik., 
p. 150. 

mumis kaip pigaus darbo, kuris, nelyginant darbinių gyvulių paklau- 
sa rinkoje, tai reikalingas, tai vėl nebereikalingas, rezervuaru.“** Mo- 
terys darbininkės — tai „vergų vergės““". 

Vyrai išmetė moteris net iš istorijos. „Moterų istorija — vadinasi, 
žmonių istorija, - dar laukia, kol bus parašyta /.../“ — teigia britų 
feministė. To, kad moterų nėra istorijoje, priežastis yra istorikų 
priimti svarbumo standartai. „Vyrų veiksmai - karai, dvarai, poli- 
tika, diplomatija, valdymas, verslo vadyba, - štai medžiaga dra- 
mai. Moterų veiksmai kadaise nebuvo užrašyti, o vėliau nepakliū- 
davo į vyrus orientuotos istorijos interesų akiratin. Pavyzdžiui, 
mažai tyrinėtas moterų — tiek žmonų, tiek tarnaičių - darbas na- 
muose; užtat tomų tomai prirašyti apie baldus, apie porcelianą ar 
sidabro dirbinius. Šis moteriškų veiklos formų apėjimas arba nu- 
slėpimas paskui buvo panaudotas kuriant groteskinį nuolankios ir 
paslaugios moters istorinį stereotipą. Tas kultūrinių kategorijų ste- 
reotipas kasdien sąlygojo visuomeninio ir gamybinio moterų dar- 
bo ir gyvenimo vertės neigimą.“**š 


Aksiologija 


Socialistinės feministės savo programos aksiologinio pagrindimo 
tema expressis verbis pasisako dar rečiau nei liberaliosios ar radikalio- 
sios feministės. Gal nenori garsiai kalbėti to, ką sufleruoja socialistinė 
tradicija ir kas Jungtinėse Valstijose žadina pasipriešinimą: kad visuo- 
menė stovi virš individų. Apie tai be užuolankų kalba Elizabeth Fox- 
Genovese, kuri argumentuoja „visuomenės - bendrijos poreikių kaip 
pirminių, palyginti su individo poreikiais, viršenybę“, nors individo 
teises, jos manymu, taip pat reikia saugoti, tačiau kaip visuomenines, 
o ne kaip privačias teises*?. Pavyzdžiui, pornografijos uždraudimas 
neišvengiamai provokuoja teisinį įsikišimą į individų teises*“. Tokia 


#6 Ten pat. 

* K. McAfee, M. Wood. „Bread and Rose, Radical Education Project, Detroit, 1969, 
cit. pagal G. G.Yates. What women want. The ideas of the Movement, Cambridge, 
Massachusetts, 1975, p. 89. 

“8 A. Davin. Women and history, kn. M. Wandor (red.). The body politics, min. 
veik., p. 215-216. 

"TE Fox-Genovese. Feminism without illusions. A critique of individualizm, Chapel 
Hill, 1991, p. 9. 

+ Ten pat, p. 95. 

vertybių hierarchija tarp šios orientacijos autorių implicite yra visuoti- 
nai įtvirtinta kaip labai akivaizdi. 

Taip pat ir feminisčių kvietimas vykdyti lytinę politiką (sexual poli- 
tics), Judithos Stacey supratimu, užtikrina vadovavimąsi visuomenės, 
o ne individo gerove, — tačiau irgi ne vienos lyties gerove kitos lyties 
sąskaita! Jai lytinė politika — tai „septintojo ir aštuntojo dešimtmečių 
moterų išlaisvinimo sąjūdį išskiriantis radikalus branduolys“*!. Tai 
kova, kurioje feminizmas vadovaujasi „lytiniu teisingumu (gender jus- 
tice)”, o ne tiesiog moterų gerove dėl to, kad yra moterys“*. Ji žino, 
kad dalis feminisčių nepritars jos pozicijai, ir pavojingai atitraukia veik- 
liąsias į dalinio lytinio solidarumo platformą. 


Veiklos metodai ir organizavimas 


Moterų solidarumas (ir vyrai) 

Sąjūdžio sėkmės sąlyga, aišku, yra moterų solidarumas, tačiau per- 
dėti čia nerekomenduojama. Apskritai vyrai patys nenusileis, reika- 
linga, kaip rašo britų feministė Pat Whiting, kompaktiška moterų ak- 
cija ir spaudimas. „/.../ vyrai, kurie visuomet baiminosi moterų laisvės, 
neprileis iki permainų, kol nebus prispausti savo ryžte susivienijusių 
moterų /.../“*?. Vis dėlto, kita vertus, seserystės idėja būna supranta- 
ma sektantiškai. 

Kai kurie vyrai gali dalyvauti feministinėje revoliucijoje. Julietos 
Mitchell nuomone, kaip prie darbininkų prisideda kitų klasių atsto- 
vai, veikdami netgi prieš savo klasę, taip ir „kai feministinis sąjūdis 
turės revoliucinę teoriją ir praktiką, ir vyrai (nors ir ne be kliūčių) gali 
atsisakyti patriarchalinių privilegijų ir tapti feministais““**. 

Separatizmas gali būti patartinas tik laikinai, priešingu atveju da- 
rosi pavojingas, - pažymi S. Rowbotham. „Sprendimas nepriimti vyrų 
/.../ gali būti reikalingas ankstyvaisiais etapais, kai moterys disku- 
tuoja apie savo padėtį /.../, atsižvelgiant į jų priešišką nervingą reakciją 


*! J. Stacey. Are feminists afraid to leave home? The challenge of conservative pro- 
family feminism, kn. J. Mitchell, A. Oakley (red.). What is feminism, Oxford, 1986, 
p. 221. 

*2 Ten pat, p. 242. 

5 P. Whiting. Female sexuality: its political implications, kn. M. Wandor (red.). The 
body politics, min. veik., p. 189-190. 

+1 J. Mitchell. Psychoanalysis and feminism, min. veik., p. 414. 

į vyrų bandymus pasisavinti joms palankų patronatą. Tai yra kaip tik tos 
akimirkos, kai reaguojame isteriškai ar prarandame mintį, nes mums gru- 
pėje stinga pasitikėjimo savimi. Vis dėlto reikia pabrėžti, kad toliau tę- 
siant separatizmu pagrįstą veiklą gresia dideli pavojai. Kai kurios mote- 
rys gali pačios pakliūti į agresyvius „vyriškus“ vaidmenis. Taip pat galima 
pamiršti, jog kapitalizme mūsų padėtis ir vyrų padėtis viena kitą sąlygo- 
ja. Taip pat vyrams užkertamas kelias peržiūrėti savo apsisprendimą, o 
dėl to gali atsirasti poliarizacija. O ypač pavojinga tendencija mūsų kovą 
traktuoti kaip argumentą, kad esame tokios pat geros kaip ir vyrai.“** 


Feminizmo sąjūdis ir kiti sąjūdžiai 

Feminizmo sąjūdis turi būti autonominis. „Šiuolaikinis feminizmas, 
panašiai kaip tai darė ankstesnis feminizmas, pabrėžia, kad specifinei 
moterų engimo formai panaikinti yra reikalingas atskiras moterų są- 
jūdis, — rašo sąjūdžio teoretikė Rosalinda Delmar. Tai, žinoma, nenu- 
braukia galimybės siekiant bendrų tikslų jungtis su kitais judėjimais. 
Aiškus dalykas, kad pradinė moterų išsivadavimo sąlyga yra visokių 
privačios nuosavybės formų panaikinimas, nes pačios moterys yra vie- 
nas iš privačios nuosavybės pavidalų. Todėl moterys, siekiančios nu- 
versti privačią nuosavybę, turi interesų jungtis su revoliuciniais dar- 
bininkų klasės sąjūdžiais. Tačiau privačios nuosavybės panaikinimas 
automatiškai nereiškia vyrų privilegijuotos padėties ir jų vyravimo 
panaikinimo, o tai yra moterų išlaisvinimo sąjūdžio politinių siekių 
galutinis tikslas. Jį pasiekti padėtų jungtinis moterų sąjūdis, kuris mo- 
bilizuotų moteris jų pačių engimo pagrindu ir kurio vienybę palaikytų 
politinis moterų solidarumas — sisterhood, gebantis atverti ir panaikinti 
visas moterų pavergimo sistemas.“** 

Reikalinga visų su išnaudojimu kovojančių jėgų koalicija, - rašo ar- 
šios polemikos su separatistėmis lesbietėmis vadovė Ann Ferguson 
(pati, kaip praneša skaitytojui, esanti biseksuali). Tiktai koalicija „sker- 
sai klasių, skersai rasių, skersai lyčių ir skersai seksualinių orientaci- 
jų“, jungianti „feministes ir visuomenės egalitarizmo šalininkus“, gali 
atvesti į tikslą, kuris esąs „socialinė ir seksualinė demokratija (social 
and sexual democracy)“. 


5 S. Rowbotham. Women's Liberation and the new politics (1969), kn. M. Wandor 
(red.). The body politics, min. veik., p. 23. 

* R. Delmar. What is feminism?, kn. M. Wandor (red.). The body politics, min. 
veik., p. 119. 

$7 A. Ferguson. Sexual democracy, min. veik., p. 23-24. 

Tai pagaliau yra suprantama, jei suvoki, kad moterų išlaisvinimo 
nebus nesukūrus socializmo. Tačiau socializmo programa „turi būti 
praturtinta lytine vilties, lygybės ir laisvės politika“, - draugams so- 
cialistams pataria Lynne Segal’. 


Santykis su marksizmo metodu 

Tolesnių santykių su marksizmu klausimas buvo vienas iš ginčy- 
tinų ir galvos skausmą keliančių punktų tarp pačių socialistinių femi- 
nisčių. 

Ar feminizmas ir marksizmas — nesėkminga santuoka? Keldama šį 
klausimą, senoji britų marksistė Heide Hartmann yra jau subrendusi 
skyryboms. „Marksizmo ir feminizmo „santuoka“ buvo kaip vyro ir 
žmonos santuoka anglų papročių teisėje: marksizmas ir feminizmas 
yra vienas dalykas, ir tas vienas yra marksizmas.“ Betgi gana teorinio 
ir praktinio pavaldumo. „Arba mums reikalinga sveikesnė santuoka, 
arba reikia skirtis“. Tas grasinimas aidu atsiliepė visoje aplinkoje, nors 
autorė manė, kad dar galima bandyti taisyti sugyvenimą, jungiant 
marksistinę ekonomikos ir istorinės teisės analizę su feministine lyti- 
nio išnaudojimo teorija kaip dviejų nepriklausomų engimo sistemų te- 
orijas*“. 

Marksizmas pravartus, bet tik modifikuotu pavidalu. Santykis su 
marksizmu turi būti ne kultinis, o pragmatiškas, — pareiškia S. Row- 
botham. — „Marksistinio požiūrio į moterų padėtį naudojimas gali 
būti pagrįstas tik tuomet, kai padeda suprasti mūsų padėtį ir rasti iš 
jos išeitį, tai negali būti joks moralinis imperatyvas.“ Jos nuomone, 
„mechaninį visuomenės pakeitimo modelį (bazė/antstatas) reikia pa- 
keisti sudėtingu, viduje daugeriopai susaistytu save reguliuojančių 
revoliucijos modeliu. /.../ Su kapitalizmu reikia kovoti ne tik darbe, 
bet ir namie, ne tik instituciniame valdymo aparate, bet ir pačioje 
galvoje“***. 


*8 L. Segal. Slow motion, min. veik., p. VIII. Drauge su kolegėmis jau 1979 metais 
kėlė panašų šūkį. Po Labour Party pralaimėjimo autorės teigė, jog feminiz- 
mo įterpimas į socializmą gali išgelbėti socialistinį sąjūdį (Žr. S. Rowbotham, 
L. Segal, H. Wainwright. Beyond the fragments. Feminism and the making of 
socialism, London, 1979). 

+ H. Hartmann. The unhappy marriage of marxism and feminism. Towards a more 
progressive union, kn. L. Sargent (red.). Women and revolution. A discussion of 
unhappy marriage of marxism and feminism, London, 1981, p. 2. 

*0 S. Rowbotham. Women's Liberation and the new politics, kn. M. Wandor (red... 
The body politics, min. veik., p. 25-26. 

Ann Ferguson dar kritiškesnė. Marksizmas esąs vienpusis, nes kla- 
sių konfliktą padarąs visų kitų visuomenės konfliktų šaltiniu. Pati au- 
torė siūlo „daugiasistemį požiūrį į viešpatavimo visuomenėje proble- 
mą“““!, t. y. kaip lygiavertės, nors tarp savęs besikryžiuojančias (dabar 
Jungtinėse Valstijose jos yra „lygios ir nepriklausomos“), traktuoti ke- 
turias išnaudojimo sistemas: seksizmo sistemą, rasizmo sistemą, kla- 
sinę sistemą (klasizmą — classism““*) ir heteroseksizmo sistemą (prime- 
tančią prievartinį heteroseksualumą). 

Peržengti marksistinių, taip pat radikaliųjų feministinių valdžios 
reiškinio tyrinėjimų vienpusiškumą ragina ir kita Amerikos socialisti- 
nio feminizmo autorė Zillah R. Eisenstein, ieškanti tvirto pagrindo 
paskiriems socialistinio feminizmo tyrimams. „Socialistės ir radikalio- 
sios feministės nagrinėja valdžią dviem tarp savęs nesuderinamais bū- 
dais. Arba veda ją iš kieno nors ekonominės klasinės padėties, arba iš 
kieno nors lyties. /.../ Tam tikras asmuo engimo šaltiniu laiko: visuo- 
meninius gamybos santykius arba visuomeninius reprodukcijos santy- 
kius; darbą namuose arba darbą dėl uždarbio; privačią arba viešąją sri- 
tį; šeimą arba ūkį; ideologiją arba materialines sąlygas; lytinį darbo 
pasidalijimą arba kapitalistinius klasinius santykius.“ O „moterų engi- 
mas yra kompleksinio pobūdžio“, ir čia esąs reikalingas „dialektinis 
požiūris“. Autorė interpretuoja savąjį teorinį kelią: „Savo svarstymuose 
aš naudojuosi marksistine klasine analize — ir tai sudaro tezę; paskui — 
radikaliojo feminizmo analize su patriarchato perspektyva — ir tai su- 
daro antitezę; iš šių abiejų požiūrių kaip sintezė išryškėja socialistinis 
feminizmas“. Kaip šios sintezės rezultatas pasirodo „ir moterų išnau- 
dojimas, ir engimas“'*“?, 


Kaip vadovauti moterų studijoms (women’s studies)? 

Viena iš vadovėlinio straipsnių rinkinio autorių įžangoje papras- 
tais žodžiais skaitytojai aiškina, kas tai yra women's studies kursai. „Jei- 
gu women's studies ne apie tai, kaip pagaminti nebrangų patiekalą ke- 
turių asmenų šeimai, ir tai nėra siuvinėjimo kursai moterims, turinčioms 
truputėlį laisvo laiko (su visa pagarba tradiciniams moterų sugebėji- 
mams), tai kas gi tai? Kodėl staiga labai dinamiškai ir sparčiai plisda- 
mi jie tapo populiaria mokymosi šaka? /.../ Nepaprastai svarbus mo- 


"TA Ferguson. Social democracy, min. veik., p. 2. 

*2 Ten pat, p. 6. 

* Z. R. Eisenstein (red.). Capitalist patriarchy and the case for socialist feminism, 
min. veik., p. 6. 

terų studijų bruožas yra paprastas, o sykiu ir radikalus įsitikinimas 
sėkmingumu tokio pažinimo požiūrio, kuris moteris pastato į analizės 
centrą (ir meta iššūkį androcentristinei-falokratinei mokslo koncepci- 
jai, apibrėžiamai kaip vyrų patirtis ir prioritetai, laikomi centriniais ir 
reprezentatyviais visiems).“*“* 


Tikslai 


Bendrasis tikslas 

Bendrasis tikslas yra visuomeninė revoliucija ir naujos moters su- 
kūrimas, — 1969 metais teigia S. Rowbotham. „/.../ šitos visuomenės 
pertvarkos esmę turi sudaryti moterų padėties tiek namuose, tiek ir 
darbe revoliucija.“** Iš to turįs atsirasti komunizmas. „Komunizmas, — 
sako ji, - tai būtina mūsų laisvės sąlyga“. Be visų engiamųjų išlaisvini- 
mo nebus moterų išlaisvinimo““. Nesvyruodama pakartoja tai dar po 
trejų metų (nors, prabėgus dar dešimčiai metų, labiau yra linkusi kal- 
bėti apie socializmą): feministinio sąjūdžio tikslas esanti „tikrai demo- 
kratiška visuomenė, kurioje kiekvienas Žmogiškasis individas gali bū- 
ti drąsus, atsakingas, mąstantis ir darbštus kovodamas dėl laisvo ir 
drauge neegoistiško gyvenimo. Tokia demokratija būtų komunizmas, 
o tai šiuo metu nesutelpa į mūsų vaizduotę“ *". 

Tikslas — socialistinė revoliucija, be jos moterų išlaisvinimo nebus, — 
pažymi Evelyn Reed. Marxas ir Engelsas mokė, kad moterų negalima 
išlaisvinti neišlaisvinus dirbančiųjų masių. „Todėl moterys galės visiš- 
kai kontroliuoti savo kūną ir pakeisti savo likimą tik būdamos inte- 
grali pasaulinės socialistinės revoliucijos jėga.“ *** 

Be socialistinės revoliucijos, — rašo J. Mitchell, - yra reikalinga at- 
skira „kultūrinė revoliucija“. „Perėjimas prie socialistinio ūkio, — per- 
spėja autorė, — anaiptol nereiškia, jog tai automatiškai ir mums nau- 
dingai paskui save patrauks patriarchato galą. Būtina atskira kova su 
patriarchatu — kultūrinė revoliucija. Batalijos taip pat turi turėti savo 


*4 V. Robinson. Introducing Women's Studies, kn. D. Richardson, V. Robinson 
(red.). Introducing women's studies, London, 1993, p. 1-2. 

*5 S. Rowbotham. Women's Liberation and the new politics, kn. M. Wandor (red.). 
The body politics, min. veik., p. 22. 

*6 Ten pat, p. 26. 

* S. Rowbotham. Women, resistance and revolution, min. veik., p. 12. 

+8 E. Reed. Problem's of women S liberation, min. veik., p. 8. 

autonomiją. Iš čia, kaip atrodo, išplaukia mintis, jog moterys, veikian- 
čios vadovaudamosi revoliuciniu feminizmu, gali atsidurti bendros 
ideologinės transformacijos avangarde, panašiai kaip darbininkų kla- 
sė yra specifiško kapitalistinio gamybos būdo nuvertimo vykdytoja. 
/.../“*? Kultūrinės revoliucijos tikslas yra panaikinti šeimą kaip pa- 
triarchato buveinę. „Tai nėra klausimas dėl permainų, ar turėti ir kaip 
turėti vaikų. Tai patriarchato nuvertimo klausimas. Kaip, priešinantis 
kapitalizmui, jau matyti „amžinojo“ klasių konflikto galas, taip, atro- 
do, jau girdėti ir patriarchalinės kultūros „nemirtingumo“ gulbės gies- 
mė.“ 470 

Ateitis — tai socializmas, - mano Lynne Segal. Ateitis nebūsianti 
„Moteriška“, tai būsiąs bendras abiejų lyčių interesas. Ir tai būsiąs ne 
biurokratinis socializmas, o veikli demokratija, maksimumas žemyn, 
vietos valdžiai, deleguojamų reikalų ir t. t.“ 

Socializmas — tai moters išlaisvinimo sąlyga, — taip pat teigia vei- 
kiau kairiesiems marksistams labai artima Eli Zaretsky. Asmeninis mo- 
terų gyvenimas gali būti naudingai pertvarkytas tik socializme, kada 
viskas bus suvisuomeninta, bus panaikinti karai ir t. t. Todėl feminis- 
tės turinčios įsitraukti į socialistinį sąjūdį, reikalingos „bendros visų 
darbo Žmonių, taip pat ir namų šeimininkių, pastangos“ **. 

Plačiausiai apie socializmą kaip feministinės revoliucijos tikslą ne- 
seniai išleistoje knygoje rašo Ann Ferguson. Demokratinė socialistinė 
visuomenė (a democratic socialist society), suprantama kaip „demokra- 
tinis rinkos socializmas“, skirtingas nuo nenusisekusio marksistinių 
šalių socializmo, — štai socialistinio feminizmo, kuris, žlugus Rytų blo- 
kui, anaiptol nebankrutavo, tikslas, - užtikrina įžymi šios srovės ak- 
tyvistė*"?. Kodėl feminizmas negali pasiekti savo tikslų ir tik socializ- 
mas teikia galimybių juos įgyvendinti? „Taigi niekuomet neturėsime 
tokio stipraus moterų sąjūdžio, kad laimėtume kovą su patriarchatu, 
jeigu atsisakysime socialistinių sprendimų, kuriuos ryžtingai gina so- 
cialistinis feminizmas, — tokių kaip visuotinė bendruomeninė sveika- 
tos apsauga, ganėtinai išplėtoti AIDS tyrinėjimai, antirasistinės koali- 
cijos, butai benamiams, visokių lytinio gyvenimo pavidalų, neišskiriant 


** J. Mitchell. Psychoanalysis and feminism, min. veik., p. 414. 

*0 Ten pat, p. 416. 

"TL Segal. Is the future female?, min. veik. 

*2 E. Zaretsky. Capitalism, the family and personal life (1 leid. 1973), London, 1976, 
p. 138. 

3 A. Ferguson. Sexual democracy, min. veik., p. 20-22. 

federalinės valdžios dotuojamų abortų, vaikų globos įstaigų, tėvystės 
teisių lesbietėms bei gėjams ir kovos su sterilizacija perlenkimų įveiki- 
mo, legalizavimas. /.../ Feministinės lygiateisės, lyties atžvilgiu ly- 
giavertės visuomenės vizijai įgyvendinti reikia, kad būtų sukurta de- 
mokratinė socialistinė visuomenė.“*'* Tai būsianti „socialinė ir 
seksualinė demokratija“ (social and sexual democracy)"". Vėliau parašy- 
tame baigiamajame skyriuje, tiksliau nubrėžusiame tos santvarkos vi- 
ziją, vadina ją „feministiniu demokratiniu socializmu (a feminist democ- 
ratic socialism)” ir pabrėžia, kad joje bus panaikintas lyčių dualizmas, 
rasizmas ir klasizmas. 

Ta pati autorė vartoja dar kitokį feminizmo tikslo apibrėžimą. Tai 
turi būti ginandrija, kuri pasirodysianti ateityje „demokratinėje socia- 
listinėje visuomenėje“. Ann Ferguson 1990 metais labiau linkusi var- 
toti šį pavadinimą nei visuotinai žinomą apibrėžimą androginija, apie 
kurią iš tikrųjų čia ir kalbama, tačiau su išlygomis. Androginija, nepa- 
kankamai įvertindama narį gine, leidžia visiškai susimaišyti ligi tol 
daugiau vyriškiems ar daugiau moteriškiems bruožams. Be to, auto- 
rės nuomone, nebus tokio visiško lyties sugriovimo, nes jos funkcinis 
biologinis pamatas vis dėlto būsiąs tam tikrų pastovių skirtumų prie- 
žastis. „Kiekvienoje būsimoje žmonių visuomenėje seksualiniai ir rep- 
rodukciniai vyro ir moters kūnų skirtumai tikriausiai generuos nevie- 
nodas kultūrinės lyties prasmes. Net jeigu būtų taip, kaip teigia 
postmodernistinės feministės — jog kultūrinės lyties (gender) ir netgi 
biologinės lyties (sex) sąvokos — tai visuomeniškai sukonstruotos ka- 
tegorijos, — funkcinis skirtingumas, kurį buvimas reproduktoriumi iš- 
ryškina visuomeniniuose lytiškai afektyviuose santykiuose, lytį pada- 
ro už odos spalvą, plaukus ar kitus fizinius požymius svarbesniu žmonių 
skiriamuoju bruožu.“** Tai nereiškia, kad, kaip sako „esencializmo“ 
šalininkės, „vyriški“ ir „moteriški“ individo bruožai viename asme- 
nyje tarp savęs nesuderinami. Įvairialypė praktika, kurioje dalyvauja 
individas, gali sukelti pačios asmenybės prieštaravimus, tačiau jų es- 
mės nesudaro skirtingų lytinių esencijų susidūrimas. Iš prieštaravimų 
galima išsipainioti kuriant naujas specialias praktikas, ir būtent „kontr- 
kultūrines praktikas“, kuriose darniai jungiami teigiami bruožai, ligi 
tol laikyti vyriškais (autonomija, pasitikėjimas savimi, analitinis minties 


14 Ten pat, p. 22. 

15 Ten pat, p. 24. (Autorei aiškiai rūpi demokratija seksualinių polinkių atžvil- 
giu.) 

1 Ten pat, p. 211. 

aiškumas) ir moteriškais (globėjiškumas, atsakomybės už kitus jaus- 
mas, intuicija). Čia taip pat galima pradėti „atsikratyti“ (unlearn) abie- 
jų lyčių neigiamųjų bruožų (kaip vyriška savojo aš epatacija ar mote- 
riškasis pasyvumas bei neatsparumas manipuliacijoms)*". 

Vienu iš feminizmo tikslų pripažįstamas ir siauras, bet karštai gi- 
namas seksualinės lygybės siekis. Tam „prireiks ištisų kartų“, — rašo 
trejetas autorių 1983 metais. Tai, kad heteroseksualiniuose santykiuo- 
se slypi grėsmė ir vyravimo santykiai, dar nėra dingstis juos atmesti, 
kaip nori to radikalusis feminizmas. Prostitucijos ir prievartavimo me- 
taforos kaip sekso sinonimai motyvuotos tik iš dalies. „Lytiniai santy- 
kiai gali būti prievartavimas; bet jie taip pat gali teikti ir didžiulį pasi- 
tenkinimą. Seksualinė patirtis su vyrais ir moterimis gali palikti 
pažeminimo, sudaiktinimo ir degradacijos įspūdį, bet taip pat gali bū- 
ti ekstazės išgyvenimo, įkvėpimo šaltinis, gali atverti akis.“ Jie taip 
pat gali apimti abu aspektus, būti „tuo pat metu daiktiški ir malonūs, 
degraduojantys ir įkvepiantys“*. 

Socialistinio feminizmo tikslus Didžiojoje Britanijoje moterų studi- 
joms skirtame vadovėlyje, sekdama Amanda Sebastyen, išvardija Ann 
Oakley: „(1) Vienodas užmokestis; (2) vienodos lavinimosi ir įsidarbi- 
nimo galimybės; (3) nemokamos ištisą parą veikiančios mažų vaikų 
globos įstaigos; (4) nemokamos kontraceptinės priemonės ir abortas 
to pageidaujančiosioms; (5) materialinis ir teisinis savarankiškumas; 
(6) lesbiečių diskriminavimo pabaiga ir moterų teisė laisvai apsispręs- 
ti dėl savo seksualinės orientacijos; (7) išsivadavimas nuo bauginimų 
ir grasinimų panaudoti smurtą — vyrų agresijos ir vyravimo galas“*". 


‘17 Ten pat, p. 213. 

18 A. Snitow, C. Stancell, S. Thompson. Introduction, kn. A. Snitow, C. Stansell, 
S. Thompson. Desire, min. veik., p. 34. 

“* A. Oakley. Subject women, Oxford, 1981, p. 337-338. 1970 metais Evelyn 
Reed išvardija panašius postulatus, kuriuos atitinka 2—4 Oakley punktai. Zr. 
E. Reed. Problem's of women S liberation, min. veik., p. 10. 

Pavadinimai. Kultūrinis feminizmas - tai dažniausiai pašalinių 
stebėtojų vartojamas pavadinimas. Šios orientacijos atstovės Jungtinėse 
Valstijose, panašiai kaip ir radikaliosios feministės, savo pažiūras daž- 
niausiai įvardija feminizmu arba tapatina save su radikaliosiomis feminis- 
tėmis*“?. Prancūzijoje to, kas Amerikoje laikoma „prancūziškuoju kul- 
tūriniu feminizmu“, atstovės dažnai laikosi apskritai atokiau nuo 
„feminizmo“, nes tapatina jį su grupėmis aktyvisčių, su kuriomis ne- 
nori turėti nieko bendra. Taip pat yra vartojamas skirtumo feminizmo 
terminas, praktiškai veikiau taikomas drauge paimtiems radikaliajam 
ir kultūriniam feminizmui. Vis dėlto radikalusis feminizmas — tai mo- 
terų savitarpio pagalbos įstaigoms ir populiaraus lygio mokymo cen- 
trams vadovauti sutelktas prozelitiškos ir ekspansyvios pakraipos, nors 
tuo pat metu likusios visuomenės dalies atžvilgiu separatistinis pla- 
taus visuomeninio pjūvio sąjūdis. Kultūrinis feminizmas — tai elitariz- 
mo reiškinys, telkiantis mokslo ir meno moterų elitą, kuris ne visada 
atsiskiria nuo vyrų. Abu feminizmai iškelia nuolatinį lyčių skirtingu- 
mą, kuris sudaro feministinių projektų pagrindą, be to, dalis antro- 
sios atmainos reprezentančių yra pirmosios atmainos aktyvistės. Kul- 
tūrinio feminizmo kūriniai bei pažiūros būna pernelyg hermetiški ir 
suprantami tik išrinktųjų būreliuose. Dalis autorių kuria ir rašo femi- 
nizmo teoriją ir meną siedamos su radikaliojo feminizmo praktika. 
Kai kurioms kultūrinio feminizmo srovėms taikomas postmodernistinio 
feminizmo terminas**!, 

Genezė, veiklos formos. Pirmiausia susikūrė Jungtinėse 
Valstijose Mary Daly ir Susanos Griffin aplinkoje bei Prancūzijoje tarp 
postmodernistiškai nusiteikusių Lacano mokyklos filosofių, taip pat 
būrėsi aplink poetę Monigue Wittig. Dabar daugelyje šalių veikia 


*0 Pavyzdžiui, anot Debbie Cameron („Trouble and Strife“, nr. 27, 1993 m. 
žiema, 12), JAV nė viena iš suinteresuotųjų tuo vardu savęs nevadina, vartoja 
„radikaliosios feministės“ terminą. 

#1 Žr., pvz., S. J. Hekman. Gender and knowledge. Elements of a postmodern femi- 
nism, Cambridge, 1990. 

„mMoteriškomis“ (moteriškai kuriančiomis) laikomos literatės ir meni- 
ninkės. Kultūrinį feminizmą taip pat reprezentuoja moterų studijų ap- 
linka. Veikla daugiausia labai individualizuota, nors kūrėjos ir auto- 
rės sudaro neformalias grupes, dažnai veikiančias mokyklose. 

Pagrindinės autorės. Mary Daly ir Susan Griffin 
Jungtinėse Valstijose ir Julia Kristeva, Helene Cixous ir Luce Irigaray 
Prancūzijoje; Monigue Wittig poezija ir esė Žinomi abiejose šalyse. An- 
glijoje — Dale Spender. Daug mokslinių publikacijų, pirmiausia moksli- 
nės epistemologijos kritikos, rinkinių (čia pirmauja Sandra Harding ir 
Evelyn Fox Keller). Mokslinis pagrindimas psichologijos studijose pir- 
miausia ryškus Carolos Gilligan kūryboje. Joms priklauso daugelis au- 
torių, kurios atlieka moterų studijų tyrimus ir skelbia jų rezultatus moks- 
liniuose žurnaluose bei gausiuose darbų rinkiniuose. Postmodernizmo 
klausimų autoritetė feminizme yra Linda J. Nicholson. Čia gali būti 
įskaitytos ir radikaliojo feminizmo aktyvistės Sara Ruddick, Adrien- 
ne Rich, juodaodė poetė Airdre Lordre. Dirvą iš esmės parengė Nan- 
cy Chodorow ir Dorothy Dinnerstein leidiniai. 

Ypatingo domėjimosi sritys. Psichinės ir kultūrinės 
lyties genezė ir esmė. Dvasinės kultūros bei mokslo institucijos ir kū- 
riniai. Globalinės grėsmės žmonijai ir kultūrai. Istorija ir visuomenės 
gyvenimas moterų dalyvavimo juose atžvilgiu. 

Pagrindiniaiideologiniaiterminai. Moteriškumas, 
moteriškumo pradas. Be to, atskiros terminologijos, susiformavusios, 
pirma, Mary Daly darbuose ir jų kontekste, ir, antra, perimtos iš La- 
cano mokyklos ir Derridano dekonstrukcionizmo, individualiai pra- 
turtintos prancūzių ir su jomis susijusių anglakalbių autorių darbuose. 


KULTŪRINIS FEMINIZMAS 473 


PAŽIŪROS 
(ideologija) 


Kaip yra? 


Visose srityse ir sluoksniuose tiek materialiniu, tiek ir dvasiniu as- 
pektu pasaulis yra valdomas vyrų. Vyrai valdo moteris, vaikus, gyvū- 
nus, gamtą, be to, tarp savęs yra pasidaliję į tautas, valstybes, institu- 
cijas ir t. t., ir dalis jų valdo visus kitus. 

Valdžia vyrams reikalinga, kad galėtų išnaudoti. Idant jos nepraras- 
tų, jie engia ir žemina jiems pavaldžias grupes, terorizuoja jas regulia- 
riai kartojamais prievartos ir smurto aktais. To dėka jie valdo ir engia- 
mųjų protus bei širdis. Keletą tūkstantmečių besitęsiančio patriarchato 
sąlygomis pavyko įtvirtinti tokias idėjas ir pasaulėvaizdį, kad dalis val- 
domųjų visai netrokšta permainų ir negalvoja apie maištą. Jie dažnai 
yra netgi patenkinti patriarchalinės nelaisvės sąlygomis viešpataujančia 
tvarka. Ypatingos sėkmės viešpataujantiems vyrams pavyko susilaukti 
iš kitos lyties, kuriai buvo įdiegtas tikėjimas savo nevisavertiškumu ar 
bent lyties nulemtu natūraliu negebėjimu valdyti ir vadovauti. Šis pa- 
dalijimas yra pats seniausias ir tvirčiausias. Pačių vyrų pasidalijimai nė- 
ra tokie tvirti, nes vyrų įsitikinimą, esą vien dėl skirtingos etninės, tau- 
tinės priklausomybės, religijos, rasės ir pan. jie yra pasmerkti amžinai 
baudžiavai, išlaikyti yra sunkiau. Vyrų tarpusavio santykiams būdinga 
nuolatinis netikrumas, suokalbiai, trumpalaikės sąjungos ir skilimai, 
maištai, sukilimai ir revoliucijos, taip pat genčių, etninių grupių, valsty- 
bių ir valstybių grupių karai. Vis dėlto nepaisant jų rezultatų ir permai- 
nų tarp valdančiųjų, moterys visuomet lieka priklausomos, — tiesa, ne 
visada vienodai skaudžiai ir ne visos vienodai. 

Pradedant namų užuovėja, o joje santuokos guoliu ir vaikų kamba- 
riu ir baigiant pačiomis valdžios hierarchijos viršukalnėmis, visur vieš- 
patauja vyrai. Iš tikrųjų feminizmui spaudžiant liberaliosios demokra- 
tijos šalyse moterims pavyko išplėsti savo buvimo visuomenės 
gyvenime anapus namų sienų ribas, tačiau juo aukštesnė valdžia, juo 
moterų dalyvavimo joje pėdsakai menkesni. Yra pasikeitimų teisėje ir 

jos vykdyme, tačiau jie nekeičia reikalo esmės. Labiausiai matomos 
permainos mokymo ir mokslo srityje, kur abiejų lyčių studijuojančiųjų 
skaičius susilygino, o tarp mokslo kadrų moterų padaugėjo, bet ir ten 
valdžia sutelkta vyriškų akademinių štabų rankose. Moterų profeso- 
rių skaičius vis dar nedidelis, o jų kilimas tarnyboje labai sunkus. Mo- 
terų įsiterpimas į kokią nors valdžią paprastai būna susijęs su tuo, kad 
jos perima vyrams būdingas elgesio taisykles. Ypatingo mizoginiško 
konservatizmo židinys buvo ir vis dar tebėra bažnyčia bei religinė 
praktika. 

Moterys visuomet buvo ir toliau lieka aukos, viktimizuotosios. Jos 
yra mušamos, seksualiai prievartaujamos, žaginamos, kenčia seksuali- 
nes priekabes ir įžeidinėjimus, o moterų paveikslas kultūrinėje infor- 
macijoje, juolab masinėje kultūroje, vaizduoja jas kaip iš prigimties vien 
seksu ir tuo, kas būna po jo (vaikų gimdymas, jų auginimas bei auklėji- 
mas, rūpinimasis namais ir privačiais šeimos narių poreikiais), save įpras- 
minančią lytį. Prie moters, kaip natūraliai sadistiškų vyrų seksualinių 
poreikių objekto, stereotipo įtvirtinimo ypač prisideda pornografija, kuri 
dažnai teigia, esą moterys pačios turinčios mazochistinių polinkių. Por- 
nografija skleidžia ir stiprina mizoginiškas pažiūras visose gyvenimo 
srityse. Ji sudaro tam tikrą kvintesenciją, kuri tik šiek tiek užmaskuotu 
pavidalu įsiveržia į kultūrą, meną ir mokslą. Moteris visur pasirodo 
kaip objektas, o ne subjektas, dažniausiai dargi kaip seksualinis objek- 
tas. Tai ryškiai parodo moterų panaudojimo reklamoje būdas. 

Feminizmas teikia moterims galimybę organizuotis pasipriešinimo 
kovai. Vis dėlto jis, jei vertinsime visuomeniniu mastu, nėra labai sėk- 
mingas. 

Patriarchatas yra labai stiprus. Tačiau blogiausias dalykas žvelgiant 
į ateitį yra ne jo konkretūs seksistiniai ekscesai, o viešpatavimas dva- 
siniame gyvenime, moksle, mene, kultūroje, netgi kalboje. Moterys 
patiria sunkumų... kalbėdamos, norėdamos pasakyti tai, kas kyla iš jų 
pačių patirties ir poreikių, išreikšti savą pasaulio viziją, kuri skiriasi 
nuo patriarchalinės vyriškosios. Kalba ir pažinimo metodai, mokslo 
teorijos, meninės kūrybos principai — visa tai patriarchato šalininkų 
yra sukirpta pagal jo poreikius ir jau savaime yra maskulinistiška. Dau- 
guma žmonių, taip pat ir moterų, neįstengia išsivaduoti iš patriarcha- 
linio tikrovės matymo. Kalba, mokslas, menas patvirtina, kad falo prin- 
cipas, patriarchato principas yra kažkoks fundamentalus. 

Mokslas ištisus šimtmečius apskritai nematė moterų. Žmogus bu- 
vo vyras. Pakanka užmesti akį į istorijos veikalus: vyrai kūrė istoriją, 
moterys joje paprasčiausiai buvo, vieną po kitos gimdė didvyrių kar- 

tas ir būsimųjų gimdytojų būrius. Filosofinėje antropologijoje „Žmo- 
gus“ turi visus vyrui būdingus bruožus. Panaši padėtis vyravo ir psi- 
chologijoje, kol Freudas atrado moteris, bet tik tam, kad, kaip ir Aris- 
totelis, pripažintų ją esant defektuotu vyru, arba... nevisišku žmogumi. 
Pedagoginė mintis turėjo tik vyrų edukacijos problemą, o jeigu paste- 
bėdavo moterį, kaip tai maloningai padarė Rousseau, tai tik dėl to, 
kad projektuotų jai visiškai kitokį auklėjimą, darantį iš jos stereotipi- 
nę nuotaką. Moterų stoka tarp meno kūrėjų visuotinai suvokiama kaip 
faktiško jų nebuvimo ten patvirtinimas, ir dėl to nereikia stebėtis, nes 
patriarchai amžiais laikė moteris toli nuo bet kokios kūrybos (išsky- 
rus biologinę). Tačiau tai nėra visiška tiesa. Tiek iš visuotinės istori- 
jos, tiek ir iš meno bei mokslo istorijos paveikslo rūpestingai ištrinti 
bet kokie pėdsakai įžymių moterų, kurioms, nepaisant nieko, pavyko 
sukurti ką nors svarbaus ir vertingo. Arba tiesa apie jas buvo iškrai- 
pyta, kaip tai atsitiko viduramžių burtininkėms. Istorija iki nesenų 
laikų irgi aplenkdavo milžinišką prie pačių istorinio vyksmo pamatų 
besirutuliojančių procesų tyrimo erdvę: atkreipus dėmesį į kasdienį 
gyvenimą, bematant išryškėtų moterų indėlio į istoriją didumas. 

Iš moterų yra atimtas dvasinis užnugaris, jos neturi praeities. Net 
jei ir bando dabar atsiliepti savo balsu, balsas stringa gerklėje, nes, 
kaip sakyta, pati kalba joms yra kliūtis ar filtras, kuris deformuoja ir 
maskulinizuoja išorinę minčių raišką taip, kad jos liaujasi būti jų pačių 
mintimis. Moterys ligi šiol tylėjo net ir kalbėdamos, netgi kai išimties 
tvarka joms buvo leidžiama kalbėti. Visos raiškos priemonės ligi šiol 
buvo pono įnagiai. 

Štai kaip atrodo moterų padėtis, pusės žmonijos padėtis šiame ne- 
va žmoniškame pasaulyje. Dvasios pavergimas perspektyvoje pasiro- 
do besąs svarbesnis už fizinį, nes padaro neįmanomą tikrą maištą, 
tikrą paklusnumo patriarchatui nutraukimą. Jis kliudo moterims per- 
žengti patriarchalinį savo mąstymo horizontą, o kai nepaisant nieko 
pasiseka tai padaryti, kliudo perteikti savo atradimus bei svarstymus 
kitoms moterims. O tai labai trukdo organizuoti bendrą pasipriešini- 
mo frontą. Nepaisant vidinio pasidalijimo vyrai visuomet solidariai 
stoja prieš moterų lytį. Tik bendras pasipriešinimas galėtų būti pavo- 
jingas jų viešpatavimui. 

Pastaraisiais metais patriarchaliniame pasaulyje atsirado naujas ele- 
mentas, kurio anksčiau nebuvo ir kuris yra nepaprastai svarbus mote- 
rų kovai dėl išsivadavimo. Patriarchams valdant mokslą ir techniką, 
tvarkant ūkį, pagaliau esant tikrai pasaulinei politikai žmonija atsidū- 
rė prie bedugnės krašto. Pasidarė įmanomos globalios katastrofos, 


476 TREČIOJI DALIS Feminizmų tipai - feministinės ideologijos 


gresiančios visos žmonių padermės ir mūsų gamtos egzistencijai. Ato- 
minis sunaikinimas mums gresia netgi be atominio karo, pavyzdžiui, 
įvykus atominės elektrinės avarijai. Mums gresia aplinkos suniokoji- 
mas, dėl kurio bus neįmanoma toliau gyventi Žemėje. Gresia tolesnės 
technikos bei informacijos pažangos nenumatytos pasekmės, kurios 
galbūt sunaikins psichines žmonių padermės išlikimo galimybes. Šiuo- 
laikinė civilizacija galutinai griauna moralę. Didindama nekontroliuo- 
jamą individo laisvę, kelia anarchistinio bet kokios tvarkos sugriuvi- 
mo grėsmę. Ji visiškai naikina tradicines vertybes, plečia beminčio 
vartojimo vaikymosi kultą, nuo paskutinių žąslų išvaduoja smurtą. Pro- 
kreacinės bei genetinės inžinerijos pažanga pranašauja šios srities ka- 
tastrofų galimybę. Vyrams gali pavykti atimti iš moterų net ir tą vie- 
nintelę jų „specialybę“, o ką jie geba likę vieni, matome. Taigi žmonija 
yra atsidūrusi baisių, mirtinų grėsmių akivaizdoje, sunaikinimo aki- 
vaizdoje. 


Kodėl taip yra? 


Bendrą atsakymą jau žinome, kaltas patriarchatas, vyrų viešpata- 
vimu moterims pagrįsta visuomeninė santvarka. Vyrai pavergia mo- 
teris, taip pat engia žemesnius vyrų sluoksnius, terorizuoja visas gy- 
vas būtybes, visą gamtą. O iš tiesų kodėl tik vyrai engia? Kodėl tik jie — 
jeigu kaip tik patys yra engiami, aiškus dalykas, kitų vyrų, — kovoja 
norėdami išsilaisvinti iš to engimo tam, kad galėtų patys engti kitus? 
Kodėl moterys neengia ir netgi nesistengia engti? Ir, deja, sutinka bū- 
ti pačios engiamos? Ar vien dėl to, kad nemato galimybių laimėti grum- 
tynes su vyrais? Jeigu taip, tai kodėl nemato galimybių? O gal priežas- 
tis dar gilesnė, gal noras engti kitus joms iš esmės nebūdingas? Bet 
kuriuo atveju yra paplitęs stereotipas, kad vyrai iš savo prigimties yra 
pašaukti valdyti, o moterys iš savo prigimties geidžia būti valdomos 
ar bent jau visiškai nėra tikusios valdyti; tad ar ne tuo įsitikinimu 
grindžiamas amžinas valdomų vyrų maištavimas ir tokio valdomų mo- 
terų maištingumo stoka? 

Kultūrinis feminizmas visuotinės lytinės stereotipizacijos pamatuose 
ieško pastovesnių elementų. Moteriškumas ir vyriškumas tarsi turį 
du pavidalus. Vieną sudarytų egzistuojantys stereotipai, o kitą — juos 
pagrindžiąs, esminis, patvarus ar bent jau labai pastovus faktiškai skir- 
tingo kiekvienos lyties atskirai aprūpinimo turinys. Egzistuoja patriar- 
chate gyvenančių ir jame išugdytų moterų „moteriškumas“, tačiau jo 

pamatuose slypi autentiškas, tarkim, pirminis moteriškumas, kuris ana- 
me, paviršiniame, atranda savo deformuotą raišką. Lytiškai orientuo- 
tos socializacijos ir lytinių vaidmenų sistemos panaikinimas nepada- 
rytų lytinės poliarizacijos išnykimo efekto, vien tik leistų pasirodyti ir 
tarpti moteriškumui jo autentišku, nesuvaržytu, negynybiniu pavida- 
lu. Apie autentišką vyriškumą neverta nė klausinėti! Atrodo, kad į jo 
esmę įeina pavergimas ir lytinių vaidmenų primetimas, tad būtina są- 
lyga atsirasti autentiškam išlaisvintam moteriškumui tikriausiai būtų 
vyrų nedalyvavimas tuo metu. Kai kurios feministės iš tiesų savo šir- 
dyje puoselėja viltis, kad atsirasiąs „naujasis vyras“, su kuriuo būtų 
galima gyventi Žmoniškai, tačiau tai labai abejotinas dalykas. 

Ar visa tai kalbėdami grįžtame prie ankstyvųjų feminisčių atmesto 
biologizmo? Ar čia teigiama, jog pasidalijimas į moteriškumą ir vyriš- 
kumą yra iš anksto griežtai biologiškai nulemtas ir galima tik išva- 
duoti moteriškumą nuo socializacijos iškraipymų, apvalyti jį nuo melo 
arba atkurti autentiškų pavidalu. Taigi nieko panašaus. Lyčių skirtu- 
mai yra sociogeniniai. Tai vis dėlto — dėmesio! — nereiškia, kad dėl to 
atsiranda galimybė lengvai juos pašalinti. Tai visai kas kita. Viskas 
rodo, jog, nepaisant nieko, šie skirtumai yra nepaprastai tvarūs. 

Kodėl? Taigi biologijos vaidmuo, nors ir netiesioginis, vis dėlto 
pasirodo esąs labai esmingas ir petrifikuojantis. Kaip jis veikia sociali- 
zacijos procesų tėkmę? Pakanka, kad biologija nužymi vien akivaiz- 
džius biologinius skirtumus ir nieko daugiau (nors pagaliau nežinia). 
Bent jau vienas iš šių skirtumų yra fundamentaliai svarbus visuome- 
nei: moterys pastoja ir gimdo vaikus. 

Motinystė — ne tik visuomeninės prievartos būdas, kaip klaidingai 
manė pradedančiosios jaunos feministės, tai ir specifinių, tik moteriš- 
kų išgyvenimų ir patyrimų versmė. Moterys ligi šiol gimdydavo ne 
tik dėl to, kad turėjo gimdyti; iš to, taip pat ir iš vaikų auginimo bei 
auklėjimo jos patirdavo malonumą ir satisfakciją. Lieka neatsakytas 
klausimas, ar tai buvo vien tik jų nelaisvos motinystės rezultatas. Vei- 
kiau ne, nes motinos santykis su vaiku visada bus kitoks nei vyro: ji 
vaiką pagimdo ir tik ji jaučia tiesioginį, kūnišką ryšį su naujagimiu. Ji 
ilgai nešioja vaiką savyje prieš gimdydama, o ir pagimdžiusi maitina jį 
krūtimi, išgyvendama ypatingos misijos, kurią irgi tik ji viena gali at- 
likti, jausmą. Dėl to buvimas motina nėra vien išorinio spaudimo pa- 
sekmė, moteris iš prigimties artimesnė tam vaidmeniui, psichiškai nuo 
jo neatskiriama. Abejotina, kad moterys panorėtų atsisakyti motinys- 
tès, netgi jei tai pasirodytų esant techniškai įmanoma — kas žino, ar 
nelaukia jų dėl to būsima kova su vyrais, norinčiais iš jų šią funkciją 

atimti. Bent jau iki šiol moterys visuomet — ir visuomet tik moterys — 
gimdydavo, maitindavo, slaugydavo ir pirmuoju gyvenimo tarpsniu 
globodavo savo vaikus, o atsiradus kolektyvinei vaikų globai ši funk- 
cija irgi atitekdavo moterims. 

Tokiomis aplinkybėmis moterys turėjo įgyti tam tikrų konkrečių 
asmenybės bruožų, susijusių su jų vaidmeniu ir ypatinga patirtimi, 
panašiai kaip ir vyrai išsiugdė kitokių bruožų. Tačiau, — kartojame, — 
tas lyčių išsiskyrimas nėra kilęs tik iš vaidmenų pasidalijimo. Moti- 
nystė yra duota tik moterims. Biologija tiesiogiai neapibrėžia moters 
asmenybės esmės, arba „moteriškumo“, — niekas čia biologizmo ne- 
skelbia! — tačiau sudaro sąlygas atsirasti tiems bruožams realaus mo- 
terų visuomeninio gyvenimo procese. Ir bent jau ligi šiol nepriklauso- 
mai nuo visuomeninių sistemų ir kultūrų skirtumų šis iš biologijos 
gautas lyčių skirtumas istoriškai davė tam tikra dalimi sutampančių 
moteriškumo (atitinkamai — ir vyriškumo) bruožų derlių. Ir kol išliks 
moteriškoji motinystės patirtis, neišnyks tam tikri pastovūs moteriš- 
kumo elementai. Tik prie jų prisijungia, juos užkloja, neretai defor- 
muodami ar suteikdami jiems vieną iš galimų pavidalų, kiti moteriš- 
kumo bruožai, kurių šaltinį jau sudaro visuomenės moterims priskirtų 
vaidmenų specifika ir bendra iš vyrų patiriamo engimo bei išnaudoji- 
mo situacija. 

Vadinasi, moteriškumas ir vyriškumas nėra kažkokie baigtiniai iš 
anksto biologiškai koduoti dalykai, kaip tebetvirtina kasdieniškas mąs- 
tymas, bet, antra vertus, jie yra daug pastovesni nei atrodė androgi- 
niškai nusiteikusioms Moterų išlaisvinimo sąjūdžio feministėms ir te- 
beatrodo liberaliosioms feministėms. Moters biologija ir kitais savo 
aspektais gali turėti įtakos kultūriniam moteriškumui. Pavyzdžiui, 
menstruacijos padaro moteris dirglesnes ir jautresnes natūraliems gam- 
tos procesams, o jų lytinių organų sandara galbūt iš anksto lemia prin- 
cipinį autentiškai moteriškos kalbos bei kultūros (jeigu tokie dalykai 
egzistuotų ar turėtų atsirasti) skirtingumą. Juk ligšiolinė kalba ir kul- 
tūra yra kažkas „fališka“, dėl to savo esme artima biologinio falo pro- 
totipo turėtojams. Moteriška kalba būtų veikiau „labialinė“, duali, dia- 
loginė, būtų empatiška, o ne atsiskirianti nuo objekto, jo nekapotų į 
gabalus, būtų bendruomeniška, o ne individualistinė, būtų šilta, o ne 
dvelkianti tariamo objektyvizmo šalčiu. 

Deja, moteriškumas padaro moteris potencialiomis aukomis būty- 
bių — vyrų, kuriems beatodairiškos kovos dėl būvio būtinybė (jeigu 
ne patys genai) suformavo stiprias konkuravimo, karingumo ir indi- 
vidualizmo tendencijas; būtybių, kurios agresyvios gal ne „iš prigim- 

ties“ (nors kas žino?), bet šiaip ar taip dėl istorinės, visuomeniškai 
sąlygotos lemties. Moterų globėjiškumas, pagarba gyvybei, bendruo- 
meniškumas, solidarumas, paslaugumas, šiltumas ir jautrumas, taip 
pat ir tam tikras konservatizmas, tarpusavio nuolaidumas ir t. t. — visi 
tie namų židinio, būsimųjų suaugusių visuomenės narių inkubatoriaus 
puoselėjimo procesui labai naudingi bruožai padaro moteris lengvu 
gamtos ir kaimyninių genčių užkariautojų vyrų grobiu. Pastarieji savo 
elgesio stilių perkelia ir į visuomenės bendrijų vidų, čia kolonizuoda- 
mi „nuosavas“ moteris. Todėl patriarchatas turi daug tvirtesnius pa- 
matus, nei pasirodė jo atradėjoms, jo atrama yra pačiose moteryse 
glūdintis moteriškumas. Moteriškos moterys negali kariauti su pa- 
triarchatu, tarp savęs kariauja vyrai, geriausiu atveju pasinaudodami 
„savo“ moterimis. Moterys, neskaitant maskulinizuotų individų, yra 
kitų Žmonių, kitų gyvų būtybių, visos gamtos atžvilgiu taikingai nusi- 
teikusios būtybės, į smurtą atsako nuolankumu ar netgi meile. Prieš 
jas pasaulis iškyla kaip simbiotiška visuma, joms svetimas partikulia- 
rizavimas, kvantifikavimas, hierarchizavimas, fališkas pasaulio dras- 
kymas tam, kad būtų geriau jį valdyti, kad smurtu priverstum jį klau- 
syti. 

Ir tos moteriškos moterys gimdo ir auklėja sau analogiškas įpėdi- 
nes. Berniukų auklėjimo procesas kaip tik dėl to, kad jį vykdo tik mo- 
tinos, verčia augantį vyrą nutraukti ryšius, ieškoti vienatvės, agresy- 
viai išsiskirti kontrastuojant su moteriškos lyties auklėtoja, o dukterų 
augimo procesas vyksta vos šiek tiek įkirpus tos pačios lyties indivi- 
dus į vieną sandraugą siejančią bambagyslę. Kaip skirtingai paskui į 
pasaulį žvelgia suaugusi moteris ir suaugęs vyras! Pastarąjį visą pra- 
ryja dar vaikystėje prasidėję kovingi patinų žaidimai, o moteriai, net- 
gi šiek tiek stryktelėjusiai besispardančių brolių pusėn, visos tikrovės 
simbiotiškai gamtinį pobūdį ir jos, kaip gamtos sudedamosios dalies, 
vaidmenį primena jau anksčiau kasmėnesinio kraujavimo išpranašau- 
tas pirmasis nėštumas. 

Jei vis dėlto dėl pavėluoto, bet gal neišvengiamo moterų pasinau- 
dojimo civilizacijos ir kultūros laimėjimais vis daugiau jų pasiekia kaip 
tik tokį feministinį sąmoningumą, - dauguma moterų tebėra supan- 
čiotos patriarchalinės, seksistinės biologistiškai religinės ideologijos, - 
tai jų laukia dar viena kliūtis: jau minėta raiškos priemonių stoka, taigi 
pagrindinis sunkumas užmezgant ryšius ir plečiant savo sąmoningu- 
mą. Visa kultūra ir jos pagrindas — kalba, fališkieji vyrų kūriniai - 
blokuoja moterų savitarpio supratimą. Jau individualioje sąmonėje 
randasi moteriškos patirties artikuliacijos (kaip fališkai tai skamba!) 

sunkumų, o ką jau kalbėti apie jos perteikimą kitiems. Reikėtų kurti 
moterų kalbą, moterų kultūrą, meną, tikriausiai ir civilizaciją — bet 
argi tai įmanoma? Ar fališkumas neslypi pačiame kalbos ir kultūros, 
apskritai mąstymo sukūrime? Jeigu taip nėra, — o turėkime viltį, kad 
nėra, — tai, šiaip ar taip, moterų laukia didžiulis sunkus uždavinys — 
atkurti arba nuo pamatų sukurti savo moterišką kalbą. 

Tai yra pagilintas ligšiolinio patriarchato mechanizmų veikimo 
vaizdas. Galbūt pirma jo, kaip nori kai kurios autorės, buvo mote- 
riškosios visuomenės epocha, tačiau technikos pažanga nustūmė ją į 
mitų šalį, kur ji atlieka sapno apie moterų aukso amžių vaidmenį. Ar 
dėl to nėra išeities iš patriarchato? O gal eventualiai išeitis galėtų 
būti tik motinystės atmetimas ir prasibrovimas prie vyrų valdžios jų 
pačių ginklu, žinoma, prarandant moteriškumą? Taigi — išlaikant pa- 
triarchatą, vien pakeitus valdančiųjų biologinę lytį? Argi, — kartoja- 
me, — vis dėlto nėra išeities? Ypač dabar, kai prisidėjo globalinės 
katastrofos grėsmė. 


Kodėl tai yra blogai? 


Žinoma, taip kaip yra nėra gerai, yra labai blogai. Individo plot- 
mėje pusės žmonijos žmogiškieji egzemplioriai lieka nelaisvi, be to, ne- 
laisvi lieka abiejų lyčių vaikai, taip pat visuomet nemenka vyrų dalis. 
Jeigu tai bent būtų naudinga visumai. Visumos labui ar bent jau dau- 
gumos labui, - kultūrinės feministės dažniausiai nėra egzaltuotos in- 
dividualių liberalių laisvių garbintojos, - galima būtų kai ką paaukoti. 
Tačiau dauguma yra kaip tik prispausta ir neturi galimybės išplėtoti 
savo geriausių potencijų. Pagaliau valdantieji irgi yra deformuoti ir 
guodžiasi laisve, atskleisdami blogiausius savo bruožus. Be viso to, 
patriarchatas tironizuoja visą gamtą, o joje — juk irgi kenčiančias kitas 
gyvas būtybes. Tačiau ypatingą nelaimę, kaip prisiminėme, patriar- 
chatas gali atnešti tik nuo nesenų laikų: gali grėsti globaliu sunaikini- 
mu. Tad, jeigu permainos galimos, jos labai pageidautinos, o iš tikrųjų 
neginčytinai būtinos, juk kalbama apie išlikimą. Aiškus dalykas, turi- 
ma galvoje Žmonių, kaip individų, gerovė, tačiau tai nereiškia, kad 
kaip tik reikia fetišizuoti individo laisvę. Svarbiausia yra pats gyveni- 
mas, pagal išgales — be kentėjimų, pagal išgales — sveikas, su teisingai 
išdėstytais apribojimais. Todėl siekiant išsaugoti visų gyvenimą, rei- 
kia apriboti individų laisves, pavyzdžiui, nesvyruojant uždrausti por- 
nografiją ar prostituciją. 

Be visuomeninio teisingumo postulato, galbūt egzistuoja kitas ko- 
vos dėl moterų išvadavimo motyvas. Neužmirškime, kad patriarcha- 
tas engia moteris, ne šiaip sau Žmones. O jeigu patriarchatas engia ge- 
resnius žmones? Užtikrindamas naudą ir laisvę aiškiai prastesniems 
žmonėms? Daug kas rodo, kad moterys yra kažkaip geresnės, nes 
moteriškumas yra geresnis už vyriškumą. Moterų — visų moterų, o ne 
moterų kaip individų, labui reikia padaryti visa, kas galima. Ar netgi, — 
klausia kritikai, — eiti net iki vyrų pavergimo, jei tik tai būtų įmano- 
ma? Betgi reikalas toks, kad moterys dėl savo būdo netrokšta nei ko 
nors pavergti, nei engti, nei išnaudoti, negali versti ko nors kentėti, 
neapkenčia mirties (juk jos teikia gyvenimą!) Kaip tik tai sudaro jų 
gerumą. Moterys turi moralinę ir prigimtinę teisę būti laisvos ir laisvai 
kurti kitokią, alternatyvią visuomenę. Kuri ne tik išliks, bet ir įves 
visai kitą, simbiozės ir tarpusavio užuojautos tvarką visoje gamtinėje 
aplinkoje. Tad jei moterų išlaisvinimas apskritai yra įmanomas, reikia 
jį ryžtingai įgyvendinti, nes tai aukščiausias moralinis priesakas. Tai 
pagaliau išgelbės ir vyrus nuo jų pačių, išsaugos gyvūniją, augmeniją, 
gamtą — viską. 


Ar permainos galimos? 


Patriarchatas yra galybė, be to, paremta smurtu, o argi smurtą ga- 
lima pažaboti kaip nors kitaip nei irgi smurtu? Tai juk vyrų ir galbūt 
maskulinizuotų moterų specialybė. Pagaliau smurtu dažniausiai yra 
keičiamos tos pačios patriarchato sistemos viduje valdžią vykdančiųjų 
ekipos. Ar dėl to nėra išsigelbėjimo? 

Gal nėra, gal yra - nežinia. Reikia bandyti ką nors daryti. O ko gali 
imtis moteriškumą saugančios moterys? Pirmiausia gali daryti tai, ką 
jau kurį laiką daro radikaliosios feministės: ginti moteris nuo patriar- 
chalinio smurto ir skriaudų griebdamosi savigynos priemonių ir vyrų 
sukurtų gynybos nuo juos valdančių vyrų įrankių — teisės. Jos gali 
skųstis teismams, gali imtis įstatymų leidybos iniciatyvos ir t. t. Vis 
dėlto nereikia sau per daug tikėtis iš šio metodo, kaip, deja, daro 
liberaliosios feministės. Jeigu net atsiranda galimybė įsiskverbti į val- 
džios institucijas, gresia būtinybė priimti vyriškas mąstymo ir elgse- 
nos taisykles, o tai pasidaro nenaudinga. Vis dėlto, antra vertus, 
egzistuoja tolesnei perspektyvai sėkmingesnė jėga — nedalyvavimo 
jėga. Vyrus reikia apleisti, palikti juos, kiek tiktai įmanoma, pačius 
vienus jų pasaulyje. Privačiai - pamesti juos. Heteroseksualizmas (kaip 

apskritai seksualinių polinkių formos) yra socializacijos proceso kūri- 
nys, smurtu primestas kaip pagrindinis viešpatavimo moterims įran- 
kis, kuris moteris izoliuoja, išsklaido po vieną ir susaisto asmeniniais 
ryšiais su priešu. Galima pasirinkti homoseksualizmą. Arba lytinį su- 
silaikymą. O toliau? Toliau reikia kurti alternatyvią moterišką visuo- 
menę. Tai iš tikro galingas ginklas. Žinoma, esant solidariam visų mo- 
terų frontui. Todėl kelionė į tikslą gali trukti ilgai. 

Ar užteks laiko? To nežinome. Vyrai ruošiasi suvesti paskutines 
sąskaitas ir, turėdami mirties instinktą, gali privesti iki globalaus su- 
naikinimo Bet juk ir jie mąsto ir bent dalis jų irgi yra labiau linkę gy- 
venti. Vyrai vis labiau supranta, kad patriarchate reikės apsiriboti. 
Kuriasi vyrų organizuojami alternatyvūs judėjimai, kuriuose neretai 
dalyvauja gana daug moterų. Kaip visuomet, dalis vyrų jas turbūt 
traktuoja tik kaip dar vieną įnagį kovoje su konkurentais dėl val- 
džios. Todėl reikia elgtis atsargiai. Moterys verčiau turėtų kurti sa- 
vo atskirus judėjimus, geriausiu atveju sudarydamos išmintingas są- 
jungas. O minėtuose judėjimuose jos yra pavaldžios, jomis 
manipuliuojama. O ir pačių moterų judėjimais vyrai gali apsukriai 
pasinaudoti. Bet kuriuo atveju įveikti patriarchatą nėra neįmanoma, 
todėl reikia pamėginti. 


Ar permainos leistinos? 


Kas praloš? Tik vyrai. Ar jiems bus padaryta skriauda? Neverta 
dėl jų graudintis. Nuo jų ir dėl jų ganėtinai prisikentėjo moterys. Vien 
dėl to būtų privalu turėti teisę įgyvendinti savo programą. Maža to, 
galimi vyrų nuostoliai gali pasirodyti esą naudingi ir jiems patiems. 
Moterys gali išgelbėti jų gyvybę. Taip pat jos gali padėti jiems išsiva- 
duoti nuo juos pačius deformuojančio ir darkančio vyriškumo. 


Ar permainos protingos? 


Nekyla abejonių, kad, žinant žmonijos išgelbėjimo perspektyvą, jo- 
kia kaina nėra per didelė. Todėl visuomenės gyvenimo reorganizavi- 
mo sunkumai, netgi dalies tradiciškai mąstančių moterų, praradusių 
sau naudingas pozicijas bei gyvenimo stilių, kančios, juolab vyrų ne- 
patogumai ir apribojimai neverti svarstyti. Anksčiau gal taip ir buvo. 
Dabar tiesiog nebėra kitos galimybės. 


KULTŪRINIS FEMINIZMAS 483 


Ką ir kaip daryti? Su kuo ir prieš ką? 


Programiniu lygiu tenka apsiriboti bendrais orientavimosi ženklais. 
Moteriškumo esmei yra svetima preciziškai planuoti ir varžyti inicia- 
tyvą. Ateities bruožai galutinai išryškės ją kuriant. Yra Žinoma tik tai, 
kad kalbama apie nuo bet kokio, ne tik lytinio, bet ir visokio kitokio, 
engimo bei išnaudojimo laisvą pasaulį. Apie pasaulį, simbiotiškai gy- 
venantį su aplinka, su gamta. Apie pasaulį be hierarchijos, apie kūry- 
bos laisvės pasaulį. Apie pasaulį pirmiausia moterims. Vyrams - tik 
tokiu atveju, jei prisitaikys (kol išsilaikys). 

Kokių elgesio metodų laikytis? Dabar pirmiausia galima išeiti iš 
vyrų pasaulio, palikti Egipto nelaisvę, kurti naują visuomenę, jos užuo- 
mazgas tarp pačių moterų. Esminę reikšmę dabar įgauna kultūrinė 
revoliucija. Moterys turi išsivaduoti iš fališkosios kultūros, iš vyriš- 
kos kalbos, iš vyriškos civilizacijos ir technikos. Jos turi atšaukti melą 
apie moteriškumą, arba tikrąjį Žmogiškumą, kurio dabar beturi tik 
moterys, — atkurti jį, puoselėti, išgelbėti. Su patriarchatu kovoti visur, 
kur tik galima, taip pat ir jo paties ginklais, tik be smurto. Pasyvus 
pasipriešinimas daro stebuklus. Gelbėti moteris, gelbėti žmonių ir vi- 
sos gamtos gyvenimą. 

Vyrų nevalia įsileisti į sąjūdžio vidų. Jei tarp jų atsiranda sąjūdie- 
čių, galima naudotis jų pagalba ir bendradarbiauti už jo ribų. Ką gali 
žinoti, gal atsiras kitoks vyriškumas. 

Ypatinga veiklos sritis yra aukštosios mokyklos su savo moterų stu- 
dijų centrais, taip pat visos mokyklos, į kurias reikia įtraukti tam tik- 
rus kursus. Akademinėje, mokslinėje aplinkoje turi sklisti ir plėtotis 
moteriškoji mokslo kritika ir moterų mokslas. Svarbu kurti Žinias iš 
gyvos moterų patirties. Pažinimo procese turi išnykti prieštaravimas 
tarp subjekto ir objekto, juk pats objektas yra subjektas. Menininkų 
aplinkoje turi stiprėti laisvas, nuo melo išvaduotas moterų kūrybin- 
gumas. Tai sudaro kultūrinės revoliucijos elementą, o paskui — būsi- 
mo, geresnio pasaulio organizavimo pagrindą. 

Kokios yra sėkmės galimybės? To niekas nežino. Reikia bandyti, 
kad nebūtų prarastos paskutinės galimybės. Jeigu jau per vėlu, bet 
kuriuo atveju dėl to nieko neatsitiks. Feminisčių veiksmai tikrai nesu- 
kels katastrofos. Geriausiu atveju galėtų nuo jos apsaugoti. O jeigu 
katastrofa neišvengiama, tai bent jau, kol ji įvyks, nors daliai moterų 
pasiseks padėti geriau, laimingiau susitvarkyti gyvenimą. 

DOKUMENTAI 
Teorija ir faktai (pasaulio vaizdas) 


Kultūrinio feminizmo teorija aiškiai lenkia pranešimus apie faktus, 
tad neįmanoma atskirti pasaulio aprašymo nuo jo vaizdo interpretaci- 
jos. Todėl abi dalis jungiame į vieną gretą, pradėdami nuo bendriau- 
sio pobūdžio citatų, kuriose, be patriarchato kaip viešpataujančios vi- 
suomeninės sistemos idėjos, pirmiausia atsispindi svarbiausią vaidmenį 
vaidinanti moteriškumo idėja, o vėliau pereidami prie smulkesnių klau- 
simų. Kitaip nei anksčiau pateiktos požiūrio apie aukštesnę moterų 
kultūrą šalininkių orientacijos, susiduriame su didžiule pažiūrų daž- 
nai principiniais klausimais įvairove ir netgi prieštaringumu. Vis dėlto 
jas jungia moterų vaidmens pertvarkant pasaulį iškėlimas: pirmiausia 
ginizuoti dvasinę kultūrą, o paskui — visą visuomeninę tikrovę, kuri, 
tiesą sakant, autorėms rūpi kur kas mažiau. Kadangi šiuo atveju stan- 
dartine literatūra yra laikomi vėlesni Mary Daly leidiniai, patartina 
peržvelgti dviejų anksčiau išleistų svarbiausių šios autorės knygų pa- 
teikimą istorinėje dalyje, nors čia nepavyko išvengti tam tikrų nedi- 
delių pasikartojimų““. Taip pat verta susipažinti su Dinnerstein ir Cho- 
dorow knygų turinio išdėstymu*®. 


Patriarchatas/seksizmas 

Anot Mary Daly, patriarchatas yra globali sistema. „Planetos lyti- 
nių kastų sistema susideda iš hierarchiškai sutvarkytų grupių. Priklau- 
somybę joms nurodo gimimas, o jų nariams nevienodai prieinamos 
gėrybės, paslaugos, prestižas, kūno ir dvasios pasitenkinimui pajusti 
reikalingos sąlygos“. Šią sistemą M. Daly apibūdina sinonimiškais var- 
dais „patriarchatas“ ir „seksistinė visuomenė“***. 


482 Žr. p. 216-222 ir 223-227. 

* Žr. p. 203-207 ir 208-213. 

"TM. Daly. Beyond God the Father. Toward a philosophy of Womens Liberation (I leid. 
1973), Boston, 1977, p. 2-3. 

Patriarchatas ir matriarchatas — tai tik regėjimo taškas, - pažymi An- 
n Oakley, britė, vieno iš pirmųjų labai populiarių moterų studijų vadovė- 
lių autorė. „Vyrai ir moterys turi iš tikrųjų skirtingas vertybių sistemas. 
Tiesą sakant, galima būtų kalbėti, kad patriarchatas — tai mitas vyrų 
protuose. Tai dalykas, kuriuo vyrai, žvelgdami į savo gyvenamą pasau- 
lį, labai tiki. Moterys tam požiūriui nepritaria ir tiesiog tiki matriarcha- 
tu.“ Toks skirtingas tos pačios visuomeninės tikrovės suvokimas vis 
dėlto įmanomas tik tuomet, „kai moterys ir vyrai kurį laiką gyvena ir 
veikia viena nuo kitos atskirtose srityse““““, ir tiesioginis palyginimas 
neįmanomas. „Jeigu vyrai ir moterys suvokia save kaip dvi skirtingas 
rūšis, nėra su kuo lyginti savo svarbumo, dėl ko galėtų kilti pavydas“. 
Tik tuomet, kai atsiranda „stabmeldiškas lyčių lygybės kultas (vyrai ir 
moterys iš esmės yra tokie patys, turi tokias pat teises ir pareigas ir t. 
t.), gali išryškėti valdžios netolygumas, nes pradiniu lyginimo tašku 
visiems gali tapti ta grupė, kuri į centrą iškelia vyriškąjį modelį“*?. Ši 
originali nuomonė autorę pastato didelės dalies kultūrinių feminisčių 
opozicijon, tačiau (1981 metais) pranašauja feminizmo posūkį eskapisti- 
nės alternatyvaus moteriško pasaulio kūrimo programos link. „Argi 
vienintelis kelias, kad būtų pripažintas moters Žmogiškumas, turi eiti 
per mūsų virtimą piliečiais vyrais?“ — klausia autorė, baigdama šią aiš- 
kiai prieš liberalųjį feminizmą nukreiptą išvadą*“. 


Išnaudojimas 

Lytinių kastų sistema yra „išnaudotojiška“, — rašo Mary Daly“. Vy- 
rai minta moterų energija. „Vyrams /.../ gyventi reiškia maitintis mo- 
terų kūnais ir protais, siurbti iš jų energiją jų gyvybės kaina. Tarsi Dra- 
kula vyrai minta moterų krauju.“*“ Tą patį autorė pakartoja kitoje 
knygoje. Vyrai „minta pavogta moterų energija““!. „Visuomenės egzis- 
tavimas paremtas nelygybe, t. y. tuo, kad vyrai pasisavina moterų ener- 
giją“? „Tėvai Parazitai slepia, kad yra moterų energijos vampyrai.“ 


"TA Oakley. Subject Women, Oxford, 1981, p. 334. 

+ Ten pat, p. 333. 

* Ten pat, p. 334. 

8 Ten pat. 

"TM Daly. Beyond God the Father, min. veik., p. 2. 

* Ten pat, p. 172. 

"TM. Daly. Gyn/Ecology. The metaethics of radical feminism (I leid. 1978), Boston, 
1991, p. 2. 

*? Ten pat, p. 12. 

Ten pat, p. 29. 

„/.../ Žinoma, kad moterys yra energijos šaltinis /ir todėl/ patriar- 
chaliniai vyrai stengiasi mus nuolatos turėti ir vartoti /.../; moterys 
yra energijos generatoriai.“** 


Moterų engimas - priespauda - kankinimai 

Pirmapradę Deivę nužudė už ją vėlesnis Dievas, - Mary Daly pa- 
teikia babiloniečių mitą, kaip jūros deivė Tiamat buvo nužudyta ir 
sukapota Marduko, - ir tai yra bendros moterų padėties pasaulyje 
simbolis. Našlės susideginimas su vyro lavonu Indijoje, pėdų suvar- 
žymas Kinijoje, moterų genitalijų žalojimas Afrikoje, burtininkių degi- 
nimas Europoje, ginekologija Jungtinėse Valstijose, nacistinė medici- 
na — tai vis pakartojamų ritualų, kurie primena pirmykštį Deivės 
nužudymą, pavyzdžiai. Visa tai yra „sadoritualai“*“. „Mūsų patriar- 
chalinėje planetoje [egzistuoja] giliai įsišaknijęs ir visuotinis siekimas 
sunaikinti moteryse dieviškąją kibirkštį““““, — priduria autorė. 

Moterų viktimizavimas yra visuotinis reiškinys. „Tiesa yra tokia, — 
rašo Mary Daly, - kad gyvename iš esmės antimoteriškoje visuome- 
nėje, mizoginiškoje „civilizacijoje“, kurioje vyrai kolektyviai viktimi- 
zuoja moteris, atakuodami mus kaip savo pačių paranojiškų baimių 
įsikūnijimą, kaip Priešą.“*" 


Moteriškumas 


Biologistinis supratimas 

Moterų gamtiškumas: „[...] moterys, kurios pasirenka biofiliškąją 
būtį, - rašo M. Daly, - suprantant tai kaip pagrindinę Grynojo geismo 
tezę, - priklauso Geidžiančiosioms Moterims, kurios dalyvauja Gai- 


** Ten pat, p. 319. Į tą pačią metaforą tilpusi, tačiau feminizmo atžvilgiu kritiškai 
nusiteikusi Pensilvanijos meno profesorė situaciją regi tiesiog atvirkščiai: Fem- 
me fatale, pirmutinė iš Sexual Personae, turi atitikmenį Šiaurės Amerikos indė- 
nų mite vagina dentata. Tai yra įsivaizdavimas, kaip „moters kulminacija iš- 
siurbia vyrų energiją“. „Kūno ir dvasios kastracija - tai pavojus, su kuriuo 
susiduria kiekvienas vyras santykiaudamas su moterimi. Meilė — tai burtai, 
jos apžavai užmigdo vyro seksualinę baimę. Slaptasis moters vampyrizmas 
nėra visuomeninės aberacijos rezultatas, bet kyla iš jos motinystės funkcijos, 
kuri jai su varginančiu tikslumu dovanota gamtos“ (C. Paglia. Sexual Perso- 
nae, Art and decadence from Nefertiti to Emily Dickinson (I leid. 1990), London, 
1991, p. 14). 

“5 M. Daly. Gyn/Ecology, min. veik., p. 107-111. 

*6 Ten pat, p. 315. 

* Ten pat, p. 29. 

vališkosios Būties Srovėje. Todėl, kad, panašiai kaip gyvūnai ir me- 
džiai, vėjai ir jūros, esame įleidusios šaknis į Žemės substanciją. Mūsų 
pradžia glūdi jos gaivaluose. Iš ten, jeigu liekame ištikimos savo Pra- 
džiai, esame Gaivališkos, t. y. kildinamos iš didžiosios gamtos jėgos, 
liekame su ja susijusios arba jos pašauktos. Patriarchato sąlygomis mo- 
terys atranda savo Ištakų Srovę, išlaisvina savyje giliai glūdintį onto- 
loginį Įsiūtį.“** „Mūsų paveldėtinėje atmintyje snūduriuoja Ištakų po- 
tencija.“** Panašiai gamtiškai moteriškumo prigimtį suvokia 
populiaraus veikalo apie moteryse snaudžiantį vilką autorė““. 


Nebiologistinis supratimas 

Akademiškiau nusiteikusios autorės atsiriboja nuo ideologizmo. 
Šiam klausimui skirto didoko tomo redaktorės mano, jog „moteriš- 
kos prigimties“ sąvoka yra moterims kenksmingas „mitas“. Jų nuo- 
mone, „biologinės ir visuomeninės Žmonių patirtys glaudžiai susipina 
ir taip daugialypiškai susiklosto viena ant kitos, kad yra neįmanoma 
jų vieną nuo kitos atskirti“**!, 

Dviejų anksčiau pasirodžiusio feminizmo inspiruoto etnologijos stu- 
dijų rinkinio autorių nuomone, ne tik kultūrinė, bet ir biologinė lytis 
yra visuomeninio proceso kūrinys. „Tai, kas yra lytis (gender), kas yra 
vyrai ir moterys, kokio pobūdžio santykiai viešpatauja ar turi viešpa- 
tauti tarp jų — visos tos nuomonės nėra nei paprastas biologinių „duo- 
menų“ atspindys, nei tiesiogiai iš jų atsiranda, bet daugiausia jas su- 
daro visuomeninių ir kultūrinių procesų rezultatas. Jau pats biologinio 
veiksnio traktavimas svyruoja atsižvelgiant į kultūrinę tradiciją; vie- 
nos kultūros gina požiūrį, kad skirtumai tarp vyrų ir moterų yra bio- 
logiškai pagrįsti, kitos kultūros, priešingai, biologiniams arba biologi- 
niais laikomiems skirtumams teikia visai mažai reikšmės.“*" 

J. Mitchell nuomone, tokia (jos manymu, teisinga) tezė išplaukia iš 
Lacano teisingai iššifruoto froidizmo. Klaidingas „dabar sociologijoje 
populiarus atskyrimas, pagal kurį asmuo gimsta biologiškai jam duo- 
tos giminės, o visuomenė — visa aplinka, tėvai, auklėjimas, informacijos 


"TM. Daly. Pure Lust. Elemental feminist philosophy, London, 1984, p. 5. 

+ Ten pat, p. 6. 

"HCP Estės. Women who run with the Wolves. Contacting the power of the wild 
woman, London, 1992. Žr. citatas 531 ir 538 p. 

"TM Lowe, R. Hubbard (red.). Woman's nature. Rationalizations of inequality, 
New York, 1983, p. XI. 

2 S. B. Ortner, H. Whitehead. Sexual meanings. The cultural construction of gender 
and sexuality, Cambridge, Massachusetts, 1981, p. 1. 

priemonės — suteikia visuomeniškai apibrėžtą vyrišką arba moterišką 
lytį. Psichoanalizė neleidžia daryti tokio atskyrimo: asmenį sukuria 
tik jo seksualumas, lyties „pridėti“ nei jam, nei jai negalima'**?. 

Vyriškumas ir moteriškumas — tai visuomeninės konstrukcijos, — kon- 
statuoja ir viena iš garsių kultūrinių feminisčių, savo refleksijas laikanti 
postmodernistinėmis. Knygoje, kurioje specialiai tyrinėjo vyriškumą ir 
jo konstrukciją, visa, kas „moteriška“ (female, feminine), kas „aiškiai su- 
lytinta“ (explicitly gendered), ji priskiria rubrikai „privatumas“ (private), 
o visa, kas „vyriška“ (male, masculine), kas tik „sąmoningai sulytinta“ 
(implicitly gendered), priskiria rubrikai „vieša“ (public?“. 

Moteriškumas apibrėžiamas siejant jį su vyriškumu, o pastarajam ne- 
reikalingos jokios sąsajos. Vadinasi, tai yra visuomeninės kilmės sąvo- 
kos, - mąsto prancūzų poetė Monigue Wittig. „Lyties (sex) kategorija, — 
rašo ji, — yra sukurta heteroseksualinės visuomenės, kuri pusę savo narių 
paverčia seksualiomis būtybėmis, nes lytis yra kategorija, be kurios ne- 
galima apibūdinti moterų. Kad ir kur jos būtų, ką dirbtų (neišskiriant nė 
darbo viešajame sektoriuje), į jas žiūrima kaip į vyrų seksualiniams porei- 
kiams tenkinti tinkamas būtybes (ir jos yra daromos tokiomis būtybė- 
mis). Jų krūtinė, jų sėdmenys, jų apdaras turi kristi į akis. Visada, dieną ir 
naktį, šypsodamosi jos privalo nešioti savąją Dovydo žvaigždę. Iš tikro 
išeina, kad kiekvienos moters, ištekėjusios ar ne, gyvenime yra privalo- 
mosios sekso tarnybos laikotarpis, kurį galime lyginti su karo tarnyba; 
šio laikotarpio trukmė gali svyruoti nuo vienos dienos iki metų ar dvide- 
šimt penkerių arba netgi ilgiau. Kai kurioms lesbietėms ir vienuolėms 
pavyksta išsisukti, tačiau jų nedaug, nors jų skaičius vis didėja. Nors kaip 
seksualinės būtybės moterys yra puikiai pastebimos, kaip visuomeninės 
būtybės jos visiškai nematomos ir šiuo pavidalu turi rodytis mažiausiai, o 
jeigu tai jau daro — visuomet pasiteisindamos. [...] Kadangi lyties, sekso 
kategorija yra suaugusi su moterimis, kadangi tik moterų neįmanoma 
suprasti neatsižvelgiant į šią kategoriją. Tik jos yra lytis, tiesiog lytis, lytis, 
kuri padaryta jų protuose, kūnuose, poelgiuose, gestuose; netgi moters 
nužudymas ar jos niekinimas yra seksualus. Tikrai, lyties kategorija laiko 
moteris geležiniame glėbyje. Taip yra dėl to, kad lytis yra totalitarinė 
kategorija. Įrodinėdami jos privalomumą darbuojasi specialios inkvizici- 
jos, teismai, tribunolai, būriai teisininkų, naudojama teroras ir kankini- 


3 J. Mitchell. Introduction, kn. J. Mitchell, J. Rose (red.). Feminine sexuality. Jacques 
Lacan and the ėcole freudienne, London, 1982, p. 2 

** J. Hearn. Men in the public eye. The construction and deconstruction of public men 
and public patriarchies, London, 1992, p. 2. 

mai, suluošinimas, egzekucijos, policija. [...] Štai dėl ko privalome sunai- 
kinti lytį ir pradėti mąstyti, jei apskritai norime pradėti mąstyti, apeida- 
mi lytį. Panašiai privalome panaikinti lytis kaip visuomeninę tikrovę, jei- 
gu norime pradėti egzistuoti.“ Kaip išnyko „spalvos“ įrašymas į 
deklaracijas, dokumentus ir t. t., taip turi išnykti ir „lytis““". Autorė giria 
A. Dworkin už jos priešinimąsi „moteriškumo sudievinimui“, kuris ne- 
sunkiai pastebimas feminizme. Juk kovojome, — sako ji, — dėl „visuome- 
nės be lyčių (a sexless society). 

Moteriškumo normas nustato vyrai. „Egzistuoja nemažai svarių įro- 
dymų, kad vyrų požiūris į mūsų kūną yra svarbesnis nei mūsų pačių, — 
teigia rašytoja ir literatūrologė Dale Spender. - Išdažyti veidai, nu- 
skusti plaukai, pakeltos krūtys, prie veidų priklijuotos amžinos šypse- 
nos, aukštakulniai bateliai - visa tai yra kūno falsifikavimas, kurio 
dėka moterys patenka į prašmatnią vyrų komandos globą. [...] Mote- 
rys visuomet meluodavo savo kūnu, idant būtų priimtos, nes yra pa- 
tikėjusios, kad jų pačių tiesos, žvelgiant vyrų akimis, nėra pakanka- 
mai geros. Vyrai nori, kad atrodytume tokios, kokias jie mus išsvajos 
ar išgalvos. [...] Neduok Dieve, jei mūsų tikros, labai skirtingos, kar- 
tais tabaluojančios moteriškos raukšlės neatitiks vyrų nustatytų šab- 
lonų, jie jau mokės įvairiais būdais mus pamatuoti. Ką gi mes darome? 
Išeiname su žemaūgiu vyriškiu. Aunamės batus plokščiais padais. Jis 
atrodo aukštesnis. Jis jaučiasi didesnis. Išeiname su aukštu vyriškiu. 
Bidzename avėdamos batus aukštomis pakulnėmis. Atrodome trapios. 
Jis jaučiasi stipresnis. Einame be vyro. Norėdamos jaustis laisvai, ren- 
kamės išnešiotus, patogius batelius. Vyrai šaiposi. Mes jaučiamės ne- 
madingos.“ Nota bene aukšti smailūs kulneliai, kaip priduria autorė, 
daro trapumo įspūdį ir yra nesaugūs. Tai yra „tiesiogine žodžio 
reikšme „prievartos batai“. Moterims, kurios avi sportinius batelius, 
pavojus daug mažesnis“. 


Moterų moralė (ir psichika) 

Moterims, kaip mano Mary Daly, yra duota „metapatriarchalinė 
sąmonė“, kurios dėka mąstydamos jos peržengia patriarchato ribas. 
Tai yra „sąmonė, kuri išlieka darnoje su tuo, kas Nelytėta gamtoje ir 
asmenybėje“"*, 


"PM Wittig. The straight mind and other essays, New York, 1992, p. 7-8. 

% Ten pat, p. 13. 

%7 S. Cline, D. Spender. Reflecting men at twice their natural size (I leid. 1987), 
Glasgow, 1988, p. 79. 

"PM. Daly. Pure Lust, min. veik., p. 6. 

Moterų moralė yra kitokia nei vyrų. Garsioje mokslinėje studijoje 
apie mergaičių brendimą (ji vėliau feminisčių buvo smarkiai eksploa- 
tuojama ideologiškai) psichologė Carol Gilligan kritikuoja raidos ir 
moralės psichologų išvadas, kad mergaitės nepasiekiančios visiškos 
brandos, kuriai būdinga nešališkumo, teisingumo laikysena (berniu- 
kams tai pasiekti pavyksta). 

Autorės nuomone, moterims reikią taikyti kitokią brandumo skalę 
ir kitą matą, nes joms būdinga kitokia moralė — ne „teisių moralė“, o 
„atsakomybės moralė“. „Teisių moralė nuo atsakomybės moralės ski- 
riasi tuo, kad veikiau teigia išskirtinumą nei sąsają ir pirminiu dalyku 
laiko veikiau individualumą, one ryšį su kitais“. Morališkai brandus 
subjektas pirmuoju atveju „stengiasi spręsti konfliktus atskirų indivi- 
dų teisių susidūrimo plotmėje“, antruoju atveju jį jaudina „galimybė 
neatsižvelgti, kam nors nepadėti, kada padėti galima“?". Moterims 
pavyzdinė suaugusio žmogaus, arba vyro, moralė yra atstumianti. „Da- 
bar aiškėja, kodėl teisių ir nesikišimo moralė moterims gali pasirodyti 
atstumianti dėl galimo jos abejingumo kitiems žmonėms ir rūpinimosi 
jais stokos. Tuo pat metu aiškėja, kodėl, vyro akimis Žiūrint, atsako- 
mybės moralė atrodo nepakankamai apibrėžta ir išskydusi dėl jos at- 
kaklaus siekio viską reliatyvizuoti kontekste. [...] Moterų psichologi- 
ja, kuri labai nuosekliai buvo laikoma kitokia dėl jos didesnio 
orientavimosi į santykius tarp Žmonių ir jų tarpusavio priklausomybę, 
leidžia pasiekti daug jautresnį kontekstui vertinimo būdą ir skirtingą 
moralinį mintijimą. Dėl moteriško subjekto ir moralės supratimo skir- 
tumų moterys į gyvenimo ciklą atsineša skirtingą regėjimo tašką ir 
žmogiškąją patirtį tvarko pagal kitokius prioritetus.“*'* Galiausiai au- 
torė daro išvadą: „Mano tyrimai rodo, kad vyrai ir moterys kalba 
skirtingomis kalbomis, nors priima jas kaip tą pačią kalbą ir naudojasi 
tais pačiais žodžiais apibrėžti skirtingiems savo pačių ir visuomeninių 
ryšių potyriams“. Ir toliau: „Kaip atsakomybės kalba vaizduotei paki- 
ša tinklišką ryšių tarp Žmonių vaizdą, kuris turi atstoti hierarchišką jų 
sanklodą, išskystančią vos tik atsiradus lygybei, taip teisių kalba pa- 
brėžia, jog; labai svarbu įjungti į tinklą ne tik rūpinimąsi Kitu, bet ir 
pačiu savimi. Ligi šiol buvo girdimi tik „vyrų balsai“. Neseniai paste- 
bėtas „moterų tylėjimas“ ir „sunkumai išgirsti tai, ką jos sako, kai pra- 
deda kalbėti. Tačiau tame kitokiame moterų balse glūdi rūpestingu- 


"TC Gilligan. In a different voice. Psychological theory and women's development, 
Cambridge, Massachusetts, 1982, p. 19. 
"0 Ten pat, p. 22. 

mo etikos, žmogaus ryšių ir atsakomybės susijungimo tiesa ir agresi- 
jos nepavykus tuos ryšius sumegzti genezė“?". 

Moterų silpnybės yra jų jėga, - mano labai populiarios knygos, gvil- 
denančios moteriškumo bruožus, autorė, psichiatrė ir psichologė Jean 
Baker Miller, išvardydama jas skyriaus pavadinime „Stiprieji punk- 
tai“: „Bejėgiškumas, silpnumas, nepraktiškumas/jausmingumas/pa- 
stangos ugdyti kitus/pasirengimas veikti išvien/kūrybingumas“. Rei- 
kia tik kitaip pažvelgti į asmenybės raidą. Ligi šiol ji būdavo tapatinama 
su vis didėjančiu atsiskyrimu nuo kitų, „nepriklausomybės“ bei „au- 
tonomijos“ įgijimu. O didžioji moterų gyvenimo dalis tenka „akty- 
viam dalyvavimui kitų raidoje (įmotystė, globa, auklėjimas ir t. t.)“. 
Moteris „suteikia jėgų“ kitų ugdymuisi. O jos pačios? Netiesa, kad jos 
pačios neugdo savęs, nes ugdymasis — tai „raidą remiančios interakci- 
jos". „Moterys kaip grupė kovoja dėl gyvybingų, gyvenimą smurto 
ir gyvybę naikinančių jėgų aplinkoje stiprinančių santykių sukormo "7" 

Savitą garsiosios tezės personal is political supratimo būdą siūlo ra- 
šytoja feministė Marilyn French. Politika ir moralė esančios artimai 
sugludusios, netgi ne kaip dvi medalio pusės, o „kaip vidinis ir išori- 
nis baliono, to paties objekto, tik kartais matomo iš vidaus, o kartais — 
iš išorės, paviršiai“. Ir kaip tik tai, - mano autorė, — turi galvoje femi- 
nistės, sakydamos, jog the personal is the politicaP“*. Patriarchalinė mo- 
ralė diktuoja politiką, dėl kurios žmonės dabar atsidūrė prie bedug- 
nės krašto. Feministinė moralė gali išgelbėti žmoniją. Ir toliau autorė 
vėl grįžta prie tos tezės: „[...] feministės yra įsitikinusios, jog tai, kas 
asmeniška (privatumas), yra politiška, — tai reiškia, kad konkrečios 
kultūros vertybių sistema yra tokia pati abiejose teritorijose — ir vie- 
šojoje, ir privačiojoje, kad tai, kas dedasi miegamajame, yra kuo la- 
biausiai susiję su tuo, kas vyksta pasitarimų salėje, ir atvirkščiai, ir 
kad, jei rimtai nežiūrėsime į mitus, ta pati lytis valdo ir ten, ir čia“*". 


Lytys viena kitos (ir pasaulio) atžvilgiu 
Mizoginizmas — tai visuotinė vyrų laikysena moterų atžvilgiu, — 
mano Mary Daly. Jis pasireiškia ir obscenišku moterų fetišizavimu, 


`n Ten pat, p. 173. 

*? J. B. Miller. Toward a new psychology of women, Harmondsworth, 1988, p. XX- 
XXI. (Pirmasis leidimas pasirodė 1976 m., knyga daugelį kartų buvo atnaujin- 
ta.) 

`B Ten pat, p. XXIII. 

514 M. French. Beyond power. On women, men, and morals, London, 1985, p. 16. 

`S Ten pat, p. 442. 

„jų reikšmingu tylėjimu, šypsenomis, pašaipomis, perdėtais manda- 
gumais, paternalistiniais pagyrimais ir priminimais, agresyviais kūno 
palytėjimais (apkabinimas už kaklo, plekšnojimas per užpakaliuką), 
agresyviais žvilgsniais.“ Arba kodėl ciklonus vadina moteriškais var- 
dais?*'* Nereikia leistis suklaidinamoms jų galantiškumo, „[...] vyrų 
riteriškumas, paslaugumas, rūpestingumas, jų menas, jų romantišku- 
mas, jų pagarba mums, dovanos, laiminimai ir meilė“ — visa tai slepia 
savyje kitokį turinį, negu atrodo iš pažiūros, ir padeda išlaikyti mote- 
ris joms deramoje seksizmo aukų vietoje?“. 

Moters žvilgsnis ir vyro žvilgsnis yra skirtingi, — teigia didelė mo- 
terų draugystės gynėja Janice Raymond. „Moters žvilgsnis į vyrą“ pa- 
didina jo subjektyvumą, nes moterys regi vyrus kaip pasaulio veikė- 
jus. Vyrų žvilgsniai į moteris, spoksojimas, geidulingas įsispitrėjimas 
sudaiktina moteris“. Moterys pagaliau turi pradėti Žiūrėti į save ir 
pasidaryti viena kitai objektais. Vyrai patys tesirūpina savimi?"?. Tu- 
rinti atsirasti „Gyn/affection“: „Ginafektyvumą apskritai esą galima api- 
būdinti kaip moterų tarpusavio trauką, įtakos viena kitai ir sąjūdžiui 
turėjimą“. Moters ir vyro heterosantykių vairininkas esąs vyras, iš jų 
reikią išsipainioti?". 

Meilė — tai spąstai. Mary Daly perspėja, kad moterys, santykiau- 
damos su vyrais, nepasiduotų meilei. Tai yra būdas inkorporuoti 
moterims į vyrų pasaulį. Šią grėsmę autorė vadina „inkorporacija / 
asimiliacija“. Meilę ir pasinėrimą į ją, kuriuos moterims siūlo vyrai, 
autorė metaforiškai sieja su dionisizmu, kuris priešinamas su apolo- 
nizmu. Vis dėlto abu esą antimoteriški, taip pat ir „moteriškasis“ 
Dionisas. „Apolonas, įvesdamas apribojimus /hierarchiją/ teises /vaid- 
menis, engia, naikina atvirai, moteriškasis Dionisas apakina sąmonę, 
klaidina, apsuka aukoms galvas, apsvaiginęs verčia jas nusikalsta- 
mai bendradarbiauti aukojant savo „širdį“ kaip meilės gėrimą, kuris 
yra nuodingas.“ Viena iš dionisiškųjų apgavysčių yra garsioji „sek- 
sualinė revoliucija“. Dionisas „žudo moteris švelniai“ ir veda jas į 
pamišimą (madness), kurį autorė angliškai rašo MADness, versdama 
tai MaleApprovalDesire, vyrus aprobuojantis geismas. Jis gundo mo- 


56 M. Daly. Gyn/Ecology, min. veik., p. 323. 

` Ten pat, p. 32. 

8 J. G. Raymond. A passion for friends. Toward a philosophy of female affection, 
London, 1986, p. 240-241. 

P Ten pat, p. 7. 

"TM Daly. Gyn/Ecology, min. veik., p. 67. 

“21 Ten pat, p. 68. 

teris akceptuoti „moteriškumą“, kuris „savo esme yra vyrų išradi- 
mas“??, 

Tačiau moterys geba atsimokėti dovis už dovį. Jų rūpinimasis gro- 
žiu gali turėti politinį pamatą. Makiažas, Mary Daly manymu, yra me: 
lavimas kūnu“. 

Lakoff ir Scherr, panašiai kaip ir lygiagrečiai pasirodžiusioje kny- 
goje Susan Brownmiller““, atkreipia dėmesį į instrumentinę grožio 
funkciją pačios moters rankose. „Politinis grožio pobūdis“ susijęs su 
tuo, kad „grožis yra politinės valdžios įnagis“, kad, „nors ir pasyvus, 
turi didžiulę galią“, yra moterų ginklas, vyrai susidoroja kitokiais bū- 
das", Antra vertus, „grožis [...] yra dalykas, kuris skiria moteris vie- 
nas nuo kitų, nuo vyrų ir netgi rasę nuo rasės”. 

Kai kurios moterys nepriima būdo valdyti vyrus grožiu. Jos nori 
pačios valdyti save tarsi paneigdamos vyrų duotą moterų apibrėži- 
mą. Todėl ir moterų anoreksija nebūtinai yra troškimo patikti partne- 
riams įvykdant privalomas moters kūno grožio normas rezultatas. Fe- 
ministinės sociologijos supratimu, anoreksija daug labiau sąlygota 
kultūriškai, mat pats kūnas esąs „sąvoka“. „Anoreksija [...] — tai iškal- 
bingas pavyzdys“, kaip moterys tuo pat metu ir priešinasi kultūri- 
niam moters kūno suvokimui, ir yra nuo jo priklausomos. Anoreksija 
[...] - tai pasipriešinimo strategija, kuri pagaliau pasirodo savęs pačios 
įkalinimas. Čia bandoma individualiai pasiekti tai, kas galima pasiekti 
tik bendromis pastangomis — pakeisti moterų kūnų formavimą ir kon- 
trolę.“"* Autorės nuomone, atmesdama moteriškumo kaip pasyvumo 
apibrėžimą, moteris anorektikė savyje nugali ne tik savo, bet ir ap- 
skritai moterų alkį bei troškulį. Deja, šiuo keliu nėra pasiekiamas tapi- 
mas „subjektu“, nes subjektas yra tas, kas patenkina „troškimą“, o ne 
jo atsižada?“. 

Vyrų santykis su nėštumu taip pat parodo jų mizoginiją. Aiškinda- 
ma tipišką vyrų solidarumą su vaisiumi, moterims kovojant dėl abor- 
tų laisvės, Mary Daly pasitelkia kosminio laivo metaforą. Nėščia 


“2 Ten pat, p. 69. 

3 Ten pat, p. 92. 

"4 S. Brownmiller. Femininity (I leid. 1984), London, 1986. 

*5 R. T. Lakoff, L. R. Scherr. Face value. The politics of beauty, Boston, 1984, p. 277- 
278. 

“6 Ten pat, p. 277. 

"7 M. MacSween. Anorexic bodies. A feminist and sociological perspective on anore- 
xia nervosa, London, 1993, įžangos žodis. 

5 Ten pat, p. 250-251. 

moteris — tai laivas, kurio kapitonas yra vaisius ir kurį nelyginant su- 
permotina, kaip ir raketą iš kosminių skrydžių centro, valdo vyrai. 
Kontroliuodami nėštumą, vyrai perima motinos vaidmenį, tampa ant- 
mote. Vyrai sutapatina „nemirtingą“ sielą su biologiniu gemalu, o mo- 
terys turi dėkoti likimui už galimybę atlikti žmonių sielų inkubatorių, 
kevalų, viešbučių, slėptuvių, sodybų, peryklų vaidmenį. „[...] Šitaip 
vyrai, laikydami save motinomis (tiksliau supermotinomis, kurios kon- 
troliuoja biologines motinas), iš tikro saugo savo fetalines asmenybes. 
Jie nori būti embrionais/astronautais ir supermotinomis/skrydžio va- 
dovais, bet ne biologiniais indais/kosminiais laivais, kuriuos verčia 
atlikti savo vairuojamų konteinerių vaidmenį, o paskui išmeta juos į 
šiukšlyną. “>? 

Patriotizmas, nacionalizmas — tai vyriškosios prievartos politikos 
reiškiniai. Moterys neprievartauja niekieno sienų. Jos nekuria tėvy- 
nių, idant vėliau puldinėtų kitas tėvynes. Moterys neturi tėvynės, — 
Virginiai Woolf” įkandin kartoja Mary Daly, — nes jų tėvynė yra „vi- 
sas pasaulis“. Tačiau priduria: mums tai nėra anas visas pasaulis, „vai- 
tojantis falo valdžioje“, mūsų visas pasaulis — tai „Gaivališkosios Tik- 
rovės, ontologiškosios gelmės Karalystė“*!. 

Tarptautinė ir globali politika yra sulytinta (gendered), - paskutinį 
amžiaus dešimtmetį sutartinai tvirtina daugelio šios problematikos 
feministiniams tyrinėjimams skirtų darbų autorės. Populiariame va- 
dovėlyje samprotavimai baigiami tokia išvada: „Pasaulio politikos ap- 
žvalga pro padidinto lytinio jautrumo akinius rodo kitokį „tikrovės“ 
paveikslą. Tai, ką pamatome, daugeliu atžvilgių yra kur kas baisiau 
nei tikroviškas kariaujančių valstybių vaizdas. Pro įprastinius akinius 
matyti tik ledkalnio viršūnė. Feministiniai akiniai perkelia mus po tarp- 
tautinių politinių santykių paviršiumi. Prieš mūsų akis pasirodo baisi 
nelygybė, kuri kuria tarptautinę hierarchiją ir sproginėja tarptautinių 
konfliktų pavidalu“. Kitose knygose atkreipiamas dėmesys, kad vals- 
tybių suverenumo koncepcija ir nacionalizmai yra labai sulytinti, vy- 
riškumą išreiškiantys požiūriai“. 


“M. Daly. Gyn/Ecology, min. veik., p. 59-60. 

“V Žr. V. Woolf. Wlasny pokoj, Warszawa, 1997. 

“I M. Daly. Pure lust, min. veik., p. 6. 

“2 V, S. Peterson, A. S. Runyan. Global gender issues, Boulder, 1993, p. 164-165. 

53 Žr., pvz., J. A. Tickner. Gender in international relations. Feminist perspectives on 
achieving global security, New York, 1992; V. S. Peterson (red.). Gendered sta- 
tes. Feminist (re)visions of international relations in a postmodern era, Cambridge, 
1994. 

Moteriškumas ir kultūra 

Patriarchato kultūra, mokslas, kalba, ideologija yra patriarchali- 
niai, - mano M. Daly. - „Seksistiniame pasaulyje simbolių sistema ir 
sąvokų aparatas yra vyrų kūriniai. Jie neatspindi moterų patirties, maža 
to, funkcionuoja taip, kad suklastotų mūsų pačių paveikslą ir mūsų 
patirti“ Tuo suinteresuota seksistinė visuomenė, kuriai ypač tarnau- 
ja teologija ir etika, taip pat psichiatrija, psichologija ir filosofija?“. „Pa- 
triarchatas pavogė iš mūsų kosmosą, o grąžino jį kaip „Cosmopoli- 
tan“ ir kosmetiką. Išgalvojo mums mūsų kosmosą, išgalvojo mums 
mus pačias.“?* 

Nepaisant viso to, vyrai dar šio to pavydi moterims, būtent jų natū- 
ralaus kreatyvumo. Mary Daly kritiškai vertina K. Horney bandymą 
įžvelgti vyrų „pavydą dėl gimdos“, nes iš tiesų „tikrasis vyrų pavydo 
„Objektas“ yra „moterų kūrybinė energija visais jos pavidalais“. Pa- 
vyzdžiui, vyrai savo dvasinės kūrybos aktus apibūdina kaip gimdymą, 
apie tekstus sako, kad jie „nešioja“ idėją ir pan?“ „Sunku nepastebėti 
vyrų vaisingumo komplekso apraiškų visokiausiuose Tėvų technikos 
„kūriniuose“ (dirbtinėse gimdose) — tokiuose kaip namai, ligoninės, kor- 
poracijų direkcijos, lėktuvai, kosminiai laivai, kuriuose gyvena ir ku- 
riuos valdo vyrai.“ Tiesą sakant, „jie, rodydami labai nekrofiliškas tech- 
nokratijos tendencijas, veikiau primena karstus nei gimdas'“*. 


Technika 

Vis dėlto ne visos feministės mano, kad techika yra vyrų reikalas. 
„Technika - tai mūsų kultūros dalis, - rašo Joan Rothschild, moterų 
požiūrio į techniką klausimų specialistė. - Aišku, mūsų kultūra, kurio- 
je viešpatauja vyrai, išplėtojo vyrų viešpatavimą stiprinančias techno- 
logijas. Ar galima tą reikalą pakeisti taip, kad moterys labiau reikštųsi 
technikoje — ne tik kaip jos vartotojos, bet ir kaip jos išradėjos, kūrėjos 
ir išlaikytojos? Juk niekas neprieštaraus, kad moterys veikiau būna 
mašinų vartotojos, o vyrai — jų išradėjai, kūrėjai ir saugotojai.“ Tai 
nenormalu. „Mašinose nėra jokio vidinio „nemoteriškumo“, ir tai Ži- 
no moterys, kurios kasdien bendrauja su mašinomis“““. 


°H M. Daly. Beyond God the Father, min. veik., p. 7. 

“ Ten pat, p. 4. 

** M. Daly. Gyn/Ecology, min. veik., p. 5. 

“V Ten pat, p. 59-60. 

> Ten pat, p. 61. 

9 J. Rothschild. Machina ex dea. Feminist perspectives on technology, New York, 
1983, p. VII. 

Mokslas 

Ar mokslas privalo būti vyrų? — klausia Elizabeth Fee. - „Esame 
įsitikinę, kad mokslo atributai — tai vyrų atributai. Objektyvumas, ku- 
ris laikomas būdingu mokslo žinių kūrybai, kaip tik yra vadinamas 
vyrišku santykiu su pasauliu. Mokslas esąs šaltas, kietas, beasmenis, 
„objektyvus“; moterys — priešingai, esančios šiltos, švelnios, emocio- 
nalios, „subjektyvios“.“**? Galbūt reikia „akceptuoti vyriškumo ir mo- 
teriškumo dichotomiją, palaikyti moteriškąsias vertybes kaip esminį 
žmonių patirties aspektą ir atsižvelgiant į tai sukurti naują mokslo 
viziją, kuri apimtų šias vertybes“, — klausia autorė toliau, — bet „ar 
feministinis mokslas (a feminist science) įmanomas“?*** Įmanoma yra 
tik „egzistuojančio mokslo feministinė kritika [...] iš seksistinės visuo- 
menės galime tikėtis vien tik seksistinio mokslo“. Tik „feministinėje 
visuomenėje galime laukti, kad atsiras feministinis mokslas“, bet da- 
bar sunku apibūdinti, koks jis bus. Vis dėlto jis turės atitikti tam tikrus 
„kriterijus“: „[...] nedarys dirbtinių pertvarų tarp mokslo žinių kūri- 
mo ir taikymo, tarp minties ir jausmo, tarp subjekto ir objekto, tarp 
specialisto ir nespecialisto. Nesirems subjektyvumo ir objektyvumo 
perskyrimu, o veikiau sieks integruoti visus Žmonių patirties aspek- 
tus į mūsų natūralaus pasaulio supratimą.“ Pavyzdžiui, šiuolaikinėje 
medicinos praktikoje pacientas teigia: „Man čia skauda“, o gydytojas 
atsako: „Nesąmonė, taip negali būti“, nes jam taip diktuoja teorija. 
Ateityje pacientas turi būti įtrauktas į patį gydymo procesą, „o dėl to 
galbūt prireiks peržiūrėti griežtą subjektyvių ir objektyvių reiškinių 
atribojimą, gal ir rimčiau apmąstyti proto ir kūno santykį'“*. 

O štai feminisčių priekaištų gamtos mokslams sąrašas: „absoliutiz- 
mas, autoritarizmas, deterministinis mąstymas, priežasčių ir pasek- 
mių santykio supaprastinimas, androcentrizmas, etnocentrizmas, ta- 
riamas objektyvizmas ir neutralumas“. Tokį sąrašą cituoja vieno iš 
garsių feministinės mokslo kritikos rinkinių įžangoje jo redaktorė“**. 
Šie priekaištai iki šiol atsimuša į kitos pusės tylėjimo mūrą. 

Tad ar reikalingas moterų mokslas? Mokslų akademikė, matemati- 
nės biofizikos specialistė Evelyn Fox Keller, feminizmo paveikta, ėmė 
matyti mokslo ir vyriškumo ryšį. „[...] tiek lytis, tiek ir mokslas - tai 


"HE Fee. Women's nature and scientific objectivity, kn. M. Love, R. Hubbard. 
Woman's nature, min. veik., p. 13. 

*! Ten pat, p. 14. 

* Ten pat, p. 22. 

8 Ten pat. 

* R. Bleier (red.). Feminist approaches to science, New York, 1986, p. 1. 

visuomenės sukonstruotos kategorijos.“?* Istoriškai susidarė „moks- 
lo ir vyriškumo konjunkcija ir panašiai — istorinis mokslo ir moterišku- 
mo atskirumas'“*“. „Pagrindinis feminizmo teorinės minties uždavi- 
nys kaip ir ligi šiol yra likviduoti moterų stygių visuomeninės ir politinės 
minties istorijoje.” Tačiau mokslo vyriškumas pasireiškia ir gamtos 
moksluose. Tai „mokslo neutralumo“ idealas, kuris verčia rinktis: „tai, 
kas vieša, arba tai, kas privatu, vyriška arba moteriška, objektyvu arba 
subjektyvu, valdžia arba meilė“ ir t. t. Visa tai drauge „feministinėje 
perspektyvoje“ pasirodo kaip bendra „mokslo ir lyčių sistema“ (scien- 
ce-gender system)“. „Objektyvistinė ideologija“ skelbia mokslo „ano- 
nimiškumą, neangažuotumą, beasmeniškumą“ ir „radikaliai šalina iš 
jo subjektą““*. Garsioji feminizmo tezė personal is political mokslo at- 
žvilgiu feminizmo programoje įgyja naują prasmę: „Pats tas atskyri- 
mas [...] provokuoja mus ištirti subjektyvumo ir objektyvumo, jausmo 
ir proto tarpusavio priklausomybę. Trumpai tariant, logiškas tezės, 
jog tai, kas asmeniška, yra politiška, išplėtimas būtų tezė, jog tai, kas 
moksliška, yra asmeniška“*“?. Kalbama kaip tik apie problematikos ir 
regėjimo taško pasirinkimą. Vis dėlto autorė pasisako prieš mokslo, 
kaip išskirtinai vyriško kūrinio, atmetimą, taip pat prieš bandymą su- 
konstruoti kažin kokį moterišką „radikaliai skirtingą mokslą“, kaip 
tai kartkartėmis postuluojama. Ji pati nori, „remdamasi pačiu mokslu, 
išimtinai vyriškojo pamato vieton atstatyti Žmonišką, nori panaikinti 
griežtą intelektualinių ir emocinių pastangų atskyrimą, kuriuo grindžia- 
mas mokslo, kaip vyriškumo veikimo dirvos, išlaikymas“. Ir priduria: 
„Manoji nuo lytinio nukrypimo laisvo mokslo (gender-free science) vizi- 
ja nereiškia vyrų ir moterų perspektyvų susikirtimo ar tarpusavio pa- 
sipildymo, taip pat tai nėra vieno ribotumo pakeitimas kitu. Ji veikiau 
turi tikslą peržengti pačias vyriškumo ir moteriškumo ir atitinkamai 
proto ir gamtos kategorijas“. 


Feminizmo epistemologija (ir filosofija) 
Tačiau naujo mokslo dar nėra. Mokslą reikia perkurti arba sukurti 
iš naujo. Nes, — klausia labai autoritetinga feminisčių epistemologinės 


"EE Keller. Reflections on gender and science, New Haven, 1985, p. 3. 
* Ten pat, p. 4. 

* Ten pat, p. 6. 

“8 Ten pat, p. 8. 

> Ten pat, p. 12. 

0 Ten pat, p. 9. 

`i Ten pat, p. 178. 


498 TREČIOJI DALIS Feminizmų tipai - feministinės ideologijos 


kritikos specialistė Sandra Harding, — ar galima dėl išsivadavimo nau- 
dotis tiksliaisiais mokslais, kurie, kaip atrodo, yra tankiai susipynę su 
vakarietiška buržuazine vyrų valdžia? Autorė feministinės episte- 
mologijos pagrindu skiria tris požiūrius: „empiristinę feminizmo filo- 
sofiją (kuri stengiasi pataisyti „blogą mokslą“)“, feministinio požiūrio 
teoriją (feminist standpoint theory) (kuri bando kurti mokslą atsižvelg- 
dama į moterų gyvenimo procesų perspektyvas)“ ir „feministinį post- 
modernizmą (kuris įtaria, jog tokiuose mokslo ir epistemologijos pro- 
jektuose neišvengiamai tūno švietimo paveldas)“. Iš tų trijų galimų 
kritiškos mokslo kūrybos krypčių autorė pasisako už antrąją kaip dau- 
giausia žadančiąją. Feministinio mokslo sąvoka tuomet pasirodo esanti 
analogiška Lukacso (kuriuo remiasi) „klasinės sąmonės“ koncepcijai: 
mokslas yra kuriamas žvelgiant į ateitį, kuri atsiskleidžia iš moterų 
gyvenimo patirties požiūrio taško“?. 

Vis dėlto ką tai galėtų reikšti? Lieka abejonių. Neseniai feministinė 
epistemologija buvo tik pažadas, dabar, kaip rašo 1993 metų rinkinio 
autorės, ji yra pripažįstama kaip faktas, tik nėra iki galo žinoma, kuo 
užsiima. „Teoretikės feministės“ kalba apie „moteriškus žinių gavimo 
būdus“, apie „moterų patirtį“, netgi apie „moteriškas mokslo žinias“. 
Tačiau akademinė epistemologija pripažįsta tik vienas mokslo žinias. 
Kaip tik tai kvestionuoja feministės. Daugelis jų skeptiškai atsiliepia 
apie „galimybę bendrai ir universaliai suprasti gamtą ir mokslo ži- 
nias“, nes tuo metu vienas su kitu prasilenkia visuomeninis konteks- 
tas ir pažįstančiojo visuomeninis statusas“. Ką gi vis dėlto toliau kon- 
krečiai daryti?“"* Feministinę epistemologiją projektuojančio darbo 
autorės manymu, „viskas priklauso nuo to, ar pavyks bendru gėriu 
padaryti tai, ką moterys „mato ir žino“ — t. y. „ginecentriškąjį modelį“ 
(ginocentric model)". 

O ar yra galima moterų filosofija? — klausia Nancy Holland, kri- 
tiškai žvelgianti į tradicinės filosofijos susikrautą turtą. Be abejo, 
moterų filosofijoje yra reikalingas „dekonstruktyvistinis/fenome- 
nologinis/hermeneutinis požiūris“ "7. Dėl jos lytinio iškrypimo pri- 
valo būti dekonstruota Vakarų filosofijos tradicija. Reikia sukurti 


52? S, Harding. Whose science? Whose knowledge? Thinking from women’s lives, Buc- 
kingham, 1991, p. VII. 

3 Ten pat, p. 119. 

“L. Alcoff, E. Potter (red.). Feminist epistemologies, New York, 1993, p. 1. 

s J. Duran. Toward a feminist epistemology, Lanham, Maryland, 1991, p. 260. 

viso pasaulio „įvairiausių moterų išgyventos patirties ypatingą ir 
globalią fenomenologiją“. Ir tegul dabar visos tos moterys imasi tų 
fenomenologijų hermeneutikos ir dekonstrukciškai perskaito savo 
istorijas. 

Lytinis iškrypimas matomas ir etikoje. Mary Daly tikina, kad, 
įšokus į „laisvą erdvę, kuri yra ginizuota sąmonė (Woman-identified 
consciousness), pasirodo, kad „falokratiškasis „gėrio“ ir “blogio“ ka- 
tegorizavimas“ čia — „kai viena moteris kitoje gerbia moterį, kai tarp 
savęs tampame vertos pagarbos sau“ — jau nebepritaikomas. „Tiesą 
sakant, etikų falokratų tekstai atlieka tokį pat vaidmenį kaip por- 
nografija, legitimuoja buvimą moterimi degraduojančias instituci- 
jas.“ 

Anot Daly, apsivalydamos nuo patriarchalinio sąmonės deforma- 
vimo moterys siekia „tikros aistros, Gaivališko žinojimo, intuityvių/ 
tiesioginių, landžių falizmo mitų neiškreiptų Žinių. [...] Apsiginklavu- 
sios gyva ir tolydžio tobulėjančia metapatriarchaline sąmone, — sako 
autorė, - kovojame siekdamos Gaivališkojo dalyvavimo Buvime (Be- 
ing). Mūsų aistra veda mus prie to, kas labiausiai paslėpta viduje, prie 
ribos, į gelmę, į transcendenciją, į pirmapradės pilnatvės susigrąžini- 
mą“. Kitaip nei patriarchalinė, moteriškoji sąmonė yra „biofiliška (a 
biophilic consciousness)'***. Moterų pažinimo jėga - tai „proto, kurio šak- 
nys instinkte, intuicijoje, aistroje, jėga“. 

Kai kas iš to moteriško proto, jo intuityvumo ir, pavyzdžiui, nuo- 
seklumo stokos šaiposi. Kaip tik nuoseklumo stoka (vyrų supratimu), 
Daly nuomone, moterims nekenkia. Pavyzdžiui, moteris, žinoma kaip 
„Separatistė“, „gali palaikyti draugiškus santykius su kai kuriais vy- 
rais, visiškai neatsisakydama vidinio integralumo. Ji gali turėti nau- 
dos skaitydama autorių vyrų knygas, naudodama jas kaip savo pačios 
originalios analizės šaltinius, tik jas reikia skaityti naujoviškai (as re- 
sources). Moterys juk gyvena „pasienyje“*““. 

Kaip matyti, lakanistės Julietos Mitchell, kuri 1982 metais, polemi- 
zuodama su Julia Kristeva, teigė, kad moterų balso nėra, skepticizmas 
netapo visuotiniu dalyku. Buvusi marksistė anuomet rašė, kad nėra 
nei „moterų raštų (a female writing), nei moterų balso. Yra tik isterikės 
balsas, vyriška moters kalba (falocentriniame pasaulyje, pasakojant apie 


»7 M. Daly. Gyn/Ecology, min. veik., p. 12-13. 
58 M. Daly. Pure Lust, min. veik., p. VII. 

** Ten pat, p. 7. 

* Ten pat, p. 421, past. 3. 

moterų patirtį, neįmanoma kalbėti kaip nors kitaip nei vyriškai (mas- 
culinely)“**". | 


Moterų kalba 

Yra reikalinga kritinė feminizmo semiotika, kuri „registruoja, kaip 
fiziniai žmogiškųjų būtybių ir natūralaus pasaulio bruožai (pavyzdžių 
pavadinimai - balsas, energija, kūnas, rasė) funkcionuoja visuomenėje 
kaip ženklai, kaip visuomeninių prasmių nešėjai. [...] Moterys ir toliau 
laikomos „neregimais regimybės ženklais“; jos suvokiamos kaip kažkie- 
no daiktai, kaip visuomeniniame vyrų diskurse sukurti ženklai vy- 
rams, nepriklausantys nei kultūros kūrimo universumui, nei pačiam 
diskursui“. Taip feministinės semiotikos projektą supranta feministi- 
nės konferencijos darbų rinkinio įžangos autorė“. 

Moterys turi atgauti savo kalbą, atkurti savo šneką. Filosofė iš Ber- 
klio Susan Griffin poetiškąją Moterį ir gamtą dedikuoja „toms mūsiš- 
kėms, kurių šnekos nesigirdi, kurių žodžiai pavogti arba ištrinti, iš 
kurių atimta kalba, kurias vadina bebalsėmis ar nebylėmis, netgi kir- 
minais, netgi moliuskais ir kempinėmis, toms mūsiškėms, kurios kal- 
ba mūsų pačių kalba“, o knygoje moteris, priešgyniaudama Platonui, 
kviečia grįžti į urvus, nes tik ten pradėsiančios matyti pasaulį teisin- 
gai, moteriškai?“. 


Religijos kritika 

Mary Daly, katalikų teologijos daktarė, negailestinga krikščiony- 
bei. Mūsų Vakarų kultūra, — rašo ji, - „žudo pati save ir kiekvieną 
jaučiančią gyvybę. Gyvenimo Medis yra pakeistas nekrofiliškuoju ant 
negyvo medžio pakabinto negyvo kūno simboliu. Nepasotinamasis 
Dievas Tėvas reikalauja vis naujų aukų, o svarbiausios šios sadospiri- 
tualistinės religijos aukos — moterys'““*. 

Religija yra patriarchališka. Rūstų nuosprendį jai skelbia Sheila Ruth, 
vieno iš ankstyvųjų moterų studijų vadovėlių autorė, po daugelio metų 
susumavusi religijos ir bažnyčios studijas ir pasirinkusi netikėtą (jai — 
universiteto profesorei) kursą į „Deivės kultą“. „Kol religija kiaurai 


"TT J. Mitchell. Women: the longest revolution. Essays on feminism, literature and 
psychoanalysis, London, 1984 (1982 metų esė Femininity, narrative and psycho- 
analysis). 

* I. M. Zavala. Forword, kn. M. Diaz-Diocaretz, I. M. Zavala. Women, feminist 
identity and society in the 1980 s, Amsterdam, 1985, p. 3. 

“3 S. Griffin. Woman and nature. The roaring inside her (I leid. 1978), London, 1984. 

** M. Daly. Gyn/Ecology, min. veik., p. 17. 

prisisunkusi maskulinizmo, - rašo ji, — kol gina išskirtinį šios ideologi- 
jos atkakliai besilaikančių vyrų autoritetą ir tiek, kiek niekina mote- 
riškumo pradą, kaip tik tą, kuris ją galėtų išgelbėti, religija liks iškrai- 
pyta ir kenksminga. Galop tikrovė nėra vien tik vyrų patirties išraiška, 
o Marsas bene mažiausiai pageidautinas iš dievų, kuriam būtų galima 
melstis prašant išlikimo ir prasmės. Lieka atviras klausimas, ar pa- 
triarchalinę religiją būtų galima pataisyti. Kai kas mano, kad, bėgda- 
ma nuo gyvenimo ir moters, religija negrįžtamai prarado padorumą 
ir iš anksto nulėmė savo susinaikinimą. Jie argumentuoja, kad patriar- 
chatas, atmetęs „kūniškąją“ dualistinės dichotomijos pusę ir nuosek- 
liai nustūmęs moteris nuo dalyvavimo religinėse institucijose, garan- 
tuoja pirmykštės deformacijos pagilėjimą. Be to, šios vienalytės tikrovės 
kreivumas yra toks esminis, kad apnuodija viską, prie ko religija pri- 
siliečia, yra toks didelis, kad, jį pašalinus, religija liautųsi buvusi ju- 
daizmu, krikščionybe, islamu ar dar kažkuo ir taptų visiškai kitu da- 
lyku. Neatmetu, kad taip ir yra. [...] Visiškai tikrai tuo neįsitikinsime, 
jeigu šias institucijas smaugiantis maskulinistinis vyriškas glėbys ne- 
atsipalaiduos. Iš tiesų likimo ironija, kad, atsiskirdami nuo moterų ir 
versdami jas tylėti, patriarchai neteko vienintelės galimybės susigrą- 
žinti prarastąją pusiausvyrą ir išgelbėti Viziją.“?“ 

Vyraujančios religijos yra patriarchalinės, bet ir patriarchatas yra 
religija (su daugeliu atmainų). Daly supratimu, krikščionybės kritika 
mutatis mutandis susijusi su visomis vyraujančiomis religijomis. „Pats 
patriarchatas yra visoje planetoje vyraujanti religija, o jo vidinė misija 
yra nekrofilija. Kovos, kareivio tarnybos kultas reiškiasi ne tik krikš- 
čionybėje, bet ir daugelyje pasaulio religijų. Budizmas, induizmas, is- 
lamas, judaizmas, krikščionybė ir jų pasaulietiškosios derivacijos (froi- 
dizmas, jungizmas, marksizmas, maoizmas) — visa tai yra patriarchato 
religijos. Jų simbolinė misija skamba taip: „Moterys — tai nerimą ke- 
liantis nenormalumas“. Ir į tas religijas, tėvo religijas, moterys įstu- 
miamos jėga, nuo gimimo (pavyzdžiui, per krikštą)“. „Pačiuose [pa- 
triarchalinės] nekrofilijos pamatuose yra neapykanta moterims.'“** 
Vyrai yra įsimylėję mirtį, žudymą. Patys su savimi gimdo: atomines 
elektrines, branduolines bombas, ozono sluoksnį naikinančius 
purškalus, vandenynus nuodijančius tanklaivius, sveikatai pavojingus 


%5 S. Ruth. Take back the light. A feminist reclamation of spirituality and religion, 
Lanham, Maryland, 1994, p. 201. 

* M. Daly. Gyn/Ecology, min. veik., p. 39. 

* Ten pat, p. 62. 


502 TREČIOJI DALIS Feminizmų tipai - feministinės ideologijos 


vaistus, vėžį sukeliančius konservantus, rafinuotą cukrų, „visokiau- 
sius proto nuodus“***. 

Religija yra mizoginiška. Dievas neturi moteriškumo. Jei Dievas yra 
vyras, tai vyras yra Dievas, - trumpai drūtai konstatuoja Daly“. Švento- 
joje Trejybėje nėra nė lašo moteriškumo, vyrai gimdo vienas kitą (ir even- 
tualų Šventosios Dvasios pseudomoteriškumą). Tai „erotiškas vyriškas 
homoseksualinis mitas, tobulai gryna vyrų santuoka, idealiai gryna vy- 
riška šeima, antžmogių klubas, pavyzdinis vienuolynas, aukščiausioji Vyrų 
Asamblėja, pavyzdys visokioms kitokioms vienalyčio vyrų poravimosi 
atmainoms“?“. Blogis glūdi moteryje. „Moteriškojo blogio mitas — tai vi- 
sos fališkosios krikščionybės ideologijos kūrimo pamatas“, jo pradžia slypi 
jau „gundytojos Ievos“ vaizdinyje“". Padaryta „Kitokia“, Ieva tapo atpir- 
kimo ožiu, ant kurio sukrovę visokį blogį vyrai atgauna gerą savijautą. 
Panašų vaidmenį atlikdavo viduramžiais degintos raganos?““. 

Mizoginijos ir patriarchato pamatas yra Biblija, - mano feministės ame- 
rikietės, tekstų rinkinio „Biblijos feministinės interpretacijos“ tema auto- 
res, — „|...] Mizoginiška religija ir moterų engimas centrinį atramos tašką 
randa Biblijoje'?", „judėjų ir krikščionių visuomenėje Biblija pasirodo kaip 
patriarchato autoritarinio pateisinimo šaltinis“?"“. Ir, ko gero, garsiausia 
Amerikos teologė feministė aiškina: „Feministinė seksizmo kritika pa- 
triarchatą randa ne tik šiuolaikinėje bei istorinėje krikščioniškoje kultūro- 
je, bet ir pačioje Biblijoje. Bibliją yra sukūrę vyrai patriarchalinėje kultūro- 
je, juk didžioji dalis joje esančių Apreiškimo liudijimų iš patriarchalinio 
požiūrio taško buvo interpretuota vyrų“. Biblija nėra Dievo Žodis: „Die- 
vo Žodis netapatus su Biblijos tekstais“"*. Todėl jau pati Biblija rodo pa- 
triarchalinį iškraipymą, nekalbant apie tolesnes interpretacijas. „Vėliau 
prasidedančios Apreiškimo liudijimų interpretacijos ir jų kanonizavimas, 
pašalindami bet kokius moterų patirties pėdsakus arba interpretuodami 
ją androcentriškai, sustiprina patriarchalinį šališkumą.'?* 


“8 Ten pat, p. 63. 

"TM Daly. Beyond God the Father, min. veik., p. 19. 

“M. Daly. Gyn/Ecology, min. veik., p. 38. 

“M. Daly. Beyond God the Father, min. veik., p. 47. 

2 Ten pat, p. 60. 

“3 L. M. Russell (red.). Feminist interpretation of the Bible, Oxford, 1985, p. 14. 

“4 R. R. Ruether. Feminist interpretation. A method of correlation, kn. L. M. Russell 

(red.). Feminist interpretation of the Bible, min. veik., p. 116. 

Ten pat, p. 17. 

"6 R. R. Ruether. Feminist interpretation. A method of correlation, kn. L. M. Russell 
(red.). Feminist interpretation of the Bible, min. veik., p. 116. 

Dėmesio, kalėdinės giesmės! Šita „sublimuota“ muzika — tai vienas 
iš vyrų manipuliacijos moterimis elementų. Kalėdinės giesmės preky- 
bos centruose „vilioja klausytojas ir skatina jas susitapatinti su nuo- 
lankia Deive, visiškai nepadoriu būdu adoruojančia savo sūnų'*“". 

Vis dėlto iš visos šios religijos kritikos neišplaukia reikalavimas 
nusigręžti nuo religingumo. Moterims siūloma grįžti prie Deivės kul- 
to. Religijos patriarchališkumą kritikuojančią ir Deivės kultą forsuo- 
jančią knygą jos autorė pradeda tokiu moto: „Atmink, kad esi viena — 
tik viena, bet tikrai viena iš Žemės grožybių. Atmink, kad esi Dievo 
širdyje, o Ji yra tavyje. Su Ja kiekviena iš mūsų esame savo pačios 
motina. Mylėk savo vaiką be galo, nesvyruodama. Kadangi esi labai 
brangi, elkis su savimi kuo rūpestingiausiai. Ji papasakojo man apie 
tai vieną naktį, idant aš papasakočiau Tau“?“. 


Eschatologinis moterų (ir feminizmo) vaidmuo 

Žmonija yra atsidūrusi galutinės katastrofos akivaizdoje. „Jeigu ne- 
bus padarytas galas falo moralei, galime tapti žmonių giminės pabai- 
gos mūsų planetoje liudytojais.“*"? Devintasis dešimtmetis, Mary Daly 
nuomone, yra „didžiausios grėsmės laikotarpis moterims ir mūsų se- 
seriai Žemei su jos kūriniais, atakuojamoms maniakų tėvų, sūnų ir šven- 
tųjų dvasių. Ši ataka gresia arba pražūtimi dėl branduolinio holokaus- 
to, arba, šiam nepasisekus, dėl cheminio apnuodijimo, dėl vis didinamo 
paprasto smurto, dėl vyrų sukelto bado ir ligų. [...] Šį siaubo dešimt- 
metį moterims jų kasdieniame gyvenime grasina į deformavimąsi, už- 
dusimą, susikaustymą, atsigręžimą prieš jų pačių tikslus stumiančios 
jėgos“ *V, 

Panašiu tonu kalba Marilyn French. Mums gresia „mūsų padermės 
išnaikinimas“, - pareiškia ji kūrinyje Peržengti valdžią, — nematyti alter- 
natyvos „atominiam karui, planetos sterilizavimui dėl aplinkos ap- 
nuodijimo arba pasauliniam totalitarizmui““*!. „Dabartinę mūsų pa- 
saulio būklę“ nulėmė tai, kad „apvylė mūsų moralė“. Išgelbėti mus 
gali tik „kitokia moralė“, kurios dėka „atgautume reikiamą emocijų, 
kūno ir proto pusiausvyrą, idant sukurtume laimingą visuomenę“***. 
Keletą tūkstančių metų viešpataujančios patriarchato moralės vieton 


7 M. Daly. Gyn/Ecology, min. veik., p. 317. 

“S. Ruth. Take back the light, min. veik., p. VII. 

“° M. Daly. Beyond God the Father, min. veik., p. 97. 
o M. Daly. Pure lust, min. veik., p. VII. 

"IM. French. Beyond power, min. veik., p. 16. 

* Ten pat. 

turėtų įsigalėti „senosios matricentriškosios vertybės“, kurias išsau- 
gojo moterys“. Išgelbėti žmoniją gali tik feminizmas: „Naują požiūrį 
į pasaulį mums gali padovanoti feminizmas. [...] Feminizmas siūlo nau- 
jus tikslus, naujas žmonių vertybes, naujus (o veikiau senus) žmonišku- 
mo idealus”, Turėtų prasidėti „pasaulio feminizavimas'*“?. 

Panašią išsigelbėjimo viltį Daly sieja su pasaulio ginizavimu, su, kaip ji 
tai vadina, women's becoming. Jos supratimu, tai yra „šis tas daugiau negu 
kažko naujo kūrimas. [...] Tai gali reikšti Naujosios Būties atėjimą“*€. 

Amerikietė prancūzų feminizmo filosofijos žinovė Alice Jardine, 
keletą metų praleidusi Paryžiuje, Lacano seminaruose, mano, kad gi- 
nezė (gynesis) jau vyksta mūsiškėje naujųjų laikų eroje. Švietimo epo- 
chos pasaulyje laikas ir techne buvo vyriškosios giminės, o physis ir erd- 
vė — moteriškosios. Prancūzų postmodernizmas atvėrė naują, 
„nežinojimo“ erdvę, kuri buvo „užkoduota kaip moteriška (feminine), 
kaip moteris (woman). Suabejota ligi tol visuomet vyrišku pasakoji- 
mu apie valdžios legitimavimą““. Vyksta ginezės procesas. „[...] Labai 
pabrėžiu kaip tik šį procesą, — rašo autorė. — Tuose pasakojimuose, 
kurie dabar liudija legitimacijos krizę, moteris ir moteriškumas trans- 
formuojami į veiksmažodžius. [...] Ginezė įjungia į diskursą „moterį“ 
kaip procesą, kuris Prancūzijoje atpažintas kaip vidinė naujųjų laikų są- 
lyga; tai yra aiškiai teigiamas to, kas moteriška, moters ir jos privalo- 
mų, t. y. istorinių, konotacijų, kaip tam tikra prasme būdingų nau- 
jiems ir būtiniems mąstymo, rašymo ir kalbėjimo būdams, 
perkainojimas. Šio proceso kūrinys nėra nei asmuo, nei dalykas, o ho- 
rizontas, į kurį taiko procesas: ginema. Toji ginema yra skaitymo rezul- 
tatas, rezultato moteris, kuri niekuomet nebūna statiška ir kuri neturi 
tapatybės.“*** Toliau autorė priduria, kad, jos nuomone, „naujieji lai- 
kai reprezentuoja [...] naują diskursyvumą moters kaip moters, apie 
moterį tema, moters perkainojimą ir moters kalbėjimą”. 

Išgelbėti gali feminizmas. Šiuolaikinis senųjų krikščionybės prana- 
šų atitikmuo pasirodo (gali ir turi pasirodyti) besąs feminizmas. Taip 
šį reikalą regi jau anksčiau cituoto feministinės teologijos kritikos rin- 


3 Ten pat, p. 19. 

* Ten pat, p. 23. 

*5 Ten pat, p. 545. 

* M. Daly. Beyond God the Father, min. veik., p. 68. 

"A A. Jardine. Gynesis. Configurations of woman and modernity, Ithaca, 1985, p. 25. 
8 Ten pat, p. 24. 

> Ten pat, p. 25. 

“V Ten pat, p. 26. 

kinio autorės. „Į feminizmą galima žiūrėti kaip į šiuolaikinį pranašų 
sąjūdį, kuris skelbia patriarchato šių laikų kultūroje pasmerkimą ir 
kviečia atgailauti bei keistis.“ 

Feminizmas — tai į šiuolaikinio pasaulio krizinės situacijos visumą inte- 
graliai įpintas reiškinys, ir tai „trijų ar netgi keturių matavimų perspekty- 
voje“, „tarsi holografas“, — stengiasi parodyti Robin Morgan. „Tai, kas 
buvo matoma kaip atskiros temos - lytis, rasė, globali politika, šeimos 
sandara, ūkis, aplinka, vaikystė, senėjimas — visa tai pasirodo tarp savęs 
susipynę, kai, apsukę savo holografą, pasižiūrime iš apačios ir pasilenkia- 
me ties juo. Vidinis žmogaus kūno aktyvumas, vidinis atomo dalelytės 
aktyvumas, mirimo ir mirties, kaukės ir asmens, dvasinio tikėjimo ir moks- 
linio fakto, estetikos ir astrofizikos problemos pasirodo besančios tarp 
savęs susipynusios vienos dinamiškos visumos apraiškos.“ Šioje perspek- 
tyvoje iškyla praktinis klausimas: ar ši visuma palieka bent kokią pasirin- 
kimo laisvę? „Einsteinas yra sakęs: „Man iš tiesų įdomu, ar Dievas, kur- 
damas pasaulį, turėjo kokį nors pasirinkimą“. Man iš tiesų įdomus 
atsakymas į klausimą, ar tokį pasirinkimą turime aš ir tu.” Pro šią New 
Age artimą viziją pirmiausia persišviečia įsitikinimas, jog feminizmas ir 
ekologija yra du to paties problemų komplekso aspektai”. 


Pastabos apie feminizmą 

Nevengdama savikritikos akcentų, apie radikalųjį feminizmą mąs- 
to viena iš jo kūrėjų, feministinės kultūros kritikos atstovė Adrienne 
Rich. Jos manymu, radikaliajam feminizmui būdingas pernelyg abst- 
raktus moterų supratimas. Autorė, kuri apie save sako: „moteris, žydė, 
lesbietė, feministė“, daro išlygą, kad pati jau nebeparašys „saki- 
nių, kurie prasideda žodžiais: „Moterys visada...“, kaip, pavyzdžiui, 
„Moterys visada turėjo motinystės instinktą“ arba „Moterys visada 


*! K. D. Sakenfeld. Feminist uses of Biblical materials, kn. L. M. Russel (red.). 
Feminist interpretation of the Bible, min. veik., p. 55. 

*2 R. Morgan. The anatomy of freedom. Feminism, physics, and global politics, Garden 
City, New York, 1982, p. XIV, XVI. 

*5 Tokia dvasia apie feminizmą kaip apie pagrindinį vaidmenį susilydant įvai- 
riems visuomeniniams Žemės ir žmonijos gelbėjimo judėjimams atliekantį 
sąjūdį, kuris yra šių judėjimų bendradarbiavimo katalizatorius, apie moteris, 
atliekančias svarbų vaidmenį palaikant ryšius tarp įvairių aplinkosaugos ju- 
dėjimų atstovų,vartotojų, etninio išsivadavimo ir feministinių organizacijų 
atstovų rašo, pavyzdžiui, Fritjof Capra Persilaužimo momente, Warszawa, 1987. 

*4 A. Rich. Notes toward a politics of location, kn. M. Diaz-Diocaretz, I. M. Zavala. 
Women, feminist identity and society in the 1980's, min. veik., p. 8. 

gyveno priklausomybės nuo vyrų sąlygomis“. Ir komentuoja: „Jeigu 
ko nors išmokome šiais paskutiniais dvidešimtojo amžiaus metais, tai 
to, kad Žodis „visada“ užima vietą to, ką iš tikrųjų norėtume žinoti: 
kada, kur ir kokiomis aplinkybėmis tas sakinys teisingas?“ Ji aiški- 
na: „[...] kai kurios iš mūsų, save vadinančių radikaliosiomis feminis- 
tėmis, kalbėdamos apie moterų išlaisvinimą, niekada nėra nusileidu- 
sios iki kokio nors ne tiek ambicingo dalyko, kaip visuomenės be 
viešpatavimo sukūrimas; mūsų planuose visuomet būdavo nei dau- 
giau, nei mažiau, o tik visiška iš pagrindų visokių santykių rekonst- 
rukcija. Visa problema, kad niekada nežinojome, ką turėdavome gal- 
voje sakydamos mes" Ir kaip marksistės, ir kaip feministės mes 
kovojome su abstrakčiu visuomeninių reiškinių suvokimu, o pačios 
jam pasiduodavome. „Beveidis, belytis, berasis proletariatas. Be vei- 
do, be rasės, be klasės kategorija „visos moterys“. Abiem atvejais — 
baltojo, vakarietiškojo egocentrizmo kūriniai.” 

Pastaraisiais metais atsirado nemažai darbų, skirtų santykių tarp fe- 
minizmo ir postmodernizmo tyrimams ir bandymams nustatyti, ar eg- 
zistuoja postmodernistinis feminizmas. Dėl pernelyg hermetiškos kal- 
bos jų ideologinis atsiskyrimas, - jeigu jis prasidės, — tikriausiai didės 
šiek tiek atsilikdamas. „Feminizmo sąjūdžio situaciją dvidešimtajam 
amžiui baigiantis ženklina fundamentalus dviprasmiškumas“, — rašo vie- 
no iš santykius tarp feminizmo ir postmodernizmo nagrinėjančių darbų 
autorė. Antai iš emancipacinio švietimo impulso kilęs feminizmas suda- 
rąs opoziciją pastarajam, visiems racionalizmu pagrįstiems „Vakarų min- 
ties“ dualizmams; panašioje situacijoje esąs postmodernizmas. Autorės 
nuomone, prasidedanti tam tikra „šiuolaikinės feministinės minties ir 
postmodernizmo konvergencija. Abu sąjūdžiai esą skirtingai apsisprendę 
[...], vienas į kitą žvelgią įtariai. Tačiau abiejų sąjūdžių panašumas esąs 
stulbinamas. Feminizmas ir postmodernizmas — tai šiuolaikinės minties 
srovės, kurios iš tikrųjų radikaliai kritikuoja Švietimo epochos paveldą 
modernizme. Šiuolaikinėje intelektualinėje scenoje joks kitas požiūris 
nepasiūlo priemonių maskulinistinei postmodernizmo epistemologijai 
dislokuoti ir transformuoti.“*** 


*5 Ten pat, p. 10. 

“6 Ten pat, p. 11. 

“" Ten pat, p. 13. 

“8 5. J. Hekman. Gender and knowledge. Elements of a postmodern feminism (I leid. 
1990), Cambridge, 1992, p. 188-189. Kitoje vietoje teigia: „[...] the Man of 
reason is gendered, not generic” (Proto žmogus - tai lytinės, o ne rūšinės orien- 
tacijos sąvoka) — ten pat, p. 34. 

Aksiologija 


Anot Sheilos Ruth, feminizmas esąs humanizmas. Ji paaiškina: „Fe- 
ministės reikalauja geresnių priėmimo į darbą, kilimo tarnyboje gali- 
mybių, geresnio darbo užmokesčio ne tik dėl sveikatos ir gyvenimo 
sąlygų pagerinimo (nors tai, žinoma, irgi svarbu), nes nauda, kurią 
kartais teikia kai kurių santuokų auksinis narvelis, buvimas kieno nors 
išlaikytine, buvimas išnaudojamąja ar netgi parduodamąja būtų pri- 
imtina, o nėra. Feministės reikalauja daugiau uždavinių, didesnės at- 
sakomybės ir valdžios priimant politinius sprendimus ne dėl pačios 
valdžios. Feminisčių nesitaikstymas su „atskirų sričių“ egzistavimu, 
su globotinės statusu, su priklausomybe, ignorancija ar mizoginija vi- 
suomet yra susijęs su Žmogaus gyvenimo kokybe, su autonomija, su 
savo egzistencijos prasme, su garbe, išdidumu, laisve, džiaugsmu bei 
prestižu. Tai yra Žmogaus dvasios, dvasiniai klausimai. Feministės meta 
iššūkį agresyviai, sustabarėjusiai ir globoti nepaslankiai maskulinisti- 
nei kultūrai, nes ji nežmoniška (in-humane), t. y. ji neturi tokio tobulu- 
mo, kokio gali ar privalo siekti žmogiškosios būtybės““*?. Ir toliau au- 
torė išvardija feminizmo vertybes: „Feministės gerbia meilę, bendrystę, 
tarpusavio užuojautą, grožį, jėgą, jautrumą, inteligenciją, lojalumą ir 
daugelį kitų dalykų, o principų plotmėje ir praktiškai priešinasi bar- 
bariškumui, bereikalingam skaudinimui ir žiaurumui, Marso vyravi- 
mui Veneros atžvilgiu, kurie nebūdingi subalansuotai būtybei ir kurie 
išmuša ją iš pusiausvyros. [...] Feminizmo humanizmas yra toks, koks 
dažnai nebūna tradicinis, vyrų apibrėžtasis „humanizmas“; jis nepaly- 
ginamai altruistiškesnis ir todėl nepalyginamai labiau motyvuoja bei 
stiprina““", 

Feministinės vertybės esmingai skiriasi nuo patriarchalinių, - ma- 
no Marilyn French, kuri su tuo sieja viltis, kad feminizmas išgelbės 
žmoniją nuo išnaikinimo. Svarbiausia patriarchato vertybė — tai „val- 
džia (viešpatavimas)““", o visuomenės atžvilgiu svarbiausios „patriar- 
chalinės vertybės“ yra „hierarchija“ ir „dualumas“, žmogaus (vyro) 
priešpriešinimas gamtai (kuriai priskiriamos moterys)“. Svarbiausia 


“S. Ruth. A feminist world view, Women's Studies International Forum, 1978, 1(3), 
cit. iš R. D. Klein, D. L. Steinberg. Radical voices, A decade of feminist resistance, 
Oxford, 1989, p. 171-172. 

“ Ten pat, p. 180. 

"TM. French. Beyond power, min. veik., p. 18. 

“2? Ten pat, p. 23. 

vertybė feminizmui, — nepaisydama feminizmo susiskirstymų autorė 
„teigia, kad iš jo pagrindų randasi vieningumas dėl feminizmo mora- 
lės“, - „pasitenkinimas“““. „Neišleisdami iš akių tikrovės, — žinome 
jos principinę sandarą, nors visa kita gali būti neaišku, — ir tuo pat 
metu atsižvelgdami į realius žmonių poreikius bei troškimus — įsivaiz- 
duojame juos, nors visiško aiškumo stinga, — turime, kaip žmonių pa- 
dermė, palengva artėti prie tokio mąstymo būdo, kuris teiks galimy- 
bių mums gyventi, o ne mirti; be kita ko, ir patirti šio gyvenimo 
džiaugsmą (felicity). "27 Vyrai deklaratyviai giria feminizmo vertybes, 
sakydami, kad jos yra geros, bet „tarp moterų arba danguje““", femi- 
nistės tokią poziciją atmeta. Feminizmo moralė nori sujungti „meilę ir 
užuojautą, dalijimąsi ir globėjiškumą su valdžia ir struktūra, valdymu 
ir statusu kaip lygius su lygiais““*. O su vyrais būna ir taip: „Tas pats 
vyras, kurio akyse pasirodo ašaros, prisiminus savo amžinatilsį (se- 
niai mirusią) motiną, tuo pat metu, nepastebėdamas jokio prieštarin- 
gumo, gali žeminti savo Žmoną ir išnaudoti sekretorę“. Moterų en- 
gimą gaminančios mašinos tobulinimas nieko neduos. „Vienintelė 
teisinga revoliucija prieš patriarchatą turi remtis valdžios vertybės pa- 
šalinimu iš jos užimamos centrinės vietos ir jos pakeitimu pasitenkini- 
mo idėja. Nepaisant paniekos, kuri gaubė šią vertybę keletą pastarųjų 
tūkstantmečių, pasitenkinimas, džiaugsmingas gyvenimas (plačiausia 
ir giliausia prasme) yra iš tiesų didžiausias žmonijos gėris.“*““ Ir toliau 
autorė gina pasitenkinimą kaip didžiausią vertybę: „Mes privalome 
pasirinkti gyvenamą arba pragyventą gyvenimą (a life lived trough and 
a life lived); skaidymą į fragmentus arba jungimą į visumą. [...] Tik 
pasitenkinimas kelionėje gali sukelti norą keliauti; o mūsų pasitenki- 
nimas keliaujant irgi sudarys nuokalnę ateisiantiesiems““". „Mes turi- 
me rinktis pavaldumą ar laisvę, skaidymą į fragmentus ar integravi- 
mą. Tai gali būti mirties ar gyvenimo pasirinkimas. Pasirinkimo 
nėra.“*!V 


65 Ten pat. 

64 Ten pat, p. 24. 
605 Ten pat, p. 442. 
606 Ten pat, p. 443. 
0 Ten pat, p. 442. 
8 Ten pat, p. 444. 
6? Ten pat, p. 545. 
610 Ten pat, p. 546. 

Veiklos metodai ir organizacija 


Seserystė 

Pirmutinis principas ir pagrindinis priesakas feminisčių veikloje yra 
moterų solidarumas, sisterhood, seserystė. Čia nekalbama apie kokią nors 
kopiją, vyrų solidarumo, brolystės pamėgdžiojimą ar juo labiau — pri- 
klausomą jos variantą. Anot Mary Daly, „žodis sisterhood čia liaujasi 
reiškęs kažin kokią priklausomą minibrolystę, o įvardija autentišką 
plačios skalės moterų telkimąsi (bonding) siekiant mūsų išsivadavi- 
moll. „Seserystė yra būtina norint įveikti paralyžių, visą moterų kastą 
apimančią neapykantą pačioms sau, nugalėti pačių savęs nuvertinimą 
ir emocinę priklausomybę nuo vyrų suvokiant savo garbę.“** „Ka- 
dangi ši nauja ryšio forma atsisako paklusti nuo neatmenamų laikų 
vyraujančiai visuomeninei tvarkai, tai, sakydamos „seserystė“, sakome 
revoliucija.“*? 

Moterys turi tarp savęs draugauti. Jų draugystė yra „visiškai kito- 
kia nei vyrų kolegiškumas“. Tas ryšys kyla iš vidaus, o ne iš atsitikti- 
nio buvimo drauge bendroje erdvėje. Jis atsiranda per liepsną, kibirkš- 
čiavimą (sparking). 

Janice G. Raymond yra kruopščiai išnagrinėjusi visokias kliūtis, ku- 
rios moteris atskiria vieną nuo kitos, trukdo joms draugauti. Jas rei- 
kia nugalėti, nes šūkis viršelyje skelbia: „Moterys drauge nėra vie- 
nišos moterys“*"". Tačiau moterų ryšio pagrindas neturi būti 
„kankinystė“, kaip to nori radikaliosios feministės. Viktimizmas su- 
daro klaidingą moterų kaip aukų ryšio pagrindą, tuo metu jas jungia 
santykis su vyrais“““. 


Kurti savo pasaulį 

Nekovoti dėl valdžios, apskritai neiti į vyrų pasaulį, bet kurti savą, 
alternatyvų pasaulį — tokia pozicija yra artima daugeliui kultūrinės 
pakraipos feminisčių. 

Išraiškingai ir tapybiškai šią mintį pateikia Mary Daly. Moterys 
turi sukurti „naują erdvę“, — rašo ji. „Todėl Dievo atstūmimas yra 


"TM Daly. Beyond God the Father, min. veik., p. 8. 
62 Ten pat, p. 59. 

65 Ten pat, p. 60. 

‘s M. Daly. Gyn/Ecology, min. veik., p. 319. 

65 J. G. Raymond. A passion for friends, min. veik. 
66 Ten pat, p. 181 nn. 

įvykis, kuriame dalyvauja moterys, mūsų revoliucijos dalyvės. Tai yra 
naujos erdvės, kurioje moterys yra laisvos tapti tuo, kuo yra, kūrimą 
apimantis procesas.“*!/ „Naujosios erdvės“ kūrimo vieta yra vyrų pa- 
saulio paribys. Kur vyrams pasaulis baigiasi, kaip tik ten moterims 
kuriasi jų pasaulio centras. „Naujoji erdvė, — aiškina M. Daly, — visuo- 
met yra „paribyje“. Jos centras yra patriarchalinių institucijų paribyje. 
[...] Jos centras yra moterų gyvenimo procesai.“*'* Ta naujoji erdvė — 
tai moterų kontrkultūra: „Tapimas moterimi (ginizacija), vykstanti se- 
serystės pagrindu, yra kontrkultūrinis fenomenas par excellence ir gali 
nužymėti būsimą Žmonių dvasinės evoliucijos eigą“*"". 

Kaip patekti į minėtąjį paribį, į tą naująją erdvę? Atsisakant vykdyti 
moterų funkcijas vyrų pasaulyje, apleidžiant tą pasaulį, nedalyvaujant 
jame. Liautis aukotis! — kviečia Daly. - „Atsisakymas aukotis — tai drą- 
sa akceptuoti save.“*" Į naująją moterų centrų erdvę vyrai neįžengs, 
nes „[...] ji nepastebima tiems, kurie į ją nėra įėję ir dėl to taip pat 
negali būti jų užgrobta. Tuo pat metu ji suteikia jėgą, kuri paradoksa- 
liai yra juntama kaip „buvimo jėga ir nebuvimo jėga““*!. 

Įėjusios į šią erdvę moterys persikeičia, tampa raganomis, burtinin- 
kėmis, senučiukėmis, furijomis, harpijomis, amazonėmis, lesbietėmis. Mary 
Daly iš naujo pervertina dar kai kuriuos dažnai jau beveik užmirštus 
ar neigiamai vartotus apibūdinimus“? 


Moteriškai dalyvauti pasaulyje 

Kitas siūlymas, kuriam nebūdingas eskapizmas, yra paremtas kvie- 
timu moterims visam vyriškam pasauliui primesti savo specifinę mo- 
terišką poziciją ir elgesio metodus — motiniškąjį mąstymą (maternal 
thinking). Tai daryti kviečia moteriškojo pacifizmo manifesto autorė 
Sara Ruddick. „Militaristai visą laiką tikisi, kad motinos laimins jų 
smurto planus, neišskirdamos ir to smurto, kuriam į rekrūtus imami 
jų vaikai. Tikriausiai suvaidintų nemažą vaidmenį saugumo ir tole- 
rancijos vardan motinų ištartas „ne“!“* Kokios yra to galimybės? Kaip 


s7 M. Daly. Beyond God the Father, min. veik., p. 40. 

‘8 Ten pat, p. 40. 

s? Ten pat, p. 11. 

"TM Daly. Gyn/Ecology, min. veik., p. 377. 

6&1 M. Daly. Beyond God the Father, min. veik., p. 41. 

62 M. Daly. Gyn/Ecology, min. veik., p. XLVII. 

63 5. Ruddick. Maternal thinking. Towards a politics of peace (I leid. 1989), London, 
1990, p. 249-250. 

skelbia autorės išpažįstamo „praktikalizmo“ tezė, skirtingi poelgiai 
sukuria „juos atitinkančias specifines diskurso formas“. „Praktikaliz- 
mo tezė sako, jog tiesos ir klastos kriterijai, tiesą lemiančių argumentų 
pobūdis ir tikėjimo vaidmuo keičiasi drauge su praktika, nesvarbu, ar 
tai būtų religinė, mokslinė, kritikos ar motinystės praktika.“*** Moti- 
nystės praktika sukuria motinišką mąstymą, nukreiptą saugumo, glo- 
bos, raidos užtikrinimo ir t. t. linkme“? „[...] Vyrai irgi gali būti moti- 
nomis“, tik dabar jiems tai retai nutinka, — pažymi autorė, 
priešindamasi biologinei moterų motiniškumo interpretacijai.“*** Yra 
vilties, kad „rūpestingumo vertybės“, užvaldžiusios pasaulį, padarys 
jį saugesnį, malonesnį, teisingesnį ir atves į taiką kaip irgi vertybę““. 


Feminizmas ir vyrai 

Šios orientacijos feministės yra iš tiesų vienmintės: vyrai negali da- 
lyvauti feministinėje veikloje iš vidaus. 

Ar vyrai gali būti feministai? — klausia Mary Daly, ir jos nuomonė 
yra labai skeptiška. „Moterys ir vyrai gyvena skirtinguose pasauliuo- 
se“. Net nuoširdžiausi feministai neprasiskverbia iki ontologinio anali- 
zės lygmens. Jie turi atsikratyti privilegijų, o ar daugelis tai sugebėtų?“ 

Turėdama omenyje kolektyvinio darbo Vyrai feminizme pavadini- 
mą, viena iš jo autorių įtaigiai rašo: „[...] visas mano vidus priešinasi 
šiai idėjai: vyrų feminizme nėra ir jų neturi būti; feminizmo erdvė - ne 
jų erdvė, pagaliau jie neįstengia jos pamatyti“**?. Jos bendraautoris 
vyras Stephenas Heathas, tiesą sakant, irgi sutinka: „Vyrų ryšiai su 
feminizmu (relation to feminism) politiniu lygmeniu yra [...Įneįmano- 
mi.“ Aišku, kitais lygmenimis „vyrai turi neišvengiamų santykių (rela- 
tion) su feminizmu [...]; jis turi ir juos pakeisti [...]; į jį įeina moterų ir 
vyrų naujų buvimo būdų, tokių elgesio būdų, kurie leidžia įveikti ir 
galutinai panaikinti moterų engimo tikrovę, mokymasis“***, 

Už atsiskyrimą nuo vyrų pasisako ir Janice Raymond, polemi- 
zuojanti su androginiškosios ateities visuomenės koncepcija. „Quest“ 


64 Ten pat, p. 16. 

65 Ten pat, p. 17. 

626 Ten pat, p. 42. 

67 Ten pat, p. 135-147. 

68 M. Daly. Beyond God the Father, min. veik., p. 171-172. 

6? R. Braidotti. Envy, or with your brains and my looks, kn. A. Jardine, Paul Smith 
(red.). Men in feminism, New York, 1987, p. 233. 

6 S, Heath. Male feminism, žr. A. Jardine, Paul Smith (red.). Men in feminism, New 
York, 1987, p. 1. 

aplinkos kultūrinė feministė teigia, kad yra reikalinga „politinė mo- 
terų ir vyrų poliarizacija, kuri gali mus atskirti vienus nuo kitų viso- 
se žmonių veiklos srityse - nuo konferencijos salės iki miegamojo“**!. 
Tik tuomet susikurs ginergija (ginergy): „Ginergija — tai moterų stip- 
rybė/dvasia/jėga, kurią sukaupia „moterys, save tapatinančios su 
moterimi“. Autorė priduria, kad ateityje gali rastis ir andergija (an- 
dergy), „Įmanoma tuomet, kai vyrai susitapatina su moterimi (men 
becoming woman-identified). Tuomet autentiška andergija būtų išaugu- 
„si iš ginergijos arba pastaroji būtų jos versmė““?. Carolynos Heilbrun 
propaguota androginija veda vien tik į tai, kad vyrai „kooptuos“ 
moteris“?. 


Tikslai ir programos 


„Mums nereikalinga programa, — rašo Marilyn French. — Progra- 
ma - tai ant Žmonių užmestos grotos, jos užmuša tuos, kas atsiduria 
po jų našta. Programa suvienodina, reguliuoja, draudžia. Mums rei- 
kalinga bendra koncepcija ir nuojauta kaip vadovas žengiant eilinį, ir 
tik eilinį Žingsnį; elastinga, emociškai taikli koncepcija, gebanti prisi- 
taikyti prie žmonių poreikių ir troškimų, kai jie veda į prieštaravi- 
mus, "ST Juk feministinė būsimojo pasaulio vizija nebus įgyvendinta 
mūsų kartoje; nei per šimtą, nei per tūkstantį metų. Tačiau visuomet 
dar lieka galimybė savo gyvenimo nišose kurti „dangų pragaro gel- 
mėse“ — daro išvadą autorė. 

Kitos autorės neatsisako formuluoti bendrųjų feminizmo tikslo kon- 
cepcijų. Užtat jos santūriai kalba apie detales. 

Moterų revoliucijos tikslas, — o ši revoliucija „yra ontologiška dva- 
sios revoliucija, vedanti iš seksistinės visuomenės stabmeldysčių, — 
anot Mary Daly, yra ginizacija (the becoming of women) arba visų žmo- 
nių antropizacija (universal human becominę)*“. 

Kaip mano psichiatrė ir psichologė J. Baker Miller, „kurti visaver- 
tę asmenybę“ — ilgalaikis moterų uždavinys. Dėl to turi įvykti „globa- 


6&1 J. Raymond. The illusion of androgyny, kn. C. Bunch ir kt. Building feminist 
theory, min. veik., p. 64. 

2 Ten pat. 

63 Ten pat, p. 63. 

"TM. French. Beyond power, min. veik., p. 488. 

6» M. Daly. Beyond God the Father, min. veik., p. 6. 

lios permainos pradedant ekonomine, visuomenine ir politine plotme 
ir baigiant pačiais asmeniškiausiais santykiais“ ““. 

Nacionalinės moterų studijų draugijos (NWSA) aktyvistėms sąjū- 
džio tikslas rodosi esąs pasaulis be engimo ir išnaudojimo. Jų suprati- 
mu, moterų studijų programiniams tyrimams ir mokymui visuose švie- 
timo lygmenyse turi vadovauti „ne tik nuo seksizmo, bet ir nuo 
rasizmo, klasinių nuostatų, eidžizmo, heteroseksualinių nuostatų - nuo 
visokių ideologijų bei institucijų, kurios sąmoningai ar nesąmoningai 
engia ir išnaudoja vienus kitų labui, laisvo pasaulio vizija”. 

Mary Daly, norėdama priartinti skaitytojai (ir skaitytojui?) femi- 
nizmo tikslą, vartoja Naujojo pasaulio, Priešpasaulio, Antipasaulio pa- 
vadinimus. „Kai moterys priešinasi, gimsta nauja tikrovės prasmė. Ki- 
taip sakant, pradeda egzistuoti priešpasaulis patriarchato atžvilgiu.l...]“ 
Juk svarbu ne išsikovoti sau vietą „seksizmo erdvėje“, nors tokia ko- 
va praturtina patirtį. „Gyventi dabarties pasaulyje reiškia kurti Anti- 
pasaulį, kuris susijęs su Visatos vardo pakeitimu.'*?8 

Nauja ginecentrinė aplinka — štai ką privalo pradėti kurti moterys, — 
dar pažymi Daly. Tai susiję su gin/ekologija. „Tam reikia atkerėti (dis- 
speeling) protą /sielą/kūną, pašalinti nuodingą poveikį vyrų sukurtų 
mitų, kalbos, ritualinių baisenybių ir metaritualų, tokių kaip „akade- 
minis mokytumas“, kurie nušienauja mumyse mūsų asmenybes.'** 

Būti! Štai kur tikslas. Šitaip Mary Daly baigia Grynąjį geismą, kreip- 
damasi į moteris, jau turinčias metapatriarchalinę sąmonę (o jos suda- 
ro mažumą): „Būdamos Svajotojos, regime savo žvaigždžių miestus, 
tarsi Jūros Žvaigždės spindinčius danguje. Jos kviečia mus visada, da- 
bar — Būti“? 


6“ J. B. Miller. Toward a new psychology of women, min. veik., p. XI. 

e7 M. J. Boxer. For and about women, kn. N. O. Keohane, M. Z. Rosaldo, B. C. 
Gelpi. Feminist theory. A critique of ideology, Brighton, 1982, p. 238. 

68 M. Daly. Beyond God the Father, min. veik., p. 138. 

"TM. Daly. Gyn/Ecology, min. veik., p. 315. 

"TM Daly. Pure lust, min. veik., p. 411. 

JĖGOS FEMINIZMAS 
(Power feminism) 


Pavadinimai. Power feminism — tai Naomi Wolf pasiūlytas 
pavadinimas. Jis neturi bendrai pripažinto apibrėžimo. Pats šios orien- 
tacijos buvimas ne visų pastebimas ir nėra galutinai įvertintas. Daliai 
radikaliųjų feminisčių tai tiesiog antifeminizmas, neteisėtai besiskel- 
biąs feminizmu. Dar yra kalbama apie trečiosios bangos feminizmą, bet 
tuo metu, be čia aptartosios orientacijos, turima galvoje skirtingi da- 
lykai ir dvidešimtojo amžiaus paskutinės dekados feminizmo visuma. 
Jėgos feminizmą galima laikyti naujausia liberaliojo feminizmo forma, 
besireiškiančia šalia tradicinio feminizmo. 

Genezė, veiklos formos. Pojaunų, ambicingų moterų 
atsiribojimo nuo feminizmo laikotarpio, paskelbus, kad atėjo postfe- 
minizmo era, dešimtąjį dešimtmetį Jungtinėse Valstijose ir Didžiojoje 
Britanijoje atsirado jaunesnė, labai kritiškai viešpataujančio radikalio- 
jo feminizmo atžvilgiu nusiteikusi, bet vis dėlto su feminizmu besita- 
patinanti moterų karta. Ją būtų galima apibūdinti kaip po-postfemi- 
nistinį feminizmą. Feminizmą jos traktuoja kaip politinę jėgą, kuri gali 
pridėti sėkmės politikai, arba kaip kūrybinio įkvėpimo šaltinį. Jos da- 
ro Žžurnalisčių, rašytojų, menininkių karjerą, išsiskiria individualizmu. 
Remia moterų politines ambicijas, rinkimų kampanijų metu susiburia į 
rėmėjų grupes ir palaiko kandidates. Noriai bendradarbiauja skubio- 
se moterų akcijose, ypač kai ginamos jau gautos laisvės ir teisės. 

Svarbiausios autorės. Naomi Wolt, Christina Hoff 
Sommers, Katie Roiphe. Su išlygomis Camille Paglia. Iš vyresniosios 
kartos Gerda Lerner, Germaine Greer. Reikšmingi pozicijų ir koncep- 
cijų nesutapimai. 

Ypatingo domėjimosi sritys. Realus moterų 
dalyvavimas valdžioje ir apskritai visuomenės gyvenime (o ne tik for- 
mali lygybė). Moterų kultūra ir kūryba. Separatistinio feminizmo kri- 
tika. Radikaliojo ir kultūrinio feminizmo teorijos bei ideologijos kriti- 
ka. Vyriškumas, vyrai, vyriškumo etalonų ir lyčių tarpusavio santykių 
permainos. 

PAŽIŪROS 
(ideologija) 


Kaip yra? 


Nuo to laiko, kai septintojo dešimtmečio viduryje atsirado femi- 
nizmas, pasaulis gerokai pasikeitė. Dėl feminisčių kovos įtakos mote- 
rų laisvės smarkiai prasiplėtė, akivaizdžiai diskriminuoti moteris ta- 
po sunkiau, moterys diskriminuojamos rečiau, nes visuomenė įgijo apie 
tai daugiau Žinių ir pasidarė jautresnė. Atsirado daug įstatymais pa- 
remtų sprendimų, suteikiančių galimybę įveikti diskriminaciją. Val- 
džios institucijos pradėjo vikriau reaguoti į smurtą prieš moteris, tad 
aiškaus engimo ir išnaudojimo atvejai itin reti. Yra pokyčių privačia- 
me gyvenime, nes feminizmui spaudžiant pasikeitė papročiai. Dauge- 
lyje šalių egzistuoja reali abortų ir kontraceptinių priemonių naudoji- 
mo laisvė. Ne tik daugiau moterų dirba ir didesnė jų dalis dalyvauja 
vaikus. Dėl to pasikeitė stereotipai, kurie jau nebeatmeta vyro ir tėvo 
kaip partnerio modelio, o netgi jį remia. Nebeliko seksualinio gyveni- 
mo kliūčių, kurios seniau rigoristiškai varžė moteris ir palaikė dvigu- 
bus standartus. Seksualinės laisvės, ypač jaunimui, ribos dabar lygios 
abiem lytims. Išaugo homoseksualumo tolerancija. 

Apskritai ankstesni barjerai tarp lyčių beveik išnykę. Netgi armija 
turėjo leisti tarnauti to norinčioms moterims. Niekas nedaro mote- 
rims kliūčių studijuoti pasirinktą dalyką. Moterys gali daryti karjerą 
administracijoje ir valdžioje, nors vadovaujančiuosiuose postuose ir 
toliau jų tėra mažiau nei 50 procentų, o vadinamosios stiklinės lubos 
neprileidžia moterų prie aukščiausiųjų valdymo postų. Visur išplito 
moterų studijų centrai mokyklose, ir tokie kursai jau vyksta vidurinėse 
mokyklose. Atsirado pagalbos priekabiavimą, persekiojimą, smurtą, 
skriaudą patyrusioms moterims centrų tinklas. Moterys jaučiasi sau- 
gesnės. Sėkmingesnė pasirodo kova su tarptautine prostitucija, ver- 
timasis šia profesija jau nebėra susijęs su brutaliu moterų išnaudoji- 
mu ir didžiule rizika. Tęsiasi vis sėkmingesnė kova su seksualiniu 

priekabiavimu darbe, o dabar pradedami fiksuoti kovos su smurtu 
santuokoje ir šeimoje rezultatai. Žiniasklaida, nors ir turėdama savų 
interesų, ima atsisakyti senų seksistinių reklamų, filmų ir apskritai 
pasisakymų, pradėta rūpintis politiniu padorumu. Leidybos ir filmų rinka 
nevengia feministinių kūrinių, laisviau kuriamas moterų menas, klesti 
feministinė meno ir mokslo kritika. Moterų politinė jėga, matuojama 
moterų aplinkos įtaka, yra daug didesnė nei rodytų oficiali jų repre- 
zentacija valdžios įstaigose. Į moterų lobių balsą kreipiamas rimtas 
dėmesys, moterys dabar sudaro ir atskirą elektorato dalį, kurios pa- 
lankumo siekia kandidatai į valdžią. 

Taigi ar yra jau taip gerai, kad ir feminizmas neteko savo buvimo 
prasmės? Ar teisūs tie, kas paskelbė postfeminizmo eros atėjimą? Tai bū- 
tų smarkus perdėjimas. Pirma, moterys, vis dar supančiotos tik šiek tiek 
modifikuotų stereotipų, pačios nesinaudoja ir nesugeba naudotis visomis 
iškovotomis laisvėmis. Tos, kurios jomis naudojasi, įsitikina, kad tebeeg- 
zistuoja paslėpti barjerai ir neviešas moterų diskriminavimas. Vis dar ne- 
lygiai atlyginama už tą patį darbą, nors šios lygybės stoką šiandien sun- 
kiausia įrodyti. Neišnyko ir smurtas prieš moteris, įvairios jų engimo bei 
išnaudojimo formos. Dabartinės naujos profesijos ir naujos visuomeninio 
gyvenimo sritys atkuria senuosius santykius, nors dažniausiai labiau 
užmaskuotu pavidalu. Internete klesti pornografija ir agresija prieš mo- 
teris. Kartkartėmis atgyja ir bandymai atimti iš moterų jų išsikovotas 
laisves. Dešinieji ir bažnyčios šiam tikslui vienija pastangas. Feminizmo 
pasiekimai vis dar nėra užtikrinti. Jiems kelia grėsmę ir pačios moterys, 
aktyviai dalyvaudamos tradicionalistų judėjimuose. Taip pat, — ir tai šiuo 
metu darosi svarbi feminizmo problema, — feminizmo pasiekimams ir jo 
pozicijai visuomenėje grėsmę kelia pačios feministės. Žinoma, ne visos, o 
tik radikaliosios separatistinės ir kultūrinės pakraipos feministės. 

Radikalusis feminizmas, atgrasintas nesėkmingo žygio į sparčią ir 
žaibišką visuomenės transformaciją, įgijo pavojingą separatizmo ten- 
denciją. Susitelkęs teikti pagalbą iš tiesų jos reikalingoms moterims, 
prie to dar pridūrė pavojingą moterų viktimizmo ir moteriškojo pra- 
do viršenybės ideologiją. Nuo lyčių skirtumų panaikinimo programos 
perėjo prie moteriškumo kulto ir aukštinimo programos. Moterišku- 
mą supranta senosios jo mistikos dvasia — kaip netgi gražių, simpatiš- 
kų, šiltų, tačiau padarančių moteris neišvengiamomis neva amžinai 
blogų vyrų aukomis bruožų kompleksą. Savyje jis išugdė priešiškumą 
vyrams, pavojingai poliarizavo ištisą kitą lytį, atgrasino net ir sąjungi- 
ninkus. Perdėjimas garsinant tikras iš vyrų patiriamas moterų skriau- 
das ir nelaimes yra greičiau žalingas nei naudingas, feminisčių leidi- 

nius ir šūkius daro juokingus. Prie iškreipto feminizmo paveikslo ir 
nepalankumo, kurį jam rodo jaunos moterys, apskritai deramai verti- 
nančios senojo feminizmo dėka pasiektus laimėjimus, prisideda ir ap- 
tariamosios pakraipos feminisčių seksualinis karas su heteroseksua- 
lizmu. Daugumai moterų vyrai reikalingi tiek visuomenės gyvenime, 
tiek ir kaip privataus gyvenimo partneriai, jos bent jau nenori nuo jų 
izoliuotis, nėra linkusios ir visiems vyrams priskirti kaltę už kai kurių 
iš jų nusižengimus. Be to, daugelis moterų visiškai suvokia, kad femi- 
nisčių apdainuotas moteriškumo paveikslas yra tolimas nuo tikrovės, 
mat realios moterys anaiptol nėra angelai. 

Tad ir toliau reikia daug nuveikti kovojant dėl visiškos lyčių lygy- 
bės ir visiško moterų išlaisvinimo. Be to, reikia kovoti ne tik su tebe- 
viešpataujančiu patriarchatu ir jo reprezentantais, bet ir su dalimi sa- 
vos feminizmo stovyklos. 


Kodėl taip yra? 


Vyrai spaudžiami daug kur nusileido, pagaliau ir jiems patiems at- 
siveria akys, dalis jų visiškai rimtai išsivadavo iš senųjų lytinių stere- 
otipų. Daug kur jie patys linkę daryti nuolaidų ir netgi imasi permai- 
nų iniciatyvos, kai jos stinga iš pačių suinteresuotų moterų pusės. 
Kartais taip būna. Tik bene kaskart rečiau. Vyrai tik dabar pradeda 
rimtai kasti apkasus savoje, jau (neretai jiems patiems dalyvaujant) 
sumažintoje teritorijoje. Mat išvydo ir nusigando, kad moterys iš tik- 
ro gali atimti iš jų valdžią ar bent jau priversti partneriškai ją pasidaly- 
ti. Tam jie nėra pasirengę. Kas gi galų gale noriai dalijasi valdžią? O 
šiuo atveju nenoras prarasti valdžią yra susijęs su autentiškų visai pa- 
grįstu būgštavimu, kad perėmusios valdžią moterys pasinaudos ja 
keršydamos vyrams už priespaudos, išnaudojimo ir diskriminacijos 
amžius. Tai pirmasis (ir vėl!) augančio vyrų pasipriešinimo akstinas. 
Be to, jie ginasi nuo daugelio kitų nepatogumų. Moterys, kurių dar- 
bas tebelieka mažiau apmokamas, nors paslapčiomis pagal savo gali- 
mybes vertinamos kaip lygios su vyrais, vis noriau įdarbinamos vyrų 
vieton kaip pigesnė darbo jėga. Dėl jų buvimo darbo rinkoje auga 
konkurencija ir kvalifikacijos reikalavimai. Taip pat ir vyrai, jeigu jiems 
labai rūpi atlyginimas, privalo daugiau žinoti ir sugebėti. Pagaliau vy- 
rai bijo, kad partnerystės sąlygomis reikės prisiimti visą pusę namų ir 
šeimos krūvio. Kas gi to iš tiesų norėtų, net ir būdamas „naujuoju 
vyru“, antiseksistu ir profeministu? 

Tokiomis aplinkybėmis vėl darosi patrauklios senosios seksistinės 
ideologijos ir stiprėja judėjimai už atsitraukimą nuo kai kurių moterų 
išsikovotų laisvių. Prasideda sąžinės neturinčių vyrų kontrataka, sil- 
pnėja sąjungininkų — tų, kuriuos atstumia radikaliosios feministės, — 
parama, o kontratakoje kaip rimta jėga dalyvauja moterys, kurios ge- 
rai jaučiasi senuosiuose vaidmenyse ir bent jau neskuba užsikrauti sau 
profesinės veiklos ir dalyvavimo tam tikrose viešosios srities funkci- 
jose naštos. 


Kodėl tai blogai? 


Yra blogai, vis dar blogai. Aišku, moterims. Vis dar neturi jos de- 
ramos įtakos visuomeninio gyvenimo visumai. Juk sudaro pusę ir net- 
gi šiek tiek didesnę pusę Žmonijos! Kur matyta, kad parlamentuose ir 
vyriausybėse sudarytų nereikšmingą procentą?! Tai kelia pasipiktini- 
mą, nes, priešingai seniems įsivaizdavimams, dabar jau visiškai tikrai 
žinome, kad lyčių skirtumai neperžengia fiziologijos ribų. Moterys 
lygiai kaip vyrai geba vykdyti visas visuomenės funkcijas bei vaidme- 
nis ir taip pat kaip vyrai turi gebėjimą tobulėti ir yra šio tobulėjimo 
reikalingos. Jos tiesiog yra tokie pat žmonės — nei geresni, nei blogesni! 
už vyrus, ir joms priklauso tokios pat — nei didesnės, nei mažesnės, 
nei kokios nors ypatingos — teisės. Taip pat ir, žinoma, ne daugiau 
kaip vyrams ribojamos teisės pasirinkti gyvenimo kelią. O konkuren- 
cijoje su vyrais jos ir toliau traktuojamos nelygiai, iš moterų reikalau- 
jama gerokai daugiau. Tai turi pagaliau baigtis! 


Ar permainos galimos? 


Permainos ne tik galimos, bet iš esmės jas gana lengva įvykdyti. 
Sunkumas slypi ne tiek institucijų ir visuomenės materijos, netgi ne 
vyrų priešinimesi. Pagrindinis barjeras yra moterų sąmonė. Bent šiuo 
metu. Mat užtektų, kad moterys solidariai balsuotų už moteris ir pa- 
gal galimybes už tikrus savo siekių sąjungininkus vyrus, ir kautynės 
būtų laimėtos. Juk moterų yra dauguma. Joms reikėtų ir būtų nesun- 
ku gauti 51 proc. vietų parlamente. Aišku, nemokšiška rinkimų kam- 
panija, kurstanti ir taip vyrų jau turimą baimę, galėtų būti tokiai per- 
galei nepalanki. Vyrai kraštutiniu atveju gali sulaužyti savo pačių 
nustatytas žaidimo taisykles, gali atsitraukti nuo demokratijos, gali 

griebtis prievartos priemonių, kurios ir toliau yra jų rankose. Jeigu to 
vis dėlto pavyks išvengti — o išvengti to galima užtikrinus vyrus, jog 
moterys visiškai nenori nieko daugiau negu leidžia demokratija, ne- 
nori pačios savo ruožtu monopolizuoti valdžios ir galbūt netgi imtis 
keršto veiksmų, — tada tikslas, tiesą sakant, abiejų šalių labui bus pa- 
siektas. Tik naujojo sprendimo privalumus turi pamatyti ir vyrai. 


Ar permainos leistinos? 


Kokią moralinę kainą už tai reikės sumokėti? Kas patirs nuostolių? 
Kas gali būti nuskriaustas? 

Vyrai turi susitaikyti su dalies, bet tik dalies valdžios praradimu. 
Vis dėlto jie išloš. Moterys valdžioje pasiūlys daug naudingų, moteriš- 
kų sprendimų. Juk tiesa, kad daugelio amžių gyvenimas patriarchate 
suformavo ir įtvirtino tam tikrus jų bruožus, kurie buvo naudingi šei- 
moje, tačiau nepageidautini viešojoje, ypač globalinėje arenoje. Vyrai 
sukaupė savyje visą žmonių padermės agresyvumą, polinkį į naujo- 
ves, verslumą, jie turėjo be paliovos kovoti dėl visos visuomenės būvio 
su jai grėsminga gamta ir kitomis visuomenėmis. O moterys sukau- 
pė savyje visą globėjiškumą, gebėjimą veikti išvien ir šilumą, kuri 
„kaip potencija iš pat pradžių buvo būdinga visai žmonių giminei. 
Dabar atėjo valanda, kai tie „moteriški“ bruožai kaip tik yra reika- 
lingi viešojoje, tarptautinėje, globalinėje arenoje, idant išgelbėtų žmo- 
niją nuo katastrofos. Saldo: vyrai, dalydamiesi valdžia, tik išloš. Išloš 
visi. 

Taip pat išloš, nepaisant jų nuogąstavimų, prie tradicinių modelių 
prisirišusios ir pagal juos gyvenančios moterys. Pirma, niekas jėga ne- 
verčia jų keisti gyvenimo stilių, bent jau ne aptariamosios pakraipos 
feministės, o radikaliąsias feministes reikės nutildyti. Neatmestina ga- 
limybė, kad tradicinis namų ūkio ir šeimos modelis nustos būti priim- 
tinas patiems vyrams, ir tai iš tiesų tradicinėms moterims išmuš pa- 
grindą iš po kojų. Vis dėlto prisiminkime, kad permainos neįvyksta 
taip staiga, jas pajus tik būsimosios kartos, o naujos moterys tikriau- 
siai visai nebenorės mėgdžioti dabartinių matronų ir namų šeiminin- 
kių. Apskritai prie gyvenimo naujomis sąlygomis visi suspės priaugti. 
Tačiau atminkime: kova vyksta dėl kiekvieno individo laisvės apsi- 
brėžti savo gyvenimo kelią, o ne dėl gatavų modelių primetimo. Pa- 
gal liberalizmo dvasią visiems turi būti prieinama kokia tik įmanoma 
didžiausia laisvė, tik kitiems nekelianti grėsmės. 

Iš to tikriausiai turės naudos visuomenė kaip visuma. Šis argumen- 
tas jau visiškai buvo išnaudotas ankstesnio liberaliojo feminizmo sro- 
vės. Pagaliau moteryse glūdintys talentai ir gabumai galės būti vi- 
siems naudingai pritaikomi visuomenės gyvenime. 

Tad nėr ko laukti. Permainos galimos. Jos visiems, ne tik mote- 
rims, yra naudingos, nukentėjusiųjų greičiausiai nebus. O jei atsisaky- 
tume galimybės jas įvykdyti, žala (jei ne savižudybė) būtų visiems. 


Ar permainos protingos? 


Išlaidų, žinoma, bus. Turės rimtų nuostolių tie, kas turi ką prarasti, 
pirmiausia — valdžią. Bet naudos bus daugiau, taip pat ir pastarie- 
siems: Žmonija išliks nesunaikinta. 


Ką ir kaip daryti? Su kuo ir prieš ką? 


Tikslas yra laisvų Žmonių, visų — vyrų ir moterų — visuomenė. Jau 
egzistuojanti visuomenė, liberalioji demokratija, savo beneficientais 
padaro visus, o ne tik pusę kitos pusės sąskaita. Kas konkrečiai atsi- 
tiks su ja paskui, palikime vėlesnėms kartoms. Mūsų programai aktu- 
alu viena: pasiekti, kad moterys proporcingai dalyvautų valdžioje, vi- 
sokioje valdžioje. 

Kaip elgtis? Suglaudinti, jei galima, visų moterų gretas. Tam tikslui 
reikia atlaikyti savo lyties stovyklos kritiką. Reikia teisingai įvertinti 
radikaliojo feminizmo pasiekimus ir laimėjimus, nurodyti jau kurį lai- 
ką jo daromą žalą. Reikia aiškinti liberaliosioms aktyvistėms, jog lai- 
kas nuo tinkamo ir vaisingo įtakos valdžiai organizavimo pereiti prie 
pačios valdžios perėmimo. O dešiniosioms moterims reikia atskleisti, 
kaip labai jos kenkia daugeliui savo seserų, ypač jaunajai kartai ir bū- 
simosioms moterų bei vyrų kartoms, kenkia visuomenei, atimdamos 
iš jos talentingas darbuotojas. O sau negauna jokios papildomos nau- 
dos, nes ir taip niekas neketina atimti iš jų tradicinės vietos ir gyveni- 
mo būdo. 

Pakeliui į tikslą jokiu būdu nereikia atgrasinti nuo savęs vyrų ar jų 
vengti. Niekas moterims nedraudžia būti lesbietėmis, bet tegu liaujasi 
įkyrėti heteroseksualiajai daugumai. Seksas yra asmeninis reikalas, o 
intymus ryšys su vyriškiu neturi kenkti politinei kovai su vyrais ir 
konkurencijai su jais ten, kur tai yra būtina. Eventualus nuolankumas 

sekse bent jau neimplikuoja nuolankumo visuomeniniuose santykiuo- 
se. Taip pat negalima drausti moterims noro patikti vyrams, panašiai 
kaip ir atvirkščiai — negalima primesti įsiteikinėjimo jiems kaip prievo- 
lės. Moterims leistina norėti patikti vyrams, bet tai nereiškia, kad vy- 
rams leistina jas užkabinėti, kai jos pačios to nenori. Naudotis grožiu, 
kai mums to reikia, ir tuo pat metu apskųsti vyrus, kurie mums nepa- 
geidautinai meilinasi - moters teisė. Nebijoti. Atakuoti, o ne vien gin- 
tis. Gana priekabiavimo, gana smurto, gana žaginimų! Tegul išsigąs- 
ta, juokai baigti. Liautis aimanuoti ir skųstis moters likimu. Parodyti 
savo jėgą! Nedaryti iš silpnumo dorybės. 

Sutelkti jėgas organizavimuisi per rinkimus, visokiai veiklai sie- 
kiant gauti valdžią. Tačiau būti fair. Iš karto aiškiai parodyti vyrams, 
kad nenorime iš jų atimti daugiau valdžios, negu mums priklauso. 
Valdžios irgi nenorime panaudoti prieš juos, tik norime bendradar- 
biauti visos visuomenės, žmonijos labui. 

Perspektyvos? Šią akimirką — geros. Tačiau nevalia pražiopsoti ga- 
limybės. Dėl vilkinimo, neryžtingumo, tuo pat metu radikaliosioms ir 
kulūrinėms feministėms toliau stiprinant antivyriškąjį frontą, galima 
mobilizuoti vyrus prieš moteris ir perbraukti jų demokratinį kelią į 
valdžią. 


522 TREČIOJI DALIS Feminizmų tipai - feministinės ideologijos 


DOKUMENTAI 
Pasaulėvaizdis — faktai ir jų interpretacija 


Domėjimosi objektas — pirmiausia moterų dalyvavimas valdžioje ir 
ligšiolinio feminizmo įtaka moterų politinės kovos galimybėms. Tam 
panaudojami ir tam tikrų istoriosofinių ambicijų turintys pasisakymai. 


Posūkio taškas istorijoje 

Šią valandą, - mano Naomi Wolf, - istorijoje vyksta „atsivėrimo 
momentas“. Dabar „[...] gana daug vidurinės klasės moterų turi už- 
tektinai pinigų ir jėgos prasimušti, o dauguma moterų turi pakanka- 
mai daug noro ir ryžto imtis pusiausvyros tarp lyčių sugrąžinimo ten, 
kur jos ligi šiol trūko - į valdžią“. Yra trys kliūtys: „kai kurioms mote- 
rims jų pačių sąjūdis tapo svetimas, viena iš feminizmo srovių pasuko 
neprisitaikymo pozicijos kryptimi, o dėl „moterų jėgos“ pojūčio dau- 
gelio moterų psichikoje stokos neįmanoma išnaudoti atsiveriančių ga- 
limybių“**!. Bet daugelis moterų jėgos pojūtį jau turi. „Moterys atsi- 
dūrė istorijos posūkio taške: iki kaklo yra sočios priminimų joms apie 
jų sunkią padėtį. Kur kas sėkmingiau nei kreipimaisi į jų situacijos be- 
viltiškumo jausmą jas išjudina apeliavimas į jų jėgą, išradingumą ir 
atsakomybės jausmą.'““** 

Taip iškyla aikštėn teigiami ligšiolinės feminizmo kovos rezultatai. 
„|.-.] jėgos feminizmo atgimimas [...] jau įstengė sukrėsti mūsų pasau- 
D. - pastebi autorė. Į ugnį atsakyk ugnimi. Pirmą kartą „valdžios perda- 
vimas į dalies moterų rankas pasiekė kritinę mase "Si" „Pakanka 
pažvelgti, kaip feminizmas pakeitė mūsų visuomenę ir kaip dauguma 


“1 N. Wolf. Fire with fire. The new female power and how it will change the 21st 
century, London, 1993, p. XV. 

“2 Ten pat, p. 41. Wolf čia komentuoja moterų pasipiktinimą po firmos Cellnet 
mobiliųjų telefonų reklamos transliavimo; persigandusi moteris, grįžusi vė- 
lyvu traukiniu, iš stoties kviečiasi į pagalbą vyrą (jis bematant atvažiuoja, 
netgi su mylimu šuneliu). 

“3 Ten pat, p. XIX. 

moterų, vyrų ir vis daugiau institucijų priima feminizmo principus, 
kad įsitikintum, jog moterų sąjūdis nugalėjo vykdydamas sėkmingiau- 
sią ir mažiausiai kruviną revoliuciją per visą Žmonijos istoriją.“** 

Tačiau dar ne laikas triumfuoti. „Istorinio atsivėrimo“ momentas 
gali būti prarastas! Atsižvelgiant į tai, kaip moterų požiūrio taškas 
užima lygią vietą greta vyrų požiūrio taško viešojo gyvenimo scenoje, 
įžengėme į didžiojo pabudimo ir žaibiško mokymosi lauikotarpį, — 
toliau rašo „moterų jėgos“ apologetė, baigusi vardyti daugelį moterų 
politinių laimėjimų pasaulyje prasidedant amžiaus paskutiniam dešimt- 
mečiui. „Tačiau, nors naujoji moterų valdžia gali būti pripildyta vidi- 
nio savo jėgos jutimo, negalime pasikliauti vien tik įsibėgėjimo jėgos 
veikimu. Nuo mūsų priklauso, ar judėsime tolyn.“ Iš tikrųjų „lygybė 
yra ranka pasiekiama“, tačiau, - perspėja Wolf, - jeigu nutrauksime 
kovą nepasisėmusios žinių iš istorijos pamokų ir laikysimės įsikibu- 
sios senovinio paveikslo, kuris vaizduoja mus kaip bejėges būtybes, 
mūsų laukia dreifas per keletą būsimų šimtmečių. 1 Tei 

Kad moterys išgyvena istorinio lūžio kultūros pasaulyje momentą, 
yra įsitikinusi garsi feminizmo istorikė Gerda Lerner, kuri 1993 me- 
tais išleistame antrajame veikalo Moterys ir istorija tome rašo: „[...] da- 
bar patriarchalinės hegemonijos kultūroje epocha priėjo liepto galą. 
[...] Daugiau kaip trylika amžių individualios kovos, nusivylimų ir 
atkaklumo atvedė moteris į istorinį momentą, kai galime atgauti lais- 
vę savo protams lygiai taip pat, kaip atgauname savo praeitį. Priėjo 
ribą moters priešistorės tūkstantmečiai. Stovime ant naujos žmonijos 
minties istorinės epochos slenksčio žinodamos, kad lytis nedaro jo- 
kios įtakos mąstymui, kad ji yra visuomeninė konstrukcija, o moteris 
taip pat kaip ir vyras kuria ir įvardija istoriją“““. 


Seksizmas 

Naomi Wolf veikiau ragina šį terminą vartoti saikingai ir atsargiai. 
Ji mano, kad seksizmas ne visuomet kyla iš mizoginijos. „Moterų des- 
peracijos dėl vyrų laikysenos ištakas daugiausia sudaro tai, kad sek- 
sizmą jos laiko asmeninio vyrų noro „engti“ moteris pasireiškimu.“ 
Tai tam tikra prasme tiesa. Bet „dar labiau tiesa yra tai, kad dauguma 
„engėjų“ tiesiog gina tai, ką turi. [...] Mizoginija yra pati tikriausia; 


“H Ten pat, p. 63. 

5 Ten pat, p. XV-XVI. 

** G. Lerner. The creation of feminist consciousness. From the Middle Ages to Eighte- 
en-seventy (II t. Women and history), New York, 1993, p. 283. 

tačiau labai daug seksizmo apraiškų, žvelgiant į jas kitomis akimis, 
nėra nei [šovinistės] kiaulės įniršis, nei apsigimėlio pomėgis varginti 
žiaurumu, tik paprasta politikos logika, natūrali žmogaus reakcija į 
pavojų prarasti poziciją arba į jau įvykusio jos praradimo faktą. Jeigu 
vaidmenys susikeistų vietomis, moterų reakcija tikriausiai būtų tokia 
pati“. „Vyrai žino, kad jų viešpatavimui yra iškilęs pavojus, ir kovo- 
ja dėl gyvenimo ar galbūt dėl tokio gyvenimo, prie kokio yra pripra- 
te" „Vyrų kultūra rodo didžiulį nerimą, kad barbarai stovi prie 
vartų.“*? 


Moterys nėra natūralios aukos 

Polemizuodama su radikaliuoju ir kultūriniu feminizmu, Naomi 
Wolf savo skelbiamo jėgos feminizmo vardu teigia: „moterys nėra 
natūralios aukos, nors visai neabejotinai būna aukomis“***. 

„[...] pastangos konceptualizuoti moteris kaip aukas iš prigimties 
yra visiškai klaidingos“, - mano ir Gerda Lerner. Ji piešia istorinių 
įvykių sekos, kuri, jos nuomone, tik per istorijos vyksmą „marginali- 
zavo“ moteris, vaizdą. Vis dėlto anuo metu dėl to radosi prieštaravi- 
mas, amžių būvyje kurstęs moterų pasipriešinimą ir kovą, kuri dabar 
yra sėkminga. „Prieštaravimas tarp moterų aktyvumo kuriant visuo- 
menę principinės svarbos ir jų marginalinio vaidmens apibrėžiant pras- 
mę ir nustatant reikšmę buvo moterų kovos prieš tokią jų kondiciją 
dinamizuojanti jėga Jet, 


Moterų engimas? 


Vertimas patikti 

Nors prievartavimas, žeminimas, priekabiavimas nėra visuotinai 
paplitę reiškiniai, vis dėlto išlieka visuotinė prievarta moterims būti 
gražioms. Prieš kreipdamasi į moteris ragindama siekti tiesioginės val- 
džios, Naomi Wolf prieš trejetą metų jau buvo pagarsėjusi savo knyga 
Grožio mitas. Ar po aštuntojo dešimtmečio feminizmo laimėjimų „naujoji 
karta yra laisva“? — klausia autorė įžangoje. Taigi kad ne. Išgalvota 


6&7 N. Wolf. Fire with fire, min. veik., p. 17. 

“8 Ten pat, p. 20. 

6“ Ten pat, p. 22. 

60 Ten pat, p. 151. 

"TG Lerner. The creation of patriarchy (I t. Women and history), New York, 1986, 


p. 5. 

eilinė nelaisvė. Išsivadavus iš dar karalienės Viktorijos laikų seksuali- 
nio pavergimo buvo primesta nauja, šiuokart dietos vergija. „Gimtoji 
nuodėmė paliko mums seksualinės kaltės naštą. Kai seksualinė revoliu- 
cija drauge su konsumizmu susirūpino šviežia lengvai pasiekiamų mo- 
terų pasiūla, reikėjo fiziškai dislokuoti moterų kaltės jausmą. Praktiškai 
visi seksualinį apetitą ribojantys judėjų ir krikščionių draudimai buvo 
pakeisti atitinkamais oralinį apetitą draudžiančiais tabu, o tai garantuo- 
ja grožio ritualą (Rites of Beauty). Ištisas oralinis scenarijus, kurį sudaro 
alkis, pagunda, nusileidimas pagundai, baimė, kad „tai išaiškės“, bevil- 
tiškos pastangos pašalinti šį „kaltės įrodymą“ iš kūno, galiausiai atsi- 
randąs pasibjaurėjimas pačia savimi — visa tai lengvai, bemaž nieko ne- 
keičiant įsivaizduojama kitoje tikrovėje, kaip tik daugelio netekėjusių 
moterų seksualinėje tikrovėje tais laikais, kai dar nebuvo legalizuoti 
abortai ir kontraceptinės priemonės, o ikisantuokinis seksas tarsi stig- 
matizuodavo. Be to, dar ir kitą gentkartę.““* Yra sukurta nauja religija, 
moters grožio kultas, primetantis naują vergystę. „[...] vėl esame pa- 
vergtos politiškai [...] Naujoji religija skelbia, kad moters grožis nėra 
jos nuosavybė, kurią garantavo senasis tikėjimas, moters seksualumas 
priklauso kitiems“. Sugrįžo nuolatinis kaltės jausmas dėl alkio, dėl val- 
gymo, dėl nevalgymo. Kraštutinė pasekmė yra plintanti anoreksija ir 
bulimija. Ir vėl moterys pakliuvo į nagus specialistams““*. 


Išprievartavimas 

Ar išprievartavimas yra toks dažnas, kaip teigia radikaliosios fe- 
ministės? Katie Roiphe nepritaria šios sąvokos išplėtimui už įprastinių 
ribų. Kaip tokio išplėtimo pavyzdį ji pateikia tokį 1992 m. lapkričio 20 d. 
„Harvard Gazette“ išspausdintą „išprievartavimo per pasimatymą“ 
apibrėžimą: „Kiekvienas lytinis santykiavimas, kuris įvyksta be pa- 
reikšto dalyvaujančio asmens sutikimo arba kuris susijęs su fizinės 
jėgos panaudojimu ar grasinimu sužeisti kūną. Nesutikimas gali būti 
pareikštas fizinėmis priemonėmis arba žodžiu, ir pakanka, kad tai būtų 
padaryta vieną kartą“““. Daugelis „išprievartavimų per pasimatymą“ 
įvyksta apsvaigus nuo alkoholio. Tyrinėtojai, nepaisydami pačių 


“2 N. Wolf. The beauty myth. How images of beauty are used against women (I leid. 
1990), London, 1991, p. 97. 

3 Ten pat, p. 121 nn. 

"TK Roiphe. The morning after. Sex, fear, and feminism (I leid. 1993), London, 1994, 
p. 177. „Any act of sexual intercourse that occurs without the expressed consent of 
the person, or is accompanied by physical force or threat of bodily injury. Lack of 
consent may be indicated physically or verbally and needs only to be expressed once.” 

respondenčių protestų, taip išplečia išprievartavimo sąvoką, kad rezul- 
tatai paskui rodo, jog statistiškai kas ketvirta studentė buvo tokio date- 
rape auka. Kodėl gi moteris neprivalėtų pati atsakyti už tai, jei ji pavar- 
tojo alkoholio ar narkotikų? Netgi jei vyrai „duoda alkoholio ar narkotikų“, 
tai irgi neatleidžia asmens, kuris sutinka juos vartoti, nuo atsakomybės. 
Nebent jis būtų laikomas vaiku““. Jaunoji autorė taip pat nepritaria kokio 
nors įvykio pripažinimui išprievartavimu post factum (netgi po daugelio 
metų). „Skundas gali reikšti, kad tai buvo išprievartavimas“, po kurio 
laiko tvirtinama tapus verbalinio manipuliavimo auka“?. Žodinis išprie- 
vartavimas — tai jau gryniausia nesąmonė, - teigia rašytoja feministė. Yra 
manoma, kad „netgi verbalinė prievarta ar manipuliavimas yra išprie- 
vartavimas“, nes mergina vaikinui atsiduoda iš baimės, kad priešingu 
atveju jis įvykdys savo grasinimą ir ją pames, arba jei yra šantažuojama 
neva dėl to, kad nesanti užtektinai pažangi, ir pan.“* 


Seksualinis priekabiavimas 

Ir ši sąvoka, panašiai kaip ir išprievartavimo sąvoka, būna taip iš- 
plečiama, kad pradedama taikyti beveik viskam, — protestuoja Katie 
Roiphe. Reikia suprasti, kad „engėjiško vyrų santykio su moterimis 
smerkimas susikerta su [moterų] žūtbūtiniu vyrų geidimu““?, dėl to 
moterų laikysena būna labai ambivalentiška. Labiausiai norėtų, kad 
jas užkabinėtų tik tie vyrai, kurie joms patinka; kitiems tai turi būti 
uždrausta. Bet kas iš anksto Žino, ar šitas vyriškis vis dėlto mums 
nepatiks? Autorė cituoja seksualinio priekabiavimo apibrėžimą iš Prins- 
tono centro platinamos skrajutės: „Seksualinis priekabiavimas — tai 
tapimas kieno nors seksualinio domėjimosi objektu prieš savo valią. 
Dėl to jaučiamės nemaloniai arba turime vargo mokykloje, darbe arba 
įvairiose situacijose tarp draugų“““. Deja, taip jau yra, kad „tapimas 
kieno nors seksualinio domėjimosi objektu prieš savo valią“ tikrovėje 
yra savaime suprantamas. Norint susilaukti pageidautino meilumo, 
reikia susidurti ir su nepageidautinu meilumu. Anot autorės, seksua- 
linis priekabiavimas yra siejamas su pasinaudojimu pirmavimo santy- 
kiu, dėl to ji nesutinka su radikaliuoju feminizmu, skelbiančiu, jog tai 


“5 Ten pat, p. 51-53. Autorė kritiškai nagrinėja Koss ir Russell tyrimų rezultatus. 
66 Ten pat, p. 53. 
67 Ten pat, p. 80. 
8 Ten pat, p. 67. 
> Ten pat, p. 85. 
6 Ten pat, p. 87. 

yra dalykas, kuris ištinka tik moteris tik iš vyrų pusės nepaisant val- 
džios ir priklausomybės santykių. Nebent būtų daroma prielaida, - 
tai ir daro kritikuojamos autorės, - kad „gamta padarė vyrus stipres- 
nius už moteris““!, ir dėl to net ponia profesorė dreba prieš kiekvieną 
studentą baimindamasi, kad prie jos seksualiai prikibs. 

Roiphe protestuoja prieš priekabiavimo sąvokos subjektyvizavimą, 
kai priekabiavimo faktą nustato pats asmuo, prie kurio priekabiauja- 
ma““. Tai, kad mergina jaučiasi užgauta profesoriaus tam tikro dėme- 
singumo, nebūtinai reiškia, kad norėta ją užgauti. Skundai dėl seksu- 
alinio priekabiavimo tuština mokyklas, kurių valdžia apskųstuosius 
atleidžia iš darbo dažnai nė nemėgindama išsiaiškinti tiesą““. Dėl įta- 
rinėjimų aplinka darosi nepakenčiama. Visiško mokyklos gyvenimo 
stiliaus pasikeitimo požymiai yra patalpų, kuriuose vyksta egzaminai, 
atdaros durys, studenčių pastangos išvengti susitikimo su mokslo dar- 
buotojais, deramo elgesio taisyklių tirštėlynė. Čia gauna žodį „femi- 
nizmo mokykla, kuri semiasi patirties iš žvėrelių zoologijos sode prie- 
žiūros“. Tai turėtų būti „politinė veikla“, o daromas iš to varginantis 
draugiškumo etiketas““. „Padidėjęs jautrumas seksualiniam priekabia- 
vimui tampa pasaulio suvokimo būdų; jis, o ypač „seksualinis perse- 
kiojimas žvilgsniu“, yra matomas visur“. O apskritai tas perdėtas jaut- 
rumas žodžiui, sąmojui, užuominai vėl iš naujo perša kadaise madingą 
tikėjimą moterų „bejėgiškumu“. Nemažai moterų seniai išmoko su tuo 
susitvarkyti. „[...] žvilgsniai negali užmušti, taip pat nesame niekieno 
nuosavybė“, tegul sau žiūri geidulingai, kada tik nori““. Jeigu kas pro- 
vokuojamai rengiasi, tegul paskui nesiskundžia. Vadinamosios femi- 
nistės puošeivos (fashion feminists), kaip jas vadina autorė, — pavyzdys 
būtų pati Naomi Wolf, - nori gauti naudos ir iš to, kad patinka, kai 
joms tai patogu, ir iš to, kad būna priekabiavimo aukomis, kai skųstis 
dėl priekabiavimo gali apsimokėti. Tai ne šizofrenija, o tam tikra logi- 
ka: semtis naudos iš abiejų padėčių, į kurias moteris gali patekti““". 
Feministės teigia, kad moterys turi teisę nepatekti į nepatogią padėtį, 
nebūti trikdomos. Vis dėlto kas turi tokias gyvenimo garantijas?““* 


61 Ten pat, p. 89. 

“6? Ten pat, p. 91. 

%3 Ten pat, p. 92-93. 
“i Ten pat, p. 99. 

“5 Ten pat, p. 100. 

“e Ten pat, p. 103. 

%7 Ten pat, p. 124-125. 
“8 Ten pat, p. 87. 


528 TRECIOJI DALIS Feminizmų tipai - feministinės ideologijos 


Katie Roiphe pozicija susilaukia karšto kitos feminizmo enfant ter- 
rible pagyrimo. Ji priklauso kartai, kuri dar prisimena audringą sep- 
tintojo dešimtmečio pabaigos feministinio radikalizmo pradžią“?. Ca- 
mille Paglia nuomone, kova su seksualiniu priekabiavimu ir šiuolaikinių 
feminisčių primestas politinio padorumo reikalavimas moterims atne- 
ša daugiau žalos nei naudos. Plisdami po universitetus, jie užmuša 
juose gyvenimą“. „Laisvos nuo sekso darbo vietos nėra nei galimos, 
nei pageidautinos“, - sako meno istorijos profesorė. Kiek būsimų san- 
tuokų prasidėjo darbe?“'' Ankstesnėje knygoje autorė rašo, kad sek- 
sualinės užuominos moterims girdint iš tiesų ne visada malonios, ta- 
čiau bandymai jas uždrausti patvirtina, kad moterys esančios kažin 
kokios „švelnios gėlelės“. O jinai mananti, kad „reikalavimas moteris 
traktuoti ypatingai esąs antifeministinis“. Juk septintąjį dešimtmetį bu- 
vo kovojama kaip tik dėl vienodo traktavimo!“ 


Moterų niekinimas (battering) 

Camille Paglia šią problemą regi kitaip nei kankinių feminizmas. 
„Būdama feministė, aš negaliu pakęsti retorikos, kuri redukuoja mo- 
terį iki pasyvaus mušamo maišo vaidmens, o kaip tik tai sudaro prie- 
laidą atsirasti „niekinamos moters sindromui“. Vyrai muša moterį vi- 
sai dėl kitos priežasties: didesnė jų kūno jėga yra vienintelis ginklas 
prieš gerokai didesnę bendrą moterų jėgą. Smūgis ne pajungia; jis su- 
lygina.“ Pagaliau namuose būna įvairiai, egzistuoja ir „vyrų niekini- 
mas“. Be to, kiekviena moteris, kuri po pirmo sumušimo neišeina, 
tampa būsimųjų mušimų bendrininke““. 


Pornografija 

Katie Roiphe aistringai atmeta tarp radikaliųjų antipornografinės 
kampanijos aktyvisčių madingą Catherine MacKinnon teoriją, pagal 
kurią pornografija glūdi viso vyrų seksualinio elgesio pamatuose. Tai 
turėtų garantuoti vyrams „beždžioniškąjį elgesio model" Vyrai nėra 
beždžionės, ne iš karto viską mėgdžioja. Dalis pornografijos vartoto- 


"TC Paglia. Vamps and tramps. New essays (I leid. 1994), London, 1995, p. XI. 

6 Ten pat, p. 51. 

‘1 Ten pat. 

“2 C, Paglia. Sex, art, and American culture. Essays (I leid. 1992), London, 1993, 
p. 47. 

‘3 C. Paglia. Vamps and tramps, min. veik., p. 43. 

** K. Roiphe. The morning after, min. veik., p. 146. 

jų yra vargšai, kurie neįstengia kitaip patenkinti lytinio geismo“". Be 
to, kodėl tvirtinama — beje, išvien su populiariu įsitikinimu, - kad mo- 
terys negali mėgti pornografijos?“"* Blogiausias dalykas yra netgi ne 
tos pastangos įvesti žodžio laisvę prievartaujantį pornografijos drau- 
dimą, blogiausia yra tas pastangas grindžianti (ir apsukriai skleidžia- 
ma) teorija”. Nes, pasak tos teorijos, kiekvienu atveju „prievarta 
' yra natūrali sekso sudedamoji daer" MacKinnon, pagaliau ir An- 
drea Dworkin „nesibijo sekso, ji jį niekina““"?. Ir todėl nedaro skirtu- 
mų vertindama pornografiją, kai „kraštutinio brutalumo pornogra- 
fija yra tik nešvarus pamušalas, tik mūsų kultūros liga, o ne tikra 
lytinių santykių raiška, kaip tai stengiasi mums įkalbėti MacKinnon”. 
Bet ir MacKinnon pornografiją laiko ne požymiu, o priežastimi“““. Ji 
kuria antropologiją, kurioje skirtumai tarp lyčių yra „kultūriškai są- 
lygotas“ ir todėl nebiologiškas dalykas, tačiau realiai „vyrai ir mo- 
terys pasirodo besą užsitrenkę savo pačių vaidmenų spąstuose“. 
MacKinnon mano, jog „kiekviena moteris, kuri teigia nesanti engia- 
ma, tik apgaudinėja pati save“. Ir piešia jų lyties nulemtą „moterų 
aukų ir vyrų agresorių portretą“““!. Taip fiksuojama jos, o jos dėka ir 
kitų moterų pornografinė vaizduotė“?*. 

Camille Paglia atmeta principinį ir atkaklų radikaliųjų feminisčių 
teigimą, kad pornografija žemina moterį. „Idiotiški teiginiai — tokie 
kaip „pornografija degraduoja moteris“ arba „pornografija — tai mo- 
nografijos. [...] Daugeliu atvejų pornografija parodo moteris tiek vy- 
ravimo, tiek ir priklausomybės pozicijose, jei nekalbėsime apie tai, kad 
pastaroji paprastai aiškiai teikia moteriai malonumą.“ Žinoma, būna 
specialios, sadomazochistinės ir t. t. pornografijos, bet ji sunkiai priei- 
nama. Žalingos pornografijos įtakos realiam seksualiniam elgesiui nie- 
kas nėra įrodęs, tai veikiau yra „uždaras savyje grynų vaizdinių pa- 
saulis“, aktorės tik išimtinai yra verčiamos dirbti šį darbą ir galų gale — 


65 Ten pat, p. 157. 

‘6 Ten pat, p 147. 

67 Ten pat, p. 154. 

8 Ten pat, p. 155. Šioje vietoje pravartu pridurti, kad ir autorės sąjungininkė 
Camille Paglia taip pat laiko prievartą nuolatiniu sekso elementu, bet tai 
vertina teigiamai. 

6“ Ten pat, p. 151. 

s Ten pat, p. 157. 

"Ten pat, p. 158. 

* Ten pat, p. 159. 

tai menas, kartais harmoningas, o kartais — disonansiškas““*. Apie 
antipornografinės kampanijos vadoves A. Dworkin ir C. MacKinnon 
autorė sako, jog tai „panikierės, kurios visą laiką mato tik aukas, 
medžioja greitosios pagalbos mašinas, liguistai mėgsta žvėriškumų 
scenas“***. 

Jei apskritai egzistuoja kokia nors tikrai postfeministinė tema, tai 
yra pornografija, — teigia kita radikaliojo feminizmo atžvilgiu kritiš- 
kai nusiteikusi autorė. Daugelis svarbių feminizmo tikslų dar nėra 
pasiekti. Vadinamasis postfeminizmas, kritikuodamas šiuos tikslus, 
atitraukia moteris atgal „į ikifeministinį pasaulį““**. 


Stiklinės lubos (glass ceiling) 

Anot Paglios, tas „nematomas barjeras, kuris tarsi sulaiko mote- 
rų kilimą ties vidurinėmis vadybos pozicijomis“, visiškai nėra nei 
„senų draugų“ suokalbis, nei lytinės diskriminacijos reiškinys, tik 
natūrali selekcija. Aukščiausiuose vadovybės postuose yra reikalin- 
gi išties išskirtiniai bruožai, ir dirbtinė pagalba moterims, kad į juos 
patektų, joms tik pakenktų, nes pašalintų sąlygas, kurios verčia jas 
tobulėti“, 


Moterys ir teisingumas 

Šios srities žinovė madinga dešimtojo dešimtmečio autorė, su ku- 
ria atkakliai kovojo radikaliosios feministės, iškelia sunkią problemą: 
„Ar kriminaliniuose procesuose racionalumo standartas privalo kisti 
atsižvelgiant į rasę, etniškumą, lytį ir seksualinę orientaciją?“*** Vie- 
noje iš precedentinių bylų Aukščiausiasis Teismas, darydamas nuosp- 
rendį kaltinamai moteriai, nutarė atsižvelgti į jos „nuolatinės grėsmės 
pojūtį [...] atkaklios, per istoriją nusidriekusios moterų diskriminaci- 
jos kontekste““?. „Ar dėl to turime sutikti, - klausia autorė, - kad „jei 
moteris jaučia grėsmę, tai grėsmė yra; jei moteris jaučiasi išprievar- 
tauta, tai buvo išprievartauta“? Terapeutas tikriausiai pasakytų, kad 


3 C. Paglia, Vamps and tramps, min. veik., p. 65, 67. 

6t Ten pat, p. 110. 

6 T. Modleski. Feminism without women. Culture and criticism in a „posHfeminist“ 
age, New York, 1991, p. 135. 

6 Ten pat, p. 3. 

687 C, Paglia. Vamps and tramps, min. veik., p. 54. 

"TT W. Kaminer. It's all the rage. Crime and culture, Reading, Massachusetts, 1995, 


p. 2. 
"TT Ten pat. 

moters pojūčiai yra jos tikrovės dalis.“ Galiausiai ji teigia, kad tai ne- 
privalo turėti įtakos nuosprendžiui, o tik bausmės dydžiui“. 


Moteriškumas — vyriškumas 

Katie Roiphe pažymi, jog radikaliosios feministės, ypač antipor- 
nografinės kampanijos vadovės, sugrįžo prie tradicinio ikifeministi- 
nių laikų moteriškumo įvaizdžio. Propagandiniuose filmuose studen- 
tėms moteris pateikiama kaip nekalta padoriukė, visuomet tampanti 
klastingų vyrų auka. Be to, ši būtybė yra naivi kaip vaikas, bevalė, 
leidžia vyrams primesti jai elgesį (pavyzdžiui, alkoholio gėrimą)®”. 
Moters kūnas esąs „šventas indas“, pritrenkia „moters kūno ir valios 
trapumas““?*. Kituose kontekstuose moterys irgi pristatomos kaip „pa- 
syvios“, „turinčios silpną valią ir alebastrinius kūnus““*?. Moterys iš 
prigimties turinčios būti „beginklės“, jeigu jas neatsižvelgiant į jų vie- 
tą valdžios hierarchijoje skaudina netgi joms pavaldžių vyrų seksuali- 
nis priekabiavimas““*. 

1992 metų perkamiausios knygos apie „instinktyvią moterų pri- 
gimtį“ autorė Clarissa Pincola Estės ne vienai skaitytojai sukėlė emo- 
cinį virpulį teigdama, kad moteryse tūno vilko prigimtis“. Šia knyga, 
kaip atstovaujančia „jėgos feminizmui“, žavisi Naomi Wolf. Jos auto- 
rė, indėnų contadory tradicijos tyrinėtoja, kuri pati prisistato kaip psi- 
chikos archeologija užsiimanti psichoanalitikė, įžangoje rašo: „Visas 
mus yra apėmęs nuožmumo ilgesys. Yra negausių kultūriškai sankcio- 
nuotų priešnuodžių šiam ilgesingam potroškiui. Mes esame mokomos 
gėdytis savo geismo. Užsiauginome ilgus plaukus ir įpratome slėpti 
savo jausmus. Tačiau Senosios Moters šešėlis visuomet, per dienas ir 
naktis, sėlina paskui mus. Tas niekuomet nuo mūsų neatstojantis šešė- 
lis, be abejo, priklauso keturkojui“““*. 

Mažesnį entuziazmą sukėlė Camille Paglia, kai, būdama meno pro- 
fesorė, Filadelfijoje radikaliosioms feministėms aiškino, kodėl tarp mo- 
terų nėra didžių kūrėjų: „Moteriškojo Mozarto nėra dėl tų pačių prie- 
žasčių, dėl kurių nėra moteriškojo Kubos Peilininko. Tai yra asmenybės 


œ Ten pat, p. 3. 

"TK Roiphe. The morning after, min. veik., p. 53. 

“2 Ten pat, p. 66. 

"Ten pat, p. 67. 

4 Ten pat, p. 89-90. 

"CP Estės. Women who run with the Wolves. Contacting the power of the wild 
woman, London, 1992, p. 465. 

% Ten pat, p. XIII. 

kraštutinumų tvariniai“. Jos nuomone, meną kuria tik vyrai, maištau- 
jantys prieš prigimtį ir ją įkūnijantį moteriškumą““. 


Moterų ir vyrų seksualumas 


Katie Roiphe pastebi, kad prasideda „poslinkis nuo laisvos meilės į 
nerūpestingą seksą“““. Bet ne visos moterys mėgsta tik malonų, part- 
nerišką, be prievartos seksą. Kai kurios mėgsta seksą be meilės. Tam 
tikra rizikos ir grėsmės dozė kartais seksui prideda skonio. Netiesa, 
kad, kiekvienos moters manymu, „seksas turi būti delikatus, neagre- 
syvus, taip pat turi būti absoliučiai partneriškas, neturėti pirmavimo 
ir pavaldumo elementų, privalo būti švelnus ir nedviprasmiškas, ro- 
dyti pagarbą, o ne vartotojišką lytinį potraukį““". Juo labiau netiesa, 
kad, kaip rašo MacKinnon, seksas (su vyru) visuomet yra išprievarta- 
vimas H Roiphe protestuoja ir prieš „vampyriškąjį vyriško seksualu- 
mo modelį“, kurį skleidė Dworkin [ir M. Daly]. Neteisinga yra „mo- 
terų kaip medžiojamųjų Žvėrių, o vyrų kaip medžiotojų“?! idėja. 
Netiesa, kad „vyrai visuomet nori tik vieno”, kad „vyrai nori sekso, 
o moterys nenori“, „kad jis atakuoja, ji priešinasi“. Visa tai sudaro 
„senąjį seksualumo šabloną“/“. Tokios pažiūros — tai senas „saldaini- 
nis požiūris į moters charakterį“, jis „neigia moterų lytinį potraukį ir 
jas infantilizuoja“/**. 

Ten, kur Katie Roiphe kalba veikiau neigdama, už ją vyresnė ir į skan- 
dalą linkusi Camille Paglia sako tiesiai: „Iš judaizmo ir krikščionybės žąs- 
lų išvaduotas moterų seksualumas grįžta prie žvėriškosios prigimties. 
Vaikštinėjanti (gatve Žingsniuojanti) moteris yra medžiotoja ir plėšrūnė, 
pati save valdo ir nėra niekieno auka“. Šios autorės nuomone, lygiateisiš- 
kumas svarbus biurams ir politikai, tačiau „biuro politika negali mums 
diktuoti požiūrio į seksualumą, kuris kaip gamtos jėga prasideda už vi- 
suomeninio gyvenimo karalystės ribų“®. 


“" Iš interviu laikraščiui „The Boston Globe“, 1994, lapkr. 6, žr. C. Paglia. Vamps 
and tramps, min. veik., p. 509. 

8 K. Roiphe. The morning after, min. veik., p. 15. 

Ten pat, p. 60. 

“0 Ten pat, p. 81. 

"1 Ten pat, p. 46. 

2 Ten pat, p. 65. 

“6 Ten pat, p. 63. 

™ Ten pat, p. 65. 

“5 C. Paglia. Vamps and tramps, min. veik., p. XI. 


JĖGOS FEMINIZMAS 533 


Naomi Wolf pateikia tokį tarp feminisčių sklandantį sąmojį. Mer- 
gaitė klausia: „Ar tiesa, kad vyrai galvoje visą laiką turi tik tą vieną 
mintį?“ Motina atsako: „Mieloji, jie apskritai neturi minčių”. 


Feminizmas 
Jėgos feminizmas 


N. Wolf manymu, „egzistuoja ir visuomet egzistavo du feminizmo 
požiūriai“. O toliau paaiškina: „Vienas, — aš jį vadinu „kentėtojų feminiz- 
mu “ (victim feminism), — vaizduoja moteris skaisčias sekso reikaluose ir 
mistiškai globėjiškas ir pabrėžia toms „gerosioms“ moterims daromą blogį, 
manydamas, jog šia dingstimi galima užsiminti apie moterų teises. Kitas, 
— jį vadinu jėgos feminizmu (power feminism), - suvokia moteris kaip žmo- 
giškas būtybes — seksualias, individualias, nei geresnes, nei blogesnes už 
jų vyriškuosius atitikmenis, ir reikalauja lygybės tiesiog dėl to, kad mote- 
rys turi į ją visišką teisę. Feminisčių kentėtojų nuomonė apie universalų 
moterų gerumą, apie jų bejėgiškumą ir vyrų blogumą — tai [...] pasenusi 
laikysena, tai mažiausia, ko moterims dabar reikia“? 


Radikaliojo feminizmo kritika 

Kodėl jaunos moterys laikosi atokiau nuo feminizmo? Dėl to kaltas 
radikalusis, separatistinis feminizmas, su kuriuo (dešimtąjį dešimtmetį) 
tapatinamas bet koks feminizmas. Jaunos moterys, nors ir perka femi- 
nistines knygas, „bjaurisi „feminizmu“. „Jos nenori dalyvauti įgyven- 
dinant joms svetimų siekių sąrašą“. Būdamos individualistės, jos ne- 
nori „paklusti nelanksčiam reikalaujamų laikysenų ir elgesio būdų 
kodeksui“*ė. Apie save ir savo drauges feministes Naomi Wolf sako: 
„Esame feministės, nes pačios save taip apibūdiname“. Jos žino, kad 
tai, ką daro, ne visada būtų aprobuota radikaliojo feminizmo aplinko- 
je. Todėl tarp savęs juokauja: „Tik nieko nesakykite seserijai!“ Išvada: 
„Jei negali suderinti savojo feminizmo su savo gyvenimo patirtimi, tai 
su feminizmu turėjo atsitikti kažkas negera“7". Merginos kalba: „Žmo- 
nės mano, kad, būdama feministė, esi lesbietė“. 


"EN. Wolf. Fire with fire, min. veik., p. 203. 
“" Ten pat, p. XVII-XVIII. 

8 Ten pat, p. 66. 

“* Ten pat, p. 68. 

“V Ten pat. 

Naomi Wolf taip aiškina priežastis, dėl ko radikalusis feminizmas 
tapo svetimas daugeliui moterų: „Seni papročiai, išlikę iš septintojo 
dešimtmečio radikaliojo feminizmo, kurį pagimdė revoliuciniai kai- 
rieji — tokie kaip didžiulis antikapitalizmas, dalijimas į „savus ir sveti- 
mus“ ir bjaurėjimasis „sistema“, anksčiau buvę būtini ir naudingi, da- 
bar pasirodo besą kliūtis mūsų kelyje. [...] Kiti veiksniai [...]: viliojimas 
į lesbizmą; nusiraminimas dėl ekonominių priežasčių [aktyvios femi- 
nistės būdavo atleidžiamos iš darbo - K. Š.J; visiškas vengimas disku- 
sijos „moteriškomis temomis“ žiniasklaidoje [...] idėjų nelankstumo 
tendencija; tam tikros aplinkos nuomonė, kad klubai yra vieta tik „sa- 
viškiams“; klaidingai suprantamos feminizmo koncepcijos, kurios to- 
kiu pavidalu prasiskverbia į populiarias diskusijas ir skamba ekscen- 
triškai; taip pat visuotinis įspūdis, kad sąjūdis yra nukreiptas prieš 
šeimą, prieš vyrus, yra išimtinai baltųjų ir reprezentuoja vidurinę kla- 
sę. Visa tai prisidėjo prie to, kad daugelis moterų priešinasi „Žodžio, 
kuris prasideda raide F, “ skambesiui“. Garsėja kritiški balsai, kad 
„kiekvienas feminizmas yra puritoniškas, nekenčia vyrų ir obsesiškai 
visas moteris laiko „aukomis“?!!. 

Isteblišmento feminizmas (taip Camille Paglia vadina Jungtinėse 
Valstijose viešpataujantį radikalųjį kultūrinį feminizmą) iššvaistė savo 
pradmenis. „Manoji septintojo dešimtmečio maištininkių karta norėjo 
sudaužyti buržuazinius kodus, kurie šeštąjį dešimtmetį buvo tapę to- 
talitariniais totemais. „Gera mergina“ su savo švelniu aseptišku balsu 
ir gražiomis manieromis turėjo visiems laikams nueiti į praeitį. Ir štai 
po trisdešimties metų oficialiais rėmėjų bei pateptųjų feministinio is- 
teblišmento didvyrių pasisakymais vėl mums kemšamas tas įdaras. 
Baltųjų vidurinės klasės personae iš tikro visai nepasikeitė. Ištrauku- 
sios moteris iš virtuvės ir nuvedusios jas į biurus, jas tiesiog palydėjo- 
me į kitą miesčionišką kalėjimą.“/" 

Radikalusis feminizmas, kaip mano Katie Roiphe, feminizmą ir jo 
pasiekimus atitraukia atgal. Jis atima laisvę, „jame nėra vietos indivi- 
dualioms pažiūroms“'"?. Užuot ėmęsis valdyti, stengiasi priversti val- 
dančiuosius įvesti įvairius apribojimus. Parama „feminizmui studentų 
miesteliuose“ kyla iš to, kad jame savo bendrą nerimą skandina jau- 
nos ties savo gyvenimo brandos slenksčiu pasiklydusios moterys, kai 
neturi vienaprasmių savo lyties etalonų. Tuo pat metu jos yra spau- 


"| Ten pat, p. XVI-XVII. 
"2 C, Paglia. Vamps and tramps, min. veik., p. IX. 
"3 K. Roiphe. The morning after, min. veik., p. 22. 

džiamos ir iš apsimestinio padorumo, ir iš laisvosios meilės stovyk- 
br. Moterys įbauginamos, nes tokias jas yra lengviau pajungti sau ir 
įtikinti, kad „mes geriau žinome, kas jums gerai“/"?. Miestelių feminiz- 
mas „mokyklų gyvenimą atitraukia atgal iki šeštojo dešimtmečio. [...] 
Feminisčių ir konservatorių retorika pasirodo esanti artima savo troški- 
mu išsaugoti jaunimo skaistybę ir saugumą“. Išprievartavimas jiems — 
kaip ir senovės patriarchams, - garbės ir nekaltybės atėmimas iš mo- 
ters, kažkokio tyrumo suteršimas. Žygių su šūkiu Atimkite iš jų naktį! 
kalbų esmę sudaro „mitas apie prarastą nekaltybę“. Jau užmiršome, 
kad šis moters dorovingumo mitas buvo išrastas, idant moterys būtų 
toli nuo darbo už atlyginimą, iki ausų pasinėrusios namų ruošoje??!š 
Išprievartavimas traumatizuojamas, tarsi tai būtų mirtis (A. Dwor- 
kin), paskui tai turi likti moteriai jau visam gyvenimui, tik tiek, kad 
gali apie save sakyti „survivor“, ta, kuri išgyveno"". Jų perdėtas rūpini- 
masis, kad moterys nebūtų prievartaujamos ir užkabinėjamos (vien 
tik žvilgsniu!), yra artimas baltųjų vidurinės klasės vyrų rūpinimuisi, 
kad jų nuosavybe esančios moterys neatitektų į rasiniu ir klasiniu po- 
žiūriu svetimų konkurentų rankas'“. Feministės kitiems įkalba pro- 
blemas ten, kur šie jų nemato. Jos pripažįsta, - sako K. Roiphe, - jog, 
„kol aukai nepasakysi, kad ji yra auka, ji gali perbristi visą savo patir- 
tį, visiškai nesuprasdama, kaip yra pažeminta''*. Nėra nei trauminės 
patirties, nei gydymo ar konsultavimo poreikio. Tiktai ką tuomet veik- 
tų feminizmo aktyvistės? Studenčių išprievartavimus tyrinėjanti (ir ne- 
retai juos pasufleruojanti) Mary Koss tvirtina, — tai nepritardama ci- 
tuoja K. Roiphe, - jog „seksualinio priekabiavimo patirtis paverčia 
moteris aukomis ir pakeičia jų gyvenimą“. Radikaliosioms feminis- 
tėms ir rūpi viktimizuoti — įtikinti, kad yra užkabinėjamos, prievar- 
taujamos ir t. t. - kuo daugiau moterų. Šitaip „visiškai ramias mote- 
ris“ pavyksta paversti „isterijos apimtomis raudančiomis aukomis“ “*, 

Paglia kritiškai vertina ne tik moteriškumo kultą, bet netgi ir nuo- 
saikesnėms radikaliosioms feministėms būdingą „androginiją“, arba 


"4 Ten pat, p. 26-27. 
^ Ten pat, p. 57-58. 
"6 Ten pat, p. 64. 

“V Ten pat, p. 70-71. 
78 Ten pat, p. 72. 

"9 Ten pat, p. 74. 

"20 Ten pat, p. 79. 

21 Ten pat, p. 109. 
72 Ten pat, p. 112. 

lyčių skirtumų panaikinimo programą. Jos nuomone, androginija — tai 
„Visuomeninė utopija“. „Feministės iš androginijos pasidarė sau poli- 
tinį kovos su vyriškumo pradu įrankį. Perfrazavus dabar ji reikštų, 
jog vyrai privalo pasidaryti tokie kaip moterys, o moterys gali būti 
kokios nori. Androginija — tai vyrų koncentracijos ir projekcijos, ku- 
rios, autorės manymu, tik ir pagimdė civilizaciją ir kultūrą, likvidavi- 
mas. Laimei, tokie sumanymai neišeina už mokyklos sienų ir jau šali- 
mais esančiose automobilių dirbtuvėse žydi vyriška, agresyvi 
energija'?. 


Aksiologija 


Nesant kitokių platesnių pasisakymų šia tema, čia cituoju tik Nao- 
mi Wolf plunksnai priklausantį jėgos feminizmo apibūdinimo frag- 
mentą. 

„Jėgos feminizmas nori būti naudingas moterims. Jo ideologija elas- 
tinga ir atvira naujovėms. Svarbiausios jo tezės skamba taip: 

1. Moterys turi tokią pat vertę kaip vyrai. 

2. Moterys turi teisę pačios apibūdinti savo gyvenimą. 

3. Moterų patirtį reikia vertinti rimtai. 

4. Moterys turi teisę sakyti tiesą apie savo patirtį. 

5. Moterys, būdamos moterimis, yra vertos gauti daugiau to, ko 
gauna per mažai: pagarbos, savo vertės pajautimo, edukacijos, saugu- 
mo, sveikatos, reprezentacijos, pinigų.“/* 


Veiklos metodai ir organizacija 


Plačiausiai, tarsi apibrėždama jėgos feminizmą, šiuo klausimu pasi- 
sakė Naomi Wolf: 

„Jėgos feminizmas: 

Kruopščiai tyrinėja prieš moterį sutelktas jėgas, idant galėtų kuo 
sėkmingiausiai panaudoti savąsias. 

Žino, kad moters pasirinkimai daro įtaką daugeliui žmonių jos ap- 
linkoje ir gali pakeisti pasaulį. 


“3 C, Paglia. Sexual Personae. Art and decadence from Nefertiti to Emily Dickinson 
(I leid. 1990), London, 1991, p. 21-22. 
"3 N. Wolf. Fire with fire, min. veik., p. 151. 

Skatina moterį forsuoti savo nuomonę, o ne ištirpdyti savo balsą ko- 
lektyvo chore, nes tik stiprūs individai gali sukurti teisingą visuomenę. 

Nesijaučia kaltas dėl savo proseksualinio nusiteikimo. Mano, kad 
pasitenkinimas sudaro sąlygas gerai politikai. 

Trokšta valdžios ir atsakingai ja naudojasi tiek moterų kaip indivi- 
dų interesams tenkinti, tiek ir darydamas pasaulį teisingesnį visiems. 

Žino, kad skurdas nėra pagirtinas dalykas; nori, kad moterys gau- 
tų pinigų tiek savo svajonėms, nepriklausomybei ir saugumui įgyven- 
dinti, tiek ir visuomenės kaitai skatinti. 

Supranta moters suinteresuotumą savo „parašu“, pripažinimu ir 
garbe, idant moterys galėtų džiaugtis savo pasiekimų autoryste ir dos- 
niau dovanoti jų vaisius kitiems. 

Skatina moterį nešykštėti sau ir drąsiai siekti to, ko trokšta, idant 
laisvai ir nevaržomai galėtų duoti kitiems. 

Yra tolerantiškas kitų moterų atžvilgiu dėl jų seksualinio pasirinki- 
mo ir elgesio; laikosi principo, kad tai, ką moteris veikia su savo kūnu 
ir savo lovoje, yra jos reikalas. 

Sutinka, kad agresija, konkurencija, autonomijos bei atsiskyrimo 
siekis, netgi pavojingas savimyliškas ir skandalingas elgesys taip pat 
telpa į moters tapatybę kaip ir globėjiškas elgesys, supranta, kad mo- 
terys, kaip ir vyrai, turi mokytis suvaldyti tokius impulsus; moteris 
laiko moraliai brandžiais individais. 

Siekia „dvikalbystės“ — sujungti tai, kas geriausia tradiciniame mo- 
terų Žinojime ir pasiekimuose, su tradiciniais vyrų laimėjimais. 

Puoselėja stiprius įsitikinimus, tačiau visuomet yra skeptiškas, atvi- 
ras ir rašo klaustuką prie kiekvieno autoriteto, neišskirdamas ir savojo. 

Neapkenčia seksizmo, nejausdamas neapykantos vyrams. 

Mato, jog nei moterys, nei vyrai neturi neigiamų charakterio bruo- 
žų monopolio; neatakuoja vyrų kaip lyties, o blogu dalyku laiko ne- 
proporcingai didelę vyrų dalį valdžioje, taip pat faktą, kad visuome- 
nė labiau vertina vyriškumą nei moteriškumą. 

Jo psichologija — tai gausumo psichologija. Jis nori sulyginti visas mo- 
teris „sulig viršumi“, idant gautų daugiau; mano, kad moterys yra vertos 
laikyti savais žvaigždžių ir karalienių bruožus, aistringumą ir grožį. 

Nori, kad kiekviena moteris išsakytų savo nuomonę. 

Žino, jog visuomenės permainų vykdymas neprieštarauja princi- 
pui, kad merginos nori, jog būtų tiesiog linksma. Moto: „Jeigu negaliu 
pašokti, tai ne mano revoliucija. “7% 


5 Ten pat, p. 149-151. 

O štai žiupsnelis kitų pasisakymų feminizmo veiklos metodų tema. 

Mums reikia naujo feminizmo, — ragina Camille Paglia ir griežtai 
kritikuoja „aktualųjį feminizmą“, „kurio oficialiosios atstovės tūno is- 
teriško moralizmo ir apsimestinio kuklumo reaktyviojoje fazėje“. Ir 
deklaruoja: „Mums reikia naujos rūšies feminizmo, tokio, kuris teigia 
asmeninę atsakomybę ir yra atviras menui ir seksui, susipynusiems į 
tamsias, ne itin optimistiškas paslaptis. Fin de siėcle o feminizmas bus 
nešvankus, gatvinis ir akiplėšiškas, panašus į šiek tiek kuoktelėjusį 
septintojo dešimtmečio feminizmą“/**. 

„Esu feministė, kuriai nepatinka tai, kuo dabar yra tapęs feminiz- 
mas“, - pareiškia karingoji ir gaižioji Christine Sommers, nešykštėjusi 
kritikos 1994 metų radikaliajam feminizmui. Ji turi viltį, kad „jau netru- 
kus vairą vėl perims reprezentatyvesnis ir ne toks doktrinieriškas femi- 
nizmas“/?, 

Kaip atgauti savo pirmykštę jėgą? Moterų vilkiškos galios pėdsekė 
rašo: „Psichoanalitikės gyvenimo ir darbo Jungo mokykloje metai ir 
contadory (istorijos pasakotojos) mane įtikino, kad beišnykstančią mote- 
rų gyvybingumo jėgą galima atgauti atliekant gilius „archeologinius psi- 
chikos“ kasinėjimus moterų požeminio pasaulio griuvėsiuose. Šiais me- 
todais galime atidengti natūralios instinktų psichikos gargažes, o per 
jos personifikaciją - Senosios Moters archetipą — galime atpažinti giliau- 
siai moters prigimčiai priklausančius būdus ir priemones. Šiuolaikinė 
moteris — tai tik aktyvumo šešėlis. Ji yra verčiama visiems būti viskuo. 
Jau seniai jai skubiai reikalinga senoji išmintis“. „Yra daug būdų ir 
priemonių darniai sugyventi su instinktyvia prigimtimi, nėra vieno re- 
niai gyvenančių vilkų, galima suformuluoti taip: „Pagrindinės vilko gy- 
venimo taisyklės: 1. Ėsk; 2. Ilsėkis; 3. Laisvalaikiu bastykis; 4. Į lojalumą 
atsakyk tuo pačiu; 5. Mylėk vaikus; 6. Guoskis mėnesienoje; 7. Ati- 
džiai klausykis; 8. Neniekink kaulų; 9. Mylėkis; 10. Dažnai kauk“/?. 

Naomi Wolf rekomenduoja moteris, sąjūdį įtraukti į pagrindinį srau- 
tą, o ne brukti juos į „subkultūrą“. Sąjūdis turi imtis „veiklos moterų 
labui“, kuri skatintų moterų aktyvumą atviroje visuomenės arenoje, 
akcijos turi būti „sėkmingos, populistinės, atviros visiems norintie- 


% C. Paglia. Sex, art, and American culture, min. veik., p. VII. 

"CH. Sommers. Who stole feminism? How women have betrayed women, New 
York, 1994, p. 18. 

728 C, P. Estės. Women who run with the Wolves, min. veik., p. 34. 

3 Ten pat, p. 460—461. 

siems dalyvauti, lengvai suprantamos, teikiančios džiaugsmą, netgi 
pelningos“. Tuomet išnyks atotrūkis tarp sąjūdžio ir daugelio moterų 
ir vyrų, kurie irgi nori lygybės“. 

Bendradarbiauti su vyrais. „Jėgos feminizmas [...] kviečia į ekono- 
miškai sau ir abiem šalims naudingas sąjungas, o ne į sentimentalio- 
mis fantazijomis grįstą kosminę seserystę. [...] Jis palankiai atviras vy- 
rams ir atsižvelgia į jų vietą ir heteroseksualių, ir homoseksualių moterų 
gyvenime; nėra sunku atskirti kovą su seksizmu nuo kovos su vy- 
rais.” 

„Pilietinis nepaklusnumas, neprievartinės kovos praktika moterų 
akcijose už taiką — visame tame galima įžvelgti tam tikrą écriture femi- 
nine formą, naują „feminizmo tekstą“.“?2 

Feministė ir feministė pacifistė. Seminaro, pavadinto „Taika ir nu- 
siginklavimas“, Rutgerso universitete dalyvės sugalvojo tokius afo- 
rizmus: „Feministė yra asmuo, kuris, kol neišvydo šviesos, buvo mo- 
teris“. Ir „Feministė kovotoja dėl taikos yra asmuo, kuris kadaise buvo 
moteris ir kuris dėl taikos gali vėl tapti moterimi“. 

Feminisčių kova turi teikti džiaugsmą: „Jei tavo revoliucijoje nega- 
lima šokti, tai aš nedalyvauju“. Tai yra Žinomas amerikietės feminis- 
tės posakis (ir straipsnio pavadinimas). 


Tikslai ir programos 


Apie vieną tikslą čia kalbama aiškiai: atvesti moteris lygiomis teisėmis 
su vyrais į valdžią ir apskritai į visokius vaidmenis panaikinant jų lytinį 
padalijimą. Toliau jau viskas savaime ims riedėti reikiama kryptimi. 

Imti valdžią į savo rankas! - kviečia moteris Naomi Wolf. „Visų 
rasių moterys nėra mažuma. Esame dauguma.“"? Moterys yra rinkė- 
jos, turi pinigų. Nėra ko laukti, nes tai tas pat „kaip laukti, kol žuvis 
pastorės“'“. Prasidėjo lytinis žemės drebėjimas, genderguake. „Kalbėdama, 


7 N. Wolf. Fire with fire, min. veik., p. XIX. 

2! Ten pat, p. 58. 

2 A. Harris, Y. King (red.). Rocking the ship of state. Toward a feminist peace politics, 
Boulder, 1989, p. 2. 

“5 Ten pat, p. 1. 

™H Y. King. If I can't dance in your revolution, I'm not coming (Afterword), kn. 
A. Harris, Y. King (red.). Rocking the ship of state, min. veik. 

“5 N. Wolf. Fire with fire, min. veik., p. 54. 

% Ten pat, p. 55. 

jog lytinis žemės drebėjimas galbūt visiems laikams pakeitė suprati- 
mą, ką reiškia būti moterimi, turiu galvoje: moterims nebereikia pra- 
šyti niekieno sutikimo, kad būtume lygios visuomenėje.“ ** 

Vis dėlto valdžia yra abejonių keliantis instrumentas, - pažymi Hes- 
ter Eisenstein, kuri nuo dešimtojo dešimtmečio pradžios pereina į jė- 
gos feminizmo pozicijas. „Vis dėlto, kaip man atrodo, ir toliau lieka 
feminisčių neišspręstas klausimas, būtent: kaip pereiti nuo mūsų bran- 
gintų vertybių — kolektyvinės, nehierarchiškos, demokratiškos veik- 
los prie mūsų trokštamo rezultato — taikingo, moterims ir apskritai 
visiems dabar diskriminuojamiesiems, persekiojamiesiems ir engiamie- 
siems saugaus pasaulio, neprarandant tų vertybių kovojant dėl val- 
džios, o paskui naudojant ją feminizmo tikslams pasiekti.“ 

Norint galutinai paimti valdžią, reikia pažadinti moterų valią galėti. 
Šį principinį motyvą Naomi Wolf kartoja daug sykių. Prarasime nema- 
Za galimybę, — rašo ji, — „jei nesukursime moteriškumo vizijos, pagal 
kurią moteriai derėtų panaudoti jėgą ir tai darytų ją seksualiai įdomią. 
Mažos mergaitės „pradeda nuo troškimo valdyti pasaulį“, tik paskui 
edukacija sėkmingai išmuša tai joms iš galvos. Reikia padaryti viską, 
kad vėl pažadintume tą necivilizuotą vaiką — tą [kiekvienos iš mūsų] 
viduje pasislėpusią negerą mergaitę, idant įgytume vadovo kvalifikaci- 
ją bei lytinį savarankiškumą ir stiprų savo troškimų teisėtumo jausmą — 
visa tai, ką esame išmokytos peikti savyje ir kitose moteryse“"??. 

Vienas iš pagrindinių tikslų, dėl ko moterys turi paimti valdžią, yra 
taika. Tačiau moterų pacifizmas turi atsikratyti sentimentų. Iki šiol mo- 
terų kova dėl taikos buvo grindžiama „tradicinėmis idealizuotomis mo- 
teriškumo vizijomis“, — rašo blaiviai apie politiką mąstančios autorės 
1989 metais. Vis dėlto anuo metu tai remiasi „moteris varžančiais stere- 
otipais ir nelanksčiu lytinių vaidmenų pasidalijimu“. O juk feminizmas 
yra kvestionavęs lytinio skirtingumo tvermę? Ar čia galėtų slypėti prieš- 
taravimas? Autorių nuomone, „naudodamosi labai paveikiais moterų 
kaip taikos puoselėtojų ir vyrų kaip karų provokatorių vaizdiniais, mo- 
terys tai daro ne norėdamos įtvirtinti tuos sustabarėjusius ir persenu- 
sius stereotipus, o siekdamos vieną kartą visiems laikams padaryti galą 
fatališkajam dualizmui“. Į šią opoziciją jos žvelgia ironiškai, nes žino, 
kad moterys sugebės kovingai pasiekti savo tikslus““. 


Ten pat, p. 57. 

"TH Eisenstein. Gender shock. Practicing feminism on two continents, Boston, 1991, 
p. 4. 

"TN. Wolf. Fire with fire, min. veik., p. XVIII. 

"TA Harris, Y. King (red.). Rocking the ship of state, min. veik., p. 2-3. 


KETVIRTIO JI DALIS 


Feminizmas ar feminizmai? 


Feminizmų yra daug, jie tarp savęs neretai smarkiai skiriasi. Kas 
juos sieja? Ar bendra kilmė iš seniausiojo kelmo, o paskui vienas iš 
kito? O gal bendri įsitikinimai arba veiklos formos? 

Metas grįžti prie klausimo apie esminius feminizmo bruožus. Ar ga- 
lima peržengti informacinio išskaičiavimo, kas buvo ar yra laikoma 
feminizmu, ribas? Kaip nustatyti bendrą vardiklį taip, kad, viena, iš 
šios sąvokos apimties nebūtų išbraukti tradiciškai jai priklausantys 
judėjimai ir koncepcijos, o, kita vertus, ribos nebūtų pernelyg išplės- 
tos ir nedingtų jaučiama aptariamojo reiškinio specifika? Žinoma, kiek- 
vieną kartą atliekant tokį bandymą reikia ryžtis savivalei, tačiau nori- 
me likti kuo arčiau tikrosios padėties. Todėl praleisiu restrikcinius 
įtikinėjimo apibrėžimus, kurie iš esmės buvo ir tebėra sumanyti taip, 
idant feminizmo pavadinimas pasirodytų iš anksto užsakytas tik vie- 
nai pakraipai, tai, kuriai priklauso apibrėžiančioji!. 

Su tokiais ieškojimais susijusi ir tipologijos bei feminizmo pasidaliji- 
mų sisteminimo problema, kurios toliau ir imsimės. 


! Tokio smarkiai ideologizuoto įtikinėjamojo apibrėžimo pavyzdys yra antipor- 
nografinės kampanijos vadovės Andreos Dworkin pasisakymas. „Mes orga- 
nizuojamės politiškai, idant pasipriešintume vyrų viršenybei, -- rašo ji apie 
feminizmą. — Feminizmas — tai kovos su vyrų viešpatavimu dėl moterų kaip 
klasės interesų, - neišskiriant visų tų moterų, kurių nemėgsti, neišskiriant ir tų, 
kurių verčiau netoli savęs nematytum, - politinė praktika. [...]“ Žr. A. Dworkin. 
Woman-hating wright and left, kn. D. Leidholdt, J. G. Raymond (red.). The sexual 
liberals and the attack on feminism, New York, 1990, p. 29-30. 

TALLKASFEMINIZME BENDRA 


Įvairių feministinių judėjimų formų, programų ir ideologijų apžvalga 
parodė, kad judėjimo praktinio lygmens nesutarimai ir jo teorinių įsi- 
tikinimų skirtumai yra labai dideli. Feminizmas kaip sąjūdis niekuo- 
met nesudarė ir dabar nesudaro organizuotos bendrijos. Jis atsiras- 
davo lygiagrečiai įvairiose vietose ir visuomet susidėdavo iš daugelio 
autonominių grupuočių, niekuomet nekūrė centralizuotos struktūros 
nei tarptautiniu mastu, nei atskirose visuomenėse. Ne kartą atsiras- 
davo įtampa ar netgi kildavo grupuočių susidūrimų, nors būta ir ben- 
drų kampanijų. Taigi to, kas jungia feminizmą kaip pliuralistinį visuo- 
meninį judėjimą, negalima rasti sąjūdžio organizacinėje, materialiojoje 
plotmėje, jo istoriniame tęstinume ar bendroje veikloje. 

Nėra ir to, kad feminizmo kaip sąjūdžio skiriamasis požymis būtų 
kokia nors apibrėžta veiklos forma — jos būdavo ir tebėra visokiau- 
sios. Nėra ir bendros veiklos programos. Kas belieka? Visiškai tikra — 
tam tikras būdingas mąstymo apie pasaulį ir kaitos reikalingumą bū- 
das. Kitaip tariant, tai, kas jungia feministinius judėjimus, kas leidžia 
juos atpažinti, sudaro ideologinį lygmenį. Tačiau jis irgi ne viską ap- 
ima. Feminizmas kaip ideologija pasirodo esąs susigiminiavusių, bet 
dažnai viena nuo kitos gerokai nutolusių ideologijų šeima. Jų apžval- 
ga šioje knygos dalyje parodė tokius esminius skirtumus ir netgi prie- 
šingybes, jog klausimas apie bendrą jų branduolį kelia susirūpinimą. 
Nepaisant nieko, toks branduolys yra. Nors ir būdamas bendro po- 
būdžio, jis pasirodo esąs ganėtinai stipri sagtis, kaip ir anksčiau į vie- 
ną ryšulį suveržianti visą feminizmų įvairovę, idant visuomenės opi- 
nija, nepaisydama feminizmą skaldančių skirtumų, justų tam tikrą jo 
savitumą bei atskirumą“. 

Įžangoje pasiūliau idėjinį feminizmo sindromą suprasti kaip kom- 
pleksą tezių, kurios skelbia, — prisiminkime, — kad (1) moterims kaip 
moterims, taigi dėl jų lyties, visuomenėje daroma skriauda (ir šis jų 


? Feminizmų, kaip „ideologijų ryšulėlio“, supratimą esu pasiūlęs straipsnyje 
Feminizm czy feminizmy. Feminizm jako wiązka ideologii, kn. Z. Gorczynska, S. Krus- 
zyńska, J. Zakidalska (red.). Pleč - kobieta - feminizm, Gdańsk, 1997. 

žeminimas yra sisteminio pobūdžio), (2) šią moterims skriaudą da- 
rančią padėtį galima pakeisti ir (3) reikia pakeisti, be to, (4) tokios 
permainos gali įvykti tik tuo atveju, jei pačios moterys imtųsi tinkamų 
veiksmų, savo tikslų nepajungdamos jokiems kitiems kitų judėjimų 
bei visuomeninių institucijų skelbiamiems tikslams. Atrodo, kad tokį 
šiuolaikinio feminizmo kietojo branduolio suformulavimą pateiktoji 
medžiaga patvirtina. 

Tai, kas jungia pasidalijusias feministes, iš esmės yra moterų visuo- 
meninės situacijos aprašymas ir jos neigiamas vertinimas, nors pačia- 
me aprašyme akcentai išdėstyti nevienodai ir išryškėja nesutarimai 
dėl požiūrio į kai kuriuos faktus, kaip tik tuos, kurių pats apibrėžimas 
yra ginčytinas dalykas. Pavyzdžiui, išprievartavimo reiškinio ar sek- 
sualinio priekabiavimo mastai esmingai priklauso nuo jų supratimo 
būdo ar empirinio operatyvumo. Pats neigiamas vertinimas apeliuoja- 
mas į skirtingas aksiologijas ir reiškiamas skirtingu įtampos laipsniu. 
Nepaisant to, visos feministės sutaria, kad moterims kaip moterims 
yra blogiau nei vyrams ir kad tokia padėtis turi pasikeisti. Skirtingose 
sąjūdžio pakraipose sutinkame individualistinę ar holistinę aksiologi- 
ją, o pastarosios pagrindu išryškėja konkuruojantys variantai. Indivi- 
dualistinė aksiologija kaip tik pasirodo liberaliojoje srovėje ir Moterų 
išlaisvinimo sąjūdžio feminizme, o reiškiasi apskritai neverbalizuotu 
įsitikinimu, esą kiekvienas Žmogiškasis individas vienodai yra vertin- 
gas ir negali būti traktuojamas kaip instrumentas jokiam kitam, taip 
pat ir kitų individų labui. Kitose feminizmo pakraipose, ypač tokiose, 
kurių ideologijos pagrindas yra marksizmas, iš pat pradžių veikiau 
pasitaiko holistinė aksiologija. „Visos žmonijos“ labui turinti įvykti 
feministinė pasaulio transformacija, kurios dėlei tampa pateisinami in- 
dividų laisvių bei teisių apribojimai. Vėlesniame radikaliajame femi- 
nizme tokia „visuma“ vis labiau pasirodo esančios vien tik moterys. 

Teorinėse visuomenės gyvenimo koncepcijose, kurių pagrindu in- 
terpretuojamos dabartinės padėties priežastys ir projektuojamos jos 
permainos, taip pat randame visiškai skirtingų pakraipų, kurios pri- 
klauso nuo judėjimą pagimdžiusių tradicijų. Liberalizmo srovėje lai- 
komasi visuomenės, sukurtos laisvai veikiančių individų, bendromis 
pastangomis kuriančių visuomenės organizmą, kuris teikia naudą (nors 
ir nevienodą, bet vis dėlto bene didžiausią iš galimų) visiems visuo- 
menės gyvenimo dalyviams, koncepcijos. Kritikuotinų reiškinių prie- 
žastimi laikomas prastas visuomenės institucijų funkcionavimas, o tai 
siejama su viltimi gauti patenkinamų rezultatų tobulinant šias insti- 
tucijas, ypač įstatymų leidybos būdu. Tokiam požiūriui prieštarauja 

konfliktiškoji visuomeninio bei istorinio proceso vizija, kilusi iš mark- 
sistinių inspiracijų, tik klasių, besiskiriančių nevienodu savo santykiu 
su gamybos priemonėmis, kovos vietą čia užima lytiniu pagrindu be- 
siskiriančių klasių kova. Čia svarbu ne tiek atmesti marksistinį ekono- 
mizmą, kiek jį pagilinti: lytinės klasės yra antagonistinės pirmiausia 
valdžios, bet taip pat ir ekonominėje plotmėje, nes moterų lytis tie- 
siog yra vyrų lyties nuosavybė - taip pat ir ekonominė. Abiem šiems 
požiūriams, kurių kiekvienas didžiulę reikšmę teikia ekonominiam vi- 
suomenės gyvenimo pagrindui, savo ruožtu prieštarauja kultūralisti- 
niai požiūriai, kurie visuomeninio elgesio specifikos ištakas mato kiek- 
vienos lyties kultūriniuose psichikos skirtumuose. Šią tendenciją gilina, 
bet ir daro ją opozicija kultūralizmui, biologistinis kultūralizmo po- 
žiūris, kuris kultūrinių skirtumų ištakų ieško patvariuose biologiniuo- 
se antropologijos skirtumuose. Todėl išryškėja principiniai feminizmo 
nesutarimai ir lyčių antropologijos klausimais. 

Dėl to skirtingose srovėse yra propaguojami ir skirtingi veikos me- 
todai: nuo visuomenės koregavimo ir tobulinimo gilesnėmis reformo- 
mis iki revoliucinio pertvarkymo arba - irgi suprantamo kaip revoliu- 
cija — pasitraukimo iš visuomenės ir savojo, alternatyvaus moterų 
kontrkultūros pasaulio sukūrimo. Nepaisant tokių gilių nesutarimų, 
ir čia išryškėja esminis bendras bruožas. Tai yra taktinio bei organiza- 
cinio pobūdžio įsitikinimas, jog moterys kaip sąjūdis turi veikti auto- 
nomiškai, nepaklusdamos jokioms kitoms jėgoms ir visuomeninėms 
organizacijoms. Ar dar, be to, gali ar negali, privalo ar neprivalo dar- 
buotis kitose visuomenės struktūrose, vėlgi yra ginčytina, tačiau at- 
kakli nuomonė, kad moterų reikalus gali spręsti tik autonomiškai vei- 
kiančios moterys, yra bendra visam feminizmui. Ar gali čia dalyvauti 
ir vyrai — tai irgi diskusinis klausimas, tačiau netgi vyrų įsileidimas į 
sąjūdį suponuoja, kad jie negali jame turėti vadovaujančiojo vaidmens. 
Autonomizmo postulato buvimas yra toks esminis, kad neleidžia fe- 
minizmo sąvokos taikyti moterų arba moterų labui besidarbuojančioms 
organizacijoms, kurios funkcionuoja pagal kitų visuomeninių jėgų pro- 
gramas ir paklūsta kitiems, labiau vertinamiems tikslams. Tokiu atve- 
ju baigtis aiški: iškilus konfliktui moterų interesai nustumiami į toles- 
nę vietą“. 


* Apie tai, kad plinta „feminizmo“ vardo vartojimas apibūdinti visokiems šiuo- 
laikiniams moterų judėjimams, rašo viena iš populiaraus feminizmo vadovė- 
lio autorių. „Šis apibrėžimas įeina netgi į terminą, kuris reiškia feminizmo 
atmetimą - „postfeminizmas“,- rašo Rosalind Delmar. Taip yra įprasta femi- 
nizmo vardu vadinti kiekvieną moterų organizavimąsi ir jų judėjimus, kad ir 

Keturios pacituotos tezės nėra daug. Bet gana daug, idant vestų į 
bendradarbiavimą, bendrą frontą daugeliu klausimų. Tai yra per ma- 
žai, kad įvairios feministinės grupuotės sudarytų pastovią bendriją. 
Per mažai, kad kartkartėmis nekiltų ginčų, netgi tarpusavio grumty- 
nių, kad nebūtų ieškoma sąjungininkų skirtingose visuomenės jėgose 
anapus sąjūdžio. Pagaliau sunku tikėtis, kad būtų kitaip. Juk moterų 
visuomeninė padėtis labai skirtinga, ir interesų bendrumas gali atsi- 
rasti tik ribotoje teritorijoje. Jeigu prie mūsų svarstymų prisijungtų ir 
trečiojo pasaulio šalių feministės, susiskaldymas taptų dar aiškiau ma- 
tomas“. 

Rimtai apmąstytų bandymų apibrėžti feminizmą feministinėje lite- 
ratūroje ne itin daug. Tačiau, išskyrus labai siaurus ir ideologizuotus 
apibrėžimus, kai autorėms rūpi atimti iš konkurenčių teisę veikti sąjū- 
dyje, kiti pasisakymai artimi mūsų apibrėžimams. Visiškai glaustai da- 
lyką apibendrina kruopščios feminizmo istorijos bei dabarties studi- 
jos autorė britė: „Tiesą sakant, kaip visos feministės sutaria, kad moterų 
padėtį reikia keisti, taip kartais galima susidaryti įspūdį, kad, be šio 
dalyko, ko gero, nėra nieko daugiau, kas dar jas jungtų“". Panašia 


moterų judėjimų istorija yra laikoma feminizmo istorija. „Lygybės ženklas 
tarp moterų organizavimosi ir feminizmo nepastebimai tapo visuotine prakti- 
ka, todėl kyla neatidėliotinas reikalas kvestionuoti „feminizmo“ termino kaip 
etiketės vartojimą bet kokiam moterų aktyvumui apibūdinti.“ R. Delmar. What 
is feminism?, kn. J. Mitchell, A. Oakley (red.). What is feminism, Oxford, 1986, p. 11. 
Nancy F. Cott prieštaravimų feminizmo viduje priežasčių ieško kiekvienos 
moters kaip moters situacijoje. „Nieko nėra paradoksaliau už feminizmą, — 
rašo ji. — Jis kelia sau individualios laisvės tikslą, o šiam tikslui mobilizuoja lyties 
solidarumą. Pripažįsta skirtumų tarp moterų egzistavimą, tuo pat metu reika- 
laudamas, kad moterys pripažintų savo vieningumą. Reikalauja suvokti lyties 
skirtingumą kaip savo pagrindą, bet tuo pat metu kviečia pašalinti iš pavyz- 
džių perimtus lytinius vaidmenis. Šie feminizmo paradoksai kyla iš realios 
moterų situacijos: rūšies prasme — nesiskiria nuo vyrų, tačiau, jei turėsime 
galvoje jų biologiškai sąlygotus reprodukcinius gebėjimus ir kultūriškai api- 
būdinamą lytį, - skiriasi. Be viso to, apie visas moteris galima pasakyti, kadjos, 
palyginti su nuo jų besiskiriančiais visais vyrais, „tokios pat“ dėl savo biologi- 
nio lytinio kraičio, bet vis dėlto „nėra tokios pat“, jeigu atsižvelgsime į kultūriš- 
kai apibrėžiamus lyties skirtumus.“ O su tuo ribojasi ir tai, kad „moterų kultū- 
rinė lytinė tapatybė lieka glaudžiai susijusi su kitais veiksniais, kurių visuma 
sudaro mūsų asmenybę: su rase, regionu, kultūra, klase, amžiumi“. Todėl 
istorijoje, atsižvelgiant į situaciją, būdavo pabrėžiama tai „lygybė“ , tai „skirtin- 
gumas“ (N. F. Cott. Feminist theory and feminist movements. The past before us, 
kn. J. Mitchell, A. Oakley (red.). What is feminism, Oxford, 1986, p. 49). 

` O. Banks. Faces of feminism. A study of feminism as a social movement (I leid. 1981), 

Oxford, 1886, p. 242. 

dvasia, tik labiau išplėtota forma jau 1972 metais Amerikos filosofų 
draugijos susirinkime buvo pasisakiusi filosofė feministė Alison Jag- 
gar: „Feministes telkia įsitikinimas, kad nelygus, žemesnis visuome- 
ninis moterų statusas yra neteisingas ir jį reikia pakeisti. Tačiau jos 
yra smarkiai susiskaldžiusios dėl to, kokios permainos būtinos. Di- 
džiausi skilimai yra ne dėl skirtingos strategijos ar taktikos būdų, ku- 
rie turėtų geriausiai tenkinti moterų interesus; labiausiai jas skiria po- 
žiūriai į tai, kokie yra moterų interesai, kas sudaro moterų išlaisvinimą. 
Moterų išlaisvinimo sąjūdžio viduje galima išskirti kelias skirtingas 
ideologijas. Visos [išskyrus lesbiškąjį separatizmą, kuris vengia aiškių 
atsakymų dėl būsimo vyrų statuso, — priduria autorė pastabose] reiš- 
kia įsitikinimą, kad teisingumas reikalauja laisvės ir lygybės mote- 
rims, tačiau yra skirtingos nuomonės tokiais pagrindiniais filosofiniais 
klausimais, kaip deramas laisvės ir lygybės supratimas, valstybės funk- 
cijos, kas paaiškinama žmogaus, pirmiausia moters, prigimtimi““. 
Feminizmų daugybę akivaizdžiu dalyku laiko tarptautiniu mastu 
labai autoritetingos britų socialistinės feministės. „[...ĮSimplicistiniai 
bandymai apibrėžti, kas yra ir kas nėra feminizmas, — tai klampus 
gruntas“, — perspėja Juliet Mitchell ir Ann Oakley, turėdamos galvoje 
separatistinių feminisčių, besistengiančių sąjūdžio pavadinimą išsau- 
goti tik sau, įtikinėjimo pastangas”. Toliau jos aiškina, kad feminizmų 
daugybė yra pačioje moters sąvokoje, moterų situacija (nevienoda vi- 
suomeniškai bei istoriškai) — tai esamos daugybės atspindys. Tad ar 
egzistuoja kokia nors vienybė? „Ar feminizmą galima apibrėžti tie- 
siog apeliuojant į jo pastangų objektą - moterį?“* Moterų bendrystė 
kaip „feminizmas“ pasirodo tik tada, kai jas visas telkia koks nors 
visos lyties interesas, pavyzdžiui, rinkimų teisė. „Praktiškai feminiz- 
mas sėkmingai funkcionuoja tik kaip strateginė koalicija, kuri leidžia 
peržengti teorinių požiūrių skirtumus“, - papildo autorės. Tad telkia 
ne teorija, o tam tikro pobūdžio permainų noras, „[...] feminizmas 
paprastai yra apibrėžiamas kaip aktyviai reiškiamas troškimas pakeisti 
moterų padėtį visuomenėje“, - papildo kita tos pačios knygos auto- 


* A. Jaggar. Political philosophies of Women’s Liberation (1972), kn. M. Vetterling- 
Braggin, F. A. Eliston, J. English (red.). Feminism and philosophy (1977), Totowa, 
New York, 1981, p. 5. 

7” J. Mitchell, A. Oakley. Introduction, kn. J. Mitchell, A. Oakley (red.). What is 
Jeminism?, min. veik., p. 3. 

€ Ten pat. 

* Ten pat, p. 4. 

ré Ji yra įsitikinusi, jog „galima sukonstruoti feminizmo apibrėžimą, 
vedantį į bendrą pagrindinę liniją“. Taigi „feministė šiaip ar taip yra 
kiekviena, kuri mano, kad moterys yra diskriminuojamos dėl savo 
lyties, kad jos turi specifinių poreikių, kurie yra atmetami ir netenki- 
nami, o jiems patenkinti prireiktų radikalios visuomeninės, ekonomi- 
nės ir politinės pertvarkos (kai kas pasakytų netgi — revoliucijos)“. 
Tačiau tuoj pat tolesnės problemos vėl komplikuojasi. „[...] Kasdieniš- 
kas požiūris į feminizmą apima sąsajas su aprangos stiliumi, su išvaiz- 
da, su elgesiu tarp vyrų ir moterų.“'!' Autorė, turėdama galvoje dau- 
giausia separatistes, kritiškai priduria, kad daugelis knygų yra rašomos 
taip, tarsi egzistuotų vienas „teisingas“ ir autentiškas feminizmas“, 
tačiau feministės yra labai skirtingos. Jos skiriasi ne tik buvimo, gyve- 
nimo būdu ir elgsena, bet ir pažiūromis į esamos padėties priežastis ir 
į tai, ką reikia daryti“. 

Jane English, kuri skiria tris feminizmo pakraipas, pažymi, kad „nėra 
vienų pažiūrų, kurias būtų galima paženklinti etikete „feminizmas“. 
Tačiau šias skirtingas pozicijas vis dėlto jungia tam tikri pagrindiniai 
įsitikinimai. Pirma — tai, kad, prieš moterims tampant iš tiesų lygioms, 
bus reikalingos didelės permainos tradicinėse visuomenės struktūro- 
se, tokiose kaip šeima. Kitas dalykas, kad, - nesvarbu, ar tai būtų 
priežastis, ar pasekmė, - moterų ekonominis vaidmuo ir jų padėtis 
valdžios atžvilgiu pasikeis. Pagaliau ir tai, kad, jei pagerėjimas pasiro- 
dytų tvarus, būtina pasiekti ir esminių žmonių laikysenos bei tarpusa- 
vio santykių permainų“ “. 

Britų feministė ir filosofė Janet Radcliffe Richards, kurios knyga 
atsimušė į radikaliųjų feminisčių nepalankumo ir nesupratimo sieną, 
mano, kad „feministė“ yra kiekviena, kuri mano, jog „moterys del savo 
lyties susiduria su sistemos sąlygotu neteisingumu“ “. Jos nuomone, tai yra 
platus feminizmo apibrėžimas. Deja, bandoma feminizmą suprasti daug 
siauriau: kaip sąjūdį ir tam tikros ideologijos priėmimą. „Feministė- 
mis laikomos moterys, kurios bent jau pripažįsta tokius dalykus, kaip 


0 R. Delmar. What is feminism?, kn. J. Mitchell, A. Oakley (red.). What is feminism, 
min. veik., p. 13. 

"Ten pat, p. 8. 

V Ten pat, p. 9. 

5 J. English. Introduction, kn. M. Vetterling-Braggin, F. A. Eliston, J. English 
(red.). Feminism and Philosophy, min. veik., p. 2. 

“J. R. Richards. The sceptical feminist. A philosophical enquiry (I leid. 1980), II leid., 
London, 1994, p. 21-22. 

dalyvavimą sąmonės plėtimo grupėse ir nehierarchinėje organizacijo- 
je, kurios atsiriboja nuo moteriškumo savo išvaizda ir elgesiu ir yra 
įsitikinusios šeimos engėjiškumu, abiejų lyčių įgimta lygybe (arba mo- 
teriškos lyties pranašumu) ir tuo, kad visokeriopo moterų engimo šal- 
tinis yra jų pavergimas.“ Autorės manymu, tai yra ideologijai būdin- 
gas piktnaudžiavimas". 

Dar atkreipkime dėmesį į populiarios, labai aktyvios feminizmo 
rašytojos Marilynos French poziciją. Visų feministinių judėjimų pama- 
tuose ji pastebi „vieningumą dėl feministinės moralės“. Jos nuomo- 
ne, „feministės išpažįsta keletą paprastų idėjų. Jos yra įsitikinusios, 
kad moterys yra žmogiškos būtybės, kad abi lytys bet kuriuo reikš- 
mingu atžvilgiu (bent jau) lygios ir kad ši lygybė turi būti oficialiai 
pripažinta. Jos įsitikinusios, kad iš tradicijos su moterimis siejami bruo- 
žai (moteriškumo pradas) turi (bent jau) tokią pat vertę kaip ir tie, 
kurie iš tradicijos yra siejami su vyrais (vyriškumo pradu) ir kad ši 
lygybė turi būti pripažinta oficialiai. (Pavartoju išlygą „bent jau“, nes 
kai kurios feministės yra įsitikinusios moterų ir „moteriškųjų“ bruožų 
pranašumu. Žinoma, sunku nepabrėžti to, kas „moteriška“, vertingu- 
mo mūsų kultūroje, kuri tai atkakliai mažino ir menkino.)“" 

Toliau autorė kaip visam feminizmui savitą dar prijungia garsųjį 
įsitikinimą, jog „tai, kas asmeniška, yra politiška“, su kuriuo vis dėlto 
žengia bene per toli, nes ne visoms feminizmo atmainoms galima būtų 
priskirti pritarimą šiam teiginiui. 

Palyginti neseniai žinoma istorikė Gerda Lerner, rašydama „femi- 
nistinės sąmonės“ kūrimosi istoriją, taip apibūdino pagrindinius jos 
dėmenis: 

„(1) moterų įsisąmoninimas, kad priklauso valdomųjų grupei ir kad 
jos, kaip šios grupės narės, patyrė nemažai skriaudų: 

(2) pripažinimas, jog šitas jų pavaldumas nėra natūralus, o visuo- 
meniškai determinuotas dalykas; 

(3) seserystės jausmo susiformavimas; 

(4) autonomiškas moterų tikslų ir jų situacijos keitimo strategijos 
suformulavimas; ir 

(5) alternatyvios ateities vizijos sukūrimas“ “*. 


' Ten pat, p. 22. 

'6 M. French. Beyond power. On women, men, and morals, London, 1985, p. 23. 

V Ten pat, p. 442. 

"TG Lerner. The creation of feminist consciousness. From the Middle Ages to Eigh- 
teen-seventy (II t. Women and history), New York, 1993, p. 274. 

Visi cituoti požiūriai artimi vienas kitam ir sutampa su mūsų api- 
brėžimu to, kas lieka bendra įvairioms feminizmo pakraipoms”. Jie 
skiriasi tik požiūriu į feminizmo termino vartojimą, nes kai kuriais 
atvejais autorės tą bendrą šaknį laiko pernelyg menka, idant būtų verta 
bendro feminizmo vardo. Vis dėlto tai antraeilis dalykas — ar kalbėsi- 
me apie „tai, kas bendra skirtingiems feminizmams“, ar apie skirtingų 
pakraipų feminizmą. 

Dar šiek tiek kitokį požiūrį siūlo tarptautinėje veikloje pasižymėju- 
si danų feministė. Jai tikriausiai svarbu nuo moterų judėjimų neatbai- 
dyti feminizmo vardo vengiančių aktyvisčių. Feminizmo pavadinimą 
ji nori rezervuoti pačiai ideologijai, o jos tikslus įzyvendinantį judėji- 
mą yra linkusi vadinti „moterų sąjūdžiu“. „Aš pasisakau, - rašo Dru- 
de Dahlerup, - už platų apibrėžimą „feminizmo“ kaip ideologijos, ku- 
ri svarbiausiu tikslu laiko moterų diskriminavimo bei degradavimo ir 
vyrų viešpatavimo visuomenėje panaikinimą. [...] Feminizmas - tai 
ideologija, doktrina. Moterų sąjūdis (the women's movement) apima ir 
sąmoningus, kolektyvinius dėl feministinių tikslų įgyvendinimo ko- 
vojančių moterų veiksmus.“* Ir čia tas „platusis“ supratimas bendrą 
feminizmo turinį suveda į moteris skriaudžiančios situacijos visuome- 
nėje panaikinimo postulatą, o praktiniu lygmeniu, kuris vadinamas 
„Moterų sąjūdžiu, — į autonominio moterų aktyvumo postulatą. 


V Mano teiginiams artima ir problemos žinovų bei vertėjų lenkų Boženos Umins- 
kos ir Jarostawo Mikoso pozicija. „Atrodo, - rašo jie,- kad tai, kas feminizmui 
bendra, yra pagrindinės moterų situacijos diagnozės (bet jau ne tos situacijos 
priežasčių diagnozės), tam tikras skaičius bendrai vartojamų terminų (kurie, 
atsižvelgiant į feministės pakraipą, būtų apibrėžiami skirtingai išdėstant ak- 
centus) ir didelė vienodai ar panašiai suprantamų moterų interesų erdvė, nors 
yra skirtingos veiklos dėl šių interesų įgyvendinimo strategijos. Toliau prasi- 
deda labai svarbūs skirtumai ar veikiau anksčiau buvusių skirtumų pasek- 
mės“ (žr. Od tłumaczy, kn. M. Humm. Slownik teorii feminizmu, Warszawa, 
1993, p. 3-4). 

2 D. Dahlerup (red.). The new women’s movement. Feminism and political power in 
Europe and the USA, London,1986, p. 6. 

Koja kojon su apibrėžimo pastangomis eina bandymai susisteminti 
feminizmo pasidalijimus, artikuliuojančius tai, kas lieka už bendros 
feministinių įsitikinimų esmės ribų. Siūlymų būna įvairių, smulkesnių 
ir stambesnių, įvairuoja ir pavadinimai. 

Beveik visuotinai reiškiasi tendencija išskirti tris pagrindines šiuo- 
laikinio feminizmo kryptis, o jų skirtumai veikiau pasirodo vėliau, pri- 
sijungus eiliniams pasidalijimo nariams arba nustačius pagrindinius 
klasifikaciją lemiančius skirtumus. Tam tikra savivalės dozė čia pasi- 
rodo neišvengiama. Iš tiesų pati sąjūdžio istorija labai akivaizdžiai 
perša trinarį padalijimą, jį patvirtina tiek pačių autorių ir judėjimo ak- 
tyvisčių įsitikinimai bei deklaracijos, tiek feministinių tekstų analizė, 
ir vis dėlto pasidalijimo ribos pasirodo ne itin ryškios. Tai nulėmė 
autorių pažiūrų ir judėjimų veiklos formų evoliucija, daugiausia atsi- 
liepianti į kintančią visuomeninę tikrovę, kurioje feminizmas veikė ir 
kuriai padarė pastebimą poveikį. Per daugiau kaip tris dešimtis šiuo- 
laikinio feminizmo aktyvios veiklos ir raidos metų transformavosi ir 
iš dalies suskilo ne tik jo bemaž pačią pradžią siekiančios formos. Ten- 
ka atsižvelgti į tiek daug naujovių, kad, nepaisant drauge su jomis 
egzistuojančio personalinio ir organizacinio tęstinumo, inovacijų ap- 
imtis tiek pačius suinteresuotuosius, tiek sąjūdžio tyrinėtojus skatina 
suvokti jas kaip naujus feminizmo pavidalus, o tai, antra vertus, susi- 
duria su kitų analitikų ir/ar pačių aktyvisčių pasipriešinimu (joms kar- 
tais patogiau naudotis sena, išmėginta iškaba, viliantis išlaikyti savo 
kontroliuojamus ankstesnius sąjūdžio rezervus). 

Dalykinėje literatūroje feminizmas standartiškai dalijamas į tris pa- 
kraipas, kurios paprastai vadinamos liberaliuoju feminizmu, radika- 
liuoju feminizmu ir socialistiniu feminizmu. Tarp pirmojo ir dviejų ki- 
tų yra jau pačių pradmenų ir atsiradimo visuomenėje skirtumas. 
Liberalusis feminizmas atsirado vidurinės klasės vidutinio amžiaus 
vidurinį ar aukštąjį išsilavinimą turinčių moterų aplinkoje; tai papras- 
tai žmonos ir motinos, kurios, pagimdžiusios ir užauginusios vaikus, 
būdamos „nedirbančios“ namų šeimininkės, norėjo pradėti dirbti pa- 
gal profesiją. Kitų dviejų bendra kilmė ir bendra aplinka. Jos išriedėjo 

iš kairuoliškų jaunimo organizacijų ir pirmiausia susidėjo iš studenčių, 
jaunų mokslo darbuotojų, žurnalisčių ir pan., dažnai dar netekėjusių 
arba panašaus visuomeninio statuso kolegų žmonų. Jos išsiskyrė dėl 
santykio su marksizmo teorija ir su pagrindinėmis organizacijomis. 
Visos trys kryptys skyrėsi ir tebesiskiria tarp savęs tiek teoriniu ideo- 
loginiu pagrindu, tiek ir veiklos metodų preferencijomis. Liberalusis 
feminizmas apeliavo į amerikietiškąjį liberalizmą. Jis susikūrė kaip po- 
litinė partija, akceptuojanti priimtas politinio gyvenimo taisykles, kū- 
rė ir kitas labai formaliai funkcionuojančias draugijas ir grupes. Jo ko- 
vos tikslas buvo panaikinti visokias moterų diskriminavimo formas. 
Radikalusis feminizmas iš marksistinių grupuočių perėmė pažiūrų ra- 
dikalizmą, skelbė feministinės revoliucijos, kaip vienintelio moterų iš- 
vadavimo nuo engimo ir išnaudojimo metodo, šūkį, teikė pirmenybę 
veiklai mažomis, neformaliomis grupėmis, kurios ilgainiui apsiribojo 
savo „sąmonės plėtimu“ ir viešąją sąmonę keičiančių, šokiruojančių 
protesto akcijų organizavimu. Socialistinis feminizmas visada likdavo 
kryžkelėje, teoriškai stengdamasis marksizmą pritaikyti specifinei mo- 
terų situacijai analizuoti, o praktiškai, nors taip pat kūrė autonomines 
grupes ir sąmonės plėtimo būrelius, nenutraukė ryšių su kairiųjų or- 
ganizacijomis, buvo pasirengęs feministinius tikslus, palyginti su šių 
organizacijų tikslais, traktuoti kaip lygiaverčius, o gal ir kaip antraei- 
lius. Tai per šias grupuotes marksistiniai judėjimai ir grupės vis iš nau- 
jo bandydavo perimti feministinio sąjūdžio kontrolę. Ilgainiui socia- 
listinis feminizmas įgijo kiek aiškesnį teorinį savarankiškumą, daugmaž 
sklandžiai jungdamas feministinę patriarchato, kaip lytinių klasių san- 
tvarkos, teoriją su marksistine ekonominių klasių teorija. 

Minėtos trys feminizmo srovės išliko iki šių dienų, jų buvimą gali- 
ma patvirtinti ir daugelyje Vakarų demokratijos šalių, tik socialistinio 
feminizmo vaidmuo svarbesnis būna ten, kur fiksuojama stipri socia- 
listinės ar netgi komunistinės minties įtaka. Socialistinis feminizmo 
variantas iš pradžių vyravo Didžiojoje Britanijoje, Australijoje, Kana- 
doje, marksizmas aiškiai skatino feministinius ginčus Prancūzijoje ir 
Vokietijoje. 

Be šių trijų srovių, kurių šaknys siekia pačius feminizmo pradme- 
nis, beveik visuotinai yra kalbama dar apie ketvirtą naujausią srovę — 
kultūrinį feminizmą. Jo atskirumas iki galo buvo suprastas tik tuomet, 
kai keletas Lacano mokyklos prancūzų feminisčių, tiesą sakant, daž- 
niausiai atsiribojančių nuo feminizmo pavadinimo, paskelbė filosofi- 
nių veikalų kalbos, kultūros ir mokslo maskulinizmo tema, o dalis jų 
susiruošė ieškoti moteriškos raiškos ir dvasinės kūrybos formos. Šie 

pasiekimai, anglakalbio feminizmo išpopuliarinti kaip French feminism, 
feministėms ir feminizmo tyrinėtojams atskleidė, kad kultūrinis femi- 
nizmas jau kuris laikas sutinkamas ir amerikinio feminizmo prieglobs- 
tyje, kur įsigalėjo moterų studijų centruose, be to, pražydo savitu, ame- 
rikietišku pavidalu kaip radikaliojo feminizmo teorinis pagrindas. 
Pastarasis perėjo sparčią ir daug kam netikėtą evoliuciją nuo androgi- 
niškojo Moterų išlaisvinimo sąjūdžio feminizmo iki ginecentriškojo skir- 
tumo feminizmo. 

Vis dėlto tiek kultūrinio feminizmo, kaip kitokio nuo radikaliojo 
feminizmo, išskyrimas, tiek ir bandymai visiškai atskirai traktuoti vė- 
lesnijį radikalųjį feminizmą kaip naują srovę, palyginti su ankstyvuoju 
septintojo dešimtmečio pabaigos radikaliuoju feminizmu, susiduria su 
pasipriešinimu, dažniausiai su pačiomis tų krypčių atstovėmis, kurios 
nori būti laikomos tiesioginėmis ir vienintelėmis teisėtomis Moterų 
išlaisvinimo sąjūdžio tęsėjomis, o labiausiai — apskritai vienintelėmis 
feminizmo atstovėmis. Be to, dažnai susipriešina su (irgi diskusiniais) 
bandymais išskirti separatistinį lesbiškąjį feminizmą, laikant jį jei ir ne 
visu feminizmu, tai bent jau esmine jo dalimi, gal net branduoliu, iš 
kurio kaip spinduliai randasi vis mažiau teisėto feminizmo vis men- 
kesnės formos. 

Neaiškūs daugiausia devintojo dešimtmečio kritikų pastebėto po- 
stteminizmo vieta ir pobūdis. Ar reikėtų, nieko nepaisant, suprasti jį 
kaip kažkokią feminizmo atmainą, ar kaip jo atmetimą? Prielinksnis 
„post“ yra toks daugiaprasmis, kad leidžia interpretuoti ir vienaip, ir 
kitaip. Tai, kad postfeminizmo atradėjai jam priskiria kai kurias femi- 
nistes, pavyzdžiui, vėlyvąją Betty Friedan ir vėlyvąją Germaine Gre- 
er, liudytų pirmąją intenciją. Feministės apskritai atmeta postfeminiz- 
mo egzistavimą, nors kartais šiame kontekste kalba apie kažkokį 
„konservatyvųjį feminizmą'*!. 

Kai kuriuose bendro pobūdžio feministinės minties darbuose kar- 
tais išskiriamos dar kitos jo atmainos, ypač egzistencialistinis feminiz- 
mas ir psichoanalitinis feminizmas. Šio išskyrimo pagrindą vis dėlto 
rastume tik teorinėje plotmėje. Egzistencialistinį feminizmą iš esmės 
reprezentuoja vienintelė atstovė — Simone de Beauvoir. Jis apskritai 
egzistuoja prieš atsirandant feminizmui mūsų nagrinėjama prasme — 
kaip visuomeniniam judėjimui, o psichoanalitiniam supratimui atsto- 


" Didžiojoje Britanijoje populiaraus rinkinio autorės čia vartoja apibrėžimą „kon- 
servatyvusis feminizmas už šeimą“, žr. J. Mitchell, A. Oakley. Introduction, kn. 
J. Mitchell, A. Oakley (red.). What is feminism?, min. veik., p. 5. 

vaujančios autorės praktiškai pasirodo besančios radikaliojo ar socia- 
listinio feminizmo šalininkės. Jų darbai rado platų atgarsį visose femi- 
nizmo pakraipose, nė su viena iš jų neturėdami nuolatinės sąsajos. 
Tiesą sakant, laiko atžvilgiu jie aplenkė vėlesnius kultūriniam femi- 
nizmui, kurio, beje, iš esmės irgi buvo priimti, būdingus ieškojimus. 

Labiausiai diskutuotinas naujos feminizmo pakraipos, kuri api- 
būdinama „trečiosios bangos“ feminizmo vardu, nustatymas. Ji ne- 
va pasirodžiusi paskutinį dvidešimtojo amžiaus dešimtmetį (dauge- 
lis feminisčių antrosios dvidešimtojo amžiaus pusės feminizmą laiko 
feminizmo „antrąja banga“, feminizmo sąvoką veikiausiai neistoriš- 
kai taikydamos ir XIX amžiaus moterų judėjimui). Nauja jauna femi- 
nisčių karta atsiliepdavo ir tebeatsiliepia balsu, kurį nelengva klasi- 
fikuoti kaip vieną iš ligi tol išskirtų krypčių, ir skelbia daug 
ryžtingesnius postulatus, jau pradiniame taške turėdamos reikalą su 
pasauliu, smarkiai pasikeitusiu dėl ketvirtį amžiaus trukusios femi- 
nizmo veiklos įtakos, tad galimas daiktas, kad šiek tiek išaugtinai 
rezervuota nauja vieta feminizmo medyje pasirodys visiškai pama- 
tuota. Jai apibūdinti (šiek tiek pars pro toto) pasirinkau pavadinimą 
jėgos feminizmas, kurį pasiūlė reprezentatyvi jauniausios dabartinės 
feminisčių kartos autorė. 

Šiame darbe, ypač jo sisteminėje dalyje, skirstydamas feminizmą į 
liberalųjį, radikalųjį, socialistinį, kultūrinį ir jėgos feminizmą, daugiau- 
sia vadovavausi pačios literatūros analize, kreipdamas dėmesį į jos 
turinio išsidėstymą aplink keletą labai aiškiai ryškėjančių feministinio 
mąstymo tipų. Vis dėlto, žinoma, skyriau dėmesio istoriniam kon- 
tekstui, be kita ko, atskirų autorių deklaruotų ryšių su sąjūdžio for- 
macijomis faktui bei vidinei polemikai. Feminizmo mintį tvarkančiuo- 
se darbuose esamas sugestijas nagrinėjau paskiau, juolab kad dalis jų 
atsirado autorėms įsitraukiant į vykstančius ginčus ir dažnai turėjo 
atlikti įtikinėjimo vaidmenį. Neklasifikavau pačių teorijų, o tik ištisus 
idėjų kompleksus, dažniausiai susidarančius apie skirtingas progra- 
mas ir siūlomus veiklos metodus. Šiuo pagrindu pavyko išskirti kaip 
neginčytinai savitus darbe pateikiamus tipus, nors liko abejonių dėl 
pasidalijimo radikaliojo feminizmo viduje ir dėl socialistinio feminiz- 
mo savitumo. Jis neturi aiškaus branduolio, ir visuma išsidėsto spek- 
tru nuo ankstyvojo klasikinio radikaliojo feminizmo iki feminizmo po- 
reikių linkme modifikuoto marksizmo (kai kurios autorės išskiria jį 
kaip marksistinį feminizmą). Nepaisydamas kai kurių Moterų išlaisvi- 
nimo sąjūdžio aktyvisčių prieštaravimų, nemanau, jog vėlesnysis ra- 
dikalusis feminizmas uzurpuoja sau tik tą pavadinimą, nors skirtumai 

kai kuriais klausimais išlieka labai esminiai. Kultūrinį feminizmą 
išskyriau dėl jo ryšio su ribota feministinio intelektualinio elito aplin- 
ka, kurioje, greta aiškių simpatijų radikaliajam feminizmui, yra sukur- 
ta darbų ir veikalų kitokioms feministinio aktyvumo srovėms artimo- 
mis intencijomis. Galiausiai jėgos feminizmo išskyrimas yra turbūt 
labiausiai abejotinas žingsnis, tačiau man atrodė, kad jaunos autorės, 
nors būdamos artimiausios liberaliajai tradicijai, ją iš esmės koreguo- 
ja, be to, kitais atžvilgiais atsisako giminiuotis su kitomis feminizmo 
srovėmis, nesitapatindamos nė su viena iš jų. Spėju, kad kaip tik plė- 
tojosi specifinė, nauja, iki galo už visišką visuomeninį moterų lygia- 
vertiškumą kovojanti feminizmo forma. 

Tarp svarbiausius feminizmo minties pasaulį ar feministinio sąjū- 
džio formas sisteminančių darbų autorių (moterų ir vyrų) dauguma 
feminizmą skirsto į liberalųjį, radikalųjį ir socialistinį. Alison Jaggar 
1972 metų tiriamajame darbe iš tikrųjų dar nekalba apie socialistinį 
feminizmą, tik apie „klasikinį marksistinį feminizmą“, tačiau po pen- 
kerių metų prie ankstesnio trejeto prijungia jau išryškėjusį „Socialisti- 
nį feminizmą“. Tuo tarpu, nesutikdama su pretenzijomis reprezen- 
tuoti visą radikalųjį feminizmą, kaip atskirą šaką išskiria „lesbiškąjį 
feminizmą“*. Analogišką poziciją toje pačioje knygoje užima įžangos 
autorė Jane English. Yates, sumuodama 1975 metų feminizmo pasieki- 
mus, kalba apie tris pakraipas, susitelkusias apie tris paradigmas, ku- 
rias apibūdina feministinės ideologijos, moterų išlaisvinimo ideologi- 
jos ir androginiškosios ideologijos vardais, o iš šių paradigmų 
charakteristikų galima daryti išvadą, jog feministinė ideologija (ku- 
rios pagrindinis principas — „moterys lygios su vyrais“) maždaug ati- 
tinka liberalųjį feminizmą, ypač ankstesnįjį; moterų išlaisvinimo ideo- 
logija (principai: moterys aukščiau už vyrus ir prieš vyrus arba moterys 
atskirai nuo vyrų) atitinka pirmąją ir antrąją radikaliojo feminizmo 
raidos fazę, o androginiškąją ideologiją (principas — moterų ir vyrų 
lygus santykis su savimi) labiausiai reprezentuoja socialistinis bei vė- 
lesnysis liberalusis feminizmas”. Autorės nuomone, šios trys pakrai- 
pos drauge sudaro tris judėjimo raidos stadijas, kurios istorijoje atsi- 
rado viena po kitos, nors paskui ir toliau reiškiasi viena šalia kitos. Jos 
manymu, tos pačios stadijos pasireiškia atskirų individų feministinės 


2 A. Jaggar. Political philosophies of Women’s Liberation (1972), kn. M. Vetterling- 
Braggin, F. A. Eliston, J. English (red.). Feminism and philosophy, min. veik., p. 6. 

3 G. G. Yates. What women want. The ideas of the Movement, Cambridge, Massa- 
chussetts, 1975, p. 21, lentelė. 

sąmonės raidoje”. Čia autorė nenumatė, kad veikiau antroji stadija 
įsivyraus vėlesniame feminizmo mintijime. 

Britų dirvoje taip suprantamų trijų feminizmo srovių buvimas ne 
visada aiškiai matomas tikriausiai dėl to, kad britų feminizmas be pir- 
mosios, liberaliosios fazės prasidėjo šiek tiek vėliau negu Jungtinėse 
Valstijose iškart nuo smarkiai marksistiško socialistinio varianto, ku- 
ris čia drauge atliko ir radikaliojo feminizmo vaidmenį. Tik vėliau 
radikalusis feminizmas tapo savarankiška, ir dar iš karto kultūrine 
separatistine versija. Čia taip pat niekada neatsirado aiškios liberalios 
feministinės partijos. Rosalind Delmar, 1985 metais parašiusi apžval- 
ginį straipsnį, nepalankiai žiūri į „daugybę feminizmų“. „Vidinio dia- 
logo vieton, — priekaištauja ji, — atsirado savęs vadinimas įvairiausiais 
vardais: dėl to yra radikaliosios feministės, socialistinės feministės, 
marksistinės feministės, lesbiškosios feministės, spalvotosios feminis- 
tės ir taip toliau kiekviena grupė su savu, rūpestingai puoselėjamų 
atskirumo jausmu. Kiekviena laiko save vieninteliu pastangų vertu fe- 
minizmu; kitos grupės arba ignoruojamos, arba kritikuojamos.“ Au- 
torė laiko tai sąjūdžio sustabarėjimo ženklu. Krinta į akis, kad šiame 
sunumeruotame sąraše nėra liberaliojo feminizmo. Jo, kaip savaran- 
kiškos pakraipos, labai sistemiškai sudarytoje lyginamojoje lentelėje 
neišskiria kitos autoritetingos britų feministės Amandos Sebastyen 
pramintu keliu žengianti Ann Oakley, kuri dviem svarbiausiomis sro- 
vėmis laiko tik socialistinį ir radikalųjį feminizmą. Tik kaip socialisti- 
nio feminizmo variantas pasirodo „lygių teisių“ feminizmas, esąs vi- 
sai šalia „tradicinio marksistinio“, ir tai liudija apie skirtingą britų 
perspektyvą. Radikalusis feminizmas autorei rodosi esąs pirmiausia 
amerikietiškasis fenomenas, taip pat ir „kultūrinis feminizmas“, čia 
tapatinamas su politiniu lesbizmu“. Kita britė Olive Banks iš tiesų ski- 
ria tris „feminizmo ideologijos“ tradicijas, bet tai, jos manymu, yra: 
evangelinis feminizmas, lygių teisių feminizmas ir socialistinis femi- 
nizmas. Pirmąjį ji išskiria taikydama praėjusio amžiaus moterų judėji- 
mams, tuo tarpu visiškai neaiškiai artikuliuoja Jungtinėms Valstijoms 
būdingą radikaliąją formuotę, matyt, jos akyse ji susilieja su socialisti- 
niu feminizmu”. Pašalinis stebėtojas politologas Johnas Charvetas 


“ Ten pat, p. 173. 

3 R. Delmar. What is feminism?, kn. J. Mitchell, A. Oakley (red.). What is feminism, 
min. veik., p. 9. 

* A. Oakley. Subject women, Oxford, 1981, p. 336-337. 

7 O. Banks. Faces of feminism, min. veik., p. 242. 

klasikiniu būdu išskiria individualistinį (tapatų su liberaliuoju), socia- 
listinį (kuris vis dėlto, jo supratimu, pasirodo tapatus marksistiniam) 
ir radikalųjį feminizmą”. 

Šiek tiek padrikai, žodyniškai, tačiau su turtingesne dar vieno de- 
šimtmečio patirties perspektyva radikaliai nusiteikusi britų feministė 
Maggie Humm” aplink save išskiria ne tik liberalųjį, radikalųjį, socia- 
listinį ir kultūrinį feminizmą, bet taip pat (atskirai) marksistinį, lesbiš- 
kąjį, anarchistinį ir dvasios feminizmą, nekalbant apie specifiškesnius 
juodąjį ir žydų feminizmą. Tačiau šis sąrašas neturi sisteminių ambici- 
jų, ir tikriausiai jį būtų galima sutvarkyti hierarchiškai, pagrindinių 
pakraipų skaičių sumažinus iki keturių. Tarp feminizmo šūkių atsira- 
dęs krikščioniškasis gali suintriguoti, tačiau pasirodo, kad galvoje tu- 
rimas daugiausia kultūrinio feminizmo teologinis variantas. Visai at- 
skiras amerikiečių feministės Charlotte Bunch neprisijungusio 
feminizmo siūlymas iš tiesų liko neįgyvendintas, nes tyrinėtojų moksli- 
nės produkcijos lektūra, — o tik ten būtų buvęs bent kiek prasmingas, — 
rodo daugiau ar mažiau aiškų kurios nors šalies palaikymą vidiniuose 
feminizmo ginčuose. 

Devintajam dešimtmečiui baigiantis pasirodė pagrindinis amerikie- 
čių mokslininkės Rosemarie Tong darbas, susisteminęs feministinę mintį. 
Jis, kaip atrodo, iki šiol tebėra geriausias tokio pobūdžio darbas“. 
Autorė išvardija ilgesnį už mano pateiktąjį feminizmų sąrašą, nes vie- 
ną paskui kitą išskiria liberalųjį, marksistinį, radikalųjį, psichoanaliti- 
nį, socialistinį, egzistencialistinį ir postmodernistinį feminizmą. Vis dėl- 
to tai yra vien feminizmo teorijų skirstymas, todėl yra galima išskirti 
psichoanalitinį ir egzistencialistinį variantą, nors jų neatitinka jokia 
konkreti feministinių judėjimų srovė. Panašiai ir marksistinis feminiz- 
mas niekada nėra sukūręs atskirų, autonomiškų organizacijų nė judė- 
jimų ir dažniausiai liudija pavėluotą marksistinių grupuočių reakciją į 
maištaujančių socialistinių ir radikaliųjų feminisčių atsiskyrimą nuo jų 
gretų. Postmodernistinis feminizmas, kurio literatūros dešimtąjį de- 
šimtmetį ypač daugėja, sudaro naujausią, labai ezoterišką kultūrinio 
feminizmo variantą. 

Be abejo, pačios feminizmo minties sisteminių dalinių ir padalinių 
galima dauginti ir dauginti, ir tai yra motyvuotos pastangos, jeigu jos 


28 J. Charvet. Feminism, London, 1982. 

2 M. Humm. Slownik teorii feminizmu, min. veik. 

"TK Tong. Feminist thought. A comprehensive introduction, London, 1989. 

*! Tiesa, yra galimas ir visai kitoks požiūris, kurio, pavyzdžiui, laikosi lenkų 
autorė Helena Izdebska. Užuot vėlusis į dažnai bergždžius ginčus, ji siūlo 


TIPOLOGIJOS 557 


lieka grynojoje teorijoje?'. Skirstymas, kurio laikomasi šiame darbe, 
yra skurdesnis dėl pasirinktos jungtinės teorijos ir praktikos paradig- 
mos perspektyvos. Šioje paradigmoje esminį vaidmenį atlieka progra- 
miniai skirtumai, įsikūniję skirtingomis judėjimo formomis, net jei tos 
programos yra verbalizuotos nelabai aiškiai. Tuomet pasirodo, kad 
konkrečią srovę grindžiančiame ideologijos klode viena šalia kitos kar- 
tais gali reikštis skirtingos teorinės ir aksiologinės perspektyvos ir, 
antra vertus, kai kurie teoriniai siūlymai bei aksiologijos gali būti pa- 
naudoti keliose sąjūdžio kryptyse arba likti nepanaudoti. 


suvokti įvairias feminizmo koncepcijas vienoje bendroje skalėje nuo mažiau- 
siai radikalios iki radikaliausios. Tai yra iš jos tyrinėjimo taško tikslinga proce- 
dūra, o dėl daugybės neaštrių feminizmo pozicijų leidžia išvengti būtinybės 
primesti griežtus padalijimus. Žr. H. Izdebska. Trudna sfera prywatnošci Nar- 
szawa, 1988. 

Būčiau įžūlus bandydamas spręsti apie ateitį. Galima tik daryti prie- 
laidą, kad kolektyvinio moterų nepasitenkinimo priežasčių sumažėji- 
mas tikriausiai lemtų feministinio sąjūdžio apmirimą ar bent jo pasi- 
traukimą į šalikelę, kur jis atstovautų daliniams mažesnių moterų 
bendrijų interesams. Kas Žino, ar nesame arčiau šio momento, nei ga- 
lėtų atrodyti. Feminizmui spaudžiant, nors nebūtinai dėl tiesioginio 
jo poveikio, moterų padėtis Vakarų demokratijose jau ilgą laiką radi- 
kaliai keičiasi, o šios permainos sklinda ir į kitas pasaulio šalis. Komu- 
nistinių režimų valdomose šalyse griaunant tradicijas panaikinta daug 
moterų laisvę varžiusių barjerų, tik naudojimasis tomis laisvėmis to- 
talitarinėje praktikoje buvo griežtai reglamentuotas. Dabar pokomu- 
nistinėse šalyse iškyla paradoksalios tendencijos atsisakyti kai kurių 
jau įgyvendintų teisių, tačiau neatrodo panašu į tiesą, kad šios pastan- 
gos galėtų būti sėkmingos platesniu mastu. Galbūt jau netoli ta „kriti- 
nė masė“, apie kurią rašo Naomi Wolf. Ją peržengus, moterų buvimas 
visuose ligi tol vyrams pirmenybę teikusiuose vaidmenyse taps visiš- 
kai natūraliu dalyku. To požymis galėtų būti kad ir 101 leiboristės 
atstovės atsiradimas naujajame britų parlamente, tiesa, sulaukęs žiniask- 
laidos dėmesio, bet ne emocijų, o viešoji nuomonė šio įvykio nesusiejo 
su feministine kova. Yra šalių, kurias jau ilgoką laiką politiškai valdo 
įtakingos moterų grupės, nors šio fenomeno tarptautinė visuomenė 
tarsi nepastebi. Moterys versle, taip pat ir aukščiausiuose postuose 
nieko nebestebina, nors feministinės grupuotės dar skundžiasi dėl „stik- 
linių lubų“, kurios užkerta moterims kelią į aukščiausius valdymo bei 
administravimo postus. Tačiau ir jos tikriausiai veikiai be triukšmo 
suduš. Kai moterų karjera ligi šiol vyrams būdingais laikytuose vaid- 
menyse taps tokia visuotinė, kad liausis buvusi „pavyzdžiu“, o virs 
tiesiog normalia praktika, išnyks vidiniai stabdžiai, kurie iš kartos į 
kartą buvo kuriami moterų psichikoje. Tuomet visas feminizmo idėjų 
bagažas staiga taps nebereikalingu istoriniu šūkiu, nes išnyks jo at- 
svara — seksizmas, taip kaip išnyko rasizmas ir nacionalizmas bei dau- 
gelis kitų dar neseniai nelygų Žmonių traktavimą ir jų diskriminavimą 

teisinusių ideologijų. Aišku, visuomet liks senojo stiliaus seksistinius 
šūkius šūkaujančių individų, panašiai kaip vis dar yra pasaulyje rasis- 
tų, nacionalistų ir pan., tačiau tai jau bus tik egzotiškas folkloras. Jeigu 
taip netrukus atsitiktų, visa ši knyga pasirodytų esanti tik istorinė 
studija, aprašinėjanti praeitą kovų frontą ir buvusius mąstymo apie 
žmogų ir pasaulį būdus, kurie išnyko dingus juos pagimdžiusioms įtam- 
poms. 

Bibliografinės nuorodos 


Įžanginės pastabos 


Toliau esančiose bibliografinėse nuorodose vyrauja literatūra an- 
glų kalba. Deja, beveik visiškai nėra klasikinių feminizmo tekstų ver- 
timų į lenkų kalbą, nedaugelį išimčių stengiausi pažymėti. Skurdi ir 
čionykštė feministinė lenkų literatūra, nors paspartintu tempu šakoja- 
si. Anglų kalbos nemokantis skaitytojas daugelį feminizmo standartų 
atras vertimuose į kitas kalbas, ypač į vokiečių kalbą. 

Feminizmo literatūra ir literatūra apie feminizmą yra plati. Šiame 
vadove apsiriboju svarbiausiais pavadinimais, tačiau reikia pažymė- 
ti, kad gausios čia neminėtos antrinės pozicijos dažnai gali būti ge- 
ras pradinis taškas gauti Žinių apie šiuolaikines feminizmo ideologi- 
jas bei koncepcijas, nes arba cituoja pirmines idėjas, arba, kaip dažnai 
atsitinka, pakartoja jas autorine forma be atodairos į pirmumo teisę, 
kurią pagaliau sunku arba neįmanoma nustatyti. Tas, ką domina pats 
ideologinis turinys, o ne jo atsiradimo istorinės aplinkybės, iš tokių 
leidinių gali turėti nemažai naudos. Kai kurie iš jų buvo paminėti 
išnašose. 

Nepateikiu nei leidėjų, nei leidimo vietos, vien tik pirmojo leidimo 
pasirodymo metus. Iš anksto galima spėti, kad susidomėjęs skaityto- 
jas dažniausiai susiras vėlesnius leidimus, kurių netgi nesistengiu mi- 
nėti, ne kartą jų būna keletas. Jau kurį laiką dauguma leidinių anglų 
kalba tuo pat metu pasirodo daugelyje tą kalbą vartojančių šalių arba 
įvairių leidyklų. 


Bendro pobūdžio darbai 


Tarp bendrų leidinių feminizmo kaip sąjūdžio ir ideologijos tema 
galima skirti du tipus: orientuotą į istorinį supratimą ir orientuotą į 
sisteminį supratimą, nors kiekvienu atveju abu šie aspektai būtinai 
yra šalia vienas kito. Istorinėse sampratose pateikimo struktūrą brė- 

žia įvykių seka laike, o sisteminėse sampratose vyrauja įžanginis kla- 
sifikacinis skirstymas, ir tik kiekvienas feminizmo tipas apima ir isto- 
rinį bruožą. 

Be to, vadovėlio pobūdžio darbuose, parašytuose moterų studijoms 
(women o studies), taip pat negausiuose feminizmo žodynuose yra pa- 
grindiniai duomenys apie feminizmą ir jo istoriją. 


Sisteminės sampratos 

Pirmauja plačiausias ir kompetentingiausias Rosemarie Tong dar- 
bas Feminist thought (1989), palyginti nesenas, labai smulkiai aptarian- 
tis visas feminizmo atmainas, įskaitant ir postmodernistinę, net iki 
devintojo dešimtmečio pabaigos. Visi ankstesni darbai, atsižvelgiant į 
aplinkybes, yra neišsamūs, be to, aiškaus autorių, daugiausia aktyvių 
feminisčių, interpretacinio nuokrypio apsunkinti. Rekomenduotini: 
Hester Eisenstein, Contemporary feminist thought (1984), Gayle Graham 
Young, What women want (1975), ir kai kurie Julietos Mitchell bei An- 
nos Oakley redaguoto rinkinio What is feminism (1986) straipsniai. At- 
skirai paminėsime didesnių teorinių ambicijų turinčius darbus, kuriuose 
yra kritiškų pasvarstymų apie feminizmą. Prie tokių kaip tik priklau- 
sytų anglės Janetos Radcliffe Richards darbas The sceptical feminist (1980, 
papild. leid. 1994), taip pat nedideli darbeliai: Johno Charveto Femi- 
nism (1982) ir Judithos A. Sabrosky From rationality to liberation — The 
evolution of feminist ideology (1979). 

Lenkų kalbą mokantis skaitytojas nemažai naudos gali pasisemti 
skaitydamas Irenos Reszke knygą Nierówności płci w teoriach (1991), 
kurioje specializuotesnės problematikos kontekste atlikta nepaprastai 
kruopšti įvairių feminizmo pakraipų analizė. 


Istorinės sampratos 

Čia pirmauja du darbai: Floros Davis Moving the Mountain (1991) ir 
Alice Echols Daring to the bad (1989), labai išsamiai aptariantys Ameri- 
kos feminizmo istoriją, pirmasis net iki pat dešimtojo dešimtmečio 
slenksčio, antrasis susitelkęs į ankstesnį laikotarpį (iš principo iki 1975 
metų, tačiau su daugeliu pastebėjimų vėlesnių laikų tema). Prie jų rei- 
kia priskirti dvi ne tokias teoriškai ambicingas, bet užtat faktografi- 
nės medžiagos turtingas dešimtojo dešimtmečio pozicijas: Myros Marx 
Ferree ir Bethos B. Hess Controversy and coalition (1995) ir Sheilos To- 
bias Faces of feminism (1997). Daug įdomios faktografinės medžiagos iš 
feminizmo kūrimosi Jungtinėse Valstijose laikotarpio ir susidūrimų 
tarp jo pakraipų pateikia Betty Friedan knygoje It changed my life (1976). 


562 FEMINIZMAS 


Pirmo feministinio bandymo - jau 1971 metais! — parašyti naujojo judė- 
jimo istoriją ankstesniojo moterų judėjimo kontekste ėmėsi Judith Ho- 
le ir Ellen Levine knygoje Rebirth of feminism (1971). Į knygą įdėtas 
unikalių fotografijų rinkinys. Prie jos kiek vėliau prisišlieja Jo Free- 
man darbu The politics of Women's Liberation (1975), kuriame surinktas 
jau gerokas pluoštas medžiagos iš abiejų svarbiausių sąjūdžio krypčių 
pradžios istorijos. Davidas Bouchieras darbe The feminist challenge 
(1983), reprezentuodamas socialistinį nusiteikimą, daro lyginamąją mo- 
terų judėjimų bei feminizmo JAV ir Didžiojoje Britanijoje istorijos ana- 
lizę. Apie naujojo Amerikos feminizmo pradžią pirmojo moterų judė- 
jimo Jungtinėse Valstijose istorijos perspektyvoje rašo puikus šio 
judėjimo istorijos žinovas Williamas L. O'Neillas darbuose Everyone 
was brave (1969) ir The Woman Movement (1969), kuriuose galima rasti ir 
ištisą garsiosios 1848 metų Seneca Fallso Declaration of Sentiments teks- 
tą. Tiems, kas domisi XIX amžiaus moterų judėjimo Jungtinėse Valstijose 
istorija, rekomenduoju skaityti vėliau standartiniu tapusį naujojo fe- 
minizmo sąjūdžio šaltinį - Eleanoros Flexner darbą Century of strugęle 
(1959). 

Olive Banks Faces of feminism (1981) - tai solidi socialistinės kritikos 
pobūdžio monografija, britų perspektyvoje pateikianti visą moterų ju- 
dėjimo istoriją pradėdama nuo XIX amžiaus. Daug informacijos apie 
anglų feminizmo pradžią ir ankstesnį moterų judėjimą yra Sheilos Row- 
botham Women, resistance and revolution (1972) ir Woman's consciousness, 
man's world (1973), mūsų laikams būdingesnę padėtį apžvelgia jos The 
past before us (1989). Feminizmo istorija pirmiausia Vakarų Europoje 
plačiai aptariama ir studijose: Jono Lovenduskio Women and European 
politics (1986) bei Susanos Bassnett Feminist experiences (1986). Su vo- 
kiečių feminizmo istorija gerai supažindina Marie-Therese Knäpper 
knyga Feminismus-Autonomie-Subjektivitūt (1984). 

Iš lenkiškos literatūros pažymėtume įdomiai, nors veikiau Žurnalis- 
tiniu stiliumi 1982 metais parašytą Danutos Sękalskos knygą Kobieta wyz- 
wolona?, teikiančią nemažai informacijos apie feminizmo (ne tik ameri- 
kietiškojo) istoriją bei doktriną. Kompetentingai, nors iš reikalo glaustai 
Dylematy feminizmu pateikia Aleksandra Jasińska kaip T. Hotowkos re- 
daguotos antologijos Nikt nie rodzi się kobietą (1982) baigiamąjį žodį. 


Women's studies vadovėliai ir feminizmo informacija 

Į vadovėlius taikantys feminizmo idėjų pristatymai, parašyti turint 
galvoje moterų studijų kursų klausytojas, šalia sisteminių žinių apie mo- 
terų padėtį pasaulyje paprastai aptaria ir moterų judėjimo istoriją nuo 

XIX amžiaus pradžios iki pat šiuolaikinio feminizmo. Rekomenduoti- 
ni: Annos Oakley Subjeet woman (1981), Barbaros Sinclair Deckard The 
Women's Movement (1975), Sheilos Ruth Issues in feminism (1980) ir Jo 
Freeman redaguotas Women (4 leid. 1989 m.), klasikinis vadovėlis kur- 
sams. Ypatingos rūšies vadovėlį iš būdingiausių visų pakraipų tekstų 
fragmentų antrašte Feminism (1992) sudarė ir trumpą įžangą jam para- 
Se Maggie Humm. Sheila Rowbotham savo ruožtu pasiūlė populia- 
raus lygio feminizmo istorijos vadovėlį Women in movement (1992). Ge- 
riausios feministinės literatūros apžvalga nedidelių fragmentų pavidalu 
su glaustu kompetentingu įvadu sudaro kaip vadovėlis sumanytą Ste- 
vi Jackson ir kt. redaguotą antologiją Women’s studies — Essential Rea- 
dings (1993). 

Vokiečių kalba yra didžiulė, faktografinės medžiagos turtinga, 
kruopšti, nors labai šališka studija apie moterų padėtį pasaulyje su 
feminizmo ir ankstyviausio moterų judėjimo istorijos analize, apibū- 
dinanti reikalus Vokietijoje: Marielouise Janssen-Jurreit Sexismus (1976). 
Yra ir prieinama, šiek tiek sutrumpinta jos versija anglų kalba (Ge: 
xism). Knyga labiausiai rekomenduotina kaip supažindinimas su femi- 
nizmo problemomis. Tuo pačiu metu pasirodė tipinis Juttos Menschik 
vadovėlis Feminismus — Geschichte, Teorie, Praxis (1977). Įdomūs gerai 
apdorotos informacijos šaltiniai yra: Johannos Beyer ir kt. redaguotas 
Frauenhandlexikon (1983) ir Anneliese Lissner, Ritos Sūssmuth ir Kari- 
nos Walter redaguotas Frauenlexikon (1988). 

Iš lenkų literatūros čia pažymėsime vieną iš pirmųjų labai glaustų 
feminizmo ir jo idėjų pristatymų — Slawomiros Walczewskos straips- 
nyje Feminizm (1992 metų „juodraštyje“ 19B) ir, nors ir glaustą, mūsų 
šalyje pionierišką feminizmo idėjų bei jo istorijos visumos pateikimą 
Larysos Siniuginos straipsnyje Co to jest feminizm? (Varšuvos universi- 
teto „Zeszyty Politologiczne“, 1991, t. 12). Daug Žodyniškai išbarsty- 
tos informacijos yra lenkų kalba išleistame Maggie Humm Slownik te- 
orii feminizmu (1993). Vertimo autoriai gerai susidorojo su nelengvu 
uždaviniu, o jų siūlomi feminizmo terminų lenkiški atitikmenys yra 
tinkami vartoti visuotinai. 

Šiuolaikinės moterų padėties ir feminizmo tema pasaulyje pasiro- 
do vis naujų, neretai statistinių duomenų turtingų pozicijų. Skaityto- 
jas pats susiras naujausius leidinius. Vis dėlto čia verta paminėti ypa- 
tingą, nes labai garsios feministės Robinos Morgan redaguotą, veikalą 
Sisterhood is global (1985), kuriame pateiktas trumpas dabartinės pa- 
dėties daugelyje pasaulio šalių, taip pat ir Lenkijoje (aut. Anna Tit- 
kow), pristatymas. Iš leidinių publikacijų minėčiau Deborah Stienstry 

Women's movements and international organizations (1994), serą informa- 
cijos apie istorines ir dabartines moterų organizacijas (ne tik feminis- 
tines) šaltinį, ir Giselos Kaplan Contemporary Western European feminism 
(1992), turintį svarbios informacijos apie santykinai aktualią Europos 
feministinių judėjimų padėtį, nors permainos čia kartais įvyksta taip 
greitai, kad susidomėjęs skaitytojas verčiau tepasidairys po internetą 
(ypač rekomenduotinas adresas Feminist Internet Gateway http: / / 


www.feminist.org/ gateway). Padėtį Lenkijoje galėtų padėti įvertinti 
adresas http://www.kobiety.pl. 


Liberalusis feminizmas 


Absoliučiai svarbi nuo 1963 metų vis atnaujinama Betty Friedan knyga 
The feminine mystigue, kuri suvaidino katalizatoriaus vaidmenį atgims- 
tant moterų judėjimui Jungtinėse Valstijose po Kketuriasdešimties metų 
pertraukos. Ji apima visuminę moterų diskriminacijos problemos viziją 
ir pirmąją jos panaikinimo programą. Verta susipažinti ir su kolektyvi- 
niu darbu Women in America, iš pradžių tai specialus 1964 m „Daedalo“ 
numeris (t. 93, nr. 2), nors jo turinys šiuo metu yra labiau istorinės reikš- 
mės. Iš svarbesnių ilgalaikio poveikio ir didesnės vertės leidinių, be 
abejo, reikia paminėti Caroline Bird Born Female (1968), taip pat Carolos 
Lopate Women in medicine (1968) ir Cynthios Fuchs Epstein Woman's 
place (1970), kuriame nagrinėjamos kliūtys moterų profesinės karjeros 
kelyje. Liberaliajam feminizmui tenka priskirti pirmąją Mary Daly kny- 
gą The Church and the second sex (1966), kurioje autorė griežtai kritikuoja 
religijoje ir bažnyčioje įsigalėjusį seksizmą. Garsioji Carolynos G. Heilb- 
run knyga Towards androgyny (1973), kurios dėka androginijos, kaip vi- 
suomenės reformų negalutinės būklės, supratimas padarė sąjūdyje ne- 
menką karjerą, yra labai hermetiškos literatūrinės kritikos pobūdžio, ir 
tik įvadinė dalis turi universalesnės reikšmės. Apie būtinybę transfor- 
muoti lyčių vaidmenų sistemą Amerikos visuomenėje yra rašiusi ir di- 
delį mokslinį autoritetą pelniusi Jessie Bernard knygoje Women and the 
public interest (1971), paskiau išleidusi studijas santuokos ir motinystės 
ateities tema: The future of marriage (1972) ir The future of motherhood (1974). 
Įdomų iš įvairių feminizmo perspektyvų parašytų feministinių lyties ir 
visuomeninio gyvenimo analizių įvairiais aspektais komplektą patei- 
kia Michele Zimbalist Rosaldo ir Louise Lamphere redaguotas rinki- 
nys Women, culture and society (1974). Naują žvilgsnį į XIX ir XX am- 
žiaus Amerikos moterų istoriją, nebelaikantį moterų tik aukomis, siūlo 

Gerda Lerner knygoje The female experience (1977 - pateikia daug unika- 
lių dokumentų ir iš dabartinių laikų) ir dviejų tomų veikale Women and 
history: The majority finds its past (I t. 1979) ir The creation of feminist cons- 
ciousness (II t. 1993). Dar prisimenu nedidelę knygelę, kuria britų femi- 
nistės didžiuojasi ir kartais pateikia ją kaip amerikietiškosios Betty Frie- 
dan Moteriškumo mistikos anglišką atitikmenį, būtent Hannah Gavron 
The captive wife (1966), Didžiosios Britanijos vidurinės klasės moterų 
padėties sociologinę studiją. Dėl autorės mirties likusi nebaigta, ji liko 
fragmentiška, nors iš esmės įdomi. 

Devintąjį dešimtmetį kontroversiškų straipsnių rinkinį iš moterų 
heteroseksualumą ginančios konferencijos antrašte Pleasure and danger 
(1984) išleidžia Carole S. Vance. Tradicinio liberaliojo feminizmo dva- 
sia lyties problemas gvildena patyrusi teisininkė Wendy Kaminer: It's 
all the rage (1995). Monumentalų veikalą apie moterų diskriminaciją 
pasaulyje Discrimination against women 1989 m. išleidžia Eschel M. Rho- 
odie. Dešimtąjį dešimtmetį su liberalizmu susiliečia radikaliojo femi- 
nizmo atžvilgiu kritiški jauniausios feminisčių kartos leidiniai, kuriuos 
priskyriau prie vadinamojo jėgos feminizmo (Žr. toliau). 

Vokiečių dirvoje pagrindinio klasikinio šios pakraipos feminizmo 
standarto vaidmenį atlieka Elisabethos Beck-Gernsheim Das halbierte 
Leben — Männerwelt Beruf, Frauenwelt Familie (I d. 1980, II d. 1985). Vo- 
kietijoje išplėtota liberali feministinė religijos ir bažnyčių kritika, be 
kita ko, pasireiškė Susanne Kahl redaguotame rinkinyje Die Zeit des 
Schweigens ist vorbei (1979). 

Prancūzijoje, kurioje vyrauja kitos feminizmo kryptys, įdomią libe- 
ralizmui ar bent jau androginizmui artimą poziciją reiškia filosofės 
Elisabethos Badinter knyga L'un est l'autre (1986). 


Radikalusis feminizmas 


Moterų išlaisvinimo sąjūdžio (Women's Liberation) laikotarpis 

Pirmutinei feministinio radikalizmo fazei, susijusiai su Moterų iš- 
laisvinimo sąjūdžiu, buvo būdingi trumpi skrajutiniai tekstai, glaustai 
ir sodriai suimantys pagrindines bundančio ir įsidegančio judėjimo idė- 
jas. Jie buvo leidžiami studentų miesteliuose kaip knygelės ir straips- 
niai studentų laikraščiuose. Šiuo pavidalu jie dabar visiškai nepasiekia- 
mi. Laimei, vertingiausi iš jų buvo surinkti ir išspausdinti antologijomis. 
Iš didelio skaičiaus tokių rinkinių paminėtume: Barbaros Roszak ir The- 
odore Roszako redaguotą Masculine/Feminine (1969), Robinos Morgan 

redaguotą Sisterhood is powerful (1970), Leslie Tanner redaguotą Voices 
from Women's Liberation (1971), Vivianos Gornick ir Barbaros Moran 
redaguotą Women in sexist society (1971) ir Anne Koedt, Ellenos Levine 
ir Anitos Rapone redaguotą Radical feminism (1973). Lenkų skaitytojui 
šie tekstai tapo prieinami, Teresai Holowkai parengus ir išvertus rep- 
rezentacinę rinktinę antrašte Nikt nie rodzi się kobietą (1982), kur galų 
gale atsirado ir keletas kitų labai svarbių ankstesnių septintojo de- 
šimtmečio pabaigoje besikuriančio radikaliojo feminizmo straipsnių 
ar jų fragmentų. Šią knygą skaityti ypač rekomenduoju. 

Pagrindinės ankstyvojo radikaliojo feminizmo knygos - tai Kate Millet 
Sexual politics (1969) ir Shulamithos Firestone Dialectic of sex (1970), 
kuriose pirmą kartą buvo pristatyta labiau išplėtota radikaliojo femi- 
nizmo teorinei minčiai svarbiausia patriarchato teorija. Labai populia- 
ri, nors teoriškai ne tokia ambicinga, pasirodė esanti Germaine Greer 
knyga The female eunuch (1970, paskui labai daug leidimų, jubiliejinia- 
me 1990 metų leidime įdomūs autorės pamąstymai iš dvidešimties 
moteriškumui. Women’s liberation organizavimosi metais svarbų vaid- 
menį atliko ir Ewos Figes plunksnai priklausanti pagrindinių seksiz- 
mo ideologų koncepcijų analizė bei kritika knygoje Patriarchal attitudes 
(1970). Formuojantis specifinei feminizmo istoriosofijai principinės 
reikšmės turėjo Lisabethos Gould Davis The first sex (1971), kiek vė- 
liau prisijungė Elaine Morgan su savuoju teorijos apie pagrindinį mo- 
terų vaidmenį antropogenezėje variantu, pateiktu knygoje The descent 
of women (1972). 


Vėlesniojo radikaliojo feminizmo laikotarpis 

Radikaliojo feminizmo posūkį vadinamojo viktimizmo ir separa- 
tistinio moteriškumo kulto link (galbūt prieš savo valią) parengė Su- 
san Brownmiller 1975 metais išleista ir nuo tada labai garsia knyga 
Against our will, kurioje sukaupta gausi medžiaga moteris iš vyrų 
pusės ištinkančio smurto, ypač išžaginimų tema. Šiame kontekste prie- 
vartavimas pasirodo esąs visų vyrų teroro prieš visas moteris, vie- 
nos lytinės klasės prieš kitą teroro įrankis. Kitos svarbios aštuntojo 
dešimtmečio knygos: Susanos Griffin Rape (1979), panašaus iškalbin- 
gumo, tik literatūriškesnė stiliumi ir ideologiškesnė; Kathleenos Barry 
Female sexual slavery (1979), plačiai pristatanti prostitucijos ir tarptau- 
tinės prekybos moterimis problemą, o Katherine MacKinnon knyga 
Sexual harassment of working women (1979) kelia aikštėn seksualinio 
priekabiavimo problemą. Dabar seksualinio priekabiavimo tema yra 

apaugusi gausia literatūra, rekomenduoju, pavyzdžiui, Shereenos 
G. Bingham redaguotą rinkinį Conceptualizing sexual harassment as dis- 
cursive practice (1994) ir Clare Brant bei Yun Lee Too redaguotą rin- 
kinį Rethinking sexual harassment (1994). Laura Lederer redaguoja 
straipsnių rinkinį Take back the night (1980), kuris mobilizuoja į anti- 
pornografinę kampaniją, o Andrea Dworkin knyga Pornography - Men 
possesing women (1981) pateikia solidų šios kampanijos principų pa- 
grindimą. Devintąjį dešimtmetį Andrea Dworkin išleidžia Right-wing 
women (1983), kur supratingai aiškina moterų antifeminisčių laikyse- 
ną ir visą kaltę už tokį jų nusistatymą suverčia vyrams. Moteris 
pavergiančius heteroseksualinius santykius ji demaskuoja literatū- 
riškesniu Intercourse (1987). Verti perskaityti yra į teoriją pretenduo- 
jantys marksizmui artimi Catherine MacKinnon leidiniai Feminism 
unmodified (1987) ir Toward a feminist theory of the state (1989). Phyllis 
Chesler yra klasikinių darbų apie seksizmą psichiatrijoje Women and 
madness (1972) ir apie su surogatine motinyste susijusias problemas 
Sacred bond (1988) autorė, o Gena Corea knygoje The mother machine 
(1985) rašo apie su dirbtinės reprodukcijos technikomis susijusius 
pavojus. Vertos dėmesio yra smurto ir prievartos prieš moteris tema 
besispecializuojančios Dianos E. H. Russell studijos: The politics of 
rape (1975), Sexual exploitation (1984) apie smurtą, vaikų seksualinį 
išnaudojimą ir seksualinį priekabiavimą, The secret trauma (1986) apie 
kraujomaišos pasekmes, drauge su Jillos Radford Femicide (1992) apie 
moterų nužudymus ir jos redaguotas rinkinys Making violence sexy 
(1993) pornografijos tema. Visiškai neseniai Kathleen Barry grįžta 
prie prostitucijos problemos labai pakeista savo pirmosios knygos 
versija, šiuokart antrašte The prostitution of sexuality (1995), o Cat- 
harine A. MacKinnon tęsia kovą su pornografija, įrodinėdama žo- 
džio laisvės apribojimų reikalingumą knygoje Only words (1993). 
Atkaklią kovą su heteroseksualumą sekse ginančiomis daugiausia 
liberaliosios ir socialistinės pakraipos feministėmis liudija Dorchenos 
Leidtholdt ir Janice G. Raymond redaguotas straipsnių rinkinys 
The sexual liberals and the attack on feminism (1990) iš to paties pava- 
dinimo konferencijos. Pagaliau čia paminėsime karčių priekaištų iš- 
davikėms pseudofeministėms pilną Susanos Faludi knygą Backlash 
(1991), kurią sudaro devintojo dešimtmečio feminizmo padėties, 
kai Amerikos dešinieji buvo privertę feminizmą gintis ir bėgti į 
separatizmą, analizė. 

Ankstesnį separatistinio lesbiškojo feminizmo požiūrio tašką rep- 
rezentuoja Jillos Johnson knyga Lesbian nation (1973), ypač svarbi 

pasirodo Adrienne Rich knyga Of woman born (1976), o vėliau klasike 
tampa Sheila Jeffrey su knygomis Anticlimax (1990) ir The lesbian heresy 
(1993). 

Originalus šaltinis feminizmo, pirmiausia radikaliojo ir kultūrinio, 
tyrinėjimams yra Cheris Kramarae ir Paulos Treichler redaguotas žo- 
dynas Amazons, bluestockings and crones (1992, ankstesnis leidimas 1985 
m. antrašte A feminist dictionary), sudarytas iš rūpestingai parinktų, 
daugiausia labai iškalbingų citatų iš neretai sunkiai pasiekiamų šalti- 
nių, pavyzdžiui, skrajučių ir mažatiražės feministinės spaudos. 

Išeidavo ir tebeeina daug radikaliosios ar jai artimos krypties fe- 
ministinių periodinių leidinių. Čia paminėsime nuo 1972 metų pasiro- 
dantį tarptautinį „Ms“ ir vokiškąjį „Emma“, kurį yra redagavusi gal- 
būt garsiausia vokiečių radikalioji feministė Alice Schwarzer, labai 
svarbaus tai aplinkai reportažų rinkinio Der „kleine Unterschied” und 
seine grossen Folgen (1975), taip pat 1983 metais išleistų įdomių pašne- 
kesių su Antrosios lyties autore Simone de Beauvoir (Simone de Beauvoir 
heute) autorė. Britų dirvoje įdomus yra socialistinei krypčiai artimas 
ketvirtinis „Trouble and Strife“. Daugelį metų ėjo „Spare rib”. 


Socialistinis feminizmas 


Šiai pakraipai ypač būdingi ankstyvieji, vėliau daugelį kartų įvai- 
riomis konfigūracijomis leisti Julietos Mitchell straipsniai. Geriausias 
rinkinys tikriausiai yra Woman 's estate (1971, paskui daug leidimų, 1986 
metais su svarbiu Baigiamuoju žodžiu). Iš pradžių esminį vaidmenį su- 
vaidino marksizmui daug artimesni Evelynos Reed straipsniai, surinkti 
į Problems of Women's Liberation (1969). Kraštutinai promarksistinio pa- 
sirinkimo, į visišką feminizmo pavaldumą socializmo kūrimo siekiui 
orientuotas dokumentas yra Eli Zaretsky Capitalism, the family and per- 
sonal life (1976). O socialistinio feminizmo minties centrą reprezentuo- 
ja iki pat šios dienos svarbų vaidmenį tebevaidinantys tarptautinį au- 
toritetą pelniusios anglų feministės Sheilos Rowbotham straipsniai, iš 
kurių verta susipažinti pirmiausia su Hidden from history (1973) apie 
moterų vaidmens istorijoje užtušavimą, Womens consciousness, man's 
world (1973) ir jos straipsnių rinkiniu Dreams and dilemmas (1983). Gal- 
būt tokie pat svarbūs Michele Barret straipsniai, ypač Women's opres- 
sion today (1980). Svarbus Gayle Rubin straipsnis The traffic in women, 
kuriame autorė įveda paskui kitų šios pakraipos teoretikių dažnai var- 
tojamą sex/gender system sąvoką, įdėtas į Raynos R. Reiter redaguotą 

rinkinį Toward an anthropology of women (1975). Ankstyvąją fazę britų 
feminizmo, kuris paprastai būdavo labai artimas marksizmui, ypač 
reprezentuoja Michelene Wandor redaguota antologija The body politic 
1972). Socialistinį feminizmą Kanadoje pristato įdomi antologija Wo- 
men unite! (1972), kurioje galima rasti keletą visam užgimstančiam ju- 
dėjimui klasikinių tekstų. Pora metų vėliau britų imtynes su jau besi- 
traukiančiu marksizmu parodo Lydios Sargent redaguotas rinkinys 
Women and revolution su būdinga paantrašte A discussion of the unhappy 
marriage of marxism and feminism (1981). Australijos dirvoje radosi visą 
laiką tarp marksizmo ir radikaliojo feminizmo balansuojanti Clare Bur- 
ton knyga Subordination (1985), vėliau išpopuliarėjusi kituose angliš- 
kai kalbančiuose kraštuose. Abstrakčių teorinių sąvokų tyrinėjimų, taip 
būdingų klasikiniam marksizmui, iš kurio mokomasi, pavyzdys yra 
Sylvios Walby analizės dviejose knygose: Patriarchy at work (1986) ir 
Theorizing patriarchy (1990). Bandymus rasti atskirą vietą tarp mark- 
sizmo ir radikaliojo feminizmo liudija Zillah Eisenstein redaguoto rin- 
kinio Capitalist patriarchy and the case for socialist feminizm (1979) autorių 
ieškojimai. Pati Eisenstein po dvejų metų ieško bendrų taškų su libe- 
raliuoju feminizmu knygoje The radical future of liberal feminism (1981), 
vėliau knygoje The female body and the law (1988) pasisako už tam tikrų 
privilegijų moterims reikalingumą, norint užtikrinti faktinę lyčių ly- 
gybę, o neseniai darbe The color of gender (1994) reiškia bendrą nepasi- 
tenkinimą aiškios pažangos naikinant patriarchatą ir rasizmą nebuvi- 
mu, nes, kaip pasirodo, netgi ką tik sugriuvusio komunizmo šalyse 
moterys ir toliau liko pažemintos „patriarchalinės demokratijos“ są- 
lygomis. Vėlesnei, jau ramesnei ir dėl savo pagrindų labiau užtikrintai 
socialistinio feminizmo versijai geriausiai atstovauja ir yra rekomen- 
duotina Annos Ferguson knyga Sexual democracy (1991). Didesnėmis 
simpatijomis šiai pakraipai pasižymi feministinės minties raidai svar- 
bus periodinis leidinys „Ouest“. Yra išėjęs Charlotte Bunch redaguo- 
tas įdomiausių šio leidinio straipsnių rinkinys antrašte Building femi- 
nist theory (1981). 

Atsakydamos į radikalisčių antiheteroseksualinę kampaniją, socia- 
lizmui simpatizuojančios feministės išleido Annos Snitow, Christine 
Stansell ir Sharon Thompson redaguotą Desire (1983), antrą svarbų 
greitą ir taiklų atsakymą šalia anksčiau liberaliojoje kryptyje minėtos 
Vance knygos. Anglijoje prieš heteroseksualizmo puolimą dabartiniu 
metu protestuoja Lynne Segal knyga Straight sex (1994). Jau knygoje 
Slow motion (1990) ji įdomiai ir palankiai nagrinėja vyrus ištikusias per- 
mainas. Drauge su Mary McIntosh 1992 metais ji išleido replikos į 

radikaliųjų feminisčių kampanijos prieš pornografiją bei heteroseksu- 
alizmą britiškąjį variantą Sexuality and the pornography debate (1992). 
Pastaruoju metu individualizmą feminizme griežtai ir aiškiai kritikuo- 
ja Elizabeth Fox-Genovese knygoje Feminism without illusions (1991). 
Vertos dėmesio yra nepaprastai kruopščios moterų sąmonės fenome- 
nologinės analizės Sandros Lee Bartky studijoje Feminity and domina- 
tion (1990). 

Anksčiau britiškojoje srovėje, kur socialistinė orientacija ir iki šios 
dienos ypač stipri, yra pasirodžiusios svarbios, svarios pozicijos: Lyn- 
ne Segal Is the future female? (1987) ir Sylvios Annos Hewlett A lesser life — 
The myth of Women's Liberation (1986), pastaroji pirmiausia Jungtinėse 
Valstijose. Abidvi būna cituojamos ir kaip postfeministinės refleksijos 
pavyzdžiai. Socialistinę pakraipą reprezentuoja periodiniai leidiniai 
„Feminist Review“ bei „Feminist Studies“. Yra pasirodęs Judithos New- 
ton ir Deborah Rosenfelst redaguotas įdomiausių tekstų iš šių leidinių 
rinkinys antrašte Feminist criticism and social change (1985). Ypač reikš- 
mingas pavyzdinis Dianos Richardson ir Viktorios Robinson redaguo- 
tas pavyzdinis įvadas į women's studies kursų problematiką Introducing 
women's studies (1993), kuriame sukaupta plati bibliografija. 

Prancūzų kalbą mokantis skaitytojas gali rasti daug pozicijų pran- 
cūzų literatūroje, kuri iš tradicijos irgi artima marksizmui. Pavyzdžiui, 
labai reprezentatyvus yra Estelle Altman redaguotas Feminisme and 
marxisme (1981). Vokiečių kalba yra svarbūs Friggos Haug ir Korne- 
lios Hauser leidiniai, o ypač pastarosios Strukturwandel des Privaten? 
(1987). Nemažai tekstų, taip pat ir Friggos Haug, yra paskelbęs Berly- 
no periodinis leidinys „Argument“ (specialusis 1984 m. nr. 110). Fe- 
ministinius bandymus ekonomiškai nagrinėti moterų engimą ir išnau- 
dojimą reprezentuoja rinkinys Kariere oder Kochtopf? (1984). Klasikinei 
socialdemokratijai artimesnį švelnesnį socialistinio feminizmo varian- 
tą reprezentuoja Vokietijoje sąjūdžio pradiniu laikotarpiu labai popu- 
liarus Otto Gmelino ir Helenos Saussure vadovėlis Bankrott der Män- 
nerherrschaft (1971). 


Kultūrinis feminizmas 


Amerikos žemėje šios srovės klasike ilgus metus buvo Mary Daly, 
vieną po kito paskelbusi Beyond God the Father (1973), Gyn/Ecology (1978), 
Pure lust (1984) ir Outercourse (1992). Prie jos tono prisitaikė rašytoja 
Susan Griffin savo darbuose Woman and nature — the roaring inside her 

(1978) ir Pornography and silence (1981) ir poetė Robin Morgan knygoje 
The anatomy of freedom (1982). Visa tai yra pagal filosofinę poetiką stili- 
zuotos pozicijos, ir, paisydamos šios konvencijos, autorės ieško auten- 
tiškos, vyriškos fališkosios kultūros nuslopinto moteriškumo esmės. 

Prie jų vėlesniais ieškojimais paskui kaip kanonas prisišliejo pran- 
cūzių postlakanisčių vertimai, Amerikos feminisčių aplinkoje laikomi 
„prancūzišku feminizmu“. Paminėsime kaip tik Elaine Marx ir Isabelle 
de Courtivron redaguotą antologiją New French Feminisms (1980) ir 
šios pakraipos dvasią perteikiančios Paryžiaus seminarų dalyvės ame- 
rikietės Alice A. Jardine darbą Gynesis (1985). Po poros metų drauge 
su Paulu Smithu ji išleido straipsnių rinkinį apie vyrų dalyvavimo fe- 
minizme (ne)galimybes Men in feminism (1987). Prancūzų skaitytojas 
geriausiai padarytų, jei susirastų autorių prancūzių originalus. Ypa- 
tingą vietą tarp jų užima Luce Irigaray Speculum de l'autre femme (1974, 
anglų k. 1985), Monigue Wittig Les Guerilleres (1969), Helene Cixous Le 
rire de la meduse ir Julios Kristevos Les nouwelles maladies de l'âme (1993 m. 
išleistas reprezentacinių straipsnių rinkinys). Šių autorių, ypač Iriga- 
ray ir Cixous, publikacijų sąrašas turtingas. Anglų kalba neseniai pasi- 
rodė svarbus Luce Irigaray paskaitų rinkinys Thinking the difference 
(1994), kiek anksčiau — Monique Wittig esė rinkinys The straight mind 
(1992). Kitą nemaištingą postlakanizmo srovę reprezentuoja Juliet Mit- 
chell, kuri savo požiūrį šiuo klausimu išdėstė Lacano raštų rinkinio 
Feminine sexuality — Jacques Lacan and the Ecole freudienne (1992) įžan- 
gos žodyje, bet jau anksčiau darbe Psychoanalysis and feminism (1974) 
nubrėžė savo pozityvių feminizmo ryšių su psichoanalize interpre- 
taciją. Čia dar verta susipažinti su plačia galimų feminizmo sąsajų su 
lakanizmu analize Jane Gallop knygoje Feminism and psychoanalysis 
(1982). 

Dirvą kultūriniam feminizmui, taip pat ir daugeliui kitų feminizmo 
ieškojimų paruošė psichologijos darbai: Carolos Gilligan In a different 
voice (1982), taip pat Nancy Chodorow The reproduction of mothering 
(1978: verta užmesti akį ir į jos 1989 metų Feminism and psychoanalytic 
theory) ir Dorothy Dinnerstein The murmaid and the minotaur (1976; vè- 
lesnis papildytas 1987 metų leidimas su nauju įvadu pavadintas The 
rocking of the cradle and the ruling of the world), vėliau atlikęs klasikinio 
susiejimo vaidmenį. Pirmojoje iš minėtų knygų yra nagrinėjamas mo- 
terų etikos skirtingumas lyginant ją su klasikine (vyrų) etika, į kitas 
dvi sudėti psichoanalitiniai tyrinėjimai vadinamojo motiniškumo vaid- 
mens, formuojantis moteriškumui ir vyriškumui, tema. Atskira, dau- 
gelį metų labai įtakinga pozicija yra Jeanos Baker Miller Toward a new 

psychology of women (1976, naujas leid. 1986). Vokiečių dirvoje įdomi 
Margarete Mitscherlich knyga Die friedfertige Frau (1985), kurioje auto- 
rė brėžia moterų taikingo būdo sociogenezę; jam, beje, daug dėmesio 
skiria ir minėtoji Dinnerstein. Kai kuriuos moterų draugiškumo, kaip 
kelio į išsivadavimą iš priklausomybės nuo vyrų, aspektus tyrinėja 
Janice G. Raymond knygoje A passion for friends (1986). Paskutiniu me- 
tu gerokai išgarsėjo Dee L. R. Graham savo knyga Loving to survive 
(1994), kurioje būdingi moterų asmenybės bruožai ir jų prieraišumas 
vyrams yra vedami iš nuolatinio jų terorizavimo būsenos, kuri yra 
analogiška grobikų rankose atsidūrusių įkaitų situacijai, aprašytai Stok- 
holmo sindromo pavadinimu. Jau kuris laikas nuodugniau nagrinėja- 
ma anoreksija ir bulimija — kaip moterų nesantaikos su seksizmu sąly- 
gotos patologijos. Tai gerai reprezentuoja Morag MacSween knyga 
Anorexic bodies (1993). 

Yra sukurta labai hermetiško pobūdžio feminizmo filosofinių tyri- 
mų ir publikacijų platforma, pradiniam susipažinimui ypač galima re- 
komenduoti amerikiečių žurnalą „Hypatia“. Itin turiningi yra femi- 
nistinės epistemologijos kritikos, daugiausia mokslinės, darbai, iš kurių 
paminėsime svarbiausius: ankstyvąjį Sandros Harding ir Merrillos 
B. Hintikka redaguotą straipsnių rinkinį Discovering reality (1983), San- 
dros Harding The science guestion in feminizm (1986) bei Whose science? 
whose knowledge?(1991) ir Evelynos Fox Keller Reflections of gender and 
science (1985) bei Secrets of life — secrets of death (1992), taip pat naujausią 
Evelynos Fox Keller ir Helenos E. Longino redaguotą mokslinių 
straipsnių rinkinį Feminism and science (1996). Rekomenduotini straips- 
nių rinkiniai: Mary Vetterling-Braggin, Fredericko A. Elistono ir Jane 
English redaguotas Feminism and philosophy (1977), tos pačios M. Vet- 
terling-Braggin redaguotas „Femininity“, „masculinity“, and „androgy- 
ny (1982) ir bričių Lizos Stanley bei Sue Wise darbas apie feministinę 
ontologiją ir epistemologiją Breaking out again (1983, 1993 su papildo- 
mu straipsniu apie postmodernizmą). Pozicijų ant devintojo dešimt- 
mečio slenksčio feministinės, taip pat ir socialistinės feminizmo kryp- 
ties, kultūros kritikos klausimais apžvalgą pateikia įdomus Nannerl 
O. Keohane, Michelle Z. Rosaldo ir Barbaros C. Gelpi redaguotas rin- 
kinys A critique of ideology (1982). Kitas Marianos Love ir Ruthos Hub- 
bard redaguotas rinkinys Woman's nature (1983) pateikia feministinę 
biologizmo lyčių skirtumų teorijose kritiką, ypač demaskuoja Wilso- 
no sociobiologiją, tuo pat metu įrodinėdamas, kad dažnai sutinkamas 
kaltinimas biologizmu pačiam kultūriniam feminizmui yra nesusipra- 
timas. Panašios tematikos yra Ruthos Bleier redaguotas rinkinys Fe- 

minist approaches to science (1986). 1990 metais Nancy J. Holland bando 
kurti feminizmo filosofiją knygoje Is women's philosophy possible? (1990). 
Ir Jane Duran rodo panašias pastangas knygoje Toward a feminist epis- 
temology (1991), o tai tik daugelio panašių darbų pavyzdžiai. Tikrai 
šiuolaikinę feminizmo epistemologijos tyrinėjimų būklę atspindi Lin- 
dos Alkoff ir Elizabethos Potter redaguotas rinkinys Feminist episto- 
mologies (1993). Lesbizmo problematiką kultūros perspektyvoje tyri- 
nėja daugelio į mokslą pretenduojančių studijų autorės, o jų darbai 
surinkti į Bonnie Zimmermann ir Toni A. H. McNaron redaguotą knygą 
The new lesbian studies (1966), o Dianos Richardson redaguotoje knygo- 
je Theorising heterosexuality (1966) autorės įrodinėja grynai kultūrinę 
heteroseksualizmo kilmę. 

Ypatingas feministinės kritikos objektas yra religija. Geras vado- 
vas galėtų būti Letty M. Russell redaguotas straipsnių rinkinys Femi- 
nist interpretation of the Bible (1985). Lenkų kalba yra pasirodžiusios 
vokiečių feministės teologės Utos Ranke-Heinemann knygos Nie i amen 
(1992, lenk. 1994) ir Eunuchy do raju (lenk. 1995). Reprezentatyvus Eli- 
sabethos Moltmann-Wendel redaguotas straipsnių rinkinys Frau und 
Religion — Gotteserfahrungen im Patriarchat (1983). Šiuolaikinę feminiz- 
mo santykių su religija būklę parodo gana autoritetingos Sheilos Ruth 
knyga Take back the light (1994). Mistinio Deivės kulto srovė gali pasi- 
girti daugeliu pozicijų, siūlau Glorios Feman Orenstein The reflowering 
of the Goddesses (1990). 

Svarbią feministinės kritikos dalį sudaro lytiškumo kalboje tyrinė- 
jimai. Čia paminėsime pirmiausia klasikinį Robinos Lakoff darbą Lan- 
guage and woman's place (1975), ankstyvąjį Dale Spender darbą Man 
made language (1980, naujas leid. 1990), o Vokietijoje Sentos Tromel- 
Plotz Frauensprache - Sprache der Veraenderunę (1982). Gražinimosi techni- 
kų semantinius kodus nagrinėja Robin Tolmach Lakoff su Raguel 
L. Sherr knygoje Face value (1984). Lenkų kalba yra išleista įdomi De- 
borah Tannen sociolingvistinė pokalbio vedimo skirtumų studija Ty 
nic nie rozumiesz! (1994). 

Minėtoji Dale Spender yra pavyzdinių literatūros kritikos studijų 
The writing of the sex? (1989) autorė. Jau prieš septynerius metus ji yra 
pagrindusi savo pozicijas storu biografinių studijų tomu Women of ide- 
as and what men have done to them (1982), kuris skirtas įžymiausių femi- 
nizmo idėjų kūrėjų likimams. Itin hermetiškos literatūros kritikos pa- 
vyzdys yra Catharine R. Stimpson studija Where the meanings are (1988). 
Gerai orientuotis aktualioje šios veiklos lauko situacijoje gali padėti 
dvi Maggie Humm pozicijos: A reader's guide to contemporary feminist 

literary criticism (1994) ir Practising feminist criticism (1995). Lenkų skai- 
tytojui tam tikrą supratimą apie feminizmo literatūrinę kritiką bei kū- 
rybą gali suteikti Žurnalo „Literatura na swiecie” 1988 metų 4 nume- 
ris, kuriame yra keletas reprezentatyvių tekstų. Apie feministinę filmų 
kritiką informuoja specialiai tam skirtas žurnalo „Film na swiecie“ 1991 
metų spalio mėnesio numeris. 

Atskirą vietą užima pionieriški darbai technikos ir moteriškumo san- 
tykių tema, kur jau klasikinėmis tapo Joanos Rotschild publikacijos Ma- 
china ex dea (1983) ir Teaching technology form a feminist perspective (1988). 

Kultūriniam feminizmui tikriausiai galima priskirti daugelį women’s 
studies tyrinėjimų sraute atsiradusių pozicijų, kurios dažniausiai įgyja 
mokslinių straipsnių rinkinių pavidalą. Pirmiausia čia paminėsime anks- 
tyvąjį plačiai skaitomą Sherry B. Ortner ir Harrietos Whitehead reda- 
guotą etnologinių tekstų rinkinį Sexual meanings 1981). Apžvalginį ir 
reprezentacinį women’s studies pasiekimus įvairiose mokslo srityse ap- 
tariančių straipsnių komplektą sudaro Cheris Kramarae ir Dale Spen- 
der redaguotas The knowledge explosion (1993). Patartina peržvelgti me- 
tinius komplektus į mokslą pretenduojančių periodinių leidinių, kaip, 
pavyzdžiui, „Signs“ (nuo 1975 metų), taip pat „Women and politics“, 
„Women's Studies Ouarterly“, Oksforde leistą „Women (a cultural 
review)“, „Gender and Society“ ir kt. Renate D. Klein ir Deborah Lynn 
Steinberg redaguotas įdomiausių „Women's Studies International Fo- 
rum“ anksčiau skelbtų straipsnių rinkinys pasirodė antrašte Radical 
voices (1989). 

Lenkijoje po truputį daugėja moterų studijų didėjantį turtą patei- 
kiančių leidinių. Netrukus turinčio susikurti lenkų feminizmo ir jo ins- 
piruotų tyrinėjimų pranašyste tapo, deja, dabar beveik nepasiekiamas 
Forum Polek, Londone išleistas 1986 metų kovo 22 dieną Londono Len- 
kų visuomeniniame kultūros centre įvykusios diskusijos įrašas. Jau 
1990 metais Liubline pasirodė Barbaros Jedynak redaguotas lyties pro- 
blematikai kultūroje skirtų studijų I tomas Kobieta w kulturze i spolec- 
zenstwie. Iš gausių moterų problematikai skirtųjų verta rinktis Beatos 
Kozak ir Slawomiros Walczewskos redaguojamą, nuo 1993 metų Kroku- 
voje leidžiamą periodinį feminizmo leidinį, - kaip pats save vadina, — 
„Petnym głosem“, kuris prasidėjo nuo 1992 metais „pirmąja lenkių fe- 
minisčių knyga“ prisistačiusios Gžos mają kobiety. 

Be daugelio įdomių padėties Lenkijoje studijų, ten taip pat spaus- 
dinami Vakarų feminisčių, pavyzdžiui, Annos Snitow, tekstai („Peł- 
nym głosem“, 1995, 3). 1995 metais Poznanėje pasirodė pirmasis Jo- 
lantos Miluskos ir Elžbietos Pakszys redaguotas serijų leidyklos Humanistyka 

i pleč tomas. Panašių, nebūtinai stricte feministinio pobūdžio, leidinių 
vis daugėja. Moterys ir moteriškumas vis dažniau tampa žinomų len- 
kų mokslininkų naujų tyrinėjimų objektu, o to pavyzdys galėtų būti 
daugelį suintrigavusi Marios Janion knyga Kobiety i duch innošci (1996). 
Moteriškos egzistencinės patirties inspiracija neįprastai veiksminga sub- 
tilioje ir visiškai originalioje filosofinėje Jolantos Brach-Czainy studi- 
joje Szczeliny istnienia (1999). 

Apie feminizmo problemą lengvesne tonacija vis daugiau rašoma 
daugelyje periodinių leidinių, ir tam ne visuomet būdingas nuodug- 
nesnis dalyko pažinimas. Bet būna ir taip, kaip Krystynos Koftos ir 
Matgorzatos Domagalik knygoje Harpie, piranie, anioty (1997), kad įdo- 
miai ir lengvai parašytas tekstas tuo pat metu pateikia tikros informa- 
cijos apie feminizmą. 

Dešimtąjį dešimtmetį kultūriniame feminizme stiprėja postmo- 
dernistinė tema. Kaip tik santykių tarp feminizmo ir postmodernizmo 
studijai yra skirtos knygos Jane Flaks Thinking fragments (1990) ir Su- 
sanos J. Hekman Gender and knowledge (1990) bei rinkiniai: Lindos J. 
Nicholson redaguotas Feminism/postmodernism (1990), Michele Barret 
ir Anne Philips redaguotas Destabilizing theory (1992), Margaretos Fer- 
guson ir Jennifer Wicke redaguotas Feminism and postmodernism (1993) 
ir Marianne H. Marchand ir Jane L. Parpart redaguotas Feminism/post- 
modernism/development (1995). Įdomiai bando ieškoti savos postmo- 
dernizmo inspiruotos kūno teorijos Judith Butler knygose Gender troub- 
le (1990) ir Bodies that matter (1993). Labai neigiamai pasidavimą 
postmodernizmo madai vertina Somer Brodribb knygoje Nothing 
mat(t)ers (1992). 

Necituoju stricte akademinių darbų, kurių sąrašas dabar yra labai 
ilgas ir kurių sąsajos su feminizmu pirmiausia priklauso nuo temos. 

Kultūriniame ir radikaliajame feminizme plačiai paplitęs įsitikini- 
mas ypatinga moterų misija gelbstint pasaulį nuo globalių pavojų. Tai 
reikia pagrįsti taikingu moterų būdu ir jų artumu gamtai. Klasikinės 
moterų pacifizmą įrodinėjančios pozicijos yra Saros Ruddick Maternal 
thinking (1989) ir norvegės Birgitos Brock-Utne Educating for peace (1985). 
Vokietijoje itin populiari buvo Herrad Schenk pozicija Frauen kommen 
ohne Waffen (1983). Apie moterų misiją išgelbėti pasaulį specifinės mo- 
teriškos, iš esmės hedonistinės etikos dėka rašo Marilyn French sto- 
roje, tačiau, nepaisant to, populiarioje knygoje Beyond power (1985), 
kurią tarsi pratęsia skausmingos moterų diskriminacijos šiuolaikinia- 
me pasaulyje atskleidimas keletą metų vėliau išleistoje knygoje The 
war agains women (1992). Pastaruoju metu J. Ann Tickner knygoje Gender 

in international relations (1992) ir grupė V. Spike Peterson redaguoto 
rinkinio Gendered states (1992) autorių toliau tęsia pasaulio politikos 
išmaskulinizavimo idėją. Joms pritaria Christine Silvester savo knyga 
Feminist theory and international relations (1994). Apie moterų misiją gelbs- 
tint aplinką, be kita ko, rašo Maria Mies ir Shiva Vandana knygoje 
Ecofeminism (1993) bei Rosi Braidotti ir kt. redaguoto rinkinio Women, 
the environment and sustainable development (1994) autorės. 


Postfeminizmas? 


Postfeminizmo egzistavimas veikiau kvestionuojamas ir dabar apie 
jį kaskart mažiau kalbama. Tais retais atvejais, kai autoriai cituodavo, 
jų nuomone, postfeministinius veikalus, paprastai remdavosi Betty 
Friedan The second stage (1981), kuriame feminizmo kūrėja skelbia fe- 
minizmo etapo pabaigą ir pradžią antrojo etapo — bendros moterų 
drauge su vyrais kovos dėl lyčių visuomeninių funkcijų pakeitimo, 
taip pat Susanos Brownmiller įdomia moteriškumo kultūrinio fenome- 
no studija knygoje Feminity (1984), vidine feminizmo kritika Jeanos 
Bethke Elstain knygoje Public man, private woman (1981) ir Germaine 
Greer knygoje Sex and destiny (1984), savotiška ankstesnio Moteriškojo 
eunucho korektūra. Labai savitai, nostalgiškai į praėjusius dešimtį mo- 
terų judėjimo metų knygoje Women in transition (1980) žvelgia Judith 
M. Bardwick, ta pati, kuri 1971 metais knygoje Psychology of women 
(1971) gretino įvairias psichologines moteriškumo koncepcijas. Postfe- 
ministinį nusiteikimą tikriausiai reiškia Lizos Heron refleksijos kny- 
goje Changes of heart (1986), kurioje autorė susirūpinusi svarsto naują 
moterų išsikovoto savarankiškumo ir autonomiškumo fenomeną. Apie 
visokių postfeministinių sąjūdžio kovinės parengties atšaukimų žalą 
moterų siekiams rašo kultūros, ypač postmodernizmo, kritikė Tania 
Modleski knygoje Feminism without women (1991). 


Jėgos feminizmas 


Šios pakraipos šiek tiek abejotinos ir vis dar neaiškios tapatybės 
feminizmui ypač būdingos Naomi Wolf publikacijos, pirmiausia stan- 
dartinė Fire with fire (1993), bet taip pat ir naujausia Promiscuities (1997) 
ir ankstesnė The beauty myth (1990), kurioje, kritikuodama moterims 
primestą būtinybę patikti, autorė bręsta po trejų metų būsiančiam klus- 

numo radikaliajam feminizmui išpažinimui. Vokietijoje, kviesdama mo- 
teris į tiesioginę kovą dėl valdžios, jau anksčiau panašiai kalbėjo Christa 
Rondzio-Plath knygoje Frauenmacht — Ausweg aus der Krise (1987), bet 
tai ir liko tik vietinės reikšmės įvykis. Čia taip pat priklauso feministi- 
nis radikaliojo feminizmo puolimas Christinos Hoff Sommers knygoje 
Who stole feminism? (1994) ir Katie Roiphe knygoje The morning after 
(1993), o pastarąją palaiko jos motina, jau seniai žinoma feminizmo 
rašytoja Ann Roiphe, kuri knygoje Motherhood and feminism (1996) ne- 
šykšti kritikos feministėms separatistėms dėl jų programinio nepalan- 
kumo šeimai. Čia taip pat tenka priskirti skandalo atmosferos gaubia- 
mas ir tiesiog madingas (nes žiniasklaidos išgarsintas) grakščiai 
parašytas, nors iš esmės ne kažin ką atradusias Camille Paglia publi- 
kacijas, pirmiausia Sexual Personae (1990), taip pat ir dėmesio vertus 
labai polemiškų jos straipsnių ir kalbų rinkinius Sex, art, and American 
culture (1992) bei Vamps and tramps (1994). Naujoviškai skamba Zurma- 
lo „Ms“ steigėjos ir ilgametės jo vyriausiosios redaktorės Glorios Stei- 
nem kvietimas atgauti pasitikėjimą savimi knygoje Revolution from wit- 
hin (1992), Janice Doane ir Devon Hodges knygoje From Klein to Kristeva 
(1992) kritikuoja kultūrinio feminizmo psichoanalitinę migraciją, kuri 
atitolina feminizmą nuo pagrindinio tikslo — plėsti moterų įtakos zo- 
nas valdžioje. Eiti nemažą valdžią jau turinčių Australijos moterų pė- 
domis kviečia Hester Eisenstein knygoje Gender Shok (1991). Nusipur- 
tyti valstybę ir pasauliui primesti taikingą politiką kviečia moterys 
Adrienne Harris ir Ynestra King savo redaguotame rinkinyje Rocking 
the ship of state (1989). Kažkur kultūrinio feminizmo ir moteris į kovą dėl 
valdžios keliančio jėgos feminizmo paribyje telpa amerikietės antropo- 
logės Clarissos Pincolos Estės plunksnai priklausanti veikiau poetinė 
moteriškumo vilkiškos prigimties studija Women who run with the wolves 
(1992). Sandra Lipsitz Bem knygoje The lenses of gender (1993) sugrįžta 
prie androginiškojo lyčių poliarizacijos panaikinimo idėjos. 


Feminizmo kritika 


Feminizmas nuo pat savo pradžios buvo kritikuojamas ir kaip 
judėjimas, ir kaip ideologija. Be lėkštų, skubotų komentarų, ku- 
riuos čia praleidžiu, ilgainiui pasirodė šiek tiek solidesnių, nors re- 
tai geru dalyko išmanymu grįstų veikalų. Dažniausiai šios kritikos 
autoriai reaguoja į žiniasklaidos sukurtą populiarų feminizmo vaiz- 
dinį. 

Viena iš pirmųjų neigiamų reakcijų buvo Normano Mailero knyga 
The prisoner of sex (1971), kurioje jis užsipuolė radikalųjį feminizmą ir 
ėmėsi ginti Henry Millerį nuo netikslios, kaip manė, jo interpretacijos 
Kate Millet knygoje Sexual politic. Iš pirmųjų puolimų paprastai mini- 
mi ir Joan Didion straipsniai (lenkų skaitytojas gali susipažinti su vie- 
nu iš jų antrašte Ruch kobiet (1972) žurnale „Literatura na swiecie“, 
1988, 4), nors iš esmės tai galima laikyti vidine feminizmo kritika. 
Konservatyvios atakos pavyzdžiu daugelį metų lieka keliskart atnau- 
jinta Steveno Goldbergo Male dominance — The inevitability of patriarchy 
(1973). 1973 metais leidinyje „Harper's“ George Gilderas paskelbė aro- 
gantišką feminizmo puolimą, kuris buvo atnaujintas kaip Sexual suici- 
de, o neseniai išleista nauja versija antrašte Men and marriage (1995). 
Daugeliu atvejų į šiuos leidinius sugrįžta antifeministinės idėjos iš po- 
kario metais Jungtinėse Valstijose populiarios Ferdinando Lundbergo 
ir Marynios F. Farnham knygos Modern woman — the lost sex (1947), su 
kuria kad ir dėl to irgi vertėtų susipažinti. Feminizmo kritikos (netie- 
sioginės) esama gana neaiškioje Ivano Illicho knygoje Gender (1982). 
Reikėtų paminėti ir Michaelo Levino Feminism and Freedom (1987), Al- 
lano Bloomo The closing of the American mind (1987) ir Roberto A. Joh- 
nsono Femininity lost and regained (1990). Įdomiai atrodo saviškio War- 
reno Farello kritika. Daugelį metų jis buvo NOW veikėjas, parašė keletą 
profeministinių knygų (be kita ko, Why men are the way they are, 1990), 
tačiau galiausiai, supykęs dėl vis didėjančio feminizmo aktyvisčių „at- 
virkštinio seksizmo“, tarp jų įgijo renegato reputaciją knyga The myth 
of male power — Why man are the disposable sex (1994). 

Vokietijoje didelio populiarumo susilaukė gelianti ir labai sąmojin- 
ga, tačiau anaiptol ne lėkšta temą gerai išmanančios Estheros Vilar fe- 
minizmo kritika. Autorė nuo neigimo knygoje Der dressierte Mann (1971) 
per Das polygame Geschlecht (1974) pereina prie savų, iš esmės feministi- 
nių vizijų bei programų knygoje Das Ende der Dressur (1977). Taip pat 
pažymėtinas itin solidus, stiprus pastoriaus Lutzo von Padbergo veika- 
las Feminismus — eine ideologische und theologische Herausforderung (1985), 
kuriame autorius iš teologo pozicijų kritiškai, išmanydamas dalyką ir 
neturėdamas išankstinių nusistatymų, vertina ne tik feministinę teolo- 
gijos kritiką, bet ir visą feminizmą. Prancūzijoje gana anksti atsirado 
Claude Alzon plunksnai priklausantis nuodugnus įvairias feminizmo 
pakraipas kritiškai vertinantis veikalas Femme mythifiėe femme mystifiėe 
(1978). Aišku, kritikos srautui tenka priskirti pačiame feminizme atsira- 
dusius darbus, kiekvieną kartą nukreiptus prieš kurią nors pakraipą. 
Paminėjau juos atskirai anksčiau, aprašydamas kiekvieną srovę. 

Devintąjį XX a. dešimtmetį susidomėjęs Vakarų feminizmu, jis įžvelgė 
šiame reiškinyje vieną iš svarbiausių šiuolaikinių visuomeninių jėgų. 
Knygoje gvildenami įvairūs feminizmo problematikos aspektai ir 
paneigiama daugelis stereotipų, menkinančių šį veržlų visuomeninį 
judėjimą. Šis unikalus kompendiumas, pateikiantis intelektinį ir 
visuomeninį feminizmo laimėjimą, parašytas visiems suprantamai ir, 
kaip sako autorius, „ši knyga patenkins skaitytojų smalsumą arba pa- 
žadins susidomėjimą labai svarbia <...> lyties vaidmens šiuolaikinėje 
visuomenėje problema ir visu tuo, ką šia tema turėjo, turi ir tikrai turės 
ką pasakyti feminizmas“. 

Kai antroje septintojo dešimtmečio pusėje Jungtinėse Amerikos 
Valstijose atsirado feminizmas, niekas nežiūrėjo į jį rimtai. Televizija ir 
spauda tai traktavo kaip egzotišką ir linksmą, tačiau nepatvarų dalyką, 
dar vieną trumpalaikės mados žiedelį, atplukdytą neramios, vis nau- 
jomis idėjomis putojančios kontrkultūros bangos. <...> Ilgainiui visi 
apsiprato su šiuo įsibrovėliu, kuris, tiesą sakant, savo paties noru pasi- 
traukė į politinės scenos pakraštį, nors ramus tikrai nebuvo, retkarčiais 
imdavo triukšmauti, netgi valandėlei prasibraudavo į patį vidurį, 
suardydamas kitų vykstančių dramų ritmą. <...> Daug kartų viltingai — 
graudžiai, nostalgiškai ir su palengvėjimu — buvo skelbiamas feminiz- 
mo galas, tarsi priedainį kartojant, kad atėjo postfeminizmo era. Deja, 
tikrovė pranoko žodžius. d 


Galimas daiktas, esame grįžtančios bangos liudytojai. Feminizmas jau 

nėra nedrąsi deklaracija. <...> Naujosios feministės tiesiog nori valdžios. 

Ne įtakos valdžios žmonėms, ne dėmesio mintims ir nuomonei, kurią 

jos išsako, bet tikros valdžios, valdžios sau ir moterims apskritai. Ir tai 

yra kur kas rimčiau, daugeliui kur kas. grėsmingiau nei pirminis moterų | 

išlaisvinimo postulatas. | | | 
Kazimierz Šleczka 

